
PREFAŢĂ 


Când, acum cinci ani, sa luat inițiativa redactării în co- 
laborare a unei Istorii a filosofiei moderne, ca omagiu Profeso- 
rului lon Petrovici, inițiatorii sau gândit la început la un vo- 
lum de 600—700 pagini, cum sa şi anunțat de altfel. Dar 
dorința de muncă întâlnită la colaboratori pe de o parte, iar 
pe de aliă parte înțelegerea întâlnită la diferiți şefi de depar- 
tamente şi conducători de instituții pentru o asemenea operă, 
precum şi interesul arătat primului volum de către cilitori, i-au 
îndemnat pe organizatori să-i mărească scara, ajungându-se ast- 
fel dela un singur volum, cum era proectat, la cinci volume rea- 
lizate: opera încheiată a depăşit cu mult planul inițial, iar cul- 
tura românească s'a văzut îmbogăţită cu o lucrare de o stringentă 
necesitate — pe care, dacă, ar fi fost s'o aşteptăm de la un singur 
autor, cine ştie cât timp ar fi trecut ca s'o avem. 

La capătul acestei realizări, ținem să mulțumim încă odată 
atât colaboratorilor români şi străini, cât şi celor ce au spri- 
jinit cu atâta comprehensiune, în vremuri atât de grele peniru 
fară, aceastë lucrare. Cele cinci volume ale Istoriei filosofiei 
moderne constitue un fapt cultural, cu care orice cultură s'ar putea 
mândri şi pe care nici unul din popoarele vecine nu-l au încă. 
Fie ca ţara noastră, zguduită de atâtea evenimente tragice, să-şi 
recapete liniştea şi drepturile, pentru a-şi putea arăta măsura pu- 
terilor ei spirituale în domeniile variate ale culturii. 


lunie 1941 


Societatea Română de Filosofie 

TENDINȚE, TEORII, SISTEME 


Împrejurările istorice în care s'a desvoltat poporul român, 
nau fost din cale afară de favorabile activităţii culturale în 
genere, deci nici celei filosofice. Luând naştere pe un teritoriu 
dintre cele mai fertile şi dotat cu mari şi variate bogății na- 
turale, dar pierzând încă dela naştere contactul strâns cu cen- 
trele de cultură, aşezat în drumul mare al năvălirilor, continuu 
de veghe pentru a-și menţine existenţa, apărându-şi-o cu băr- 
băţie, poporul român a fost vreme îndelungată lipsit de acel 
minimum de condiţii, în stare să facă posibilă creaţia. Scăpând 
de năvălirile atâtor triburi, cari sute de ani i-au stricat rosturile, 
el a intrat apoi sub tutela politică a unui Imperiu pentru care 
civilizația şi cultura erau lucruri cu totul neglijabile. Condu- 
cătorii Imperiului turcesc nu se interesau de asemenea lucruri 
la ei acasă, necum în teritoriile stăpânite de ei sau stând sub 
influența lor politică. Nu numai atât: ei au pus piedici şi 
frumoasei culturi bizantine, pe care au găsit-o când au ocupat 
Constantinopolul, prin punerea pe fugă a oamenilor de ştiinţă 
şi prin distrugerea instituțiilor de cultură care străluciseră 
odinioară. Pierzând legăturile cu apusul, ne mai având insti- 
tuţii de cultură superioară în centrul spre care soarta îl 
făcuse să graviteze politiceşte, nu e de mirare că poporul 
român apare în domeniul creației științifice şi filosofice aşa 
de târziu, El apare atunci când reușește să înoade firele rupte, 
să se pună din nou în legătură cu focarele de cultură din acea 
vreme, fie prin dascălii pe care-i va aduce aici, fie prin ti- 
nerii pe care-i va trimite peste hotare. Lucrul nu va fi desigur 
aşa de uşor, fiindcă împrejurările externe şi interne nu au 
încetat de a fi vitrege culturii româneşti decât abia în secolul 
precedent, după unirea principatelor şi dobândirea indepen- 

denţei. Acum apar în domeniul filosofiei, cu lucrări masive, is- 
vorâte din pasiunea cercetării şi din dorința vie de a contribui 
la deslegarea marilor probleme filosofice, un V. Conta și un 
A. D. Xenopol, acesta din urmă reuşind să-și câștige curând 
stima unor gânditori străini de marcă. 

Totuşi, originile filosofiei românești sunt mult mai în- 
depărtate. Cercetarea obiectivă cea mai severă a genezei şi 
evoluţiei gândirii filosofice românești nu poate trece peste un 
gânditor care încă nu este suficient cunoscut ca atare nici măcar 
în propria lui țară. E vorba de eruditul Domnitor, de scurtă 
durată, al Moldovei, Dimitrie Cantemir, care încă din viaţă 
şi de tânăr devenise cunoscut, și în Apus şi în Răsărit, prin 
vastitatea cunoștințelor lui. 

FILOSOFIA PURĂ 
(LOGICĂ, EPISTEMOLOGIE, METAFIZICĂ) 


Dimitrie Cantemir 


Dimitrie Cantemir s'a născut la 1673. Tatăl său, Con- 
stantin Cantemir, Domnul Moldovei, deşi nu era cărturar, a 
ținut totuşi să dea odraslei sale o cultură aleasă și temeinică. 
Mama lui Dimitrie, născută Bantăş — Bantăş era o veche 
familie moldovenească — poseda o frumoasă cultură, care nu 
se poate să nu fi fost un îndemn pentru fiul ei. Tatăl său are 
grijă să-i aducă un bun dascăl, pe Ieremia Cacavela, care-l 
va introduce în studiul filosofiei şi-i va deschide spiritul pentru 
cultură. Trimis în 1688 ca ostatec la Constantinopol, unde 
rămâne până în 1691, Dimitrie Cantemir folosește această şe- 
dere în capitala imperiului otoman, pentru a urma cursurile Aca- 
demiei greceşti din Constantinopol, unde profesori foarte buni 
țineau cursuri. Înzestrat cu admirabile însuşiri intelectuale şi 
cu o puternică dorinţă de a se instrui, Cantemir îşi aproprie 
o cultură dintre cela mai bogate. In 1691 se întoarce în Mol- 
dova. După moartea tatălui său, survemită pe neaşteptate în 
Martie 1693, Dimitrie se urcă pe tron. Domnia fu însă de 
scurtă durată, din cauza maşinaţiunilor lui Constantin Brân- 
coveanu. Nici favoritul lui Brâncoveanu, Constantin Duca, nu 
se va putea menţine, aşa încât, din cauza dușmăniilor dintre 
români, tronul Moldovei va fi deţinut foarte puţină vreme de 
Domnitori cari se perindă. Prin legăturile pe care şi le făcuse 
la Constantinopol, Dimitrie Cantemir va sbuti să-l vadă pe 
fratele său Antioh Domn în Moldova, fără a avea însă bu- 
curia de a-l vedea menținându-se. In timpul domniei lui Antiok, 
dela 1696 până la 1700, Dimitrie se află la Constantinopol, 

în calitate de Capuchihaia al fratelui său. In 1697, el ia parte 
la bătălia dela Zenta, în Ungaria, unde Turcii sunt zdrobiţi, 
Cantemir căpătând cu această ocazie convingerea că imperiul 
turcesc este în dezagregare. Întors, în 1700, pentru scurtă vreme 
în Moldova, chemat de fratele său ca să se căsătorească, Di- 
mitrie Cantemir se va duce din nou la Constantinopol, pentru a 
contracara intrigile neobosite ale lui Brâncoveanu. Aici îşi con- 
strueşte un frumos palat, cu privelişte minunată şi continuă să 
se ocupe, în afară de politică, cu cercetări şi studii. Adună ma- 
nuscrise, colecţii, copii după portretele sultanilor, învaţă un 
număr respectabil de limbi. Se ocupă cu muzica turcească, inven- 
tează un sistem de note pentru ea şi compune el însuși cântece 
care şi astăzi se cântă la Constantinopol. Învață deasemeni să 
cânte minunat din tamburină. Încă din primi ani ai șederii lui 
la Constantinopol se răspândise vestea despre cunoştinţele lui 
enciclopedice, încât în cercurile înalte de acolo se bucura de 
un enorm prestigiu. În Noembrie 1710, Dimitrie Cantemir este 
făcut Domn al Moldovei, dar destinul a vrut numai pentru 
puţină vreme, căci isbucnind conflictul dintre Turci și Ruși, 
Cantemir, trecând de partea Rușilor şi aceştia pierzând lupta, 
îşi pierde tronul şi este nevoit să plece în Rusia. El 
se stabileşte mai întâi la Harkov, primind din partea 
lui Petru-cel- Mare titlul de cneaz şi 13 sate. In 1712 
el se stabileşte la Moscova, primeşte dela Petru-cel-Mare un 
alt domeniu cu vreo 50 sate cu 15.000 de suflete şi cam vreo 
6500 ruble pe an. In 1713 avu nenorocirea să-şi piardă soţia. 
Fără tron, departe de ţară, tânjind după Palatul din Constan- 
tinopol, rămas fără soţie, „în astfel de împrejurări cea mai 
mare mângâere o găsea în scris. Se scula dimineaţa la 5 ore, 
lua cafea și un ciubuc după obiceiul turcesc. Studia apoi până 
la ora 12, când lun masa. Cea mai plăcută mâncare a lui era 
pui cu măcriş. De regulă bea apă amestecată cu vin. Dacă 
vreodată bea prea mult, două săptămâni era bolnav. După dejun 
dormea puţin, apoi studia până la ora 7, după care timp 
se dedica familiei” 1). Cantemir intră în corespondenţă cu Leib- 
niz, iar în 1714 este ales membru al Academiei din Ber- 
lin, o onoare dintre cele mai mari. Prin cunoştinţele şi prin 
înţelepciunea lui el se face aşa de util şi de necesar Țarului, 
căpătându-i deplina încredere, încât acesta îl face membru în 
Consiliul Intim — consiliu care se compunea numai din trei 


1) I. Mirea, Despre Dimitrie Cantemir, lași, 1926, pag. 17—18. 

membri. Când Petru-cel-Mare se stabilește la Petersburg, Can- 
temir îl urmează. Aici face cunoştinţă cu tânăra şi frumoasa 
principesă Trubeţkoi, cu care se căsătoreşte în 1719. Când 
Ruşii pornesc în 1722 campania împotriva Persiei, Cantemir 
îl însoţeşte pe Țar atât în calitate de membru al Consiliului 
Intim cât şi în calitate de orientalist. Se îmbolnăvește însă pe 
drum şi Țarul îi dă voie să se întoarcă acasă spre a se îngriji. 
Dar boala de care suferea, diabetul, nu cedează. La 21 August 
1723, Cantemir moare la reşedinţa moşiei sale, Dimitrovca, 
la o vârstă relativ tânără. 


Cantemir a fost o minte cu vaste și multiple cunoştinţe. 
Muzica, logica, etica, teologia, istoria, geografia, arhitectura, 
erau domenii în care el se simţea ca la el acasă, stăpânind 
vreo 12 limbi, majoritatea din ele vorbindu-le în mod curent. 
Personalităţi ca ale lui Cantemir nu apar oricând. Deși cu- 
noscut şi apreciat deosebit încă din viaţă, totuşi ø parte din 
opera lui, în special cea filosofică, a avut o soartă tragică. 
Afară de prima lui lucrare, Divanul lumii cu înțeleptul sau 
Giudeţul sufletului cu trupul cu subtitlul Întâi isvodit şi de 
isnoavă din vechiul şi noul Testament în slava şi folosinţa mol- 
dovenescului neam,) apărut la lași în 1698, toate celelalte au 
rămas să zacă în manuscrise, depozitate în bibliotecile din Rusia, 
până în 1877, când Academia Română, sesizată de existenţa 
unor manuscrise ale lui Cantemir în Biblioteca Arhivelor Ge- 
nerale ale Ministerului de Externe rusesc, însărcinează pe Gr. 
Tocilescu să meargă la Moscova şi să ia o còpie după ele. 
Tocilescu porneşte în acelaș an şi după o ședere de câteva 
luni acolo, se întoarce, între altele, cu o còpie după lucrarea 
Sacro-sanctae sientiae indepingibile imago, care va vedea însă 
lumina tiparului abia în traducerea lui Nicodim Locusteanu 
(Biblioteca Ancora), cu o còpie după Compendiolum umversae 
logices institutionis,?) cu o còpie după Ioannis Baptistae Van 
Helmont, Physices universalis doctrina et Christianae fidei con- 
grua et necessaria philosophia, — care constitue opera lui filo- 
sofică. Nu se ştie nici astăzi în mod precis, dacă au fost desco- 


1) Retipărit apoi în „Arhiva Românească“ a lui Mihail Cogălniceanu 
iar într'o nouă ediţie, tradusă de G. Sion în „Operele Principelui Demetru 
Cantemir’. editate de Societatea Academică Română, Bucureşti, 1883, 

2) Apărut în „Operele Principelui Demetru Cantemir” publicate de 
Academia Română, Bucuieşti, 1883, Tomul VI. 

perite toate manuscrisele lui Cantemir şi dacă nu cumva viitorul 
ne rezervă vreo surpriză plăcută. 

Concepţia lui Cantemir despre viaţă şi lume se va resimţi 
de influenţele suferite de el din partea Academiei greceşti din 
Constantinopol. E curios că această Academie, deşi având pro- 
fesori foarte activi şi foarte apreciaţi, ignorează totuşi operele 
filosofice revoluţionare ce apar în această vreme în Occident. 
Când operele lui Galileu, Bacon, Descartes, Hobbes, Spinoza, 
Locke, Newton, erau urmărite cu interes şi discutate cu aprin- 
dere în Apus, la Constantinopol nu se ia cunoştinţă de ele, 
în schimb este prea cunoscută opera lui Van Helmont (1577— 
1644), un alchimist şi medic olandez, caracterizată printr'o ten- 
tință spre misticism şi empirism, printr'o reacțiune contra sco- 
lasticei, ale cărei certuri perpetui nu produc după Van Helmont 
decât imagini înșelătoare ale adevărului, şi prin recomandarea 
extasului ca mijloc sigur de a dobândi o viziune a lucrurilor 
aşa cum sunt. Cât de mult l-a influenţat Van Helmont pe 
Cantemir, se vede nu numai din scrierile acestuia din urmă, 
ci şi din faptul că gânditorul român a ţinut să-i aducă în mod 
public prinos de admiraţie şi recunoştinţă prin lucrarea Laus 
Van-Helmont. 

Nu se poate vorbi prin urmare de originalitate în adevă- 
ratul înţeles al cuvântului la Cantemir. Acest lucru nu trebue 
să ne facă să cădem în extrema cealaltă, de a ignora cu totul 
opera lui filosofică, aşa cum s'a făcut până acum. Niciuna din 
operile lui filosofice nu se mai găseşte în comerţ şi nu e accesi- 
bilă publicului cititor decât cu foarte mari greutăţi. Se impune 
deci o reeditare a operei lui filosofice, o reeditare în româneşte 
a întregei lui opere filosofice şi în condiţii tehnice care s'o facă 
atrăgătoare (ne gândim în primul rând la traducerea lui „Sacro- 
sanctae scientiae indepingibile imago”!). Se impune deasemeni 
şi o altă atitudine a istoricilor noştri literari faţă de opera fi- 
losofică a lui D. Cantemir! 

Să luăm fiecare operă în parte şi — fiindcă sunt epui- 
zate — să dăm aci o expunere ceva mai largă decât ar îngădui-o 
scara pe care este făculă această „Istorie a filosofiei mo- 
derne”, pentru ca măcar în chipul acesta să ne facem o icoană 
despre concepția filosofică a ilustrului Principe. 

, Să vedem pe rând ce cuprinde fiecare din aceste lucrări 
şi care este aportul personal al lui Dimitrie Cantemir. 

Divanul lumii cu înțeleptul sau Giudeţul sufletului cu 

trupul e o scriere de tinereţe, elaborată sub două influenţe pu- 
termice: a Bibliei şi a stoicilor. Scrisă în parte în formă de 
dialog, dintre care unul dintre partenerii în discuție e înțe- 
leptul, iar celalt e lumea, Cantemir caută să demonstreze, prin 
gura înţeleptului, că tot ceeace face parte din lumea aceasta e 
arnăgitor şi trecător, că a ţine la frumuseţea ei e o greşeală, 
Hiindoă acestea sunt numai aparente, că lumea la început a fost 
bună, creată de Dumnezeu spre binele omului, dar că păcătuind, 
a devenit rea şi nu mai este decât o deşertăciune a deşertă- 
ciunilor. De aceea a fost nevoe ca Dumnezeu să intervină; 
trimițând pe Christos, spre a pune capăt păcatului. Cine ţine 
seamă de socotelile lumii, râvnind după bunurile ei, devine 
lacom, trufaş, invidios, nesocotit, orb faţă de dreapta judecată, 
provocând zavistie printre semeni și devenind astfel rău. Fe- 
ricirea se agoniseşte nu prin supunere la tentațiile lumii, ci prin 
dragoste de Dumnezeu, căci dulceaţa lumii este otrava sufletului. 
Lumea esie mai rea decât tâlharii, căci pe când gei din urmă 
distrug trupul, cea dintâi distruge ceva mai prefios, sufletul. 
Omul trebue să urmărească nu ceeace râvnește trupul, ci ceeace 
vede sufletul, căci numai acesta este fără sfârşit, vecinic. Cre- 
dinciosul care nădăjdueşte, nu nădăjdueşte în zadar. Dum- 
nezeu are grijă ca năzuinţele lui să se împlinească, să ajungă 
în posesiunea binelui, care în veci nu moare. Dumnezeu l-a 
făcut pe om să fie stăpânul lumii, nu sclavul ei; deci el să 
stăpânească lumea, nu lumea pe el. Lumea este principiul răului, 
e ceva diavolesc şi trupul omului se aseamănă ei. Sufletul din 
contra se aseamănă Cerului şi-i e dat să tindă spre el. Împotriva 
răului omul poate birui, dacă stă vitejeşte. 

Cantemir arată apoi că lumea e făcută de Dumnezeu, 
iar oamenii făcuți ca s'o împodobească. Creată de Dumnezeu, 
lumea trăieşte din mila lui Dumnezeu. Bunurile ei sunt ca praful 
înaintea vântului, deaceea oamenii nu trebue să se dedea lor. Fru- 
museţile lumii sunt înșelătoare şi îmbietoare la rău: aşa a 
căzut Eva în păcat, înșelată de frumuseţea mărului, așa a, 
pierit Troia din pricina Elenii. Lumea a fost făcută de Dum- 
nezeu spre bine, dar păcătuind ne îndreaptă şi pe noi spre rău. 
În lume, nu este nici bunătate, nici odihnă. Dumnezeu ne în- 
vaţă cum să scăpăm de păcat şi ne-a trimis întru' aceasta şi pe 
Christos. Omul să nu dea ascultare poftelor lumii, orb, mut 
şi surd să fie faţă de ele. Omul să se încânte, nu de lumina, 
înșelătoare, a lumii, ci de cea eternă a lui Dumnezeu. Bogăția 

este isvor de răutăți şi lăcomie, iar lăcomia isvor de zavistie. 
Lacomul doreşte ca numai el să fie bogat, iar ceilalţi săraci; 
după cum mândrul se socoteşte numai pe sine om, iar pe 
ceilalţi dobitoace. Bogăția face pe om mândru şi-l îndeamnă 
să se aşeze pe scaunul cel mai de sus, ajungând astfel rău cu 
Dumnezeu, căci Dumnezeu cu cel smerit, nu cu cel mândru 
este. La ce bun, adunarea de bogăţie pe lumea aceasta? „Gol 
ai ieşit din pântecele maicei, gol te vei întoarce în ţărână'. 
Sfârşitul tuturor nu este decât unul singur: moartea. Fiece 
faptă rea, este socotită de Dumnezeu şi răsplătită. Bine este 
a nu păcătui, iar dacă păcătueşti e bine să mărturiseşti că ai 
păcătuit. Când bogăţiile îţi cresc, îngrijeşte-te ca inima să-ţi fie 
deschisă spre fapte bune. În lume nu este fericire; şi fericit 
este acela care nu s'a amestecat cu lumea. Cine se leapădă de 
lume, acela va ajunge fericit. Orice sar întâmpla în lume, 
dreptul rămâne neschimbat, căci dreptul este vecinic. Cine iu- 
beşte pe Dumnezeu, îşi împlineşte orice dorinţă și este fericit, 
fiindcă nu doreşte decât ce e bun şi tocmai deaceea Dumnezeu 
îl răsplăteşte. Când inima ţi-e plină de cele cereşti, ai agonisit 
toate Viața şi norocul pe această lume sunt numai aparente. 
Nu în această lume trebue să te sileşti a-ţi prelungi viața și 
norocul, ci în cealaltă lume, căci aceea este fără sfârşit. Crede 
şi nădăjdueşte, căci nădejdea nu-ţi va fi în zadar. Dumnezeu 
are grijă de cei păcătoşi, cu atât mai mult de cei drepți. Cât 
trăeşti în lumea aceasta, gândeşte-te mereu la cea viitoare şi 
lucrează ca să ajungi în ea. Sufletul fiind cea mai vrednică parte 
a omului, lui trebue să-i dăm cea mai mare grijă. Nu uita 
de trei lucruri: de moarte, de înviere şi de dreapta judecată. 
Căci deşi omul are şapte vârste, el nu poate totuşi şti nicio- 
dată în care va muri. Deaceea el trebue să fie totdeauna gata, 
pentru judecata din urmă. 

Cantemir trece apoi în revistă vârstele omului, dând o 
scurtă caracterizare a fiecăreea — o problemă asupra căreea 
el va reveni şi în altă lucrare. El stabileşte şapte vârste: prun- 
cia, copilăria, adolescenţa, voinicia, bărbăţia, cărunteţia şi bä- 
trâneţea. 

In ultima carte, a treia, Cantemir indică mijloacele prin 
care se poate ajunge la îndepărtarea gâlcevei. lată câteva 
din aceste învățături. Să ne cunoaştem pe noi înşine. Să ştim 
ce suntem, ce rost avem pe lume şi ce ne-a poruncit Dumnezeu 
să fim. Să cunoaştem pe Dumnezeu, să-l iubim şi să urmăm po- 

runcile lui. Să cunoaştem lumea pentru a ne da seama de deșer- 
tăciunea ei. Sufletul să ne fie mereu la Dumnezeu şi să facem 
fapte bune, rodul înţelepciunii. Să fim mereu cu conștiința 
trează, că Dumnezeu poartă de griiă celor curaţi şi că cel ce 
face fapte bune, are parte de viaţă veşnică. Că păcatele sunt 
spurcate şi urmările rele ale păcatelor cauzează alte fapte 
rele. În tot ceeace facem, să ne gândim la cele de pe urmă. 
Să nu ne turbure asupririle suferite de cei drepți. Să nu uităm 
că fără curăţenie sufletească, nimeni nu e fericit. Să luăm pilde 
de la sfinți, de la Isus, de la marii oameni ai antichității. Să 
nu greşim în nădejdea că Dumnezeu ne va ierta. Să căutăm pre- 
zenţa sfinților şi să evităm ceeace e în stare să provoace păcate. 
Să alungăm lenea şi somnul lung. Să citim Sf. Scriptură precum 
şi scriitorii care au spus lucruri drepte, bune şi frumoase. Să 
nu facem rău aproapelui. Să ţinem seamă şi de păcatele cele 
mai: mici. În fiecare zi să adăogăm ceva, care să fie de folos 
sufletului. Să nu fim ipocriți. Să ne amintim de rostul morţii 
lui Hristos. Să nu fim mândri. Să nu ascundem greşelile faţă 
de cei care ne dojenesc. Să mărturisim păcatele. Să ne păzim 
de linguşitori. Să nu facem vreun rău cuiva, de dragul de a 
face pe placul altuia. În fiecare seară să vedem ce am făcut 
în cursul zilei. Să nu ne încredem în laudele oamenilor. Când 
păcătuim, să nu aruncăm vina pe alții. Când oamenii drepţi 
şi buni ne defaimă, să le dăm crezare. Să căutăm a ne face 
nume bun şi ideile bune să le transformăm în fapte bune. 
Lucrarea se închee, reproducând cele zece porunci stoice. 

Divanul este, precum vedem, o lucrare alcătuită de prin- 
cipele filosof în *vederea activității practice: să arate cititorului 
maximele, cărora trebue să li se supună, pentru a-şi păzi su- 
fletul de păcate şi a și-l isbăvi, spre a ajunge astfel în viaţa 
vecinică. Ea a fost alcătuită, cum spune Cantemir însuși, „în 
slava şi folosința moldovenescului neam”. [Lucrarea e plină 
de citate din Vechiul şi Noul Testament. 

In Sacro-sanctae scientiae indepingibile imago (tradusă 
inadecvat în româneşte cu termenul de Metafizică), Cantemir 
se ridică la o înţelegere mai puţin ortodoxă despre lume şi 
viață, suferind acum influențe provenite dela secta teoso- 
fică al cărei reprezentant de seamă este Van Helmont!). 
Nici simţurile, nici intelectul, nici raţiunea, nu sunt în stare 


1) In expunerea ce urmează folosim traducerea lui Nicodim Locus- 
teanu. 

să ne descopere adevărul, care e unul, acelaș şi simplu. Cu- 
noașterea sensitivă nu numai că nu este salvatoare, dar este 
de-a-dreptul mortiferă. A căuta să ne servim de ea, e ca şi 
cum am încerca să pictăm cu negru pe negru. Din cunoașterea 
obscură omenească nu poate rezulta decât o icoană, tot obscură, 
a adevărului. Dar dacă folosindu-ne de ştiinţa sensitivă profană, 
orbecăim în întuneric şi ne mișcăm într'un labirint, din care 
nu putem scăpa la nici o ieşire, nu urmează deloc că n'am avea 
nici o posibilitate de a descoperi adevărul. Adevărul pe care 
ştiinţa profană s'a trudit în zadar până acum să-l afle, poate 
fi descoperit, dar nu în scrierile profane, ci în cele sfinte. 
El nu poate fi zugrăvit cu culori profane ci cu culori sacre, 
iar ştiinţa care se ocupă cu el este o ştiinţă sacră. Sprijinit 
pe simţuri, intelectul nu-și poate da seama de prăpastia în care 
se află cunoaşterea şi nu poale evita pericolele de care este 
ameninţat. Abisul chiamă abisul, cunoaşterea sensitivă duce tot 
la cunoaştere sensilivă, adică profană şi obscură. Salvarea nu 
este posibilă şi liniştea 'sufletească așișderea, decât bazându-ne 
pe credinţă, speranță și încredere, făcând intelectul să apeleze 
la grație: viaţa eternă se află în cele sfinte. 

Creatul nu poate ști prin el însuși despre un alt creat, 
nici despre Creator. Deasemeni nici Creatorul nu poate înălța 
pe creat la treapta unei astfel de științe. „,...Dacă un lucru 
creat ar şti. sau ar bănui, ca un lucru necreat, ceva despre esența 
simplicisimă a altui creat, chiar mai mic decât el, acesta ar 
fi cel mai patent blestem şi nelegiuită ponegrire faţă de Cre- 
ator. Ba încă bazat pe adevăr, voi spune ceva şi mai profund: 
creatul ca creat nu numai că nu poate avea știință simplă şi 
pură despre alt lucru creat, dar însuşi Creatorul nu poate 
înălța pe o creatură până la o astfel de ştiinţă; nu poate, zic, 
creatul să ştie despre un alt creat, căci el însuşi nu este 
simplu ci este compus din intelect şi simţ. Deasemenea Crea- 
torul nu poate înălța o creatură ca să cunoască simplu ceva, 
precum cunoaște el însuşi, pentrucă în miodul acesta creatul ar 
ajunge asemenea celui necreat, adică divinei simplicităţi şi în- 
jelepciuni. Așadar de aici se deduce, că dacă este imposibil 
a ne ridica până la cunoaşterea simplă a lucrurilor prin aju- 
torul simțurilor, rămâne ca cel creat cu ajutorul simplicităţii 
intelectului, să vadă pe Creator cum este...”, cu ajutorul sim- 
plicității intelectului ajutat de lumina naturală. 

Cum a luat ființă lumea? Prin voința și înţelepciunea Cre- 

atorului. La început au fost nişte întunecimi foarte dese şi 
obscure, fără înălțime, profunzime şi lățime. Intunecimii îi 
urmă o apă abisală şi elementală — abisală, fiindcă, hpsită de 
cele trei dimensiuni ale corpurilor, excludea orice formă spe- 
cifică; şi elementală, fiindcă, prima din toate corpurile, e 
răspândită peste tot, neavând mci cantitate, nici calitate, nici 
situație locală. Deaceea în scrierile sfinte ea nu e numită apă, 
ci abis. Cantemir o mai numește şi gaz de apă. Ceeace separă 
şi uneşte aceste ape abisale este spiritul, care reducând în 
formă de apă compactă acel gaz foarte subtil şi rămânând con- 
tinuu el însuși un separator al apelor, „s'a interpus apoi între 
apele despărțite şi apoi fiind numit aer, a rămas ca blas, când 
mobil, când alternativ, care divizând apele parte mai sus de 
sine, parie mai jos, a devenit nu atât separator cât susținător”. 
Numai aceste două elemente primitive au existat la început şi 
numai ele trebue să fie crezute; iar dintre aceste două elemente 
unul trebue să fie înţeles ca un corp activ cate nu se poate 
amesteca. 

„Prin întunerec, spune Cantemir, nu înţelegem bezna 
păgână, nici lipsa de lumină ci splendoarea de nedescris şi 
inaccesibilă a veşnice Existenţe divine, pe care întunerec Şti- 
ința Sacră ne învaţă că l-a pus Dumnezeu în jurul său, ca 
ceva pozitiv, iar nu privativ. Deasemenea gazul apelor nu este 
materia aceea încă neîncepută, o himeră decorată cu numele de 
dorință indiferentă, ci o ființă creată, un corp foarte simplu, 
şi cel dintâi dintre toate, din care se produc în mod material 
şi subiectiv, ordinul divin dându-le formă, toate celelalte crea- 
tun de sub lună. In fine, prin aer se înțelege nu aerul acela 
nestatornic transmutabil şi care se amestecă cu celelalte corpuri, 
precum ni-l arată şcoala sensitivă, ci separatorul apelor, sta- 
tornic, intransmutabil, care nu se amestecă și care întotdeauna 
e asemenea cu sine şi care în circumferința supremă se întinde 
până la cer — sau mai bine, în limba originală șamaiin, pentrucă 
unde sunt ape însănătoșează — iar în mijlocia cea mai de jos 
cuprinde umezeala şi uscăciunea. Și în fine prin loc nu se în- 
țelege până unde se circumscrie orbita cerului, ci până unde 
creatura este necesar să trebuească a fi undeva după Creator; 
aşa că nelimitarea împrejur a Creatorului circumscrie limitarea 
împrejur a creaturii şi determină locul propriu”. Înainte însă 
de crearea oricărei creaturi, trebue subînţeleasă forţa divină și 
onminipotența eficace, eternă şi sigură, care ca spirit se poartă 

deasupra abisului apelor. Cu cuvântul să fie, Dumnezeu a 
creat începutul mişcării şi lumina (lux), despărțind-o de în- 
tunerec şi odată cu acestea timpul în eternitate. Lumina (lux, 
nu lumen care a fost creată mai târziu) a definit şi determinat 
ziua în care urma să apară însăşi lux. Lumen este lumina din 
soare, pe când lux este lumină în sens propriu şi simplu, de 
unde soarele însuşi îşi trage propria lui lumină. În a doua zi 
a creaţiei a apărut aerul, iar sub numele de aer fu aşezat fır- 
mamentul. În a treia zi pământul, ca un fruct al apei, golul, 
care e necesar în natură, archeus, sprijinul, propagatorul şi 
prefiguratorul speciilor vegetale. În ziua a cincea au fost create 
in elementele aerului corpurile cereşti, lumina universală (lux) 
se adună în discul solar şi este apoi răspândită în celelalte 
corpuri cerești. Dintre corpurile cereşti „soarele a fost făcut 
ca să culeagă în sine lucirea confuză, ca să dividă ziua de 
noapte, ca să lumineze celelalte constelaţiuni cu lumina wni- 
versală, ca să excite la mişcare încălzind archeii locali şi 
ca să înembeze fermenții specifici încredințați pământului”. 
iar „luna a fost făcută ca să stăpânească noaptea, ca prin 
mişcarea sa să restituie primei purități apa elementală și so 
păstreze în prima sa stare de frăgezime”, prezidând „deasemeni 
la archeu, adică la facultatea vitală a vieţuitoarelor ce se vor 
produce îndată din ape”. Celelalte corpuri cereşti sunt destinate 
să însemne timpurile, zilele și anii. În a cincea zi au fost 
create reptilele în ape și sburătoarele în aer. În a şeasea zi me- 
talele şi animalele din pământ şi vieţuitoarele dela suprafaţă, 
dimpreună cu cele două sexe omeneşti. Omul este pus peste toaie, 
are dreptul să trăiască liber în paradis şi îi este interzis să 
se atingă de arborele oprit, iar Lucifer se prăbușește în ruină, 
continuând însă să se pregătească mai duşmănos şi viclean la 
ruina omului, încercând prin femee. În cele din urmă femoea cade 
în ispită, mâncând din fructul oprit şi dând şi bărbatului să 
mănânce. Dumnezeu însă nu uită pe cel căzut în păcat, ci îi 
dăruieşte misterul mărturisiri, înlesnindu-i astfel calea spre po- 
căinţă. Opera lui Satan nu se opreşte însă aici. El învață pe 
Cain morala sensitivă, acesta se supune legii diaboliae, ucigând 
pe fratele său Abel. Cantemir arată apoi cum sa întâmplat 
potopul şi cum au apărut giganți — apariţie datorită faptului că 
natura umană alterându-se, forţa universală s'a retras în sus, 
efectele corupte ale cărnii corupte înmulţindu-se astfel peste 
măsură: aici se află cauza și originea giganților. După ce cu- 

vântul Domnului s'a încarnat, duhul necurat a încetat de a 
se mai încarna în om. Cantemir caută să arate deasemeni că 
înainte de potop curcubeul n'a existat, că atât culorile lui 
cât şi distribuirea lor sunt transnaturale, şi că existența curcu- 
beului este supranaturală. Explicaţiile laice în privinţa curcu- 
beului sunt deci cu totul naturale. 'Tunetul, fulgerul, cutremu- 
rile de pământ sunt deasemeni fenomene transnaturale. După 
ce vorbeşte despre archeii vegetali pe care i-a conservat după 
potop, şi de orânduirea lumii după această pedeapsă dată de 
Dumnezeu, Cantemir se ocupă cu problema originei limbilor, 
problemă pe care o soluţionează în sens teologic. Dumnezeu 
a înzestral speța umană cu o singură limbă, dar din cauza cu- 
tezanței nesăbuite a oamenilor, care voiau să construiască un 
turn până la cer, el i-a pedepsit încurcându-le limba. Din 
această cauză avem atâtea limbi. 

Cartea cea mai interesantă însă şi oarecum mai originală 
din Sacro-sanctae scientiae indepingibile imago este a patra, 
care tratează despre timp. Aci Cantemir combate nu numai cu 
energie ci chiar cu vehemenţă definiția timpului a lui Aristoteles, 
definiție după care timpul ar fi măsura mişcării. Dacă timpul ar 
fi în adevăr măsura mişcării, atunci timpul ar fi posterior miscării, 
ceeace ar fi absurd, „pentru că mişcarea se face în timp, iar 
nu timpul în mişcare”. ,, Timpul, spune Cantemir, precedă miş- 
carea, precum părintele precedă pe fiu, găina pe ou şi lucrul 
măsurabil pe măsură”. Aristoteles a definit aşadar mișcarea 
şi nu timpul. Mişcarea are loc în timp şi nu viceversa. Timp 
şi mişcare fiind lucruri cu totul diferite, e manifest după Can- 
temir, „că nici timpul nu poate naşte mișcare, nici mişcarea 
timp”. Nu trebue apoi să confundăm timpul nici cu atributele 
lui, care din obişnuinţă credulă sunt numite timp, căci niciunul 
din aceste atribute nu naşte, nu face şi nu arată ce este timpul. 
„De exemplu, primăvara, vara, toamna, iarna nu sunt timp, 
ba mci părți ale lui, ci sunt vicisitudini meteorologice care 
se petrec în timp. Copilăria, virilitatea, bătrâneţea, etc., nu 
sunt timp sau părți ale lui, ci succesiuni ale vârstelor, care se 
petrec în timp; ele nu descriu un period al timpului, ci al 
vieţii particulare şi al etății ei. Deasemeni, secolul, lustrul, 
anul, luna, săptămâna, ziua, ora, minutul şi secunda, nu 
sunt, nu nasc, nici nu arată timpul, ci sunt observaţiuni 
sau nişte notațiuni ale unor mişcări, inventate de chiar fra- 
gilitatea umană, care numărând şi măsurând succesiunea ac- 

cidentală a mişcărilor, a crezut că măsoară, numără, împarte 
şi distribue timpul în părți mai mari sau mai mici, mai lungi sau 
mai scurte. In realitate, ele nu sunt timp, nici părţi ale lui, 
nici înfine ceva care poate avea ceva comun cu timpul”. „Aşa 
dar, când ceva în mod uatural se mişcă, nu face, nu numără, nu 
măsoară, nici nu generează timpul, ci se face, numără, măsoară, 
pe sine însuş, sau generează o speţă la fel cu sine şi forţează con- 
servarea genului producător. Deaceea este manifest că a se mișca 
însemnează pur şi simplu că un lucru își face lucrarea sa, se 
sileşte să-şi îndeplinească rolul propriu, iar nu că lucrează în 
altă privinţă, fiindcă toate, încă dela începutul creaţiunilor, au 
o natură proprie suficientă pentru a obţine sfârşitul perfecțiunii 
şi n'au trebuință prin sine de cooperarea sau concursul altuia. 
Deaceea, când după creator se subînţelege „în al fiinţelor 
create, timpul se desăvârşeşte pe sine însuş, și nare lipsă 
de mişcarea altei fiinţe pentru a obține perfecțiunea existenţei 
sale. Din contră, orice ființă când se mișcă dela începutul 
arheal până la sfârşitul perfecțiunii sale, nare lipsă nici de 
timp, nici de altă fiinţă pentru a obţine perfecțiunea existenții sale. 
Bunăoară, cu toate că gâsca cloceşte ouăle 30 zile, găina 21, 
columba 14, totuș nu timpul ajută ca să iasă puiul, ci arheul 
închis în ou şi amorțit, pe care căldura îl apără în aceste zile 
de frigul aerului, mişcându-se în mod natural pe sine însuș, 
conduce speța puiului la similitudinea generaţiunii şi la perfec- 
țiunea existenței de gâscă, găină, sau columbă”. „Timpul a 
existat înainte de orice mişcare, iar după mişcare poate fi 
fără mişcare, pentru că este altceva decât acţiunea şi puterea 
mișcării şi se înțelege foarte bine înainte de primul mobil şi 
după imobil”. Timpul nu e nici lung, nici scurt, el nu are nici 
înainte, nici după, ca succesiune, nu e nici măsură, nici lucru 
măsurabil. Timpul nu este nici durată mai mare sau mai mică, 
după cum nu este nici lată, plană, rotundă, profundă, multă sau 
puţină. Timpul are o durată, dar nu durata ce se observă Ja 
existența lucrurilor sensibile, ci una foarte înaltă şi lămurit 
divină, care este totuna cu eternitatea. O eroare şi mai gravă 
este apoi aceea susținută de scolastică, potrivit căreea atât 
timpul cât şi părțile lui ar fi generat, făcut şi compus din 
puncte matematice indivizibile E doar mai clar decât soarele 
la amiazi că „indivizibilul afară de acel „in? privativ şi ne- 
gativ, nu poate arăta nimic, nimic pozitiv şi afirmativ”. Indivi- 
Zibilul negativ nu poate niciodată, prin urmare, după Cantemir, 

„să compună sau să facă să crească până la existență, ceva, 
pozitiv, afirmativ, real, actual, existent, prezent, mare, mic, 
lung, scurt, etc."”. Tot aşa soarele cu mişcarea lui nu generează 
orele prin umbră nici nu divide prin mişcare acele puncte in- 
divizibile, ci rolul lui constă în aceea că, prin mişcarea lui 
circulară, luminează şi încălzeşte tot globul. In Dumnezeu, tim- 
pul este eternitate, căci, spune Cantemir, este independent; 
în creaturi însă eternitatea este timp, fiindcă aici timpul este 
dependent. Dar eternitatea nu poate să fie cunoscută de pro- 
fani, fiindcă ea depăşeşte posibilitatea de a o sesiza a catego- 
riilor: ea este pentru ei dincolo de categorii. Timpul, spune 
Cantemir în alt loc, este o emanaţie a eternității. Deaceea, 
dacă lucrurile sublunare ar fi părtaşe la timp ca la ceva ce le-ar 
fi propriu, atunci toate lucrurile ar rămâne participativ în ace- 
eaşi durată eternă a cerului. Deasemeni, dacă timpul ar fi 
inerent lucrurilor înseși ca accident sau concomitent, atunci ar 
urma să fie atâtea timpuri, diverse în speță, câţi atomi de 
lucruri sunt. Timpul este o ens care distribue tuturor lucrurilor 
toată durata lor precisă şi le face să participe la a fost, este 
şi va fi, fără ca el însuşi să devină durată în înţeles sensibil. 

În concluzie: Esenţa timpului trebue înțeleasă nu prin 
admiterea existenţei mobile ci prin eliminarea ei; timpul trebue 
admirai ca o splendoare străfulgerătoare a eternității; timpul se 
află împrejurul şi dincolo de eternitate, precum şi splendoarea 
lucirii se află în, împrejur şi în afară din soare; timpul trebue 
să fie călăuza creaturii către supraintelectualul, unicul etern şi 
indefimt Dumnezeu  Deaceea trebue să ne înălțăm și să ne 
îndreptăm intelectul dela viaţa particulară şi sensibilă spre viaţa 
universală şi incomprehensibilă, căci tot ce trăieşte în viaţa 
universală, tot ceeace străbate periodul vieţii, nu-l străbate decât 
pe calea universală, şi din ceeace este, nimic nu este adevărat 
decât în adevărul universal. 

Ce este însă viața universală? Viaţa universală, deși este 
subsiratul esenţial al lucrurilor, nu sufere nimic din partea 
lor şi nu se uneşte substanţial cu ele. „Viața universală este, 
a fosil şi va fi acesaşi, căci ceeace este, este şi niciodată nu se 
poate înţelege că n'a fost. Din contră, în mod intelectual, este de- 
clarat că rămâne întotdeauna acelaş, netraversabil, impermutabil, 
inalterabil, impermiscibil şi în eterna sa neclintire şi identitate”. 
Din această viață universală îşi capătă toate lucrurile parti- 
culare, în proporțe cu propria lor capacitate, formele lor lu- 

minoase. Lucrurile sunt ceeace sunt şi fac ceeace li s'a poruncit 
să facă — prin viață, socotită ca începutul şi lumina formală. 
Lumina aceasta se împarte în patru specii sau forme vitale 
ale lucrurilor de către Tatăl luminilor însuş, Dumnezeu. E 
o eroare deci să se creadă că viaţa particulară a lucrurilor s'ar 
datora vreunei materii universale. . 

Care sunt însă cele patru specii sau forme vitale? Prima 
este forma esenţială, adică ceeace noi am numi astăzi materia 
anorganică — stânca, piatra, metalul, etc., — la cari Can- 
temir adaugă pe cele născute din vegetale, ca oasele, lemnele 
uscate, etc. Această formă, deşi mută şi curat obscură, are 
totuş o lumină proprie. A doua este acea pe care o întâlnim 
la seminţele lucrurilor, în care se află şi preludiul sufletului şi 
pe care Cantemir o numeşte formă vitală. A treia este forma 
substanțială pe care o întâlnim la ființele care trăesc, se mişcă 
şi simt. A patra, în sfârşit, este substanța, „creată ce e drept 
o singură dată, dar nu moare niciodată, căci poartă în mod 
expres, imaginea formei universale şi este constituită şi fixată 
în infinitul duratei”. 

Cantemir descrie forma substanțială a omului, arătând 
viața exterioară, trupească şi cadaverică, supusă patimilor şi 
stăpânită de pofte, anihilabilă, contrară binelui şi duşmană lui 
Dumnezeu. El combate definiția, după care caracteristica esen- 
țială a omului ar fi raționalitatea, căutând să dea o definiție po- 
trivit ştiinţei sacre. ,/Omul este creatura trăind în corp prin 
sufletul nemuritor, pecetluită după Graţia lui Dumnezeu în 
urma luminii şi după Chipul primului model al Cuvântului”. 

În ultima carte — a şasea — Cantemir pune problema 
liberului arbitru. Dacă nimic nu se naşte şi nu devine, nici în 
mod natural, nici în mod supranatural decât prin predestinarea 
exercitată de către providenţa divină, mai este omul liber? Şi 
de unde răul? Impotriva celor ce au loc prin dispoziţiile lui 
Dumnezeu, , liberul arbitru al omului, spune Cantemir, nu poate 
avea facultatea de a le împiedica, de a li se opune, sau de a le 
conirazice şi nici, înfine, nu are puterea de a amâna sau trans- 
muta ale ei prescrise şi predeterminate efecte”. Singura ati- 
tudine potrivită nu este din contră decât supunere cu evlavie 
şi pietate graţiei divine. Omul face răul şi păcătueşte din cauza 
slăbiciunii liberei lui voinţi. Lipsit de grația ajutătoare, bazat 
pe lbera lui voinţă şi sub impulsul demonului rău, omul vrea, 
doreşte şi face prin sine, iar procedând astfel, săvârşeşte răul. 

În vreme ce în diavol răul este numai privativ de bine, la om 
este în acelaş timp şi privativ şi pozitiv. „Este pozitiv, în- 
trucât face lucruri care se potrivesc cu înclinarea proprie spre 
răul lipsit de bine, căci răul este pur şi simplu lipsa de bine; 

iar reaua înclinare a liberei voinţi este pozitivă răului şi prin 
urmare prin sine”. După ştiinţa sacră, „tot ce nu este pentru 
Dumnezeu, prin Dumnezeu și la Dumnezeu, este rău; ŞI vice- 
versa, orice rău în sine nu este dela Dumnezeu, ci alături de 
Dumnezeu şi contra lui Dumnezeu”. Dumnezeu fiind perfect şi 
răul fiind lipsa binelui, e clar că răul nu poate fi opera perfec- 
țiunii divine. „Când omeneasca liberă voinţă, spune Cantemir, 
s'a desbinat de cârma lui Dumnezeu, adică de grația care-l ajuta, 
şi retrogradând necontenit, a fost lipsită de orice lumină, poate 
chiar nefiind mulţumită nici chiar de răul cel mai rău, şi a’ 
stat la îndoială să-și adaoge ceva şi mai rău decât chiar răul 
cel mai rău însuş, şi să se alipească la el (vai! a divinei gu- 
vernări parigorie), atunci, precum spune oracolul, gândurile 
omenești deveniră până într'atâta de aplecate spre rău şi într'a- 
tâta alunecară spre cel mai mare rău, încât antichitatea pă- 
gână şi superstițioasă nu înceta să dea naștere la fragilități 
sensibile omenești, adică la născociri de artă nouă şi de ştiinţe 
sensitive ieșite din creerul corupt, şi în fiecare zi şi dacă s'ar 
putea în fiecare oră şi moment să descopere ceva nou şi să-l 
dea în urechile nenorocitei prostii a vulgului ca o minune nea- 
uzită și niciodată văzută muritorilor. Căci ziceau că acela este 
un savant, care descopere ceva care este mai greu de priceput 
vulgului şi mai penibil, pentru ca să se convingă atât pe sine, 
cât şi pe alţii că întrece pe ceilalți muritori’. Două căi a ales 
diavolul pentru a înşela neamul omenesc şi a-l duce la pierzare: 
ateismul şi politeismul. lar calea opusă, este aceea care duce la 
recunoaşterea lui Dumnezeu în cele trei ipostaze ale lui. După 
ce descrie impietatea ca pe un monstru cu trei capete, dintre 
care unul e înclinarea ateistă de a nega divinitatea, al doilea 
cacodoxia. al treilea credinţa că există un isvor dublu al divi- 
nităţii şi două cauze cereşti, Cantemir caută să demonstreze că 
modernii îi adaugă acestui monstru și trei cozi: norocul, întâm- 
plarea şi destinul. Ce este întâmplarea? Cantemir nu împărtă- 
şeşte definiția pe care Aristoteles o dă întâmplării, anume: 
„De câte ori un lucru se face pentru cineva şi obţine ceva din 
alte cauze decât acelea ce se aşteptau, se numeşte întâmplare”. 
Această definiţie este după Cantemir cu totul greşită, fiindcă 

tot ceeace se întâmplă, este determinat cauzal. Când cineva, 
lucrându-şi ogorul, dă peste o comoară, faptul acesta n'a avut 
loc din întâmplare, fiindcă totul s'a petrecut în cadrul cauzelor 
de mai înainte orânduite şi concurente. Cantemir defineşte prin 
urmare întâmplarea ca pe „un eveniment neașteptat şi necunoscut 
de mai înainte, provenind din cauze confluente în cele ce se 
fac de cineva pentru ceva, adaptate la un bine necesar de 
către dispoziţia divină. Ceeace purcede din predestinarea pro- 
videnţei divine este bine şi merită să fie concedat şi crezut. 
Ceeace însă purcede din voinţa liberă a omului şi în afară 
de predestinarea divină, nu e nici întâmplare, nici noroc, nici 
destin, ci numai şi numai rătăcire, nepricepere, ignoranță şi 
înfumurare omenească — lucruri cari produc răul propriu şi 
prejudiciu altora. „Căci nu de întâmplare a fost învins Xerxes 
în Grecia, dar de înfumurata şi neghioaba lui ambițiune; din 
contră, nu cu ajutorul norocului o mână de Greci a aşternut la 
pământ o mulţime atât de nenumărată de barbari, ci cu ajutorul 
bravurei pricepute şi al curajului distins. Așa dar, pentru cei 
dintâi întâmplarea a fost foarte rea, iar pentru aceştia din 
urmă, foarte bună”. Cu ajutorul divinității şi al liberului ar- 
bitru se explică tot ceeace se întâmplă, atât binele cât şi răul. 

Cantemir compară apoi Providența cu mişcarea soarelui, 
Predestinarea cu căldura lui şi Preştiinţa divină cu lumina lui. 


Să vedem acum zare este atitudinea lui Cantemir în logică. 
Rugat de Tocilescu să se ocupe cu această chestiune, gândi- 
torul Richard Wahle se socoate îndreptăţit să susţină, pe baza 
cercetărilor întreprinse, că în redactarea „Micului Manual de 
Logică”, Cantemir s'a servit de următorii autori: Melanchton: 
De dialectica libri quator (1520), Joachim Jungius: Logica 
Hamburgensis (1635), Ulloa: Dialectica sive logica minor; 
Zabarelli: Opera minor; Petrus Hispanus: Summulae logi- 
cales*). Nu este vorba prin urmare de o lucrare originală, ci 
de un manual în genul atâtora care circulau în acea vreme în 
Europa. Cantemir distinge în logică, dealtfel cași Ulloa, două 
părţi: una materială şi alta artificială. Prin logică naturală — 
quae a nostra dependit natura — Cantemir înţelege cugetarea 
naturală, ale cărei idei se înlănţuest logic, fără ca subiectul 
gânditor să aibă conştiente regulele logice, pe care totuş gân- 

1) Vd. M. Ac, Ro. No. 51484. Ne referim şi noi la Richard Wahle, 


întrucât n'am avut la îndămână autorii pomeniţi de el, ca să-i confruntăm 
cu Cantemir, 

direa lui le urmează. Prin logica artificială — quam magis 
ab Aristoteles traditam habemus — Cantemir înţelege acele 
principii pe care le abstragem din gândirea naturală şi le ex- 
punem aparte. Apoi examinând inteligența, Cantemir distinge 
la ea trei forme (operationes intellectus): prima formă sau 
operație este apprehensio, cu ajutorul căreea alcătuim noțiu- 
nile sprijiniți pe intuiție; a doua este compositio et divisio, cu 
ajutorul căreea alcătuim judecăţi, servindu-ne de noțiuni; însfârşit, 
a treia este oratio intellectiva, care efectuează judecăţi discursive. 

Cantemir caută apoi să arate ce trebue să se înţeleagă prin 
termenii categorematici şi sincategorematici şi ce rol joacă ei 
în gândire. 

Ținând seamă de natura concluziei, Cantemir împarte si- 
logismele în: 1) silogisme generale; 2) silogisme demonstrative, 
ale căror premize fiind certe, evidente şi necesare, şi con- 
cluziile lor vor fi la fel; 3 silogisme probabile, care nu conţin 
în ele adevăr, ci au numai asemănare cu adevărul. Interesant 
este apoi faptul că dintre cele patru figuri silogistice, Cantemir 
expune mai pe larg numai pe primele trei, pe a patra pome- 
nind-o numai, ceeace înseamnă că valabile nu sunt după Can- 
temir decât trei figuri. Ca principiu de deducție Cantemir re- 
cunoaşte principiul dictum de omni et nullo, pe care-l socoate 
ca suficient. E demn de relevat că nu vorbeşte nimic de aşa 
zisele principii logice. 

Cantemir se ocupă la sfârşit şi de formele false ale de- 
ducţiilor silogistice. Silogismul poate lua o întorsătură greşită, 
poate adică deveni sofistic, în diferite chipuri, dobândind astfel 
mai multe feluri de sofisme: fallacia aequivocationis, ampbhilo- 
logiae, compositionis aut divisionis, variae significanti per similes 
voces, ignoratio elenchi. 

Problemele logice sunt expuse de Cantemir în această lu- 
crare clar. Dacă lucrarea ar fi fost publicată în sec. XVIII, 
adică atunci când a fost redactată, ea ar fi adus reale servicii 
învățământului nostru filosofic.!). 


Suferind influențe stoice, creștine şi teosofice, Cantemir 
nu este un filosof care să ne fi dat o concepție originală despre 


1) Asupra lui Cantemir vd, şi substanțialul şi documentatul studiu al 
lui Radu Dragnea, Cantemir şi filosofia istoriei, „Scrisul Românesc“, Anul I, 
Da 1927, precum şi Ştefan Ciobanu, Dimitrie Cantemir în Rusia, Bucureşti, 

lume şi viaţă. El şi-a pus însă probleme şi a căutat să le rezolve, 
aducând contribuţii ce merită să fie consemnate și cunoscute. 
Opera lui filosofică trebue reeditată, pentru a fi astfel pusă în 
mânile cititorilor de lucrări filosofice. Avem atâtea instituţii 
de cultură de Stat sau sprijinite de Stat, care au obligaţia să 
intervină. Căci Cantemir este un gânditor de la care va trebui 
să plece orice istorie a filosofiei româneşti. 

Apariţia lui Cantemir la orizontul gândirii româneşti ră- 
mâne însă singulară. Împrejurările istorice nu erau încă menite 
să întreţină o atmosferă prielnică reflexiei filosofice și să facă 
posibilă continuarea firului de aur pe care princepele moldovean 
începuse să-l toarcă, cu atâta pricepere şi încredere. Opera 
hlosofică a lui Cantemir se prezintă astfel nu ca un fruct al 
atmosferei culturale ce domnea în acea vreme în principatele 
româneşti, cı ca o creaţie personală capabilă fără discuţie să 
se impună, dar sortită totuș să nu exercite influențe. Căci din 
pricina împrejurărilor vitrege, Cantemir e silit să părăsească 
țara şi o bună parte din opera lui să zacă multă vreme în 
manuscrise, departe de ţară, necunoscute de ai săi sau chiar 
uitate. O perioadă de un secol şi mai bine va trebui să se scurgă, 
ca să putem începe a înregistra din nou manifestări filosofice 
importante şi a se „forma un climat propice creației filosofice. 

Nu trebue să credem că, dacă dela Cantemir până în a 
doua Jumătate a sec. 19-lea nu apare o teorie sau un sistem filosofic 
de seamă, în toată această vreme activitatea filosofică ar fi ca 
şi inexistentă. Se lucrează, dar nu în direcția creației, ci în aceea 
a răspândirii cunoştinţelor filosofice. Două sunt centrele de 
cultură în care, pe lângă alte ramuri, se predă şi filosofia: 
Biserica Trei Ierarhi din laşi şi Mănăstirea Sf. Sava din 
Bucureşti. lar pentru ca propunerea filosofiei în aceste insti- 
tuții să fie cu adevărat rodnică, era firește nevoe de manuale 
după. care tinerii să poată învăţa. Dascălii din această vreme 
şi-au făcut însă sarcina destul de comodă: în loc să elaboreze 
manuale noui, sau mulţumit doar să traducă. Un fapt asupra 
importanței căruia nu trebue să trecem totuşi cu vederea: noi- 
începem să avem texte în limba noastră în aceeaş vreme în 
care şi germanii, deşi cu o cultură mai veche, încep să aibă 

texte în limba lor. Cu o deosebire însă: că în vreme ce ger- 
manii, datorită atâtor factori, în enumerarea şi analiza cărora 
nu e locul să stăruim âici, au dat în scurtă vreme în limba 
lor opere monumentale, noi am rămas până în a doua jumă- 
tate a sec. 19-lea, exceptând pe Cantemir, la abecedarul filo- 
sofic sau am ajuns cel mult la cartea de citire filosofică. Autorii 
manualelor erau la început greci sau germani, şi numai ceva 
mai târziu s'a recurs şi la gânditori francezi. Nu este inutil să 
ştim cam ce filosofi serveau drept bază învățământului nostru 
filosofic din această vreme. lată-i: N. Mavrocordat şi George 
Trapezuntul: Despre datorii, în grecește, apoi greceşte şi lati- 
neşte, în mai multe ediţii (1719); Iosif Mavrocordat: Etica, 
după Muratori (1761); Eugenie Vulgaris: Logica şi Meta- 
fizica, după Wolff (1766); Caracterele lui Epictet (1785); 
Nicolae Varcosi: Logica, după Baumeister (1795); Athanasie 
Psalida: Psihologia logică (1795); de acelaş: Metafizica (1798); 
Daniil Filipide: Logica, după Condillac (1801). Costache Gane 
traduce Elementele de filosofie ale lui Weiss. Mai demne de 
relevat sunt însă lucrările lui Samuel Micu după Baumeister, 
Logica (Buda 1799) şi Legile Firei sau Filosofia cea lucră- 
toare (Sibiu 1800), prin aceea că sârguinciosul dascăl de la 
Blaj s'a străduit din răsputeri să creeze o terminologie filoso- 
fică românească, un lucru pentru acea vreme dintre cele mai 
dificile. Merită deasemeni să fie menţionat şi A. Tr. Laurian: 
Discurs la deschiderea cursului de filosofie în Colegiul Na- 
țional Sf. Sava (1842)1). 

Învăţământul filosofic se preda însă în acest timp şi după 
nişte caiete, scrise în limba grecească, cari serveau ca manuale 
şi cari ni Sau păstrat până astăzi, ele aflându-se acum în po- - 
sesiunea Academiei Române. Unele din ele sunt datate, altele 
nu. lată cam ce autori erau utilizaţi: Theofil Coridaleu: Intro- 
ducere la filosofie (1697), mai multe ediţii; Introducere la 
Cartea despre suflet (1745); Observări explicative la cartea 


1) În legătură cu lucrarea unui oarecare Petru Stamatiadi. pe care 
Em. Grigoraş a publicat-o la Casa Școalelor sub titlul Geneza (1924), după 
un pretins manuscris al acestuia din 1791, s'a dovedit că în realitate nu este 
vorba decât de traducerea unei scrisori a lui Evghenie Vulgaris, un profe- 
sor şi gânditor cu mare reputaţie în acea vreme la Constantinopol, iar că 
Petru Stamatiadi nu este decât trăducătorul acestei scrisori. Textul ei se 
află şi la sfârşitul celui de-al cincilea volum al operei lui Evghenie Vulgaris, 
publicat de Veniamin Costachi şi apărut, cum vom vedea mai jos, la 1819. 
Asupra acestei chestiuni vd. D. Russo, O scrisoare a lui Evghenie Vulgaris 
tradusă în limba română. O închipuită descoperire: un filosof român din 
sec. al XVIII, în „Revista Istorică Română“, MCMXXXI, vol. I, pag. 71—25. 

întâia a metafizicei lui Aristoteles; Exphcări la cărţile lui Ari- 
stoteles despre suflet; Observări și cercetări la tratatul despre 
cer; Introducere la logică; Logica (1725). După cum se vede, 
Coridaleu era un autor preferat. Apoi: Logica şi fizica lui Blem- 
mides; Sugduris: Introducere la logica lui Aristoteles; Alexandru 
din Bizanţ: Explicare la scrierea lui Aristoteles despre naștere 
şi pieire; Fr. Chr. Baumeister: Ontologie, tradusă în grecește 
de Dumitru Nicolae Darvaris; Alexandru Exaporitul: Despre 
tratatul lui Aristoteles despre naştere şi pieire (1704); Teodor 
Prodromos: Rezumatul analiticelor ultime ale lui Aristoteles; 
Gh. Pachymeres: Logica; Sevastos Kiminitul din Trapezunt: 
Traducere în limba simplă a scurtului tratat al lui Aristotel 
despre virtuţi şi viji (1698); Vasile Agopianu: Caiet pentru 
loghică (1848). 

Situaţia nu sa îmbunătăţit nici în prima jumătate a sec. 
19, deși o seamă de tineri pleacă în străinătate, să-și însușească 
o cultură temeinică. lată cam ce avem în această vreme. D. 
Țichindeal: Sfaturile a înţelegerii celei sănătoase (Buda 1802), 
Adunare de lucruri moralicești (Buda, 1808), Fabule filosoficeşti 
şi moralicești (Buda, 1814), toate după sârbul Dositeiu Obra- 
dovici; D. Filipide: Incercare de analiză a gândirii (1817); 
Vasile Vârnav: Filosofia moralicească a lui Muratori, din 
greceşte tomul- I și II (1825); Episcopul Grigorie al Ar- 
geşului: Logica sf. loan Damaschinul, din grecește (1826); 
Golescu: Adunare de pilde bisericeşti și filosofeşti, din gre- 
ceşte (Buda, 1826); Dinicu Golescu: Elemanturi de Filosofie 
Morală, din grecește după Neofit Vamva (Bucureşti, 1827); 
Eufrosin Poteca: Filosofia cuvântului şi a năravurilor, după He- 
ineccius, transpusă fiind în românește după traducerea greacă 
a lui Brâncoveanu (Buda 1829); Veniamin Costache: Funie 
sau frânghie întreită, din grecește (laşi 1831); Indeletnicire 
iubitoare de Dumnezeu, din grecește după Eugenie Bulgariul, 
5 volume (laşi, 1815-1819); R. Tempea: Oglinda Statului 
bisericesc și politicesc (București, 1835). Apar în această vreme 
şi câteva traduceri din franceză, ca de pildă: Condillac, Logica 
în traducerea lui Vârnav; Mărimea Romanilor sau băgare de 
seamă asupra pricinilor înălțării şi căderii lor, a lui Montesquieu 
în traducerea lui Stanciu Căpăţineanu (1830); Manual de Fi- 
losofie lucrat după programa Universității de la Paris din 1840 
de Delavigne în traducerea lui A. Tr. Laurian (1846); Cu- 
vintele unui credincios de A. Lamennais, traduse de Arh. Di- 
onisie Romano (1848), Vorbire asupra istoriei universale de 

Bossuet, traducere de E. Poteca (1851), dar numărul lor este 
extrem de redus. Influența grecească este încă predominantă. 
Demn de subliniat este că transpunerile acestea în româneşte 
nu se fac după gânditori de mâna întâi, cari să fi deschis pers- 
pective noui în istoria gândirii omeneşti, ci, precum vedem, după 
autori cari sunt mai mult popularizatori. 

Tot din această vreme, şi anume din anul 1837, ni sa 
păstrat un Manual de Filosofie de la Seminarul Socola, al cărui 
cuprins e următorul: Cunoştinţe înainte; despre puterile și lucră- 
rile sufletului; introducere în filosofie; istoria literară a filo- 
sofiei; logica sau filosofia formală; Partea I Analitică, Partea 
II Metodica +). 

Trei români sunt cari, în această vreme, au militat cu 
sârguință pentru un învăţământ în limba română şi ale căror 
nume merită să fie menţionate: Samuel Micu, Gh. Lazăr 
şi Eufrosin Poteca. 

Samuel Micu era adânc convins de nevoia de a avea lucrări 
de' filosofie şi de a preda filosofia în limba noastră. „Numai 
unde lipseşte limba noastră cea românească, şi nu avem cuvinte 
cu care să putem spune unele idei, mai ales în ştiinţe, numai 
atunci, cu socoteală, şi numai cât este de lipsă, putem să ne întin- 
dem să luăm cuvinte ori din cea elină, ca din cea mai învățată, ori 
din cea latină, ca de la a noastră maică, pentrucă limba noastră 
românească este născută din cea latinească”. Ce înseamnă, pentru 
acest timp, a crea un vocabular filosofic românesc, e suficient 
să dăm numai câteva exemple din Samuel Micu. Pentru jude- 
cată el propune termenul spunere; pentru subiect, şi pe acela de 
temeiu: pentru copulă, împreunare; pentru predicat, zis. Pentru 
determinarea spunerilor, adică a judecăților, el întrebuinţează 
termenii: alcătuită sau nealcătuită, întăritoare, tăgăduitoare, peste 
tot sau de obşte, osebită, ipoteticească, despreunătoare, împo- 
trivitoare, împotrivă zicătoare. Silogismele le împarte în silo- 
gisme care zic de tot, de fel, de spiţă precum şi de fieşte ce 
lucru care se cuprinde sub spiţă. Termenilor silogismului le spune 
graiul mare, graiul mic şi graiul mijlocitor, premizei majore 
spunerea cea mare, celei minore spunerea cea mică, jar con- 
cluziei încheere. E de prisos să mai subliniem meritul lui Micu 
în ce priveşte crearea terminologiei filosofice. 

Gh. Lazăr are un îndoit merit: pentrucă la şcoala în- 
fiinţată prin străduința lui, a introdus ca materii de predare în 


1) Ms, Ac, Rom, No. 136. 

limba română logica şi metafizica şi apoi pentrucă înţelegea 
să predea aceste discipline având ca îndreptar pe I. Kant!). 
Gh. Lazăr pare a fi fost astfel cel dintâi adept al filosofiei 
kantiene. Dealtfel Gh. Lazăr avea despre filosofia germană 
în genere o părere foarte bună, pe care o prețuia mai mult 
decât pe cea franceză.. Cuvintele lui: „Filosofia franţuzească 
trebue să-şi scoată căciula înaintea celei nemţeşti!”, exprimau 
în această formă plastică felul cum aprecia el filosofia celor 
două popoare. El n'a fost însă singurul adept al acestei filosofii 
în prima jumătate a sec. al 19-lea. Aug. Treboniu Laurian, 
Timoteiu Cipariu şi Simion Bărnuţiu, s'au inspirat deasemeni 
„din Kant, pe care-l cunoşteau prin operele lui Krug, urmaşul 
lui Kant la Koenigsberg2). Desvoltarea, fără precedent în istoria 
poporului german, pe care o luase, începând cu Kant şi cu 
idealismul, filosofia germană, se impusese lumii întregi şi priă 
urmare şi la noi. Nu e deci de mirare că Gh. Lazăr, care 
făcuse studii la Viena şi luase cunoştinţă acolo de opera lui 
Kant, al cărui prestigiu era mai presus de orice discuţii, ţinea 
să facă şi poporului român, în limba lui, cunoscută filosofia 
kantiană. 

Acelaş merit ca şi Samuel Micu, îl are Eufrosin Po- 
teca. Născut la 1786 în satul Nucşoara, Plasa Teleajăn, jud. 
Prahova, el îşi face pregătirea elementară cu preotul! din satul 
său, apoi vine la București unde îşi continuă studiile la şcoala 
grecească, pentru ca să şi le termine la Sf. Sava. Între timp 
intrând în tagma călugărească, el îşi schimbă numele de botez 
din Dimitrie în Eufrosin. După terminarea studiilor la Sf. 
Sava, este trimis, cu alți câţiva colegi, ca bursier, în străinătate, 
în Italia şi Franţa, unde studiază temeinic şi îşi însuşeşte o 
serioasă cultură. În anul 1825, Poteca se întoarce în ţară şi 
începe să predea filosofia la Colegiul Sf. Sava. Impulsul dat 
de Gh. Lazăr învăţământului românesc, s'a exercitat şi asupra 
filosofiei. Eufrosin Potecă își dă seama, ca şi Grigorie, Epis- 
copul Argeşului și atâția alţi cărturari,că filosofia nu mai poate 
fi predată după manuale străine, ci că trebue să ne alcătuim 
manuale de filosofie în limba română. Eufrosin Poteca găseşte 


1) Gh. Bogdan-Ducă, Gh. Lazăr: Funcționarea Şcoalei Sf. Sava, Pu- 
blicaţiile Academiei Române IH/I 16. 

2) Gh, Bogdan-Diucă, Kantiani români, „Semănătorul“, Il, 1904; I. 
Petrowici, Kant şi cugetarea românească, în volumul „Studii istorico-filosofice“, 
«d. II, 1929; I. E. Toroufiu, Immanuel Kant în filosofia şi literatură română, 
1925. 

cu cale că lucrul cel mai potrivit ar fi traducerea în româneşte 
a logicei și eticei lui FHeineccius, care pentru vremea aceea 
putea servi ca un bım manual de şcoală. 

Ajuns arhimandrit cu mare prestigiu, Eufrosin Poteca a 
trebuit să-şi petreacă ultimii ani ai vieţii surghiunit, ca stareţ al 
Mânăstirii Gura Motrului. El moare la 1859 la Mânăstirea 
Gura Motrului, unde şi este înmormântat +). 

Incepând însă cu a doua jumătate a sec. 19-lea, lucrurile 
se vor schimba încet, dar sigur şi adânc. Dependenţa de 
cultura grecească începe să dispară, iar influenţele culturii 
occidentale devin tot mai puternice şi mai înviorătoare. Elemente 
tot mai bine dotate și mai bine pregătite se întorc dela studiile 
făcute fie în Franţa, fie în Germania, activând cu energie şi 
spor. Posibilităţile de răspândire şi de fructificare a cunoştin- 
telor filosofice se înmulţesc tot mai mult. Învăţământul secundar 
este pus pe baze solide. Deasemeni învăţământul superior ca- 
pătă o organizare serioasă, Universitățile căutând nu numai să 
răspândească cunoştinţi, ci să şi creeze în acelaş timp. Incre- 
derea în puterile creatoare ale spiritului românesc începe acum 
să prindă rădăcini puternice. O atmosferă de muncă metodică, 
serioasă, îşi face loc în Principatele Unite menite să devină 
prin străduința şi înțelepciunea conducătorilor în curând un 
stat independent, un Regat liber. În aproape toate domeniile 
ştiinţifice se lucrează de zor, dar în special roade bogate în- 
cep să apară în domeniul istoriei naționale şi al filologiei. 
Filosofia, ca de altfel atâtea din celelalte ramuri științifice, nu 
va întârzia să se manifeste, la rândul ei, cu vigoare ?). 

Cel care, în această vreme de auroră filosofică, va con- 
tribui enorm la înfiriparea unui nou spirit filosofic şi la instau- 
rarea atmosferei de seriozitate în cugetare, va fi Titu Ma- 
iorescu. 


1) Vd. şi G, Dem. Teodorescu, Viaţa şi opera lui Eufrosin Poteca 
[1786—1859], „Revista pentru Istorie, Archeologie şi Filologie“, Anul I vol, 
Il, 1883 ; I. Bianu, Intâii bursieri români în străinătate, „Revista Nouă“, Bu- 
cureşti 1887, pag. 421—431; Gh. Adamescu, Primii profesori de filosofie ai 
şcoalei de la Sf, Sava, „Revista Generală a Invăţământului”, 1927. 

2) Asupra datelor bibliografice vechi, a se vedea: Bianu I. şi Hodoș 
Nerva, Bibliografia româneacă veche t, II (1716—1808) Buc, 1910 şi t. III 
(fasc. I-II) Buc, A. 12; Bianu J. şi Simonescu Dan, Bibliografia românească 
veche t. Lil (1817- 1830) Buc. 1936; Adamescu Gh. Contribuţiuni la bibliogra- 
fia românească I Buc, 1921, II Buc, 1923, III Buc, 1928; lorga N., /storia 
lit. rom. în veacul al XIX-a. vol. | Buc. 1907, vol. II Buc, 1908, voi. II 
Văleni 1909; Bianu I., Catalogul manuscriptelor româneşti, vol, I Buc, 1907; 
vol. II în colaborare cu R. Caracaş, Buc, 1913; vol. III în colaborare cu G. 
Nicolaiasa, Craiova 1931; Litzica C,, Catalogul manuscriptelor greceşti, Bucu- 
reşti, 1909; Russo D., Studii şi Crihce, Bucureşti, 1910 

Cu Titu Maiorescu însă filosofia română capătă, în- 
cepând cu a doua jumătate a sec. 19-lea, o deosebită înviorare. 
Născut la 15 Februarie st. v. 1840 la Craiova, Titu Maiorescu, 
după ce face prima clasă gimnazială la Braşov, este înscris la 
Academia 'Theresiană din Viena, unde îşi aproprie o foarte se- 
roasă cultură, distingându-se aici ca primul pe toată şcoala. 
După terminarea liceului în 1858, se înscrie la Universitatea 
din Berlin. După un an de frecventare a cursurilor aici, Titu 
Maiorescu cere, pe baza ultimilor doui ani petrecuţi la There- 
sianum, scutirea de restul frecvenţei, pentru a-şi putea trece 
examenul de doctorat. Deoarece însă Universitatea din Berlin 
îi refuză acest lucru, el încearcă la Universitatea din Giessen, 
care-i acordă dispensa cerută, așa încât poate să-şi treacă doc- 
toratul, la 8-30 Iulie 1859, la această Universitate cu tema 
De philosophia Herbarti, obţinând predicatul magna cum laude. 
Deşi relativ foarte tânăr, el îşi crează legături serioase în ca- 
pitala Prusiei de atunci, fiind solicitat să colaboreze la revista 
proaspăt înființată Der Gedanke şi să ţină conferințe. Obtți- 
nând o bursă pentru Franţa, Maiorescu pleacă în Noembrie 
1859 la Paris, obţine aici echivalarea titlului său de doctor 
în filosofie cu acela de licenţiat în filosofie, se înscrie la drept, 
în Noembrie 1861 luându-și licenţa la această Universitate. 
Prin şederea în capitala Franţei îşi îmbogățește cunoştinţele, 
completându-şi cultura germană, aşa de temeinică, cu cultura 
franceză. In 1861 el publică la Berlin lucrarea Einiges Philo- 
sophische in gemeinfasslicher Form, care ni-l înfăţişează pe 
Maiorescu ca pe un perfect stăpânitor al limbii germane şi ca 
pe un distins stilist. Intors în acelaș an în ţară, el este numit 
magistrat în Bucureşti, post pe care nu-l deţine decât puţin 

timp. Căci în urma unor incidente, destul de grave, petrecute 
la Liceul Internat din laşi, Maiorescu este solicitat să primească 
funcţia de director al Internatului la acest liceu, pentru a pune 
ordine. Astfel că în Decembrie 1862 îl vedem la laşi. De 
acum începe strălucita carieră, didactică şi culturală, a lui Titu 
Maiorescu. El deschide mai întâi un curs liber de istorie la 
Universitatea din laşi, pentru ca nu mult după aceea Ministerul 
Instrucțiunii să-l însărcineze cu un curs de filosofie. El înfiin- 
țează deasemeni societatea literară „„Junimea” (18604), iar peste 
câţiva ani revista ,,Convorbiri Literare” (1867), 'ambele me- 
nite să joace un rol covârșitor în cultura românească din a doua 
jumătate a sec. al XIX-lea. Intrând în viaţa politică, este ales 
în mai multe rânduri deputat, face parte ca ministru din câteva 
guverne, prezidând chiar guvernul din 1913 şi pacea dela Bu- 
curești. Suspendat din învăţământ în 1871 'pe motive absolut 
ilegale, el practică advocatura până în 1884, când este reparată 
nedreptatea şi numit profesor la Universitatea din Bucureşti, 
unde predă logica şi istoria filosofiei contemporane dela Kant 
încoace, până în 1909, când îşi regulează drepturile la pensie. 
Maiorescu moare la 2 lulie st. v. 1917. 

Prins în vârtejul luptelor literare în care a intervenit cu 
hotărâre şi energie, curăţind terenul literar şi îndrumând să- 
nătos literele române întrun moment din cele mai importante 
al desvoltării lor, adânc pasionat pentru cariera profesorală pe 
care o consideră ca adevărata lui vocaţie, convins, pe lângă a- 
ceasta, că gândirea românească nu se află încă într'un stadiu care 
să-i îngădue avântarea în speculaţia pură, Maiorescu n'a. dat 
filosofiei românești ceeace studiile sale din tinereţe şi însuşirile 
sale intelectuale lăsau să se întrevadă. Deaceea rolul lui în 
filosofia românească e mai mult de natură didactică. Profesor 
strălucit şi foarte scrupulos, Maiorescu a ridicat prin prelegerile 
sale prestigiul nu numai al cursurilor filosofice în genere ci şi 
al literilor. De o operă filosofică, în strictul înţeles al cuvân- 
tului. a lui Maiorescu, nu se poate vorbi. Se poate vorbi însă 
de anumite contribuţii filosofice şi îndeosebi de contribuţii în 
învăţământul filosofic. 

In Einiges Philosophische se observă imediat influența 
lui Herbart pe de o parte, a lui Feuerbach pe de alta. Căci 
în concordanţă cu Herbart, Maiorescu defineşte filosofia drept 
„ştiinţa care se ocupă cu relaţii”. (Die Wissenschaft nun, welche 
sich mit den blossen Verhältnissen beschäftigt ist die Philo- 

sophie) 1). Astfel psihologia se ocupă cu relaţiile dintre repre- 
zentări, logica cu relaţiile dintre noțiuni. Cu cuvintele lui Her- 
bart definește Maiorescu Estetica, pe care o înțelege în sens 
larg, în care este înglobată atât estetica propriu zisă cât şi 
morala. Şi ca şi Herbart, Maiorescu susține că în judecata 
estetică — lato sensu — intră un atribut de aprobare şi desa- 
probare, de preferință şi respingere, ceeace o face să se deo- 
sebească de judecata propriu zis teoretică. Frumosul privit în 
aspectul lui sensibil, conţine obiectul esteticei propriu zise, iar 
privit sub aspectul lui moral, conţine obiectul eticei sau al 
filosofiei morale. Obiectul metafizicei îl constitue raportul de 
contradicţie dintre reprezentări sau noțiuni, raporturi pe care 
metafizica e obligată să le dovedească şi să le înlăture. 

După ce face mai multe incursiuni psihologice, ocupându-se 
în special cu asocierile dintre reprezentări, cărora, le stabileşte 
legile, Maiorescu îşi pune problema teismului şi a ateismului. 
Ca şi pentru L. Feuerbach, sub a cărui influenţă stă în această 
privință, noţiunea de Dumnezeu nu este pentru Maiorescu decât 
noţiunea de umanitate, Dumnezeu nu este altceva decât uma- 
nitatea abstractizată 2). Nu Dumnezeu a creat prin urmare pe 
om după chipul său, ci din contra omul a creat pe Dumnezeu 
după chipul lui. De aceea Dumnezeu nu trebue căutat în afară, 
ci în interiorul fnsuş al omului, „ca expresia cea mai pură a 
esenței sale pur omeneşti”. „Spune-mi Dumnezeul tău, şi eu 
îți voi spune cine ești'2). Teologia nu este altceva decât o 
antropologie abstractizată (Abstractions - Anthropologie). Cine 
priveşte lucrurile din punct de vedere noţional, trebue să rămână 
în cadrul conceptibilului şi în acest caz problema divinității 
nu poate fi deslegată decât în sensul următor: „Der Gott, den 
Manche als einen siberirdischen wollen begriffen haben, ist ein 
esclusiv humaner; er ist edel im Edlen, im Reinen ist er rein, 
finster dagegen und intolerant im verkertzernden (Glaubigen; 
sein mit der fortschreitenden Erziehung der Menschen fortschrei- 
tender Begriff ist der Masstab fir die Civilization der Men- 
schheit, denn er ist das Abbild ihres besten und klarsten Geistes; 
er ist unsterblich, weil die Menschheit unsterblich ist, weil der 
Begriff in ewiger, nie alternder Jugend lebt, ein ernster un- 


1) Einiges Philosophische, pag. 11, 
2) lbid, pag. 157. 
3} Ibid. pag. 160. 

zerstărbarer Pfeiler, um darauf zu bauen einen Zufluchtsort für 
die leichtsinnig wandelbaren Vorstellungen” +). 

La nemurire nu poate avea pretenţie decât ceeace este 
spiritual. „Adevărul se menţine iridiferent de timp şi loc; ceeace 
cu milenii înainte a fost adevărat, rămâne adevărat şi după 
milenii; ceeace a fost în adavăr bun şi frumos în trecut, va fi 
bun şi frumos și în viitor”'2). Sufletul dispare, dar spiritul 
rămâne; gânditorii mor dar ideea trăeşte pururea. Ceeace este 
sensibil, e individual şi deaceea moare; ceeace este spiritual 
este nemuritor, dar este universal. Din această cauză nu există 
o viaţă personală după moarte. 

Ca urmări sociale ale acestei atitudini filosofice, sunt spi- 
ritul critic şi spiritul de toleranţă, precum şi cultivarea femeei 
şi întărirea familiei. Istoria ne învaţă, spune Maiorescu, că 
acolo unde femeea nu serveşte decât plăcerii brute, e o do- 
vadă de nivel scoborât al culturii; şi că poporul care nu mai 
are nici un simţ pentru căsătorie şi viaţa de familie, e sortit 
pieirii. 

Chipul cum Maiorescu defineşte filosofia, ca stiință care 
se ocupă numai cu „„relaţiile” 3), ne îndreaptă gândul fără să 
vrem la filosofia lui Herbart. Şi în adevăr Maiorescu s'a des- 
'voltat sub influenţa lui Herbart şi a stat sub această influenţă, 
Faptul acesta nu l-a împiedecat fireşte să aibă spiritul deschis 
faţă de ideile altor gânditori, ca de pildă Schopenhauer, J. St. 
Mill, H. Spencer, Ludwig Feuerbach şi s'ar părea chiar Hegel. 

În 1876 Maiorescu publică, după notele prelegerilor ți- 
nute la Universitate, un manual de logică, intitulat Logica. În 
acest manual de o rară claritate în gândire, de un stil fluent, 
de o clasică sobrietate şi concizie, Maiorescy reprezintă punctul 
de vedere formal în logică, sub influenţa lui Herbart, pe care 
începuse să o sufere încă din Theresianum, influenţă. accentuată! 
şi de logica herbartianului Moritz Wilhelm Drobisch, Neue 
Darstellung der Logik nach ihren einfachsten V erhåltnissen, care 
se mişca pe un teren strict formalist. Influența lui Drobisch este 
pe alocuri aşa de pronunțată încât merge până la exprimarea a- 
proape la fel a aceloraşi idei. Deosebind însă, împreună cu 
Herbart şi şcoala lui, logica de psihologie, Maiorescu a con- 
tribuit în mare măsură la orientarea serioasă şi la pregătirea 


1) Ibid. pag. 170, 
2) Ibid. pag. 177. 
3) Ibid. pag. 11, 

logică a unui întreg şir de generaţii, căci Logica lui Maiorescu 
a fost utilizată decenii de-a rândul nu numai de către studenţi 
ci şi în şcolile secundare. E drept că din cauza conciziei şi 
a poziţiei formaliste pe care o reprezenta, elevii și studenţii 
aveau de luptat cu mari dificultăţi. 

Maiorescu nu s'a oprit totuși, în manualul său de logică, 
în graniţele trasate acestei discipline de Herbart şi elevii săi. 
Luând, împotriva lui J. St. Mill, în apărare valoarea silogismului 
şi aducând întru aceasta argumente noui, Maiorescu, cu spiri- 
tul său comprehensiv, ține seamă de mersul şi desvoltarea ştiin- 
telor, mai întâi prin aceea că deosebea două părți în logică: 
logica elementară şi metodologia şi apoi prin aceea că în meto- 
dologie acorda un rol important inducției. Aici se observă la 
Maiorescu influența exercitată asupra lui de J. St. Mill. i 

În ce priveşte estetica, Maiorescu este tributar esteticei 
germane, lui Schopenhauer și Vischer. Examinând structura po- 
eziei, el distinge condiţiile materiale şi condiţiile formale ale 
poeziei, un lucru pe care-l făcuse Th. Vischer, după care se 
orientează Maiorescu. Schopenhauer a exercitat deasemeni in- 
fluenţe asupra lui. Maiorescu a împărtășit teoria lui Schopen- 
hauer, după care arta are menirea să exprime tipicul, artistul 
înălțându-se întru aceasta în lumea impersonală. Cu alte cuvinte, 
Maiorescu împărtăşeşte convingerea că obiectul artei sunt ideile 
platonice pe care artistul are menirea să le sesizeze şi să le 
exprime. 

Dealtfel, Maiorescu a pătruns în filosofia lui Kant cu aju- 
torul operei lui Schopenhauer. Deaceea înţelegerea pe care o 
avea el despre filosofia kantiană era alterată de modul cum o 
interpretează Schopenhauer. Cât de mult îi impunea lui Ma- 
iorescu estetica lui Schopenhauer, reese din faptul că a căutat 
s'o traducă în româneşte, publicând chiar o parte din ea. 

În studiul „Din experiență” Maiorescu are vederi intere- 
sante asupra stărilor sufletești. Respingând orice speculație meta- 
fizică în legătură cu fenomenele sufleteşti, precum şi teoriile 
atomiste, preconizând ca mijloace de cunoaştere observaţia şi 
experienţa, Maiorescu explică greşelile în care cad oamenii când 
e vorba să-şi cunoască semenii, cu ajutorul îngustimii de con- 
ştiinţă. Sufletul omenesc nu se poate deschide deodată, ci este 
astfel făcut că stările lui se strecoară succesiv prin conştiinţa 
actuală. Deaceea ne înșelăm când dintr'un singur fapt pe care 
l-am observat la o persoană tragem concluzii asupra caracterului 

ei. Fiindcă în realitate e nevoe de mai multe fapte, de înipre- 
jurări diferite şi variate, în care să se afle persoana în chestiune, 
pentru a conchide ceva valabil asupra ei. „Cauza este, spune 
Maiorescu, aceeaşi condiţie primordială a sufletului omenesc. 
Sunt aşa de felurite şi de schimbătoare întâlnirile simultane 
ale puţinelor idei şi simţiri în cercul luminos al fiecărui moment 
dat, încât nu se poate vorbi de o armonizare a întregii mulţimi 
de idei şi de simțiri făcută sub lumina conştiinţei. Sunt poate 
în fiecare om diferite grupuri de idei şi de simţiri, ce nu ajung 
niciodată a se întâlni în strâmtul cerc luminos al vreunui mo- 
ment din viaja lui, ci fiecare vine de-a rândul şi izolată sub 
lumina inteligenţei, fără nicio privire posibilă asupra celeilalte, 
aşa încât nu are ocazia de a se potrivi şi a se rectifica între- 
olaltă” 1). Deaceea doi tineri, cari s'au cunoscut la un bal, 
s'au plăcut şi s'au luat, nu se mai înţeleg, fiindcă în realitate nu 
s'au cunoscut unul pe altul. Nu trebue să uităm apoi că „omul 
tânăr nu este, ci devine: numai despre omul bătrân se poate în- 
“trucâtva zice că este, fiindcă a fost şi s'a dovedit. În mișcare, 
nu în repaos, ni se înfăţişează toate stările sufleteşti. Un 
diamant îl poţi găsi după zece ani cum l-ai lăsat acum zece 
ani: diamantul este anorganic; un om nu rămâne după un timp 
oarecare cum lai lăsat mai înainte: omul este viaţă organică” 2). 

În afară de asta, cunoştinţele noastre trebue să se lege 
între ele, iar nu să stea risipite. ,,Cunoştinţele tale trebue să 
aibă o toartă, de care să le prinzi şi tu trebue să iei lanţul, 
cu care trebue să le aduci în mişcare regulată din întunerecul 
memoriei la lumina îngustă a conștiinței actuale. O mie de 
boabe stau împrăștiate în diferite locuri, tu îţi. pierzi vremea 
ca să le cauţi una câte una; dar dacă au fost prinse de un fir 
comun, cu o singură apucare a mânei slăpâneşti totalitatea şi- 
ragului” 3). ÎInsfârşit în fiecare om sunt cel puțin doi oameni: 
omul ideilor şi omul simțirilor (minte şi inimă)”, un lucru de 
care trebue săi ţinem neapărat seamă. „Vei greşi totdeauna, dacă 
vei judeca pe om numai după ideile ce le exprimă, chiar dacă 
ai constatat cà sunt adevăratele lui idei. Trebue să aştepţi oca- 
zile de a-i constata adevăratele lui simţiri, cel puţin în pri- 
vințele mai importante” £). 

Idei interesante găsim şi în articolul „Progresul Adevă- 


1) Critice, Ediţia complectă, vol. IÍ, 1928, pag. 287. 
2) lbid., pag, 283-4, 

3) Ibid., pag 285-6, 

4) Ibid., pag. 286, 

rului”, unde întâlnim deasemeni influenţa lui Schopenhauer, pre- 
cum şi în cele câteva aforisme pe care ni le-a lăsat Maiorescu 1). 

Meritul mare al lui Titu Maiorescu în filosofia românească 
esie însă, în afară de lucrările sale, care prin claritatea stilului, 
conciziunea ideilor şi stringenţa argumentării, au servit ca mo- 
del celor ce i-au urmat, este altul: acela de a fi ştiut să 
aleagă, dintre studenţii ce-i audiau prelegerile, pe cei cu apti- 
tudini filosofice şi să le dea tot sprijinul. E suficient să amin- 
tim că C. Rădulescu-Motru, P. P. Negulescu, S. Mehedinţi, 
I. Petrovici, ca să nu pomenim de cât pe aceştia, i-au fost 
elevi, spre a ne da seamă ce a putut însemna Maiorescu ca 
dascăl. În această privinţă hlosofia românească nu poate să nu-i 
he recunoscătoare. 


1) Asupra lui Maiorescu a se vedea şi: G. Pogdan-Durcă, T. Maio- 
rescu, 1921, şi Soveja, Titu Maiorescu (1925); J. Petrovici, Titu Maiorescu, 
1840—1917; P. P. Negulescu, Ceva despre Maiorescu, „Convorbiri Literare”, 
1936; Mircea Florian, Inceputurile filosofice ale lui Titu Maiorescu, „Con- 
vorbiri Literare”, 1937; Tudor Vianu, Influenţa lui Hegel în cultura română, 
1933; 1. Rădulescu-Pogoneanu în Introducerea la Însemnările zilnice ale lui 
Titu Maiorescu, 1937 i 

Primul gânditor sistematic român, Vasile Conta, sa 
născut la 15 Noembrie 1845 în satul Ghindăoani din judeţul 
Neamţ t), în acea regiune cu minunate poziţii naturale, cu munţi 
şi poteci, cu stâni unde doinele se pierd în văi, o regiune 
menită să desfete ochiul, să deschidă inima şi să agerească 
mintea. Tatăl său, preot al satului, era de un temperament 
energic, dar înclinat spre scepticism, iar mama, cucernică şi 
pioasă, cu o privire mistică şi visătoare, ştiuse să-şi crească 
copiii în iubire şi să le impună respect faţă de lumea cealaltă. 
Pregătirea elementară, Vasile Conta şi-o face în Târgul Neam- 
tulu, la dascălul Timofte. După terminarea cursului primar, 
el se prezintă la Academia Mihăileană, unde obţine prin concurs 
o bursă. Împrejurările fac însă ca notele obţinute în primul an 
să-l ducă nu numai la pierderea bursei, dar şi la repetarea 
anului. La finele primului an, temându-se de severitatea tatălui, 
nu s'a mai întors în sânul familiei, ci schimbându-și adresa şi 
făcându-şi familia să-i piardă urma, rămâne la laşi, unde îşi 
duce zilele cum poate. In asemenea condiţii, e natural ca frec- 
venţa să-i fie neregulată. In 1862 el aranjează cu directorul 
unei trupe de teatru să intre în trupa acestuia, părăseşte apoi 
cursurile liceale şi devine artist. Duce astfel câtăva vreme o 
viaţă de nomad, din care se alege cu două lucruri: cu o fru- 


1) Asupra vieții lui Vasile Conta a se vedea: Iacob Negruzzi în „Con- 
vorbiri Literare“, 1882; D. Rosetti-Tescanu „Convorbiri Literare“, 1895; 
Acelaş în Théorie de l'ondulation universelle, pp. IX—XI, (Paris, 1895; I. A. 
Rădulescu-Pogoneann, Ueber das Leben und de Philosophie Contas (Leipzig, 
1902); O. Minar în Opere Complecte. Filosoful Conta (Ed. Sietea, Bucureşti, 
1914); N. Petrescu în Vasile Conta. Opere filosofice (Cartea Românească, 
Bucureşti, 1922); I. E. Torouţiu în Studu și Documente Literare, vol. J1, Bu- 
cureşti, 1932. Asupra anului de naştere, în privinţa căruia există controverse. 
cele mai concludente date se află la I. E. Torouţiu: Vasile Conta s'a născut 
la 15 Noembrie 1845, nu 1846. 

moasă lectură de piese franceze, pe care directorul trupei i 
le punea bucuros la dispoziţie, şi cu un dor puternic de a-şi 
relua studiile și a le duce la capăt. După ce dă clasa a treia 
în pariicular, dă clasa a patra ca elev înscris regulat, iar înce- 
pând cu clasa a cincea se înscrie intern. Notele consemnate 
în matricola şcoalei, ni-l arată pe Conta în ultimi ani de 
studii ca pe un elev foarte asiduu, având la majoritatea mate- 
riilor note foarte bune. 

După ce în 1868 îşi dă bacalaureatul, Conta solicită de 
la „Societatea pentru trimiterea junilor României la învăţă- 
tură” în străinătate, o bursă, care i se aprobă în vara lui 
1869 şi în Octombrie al aceluiaş an pleacă la Anvers. Bursa 
avea însă o destinaţie precisă: studule comerciale. Deşi nu 
avea nici o simpatie pentru asemenea studii, Conta primeşte 
totuş bursa cu această destinaţie, se apucă de lucru şi în 1871 
îşi iea diploma. El nu se mulţumeşte însă numai cu studiile 
comerciale, cu ajutorul cărora nu ţinea deloc să-şi facă o carieră, 
ci în 1870 iea examenul de candidat în drept la Universitatea 
din Bruxelles, iar în Iunie 1872 îşi trece doctoratul în drept. 
Conta ţinea mult, pentru a-şi desăvârși studiile, să mai rămână 
încă în străinătate; dorea în special să stea o bucată de vreme 
în Anglia şi deasemeni să-şi aproprie limba germană. „„Socie- 
tatea pentru trimiterea junilor României la învăţătură”, aflând 
că. bursierul ei face şi altceva decât studii comerciale, refuză să-i 
mai prelungească bursa, spre a l sili astfel să se întoarcă în 
țară şi a intra în viața comercială, pentru care fusese trimis în 
străinătate să se pregătească. 

Astfel, câteva luni de zile după examenul de doctorat în 
drept, Conta se vede silit să se întoarcă în ţară. Aici, la 
Facultatea de Drept din laşi, era tocmai liberă catedra de 
Drept civil. Conta se prezintă la concurs, obţine în Ianuarie 
1873 catedra, iar în luna următoare îşi deschide cursul. 

Avansarea într'o situație aşa de înaltă, la o vârstă aşa 
de tânără, era fără îndoială un fapt menit să-l bucure. Înainte 
de toate, fiindcă după atâţia ani de strâmtorare se vedea şi 
el însfârşit scăpat de grijile materiale. Dar era menit să-l 
bucure numai în parte, căci cariera începută nu răspundea nici 
pe departe puternicelor lui înclinații interioare. El era născut 
pentru filosofie şi împrejurările îl făcuseră jurist — o situaţie 
deci dintre cele mai tragice. Îl vedem încă din liceu preocupat 
de probleme filosofice, iar la studii în străinătate, pe 'lângă 

materiile la care era obligat să-și dea examenele, el îşi făcea 
timp şi pentru a citi filosofie. El învaţă în acest timp en- 
glezeşte şi iea contact direct cu operile lui Spencer, Darwin, 
Tylor, Buckle, Bain, John St. Mill, Macaulay, întărindu-și 
ideea evoluționistă pe care o descoperise singur încă din ado- 
lescenţă. Tot acum el citeşte pe Auguste Comte şi ia cunoștință 
de filosofia pozitivistă a acestuia. El iea cunoştinţă deasemeni 
de filosofia la modă în această vreme a unui Biichner, Vogt, 
Moleschott, pentru care are o mare simpatie şi care-i va de- 
termina, în sens materialist, propria lui desvoltare filosofică. 
În ţară, terenul nu era pregătit pentru speculaţii filosofice. În 
laşi era în această vreme un început serios de mişcare cul- 
turală şi o atmosferă mai prielnică pentru creaţie. Căci de 
curând luase ființă „„Junimea'””, din care făceau parte perso- 
nalități de mâna întâia, unde se ţineau şedinţe regulate și se 
discutau probleme serioase. Conta face parte din ea şi citește 
aici din lucrările lui filosofice. În organul acestei societăți, 
„Convorbiri Literare”, îşi publică el şi o parte din lucrările 
lui. Stimulente deci pentru Conta, dar nu dintre cele mai mari. 
Căci „„Junimea” era înainte de toate o societate literară, iar nu 
filosofică, şi însuş spiritus ei rector, Titu Maiorescu, manifesta 
pe față neîncrederea lui, pentru vremea sa, în puterea specu- 
lativă a minţii româneşti. Râvna filosofică a lui Conta era însă 
mai puternică decât împrejurările contrarii. Ducând o viaţă 
foarte retrasă — cea mai potrivită meditaţiei filosofice — 
Conta era bucuros să trăiască cu problemele lui, cu marile 
lui probleme filosofice. Mumai aşa se şi explică fecunditatea 
lui filosofică şi cu atât mai mare se vădeşte meritul lui. 

Cu toată pasiunea lui pentru studii și viaţa retrasă, Conta 
se văzu totuş silit la un moment dat să păşească în forum. 
După războiul din 1877—78 şi înfrângerea 'Turcilor, se răs- 
pândeşte svonul în ţară că Ruşii intenţionează să ne ia cele 
trei judeţe din sudul Basarabiei. Conta, profund mişcat, scrie 
câteva articole în ziare în care acuză guvernul că nu ştie să. 
procedeze și preconizează apărarea cu armele a drepturilor 
noastre. Tratatul, dela San-Stefano consfințea, din nenorocire, 
svonul: Sudul Basarabiei era cedat Rusiei, României dându-i-se 
în schimb Dobrogea. Un al doilea fapt apoi agită conştiinţa 
lui Conta şi-l sustrage gândirii filosofice. Congresul de la Berlin 
nu ratifică numai răpirea celor trei judeţe sud-basarabene, ci 
impune şi revizuirea articolului 7 din Constituţie, care acorda 

drepturi politice numai cetăţenilor români de religie creştină. 
Revizuirea cerută de Congresul de la Berlin, urmărea acordarea 
de drepturi egale pentru toţi supușii români, ceeace însemna 
în primul rând pentru toţi evreii. Conta întră din nou în acţiune, 
iea atitudine potrivnică, redactează manifeste şi convoacă în- 
truniri. El este ferm convins că modificarea articolului 7 decisă 
de Marile Puteri la Berlin va avea ca urmare distrugerea 
caracterului etnic şi a unităţii de gândire, de simţire și de 
acțiune a poporului român. Hotărârile Congresului de la Berlin 
impuneau revizuirea Constituției şi deci noui alegeri. 

La aceste alegeri, făcute în 1879, candidă şi V. Conta, 
alegându-se deputat cu o mare majoritate de voturi. In Cameră, 
el finu un răsunător discurs cu prilejul modificării articolului 
în chestiune, iar Camera îl modifică potrivit vederilor lui 
Conta: din punct de vedere religios se suprimă orice deose- 
bire între cetăţeni, iar străinii toţi, deci şi evreii, vor putea 
fi naturalizați în mod individual, nu în bloc, şi anume printr'o 
lege specială. 

Discursurile ţinute în Parlament precum și întregul lui 
fel de a se comporta i-au atras multe simpatii. Între altele, 
pe aceea a primului Ministru de atunci, lon Brătianu, care la 
alegerile revizioniste încercase tot posibilul ca gânditorul nostru 
să nu fie ales deputat. Astfel se face că I. Brătianu îi propune 
în 1880 să primească portofoliul Instrucțiunii Publice şi al 
Cultelor în cabinetul prezidat de el. Conta primeşte și la 20 
Iulie 1880 întră în guvern. Primul lucru la care se gândi ca 
ministru, fu o reformă radicală a învăţământului. El întocmi 
în adevăr un proect de lege, menit să pună pe alte baze instrucția 
şi educaţia. Dar proectul său, din pricina inovaţiilor revolu- 
ționare pe care le cuprindea, a stârnit proteste vehemente. 
Intre altele, proectul scotea religia din liceele de băeţi, pre- 
vedea înființarea de licee de fete, dreptul fetelor de a urma 
studii universitare, taxe școlare pentru învățământul secundar, 
mărirea numărului de ore de. predare pentru profesori, un exa- 
men de capacitate mai sever pentru profesori, o supraveghere 
atentă și mai asiduă a acestora întru îndeplinirea datoriei și 
pedepse mai aspre pentru cei ce se abat de la ea. Preoţi, pă- 
rinți, profesori, s'au ridicat ca un singur om împotriva pro- 
ectului şi a ministrului. Majorităţile liberale din Parlament 
socotiră că introducerea de taxe școlare pentru învățământul 
secundar ar constitui o piedică serioasă în calea tineretului 

din păturile de jos, dornic de învăţătură. Astfel ministrul 
cultelor şi instrucţiunii îşi crease o situație dintre cele mai di- 
ficile prin proectul său. Un singur om putea să-l scoată din 
această situaţie şi să intervină ca reforma învățământului, de 
care ţara avea în adevăr mare nevoe, să aibă totuş loc, cu 
modificările necesare aduse proectului lui Conta: era Ministrul 
Preşedinte |. Brătianu. Dar acesta nu socoti de cuviință să 
intervină, aşa încât Conta se văzu silit să se retragă din Mi- 
nister la 10 Aprilie 1881. Proectul nu deveni deci lege. Şi 
aceasta. în paguba reală a ţării. Cât de sănătoase şi de nece- 
sare erau principiile de reformă statuate de Conta în proectul 
său, rezultă cu prisosință din faptul că reforma învăţământului, 
efectuată cu mult mai târziu, na putut să nu cuprindă cea mai 
mare parte din principiile proectului lui Conta. 

Puțin timp după ce părăsi Ministerul, Conta fu numit 
membru la Curtea de Casaţie. Aici nu putu depune însă o 
activitate prea intensă, din cauza sănătăţii lu. Încă din primii 
ani de liceu când, în urma notelor slabe, nu îndrăznește să 
se mai întoarcă în sânul familiei şi duce acea viață agitată 
fără cămin şi de mizerie, Conta se alege cu o afecţiune de 
piepi. Primele simptome grave ale boalei apar însă pe când 
se afla la studii în Belgia, în toamna anului 1871, în urma 
marii activităţi intelectuale pe care trebuia s'o depună. E] se 
văzu silit, în urma recomandaţiilor doctorilor, să-şi iea o va- 
canță de câteva luni, pe care le petrecu în Halia, unde se 
înzdrăveni şi putu face apoi faţă studiilor. Dar din 1881 sănă- 
tatea lui Conta începuse să lase tot mai mult de dorit. În 
Decembrie al aceluiaș an pleacă din nou în talia, ca să se 
refacă, dar boala era prea înaintată, ca să mai poată fi ţinută 
în loc. Conta începe pe zi ce trece să-şi dea seama că se află 
în faja inevitabilului. O singură dorință mai avea acum: să 
termine lucrarea pe care o începuse, „Bazele metafizicei”.. 
Boala agrăvându-se, Conta se întoarce în ţară şi la 22 Aprilie 
1882 îşi dă sfârșitul. Destinul îi refuzase împlinirea ultimei 
lui dorinţi: terminarea „„Bazelor metafizicei””. Moartea lui atât 
de prematură a răpit culturii româneşti o minte în plină as- 
censiune, care ar fi putut să-i mărească tezaurul cu multe 
valori încă. 

Conta a scris: Teoria Fatalismului (apărută întâi în „Con- 
vorbiri Literare” din anii 1875-1876 şi în limba franceză 
în 1877, Bruxelles”); Teoria Ondulaţiei universale (apărută 

întâi în „„Convorbiri Literare” din 1876-1877, tradusă apoi 
în limba franceză de D. Rosetti - Tescanu, cu o scrisoare- pre- 
față de L. Büchner şi apărută la Paris în 1895); Origina 
Speciilor “(apărută în „Convorbiri Literare” din 1877 şi în 
limba franceză, la laşi în 1888); Încercări de Metafizică 
(„Convorbiri Literare”, 1879 şi în limba franceză la Bruxelles 
în 1880, având ca titlu „Introduction à la Metaphysique”). 
Ca lucrări postume neterminate au rămas de la Conta: Bazele 
Metafizicei, apărută în limba franceză în traducerea lu D. 
Rosetti-Tescanu, sub titlul „Les Fondements de la Metaphy- 
sique” (Paris, 1890) şi Intâile Principii cari alcătuesc lumea, 
apărută în 1888 în limba franceză sub titlul: „Premiers prin- 
cipes composant le monde”. Operele sale complecte au fost 
publicate de O. Minar sub titlul: „Opere complecte. Filo- 
soful Conta”: (Editura C. Sfetea, Bucureşti, 1914), iar o ediţie 
complectă a operelor sale filosofice ne-a dat Nicolae Petrescu 
sub titlul: „Opere filosofice” (Editura Cartea Românească, 
București, 19221). 


Două sunt domeniile filosofice în care Conta şi-a dat 
contribuțiile sale interesante: epistemologic şi metafizic. În cel 
dintâi influenţele empirismului englez şi ale pozitivismului fran- 
cezs unt determinante. Toate cunoştinţele noastre derivă, şi 
după Conta, din simţuri. Nu există idei, acolo unde nu există 
simţuri. „Surdo-mutul n'are nici o idee despre son. Orbul din 
naştere nu va şti niciodată ce este lumina şi culoarea. Dacă s'ar 
naşte (ceeace nu e cu putință) un om fără nici un simţ, el nu 
s'ar deosebi de loc de un vegetal sub raportul inteligenţei °). 
lată anume cum iea naştere şi se produce faptul cunoaşterii 
în formele lui elementare. Pe suprafața corpului nostru şi în 
interiorul lui sunt răspândite o mulţime de fibre şi capete de 
fibre nervoase. Când un corp oarecare vine în contact cu un 
capăt de astfel de fibră, „acest capăt primeşte o zguduitură 
care se transmite prin fibra nervoasă şi ca printrun tub con- 
ducător până la creer”, iar creerul simte zguduitura' petrecută 
la capătul fibrei. Zguduitura nervoasă, care este o mişcare 
vibratorie a moleculelor nervoase, nu este simțită totdeauna ca 
aceeaş, pe de o parte din cauza naturii fibrei nervoase zguduite, 


1) Toate trimiterile noastre din acest capitol se vor face la ediţia 


îngrijită de Nicolae Petrescu. 
2) Vasile Conta, eta filosofice, Ediţie îngrijită de Nicolae Petrescu, 


Cartea Românească, pag. 5 

iar pe de altă parte din cauza contactului dintre obiectul şi 
capătul fibrei. Astfel un măr de pildă, venind în contact cu 
anumite fibre ne poate procura simţirea culorii, venind în contact 
cu anumite alte fibre ne poate procura simţirea gustului, cu 
alte fibre simţirea durității, etc. Simţ sau simţire numeşte Conta 
„facultatea ce au fibrele nervoase de a transmite la creeri 
zguduiturile primite”, iar „fibrele nervoase sau nervii cari 
primesc şi transmit zguduiturile se numesc organe ale sim- 
țurilor”” +). Trei categorii de simţuri distinge Conta: simţurile 
externe, simțurile vieţii organice şi emoţiile. Acestea din urmă 
se produc după Conta în modul următor. Zguduitura nervoasă 
provocată de contactul dintre un obiect material şi capătul 
unei fibre nu se face resimţită numai asupra creerului, ci asu- 
pra întregului sistem nervos, provocând o modificare a întregii 
stări nervoase, „Această modificare trebuind să consiste în o 
adevărată schimbare materială a organismului, afectează într'un 
mod deosebit toate capetele fibrelor nervoase ce se află răs- 
pândite în corp; căci fiecare din aceste capete de fibre se 
pune întrun nou contact cu un corp nou, adică modificat. 
De aici urmează că toate fibrele nervoase din corp primesc o 
zguduitură de aceeaș natură, care transmiţându-se la creer, 
dă loc la o simțire generală plăcută sau neplăcută, adică la 
o emoţie''2). Că atunci când suntem emoţionaţi toate funcţiile 
noastre organice sufăr o modificare, e un lucru pe care oricine 
îl poate constata prin observarea expresiilor organice emo- 
ționale. Conta ţine să atragă atenţia că emoţiile pot fi produse 
şi de redeşteptarea prin imaginaţie a senzaţiilor. 

Dar dacă toate cunoştinţele noastre derivă din simţuri, 
acest fapt nu trebue interpretat, cum făceau sensualiştii sec. 
XVIli-lea, în sensul că ar fi un raport direct între simţuri şi 
inteligenţă. Căci prin aceasta am ajunge la concluzia falsă ca 
animalele cari au simţurile mai fine şi cu mult mai dezvoltate 
decât ale omului, să fie şi mai inteligente decât acesta. „Or- 
ganul care formează ideile, care judecă, care gândește, este 
creerul. El este care elaborează impresiunile simţurilor. Deaceea 
gradul de inteligenţă este în raport direct cu desvoltarea şi cu 
perfecțiunea creerului, iar nici de cum cu aceea a organelor, 
şi tocmai deaceea omul este mai inteligent printre animale 
și vede unele lucruri cu inteligența sa mai bine decât vulturul 


1) Ibid. pag. 46. 
2) Ibid, pag. 48, 

de ex. care are ochii de o putere şi o pătrundere extraordinară ”'!). 
Senzaţia nu se produce chiar în organele simțurilor ci se pro- 
duce în creer şi este simțită de acesta. „Când mă tai la deget, 
percepţia durerii se face în creeri, deşi îmi pare că o simţesc 
la deget. Pentru acest motiv acela căruia i s'a tăiat un picior, 
simte durerile reumatismale provocate de vremea rea la pi- 
ciorul tăiat pe care nu-l mai are, în loc de a le simţi în 
capul său”. 

Conta admite ca pe un fapt ce nu are nevoe de prea 
multe demonstraţii, că, cu fiecare cunoaştere, are loc o mo- 
dificare materială în substanţa nervoasă a creerului. El numeşte 
o atare modificare întipărire sau percepție. El împarte apoi, 
de acord cu gânditorii englezi din sec. XVIII, aceste înti- 
păriri sau percepții în două mari clase: în întipăriri sau per- 
cepții de gradul întâi şi întipăriri sau percepții de gradul al 
doilea. Întipăririle sau percepțiile de gradul întâi se caracte- 
rizează prin aceea că nu depind, nici în ceeace priveşte existenţa, 
nici în ceeace priveşte calitatea lor, de vreo altă calitate a su- 
Hetului şi că se produc în mod fatal (vom vedea ceva mai 
departe, ce înţelege Conta prin fatal, fatalitate, fatalism), adică 
în mod necesar. „Căci odată ce un obiect exterior a fost pus, 
printr'o cauză oarecare, în contact cu un capăt de nerv, atunci 
se produce neapărat o zguduitură nervoasă care produce întipă- 
rirea de întâiul grad'”'2). O atare întipărire nu este altceva 
decât o imagine a unui lucru din lumea externă săpată pe 
creer. În afară însă şi spre deosebire de întipăririle -sau per- 
cepțiuile de întâiul grad, sunt întipăririle şi percepțiile de gra- 
dul al doilea. Ceeace obiectele din lumea externă sunt pentru 
întipăririle de gradul întâi, acelaş lucru sunt aceste întipăriri 
înşile pentru cele de gradul al doilea. Şi iată anume cum au loc 
lucrurile după Conta. Organul percepției de gradul întâi ocupă 
o suprafaţă pe care se află gravate imaginile obiectelor exte- 
rioare. În faţa acestei suprafeţe se află organul percepției de 
gradul al doilea, care are ca obiect imaginile obiectelor externe 
gravate pe organul percepţiei -de gradul întâi. Percepția de 
gradul al doilea nu are deci ca obiect lucruri reale, ci imaginile 
lor. Ca să ne dăm mai bine seama, să reproducem, cu pro- 
priele-i cuvinte, exemplul pe care-l dă Conta însuş. „Imi în- 
chipui, spune el, că până acum nu am absolut nici o experienţă 


1) Ibid, pag. 51. 
2) Ibid., pag. 55. 

şi că pentru întâia oară în viața mea deschid ochii şi privesc 
un arbore. Mă uit la toate părțile din care el se compune. 
Imaginea sa este reprodusă printr'o întipărire de întâiul grad. 
Această întipărire este un complex de mai multe frăsături, care 
reprezintă părţile din care se compune arborele. TTrăsătura a 
reprezintă mărimea A a arborelui; trăsătura b închipuieşte 
forma B a frunzelor: c închipuieşte tulpina lemnoasă C; d 
împrejurarea D că tulpina este fixată în pământ; şi, în sfârşit, 
e reprezintă împrejurarea E că arborele este o fiinţă organică 
ca şi mine. Să se noteze că toate aceste trăsături au o adâncime 
egală pe suprafața care le primeşte, pentru că toate părțile 
arborelui au exercitat fireşte o egală presiune asupra organului. 
De altă parte toate aceste trăsături sunt atât de strâns legate 
împreună, încât ele constituesc pe creerul meu o singură imagine 
nediviză încă; în faţa acestui tablou se găsește organul percep- 
ție; de al doilea grad, care este pus în mişcare şi modificat de 
către întipăririle de întâiul grad, întocmai precum organul per- 
cepției de întâiul grad este modificat de către întâia zguduitură 
nervoasă dată de obiectelă exterioare” +). O caracteristică fun- 
damentală a percepţiilor de gradul al doilea este că ele iau 
naștere şi există numai atât timp cât organul lor este îndreptat 
asupra percepțiilor de gradul întâi, că din momentul în care 
acest organ îşi schimbă obiectivul, spre altă percepţie de gradul 
întâi, percepţia primă de gradul al doilea dispare, pentru a 
face loc celeilalte percepții de gradul al doilea, care este ima- 
ginea celeilalte percepții de gradul întâi. 

Conta nu se opreşte însă la treptele elementare ale cu- 
noaşterii, ci el caută să demonstreze că şi celelalte operaţii 
de care se serveşte cunoașterea au acelaş fundament materialist 
şi pot fi explicate în acelaş mod. lată cum are loc, după el, 
operația generalizării. După ce am văzut un arbore, care a 
săpat întipăriri, să zic că văd un al doilea, care diferă însă de 
primul prin mărime şi prin forma frunzelor. Mărimea A! a 
arborelui va săpa o întipărire al, alături de întipărirea a a 
primului arbore. Deasemeni forma B! a frunzelor va săpa o 
întipărire bt, alături de întipărirea b a primului. Celelalte părţi 
ale arborelui de-al doilea fiind identice cu acelea ale primului 
vor avea aceleași trăsături pe creer, c, d, e, care, repetându-se 
a doua oară, se vor săpa mai adânc și vor deveni mai pu- 
termice. Şi la fel cu perceperea fiecărui nou arbore. Organul 


1) Ibid., pag. 56—57. 

percepției de al doilea grad are ca obiect și percepe" aceste tră- 
sături, dobândind „imaginea unui lucru, care nu există în na- 
tură, şi cu toate acestea reproduce deodată toți arborii ce am 
văzut” 1). Adică avem o imagine care exprimă ,,o tulpină lem- 
noasă (c), care este fixată în pământ (d) şi care este o fiinţă 
organică”. Acesta este deci procedeul, cu ajutorul căruia do- 
bândim ideea generală de arbore, care reprezintă mai mulţi 
indivizi, „şi care, la urma urmei, spune Conta, nu e altceva 
decât o întipărire de al doilea grad, adică o modificare cu 
totul materială a unui organ cerebral”. Ideile generale se împart 
în două grupe, şi anume în idei generale de lucruri și în idei 
generale de calități, Prin cele dintâi se înţeleg acele idei „care 
rezumă în sine un număr mai mult sau mai puţin mare de înti- 
părituri de întâiul grad în toată întregimea lor; cu alte cuvinte, 
care rezumă un număr mai mult sau mai puţin mare de indivizi 
ce există în realitate, în lumea exterioară”. lar prin cele din 
urmă, se înțeleg acele idei „cari rezumă, nu imaginile întregi 
ale obiectelor exterioare, ci numai trăsăturile asemănătoare între 
dânsele”, cari s'au desprins din imaginile întregi și sau con- 
stituit aparte. Cu alte cuvinte, ele reprezintă calități cari nu 
există independent de lucruri şi sunt nedetaşabile de acestea. 

La fel stau lucrurile, după Conta, şi cu operaţia abstrac- 
țiunii. unde experienţa joacă deasemeni un mare rol. Să ne 
închipuim, spune el, că în toată viața noastră am văzut un 
anumit băj roşu. Percepând numai un asemenea obiect, percepția 
de gradul întâi şi percepţia de gradul al doilea formează o 
unitate indiviză. Băţul roșu este pentru noi, și din punct de 
vedere fizic şi din punct de vedere intelectual, un obiect indr- 
vizibil. Dacă însă rupem băţul în două, fiecare jumătate va fi 
reprodusă ca ceva distinct, având despre fiecare atât percepții 
de gradul întâi cât şi percepții de gradul al doilea. Şi acum 
putem concepe că băţul este divizibil atât din punct de vedere 
fizic cât şi intelectual. La fel în ceeace priveşte culoarea. 
Atât timp cât n'am văzut decât băţul roșu, noi nu putem con- 
cepe băţul fără roșu, sau roșul fără băț. După ce vedem însă 
un alt băț, de aceeaş formă şi mărime, dar colorat în alb, 
concepem că băţul şi roşul nu formează o unitate indiviză. 
În chipul acesta ajungem la ideea generală a bățului, la ideea 
roșului şi a albului. Un alt exemplu: „Presupunem că în toată 
viața mea nam văzut decât un singur om, care a fost şi este 

totdeauna bun cu mine. Pe cât timp aceasta durează, nu pot 
să concep omul fără bunătate. Amândouă lucrurile se confundă 
pentru mine şi nu fac decât unul singur. Dar dacă întâlnesc şi 
un om rău care mă fane să sufăr, atunci îndată se formează în 
sufletul meu ideea bunătății, ideea răutății, şi ideea generală 
a omului”. Numărul, varietatea şi claritatea ideilor abstracte 
sunt în funcţie de experienţa noastră. Căci, pe de o parte, „dacă 
percepem lucruri deosebite unele de altele, întipăririle lor de 
întâiul grad acumulându-se, dau loc la frăsăfuri atât comune 
cât şi particulare foarte deosebite între dânsele în privința adân- 
cimii; acestea la rândul lor produc fiecare câte o întipărire 
de al doilea grad, adică câte o idee abstractă. De altă parte, 
dacă numărul lucrurilor despre care avem experienţă este con- 
siderabil, toate trăsăturile întipăririlor de întâiul grad, oricât 
de deosebite ar fi unele de altele, devin mai adânci, mai mar- 
cate, din cauza unei repetiţii ma mari; și prin urmare ideile 
noastre devin mai clare” t). Ideile cele mai indubitabile şi 
solide, cum sunt ideile de spaţiu, timp, cauzalitate, materie, 
etc., sunt astfel, tocmai fiindcă numărul lucrurilor din care 
sunt scoase, este enorm. Căci toate lucrurile din lumea externă 
au dimensiuni, se schimbă, au durată, sunt materiale, etc. „De- 
aceea trebue un lung exercițiu şi o mare sforțare de inteligență 
pentru a ne putea închipui pentru un moment măcar, că nu 
există materie, cauzalitate şi mai cu seamă spaţiu şi timp!” 2). 
Ideile abstracte sunt prin urmare „întipăririle de al doilea grad 
care reprezintă trăsăturile singuratice sau grupurile de trăsă- 
turi ce se desemnează aparte pe ogorul percepţiunii de întâiul 
grad, în urma acumulării imaginilor de întâiul grad”. lar ope- 
raţia prin care se produc asemenea idei se numeşte abstracțiune. 
Ideile generale sunt, toate, idei abstracte, iar generalizarea, la 
rândul ei, nu este altceva, spune Conta, „decât un mod, particular 
al funcţiunii abstractive a creerilor noştri”. 


După Conta, ideile abstracte se împart în două clase: 
în idei generale şi în idei particulare. Cele dintâi se împart, la 
rândul lor, cum am văzut şi mai sus, în idei generale de lucruri 
şi în idei generale de calităţi. Ideile particulare se împart şi 
ele în două categorii: în idei abstracte particulare propriu sise 
şi în legi. Ideile abstracte particulare propriu zise sunt acelea 
care reprezintă calităţi particulare, a căror cantitate variază de 

la individ la individ, cum sunt de pildă bunătatea, frumuseţea, 
lungimea. Legile sunt tot idei abstracte ce reprezintă calităţi, 
dar calităţi cari pe de o parte aparțin unui număr nemărginit 
sau nesfârşit de indivizi, iar pe de altă parte se află absolut în 
aceeaş cantitate la toți aceşti indivizi. Legile reprezintă cu 
alte cuvinte calități ale căror cantităţi sunt absolut invariabile. 
Ca să facă mai uşor inteligibilă şi mai clară ideea de lege, 
Conta dă exemplul următor: Toate corpurile cad. ,,Căderea, 
spune Conta, este o calitate sau o proprietate. Insă experienţa 
mă învață că această calitate aparţine întraceeaş măsură şi 
fără distincțiune la toate corpurile. Dacă unele corpuri cad mai 
încet şi altele mai repede, aceasta va da loc la formarea ideilor 
abstracte a forţei, a repeziciunii etc.: dar faptul căderii este 
unul şi acelaş pentru toate corpurile” +). 

Ideile abstracte se mai împart însă după Conta în încă 
două clase: în idei abstracte absolute şi în idei abstracte rela- 
tive. „Absolute propriu zise sunt acelea cari nu admit grada- 
țiunea cantitativă” şi din această clasă fac parte numai legile. 
Toate celelalte idei, afară de legi, sunt relative. Acestea se 
subîmpari la rândul lor în sfârşite şi nesfârşite. Ideile nesfâr- 
şite se formează „din ideile relative susceptibile de a varia în 
mai mult sau mai puţin”. Se întâmplă însă ca ideile relative 
susceptibile de a varia în mai mult sau mai puţin, să fie con- 
cepute ca nesfârșite și astfel să fie aduse a semăna cu ideile 
absolute, iar cei mai mulţi filosofi să le confunde din această 
cauză cu acestea. Ceeace este o eroare, căci între ideile ab- 
solute şi cele nesfârşite există o foarte mare deosebire. „Ideea 
absolută, adică legea, este absolut indivizibilă; nu se poate 
concepe o parte dintrînsa, adică o parte mai mare sau mai 
mică din ea. Când zic: corpurile cad, atunci nu pot să mai 
concep decât una din două: sau corpurile cad, sau că ele nu 
cad. Gradaţiunea intermediară nu se mai încape'2). Dimpotrivă, 
ideile nesfârşite sunt prin esenţa lor şi rămân relative. „Când 
zic: frumosul nesfârşit (sau absolut impropriamente zis), atunci 
pe de o parte îmi închipuiesc că aceasta întrece în grad sau în 
calitate toate frumuseţile imaginabile, iar pe de altă parte con- 
cep că fiecare frumusețe sfârşită din lume este un grad sau o. 
cantitate cuprinsă în frumuseţea nesfârşită. Va să zică, şi 


1) Ibid., pag. 64. 

într'un caz şi în altul e vorba de comparaţie, de gradaţie, de 
relativitate”. 


aa ua. 


timpul sunt simple forme subiective ale sensibilităţii noastre. 
Dacă Im. Kant ar avea dreptate, adică dacă spaţiul şi timpul 
ar fi forme ale sensibilităţii, atunci ar trebui, spune Conta, să 
le întâlnim la „toate imaginile şi ideile formate în capul nostru, 
din cauza contactului ce se stabileşte între lucrurile externe şi 
între simţurile noastre” 1). Ceeace însă nu este cazul. Sunetul 
bunăoară, ca afecţiune a conştiinţei, nu are nici unul din atri- 
butele spaţiului, căci, susţine Conta, reproducând aici pe Spencer, 
„cunoştinţa noastră despre sunete ca venind din cutare sau cu- 
tare punci al spațiului, este o cunoştinţă câştigată prin expe- 
riență, este o cunoştinţă nu dată odată cu sunetul, ci dedusă 
din oarecare modihcări ale sufletului”. Când auzim un ţânţar 
bâzâind noaptea şi nu ştim locul unde bâzâe, noi câştigăm atunci 
convingerea că sunetul este cunoscut în principiu numai ca pură 
senzaţie. In afară de aceasta, senzaţia de sunet nu provoacă 
în conştiinţa noastră ideea că organismul nostru ar fi afectat 
în vreun mod oarecare. „Numai prin experienţă, spune Spencer, 
aflăm că noi auzim cu urechile. Impresiile auditive sunt loca- 
lizate întrun mod astfel de instinct, încât, cu toate asociaţule lor, 
mare parte din oamenii adulţi vor putea concepe că, în absenţa 
unei cunoştinți câştigate, ei nu ar fi în stare să ştie prin care 
parte a corpului au simţit. Prin umare, în starea presupusă de 
o ânteligență născândă senzațiile de sunet neavând într însele 
vreo implicaţie de spaţiu şi nedescoperind prin ele însele partea 
afectată a organismului, nu pot fi nimic alta decât simple afec- 
țiuni ale conştiinţei, care pot să fie păstrate în memorie şi com- 
parate între dânsele, fără a amesteca prin ele vreo noţiune de 
extensiune”. Deasemeni, nici senzațiile de miros şi gust nu au 
nimic a face cu spaţiul. Dar nu au nimic a face cu spaţiul nici 
senzațiile prganice interne şi nici simţurile emoţiilor. Prin urmare 
sunt simţuri care, ca simţul vederii şi al pipăirii, ne procură 
senzații ce implică ideea spațiului şi sunt altele, ca simţurile de 
auzire, gust, miros, cele organice şi ale emoţiilor, care nu ne 
procură senzaţii ce împlică ideea de spaţiu. Ceeace, după teoria 
lui Kant, este o anomalie. Sunt apoi idei care implică intuiţia 

de timp, dar nu pe aceea de spațiu, cum sunt de pildă bună- 
tatea, forța etc., ba ceva mai mult, toate ideile cari nu implică 
intuiţia de spațiu, o implică pe, aceea de timp. Astfel sunetul, 
foamea, setea, durerea, pläcerea, întristarea, bunätatea, cu- 
loarea, forţa, etc., nau dimensiuni, dar există în timp, durează. 
De aci, după Conta, o seamă de dificultăți inextricabile. „Cum 
se poate explica faptul că unele lucruri îmbracă o haină pentru 
a intra în mintea omului şi alte lucruri altă haină? Apoi dacă 
hainele variază după lucruri, aceasta probează că ele fac parte 
din calitățile acestora din urmă, iar nu din formele minții. 
Căci variațiunea hainelor concordă cu natura variată a lucru- 
rilor din lumea externă; în timp ce cu unitatea conştiinţei noa- 
stre nu ar putea concorda decât o unitate de forme a cugetării 
aplicabile indistinct și în acelaș grad la tot ceeace intră în 
mintea noastră: ceeace nu există”. Nu numai atât. Dacă spa- 
țiul şi timpul, spune Conta, ar fi, cum susține Kant, forme intu- 
tive, atunci ele ar trebui să fie necesare în acelaș grad, căci „nu 
se pot face gradaţii cantitative în lucruri cari, prin natura lor, 
nu pot fi decât absolute” +). Ceeace nu este cazul. Dacă, în 
ipoteza că nu am nici o experienţă, stau într'o noapte senină 
întins cu faţa în sus pe o mare înălțime privind cerul, din cauză 
că pe cer se află mai multe puncte deosebite, se formează pe 
creerii mei, datorită acumulării de întipăriri de gradul întâi, 
ideea de spaţiu. lar dacă pe bolta cerească se produce vreo 
mişcare, deplasarea unei stele sau apariţia soarelui, atunci se 
formează pe creerul meu și ideea de timp. „După cum se vede 
de aici, spune Conta, închipuitele forme de intuiţie nu sunt tot 
una de necesare şi nu se stabilesc într'acelaş moment în con- 
cepțiunea unui lucru. Imaginea unui lucru intră în capul nostru 
într'un singur moment. Deaceea ar trebui ca în acelaş moment 
ea să îmbrace toate formele, cari ar fi puse, ca sä zic așa, la 
uşa minții, și fără de care nu ar putea intra înăuntru” 2). Spaţiul 
există deci în afara conştiinţei noastre și independent de ea, 
şi ideea de spaţiu se dobândește din experienţă pe calea sim- 
ţurilor. La fel stau lucrurile cu ideea de timp și aceea de cau- 
zalitate. Aceste idei le dobândim datorită faptului că toate lu- 
crurile externe ce cad sub simţurile noastre își schimbă necontenit 
atât forma cât și locul. Şi anume datorită faptului că unele se 
schimbă mai repede şi altele mai încet, că unele se schimbă şi 

că altele sunt în repaos. „„Dacă toate duratele particulare ar fi 
egale şi dacă n'ar fi pe lume mişcare şi prin urmare schimbare, 
atunci desigur că ideile timpului şi ale cauzalității n'ar exista. 
nici ele. Însă fiindcă lucrurile se petrec din contră, deaceea prin 
acumularea întipăririlor de întâiul grad, rămân distincte trä- 
sătura duratei şi aceea a împrejurării că o formă nouă nu în- 
cepe decât după extincţiunea unei alte forme. Aceste trăsături 
sunt simţite de organul percepţiunii de al doilea grad ca idei 
generale numite timp şi cauzalitate” 1). Ordinea în care isu 
naştere ideile de spaţiu, timp, cauzalitate, este următoarea: întâi 
se formează ideea de spaţiu, căci e destul ca un corp extern 
ce se prezintă simţurilor noastre să aibă două puncte diferite 
pe el, pentru ca să se nască ideea de dimensiune; apoi se 
formează ideea de timp, determinată de schimbarea de formă 
sau de spaţiu pe care o suferă lucrul; iar după aceasta abia, 
se formează ideea de cauzalitate, fiindcă e nevoe să percepem 
un număr mai mare de schimbări succesive, pentru a dobândi 
ideea de cauzalitate. Apoi urmează ideea de nesfârşit, iar după. 
aceasta ideea de materie și cea de forță, etc. „Ideea de materie 
este deja la un grad atât de jos, încât pot cu oarecare uşurinţă 
să-mi închipuesc un înger de exemplu care ar trăi în spaţiu şi 
timp, fără a fi material” 2). Ideea de spaţiu nu este numai aceea 
pe care o câştigăm cea dintâi, dar ea este totodată şi cea mai 
necesară. 

Spaţiul, timpul şi cauzalitatea sunt idei nesfârşite. Pentru 
a dovedi acest lucru, Conta porneşte de la o experienţă pe 
care fiecare din noi a făcut-o. Ca mici copilaşi aveam o idee 
vagă despre spaţiu. Pe urmă, încetul cu încetul, ne-am ridicat 
la ideea precisă că spaţiul se întinde până acolo până unde 
cerul se uneşte cu dealurile ce înconjoară satul nostru. Când 
pentru prima oară ne-am urcat pe dealurile înconjurătoare, am 
putut observa că cerul se întinde cu mult mai departe, că mai 
sunt alte dealuri, alte văi şi alte sate. Apoi am aflat din po- 
vestirile oamenilor că dincolo de ceeace puteam noi percepe se 
mai află alte lucruri, lărgindu-se astfel necontenit ideea noastră 
despre spaţiu. În şcoală am învăţat că spaţiul se întinde şi 
dincolo de ceeace numim stelele fixe vizibile numai cu telescopul. 
Odată cu începutul acestei lărgiri tot mai mari a ideei de spaţiu, 
începem să ne dăm seama că descoperirile vin unele după altele 


1) Ibid,, pag. 73. 

şi că atâta vreme cât căutăm, ele se succedă și se înmulţesc ne- 
contenit. Sau, cu alţi termeni, acumularea întipăririlor de întâiul 
grad determină formarea unei trăsături ce reprezintă legătura 
de serie care uneşte fiecare întipărire atât cu cea antecedentă 
cât şi cu cea subsecventă. „Această trăsăiură dă loc, spune 
Conta, la perceperea unei idei de urmărire, a unei idei pe care 
ași putea-o compara cu un fir ce trece printr'un şirag de măr- 
gele întins în linie dreaptă și la care ne așteptăm întotdeauna 
să adăugăm o nouă mărgică” 1). Convingerea că la capătul şi- 
ragului va veni să se adaoge o nouă mărgică, și după aceasta o 
alta şi așa mai departe, se datorește faptului că „trăsătura suc- 
cesiunii în chestiune a fost şi este adâncită pe organul percepțiunii 
de întâiul grad de către întreaga mea experienţă. Deaceea ideea 
spaţiului nesfârşit face parte din adevărurile cele mai solide”. 
Dacă însă, ajungând la capătul şiragului şi al firului, vreau 
totuş să merg mai departe, atunci mintea ne mai având nici 
mărgea nici şirag, nu mai are nici un punct de sprijin, trăește 
un sentiment penibil de gol, „care mă oboseşte cumplit și în 
sfârşit mă face de ameţesc”, — şi cade în neant. „„DDin cauza 
imposibilității de a-mi figura neantul, mintea mea, prin func- 
țiunea imaginaţiei, crează mărgele noi pe care le tot adaogă 
la şiragul pe care călătoreşte către nesfârşit. Cu modul acesta 
mintea are de ce se sprijini şi are pe ce păși, fără a cădea în 
neant. Se înţelege că mintea poate călători ceasuri întregi tot 
adăogând câte o mărgică la fiecare pas, dar de la un timp 
osteneşte și se pierde sau adoarme” 2), Dela ideea de spaţiu, 
care, cum am văzut, este după Conta cea mai necesară şi se 
formează cea dintâi şi dobândind apoi în mod succesiv ideea 
de timp, de cauzalitate, de nesfârşit, de materie, forță, etc., 
care toate sunt ide. generale universale, urmează ideile generale, 
adică acele idei, care se raportează la cel mai mic număr de 
lucruri individuale; iar după acestea vin imaginile lucrurilor, 
adică icoanele lucrurilor considerate în particularitatea lor. Dela 
imaginele lucrurilor considerate individual şi până la ideea de 
spaţiu este o continuă, o neîntreruptă gradaţie. 

Conta se vede deci obligat să conchidă „că partizanii aşa 
ziselor forme de intuiție nau nici o rațiune plauzibilă, nici de 
a alege pentru teoria lor numai câteva printre primele idei uni- 


1) Ibid., pag. 75, 

versale, nici de a considera pe toate câte le-au ales ca având 
aceeaş forță şi valoare”. 

În afară de ideile universale de mai sus, mai există o 
categorie de idei ce-și au originea în anumite idei abstracte 
pariiculare susceptibile de o gradaţie cantitativă, O astfel de 
idee este aceea de repeziciune. Noi percepem lucrurile în miş- 
care, percepem lucruri care se mişcă cu diferite grade de repe- 
ziciune, de la cea mai mică până la cea mai mare. „Insă 
fiindcă creerul meu s'a deprins a întâlni necontenit repeziciuni 
noi de toate gradele şi prin urmare asemenea de grade tot mai 
superioare decât acelea deja percepute; de aceea se va forma 
pe organul meu o întipărire de întâiul grad, reprezentând o 
linie de succesiune, pe care se înşiră gradele întocmai ca măr- 
gelele, şi care aşteaptă necontenit să fie prelungită. Organul 
percepțiunii de al doilea grad, prin funcțiunea imaginaţiunii crea- 
toare, va putea face să se prelungească acea linie de succesiune 
oricât până la oboseală şi asifel va percepe ideea repeziciunii 
nesfârșite. Idei nesfârşite de felul acesta putem forma oricât 
de multe” 1). În urma acumulării unui mare număr de întipăriri 
ale unor astfel de idei şi în urma nevoei şi a proprietăţii cre- 
erului nostru de a generaliza, iea naştere ideea de nesfârşit, 
care este cea mai generală idee cu putinţă. Această idee de 
nesfârșit este exprimată prin termenul de Dumnezeu. 

Experienţa şi desvoltarea fiziologică a creerului determină 
conceperea de idei şi procesul de clarificare al lor. „Cu cât 
creerul se desvoltă şi cu cât cercetările ştiinţifice, instrucțiunea 
şi prin urmare experiența, creşte, cu atât noi concepem idei mai 
clare şi care, în totul sau în parte, nu mai seamănă cu ele 
înşile astfel cum erau concepute, mai înainte. Astfel, ideile 
de suflet, de viaţă, de animal, etc., sunt înţelese într'un mod 
deosebit de către acesaş persoană, după cum ea se găseşte în 
copilărie, în vârstă matură, înainte sau după studiul ştiinţelor”. 
Datorită experienţei şi structurii creerului, ideile iau naştere, 
se desvoliă şi se clarifică neîncetat şi astfel cunoștințele noa- 
stre se îmbogăţesc continuu. 

In acelaş chip cum a făcut până ‘acum, şi consecvent cu 
punctul său de plecare, caută să explice Conta şi perceperea 
raporturilor. Percepând o floare roşie, se va întipăn pe creerul 
meu trăsătura florii (adică a formei), trăsătura culorii ei, adică 
a roşului, şi totodată şi legătura care face din ele o unitate. 


1) Ibid., pag. 78. 

Trăsăturile precum şi legătura vor avea o egală adâncime, 
fiindcă s'au imprimat de un acelaş număr de ori pe creerul 
meu. Lucrurile se schimbă însă, dacă pe urmă percep flori albe, 
albastre, galbene, etc., precum şi alte corpuri roşii, ca un 
baston roşu, un mineral roşu, un lichid roşu, etc. În acest caz 
„trăsătura roşului şi aceea a florii vor câştiga o adâncime pro- 
porţională cu numărul de ori a impresiunilor şi percepțiilor 
lor; în timp ce legătura dintre aceste două trăsături, nefiind 
imprimată şi percepulă decât o singură dată, va avea o adâncime 
relativ foarte mică” +). 

A percepe asemenea legături, înseamnă în genere a șudeca. 
lar judecata „este cu mult mai grea și mai puţin sigură decât 
percepţia trăsăturilor cari constituesc ideile”, datorită şi fap- 
tului „că întipăririle în genere se întunecă şi se şterg cu tim- 
pul’. Conta spune: „„Operaţiunea prin care organul percep- 
tuni de al doilea grad percepe legăturile ce el găseşte pe 
receptacolul întipăririlor de întâiul grad între diferitele trăsă- 
turi, se numeşte percepțiunea raporturilor dintre idei. lar în- 
tipăririle de al doilea grad, care reproduc acele legături, se nu- 
mesc judecăţi sau combinaţiuni, după nuanţe”. Organul per- 
cepțiunii de al doilea grad nu poate percepe însă în mod clar 
decât o singură imagine sau o singură idee în acelaş timp. Dea- 
ceea, când inteligenţa noastră caută să perceapă sau să revadă 
o parte mai mare sau mai mică de percepții de întâiul 
grad, ea nu poate face acest lucru decât în două chipuri: 
sau percepând imaginile şi ideile pe rând, una câte una; sau 
condensând întrun singur mănunchiu mai multe imagini sau 
idei, pentru a le percepe pe toate ca formând o singură unitate. 
Procedeul dintâi dă loc creerii ideilor şi succesiunii lor, iar 
procedeul de-al doilea dă loc generalizării şi perceperii rapor- 
turilor. Fiindcă mintea noastră nu se poate concentra decât 
asupra unui singur punct, de aceea, când percepem raporturi, 
atenţia ni se fixează la legătură, care ocupă primul plan, în 
vreme ce elementele legate sunt numai întrevăzute. Genera- 
lizarea și perceperea raporturilor izvorăsc dintro adâncă ne- 
cesitate a spiritului nostru: anume din necesitatea de a reduce la 
unitate impresiile şi cunoştinţele noastre. 

Există după Conta o determinare reciprocă între perce- 
perea raporturilor şi asocierea sau succesiunea ideilor. 

Raporturile dintre idei se împart în raporturi de compati- 

bilitate şi incompatibilitate. Există raport de incompatibilitate 
între ideile de lumină şi de întuneric de pildă, pentru că aceste 
două fenomene nu pot coexista. Lumina și obscuritatea neîn- 
trând în minte în acelaş timp şi neformând deci o unitate, din 
această cauză nici pe creerii mei nu există întipărirea vreunei 
legături între trăsăturile de mai sus. Raporturile de compatibili- 
tate se subdivid la rândul lor în directe şi indirecte. Astfel, avem 
un raport de compatibilitate directă, când spunem: Animalul este 
o fiinţă organică, căci trăsăturile ce reprezintă ideea de animal 
şi pe aceea de fiinţă organică „s'au săpat împreună şi deodată 
pe creerii mei ca făcând parte din una şi aceeaş imagine nedi- 
viză”. Raporturile directe se subdivid și ele în strânse și slabe. 
„Ín genere, ele sunt strânse între imaginile particulare și ideile 
generale de lucruri de o parte şi între calităţile particulare cari 
sau abstras din aceeaş imagine, de exemplu: între curaj şi 
magnanimitate, între bunătate şi dulceaţă, între severitate și 
maiestate, între frumuseţe și malignitate, etc.” +). Raporturile 
de compatibilitate indirecte se împart şi ele în două clase: 
în strânse și slabe. Avem un raport indirect strâns, când de 
pildă de la ideea de cal ne ridicăm la ideea de animal și prin 
intermediul ideei de animal ajungem la aceea de om, spunând: 
Omul este animal caşi calul; sau: Omul şi calul sunt animale. 
„Astfel de raport există între speciile aceluiaș gen şi în 
genere între toţi membrii colaterali care se scoboară din aceeaşi 
idee generală, cu alte cuvinte între toate gradele de subdivi- 
ziune a aceleeași idei generale”. Exemple: mamiferele şi co- 
leopterele sunt animale: vertebratele sunt animale caşi gândacul 
ce ţin pe palmă, etc. Şi Conta ţine să precizeze că „perceperea 
raporturilor indirecte strânse nu este altceva decât analiza ide- 
ilor generale”. Avem apoi raporturile indirecte slabe, care nu 
sunt altceva decât raporturi de analogie. Când percep un bloc 
de marmoră albă, care este în parte acoperită cu zăpadă şi zic: 
această marmoră este albă ca zăpada, am stabilit un raport de 
analogie. Ideea de alb este legată direct atât cu ideea de mar- 
moră cât şi cu ideea de zăpadă. Dar ideea de marmoră şi cea 
de zăpadă sunt legate între ele indirect, cu ajutorul ideei ab- 
stracte de alb. „Raportul de analogie există, spune Conta, 
numai între imagini particulare sau între idei generale, care au 
în comun una sau mai multe calităţi particulare, dar care dealt- 
mintrelea sunt străine unele de altele, adică nu sunt considerate 

ca făcând parte din acelaş gen''1). Analogia joacă un mare 
rol pentru cunoştinţă. „Analogia este cel mai important raport 
din câte concepem noi. Prin dânsa spiritul nostru setos de 
unitate găseşte legături, mai mult sau mai puţin slabe, între 
lucrurile cele mai deosebite şi mai diverse din lumea asta. 
Prin ajutorul ei însfârşit mintea noastră descopere între di- 
ferite lucruri. legături din ce în ce mai strânse, până ajunge 
a concepe toate acele lucruri ca pe o singură unitate perfectă”. 

Organele cerebrale pot fi excitate însă nu numai de lu- 
crurile individuale din lumea externă, ci şi de alte cauze 
determinante care, deşi iau forme şi numiri diferite, nu sunt 
în fond decât emoții, Conta întrebuințând termenul de emoție 
întrun sens larg, care cuprinde şi instinctele. Activitatea or- 
ganelor cerebrale se prezintă sub trei forme. O primă formă 
avem atunci când „organul percepției de al doilea grad, fiind 
excitat, primeşte o mai mare cantitate de sânge spre a servi 
la repararea unei dezorganizări mai repezi; prin asta capătă 
mai multă putere; devine mai simţitor, mai plastic şi prin urmare 
mai potrivit spre a primi întipăriri de gradul al doilea la cea 
mai slabă influență a întipăririlor de gradul întâi”. Avem în 
acest caz ceeace se numeşte atenție. A doua formă avem 
atunci când, organul inteligenţi fiind atent, organul percepției 
de întâiul grad el însuș se află în tensiune. Ca urmare a acestui 
fapt, „cu cât concentrăm mai mult atenţia noastră asupra unui 
obiect ce se află actual în contact cu simţurile noastre, cu atât 
întipărirea, de întâiul grad a acelui obiect se adânceşte mai ' 
tare, devine mai clară _pentru inteligență şi se conservă mai 
mult timp în memorie”. La fel stau lucrurile şi cu imaginea 
unui lucru, ce nu mai este sub simţurile noastre, care devine 
mai vie şi mai clară, când atenția se îndreaptă asupra ei. 
Deasemeni, imaginea unui lucru, pe care nu l-am văzut decât o 
singură dată, se adânceşte tot mai mult în memorie, dacă la 
intervale de timp ne gândim la acel lucru: e caşi când am percepe 
de mai multe ori acelaș lucru. Faptul are loc în chipul urmă- 
tor. Ştim că orice lucru exterior ce vine în contact cu simţu- 
țurile noastre, dă naştere unei întipăriri de gradul întâi, care 
întipărire dă naştere la rândul ei, unei emoții. Atât întipărirea 
cât şi emoția „sunt una şi aceeaş modificare a sistemului nervos”, 
ale cărei forme variază după deosebitele regiuni ale părții afec- 
tate a sistemului nervos. Astfel se face că „odată ce imaginea 

a a produs emoția A, apoi mai târziu reaprinderea acestei e- 
moții va zugrăvi totdeauna în memorie imaginea a, întocmai 
după cum şi această imagine va deştepta totdeauna emoția A”. 
Nu trebue să credem însă că oricărui obiect extern şi deci 
oricărei senzaţii îi corespunde o emoție, căci numărul emoţiilor 
este cu mult mai restrâns decât acela al senzaţiilor. De aceea 
o aceeaș emoție poate să fie produsă de imagini variate. „Să 
presupunem, afirmă Conta, că fiecare din imaginile a, b, c, 
produce emoția A. În acest caz e natural ca această emoție 
fiind odată deşteptată de cătră a, să deştepte şi ea la rândul 
său pe celelalte corelative ale sale, adică pe imaginea b sau c. 
Cu chipul acesta imaginele b şi c, se reîntipăresc pe organul 
percepției de întâiul grad, fără ca obiectele corespunzătoare 
lor să se fi pus din nou în contact cu organele simţurilor. Ima- 
ginile b şi c pot astfel să fie adâncite din ce în ce mai mult 
prin un fel de experienţă internă, care are întrun grad mai 
mic, aceleaşi rezultate caşi experienţa externă” 1). Puterea a- 
ceasta pe care o are sufletul „de a reînvia întipăririle de gradul 
întâi fără ajutorul experienţei externe se numeşte imaginație în- 
vigoritoare”. Imaginile cu care lucrează imaginaţia învigoritoare 
sunt în funcție de emoţiile ce le determină: cu cât emoțiile 
determinante vor fi mai violente şi deci şi organele cerebrale 
se vor afla la un grad mai mare de tensiune sau atenţie, cu 
atât şi imaginile deşteptate şi învigorite vor fi mai adânci, mai 
clare. In afară de prima formă, numită atenţie, şi de a doua, 
numită imaginaţie învigoritoare, organele cerebrale mai au o a 
treea formă de activitate: imaginaţia creativă, cum îi spune 
Conta, care este puterea de a strânge sau întinde peste ceeace 
sunt normal întipăririle de gradul întâi. Astfel un şoarece 
pot să-l închipui cât un purece sau cât un munte; deasemeni, 
o serie finită de lucruri pot să mi-o închipuiesc infinită. lar când 
această formă activează pentru descoperirea mijloacelor menite 
să slujească la ajungerea unui scop, avem ceeace se numeşte 
imaginație inventivă. Anumite instincte, interese sau pasiuni ne 
determină să facem tot posibilul ca să realizăm un scop anumit. 
Atunci atenţia şi imaginaţia învigoritoare intră în joc. „Mă 
uit neclintit şi cu putere la ideea care-mi slujeşte de scop, 
pentru a vedea în ce legături se află cu celelalte nenumărate 
idei. Şi fiindcă acest scop îmi slujeşte necontenit ca punct de 
plecare şi de comparaţie, de aceea diferitele imagini nu mai 

sunt comparate două câte două, pentru a percepe raporturile 
lor particulare, ci toate fiind comparate cu scopul, ele se gru- 
pează împrejurul unui centru. Deaceea totdeauna când două 
sau mai multe imagini sunt egale sub un punct de vedere oarecare 
în raport cu scopul, ele se grupează spre a constitui o singură 
imagine compusă, şi spiritul să conceapă astfel un singur ra- 
port între această din urmă imagine şi între scop, cu alte cu- 
vinie să facă o singură judecată” 1). 

Atât intensitatea cât și calitatea puterii imaginației va- 
riază după vârstă, sex, constituția sau temperamentul persoanei, 
naţionalitate, gradul de civilizaţie, punctul geografic al locu- 
intei, etc. 

Memoria este determinată de Conta în conformitate tot 
cu principiul materialist ce stă la baza concepției sale episte- 
mologice. „Memoria, spune el, este proprietatea ce are organul 
percepției de întâiul grad, de a conserva mai mult sau mai 
puţin întipăririle de întâiul grad” ?). Întipăririle acestea pot 
fi conservate în două feluri: sau prin repetirea acelorași ex- 
perienţe; sau cu ajutorul imaginaţiei învigoritoare, care adân- 
ceşte întipăririle, ceeace, spune Conta, constitue experienţa 1n- 
ternă. Conta admite ca probabil, că memoria ocupă cea mai 
mare parte a creerului, „căci întipăririle conservate, fiind mo- 
dificări materiale, au nevoe de spaţiu”, şi că deci cu cât cineva 
este mai erudit, cu atât spaţiul ocupat de memoria lui va fi 
mai mare. El admite deasemeni ca probabil, că felurile de cu- 
noștinți precum și subdiviziunile lor au anumite părți cores- 
pondente pe organul memoriei, ceeace rezultă din faptul că, 
dacă au loc anumite leziuni cerebrale, memoria este şi ea lovită. 

Pe acelaș fundament materialist încearcă gânditorul nostru 
să explice una din chestiunile filosofice cele mai dificile, anume 
chestiunea conștiinței de sine. Această problemă a conștiinței de 
sine are, spune Conta, două părți bine distincte: de o parte 
este eul dinstinct de celelalte lucruri; de altă parte este con- 
ştiinţa funcționării diferitelor facultăți ale sufletului. lată cum 
se explică, mai întâi, facultățile sufletești. Orice impresie şi 
orice stare a organelor percepției, se răstrânge în întregul sistem 
nervos, producând acolo o impresie, numită emoție, iar această 
emoție la rândul ei se traduce printr'o întipărire de gradul 
întâi. Acelaş lucru se întâmplă şi cu organul percepţiei de-al 

doilea grad. „De acolo urmează, spune Conta, că orice grad 
de intensitate, orice modalitate, orice calitate a funcțiunii inte- 
lectuale, trebue să se oglindească pe receptacolul întipăririlor 
de întâiul grad. Tot de acolo urmează că orice imagine a lu- 
crurilor exterioare este în principiu unită cu imaginea emoției 
actuale, care provine din funcţionarea actuală a minții. Cu 
alte cuvinte, percepția fiecărui obiect exterior ne dă în principiu 
o imagine de întâiul grad, compusă din o mulţime de elemente 
sau trăsături şi printre aceste elemente se găsesc şi acelea cari 
reprezintă modalităţile percepției lucrului” 2). Şi după cum acu- 
mularea întipăririlor de întâiul grad dă loc abstracțiunii trăsă- 
turilor acelor întipăriri, căpătând astfel ideile abstracte, tot 
astfel modalităţile percepției, care nu sunt altceva decât ele- 
mente ale imaginilor lucrurilor percepute, vor permite să fie 
şi ele abstracte şi supuse generalizării. „Toate cele identice sau 
asemănătoare constituesc o singură trăsătură, cu o singură de- 
nominaţiune. Cu chipul acesta, toate modalităţile activității su- 
fletului se reduc la un număr oarecare de grupuri, de feluri, 
pe cari noi le numim facultăți sufleteşti” 2). lar noi avem con- 
ştiinţă de aceste facultăți şi de jocul lor, datorită faptului că 
„pe creerul nostru se află nenumărate întipăriri de gradul întâi, 
generale şi particulare, care zugrăvesc în detail fazele acelui 
joc”. lată cum se ajunge la conştiinţa eului. Noi ştim acum că, 
cu cât cineva are o experienţă mai bogată şi se află pe o treaptă 
mai înaltă de progres, cu atât creerul lui a devenit mai sen- 
sibil. cu atât el ajunge la tot mai multe idei generale, care vor 
fi aduse la o singură unitate. Aceeaşi tendință spre unitate face 
ca un creer foarte sensibil să extragă „din toate facultăţile in- 
telectuale ideea generală care le conţine pe toate şi care nu 
este altceva decât ideea personalități! proprii sau a eului”. 
Lucrurile se petrec în chipul următor: „Fiecare facultate in- 
telectuală imprimă pe receptacolul întipăritor de gradul întâi 
o trăsătură comună, reprezentând faptul simplu al funcţionării 
organului percepției de al doilea grad, şi apoi o mulţime de alte 
trăsături, reprezentând diferitele modalităţi ale funcționării şi 
care variază cu diferitele facultăți şi cu împrejurările în care 
acestea se află. Trăsătura comună de care este vorba, fiind 
mult mai subtilă decât acelea care reprezintă facultățile îndeo- 
sebit, nu poate fi formată decât pe un creer mai plastic decât 


1) Ibid., pag. 103, 
2) Ibid., pag. 104. 

acel care a ajuns numai la gradul de a avea cunoştinţă de fa- 
cultățile intelectuale”. Conştiinţa eului presupune celelalte cu- 
noştinţe şi din cauza aceasta ea se formează aşa de târziu. Aşa 
se explică de ce copilul vorbeşte la persoana a treea. Ideile 
despre atributele fundamentale ale eului se formează în acelaş 
mod, cum am văzut că se formează ideile în genere. Astfel 
ajungem la ideea eului indivizibil, datorită faptului că întipă- 
rirea sa de gradul întâi nu are nimic comun cu alte lucruri, 
ci este cu totul unică. Ea este unică sau „singură de specia sa, 
pentru că creerul nostru nare decât un singur organ al per- 
cepției de al doilea grad, cu o singură funcționare”, cum este 
cazul cu simţul vederii, auzului, etc. Spre deosebire însă de 
celelalte facultăţi luate separat, susceptibile de a varia în mai 
mult sau mai puţin, sau divizibile în ce priveşte cantitatea pu- 
terii desfășurătoare la funcţionare, eul este invariabil. Acest 
lucru se explică prin faptul următor: Când organul percepției 
de al doilea grad funchonează, emoţiile şi facultăţile intelectuale 
variază în, intensitate, scoborându-se bunăoară dela gradul cel 
mai mare de intensitate până la cel mai mic şi chiar până la 
încetarea complectă a funcționării lor. În timp ce însă o mo- 
daliiate sau facultate încetează sau se stinge, o alta iea naştere 
şi se întăreşte. „Dar tot timpul acestor muriri și învieri, slăbiri 
sau întăriri ale diferitelor modalităţi de activitate, funcţionarea 
însăş a organului percepției de al doilea grad nu încetează un 
singur moment; ea continuă a produce o întipărire de întâiul 
grad totdeauna identică cu ea însăş, care este percepută drept 
eul invariabil... E desiul ca o singură modalitate a activităţii 
intelectuale să subziste încă cu un oarecare grad de putere, 
pentru ca ideea eului să urmeze a se forma tot cu aceeaș pu- 
tere” 1). Când modalitățile de activitate slăbesc cu totul sau 
se sting, atunci nu se formează nici o imagine a eului; când 
funcţionează, avem imaginea invariabilă a funcționării sale. Eul 
nu are însă numai atributul indivizibilităţii și pe acela al invaria- 
bilhităţii, ci el este în acelaş timp imaterial şi fără dimensiune. 
El este imaterial şi fără dimensiune, „pentru că el nu este 
decât o funcţionare, o forţă în activitate”. Noi concepem eul 
apoi, nu numai ca distinct de lumea externă, dar totodată şi 
ca opus acesteea. Aceasta datorită pe de o parte faptului „că 
întipărirea de întâiul grad a eului nare nimic comun cu cele- 
lalte întipăriri””, iar pe de altă parte că „atât cea dintâi cât 


1) Ibid., pag. 106, 

ŞI celelalte de al doilea se găsesc pe acelaş recepiacol ”. Eul 
este, spune Conta, „absolut indivizibil, fără dimensiuni, ima- 
terial şi deosebit de toate lucrurile din lumea externă, cu care 
se găseşte în opoziţie”. 

Din cauză că întipăririle de întâiul grad nu sunt toate 
la fel de adâncite şi de bine desemnate, ele produc în stratul 
nervos emoții diferite. Astfel când o întipărire bine adâncită, este 
bine desemnată şi deci clară, ea poate fi uşor prinsă de organul 
conştiinţei şi produce atunci sentimentul certitudinii. Când, din 
contra este numai puţin adâncită, prost desemnată şi deci ob- 
scură, organul conştiinţei nu o poate prinde şi produce senti- 
mentul îndoeli:. „„Indoiala sau incertitudinea nu există numai atunci 
când imaginea unui întreg obiect exterior este obscură; ci mai 
cu seamă ea există atunci când sunt rău desemnate numai una 
sau câteva trăsături subdivizionare ale acelei imagini, ori numai 
una sau câteva trăsături din acelea care zugrăvesc raporturile 
dintre imagini” 1). Sentimentul îndoehi e însă o stare neplăcută, 
de care vrem să scăpăm, pentru a face loc certitudinii. Noi 
putem scăpa de incertitudine, de îndoială şi putem ajunge la 
ceriitudine, luând două căi: sau calea convingerii sau pe aceea 
a credinței. Luând calea convingerii, avem iarăș două mijloace: 
experiența internă şi experiența externă. Experienţa internă con- 
stă „în readâncirea întipăririlor incerte numai de către imagi- 
naţia învigoritoare şi apoi în perceperea acelor întipăriri de- 
venite cu chipul acesta mai clare”. Experienţa internă se mai 
numeşte şi meditaţie. Experienţa externă constă în punerea obi- 
ecielor, ale căror imagini vrem să le percepem, în contact e- 
fectiv cu organele sensoriale. Prin aducerea de material nou 
în fața simţurilor, adică prin acumularea de noi întipăriri, 
abstracțiunea intră în joc şi astfel întipăririle se adâncese mai 
bine. „Cu cât această experiență va fi mai repetată, cu atât 
întipăririle vor fi mai clare. De altă parte, cu cât această ex- 
periență va fi mai variată, cu atât abstracţiunea va fi mai com- 
plectă şi cu atât, prin urmare, ideile vor fi mai bine deosebite 
unele de altele” 2). Căpătăm certitudine pe calea credinţei atunci. 
când acceptăm ca adevărat sau ceeace creează imaginaţia noa- 
siră, sau ceeace ne spune în legătură cu un lucru o altă per- 
soană, fără ca lucrul în chestiune să fi fost pus în contact 
direct cu simţurile noastre. Credinţa la rândul ei este de 


1) Ibid., pag. 115. 
2) Ibid,, pag. 115. 

două feluri: rațională şi nerațională. Cea dintâi e în legătură 
cu lucruri ce le putem verifica prin propria noastră experienţă 
„şi a căror verosimilitate se bazează pe cunoștințele câştigate 
deja de noi prin experienţa trecută”. Cea de-a doua se referă 
la lucruri neverificabile prin experiență, şi este din această 
cauză oarbă. 

Toate cunoştinţele noastre derivă din simţuri; toate cu- 
noştinţele au drept origine impresii pe care lucrurile din lumea 
externă le produc în noi cu ajutorul simţurilor. Nu există deci 
idei înăscute. Omul nu posedă decât numai dispoziţii înăscute. 
Toate cunoştinţele fără deosebire sunt relative. Nu există doi 
oameni, cari să aibă absolut aceleaşi idei. Când se zice despre 
un popor că are aceleaşi idei, trebue să înțelegem că el are 
numai nominal aceleaşi idei, dar că în realitate fiecare individ 
din sânul acelui popor înţelege altfel decât ceilalți o idee. 
Cunoştinţele variază de fapt după indivizi, după popoare, după 
locuri, după timpuri, etc. Este drept, noi concepem o gradaţie 
la veracitatea cunoştinţelor noastre, ba concepem chiar mai 
mult, că această gradație poate merge până la adevărul absolut. 
Ba încă ceva şi mai mult: noi credem că prin cunoștințele 
noastre ne apropiem de el. În realitate însă „adevărul absolut 
nu există, spune Conta, decât ca o tendinţă a spiritului nostru”, 
iar credința în apropierea trepiată de el „ne este insuflată, 
întâi, de faptul că noi găsim fals astăzi ceeace credeam ieri 
adevărat, şi al doilea, de progresul ce face creerul pe scara 
animală, şi pe care e probabil că în viitorime îl va continua 
în om”. Adevărul este, spune Conta, cu totul relativ. 

Susținând că toate adevărurile derivă din experienţă prin 
simţuri, Conta rămâne consecvent acestui principiu, prin aceea 
că el tăgădueşte deducției silogistice virtutea de a descoperi 
adevăruri noui. Neposedând idei înăscute, spiritul omenesc nu 
poate scoate din el însuş, fără să recurgă la experienţă, ade- 
văruri noui. Mintea omenească este astfel construită încât ea 
nu poate proceda altfel: numai dacă pleacă de la special, poate 
să ajungă la general şi universal. Conta împărtăşeşte, cu alte 
cuvinte, teoria lui J. St. Mill asupra silogismului. Astfel în 
silogismul : 


Toţi oamenii sunt muritori, 
însă eu sunt om, 
Aşadar eu sunt muritor, 


concluzia îşi întemeează veracitatea ei pe veracitatea premi- 

zelor. lar premizele la rândul lor şi-o întemeează pe expe- 
riență. „Propoziția: „Toți oamenii sunt muritori” exprimă un 
adevăr căpătat prin inducţie; căci noi nu am asistat la moartea 
tuturor oamemlor ce ar putea exista de la începutul până la 
sfârşitul lumii, ci conchidem numai de la special la general” +). 
Inseşi ştiinţele matematice, ştiinţe prin excelență raţionale şi 
deductive, se bazează tot pe experiență. Cu deosebirea numai 
că ele „pleacă de la adevăruri pe care experiența le-a cuprins 
în toată întinderea lor” şi pe care nu le-a contrazis niciodată. 
Astfel, despre adevărul: „Linia dreaptă este drumul cel mai 
scurt de la un punct la altul’, un copil, lipsit de experienţă, nu 
poate fi sigur a priori, iar un om cu experienţă nu-şi dă seamă 
despre valoarea acestui adevăr, decât comparând o linie dreaptă 
cu una strâmbă, duse între aceleaşi două puncte. Numai prin 
experiență ajunge el la certitudinea absolută a acestui adevăr. 
Procesul psihologic ce are loc cu acest prilej este următorul: 
„Dacă mă pun să măsor cu o sfoară distanța dintre două puncte 
ce am însemnat pe masa la care stau, atunci eu capăt o ex- 
periență care cuprinde în întregul său atât cele două puncte, 
cât şi distanța cea mai scurtă măsurată cu capătul cel mai 
scurt al sforii. Aceasta dă loc mai întâi la formarea unei 
întipăriri de gradul întâi cu totul independentă de alte înti- 
păriri. fiindcă ea cuprinde un întreg care nare nevoe să se 
complecteze cu altceva. De altă parte această experienţă repe- 
tându-se sub diferite forme de nenumărate ori în toată viaţa 
mea, fără ca să fie vreodată contrazisă, rezultă că întipărirea 
respectivă capătă o evidență completă”. Numai în ştiinţele ma- 
tematice însă putem ajunge la certitudini absolute, căci în ştiin- 
tele naturale nu putem dobândi de cât certitudini relative. Când 
eu spun de pildă: „Soarele va răsări şi mâine şi poimâine” şi 
„Căldura dilată toate corpurile”, eu nu cuprind cu experienţa 
în întregul său, nici tot timpul în care există soarele, nici tot 
spaţiul în care se află corpuri '2). După Conta „matenzatica 
este şi ea o ştiinţă experimentală; ba putem chiar zice că este 
ştiinţa experimentală per excellentiam, de oarece ea rezultă din 
experiența noastră de toate zilele, de toate momentele, prin 
urmare din cea mai mare cantitate de experiență '5). O ştiinţă 
experimentală este deasemeni şi logica, căci toate legile logice 


1) Ibid., pag. 122. 
2) Ibid, pag. 123. 
3) Ibid., pag. 502. 

— principiul incompatibilității ideilor contradictorii, al cla- 
rificării lucrurilor din punctul de vedere al unității, me- 
todele inducției, ale deducție: şi analogie, etc., — „sunt 
mai întâi constatate ca fapte prin perceperea efectivă a simțului 
intern cu ocazia fiecărei operaţiuni intelectuale”, pentru ca prin 
repetarea acestor fapte să ne ridicăm la ideea de legi univer- 
sale, cărora credem că li se supun nu numai operațiile intelec- 
tuale trecute, ci şi cele viitoare, nu numai ale noastre, ci ale 
celorlalți oameni şi chiar ..și a oricăror alte ființe inteligente”. 
Dacă tăgăduește rolul deducție în matematică și logică, unde-i 
recunoaște numai un rol didactic, „prin care noi expunem cu 
ușurință şi deagata ideile noastre, altora”, Conta i-o recunoaşte 
în schimb în acele discipline, ca teologia, dreptul, politica, mo- 
rala, ş. a., în care premisa majoră a silogismelor întrebuințate 
nu este dobândită prin inducţie sau analogie, al cărei adevăr 
să fie acceptat ca probabil, ci este o creație a voinţei, iar premiza 
este valabilă numai dacă este voinţă. 

Experiența este după Conta isvorul ultim, originea primă 
a tuturor cunoştinţelor și totodată „mijlocul cel mai sigur pentru 
a înmulți, a întări, a lămuri acele cunoștinți t). Ca atare, e 
evident de ce inducția Joacă un rol așa de mare, de ce „inducția 
este mai prețioasă decât deducta”. 

Cunoştinţele sau adevărurile noastre nu stau izolate unele 
de altele, ci formează “împreună un sistem piramidal, pe care 
Conta îl compară cu un arbore ce stă pe ramurile sale. „Obiec- 
tele individuale, spune el, pe care le cunoaștem sau le putem 
cunoaşte prin percepția directă a simţurilor noastre, constituese 
cele de pe urmă rămurele ale arborelui sau baza piramidei; 
ideile din ce în ce mai generale sub care se grupează cunoştin- 
fele căpătate prin experienţă directă, reprezintă ramurile cari 
devin din ce în ce mai numeroase, cu cât ne apropiem de trun- 
chiul arborelui; și în fine ideea cea mai generală şi mai ab- 
stractă sub care se grupează toate cunoștințele noastre, cons- 
titueşte trunchiul arborelui sau vârful piramidei. Piramida nu are 
însă un volum fix, invariabil, ci se mărește sau se micșo- 
rează, după cum cresc sau se micşorează! cunoștințele noastre. 
Când mintea se desvoltă, funcțiunile ei fundamentale, acelea 
de a analiza şi a sinfetiza, se desvoltă şi ele. lar desvoltându-se, 
se descopăr prin analiză noi deosebiri între lucruri, se înmulţesc 
clasele lucrurilor și subdiviziunile lor, lărgindu-se astfel baza și 


1) Ibid., pag. 123, 

înălțându-se vârful piramidei; iar prin sinteză se descopăr ase- 
mănări ce nu fuseseră până atunci observate, întărindu-se astfel 
legăturile dintre clasele inferioare şi se descoperă altele noi la 
clasele socotite independente, legături noi ce ni le înfăţişează 
ca fiind dependente de aliele superioare, întărind şi întregind 
piramida cunoştinţelor. Cunoştinţele ce constituesc această pi- 
ramidă nu au toate acelaş grad de valabilitate: unele sunt si- 
gure, altele sunt probabile, iar altele sunt quasi-cunoştințe. Cele 
sigure sunt la baza piramidei şi cu cât ne ridicăm în sus, cu 
atât valabilitatea lor este în descreştere. A cerceta adevărul 
asupra unui lucru, înseamnă a indica clasa din care lucru! res- 
peciiv face parte. Dar adevărul, la rândul său, ce este? „„Ade- 
vărul, spune Conta, este cunoaşterea exactă a deosebiri dintre 
lucrurile reale şi cele nereale, iar eroarea este confundarea. 
acestor două feluri de lucruri, sau luarea unora drept altele” +). 
Conştiinţa posesiunii adevărului dă naştere stării plăcute de 
conştiinţă numită certitudine; iar conştiinţa lipsei de posedare a 
adevărului dă naştere stării neplăcute de conştiinţă, numită în- 
doială. Noi tindem să scăpăm de sentimentul neplăcut al în- 
doelii, pentru a ajunge la sentimentul plăcut al certitudini. 
lar pentru a face să isbutească acest lucru, avem două căi: una 
este aceea a credinţei „prin care acceptăm fără nici o exa- 
minare ca adevărat tot ceeace imaginaţia noastră a creat sau 
ceeace altă persoană ne-a spus verbal sau în scris”. Alia este 
aceea a convingerii „prin care nu admitem ca adevărate decât 
acele lucruri pe care le cunoaştem prin percepţiunea efectivă 
a simţurilor noastre, sau pe care le-am constatat că derivă din 
cunoştinţele experimentale, sau că sunt în concordanţă cu a- 
cesta” 2). Această din urmă cale este aceea pe care merg oa- 
menii de ştiinţă. 

Adevărurile nu sunt fixe şi permanente; ele variază după 
indivizi, popoare, locuri, timpuri. Adevărurile sunt toate relative. 
Cum creerul oamenilor se află pe scara ascendentă de desvol- 
tare, generaţiile viitoare vor poseda pe lângă experiența moşte- 
nită de la noi, alte idei noi. Nici o generaţie însă nu va ajunge 
vre-odată în posesiunea adevărului ultim. Deaceea Conta se 
vede silit să ajungă la concluzia „că nu există pentru noi alt 
adevăr decât acela că nu putem cunoaşte niciunul” 5). Sau 


! 1) Bazele metafizicei, pag. 490, 


2) Ibid., pag. 491. 
3) Ibid., pag, 506, 

cu cuvintele italianului Faggi, sortite să caracterizeze punctul de 
vedere al lui Fr. A. Lange; „Noi avem o cunoştinţă absolută 
a adevărului relativ şi o cunoştinţă relativă a adevărului ab- 
solut” 1). 


Al doilea domeniu filosofic în care Conta şi-a dat dea- 
semeni contribuţia, este cel metafizic. Metafizica îşi are fun- 
damentul după Conta în înseşi nevoile intime şi irezistibile 
ale conştiinţei noastre. Este pentru noi o necesitate mentală 
să reducem cunoştinţele la unitate. Această necesitate se ma- 
nifestă nu numai atunci când e vorba de a reduce la unitate 
fapte particulare, subordonându-le unei singure idei generale, 
ci şi atunci când e vorba de rezultatele ştiinţelor particulare: şi 
acestea se cer reduse la unitate, iar acest lucru îl face meta- 
fizica. „În zadar, spune Conta, s'ar refuza cineva să unifice 
prin generalizare toate ştiinţele, precum în zadar s'ar refuza 
de a concepe o singură idee generală pentru toate faptele par- 
ticulare ce au caractere comune; căci generalizarea, întocmai 
ca valurile cu care luptă cineva, revine în mintea noastră cu o 
atât mai mare impetuozitate cu cât a fost respinsă mai violent 2). 

Metafizica are tocmai sarcina de a unifica toate cunoș- 
tințele omenești și a ne da o concepție unitară despre univers. 
În acesi scop, ea trebue să se ocupe „a) Cu examinarea vala- 
bilitätii cunoștințelor noastre din punctul de vedere al vera- 
citäļii şi al conformităţii lor cu realitatea; b) Cu determinarea 
şi explicarea caracterelor comune tuturor lucrurilor, precum 
substanţă, cauză, formă, etc.; c) Cu reducerea la unitate a tu- 
turor cunoştinţelor şi lucrurilor, fie prin gruparea tuturor pin- 
cipiilor la descoperirea cărora izbutesc cunoştinţele particulare 
pozitive sub un singur principiu universal, fie prin conceperea 
a oricäror altor raporturi cari fac din toate lucrurile din lume 
un singur tot organic; d) Cu stabilirea de ipoteze verificabilă 
sau chiar neverificabile (şi mai cu seamă la aceste din urmă), 
a căror probabilitate să fie rezultatele ştiinţelor particulare po- 
zitive şi care să fie totodată cele mai proprii pentru a constitui 
un sistem metafizic complect, asupra lumii considerată ca un 
tot organic, şi pentru a face inteligibile în acest sistem cele 
mai înalte ooncepțiuni asupra lumii 3). Conta ţine însă să 


1) Vd. I. Rădulescu-Pogoneanu, op. cit. pag. 59. 
2) Bazele metafizicei, pag. 454, 
3) lbid., pag. 455. 

sublinieze din capul locului că adevărurile metafizice, fiind 
adevăruri cât mai generale, au un grad mult mai redus de certi- 
tudine decât adevărurile ştiinţifice. „,Metafizica, prin aceea că 
ocupă cele mai mari înălţimi ale cugetării noastre, nu ne poate 
procura decât adevărurile cele mai incerte” 1). 

Inainte de a lua în cercetare problema determinării reali- 
tății, Conta îşi pune o altă problemă, anume problema dacă 
ceva există. A tăgădui existența, înseamnă după Conta a șus- 
ține o mare absurditate. „Credinţa că ceva există, se confundă, 
în principiu cu însăş conştiinţa noastru; căci aceasta din urmă 
nu este în ultimă analiză decât expresiunea intelectuală a exis- 
tenței” 2). A nega existența înseamnă a o face pe baza con- 
științei, ceeace este totuna cu contrazicerea în termeni. lar pentru 
a dovedi existența unui ceva extern conştiinţei, Conta întrebu- 
ințează un argument, pe care mai târziu îl va întrebuința și-l 
va impune atenţiei gânditorilor şi filosotul german W. Dilthey, 
argumentul aşa zis voluntarist. Când, datorită voinţei, săvârşim 
o acţiune şi mişcarea noastră întâmpină în calea e. o rezistenţă, 
aceasta e o dovadă că există ceva în afară de conştiinţă şi 
independent de ea; solipsiştii, prin urmare, nu au dreptate. 
Acest ceva cum poate fi însă determinat? Ce mijloace avem 
noi pentru a determina ceeace se află în afară şi independent 
de conştiinţă, sau cu un alt termen, realul? Mijloacele de care 
dispunem sunt simţurile. Când toate simţurile sunt simultan de 
acord asupra existenței unui lucru sau când un simţ ce ne măr- 
turiseşte ceva asupra unui lucru nu se contrazice pe el însuş, 
sau nu este contrazis de un alt simţ, lucrul în chestiune poartă 
caracterul realului. Când, din contra, mărturisirrea unui simţ este 
contrazisă de aceea a unui altuia sau de o altă mărturisire a 
lui însuş din alt moment, cum se întâmplă cazul la halucinație 
şi iluzie, atunci avem a face cu lucruri nereale. Dar după Conta 
nu există nici realitate absolută, mei nerealitate absolută, atât 
una cât şi alta fiind relative, în sensul „că existenţa unor lucruri 
ne este afirmată de mai multe simţuri, în urma mai multor 
percepții, pe când existenţa altor lucruri ne este afirmată de 
mai puţine simţuri, în mod mai indirect şi în urma a mai 
puţine percepții” 3). Căci „nu este nici un lucru din acelea pe 
care le considerăm ca reale, contra existenței căruia să nu 


1) Ibid. pag. 455. 

2) Teoria Ondulaţiei Universale în Opere Filosofice editate de Nic. 
Petrescu, pag, 160. . 

3) Teoria Ondulaţiei Universale, pag, 160. 

putem invoca o consideraţie oricât de îndepărtată, trasă indirect 
din experienţa simţurilor; şi de altă parte nu este nici un lucru 
din acelea pe care le considerăm ca nereale în sprijinirea ẹxis- 
tenţii căreia să nu putem invoca o consideraţie oarecare, trasă 
' tot din experiența simţurilor”. Conta stabileşte o scară ale 
cărei trepte au câte un grad de realitate, pornind de la cel 
mai înalt grad de realitate şi mergând până la cel mai mic, 
până la lucrul cel mai puţin real sau cel mai nereal. Gradul 
cel mai înalt de realitate îl deţine conştiinţa, afirmată direct 
de simţul intern şi indirect de toate simţurile externe în cursul 
experienţii din timpul întregei vieţi; apoi vine realitatea corpului 
nostru şi a lucrurilor ce-l înconjoară, ce pot fi percepute cu cel 
mai mare număr de simţuri; după acestea vin lucrurile care, 
fie datorită depărtării lor, fie micimei lor, fie în sfârşit altor 
împrejurări, nu pot fi percepute decât cu ajutorul unui singur 
simţ; după acestea urmează lucrurile ipotetice, cele iluzionare şi 
din vis. 

In domeniul metafizicei, Conta este puternic influenţat 
de materialismul german al unor Biichner, Vogt şi Moleschott, 
care, în vremea când Conta îşi făcea studiile şi era în plină 
formare a concepției lui despre lume, se afla la modă. Ca 
atare, concepția metafizică a lui Conta va fi materialistă. 

Materialisţii antici, Leucipp şi Democrit, susțineau că 
sunt patru principii constitutive şi explicative ale universului: 
vidul, atomii sau plinul, mişcarea şi necesitatea. Mergând pe 
urmele lor, Conta adoptă aceste principii, la care adaogă încă 
două: spațiul şi timpul. „Aceste şease principii sunt, spune Conta, 
calități ireductibile şi universale ale lumii întregi, pentru că nu 
există un singur atom care să nu conţină decât: spaţiu, timp, 
vid, materie şi mişcare, executate după legi necesare”. Feno- 
menele sau, cum spune Conta, corpurile, nu rămân mereu a- 
celeaşi, ci își schimbă necontenit atât însuşirile cât şi consti- 
tuţia. lar aceasta, datorită mişcării, „căci orice mişcare are ca- 
litatea esențială de a transmite direcția sa proprie altei miş- 
cări 1). Când două unităţi de compoziţie se află faţă în fată, 
mișcările unităţilor de compoziţie ale uneea influenţează miş- 
cările unităților de compoziţie ale celorlalte, orice corp având 
în sine tendința de-a asimila celelalte corpuri, sau cu cuvintele 
lui Conta: „Orice corp tinde să-și asimileze restul corpurilor, 


1) Intâsle principii care alcătuesc lumea, pag. 533, 

transmițându-i propria sa mișcare, atât cea exterioară cât şi cea 
interioară +). 

Există deci o asimilație universală şi o lege a acestei 
asimilaţii, căreea nici un corp nu i se poate sustrage. Conta 
distinge patru aspecte ale acestei legi, aspecte pe care le redăm 
cu propriile lui cuvinte: „1) Orice corp imprimă forţele sale 
celorlalte corpuri, cu care vine în atingere, imprimând mişcarea 
lor exterioară şi interioară, adică propria mişcare în spaţiu 
şi constituţia interioară, tinzând spre a asimila pe celelalte cor- 
puri; 2) Prin exerciţiul influenţei sale, mişcarea unui corp nu 
trece identic în celelalte corpuri; se produce numai o prefacere 
în mişcarea proprie a acestuia; 3) Asimilarea corpurilor se face 
în raport invers cu pătratul distanţei care le separă; 4) Asimi- 
larea se face în raport direct cu masa corpului care-l asimilează, 
deoarece influenţa trebue să fie în raport cu forţa inerentă a 
unităţilor de alcătuire” 2). Lucrarea în care sunt expuse primele 
principii ale lumii şi legie asimilației, care după intenţiile fi- 
losofului nostru urma să aibă mari proporții, na putut fi dusă, 
la capăt din cauza destinului tragic al lui Conta. Firul vieții 
sa rupt în plină ascensiune. 

Nu există, după Conta, nimic altceva în lume decât materie, 
ale cărei însuşiri constituesc împreună ceeace se cheamă forţă. 
Materie şi forţă sunt unul şi acelaş lucru, care iea însă de- 
numirea de materie sau de forță, după cum îl privim dintrun 
punct de vedere sau din altul. Noţiunea de forţă este totuna 
cu noţiunea de acţiune, „pentrucă e cu neputinţă a concepe o 
forţă care nu lucrează, care nu are un efect’. Şi cum universul 
este străbătut în toată întinderea lui de forţe, consecința necesară 
e că nu există repaos absolut. Cum nu există nici o forţă 
izolată în univers şi cum materia se întinde în tot spaţiul 
nesfârşit, când forţe neidentice vin în contact, de pildă neiden- 
tice în ce priveşte direcţia lor, atunci se produce o luptă, care 
va sfârşi printrun echilbru. Deaceea în univers există lupte 
şi echilibruri de forţe, lupte particulare şi echilibruri relative. 
Două sau mai multe forțe nu pot ajunge la un echilibru ab- 
solut, din cauza existenţei altor forţe în luptă. Deasemeni echi- 
librul universal şi absolut în univers este imposibil, din cauza 
numărului infinit de forţe existente. „Acest număr nesfârşit 
rezultă din faptul că materia este răspândită în spaţiuri până 


1) Ibid, pag 524. 
2) Ibid., pp. 534, 538 şi 539, 

la nesfârşit. lar acest din urmă adevăr se dovedeşte prin ar- 
gumentarea următoare: Dacă cantitatea materiei ar fi măr- 
ginită, atunci echilibrul universal şi absolut ar trebui numai 
decât să se stabilească cândva; de vreme ce orice luptă lu- 
minată se sfârşeşte cu un echilibru luminat, şi tinde totdeauna 
către acesta. Dar odată echilibrul universal stabilit, el ar sub- 
sista veşnic; din cauză că, nemai existând forţe disponibile, 
materia nu ar mai avea întrînsa virtutea de a rupe echilibrul 
şi de a reîncepe mişcarea. Intocmai precum un ceasornic des- 
cărcat nu ar mai putea reîncepe a funcţiona, dacă nu ar in- 
lerveni o forță exterioară, care să rupă echilibrul maşinăriei 
prin încordarea din nou a coardei motoare. Dar fiindcă echi- 
dibrul universal, în caz când materia ar avea o cantitate mär- 
ginită, ar trebui să se întâmple cândva; deaceea el sar fi în- 
tâmplat deja, în' timpul nesfârşit care ne-a precedat” 1). Faptul 
însă că materia şi forţa sunt nesfârşite, are drept consecinţă un 
alt fapt: că şi formele atât ale luptelor cât şi ale echilibrurilor 
variază la infinit, „şi că prin urmare, universul nu trece nicio- 
dată a doua oară pe calea odată parcursă”. 

Materia îşi schimbă mereu formele, iar schimbările ei 
de formă se numesc metamorfoze. Toate formele ei iau naş- 
tere la un moment dat, durează un anumit timp şi apoi dispar: 
toate formele sunt, cu alte cuvinte, trecătoare. Durata lor însă 
variază, „căci durata atârnă de întinderea forțelor, a căror 
luptă şi echilibru dau loc la formarea şi la stingerea formei 
respective”. Apoi fiindcă în univers nu există decât materie 
şi forţă, care sunt infinite în universul infinit, forţele se cuprind 
unele pe altele, una mai mare cuprinzând alta mai mică, una 
şi mai mare pe cea mai mare, şi tot astfel până la infinit. 
„De exemplu, fiinţa organică este o formă trecătoare, care nu 
e decât un mic accident în viața pământului, formațiunea şi 
dispariţia acestuia este la rândul său un accident cuprins în 
forma sistemului solar; existenţa acestui sistem este o luptă 
şi un echilibru de un mic moment în viaţa şi forma nebuloasei 
stelare în care trăim; şi aşa mai departe”?). 

Formele materiei se împart în două mari categorii: în 
forme evolutive şi forme neevolutive. „Formele evolutive sunt 
aceleaşi, care de la momentul naşterii lor cresc pe nesimţite 
şi treptat până la un punct culminant, şi de acolo tot aşa de 


1) Ibid , pag. 161. 
2) lbid., pag 163, 

regulat descresc până la extincţiune; şi care totodată ascultă de 
legea ondulaţiei universale”. Exemple de forme evolutive sunt: 
animalele, plantele, planetele, ete. Formele neevolutive sunt 
din contra „acele forme şi mişcări cari nu se supun la legea 
ondulației universale”, ca mişcările vibratorii ale strunelor fre- 
cate de arcuş, mişcările valurilor apei, ale frunzelor bătute de 
vânt, zidirea unei case, formarea unui munte prin erupție vul- 
canică, revoluțiile periodice ale corpurilor cerești, etc. For- 
mele neevolutive nu sunt după Conta unde, pe de o parte, 
„fiindcă vibrația unui corp nu începe de la nesfârşit de mic 
spre a crește treptat până la un punct culminant şi apoi a 
scădea treptat, ci ea începe deodată, la momentul ciocnirii, 
de la ur. grad de intensitate mare, pentru a descrește numai”, 
iar pe de aliă parte, hindcă „micile valuri din care se compune 
o vibraţie mai lungă se succedă şi se însiră în linie dreaptă '!), 
așa încât ele ni se înfăţişează ca unde secundare cuprinse de 
unde superioare,. şi acestea iarăş cuprinse de altele, cum vom 
vedea îndată că stau lucrurile cu formele evolutive. Prin forme 
neevolutive, cum recunoaşte el însuş, Conta înțelege ceeace 
Spencer numeşte mișcări ritmice. 

Cum după Conta, „formele universale şi esenţiale ale ma- 
terei suni cele evoluate”, în vreme ce formele neevoluate „NU 
sunt decât nişte acte, cari nu există decât numai întratât întru 
cât sunt trebuincioase la evoluţia regulată a formelor evolutive”, 
el se ocupă îndeosebi cu cele dintâi. Intrebarea ce și-o pune, 
sună: Cum se naște o formă evoluțivă? „O formă evolutivă 
iea naștere, spune el, atunci când un echilibru principal (care 
absoarbe mai foajă cantitatea forţelor în luptă) s'a stabilit între 
forțele, în virtutea cărora forma respectivă există” 2). Astfel 
naşterea unei planete de pildă este în funcţie pe de o parte 
de stabilirea unui echilibru principal între forţele moleculelor 
unei masse, care încep a gravita către un punct comun, centrul 
planetei, iar pe de altă parte de stabilirea unui echilibru între 
forțele interne şi forţele exleme ce influențează asupra lor. 
Acest echilibru este însă relativ, din pricină că unele forţe 
rămân totdeauna în desechilibru și ele continuă, în consecință, 
o luptă secundară, luptă care modifică şi desvoltă forma stabi- 
ltă de echilibrul principal. Lupta secundară e şi ea o luptă 
care deasemeni tinde către un echilibru al forțelor rămase în 


1) Ibid., pag. 188. 
2) Ibid., pas, 164. 

luptă, echilibru care, dacă ar fi atins, sar ajunge la un echi- 
Jibru complect. Echilibru complect însă, care niciodată nu poate 
fi atins, „căci, dacă toate luptele secundare s'ar termina cu echi- 
hbruri, atunci întregul univers ar ajunge la nemișcarea absolută”, 
fapt imposibil, după cum am văzut mai sus. Lupta secundară 
continuă să aibă loc, până la ruperea echilibrului principal. 
lar din momentul în care lupta secundară rupe echilibrul prin- 
cipal, forma veche începe să se schimbe într'o formă nouă 
prin stabilirea unui nou echilibru. Orice formă evolutivă şi 
deci şi viaţa unei fiinţe organice, este sau o luptă, sau un 
echilibru, — acest lucru depinzând de punctele de vedere din 
care este privită. „Deaceea într'un înţeles unilateral am putea 
zice: viaţa, este echilibrul, în timp ce moartea este ruperea echi- 
hbrului forţelor; sau viaţa este lupta, în timp ce moartea este 
încetarea luptei forțelor” 1). 

O influenţă a lui Spencer observăm la Conta, atunci când 
afirmă: „La început ea [forma evolutivă] este foarte simplă, 
omogenă, şubredă şi puţin consistenţă. După aceea se per- 
fecţionează treptat, devenind din ce în ce mai eterogenă şi 
consistentă, până la un maximum de perfecţiune şi de tărie. 
De acolo apoi descrește, slăbeşte, se descompune din ce în 
ce până în momentul morţii sale”. Creşterea şi descreşterea 
unei forme evolutive este tot una cu creşterea și descreşterea 
echilibrului ei. Deasemeni în fiecare echilibru, toate forţele 
lui se desfășoară în direcția unui singur punct. Convergenţa 
aceasta de forţe are un scop determinat: conservarea şi unitatea 
formei materiale. „În fiecare formă evolutivă există un fel de 
atracţie cătră centru, pe care o voi numi principiul conservator 
al formei. Întărirea şi slăbirea acestui principiu, este întărirea 
şi slăbirea consistenţei şi a individualităţii formei”. 

Formele evolutive parcurg toate o cale ce poate fi som- 
paratë. cu un semicerc, pe care Conta o numeşte undă. Fiecare 
undă se compune apoi dintro curbă suitoare şi o curbă sco- 
boritoare. „Orice formă evolutivă este, spune Conta, o undă”?). 
lar undele sunt mai mari sau mai mici, undele mari cuprinzând 
sub ele altele mai mici, cele mari fiind şi ele cuprinse în altele 
mai mari, fiecare din ele având curbe suitoare şi coboritoare; 
iar fiecare undă mai mică din interiorul alteea mai mari con- 
stitue o simplă treaptă pentru aceasta. Materia suferă în tran- 


1) Ibid., pag. 165, 
2) Ibid, pag. 186, 

sformärile sale nişte mişcări ondulatorii, ale cărei valuri se 
răspândesc „în toate direcţiile, crescând şi scăzând în ìn- 
tindere până la nesfârşit”. Materia este guvernată de legea 
ondulaţiei universale. 


Să luăm viaţa organică 
de pe pământ şi să vedem 
cu ajutorul semicercului A 
B C cum se prezintă ea 
în decursul timpului. Ince- 
putul acestei vieți organice 
trebue situat în punctul A, 
adică în momentul în care 
pământul se afla într'o atare 
stare, în ce priveşte tempe- 
ratura, apa, atmosfera, etc., 
încât să îngăduie apariţia şi 
existenţa fiinţelor organice. 
Diferitele specii de vietăți 
se află în desvoltarea lor, pe diferitele puncte ale curbei sui- 
toare. lar faptul că omenirea progresează încă, e o dovadă „că 
viaţa organică n'a ajuns încă la punctul culminant B”. Va veni 
însă o vreme, când atmosfera şi apa împuţinându-se mereu şi 
dispărând într'o bună zi, nu vor mai exista nici plante şi nici 
animale. adică unda va fi la capătul ei C. Până să ajungă acolo. 
va trebui să treacă prin B şi de aici încet, încet, îmbrăcând 
„O mulţime de forme ondulative de al doilea grad, reprezentate, 
de exemplu, de atâtea specii de plante sau animale”. „Să presu- 
punem, spune (Conta, că viaţa organică, după ce a trecut prin mai 
multe specii de acestea, a ajuns ia unda omenirei abc. Omenirea 
va ajunge la punctul culminant b, apoi va începe a decădea, 
pentru a se stinge în punctul c şi a lăsa locul unei alte specii 
animale mai perfecţionate, la care ea va fi dat naştere. Ome- 
nirea asemenea este compusă din unde secundare reprezentate 
de razele omeneşti. Presupunem că raza care continuă astăzi 
pregresul umanităţii este reprezentată de unda d f. Dar şi 
unda unei raze are atâtea trepte ondoliforme câte naţiuni se 
nasc din ea. Apoi națiunea la rândul său cuprinde în sine evo- 
luţiile diferitelor caste, clase şi familii de oameni. Acestea 
din urmă sunt compuse din succesiuni de vieţi individuale. In- 
dividul apoi, care el singur începe să se desvolte dintr'o simplă 

celulă, dă loc în cursul vieţii la un număr imens de unde sau 
vieţi celulare. Pe urmă fiecare celulă, pentru a putea înde- 
plini funcțiunea de endosmoză şi exosmoză, trebuie să aibă 
o oarecare țesătură complicată, compusă din un fel de celule, 
ale căror unde să fie şi mai mici” +). Şi procesul acesta nu se 
opreşie aici, merge mai departe. Nici marea undă A B C 
nu este însă cea mai mare, ci este abia o treaptă a undei pă- 
mântului, iar unda pământului ea însăşi este o treaptă mai 
mare în unda sistemului solar. Unda sistemului solar nu este 
nici ea ultima, ci doar o undă secundară din viața nebuloasei 
noastre. Şi procesul se continuă în sus, mai departe, până la 
nesfârşit. 

Am văzut că materia fiind infinită şi modificându-se fără 
încetare, nu îmbracă niciodată aceeaș formă. Din această cauză 
nu întâlnim două unde cu aceeaş formă, şi mai cu seamă atunci 
când undele sunt de grade diferite. Forma sistemului solar, 
de pildă, nu se aseamănă cu aceea a omului; nici aceasta 
din urmă cu aceea a unei celule. Ceva mai mult încă: în a- 
ceeaş undă curba suitoare nu se aseamănă cu curba coboriîtoare. 
Aceasta, din pricină că curba suitoare şi curba coborâtoare, deși 
suni la acelaş nivel al undei lor, nu pot fi niciodată la acelaș 
nivel în privința undei superioare din care curba suitoare face 
parte. „Aşa, de exemplu, să presupunem că viața rasei cau- 
caziene d e f este o mică undă din curba suitoare a undei 
omenirii a b c. În acest caz, sfârşitul curbei coborîtoare a rasei 
caucaziene, deşi va reprezenta decadenţa acestei rase, dar totuş 
va da loc la o metamorfozare mai complectă a materiei decât 
începulul curbei suitoare a aceleeaș; căci pe curba suitoare a 
omenirii, sfârşitul vieţii rasei caucaziene se va afla la un nivel 
mai sus pe calea progresului omenesc decât începutul aceleeaş 
vieţi. Chiar când viaţa rasei caucaziene ar constitui punctul cul- 
minant al undei omenirii, rezultatul ar fi acelaş; căci, dacă a- 
mândouă curbele rasei caucaziene ar avea acelaş nivel în pri- 
vinţa undei omenirii, totuş el nu ar avea acelaș nivel în pri- 
vinţa undei vieţii organice A B C, sau în privinţa altor unde 
şi mai superioare. Astfel se explică pentru ce individul omenesc 
îmbătrâneşte, decade şi moare, fără a trece din nou prin întocmai 
aceleaşi faze prin care trece copilul, spre a deveni om matur. 
Tot astfel se explică pentru ce o naţiune decade şi se stinge, 
fără a se scobori prin aceleaşi faze prin care s'a suit”. Conta 


1) Ibid., pag. 167—168. 

mai stabileşte încă o caracteristică a undelor, anume că „undele 
de acelaş grad care se succedează nemijlocit sunt astfel de 
legate şi vârâte una în alta încât punctul culminant al antece- 
dentei reprezintă şi începutul curbei suitoare a consecventei, 
iar sfârşitul curbei coborîtoare a antecedentei reprezintă şi 
punctul culminant al consecventei” +). Pentru a ilustra această 
idee, Conta dă exemple. Dacă presupunem, spune el, că de f 
reprezintă unda unui om, atunci e f ø reprezintă unda copilului 
său. „Căci pe de o parte copilul nu s'a putut naște decât în 
timpul când părintele său era în puterea vârstei şi capabil de 
a-l face; iar pe de altă parte părintele se afla la sfârșitul 
vieții sale, când copilul său era în puterea vârstei '2). Și cum 
legea ondulaţiei guvernează şi lumea ideilor, lucrul acesta îl 
vom întâlni şi la ele. „Sä presupunem, continuă Conta, că, 
după ce ideea d e f s'a introdus în minţile oamenilor şi a 
căpătat din ce în ce mai multă importanţă, până a ajuns la 
punctul culminant e, şi după ce a trecut dincolo de acest punct, 
începe a se naşte o altă idee e f g. Cu cât aceasta din urmă 
va deveni la modă, cu atât cea dintâi va fi părăsită; până când 
domnirea exclusivă a celei de pe urmă va coincide fireşte cu 
părăsirea complectă a celei dintâi. Ideile vor fi deci reprezentate 
succesiv prin undele e d f, e f g, g h b, etc.”. Conta numeşte 
acest mod de înlănțuire a undelor succesiune de acțiuni şi 
reacțiuni. 

Conta mai numeşte undele secundare şi raze. Omenirea, 
de la originile ei până astăzi, s'a desvoltat mereu urcând, încât 
astăzi se află la un punct culminant, care însă nu este cel 
mai culminant posibil. Căci omenirea se află încă în plină as- 
censiune: va mai trece încă multă vreme până să ajungă la 
vârful desvoltării sale onduliforme. Undele secundare prin care 
a trecut ea până astăzi se numesc raze. Astfel avem razele 
preistorice, care reprezintă pruncia omenirei, raze care cuprind 
popoare ce s'au născut, au progresat, apoi au început să de- 
genereze şi în cele din urmă s'au stins, aşa că astăzi nu mai 
avem din ele decât rămășițele lor fosile. Apoi avem razele 
care reprezintă copilăria omenirii, care cuprind rasele austra- 
liene, africane, cea mongolă, e drept mai superioară, şi care 
toate sunt în decadenţă şi vor dispare în cele din urmă, oricât 
ar încerca europenii să le civilizeze şi să le menţină. Numai 


1) Ibid., pag. 169, 
2) Ibid., pag. 169. 

rasa meditaranienilor se află încă în plină ascensiune a undei ei. 

Nu numai rasele sunt supuse legii ondulaţiei, ci şi naţiu- 
nile, care sunt unde secundare ale celor dintâi. Căci şi na- 
țiunile „se nasc, cresc, ajung la un punct culminant şi apoi 
descresc şi mor. Nu este exemplu în istorie de un popor care 
să fi continuat infinit pe calea progresului şi care să nu fi 
făcut o cursă ondoliformă” 1). Așa însă cum rasele sunt com- 
puse din naţiuni, naţiunile sunt şi ele compuse din familii. 
Fiecare familie începe foarte de jos, se desvoliă, ajunge 
la un punct culminat şi apoi decade. Lucrul acesta se 
observă uşor mai ales la familiile suveranilor, nobililor şi 
a oamenilor mari. „Niciodată un om care a ajuns la punctul 
culminant al undei familiei sale, n'a avut un copil sau un 
descendent care să-l egaleze. Niciodată o familie în de- 
cadență şi cu trecut glorios n'a dat nașterea unui individ care 
să fie capabil de inițiativă, de originalitate şi care să 
se ridice deasupra imitatorilor ordinari'2). Dacă totuş sar 
cita cazuri care să se abată dela această lege, explicarea 
lor ar fi lesne de dat: o introducere ilicită de sânge 
străin în acea familie, de pildă a unui ţăran într'o familie 
regală, datorită adulterului femeilor. Familiile sunt apoi şi 
ele compuse de indivizi, „ale căror vieţi particulare... sunt tot 
atâtea unde”. lar indivizii sunt compuşi din celule, care se 
împart în genuri, specii sau varietăţi, aşa cum se împarte regnul 
animal de pe suprafața pământului. Şi ca mai toate hinţele 
organice de pe pământ, care, cu toate formele lor diverse şi 
eterogene, „se scoboară numai din una sau din câteva forme or- 
ganice foarte simple şi omogene, tot astfel speciile toate de 
celule din corpul omului se coboară din specia celulelor embri- 
onare, celor mai simple”. Fiecare celulă îşi are existenţa ei 
individuală, „poate numai de câteva ceasuri, dar fiecare îm- 
plineste o undă în viața sa, care e un pas înainte în unda prin- 
cipală a individului”. Şi nimic nu ne garantează, după Conta, 
că celulele organice ar fi cele mai mici unde şi unităţi organice. 
Sar putea deci merge în această direcţie mai departe. 

Tot ceeace există, urmează o cale onduliformă, deci şi 
ideile. „Nu este, spune Conta, religiune, sistem de organizație 
socială ori politică, nu este, cu un cuvânt, ordine de idei care 


1) Ibid., pag. 175. 
2) Ibid., pag. 176. 

să nu aibă unda sa”1). Astfel creştinismul s'a născut în mo- 
mentul când „,politeismul se apropia de sfârşitul curbei scobo- 
râtoare a undei sale”. Ridicându-se împotriva dominaţiei şi 
inegalităţi şi ridicând la rangul de virtuţi răbdarea, smerenia, 
supunerea, speranța — calităţile sclavilor — creştinismul s'a 
întins în tot imperiul roman, desvoltându-se tot mai mult şi 
ajungând în evul-mediu la punctul său culminant. Creştinismul 
are apoi o seamă de unde secundare, „reprezentate de sectele, 
instituţiile şi în genere de toate mişcările de idei cari au luat 
naștere, s'au desvoliat și au dispărut în sânul său”. Incepând 
însă din evul-mediu, când a ajuns punctul său culminant, cre- 
ştinismul se află pe curba scoboritoare a undei lui, la capătul 
căreea va ajunge, crede Conta, după vreo mie de ani. Nu 
numai creştinismul urmează o cale onduliformă, ci toate reli- 
giile fără deosebire şi toate instituţiile sociale. 

Adevărurile ştiinţifice urmează şi ele aceeaş cale. Am 
văzut mai sus că după Conta, adevărurile sunt relative, că îm- 
prejurările schimbătoare impun indivizilor şi naţiunilor modul 
de a gândi şi a concepe relativ lucrurile. Un adevăr nu poate 
deci apărea oricând şi oriunde la o naţiune şi în omenire, ci 
numai atunci când sunt date împrejurările menite să-i facă 
posibilă apariţia. Un adevăr „„nu poate fi conceput decât în 
momentul în care este introdus, provocat, necesitat de vârstă şi 
de mediu” [vârsta omenirii]. Şi cum „orice stare de împrejurări 
care necesită o stare de idei, se naşte, creşte până la maximum 
de consistență şi apoi dispare, pentru a lăsa locul la altă stare 
de împrejurări”, tot astfel şi ideile se nasc, cresc până la un 
punct culminant şi apoi dispar, pentru a face loc altor idei. 
Lucrurile se petrec după Conta în chipul următor cu apariţia 
şi desvoltarea adevărurilor. Când a sosit momentul pentru a- 
pariția unui adevăr în sânul unei naţiuni, cugetătorii acelei na- 
uni mai întâi îl presimt şi întrevăd, îl prezintă ca ipotetic, 
determinându-l unilateral şi mai mult sau mai puţin eronat. 
Apoi ideea aceasta vagă şi ipotetică se răspândește tot mai 
mul:, ocupând tot mai mult spiritul şi făcând să se nască la 
toată lumea îndoeli şi trebuințe mai mult sau mai puţin neho- 
tărâte, pe cât el însuş devine din ce în ce mai lămurit; până 
ce întro zi el este cu totul înţeles de vreun cugetător mare”, 
care-l formulează definitiv şi-i dă şi numele. Din acea clipă 
adevărul câştigă tot mai mulți partizani fanatici, până când 


1) Ibid,, pag. 178. 

nimeni nu se mai îndoeşte de el. După ce ajunge la acest punct 
culminant, el începe să parcurgă curba scoborâtoare a undei 
lui, partizanii se împuţinează, până când în cele din urmă este 
dat uitării și face loc unui alt adevăr. | 

Nu întotdeauna însă e nevoe de un gânditor de marcă, 
— talent sau geniu, — de un „inventator””, cum îi spune Conta, 
care să prindă adevărul ce se află pe curba suitoare şi să-l 
formuleze. Căci sunt o seamă de adevăruri, ce se dispensează 
de un asemenea inventator”, cum sunt ideile morale și ju- 
ridice, care „se desvoltă. încet şi progresiv în toate spiritele”, 
până când ajung la vârful lor. Abia când ele se află în acest 
punct sau chiar după acesa, „se găsesc simpli cugetători şi co- 
mentatori cari adună şi pun în ordine aceea ce toată lumea 
ştie”. 

Intre mersul omenirei și mersul ideilor este o strânsă le- 
gătură: mersul omenirei determină mersul ideilor. „„Inventa- 
torii” nu înseamnă mare lucru în evoluția socială, findcă ei 
sunt în funcție de această evoluţie. „Niciodată un inventator 
nar putea face pe o societate să creadă un adevăr care nu 
este expresiunea stării și trebuinţelor ei. Niciodată o societate 
n'ar putea admite un adevăr care a luat naştere într'o societate 
cu totul deosebită. Aşa de exemplu un inventator european în 
zadar s'ar încerca să convingă despre adevărul ideilor sale pe 
populaţiile indigene din mijlocul Africei sau Australiei. Aceste 
populaţii ar crede că uu aface cu un nebun sau cu un vrăjitor. 
Şi ele ar crede un adevăr: de vreme ce adevărul este numai 
relativ” 1). Progresul și regresul adevărurilor este în funcţie 
de progresul si regresul omenirei. Orientarea aflându-se astăzi 
în plin progres, suma adevărurilor aşa zise stabilite şi indiscu- 
tabile se măreşte continuu şi se va mări, până când. omenirea 
va ajunge la capătul curbei sale ascendente. De la începuturile 
omenirei şi până astăzi s'au născut multe sisteme de idei, cari 
au dispărut. Dar, din toate a rămas totuş ceva, care s'a adăogat 
la fondul adevărurilor numite stabilite și indiscutabile Fie- 
care sistem, spune Conta, „a ridicat, ca să zic aşa, un mic 
colţ al vălului care acopere adevărurile zise indiscutabile”. 

Conta închee problema formelor evolutive cu clasificarea 
lor, stabilind două categorii: unde individuale şi unde pozitive. 

Prin unde individuale sau, cum le mai numeşte el, ființe 


1) Ibid,, pag. 182, 

vii, Conta înțelege acele evoluții complexive ce se caracteri- 
zează prin faptul că rezultă mai cu seamă din echilibrul şi 
lupta forţelor interne ale corpurilor în evoluție. „Astfel e- 
voluția unui animal este formată mai cu seamă de echilibrul şi 
lupta forţelor ce purced chiar din moleculele ce constitue ani- 
malul”. Conta citează ca exemple de unde individuale: celulele 
organice, planetele, sistemul solar, nebuloasele. 

Prin unde pozitive sau manifestații vitale el înţelege acele 
eovluții ce exprimă schimbarea „unei părți care serveşte de 
organ într'o ființă vie”. Dar, „fiindcă evoluţia unui corp or- 
ganizat se efectuează prin evoluţia organelor sale, deaceea putem 
zice că: evoluţia întregului este corelativă cu, şi oarecum oglin- 
dită în evoluţia fiecărui organ’. Conta dă ca exemple de unde 
pozitive: perioadele geologice, mediurile unde se nasc şi se 
desvoliă animalele şi plantele, organele plantelor şi animalelor, 
predominarea unui organ în detrimentul celorlalie, etc. Dar, 
după Conta, cele mai însemnate din aceste manifestații vitale 
sunt şi rămân undele ideilor, din cauză că, aşa cum am văzut 
mai sus, „orice activilate sufletească este efectul material al 
unei modificări corespondente în substanța materială a cree- 
rilor”. Exemplificând cu ajutorul ideilor manifestaţiile vitale, 
Conta reafirmă şi cu acest prilej teoria lui materialistă, când 
spune: „Orice idee este o întipărire materială pe creer şi 
care are un efect, fiindcă orice stare a materiei trebue să aibă 
un efect. Evoluţia unei idei, deci, este evoluţia unui număr de 
molecule în creeri. Evoluţia unei stări intelectuale este evoluţia 
unei părți mai însemnate a creerilor. Și, însfârşit, ondulaţia 
forței ce rezultă din ondulaţia întregei constituţii a creerului. 
Se ştie că, cu cât suim scara ființelor organice până la om, 
cu atât funcțiunea sistemului nervos predomină asupra celor- 
lalte funcțiuni organice” +). 

Ideea desvoltării ondoliforme şi organice nu se datoreşte 
la Conta unei influenţe din partea lui Spencer. După cum măr- 
turiseşte el însuşi, Conta a expus această idee într'o conferinţă, 
intitulată Despre fatalism, pe care a tinut-o în sânul unei 
societăți studenţeşti, într'o vreme când era încă elev de liceu, 
adică înainte ca opera lui Spencer să fi fost tradusă în alte 
limbi şi înainte ca V. Conta să fi cunoscut limba engleză?). 


1) Ibid., pag. 188. 
2) Vd. Teoria ondulaţiei universale, pag. 186, nota, 

Conta s'a ocupat însă și de probleme fundamentale de 
biologie. El a făcut acest lucru, datorită unei duble împreju- 
rări: mai întâi, datorită concepției lui materialiste, care vrând- 
nevrând îl obliga să răspundă la problema vieţii; apoi, datorită 
faptului că problemele de biologie — în special problema 
originei vieţi: şi a speciilor şi a transformării lor — erau în 
acea vreme la modă. Potrivit concepţiei lui, el defineşte viața 
ca pe o evoluţie ondoliformă a materiei, ca pe o evoluţie 
adică supusă legii ondulaţiei universale. Sau o altă definiție, 
cu propriile lui cuvinte: „Viața organică propriu zisă este e- 
voluţia ondoliformă materială, care se manifestă în corpuri 
ce-şi schimbă necontenit atomurile materiale din care sunt com- 
puse” 1), prin introducerea de substanțe nutritive şi eliminarea 
materiilor dăunătoare sau inutile. Şi fiindcă atât plantele cât 
și animalele au luat naștere pe suprafața pământului, prin deza- 
gregare de părți materiale din scoarţa acestuia, şi se desvoltă 
şi trăesc în paguba desvoltării pământului, Conta numește plan- 
tele şi animale paraziți ai pământului. Deaceea gânditorul nostru 
vine cu o definiție şi mai determinată, spunând: ,,Viaţa or- 
ganică propriu zisă este aceea a paraziţilor pământulu' 2). 

Ca materialist ce este, e lesne de înţeles că V. Conta 
admite generaţia spontanee, adică „„producerea unui individ or- 
ganic fără concursul unui organism generator, adică fără pă- 
rinți”. lar modul cum caută el să dovedească acest lucru, e 
interesant și merită să fie cunoscut. După Conta este mai 
presus de orice îndoială că pământul se afla la început la 
o temperatură, care făcea absolut imposibilă existenţa fiinţelor 
organice şi este după el deci absolut cert „că materia brută a 
precedat pe cea organizată” — şi Conta e ferm convins că cea 
din urmă a luat naştere din cea dintâi, trecerea de la una la 
alta făcându-se insensibil în decursul unei lungi perioade de 
timp. Când Harvey spune: Omne vivum ex ovo, el are dreptate, 
dar numai în parte şi adevărul acestei afirmații nu constitue 
o dovadă împotriva autogoniei. Dacă luăm două generaţii suc- 
cesive, deosebirea dintre ele este imperceptibilă și atunci este 
adevărat că orice ființă vie se naşte dintr'o ființă asemenea ei. 
Dar dacă luăm două generaţii mai îndepărtate una de alta, 
două generaţii despărțite de un mare număr de alte generaţii. 


1) Ibid., pag. 202, 
2) Ibid., pag 203, 

deosebirile dintre cele douä generații se fac numai decât sen- 
sibile: ele vor fi diferite cu atât mai mult una de alta cu cât 
vor fi despărțite printr'un mare număr de generații. „„Aşa, 
de exemplu, omul se naşte din om; şi cu toate astea prin 
intermediarul a multe milioane de generaţii, el s'a născut din- 
trun fel de infuzorii. Tot astfel, infuzorii se nasc din infuzorii; 
dar suindu-ne din generaţie în generație vom găsi că, cu mi- 
lioane de ani în urmă,ele erau apă şi aer, şi aşa mai departe” 1). 
Cercetările de laborator nu pot decide într'o chestiune ca 
aceasta. Rezultatele obţinute în laborator, favorabile autogo- 
niei, nu prezintă o dovadă suficientă că fiinţele organice dobân- 
dite pe această cale se datoresc autogoniei. De unde ştim noi că 
organismele, cuprinse în materule din care se pretinde că se 
nasc spontan anumite ființe, au fost în adevăr distruse de 
temperatura la care au fost supuse? Sa dovedit doar tot ex- 
perimental că organismele interioare pot rezista la temperaturi 
foarte ridicaie. Rezultatele defavorabile autogoniei deasemeni nu 
constituesc o dovadă, fiindcă, spune Conta, „a pretinde că 
în scurtul timp al unei experimentări de laborator s'ar putea 
căpăta ființe organice în care nu sar afla nici o fință vie, 
este tol aşa de absurd ca şi a pretinde că întrun laborator 
chimic s'ar putea preface o scoică în om”. Totuş generația 
spontanee există după Conta, dar termenul capătă la el un sens 
diferit de cel curent: generaţia spontanee înseamnă, după el, 
naşterea treptată şi insensibilă a ființelor organice din materia, 
brută. Din materia brută s'au născut pe suprafaţa globului 
nostru plantele şi animalele pe care le observăm astăzi; dar 
pentru ca să ajungă la formele pe care le prezintă astăzi, le-a 
trebuit un timp enorm şi au suferit infinite schimbări insensibile. 

Născută prin generaţie spontanee din materia brută, viaţa 
organică își trăeşte undele ei, perfecţionându-se când merge 
pe curba suitoare şi degenerând, când se află pe cea scoborâ- 
toare. Unul din elementele care contribue la transformarea 
vieții este adaptarea la mediu. Am văzut mai sus că orice undă 
este un echilibru de forțe şi că, din pricină că forţele ei nu 
sunt cu totul echilibrate și echivalente, are loc acea luptă 
secundară a undei, „sau lupta vieţii şi care face ca echilibrul 
principal necontenit să fie mobil şi să evoluţioneze”. Atât 
mobilitatea de echilibru cât şi lupta secundară prelungită se 


1) Ibid., pag. 207. 

datoreşie faptului că atât numărul forţelor cât și cantitatea şi 
calitatea, lor se schimbă continuu. In echilibrul vieţii ies ne- 
contenit forţe vechi şi pecontenit intră forţe noui. lar „orice 
forță nouă, — spune Conta enunţând aceasta ca pe un prin- 
cipiu, — care intervine în lupta şi echilibrul vieţii, favorizează 
şi prelungeşte vieaţa” 1). Acestui principiu Conta îi aduce 
apoi câteva determinări restrictive. Mai întâi forța nouă tre- 
bue să intre în luptă şi în echilibru cu celelalte forţe, să par- 
ticipe adică la undă, căci altfel nu ar avea nici o influenţă. 
În al doilea rând, forţa nouă să nu fie prea mare, ci dimpotrivă, 
în comparaţie cu forţele în luptă şi în echilibru, căci altfel lupta 
şı echilibrul vor pierde caracterul lor general, forma şi indivi- 
dualitatea lor, căci o schimbare mică trausformă fiinţele organice, 
în vreme ce una mare şi bruscă le ucide sau le grăbeşte moartea. 
În al treilea rând, forţa nouă nu trebue să se „adaoge la o forţă 
deja preponderentă în lupta vieţii şi să o facă cu chipul acesta să 
devie și mai puternică”, „căci întărirea echilibrului mobil al 
vieții se capătă tocmai prin combaterea necontenită a forțelor 
preponderente, de către forțele noui ce intră necontenit în 
lupta vieţii” 2). Conta mai stabileşte următoarele trei corolare 
ale principiului de mai sus: „,Î. Orice schimbare în jurul for- 
telor a căror luptă constitue viaţa, dă loc la o schimbare echi- 
valentă în funcțiunile organice; şi acestea din urmă produc o 
schimbare echivalentă şi corespunzătoare în organe”; „2. Or- 
ganismul poate să se modifice într'o direcţie dată oricât de 
mult, cât timp înrâurirea care provoacă acea modificare du- 
rează şi se măreşte pe nesimţite”; şi „3. O modificare de 
organism scade pe nesimţite şi se pierde, cât timp înrâurirea 
care a produs-o scade şi despare” 3). În acord cu întreaga lui 
teorie, Conta definește astfel adaptarea: „„Adapiarea este mo- 
dificarea echilibrului principal al undelor prin intrarea de forţe 
noui în acest echilibru sau eșirea de forţe vechi din el” +). 

Alte două elemente de transformare, socotite de el ca 
două moduri speciale de adaptare, sunt: încrucișarea şi emi- 
grarea. Dacă un grup de familii așezate într'o localitate sau 
un înb, îşi încrucişează membrii lor între dânşii, de la un 
timp ei vor semăna unii cu alţii, vor lua aerul aceleeaşi familii 


1) Ibid., pag. 216. 
2) Ibid, pag. 218. 
3) Ibid., pag, 222—223, 
4) Ibid., pag. 228. 

sau aceluiaş trib şi vor dispune de aceleaşi elemente pentru 
procreare. lar neintervenind forțe noui, familia sau tribul 
vor intra în decadenţă. Din contra, „încrucişarea a doi sau 
câţiva indivizi provemnd din familii deosebite, dă naştere la 
unda unei noui familii; amestecătura a mai multor familii dă 
naştere la unde mai mari ale unui trib; din amestecătura mai 
multor imburi se naşte unda şi mai mare a naţiunii şi aşa mai 
departe” +). Un grup de familii sau un trib, se pot sustrage 
însă efectelor dăunătoare ale lipsei de încrucişare, cu alte cu- 
vinte pot rămâne pe curba ascendentă a undei lor, dacă emi- 
grează, stabilindu-se într'o altă regiune. ,,Emigraţia, spune Conta, 
poate suplini încrucişarea”. Dar nici aci nu pot rămâne multă 
vreme, fără a se expune decadenţei, dacă, lipsite de încrucișare, 
nu emigrează după un timp, mai departe. Pe baza cercetărilor 
întreprinse, Conta se crede îndreptăţit să enunţe următoarele legi 
ale emigrării: 1) „Orice fiinţă organică, care locueşte sau a 
locuit întrun loc dat, este originară, prin ea însăşi sau prin 
strămoşii săi, din o altă localitate”; 2) „Orice specie de ființi 
organice neatârnate [Conta adaogă neatârnate, pentru a exclude 
celulele şi celulinele], dacă nu mai schimbă de loc habitatul 
în care se află, se stinge de la o vreme, după ce a parcurs o 
undă corespunzătoare acelui habitat. lar pentru ca ea să dea 
naştere la alte specii noui şi să continue astfel evoluția vieţii 
organice de pe pământ, trebue să emigreze din când în când"; 
3) „Rasa mamă va produce prin emigrare rase cu atât mai 
multe şi mai viguroase, cu cât ea însăş se află mai aproape de 
punctul culminant al undei sale”, şi 4) „Curentele de emigrare, 
deşi fac zigzaguri prin mişcările lor, când înspre Nord, când 
înspre Sud, au totuş o tendinţă şi o direcţie finală dela Răsărit, 
spre Apus” 2). lar ţinând seamă atât de influenţele încrucişării 
cât şi de acelea ale emigrării, Conta enunţă ca foarte probabilă 
şi valabilitatea legii următoare: „La fiinţele organice superioare, 
o rasă nouă se va constitui cu atât mai bine şi va avea cu atât 
mai multă vitalitate, cu cât rasele mame, din care vin emigranții 
ce se încrucişează, sunt mai aproape de punctele culminante 
ale undelor lor în momentul emigrării, şi în sfârşit, cu cât cu- 
rentul emigrării va merge mai direct de la răsărit la apus 3). 


1) Ibid., pag. 233, 
2) Ibid., pp. 248—249, 252—253, 
3) Ibid., pag 257. 

Conta arată apoi şi rolul pe care elementul de fixitate, 
numit ereditate, îl are în transformarea vieţii organice. El 
iea atitudine faţă de diferitele teorii din acea vreme asupra 
eredității, aducând dovezi: proprii. El acordă ideilor şi senti- 
mentelor „o înrâurire foarte mare”, cum spune singur, asupra 
organismului persoanei ce are idei şi sentimente, pentru a putea 
explica anumite cazuri ce par bizare, ca următoarele: o femee 
recăsătorită, care naşte un copil ce seamănă cu primul ei soț, 
mort de mai mulţi ani; o femee de rasă albă căsătorită tot 
cu un alb ce naşte un copil negru; femei ce nasc copii cu de- 
fecte sau diformităţi văzute la alţi copii străini. Aceste cazuri 
se explică prin aceea că femeile în chestiune erau frământate 
şi chinuite în timpul formării şi desvoltării embrionare de anu- 
mite efecte. Astfel naşterea copilului ce seamănă cu primul 
soț al mamei sale, îşi are cauza în faptul că mama iubea încă 
puternic pe primul ei şoţ, a cărei imagine îi era vie în minte 
în timpul formării şi desvoltării materiei embrionare; deasemenea, 
femeea care naşte un copil negru, o face din cauza groazei pe 
care i-a inspirat-o soţul ei gelos, în cazul când copilul ar semăna 
cu sclavul lor negru; la fel stau lucrurile cu mamele ce nasc 
copii cu diformităţi pe care le-au văzut la alți copii. De aceea 
Conta, ţinând seama de aceste fapte, formulează următoarea 
lege: „Materia embrionară primeşte şi reproduce constituţia, 
direcţia şi forma organică, astfel precum acestea se aflau în 
timpul formării materiei embrionare” +). 

Din cauza adaptării, a încrucișării şi emigrării, şi în ciuda 
elementului de fixitate pe care-l prezintă ereditatea, generaţiile 
se deosebesc necontenit unele de altele, cu toate că în principiu 
copiii seamănă părinţilor. Dar generaţiile evoluează nu numai 
statornic şi continuu, ci şi încet, treptat, fără salturi prăpăsti- 
oase. Conta este, precum vedem, partizanul transformismului. 

Nu există nicăieri în lume întâmplare sau voinţă liberă, 
omenească ori dumnezeească. Tot ceeace are loc în natură, are 
loc în mod fatal, adică necesar. Voința nu este altceva după 
Conta decât „conştiinţa motivului determinator, unită cu con- 
ştiinţa imaginilor lucrurilor şi acţiunii către care ne împinge 
acel motiv''2), Aceeaşi fatalitate care guvernează fenomenele 
fizice, materia, guvernează şi fenomenele sufleteşti şi sociale. 


1) Ibid., pag. 270, 
2) Teoria Fatalismului, pag. 138, 

„În lume, spune Conta, nu sunt decât cauze necesare care dau 
naştere la efecte tot necesare. Orice mișcare din lumea asta este 
născută dintro cauză anterioară, şi la rândul său va cauza 
numai decât ur, efect” t). Fatalhsmul sau, cu alte cuvinte, deter- 
minismul, este universal. Când Conta susține cu atâta tărie 
fatalismul, el ţine totodată să prevină o confuzie: anume iden- 
tificarea fatalismului său cu fatalismul oriental, căci nu există 
nici o legătură între unul şi altul. Fatalismul oriental, caracte- 
rizat prin cuvintele: „ceeace este scris să fie, tot are să se 
întâmple, orice am face noi’, duce la înăbuşirea oricărei ini- 
țiative, îndeamnă la inactivitate, la 'nepăsare, la indolenţă. Te- 
oria lui Conta, cum susține el însuş, este menită să ducă la 
rezultate tocmai contrarii. Căci această teorie ne face să căpătăm 
convingerea: „Întâi, că orice lucrare vom face sau vom în- 
treprinde noi, va trebui să aibă un rezultat, căci nu există destin 
care să-l oprească; al doilea, că orice efect am dori noi, nu 
poate să se producă fără o cauză; prin urmare trebue să dăm 
din mână ca să se producă acea cauză. Aşa dar, tocmai teoria 
fatalismului poate să alunge acea cauză de îndobitocire şi ne- 
păsare, care se numeşte fatalismul teologic; şi astfel să lase 
multă putere şi vigoare cauzelor acelora care împing pe oameni 
la necontenită lucrare şi cugetare” 2). 

In lucrarea lui „Origina Speciilor”” Conta se ocupă şi 
cu probleme de sociologie. În tratarea acestor probleme el 
împărtăşeşte concepția biologică a lui ‘Spencer, fără a-i aduce 
modificări sau complectări, demne de relevat. Demn de men- 
ționat poate fi faptul că în acea vreme, influenţat de Aug. Comte 
şi Spencer, el socoate posibilă ca ştiinţă sociologia. 


Din punct de vedere metafizic materialist şi determinist, 
din punct de vedere biologic evoluționist şi transformist, din punct 
de vedere epistemologic sensualist, empirist, pozitivist şi rela- 
tivist, Conta ne-a dat un sistem interesant de gândire, care 
merită să fie cunoscut măcar în ţara lui. 

Istoria în genere şi istoria filosofiei în special, nu-şi pot 
pune, ca ştiinţe, problema: ce-ar fi fost, dacă?, căci ele se 
ocupă cu ceeace a fost, nu cu ceeace ar fi putut sau cu 
ceeace ar fi trebuit să fie. Şi totuş, urmărind viaţa şi activitatea 
lui Conta, nu putem să nu ne exprimăm credința ca dacă acest 


1) Ibid., pag. 155, 
2) Ibid., pag. 155, 

gânditor şi-ar fi putut forma o cultură filosofică sistematică şi 
nu una autodidactică, cum a avut-o el, dacă n'ar fi fost con- 
strâns de împrejurări să-şi împartă activitatea între obligațiile 
profesionale juridice şi preocupările filosofice care erau mai 
puternice decât orice, şi dacă şi-ar fi putut duce viaţa până la 
capăt, cu cât mai temeinică n'ar fi fost opera pe care ne-a 
lăsat-o şi câte alte opere de-ale lui, pline de idei originale, 
nu ar fi îmbogăţit încă tezaurul nostru spiritual! Câţi filosofi 
mari ar mai fi fost filosofi şi mari, dacă ar fi murit la 
vârsta gânditorului nostru Conta? 

A] doilea gânditor mare, în ordine cronologică, al poporului 
român, este C. Rădulescu-Motru. Născut la 2 Februarie st. v.1868.” 
în Comuna Butoești din Jud. Mehedinţi, începe şcoala primară! 
în satul natal, unde nu urmează decât un an, pentru a o con- 
tinua la Institutul de Băeţi al lui Gustav Arnold din Craiova, 
unde urmează și liceul, având aci profesori secundari de mâna. 
întâi şi fiind considerat ca foarte bine dotat pentru matematici. 
După ce la vârsta de 17 ani termină liceul, se înscrie la Uni- 
versitatea din București la drept şi filosofie, atrăgând prin 
inteligența şi munca lui atenția lui Titu Maiorescu, rela- 
file dintre tânărul student şi profesor strângându-se apoi 
tot mai mult şi transformându-se în legături de prietenie. La 
1888 îşi dă licenţa în drept, în 1889 îşi dă licenţa în filo- 
sofie, cu teza: Realitatea empirică şi condiţiile cunoștinței. la 
toamna lui 1889 pleacă la Paris, unde se înscrie la „„Ecole 
de Hautes Etudes”. La Paris urmează cursurile lui Jules Soury, 
Théodule Ribot, precum și pe acelea ale lui Charcot de la 
Salpêtrière şi lucrează în laboratorul de psihologie proaspăt 
înființat, condus de H. Beaunis. După un an de studii în 
Paris, adică în 1890, în urma sfatului lut J. Soury, tânărul 
C. Rădulescu pleacă în Germania, pentru a se specializa în 
psihologie. Se opreşte mai întâi la München, unde audiază între 
alte cursuri pe acela al lui Carl Stumpf, de aici trece la Leipzig, 
a cărei Facultate de Filosofie, datorită lui Wundt, căpătase 
un renume mondial. Lucrează în laboratorul lui Wundt trei 
ani, având drept colegi o seamă de tineri ce se vor impune apoi 
prin activitatea lor ştiinţifică şi filosofică, printre cari Titchener,. 
Ernest Meumann, Kiesow, Felix Krueger, Raoul Richter, ip- 
trând în strânse legături de prietenie cu Oswald Kiilpe, asis- 
tentul lui Wundt în această vreme. Wundt va exercita asupra. 

tânărului student român o puternică influență. In vara anului 
1893, îşi trece doctoratul în filosofie cu teza: Zur Entwickelung 
von Kants Theorie der Naturcausalitát, lucrare ce a apărut 
în periodicul lui Wundt, Philosophische Studien, din 1893 
şi a cărei importanță poate fi apreciată şi după faptul că însuş 
Bergson o citează. În anii studiilor din Germania, tânărul C. 
Rădulescu va adăoga la numele lui şi pe acela de Motru. 

Întorcându-se după doctorat în ţară, el este numit jude- 
cător în Bucureşti, post pe care-l deţine numai câteva luni, 
căci în 1894 este numit bibliotecar al Fundaţiei Universitare 
Carol I, unde rămâne până în lanurie 1898. In Mai 1897, 
C. Rădulescu-Motru este numit conferenţiar de istoria filo- 
sofiei antice şi de estetică, iar patru ani mai târziu, în luke 
1900, este numit agregat, în Decembrie 1901 fiind ridicat la 
rangul de profesor definitiv. In 1909, Facultatea de Filosofie 
şi Litere se reorganizează, iar în urma acestei reorganizări se 
schimbă şi titulatura catedrei deţinută de C. Rădulescu-Motru, 
catedră care de aci înainte se va numi de Psihologie, Logică 
şi Teoria Cunoştinţe. 

Abia întors în ţară, C. Rădulescu-Motru începe să pu- 
blice studii filosofice, atât în reviste, îndeosebi în „Convorbiri 
Literare” şi în „Noua Revistă Română”, periodic întemeeat 
de el la 1900, şi care va apărea până la 1914, precum şi ca 
broşuri şi volume. Din lucrările mai cuprinzătoare din această 
vreme avem: Fr. Nietzsche, Viaţa şi Filosofia (1897), Pro- 
blemele Psihologiei (1898), Puterea ' sufletească (apărută mai 
întâi în capitole separate în „Studii filosofice” şi la 1907 
adunate în parte în volum), Cultura română şi politicianismul 
(1904). Apoi publică lucrările ce vor fi cele mai citite: Ele- 
mente de metafizică (1912), Curs de Psihologie (1923), Per- 
sonalismul energetic (1927), Vocația (1932), Românismul 
(1936). In afară de aceste lucrări, în care se poate urmări 
pas cu pas firul de desvoltare a gândirii prof. C. Rădulescu- 
Motru, el publică o seamă de studii mai mici în care se ocupă 
cu diferite probleme filosofice şi o seamă de articole în care 
iea atitudine față de diferite probleme pe care le punea cul- 
tura şi societatea românească. „Noua Revistă Română” cuprinde 
o bună parte din ele. După răsboi, face să apară revista de 
ținută occidentală, „Ideea Europeană”, care continuă „Noua 
Revista Română” 1). 


1) O bibliografie aproape complectă până la 1932, vd. G. Vlădescu- 
Răcoasa in Omagiu Profesorului C. Rădulescu-Motru, 1932, 

C. Rădulescu-Motru promovează filosofia însă, nu numai 
prin aceea că el însuş lucrează şi publică, dar şi prin aceea 
că, întemeind periodice de specialitate, încurajează elemente cu 
nerv filosofic, dându-le posibilitatea să se manifesteze. Astfel, 
înființează la 1905 „Studii Filosofice”, unde la început pu- 
blică singur, dar mai târziu le transformă în revistă, la care 
colaborează o seamă de tineri gânditori din acea vreme. După 
răsboi, „Studiile Filosofice” își schimbă titulatura în „Revista 
de Filosofie”, cu o apariţie trimestrială. In 1935 face să 
apară organul închinat problemelor de psihologie, întitulat „A- 
nalele de Psihologie”. lar în 1937, periodicul cu apariţia la 
două luni, „Jurnal de Psihotehnică”. Tot Rădulescu-Motru în- 
temeează „Societatea Română de Filosofie”, unde sunt grupaţi 
o bună parte din cei ce activează în câmpul filosofiei. 

C. Rădulescu-Motru a desvoltat prin urmare o bogată 
şi foarte rodnică activitate. El nu este numai gânditorul român 
ce ne-a înzestrat cultura cu cele mai multe opere originale, 
ci totodată şi gânditorul care a stimulat şi a încurajat cel mai 
mult gândirea filosofică. 


Domeniul în care filosoful C. Rădulescu-Motru a adus 
contribuţiile sale cele mai interesante şi mai originale, este 
domeniul care încă din antichitate şi până astăzi, cu rare inter- 
mitenţe, a fost socotit prin excelență filosofic: cel metafizic. 
Chiar în primele lui scrieri mai cuprinzătoare din tinereţe în- 
tâlnim la el două noţiuni, ce cu fiecare lucrare sistematică de 
mai târziu, vor căpăta tot mai multă adâncime şi amploare, 
rotunjindu-se într'o concepţie unitară despre lume și viaţă: no- 
țiunile de personalitate şi energie. Nu este nevoe să arătăm 
aici fazele de desvoltare a gândirii lui C. Rădulescu-Motru, 
cum ideile sale fundamentale au luat naştere şi s'au desvoltat, 
cristalizându-se în cele din urmă în sistem, Nu este nici locul 
să arătăm pe larg influenţele pe care le-a suferit gândirea sa, 
mărginindu-ne doar să subliniem că filosofii cari l-au înrâurit 
mai mult sunt Kant, Wundt şi Ostwald, păstrându-şi totuş in- 
dependenţa de atitudine şi de gândire. Ceeace trebue să relevăm 
însă din capul locului este că în preocupările lui filosofice el 
a înţeles să ţină totdeauna şi permanent contactul cu ştiinţele, 
fiind ferm convins că filosofia trebue să lucreze mână în mână! 
cu ştiinţele, că o concepție filosofică este temeinică numai când 
se bazează pe rezultate ştiinţifice obiective. Deasemeni C. Ră- 
dulescu-Motru este convins că filosofia nu are metode proprii, 

ci că ea întrebuinţează tot metodele ştiinţelor speciale, dar că 
le întreubințează comparativ şi întrebuinţându-le astfel, îşi ajunge 
scopul ei. 

Deşi apropnindu-şi cultura filosofică într'o vreme în care 
pozitivismul exercita o puternică influență, iar asupra meta- 
fizicei domnea încă discreditul, Rădulescu-Motru a înțeles totuş 
să se sustragă spiritului vremii sale. Incă din primele scrieri 
se desprinde o atitudine de simpatie faţă de metafizică, pe 
care fiece scriere ulterioară mai importantă o accentuează, pentru 
ca începând cu „Puterea sufletească” să se precizeze în mod 
hotărît, iar cu „Elemente de metafizică” să se transforme într'o 
atitudine de metafizician deschis şi categoric. Insuşindu-şi de- 
finiția, curentă la începutul secolului nostru, că „metafizica este 
ştiinţa care are de scop de a ne da cunoștința cea mai com- 
plectă şi mai puţin relativă despre lume”, Rădulescu-Motru 
o compleciează şi o adânceşte. Deasupra cunoştinţelor speciale, 
unilaterale şi adesea contradictorii, pe care ni le procură ştiin- 
tele particulare, metafizica elaborează „o cunoștință unitară su- 
perioară, înlăuntrul căreea adevărurile vechi apar într'o altă 
ordine şi într'o altă lumină. Cine a întrezărit această unitate, 
a devenit metafizician, şi pentru totdeauna” 1). Metafizica se 
impune apoi şi dintr'un alt motiv: ştiinţele pozitive se bazează 
pe axiome şi principii, pe care le presupun ca valabile, fără 
să le cerceteze îndeaproape, şi nu le cercetează, fiindcă fie- 
care ştiinţă nu-și poate cerceta propriile ei axiome şi principii, 
deoarece pentru o asemenea cercetare e nevoe de un „punct 
de vedere exterior ştiinţei respective. „Nu este ştiinţă care 
să nu aibă nevoe pentru înţelegerea noțiunilor ei fundamentale 
de contribuţia unei alte ştiinţe, aşa că întotdeauna intervine o 
corectare reciprocă între deosebitele date științifice. Această 
coreciare nu poate fi însă lăsată la voia întâmplării. Omul 
de ştiinţă specială trebueşte să găsească înaintea sa o ştiinţă 
anume organizată, care să-i înlesnească aprofundarea noțiunilor 
fundamentale pe care el adeseaori le-a adoptat numai prin pu- 
terea tradiției. Această ştiinţă este metafizica” 2). Dar nu 
numai nevoia de a înlesni acordul dintre rezultatele diferite- 
lor ştiinţe speciale şi aprofundarea principiilor fundamentale 
pledează pentru dreptul la existență al metafizicei, ci şi o 


P E Elemente de metafizică, Ediţia definitivă. 1928, Ed, Casa Şcoalelor 
pa 
2) Ibid. pag. 15. 

altă noţiune. Fiecare din ştiinţele particulare studiază realitatea 
dintr'un anumit punct de vedere, privirea de ansamblu, unitatea 
supremă a realităţii depăşind cu totul şi principial scopurile 
lor. Această problemă a căzut din totdeauna în sarcina me- 
tafizicii, exercitând o deosebită atracţie asupra minţii omeneşti. 
„Dacă mintea omenească este atât de atrasă, spre problema 
unităţii superioare, cauza este că ea însăşi, mintea, se simte ca 
o unitate. Intre undele de reacţiuni, cu care omul răspunde im- 
presiunilor lumii externe, şi care constituesc perspectivele ştiin- 
ţelor speciale, există şi o undă de reacțiune, fundamentală, 
care este determinată de totalitatea fiinţei omenești, și care 
constitue punctul de vedere al metafizicei. În această reacțiune 
totală pătrunde ceva mai mult din eternul omenesc de cât în 
toate celelalte reacţiuni. Ea determină amplitudinea tuturor celor- 
lalte reacţiuni. Ea este gestul supremului interes omenesc; ea 
dă valoare lucrurilor, cu care omul vine în contact. În reac- 
țiunea aceasta totală, îşi găseşte un loc şi adevărul științei 
speciale, dar ea, reacţiunea aceasta, este la limita adevărului; 
este poate adevărul relativ al tuturor celorlalte științe spe- 
ciale” 1). Metafizica vrea deci „să exprime absolutul din reac- 
țiunea fiinţei întregi omeneşti”. 

Determinând însă în felul acesta scopul metafizicei, nu 
o identificăm cu arta şi cu religia, mai ales că unii gânditori 
au definit scopul artei și al religiei la fel cu acela al meta- 
fizicei: „să dea o cunoştinţă mai completă şi mai puţin re- 
lativă despre lume”? Desigur, între metafizică pe de o parte 
şi artă şi religie pe de altă parte există asemănări, dar nu e 
mai puțin adevărat că există şi mari deosebiri. Absolutul pe 
care ni-l prezintă metafizica nu este tot una cu absolutul pe 
care ni-l înfăţişează formele artei sau credinţa religioasă: „ab- 
solutul metafizic consistă într'o gândire, care, deşi deasupra 
ştiinţelor speciale, se sprijină totuş pe metodele științifice ex- 
perimentale, pe când absolutul artei şi al religiei se prezintă 
ca desprins de orice metodă ştiinţifică experimentală” 2). Me- 
tafizica se serveşte continuu de logica gândirii şi de metodica 
ştiinţifică, pe când arta şi religia se servesc de logica senti- 
mentului. „Idealul metafizicei este sugerat de experienţă, şi el 
aşteaptă ca să existe confirmarea experienţei, pe când idealul 


1) Ibid. pag. 17, 
2) Ibid. pag. 18. 

artei şi idealul religiei pot fi suggerate de experienţă, dar ele 
nu aşteaptă confirmarea experienței” t). În sfârşit, în vreme 
ce metafizica satisface curiozitatea minţii omenești, făcând ca 
necunoscutul şi neprevăzutul să intre în legile fireşti ale con- 
ştiinţei omeneşti, arta şi religia vor şi ele să satisfacă această 
curiozitate, însă prin suprimarea necunoscutului şi neprevăzu- 
tului. „„Metafizicianul caută să înţeleagă experienţa întregind-o, 
artistul şi omul religios caută să înţeleagă aceiaş experienţă, 
simplificând-o... Câte şi trele au ca ţintă aflarea absolutului, 
dar arta şi religia găsesc absolutul lor prin înfrumusețare şi prin 
îndumnezeire, în ambele cazuri, prin simplificarea actualităţii, 
pe când metafizica găseşte absolutul său prin adâncirea şi ex- 
tinderea actualităţii” 2). Metafizica îşi are după C. Rădulescu- 
Motru rosturile şi drepturile ei, asupra cărora arta şi religia 
nu pot impieta cu nimic. 

După ce combate realismul naiv şi teoria conştiinţei o- 
glindă, arătând opoziţiile pe care le-au întâmpinat dealungul 
istoriei filosofiei, C. Rădulescu-Motru se opreşte asupra în- 
cercărilor de a determina conştiinţa ca creatoare sau activă, 
insistând îndeosebi asupra revoluţiei copernicane a lui Kant. 
Preocupat de valoarea ştiinţei, marele filosof german a recurs 
la conștiința în genere, tocmai pentru a explica şi a demonstra 
această valoare. Modul însă în care Kant determină această 
„conştiinţă în genere”, i se pare lui C. Rădulescu-Motru cu 
totul neîntemeeat şi ducând la contradicții flagrante. Pentru 
a funda unitatea sintetică de apercepţie şi a o deosebi de sim- 
plele asocieri trecătoare, Kant se bizue pe identitatea con- 
ştiinţei eului, adică pe identitatea conştiinţei de sine. Acest lucru 
este de o importanţă capitală în filosofia lui Kant. Căci „cine 
acordă afirmarea că din spontaneitatea conştiinţei iese iden- 
titatea eului, este înclinat să acorde şi restul teoriilor kantiene. 
De la identitatea eului se trece pe nesimţite la identitatea nu- 
merică a momentelor din succesiunea faptelor de conştiinţă; de 
la identitatea numerică din succesiunea faptelor de conştiinţă 
la noţiunea de condiție necesară a oricărei experienţe; de la 
noțiunea de condiţie necesară a oricărei experienţe la noțiunea 
de regulă absolută; de la noţiunea de regulă absolută la no- 
țiunea de lege” 3). Dar nu i se poate acorda teoriei lui Kant 


1) Ibid. pag. 19. 
2) Ibid. pag. 20-21. 
3) Ibid. pag, 86. 

despre apercepţie nici o recunoaştere, fiindcă în această teorie 
Kant a introdus elemente cu totul eterogene. „Kant atribue 
apercepţiei, de o parte spontaneitatea, adică face din aper- 
cepție o funcţie organică, şi de altă parte atribue aceleași 
apercepti identitatea numerică, care este un postulat al mate- 
maticei. Unitatea apercepţiei se defineşte astfel prin două mo- 
mente care se contrazic: ea este în acelaș timp o unitate or- 
ganică reală, şi este şi o unitate abstractă, matematică; este 
unitatea conştiinţei individuale și în acelaş timp este şi o uni- 
tate ideală a unei conştiinţe în genere, aşa precum îşi postula 
bunăoară Newton conştiinţa divină, care avea să fundeze sis- 
temul mecanicei sale universale”. Funcțiunea apercepţiei are deci 
la Kant când un sens psihologic, când unul logic; este element 
constitutiv, în conţinutul conştiinţei individuale, și este element 
constitutiv şi în forma care se ridică peste conținutul conștiinței 
individuale; este şi subiectivă şi este şi obiectivă. Două unități 
pe care Kant n'a reuşit să le contopească şi între care el însuşi 
eziia să dea întâietate vreuneea din ele, lăsându-le să coexiste 
paralel. Aci îşi au originea curentele divergente şi contradictorii 
cari s'au desvoltat după Kant şi datorită lui. Greşala mare 
a lui Kant stă în faptul că în loc să îmbrăţişeze problema 
conştiinţei în întregime, el sa ocupat numai de conştiinţa în 
genere. Desigur, cu ajutorul conştiinţei în genere se pot uşor 
explica adevărurile universale şi necesare. Intrebarea importantă 
nu este însă aceasta, ci „cum ajunge o conştiinţă individuală, 
care este constituită din elemente empirice, deci schimbătoare, 
să aibă sinteze cu caracterul adevărului universal şi necesar?” 
O altă întrebare importantă este apoi, „cum se face trecerea 
de la conştiinţa în genere, — conştiinţa transcendentală — la 
conştiinţa omenească’? Nu cum conştiinţa în genere ajunge 
la adevăruri universale și necesare, ci cum conştiinţa omenească 
ajunge la asemenea adevăruri, este problema de căpetenie. Kant 
nu a reuşit să rezolve problema valorii științei, din cauza dua- 
lismului pe care l-a introdus în natura conştiinţei: şi numai 
înlăturând acest dualism, se înlătură după C. Rădulescu-Motru 
şi dificultățile enorme de care s'a lovit Kant. Conştiinţa indi- 
viduală, reală, nu cea în genere, formală, trebue să fie prin 
urmare punctul de plecare în problema valorii ştiinţei. „Din 
punct de vedere logic, unitatea conştiinţei individuale este un 
fundament tot aşa de suficient pentru a explica caracterul ide 
necesitate al adevărului ştiinţific, cum sunt şi celelalte unități 

organice, iar din punct de vedere metafizic, realitatea conştiinţei 
individuale omeneşti este desigur cu mult mai bogată în în- 
suşiri decât este realitatea tuturor celorlalte unități imagi- 
nate”? 2). Cu alte cuvinte, trebue să ne întoarcem în această 
privință la Hume, dar la un Hume corectat, şi trebue să 
ne bazăm pe faptul că „între lumea externă şi logica raţiona- 
mentului din conştiinţa internă a omului nu există o întreru- 
pere”, că „nu există nici o diferență între legea după care 
se propagă lumina în afară de ochiul omenesc şi între legea 
după care nervul optic conduce iritațiunea primită pe retină 
până la centrul nervos unde se preface în imagină sufletească, 
că „între logica gândirii şi logica lumii externe nu se interpune 
nici un domeniu al hazardului, ci există o continuitate și un 
strict determinism” 2). Astfel vom ajunge să vedem, nu numai 
că în domeniul conştiinţei nu domneşte hazardul, dar ceva mai 
mult şi mai semnificativ, anume că „conştiinţa este condiționată 
de existenţa universului nu după un raport de simplă echivalență 
mecanică, ci după un raport de finalitate, identic cu procesul 
de personalizare” şi că „dacă acest raport se dovedeşte a fi 
cel exact, atunci anticipările conștiinței se explică din evoluţia 
universului întreg şi perspectiva kantiană devine astfel inutilă” 3). 
Sarcina filosofiei este după C. Rădulescu-Motru să dovedească 
că între conştiinţă şi univers nu este un raport de la parte la 
tot, ci unul de corelaţie; că unitatea conştiinţei omenești cu- 
prinde în şine aceeaş realitate pe care o are şi restul univer- 
sului”, că „numai identificând, în genere, realitatea din con- 
ştiinţă cu realitatea din univers, se poate găsi științei un fun- 
dament solid în unitatea conştiinţei” 4). Conştiinţa omenească, 
identică, reală şi unitară, nu este nici o oglindă pasivă, nici 
o conștiință transcendentală şi nu este nici un simplu epife- 
nomen, „ci este rezultatul sintetic al evoluției, prin care a 
trecut întreaga energie universală: este ceea ce numim persona- 
litatea” 5). Realitatea este energie în evoluţie şi evoluţia energiei 
se confundă cu procesul de formare a personalităţii. Deaceea 
C. Rădulescu-Motru spune: „În tradiţia biblică, Dumnezeu a 
făcut pe om după chipul şi asemănarea sa; în ipoteza noastră 
evoluţia face pe om după chipul şi asemănarea realităţii to- 


1) Ibid. pag. 135. 
2) Ibid. pag. 125 
3) Ibid. pag, 132. 
4) Ibid, pag. 147. 
5) Ibid. pag 197—198. 

tale. În tradiţia biblică personalitatea omenească era socotită 
ca o copie după o personalitate supranaturală, pe când în ipo- 
teza noastră personalitatea omenească este produsul necesar al 
evoluției realităţii” 4). 

Aceste jaloane ale unii filosofii sistematice personale, pe 
care le trasează în „Elemente de Metafizică”, după ce a cu- 
xățat terenul epistemologic de erorile săvârșite şi dominante, 
vor căpăta o întemeere, o aprofundare şi o lărgire sistematică 
în ,„„Personalismul Energetic”, şi în ,,Vocaţia” 

Concepţia filosofică a lui Rădulescu-Motru este persona- 
listă şi energetică, deaceea el însuş o caracterizează personalism 
energetic. Este personalistă, fiindcă ea caută să facă „un cât 
mai mare loc caracterelor personalităţii omeneşti”; şi este ener- 
getică, fiindcă pune personaliţatea în legătură cu celelalte energii 
din natură, arătând-o ca pe o formă superioară a acestora. 
Personalitatea este unitatea de viaţă cea mai complexă din câte 
se întâlnesc pe pământ; ea este „o realitate din marea realitate 
a universului; o energie, care îşi formează structura sa proprie 
unitară, prin corelaţiile în care se află cu restul formelor de 
energie a universului '2). Găci la ea întâlnim o parte biolo- 
gică, „pusă în dependenţă de întreg mediul cosmic”, precum 
şi o parte sufletească, „pusă în dependenţă de istoria întregei 
culturi omeneşti”. Şi a determina corelaţiile ei aşa de compli- 
cate, este una din sarcinile cele mai dificile cu puţinţă. Deaceea, 
orice metodă întrebuințată la cunoaşterea ei este binevenită; 
şi deaceea şi riscul generalizărilor pripite pândeşte la fiece pas. 

O cunoaştere obiectivă, sau, cum spune Rădulescu-Motru, 
o „ştiinţă obiectivă a personalităţii” nu e prin urmare posibilă 
decât pornind dela ideea că personalitatea omenească îşi are 
originea, nu în individul izolat, ci în structura psiho-sferei, în 
structura omenirii întregi. Căci individul nu apare pe lume fără 
posibilităţi, ci el se înfăţişează din capul locului ca un mănunchi 
de aptitudini, pe care în contactul cu lumea externă şi le rea- 
lizează. Individul presupune generațiile anterioare, dela care pri- 
meşte prin ereditate experienţa acumulată de acestea: „Individul 
desfăşură aceea ce generaţiile care l-au precedat, au împletit 
în organismul său' 3). Individul om continuă deci omenirea, dar 
'o continuă, diferenţiind-o și îmbogăţind-o. Cu fiecare generaţie 
apar şi noi variaţii, care se mențin, transmițându-se generaţiilor 


1) Ibid. pag, 203, 
2) Personalismul energetic, Ed. Casa Şeoalelor, 1927, pag. 45. 
3) Ibid. pag. 53 : 

următoare. Astfel au apărut şi s'au format rasele şi în parte, 
naţiunile. 

Variaţiuile acestea sufleteşti, au însă o semnificare cu mult 
mai adâncă. Ele nu se mărginesc numai la formarea raselor, 
ci merg atât de departe încât formează personalitatea însăș. 
Căci omul având o conştiinţă, nu-şi fixează numai variațiile 
şi nu le transmite numai prin ereditate, pentru ca urmaşii săi 
să se folosească de ele; ci, datorită conștiinței, „sunt stator- 
nicite şi făcute folositoare într'o deprindere de muncă”. Con- 
ştiinţa îi luminează omului activitatea, şi omul, muncind, se 
desăvârşeşte. Deaceea la om variațiile au caracter de anticipaţii, 
şi deaceea, deasemeni, ele se numesc la om anticipaţii, „adică. 
variații bune pentru un scop”. Desigur, nu orice aptitudini dau 
naştere personalității, ci numai unele din ele. Şi anume numa: 
„aptitudinile statornicite întrun gen de muncă hotăritor pentru 
viaţa individului, formează personalitatea” 1). Rădulescu-Motru 
subliniază că „prin muncă nu trebue ...să înţelegem munca! eco- 
nomică producătoare, așa cum suntem deprinşi astăzi să găsim: 
la personalitatea profesională; munca de la origina personalității 
este activitatea instrumentală în genere, deosebită de joc şi de 
instinctul animal”. Este cu alte cuvinte vorba de o muncă în 
strânsă legătură cu conştiinţa. „Din momentul ce în conștiința 
omenească a scânteiat înțelegerea că organizarea corpului, mâna 
în primul rând, poate servi drept, instrument pentru schimbarea 
şi transformarea obiectelor din natură, din momentul acela munca 
era descoperită. Omul îşi deschidea, prin această descoperire 
o cale nouă de diferențiere. El adăoga la diferențierea de 
rasă, diferențierea de personalitate, şi prin aceasta adăoga o 
nouă ordine în desfăşurarea energiei universale”. Momentul când 
sa petrecut acest lucru în istorie, nu poate fi stabilit. Se 
poate numai spune că se află în negura trecutului și că a avut 
loc atunci când „primul om, care a privit cu respect la opera 
jeşită din munca braţelor şi a priceperii sale, şi a simțit răs- 
punderea de a-i fi creator...”, a dat începutul acestei diferențieri. 

Munca determină aşadar personalitatea. Personalitatea face 
progrese, se desăvârşește, fiindcă şi munca iea noui forme şi 
se desăvârşeşte. Din această cauză fiecare personalitate are în 
sine o putere creatoare. Rădulescu-Motru spune: „In om este 
atâta realitate, câtă este în el energie de muncă” ?). 


1) Ibid. pag, 57. 
2) Ibid., pag. 261, 

Personalitatea sau, ceeace cu alte cuvinte este acelaş lucru, 
statornicirea de aptitudini în vederea unei munci de îndeplinit, 
n'a fost posibilă fără conştiinţa eului. Personalitatea presupune 
eul; eul apare înaintea personalităţii. „Inainte de a avea înţele- 
gerea muncii, omul a avut conştiinţa atitudinei sale anticipatoare 
ca un tot organic, adică eul său. Fără conştiinţa eului nu este 
posibilă activitatea muncii, căci munca presupune o voinţă, și 
pe aceasta n'o poate da decât eul” +). Eul condiționează perso- 
nalitatea. Când lipseşte, avem jocul, adică o muncă oarbă sau 
instinctivă, dar nu muncă propriu zisă. Eul şi, împreună cu el, 
munca sunt de o importanţă constitutivă pentru personalitate. 
„Omul, spune Rădulescu-Motru, se personalizează pe măsură 
„ce se deprinde cu munca. Nobleţea omului, ca individ organic, . 
atârnă de felul naşterii sale; noblețea omului, ca persoană, 
atârnă de felul muncii. După felul naşterii avem diferențierile 
pe caste; după felul muncii avem personalizările” 2). Dată fiind 
această importanţă covârșitoare a eului pentru personalitate, C. 
Rădulescu-Motru arată pe larg în ce constă eul. În forma lui 
primitivă, eul este un eu-emoţie. El este simţirea cu care su- 
fletul întovărăşeşte anticipaţia globală a corpului. El a apărut, 
atunci când omul și-a încordat puterile corpului, fie pentru a 
respinge un atac, fie pentru a domina. Omul a luat conştiinţă 
de sine în măsura n care a simtit puterea grescându-i. „Primul 
«om, în care sa trezit simţirea eului, a zis al meu, în loc de 
a zice eu; posesivul a mers înaintea personalului: afirmarea pu- 
terit a mers înaintea întrebuințări puterii în scop de muncă''9). 
Odată cu simţirea eului, apar şi o serie întreagă de stări emo- 
ționale, în strânsă legătură cu atitudinea corpului în luptă: 
trufia, vanitatea, invidia, simpatia, generozitatea, mărinimia, iu- 
birea. „Eul primitiv este, aşadar, o simțire produsă de antici- 
paţia organismului omenesc, când acesta, ieşit de sub tirania 
instinctelor, avea să înfrunte atacul unei lupte” 4). Eul primitiv 
este un eu euforic, un eu afectiv, un eu-emoţie. Pe el nu-l inte- 
resează raporturile obiective dintre lucruri, el nu ţine să știe 
în ce raport se află el față de lume. Fără rol ştiinţific, eul 
primitiv este însă de o covârșitoare importanță practică. El 
face pe primitiv să aibă o mare credinţă în puterea sa şi să 


1) Ibid,, pag. 58. 
2) Ibid., pag. 59, 
3) Ibid,, pag. 60. 
4) Ibid., pag. 61. 

trăiască într'un gigantism mistic. Minunile şi proorocirile el le 
crede în puterea lui. Omul primitiv este un homo divinans. „Eul- 
emoție, produs de atitudinile anticıpatoare ale corpului omenesc, 
în momentele acestuia de luptă brută corp la corp, cristalizează 
în jurul său prima structură a personalității omenești: structura 
mistică a omului primitiv. Personalitatea clădită pe acest eu 
este difuză. Ca un polip lipsit de vertebre puternice, omul 
primitiv mai mult personifică decât este însăş o persoană; antro- 
pomorfizează, şi este totuş cea mai slabă dintre întrupările o- 
mului” 1). „Primul început al personalității a venit din aptitudinea 
omului de a anticipa cursul reacţiilor sufleteşti. Proiectarea 
memoriei spre aceea ce are să vină, pentru a preveni un atac 
sau a-şi mări puțerea, este prima lui singularizare pe lume. 
Această singularizare i-a dat eul''2). Personalitatea constă „în 
cristalizarea unui şir indefinit de dispoziţii materiale şi sufle- 
teşti în jurul unui eu subiectiv, care poartă în sine o intuiție 
emoţională” 3). 

Eul, în sensul de conștiință intuitivă de sine, şi-a făcut 
apariția cu mult mai târziu, producând totodată o nouă struc- 
tură a persoanei omenești, care însă nu excludea pe cele an- 
terioare. În genere, apariţia unor structuri 'noui, lasă să subsiste 
pe cele vechi. Aşa se explică dece acelaș individ manifestă 
după diferite condiţii de viaţă, structuri diferite de personalitate. 
Într'un fel se manifestă în timp de pace, şi în altfel în.timp 
de răsboiu; într'un fel la primejdie şi în alt fel în ocupațiile 
obişnuite. În măsura în care eul începe să aibă conștiință de sine, 
personalitatea iea alte forme, precizându-se mai bine şi devenind 
mai puternică. ,„Polipul prinde schelet. Gigantismul emotiv face 
loc activismului practic. Omul din personificator, devine un 
cuceritor al naturii. Cristalizarea persoanei se cimentează în 
forme definitive. Eul, emoție difuză, ne-a dat persoana mis- 
ticä; eul ieșit din conştiinţa intuiției clare, ne va da persoana 
energetică a profesionistului de vocaţie” +). Dela persoana mis- 
tică până la cea energetică, trecerea nu e directă, căci între 
ele sunt o mulţime de trepte intermediare ce trebue parcurse. 

După Rădulescu-Motru, eul nu se identifică cu conştiinţa. 
Conştiinţa este mult mai largă decât eul. Legile şi intensitatea 
ei nu sunt totuna cu legile şi intensitatea eului. „Sunt cazuri, 

1) Ibid., pag. 64. 

2) Ibid., pag. 247, 


3) Ibid., pag. 245. 
4) Ibid., pag. 65. 

în care eul dispare, pe când conştiinţa este lucidă, şi sunt cazuri 
apoi în care intensificarea eului produce întunecarea conştiinţei. 
În momentele de afecţiuni puternice eul domină în dauna con- 
ştiinţei, care îşi strânge orizontul; dar în momentele de adânare 
a intuiției lucrurilor, dimpotrivă, eul se restrânge până ce a- 
proape dispare, iar conştiinţa își mută hotarele în depărtări 
vaste” 1). Eul nu se identifică însă nici cu personalitatea. Per- 
sonalitatea presupune existenţa, eului și se cristalizează în jurul 
acestuia, dar nu este identică cu el. „Eul, spune Rădulescu- 
Motru, este licărirea de fulger care desvălue încotro merge 
anticipaţia sufletului. Personalitatea este maşinăria solidă, care 
mijloceşte realizarea anticipaţiei. Eul trăieşte în clipita actualități, 
personalitatea în durata trecutului. Unul este momentul, cealaltă 
vectorul forţei. Fără eu, personalitatea omului ar fi o siste- 
matizare oarbă de tendinţe, asemănătoare instinctelor; fără per- 
sonalitate, eul omului ar fi un caleidoscop fără valoare”. Orice 
om are simțirea eului ca fapt de conştiinţă, trăit în actual. Dar 
eul este o simtire de conştiinţă individuală, spre deosebire de 
personalitate, care poate fi individuală, socială şi umanitară. Sim- 
țirea eului se produce brusc, instantaneu, în momente critice 
ale individului, pe când personalitatea se formează treptat, „prin 
fixarea actualităţii în deprinderi, durabile”. Cunoaşterea 'eului 
are loc prin introspecţie, pe când aceea a personalităţii prin 
experiență. Eul şi personalitatea pot sta la niveluri diferite, 
şi atunci avem cazurile lor de discrepanţă. Cazurile acestea se 
prezintă când eul este sub nivelul personalităţii. Deosebirile 
dintre eu şi personalitate nu se opresc însă aci. Eul se naşte 
din distanţiarea ce are loc între organism și mediu, distanțiere 
favorabilă organismului. „Eul este permanenta simţire, sau mai 
bine zis presimţire, a superiorității omului în raport cu mediul. 
Din permanenţa raportului, vine identitatea sa. El apare şi 
continuu. Această continuitate se explică din natura procesului, 
prin care el ajunge la conștiință. Eul se construește în fiece 
moment din nou. El este veșnic prezent, actual. Forma sa din 
urmă înghite formele anterioare. Este continuu, fiindcă de fapt 
are un trecut cu care să-l pute lega; el este cadrul permanent 
înlăuntrul căruia ne orientăm” 2). Personalitatea prezintă cu totul 
alte caractere. „Personalitatea este o sistematizare de acte su- 
fleteşti, variate şi cu multe legături externe. Ea începe a avea 


1) Ibid., pag. 68. 
2) Ibid., pag. 77. 

o structură prin impulsul dat de eu, dar odată structura începută, 
continuă să se desvolte prin încorporarea multor elemente străine 
de natura eului. Personalitatea este bio-psiho-socială; eul este 
numai psihic’ +). Şi în vreme ce omul nu poate avea decât 
un Singur eu, care eventual se transformă, el poate avea în 
schimb mai multe personalități, chiar personalități de împrumut. 
Există personalitate oportunistă, dar eu oportunist nu există. 
Apoi, eul poate să existe fără personalitate, dar personalitatea 
nu poate să existe fără conştiinţa eului. Elementele personalității 
capătă unitate datorită eului central, care exercită şi un control 
asupra lor. „Oricât de bogată şi de frumos plămădită ar fi 
structura personalității, dacă din ea ar lipsi eul, ar lipsi şi 
viața. Un artist poate juca pe scenă în chip maiestru un rol 
de persoană; prin acesta el nu este însă acea, persoană, fiindcă 
nare eul central al persoanei: persoana lui din rol este de 
împrumul... Când conştiinţa eului lipseşte, personalitatea este 
o simplă imitație, sau este o plămădeală biologică, fără impor- 
tanţă pentru viața sufletească” 2). Eul constitue pentru perso- 
nalitate baza, începutul şi direcţia structurii sale, dar atât; căci 
personalitatea îşi are forțele ei proprii cu care-şi organizează 
materialul. „Eul, spune Rădulescu-Motru, chiamă la viaţă per- 
sonahtatea. Dar personalitatea este o structură sufletească prinsă 
de rădăcini adânci. Ea nu se produce decât acolo unde între 
pământ şi om s'a înfăptuit o legătură strânsă: pământul impu- 
nând munca, iar omul venind înaintea muncii cu aptiiudini. 
Din rânduiala statornică a aphtudinilor iese personalitatea” 3). 
„Eul este fermentul, care prescurtează drumul spre formarea 
personalității. Fără eu, omul ar evolua în felul animalului; 
adică încet prin modificarea treptată a instinctelor. Fără eu, 
omul nar fi lipsit de viaţa socială, fiindcă viața socială nu 
lipseşte nici animalelor, dar ar fi lipsit de tot farmecul perso- 
nalist al acestei vieţi. Eul întreţine vanitatea, îngâmfarea și 
grandomania; dar tot eul susține emulația, ambiția și distincţia. 
Eul este vrajbă, fiindcă este conştiinţa de putere și conştiinţa 
puterii este ireduciibilă, dar tot eul este iubire, fiindcă este ge- 
nerator de milă. Eul este isvor de misticism, când este încă 
naiv şi copilăros; dar tot eul este isvor de producție civilizator, 
când se ridică la conşhinciozitatea profesională. Eul este un 


1) Ibid , pag. 72—73 
2) Ibid , pag. 73—74. 
3) Ibid., pag. 103, 

accident şi totuş de el depinde întreg caracterul intim al fiinţei 
omenești. Ce ar însemna omul fără simţirea eului său? Un 
animal negrăbit, în adevăr, dar grozav de inutil pământului. 
Ce însemnează omul cu simţirea eului? Un animal expus tuturor 
iluziilor, dar iscoditorul civilizației, fiindcă dela el vine chema- 
rea la muncă; din el isvorăşte vocația!” +) 

Personalitatea nu este după C. Rădulescu-Motru ceva străin 
naturii şi opus ei. Personalitatea este din contra o verigă din 
lanţul fenomenelor strict determinate ale naturii, ea este veriga 
cea mai înaltă şi cea mai bună din acest lanţ. „Determinismul 
naturii este pentru persoana omenească, nu un obslacol, ci un 
sprijin. Graţie lui, rolul personalități este posibil. Nu dar 
contra naturii, ci prin natură, spre complectarea naturii '2). 
Natura nu se desfăşoară indiferent față de personalitate, ci 
toată desvoltarea ei urmărește tocmai producerea personalității. 
lată ce spune în această privință Rădulescu-Motru: „Pe mă- 
sură ce cineva ia cunoștință de ultimele rezultate ale geologiei, 
paleontologiei, geochimiei, sistematice: animalelor şi biograliei, 
sporeşle în sufletul lui şi convingerea că momeniul aparihei 
omului pe pământ este strict delerminat de întregul mers al na- 
turii materiale. „Toate sunt pregătite acum ca omul să apară”, îi 
spun întrun rezumat sintetic, toate ştiinţele de mai sus. Este 
pregătit luiul pământesc, în care corpul omenesc este menil să 
crească; este pregăhtă atmosfera, pe care va avea omul să o 
respire; sunt pregătite perioadele climatului, în care va avea 
omul să se miște; sunt pregătite formele organice, pe care em- 
brionul uman va avea să le repete în cursul vieţii lui uterine; 
sunt pregătite, în sfârșit, toate condiliile necesare activităţii ome- 
resti. Şi după ce omul apare, alt fapt şi mai semnificativ! Se 
constată că prin apariția omului natura îşi servește propria sa 
finahtate Era tocmai nevoe de activitatea unui animal inteligent 
şi liber, pentru ca evoluţia naturii să se întregească. Ca un 
cerc de fier, faptele de dinainte de apariţia omului, cu acelea 
de după apariţia omului se unesc şi se sprijină reciproc. O 
singură lege peste toate. Omul, dacă n'ar fi apărut, evoluha na- 
turii ar fi suferit un hiatus, și este cazul de a zice că elar 
fi trebuit să fie inventat, pentru a complecta unitatea''3). Am 
dat acest lung citat nu numai fiindcă exprimă clar şi adecvat o 


1) Ibid., pag 125—126. 
2) Ibid., pag. 220, 
3) Ibid., pag. 112. 

idee fundamentală din concepția lui Rădulescu-Motru, ci şi 
fiindcă el însuş, socotind-o semnificativă pentru sistemul său, 
o reproduce aidoma în Vocatia. Personalitatea este deci deter- 
minată de natură, şi anume este determinată teleologic: natura 
urmărește, pentru a se întregi pe sine, producerea personalității. 

După Rădulescu-Motru nu numai constituţia organică a omu- 
lui este determinată, ci chiar viața conștientă însăș, socotită de mulţi 
un domeniu liber faţă de natură. Cercetările psihologiei ştiinţifice 
au dus, spune gânditorul nostru, la stabilirea adevărului indiscu- 
tabil că între conştiinţă şi vieaja inconștientă, biologică, există o 
strânsă legătură; că „nu se petrece nimic în conștiință, fără 
ca mai înainte să se fi petrecut o schimbare strict determinată 
de viaţa sistemului nervos”; că activitatea conştiinţei se desfăşoară 
în dependenţă de natură. Şi astfel stând lucrurile cu conştiinţa, 
este natural să se facă şi pasul următor şi să se susțină că 
natura are în posibilitățile ei de determinare şi personalitatea 
omenească. „În decursul evoluţiei sale, natura produce perso- 
nahtaiea sufletească, cum produce cristalizarea mineralelor şi 
cum produce hereditatea formelor organice. Personalitatea nu 
este mai misterioasă de cum este cristalizarea şi hereditatea. Dacă 
acestea din urmă sunt considerate ca forme ale energiei uni- 
versale, atunci cu acelaș drept este şi personalitatea formă a 
acelorași energii '1). Personaliiatea nu este opusă naturii, ci 
continuă natura, ea se naşte din „natură, ca tot ceeace există. 
„Personalitatea nu este decât statornicirea unor aptitudini isvorâte 
din natură şi destinaie să continue activitatea energetică a naturii. 
Munca omenească se leagă, ca o verigă, în lanţul transformărilor, 
pe cari naiura le-a început înainte de apariția omului. Perso- 
nalitatea este o energie ce isvorăşte, fără nici un mister, din or- 
donarea energiilor priho-iizice cu care omul vine pe lume”?). 
Dar dacă personalitatea este determinată, dacă ea continuă fondul 
fizic al naturii, cum se face atunci că nu toți oamenii ajung la 
personalitate, că, pentru a ajunge la personalitate, e nevoe de 
o sforțare sufletească? La această întrebare, foarte legitimă, 
C. Rădulescu-Motru răspunde că adevărul descoperit de con- 
cepția personalistă energelică, potrivit căruia personalilaiea este 
o continuare a energiei tizice, are valoarea unei regule pentru 
omenire sau pentru grupări omenești conştituite în popoare, iar 


1) Ibid., pag. 114—115 
2) Ibid, pas, 115 


www.dacoromanica.ro 


100 C- Rădulescu-Motru 


nu pentru individul izolat. Popoarele îşi stilizează aptitudinile 
de muncă, fără a avea pentru aceasta nevoe de intervenția 
libertăţii. „Această personalitate care se numeşte şi cultură, 
este pur şi simplu prelungirea aptitudinilor psiho-fizice ale po- 
poarelor. Toate obiceiurile, toate normele morale şi ideale se 
explică din fondul fizic al poporului, luat ca totalitate. În acest 
fond fizic întră nu numai întreg atavismul adunat în materia or~- 
ganică a populaţiei, ci şi solul cu întreaga lui reţea, de energii. 
In fiecare cultură de popor se răsfrânge, variindu-se după ap- 
titudinile muncii, bucata de natură, pe care poporul trăeşte... 
Dela sedimentele cari constituesc pământul călcat în picioare: 
până la straturile de celule aşezate în creerul cu care se naşte. 
copilul; de la petrificatele urme ale străbunilor, cari zac în 
morminte, până la îndrăzneţele gesturi, cu cari tânărul anticipă 
vitorul, toate în viaţa unui popor se leagă şi se explică. Perso- 
nalitatea unui popor este structura energiilor lui psiho-fizice; 
este un moment strict determinat de întreaga evoluție a mna- 
turii +). Între personalitatea poporului şi personalitatea indi- 
vidulu există discordanțe, datorită faptulu că cea dintâi este 
mult mai complexă decât cea din urmă precum şi faptului că 
individul, când se naşte, „găseşte structura personalităţii po- 
porului său, codificată oarecum în regule şi norme, ca pe 
un tipar făcut gata” şi care uneori i se pare prea larg, 
alteori prea strâmt şi totdeauna străin şi impus. Pornind dela 
aceste discordanţe, unii gânditori au fost înclinați să explice 
unele activităţi ale indivizilor cu ajutorul hbertăţii, altele cu 
ajutorul pasivităţii. În realitate însă individul nu este liber să-şi 
aleagă personalitatea, ci el devine acea personalitate, „care vir- 
tual se găsește de mai înainte în aptitudinile lui moştenite”. 
Atât personalitatea poporului cât şi aceea a individulu sunt 
determinate de jos în sus. „Personalitatea individului, întocmai 
cași personalitatea poporului, este cristalizarea unei energii na- 
turale, care vine de jos, din adâncul straturilor cosmice și bio- 
logice”. Fiecare însă cu personalitatea lui originală. Cea a 
poporului este cu mult mai bogată decât cea a individului, hindcă 
cuprinde toate aptitudinile membrilor săi. Una nu se identifică 
cu cealaltă; personalitatea poporului nu poate fi model pentru 
aceea a individului. Dacă poporul francez de pildă se carac- 
terizează prin generozitate, universalitate și mentalitate logică, 
asta nu înseamnă că fiecare francez în parte prezintă aceste 


1) Ibid,, pag, 116, 

însuşiri. Personalitatea individului nu-şi poate lua ca model 
personalitatea poporului, fiindcă aceasta este prea complexă şi, 
putem spune, prea contradictorie. 

Ce este, prin urmare, personalismul energetic? Este bine 
să redăm caracterizarea lui cu propriile cuvinte ale filosofului. 
„Personalismul energetic, spune C. Rădulescu-Motru, este un 
raționalism pus la punct cu progresul ştiinţei contemporane. In 
locul denumirei de raționalism, el are denumirea de personalism, 
fiindcă persoana omenească este pentru dânsul realitatea cea 
mai generală, dobândită prin experienţă şi inducţie. Perso- 
nalismul energetic este prin urmare un realism, fundat pe exten- 
siunea legii energiei, întreg câmpul experienţei omeneşti, atât 
materiale cât şi sufleteşti. În sistemul lui persoana omenească 
ocupă locul central, fiindcă în vieaţa acesteia se face îmbinarea 
diferitelor concretizări, pe care le studiază un mare număr de 
ştiinţe speciale” t). Filosoful român ţine singur să prevină con- 
fundarea concepţiei sale personaliste energetice cu energetismul 
lui Ostwald. Poate că este nimerit să dăm şi aici, deosebirile 
dintre aceste două concepţii cu propriile cuvinte ale filosofului 
român. „Pentru energetismul lui Ostwald, spune C. Rădulescu- 
Motru, personalitatea este o formă de energie, în nimic deose- 
bită de orice formă a energiei materiale. Pentru personalismul 
energetic, personalitatea are o deosebită însemnătate. Ea este 
energia în actul ei cel mai desăvârșit. Energetismul lasă să se 
înțeleagă, că personalitatea este formată din mai multe forme 
de energi: adunate în complex, adică din realități îngrămădite; 
pe când personalismul energetic consideră persoana ca o unitate 
de actualizare, spre care se dirijează toată desfăşurarea energiei 
din natură. Varietatea fenomenelor este înţeleasă de personalismul 
energetic din actualizarea personalității. Aci se îmbină sufletul 
cu corpul, valoarea cu indiferentul; anticiparea cu invariabilul... 
Energetismul priveşte faptele universului ca succedându-se într'o 
ordine liniară, așa cum cere legea degradării energiei; pe când 
personalismul vede în univers o finalitate imanentă cerută lde 
conservarea personalităţii. Pentru energetism, personalitatea este 
un moment al energiei, pentru personalismul energetic persona- 
litatea este o direcţie a energiei. Cel dintâi este o filosofie 
monistă, pe baza abstracțiilor mecaniciste; cel de al doilea 
este o filosofie monistă pe baza realului trăit în personalitate” 2). 


1) Ibid., pag, 239—240. 
2) Ibid., pag. 244—245, 

Dar concepția personalistă energetică a lui C. Rădulescu- 
Motru culminează în noțiunea de vocație. Această noţiune ca- 
pătă la el cea mai înaltă semnificație metafizică. Pornind dela 
sensul etimologic al termenului, după care vocația înseamnă în- 
dreptarea spre o voce care ne chiamă — voce care nu poate 
fi a unui străin de cel căruia i se adresează — C. Rădulescu- 
Motru pune această noțiune în strânsă legătură cu munca şi 
activitatea socială. Intre pământul pe care el trăeşte şi chemarea 
lui există un acord. „Este cu vocaţie acela care corespunde 
pământului pe care trăeşte; în primul rând: conducătorul ide 
neani şi făuritorul de civilizație” 1). Omul cu vocaţie, omul care 
munceşte din vocație, îşi întregeşte munca lui individuală, prin 
aceea că-i dă un caracter social. Omul de vocație nu lucrează 
din egoism; munca depusă de el este deasupra oricăror interese 
egoiste. Este o deosebire profundă între profesionist şi omul 
de vocaţie. Profesionistul priveşte munca ca pe o obligație 
neplăcută, impusă, şi în ceeace face are în vedere interesele 
lui egoiste. Omul de vocaţie, dimpotrivă, „găseşte în muncă 
întregirea lui ideală”; „la omul de vocație, felul muncii este o 
prelungire a omului, este o umanizare intrată mai adânc în 
natură” 2). Om de vocaţie nu este acela care are o anumită 
aptitudine, ci acela care prin „întreaga lui constituție fizică şi 
morală”, „prin întreaga lui personalitate este un ales”. Apti- 
tudinile speciale sunt suficiente să dea un bun profesionist, dar 
nu un om de vocație. Munca la omul de vocaţie își are temeiul 
în dispoziţiile adânci ale sufletului său. Opera produsă de omul 
de vocaţie este o întregire a personalităţii lui. Omul de vocaţie 
„este conştiincios, fiindcă în conştiinţa sa scopul muncii și scopul 
existenței se identifică. Este original, fiindcă normele sale lde 
muncă nu vin din iniţiativa altora, ci din 'desfăşurarea firei 
sale proprii” 3). Desinteresare, originalitate, conștiinciozitate, sunt 
însușiri fundamentale ale omului de vocaţie, care împreună cu 
altele formează structura omului de vocaţie. „„Desinteresarea 
lui este unită cu tenacitatea; originalitatea, cu stilul cerut de, 
mediu; conștiinciozitatea, cu sentimentul răspunderii faţă de viito- 
rime. Omul de vocaţie găseşte în muncă, nu atât interesul său 
material, cât o întregire sufletească impusă lui de natură” £). 
Deşi munceşte desinteresat, de pe urma lui foloseşte totuş mai 


1) Vocaţia, ed. II, pag. 18. 
2) Ibid., pag 9. 
3) Ibid., pag, 19, 
4) Ibid., pag. 26. 

mult neamul şi omenirea. Omul 'de vocaţie este un instrument 
produs de natură, pentru a-și atinge scopurile ei. „Omul de 
vocaţie este instrumentul care ridică energia unui popor de la 
nivelul rădăcinelor cosmice la nivelul culturii spirituale. Na- 
tura întrebuințează pe oamenii de vocaţie, pentru a asigura 
cristalizarea unei culturi, întocmai cum întrebuinţează germenii 
pentru a asigura continuitatea farmelor vieţii animale”. 

Omul de vocaţie nu cunoaște, ca profesionistul, dificultăţile 
muncii; pentru el munca nu este plictisitoare, ci din contra plă- 
cută; omul de vocaţie parcă se joacă muncind. Omul de vocaţie 
nu este ca profesionistul care, când se loveşte de nepotriviri 
între aptitudinile lui și îndatoririle profesionale, „trebue să se 
forțeze ca să intre cu deprinderile sale în tehnica primită ide 
la alţii”, ci când „tiparul profesiunii nu se potriveşte cu apti- 
tudinile sale, toarnă un nou tipar de profesiune, după aptitudi- 
nile sale” t). O deosebire între omul de vocaţie şi profesionist 
mai există şi în ceeace priveşte determinarea lor. „Pe când 
munca profesională este hotărîtă de împrejurările în care țrăeşte 
individul, vocaţia este hotărîtă de cursul istoric al poporului 
întreg''2). Vocaţia este realizarea a ceeace poporul are în el 
potenţial. De aceea, în vreme ce munca obişnuită profesională 
stă în legătură cu finalitatea individului, aceea a vocației stă 
în legătură cu finalitatea poporului întreg. Şi de aceea munca 
profesională se poate împrumuta, pe când cea vocaţională nici- 
când, fiindcă această isvoreşte din aşa zisul messianism al unui 
popor. Şi în ceea ce privește apariţia ei, există o deosebire 
între ea şi munca profesională. „,Vocaţia se arată atunci kând 
ea este cerută de instinctul de conservare a unui popor; ea este 
o manifestare a energiei poporului întreg. Şi când zicem energia 
poporului întreg, înțelegem nu numai structura sufletească a a- 
cestuia, ci structura întreagă psiho-fizică a poporului, începând 
dela constituţia mediului geografic până la constituția mediului 
intelectual şi moral. Vocaţia este o canalizare a energiei popo- 
rului; şi prin canalizare, ea este în acelaș timp o valorificare” 3). 
În afară de aceasta, omul de vocaţie este stăpânit de un puternic 
sentiment de responsabilitate faţă de viitorime: el munceşte sub 
perspectiva judecății viitorului. El are apoi o vie simţire faţă 
de realitatea timpului. Fiecare moment de timp este simțit de 


1) Ibid., pag. 29. 
2) Ibid.. pag. 98. 
3) Ibid., pag. 99. 

el ca ireversibil, ca neînlocuibil. De aceea, el nu lasă să-i scape 
nici un moment de timp neutilizat, „el crede în realitatea fie- 
căruia dintre aceste momente”, el „are oarecum instinctul uni- 
cității momentelor pe care le trăeşte”. „Fiecare moment de 
timp este pentru omul de vocaţie un real, care nu se poate 
distruge şi nu se poate înlocui” +). 

Vocaţia nu este, după concepția lui C. Rădulescu-Motru, 
o apariție întâmplătoare, un fapt care apare, dar care tot așa de 
bine ar putea să nu apară. Vocaţiile nu apar din senin. Ele 
sunt pregătite şi am putea spune preformate de desvoltarea 
poporului. Ele sunt fructul mesianismului fiecărui popor, me- 
sianism în care „stă adunată o energie care așteaptă să se 
reverse”. „,Vocaţiile, spune C. Rădulescu-Motru, sunt antici- 
pate în mesianismul fiecărui popor''2). Christos, Platon, Hegel, 
Fichte nu se puteau naște decât în mijlocul popoarelor în care 
s'au născut, fiecare din aceste personalități fiind exponenții me- 
sianismului poporul său. Ci ea este determinată, şi anume 
este determinată de întregul mers al naturii. Și cu tot acest 
determinism care se află la baza concepției lui C. Rădulescu- 
Motru despre vocaţie, gânditorul român vorbeşte totuş de o 
pedagogie a vocației. Omul de vocaţie nu numai că poate fi 
ajutat din copilărie să-şi desvolte însuşirile excepționale cu care 
este dotat, dar chiar are neapărată nevoe de o educare, de o 
şcoală potrivită înzestrării lui, care să-l facă, ajuns la vârsta 
când poate crea, să creeze din plinătatea însuşirilor lui opere 
ce vor îmbogăţi cultura neamului și a umanității, 

Ceeace s'a spus despre geniu, că este o îndelungată răb- 
dare, se poate spune după C. Rădulescu-Motru cu acelaş temeiu 
şi despre vocație. Căci perseverenţa în aceeaș ocupaţie caracte- 
rizează şi pe omul de vocaţie. Nu ni-l putem închipui pe acesta 
ca schimbând mereu de ocupaţie, având astăzi una, mâine alta. 
Omul de vocaţie lucrează întrun domeniu, creând lucruri cu 
adevărat nou: și exemplare. Răbdarea este însă o condiţie ne- 
cesară, nu una suficientă. 

C. Rădulescu-Motru atrage atenţiunea că nu trebue să 
ne lăsăm înșelați de credința că vocaţiile sar manifesta și s'ar 
putea recunoaşte încă din copilărie. Copilul posedă aptitudini 
individuale, nu vocaţionale şi nu trebue să confundăm indivi- 
dualitatea cu vocaţia. Deaceea, a cultiva individualitatea ço- 


1) Ibid, pag. 56 
2) Ibid., pag, 131 

piilor, nu înseamnă a cultiva vocaţia lor. Vârsta când isbucnesc 
vocaţiile este aceea a pubertăţii, adică atunci când începe să se 
formeze personalitatea. Vârsta pubertăţii este hotărîtoare pentru 
isbucnirea vocaţiilor. Desigur, apar vocaţii şi după această epocă, 
dar cu totul excepțional şi numai pentru anumite domenii. Voca- 
tiile se manifesă prin variații cu totul noi şi originale în struc- 
tura sufletească a puberului. Şi anume variațiile utile totalităţii 
sociale, nu indivizilor. Variaţule utile indivizilor sunt simple 
abilităţi efemere, pe când cele utile totalilăţii sociale sunt du- 
rabile şi permanente. Nu avem criterii sigure pentru a recu- 
noaşte vocaţiile, avem însă câteva indicii. „Cine cunoaşte în a- 
dâncime viaţa culturală a unui popor şi are o judecată sigură 
asupra realizărilor culturale ale acestuia, acela este destul de 
bine înarmat pentru a deosebi vocaţiile de simplele abilități 1). 
Este, fără discuţie, de un vital interes să se distingă falsele 
vocaţii de cele adevărate. Falsele 'vocaţii apar, impuse de tra- 
diția defectelor naţionale — defecte fie contractate prin influ- 
enje străine, fie prin adaptări impuse de împrejurări nenorocite 
şi care ţin să se continue luând diferite iforme ispititoare. 
„Egoismul ia forma apostolatului politic, lenea ia forma con- 
templaţiei mistice; viclenia ia forma pasiunei de cazuistică mo- 
rală, etc.''2). Cunoscând aceste lucruri, educatorul „va fi foarte 
rezervat, cu încurajarea misticismului, într'o ţară de leneși; şi 
cu încurajarea reformatorilor morali, într'o ţară de vicleni '?). 
El va condamna aceste defecte, dar totodată va căuta să şi 
selecteze adevăratele valori. A condamna defectele şi a căuta 
să ferească pe puberi de ele, este o operă cu mult mai uşoară, 
decât aceea de a selecta valori. Ştiinţa educaţiei nu este încă 
așa de înaintată, încât să poată cultiva, direct şi cu real folos, 
vocaţiile. Până când va ajunge la o treaptă mai înaltă de 
desvoltare, când va putea interveni cu adevărat eficace, ştiinţa 
educaţiei va exercita mai mult un rol negativ, va căuta să fe- 
rească de influențele rele. Aceste influenţe sunt multe, dar 
două sunt mai rele şi mai primejdioase: prima este trivialitatea 
vieții şcolăreşti şi a doua este atmosfera de misticism din unele 
şcoli. In atmosfera de trivialitate a şcolii munca se face de 
mântuială şi fără credinţă, atât de elevi cât şi de profesori, 
lăsându-se frâu instinctelor josnice; iar misticismul „omoară 
“vocaţia prin pervertirea instinctelor nobile, adică loveşte în ceeace 


1) Ibid+ pag. 114, 
2) Ibid., pag. 115. 
3) Ibid., pas 116. 

face forţa de elită''1). C. Rădulescu-Motru atrage atenția că 
ştiinţa vocației e abia la început, şi prin urmare nici pedagogia 
vocației nu poate pretinde deocamdată să facă lucruri positive 
prea mari. 

Mergând pe aceeaşi linie a desvoltării ideilor lui sistematice, 
C. Rădulescu-Motru îşi pune în ultima lui lucrare, care trebue 
socotită ca una din cele mai serioase din lucrările sale siste- 
matice. problema destinului. În această lucrare el urmăreşte, 
cum o declară singur în prefaţă, „discriminarea timpului trăit, ca 
destin, de timpul elaborat de rațiune, ca instrument de măsură” 2), 
căutând totodată din capul locului să facă distincție între durata 
bergsoniană şi timpul trăit. Ştiinţele fizico-chimice postulează 
cauzalitatea mecanică şi se folosesc de noţiunea de timp, care nu 
este un timp real ci un timp construit de rațiune, un timp căruia îi 
este răpit tocmai ceeace timpul are mai propriu. Cauzalitatea 
mecanică implică raporturi de echivalență între cauză și efect, 
pe când finalitatea psihică, căreia i se subordonează şi destinul, 
prezintă cu totul alte raporturi. A căuta să explici destinul cu 
ajutorul cauzalității, adică a-l reduce la raporturi de echivalență, 
înseamnă a-i distruge tocmai ceeace constitue natura lui intimă, 
mai precis spus, înseamnă a încerca o imposibilitate. Destinul 
nu se explică mecanic, ci se înțelege finalist, nu se determină 
obiectiv cauzal, ci se trăeşte subiectiv. Destinul nu trebue însă 
confundat cu ceeace Bergson numeşte durată. Căci durata, 
spune C. Rădulescu-Motru, „redă mai mult trăirea contem- 
plativă a existenţei, nu şi trăirea dinamică a timpului din cursul 
vieții ; durata este apoi lipsită de ceeace constitue natura pro- 
prie a timpului: unicitatea. „Durata duce la gândul de persistență 
uniformă pentru toţi, ceeace nu se poate afirma despre tim- 
pul trăit. Timpul trăit de un om este numai al acestui om, 
căci fiecare interval al acestui timp este hotărât de totalitațea 
vieții acestui om, nu este o înşirare de intervale egale, indife- 
rente. Pe cadranul ceasornicului minutele sunt între ele egale 
şi de aceeași natură, în orice stare sufletească s'ar găsi acela care 
poartă ceasornicul. În timpul trăit, în destin, dimpotrivă, minutele 
din tinereţe sunt altele decât acelea din bătrâneţe; minutele tra- 
gice altele decât cele de simplă contemplație. Durata indică o 
simplă existenţă anonimă; destinul este trăirea unică pentru 


1) Ibid., pag. 120. 
2) Timp şi destin, Fundaţia pentru literatură şi artă Regele Carol II, 
Bucureşti, 1940, pag. 10. 

fiecare persoană. Durata are, cu un cuvânt, un înţeles mecanic, 
cu toate că Bergson acest înţeles a vrut să-l evite, pe când destinul 
are un înțeles deadreptul vital şi istoric”'.1). 

După C. Rădulescu-Motru sunt aşadar două feluri de 
timp: este un timp astronomic, elaborat de abstracţia matematică, 
care îngădue prevederea cauzală, mecanică; şi un timp vital, 
psihologic şi istoric, care îngădue prevederi pe baza legilor 
individuale, în cadrul aceleiași unităţi organice sau dela unităţi 
organice la alte unităţi organice, — adică destinul. Şi ceeace 
este interesant, e faptul că nu cu ajutorul celui dintâi ne vom 
lămuri asupra celui din urmă, ci din contră cu ajutorul timpului 
vital, psihologic și istoric, adică a destinului, ne putem lămuri 
asupra timpului astronomic. 

O teorie a destinului nu e însă posibilă decât recurgându-se 
la. noțiunea de „constituţie substanțială a individualității ome- 
neşti””. „Din condiţiile durabile și inalterabile care constituesc 
subsianța, avem astfel explicarea a ceeace se numeşte destinul 
unui om sau al unui popor''.2) Când spunem despre un om că 
îşi are destinul lui, aceasta vrea să însemne „că viața fiecărui 
om desfăşoară în viitor numai posibilităţile care sunt de mai 
înainte fixate în constituția substanţei sale sufletești '3). Des- 
tinul se realizează într'o succesiune cu totul deosebită de succe- 
siunea supusă legei cauzale. „Destinul este legat de o lege 
individuală, adică priveşte o singură unitate sufletească, el trebue 
să se întâmple, fiindcă el este consecința inexorabilă a con- 
stituției substanţiale din care porneşte; dar momentul când el 
are să se întâmple, este nehotărâtă” 4). Adică el se poate realiza 
în cursul vieții unui individ, dar poate depăși cursul unei astfel 
de vieţi, pentru a se realiza în cursul generaţiilor ce-i urmează 
acesteea; căci „sunt păcate strămoșești pe care le ispășesc 
nepoții, cum sunt deasemenea și virtuţi strămoșești, care se 
răsplătesc dincolo de mormânt”. Apoi succcesiunea supusă le- 
gilor cauzale este obiectivă, ea ne lasă reci şi indiferenți, noi 
neputând-o nici urî, nici simpatiza, pe când destinul ne inte- 
resează, ne atrage, ne mișcă, „fiindcă fondul substanțial ome- 
nesc pe care el îl realizează, este fondul naturii omenești în 
genere, căreea noi aparţinem cu toții”. În sfârșit, în vreme ce 
succesiunea supusă legilor cauzale se reduce la raporturi de 


1) Ibid, pag. 7—8. 
2) Ibid., pag. 44. 
3) Ibid., pag. 26. 
4) Ibid., pag. 33. 

xechivalenţe, poate fi adică măsurată și cântărită, fiindcă se 
referă la fapte materiale, destinul nu cântăreşte şi nu măsoară, 
ci justifică sau condamnă, fiindcă el se referă la valori spi- 
rituale. „Prevederile asupra viitorului vieţii istorice, sufleteşti 
şi morale, cuprind în ele aceea ce trebue să fie (aceea ce fi- 
losofii germani numesc sein-sollen) pe când prevederile asupra 
viitorului faptelor mate iale cuprind numai aceea ce este (sein) ”'t). 

A căuta să determini destinul, cu îndepărlarea oricărei 
subiectivităţi omeneşti, este după C. Rădulescu-Motru o în- 
cercare zădarnică şi inutilă, fiindcă „subiectivul omenesc este 
un determinant real înlăuntrul universului” şi ca atare nu se 
poate face abstracție de el. Căci „subiectivul este aceea ce merge 
până dincolo de datele simţurilor, până în adâncul sufletesc, 
pe când obiectivul se mărginește la acesa ce formează imaginea 
lumii externe? '2). Dar prin subiectiv nu trebue fireşte să se 
înțeleagă arbitrarul și accidentalul. 

Am văzut mai sus cum după C. Rădulescu-Motru in- 
tuiția destinului este mai originară decât intuiţia timpului, căci 
intuiţia destinului este matricea „în care ia naştere intuiţia 
timpului”. Înainte de a putea să calculeze şi să prevadă 
ştiinţific ordinea fenomenelor viitoare, omul a luat o atitudine 
mistică, presimţind viitorul cu ajutorul destinului. „„Presimţirea 
destinului este anticiparea mistică a devenirii universale. Eul 
emotiv are în această presimțire intuiţia unei ordini a universului; 
ordine pe care el însă o întrevede bazată nu pe raporturi constante 
cantitative, așa cum o întrevede omul de stiință astăzi, ci pe un 
raport de motivaţie internă antropomorfică. În presimţirea lui, 
cursul schimbărilor din lumea externă şi cursul vieţii omului 
formează încă un singur tot; un curs care nu revine asupra lui 
însuși. Destinul anunţă expierea unei osânde, sau realizarea unei 
vocaţii, nu ca prevederi justificate prin experienţă şi deci de- 
pendente de anumite condiţii, ci ca sentinţe neclintite” 3). Din 
intuiţia destinului s'a născut, datorită periodicităţii fenomenelor 
naturii, intuiţia timpului, care cu încetul s'a dispensat de orice 
motivaţie internă şi de misticismul antropomorfic, devenind o 
unitate de măsură şi un instrument pentru cunoaşterea feno- 
menelor periodice ale naturii. Destinului i-a rămas însă mai 
departe sarcina de a deslega misterele vieţii omeneşti. Căci, 
văzută în perspectiva timpului sau în aceea a destinului, viaţa 


1) Ibid , pas, 35, Vezi şi pag. 164, 
2) Ibid., pag. 135—136. 
3) Ibid,, pag. 141. 

omenească apare cu totul diferită. ‚Ín dimensiunea rațională 
a timpului, apariția vieţii omeneşti este o simplă verigă din- 
tr'un lanţ cauzal fără început şi fără sfârşit; în destin, apariția 
vieții omeneşti este actul suprem al creaţiunii. Fiecare apariție 
de om, prin destinul ei, este o înălţare spre Dumnezeire. Timpul 
este anonim, același pentru natura întreagă; destinul este personal; 
el dă fiecărui om în parte, un sens în mijlocul universului"). 
În lumea antică destinul înţeles astfel a jucat un rol dintre cele 
mai mari. În constituția intuiției destinului intrau, pentru omul 
antic, trei factori. Un prim şi cel mai puternic factor îl con- 
stituia afirmarea vieţii omului ca „valoare hotărâtoare în mij- 
locul universului”. „Fiecare om cu destinul lui, însemnează: 
fiecare om avându-și fixată o anumită valoare supranaturală, 
prin însăşi existența lui '2). A trăi în destin înseamnă a-ţi pre- 
vedea existența cu toată puterea eulu emotiv şi a te simţi 
înălțat deasupra naturi. Timpul încadrează pe om în mijlocul 
naturi, nu-l înalță deasupra ei. „Omul nu-și merită timp 1l 
în care trăieşte. Dar omul îşi merită 'destinul''5). Un al doilea 
factor al intuiție: destinului îl constituia, pentru omul antic, 
dinamica ireversibilului. Destinul are o desvoltare necesară, ri- 
gidă, inflexibilă, fără nici o revenire înapoi. Ceeace are sč 
se întâmple, fiindcă aşa este în ordinea destinului, trebue să 
se întâmple, nu se poate să nu se întâmple, după cum a te în- 
toarce îndărăt este peste putință. Gândul numai, de a contrazice 
ireversibilitatea, atrage după sine groaza. „Moartea este, în 
ordinea destinului omenesc, o liberare. Acela care o înfrânge 
este un monstru. Dimpotrivă, acela care primește moartea, din 
voia destinului un erou”). Conștiinţa dominată de intuiţia 
destinului, se simte sub stăpânirea unui demon tutelar şi cade 
în stare de extaz. Pe când pentru destin aşa dar ireversibili- 
tatea este constitutivă, pentru intuiţia de timp ea devine dis- 
pensabilă și anume devine cu atât mai dispensabilă cu cât 
această intuitie devine mai ştiinţifică. „Paradoxul timpului ne- 
gativ, adică reversibil, nu mai este de mult un paradox. In şti- 
ințele exacte noțiunea timpului negativ este întrebuintată în mod 
curent” 5). În sfârşit, un al treilea atribut al intuiţiei destinului 
îl constitue structura ei mistică. Intuiţia destinului „are o existenţă 


1) Ibid, pag. 144, 
2) Ibid., pag 145. 
3) Ibid., pag. 146. 
4) Ibid,, pag, 146, 
5) Ibid., pag. 147, 

subiectivă, strict individuală. Se poate adânci și diferenția prin 
experienţa internă, dar nu prin mijlocirea unei educațiuni în 
şcoală. Omul care din naştere nu o pre, nu o poate învăța din 
cărți”). Valoare supranaturală, ireversibilitate şi structură 
mistică, sunt atribuie ale intuiției destinului pe care nu le în- 
tâlnim la timp. 

Ar fi însă o greșală, după C. Rădulescu-Motru, să credem 
că numai în antichitate destinul a jucat un rol atât ide mare 
şi că la popoarele moderne el n'ar mai juca nici un rol. El 
joacă un rol tot atât de mare şi la aceste popoare, dar un rol 
ascuns. În primul rând, spune ©. Rădulescu-Motru, îl găsim 
în „diteriiele credinţe religioase monoteiste” în care pentru mulți 
adepți ai acestor credinţe puterea divină este o simplă transfi- 
gurare a destinului”. Il întâlnim apoi sub forma inconştientului 
care oferă cheea de dezlegare a o mulțime de probleme psi- 
hologice, sociologice, estetice şi morale. Intre „inconştientul, 
descoperit de omul modern, și destinul omului antic” nu există 
decât „o deosebire de altitudine: destinul vechiu venea de sus, 
din ceruri, inconştientul vine de jos, din substratul fiziologic 
al sufletului; iar referitor la rolul pe care-l au, unul și altul, 
deosebire nu există''.2) Recunoscându-se inconştientului un rol 
atothotărâtor şi atotputernic atât în viata indivizilor cât şi în 
acesa a popoarelor, nu înszamnă altceva decât a recunoaşte că 
e „o simplă travestire a nemiloasei Moira din mitologia elină”. 
Îl întâinim, în sfârşit, în ideologiile politice şi sociale, în care 
oracolele, talismanele și horoscoapele antice au făcut loc slo- 
ganelor de propagandă, decreiate sfinte de către conducătorii 
de popoare. 

Din antichitate însă şi până în vremea noastră intuiţia 
destinulu a suferit şi schimbări adânci. O primă schimbare, 
în conţinutul ei, i-a provocat-o creștinismul, care a dat un scop 
transcendent vieţii omenești, deschizând astfel un nou orizont 
conștiinței omeneşti şi făcând pe oameni să-și dea seamă de 
menirea lor pe pământ. „Această conştiinţă de menire dă însă 
sprijin unei mai bune înțelegeri a destinului. Din pasiv, adică 
suportat fără împotrivire, destinul devine activ, adică voit” è). 
Căci omul modezn, ajutat de nenumăratele aplicații ale ştiinţelor 
experimentale, nu se multumește numai să contemple natura, ci 
vrea s'o stăpânească. „El se vrea dinamic. Şi se vrea dinamic, 


1) Ibid, pag. 148. Vezi şi pag 215. 
2) Ibid, pag. 149—150. 
3) Ibid., pag, 163. 

fiindcă se ştie că are putinţa de prevedere”. Destin şi prevedere 
sunt două noțiuni ce stau într'o conexiune necesară. Prevederea 
însă ce stă în legătură cu destinul se face pe bază de legi 
individuale, iar nu pe bază de legi cauzale, aşa cum procedează 
ştiinţele fizico-chimice. „Legile cauzale ale acestor ştiinţe dau 
prevederi pentru toate timpurile, fiindcă timpul dela baza lor este 
un timp abstract, convențional, din care realitatea vieţii este 
scoasă, pe când legea individuală dă o prevedere legată de o 
singură unitate sufletească, individ sau popor. Fiecare om sau 
popor cu destinul său” t). Nu se poate vorbi însă la destin, 
pe baza legii individuale, de o prevedere de oră fixă, ci numai 
de o finalitate fixă. Pe baza acelorași legi individuale poate fi 
prevăzută şi vocația precum şi conduita omenească în genere. 
Când educatorii vorbesc de vocaţia unui tânăr, vocaţie care apoi 
se realizează, sau când spunem mai dinainte ce conduită va avea 
cineva înir'o anumită împrejurare, ce este aceasta altceva decât că 
se face o prevedere? Câtă deosebire însă între destin, vocaţie şi 
simpla conduită! „În dectin individualita'ea sufletească a omului 
şi mai ales a poporului este luată ca o expresie a vieții lui 
totale sufleteşti, pe când în vocatie şi în conduită, individuali- 
tatea sufletească este mărginită la anumite activități cu caracter 
social sau profesional. Vocaţia sau buna conduită face din om 
un factor util unei anumite societăţi, pe când destinul poate face 
din om un simbol al finalităţii omenirii întregi. Deaceea, pe linia 
destinului, este mai drept să așezăm popoarele decât pe in- 
divizi, căci indivizii rareori se ridică până la rangul de sim- 
boale ale finahtății omenirii întregi '2). 

Între vocajie și destin este o deosebire fundamenială, de 
care trebue să se ţină neapărat seamă. ,,Vocaţia omului nu este 
destinul omului, ci este realizarea aptitudinilor omului; reali- 
zare care se poate conduce după o metodă științifică'3). Sau 
cu alţi termeni: „Vocația pentru noi astăzi, este chemarea omului 
la o anumită perfectare a muncii, spre binele vieţii sociale şi 
economice, pe când destinul, în înţeles creştin, esie chemarea 
omului la o perfeciare spiriluală, transcendenlă vieții omenești” £). 

A vorbi însă de destin și lege individuală, înseamnă după 
C. Rădulescu-Motru a presupune o substanță. Dar nu orice fel 
de substanță, şi în primul rând nu o substanță haotică sau una 


1) Ibid, pag. 172. 
2) ibid, pag. 173—174. 
3) Ibid., pag 191, 
4) Ibid., pas 162. 

iraţională, ci o substanță sufletească ce „implică în desfăşurarea 
ei o ordine pe care raţiunea omenească o poate înţelege” şi „pe 
care psihologii, istoricii şi filosofii, ar trebui s'o numească 
linia destinului”. Deaceea C. Rădulescu-Motru, ţinând seama 
de legătura necesară pe care destinul o are cu substanța su- 
fleiească, îl determină precum urmează: „Destinul este aceea 
ce trebue să se întâmple, nu în vederea unor scopuri personale 
sau sociale, de natură politică, economică sau chiar morală, ci 
aceea ce trebue să se întâmple după legea imanentă a substanţei 
sufleteşti, pe care individul şi poporul o au în sine” +). 
Destinul, așa cum am văzut că-l determină C. Rădulescu- 
Motru, este o formă de determinism, care nu numai că se in- 
tegrează în desvoltarea personalist-energetică a universului, ci 
constitue ţinta supremă a acesteea, idealul ei cel mai înalt. 
C. Rădulescu-Motru își pune însă, în legătură cu destinul, 
şi o altă problemă: se poate făuri destinul? La această între- 
bare el răspunde afirmativ. Dar pentru a-l făuri este necesară. 
îndeplinirea mai multor condiţii. In primul rând se impune 


cunoașterea exactă a posibilităţilor de care dispune omul, „a 


a. 


tuturor posibilităţilor: adică şi a aspirațiilor pe care le sugerează 
idealul de vieață'2), precum şi ierarhia acestor posibilităţi. 
În strânsă legătură cu aceste posibilități şi ierarhia lor. stă 
apoi ierarhia potenţialului de cultură al popoarelor. Căci po- 
poarele diferă între ele ca potențial de cultură, un popor fiind 
apt pentru un anumit tip de cultură, alt popor pentru un alt 
tip, iar unele popoare fiind deadreptul incapabile de cultură. 
Un rol nu mai puțin important în arta de a făuri destinul îl 
joacă deasemeni proble..ua metodelor. Am văzut mai sus în ce 
legătură strânsă stă destinul faţă de subiectivitatea omenească 
şi ca atare metoda subiectivă va fi una din căile cele mai 
indicate. „Metoda subiectivă, cu rezultate date adesea la în- 
tâmplare, singura cale bătătorită până acum, îşi are încă presti- 
giul său și va continua desigur să fie calea preferată a celor 
puţini şi aleşi. Din biografiile acestor puţini ş aleşi cari au prac- 
ticat-o în trecut, ea ne este cunoscută sub diferite denumiri. Este 
calea: convertirii; a iluminării subite; a lui „coup de foudre”; 
a straniei coincidențe; a ceeace pare „ca un făcut”; a renașterii, 
etc.” 3). Este apoi metoda obiectivă care, pe cât e posibil, se 
va folosi atât de observaţia comparată cât şi de experiment şi 


1) Ibid.. pag. 175. 
2) Ibid, pag. 227. 
2; Ibid., nag. 2"9—270 

cu ajutorul căreia se va exercita un „control asupra rezultatelor 
dobândite prin metoda subiectivă”. Problema făuririi destinului 
este absolut imperioasă în vremea noastră și trebue cercetată 
cu toată atenţiunea și gravitatea necesare. Dar C. Rădulescu- 
Motru nu ezită să adaoge că a făuri destinul aşa după cum dic- 
tează raţiunea omenească, a pune destinul cu desăvârşire sub 
stăpânirea rațiunii omeneşti, este un „ideal îndepărtat şi poate 
chiar himeric” +). 

Destinul n'a dispărut prin urmare, ci numai s'a travestit. 
El joacă şi astăzi acelaşi mare rol pe care l-a jucat în anti- 
chitate şi se va dovedi de o utilitate incontestabilă pentru ştiinţă. 


Concepţia lui C. Rădulescu-Motru e o concepție determi- 
nistă teleologică, energetică, personalistă. Ea este totodată o 
concepţie dinamică, având ca tendinţă practică răscolirea ener- 
giilor româneşti, pentru a descoperi vocaţiile şi a le face fe- 
cunde desvoltării neamului şi, prin el, omenirii. Căci, deşi deter- 
minist, C. Rădulescu-Motru nu numai că nu este, cum am 
văzut, adversarul intervenţiei umane în mersul societății şi al 
naturii, dar, din contra, prin filosofia lui tocmai cere o atare 
intervenţie. E un determinist care nu înţelege să lase totul pe 
seama naturii, ci care face loc și rolului activ şi înocitor al omului. 
Filosofia personalismului energetic este cu alte cuvinte o filo- 
sofie activistă 2). 

Gânditor robust, profesor cu mare prestigiu şi autoritate, 
întemeetor de reviste de cultură și de specialitate, sprijinitor 
neprecupețit al tuturor iniţiativelor filosofice şi spirituale, C. 
Rădulescu-Motru este cea mai înaltă şi cea mai distinsă figură 
pe care a dat-o până acum cugetarea românească. 


1) Ibid.. pag. 236. 

2) In „Revista de Filosofie” vol, XVII, 1932, intitulată „Omagiu prof. C. 
Rădulescu-Motru” sunt expuse pe larg atât personalitatea cât şi diferitele 
aspecte ale gândirii lui C. Rădulescu-Motru. Vd. şi Vasile Băncilă: Doc- 
trina personalismulut energetic a d-lui C», Rădulescu-Motru, Ed, Cultura 
Românească, 1927: Mircea Djuvara, C. Rădulescu-Motru, „Revista de Filo- 
sofie". 1940, 5 

Născut la 27 Octombrie st. v. 1872 la Ploeşt, P. P. Negu- 


lescu, după ce termină studiile liceale în acelaş oraş, se înscrie 
la Universitatea din Bucureşti, unde în acea vreme preda, cu 
un netăgăduit prestigiu, Titu Maiorescu. La Universitate P. P. 
Negulescu se distinge chiar dela început ca un element stră- 
lucit, atrăgând asupra sa atenţia ilustrului dascăl. După ce îşi 
iea licenţa în filosofie cu lucrarea: Critica apriorismului şi em- 
pirismului (1892), ce a fost încoronată şi cu un premiu al 
Academiei Române, P. P. Negulescu pleacă la studii în stră- 
inătate, mai întâi la Paris, apoi la Berlin, pe care însă în 1894 
şi le întrerupe, încredinţându-i-se o. conferință la Universitatea 
din laşi, unde în acel timp învăţământul filosofic nu era prea 
strălucit reprezentat. Catedra de Istoria filosofiei de la aceeaş 
Universitate devenind curând după aceea vacantă, P. P. Ne- 
gulescu, în urma îndemnului lui Maiorescu, se prezintă la concurs 
şi, deşi numai licenţiat şi foarte tânăr, iea totuşi catedra, fiind 
numit profesor pe ziua de 1 Ianuarie 1896. In 1910 (1 Dec.), 
P. P. Negulescu este transferat la catedra de Istoria filosofiei 
și Enciclopedie de la Universitatea din Bucureşti, deţinută până 
în 1909 de T. Maiorescu. În 1920, când generalul Averescu 
este însărcinat cu formarea cabinetului, P. P. Negulescu pri- 
meşte portofoliul Instrucțiunii Publice, procedând în calitate de 
ministru la elaborarea unui proect de reformă a învățământului 
româresc, reformă impusă între altele şi de faptul marelui act 
al Unirei. Căderea neaşteptată a guvernului din care făcea parte, 
a întrerupt însă transformorea acestui proect în lege. Ajurs pen- 
tru a doua oară ministru al Instrucțiunii Publice, în a doua 
guvernare a generalului Averescu din 1926, P. P. Negulescu 
nu deține portofoliul decât câteva luni, situaţia politică indi- 
cându-l pentru demnitatea de președinte al Camerii Deputaţilor. 

In afară de teza pomenită mai sus, P. P. Negulescu 
a mai publicat: Psihologia stilului, Studiu de estetică (1896); 
Polemice. Impresionalitatea şi morala în artă. Socialismul şi 


arta (1895); Filosofia în viața practică (,,Convorbiri Li- 

terare”, 1896); Religia şi arta (,,Convorbiri Literare” 1894); 
Rolul ideilor în progresul social (In „Omagiu lui Titu 
Maiorescu”, 1900); Spiritul francez (,,Convorbiri Literare”, 
1906); Filosofia Renaşterii, (vol. I, 1910 şi vol. II, 1914); 
H. de Saint-Sumon (,,Revista de Filosofie”, 1926); Reforma în- 
văjämântului (1922); Partidele politice (1926); Geneza for- 
melor culturii (1934); Academia platonică din Florența (1936); 
Nicolaus Cusanus (,,Revista de Filosofie”, 1937); Destinul O- 
menirit | (1938) şi II (1939). 

Deşi o simplă teză de licență, prezentată la vârsta de 
numai 20 ani, Critica apriorismului şi empirismului este totuş 
-o lucrare ce face impresia unei minţi maturi şi cuprinde jaloanele 
concepției filosofice a lui P. P. Negulescu de mai târziu. 
Considerând formele apriori ale sensibilităţii ca temelie a cri- 
ticismului kantian, P. P. Negulescu supune unui sever examen 
critic acest apriorism. Înainte însă de a supune unui asemenea 
examen argumentele pe care le aduce Kant pentru a-şi dovedi 
teza în legătură cu formele sensibilităţii, P. P. Negulescu arată 
că din cele două metode de care dispune mintea omenească, 
metoda deductivă şi metoda inductivă, Kant întrebuințează me- 
toda inductivă, care este cu totul incapabilă să răspundă exi- 
gentelor criticismului. Chiar acolo unde, în cele cinci argumente 
care servesc la întemeerea apriorităţii formelor sensibilităţii, 
Kant întrebuințează metoda deductivă, P. P. Negulescu arată 
că premizele pe care se sprijină ea sunt dobândite cu ajutorul 
metodei inductive. Fiind dobândite însă pe cale inductivă, „ele 
nu pot avea, pentru Kant, o certitudine apodictică, căci dacă 
propozițiile experimentale ar putea fi şi ele „absolut necesare”, 
-atunci n'ar mai fi nevoe să se recurgă, pentru explicarea certi- 
tudinei axiomelor, la ipoteza unei origini apriorice” +). 

Luând apoi rând pe rând argumentele pe care Kant ile 
aduce spre a dovedi aprioritatea şi intuitivitatea spaţiului, P. P. 
Negulescu arată netemeinicia acestei argumentări. Din chiar 
modul de a argumenta al lui Kant, că spaţiul ar fi o formă 
apriori, rezultă că spațiul nu este o asemenea formă, că 
„el nu există înaintea experienţei”, fiindcă ceeace se as- 
cunde în premiza acestui argument e, „că orice expe- 
riență presupune un subiect care o face şi un obiect 
asupra căruia e făcută. Pentru ca experienţa să fie prin urmare 
“posibilă, trebue ca un obiect să poată fi perceput în opoziție 


1) Critica apriorismului şi empirismului, 1892, pag. 11. 

cu subieztul percepător; pentru aceasta însă trebue ca, obiectul 
experienței să fie perceput ca în afară de subiectul percepător, 
ca exterior lui, căci altfel s'ar confunda cu el. Şi tot aşa, pentru 
ca să avem experienţe de obiecte, trebue să putem percepe 
aceste obiecte ca exterioare unele altora, ca distanţiate adică 
între ele, căci altfel s'ar confunda împreună şi nu ar putea fi 
percepute ca obiecte deosebite” +). Klant însă nu respectă a- 
ceastă premiză a argumentului său. Trecând peste acest nea- 
juns, o altă dificultate se ridică. Reprezentarea şpaţiului pre- 
cedă şi condiţionează după Kant orice experiență. A-ţi re- 
prezenta un spațiu ca o condiție a experienții, înseamnă a 
i-l reprezenta ca un mediu vid, absolut omogen, cu alte cuvinte 
lipsit de orice calitate, ceeace, spune P. P. Negulescu, este o 
imposibilitate psihologică, fiindcă o calitate este o condiție ab- 
solut necesară a oricărei stări de conștiință. Lipsa unei calități 
nu poate forma obiect de conştiinţă. „Un mediu vid, absolut 
omogen, lipsit adică de orice calitate, e peste putință: repre- 
zentarea spaţiului, în înţelesul lui Kant, e imposibilă” 2). Dar 
chiar dacă acest argument ar fi luat fără defectuozitatea lui 
logică, adică dacă ar fi considerat ca având o formă logică 
corectă, s'ar ridica atunci alte obiecţii. „Dacă exteriorizarea e 
condiţia oricărei experienţe, atunci ea e inerentă tufuor per- 
cepţiilor noastre de obiecte. Rezultă de aici că trebue să per- 
cepem cu necesitate, de la început şi totdeauna, obiectele ca 
distanţate de noi''3). Ceeace nu este deloc cazul, cum o do- 
vedeşte faptul operaţiei orbilor din naştere, cari imediat după 
operaţie nu percep obiectele ca distanţate. Exteriorizatea sensa- 
țiilor nu este prin urmare, spune P. P. Negulescu, primitivă 
şi necesară. La fel stau lucrurile pentru teoria, lui Kant, dacă, 
în loc să considerăm distanţarea impresiilor faţă de subiect, 
considerăm distanţarea lor între ele. 

În legătură cu al doilea argument kantian, că noi nu putem 
suprima din cugetare spaţiul, P. P. Negulescu răspunde că 
această imposibilitate de a suprima spaţiul din cugetare nu e 
specifică apriorismului, că această imposibilitate se poate ex- 
plica şi pe cale experimentală şi ca atare nu dovedeşte deloc 
aprioritatea spațiului. P. P. Negulescu merge mai departe şi 
susține că nu mai rămâne nici o conștiință de spațiu dacă facem 
abstracţie de tot ceeace există în el, fiindcă „conştiinţa spaţiului 


1) Ibid., pag. 14. 
2) Ibid., pag, 18, 
3) Ibid., pag. 20. 

se reduce în ultimă analiză la conștiința de poziţii relative”. 
Dar când prin suprimarea tuturor obiectelor, nici o relație de 
poziţie nu mai e posibilă, conştiinţa spațiului ea însăşi trebue 
să dispară. „În fine, continuă P. P. Negulescu, dacă conştiinţa 
spațiului nu poate fi în adevăr niciodată suprimată, cauza e că 
niciodată nu putem face abstracţie şi de propriul nostru corp, 
încât rămâne totdeauna un „obiect în spaţiu”, adică un termen 
în raport cu care o infinitate de relaţiuni de poziţie pot fi con- 
cepute” +). 

Nu mai întemeiat i se prezintă lui P. P. Negulescu al 
treilea argument kantian, după care spațiul n'ar fi un concept 
discursiv, ci o intuiție pură. Reprezentarea sau intuiţia unui 
spațiu unic, nu este posibilă după P. P. Negulescu. Analizând 
procesul de intuire a intuiței spaţiului unic, P. P. Negulescu 
susține că „ceeace intuim e chiar forma pură a percepțiunilor 
noastre externe, proectată în afară”, formă pură care nu s'ar 
îi putut produce fără o solicitare din partea cuiva (legea cauza- 
ltăţii). „Dar atunci, întâi, ea s'ar fi aplhcat ca o formă nece- 
sară acestei solicitări, şi am fi avut o intuiție parțială, adică li- 
mitată, de întindere concretă, şi al doilea, intuiţia ar fi fost em- 
pirică şi nu apriori "2). În această chestiune, P. P. Negulescu 
se sprijină şi pe argumeniele pe care le aduce Spencer. Cât 
priveşte partea a doua a acestui argument kantian, că spațiul e 
apriori, fiindcă altminteri n'am putea explica cerhtudinea apo- 
dictică, necesitatea și universalitatea axiomelor, P. P. Negulescu 
răspunde că necesitatea axiomelor geometrice poate fi explicată 
şi cu ajutorul ipotezei experimentale evoluționiste, cu tot atâta 
tărie ca şi cu ajutorul teoriei lui Kant. lar cât priveşte univer- 
salitatea axiomelor, ea este şi în teoria aprioristică tot atât de 
ipotetică precum este în teoria experimentală. 

Deasemeni infinitatea spațiului, susținută în al patrulea ar- 
gument al său, se împacă cu explicarea evoluționistă, şi nu cu 
cea aprioristă. „„Conştiinţa noastră de spaţiu se reduce în ultimă 
analiză la conştiinţa unui raport de poziţii relative. Un raport 
de poziție e deci elementul ultim şi esenţial al formei spațiului. 
Ce a produs în noi experiența, e doar necesitatea de a percepe 
lucrurile sub un raport de poziţii relative. Această necesitate 
explică imposibilitatea de a gândi o limită spaţiului, căci această 
limită e luată totdeauna ca punct de plecare pentru un nou raport 


1) Ibid., pag, 26, 
2) Ibid., pas. 22.  www.dacoromanica.ro 

de poziție şi astfel ne vedem împinși totdeauna peste limita. 
închipuită, fără să putem sfârşi vreodată; iar ideea spaţiului 
infinit nu e decât rezultatul noţional al acestor experienţe ideale 
de imposibilitate de a concepe spaţiul ca limitat” +). Dar dacă. 
infinitatea spaţiului se împacă cu explicarea evoluționistă, nu se 
împacă cu aceea a lui Kant. Intuiţia fiind „o determinare a ceva 
în raport cu subiectul perceptor, o relativare şi deci o limitare”, 
urmează în mod necesar că infinitul nu poate fi obiect de intuiție, 
fiindcă, dacă ar deveni obiect de intuiție, ar fi finit. „„Dacă dar 
spaţiul e o intuiţie, atunci nu e infinit şi argumentul întreg cade, 
şi împreună cu el şi concepția că „spațiul nu e un concept ci o 
intuiție”, care tocmai pe infinitatea lui se întemeia; iar dacă 
spaţiul e infinit, atunci nu mai e intuție. Nici întrun caz dar, 
concluzia lui Kant nu se împacă cu infinitatea spaţiului "2). 

Argumentul ultim al lui Kant cade deasemeni, fiindcă am 
văzut că după P. P. Negulescu necesitatea şi universalitatea 
judecăților geometrice pot fi explicate şi cu ajutorul ipotezei 
evoluționiste. Deaceea P. P. Negulescu conchide: „Nici unul 
din argumentele lui Kant nu dovedeşte dar apriorismul şi nu 
exclude posibilitatea empirismului” 3). P. P. Negulescu ţine să 
sublinieze că ceeace e valabil despre spaţiu, e valabil şi des- 
pre timp. 

Trecând la analiza consecințelor la care duce apriorisniul, 
P. P. Negulescu le găseşte tot atât de puţin justificate. Astfel, 
după Kant, formei subiective de spaţiu nu-i corespunde nimic 
în realitatea obiectivă şi noi suntem aceia cari impunem ma- 
terialului inform procurat de simţuri, forma. In acest caz 
se naşte însă în mod necesar întrebarea: „Dacă nimic în 
materialul sensibil al intuiției nu corespunde formei noa- 
stre subiective, ca substrat al ei, necunoscut, dar determinant 
în producerea ei, atunci de unde vine necesitatea de a percepe 
o anume solicitare sensibilă ca linie dreaptă şi o alta ca linie 
curbă? De ce nu putem percepe un sunet pătrat sau un miros 
romboidal?” 4) In concepţia consecventă a lui Kant ar urma că 
forma se determină pe ea însăși, ceeace e de neconceput. Afir- 
marea subiectivității absolute a spaţiului, constitue apoi o con- 
trazicere a principiului cauzalității. Dacă principiul cauzalității 
e valabil, dacă price fenomen trebue să-și aibă un numen sau: 


1) Ibid., pag. 33, 
2) Ibid., pag. 33, 
3) Ibid., pag. 42. 
4) Ibid., pag 52. 

o cauză a producerii lui, atunci şi spaţiul şi timpul trebue 
să aibă o cauză a producerii lor. „A zice că substratul pri 
cauza spațiului şi timpului, ca intuiţii percepute în afară şi înă- 
untrul nostru, sunt chiar formele subiective ale sensibilităţii noa- 
stre, nu servă la nimic, căci principiul cauzalităţii nu e satisfăcut 
şi întrebarea rămâne întreagă: care e cauza acestor forme su- 
biective? Nu presupun şi ele ceva în afară de ele care să le 
fi produs?” +) P. P. Negulescu arată mai departe cum Kant 
stă în contradicţie și cu ştiinţa pozitivă, care admite subiectivi- 
tatea spațiului, dar nu ca absolută ci numai ca relativă. Relevă 
deasemeni contradicţia pe care o săvârşeşte Kant şi când e 
vorba de rolul categoriei de cauzalitate, despre care pe de o 
parte spune că nu se aplică decât fenomenelor, iar pe de altă 
parte consideră lucrul în sine cauza sensaţiilor noastre. P. P. 
Negulescu arată cum şi Schopenhauer, care a încercat să evite 
contradicția, a dai greş, făcându-se vinovat în argumentare de 
eroarea cercului viţios. Schopenhauer argumentează în modul ur- 
mător (cu cuvintele lui P. P. Negulescu): „Subiectul şi obiectul 
sunt condiția necesară a cauzalităţii, pentru că sunt „condiţia 
primă” a cunoștinței. Dar „obiectul presupune subiectul”, pentru 
că nu există decât ca „reprezentare” a lui. Obiectul nu începe 
dar a exista pentru subiect decât în actul reprezentării, adică 
în percepţie sau intuiție. Însă intuiţia presupune legea cauzali- 
tății, pentru că legea cauzalității precede deja, ca condiţie, in- 
tuiția:' 2). Legea cauzalităţii condiționând „într'un mod absolut” 
intuiţia, ea condiţionează în acelaş mod şi apariţia obiectului, 
fiindcă obiectul nu există decât ca reprezentare, decât în intuiţie. 
Cum însă obiectul nu poate exista decât în opoziţie cu subiectul, 
urmează că legea cauzalităţii condiţionează şi subiectul. Dar dacă 
legea cauzalității condiţionează „întrun mod absolut” atât su- 
biectul câi şi obiectul, atunci se săvârşeşte o contradicție fla- 
grantă când se spune că subiectul și obiectul „precedă legea 
cauzalităţii ca o condiţie a ei”. „Schopenhauer, spune P. P. 
Negulescu, e dar în această dilemă: Ori e adevărat că între 
subiect şi obiect nu poate exista relaţiune cauzală, fiindcă „,su- 
biectul şi obiectul precedă legea cauzalităţii ca o condiţie a ei”, 
dar atunci legea cauzalităţii nu mai e condiţia intuiţiei, a ex- 
perienţei şi nu mai poate prin urmare fi considerată ca apriori 
— ceeace dărâmă toată critica lui Schopenhauer în contra legi- 


1) Ibid., pas. 53, 
2) Ibid., pag. 58. 

timității stabilire existenței numenale de către Kani, care tocmai 
pe aprioritatea legii cauzalității se întemeea, — ori legea cau- 
salități e apriori şi în acest caz argumentarea prin care Scho- 
penhauer însuşi încearcă să demonstreze nelegitimitatea existenţei 
numenale devine un evident cerc vicios"'1). Ceeace dovedeşte 
după P. P. Negulescu că existenţa numenală nu poate fi tăgă- 
duită, fără a cădea în contradicții flagrante. 

Nu e locul aici să insistăm asupra altor contradicții pe care 
le relevă P. P. Negulescu la Schopenhauer, ca de pildă aceea 
dintre partea întâi şi partea a doua a filosofiei lui, ci trecem la 
consecințele de neadmis la care ajunge el pe baza apriorismului 
adoptat. Susținând că lumea nu este decât reprezentare, Scho- 
penhauer ajunge la un idealism absolut, care cuprinde o serie 
de dificultăți de neînvins, dificultăți de care s'au lovit toate 
sistemele idealiste. Ce se întâmplă cu lumea când nu mai e re- 
prezentată? Dacă se răspunde că atunci când n'o gândesc eu, 
şi-o reprezintă alte subiecte, se ridică altă dificultate:: „Nimic 
nu exisiă pentru mine decât ca reprezentare, și tot ce există 
în reprezentarea mea. e obiect în raport cu mine subiectul. Cum 
pot eu oare ajunge să consider un obiect al reprezentării mele, 
ca fund el însuş un subiect?” 2) 

Apriorismul, consecvent gândit, nu permite existenţa altui 
subiect. „eu sunt, din punct de vedere al apriorismului, sin- 
gurul subiect în Universul — obiect al reprezentării mele: re- 
zultatul apriorismului e monismul absolut al subiectului, idealis- 
mul absolut” 3). În contra monismului subiectiv absolut — numit 
de Schopenhauer și egoism teoretic — nu există după gânditorul 
german argumente teoretice, ci numai practice. Schopenhauer însă 
el însuşi a ajuns la acelaş monism subiectiv absolut, tocmai din 
cauză că a adoptat apriorismul. Contradicţiile de care se loveşte 
şi consecinţele absurde la care ajunge, demonstrează valoarea 
teoretică a apriorismului. 

Fie că neagă, fie că afirmă existența unsi lumi independentă 
de conştiinţă, apriorismul se loveşte după P. P. Negulescu 
de dificultăţi inextricabile. Cuprinzând în sine aşa de grave con- 
tradicții, lovindu-se de «critici distrugătoare, ajungând la idea- 
lismul absolut, apriorismul nu se poate menţine şi susține. 

Nici empirismul nu este însă scutit de dificultăți. Astfel, 
sub forma pe care i-a dat-o J. St. Mill, empirismul ajunge tot 


1) Ibid., pag. 58. 
2) Ibid,, pag. 75. 
3) Ibid.. pas. 76. 

la o concepţie idealistă, reducând existenţa, atât internă cât şi 
externă, la posibilități de sensaţii sau la grupuri de posibilităţi 
permanente de sensaţii. Lucrurile externe nu sunt prin urmare 
de natură materială şi nici sufletul nu este de natura în care 
ne apare. Ele nu sunt decât posibilităţi permanente de sensaţii. 
Trei sunt postulatele pe care se sprijină această formă de em- 
pirism: raporturi fixe de coexistenţă între sensaţii, raporturi in- 
variabile de succesiune între sensații şi raporturi fixe de coexi- 
stență şi invariabile de succesiune pentru toată experiența ome- 
nească. Dar constanţa și uniformitatea raporturilor nu pot fi 
explicate decât cu ajutorul unei legi, care, în conformitate cu 
doctrina lui Mill, trebue să fie inerentă sensaţiilor. „Aşa dar 
o lege, o necesitate care nu e scoasă din experienlă, fiindcă a- 
partine sensaţiilor înainte de ea, ca o proprietate inerentă a lor, 
determină experienţa în producţiunea „Lumii exterioare” din sim- 
plul material al sensațiilor — întocmai după cum, în ipoteza lui 
Kant, o necesitate independentă de experiență proectează în 
afară sensațiile noastre subiective şi produce astfel Lumea ex- 
terioară, cu fenomenele și legile ei. Mill e dar apriorist, empi- 
rismul său e în mod fatal anulat de tăgăduirea existenţei unei 
realități obiective independente de sensațiile noastre, de idealismul 
teorie. sale psihologice, care reduce existenta materiei la credinţa 
în aceasiă existenţă '1). Dacă însă sensaţiile şi deci experiența 
sunt guvernate de o lege inerentă lor, empirismul se apropie de 
apriorism, devenind inconzezvent cu el însuşi şi lovindu-se aşa 
dar de aceleași dificultăți ca şi apriorismul. Nu urmează însă 
câtuşi de puţin că dacă empirismul, prin Mill, ajunge la o con- 
ceptie idealistă, ar sta în natura însăşi a empirismului să ajungă 
la o asemenea concepție. După P. P. Negulescu o concepţie 
empiristă, care să recunoască existența lumii exlerne, care să 
recunoască ca punct de plecare propoziția că „existenţa incunoş- 
ubilă independentă de noi e cauza senzaţiilor noastre”, poate fi 
foarte bine susţinută: un empirism realist, iată concepţia pe care 
o socoate ca pe cea mai îndreptătită P. P. Negulescu. 
Așteptările pe care era în stare să le trezerscă „Critica 
apriorismului şi empirismului”” despre posibilitățile speculative 
şi sistematice ale lui P. P. Negulescu, nu s'au văzul realizate. 
Suferind după aceea influenţe, am putea spune exclusive, din 
partea lui H. Spencer şi formându-şi convingerea că nu se 
poate filosafa decât pornind de la ultimile rezultate ale ştiin= 


1) Ibid., pag. 92 

telor positive, P. P. Negulescu a făcut dintro prudenţă ex- 
cesivă norma atitudinei lui filosofice. Următoarele cuvinte rostite 
la sărbătorirea sa, ne lămuresc în această privință: „De la 
începuturile timpurilor moderne încoace, filosofii s'au împărțit 
în două mari categorii. Unii au crezut că puteau continua să 
recurgă la închipuire, ascunzând-o mai mult sau mai puţin 
sub nume diferite şi dându-i ca principal instrument, — sau ca 
principal motor — complexul afectiv de tendințe și aspirații, ce 
alcătuesc aşa zisele „nevoi subiective” ale sufletului omenesc. 
Alţii au socotit, dimpotrivă, că nu se puteau întemeea cu destulă 
siguranță, decât pe „datele obiective” ale experienţei așa cum 
li le puneau la dispoziție ştiinţele pozitive, şi că nu trebuiau 
să încerce deslegarea marilor probleme ale existenţei decât nu- 
mai cu ajutorul lor. Din aceste două căi pe cari filosofii le ur- 
mează, încă Şi astăzi, cea dintâi este, fără îndoială, mai uşoară! 
şi mai atrăgătoare, dar din nefericire rămâne veşnic expusă! 
la riscuri mari. Cea, de a doua este sigură, e drept, dar e plină 
la rândul ei de greutăţi enorme, cari fac pe mulţi s'o evite, — 
dacă pot. Am zis: dacă pot... Căci întradevăr alegerea uneia 
sau alteia din aceste două căi, nu e liberă; ea este impusă fie- 
căruia, din cei ce se ocupă de filosofie, de structura lui su- 
fletească. Din acest punct de vedere, eu am fost, se vede, 
condamnat să urmez pe cea de-a doua, pe care se îngrămădea, 
cum ziceam, atâtea, şi atâtea dificultăți '1). P. P. Negulescu 
nutrește prin urmare convingerea, că filosofia trebue să se 
sprijine pe ştiinţă, că numai când ea ţine seamă de datele ştiinţei, 
pe care are menirea să le prelucreze, poate evita mai bine căile 
greşite şi poate ajunge la rezultate mai verosimile şi mai te- 
meinice. E. drept că în cursurile sale litogratiate de la Uhi- 
versitate P. P. Negulescu s'a ocupat şi cu câteva probleme 
fundamentale — problema cosmologică, problema epistemolo- 
gică şi problema ontologică — schiţând în ele pe alocuri şi 
oarecari vederi personale. Trebue să aşteptăm însă publicarea 
lor, pentru a putea lua act de ele şi a ne da seama de va- 
loarea lor. 

Antimetafizică, scientistă, pozitivistă şi evoluționistă, iată în 
puţine cuvinte cum ar putea fi caracterizată atitudinea filosofică! ai 
lui P. P. Negulescu. El priveşte cu neîncredere orice speculație 
ce nu se sprijină pe cercetările ştiinţelor pozitive şi nu admite 
decât ipotezele pe care le îngădue rezultatele la care au ajuns 
aceste ştiinţe. 

1) „Revista de Filosofie“, 1934, pag. 105; vid, şi „Geneza formelor 
culturii“, pag. 470—471. 

Născut la Tecuci, la 2/14 Iunie 1882, Ion Petrovici face 
şcoala primară în oraşul natal, iar liceul în Bucureşti, la Sf. 
Sava, distingându-se ca un elev eminent. După ce-și ia baca- 
laureatul, se înscrie la Universitatea din Capitală, urmând dreptul 
şi filosofia. In legătură cu licența în filosofie redactează o 
disertaţie cu titlul: O problemă filosofică, distinsă la apariție 
cu o prefață de Titu Maiorescu. Urmează doctoratul tot la Fa- 
cultatea de Filosofie și Litere din Bucureşti, în 1905 luându-și 
titlul de doctor în filosofie cu lucrarea: Parale.ismul psiho- 
fizic, fiind primul doctor în filosofie dela noi din țară. In 
toamna aceluiaş an pleacă în Germania, urmând mai întâi la 
Leipzig cursurile lui Wundt și Volkelt, iar de aci trecând la 
Berlin şi audiind cursurile lui Paulsen, Dilthey şi Riehl. 

In Noembrie 1906, Ion Petrovici este numit conferenţiar la 
Facultatea de Filosofie şi Litere din laşi, iar în Ianuarie 1912 
este numit profesor la catedra de Logică și Istoria Filosofiei 
Moderne, în August 1940 fiind transferat la Bucureşti. 

Personalitatea lui lon Petrovici nu s'a manifestat însă. 
numai în domeniul filosofiei, ci şi în cel politic. Ales de mai 
multe ori deputat, el este numit în 1921 Ministru al Lucrărilor 
Publice, iar în 1926 Ministru al Instrucțiunii Publice. In această 
din urmă calitate el a elaborat un proect de reformă a învă- 
țământului secundar, menit să pună pe cu totul alte baze in- 
strucția din această importantă ramură de învățământ. Proect 
de lege care a întâmpinat însă aspre împotriviri şi care na 
devenit lege şi din cauza plecărei precipitate a Guvernului din 
care făcea parte. 

Ion Petrovici nu este numai un strălucit conferenţiar şi 
un eminent profesor, ci şi un gânditor cu o bogată activitate 
ştiinţifică. Logica, teoria cunoștinței, istoria filosofiei sunt dome- 
niile filosofice în care a lucrat cel mai intens. Lucrările lui filo- 
sofice sunt: Cercetări filosofice, Teoria noțiunilor, Probleme de 
logică, Introducere în metafizică, Studii istorico-filosofice, Dea 


www.dacoromanica.ro 


124 lon Petrovici 


supra sbuciumului, Rotocoale de lumină, Titu Maiorescu, Va- 
loarea Omului, Din cronica filosofiei românești, Pagini filo- 
sofice, Figuri filosofice contemporane, Viața şi opera lui Kant, 
Sthopenhauer, Evocări de mari filosofi. În afară de aceste lucrări 
I. Petrovici a mai publicat o serie de articole, cele mai multe fiind 
conferinţe sau comunicări în centrele occideniale de cultură, unele 
din ele purtând un puternic caracter sistematic și apărute în diverse 
reviste străine. Ele sunt: „Kant und das rumaenische Denken” 
(„Archiv fuer Geschichte der Philosophie und Soziologie” 
1927), „Prolegomena? (Internationale Zeitschrift. Die Bot- 
tcherstrasse”); „La nationalité en philosophie” (,,Revue mon- 
diale”, 15 Martie 1932); „Réflexions sur la Popularite” (,,Les 
Annales de l Universitè de Paris”, Mars-Avril 1932); „L'idée 
de Néant” (,,Sances et Travaux de l’Académie de sciences 
morales et politiques”, Mars-Avril 1933); „La philosophie fran- 
çaise en Roumanie (,,Ssances et Travaux de l'Académie de 
sciences morales et politiques”, Mars-Avril 1934); „Le dyna- 
misme contemporaine” (,,Revue Bleue”, Juin- Jeuillet 1933) ,,Rs- 
flexions sur linconséquence” (,,Revue Bleue”, Oct. 1934); „La 
connaissance humaine et le transcendent” (,,Philosophia” 1937); 
»L'Idée de Dieu devant la raison’ (Comunicare făcută la ial 
IX-lea Congres Internațional de filosofie, 1937); „Essai sur le 
bon sens” („Revue Bleue”, Aout 1936); „La philosophie du 
Compromis” („Revue Bleue”, Decem. 1937); „Le centenaire 
d'Alfred Fouillée” (,,Revue de Metaphysique et de Morale”, 
Octombrie, 1939). In aceiaşi ordine de idei putem menţiona arti- 
colul foarte apreciat asupra tineretului din România, ca răspuns 
la ancheta periodicului „Revue des Sciences Politiques” (ce que 
pense la jeunesse européenne) No. Janvier-Mars 1928, tot aşa 
cuvântarea academică festivă pentru Schopenhauer, publicată în 
„Schopenhauer Jahrbuch?” (Munchen, 1939). 

lon Petrovici s'a manifestat însă şi în literatură. El ne-a 
dat în iinereie o piesă de teatru, jucată pe scena Teatrului 
Naţional din București, apoi mai multe impresii de călătorie, 
amintiri, portrete. Înclinarea lui pentru literatură se face re- 
simțită dealtfel şi în cercetările filosofice, prin stilul colorat, 
presărat adesea cu imagini, printr'o frază cristalină şi o alcă- 
tuire arhitectonică a expunerii. 


Activitatea teoretică, Petrovici şi-a început-o cu studii din 
domeniul logicei. Aceasta nu numai datorită faptului că, în 
calitate de tânăr conferențiar la Universitatea din laşi, avea 

de propus logica, dar și datorită faptului că, spirit eminamente 
raționalist, simţea o atracție particulară pentru problemele logice. 
În „Teoria Noţiumlor”, lucrare de severă structură ştiinţifică, 
problema noţiunii este tratată în toată complexitatea ei. Din 
multele lui contribuții, mai mari sau mai mici, aduse întru 
deslegarea acestei probleme, merită să fie relevată aceia, că I. 
Petrovici face parte din puţinii logicieni contemporani, cari au 
înțeles că, în afară de noţiunile generale, există noţiunile indivi- 
duale, cu o structură logică deosebită de a celor dintâi şi 
le-au făcut loc în tratatele lor. El se întâlneşte în această pri- 
vință cu logicianul francez E. Goblot, care, izbit de faptul că 
nu la toate noțiunile avem acel raport invers proporțional 
dintre sferă şi conţinut, susținea că trebue să se facă deo- 
sebirea între concept şi idei şi că la idei numai, raportul 
este direct proporțional, — cu deosebirea însă că Petrovici 
relevând existența noțiunilor individuale, făcea acest lucru a- 
proape cu zece ani înaintea lui Goblot. O seamă de interesante 
precizări, distincţii și complectări aduce Petrovici în legătură 
cu judecătile problematice și cele cingulare, cu potisilogismele, 
cu metodele logice, cu ipotezele și limbajul, etc. Din citirea 
acestor lucrări de logică ale lui Petrovici, nu numai ne lărgim 
cercul cunoaşterii, dar totodată ne dăm seamă că chiar cea mai 
solidă disciplină filosofică, logica, se cere revizuită în anumite 
părți esenţiale !). 

Cunoaşterea omenească nu este capabilă, după Ion Petro- 
vici, să ajungă la cunoştinți absolute. Obstacole variate şi 
multiple stau în calea ei, obstacole de fapt şi obstacole de 
drept. Cele dintâi, pe care gânditorul nostru le mai numeşte 
şi exterioare, sunt mai pulin grave decât cele din urmă. Obsta- 
colele de fapt se află în interiorul însuși al spiritului și pun 
cu necesitate şi inevitabil problema limitelor înţelegerii noastre. 
În spiritul nostru nu acționează numai elemente raţionale, ci 
şi elemente iraționale, ce se împart şi ele, la rândul lor, în 
două categorii: în pasiuni și în prejudecăti. Desigur, pasiunile 
sunt minunate motoare ale acțiunii, însă când intervin în me- 
canismul cunoașteri, ele nu ajută, ci împiedică. ,,.. Pasiunea — 
cu excepția cazului foarte rar al pasiunei pure pentru adevăr — 
alterează în general perspectiva lucrurilor, îngustând câmpul 


1) Contribuţia lui Ion Petrovici în logică este expusă pe larg de |. 
Brucăr în studiul: I. Petrovici şi Logica, din „Revista de Filosofie“, 1938 
pag. 13—40,, 

viziunii. Ea introduce totdeauna o alegere arbitrară, o triere 
deformantă cum se întâmplă când nu mai vedem. de ex., de- 
fectele persoanelor iubite şi nici o calitate la oamenii detestați +). 
Amestecul pasiunilor, atât individuale cât şi colective, dena- 
urează şi falsifică aspectul obiectiv al realităţii. La fel se 
prezintă lucrurile, când actul cunoaşterii este turburat în pro- 
„cedeurile sale de prejudecăţi, adică de acele „credinți puternice 
admise fără control”. Gândirea este abătută dela ţelurile ei, 
ea este scoasă din drumul ei drept şi nu-şi mai realizează meni- 
rea. ,,Prejudecăţile care înaintează câteodată până la super- 
stiția pură, sunt cu atât mai periculoase și fascinante, cu gât 
vârsta lor este mai considerabilă, oferind astfel bătrâneţi unul 
din rarele sale triumfuri şi momente de revanșă” 2). Deşi atât 
pasiunile cât şi prejudecățile intervin deformant în cunoaşterea 
realităţii, intervenţia lor nu are caracter de fatalitate. Cu 
«eforturi mai mari sau mai mici acţiunea lor deformantă poate 
să fie redusă în efectele ei. 

Situaţia cunoaşterii se prezintă mai grav încă, dacă pri- 
vim structura însăşi a organelor ce au această menire, adică 
activitatea inteligenţi pe de o parte, a simţurilor pe de alta. De 
nenumărate ori în istoria gândirii omeneşti au fost relevate 
neajunsurile inteligenţei şi ale simţurilor, şi fiecare din cei ce 
au reflectat asupra probleme: cunoaşterii, a făcut experiența 
acestor neajunsuri. Rațiunea corectează adesea şi împlineşte nea- 
junsurile simţurilor, reuşind să concilieze imaginile lor diver- 
gente și să armonizeze ideile cele mai opuse. Pilde ale unor 
astfel de armonizări: „Cele două ipoteze astronomice — helio- 
centrică şi geocentrică — recunoscute după lungi dispute 
drept două feluri deosebite de a exprima acelaş lucru şi acelaş 
adevăr; sau cazul geometriilor noneuclidiene, având axiome şi 
teorii foarte diferite, chiar contradictorii cu acelea ale geome- 
triei clasice și totuşi la urmă, traductibile în textul euclidian, 
pe care-l pot înlocui de minune, câteodată chiar cu unele avan- 
tagii''3). Acest lucru îl face pe Ion Petrovici să conchidă că 
„cunoaşterea umană, cu structura sa proprie, nu este poate ea 
însăși decât una din versiunile fără număr ale adevărului etern 
— versiuni plasate probabil la niveluri diferite, dar totuşi echi- 


1) Transcendentul şi cunoaşterea omenească. „Revista de Filosofie“, 
4936, pag 329 

2) Ibid, pag. 330, 

3) Ibid, pag. 338. 


www.dacoromanica.ro 


Ion Petrovici 127 


valabile, în ceeace privește trăsăturile lor esenţiale şi sensul 
lor general''.1) Adevărul etern este pentru cunoaşterea umană 
un ideal îndepărtat, spre care tinde continuu şi neîncetat, fà 
să reuşească însă a-l atinge, — de unde „dinamismul fără odih- 
nă al ştiinţei omeneşti, totdeauna căutând să păşească îna- 
inte”, dar rămânând încă mereu departe de ţintă. După I. Pe- 
woa „e un adevăr pe care nu-l putem trece cu vederea şi 
un lucru care se înţelege dela sine”, că cunoştinţa a fost şi 
va fı totdeauna relativă și că niciodată nu se va realiza o 
adecvare perfectă între cunoaştere şi realitate. Rezultatele ştiin- 
tei contemporane nu fac decât să confirme aceasta. Omul de 
ştiinţă care experimentează, provoacă fără să vrea şi în mod 
necesar alterări ale realului, încât cunoștințele obişnuite despre 
real nu exprimă însuşirile acestuia, aşa cum el le posedă inde- 
pendente de cunoaşterea omenească. 

Deşi adânc convins de însemnătatea revoluționară a filo- 
sofiei kantiene, pe care Petrovici o caracterizează ca pe „o 
adevărată categorie apriorică a conştiinţei filosofice contempo- 
rane” şi deşi face, ca şi Kant, o deosebire principială între 
a explica genetic şi a întemeia critic cunoaşterea, între problema 
de fapt şi cea de drept a cunoaşterii, Petrovici nu este totuş de 
acord cu marele filosof german, în multe puncte esenţiale. Astfel 
gânditorul român se ridică împotriva identificării noţiunilor de 
apriori şi idealitate, pe care o faze Kant. Deasemeni Petrovici 
se ridică împotriva deosebirii kantiene tranşante dintre noumen 
şi fenomen, misterul aflându-se după Petrovici nu dincolo de 
lucruri ci în interiorul lor, absolutul în relativ, realul în aparent. 
Kant grezea la fel, izolând cunoaşterea de existenţa în sine şi 
negând orice paralelism între ele. Petrovici este însă de acord 
cu marele gânditor german în cesace priveşte caracterul uman 
al cunoaşterii. „Căci încă odată, spune el, nu găsesc nimic 
neverosimil în supoziţia că chiar principiile gândiri noastre, cel 
puţin în ceeace privește forma, să fi luat cuta limitelor noastre, 
o modalitate specială care este a noastră, bineînţeles fără a ne 
încercui întrun vis, fără a tăia punțile către lumea adevărată 
şi tără a pierde elanul care ne împinge către absolut” 1). Această, 
mutare a principiilor gândirii la limitele noastre, această schim- 
bare a lor, acest dinamism, cum îl mai numeşte I. Petrovici, 
ne lasă câteodată „să întrevedem, chiar în dauna lor, un sistem 


1) Ibid,, 
2) Ibıd,, pag. 340, 

de gândire mai perfect, capabil de a furniza o viziune mai desă- 
vârşită a existenței”. Petrovici se apropie de Kant şi atunci 
când admite posibilitatea existenţei unui spirit deasupra exi- 
stenței umane, care să posede o putere de coordonare a datelor 
cunoaşierii incomparabil superioară celei umane şi să realizeze 
o sesizare incomparabil mai adecvată a realului. Spiritul uman 
crează necontenit versiuni despre lume, dar cum creiază una, 
visează imediat o alta. „Omul, spune Petrovici, este mica scoică 
ce poate fi ținută pe podul palmei, dar care închide în micul 
său spaţiu, sgomotul revelator al oceanului infinit”). Il în- 
chide, trebue să adăugăm, în parte, fără a-l putea sesiza și 
exprima vreodată în întregime. 

Atât împotriva lui Kant cât şi a unor puternice tendinți 
filosofice contemporane, Petrovici consideră spaţiul mai funda- 
mental și cu o mai adâncă semnificare ontologică decât timpul. 
Notiunea de timp implică o seamă de dificultăți pe care nu le 
întâlnim la noţiunea de spaţiu. Mai întâi ideia infinități tim- 
pului esie mai incomprehensibilă și mai absurdă decât aceea a 
spahului. „Căci, spune Petrovici, dacă suntem precedaţi de un 
timp infinit, atunci trebuia să se întâmple până acum tot ce e 
posibil a se întâmpla; zilele vieții noastre nu pot adăuga nimic 
la ceeace a fost, fiindcă infinitul nu mai poate creşte, după cum 
nici nu poate scădea, — adunarea şi scăderea presupunând tot- 
deauna cantităţi limitate; faţă de un timp infinit nu există 
epoci mai scurte sau mai lungi, o durată mai mare sau (mai 
mică, desființându-se astfel orice diferenţiere în mărimi varia- 
bile şi deosebite; tot aşa nu se poate atribui nici un scop 
existenței, scopurile presupunând o ţintă finală, care e fără sens 
în infinitalea timpului. Deaceea când voim să găsim un înteles 
evoluțiunii, trebue neapărat să plecăm dela un punct al trecu- 
tului şi să ne îndrumăm către un punct al viitorului, deci să 
țărmurim timpul între două limite, ceeace este potrivnic nemăr- 
ginirei lui structurale” ?). Apoi un alt mare neajuns al noţiunei 
de timp stă în faptul că, existența noastră desfășurându-se 
în timp şi timpul fiind într'o curgere permanentă, viața noastră 
capătă o înfăţişare bizară, curioasă. „E o adevărată tragedie 
pentru viaţa noastră, această structură etern curgătoare, după cum 
este o ciudăjenie, această existență, petrecută pe muchia unei 
clipe, care sosește grăbită din nefiinţa viitorului, pentru a se 


1) Ibid., 
2) Ibid., pag. 320, 

revărsa îndată în neantul trecutului. Te întrebi când trăim şi ce 
fel de trăire este aceasta, între două abisuri căscate, călărind 
pe un prezent care e şi nu e, care vine o clipită pentru a 
pleca numai decât” +). Desigur şi spaţiul prezintă o mulţime de 
neajunsuri, totuşi ele nu sunt atât de stranii şi de absurde ca 
ale timpului. Inainte de toate prezintă marile avantagiu de a 
anihila în parte opera nimicitoare a timpului. Nici spaţiul nu 
este în stare, din pricina distanţei prea mari pe care o pune 
între subiectul cunoscător şi obiectul de cunoscut, să exprime 
exact eternităţile transcendente. Şi cu toate acestea „„dacă.... 
este vorba să avem o imagine mai apropiată de acel eden al 
eternităților incoruptibile şi al tăriilor albastre, apoi aceasta o 
vom găsi mai puţin în goana fără odihnă şi fără sfârșit a tim- 
pului, cât în imensitatea stabilă a unui spaţiu, în care aşa de 
măreț se încadrează multicolora pânză a splendorilor naturi” 2). 

Făcând din spaţiu o expresie mai adecvată a realității ul- 
time, Petrovici nu înţelege să scoboare prin aceasta realitatea 
psihică sub cea materială, căci după Petrovici lumea psihică 
nu este mai adâncă prin aceia că se prezintă sub forma timpului, 
ci datorită faptului că „ni se relevă printr'o intuiţie nemijlocită”. 
Departe de a conferi realităţii psihice o existenţă mai profundă, 
timpul dimpotrivă „,o îngustează şi o destramă, împiedicând 
echivalarea ei cu însuşi absolutul”' 3). Psihicul nu constitue con- 
ținutul intim al realității, iar dovada pentru aceasta ne-o oferă 
faptul că legile lumii fizice nu pot fi deduse din legile vieţii 
sufleteşti. Nu pot fi deduse, din cauză că existenţa spaţială cu- 
prinde ur. plus faţă de cea temporală şi anume un plus, nu 
de complicaţie, ci de natură. Petrovici recunoaşte că nici din 
legile materiei nu se pot deduce legile vieţii sufletești, dar 
totodată susţine că numai recurgându-se la spaţialițate se poate 
dobândi o cunoaştere mai complectă a vieţii sufleteşti. Să ne 
gândim de cât folos este de pildă fiziologia pentru psihologie. 
„Apariţia senzaţiilor ar rămâne o enigmă fără invocarea exci- 
taţiilor fizice, după cum memoria deasemeni ni se lămureşte mai 
bine prin studiul proprietăţilor cerebrale. Şi este aşa de adevărat 
că forma spaţiului e mult mai proprie pentru a ne face să înţe- 
legem conservarea şi stabilitatea, decât timpul pururea mobil, 
încât vedem pe însuși Bergson — deşi continuă a susține îndărăt- 
nic că memoria e un act pur spiritual — că atunci când vrea 

1) Ceva da pre timp şi spaţiu, „Revista de Filosofie”, 1934, pag. 229. 


2) Ibid, pag, 231, 
3) Ibid., pag. 243. 9 

să ne explice păstrarea amintirilor şi revenirea lor treptată 
în conştiinţă, imaginează un con cu baza în sus și cu vârful 
în jos (pe unde se scurg una câte una suvenirile, înserându-se 
în actualitate), aşa dar se serveşte de o imagine geometrică, 
eminamente spaţială” 2). 

„Dintre gânditorii români, I. Petrovici este acela care, după 
C. Rădulescu-Motru, şi-a pus în cultura românească deschis 
problema legitimităţii metafizicei. I. Petrovici are în această 
privinţă meritul că într'o vreme în care metafizica era vor- 
bită de rău şi condamnată fără rezerve, a căutat să demon- 
streze necesitatea acestei discipline filosofice, aducând în spri- 
jinul ei o serie de argumente din cele mai convingătoare. Nu 
era fireşte lucru uşor să pledezi o cauză pe care majoritatea co- 
vârşitoare a filosofilor contemporani o considerau ca pierdută. 
Căci, ce-i dreptul, începând de pe la mijlocul secolului trecut, 
filosofi de mâna întâia căutau să dovedească zădărmcia specu- 
Jaţiilor metafizice şi nevoia stringentă de a concentra toate efor- 
turile asupra mijloacelor de cunoaştere. Faptul acesta îşi avea 
negreşit explicaţia: “idealismul german, cuprins de orgie spe- 
culativă, construise o serie de sisteme îndrăzneţe, ce se cioc- 
neau cap în cap, lăsând asupra celor ce luau cunoştinţă de 
ele o impresie deadreptul deprimantă. O lipsă de prundenţă şi 
spirit critic stătuse la baza tuturor acestor construcții. Urmarea 
logică ar fi trebuit să fie însă, nu părăsirea în întregime a 
speculațiilor metafizice, ci străduința de a păstra aceste specu- 
laţii în strânsă legătură cu cercetările exacte. Ceeace nu a fost 
cazul. Şi astfel am avut o abandonare de aproape un secol a 
metafizicei. Este drept că în acest timp gândirea filosofică n'a 
stat pasivă. În toate disciplinele ei s'a lucrat enorm. E deajuns 
să amintim de progresele pe care le-a făcui bunăoară logica în 
acest timp şi de lămuririle la care a ajuns teoria cunoștinței. 

I. Petrovici a văzut în condamnarea metafizicei o mare 
greşeală. Deaceea el a căutat să arate principial dreptul la 
viață al metafizicei, izvorâtă din nevoia de nestins a spiritului 
de a deslega misterele adânci ale existenței, de a sesiza princi- 
piile prime ale lumii şi de a cunoaşte elementele constituente 
ale cosmosului. Două izvoare inepuizabile are după dânsul ten- 
dința metafizică a spiritului: unul de natură teoretică şi altul 
de natură practică. Noi tindem necontenit şi aproape fără răgaz 
spre o privire de ansamblu a fenomenelor, noi ne străduim să 


1) Ibid., pag. 234, 

desprindem din multiplicitatea infinită şi aparent incoerentă a 
fenomenelor, unitatea lor ontologică, ordinea lor desăvârşită. E 
o tendinţă ce stă în strânsă legătură cu funcţiile noastre de cu- 
noaştere, o tendinţă care nu cuprinde în sine nimic de natură 
practică, ci se declară satisfăcută de îndată ce a ajuns să prindă 
tâlcul adânc al armoniei universale. În afară de această năzu- 
ință spre unitate şi ordine, mai este apoi activitatea practică 
pe care se sprijină tendința metafizică. „Omul îşi dă în mod 
natural seama că toată conduita lui se poate preschimba după 
cum universul este în sine bun sau rău, după cum are sau 
nu un scop, după cum e un mecanism orb sau are un stăpân 
cârmuitor. Această atârnare a conduitei sale de natura şi va- 
loarea lumii înconjurătoare, îl împinge pe fiecare să speculeze 
cu mijloace oricât de puţine asupra rostului acestei lumi, să 
aibă o metafizică aşadar. Omul simplu nu se deosebeşte în 
această privință de acel instruit, şi o dovadă a amestecului 
metafizicii în conduita practică a marei mulțimi, e, de exemplu, 
frecventa chemare a lui Dumnezeu, ca martor, la cele ce se 
declară ori la ceeace se făptueşte”” 1). Deaceea el caută să-şi dea 
seama de rostul şi mersul lumii, spre a şti căror principii anume 
să-şi supună acţiunile sale, pentru a le face conforme cu mersul 
general al universului. În această privinţă nu este deosebire între 
omul cult şi cel incult, căci şi unul şi altul simt deopotrivă ne- 
voia unei concepţii generale, cu deosebirea numai că în vreme 
ce omul cult poate avea o concepție mai mult sau mai puţin 
proprie, omul simplu găseşte în religie privirea de ansamblu, 
care oferă totdeodată şi principiile cu ajutorul cărora să-şi nor- 
meze activitatea practică. 

Aceste două tendinţe sunt aşa de puternice, încât ele nu pot 
dispărea decât odată cu dispariţia sufletului omenesc însuş; ele 
sunt năzuinți permanente şi eterne, şi singurele în stare să dea 
sufletului o semnificare spirituală. Adversarii metafizicei nu au 
fost şi nu vor fi nicicând în stare să anihileze aceste năzuinți. 
Istoria filosofiei dovedeşte că tocmai atunci când adversarii 
erau mai siguri de succesul lor deplin, renaşterea metafizică a 
reizbucnil cu mai multă ardoare. 

Impotriva argumentului positiviştilor, că speculațiile meta- 
fizice au căşunat deseori în istoria ştiinţelor, neajunsuri acestora, 
că idei metafizice preconcepute au împiedecat ştiinţele să exa- 
mineze nepărtinitor şi să observe corect fenomenele, Petrovici 


1) Introducere în metafizică, ed, II, pag. 14, 

obiectează că de aci nu se poate trage decât o singură concluzie 
necesară, anume: „Eliminarea metafizicii din conţinutul ştiin- 
telor, iar nu și din acel al preocupărilor noastre” 1). Şi, adaogă 
Petrovici, poate nici măcar atât. În orice ştiinţă întâlnim o parte 
mai generală şi mai ipotetică, care se aseamănă cu ideile me- 
tafizice, aşa încât în orice ştiinţă întâlnim şi elemente meta- 
fizice. lar dacă speculaţia metafizică a dăunat uneori ştiinţelor 
positive, aceasta se datoreşte nu faptului că era metafizică, ci 
fiindcă era greşită. „Ideia eronată — dânsa — este vrăjmaşa 
ideii exacte, dar nu orice eroare are caracter metafizic, după 
cum nici orice metafizică nu urmează să fie eronată '2). Cât de 
necesare sunt ideile metafizice ne-o dovedeşte cazul atâtor oameni 
de ştiinţă cari fac metafizică fără să vrea, şi o foc slab şi 
foarte unilateral, strămutând în domeniul metafizic nişte gene- 
ralizări superficiale ale specialităţi lor. „lar acest diletantism 
metafizic poate fi, pe lângă toate celelalte motive arătate, o nouă 
rațiune pentru a se cere recunoaşterea formală şi cultivarea cu 
toate garanţiile de cunoștință reală și variată, a acelei disci- 
pline pe care o reclamă sufletul nostru setos de cunoaştere com- 
plectă, — a acelei discipline căreea în lipsă de alt nume, să-i 
zicem tot metafizică''3). Sa mai argumentat însă împotriva 
metafizicii că întrucât cunoştinţa noastră este relativă şi. meta- 
fizica are ca obiect absolutul, nu poate fi vorba de o cunoaştere 
a absolutului, rămânând numai domeniul relativului ca obiect al 
ştiinţelor positive. La aceasta Petrovici răspunde că în chipul 
acesta se săvârşeşte o mare eroare. „Este o profundă neexacti- 
tate, spune el, să se conceapă existența cu lumea fenomenelor 
relative de o parte şi cu absolutul de altă parte, aşa ca să se 
creadă că cineva s'ar putea ocupa perfect de relativ, neglijând 
cu totul realitatea absolută, după cum cineva poate să lucreze 
întrun lan de grâu, fără să treacă alături într'o dumbravă, ră- 
mânând la linia de demarcaţie, unde sfârşeşte una şi începe 
cealaltă. Dar nu în modul acesta — ca două ţinuturi înveci- 
nate — trebue conceput raportul dintre relativ şi absolut, ci 
cu totul altfel. Absolutul este implicat în relativ. Ei se găsesc 
pretutindeni împreună” 4). Un lucru cu mari consecinți şi în 
ce priveşte felul cum concepem atât metafizica cât şi ştiinţa. 
„Ştimţa şi metafizica făuresc icoane despre aceeaş sau aceleaşi 


1) Ibid., pag. 18. 
2) Ibid., pag, 18. 
3) Ibid., pag, 20. 
4) Ibid., pag. 25—26. 

realităţi. Dar ştiinţa le făureşte cu mai mult relativ şi cu mai 
puţin absolut (punând accentul pe înfățișarea lor sensibilă), pe 
când metafizica le alcătueşte, în orice caz tinde să le alcătuească, 
având un maxim de absolut şi un minim de relativ (punând 
accentul pe substratul lor suprasensibil ). Nu avem deci o deosebire 
de domenii, ci de punct de vedere; şi am putea zice nu de na- 
tură, ci de grad” 1). S'a mai obiectat apoi că dacă privim istoria 
sistemelor filosofice, ceeace ne isbeşte este desbinarea şi lupta 
dintre ele, făcându-ne astfel să conchidem asupra inutilităţii 
şi neputinței lor. La aceasta Petrovici răspunde că numai în 
aparență lucrurile se prezintă astfel, dar că în fond situaţia 
e alta: „Sistemele nu atât se combat, cât se completează '2). 
S'a mai obiectat în sfârşit, că în metafizică nu există un progres, 
fiindcă toate teoriile metafizice au fost formulate în antichitate. 
„In această afirmaţie, spune Petrovici, se găseşte o jumătate de 
adevăr şi o semiinexactitate. Este adevărat că filosofia modernă 
nu are o înfăţişare cu totul nouă faţă de cea antică. Dar asta 
ar trebui tocmai să ne fortifice optimismul arătându- ne trăinicia, 
cugetări, şi probându-ne că şi în metafizică ceeace s'a construit 
eri nu se dărâmă mâine’ '3). Este apoi inexact că teoriile şi 
sistemele moderne n'ar fi adăogat nimic la cele antice şi că 
ele n'ar fi decât o simplă repetire a acestora. Pentru cine cu- 
noaşte lucrurile, situaţia se orezintă cu totul altminteri. 

lar dacă rezultatele speculaţiei metafizice sunt incerte, 
totuşi ele sunt mai bune decât dacă nam avea nimic sau 
am renunţa definitiv la ele. „Chiar dacă o teorie metafi- 
zică nu poate răspunde de-a-dreptul întrebării, ce e universul?, 
ea poate răspunde la altă întrebare: ce poate crede omul des- 
pre univers sau cum îl poate concepe omul? Cum apare universul 
acesta în origina, în desfăşurarea şi perspectivele sale faţă de 
mintea omenească ce se sileşte a-l oglindi? Şi oricât s'ar deo- 
seb: această din urmă întrebare de aceea, mai pretențioasă, 
aruncată întâi — ce este universul în sine? — ea nu devine 
prin aceasta nevrednică de interesul nostru, pentru bunul motiv 
că în răspunsurile ce le vom da aicea, o să se străvadă cu necesi- 
tate, ceva din răspunsul pe care o minte mai puternică de cât a 
noastră, l-ar da la prima întrebare. E mare deosebire între o 
țară oarecare şi harta ei redusă, pentru uzul nostru, la dimensi- 
unile unei coli de hârtie. Dar totuş cine ar putea să afirme 


1) Ibid., pag. 26. 
2) Ibid., pag, 34. 
3) Ibid., pag, 35. 

că o astfel de hartă nu ne spune şi nu ne învaţă nimic despre 
ce este şi de cum se înfăţişează ţara însăşi în imensele ei 
proporții adevărate?” 1). 

Dar Petrovici nu s'a mulţumit numai să arate necesitatea 
metafizicii, ci în acelaş timp el a căutat să indice şi raporturile 
pe care metafizica, privită ca disciplină teoretică, le are cu ştiin- 
tele exacte. Între ştiinţele exacte şi metafizică nu poate fi, aşa 
cum s'a crezut o bună bucată de vreme, conflict; bine-înţeles 
dacă fiecare îşi înţelege menirea şi nu-şi depăşeşte limitele 
cuvenite. Petrovici lămureşte nu numai că nu poate fi con- 
flict, dar că din contră între ele trebue să fie o strânsă colabo- 
rare, fiindcă numai aşa cunoştinţa în genere poate face în 
adevăr progrese. 

Nu numai faţă de ştiinţele exacte caută Petrovici să deli- 
miteze domeniul metafizicei, ci, fapt mai dificil, şi faţă de re- 
ligie. — El relevă legăturile dintre metafizică şi religie, ajun- 
gând la concluzia că religia este practica metafizicei şi că prin 
urmare între una şi alta nu poate fi conflict. Religia prezintă 
însă mari avantagii faţă de metafizică. Mai întâi prin aceea că 
în vreme ce metafizica face afirmaţii problematice, religia face 
afirmaţii categorice, şi se ştie ce atracţii exercită asupra masselor 
afirmațiile făcute cu hotărâre şi fără ezitări. Apoi prin aceea 
„că orice religie prezintă o clădire gata, isprăvită, în timp ce 
metafizica e o clădire în veşnică construcție”. Deasemeni prin 
aceea că are un ritual, care este totdeauna o forţă. In sfârşit 
prin aceea că „oricare din ele reprezintă îndeobşte o tradiţie a 
unui popor, şi nicăeri ca în umbra bisericilor şi lespedea mâ- 
năstirilor nu simţi legătura cu strămoșii, acea tainică unire cu 
ceeace a fost''2). Metafizica şi religia sunt prin natura lor 
menite să se înțeleagă, nu să se răsboiască. 

Metafizica însă, dacă vrea să fiinţeze ca disciplină teo- 
retică, trebue să posede, ca toate disciplinele de acest fel, şi o 
metodă a sa proprie. Problema metodei este de o importanţă 
capitală în metafizică. Şi cum am văzut că „condiţia de existenţă 
a metafizicii este şi rămâne depăşirea experienţei şi a lumii ob- 
servabile”, obiectul ei nu poate rămâne fără consecinţi asupra 
metodei ei proprii. „Nefiind o ştiinţă care să se învârtă în 
arena şi câmpul experienţii, metoda ei de lucru nu poate fi 
metoda experimentală”, ceeace nu trebuie interpretat în sensul 
că metafizica s'ar putea „construi fără o largă bază de fapte 


— 


1) Ibid., pag, 36—37. 
2) Ibid., pag. 105, 

concrete”. Dar metoda metafizicii nu poate fi nici metoda a- 
prioricä-rațjonalistă, fiindcă această metodă e indicată atunci 
când e vorba de realități posibile, ci nu şi atunci când e vorba 
de realitatea efectivă. „Construcţiile apriorice cu caracter me- 
tafizic nu pot avea, spune Petrovici, decât valoarea unor opere 
de imaginaţie, a unor alcătuiri subiective, care pot fi ingenioase 
şi interesante, dar care nu implică valoare de adevăr” 1). Ceeace 
se poate spune apriori, fiind de natură pur formală, înseamnă 
că o metafizică ce ar proceda astfel nu şi-ar îndeplini menirea, 
„care este şi rămâne o cercetare a realităţii în esenţa ei sub- 
stanțială”. Dar nici metoda intuitivă, așa cum o preconizează 
Bergson, nu este mai indicată, fiindcă o filosofie lipsită de 
concepte nu mai este filosofie. Metoda metafizicii nu poate fi 
toto genere diferită de aceea a ştiinţelor pozitive. „Metafizica ne- 
fiind alta decât o armonizare şi o continuare mai departe a ipo- 
tezelor de ştiinţă positivă, catul de deasupra al unui edificiu 
care porneşte de la temelia faptelor, trece prin etajele diferitelor 
ştiinţe şi năzueşte să cucerească tot mai mult din înălțimile văz- 
duhului, ea nu se poate servi decât de aceleași mijloace de con- 
strucţie, bineînţeles cu modificările pe care le impune depăr- 
tarea crescândă de faptele concrete şi suirea într'un aer din ce 
în ce mai rarefiat" 2). Metoda empirică pură, simpla constatare 
şi descriere a faptelor, fără intervenția activă a rațiuni, nu este 
suficientă nici măcar în ştiinţele care se ocupă cu faptele. Cu 
atât mai mult în metafizică. „„Cu cât regiunea exploraţiunii noastre 
e mai departe de tărâmul concret al experienţii şi sustras veri- 
ficării directe a faptelor, cu atât raţiunea intervine mai eficace, 
nu creând noţiuni din propriul său exerciţiu sau simpla ei rä- 
sucire, cum au crezut-o unii, ci urmărind raza faptelor, des- 
fășurând până departe ghemul bine înodat al datelor brute. 
În metafizică, mai cu seamă, unde trebue să ne săltăm cu mult 
deasupra realităţii observate, participarea raţiunii e cât mai largă, 
cât mai întinsă. Slujindu-se de directive inerente structurii sale, 
ea complectează, întregește, fragmentul de lume pe care îl per- 
cepem, servindu-se de propriile lui indicaţii şi de sugestiunea 
propriilor lui elemente. Atunci când aceste indicaţii sunt echi- 
voce, le analizează, le cântărește şi le clarifică; atunci când 
sunt insuficiente într'o parte, le întregeşte din logica altor părţi; 
însfârşit întrucât anumite aspecte ale lumii sunt dependente de 


1) Ibid”, pap. 54, 
2) Ibid., pag, 72. 

anume exigenţi ale unei forme inevitabile pe care trebue s'o 
aibă, iar conturul formei îl găsim, apriori, în cuprinsul intelectului 
nosiru, atunci se poate complecta pe alocuri edificiul metafizic, 
pe cale curat mintală, chiar acolo unde lipsesc cu totul indicaţiile 
clare, din partea experienţii. Metoda fundamentală a metafizicii 
nu poate fi alta decât cea empirio-raționalistă”' 1). Adică rațiu- 
nea pornind de la fapte şi sprijinindu-se pe fapte. După I. Pe- 
trovici, istoria sistemelor filosofice ne învaţă că metoda care 
dobândeşte o poziţie centrală în construcțiile metafizice este 
metoda analogiei. Aceasta însă, ca să fie în adevăr eficace, tre- 
bue să fie prevăzută cu toate garanţiile necesare. Aici este 
rolul cel mare al raţiunii care analizează, compară, examinează 
critic şi conchide. 

Petrovici este de părere că în construcţiile metafizice, 
alături de călăuza logică, poate fi folosită şi călăuza estetică, 
fără ca prin aceasta să fie primejdia de a confunda adevărul 
cu frumosul. „Ideia de „regularitate? este comună amândurora, 
principiul „unităţii în varietate” le este deasemenea comun, nă- 
zuința „simplităţii iarăş a condus la rezultate fericite atât în 
elaborările ştiinţifice cât şi în plăsmuirile artistice. Prin utili- 
zarea comună a „analogiei” ținuturile adevărului şi frumosului 
se ating” ?). 

Într'un cuvânt, după Petrovici, „metafizica nu poate fi 
înlocuită de nicio ştiinţă positivă, nici de ansamblul lor” 3). 

Petrovici nu s'a oprit însă numai la justificarea principială 
a metafizicei, ci a mers mai departe, punând o serie de probleme 
metafizice şi încercând să le rezolve. Una din aceste probleme 
metafizice fundamentale pe care şi le-a pus şi în legătură cu 
care a adus deasemeni contribuţii interesante, este vechea şi în 
timpurile noastre mult dezbătuta problemă a neantului. Impo- 
triva unui grup de gânditori, după cari neantul nu este gândibil 
şi că gândirea neantului echivalează cu suprimarea gândirii, 
Petrovici admite că despre neant ne putem face o idee şi că 
această idee este valabilă. Existenţa ca atare este un fapt de 
care ne putem îndoi, fiindcă nu există în mod necesar. lar ceea- 
ce face ca existența să ne apară nu înţeleasă de sine ci învăluită 
în muster, este prezenţa ideei de neant, concepută fie.şi numai ca © 
simplă posibilitate. „Și fără i impresia misterului, n'ar mai fi ne- 
voie de explicaţii supranaturale, nevoie rămasă vie în ce priveşte 


1) Ibid., pas. 13—14. 


2) ibid., pas. 79, 
3) Ibid., pag. 83. 

originea lumii și servind de motor tuturor religiilor” 1). Ideia de 
neant aduce servicii imense: ea linişteşte sufletul, îi dă posibilita- 
tea să se odihnească. Deaceea „o teorie ştiinţifică este cu atât 
mai satisfăcătoare, cu cât elementele ei ultime sunt mai apro- 
piate de neant”. Dar dacă ideia de neant e conceptibilă, tre- 
cerea dela neant la ceva, depășește după Petrovici orice concep- 
tibilitate. Această trecere dela neant la ceva, este imposibilă, din 
cauză că termenii corelativi, neant şi ceva, se exclud reciproc. 
La fel nu se poate concepe trecerea de la posibil la real, 
afară de cazul când prin posibil se înţelege un real camuflat. 
Realul creat de posibil, înțeles în mod strict, ne dă, spune Pe- 
trovici, aceeaș idee de ciudăţenie ca şi realul creat de neant. 


Dificultăţile sunt după Petrovici insurmontabile, când e 
vorba de un neant care precede existența sau care-i urmează ace- 
steia. Neantul absolut nu poate fi conceput, sub nici un motiv, 
nici înainte, nici după existenţă. lar a identifica neantul cu incog- 
noscibilul, cum face Rickert, este o eroare. E drept că între 
ideia de neant și aceia de incognoscibil. există oarecare apro- 
pieri, ca de pildă că ambele sunt lipsite de calităţile lumii cog- 
noscibile, sau că ambele sunt noţiuni terminale şi odihnitoare. 
Dar atât. Căci altfel nu. există între cele două noţiuni nici o 
asemănare. În realitate s'a imaginat incognoscibilul și s'a recurs 
la el, tocmai pentru a evita enorma dificultate de a deduce lumea 
din nimic. Din incapacitatea minţii de a deriva ceva din ni- 
mic, s'a făurit ideia de incognsocibil, care prezintă marele avan- 
tagiu că este o existenţă care, deşi incognoscibilă în ce priveşte 
celelalte calităţi, este totuşi concepută ca plină şi necesară. 
Dar nici la incognoscibil nu se poate rămâne. După Petrovici 
gândirea filosofică a descoperii o idee mai luminoasă şi de un 
mai înalt prestigiu: e ideea de Dumnezeu. Ideea de neant şi cea 
de incognoscibil sunt etape spre ideea de Dumnezeu. ,,...Ideia 
de Dumnezeu este, spune Petrovici, echivalentul existențial şi 
fecund al ideii de neant, radical vidă şi stearpă''2). Ideea de 
Dumnezeu oferă spiritului omenesc incomparabil mai mult decât 
îi oferă ideia de neant; şi deaceea spiritul omenesc tinde mereu 
spre această idee. Negarea însă şi neantul, își au fundamentul 
în chiar naşterea lumii noastre. lar când conştiinţa noastră se 


m 


i 1) Vd. L'idée du néant, în Séances et travaux de l'Académie des 
Sciences morales et politiques. Mars-Avril 1933 pag. 294, 
2) Ibid., pap. 299, 

foloseşte de nsgaţie şi îşi pune ideia de neant, nu face altceva 
decât să oglindească existența cognoscibilă. Negativul este una 
din tarele existenței cognoscibile şi care împiedică spiritul de a 
ajunge la repaos, — atât la repaosul pe care speră să i-l 
ofere neantul absolut cât şi existența absolută. „In orice caz 
pentru noi, oamenii, negarea, care poate să se extindă până 
la abolirea totală, este o funcție esenţială. Neantul deci este 
pentru noi o-idee conceptibilă, care posedă chiar anumite a- 
tracţii. Dacă ea este aceea care ne îndepărtează de Dumnezeu, 
tot ea ne readuce la el şi tocmai prin ea noi încercăm să ne 
întoarcem în paradisul pierdut” 1). 

În ce priveşte existența lui Dumnezeu, Petrovici nu este 
de acord cu tendinţele contemporane din filosofia religiei, care 
încearcă să-i întemeeze existenţa exclusiv pe sentiment şi emo- 
țiune. „Căile sentimentului sunt ca nişte căi ferate aparținând 
unor companii particulare şi care pot desigur aduce servicii reale, 
dar care, mai ales în momente critice, nu se pot sustrage con- 
trolului central şi supravegherei statului. Statul, în cazul no- 
stru, este raţiunea, care ne aduce garanția legilor şi fermitatea 
sprijinului lui” 2). A reduce excesiv sau a trece cu vederea rolul 
rațiunei în geneza ideii de Dumnezeu, înseamnă după Petrovici 
a uita că religia sa născut în bună parte datorită raţiunii, în- 
seamnă a uita deasemeni că explicațiile religioase, oricât de 
naive şi elementare, satisfăceau la origine raţiunea. Rațiunea a 
prezidat atât la nașterea ideei de Dumnezeu cât şi la conser- 
varea ei în decursul secolelor. „Fără osatura intelectuală nu s'ar 
fi putut nici ajunge la noţiunea de Dumnezeu, care în toate re- 
ligiile include conţinutul determinat „al unei existente exterioare 
şi superioare naturei, al unui „,dincolo”, nici chiar s'o păstreze” 3). 
Ideea de Dumnezeu poate fi dovedită cu ajutorul raţiunei. Şi 
anume cu ajutorul raţiunei, pe cale aposteriori. Petrovici este 
ferm convins că vechiul argument cosmologic nu şi-a pierdut 
rolul şi că, modificat în parte, este de o eficacitate concludentă 
pentru existența lui I)umnezeu. Se mai poate dovedi existenţa 
lui Dumnezeu plecând dela aspectul ierarhic al naturei. Natura se 
prezintă sub grade evolutive, care culminează cu omul. Spiritul 
omenesc nu se opreşte însă la sesizarea treptelor existente, ci 
imaginează grade care-l depăşesc şi se ridică până la ideia 


1) Ibid. pag. 300, 

2) Lhdee de Dieu devant la raison. Comunicare la Congresul Descar- 
tes, August 1938. 

3) L'idée de Dieu devant la raison. 


www.dacoromanica.ro 


Ion Petrovici 139 


unei existente perfecte. Dobândirea acestei idei nu trebue consi- 
derată însă numai ca fructul unui proces abstract şi dialectic, 
care ar încheia ideal seria proceselor reale, ci şi ca „sesizarea 
unui elan interior care ne traversează, venind de sub noi și 
tinzând să treacă dincolo de noi’ — un elan care traversează 
întreaga natură şi pe care şi animalele l-ar sesiza, dacă ar aveă o 
conştiinţă mai puternică. „„Graţie unei conştiinţe cu mult mai 
luminate, omul, turmentat de aspiraţia de a se depăşi pe sine 
însuşi, percepe elanul vital nu numai pe porţiunea de nivel 
a treptei sale, ci îl simte venind de jos şi tinzând să treacă mai 
departe şi mai sus. De aci oscilarea ființei umane între demon 
şi înger; de aci senzaţia unei ierarhii pe care omul o complectează 
cu spiritul său dincolo de treapta pe care se află. Dumnezeu ar 
fi expresia concentrată şi abreviată a treptelor viitoare, oarecum 
şi aceea a forţelor latente care fac posibilă această ascensiune” 1). 
Totuşi nu trebue să-l concepem pe Dumnezeu ca pe o perfecţiune 
ce este în curs de realizare, ci dimpotrivă ca pe o perfecţiune 
realizată, dintru început şi pentru totdeauna. Absolutul este dea- 
supra instabilității, deasupra devenirii empirice. ,„„Absolutul fiind 
deasupra instabilității temporale, diferitele faze ale perfectibili- 
tăței dinamice devin pe planul eternității, poziţii care nuan- 
țează pantele perfecţiunei în complectitudinea şi strălucirea ei 
eternă. Precum succesiunea timpului presupune absolutul eter- 
nității, dinamismul perfectibilităţei presupune perfecţia reali- 
zată''2). Perfecţiunea nu poate sta pe acelaș plan cu perfecti- 
bilitatea, căci perfecțiunea „implică o coeternitate cu lanţul in- 
finit al fenomenelor”. Dumnezeu apare astfel ca suportul per- 
manent al lumii, fără care aceasta s'ar prăbuși. 

Cu ajutorul unor probabilităţi inductive putem deci ajunge 
la dovedirea existenţei lui Dumnezeu. Faptul că se recurge la 
astfel de mijloace, cu o eficacitate logică redusă, nu poate con- 
stitui o obiecţie împotriva căii alese, căci „probabilitățile in- 
ductive se transformă ele însele în general în certitudini” 8). 

In ultimele sale studii tendinţele metafizice constructive se 
accentuează puternic la |. Petrovici. În studiul „Dincolo de zare, 
problema supraveţuinii în cadrul criticii filosofice” 4), Petrovici 


1) Ibid, 

2) Ibid. 

3) Punctul de vedere susţinut de Petrovici, cu toată prudențţa lui cri- 
tică, a fost deplin aprobat de neotomistul Jolivet, în darea de seamă a des- 
baterilor Congresului Descartes (Revue Thomiste. Janvier 1938, p. 178). 
De altfel toate dările de seamă apărute în revistele străine (franceze, ger- 
mane, italiene) au fost unanime să sublinieze importanța comunicării filoso= 
fului român, 


4) In revista „Gândirea“ Nr, 7, Sept. 1939, . 

caută să arate „imensa heterogeneitate dintre spirit şi corp, care 
exclude de plano, o identificare împinsă prea departe şi o 
dependenţă prea profundă a unuia de celălalt”, precum şi că 
„existenţa spirituală depăşeşte cu mult realitatea fizică, nu numai 
când privim lucrurile în ansamblu, dar şi când coborâm în 
amănunt” 1). Spiritul e profund deosebit de corp, între altele, 
prin două atribute elocvente: conştiinţa spirituală cuprinde în 
sine întreaga lume materială infinită, în timp ce corpul nostru 
este o părticică infimă din această lume materială; spiritul e 
transparent, în vreme ce corpul e opac, căci, în adevăr, dacă 
pun o carte într'un sertar ea dispare, pe când dacă o fac conţinut 
al conştiinţei mele, ea intră în raporturi cu altele. Pentru a 
dovedi oă existența spirituală depăşeşte realitatea fizică, Petro- 
vici aduce o serie de patru argumente. Un prim argument — fo- 
losind o interpretare a lui Bergson — îl constitue memoria. 
Se ştie că suvenirurile noastre apar în conştiinţă în măsura ne- 
voei de conservare şi în urma unei selecţii, dar că în anumite 
împrejurări — de pildă când omul e pe punctul de a se îneca — 
amintirile năvălesc impetuos, fără a mai ţine seamă de selecţia 
impusă de principiul conservării. Ceeace dovedeşte că „corpul 
apare nu ca un substrat, ci ca o limită şi ca o barieră '2). Un 
al doilea argument îl constitue raţiunea. Înzestrată cu forme 
apriorice, menite să organizeze lumea sensibilă, ea întâmpină 
în această operă de organizare rezistenţe. „Mintea noastră nä- 
zueşte unitatea şi identitatea. Lumea materială ne oferă com- 
plexitate, diversitate ireductibilă şi o infinitate care nu se poate 
strânge întrun tot”. Dacă lumea sensibilă ar fi arena firească 
a spiritului, atunci formele lui n'ar trebui să pară „cadre hetero- 
gene, ce se aplică stângaciu și imperfect”, încât suntem înclinați 
să credem că spiritul „are tot dreptul să aştepte altă lume, în 
care să se poată realiza deplin şi tericit..., unde ar urma să se 
desvolte fără stânjenire şi potrivit naturii sale adevărate...” 
Un al treilea argument îl constitue sentimentul. Dacă nu în toate 
manifestările lui, cel puţin în pasiunea vijelioasă, avem prilejul 
să vedem cum corpul este simţit ca un impediment şi cum: in- 
complecta realizare a spiritului, din cauza lumii pământeşti, dă 
naştere în noi presentimentului că, eliberat din pereţii corpului, 
spiritul îşi va găsi deplina lui realizare. In sfârşit un al patrulea 
argument îl constitue fenomenele de telepatie. Aceste fenomene 


1) Loc cit., pas, 359, 
2) Loc, cit. pag. 360. 

dovedesc că există comunicări interspirituale, care se dispensează 
de căile obişnuite fizice. „Există deci în spiritualitatea noastră 
puteri şi virtualităţi nerealizate — dar care isbucnesc la supra- 
faţă vremelnic şi excepțional — şi pentru care corpul nostru, 
departe de a fi o bază, e o barieră şi un impediment. Spiritului 
îngustat în manifestarea lui și înăbuşit în numeroase virtualităţi. 
importante, nu poate să nu i se destine şi o altă existenţă în 
care să-şi găsească un instrument mai adecvat pentru a se realiza 
în întregime, scoțând din umbra lor o seamă de virtualităţi 
care nu pot £ captate cu prilejul vieţii pământeşti +). 
Petrovici invocă, în acest scop, şi rațiunea unui echilibru. 


.1 Te vu. 


lităților, care, în lumea terestră, sunt sau străine vieţii sau 
superflue. Faptul că asemenea virtualități ajung la realizare 
în oamenii excepționali și par celorlalți oameni stranii, mon- 
struoase, supraumane, „dovedeşte că în regulă generală meca- 
nismul nostru fizic, regulatorul conservării noastre le interzice 
trecerea în conştiinţă”. După Petrovici ar fi absurd ca ase- 
menea virtualități să existe, fără posibilitatea de, a se actualiza. 
Deaceea, „vom conchide, spune el, că viaţa viitoare ar avea să. 
desvolte de preferinţă puterile spiritului care nu încăpeau în ca- 
lapodul terestru, faţă de acelea, fie şi nefructificate, care cădeau 
în lotul lumii pământești, dar pe care un accident — să zicem 
o moarte prematură — le-a împiedecat a se actualiza. Deaceea 
moartea unui tânăr, oricare ar fi speranţele lui de viaţă viitoare, 
e totdeauna dureroasă, pentru că s'a curmat întruparea unor vir- 
tualităţi cărora le convenea anume cadrul pământesc şi care,. 
atunci, întrun alt gen de viaţă, ar rămâne tot în potenţial”. 

Petrovici merge mai departe, admițând şi o altă ipoteză, 
anume ca ceeace pe planul vieţii terestre este simplă virtua- 
litate, să fie actualizare pe un alt plan de existenţă, așa încât 
S'ar putea vorbi de fiinţări simultane şi paralele ale aceleiaşi 
substanţe pe planuri diferite, ființări cări s'ar ignora însă reciproc. 
„In sfârşit, adaogă Petrovici, ne mai putem imagina — tot în 
sfera acestei ipoteze — că dacă fiecare viaţă simultană, îşi are 
conştiinţa ei exclusivă, fiecare plan existenţial cunoscându-se 
numai pe sine, ar fi cu putință ca toate aceste vieţi paralele să 
aibă şi o conştiinţă unitară, supraordonată, care îmbrățișează toate 
planurile deopotrivă şi pe care conştiinţa noastră terestră limitată 
la un singur plan, abia o presimta, ca să nu zic c'o ignorează. 


1) Loc, cit., pag, 361. 

Această conştiinţă superioară sporeşte cu dispariţia focarelor de 
conştiinţă subordonate, şi atunci în clipa morţii pământeşti, pro- 
babil că depozitul conştiinţei stinse, se strămută în acea supe- 
rioară deodată cu simțământul continuității +). 

Rezultatele la care a ajuns fizica nouă pledează, după I. 
Petrovici, în acelaşi sens. Materia nu mai e privită acum ca 
substanță absolută, ca substrat ultim al realităţii, de unde nu 
urmează însă că lumea s'ar reduce din cauza aceasta la un quasi- 
neant, la o fantomă nesubstanţială. „lar consecința interesantă 
pentru noi ar fi că distrugerea corpului nostru nu implică dis- 
trugerea integrală a ființei noastre, ale cărei rădăcini se înfing 
în profunzimile neintuitive ale celeilalte lumi. Din moment ce 
substanța materială nu este un principiu, ci un produs, ea nu 
exclude posibilitatea altor combinări ale formelor supreme, alte 
produse mai rarefiate şi mai fine, alte fiinţări mai nobile şi mai 
spiritualizate, fie că ar fi spirit pur învelit într'o haină mai 
eterică, ori în sfârşit ceva care le întrece pe toate şi de care nu 
ne putem face nici un fel de icoană inteligibilă” 2). Unele cer- 
cetări recente, de chimie şi biologie, par a dovedi „,că se poate 
constata viaţă efectivă, fără organism material şi că întruparea 
nu e o condiție a vieţii, ci un rezultat al ei, pe care îl poate 
produce în circumstanțe determinate” 3). 

Faptul recunoscut drept nesdruncinat al evoluţiunei îi dau 
lui Petrovici un îndemn mai mult în depănarea acestor idei me- 
tafizice. Dacă organismele terestre au apărut treptat şi s'au 
desvoltai într'un proces de filiaţiune de la cele mai simple la 
cele mai complicate, ajungând până la om, se pune întrebarea: 
dece evoluţia să se oprească la om, ca un „punctus terminus”, 
şi nar merge mai departe, inventând o nouă structură, care să 
treacă dincolo de speța umană? Din punct de vedere logic, 
nimic nu se împotriveşte unei asemenea ipoteze. Dacă o fiinţă 
fără trup nu este logic imposibilă, atunci, spune Petrovici, s'ar 
putea concilia ambele idei: anume și ideea că omul reprezintă 
apogeul tovărăşiei spiritului cu corpul, aşa precum consideră 
unii; şi ideia că evoluţia nu se opreşte la om, ci îşi continuă 
drumul croind o speță fără corporalitate „care ar purcede, 
printr'un fel de mutație, din fiinţa noastră omenească”. 

Să presupunem, continuă Petrovici, că problema supra- 
vieţuirii se rezolvă în sens pozitiv, atunci se ridică altă între- 


1) Ibid, pag. 362. 
2) Ibid., pag. 364. 
3) Ibid., pag. 365. 

bare: spiritul nostru îşi păstrează după moarte forma individuală 
-sau se contopeşte cu spiritul universal? Consideraţii destul de 
serioase sprijină după Petrovici speranţa într'o menţinere a for- 
mei individuale. Noi concepem existența în mod  teleologic, 
adică organizată ca un ansamblu de scopuri şi mijloace. Con- 
cepţia finalistă s'a impus tuturor marilor filosofi, cari nu s'au 
împăcat cu delerminismul mecanic şi orb. „In cadrul unei atari 
concepţii, latura mecanică a existenţei devine un instrument al 
finalităţii spirituale, după cum făpturile finite devin în genere 
mijloace de execuţie ale spiritului infinit” 1). Omul devine în 
acest caz un misionar al transcendentului, bucurându-se în această 
calitate de o anumită autonomie. E însă lucru cunoscut şi din 
ştiinţele naturii că ceeace „e folosit ca mijloc, are tendinţa de 
a se fixa într'o atitudine pe care o vrea în genere neschimbată”. 
De aci caracterul mecanic de repeţire uniformă, ce se întâlneşte 
la toate instrumentele ce slujesc unui scop. Faptul că suntem 
mijloace în slujba unui scop transcendent, explică poate şi ten- 
dinţa noastră de a ne menţine infinit în formă individuală. E 
un fapt însă deasemeni stabilit că din momentul în care ,mij- 
loacele dispun de autonomie și de fixitatea comportării, începe 
imediat o luptă între ele și imperiul scopurilor, al căror instru- 
ment erau”. Ceeace a dus la stabilirea adevărului, că „orice mij- 
loc tinde a se transforma în scop”. Rivalitatea aceasta se termină 
în cele din urmă printr'un compromis, în sensul că mijloacele 
rămân să servească mai departe scopurilor supreme, dar pri- 
mesc şi o întărire a tendinţelor lor proprii. Dintre cele trei 
teorii cosmologice: „teoria imutabi ității (fie şi a revenirii perio- 
dice a aceloraşi evenimente) care exprimă suveranitatea mono- 
tonă a mecanicismului; teoria asimptotică — imagine a pro- 
gresului şi a inovării — care reprezintă domnia finalităţii şi 
directivelor sale; teoria evoluției în spirală, care implică într'o 
privinţă o mergere înainte, însă cu reveniri asemănătoare (deși 
nu identice), aceasta din urmă pare a avea cei mai mulţi sorți 
de a fi adevărată — pe temeiuri ştiinţifice — fiind în acelaşi 
timp şi imaginea unui compromis al rivalităților dintre scopuri 
şi mijloace”. Petrovici e de părere că spiritul transcendent, 
după ce ne-a folosit ca mijloace, nu ne va anihila individualitatea, 
ci va recurge la o soluţie transacţională, acordându-ne o existenţă 
individuală, diferită de cea pământească, — dar acordându-ne-o. 


1) Ibid., pag. 367. 

Autorul, cu prudenţa sa caracteristică, nu-şi face iluzii exa- 
gerate despre puterea de mângâere a acestei ipoteze. 

Chiar dacă în loc de consideraţii ipotetice, am avea credinţa 
certă într'o supravieţuire viitoare şi în nemurirea sufletului, 
totuşi nu putem accepta fără un profund regret, zice dânsul, 
despărţirea sufletului de corp. Lucrul e dealtfel destul de ex- 
phcabil. „Ai stat mai multă vreme într'o biată locuinţă sau te 
deprinzi într'o localitate modestă în sine, şi totuşi nu te poți 
despărți de ele fără puţină melancolie, fără părere de rău. 
Cum să nu te doară inima părăsind lumea pământească, de 
care te-a legat atâtea și atâtea, mai ales când ea este singura 
modalitate sub care îți poţi reprezenta limpede existența? 1). 


Între mijloacele capabile de a ne ajuta să construim o con- 
cepție cât mai obiectivă despre lume, I. Petrovici socoate că 
cel mai puternic şi mai efectiv este intelectul, este raţiunea. El 
este din acest punct de vedere un raţionalist. Dar un raţionalist 
corijat şi îmbogăţit cu tot ceeace gândirea filosofică dela Kant 
până astăzi a adus nou şi demn de reţinut. Rationalismul lui 
Petrovici nu este dealectic şi formal. El este de convingerea 
că, deşi raţiunea își are principiile ei apriori, ea nu se poate 
totuşi dispensa de materialul furnizat de simţuri, de experienţă, 
că numai raţiunea aplicată la experienţă poate să ne ducă la 
cunoaştere. Deşi pledând pentru filosofie ca disciplină autonomă, 
Petrovici înţelege totuşi că numai printr'o colaborare strânsă 
dintre filosofie şi ştiinţă se pot asigura progrese atât uneia cât 
şi celeilalte. Petrovici a învăţat dela Kant că în filosofie atitudi- 
nea critică este cea mai indicată, dar totodată el nu s'a oprit la 
litera lui Kant, ci a înţeles să-l depăşească, imprimând concep- 
ției lui un puternic accent realist. Deaceea concepția lui I. Pe- 
trovici poate fi caracterizată ca o concepție critic realistă. 

Ar însemna să dăm însă o icoană incomplectă despre acti- 
vitatea filosofică a lui I. Petrovici dacă n'am releva şi latura ei 
aplicată. Ca Ministru al Instrucţiei Publice, în 1926—1927, Pe- 
trovici a încercat o reformă a învățământului secundar, având ca 
idee novatoare şi călăuzitoare o coordonare prin filosofie a ma- 
teriilor de învățământ, până atunci disparate şi predate astfel, 
ca şi când fiecare ar fi fost absolut independentă şi şi-ar fi 
ajuns sie însăşi, ca şi când ştiinţa, cu toate că se manifestă 


1) Ibid,, pag. 368, 

în diferite ramuri, nar fi în fond una. — Era vorba de o 
reformă pe baze filosofice a învăţământului secundar. Proectul 
de reformă n'a putut trece prin parlament şi n'a devenit lege. 
Ceeace n'a împiedicat însă ca ulterior să se recunoască necesita- 
tea de a se acorda un rol mai mare filosofiei în acest în- 
vățământ, în unele privințe chiar un rol mai mare decât îl 
acorda însuşi proectul Petrovici. 

Gândirea lui Petrovici este în plină activitate. Ea se luptă 
în prezent cu probleme filosofice centrale şi sunt de aşteptat 
dela ea contribuţii, menite, cu cele de până acum, să se desvolte 
întrun sistem armonic. 


1 

Stefan Motăş s'a născut în Comuna Burdusaci din Jud. 
Tecuci, la 19 Iunie st. v., 1882. Primele patru clase primare 
le-a făcut în comuna natală, iar a cincea în Coasta-Lupei, un 
sat din apropierea Nicoreştilor. După terminarea şcoalei primare, 
adică în 1895, Ştefan Motăş intră în seminarul teologic din 
Roman, unde nu urmează însă decât trei ani, de care-şi va 
aduce apoi toată viața, cu groază, aminte. Din cauza mesei 
proaste ce li se servea elevilor, Motăş se îmbolnăveşte în 
această vreme de stomac, având crampe aşa de puternice încât 
leşina în bancă. Delegat de colegii lui să reclame neajunsurile 
mesei şi să ceară! o hrană mai bună, el este pedepsit cu eliminarea 
din internai pe două -săptămâni, aruncat pur şi simplu în stradă 
şi silit să-și petreacă acest timp într'o casă prost famată, spri- 
jinit de colegii săi prin cotizații, pentru a nu muri de foame. 
Scârbit de cele întâmplate la Roman, după terminarea clasei a 
treea el se transferă la Seminarul din laşi, luând totodată ho- 
tărârea de a da şi diferenţa de liceu, pentru a o rupe definitiv 
cu teologia. Clasele a VII şi a VIII, le face la liceul din 
Bârlad, prima înscris ca elev regulat, iar a doua în particular, 
dând-o chiar în toamna anului când a terminat clasa a VII 
(1902). După absolvirea liceului, se înscrie la Universitatea 
din laşi, unde urmează filosofia, luându-şi licenţa în lunie 1906. 
Deţinând un răstimp postul de secretar al Seminarului Peda- 
gogic din laşi, fiind apoi suplinitor în învăţământul secundar, 
Motăş îşi pregăteşte în acelaş timp examenul de capacitate, pe 
care-l iea cu succes şi pe baza căruia ocupă, la 1 Februarie 
1910, catedra de limba germană și de filosofie de la liceul 
din Bârlad. In toamna anului 1909 el pleacă în Germania, 
unde după ce frecventează cursuri la universităţile din Berlin, 

Leipzig şi Erlangen, îşi dă doctoratul în 1912 la Erlangen, cu 
teza: Persönlicher Idealismus gegen absoluten Idealismus in der 
englischen Philosophie der Gegenwart. In acest răstimp el se 
repede pentru puţină vreme şi la Paris precum şi în Anglia, la 
Oxford, pentru a audia cursuri universitare. In 1913 se întoarce 
în ţară, la Bârlad, unde-şi iea catedra în primire. Este mobi- 
lizat în 1913, precum şi în 1916, face răsboiul pentru reîn- 
tregire ca ofiţer într'un regiment de infanterie, merge pe front, 
participă la lupte grele și îndură ca atâtea sute de mii de ostaşi, 
rigorile retragerii în Moldova. Lipsa de pregătire a răsboiului 
şi urmările ei dezastruoase l-au impresionat atât de dureros pe 
Motăș, încât s'a simţit obligat să publice acele note zilnice 
din răsboiu, intitulate Retragerea, din fiecare rând al căreea 
transpiră amarul şi revolta. In 1920 el se transferă la liceul 
„Mihai Viteazul” din București, unde predă filosofia şi germana 
până în vara lui 1927, când este numit la catedra, atunci 
creată, de „Istoria filosofiei vechi şi medievale şi introdu- 
cere în filosofie” la Facultatea de Filosofie și Litere din 
laşi. Puţină vreme după trecerea lui la Bucureşti,  Motăş 
începe o vie activitate publicistică, solicitat de cunoştinţele pe 
caresle face şi de prietenuile pe care le leagă în Capitală. Tot 
în această vreme el adoptă numele de Zeletin, după denumirea 
râului ce trece prin marginea satului său natal, nume ce face 
să se uite acela de Motăş. 

Zeletin n'a avut niciodată o constituţie fizică prea. robustă. 
Durerile de stomac, de care a început să sufere încă de la 
Seminarul teologic din Roman, nu l-au abandonat toată viaţa, 
fiind agravate şi de regimul alimentar din Germania şi de viaţa 
dusă în cele două campanii. Un barbar tratament medical, ce-i 
fu aplicat pentru o boală contractată în timpul răsboiului, i-a 
zdruncinat iremediabil sănătatea. Se adăogară apoi imediat după 
răsboiu un reumatism acut, pe care însă băile de Techirghiol 
îl siliră să cedeze, şi o boală de rinichi care avu urmări grave 
şi asupra inimei. Din toamna anului 1933 starea sănătăţii lui 
Zeletin se înrăutăți tot mai mult, fiind nevoit să stea mai multă 
vreme în sanatoriu. Medicii începură să-şi dea seama că orice 
posibilitate de însănătoşire este zădarnică. După lungi şi foarte 
grele suferinți şi după o agonie de câteva zile, Ştefan Zeletin 
îşi dădu sfârșitul în Bucureşti, la 20 Iulie 1934. 

Fire mai mult meditativă decât înclinată spre erudiție 
istorică, Zeletin a fost, în ciuda sănătăţii lui şubrede, de o fe- 

cundă activitate. În afară de teza de doctorat, Zeletin a publicat, 
în 1915, primul volum din Evanghelia Naturii, în 1923 tradu- 
cerea din greceşte „Scurtă expunere a filosofiei sceptice”, a 
lui Sextus Empiricus, în 1928 Nirvana, Gânduri despre lume 
şi viață. In „„Evanghelia Naturii” şi ,,Nirvana sunt expuse o 
parte din ideile lui despre lume şi viaţă. Zeletin s'a ocupat însă 
şi de probleme de sociologie și economie politică, publicând 
două valoroase lucrări: Burghezia Română, Origina şi rolul 
ei istoric (1925) şi Neoliberalismul (1926). In 1916, cu câ- 
teva luni înainte de decretarea mobilizării, el publică o filipică 
foarte crudă împotriva moravurilor din țara noastră, intitulată 
Din țara măşarilor. Aceste lucrări ne dau însă o icoană prea 
slabă despre opera lui Zeletin. In adevăr, în afară de un număr 
impunător de articole publicate prin diferite reviste, Zeletin a 
lăsat interesante scrieri inedite, pe care lipsa de înţelegere a 
unora dintre moştenitori le-a făcut să ajungă la Tribunalul 
Ilfov, unde zac în Arhivă, în loc să fi fost depuse la Academie, 
pentru a putea fi consultate!1) 

Este interesant de relevat faptul că lucrările pur filosofice 
ale lui Zeletin s'au născut, cum o mărturiseşte el însuşi, din 
aforisme. „Căci, spune Zeletin, adevărul nu se naşte gata dintru 
început, învăluit în perioade lungi şi silogisme greoae, cum vrea 
să ne facă a crede înțelepciunea falsă a cărţilor. El apare din 
adâncimile necunoscute ale sufletului nostru, în clipe de visare, 
ca scânteeri din întunerec” 2). Nici din laboratorii, nici din to- 
murile filosofilor nu pot veni scânteerile, care să pună mintea 
în acţiune, ci din privirea naturii. „Nici odată n'am simţit mai 
mult nemernicia oricărei filosofii de cabinet, decât în faţa ce- 
rului înstelat”' 3). Ideile se nasc, fără să ţină seamă de ordine 
şi de metodă, ele se nasc spontan, isbucnind pe neașteptate și 
provocând, în lumea gândurilor, fermente puternice. „Zămislirea 
ideilor stă în afară de orice ordine și metodă, căci începutul 
firesc al filosofiei a fost, şi va fi — visul''4). Zeletin taxează 
drept „neînchipuită neruşinare filosofică” încercarea de a prinde, 
cu ajutorul celor trei forme ale gândirii, bogăţia naturii. „Ca 
şi cum noi am avea nevoe de un mijlocitor între inima noastră, 
șI natură, spre a-i înțelege tainele. Ca şi cum, pentru a cuprinde 


1) Cezar Papacostea dă o bibliografie amănunţită a operilor lu: Ze- 
letin, în „Revista de Filosofie", 1935, pag, 227 urm, De acelaș, tot acolo, 
interesante date biografice şi caracterizări ale operei. 

2) Nirvana, pag. 6. 

3) Ibid., pag, 7. 

4) Ibid., pag. 6, 

imensa felurime a Totului, n'ar fi nevoe tocmai de a se desbrăca 
de orice forme ale gândirii, a merge direct la Dânsul, a se 
lipi lăuntric de el, și a-l strânge cu pasiune la sânul sufletului” 2). 
În fața priveliştii măreţe, covârșitoare, a naturii, gândirea nu mai 
spune nici un cuvânt, tace, şi numai ce e mai adânc în noi, 
simțirea, se mişcă şi vorbeşte. 

Tendința de a face filosofia să devină „știinţifică” este 
după Zeletin cu totul greșită. Ea a dus la situaţia ciudată că 
oamenii de ştiinţă fac filosofie şi filosofii ştiinţă, o inversare 
totală de roluri. Ce deosebire între înţelepţi de astăzi, cari 
„sorb din mocirla faptelor”, şi filosofii de odinioară, cari 
sorbeau din cupele de nectar! „Astfel filosofia nu mai locueşte 
acum în înălțimele albastre, ci în mocirla pământeană; nu mai 
vorbeşte în versuri, ci în silogisme; nu se mai îmbracă în re- 
verie, ci în teoreme; ea a devenit, ori crede că a devenit, şti- 
inţifică” 2). Ținutul visului şi al reveriei a fost părăsit pentru 
acela al faptelor, avântul fanteziei pentru spiritul ştiinţific! „Din 
creer fulgeră ideea, sublimă şi măreaţă în strălucirea ei dintâi. 
Limba ei nu e nici silogismul, nici teorema, ci oda şi ditirambul”. 
Dovezile nu sunt totdeauna necesare, iar când se recurge la ele, 
se face spre a se obține pentru adevărurile în serviciul cărora, sunt 
aduse, putere convingătoare. Sunt însă şi adevăruri care au 
în ele însele această putere convingătoare: sunt adevărurile sen- 
timentului. „Ele sunt categorice, prind faptele nemijlocit şi în- 
lătură orice îndoială: „așa simt, aşa cred''. Pentru astfel de 
adevăruri dovezile sunt o podoabă, ce nu le măreşte nici de 
cum puterea. Căci ele sunt ca soarele: ele au lumina în ele 
înşile. A le lumina cu licărirea slabă a dovezilor, înseamnă a 
lumina ur. incediu cu o lumânare” 3). Adevărat filosof este după 
Zeletin acela, „căruia natura nu i-a dat numai o minte mare, ci şi 
o inimă mare”, adevărat e acela „despre care biograful său, 
arătându-i viaţa şi învățămintele, va putea să spună: el a de- 
venit filosof, fără a înceta de a fi om” $). 

Totuş Zeletin n'a rămas până la urmă la convingerea că 
reveria şi visul sunt singurele ţinuturi ale filosofiei şi că afo- 
rismul, oda şi ditirambul ar fi singura ei limbă. Ci când a 
fost vorba să-şi publice ideile sale despre lume, el sa văzut 
silit să le schimbe forma lor originară aforistică şi să le pre- 

1) Ibid., pag. 6—7. 

2) Ibid., pag. 8. 


3) Ibid.. pag. 25. 
4) Ibid., pag. 14. 

zinte întrun vestmânt sistematic. Așa sa născut „Evanghelia 
naturii”. 

Din însăşi lucrarea de doctorat a lui Zeletin se desprind 
clar tendinţele lui filosofice. Căci tema pe care şi-a ales-o era 
în concordanţă cu firea lui întreagă: aici sa văd preferințele şi 
înclinările lui, ce vor prinde, cu scrierile ulterioare ce se vor 
naşte organic, un contur bine determinat şi se vor închega în- 
tr'un sistem propriu. Cuvintele următoare sunt menite să arunce 
din capul locului lumini vii asupra caracterului operii lui: „Am 
fosi şi sunt în filosofie un incorigibil romantic: un romantic 
din temperament, nu din capriciile lecturii. Din harul naturii, nu 
din acela al cărţilor... De aceea natura mi se prezintă ca rezultat 
al unei serii continue de evoluţie spirituală, ce palpită în infinite 
unde, fiecare din acestea jucând la locul şi la timpul ei 
un rol necesar. Pentru mine existența întâmplătoare, izolată, 
este simplă absurditate: orice făptură din univers are, în modesta 
ei sferă de activitate, un rol necesar de împlinit, fără care însăş 
existenţa totului ar fi ştirbită. În cadrul acestui marxism spiritual 
al universului, determinismul social pe care-l aplic este o simplă 
parte întregitoare” 1). Deasemeni cuvintele puse ca moito la 
„Evanghelia Naturii”: „Amintiri celor două antipode ale spi- 
ritului omenesc Rousseau şi Hegel, închină autorul Evanghelia 
Naturii în care se întâlneşte, se pătrunde şi se împacă gândirea 
amândurora”. Titlul lucrării „Evanghelia Naturii’ vrea să ca- 
racterizeze pregnant „întreaga gândire” a lui Zeletin, gândire 
care „e un protest împotriva creştinismului — nu a religiei 
însăşi”: „unei evanghelii a dispreţului naturei ea opune o evan- 
ghelie a iubirei de natură” 2). 

După Zeletin „un sistem de filosofie nu se naşte ca oglin- 
dire a lumei, ci ca poemă a sufletului omenesc: nu felul de a 
fi al naturii, ci felul de a fi al unui anumit suflet se exprimă 
în el”. Sau cum spune în altă parte: „Filosofia nu e decât umbra 
fiinţei omeneşti proectată în afară şi identificată cu lumea” 3). 
Sau: „Pentru filosofie, credem a putea dovedi noi, cercetarea 
nemijlocită a naturii are de tot puţină însemnătate. Oricât de 
departe ar merge desăvârşirea mijloacelor de cercetare, filosofia 
rămâne mereu aceeaş: proectarea spiritului asupra naturii. De- 
aceea desăvârşirea filosofiei atârnă numai de agerimea privirei 


1) Cezar Papacostea, Ștefan Zeletin, „Revista de Filosofie”, 1935, 
pag. 223—224. 

2) Şt. Zeletin, Evanghelia Naturii, pag. 9. 

3) Ibid., pag. 129, 

psihologice a creatorilor ei. A filosofa, înseamnă a lămuri 
natura în asemănare cu omul. Şi e de puţină însemnătate dacă 
cel ce filosofează are deplină conştiinţă de calea pe care se 
mişcă. Filosofia a urmat mereu, la început instinctiv, în urmă 
cu conştiinţă mai mult sau mai puţin limpede, aceeaş cale de 
la om la natură” 1). „A filosofa, în înţelesul filosofiei culte, în- 
seamnă a pune ceva sufletesc în natură sau, mai nimerit, a face 
din esența sufletului esența naturii... Ce fel vede gânditorul su- 
fletul, aşa vede şi natura: el proectează lumina lăuntrică în 
afară. Deaceea cearta asupra, adevăratei filosofi nu va putea 
fi încheeată decât în ținutul sufletului. Când gânditori: ar a- 
junge să se înţeleagă asupra, esenței sufletului, înţelegerea asupra 
esenței naturii ar urma de la sine''2). Deaceea. spune el, „cea 
mai nimerită introducere într'un sistem de gândire e o mărturisire 
de credinţă” 3). Şi deaceea, pentru a pătrunde un sistem de 
gândire, trebue să cunoşti mai întâi sufletul a cărui expresie 
el este. „„Intiia întrebare, ce trebue pusă autorului unei Hlosofii, 
sună: spune-mi cine eşti ca om, pentru a înţelege ce fel gândeşti 
asupra vieţii şi a lumii”. Cu asemenea convingeri, e explicabil 
să-l auzim pe Zeletin spunând că pentru el adevărata filosofie 
este aceea a idealismului german, sub a cărui influenţă declară 
că se află. Căci după el idealismul german a descoperit calea 
pe care va merge, cât va fi, spiritul omenesc, anume „calea ce 
pleacă de la suflet şi se întoarce la suflet”. Pentru ca idealismul 
german să devină însă rodnic şi să ducă la rezultate importante, 
trebue să 1 se extragă fondul lui latin şi să i se dea. jos travestia 
germană. Să mergem deci la Rousseau, dar la un Rousseau con- 
solidar cu ceeace a cucerit ideahsmul german. Deaceea Zeletin 
susţine că ar putea fi caracterizat şi ca un Rousseau germanizat. 
Şi fiindcă „Evanghelia Naturii” a fost elaborată şi a apărut când 
spiritul lui Kant era foarte puternic în Germania, Zeletin caută 
să-şi precizeze poziţia şi faţă de Kant, pronunţându-se hotărît 
împotriva marelui gânditor german. „Filosofia de faţă, spune 
Zeletin, şi filosofia kantiană nu pot sta alăturea: una din ele 
e o rătăcire” +). 

După Zeletin forma adevărată şi originară a sufletului 
este tendinţa sau năzuinţa sau, cu un alt termen pe care-l preferă 
gânditorul nostru, pornirea. Analizată îndeaproape, pornirea se 


1) Ibid., pag. 129—130. 
2) Ibid., pag. 132. 

3) Ibid., pag. 11. 

4) Ibid., pag. 26, 

înfăţişează ca o stare emotivă, mergând îndrăsneţ şi nesoco- 
tind piedicile. Spre deosebire de pornirea afectivă este apoi 
pornirea voluntară, care merge încet, chibzuit ŞI metodic. Pornirea 
se prezintă întâi sub formă spontană, ca sentiment adică, iar sub 
înrâurirea inteligenţei, pierzându-şi spontaneitatea, ea devine vo- 
ință. În vreme ce sentimentul trăeşte prin el însuş, voinţa trăeşte 
prin ajutorul inteligenţei. „La început pornirea se iveşte ca o 
dorinţă vagă, ce nu mai lasă o clipă de linişte. Şi atunci privirea 
inteligenţei se îndreaptă neliniştită către dânsa şi o întreabă 
cine e şi ce vrea. lar când a isbutit să împrăștie în jurul ei 
lumină — ca prin minune dorinţa vagă piere şi omul înaintează 
statornic cătră ţintă: el vrea. Sub înrâurirea inteligenţei spon- 
taneitatea s'a stins, lăsând reflexiei rolul de călăuză internă 
şi cu aceasta pornirea vagă s'a schimbat într'o pornire reflectată: 
sentimentul a devenit voință” +). Procesul sufletesc începe ca 
sentiment sub formă spontană şi se termină ca voinţă sub formă 
reflectată. Cu alte cuvinte, voinţa nu este deosebită principial 
ci „ea e un sentiment, căruia înrâurirea inteligenţei i-a răpit 
spontaneitatea, dându-i ştiinţă deplină de sine’ 2), Voința fiind 
o pornire totdeauna reflectată, e un non-sens să se vorbească 
de „voinţă oarbă”. A spune că voința e oarbă, e totuna cu a 
spune că un cerc e pătrat. Voința nu este aşadar ceva, originar, 
ci e ceva derivat: ea se compune din două elemente cu totul 
deosebite: din pornire şi inteligență. Aceasta din urmă hotă- 
răşte dacă cea dintâi iea înfăţişarea unui sentiment sau a unei 
voinţi. „Sentimentul e o pornire întunecată, voința e o pornire 
luminată: ea e sentimentul ce şi-a altoit pe el ochii inteligenţii. 
Sau în scurt: sentimentul e o pornire oarbă, voinţa e o por- 
nire ce vede. Daţi sentimentului ochi şi el se schimbă în voinţă, 
adică în pornire reflectată; luaţi lumina ce călăuzeşte voinţa 
şi ea se preface din nou în sentiment, adică în pornire oarbă” 3). 
„In antiteza de simțire şi gândire pulsează, în adevăr, toate for- 
mele vieţii spirituale” 4). Gândirea nu este după Zeletin ceva 
originar şi primordial, ci alcătueşte doar o simplă fază de 
trecere. „După noi, spune Zeletin, în toate formele de viață ale 
spiritului, gândirea alcătueşte o fază de trecere, ce e menită a 
da loc unei baze mai înalte, de natură complexă, a cărei temelie 
e simţirea. Astfel încheerea vieţii spiritului, în toate formele ei 


1) Ibid, pag. 43. 
2) Ibid., pag. 44. 
3) Ibid., pag. 49. 
4) Ibid., pag. 121 

de manifestare, e reluarea începutului într'o formă mai înaltă 
— în formă de sinteză''1). Şi nici voinţa nu este o funcţie ori- 
ginară. Voluntarismul se dovedeşte a fi, după Zeletin, cu totul 
lipsit de fundament. Căci voinţa oarbă se dovedeşte a fi în rea- 
litate sentiment. Nefiind un fapt sufletesc originar, voinţa este 
totuş „latura sufletească cea mai înaltă şi mai desăvârșită”, 
fiindcă la ea participă atât sentimentul cât şi inteligența, adică 
tot sufletul. 

Din analiza faptului sufletesc primar rezultă că viaţa su- 
fletească e guvernată de legea hegeliană a desvoltării triadice. 
„Procesul de naştere a sufletului străbate, spune Zeletin, trei 
stadii: simțirea se iveşte la început ca teză, inteligența apare 
în urmă ca antiteză, iar voinţa face încheerea ca sinteză de a- 
mândouă' 2). Deşi susține acest lucru, Zeletin totuş nu admite 
sinteze în viaţa sufletească decât „numai în formele de desvol- 
tare cele mai complexe și mai înalte” 3). In faptul că Hegel 
a dat o extindere universală legei desvoltării triadice, stă eroarea 
lui, care era menită să ducă la deformarea faptelor. Astfel, după 
Zeletin, în viaţa sufletească nu este posibilă o sinteză între 
ură şi iubire. Pretutindeni viaţa spiritului, atât în geneza cât şi 
desvoltarea lui, e supusă aceleiaşi legi triadice şi Zeletin adaogă 
că învățământul acesta alcătueşte osatura întregului său sistem. 

Simţirea şi inteligența sunt laturi sufleteşti simple, prin 
natura lor în totului tot opuse. „Antiteza dintre ele e un fapt 
sufletesc adânc ce se regăseşte în toate formele de viaţă 
ale spiritului”. Când opoziţia dintre ele se accentuează și iea 
forme grave, rezultatul luptei este totdeauna tragic. „,Incălcarea 
simţirei asupra inteligenței duce spiritul la rătăcire, încălcarea 
inteligenţei asupra simţirei smulge rădăcinile sale omeneşti. Nebun 
sau brută — acesta e sfârșitul, ce aşteaptă pe cel ce nu e în 
stare să păstreze cumpăna vieţei sale lăuntrice” 4). Exemple se 
pot cita la nesfârșit. 

Inteligența are puterea de a opri o pornire din mersul ei, 
iar când face acest lucru, sentimentul iea o înfăţişare statică şi 
atunci avem ceeace se numește emoție. Această putere de inhi- 
biție a inteligenţei nu implică cu totul desvoltarea unei porniri 
ivite. De cele mai multe ori ea îi întrerupe mersul, pentru a 
lămuri scopurile la care ea duce, mijloacele de care are nevoe, 


1) Ibid, pag. 126. 
2) Ibid., pag. 50. 
3) Ibid , pag. 123. 
4) Ibid., pag. 51, 

avantagiile şi dezavantagiile ce s'ar ivi odată cu îndeplinirea ei. 
E ceeace se numeşte momentul „deliberării'”, care poate ţinea 
câteva clipe sau luni şi ani. Când deliberarea a luat sfârşit, ri- 
dicându-se stavila pusă de inteligență, pornirea iese din starea 
pasivă şi trece în stare activă, emoția prefăcându-se în faptă. 
Sunt şi cazuri când pornirea nu ţine seamă de luminile inteligenţei 
şi atunci fapta se naşte din curajul desnădejdei. 

Pornirile se nasc slobod, sunt spontane. Inteligența le 
nimiceşte spontaneitatea. lar opoziția dintre sentiment și inteligență 
se prezintă ca o antiteză între libertate şi necesitate. Voința ne- 
fiind altceva decât un sentiment călăuzit de inteligenţă, ea nu 
poate fi liberă. A spune despre voinţă că e liberă, e tot una cu a 
spune că un cerc e pătrat. ‚Pornirea devine voluntară numai 
pierzându-și libertatea... O pornire liberă e sentiment; voinţa e o 
pornire weflectată, călăuzită, determinată, deci neliberă. Senti- 
mentul devine voinţă tocmai prin aceea, că inteligenţa îi nimi- 
nește libertatea, dându-i reflexia drept călăuză” 1). Deaceea când 
predomină sentimentul, ne simţim liberi, iar când predomină 
inteligenţa, ne simţim determinaţi. Întreaga viaţă a spiritului, 
atât cea individuală, cât şi cea colectivă, se desfăşură în antiteza 
dintre libertate şi necesitate. 

Activitatea sufletească începe deci după Zeletin ca sen- 
timent, care sub înrâurirea inteligenţei, adică oprindu-l în loc, 
iea formă de emoție, sau dându-i drumul sub călăuzirea ei, 
iea formă de voinţă. 

Cu cât sentimentul stă mai departe de luminile inteligenți, 
cu atât el este mai curat. Voința din contra este cu atât mai 
desăvârşită, cu cât stă mai mult sub călăuza inteligenţii. Spre 
deosebire de voinţă, sentimentul e un fapt sufletesc ce-şi ajunge 
sie însuşi, fiind autonom, spontan, liber. Deaceea el trebue privit 
ca fiind esența însăş a sufletului. Şi deaceea sentimentul alcă- 
tueşte şi punctul de reazăm al conştiinţei de sine. Căci prin 
„eu” nu se înţelege nici puterea de voinţă, nici întinderea cuno- 
ştințelor, ci modul de a simţi al unui individ. 

Simţirea fiind partea adâncă şi statornică a sufletului, sen- 
timentul este păzitorul neadormit al sufletului, care veghează 
necontenit, zi şi noapte. Voința, chiar în timp de veghe, ne 
vizitează rar, iar în timpul somnului dispare cu totul. Inteligența 
în timp de veghe e totdeauna cu noi, dar în somn ne vizitează 
rar, iar când o face, stă totdeauna și cu totul la ordinile senti- 


1) Ibid.. pag. 14, 

mentului. Sentimentul singur însă e totdeauna prezent și activ. 
După Zeletin, inteligenţa ea însăş se naşte din sentiment. 
Pentru a dovedi acest lucru, el analizează mai îndeaproape inteli- 
genţa Cum se înfăţişează aceasta? Ea prezintă două aspecte, 
unul purtând numele de gândire intuitivă, altul de gândire ab- 
stractă. Ca gândire intuitivă, inteligenţa se adânceşte nemijlocit 
în fapte, făcându-se una cu ele. Gândirea intuitivă e sădită pe 
sentiment sau, cum spune Zeletin, „sentimentul prelungit ca 
inteligență”. Ea se desfășoară, ca şi sentimentul, liberă și fără 
scop, — ea este spontană. Felul ei de a fi, este indentic cu 
felul de a fi al sentimentului. Ca gândire abstractă, operând cu 
noțiuni, judecăți, silogisme, inteligenţa se desprinde de intuiție 
şi deci de sentiment, prezentându-se ca duşmană a acestuia. 
Gândirea abstractă este susținută de voinţă, urmăreşte scopuri, 
orientează practic şi ştiinţific. „Gândirea intuitivă e organul 
de creaţie artistică, cea abstractă e unealta de orientare şi cer- 
cetare științifică. Una e liberă, există în sine şi ca ea sunt 
şi creaţiile ei; alta e supusă la scopuri, există în vederea acestora 
şi operile ei au în chip firesc aceeași însușire” +). Dovedindu-se 
că inteligenţa se desvoltă la fel cu sentimentul, se dovedește prin 
aceasta că cea dintâi derivă din cel din urmâ. On, aruncând 
o privire asupra desvoltării filosofiei, se constată că gândirea 
pulsează! în extreme. Cu alte cuvinte că „viaţa gândirei reproduce 
întocmai viața simțirei”, câci şi simţirea se mişcă în extreme, 
iubire şi ură, că atât simţirea cât şi gândirea au forma ritmului. 
„Existența ritmului cere existenţa de antiteze: fără moduri opuse 
de a fi, nașterea ritmului e cu neputinţă '2). Legea hegeliană, 
de desvoltare în teză, antiteză şi sinteză, nu poate fi înţeleasă 
în întregime şi cum trebue, decât prin legea generală a ritmului. 
Dar dacă e adevărat că gândirea pulsează în extreme, că 
susține o idee, pe care apoi o combate cu o alta cu totul opusă, 
atunci urmează în mod necesar că nu există adevăr unic și veş- 
nic. „Viața gândirei stă tocmai în păşirea de la unele adevăruri 
la altele, condiţia ei deci e vremelnicia adevărului. Gândirea dä- 
râmă pentru a crea, şi de aceea nu poate să cristalizeze într'o 
singură formă. Pentru a fi, ea trebue să refacă: ea calcă peste 
o formă şi trece la cea potrivnică. Astfel în filosofie întâia 
sarcină a unui gânditor nou e de a ucide pe premergătorii săi. 
Moartea acestora e condiţia vieţii sale” 3). Intrarea în posesiunea 
1) Ibid., pag. 90—91. 


2) Ibid., pag. 118. 
3) Ibid,, pag. 100. 

adevărului etern, ar echivala cu moartea gândirii. Căci nu adevărul 
etern el însuş întreţine viaţa gândirii, ci numai credinţa în el. 
Desigur gândirea are dezamăgiri în năzuinţa ei de a ajunge la 
adevărul etern, aceste dezamăgiri nu pot zdruncina însă pentru 
totdeauna credința în el, căci dacă i-ar zdruncina-o, spiritul ar 
rămâne de-apururi în imobilitate. „Deci desvoltarea gândirii 
cere două conditii potrivnice: credința în existența de adevăruri 
eterne, căci numai aceasta ţine în mișcare eternul ei ritm; şi 
existenţa în fapt de adevăruri vremelnice, căci numai aceasta face 
cu putință pulsarea necurmată de la un adevăr la altul” +). 
Gândirea se mișcă deci între adevăruri vremelnice, cu credinţa 
nestrămutată că odată tot va ajunge la adevăruri eterne. „Cer- 
cetarea adevărului e o veşnică alergare mânată de o nădejde, 
a cărei ursită e de a nu intra niciodată în fapt. Căci condiţia 
existenței cercetării adevărului e tocmai neîmplinirea acestei nă- 
dejdi 2). În altă parte Zeletin spune; „Astfel goana vieţii 
cere ca adevărul să fie etern în iluzie, şi vremelnic în realitate. 
Pentru ca omul să alerge veșnic după adevăr, el trebue să nu-l 
găsească niciodată... Nu este adevăr etern, ci o eternă goană 
după adevăr '3). 

Întrucât gândirea nu este în stare să descopere decât un 
număr redus de antiteze fundamentale, toată posibilitatea pro- 
gresului este restrânsă la acestea. De firea gândire. depinde ge- 
neza şi realizarea progresului, dar tot din firea ei decurge 
în mod necesar mărginirea lui. Căci după ce gândirea a des- 
coperit anhtezele fundamentale şi le-a redus succesiv la sinteze, 
ea se întoarce iarăşi la primele antiteze, ne mai punându-le însă 
sub forma unilaterală de la început. În aceasta stă folosul silin- 
telor pe care le-au depus uriaşii gândirii: de a împiedeca prin 
operele lor ca gândirea să se întoarcă la vederile iniţiale, unila- 
terale. Sinteza, oricât ar împăca” antitezele, nu poate fi nicio- 
dată definitivă. Căci „sinteza, caşi antitezele, e tot un tact al 
ritmului gândirei, tot atât de vremelnică ca şi ele. Ceeace 
produce gândirea e fără deosebire osândit la peire, căci numai 
ucigând ceeace naşte, ea îşi asigură viaţa proprie” £). 

Fiindcă atât gândirea cât şi sentimentul devin, se prefac, 
în virtutea dușmăniei, a contrastului, a antitezei sau a contra- 
zicerii, Zeletin spune că devenirea sufletească poate fi caracte- 


1) Ibid., pag. 101. 

2) Ibid., pag. 101. 

3) Nirvana, pag. 26—27. 

4) Evanghelia Naturii, pas. 106. 

rizată cu termenul de polaritate. Viaţa sufletească se prezintă 
după Zeletin sub semnul unei întreite polarităţi: a) polaritatea 
sentimentului sau duşmănia de ură şi iubire; b) polaritatea gân- 
direi sau duşmănia vederilor potrivnice; şi c) polaritatea sufle- 
tului întreg sau duşmănia însăş de simţire şi gândire. Întreg 
sufletul dimpreună cu laturile sale au o existență polară. lar 
a lămuri devenirea sau cauzaţia sufletească, nu înseamnă altceva 
decât a lămuri polaritatea sufletească sau, ceeace este același 
lucru, mecanismul ritmului. Atât polaritatea gândirii cât şi aceea 
a sentimentului precum şi devemrea sufletului sunt prefaceri 
de energie. 

Cercetarea cauzaţiei sufleteşti duce după Zeletin la urmă- 
toarele încheeri: 1) Cauzaţia sufletească e o prefacere ritmică 
de energie; 2) Puterea sentimentului stă în raport invers cu 
aceea a gândirii; 3) Energia sufletească rămâne în prefacerile 
ei o mărime neschimbată. 

„Naşterea sufletului, spune Zeletin, stă în pulsarea sen- 
timentului curat către inteligenţă, desvoltarea sa stă în procesul 
de întărire a gândirei. Decăderea sufletului e procesul potrivnic 
de scădere a gândirei în folosul simţirei, moartea sa e pulzarea 
de la inteligenţă la sentiment în stare curată. Prin moarte, energia 
sufletului se preface din nou în ceea ce era înainte de naştere: 
în spontaneitate desăvârșită sau activitate pură — în forță 
a naturer” 1). 

Viaţa naturi fiind după Zeletin întruparea vieții sentimen- 
tului, e firesc ca însușirile ritmului naturii să fie aceleaşi cu 
însuşirile ritmului sentimentului. Caşi acesta din urmă, ritmul 
naturii este spontan, adică, în devenirea ei, natura nu urmărește 
scopuri. A spune despre natură că prezintă o devenire teleologică, 
înseamnă a ignora. spontaneitatea ei. Ritmul naturii este, cași 
acela al sentimentului, discontinuu. Căci aşa cum formele po- 
trivnice ale sentimentului, iubirea şi ura, nu pot fi unite într'o 
sinteză, tot așa formele potrivnice ale naturii nu pot fi unite 
în sinteză. Natura zămisleşte necontenit corpuri nouă şi ne- 
contenit distruge corpuri vechi, fără a pune vre-o continuitate 
între ceeace zămisleşte și ceeace distruge. Viaţa naturii este 
o necontenită schimbare; toate închegările ei sunt nestatornice 
şi au loc în mod cu totul uniform, ceeace înseamnă că orice 
progres este exclus în mersul naturii. „Pentru existenţa ei nu e 
nevoe decât ca tot ceeace se uneşte să se descompună, ca iot 


1) Ibid., pag. 115. 

ceeace naşte să moară. Însăş viaţa naturii nu e altceva decât 
această necurmată păşire de la naștere la moarte” +). Totuş 
între ritmul naturii şi acela al spiritului există şi deosebiri: „Rit- 
mul naturii e mai simplu decât al spiritului: cel dintâi se în- 
vârteşte mereu în extreme, cel din urmă are şi putinţa de a 
uni extremele într'o alcătuire mai înaltă”. Între ritmul naturii 
şi acela al spiritului este aceeași deosebire care există între 
ritmul sentimentului şi acela al gândirei. 

Nu se poate vorbi însă de moarte în adevăratul înţeles 
al cuvântului în natură. Căci ceeace pare moarte, nu este în rea- 
litate decât „punctul de plecare pentru altă viaţă: orice descom- 
punere e prilej de nouă compunere”. Dar viaţa naturii nu e po- 
sibilă decât cu sacrificarea vieţii indivizilor. „Dacă indivizii 
ar fi nepieritori, natura s'ar opri pentru totdeauna la aceeaşi 
formă de agregare şi aceasta ar aduce moartea generală. Pulsul 
vieții, necurmata păşire de la agregare la dezagregare, ar lua 
capăt Natura ar cristaliza pe veşnicie în aceleaşi forme neschim- 
bătoare şi eterne”. Moartea indivizilor asigură viaţa totului şi din 
acest punct de vedere este o antiteză ireductibilă între viaţa 
indivizilor şi aceea a totului. „„Veşnicia vieţii totului cere moartea 
indivizilor; invers, eternitatea vieții indivizilor ar avea de urmare 
încetarea vieţii totului. Astfel ceeace întreţine viaţa naturii e 
moartea indivizilor, căci ea singură dă materialul trebuitor pentru 
o nouă compunere. Neştiind decât să unească și să descompună, 
natura trebue să ucidă pentru a naşte. ea trebue să prefacă ce- 
eace a născut în fărâme, pentru a-și da putinţa unei creări ne- 
contenite. Daţi indivizilor nemurirea şi ritmul naturii încetează... 
Peste tot nimic etern decât eternul ritm între naşterea şi moartea 
existenţelor individuala” 2). 

Dar după Zeletin nu numai sufletul individual se învâr- 
teşte în extreme pentru a se ridica apoi la sinteză, ci şi spiritul 
obştesc se mișcă între „extremele de simţire şi de gândire, pentru 
a se ridica apoi la un stadiu de sinteză— de armonie”, filosofia 
socială nefiind altceva decât „,o psihologie aplicată la viaţa 
obștească”, „o psihologie tradusă în termeni sociali”. 

Viaţa socială se prezintă la începuturile ei având ca te- 
melie pornirile spontane, dintre care cea mai puternică este 
pornirea sexuală. Pornirile, când se deslănţue, unesc pe oameni, 
şi când sunt satisfăcute, îi lasă să se despartă. Prin urmare, la 


1) Ibid, pag. 137, 
2) Ibid, pag. 142—143. 

origina societăţii întâlnim aceeaşi pulsare între atragere şi res- 
pingere. Pe măsură însă ce omenirea s'a desvoltat, ritmul ei de 
obârşie, ce o făcea să apară ca fiind asemănătoare cu natura, 
a intrat în întuneric. lar acest lucru s'a întâmplat, după Zeletin, 
datorită gândirei. Am văzut mai sus cum gândirea are două as- 
pecte: unul intuitiv şi altul abstract. Aceste două aspecte, pri- 
vite din punct de vedere social, se vădesc ca jucând nişte ro- 
luri dintre cele mai importante. Gândirea intuitivă este un mijloc 
de cunoaştere cu o însemnătate individuală. Deasupra ei se 
ridică gândirea abstractă, care dobândeşte o însemnătate socială 
aşa de mare, încât pune gândirea intuitivă în umbră. Gândirea 
intuitivă de partea inteligenţei şi pornirile spontane de partea 
simţirei sunt elemente individuale ale vieţii sufleteşti. Cu totul 
altfel stau lucrurile cu gândirea abstractă. Gândirea abstractă, 
născută, după Zeletin, din forma analitică a limbii, este un pro- 
dus al viețu sociale şi îndeplineşte rolul de a socializa cunoaşte- 
rea, de a face ideile să circule de la individ la individ în sânul 
societăţii. Numai gândirea abstractă face ca ceeace gândeşte 
individul să fie cunoscut şi de alţii, ca fructul cercetărilor spi- 
ritului să devină avere obştească. Exercitând acest rol, gândirea 
abstractă întăreşte viaţa obştească prin legături puternice şi va- 
riate, prin legături atât de puternice şi de variate, încât temelia 
vieții obşteşti se vede mutată din pornirile spontane în ideile 
comune, din simţire în gândire. O schimbare cu consecinţi ho- 
tărâtoare în viaţa teoretică şi practică. 

Natura își desfăşură viaţa în chip spontan, — ceeace nu 
înseamnă anarhic, — şi totdeauna pe aceleași căi. Şi ea face 
aceasta tocmai pentru a nu risipi în mod inutil energie. Uni- 
formitatea este, spune Zeletin, o condiţie esențială a vieţii în 
genere. ,,Desfăşurarea uniformă a spontaneităţii e ceeace se 
desemnează ca obicei. Rostul de a fi al obiceiului stă în econo- 
misirea de putere, deaceea însemnătatea sa e covârșitoare: peste 
tot unde e viaţă, e obiceiu, în omenire ca şi în natură” +). Ceva 
mai mult încă: fiind însuşi modul de manifestare al pornirilor 
spontane, el este ca și acestea, adică „e cu atât mai sigur şi mai 
statornic, cu cât e mai ferit de lumina reflexiei”. Şi fiindcă 
numai în natură lipseşte cu totul această lumină, numai în natură 
întâlnim obiceiuri în adevăratul înţeles al cuvântului. Obice- 
iului în starea lui curată, Zeletin îi dă numele de habitudine. 
Unde avem habitudine, avem şi desfăşurare spontană şi incon- 


1) Ibid., pag., 178. 

ştientă a vieţii, o desfăşurare fără greş. Pe măsură însă ce viaţa 
se desvoltă de la natură la omenire şi naşterea inteligenţei, prin 
aspectul ei abstract, intervine în desfăşurare, atunci apare obiceiul 
în înţeles restrâns, adică ca „o pornire uniformă, însă însoţită 
de conştiinţă” ce slăbeşte vieţii siguranţa ei originară şi o face 
şovăitoare. „,Habitudinea şi obiceiul înfăţişează  uniformitatea 
vieţii în grade deosebite de desăvârşire: cea dintâi e uniformitatea 
fără greş a naturii, cel din urmă uniformitatea şovăitoare a 
vieţii omeneşti. Trecerea de la o formă la alta e pricinuită de 
altoirea inteligenţei pe pornirile spontane. Astfel evoluţia vieţii 
de la natură la omenire nu e decât trecerea uniformităţii de la 
starea ei desăvârşită, sau habitudine, la starea şovăitoare pe care 
o desemnăm ca obiceiu' t). Fiind manifestări libere ale porni- 
rilor, atât habitudinea cât şi obiceiul sunt tocmai negarea silei. 
Numai o tălmăcire greşită a lor a putut duce la încheerea că 
ar fı determinate de forţe externe. „Putem însă fi siguri că 
omul primitiv simte tot atât de puţin tirania obiceiurilor sale, 
ca şi natura greutatea pretinselor necesităţi de fer, pe care omul 
i le-a pus în spate” 2). 

Cu apariţia reflexiei, pornirile sunt nimicite încetul cu în- 
cetul în spontaneitatea lor, pierzându-și siguranța lor automatică 
de desvoltare. Viaţa nu se mai poate desvolta la fel de uniform 
ca mai înainte, ceeace înseamnă o primejdie dintre cele mai 
mari. Gândirea abstractă intervine acum, oferind vieţii un sprijin 
din afară, căutând să redea vieţii pe cale artificială uniformitatea 
de care ea are nevoe. Gândirea abstractă face acest lucru cu 
ajutorul regulelor de purtare, numite legi. „Regula vine să re- 
dea vieţii pe altă cale uniformitatea, ce mai înainte isvora în 
chip firesc din obicei. Astfel un câmp vast se deschide activităţii 
gândirei. Schemele ei capătă putinţa de a fi aplicate la viaţă 
şi formulate în principii de faptă, cu aceasta însemnătatea lor 
formală de mai înainte se schimbă într'o însemnătate reală” 3). 
De la judecata care exprimă ceeace este dat, „Omul este onest”, 
se trece la judecata „Omul trebue să fie onest”, adică de la 
fapt se trece la normă, de la ceeace este la ceeace trebue să 
fie. „Legea, spune Zeletin, întrupează acelaş fapt ca habitudinea 
şi obiceiul. Când viaţa trece de la natură la omenire, uniformi- 
tatea ei se preface din habitudine în obicei; când ea înaintează 
de la omenirea primitivă la omenirea civilizată, uniformitatea se 


1) Ibid , pag. 180. 
2) Ibid., pag, 181, 
3) Ibid., pag. 184. 

preface din obicei în lege. Deaceea legea derivă în chip firesc 
deadreptul din obiceiu” 1). Intre viața ce se află sub imperiul 
obiceiului şi aceea ce se află sub imperiul legei, sunt deosebiri 
fundamentale: Viaţa de sub imperiul legei se orientează abstract, 
deducând faptele din principii generale. După ce obiceiul s'a 
dismecanizat în urma intervenţiei gândire; abstracte, el este adus 
sub guvernarea unui principiu general. „Din acest timp fapta nu 
mai decurge de la sine, căci nu mai e manifestare spontană; ea 
trebue dedusă dintr'o formulă şi îndeplinită prin silă lăuntrică 
asupra pornirilor, spre a le face să se desfășoare pe calea 
prescrisă ?). 

Uniformitatea este condiţia şi modul de desvoltare a vieții. 
Formele de viaţă nu sunt altceva decât forme de uniformitate. 
„Habitudinea în natură, obiceiul în omenirea primitivă şi legea 
în omenirea civilizată nu sunt decât trei forme deosebite de 
uniformitate. Şi deaceea ele se desvoltă una din alta: habitudinea 
slăbită prin naşterea gândirii intuitive devine obiceiu, iar obiceiul 
dismecanizat prin înrâurirea gândire; abstracte rămâne numai ca 
principiu de acțiune, care întărit prin forță devine lege. Astfel 
evoluția vieţii de la habitudine la lege, de la natură la omenirea 
civilizată, nu e decât trecerea ei de la uniformitatea ei liberă, 
naturală, ce decurge dinăuntru în afară, la uniformitatea silnică, 
artificială, ce e impusă din afară înăuntru è). ` 

Societatea a străbătut până acum două stadii: primul a 
fost acela când voinţa avea ca temelie simțirea şi ca mod de 
manifestare obiceiul; al doilea, în care ne aflăm noi acum, când 
temelia o formează gândirea, iar modul de manifestare este 
legea. În acest din urmă stadiu nu toţi oamenii pot întrupa la 
fel de bine schema, nu toţi pot să se conformeze întocmai 
principiului. Cei ce reușesc s'o facă sunt „oameni buni”, cei 
ce nu reuşesc sunt „oameni răi”. Odată cu întronarea legei, 
apare deci şi crima, care nu e altceva decât abaterea de la norma 
stabilită. După Zeletin, oamenii nu se nasc, ci devin criminali. 

In stadiul domniei obiceiului, avem o stare de natură, cum 
putem observa astăzi la popoarele primitive. In stadiul domniei 
legei, când pornirile sunt socotite ca ceva josnic şi legea ca 
ceva superior, când simţirea se află în luptă cu gândirea, apare 
şi lupta între morală şi natură. omenirea aflându-se într'o stare 
de rătăcire de la natură. Creştinismul trebue înțeles ca o luptă 


1) Ibid., pag. 186. 
2) Idid., pag, 187. 
3) Ibid., pag, 188. 

a forţelor morale împotriva forţelor naturale, susţinute de elenism. 

Sub domnia legei însă, simţirea nu poate duce o viaţă 
normală. Incătuşată în scheme, supuse rigorilor legei, simţirea 
se îmbolnăvește. Când o pornire este oprită sau stânjenită în 
mersul ei, omul simte durere; când durerea încetează, avem o 
uşurare lăuntrică, pe care o simţim ca plăcere. Plăcerea nu este 
deci altceva decât înlăturarea unei stări anormale. „Naşterea 
durerei şi plăcerei schimbă fizionomia vieții simțirei. Deasupra 
formei ei active de obârşie se ivește acum şi o formă pasivă: 
Ambele forme se învârt în extreme: cea activă pulzează între 
atragere şi respingere, cea pasivă între durere și plăcere. Forma 
activă rămâne în fiinţă cât timp viața decurge în chip firesc, 
forma pasivă se naşte când mersul ei e stingherit prin înrâuriri 
interne san externe. Şi deaceea pasivitatea e semnul unei anomalii 
în viaţă: durerea înseamnă existența anomaliei, plăcerea arată 
încetarea ei +). Activitatea simţirei este o formă originară, pa- 
pasivitatea ei este o formă derivată. Forma activă trăește prin 
sine şi înfăţişează simiirea în starea ei curată, pe când forma 
pasivă suferă influența inteligenții şi se prezintă sub o stare 
intelectualizată. Forma activă e de natură individuală, pe când 
cea pasivă e de natură socială. 

Sub domnia legei, „simţirea intră în proces statornic de 
ipertrofiere şi devine un element de anarhie şi revoltă”. Incă- 
tuşată prea mult, ea caută să se descarce, ducând la fapte des- 
nădăjduite. Aşa se naşte spiritul de revoltă faţă de orice regulă 
impusă. De aici revoluțiile, care sunt fenomene necesare în 
viaţa omenirei. Căci „omenirea, spune Zeletin, joacă sub domnia 
legei necontenit aceeaş dramă: încătuşarea vieții de sus în jos, 
libertatea ei de jos în sus” 2). 

Cea mai însemnată formă a boalei simțirei, Zeletin o 
vede în sentimentul iubirei, care, încătuşat de legi în manifes- 
tările lui, iea aspecte aşa de grave, încât uneori ajunge până 
la nebunie. i 

După Zeletin legea are o dublă influență asupra sentimen- 
tului: „ea ipertrofiază forma pasivă şi atrofiază forma activă”. 
Dorinţele sunt mari, puterea de a realiza foarte redusă însă. 
Sufletul făureşte planuri, dar nu are destulă energie să le în- 
făptuească. „Această disarmonie între lărid dorințelor şi slăbirea 
voinței alcătueşte însuşirea predomnitoare a sufletului atins de e 


1) Ibid., pag. 204—205, 
2) Ibid., pag. 214. 

boala simțirei” 1). In această stare iluzia devine realitate, iar 
realitatea se transformă în iluzie, prezentul este pus în funcţie 
de ideal. O stare ce se exprimă prin concepția filosofică numită 
idealism. „o plantă răsărită din durere, tot atât de nesănătoasă 
ca şi pământul ce-o nutrește”. Aruncând disprețul asupra lumii 
reale, idolatrizând lumea imaginară, idealismul păcătueşte faţă 
de viaţă şi constitue o adevărată primejdie socială. Idealismul 
este expresia ideologică a stării nesănătoase în care se află 
societatea, datorită îmbolnăvirei simțirii. 

Există vre-un mijloc de a ieşi din această orânduire socială 
nesănătoasă. întemeeată pe lege? După Zeletin există: e indi- 
vidualitatea. „Numai când în omenire se va ridica spontaneitatea 
împotriva normei silnice, vor ajunge spiritele să înlocuească şi 
în vederea lumii respectul ideei cu respectul faptului, și să 
întoarcă împotriva celei dintâi disprețul ce au acum faţă de 
cel din urmă. Negarea normei în viață va avea în chip firesc 
de urmare megarea, ei şi ca criteriu de judecată al realității. 
Ivitu-s'au zorile acestei vieți nouă? Născutu-s'a în omenire prin- 
cipiul negărei normelor? Răspunsul sună: acest principiu, prin 
care faptul se afirmă împotriva normei, realitatea împotriva ab- 
stracţiei, pornirea împotriva regulei, spontaneitatea împotriva sil- 
niciei, simţirea împotriva gândirei, s'a născut: el e individuali- 
tatea”. 

Omul cult are, cași omul primitv, fetişii săi, dar el 
stă mai prost decât acesta. Căci în vreme ce primitivul, închi- 
nându-se fetișilor săi, adoră lucruri reale, omul cult se închină 
şi adoră nişte simple abstracții ale minţii: legile, principiile, 
idealurile. Numai distrugând acești idoli ai gândirei, omul îşi 
face drumul liber, ca să ajungă din nou la demnitatea pierdută. 
Sfinţenia pe care el o atribuia ideei, se întoarce acum acolo 
unde îi este locul: în el însuş, căci acolo este adevărata realitate. 
„Intre pământ şi cer e un singur lucru sfânt: natura omenească, 
şi un singur păcat: acela de a se atinge de dânsa” 2). Ridicându-se 
la treapta de individualitate, omul devine creatorul oricăror norme 
şi se simte stăpân pe ele. Normele nu mai sunt simţite ca ceva 
exterior, străin și formal, ci ca ceva ce porneşte din el însuș 
şi este opera lui, cu care se simte perfect solidar. Cine crede că 
prin întoarcerea la individualitate, viaţa ar degenera în haos, 
se înşeală, fiindcă „nimic nu e mai statornic și mai uniform 


1) Ibid., pag. 238. 
2) Ibid., pag. 275, 

decât simţirea curată”. Simţirea bolnavă duce la haos, nu cea 
sănătoasă. „Azi trăim într'o ordine formală, sub care bântue 
o desăvârşită anarhie reală''1). Trebue deci distrusă această 
ordine formală, constituită din regule rigide, care încătuşează 
viața, şi lăsat drum pornirilor, spre a se manifesta spontan. 
„Simţirea sănătoasă absoarbe norma în sine, se rutinează şi 
cristalizează în forme statornice de manifestare. Atunci sistemul 
de legi devine un sistem de habitudini, ordinea formală se pre- 
face într'o ordine reală”. Reintegrând simţirea în drepturile ei, 
însăşi realitatea intră în drepturile ei. Realitatea -se afirmă a- 
tunci ca existenţă în sine, ca individualitate. lar cu naşterea in- 
dividualtăţii, se ivesc zorile unei vieți nouă pentru omenire. 
Căci omul devine cu aceasta propriul său legislator și cârmui- 
torul propriei lui vieți. 

Zeletin na apucat să mai publice volumul al II-lea din 
„Evanghelia Naturii”. El anunţa însă, la apariţia celui dintâi, 
că cel de-al doilea va cuprinde următoarele capitole: Concepţia 
organică à naturii; Concepţia mecanică a naturii; Zorile unei 
concepții nouă a naturii; Religia naturii; Natură şi artă; lu- 
birea de natură. 

E o mare pagubă pentru filosofia română că o bună 
parte din opera. lui Zeletin n'a putut fi până acum publicată. 
E cu atât mai trist cu cât nu se știe dacă cel puțin va putea 
fi publicată întrun viitor apropiat! 

Atribuind un mare rol afectivității în procesul cunoașterii 
ŞI susţinând relativitatea cunoștinței noastre, reprezentant al unei 
evoluții spirituale şi al unui determinism universal, Zeletin ne 
apare ca gânditor drept un romantic spiritualist 2). 


1) Ibid, pag. 271. 
2) Vd. şi Cezar Papacostea, Ştefan Zeletin, „Revista de Filosofie", 
1935, pag. 223, 

Născut la 9 Mai 1895, în Com. Lancrăm, Jud. Alba, 
Lucian Blaga urmează liceul la Andrei Şaguna din Braşov, pe 
care-l termină în 1914. După răsboiu pleacă la Viena, unde 
urmează filosofia şi îşi dă doctoratul la această universitate în 
1920. Intors în ţară, Lucian Blaga duce câţiva ani o viaţă de 
„Privatgelehrte”, până în 1926, când este numit ataşat de presă 
la Varşovia, trecând apoi în aceeaşi calitate la Praga. Avansat 
secretar 'de presă, trece de la Praga la Berna, pentru ca după 
alți câţiva ani să fie numit consilier de presă pe lângă legația 
noastră de la Viena. De la Viena trece din nou la Berna, unde 
funcţionează în calitate de consilier de presă până în Decembrie 
1937, când intră ca Subsecretar de Stat la Ministerul de Ex- 
terne în guvernul prezidat de Octavian Goga şi unde nu rămâne 
decât foarte puţină vreme. La 1 Aprilie 1938, Blaga este 
numit Ministru Plenipotențiar la Lisahona. El ocupă acest post 
până la 1 Aprilie 1939, fiindcă, numit profesor de filosofia 
culturii la Universitatea din Cluj pe ziua de 1 Octombrie 1938, 
se întoarce în țară, catedra universitară atrăgându-l mai mult 
decât viaţa diplomatică. 

Din generaţia mai tânără de gânditori Lucian Blaga este 
fără discuţie înzestrat cu capul cel mai constructiv și de o 
deosebită fecunditate. Teoria cunoștinței, ontologia, estetica, fi- 
losofia culturii, sunt domeniile în care, într'un timp relativ scurt, 
a dat lucrări ce aduc contribuţii personale, totdeauna interesante, 
şi deschid perspective luminoase în legătură cu anumite pro- 
bleme filosofice fundamentale. Dela Pietre pentru templul meu, 
cugetări apărute în 1919, când gânditorul nu avea decât 24 
e ani, şi care se resimt de această vârstă, trecând prin Cultură 

i Cunoştință (1922), Filosofia stilului (1924), Fenomenul 
vare (1925), Daimonion (1929), Lucian Blaga a ajuns 

la cele două trilogii încheeate, care l-au impus ca gânditor, — la 
trilogia cunoaşterii, constituită din: Eonul dogmatic (1931), > 
Cunoaşterea luciferică (1933) şi Censura transcendentă (1934) 
şi la trilogia culturii, constituită din: Orizont şi stil (1936), 
Spaţiul mioritic (1936) şi Geneza metaforei şi sensul culturii 
(1937). Avem în aceste opere de-a face cu produsul unui spi- 
rit ce se luptă cu mari şi vechi probleme filosofice, dar totuş 
vecinic actuale, precum şi cu probleme pe care tot mai in- 
sistent şi le pune gândirea contemporană — probleme pentru 
rezolvarea cărora Lucian Blaga se sprijină peo vie forţă dia- 
lectică, pe o accentuată putere de subtilitate. ce-l face să in- 
troducă termeni noui pentru exprimarea ideilor sale. îngreuind 
însă totodată urmărirea lor. Deaceea începătorul în ale filosofiei 
va întâmpina la citirea operelor lui Blaga, şi din această pricină, 
dificuliăți dintre cele mai mari. 


Lucian Blaga porneşte de la faptul că teologia creştină a 
descoperit o serie de formule, a căror largă şi adâncă semnifi- 
care, na fost sesizată cum trehue nici de teologi şi nici de 
filosofi. E vorba de acele formule dogmatice, la care au recurs 
gânditorii creştini şi care au adus servicii imense teologiei. Blaga 
este convins că dogma nu exprimă numai o formulă metafizică, 
ci că ascunde şi un sens metodologic, a cărei exactă determinare 
poate deschide filosofiei perspective noui şi poate arunca lumini 
vii asupra viitorului gândirii filosofice. Se impune însă ca dog- 
maticul să fie privit nu numai sub prisma teologică sub care a 
fost privit până acum, şi nici sub prisma filosofică unilaterală 
şi greşită sub care l-a privit Kant, imprimându-i un sens, care 
e unul de osândă. Blaga extinde sensul dogmei dincolo de gra- 
nițele înguste ale sensului ei religios şi ale complicaţiilor teolo- 
gice şi o priveşte dintr'un punct de vedere mai înalt, din punct 
de vedere epistemologic în genere şi metafizic. El cercetează 
dogma „în structura ei pur intelectuală”, căutând să demon- 
streze că „dogmaticul are o noimă şi în afară de... considerați- 
unille] teologice”, „că dogmei i se poate lua substratul teologic, 
adică huma cerească a revelaţiei, fără ca prin aceasta dogma ca 
tip de gândire să rămână cu rădăcinile în vânt” +), că dogma 
este un mod de gândire în genere, nu numai unul de gândire 
teologică. 

Din motive metodologice, Blaga porneşte de la dogma 


1) Eonul dogmatic, Cartea Românească, 1931, pag, 41, 

creştină a trinităţii, care cuprinde o întreagă serie de elemente 
dogmatice şi îngădue o scrutare mai comprehensibilă a articula- 
țiilor structurale ale dogmaticului. Dogma trinității sună: D-zeu 
e o „fiunţă” în trei „persoane' " (o „substanţă în trei „ipostaze N. 
În faţa acestei formule intelectul întâmpină dificultăți absolut 
insurmontabile. Cum poate fi D-zeu „unitar” şi „multiplu” în 
acelaş timp? Un răspuns „logic? la această întrebare ar îi 
fost următorul: D-zeu e „unul” ca ființă şi „multiplu” ca ma- 
nifestare. Gândirea teologică nu s'a oprit însă la acest răspuns, 
pe care intelectul ar fi putut să-l primească. Gândirea ieologică 
a împins, din contra, până la o tensiune voită între noţiunile 
„fiinţă şi persoană”. Din punct de vedere logic nu exisiă o 
opoziţie între noțiunea de „fiinţă” şi cea de ,„persoană”, ci 
dimpotrivă o solidaritate: noţiunea de „fiinţă e mai largă 
decât noţiunea de „persoană” pe care şi-o subsumează, după cum 
noţiunea de „persoană” ca un ce concret conţine pe aceea de 
„fiinţă””. Solidaritatea dintre ele se păstrează, şi când e vorba 
de aplicarea lor la existența numencă: „când spui despre ceva 
concret că e alcătuit din „trei persoane”, spui implicit şi că e 
alcătuit din „trei fiinţe”. Sau când spui despre o existență că 
e „o fiinţă”, poți să spui în acelaş timp cel mult şi că e o 
„persoană, dar nici decum că e „trei persoane”. Cele două 
noțiuni (,,persoană” şi „fiinţă'”) sunt, dacă nu în orice aplicare 
a lor, atunci cel puţin în această aplicare numerică reciproc so- 
lidare” 1). Dogma însă rupe solidaritatea dintre aceste două 
noțiuni, când le aplică la divinitate, păstrându-le totuș nealterate 
ca noţiuni abstracte. În aplicarea lor la transcendent, dogma se 
dispensează de raporturile logice inerente celor două noţiuni. 
„Se postulează deci irealizabil pentru mintea noastră — printr'un 
fel de transcendere a ei — o existență care ar putea să fie 
„una” ca „ființă”, dar „trei” ca persoană''2). Raportul logic, 
de subsumare şi de la abstract la mai concret, e anulat, împo- 
triva puterii de concepere a intelectului şi împotriva puterii de 
întruchipare a intuiţiei. Spiritul depăşeşte atât funcţiile intelec- 
tului cât şi pe acelea alea intuiţiei şi postulează o sinteză între 
noțiunile „fiinţă şi persoană”, în desacord cu funcţiile logice 
ale minţii. Aşa procedează gândirea dogmatică pretutindeni. 
„Dogma, spune Blaga, atacă în mecanismul său cel mai intim 
însăş solidaritatea logică inerentă noţiunilor. Dogma diformează 


1) Ibid., pag. 47 
2) Ibid., pag. 48. 


www.dacoromanica.ro 


168 Lucian Blaga 


raporturile logice între noţiuni, fără ca noțiunilor în sine să 
le dea alt sens decât l-au avut dintru început. Totul se petrece 
ca şi când noţiunile ar avea în afară de funcţia lor logică şi o 
altă funcţie, aceea anume de a articula un ce transcendent de 
neînțeles prin intelect, de neconstruit prin intuiţie. Noţiunile 
în această funcţie dogmatică a lor ar putea să intre într'olaltă 
în raporturi cari sunt diametral opuse celor logice. Cu alte 
cuvinte, dogmatismul relaxează în chip radical raportul crezut 
absolut necesar între Noţiuni şi Logică” +). Dogma de mai 
sus: „D-zeu e o fiiţă în trei persoane”, transpusă logic, ar 
trebui să aibă una din formele următoare: „D-zeu e o fiinţă în 
trei fiinţe”, sau „D-zeu e o persoană în trei persoane”, sau în 
sfârşit: „D-zeu e subt raportul esenţialității unul şi multiplu în 
acelaş timp”, şi din acelaş punct de vedere. Avem de-a face 
aici din punct de vedere logic vădit cu o antinomie între noțiunile 
„funţă” şi „„persoană”, a căror scindare în transcendent inte- 
lectul n'o poate realiza şi deaceea el nu poate vedea în dogmă 
decât ceva imposibil, absurd. Dacă analizăm însă mai îndea- 
proape această dogmă, mai constatăm şi altceva: anume că 
D-zeu e afirmat „unul” şi „„muitiplu” în acelaș timp, dar din 
puncte de vedere diferite, unul ca „„ființă” și multiplu ca. „„per- 
soane”. Diferenţierea aceasta depăşeşte capacitatea intelectului, 
diferențiere pe care intelectul o priveşte ca pe o încercare de 
mascare, de escamotare a antinomiei. Ceeace este însă o e- 
roare. „Diferenţierea în chestiune vrea să constitue de fapt o 
indicație că antitezei, deşi fără soluţie, i se postulează o 'so- 
soluție în afară de logică. Orice dogmă reprezintă pentru posi- 
bilitățile logice ale intelectului uman o antinomie, dar orice 
dogmă mai cuprinde prin înşişi termenii, ce-i întrebuințează, şi o 
indicație precisă, că logicul trebue depăşit și că antinomia e 
presupusă ca soluţionată împotriva posibilităților noastre de în- 
ţelegere” 2). Nu e prin urmare aci câtuş de puţin vorba de o 
mascare, prin deghizare, ci de o transfigurare. O dogmă este 
o antinomie transfigurată. „Dogmele sunt, spune Blaga, anti- 
nomii trans/igurate, adică antinomii cari — deşi implică pen- 
tru noi ceva antilogic — se aşează prin termenii lor constitutivi 
întrun mediu de soluții postulate, irealizabile pentru mintea 
omenească cu inerentele sale funcţii logice. In lumina acelui 
mediu postulat antinomia cuprinsă în dogmă se schimbă luând 


1) Ibid., pag. 50. 
2) Ibid., pag. 53—54. 

o înfăţişare „de dincolo”, care ne face să atribuim un înţeles, 
deşi înţelesul ne scapă în întregime. Dogmele sunt antinomii 
transfigurate de misterul pe care ele-l exprimă”. Orice dogmă 
este produsul a două procedee ce se suprapun: procedeul stabi- 
lirei unei antinomii pe de o parte, procedeul transfigurării anti- 
nomiei pe de altă parte, două procedee ce se întregesc, spune 
Blaga, ca părți complimentare ale unui întreg. Transfigurarea 
este sau explicit sau implicit cuprinsă în formula dogmatică şi 
deşi nu este o soluţie, ea ţine totuş loc de o soluţie sau mai 
exact spus ea este o soluție postulată. 

Privită în adevărata ei structură, dogma nu e ceva anti- 
logic, ci ceva metalogic. Din punct de vedere logic ea este fără 
sens, este un nimic, un zero; ceeace nu înseamnă însă că nar 
avea nici un sens şi că n'ar îndeplini nici un rol. „O antinomie 
(transfigurată sau nu), deşi din punct de vedere logic repre- 
zintă un zero, un nimic, poate să joace uneori în cadrul ope- 
rațiilor intelectului şi un alt rol decât rolul unui nimic: o anti- 
nomie poate să reprezinte şi echivalentul intelectual al unui 
mister” 1). E tocmai ceeace a înțeles filosofia patristică şi 
ceeace se impune după Blaga să fie ridicat din nou în conştiinţa 
filosofică a timpului nostru. Dogmele din trecut nu-i servesc 
„lui Blaga decât numai ca un pretext pentru stabilirea unui nou 
„tip ide cunoaştere”, sau „tip de ideaţie”, pentru a dovedi 
că „dacă tipul a fost odată cu putință, va trebui să se admită 
că atitudinea spirituală care i-a slujit drept substrat atunci, ar 
putea să mai reapară pe planul istoriei oricând din nou, cu tot 
atâta avânt și consecvență creatoare ca în eonul patristice 2). 

Dogmele nu trebuesc confundate cu ceeace se cunoaşte 
din filosofie sub numele de paradoxii metafizice. Eleaţii au 
fost aceia cari au scos cei dintâi în relief, cu o rară subtilitate, 
dificultățile logice ale concretului. Fiindcă mişcarea nu putea 
fi concepută logic, ei îi tăgăduiau realitatea, reducând-o la o 
simplă aparenţă sau iluzie. Ei apărau consecvenţa şi stringenţa 
logică împotriva concretului. Cu totul altfel se prezintă lucrurile 
la Hegel. După acesta gândirea dialectică se serveşte de „„con- 
cepte concrete”, adică de nişte concepte altfel decât acelea ale 
logice: tradiţionale. Aceste concepte nu se sinchisesc de principiul 
logic al contradicţiei, bucurându-se în acelaş timp atât de pri- 
vilegiile abstracţiunii cât şi de virtuțile concretului. De pildă, 


1) Ibid., pag. 58 
2) Ibid., pag. 63. 

„conceptul concret de devenire. „Conceptul concret „„devenire” 
luat ca ceva concret şi privit în această calitate din punct de 
vedere abstract-logic dobândeşte ùn ciudat aspect de tensiune 
interioară, de problematic, frizând imposibilul; analizându-l mai 
deaproape, supt aspect pur logic el se despică în -componente 
contrare (neexistenţă-existenţă)) cari se exclud. Acelaş concept 
concret de „„devenire” luat ca ceva abstract şi privit în această 
calitate din punct de vedere „concret se prezintă ca ceva în 
perfect echilibru, fără echivoc și dincolo de orice tensiune in- 
terioară, ca un tot perfect solidar cu sine însuș''1). La fel 
stau lucrurile cu toate conceptele concrete: din punct de vedere 
abstract-logic se prezintă ca antinomii, din punct de vedere 
concret se prezintă ca sinteză de momente contrare, exclusive. 
„Ceeace subt unghiu logic pare imposibil, antinomic, paradoxal, 
se dovedeşte a fi posibil şi sintetic realizat în concret. Con- 
cretul e marele câmp unde îşi găseşte soluţia orice paradoxie 
dialectică (unitatea contrariilor)”. Cu totul altfel se prezintă 
după Blaga paradoxiile dogmatice: acestea rămân paradoxii' şi 
pe plan logic şi pe plan concret. Ele sunt inaccesibile cunoaşterii 
şi sunt postulate în transcendent. Solutionarea antinomiilor dog- 
matice nu e posibilă decât într'o zonă contrară logicei şi dato- 
rită transfigurării. „Dialectica e în raport positiv, univalent, cu 
concretul. Sinteza dogmatică nu face şi nici nu poate să facă 
apel la concret. Dogma nu face apel la acategorial, deoarece 
utilizează concepte intelectuale. Dogma nu face apel la logică, 
deoarece se aşează dincolo de ea, diformând raporturile logice pe 
carele implică conceptele utilizate de ea. Soluţia paradoxiei dog- 
matice, neatinsă de mintea omenească, e postulată în trans- 
cendeni. Dogma e metalogică, intracategorială şi în raport bi- 
valent cu concretul'”'2). S'ar părea că paradoxia dogmatică se 
apropie până la identificare cu paradoxul -absolut, cu Non- 
Sensul. În realitate ea este, spune Blaga, expresia unui „Ultim- 
Sens inaccesibil”. 

Blaga demonstrează că şi gândirea ştiinţifică se serveşte 
de anumite tipuri de gândire şi metode, ce pot fi puse „în 
paralelă cu formulele şi metoda dogmatică”. La un număr de 
cinci reduce Blaga aceste tipuri diferite, ce se aseamănă între 
ele prin posibilitatea pe care o au de a genera paradoxii: 1) Con- 
strucţiile teoretice de limită; 2) Construcţiile procesului logic 


1) Ibid,, pag. 73. 
2) Ibid, pag. 90, 

infinit; 3) Metoda erorilor contrarii; 4) Analogii- matematice 
ale dogmaticului şi 5) Echivalente matematice ale dogmati- 
cului. Să vedem pe scurt în ce constă fiecare din aceste tipuri. 

Prin construcţii de limită se înţeleg „acele concepte şti- 
ințifice cari rezultă din ducerea până la sfârşit, până la limită, 
a unui proces logic de abstractizare şi idealizare a concretului: 
linia, punctul, planul, etc.”. Astfel punctul se defineşte ca ceva 
spaţial fără .dimensiune, iar linia ca unirea a două puncte fără 
grosime. Cum e posibil să ne închipuim ceva spaţial şi totuş 
fără dimensiune? Realizarea unui atare concept este imposibilă. 
Totuş în abstract el se postulează și se aşează ca act logic de 
limită. „În astfel de construcții e dată posibilitatea unui con- 
flict între logic şi concret. Conflictul se produce prin tendinţa 
de a traduce ceva prin excelență logic pe un plan concret” +). 

In construcțiile procesului logic infinit, intelectul se supune 
unei legi logice speciale, conform căreea el „se crede îndrep- 
tățit să repete un act de punere a unei unități cantitative în 
acelaş fel, fără nici o limită”. Prin aplicarea actului logic de 
punere a unei unități cantitative fără limită la un ceva concret, 
acest ceva concret însuş este „ridicat în procesul de puneri suc- 
cesive a aceluiaş ceva — virtualmente fără limită; — con- 
cretul e apoi complectat în abstract cu expresia sumară a 
acestui proces logic posibil”. Astfel de la spaţiul concret se 
ajunge la spaţiul infinit, de la momentul concret la timpul ın- 
finit, de la numărul concret la numărul infinit, etc. Încercarea 
de a traduce aceste produse ale unui proces pur logic în con- 
cret se loveşte de dificultăți insurmontabile, dobândind „un as- 
pect ibrid de îndată ce se vor neapărat realizate imaginar-concret””. 

Științele matematice se servesc de o metodă în care con- 
tradicția e la ea acasă: metoda erorilor contrarii. Bunăoară 
se afirmă despre cerc că e o elipsă, o propoziţie al cărei su- 
biect exclude hotărât predicatul, făcându-se astfel imposibilă 
sinteza între cele două concepte. Totuş propoziţia aceasta: „Cer- 
cul e o elipsă” este afirmată, dar totodată şi complectată. Com- 
plectată, propoziţia sună: Cercul e o elipsă — cu distanţa între 
focare egală cu zero”. Avem deci a face aci cu două contradicții. 
Una e: „Cercul e o elipsă”, iar cealaltă e: „cu distanţa între 
focare egală cu zero”. Ce însemnează distanţa egală cu zero? 
„Cercul e o elipsă”, este o eroare, ce se cere corectată prin- 
tro altă eroare, printr'o contraeroare, ajungându-se astfel la un 


1) Ibid., pas, 97. 

echilibru între cele două erori şi făcându-se posibilă soluționarea 
unei întregi serii de probleme matematice. Metoda erorilor 
contrarii nu trebue însă confundată cu dogma, căci structura 
dogmei este cu totul de altă natură. „In formulele rezultând din 
aphcarea metodei erorilor contrarii orice desacord logic e ţinut 
în echilibru de un contra-desacord” 1). 

În ştiinţele matematice întâlnim deasemeni o seamă de 
fapte ce stau în analogie cu dogmaticul, ca de pildă numărul 
imaginar V-1 care e o construcţie absolut iraţională. Şi totuş, 
deşi „alcătuită printr'un tur de forță a gândirei matematice”, 
„construcția V-41 intră perfect în ritmul exact şi în dinamica 
țâşnirilor simetrice de forme logice ale matematicei” şi „devine 
în cadrul operaţiilor logic-matematice echivalentul unei con- 
strucții rahonale” 2). Asemenea construcţii sunt acceptate şi uti- 
lizate datorită faptului că se reintegrează logic în gândirea ma- 
tematică Ele nu posedă o structură dogmatică, ci sunt numai 
analogii dogmatice. „O construcție dogmatică nu e... niciodată 
un element de larg posibile operaţii logice, adică un echivalent 
rațional. Dogma e cel mult element de sistem metafizic. La 
dogmă nu poate fi vorba despre o reintegrabilitate logică; ea 
constitue o definitivă revărsare din sine a logicului. O altă deo- 
sebire între construcția V-1 şi o formulă dogmatică e a se 
căuta în această împrejurare: V-1 e o invenţie pur matematică, 
exprimând mărimi, sensuri date mărimilor, şi operapi cu mărimi; 
dogma cuprinde concepte de cunoaștere (chiar dacă e iluzorie), 
obiectiv îndreptate (chiar şi când sunt simple ficțiuni), inten- 
tional ontologice (chiar când nu le corespunde nimic în realitate). 
Dogma poate în consecință să fie expresia unui mister, ceeace 
niciodată nu e o construcţie ca V71". 3), 

În ştiinţele matematice mai întâlnim, în sfârşit, şi echiva- 
lentele matematice ale dogmaticului. Un exemplu de echivalent 
matematic al dogmaticului îl avem în simbolul Alef al lui 
Cantor. „Simbolul Alef denumeşte o mărime transfinită care 
rămâne identică cu sine orice mărime sar scădea din ea”, 
determinare care-i echivalentă cu o antinomie. Antinomie pe care 
Cantor o rezolvă prin scindarea conceplelor solidare de „„putere” 
şi „sumă. 

Nu mai încape deci îndoială după Blaga că dogmaticul 
există ca „un tip de formulare cu desăvârşire încercuit în sine” 


1) Ibid., pag. 104. 
2) Ibid., pag 106, 
3) Ibid., pag. 107. 

și în consecință trebue determinat în structura, lui proprie, adică 
desprins din aderenţele lui religioase și „scos din paranteza re- 
velație-credinţă în care a fost închis”, pentru a fi din nou aşe- 
zat în procesul dinamic şi creator al gândirii. Căci, spune 
Blaga, „prin altoirea pe credinţă gândirea dogmatică s'a oprit 
în desvoltarea sa la forme care nu sunt decât caricatura embri- 
onară a unor forme posibile în viitor” 1). 

Cele două moduri de comportare a intelectului, unul logic 
şi altul metalogic, au la bază două stări fundamentale ale ace- 
stuia: una „en-statică” și alta „ecstatică”. „Cât timp, spune 
Blaga, intelectul se aşează în cadrul funcţiilor sale logice nor- 
male, e enstatic. Din moment ce intelectul pentru a formula 
ceva cu ajutorul conceptelor ce-i stau la dispoziţie trebue să 
evadeze din sine, să se așeze cu hotărâre în afară de sine, în. 
nepotrivire ireconciliabilă cu funcţiile sale logice, el devine 
ecstatic” 2). leşind din sine însuș, -asezându-se categoric în afară 
de funcţiile sale logice, fără a renunţa la concepte intelectuale, 
intelectul devine ecstatic şi produce dogma. Dar intelectul nu 
iese de bună voie din sine, nu se decide arbitrar la ecstazie, ci 
el este determinat din afară la o asemenea stare. Intelectul poate 
fi determinat la ecstazie, sau de autoritatea cuvântului presupus 
revelat, sau de experiență. Şi în aceasta stă iarăși o nouă deo- 
sebire între gândirea dialectică şi cea dogmatică. Gândirea dia- 
lectică nu are nevoe de un impuls din afară pentru a stabili 
antinomii şi a le aduce pe urmă la sinteză. Din contra, „în 
gândirea dogmatică intelectul e silit din afară la saltul în an- 
tinomie, şi odată saltul săvârșit, intelectul rămâne în noua pozitie 
care echivalează cu acceptarea unei antinomii, transfigurată apoi 
în expresie definitivă a unui mister” 3). Intelectul se decide însă 
pentru ecstazie, după ce au fost epuizate toate metodele enstatice. 
„Ecstazia implică deci epuizarea enstaziei” 4). 

Un fapt pe care Blaga îl socoate de o mare însemnătate, 
este încercarea, pe care o face el însuș, de a înzestra cunoa- 
şterea înţelegătoare cu mai mult decât o dimensiune. S'au deo- 
sebit, e drept, diverse tipuri de cunoaștere — mitică, raţională, 
intuitivă, dialectică, etc., — tuturor însă „li s'a. atribuit acelaș 
sens unic de reducere la minimum a misterului cosmic”. Dacă 
se încearcă să se determine cunoaşterea înţelegătoare în le- 


1) Ibid , pag. 127. 
2) Ibid., pag. 128. 
3) Ibid., pag. 133. 
4) Ibid., pag. 135. 

gătură cu misterul cosmic, se obţin, spune Blaga, câteva 
diferențieri interesante. Astfel avem o cunoaștere care-și pătrunde 
obiectul şi-l raţionalizează. O atare cunoaștere poate fi socotită 
o cunoaştere pozitivă cu semnul plus (plus-cunoaștere). Avem 
apoi o cunoaştere care este în imposibilitate să-și pătrundă în 
vre-un chip oarecare obiectul. Această cunoaştere poate fi so- 
cotită ca o cunoaştere cu semnul zero (zero-cunoaștere). Avem 
în sfârșit o cunoaştere care-și formulează obiectul şi-l determină 
ca pe un mister imposibil de construit sau de raționalizat. A- 
ceasta este cunoaşterea dogmatică, care merită să fie înzestrată 
cu semnul minus (minus-cunoaştere). Cu ajutorul plus-cunoa- 
noaşterei spiritul omenesc tinde să reducă misterul cosmic la 
minimum; cu ajutorul minus-cunoașterei din contra „spiritul ome- 
nesc tinde să fixeze, unde se poate şi când se poate, misterul 
cosmic în maximul său de adâncime şi de relief’ +). „„Direc- 


țiune”, „sens”, adică plus $% minus, sunt termeni ce stau în 
funcţie de raportul pe care subiectul cunoscător îl are faţă de 
„mister”. „Dacă subiectul cognitiv se hotărăşte pentru atitu- 


dinea plus, atunci „misterul” va fi supus unei operaţii reductive ; 
dacă subiectul cognitiv se hotărăşte pentru atitudinea minus, 
atunci misterul va fi supus unei operaţii aditive, de potenţare. 
Cum atitudinea plus e cea firească, nici un subiect cognitiv nu 
va încerca operaţia de potenţare înainte de a fi epuizat toate 
metodele reductive. Atât operaţia reductivă cât şi operaţia de 
potenţare sunt susceptibile de a deveni adevărate procese care 
progresează indefinit în etape în aceeaşi direcţie proprie fie- 
căreea (plus sau minus). Teoria aceasta a „„direcţiilor” se în- 
temeează pe ideea că obiectul pur al „cunoaşterii înţelegătoare” 
e misterul sau „„un” mister oarecare (x). Punctul de indife- 
renţă între cele două direcţii, adică punctul care corespunde ati- 
tudinei numite de noi „,zero-cunoaştere”, coincide cu admiterea 
obiectului mister ca un “ce definitiv care refuză atât operaţia 
reductivă cât și cea de potențare”'2). Cunoașterea are de-a face 
totdeauna cu mistere; subiectul cognitiv se mișcă necontenit în 
ocolul misterului. „Toate actele şi procedeele cognitive, spune 
Blaga mai departe, se reduc la operaţii cu mistere. Prin unele 
operaţii, cele ale intelectului enstatic, misterele s'ar împuțina și 
sar lămuri fără a dispare niciodată complect, prin alte operaţii 
(ale intelectului ecstatic) misterele sau cel puţin unele din ele 


1) Ibid., pag. 145. 
2) Ibid., pag 146—147 

s'ar potența. Obiectul cunoaşterii înţelegătoare e „misterul”. 
Problema cunoaşterii înţelegătoare e sau reducerea sau potențarea 
„misterului”. Pentru realizarea acestei duble probleme cunoş- 
şterea are la îndemână procedeele intelectului enstatic şi ale in- 
telectului ecstatic” +). 

Minus-cunoaşterea nu trebue înţeleasă ca o lipsă de cu- 
noaştere sau ca o noţiune căreea-i sunt subsumate erorile cu- 
noaşterei, ci tot ca o cunoaștere, însă cu o direcție inversă celei 
obişnuite, ca o „cunoaştere capabilă de progres şi spor impre- 
vizibil în acelaş sens”. Formulele dogmatice nu sunt rigide, 
inerte, neevoluabile. Ci din contra. „Formulele minus-cunoa- 
şterei evoluează dela un minimum de incomprehensibilitate spre 
un maximum de incomprehensibilitate. O formulă dogmatică e 
susceptibilä de developare, de precizare, devine tot mai ne- 
inteligibilă. înregistrând un spor de „carate dogmatice” ?). 

Blaga arată cum elemente ecstatice se găsesc în teoria re- 
lativităţia, în teoria cvantelor și în teoria entelehială. Metodica 
ecstatică va fi aplicată după el în tot mai mare măsură, ducând 
la un nov mod de a pune problemele şi de a le rezolva. O serie 
întreagă de simptome îl fac pe Blaga să creadă şi să susțină 
că ritmul istoric se îndreaptă spre o nouă eră dogmatică, aşa 
cum a fost era creştină, spre un nou eon în care ecstazia inte- 
lectuală va fi socotită ca ceva firesc. Noul eon dogmatic nu 
va exclude cu totul intelectul enstatic, ci va recurge numai in 
extremis la noul fel dogmatic de a gândi. Deaceea Blaga îşi şi 
intitulează lucrarea, în care vorbeşte despre aceste lucruri, Eonul 
Dogmatic. 

Eonul Dogmatic nu cuprinde ideile cele mai interesante din 
concepția lui Blaga. Această lucrare trebue socotită, cum face 
dealtfel Blaga el însuş, numai ca un fundament, ca o temelie, 
pentru celelalte două lucrări epistemologice, Cunoaşterea luci- 
ferică şi Censura transcendeniă. Şi trebue să spunem că ideile 
epistemologice cele mai interesante sunt cuprinse în Cunoaşterea 
luciferică. Aici se recunoaşte mai bine puterea de pătrundere 
şi darul de analiză, perspicacitatea şi subtilitatea spiritului lui 
Blaga. 

Cunoaşterea înţelegătoare, după cum am avut prilejul să 
vedem, are ca obiect „misterul, —un fapt cu mari consecinţe 
epistemologice — prezintă două stări şi are mai mult decât 
o dimensiune. Toate aceste însuşiri ale cunoaşterei înţelegătoare 


1) Ibid.: pas 148. 
2) Ibid.. pag. 175. 


www.dacoromanica.ro 


176 Lucian Blaga 


sunt reluate de Blaga şi cercetate mai îndeaproape. Cunoaşterea, 
înțelegătoare prezintă după Blaga două caractere fundamentale 
diferite, două moduri de comportare, ce n'au fost sesizate în 
toată semnificaţia lor teoretică. Cunoaşterea înțelegătoare are 
o comportare paradisiacă şi o comportare luciferică. Ce înseamnă 
una şi ce înseamnă cealaltă? Cunoaşterea înţelegătoare, cu com- 
portarea ei paradisiacă, când se află în faţa obiectului — fie 
acesta intuitiv, general-abstract sau imaginar — îi aplică con- 
ceptele pe care obiectul însuş le solicită şi caută să-l inserieze 
pe planul conceptual. Ea se revarsă complect asupra obiectului 
şi merge totdeauna direct la ţintă. Ea nu se simte îndemnată 
să-şi depăşească obiectul. Ea nu cunoaşte problematicul în ade- 
văratul lui sens, iar îndoelile ei sunt de scurtă durată, precum 
şi nedumeririle sunt fără orizont şi găsindu-şi soluția fără în- 
târziere. În câmpul ei „necunoscutul”” nu apare decât ca „lipsă”, 
ca obiect-interval în seria cunoscutelor sau necunoscut în seria 
cunoscutelor. lar când asemenea intervale sau hiaturi apar în 
seria cunoscutelor, ea caută să le scoată la iveală, determi- 
nându-le, sau prin analogie cu cunoscutul când ele sunt unice, 
sau printrun nou concept care să exprime esența „noului, 
când acesta e multiplu. Cunoaşterea paradisiacă se ataşează plină 
de încredere la obiect. „Ea e desigur capabilă de lărgire, de 
spor, de progres, dar înaintarea ei se face tot în contact strâns 


cu „obiectul''.... Privită în ansamblu ea se caracterizează prin 
fixare asupra „obiectului”, asupra obiectului socotit în întregime 
dat sau cu posibilități de a fi dat, fie în intuiţie, fie în abstrac- 


țiune, fic în imaginație” +). Cunoaşterea paradisiacă îşi este sie 
însăşi suficientă. Cunoaşterea înţelegătoare se prezintă cu totul 
altfel, când se comportă luciferic. Deşi îndreptată asupra obiec- 
tului, este totuş detaşată de obiect. Prin actul său inițial, cu- 
noaşierea luciferică provoacă o criză în obiect, despicându-l în 
două, într'o parte care se arață şi într'o parte care se ascunde, 
răpindu-i astfel obiectului echilibrul său lăuntric. Pentru cu- 
noaşterea luciferică obiectul este un „„mister”, „un „mister” care 
deoparte se arată prin semnele sale şi de altă parte se ascunde 
după semnele sale” 2). Pentru a evita eventuale confuzii pe care 
termenii curenţi, introduşi în filosofie, mai totdeauna le provoacă, 
Blaga creează noi termeni tehnici, spre a desemna cele două 
părţi ale obiectului în criză. Partea care se arată a obiectului 
în criză, el o numeşte fanicul misterului deschis (dela grecescul 


1) Cunoaşterea luciferică, Sibiu, 1933, pag. 20. 
2) Ibid., pag. 21, 

paiveofat, care înseamnă a se arăta), iar partea care se as- 
cunde el o numeşte cripticul misterului deschis (dela grecescul 
xpUxTEtv, care înseamnă a ascunde). „A pune o problemă 
în raza de acţiune a cunoaşterii luciferice, înseamnă: a provoca 
criza luciferică în „obiect”, adică a deschide un mister” 1). lar 
„a soluţiona o problemă în raza de acţiune a cunoaşterii luci- 
ferice înseamnă: a scoate pentru un moment obiectul din criza 
luciferică, prin revelarea cripticului; şi tot de soluția problemei 
mai ţine şi actul prin care obiectului în criză (mister deschis) 
i se substitue, după degradarea fanicului iniţial la ceva acci- 
dental, un nou material cognitiv, anume acela prin care inten- 
tional s'a revelat cripticul''2). Problematicul, tatonarea teore- 
tică, construcția, „adică riscul şi eşecul, neliniştea şi aventura”, 
țin de cunoaşterea luciferică. „Cunoaşterea paradisiacă se carac- 
terizează printr'un fel de alipire familiară la obiectul său, pe 
care-l socoteşte total dat sau cu posibilități de a fi dat. Cu- 
noaşterea luciferică se caracterizează printr'o distanţare plină 
de tulburătoare iniţiativă față de obiectul său, pe care-l pri- 
veşte în perspectiva „crizei , pe care ea însăşi o provoacă. 
Prin cunoaşterea paradisiacă se statornicesc pozițiile liniştitoare, 
momentele de stabilitate, permanenta vegetativă şi orizonturile, 
cari nu îndeamnă dincolo de ele înşile, ale spiritului cunoscător”. 
Prin cunoaşterea luciferică spiritul omenesc intră în sfera pro- 
blematicului, a construcției, a nestatorniciei şi neliniştei, a fan- 
tasticului şi demonicului. Se întâmplă ca şi cunoaşterea paradi- 
siacă să-şi pună probleme şi să construiască teorii, făcând acest 
lucru când întâlneşte în calea ei „,hiaturi”. Privite însă mai dea- 
proape, aceste probleme şi teorii se dovedesc a fi simili-pro- 
bleme şi simili-teorii. Ambele cunoaşteri, atât cea paradisiacă 
cât şi cea luciferică, pornesc de la acelaş material, dar se deo- 
sebesc prin modul cum îl întrebuințează. Ambele cunoaşteri se 
mişcă pe cele două planuri, al intuiţiei şi al conceptului, dar se 
deosebesc fundamental prin procedeul lor, cât şi prin rezulta- 
tele la care ajung: cunoaşterea luciferică ajunge la rezultate la 
-care cea paradisiacă niciodată nu poate ajunge. Între cunoaşterea 
paradisiacă şi cea luciferică este o discontinuitate, care „ia as- 
pectul violent al unei polarități””. „Fenomenul central al cunoa- 
şterii paradisiace e determinarea obiectului, nedespicat, sau acu» 
mularea de concepte adecvate asupra faptului intuit, gândit sau 


1) Ibid , pag. 43. 
2) Ibid., pag 44. 

imaginat. Fenomenul central al cunoaşterii luciferice e cu totul 
altceva: criza obiectului şi diversele acte consecutive” +). 

Când cunoaşterea luciferică se îndreaptă asupra obiectului, 
ea nu consideră ceeace îi este dat drept un obiect, ci drept un 
simptom al obiectului. Ajuns în raza cunoaşterei luciferice, 
obiectul intră în criză, adică se desface în două, întro parte 
care se „arată” şi într'o parte care se „ascunde”, în fanic şi 
criptic, pierzându-și astfel echilibrul interior. Cunoaşterea luci- 
ferică problematizează obiectul, îl transformă într'un „complex 
de semne al unui mister”. Ceeace pentru cunoaşterea paradisiacă 
este obiect neted, nedespicat, este despicat de cunoaşterea lu- 
cilerică în arătat şi ascuns, obiectul devenind „simplu semn arătat 
al unui mister în esenţă ascuns”. „A săvârşi acest act şi a 
iscodi de pe pragul părții, care se arată, a unui mister, partea 
care se ascunde a acestuia, înseamnă a „deschide un mister” ”, — 
ceeace e tot una cu punerea unei probleme. Obiectul cunoa- 
şterei paradisiace nu se înfăţişează niciodată cu nota de mister, 
dar el capătă de îndată ce ajunge înaintea cunoaşterii lucife- 
rice „starea de criză”, însuşirea de mister. Toate obiectele cu- 
noaşterii paradisiace sunt în această privință mistere latente. 
Obiectul ce se despică în faţa cunoaşterii luciferice poate face 
parte din sfera experienţei. sau poate depăși această sferă. Orice 
obiect, indiferent din ce domeniu, ajunge în criză, când cunoa- 
şterea paradisiacă îşi îndreaptă asupra i reflexul ei de lumină. 
„Obiectul cunoaşterii paradisiace posedă în raport cu cunoaşterea 
dimensiunea „prezenței? sau prin opoziţie, a „hiatului”. Un 
obiect poate să fie aci prezent (cunoscut), cum poate să fie şi 
lipsă. Obiectul cunoaşterii luciferice e totdeauna aşezat la răs- 
crucea, la întretăierea altor două dimensiuni: a „arătatului” (cu- 
noscut) şi a „ascunsului” (necunoscut)” 2). „Necunoscutul are 
prin urmare două sensuri, unul ca hiat în cadrul cunoaşterei 
paradisiace şi altul ca ascuns în cadrul cunoaşterei luciferice, 
după cum şi „cunoscutul? are tot două sensuri, unul ca „pre- 
zență” şi altul ca „arătat. In cadrul cunoaşterei luciferice unui 
mister deschis i se substitue un nou conținut reprezentând ,as- 
cunsul”’, acesta la rândul lui se va transforma iarăşi într'un mis- 
ter deschis, căruia i se va substitui un alt conţinut reprezentând 
un ali ascuns, şi a. m. d. „In cadrul cunoaşterii luciferice „„ară- 
tatul” e substituibil prin „ascuns”. Cu totul altfel se prezintă 


1) Ibid, pag. 24. 
2) Ibid, pag. 30. 

lucrurile în cadrul cunoaştere: paradisiace. Aici un „,hiat” în- 
deamnă să fie întregit. „Un hiat anulat prin întregire nu se sub- 
stitue obiectelor deja cunoscute, ci li se alătură. „Hiatul” se a- 
daogă „prezenței. Cunoaşterea paradisiacă înaintează în do- 
meniul necunoscutelor în chip extensiv, liniar, prin întregire, 
adaogere, juxtapunere. Cunoaşterea, luciferică, din contra, îna- 
intează intensiv, în adâncime. „Cunoaşterea luciferică încearcă 
să pătrundă tot mai adânc în esenţa ascunsă a obiectelor. Mis- 
terelor deschise li se substitue altele. „„Ascunsul”” revelat ia în 
anume măsură locul „arătatalui” inițial. „„Necunoscutul”” are deci 
în limitele celor două feluri de cunoaștere semnificaţii diverse. 
„„Necunoscutul” în domeniul cunoaşterei paradsiace e simplu 
suma tuturor „,hiaturilor”. Necunoscutul în cadrul cunoaştere: 
luciferice e un permanent și inevitabil postulat, care cere veşnic 
înlocuirea „arătatului” prin „ascuns” şi a acestuia prin „și mai 
ascuns”. Necunoscutul în limitele cunoaşterei luciferice are un 
accent de esențialitate față de cunoscut și e chemat, odată re- 
velat, să dea un caracter de accidentalitate cunoscutului inițial” +). 

Cunoaşterea paradisiacă operează cu categorii şi concepte, 
ridicând faptele concrete pe planul conceptual și, efectuând o re- 
ducţie numerică, împuţinează diversitatea concretă. Şi cum obiec- 
tele cunoaşterei paradisiace sunt, din punctul de vedere al cu- 
noaşterei luciferice, „mistere latente”, cunoașterea paradisiacă 
efectuiază o reducere numerică a „misterelor latente” ale ex- 
perienţii. Ca atare cunoaşterea paradisiacă se serveşte de două 
procese: unul o face să progreseze „extensiv în necunoscut prin 
scoaterea la iveală de noui obiecte”, iar altul o face să reducă 
„numeric misterele latente ale lumii prin determinarea lor con- 
ceptuală”, Cunoaşterea luciferică nu are aface cu mistere la- 
tente, ci deschide misterele ca mistere, supunându-le unei varieri 
calitative. Trei sunt posibilităţile acestei varieri calitative: „1) Un 
mister deschis poate să îndure atenuare în calitatea sa; 2) Un 
mister deschis poate să fie permanentizat în calitatea sa; 3) Un 
mister deschis poate să fie potenţat în calitatea sa” 2). Posibili- 
tatea dintâi este cea mai frecventă, a doua este mai rară, iar a 
treia este excepțională. 

Dacă e vorba acum să ştim în ce raport stau aceste posibi- 
lităţi de variere calitativă a misterelor, cu direcţiile, amintite . 
mai sus, ale cunoaștere luciferice, e uşor să ne dăm seama. 


1) Ibid , pas 31, 
2) Ibid., pag. 33. 

„,1) Atenuarea calitativă a unui mister deschis vom socoti-o ca 
procedeu de cunoaştere drept „plus-cunoaștere”. 2) Perma- 
nentizarea calitativă a unui mister deschis va dobândi denumirea 
de „zero-cunoaştere”. 3) Inteţirea calitativă a unui mister deschis 
va purta ca procedeu denumirea de „minus-cunoaștere” t). În a- 
ceastă distribuţie simbolică pe care o face Blaga, el distinge două 
zeruri, unul ca direcţie, iar altul ca punct de plecare, în care 
epistemologic se plasează totdeauna un mister deschis. Pentru 
a înlesni înţelegerea lucrurilor, e indicat să reproducem schema 
pe care ne-o dă Blaga (Fig. 1). Avem în schema grafică ală- 
turată un zero pe linia orizontală, care semnifică punctul de 


zero-cunoaştere 


0 


+ - 
plus-cunoaştere ——— Minus-cunoaştere 


0 
Figura 1. 


plecare, „origo”. lar la capătul de sus al liniei verticale, zero- 
semnifică direcția. „Când prin operațiile cunoaşterii luciferice 
„misterul deschis” sufere o atenuare în calitatea sa, vom spune 
că operaţiile au avansat în direcţie plus. Când prin operaţiile 
cunoaşterei luciferice misterul deschis sufere o întețire în ca- 
litatea sa, vom spune că ele au înaintat în direcţie minus. Când 
prin operaţiile cunoaşterii luciferice misterul n'a suferit nici o 
schimbare calitativă, vom spune că operaţiile s'au săvârșit în 
direcţia zero. Prin zero-cunoaştere ca „direcție” misterul des- 
chis se fixează în identitate cu sine însuş într'o poziţie definitivă, 
recunoscută drept inatacabilă prin mijloace conceptual-cognitive”. 
Acest punct de plecare, acest „origo”, e dat oriunde pentru cu- 
noaşterea luciferică există posibilitatea de a deschide un mister. 
„Oricare ar fi problema, din momentul punerii ei, ea poate să 
devină punct de purcedere (zero=origo) pentru procedee de „„so- 
luţionare” mişcându-se în direcţii diverse. Dar toate aceste 
puncte de plecare sunt relative, fiindcă depind de problema care 
se pune de fiecare dată. Cum relative sunt şi coordonatele. In 
afară de aceste infinit de multe puncte „origo”, toate relative, 


1) lbid, pag. 35, 

există după Blaga şi un origo absolut, precum şi coordonate ab- 
solute ale cunoașterii luciferice. „Situat în „origo absolut” (un 
loc epistemologic numai abstract determinabil) poate fi consi- 
derat orice mister latent, care „se deschide” pe planul experi- 
enţei empirice-concrete. Deoarece există o infinitate de mistere 
latente în cadrul experienţei concrete. adică o infinitate de mis- 
tere, ce pot fi deschise aci, urmează că în punctul origo absolut 
se aşează de la sine toate problemele puse în cadrul cunoaşterii 
luciferice în legătură cu fenomenele empirico-concrete. Din o- 
rigo absolut pornesc coordonatele absolute în sens plus, mi- 
nus, zero” 1). 

Dar cunoaşterea luciferică nu cuprinde numai acea diver- 
sitate de direcții — plus, minus, zero — ci aşa numitele de 
Blaga „domenii”, „care cuprind deoparte toate „misterele pro- 
gresiv atenuate” (domeniul plus-cunoaşterii), de altă parte toate 
„misterele progresiv potenjate” (domeniul minus-cunoaşterii) şi 
între ele linia zero-cunoaşterii cu toate „misterele permanenti- 
zate””. Fig. 2 alăturată face intuitive aceste lucruri. Să presu- 


Zero cunoaştere 


lus-cunoastera 
P A minus cunaaştere 


Origa abaolu* 


Figura 2. 


punem că un fenomen empiric devine obiectul cunoaşterii luci- 
ferice. E] va fi transformat în „complex de semne ale ‘mui mi- 
ster. Încercându-se să i se găsească soluția, fenomenul în che- 
stiune va fi supus unei varieri calitative. Depinde acum în ce 
direcție se mişcă cunoaşterea luciferică pentru a găsi soluţia. 
Dacă se mişcă în direcţia plus-cunoaşterei, atunci misterul va fi 
supus unei operaţii de atenuare. Vom avea o parte care se 
arată şi p parte care se ascunde. Soluţia aceasta poate la 
rândul ei să fie privită ca provizorie. Partea care se ascunde, 
poate eventual să fie supusă unei noui operaţii, care va desface 
iarăşi obiectul în arătat şi ascuns. Şi aşa mai departe. La fel 
se vor petrece lucrurile și cu celelalte domenii. 


1) Ibid., pag, 37. 

Pentru a face mai clare lucrurile, să recurgem la un ex- 
emplu, pe cara dealtfel Blaga însuş îl dă. Să presupunem că 
cunoaşterea se îndreaptă asupra faptului lumină, cu tot complexul 
de probleme: propagare, reflexie, refracție şi interferența ei, 
dispersiune spectrală, etc. Acest fapt devine pentru cunoaşterea 
luciferică un complex de semne al unui mister, obiectul lumină 
ajunge în criză, despicându-se în fanic şi criptic. Din pragul 
fanicului, cunoaşterea luciferică caută să scoată la iveală crip- 
ticul obiectului în chestiune. Ea revelează cripticul prin susţi- 
nerea că este „,ondulaţie în eter”. Prin aceasta fanicul inițial 
al misterului deschis — , materialul empiric, în ansamblu, ex- 
perienţele optice cu privire la propagarea, luminei, la reflexie, 
refracție, polarizare, interferenţă, dispersiune spectrală” — su- 
feră o degradare, căzând pe al doilea plan. lar misterului des- 
Chis i se substitue cripticul revelat — ondulație în eter — mi- 
sterul deschis suferind astfel o atenuare calitativă. „In adevăr 
„misterul deschis” fusese la început reprezentat prin „fanicul” 
său, adică prin materialul empiric foarte complex și de mare 
diversitate (proprietăţi calitative ale luminei, proprietăţi de pro- 
pagare, de reflexie, de refracție, de interferenţă, etc.), iar la 
urmă vedem acelaş mister reprezentat în cunoaștere prin con- 
strucţia imaginară mai elementară, mai simplă (ondulaţie în eter), 
prin care sa încercat a se revela cripticul misterului” +). Con- 
strucția imaginară „ondulaţie în eter’ poate deveni la rândul 
ei iarăş „mister deschis” şi anume lature fanică a unui mister 
deschis, urmând apoi să, i se reveleze cripticul, ş. a. m. d., rea- 
lizându-se în chipul acesta un ciclu de probleme şi soluţii. 

După Blaga, noţiunea de „mister” n'a fost supusă de 
gânditori unei analize critice serioase, ceeace a dat naştere 
la nenumărate confuzii. Noţiunea de mister se prezintă, după 
gânditorul nostru, cu variante de o precizie matematică. Astfel 
avem: mistere latente, mistere deschise, mistere atenuate, mi- 
stere permanentizate, mistere potenţate, mistere-hiaturi, mistere- 
minuni, mistere adventive. 

Cum se face însă revelarea cripticului din pragul fanicului ? 
Cu ajutorul unei trambuline sau, cum spune Blaga, a unei „punți 
de salt”. Cu ajutorul aşa numitei de Blaga „idei teorice”. Ast- 
fel, pentru a ajunge la construcţia imaginară „„ondulaţie în 
eter”, a fost nevoe de ideea teorică a determinismului meca- 
nicist, care a imprimat conţinutului construcției pecetea ei. Prin 


1) Ibid., pag. 45, 

idee teorică nu trebue să se înțeleagă o idee de natură teore- 
tică, a cărei valabilitate rezultă din verificabilitatea ei. Rolul 
de seamă al ideei teorice „e de a mijloci o construcţie teoretică 
şi în legătură cu aceasta de a mijloci și unele accesori expli- 
cative, care toate la un loc realizează un acord indirect între 
conţinutul „fanic” al materialului dat şi „ideea teorică” în- 
săşi 1). Ideea teorică nu se cere în mod necesar raportată la 
o verificare posibilă. Problema verificării ei se pune abia după 
ce construcţia, pe care a provocat-o, a luat naștere. Funcţia de idee 
teorică poate fi îndeplinită fie de o idee cu caracter de prin- 
cipiu, fie de una cu caracter de lege, fie de una cu caracter de 
categorie, fie chiar numai de o idee comună. Ideea teorică nu 
se aplică direct la materialul fanic, ci în mod indirect, fiindcă 
ideea teorică se găseşte totdeauna în divergență faţă de fanicul 
misterului deschis, iar aplicarea se face pe cale indirectă cu 
ajutorul construcțiilor şi a unor accesorii teoretice. 

Categoriile în genere au după Blaga o dublă funcţiune: 
o funcţie în cadrul cunoaşterei paradisiace și o altă funcţiune 
în cadrul cunoașterei luciferice. În cadrul cunoaşterei paradi- 
siace, categoriile sunt chemate, solicitate de materialul intuitiv. 
Categoriile se află deci într'o atitudine asonantă faţă de ma- 
terial. Dimpotrivă, în cadrul cunoașterii luciferice categoriile 
stau cu totul în dezacord faţă de fanicul unui mister deschis. 
„In funcţia lor intermediară de punte de salt în criptic — 
conceptele categoriale sunt utilizate nu asonant sau în con- 
juncţie cu fanicul unui material, ci disonant, din flanc, sau chiar 
în răspăr cu ceeace e fanic. Acordul între conceptul categorial 
şi fanic se obține în domeniul cunoașterii luciferice indirect, 
prin mijlocirea unor construcţii şi accesorii teoretice, nu direct 
ca în domeniul cunoașterii paradisiace” 2). Avem deci o funcţie 
dublă a categoriilor care, după Blaga, n'a fost observată și 
relevată de gânditorii de până la el. Toţi vorbiau de categorii, 
scoțând în relief însă numai comportarea lor asonantă faţă 
de material, dovedind prin aceasta că nu cunoşteau de cât o 
singură funcţie a lor — aceea pe care Blaga o atribue numai 
cunoaşterii paradisiace. 

Dacă e acum să ne dăm seama de întregul procedeu al 
cunoaşterii luciferice, atunci când ea efectuează o atenuare cali- 
tativă a unui mister deschis, distingem după Blaga următoarele 


1) Ibid, pag. 67. 
2) Ibíd. pap, 58. 

momente pe care el le consideră ca tot atâtea acte logic se- 
parabile : 

1) Deschiderea unui mister. Despicarea obiectului în fanic 
şi criptic; 

2) Punerea unui accent pe cripticul misterului deschis; 

3) Punerea unei idei teorice ca punte de salt în cripticul 
misterului deschis; 

4) Revelarea zu ajutorul ideei teorice a cripticului miste- 
rului deschis; printr'o „,construcție”'; 

5) Degradarea fanicului inițial al misterului deschis; 

6) Reducţia misterului deschis la cripticul său revelat. 


Mai este însă un moment pe care Blaga îl socoate demn 
de relevat la cunoaşterea luciferică: e ceeace el numeşte zarea 
interioară a problemei, — zare interioară ce stă în strânsă 
legătură cu ceeace ştim noi acum că este tensiunea interioară 
a problemei. „Tensiunea interioară a problemei e ca un arc din 
care va porni săgeata, ce se va împlânta în bolta teoriei” +). 
Tensiunea interioară şi zarea interioară stau în anumite ra- 
porturi determinate. „Cu cât tensiunea interioară a problemei 
e mai mare, cu atât construcția teoretică și accesoriile ei, 
memte să acordeze indirect „fanicul” şi „ideea“, vor fi mai 
multe la număr şi se vor deosebi mai profund prin conţinutul 
lor de ideea teorică şi de materialul fanic al problemei puse. 
Cu cât divergența de conţinut între idee teorică şi material 
fanic e mai accentuată, cu atât se impune pentru acordarea lor 
indirectă un ocol mai excentric şi o cascadă de accesorii mai 
complicată. Perspectiva aceasta de la tensiune, de la arc, la 
bolta în care se va fixa săgeata lansată în criptic, perspectiva 
aceasta spre un luminiş mai mult sau mai puţin depărtat, în 
care se va aşeza „soluția problemei, o putem numi sarea 
interioară a problemei. Cu cât „tensiunea interioară” a unei 
probleme e mai mare, cu alât soluţia ei teoretică va cuprinde 
a priori mai multe elemente, cari nu sunt implicit date în 
„ideea teorică” şi în „,fanicul inițial” al problemei; cu atât în 
cadrul problemei se deschide deci o zare mai depărtată şi mai 
largă de posibilităţi de noui elemente”. Zarea interioară desig- 
nează ținta către care trebue să se îndrepte deslegarea pro- 
blemei, perspectiva de soluționare. Problemele de tensiune inte- 
rioară şi de zare interioară sunt definitorii pentru cunoașterea 


1) Ibid , pas, 90—91. 

luciferică. „Problemele de tensiune interioară şi de zare inte- 
rioană definesc şi circumscriu, spune Blaga, în totalitatea lor, 
niciodată încheeată, zona cunoaşterii luciferice” +). 

Cunoaşterea luciferică revelează, după cum ştim acum. 
cripticul unui mister deschis. În număr de trei sunt planurile 
pe care ea face acest lucru: 1) Planul «, al sensibilităţii înțe- 
legătoare (empiric-concret); 2) Planul ß, al imaginaţiei înţele- 
gătoare (imaginar-concret) şi 3) Planul y, al înţelegerii con- 
ceptuale. Cunoaşterea luciferică poate trece de pe un olan pe 
altul, de pildă să reveleze un criptic al unui mister deschis şi să 
treacă în varierea lui calitativă pe planul Ê sau poate chiar Y. 
Nu este însă neapărat necesar ca ceeace e fanic pe planul 
6 sau y să fie fanic şi pe planul «. Pentru a face mai 
uşor inteligibilă teoria lui Blaga despre cunoaştere, e indicat, 
credem, să reproducem graficul pe care-l dă gânditorul însuş. 
(Fig. 3). 


îrtelaci engtatte (2 intelect ecstatie 
2 


ero-eunsogiereai 


pius cunoăgiere 
minus-ovaoaștara 


(ortgo absolut) 


Figura 3. 


Explicaţia ea însăşi nu poate fi înţeleasă decât în legătură 
cu cunoaşterea luciferică — ceeace a scăpat până acum tuturor 
gânditorilor cari s'au ocupat cu problema explicaţiei. A explica 
ceva a fosi înțeles, sau în sensul de a arăta cauza acestui 
ceva, sau în sensul de a subsuma acest ceva unui ceva mai 
general, — în ambele cazuri însă greşit. Căci explicaţia nu-și 
dobândeşte un sens exact decât dacă este înțeleasă în cadrul 
cunoaşterii luciferice. „A explica ceva, spune Blaga, înseamnă 
a acorda indirect acest ceva cu cripticul revelat al acestui, ceva. 
Explicaţia e procedeul complect, integral, al varierii calita- 
tive a unui mister în general” 2). Explicaţia stă după Blaga 


1) Ibid., pag. 93. 
2) Ibid., pag. 155 

în legătură indisolubilă cu cripticul, cu misterul. Ea nu poate 
fi înţeleasă fără raportarea la cripticul unui mister deschis. 
Blaga se simte deci îndreptăţit să susţină: „Nu există expli- 
cație, cu adevărat, fără de o inițială provocare a crizei luci- 
ferice în obiect. Nu există explicaţie cu adevărat fără reve- 
larea pe un plan oarecare a cripticului unui mister deschis. 
Nu există explicaţie cu adevărat fără de o acordare indirectă 
a fanicului şi cripticului revelat al unui mister deschis”. lar 
modurile de funcţionare a explicaţiei sunt în funcție de mo- 
durile cunoaşterii luciferice. Vom avea aşadar o plus-explicație, 
o zero-explicaţie şi o minus-explicaţie. Explicaţia nu exclude 
însă descrierea: cunoaşterea luciferică poate fi în anumite con- 
diţii şi în oarecare măsură şi descriptivă. 

Dar concepţia lui Blaga despre cunoaşterea luciferică. duce 
în mod necesar la metafizică, căci cunoaşterea are după Blaga 
în esenţa ei un adânc sens metafizic. În ,„Censura Transcen- 
dentă” el caută tocmai să determine raportul dintre „principiul 
metafizic absolut” şi „cunoaşterea individuată”, raport privit 
ca o „relaţiune dela o existenţă productivă la o existenţă pro- 
dusă”, adică raportul dela creator la creat, dela autor la făcut, 
dela un x determinant la rezultatul determinat”. Prin cunoa- 
ştere individuată Blaga înţelege cunoaşterea, aşa cum aceasta 
este realizată de un individ oarecare. lar prin „principiu meta- 
fizic absolut” el înţelege ceeace, cum spune el, imaginaţia 
metafizică a numit când substanţă, când eu absolut, când Ra- 
țiune imanentă, când Tată extramundan, când Înconştient, când 
Conştiinţă, etc., şi pe care Blaga îl mai numeşte şi Marele 
Anonim, fără să caute deocamdată a determina dacă este extra- 
mundan sau intramundan, dacă este transcendent sau imanent 
vieţii, Ceeace-l interesează pe Blaga, e că Marele Anonim e 
factorul metafizic central. 

Inainte însă de a vedea în ce constă raportul dintre Ma- 
rele Anonim şi cunoaşterea individuată, e necesar să vedem 
cum se înfăţişează cunoaşterea individuată. Patru sunt modu- 
rile pe care Blaga le descoperă la cunoaşterea individuată: 
cunoaşterea concretă, cunoaşterea înțelegătoare (paradisiacă şi 
luciferică), cunoaşterea mitică şi cunoaşterea ocultă. Cunoa- 
şterea concretă se caracterizează prin aceea că nu e de sine 
stătătoare, ci că e sau punct de plecare pentru celelalte moduri, 
sau un element constitutiv al lor. De aceea ceeace se arată în 
planul concret, nu este din unghiul de vedere al cunoaşterii 

înţelegătoare decât un semn al unui mister latent sau al unui 
mister declarat. „Elementul cognitiv „culoare concretă”, sau 
„sunet concret”, sau „,palpabilul concret”, etc., înseamnă în 
cadrul cunoaşterii înţelegătoare: ceva ascuns, care e alfel, ni 
se arată așa''1). Ceeace percepem cu simţurile nu sunt prin 
urmare decât nişte disimulări ale unor mistere, pe care simţurile 
numai ni le revelează. Cunoaşterea concretă se mai caracteri- 
zează prin aceea că în orizontul ei nu se întâlneşte nicăeri 
vre-un gol sau vre-o lipsă sau vre-un hiat: orizontul ei este 
totdeauna plin. „„Plenitudinea orizontului concret sensitiv com- 
plectează disimularea sensitivă. Misterele revelate prin simţuri 
umplu totdeauna până la saturație întregul orizont concret al 
conştiinţei. Nu se îngădue în nici un chip în acest orizont o 
„porozitate”, sau posibilitatea wire: conștiinței concrete a unor 
„lipsuri”, „goluri”, cari să corespunză unora dintre mistere, 
despre care ştim numai pe altă cale, deductivă, că sunt pre- 
zente, şi că în consecință ar trebui să fie semnalate în ori- 
zontul concret cel puţin printr'un „hiat. Dacă există undeva 
în natură un horror vacui, el există ca particularitate a con- 
ştiinţei 2). Datorită acestui lucru, subiectul cognitiv, care s'ar 
mişca numai în planul cunoașterii individuate concrete, nu ar 
putea ajunge la conştiinţa că această cunoaştere efectuează o 
disimulare a misterelor. Cunoaşterea înţelegătoare, atât para- 
disiacă cât şi luciferică, efectuează, cum ştim acum, o disimu- 
lare a misterelor. Cel mai frecvent mod al cunoaşterii indivi- 
duate, după cunoaşterea paradisiacă, este cel mitic. Deşi jux- 
tapus celorlalte, el le pătrunde totuş pe toate. Insă cunoaşterea 
oamenilor culți e impregnată de mit. Superstiţiile bunăoară nu 
sunt decât mituri în miniatură. Rațiunea n'a distrus miturile, ci 
numai le-a fragmentat, le-a amestecat, le-a împrăștiat. „Miturile 
vor să exprime în 1coană sensuri smulse existenți. Momentul „di- 
simulării” e cuprins în chiar definiţia mitului. Actul de însufle- 
tire al faptului, închiderea unui „sens” subt haina unor imagini 
concrete, redarea sensului prin personagii închipuite şi prin în- 
tâmplări simbolice, intervin ca factori în geneza şi în structura 
oricărui autentic mit”. Miturile nu trebuesc socotite, însă, drept 
revelații pure ale unor sensuri sau transcendenţe. Căci, e ade- 
vărat, „miturile exprimă un sens, dar îl exprimă numai în 
măsura, în care-l şi ascund”. În sfârşit, un alt mod al 


1) Censura Trausceadentă, Cartea Românească, 1934, pag. 47. 
2) Ibid., pag. 51. 

cunoaşterii individuate este cunoaşterea ocultă, adică acea cu- 
noaştere ce se referă la fenomene oculte, cunoscută și sub nu- 
mele de clarviziune. Dar nici cunoaşterea ocultă nu depăşeşte 
după Blaga în eficacitate celelalte moduri cognitive. Ea nu 
este o cunoaştere mai adecvată decât aceasta. Ea revelează, 
ce-i drept, anumite fenomene, dar le revelează, disimulându-le 
totodată. 

Astfel, cunoaşterea individuată, luată sub oricare din mo- 
durile ei, nu poate! duce la revelații adecvate. Privită în ansamblul 
modurilor ei, cunoaşterea individuată nu înseamnă pe plan on- 
tologic altceva, decât „o infinità apologie a misterului existen- 
tial”. „Lumea, aşa cum o ştim, cum o simțim, cum o înțelegem, 
şi n'o înţelegem, are pe plan metafizic rostul unei imense apologii 
a ministerului existenţial. Cunoaşterea individuată nu operează 
decât supunându-se censurii transcendente exercitată de Marele 
Anonim. Cunoaşterea individuată este, prin structura ei central- 
ontologic fundată, în imposibiltate de a converti un mister 
existenţial în non-mister. Blaga numeşte revelaţie, „orice even- 
tuală isbucnire sau arătare positivă a unui mister existențial în 
conul de lumină al cunoaşterii individuate” +) şi după el „nu 
există revelații adecvate”. Toate revelaţile existente nu sunt 
după Blaga decât revelații disimulatoare. „Un mister existenţial, 
descoperindu-se sau revelându-se cunoaşterii individuate, e disi- 
mulat prin însăşi structura întipărită cunoaşterii individuate po- 
trivit intenţiilor inerente censurii transcendente”. Orice revelație 
nu este adecvată, tocmai fiindcă este censurată — censurată de 
Marele Anonim. 


Dece însă această intervenţie a Marelui Anonim, pentru 
ca orice revelare a unui mister existențial să nu fie decât o 
revelare disimulată? Marele Anonim intervine cu censura trans- 
cendentă, spune Blaga, „fiindcă o cunoaştere, absolut obiectivă, 
adică pozitiv transcendentă, implică probabil o primejdie pentru 
echilibrul şi pentru intenționalitatea existenţială” 2). Trei mo- 
tivări găseşte Blaga unei asemenea censuri transcendente: o mo- 
tivare minimală, una medie şi alta maximală. Să le luăm pe 
rând. După motivarea minimală, censura transcendentă este ne- 
cesară în interesul vieţii şi al spiritului. Posedarea adevărului 
absolut ar condamna viaţa și spiritul la stază perpetuă, ar dis- 
truge orice tensiune, ar face imposibilă creaţia şi ar reduce 


1) Ibid.. pag. 43, 
2) Ibid , pas, 95. 

cunoaşterea la repetiție stereotipică. „Spre a preîntâmpina „staza 
perpetuă” a vieţii şi spiritului, Marele Anonim aplică cunoașterii 
individuate „censura transcendentă””. Ingrădind astfel cunoaşterea 
individuată, Marele Anonim o înzestrează în acelaş timp cu 
tendinţa dinamică de a se depăşi în fiecare moment” t). După 
motivarea medie, o cunoaştere individuată absolută ar constitui 
o primejdie pe de o parte pentru individul creatural, pe de 
altă parte şi pentru obiectul cunoscut însuş. Pentru individul 
creatural, fiindcă o cunoaştere individuată absolută l-ar smulge 
pe acesta din aderenţele sale creaturale şi i-ar distruge echi- 
librul. Pentru obiectul cunoscut, fiindcă în acest caz el 
ar putea fi creat după voe şi tot aşa ar putea fi distrus. 
„Aceste primejdii au toate caracterul unei perturbaţiuni virtuale 
a echilibrului existențial” 2). In sfârșit, după motivarea maximală, 
o astfel de cunoaştere ar însemna o primejdie chiar pentru Ma- 
rele Anomm însuş, care ar putea fi diminuat în potenţa lui şi 
zădărnicit în intențiile lui. „Orice eventuală cunoaştere absolută 
proprie unui punct periferial al existenţii ar însemna un pericol 
de descentralizare a existenţei”. lată deci raţiunile pentru care 
Marele Anonim a instituit censura transcendentă: grija pen- 
tru subiectul cunoscător, pentru obiectul cunoscut şi pentru el 
însuş. Censura este totalitară şi preventivă. „Prin censura trans- 
cendentă e oprită însăşi cunoașterea deplină, pozitivă, nedisimu- 
latoare. Omul n'are posibilitatea să treacă peste această opre- 
lişte, fiindcă ea e înscrisă în fiinţa şi structura sa. Marele Anonim 
nu va avea deci prilejul să se răsbune, nici dacă l-am înzestra 
înadins cu asemenea micimi. Cuvântul biblic: „„Cine vede pe 
Dumnezeu, moare” — rămâne un simplu cuvânt, poetic şi im- 
presionant, dar fără obiect. Căci D-zeu s'a îngrijit să nu poată 
fi văzut, adecă să nu poată fi cunoscut întocmai; Dumnezeu s'a 
îngrijit să poată fi cunoscut cel mult „„disimulat” sau ca, „mister 
catexohen'”; altfel n'ar muri numai cel ce-l vede, ci o putere 
sar stinge şi în Dumnezeu. Dacă cineva ar vedea pe Dumnezeu, 
ar putea să piară în parte Dumnezeu însuş; o asemenea cunoa- 
ştere ar echivala cu o castrare parţială a divinității” 3). 
Deşi cunoaşterea individuată procedează prin revelații disi- 
mulatoare, totuş obiectul cunoscător nu-are conştiinţa disimulării, 
ci este ferm convins că se află în posesiunea unor revelații pure, 


— 


1) Ibid., pag 96. 
2) Ibid., pag. 97. 
3) Ibid., pag. 102—103, 

nedisimulatoare, că obiectul este aşa cum se arată şi că chiar 
dacă mai este ceva ascuns, acel ceva poate să fie cunoscut prin 
alte revelații. Credinţa aceasta, că revelaţia e pură şi că obiectul 
este sesizai în mod adecvat, este numită de Blaga iluzia adec- 
vației. Blaga consideră această iluzie a adecvaţiei un moment 
întregitor al censurei transcendente, o supraasigurare a acesteea. 
Stăpânit de iluzia adecvaţiei, subiectul cognitiv nu va mai simți 
nevoia să caute dincolo de revelaţia disimulatoare misterul, ci, 
socotindu-se în posesia unei revelații pure, nu va mai face 
mici o încercare de a cunoaşte misterul existențial şi se va 
declara mulţumit. lar când „cunoaşterea individuată stă subt 
imperiul deplin al censurii, al censurii supraasigurate de iluzia 
adecvaţiei, se poate spune că e în stare de grație”, de graţie 
censurată, subiectul cognitiv fiind prin aceasta păzit „nu numai 
de o ipotetică primejdie metafizică, ci şi de orice frământări 
şi chin, cari duc la învrăjbire cu sine însuş””. Cunoașterea indi- 
viduată în modurile ei de cunoaştere concretă, paradisiacă şi 
mitică, au comun faptul că produc asupra subiectului cognitiv 
impresia că obiectele se oferă ele singure, că nu e nevoe de 
nici un efort pentru cunoaşterea lor. In cunoaşterea concretă, 
paradisiacă şi mitică, accentul cade pe receptacular, pe factorul 
inconştient, organic. Aceasta spre deosebire de cunoașterea lu- 
ciferică unde accentul cade pe spontaneitate, pe elaborare con- 
ştientă, pe efort. „Prin cunoaşterea luciferică subiectul cognitiv 
iese din starea de graţie, apucând drumul dramei sale proprii”, 
iese nu rupând price legătură cu starea de graţie, ci „iese din 
graţie numai ca frământare, ca tentaţie, ca încercare, ca exces” 1). 
Actul inițial al cunoaşterii luciferice sparge iluzia adecvaţiei şi 
o înlătură. Datorită cunoaşterii luciferice, subiectul cognitiv se 
simte deziluzionat de rezultateie obținute cu ajutorul celorlalte 
moduri ale cunoaşterii individuate şi-şi dă seamă că revelările 
sunt numai revelări disimulatorii. „„Revelările sunt privite ca 
simple semne arătate ale unor mistere în esenţă ascunse. Prin 
modul „„luciferic” cunoaşterea individuată se instalează în mister 
ca atare” ?). Cunoaşterea luciferică şi mister stau indisolubil 
împreună. Cunoaşterea luciferică nu poate fi înțeleasă fără ideea 
de mister. 

Cunoaşterea individuaţă se poate ridica după Blaga până 
la ideea adecvată despre „obiectul total”, idee care este aceea 


1) Ibid, pag. 109—110. 
2) Ibid., pag 111. 

de mister. Dar această adecvare trebue înţeleasă întrun sens 
determinat. Ideea adecvată despre obiectul total, adică ideea 
de mister, „consistă în conştiinţa unei absențe cu accent de 
esențialitate, care se substitue unei prezențe pline, dar fără ac- 
cent de esențialitate. Imprejurarea aceasta ne face să numim 
ideea de mister o „,idee-negativ”. Ideea de mister acopere „o- 
biectul total”, dar îl acopere aşa cum în tehnica plastică „,ne- 
gativul”, clişeu sau mulaj, işi acopere „obiectul” ” +). 

Cunoaşterea luciferică are ceva dramatic în sine: ea face 
necontenit eforturi şi încercări de a converti un mister în non- 
mister, pentru ca în cele din urmă să-şi dea seama că totul e 
în această privință zădarnic şi să caute apoi să se integreze în 
mister — să se integreze pentru a-l varia. lată care sunt 
după Blaga fazele dramei interioare a cunoaşterii individuate: 
starea de graţie, ieşirea din grație, orgoliul luciferic, esuarea 
şi integrarea în mister. 

Mai este o chestiune pe care Blaga şi-o pune, aducând şi 
aci contribuţii ingenioase. Subiectul individuat este înzestrat cu 
„fenomene de conştiinţă”, cu factori subiectivi, cari intervin în 
aciul cunoaşterii, factori cari nu au nici o similitudine cu obiectul 
de cunoscut. Pe ce ne bazăm atunci ca să susţinem că aceste 
fenomene şi acești factori au totuş virtuți cognitive, că pot fi 
consideraţi ca semne cognitive ale transcendenţei? Noi: suntem 
îndreptățiți să atribuim acestor fenomene de conştiinţă valori 
cognitive, atunci când subiectul individuat răspunde la aceleaşi 
transcendente în mod constant cu aceleaşi fenomene de conştiinţă, 
fenomenele de conştiinţă dobândind astfel semnificaţia de semne 
disimulatoare ale unei transcendenţe. Fenomenele de conştiinţă 
care se comportă în chipul acesta, au un rol, dacă nu de cunoa- 
ştere, în orice caz de echivalent al ei, sunt adică cvasi-cunoaştere. 
„„Constantizarea” factorilor subiectivi face posibilă prin urmare 
trecerea de la ,,fenomenele de conștiință” la cvasi-cunoaştere. 
Constantizarea este efectuată de Marele Anonim, în interesul 
vieţii, creîndu-i acesteea un organ care să suplinească rolul cu- 
noaşterei. ,,Cvasi-cunoașterea are semnificatia unui compromis 
ingenios între tendinţa de disimulare apologică a misterelor exis- 
tenţiale şi tendinta de a realiza postulatul cunoaşterei”' 2). Nea- 
tingându-şi obiectul, ea este totuş cvasi-obiectivă, fiindcă ţine loc 
de cunoaştere obiectivă şi din această pricină ne tentează s'o 


1) Ibid., pas 113. 
2) Ibid., pag. 152, 

luăm drept cunoaştere în adevăratul înţeles al cuvântului. În 
afară de cvasi-cunoaştere, cunoaşterea individuată se mai serveşte 
de ceeace Blaga numeşte cunoaştere-negativ, adică cunoaşterea 
luciferică privită sub aspectul ei cel mai lăuntric. Cunoaştere- 
negativ şi nu cunoaştere „negativă, fiindcă în cadrul cunoa- 
şterii-negativ se întâlnesc şi judecăţi afirmative şi judecăţi ne- 
gative. Blaga o numeşte cunoaștere-negativ, în comparaţie cu ,„ne- 
gativul” din tehnica reproducerii plastice. 

Dacă e acum să ne întrebăm ce fel de cunoaştere posedă 
Marele Anonim, Blaga nu stă la îndoială să-i recunoască o 
cunoaştere absolută, atât în ceeace priveşte calitatea cât şi ex- 
tensiunea.” Marele Anonim, când cunoaşte, crează obiectul de 
cunoscut, Marele Anonim cunoaşte pozitiv-adecvat şi nelimitat. 
Marele Anonim este un subiect cognitiv pentru care nu există 
mistere. 

Poate nu e de prisos să facem o scurtă recapitulare a 
cunoaşterii aşa cum o concepe Blaga. Privită din punct de 
vedere epistemologic, cunoaşterea individuată se prezintă cu ur- 
mătoarele diviziuni şi subdiviziuni: 

{ 1) Cunoaşterea concretă. 
| 2) Cunoaşterea paradisiacă, care implică pe cea 
| concretă. 
Cunoașterea | 3) Cunoaşterea luciferică, care implică pe cea 
înțelegătoare paradisiacă. 


Cunoaşterea luciferică se articulează în: 
| a) plus-cunoaştere ; 
l b) zero-cunoaştere; 
| c) minus-cunoaştere. 


Ca moduri juxtapuse la acestea avem: 

4) Cunoaşterea mitică. 

5) Cunoaşterea ocultă. 

Toate aceste moduri ale cunoaşterii individuate apar după 
Blaga fie în formă pură, fie în forme amestecate. 

Privită însă din punct de vedere metafizic, cunoaşterea 
se prezintă în concepţia lui Blaga cu următoarele forme: 

1) Cunoaşterea absolută pozitiv-adecvată şi nelimitată (cu 
care prin ipoteză este înzestrat Marele Anonim). 

2) Cunoaşterea individuată: censurată, dar nelimitată, care 
se subdivide în: 

a) Cvasi-cunoaştere; 
b) Cunoaştere-negativ. 


3) Cunoaşterea pozitiv-adecvată, dar limitată (cum se îniâl- 
nește în procesele formative biologice). 


Marele Anonim posedă o cunoaştere poziliv-adecvată şi 
nelimitată. Din contra îndividul cognitiv posedă o cunoaștere 
censurată şi nelimitată și una positiv-adecvată, dar limitată, 
ambele sub controlul Marelui Anonim. „Marele Anonim pune 
o consecvență şi un sistem, atât în măsurile de apărare a miste- 
relor existențiale, cât şi în grația ce o acordă individuaţiunea. 
Când Marele Anonim îngădue o cunoaștere în principiu neli- 
mitată, el se îngrijește s'o censureze; când îngădue o cunoaştere 
pozitiv-adecvată, el se îngrijeşte s'o limiteze” 1). Aplicând cen- 
sura transcendentă, Marele Anonim face acest lucru „în avan- 
tajul şi spre înălțarea şi îmbogățirea vieţii, spre paza și întă- 
rirea echilibrului existențial”. 

Filosofia lui Blaga are prin urmare în centrul ei ideea 
de mister. Este o filosofie care priveşte totul sub specia 
misterului. 

Preţuind mijloacele logice de cunoaştere, cărora le re- 
cuncaşte rolul în deslegarea anumitor aspecte ale problemelor 
ontologice, totuş Blaga este convins că în domeniul cunoașterii 
se poate merge mai departe datorită unor mijloace de minus- 
cunoaştere, de natură supralogică. Blaga nu este propriuzis un 
antiraționalist. E] militează pentru un transraționalism de o fac- 
tură proprie, deschizând orizonturi noi și interesante mişcării 
noastre metafizice. El pledează pentru un raţionalism aşa zis 
ecstatic. 

Primită de umi cu simpatie și entuziasm, întâmpinată de 
alţii cu rezerve sau cu obiecţii critice, concepția lui Blaga e 
dintre acelea care obligă pe cititor să iea neapărat atitudine 2). 


1) Ibid,, pag. 180. 

2) A se vedea: I. Petrovica, Răspuns la discursul de recepție a lui 
L. Blaga, Elogiul Satului Românesc, rostit în şedinţa solemnă a Academie: 
Române din 5 Iunie 1937 (Reprodus şi în volumul „Arte şi Artişti”, Biblio- 
teca pentru Toţi); Vaszle Băncilă, Lucian Blaga energie românească, Cluj, 
1938; Dumitru Isac, Lucian Blaga teoretician al cunoaşterii, în „Freamătul 
Şcoalei", Anul IV, Nr. 5—6, 1938, pag 199—231. 

Eugeniu Sperantia sa născut la Bucureşti în 6/18 
Mai 1888. Atât studiile secundare cât şi pe cele universitare 
şi le face la Bucureşti, dându-şi în 1912 doctoratul cu lucrarea 
Apriorismul pragmatic. După aceea pleacă pentru specializare 
la Berlin, unde audiază pe Benno Erdmann, A Riehl, Georg 
Simmel, Ad. Lasson şi rămâne până în 1914. Ocupând mai 
întâi o catedră în învățământul secundar, pe care o deţine câţiva 
ani, Eug. Sperantia este numit în 1921 conferenţiar de filo- 
sofia dreptului şi sociologie la Facultatea de drept din Oradea, 
în 1931 ridicat la rangul de profesor, din 1923 până în 1934 
funcţionând şi ca profesor titular de filosofie generală la, Aca- 
demia Teologică Ortodoxă din Oradea. Odată cu transferarea 
Facultăţii de Drept din Oradea şi cu integrarea ei în Facultatea 
de Drept din Cluj, trece şi Eug. Sperantia la Cluj, continuând 
să predea aceeaş specialitate. 

Eugeniu Sperantia îşi începe activitatea publicistică foarte 
devreme, publicând versuri deja la vârsta de 9 ani, iar câţiva 
ani după aceea colaborând regulat la câteva reviste literare ale 
vremii. Cum literatura nu l-a satisfăcut în totul, el înclină 
spre filosofie, începând să colaboreze, după ce şi-a însuşit 
o cultură filosofică, la „Studii Filosofice” şi la „Revista de 
Filosofie”, fără să abandoneze totuşi cu totul literatura. Pro- 
blemele filosofice care l-au preocupat pe Eugeniu Sperantia 
au fost din domenii variate: pedagogie, sociologie, teoria cuno- 
ştinții, logică, estetică, filosofia dreptului, iar opera filosofică 
destul de bogată. lată studiile publicate până acum: Apriorismul 
pragmatic (1912); Definiţia şi, preistoria filosofiei (1912); 
Erorile utilitariste în pedagogia spenceriană. (1914); Filosofia 
magiei (1916); Frumosul ca înaltă suferință (1921); Psiho- 
biologia gândirii (1922); Mic tratat despre corelaţiunile psihice 

în viața: copilului (1925); Generalităţi de psihologie individuală 
şi socială (1925); Tradiţia şi, rolul ei social (1928); Acţiunea 
limbii vorbite asupra vieții psihice (Rev. de Filosofie, 1928); 
Concepții şi perspective din pedagogia actuală (1929); Factorul 
ideal (1929); Unitatea spirituală ca scop şi. mijloc al educaţiei 
(Rev. de Filosofie, 1929); Fenomenul social ca proces spi- 
ritual de educație (1930); Curs de sociologie generală (1930); 
Sur les fondements mâtophysiques du droit positif (1931); Pro- 
bilemele socio'ogiei contemporane: (Rev. de Filosofie, 1933); 
Spirituaiismul istorie (1933); Cunoştinţa socialmente relatată 
(Rev. de Filosofie, 1933); Locul vieţii psihice într'o biologie 
generală (Rev. de Filosofie, 1934); Legile și formele gândirii 
ca proectiuni ale proprietăţilor vieții (Rev. de Filosofie, 1934); 
Perspechva istorică în viața socială, în cultură şi educație (Rev. 
Fund Reg., 1934); Papillons de Schumann. Despre principiul 
unic al vieții, dramei şi frumosului (1934); Enciclopedia juri- 
dică, cu o introducere istorică în filosofia dreptului (1936); 
La metaphysique implicite dans les postulats de toute pensce 
possible (Comunicare făcută la Congresul Descartes, cuprinsă 
în vol. VIII al actelor congresului); Remarques sur les propo- 
sitions interogatives. Projet d'une „Logique da Probleme” 
(Paris, 1936); Une conception vitaliste du beau (Comunicare 
la .Congresul de Estetică din 1937, Paris); Lirismul imanent 
(„„Gând Românesc”, 1937); Viaţă, spirit, drept şi stat (Gând 
Românesc, 1938); Introducere în Sociologie (Tomul I, Istoria 
concepțiilor sociologiei, 1938, tomul II, Principiile fundamen- 
tale: ale sociologiei). Eugeniu Sperantia face parte dintre pu- 
ținii, gânditori români care participă: la congresele filosofice! in- 
rernaționale și colaborează la reviste. filosofice străine. : 

Aşa cum s'a conturat până acum, gândirea lui Sperantia 
se caracterizează printr'o puternică trăsătură biologică, socială 
şi metafizică. Nici una din problemele fundamentale filosofice 
nu poate fi rezolvată, după el, dacă nu se ţine seamă de viaţă, 
care e principiul originar al existenţei, şi de realitatea socială. 
Cu alte cuvinte, există o formulă unică prin ajutorul căreea pot 
fi exprimate atât fenomenele. biologice cât şi faptele psihologice 
începând cu cele mai simple. lar formula e posibilă prin aceea 
că „realitatea psihologică, cea pe care o cunoaştem şi o putem 
studia prin introspecțiune, e în tot cazul o faţă a vieții, de 
care nimic n'o poate separa nici înstrăina” t), şi ca atare o 


1) Locul vieții psihice în coustrucţiunea unei biologii generale, Revista 
de Filosotie, 1934, pag. 149, 

biologie care vrea să fie cu adevărat generală „nu poate să 
facă abstracţie de ea, pentrucă legile generale ale vieţi nu 
s'ar mai putea numi „generale”, dacă o latură oarecare a vieți 
n'ar cădea sub imperiul lor, dacă deci fenomenele sufleteşti, 
subiective, n'ar suferi deplina lor aplicare sau n'ar fi fost ținute 
în seamă la formularea generalizărilor””1). Ceeace s'ar părea 
că stă în calea întemeerii unei singure ştiinţe care să se ocupe 
deopotrivă şi cu faptele organice şi cu cele psihice, ar fi 
individualitatea sau discontinuitatea materială a ființelor organice 
pe de o parte, continuitatea fluidă a stărilor sufleteşti pe de 
altă parte. Asta însă numai în aparență. Căci în realitate nu 
e nici o piedică serioasă. Privite de aproape şi cum trebue, 
lucrurile stau în fond cu totul altfel. In viaţa ca atare, ceeace 
este interesant, spune Eug. Sperantia, e faptul dinamic, nu 
organul. „Prin faptul dinamic şi pentru el există organul, iar 
fără acest fapt, fără „funcțiune”, organul n'ar mai putea fi 
considerat ca organ. Viața unui individ e un ansamblu unitar 
de funcțiuni corelative şi convergente. S'a zis că corpul animal 
este o „Fleischgewordene Funktion”. Deasemenea, viața unei 
specii e o totalitate de procese organice individuale în strânsă 
corelaţiune. Un individ nu e decât un gest al speciei sale. 
Și deasemenea: un gând nu e decât un gest mintal al unei 
conştiinţe. Fiecare gest, acţiune sau funcțiune vitală, decupată în 
ansamblul fluid al vieţii, apar vederii ca relativ autonome şi 
ca aspirând spre o autonomie crescândă, întocmai ca mugurii 
plantelor, ca vlăstarii de viţă sau ca meduzele care, înmugurind 
pe corpul hidropolipului, se desvoltă şi se detaşează ca indivizi 
izolați, continuând însă a fi simple dispozitive de reproducere 
a unei noui generaţii de hidropolipi''2). Nu numai fiecare stare 
de conştiinţă este un mic „gest de viață”, aşa cum e orice 
fiinţă organică materială, dar şi orice element al culturii. Fie- 
care stare de conştiinţă precum şi fiecare element al culturii 
lrăeşte. lar cum a trăi, înseamnă a evalua dar şi a valora, 
—— a evalua și a valora în măsura vitalității — vitalitatea este 
după Sperantia valoarea supremă a oricărei ființe vii., 

eeace caracterizează orice fiinţă vie este unitatea şi acti- 
vitatea ei sintetizantă, prin care asimilează elemente amorfe 
şi disparate, înfăţişându-se astfel ca un permanent proces de 
sinteză, conservativ şi expansiv. Dar a crea sinteze este totuna 


1) lbid., pag. 149—150. 
2) lbid., pag, 152. ` 

cu a cuceri şi a crea. Aceleași caractere le întâlnim însă şi la 
fenomenul de conştiinţă: „tendinţa de a se conserva ca proces 
de sinteză, sub forme analoage: expansiune, cucerire, construc- 
țiune”” 1). Aseminarea aceasta de caractere ne duce la ideea, după 
Sperantia, că atât la baza fenomenelor biologice cât și a celor 
psihologice se află un acelaș impuls, că psihologia ar putea 
trage mari foloase recurgând la biologie şi că deasemeni bio- 
logia ar obţine informaţii preţioase, consultând psihologia. Par- 
tizan al unei biologii generale, Sperantia este ferm convins că 
am ajunge la cunoştinţi foarte interesante, dacă ne decidem 
„de a privi starea de conștiință (cu toate vicisitudinile scurtei 
sale existențe şi” în toate raporturile sale cu semenele sale) ca 
reprezentând „fenomenul vital minimal” şi deci ca prezentând 
în sine, în formă prescurtată, toate caracterele esenţiale şi distinc- 
twe ale vieții în genere” 2). 

Într'o comunicare făcută la al VIll-iea Congres Inter- 
național de Filosofie din Praga, intitulată „Legile şi formele 
gândirii ca proecţiuni ale proprietăţilor vieţii” şi pubhcată în 
„Revista de Filosofie” (1934), Sperantia îşi precizează şi 
ma muli concepţia. A cunoaşte teoretic înseamnă, spune el, a 
lua o atitudine, şi anume „o atitudine prin care un „lucru” 
este „pus” sau „,propus”” (positus) ca independent de faptul 
gândirii” 5). Cunoaşterea nu este independentă de acțiune, ci 
este în vederea acţiunii; noi cunoaştem, ca să acționăm asupra 
lucrurilor. „A cunoaşte, spune Sperantia, este a pregăti tăga- 
şuri acțiunii. În cunoştinţă acţiunea se găseşte anticipată, rezu- 
mată, simbolizată ca arborele în sâmbure sau ca o curbă gra- 
fică oarecare în ecvaţia sa algebrică” 4). Dacă gândirea se 
supune, în mod riguros, anumitor forme şi anumitor legi, este 
tocmai din cauza destinaţiei ei pragmatice. Căci numai fiindcă 
ea ascultă de forme şi legi, mişcarea, pe care este chemată 
s'o călăuzească, reuşeşte practic. Altfel, gândirea ar rămâne 
nearticulată, ca visul fără nici o legătură cu acțiunea şi fără 
vre-un folos pentru viaţă. Dacă însă lucrurile stau astfel, 
se pune întrebarea: nu cumva formele şi legile gândirii sunt şi 
formele şi legile vieţii sau nu cumva formele şi legile gândirii 
sunt derivate din formele şi legile vieţii, sunt proecțiuni ale 


1) lbid, pag. 156, 

2) Ibid., pag, 157, 

3) Legile şi formele gândiru ca proecțiuni ale proprietăților vieții, 
„Rev de Filosofie“, pag. 341. 

4) Ibid., pag. 341. 

proprietăților vieții? Legile logice sunt după Sperantia legi pe 
care subiectul gânditor şi le impune singur şi pe care se sileşte 
să le respecte. Având un caracter imperativ, ele pot fi călcate, 
dar când se întâmplă acest lucru, subiectul gânditor simte nevoia 
unei mustrări sau reprobări, sau măcar a unei scuze şi caută 
să repare lucrurile. La fel se prezintă însă şi legile vieţii: şi 
ele sunt legi imperative pe care viaţa şi le impune singură şi 
pe care depune în tot cuprinsul ei eforturi ca să le îndepli- 
nească. Ca şi legile gândirii, legile vieţii, tocmai din pricina 
caracterului lor imperativ, sunt uneori transgresate, dar viaja îşi 
revine şi se pune din nou sub imperiul lor. 

Dar atât legile gândirii cât şi legile vieţii (conservarea 
de sine de pildă) nu s'ar putea afirma, „dacă atât gândirea 
cât şi viaţa nu ar îmbrăca în mod statornic o anumită formă 
indispensabilă a manifestării lor”, anume individuaţiunea. Am 
văzut mai sus însă că după Sperantia orice stare de conştiinţă, 
fiece gând, fiece idee, se prezintă cu contururi individualiza- 
toare şi revendică o existență autonomă şi distinctă, ca orice 
proces al vieții. Un fapt de o mare importanţă. Căci, spune 
Sperantia, „nefiind cunoscută şi gândită decât prin emisiunea 
acestui fel de „„quante spirituale”, care sunt atitudinile gândirii, 
realitatea ne apare, prin discontinuitatea lor, discontinuă ea 
însăşi 1). lar gândurile noastre impun lucrurilor forma discon- 
tinuității, fiindcă viaţa însăşi îmbracă această formă a discon- 
tinuităţii, adică a individualităţii. „Graţie acestei individuațiuni, 
tendința conservării personale se poate afirma ca o lege a 
vieţii organice: fără ea, viaţa ar fi un curent continuu cu con- 
ținut indistinct şi omogen, ţinând mai mult de legea inerţiei. 
Legea conservării sau a perseverării în viaţă este o lege a 
tuturor individualităților vii: individul sau segmentul individua- 
lizat al vieţii este cel care se luptă să se conserve”. La fel 
cu legea identităţii: dacă gândirea n'ar avea şi ea aspecte 
discontinui, distincte între ele şi desprinse oarecum din curentul 
conştiinţei, legea identității ar fi fără obiect, n'ar avea cui să 
se aplice. „Identitatea unui concept cu sine însuş nu e decât 
afirmarea de sine a unui act al gândirii luat ca strop individua- 
lizat al vieţii spirituale: e exigența de conservare şi de necon- 

ziune, e gestul defensiv în contra negaţiunii (care echivalează 
cu supresiunea)””. Planul despre lume pe care-l elaborează ac- 
tele noastre de gândire este supus legilor vieţii, „care sunt în 


1) lbid., pag. 344, 

atelaş timp şi legile acţiunii”. Logica noastră nu este o logică 
accidentală, capricioasă, o logică ce sar fi putut înfățișa şi 
altfel de cum este, ci este produsul vieţii, traducerea legilor 
ei superioare. Aprioricul s'a născut din condiţiile necesare ale 
vieţii însăşi. „„Deaceea cred că e just să zicem că este o logică 
în lume şi în lucruri şi că această logică e identică cu a 
noasiră. Lumea nu e decât material de gândire şi de acţiune. 
Obiectul luat în particular nu e decât conţinutul unui act de 
gândire şi virtualitatea unei mişcări. Dacă viaţa e totalul actelor 
de gândire şi de mişcare, atunci lumea nu e decât conhnutul 
şi aspectul virtual al vieții. Viaţa zace în străfundurile întregei 
noastre lumi. A căuta logicitatea unei cunoştinţe, înseamnă a 
căuta în ea întipăririle imperativelor vieţii... O realitate nu 
poate fi concepută decât pentru şi de către o fiinţă vie” t). 

Pentru a înţelege însă cunoştinţa în adevărata ei natură, 
e nevoe după Eugeniu Sperantia să ţinem neapărat seamă de 
faptul că individul trăeşte în societate, că este o fiinţă socială. 
Dar când susţinem acest lucru, nu trebue să uităm că după 
Sperantia societatea nu există decât prin faptul că e gândită 
şi în măsura în care e gândită și că prin urmare „legile fun- 
damentale ale societății trebue să fie o specială desvoltare şi 
transpunere a formelor și legilor gândirii 2). E nevoe apoi 
să ţinem neapărat seamă de faptul că ceeace caracterizează 
viaţa organică — tendinţa de a-şi menţine existența, de a şi-o 
afirma progresiv şi de-a nega celelalte existente — întâlnim: 
şi în viaţa spiritului sub forma de aspirație spre absolut și de 
exigență spre universalitate. Spiritul îşi crează norme pentru 
apreciere şi apreciază cu ele lucrurile. „,Sentinţele mintale con- 
stituesc pentru fiecare fiinţă cugetătoare fundamentul garanţiei 
şi unica normă sigură despre valabilitatea intuitiei ca şi despre 
valoarea lucrurilor” 5). Fără o recunoaştere absolută şi din 
capul locului a acestor sentinţe, activitatea spiritului ar rămâne 
anodină şi nejustificată. „Măsura încrederii noastre în realitate 
depinde de măsura încrederii în spirit”. Spiritul îşi afirmă 
continuu şi tot mai puternic exigența lui de universalitate. Ma- 
nifestându-şi tendinţa de conservare, el devine de un exclu- 
sivism desăvârşit, căutând să subordoneze totul legilor sale pro- 
prii, să reducă totul la sine, negând ceeace-l depăşeşte şi ră- 
mâne nepătruns de principiile lui. Deaceea el se concepe ca 


1) lbid., pag. 345. 
2) Cunoștinţa socialmente relatată, Revista de Filosofie, 1933, pag. 365. 
3) lbid., pag. 365. 

universal existent, concepând întreaga existenţă ca fiind de na- 
tură spirtuală. ,„„Oroarea de contradicție este impulsul spiritului 
de a evita, de a refuza şi respinge ceea ce-i ameninţă unitatea 
şi identitatea sa cu sine însuşi; este atitudinea defensivă prin 
care el îşi sprijină exigența de universalitate şi de absolut. 
Orice îngrădire a universalității unei norme sau sentinţe emise 
de spirit, constitue pentru el o înfrângere a fundamentale: şi 
primordialei sale exigenţe. Orice înfrângere a aspiraţiei sale 
către universal, constitue pentru spirit o negaţiune a identităţii 
realulu cu spiritualul, ceeace echivalează cu o contrazicere a 
însuşi principiului necontradicţiunii”. Împotriva empiriştilor, Spe- 
rantia susține, bazat tocmai pe caracteristica primordială a spi- 
riiului, că punctul de plecare al activităţii spirituale îl constitue 
umversalul, ansamblul, totalul, „cel mai larg universal”, fiind, 
„peniru spint, spiritul însuşi”. Datorită îngrădirilor pe care 
le pune experienţei, spiritul ajunge încetul cu încetul să-şi des- 
copere individualitatea și să şi-o circumscrie. Şi fiindcă desco- 
perirea individualității şi circumscrierea ei în interiorul unei 
existenţe nsspirituale ar echivala cu o contradicție, spiritul postu- 
lează, dincolo de marginite subiectivității lui, o altă existență, 
un alter, mai întâi indefinit şi apoi din ce în ce mai distinct, 
iar „acest postulat este principala cale de conciliaţiune între 
daiele experienței şi exigenţele de universalitate ale spiritului” 1). 

Făcând parte dintr'un Tot spiritual, care e societatea, in- 
dividu! stă în contact cu ceilalți indivizi, — spirite analoage 
sie-şi. Träind în contact cu alţii, fiecare individ pune la disposiţia 
celorlalți materialul adunat prin propria lui experienţă, după cum 
deasemeni folosește din belşug experienţa celorlalți, „existenţa 
raporturilor sociale între conștunțele individuale” deschizând o 
cale nouă şi originală de dobândire a cunoştinţelor, — calea 
cunoștinței relatate. Aceste cunoştinți relatate îşi au valabilitatea 
lor în funcţie de doi factori: pe de o parte verosimilitatea, care 
„în ultimă anakză ...se reduce la constatarea conformităţii dintre 
cunoștința relatată și alte cunoşiinți, anlerior achiziţionate, refe- 
ritoace la fapte analoage”, pe de altă parte de „autoritatea 
sursei”, care, la rândul e1, sià în funcție de două condiție. 
de ,„1) presupunerea că sursa îşi deţine ea însăşi informaţia 


1) Ibid., pag. 366. şi „Ariorismul pragmatic" $ 103 (pag. 106). In 
această scriere din 1912 se cuprinde declaraţia că postulatul acesta („pos- 
tulatul social“) are o deosebită importanţă în epistemologie; credem chiar 
că Studiul său va constitui adevătata sociologie sau teorie a experienţii so- 
ciale (ramură a une: epistemologii generale). 

pe o cale logicește impecabilă şi într'o măsură materialmente 
suficientă” şi de „,2) presupunerea unei transmisiuni inalterate 
a cunoştinţelor valabil obținute” 1). Aceşti factori şi aceste con- 
dițiuni constitue nu numai baza istoriei, a instrucției judiciare 
şi a documentării ştiinţifice indirecte, ci mai mult încă, a ori- 
cărei convorbiri între conştiințele ce duc o viaţă socială. Cel 
mai important dintre aceste două moduri de cunoştinţi relatate 
este după Sperantia acela al „autorității sursei”, care la rândul 
ei este de mai multe specii, dintre care una ar fi fundată pe 
exactitatea dovezilor repetate, în fond pe un fel de inducție, 
iar alta ar fi fundată pe stări afective sau circumstanțe extra- 
logice, cum ar fi sugestia, fascinația, prestigiul, etc. „Cea mai 
importantă justificare extralogică a surselor de cunoştinţe re- 
latate este cea de care se bucură concepțiile şi afirmațiile 
acreditate unanim în sânul unei colectivități. Opinia publică, 
credințele curente ale unui grup, adevărurile consacrate de tra- 
diţie, suni „cunoştinţe relatate” a căror sursă posedă o auto- 
ritate de provenienţă extralogică, dar de o eficacitate adeseori 
covârşitoare” 2). A acorda credit spuselor altora şi a poseda 
momente de credulitate nejustificată, e o atitudine mintală fun- 
damentală, care a făcut posibilă în proporţii aşa de mari comu- 
nicarea interindividuală. E vorba aci de un postulat gratuit, 
care-şi .are justificarea „a parte post”, nu „a parte ante”. E 
postulatul, echivalent cu un imperativ, „pe care fiecare „ego” 
îl resimte: de a întinde punți de legătură spre cât mai mulţi 
„alter”, deschizând astfel căi nouă pentru dobândirea unui formi- 
dabil supliment la experienţa sa proprie” 3). E vorba aci de un 
postulat care nu poate fi nici demonstrat, dar nici desmințit prin 
procedee logice. „Pentru a-ţi însuşi experienţa altora, spune Spe- 
raniia, trebue deci să porneşti de la un „,parti-pris”, pe care 
ţi-l impune Voința de a şti şi care nu e, el însuşi, cunoştinţă ci 
numai credință. E. o credinţă de acseaşi natură cu aceea care-ţi 
îngădue îndrăsneala de a călca pe pământ fără frica unei pră- 
buşiri în vid. Dar e de aceeaşi natură şi cu gestul optimist care 
ne întemeează orice proces de cunoaştere inductivă. Însăși în- 
crederea noastră în existența şi subsistența lumii revelate de sim- 
turi nu este clădită pe o veritabilă dovadă rațională, ci tot pe 
o credinţă de acelaș fel şi de origine similară. Acest viţiu de 
logică, iniţial, nu-i poate răpi nici ei ceva din eficacitatea sau 


1) lbid., pag 369. 
2) Ibid.. pag 369, 
3) lbid., pag. 374. 

din valabilitatea sa''1). Deaceea, oricâte decepții am avea de 
pe urma relatării oamenilor şi oricât de rari ar fi relatările 
exacte şi complecte, „totuşi încrederea noastră într'o profundă 
veridicitate esenţială şi constituțională a sufletului omenesc”, 
rămâne nesdruncinată. Deaceea, deşi am avut în nenumărate 
rânduri ocazia să ne convingem că o persoană minte şi exage- 
rează, totuş tot mai suntem înclinați să-i mai acordăm credit, 
din când în când. Pentru a refuza acest credit spuselor unei 
persoane, ar trebui ca ea să înceteze de a mai fi considerată ca 
fiinţă omenească în adevăratul înţeles al cuvântului. „In acest 
caz, o „relatare a unui individ pe care-l considerăm ca stă- 
pânit de delir, nu contează pentru noi ca o veritabilă „relatare”, 
ci ca un total de sunete și gesturi fără valoare expresivă intrin- 
secă, ci oferind numai în mod fortuit un simulacru de sens” 2). 
După Sperantia ştiinţa judecăților trebue refăcută, fiindcă 

din ea lipsește un întreg capitol, capitolul propoziţiilor interoga- 
tive, care exprimă judecăţi diferite de acelea pe care le cunoaşte 
logica tradițională. Propoziţiile interogative exprimă judecăţi di- 
namice, în opoziție cu judecăţile statice pe care le cunoaște şi 
le tratează logica. Judecăţile dinamice sunt de o foarte mare 
importanță, fiindcă progresul ştiinţei şi evitarea erorii sunt în 
funcție de o problemă „şi orice problemă se reduce la o jude- 
cată interogativă'' 5). Cercetarea judecăților dinamice duce la 
scoperirea unui întreg domeniu care se cere să fie investigat, 
acela al „„problematologiei formale”, ale cărei scopuri principale 
ar fi după Sperantia următoarele: 1. „Să analizeze, să caracte- 
rizeze şi să clasifice judecăţile de tip interogativ, pentru a com- 
plecta cunoştinţele asupra judecății în genere şi asupra procesului 
de descoperire a adevărului. (Cercetare Analitică). 2. Să sta- 
bilească care-i genul de răspuns adecvat, cerut de fiecare specie: 
de propoziţie interogativă. (Cercetarea adecvărei ). 3. Să cerceteze 
condițiile posibilităţii unei soluţii complete (exhaustive) a dife- 
ritelor categorii de chestiuni. (Cercetarea exhaustiunei). 4. Să 
constate dacă elementele răspunsului se găsesc anticipate. im- 
plicate în termenii chestiunii. (Cercetarea implicaţiei)” +). In 
comunicarea în care pune aceste probleme, Sperantia dă o schemă 


1) Ibid., pag. 374. 

2) lbid., pag. 373. 

3) Remarques sur les propositions interogatives. Projet d'une „,Logi- 
que du Probleme” în „Actes du Congres International de Philosophie 
scientifique" 1935, Extrait 1936, pag. 1. 

4) lbid., pag. 2. 

sumară, dar clară şi comprehensivă, a tuturor acestor lucruri, 
servindu-se de notaţiunea logistică. 

In ceeace priveşte cercetarea analitică, el arată că în orice 
judecată dinamică, adică interogativă, se află cei doi termeni 
— terminus quaerens şi terminus quaesitus — şi relația. lar 
când semnul interogării cade asupra relaţiei, atunci termenii se 
numesc termini quaerentes, iar relația relatio  quaesita. Orice 
judecată dinamică este un proces de gândire şi exprimă o „la- 
cună” ce se cere împlinită. Şi cum orice judecată statică este 
un răspuns la o întrebare, este pentru Sperantia clar că vor fi 
atâtea specii de judecăți câte tipuri de întrebări sunt şi că 
prin urmare „tabla categoriilor gândirii trebue să fie identică 
cu tabla tipurilor de propoziţii interogative” +). 

Întrucât pune întrebări”, elaborează „răspunsuri sau ju- 
decă valori, gândirea noastră se întemeiază pe un număr de 
postulate indemonstrabile dar neînlăturabile. Aceste postulate 
conţin afirmaţiuni prin care experiența este depășită dar pe care, 
fără să le poată controla, ea se întemeiază în întregimea ei. 
Există deci dn număr de credinţe pur dogmatice care se referă 
la chestiuni de ordin transcendent (ca: existența „obiectului” în 
sine; ca existența obiectivă a conștiințelor altora; ca ideea libe- 
ruiui arbitru, implicită în sentimentul răspunderii, meritului şi 
vinei; ca ideea existenţei unui principiu normativ absolut şi exterior 
voinţei etc.), indispensabile gândirii, aprecierii şi acţiunii, cre- 
dinţe pe care odată ce ni le însuşim ca valabile, nu le mai putem 
tăgădui fără a cădea în contradicţie cu noi înşine, cu gândirea 
şi acţiunea noastră gândită şi nu le mai putem refuza decât dacă 
renunţăm de a mai gândi. Aceste postulate alcătuesc elementele 
fundamentale ale unei Metafizici naturale, inerente fiinţei noa- 
stre şi vieţii noastre conştiente, — şi numai pe bazele ei se poate 
construi un sistem filosofic care să se acorde cu exigenţele și 
presupunerile ineluctabi.e ale spiritului nostru +). 

Cunoştinţa îşi are istoricește geneza în nevoia de acţiune. 
Numai pe calea aceasta a putut ea să apară în lumea animală. 
Dar aceasta nu prejudecă nimic asupra esenței ei. Dimpotrivă, 
chiar aspectele pe care le oferă evoluţia umană constitue o altă 
indicație: din geneza şi „pragmaticitatea” ei, gândirea noastră 
păstrează numai speciala ei factură care-i conferă o aplicabilitate 
eventuaiă. Dar curând direcţia ei se schimbă, funcțiunea ei ia o 


1) Remarques, pag 4. 
2) La mâtaphysique implicite dans les postulats de toute penste 
possible. Passim 

turnură exact opusă: în animal, procesul intelectual are misiunea 
de a creea mijloacele pentru împlinirea scopurilor, iar scopurile 
acestea sunt dictate de organismul fiziologic. În om, intelectul 
şe afirmă din ce în ce mai mult ca un creator de scopuri, ale 
sale, pe când organismul fiziologic este tot mai mult aservit 
acestor scopuri spirituale, servind ca wmstrument (mijloc) pentru 
înfăptuirea lort). 

„Intreaga știință, și storia ei, este, spune Sperantia, o 
sere de propoziţii interogative şi de soluţii care se implică şi 
se sprijină mutual şi pe care putem viza s'o cuprindem într'o 
singură formulă uriaşă, înzestrată cu câteva puncte de suspensie. 
Acestea ar indica, modest, tendinţa spre infinit” 2). 

O mulţime de alte idei interesante, răspândite prin atâtea 
alte studii la care, din lipsă de spaţiu, nu ne-am putut referi, 
fac parte din gândirea lui Eug. Sperantia. Să sperăm că ele 
vor fi scoase din revistele în care au fost publicate, adunate în- 
trun volum şi puse la îndemâna cititorilor. 


1) Unitatea spirituală, Extras. pag, 11, şi Apriorismul pragmatic, § 13 
2) Ibid, pag, 11. 

Mircea Florian sa născut în București, la 1 Aprilie 
1888. Face cursul secundar la liceul „Lazăr” şi la „„Colegiul 
Sf. Sava” din București, distingându-se ca un elev dintre cei 
mai buni. Se înscrie apoi la Universitate, urmând filosofia şi 
dându-și licenţa, având ca profesori între alții pe Titu Maio- 
rescu, C. Rădulescu-Motru şi P. P. Negulescu, după care 
pleacă la studii în Germania, luându-și doctoratul la Greifswald, 
cu teza: Der Begriff der Zeit bei Bergson (1914). Intors 
în ţară, se abilitează ca docent în Decembrie 1915 la Universi- 
tatea din Bucureşti, în 1924 fiind numit tot acolo conferențiar. 
Mircea Florian a publicat până acum: Arta de a suferi, Tre- 
petnic sufletesc (1920), Indrumare în filosofie (1923), Stintă 
şi Raţionalism (1926), Cosmologia elenă (1929), capitolul 
respectabil despre Kant din „Istoria filosofiei moderne”. 

În afară de aceste lucrări, M. Florian a publicat o sene 
de articole în diferite reviste, cele mai multe din ele având un 
puternic accent sistematic. lată-le: Filosofia ca disciplină teo- 
retică („Revista de Filosofie”, No. 2, 3 şi 4, 1923); Kant 
şı cugetarea modernă (,,Revista de Filosofie”, Nr. 1-2, 1924); 
Filosofia lui „„Caşi cum” („Ideea europeană”, Nr. 111, 1923); 
„Răsturnarea tuturor valorilor” (,„ldeea europeană”, Nr. 111, 
1923): Filosofia timpulu nostru („Convorbiri Literare”, 1925); 
Problema datului („Revista de Filosofie”, 1925 - 1926); Edu- 
cație și educatori („deea Europeană”, Nr. 133, 1923); Maine 
de Biran („Ideea Europeană”, An. VI, Nr. 151); Cultura 
Română şi Ortodoxa (,,Ideea Europeană”, An. VIII, Nr. 
194); Spinoza sau lubirea seometrizată („Ideea Europeană”, 
An. VIII. Nr. 109); E posibilă o metafizică induchvă? (,,Re- 
'vista de Filosofie”, Nr. 3, 1928); D.rectivele unei filosofii 
autonome (,,Convorbiri Literare”, 1931); Renașterea Hegela- 

nismului („Revista de Filosofie”, 1931); Goethe rapsodul cul- 
turii moderne (, Convorbiri Literare”, 1932); V. Conta şi 
metafizica („Convorbiri Literare”, 1932); Metafizica şi pro- 
blematica ei (în Omagiu Profesorului C. Rădulescu-Motru, 
„Revista de Filosofie”, 1932); Pentru a înţelege filosofia con- 
temporană (,,Convorbiri Literare”, 1933); Filosofie şi Naţio- 
nalitate (, Convorbiri Literare”, 1933); Experienţă şi mate- 
mahcă („Convorbiri Literare”, 1933); Sensul unei filosofii 
româneşti (,,Convorbiri Literare”, 1933); Filosofie și Istorie 
(„Revista de Filosofie, 1933); In căutarea unui prim adevăr 
(„Convorbiri Literare”, 1934); Ideea de Neant (,,Convorbiri 
Literare”, 1934); Noul idol: Concretul (,,Convorbiri Lite- 
rare”, 1934); Obsesra Transcendentului (,,Convorbin Literare”, 
1935);, Epilog la obsesia transcendentului (,,Convorbiri Lite- 
rare., 1935); Criza filosofiei conkhmporane („Convorbiri Li- 
terare”, 1935); Paradoxele experienţei („Revista de Filosofie”, 
1935); Despre moarte (,,Convorbiri Literare”, 1936); Meta- 
fizica se apără („Convorbiri Literare”, 1936); Antinomitle 
credinței (, Revista de Filosofie”, 1936); Inceputurile filosofice 
ale lui T. Maiorescu (,,Convorbiri Literare”, 1937); Destin 
şi creație (,,Viaţa Românească”, 1937); Dualismul cartesian 
(„Revista de Filosofie”, 1937); Marea prejudecată: spatiali- 
zarea conştiinţei („Convorbiri Literare”, 1938); Relativitate 
şi existență („Convorbiri Literare”, 1938). 


După Mircea Florian „filosofia e singura disciplină teo- 
retică autonomă, în adevăr autohtonă, fiindcă ea nu are ca 
punct de plecare predeterminări, presupoziţii, prejudecăţi”, cj 
ea caută să pătrundă până la adevărul prim, până la temeiul 
ultim, până la principiul (arhe) cu adevărat originar. Dacă 
filosofia nu va înţelege că aceasta este misiunea ei, atunci fără 
ea și peste capul ei se va constitui o altă disciplină care să se 
ocupe cu acest lucru şi să fie în adevăr filosofică. Deaceea Mircea 
Florian defineşte filosofia ca pe „ştiinţa principiilor şi a începutu- 
rilor fundatoare și „„unificatoare” a oricărei cunoştinţe şi valori 
trăite” 1), principii şi începuturi lipsite de supoziții şi de pre- 
judecăţi. Florian însuş recunoaşte că această definiție nu este 
nouă, nici originală, ea are însă după gânditorul nostru un mare 
merit, anume că este neutră şi tocmai de aceea poate fi acceptată 
de orice spirit neprevenit. 


1) Mucea Florian, Directivele unei filosofii autonome, „Convorbiri 
Literare“, 1931, pag. 412—413. 

De unde trebue să pornească însă filosofia, pentru a-şi în- 
deplini misiunea? Punctul iniţial îl constitue faptele nemijlocit 
date, lumea şi viaţa aşa cum acestea se prezintă direct. Dar 
dacă „filosofia... răsbate dincolo de cauzele particulare la fun- 
damentele prime şi cele mai cuprinzătoare, prezente în toate 
faptele, în scopul de arunca asupra lumii şi vieţii o ultimă cla- 
ritate şi de a le imprima o supremă unitate” 1), ea trebue să 
evite în primul rând cele două căi greşite pe care a mers până 
acum: calea metafizică şi cea epistemologică. Căci nici metafi- 
zica, nici teoria cunoștinței n'au reuşit să descopere punctul ini- 
țial, cu adevărat originar şi hpsit de supoziţii prejudicioase, de 
la care trebue să pornească filosofia, pentru a ajunge la o con- 
cepție temeinică despre lume. Astfel metafizica tradițională a 
vorbit multă vreme de o gândire pură, capabilă să ajungă, prin 
propriile ei mijloace, fără nici un sprijin din partea experienţei 
şi a sensibilităţii, la. realitatea considerată veritabilă, la Inteli- 
gibil şi Noumenal. lar când şi-a dat seama că ceeace se con- 
strueşte prin gândirea pură nu poate rezista chiar celor mai 
timide obiecţii critice, a recurs la alt mijloc de cunoaştere, la 
intuiție. Dar şi intuiţia a întâmpinat cele mai severe critici. Me- 
tafizica, apoi, distinge între individualul sensibil şi efemer de o 
parte şi universalul (noţiunea) inteligibil, imuabil şi etern, de 
altă parte, deosebire ce nu este deloc evidentă prin ea însăş şi 
deci nu poate servi ca punct de plecare. Nici teoria cunoștinței 
nu stă însă mai bine. Toate propoziţiile de bază ale teoriei cu- 
noştinţei sunt contradictorii sau discutabile. Astfel nici opoziţia 
dintre conştiinţă, spirit sau suflet de o parte şi obiect de altă 
parte, nici recurgerea la transcendental şi nici enunţul că ne- 
mijlocit sigure şi date sunt numai reprezentările din conştiinţă. 
— nu pot fi socotite ca puncte de plecare solide şi inatacabile. 
Când, pornind de la asemenea enunţuri, teoria cunoștinței pro- 
cedează în adevăr consecvent, ea ajunge la solipsism, iar când 
procedează cu jumătăţi de măsură, ajunge la fenomenalism, rela- 
tivism, subiectivism. „Prin urmare, spune Mircea Florian, teoria 
cunoștinței ne pune în dilema: sau ajungem la solipsism prin inte- 
grala păstrare a principiului conştiinţei, adică a convingerii că 
suntem închişi în conştiinţă ca într'o bastilie față 'n faţă numai 
cu reprezentările lucrurilor, sau dimpotrivă evadăm din conştiinţă 
cu ajutorul unei construcţii de metafizică a spiritului bazată pe 
intuiţie, adică acceptăm un spirit universal, o „conştiinţă în ge- 


1) Ibid., pag. 417. 

nere”, cum au procedat cei mai mulți din neokantieni, altminteri 
adversari ai vechii metafizici” +). 

Toate încercările cari sau făcut în filosofia contem- 
porană de a întemeia inductiv metafizica, nau putut duce 
după Mircea Florian la rezultate pozihve, Bindcă o me- 
tafizică inductivă este o imposibilitate teoretică?). Neînțe- 
legerile, confuziile şi dificultăule cu care se luptă filo- 
sotia contemporană provin de la corelaţia transcendent-ima- 
nent, care exercită o adevărată tiranie asupra gânditorilor. In- 
țelegându-se prin imanent ceva imperfect, se încearcă, transcen- 
derea lui, susținându-se că în afară de conştiinţă cu conținuturile 
ei şi în afară de lumea sensibilă există ceva mai bun, ceva cu 
adevărat perfect, — transcendentul. A dovedi că în afară de 
conţinutul manent al conştiinţei mai există ceva — mediul fizic, 
organic şi social-istoric — nu înseamnă însă câtuş de puţin a 
ieşi din lumea sensibilă şi empirică şi a pătrunde într'o lume cu 
totul diferită de aceasta, într'o lume metafizică. A dovedi „că 
prin gândire depășim sau transcendem conștiința individuală, 
nu e de fel un argument în favoarea metafizicei sau a ontologi- 
culu autentic” 3). Căci în acest caz intră în sfera transcenden- 
tului nu numai obiecte reale, ci cu acelaș drept și obiectele 
„ideale” matematice. Nu este deci de la sine înţeles că, transcen- 
ent şi real sunt unul şi acelaș lucru, fiindcă în afară de real şi 
totuş transcendente sunt şi toate obiectele reprezentate şi ficive. 
Dacă din termenul de transcendent am face să dispară orice 
urmă de spațialitate sau de distanţă. nar mai rămâne nimic 
din transcendenţă, „Intocmai cum depășirea tumpului pentru a 
ajunge la așa numita vesnicie are loc iot în şi prin timp, la 
fel şi depășirea sau transcendarea e un proces ce se desfăşoară 
în cadrul aceleeaşi lumi. Deci, putem transcenda o zonă mărginită 
a „imanentului”, dar nu putem transcenda întreaga „lume em- 
pirică”, pentru a ancora în lumea „„perfeztă” sau „pur spirituală” 
a absolutului. 'Transcendarea e o adânzire a imanentuiui, nici- 
decum o metafizică avântare peste el; transcendarea descoperă 
laturi inedite ale experienței, nu face saltul, imposibil de alt- 
minteri, peste orice experienţă; transcendarea consacră, nu des- 
fiinţează, experienţa. Caracterul fragmentar nu e inerent ex- 


1) Directivele unei filosofii autonome, „Conv. Lit.”,, 1931, pag. 431. 
2) A se vedea studiul substanţial: Este posibilă o metafizică snduc- 
tivă ?, în „Revista de Filosofie“, 1928, pp. 209—231. 


3) Obsesia transcendentului, „Convorbiri Literare”, lanuarie-Februarie, 
1935, pag. 42. 

perienţei” 1). Astfel dacă privim, fără prejudecată, raportul din- 
tre suflet şi corp, se poate; constata că nu poate fi vorba de un 
raport de transcendenţă sau de imanenţă, că atât sufletul cât 
şi corpul sunt în cadrul aceleaşi realităţi, stând întrun raport 
de acțiune mutuală. Atât şi nimic mai mult. ,,... Transcendent 
şi imanent sunt şi rămân determinări materiale, în consecinţă, 
filosofia ar avea totul de câştigat prin suprimarea lor''2). Căci 
transcendenţa, înţeleasă în sensul strict al cuvântului, nu implică 
numai două realităţi, ci în mod necesar „cel puţin două moduri 
absolut deosebite de a fi real”, ceeace ar fi absurd, fiindcă nu 
există decât un singur mod de a fi real. „De bună seamă, spune 
Mircea Florian, avem realități materiale, realități vitale, rea- 
lităţi sociale, realități, spirituale; distincția e aci în conţinutul 
chiar al realității, nu în modul de a fi real, care nu poate fi 
decât unul, altminteri n'am repeta termenul de realitate” 3). De- 
altfel nici nu avem nevoe să recurgem la un real transcendent, 
fiindcă lumea experienţei e plină de comori nesecate, care aş- 
teaptă să fie desgropate şi cunoscute. Nu îndreptându-se spre 
un transcendent, poate spera filosofia de astăzi să ajungă la 
rezultate cu adevărat fructoase. E nevoe deci de o lărgire şi 
chiar de o revoluţionare a noțiunii tradiționale de experienţă. 
Să mergem mai departe şi mai adânc în experienţă, „cu un spor 
necontenit de conştiinţă şi de luciditate”, este conditia primă şi 
necesară a progresului filosofic. 

Punctul de plecare pentru o filosofie ce vrea să fie înoi- 
toare şi să înregistreze progrese substanțiale, nu-l poate constitui 
decât „vastul domeniu al concretului, al datului, al „experi- 
enţei””, a ceeace e unanim trăit”. Nu-l poate constitui decât datul 
ca atare, fiindcă el singur e sigur și nu implică prejudecăţi, 
fiindcă numai el nu poate prejudicia anticipativ asupra rezulta- 
telor, fiindcă numai el este evident. „Că tot ce e obiect de 
cunoaștere sau de discuţie este și trebue să fie dat, e un enunţ 
indiscutabil” 4). Cum trebue însă înţeles acest punct iniţial, 
datul? Căci, spune Florian, şi de acest termen s'a abuzat din 
păcate, răpindu-i-se sensul lui clar şi precis. 

Mai întâi, datul ca atare nu cuprinde în sine caracterul de 
real. A fi dat nu înseamnă eo ipso „a fi real”, căci în acest 


1) Epilog ia obsesia transcendentului, „Convorbiri Literare”, No. 3—5, 
1935, pag. 181. 

2) Ibid., pag, 180, 

3) Ibid., pag. 181. 

4) Directivele unei filosofii autonome, „Conv. Lit.”, 1931, pag. 432. 

caz am introduce în dat o predeterminare turburătoare”, o gre- 
şeală de care s'au făcut vinovaţi o serie întreagă de gânditori 
dintre cei mai de seamă. „A fi real”, spune Mircea Florian, 
e o determinaţie ulterioară, care presupune datul ca atare, in- 
diferent dacă e real sau nu. Ca, să știm ce e realul, trebue să 
avem ceva dat; apoi înlăuntrul acestuia vom fixa prudent con- 
diţiile ce trebuesc împlinite de datul real. În al doilea rând, nu 
trebue să confundăm datul special şi presupus ca real, care e 
obiect al ştiinţelor speciale, cu datul în genere, care e obiect al 
hlosofiei şi cuprinde în sine tot ce e universal şi deci implicat de 
toate ştiinţele speciale, ca: spaţiu, timp, corp, suflet, schimbare. 
cauzalitate, continuu-discontinuu, individual, general, realitate, 
etc. Cum filosofia are tocmai chemarea de a fixa criteriul rea- 
lului. ea nu poate presupune realul ca punct de plecare. Dacă 
ar presupune realul ca punct de plecare, ea nar mai putea 
dispune atunci de un mijloc de a distinge realul de închipuire. 
„Deci lipsa de presupoziţii, dictată de filosofie, are drept obi- 
ect filosofic: 1) datul ca atare; 2) datul în caracterele lui cele 
mai generale şi sintetice” 1). În concret, în dat ca atare, ne 
este dat în mod nemiilocit, nu numai particularul, ci şi principiul, 
generalitatea, universalul, ca elemente în particular ŞI, adaogă 
Florian, ca parte integrantă a vieţii. „In această trăire totdeodată 
directă şi lucidă, care nu pot fi derai: cum ne îndeamnă 
un intuiționism încărcat de presupoziții, stă superioritatea punc- 
tului nostru de vedere. În fața datului ca atare opozițiile dia- 
lectice și verbale dispar ca prin farmec. Ceeace pentru o gândire, 
terorizată de limbaj, e o contradicţie, un „„paradox” sau o impo- 
sibilitate, în datul nemijlocit se armonizează şi se rezolvă. 
Luptă împotriva unei inteligente pur verbale şi apelul la dat 
rămâne un merit netăgăduit al bergsonismului, însă acest merit 
e micşorat de ignorarea postulatului prim al filosofiei: a descoperi 
un punci inițial fără presupoziţii şi deaceea evident” 2). 
Pentru Mircea Florian e deci clar: experienţa, respectul 
faptului, trebue să fie punctul de plecare al filosofiei. „Nu 
fiindcă aşa doreşte cineva, ci fiindcă ea nu poate avea altul. 
Acest punct iniţial e dar necesar şi de neocolit''3). Chiar cei 
cari sunt împotriva experienței şi o combat, se folosesc totuş, 
direct sau indirect, de ea. Căci nu există nici un mijloc de a 


1) Ibid., pag. 433. 

2) Ibid., pag. 433. 

3) Pentru a ințelege filosofia contemporană, „Convorbiri Literare“, 
1933, pag. 313. 

o evita şi, orice am face, nu ne putem dispensa. de ea. „Chiar 
când se crede că am părăsit experiența, noi continuăm a res- 
pira în atmosfera ei. Ca şi destinul stoic, experienţa îl duce pe 
cel ce consimte şi îl târăşte pe cel ce rezistă. Și pe înălțimi ca 
şi în adâncuri răsună acelaş glas, care, drept e, nu e nici pentru 
noi, dar nici contra noastră”. lar dacă rolul ei nu este totuş 
recunoscut, pricina după Mircea Florian stă în influenţele ne- 
faste pe care le-a exercitat asupra filosofiei în tot decursul ei 
istoric, uneori pe faţă, alteon ascuns, uneori cu bună ştiinţă, 
alteori fără, nominalismul, adică doctrina care susține că nu 
există decât lucruri individuale sau particulare şi că noțiunile 
(generale) sunt pure abstracțiuni sau că n'ar avea decât cel 
mult o existenţă mintală. După nominalism, experiența nu se 
prezintă cu o ordine interioară, cu legături necesare între lu- 
crurile particulare, ci ca un pur agregat, dacă nu chiar ca un 
haos, iar ordinea pe care o întâlnim într'însa are loc datorită 
noțiunilor, care în fond nu sunt decât nume sau vorbe goale, 
expresii ale universalului sau generalului. Nominalismul separă 
gândirea de percepție, universalul neschimbător de individualul 
schimbător, esența de fapt, — o eroare dintre cele mai grave 
şi cu consecințe nefaste asupra întregii filosofii. Căci, spune 
Mircea Florian, realitatea nu se prezintă aşa cum o înfăţişează 
nominalismul și toate concepțiile filosofice în care s'au furişat 
înrâuriri nominaliste, ci, din contra, ea „se înfăţişează ca îm- 
plehre inseparabilă, ca o solidaritate intimă, a individualului 
şi universalului, a multiplului şi unităţii, a experienţii şi a gân- 
dirit’ 1). Numai sub aceste auspicii filosofia poate avea un 
viitor. 

Obiecţiile ce se aduc experienţei sunt cunoscute: având 
ca obiect particularul, singularul sau individualul, ea nu poate 
fi decât particulară, schimbătoare, fragmentară, hmitată şi dea- 
ceea subiectivă. Dacă experienţa se prezintă astfel, cunoştinţa 
adevărată este supraindividuală sau universală, este necesară, 
adică nu poate fi altfel decât este. În asemenea ipoteză, i se 
recunoaşte experienţii cel mult o necesitate condițională. Expe- 
riența nu posedă universalitate şi valabilitate necesară, fiindcă, 
se spune, ea nu posedă elemente universale şi necesare, care 
sunt apriori, deci în spirit. Astfel ne vedem aduşi în faţa ur- 
mătoarei alternative inevitabile: „sau universalul e imanent ex- 
perienței, şi atunci putem explica ordinea din lucruri; sau nu e 


1) Ibid., pag. 314, 

în lucruri, şi atunci nu avem dreptul să-l impunem din afară”. 
Dece adică, întreabă Mircea Florian, necesitatea şi universali- 
tatea nu sar afla în experiență? „,Nimic, dar absolut nimic, 
spune el, nu ne opreşte să integrăm universalul şi necesarul chiar 
în experiență. Altminteri nu putem explica legalitatea, fie şi 
condiţională sau inductivă, a experienței” 1). Observăm însă un 
lucru, peste care nu putem trece: anume că lucrurile „„ascultă” de 
legi, că experiența e legală, ceeace n'ar fi posibil, dacă uni- 
versalul și necesarul n'ar fi în realitatea însăş. Astfel, faţă de 
cele două soluţii nesatisfăcătoare, date acestei probleme: so- 
luţia sceptică, care neagă orice ordine sau legalitate, şi soluţia 
aprioristă, după care ordinea este impusă experienţei de către 
gândire (rămânând neexplicată însă potrivirea dintre experienţă 
și gândire), Mircea Florian propune o soluţie nouă, după care 
ordinea este în experiența însăşi, universalul şi legalul în lucruri. 
Experienţa după Mircea Florian cuprinde două note esen- 
țiale: 1) nemijlocit dat şi 2) controlabil obiectiv, adică de oricine 
în certe condiţii. Ohiecţiile îndreptate împotriva, experienţei îşi 
au explicaţia în prejudecata de bază a teoriei cunoștinței: sepa- 
rarea strictă a subiectului cunoscător de obiectul de cunoscut. 
lar după ce s'a făcut această separare, se caută să se demon- 
streze că obiectul, pentru a fi cunoscut, trebue să se supună con- 
diţiior subiective de cunoaştere, obiectul extern fiind transformat 
astfel într'o simplă reprezentare, într'un conţinut de conştiinţă. 
O eroare, după Mircea Florian, dintre cele mai mari. „Nu 
e incomparabil mai just că subiectul e asimilat de obiect, că 
deci „relația? dintre subiect şi obiect este o relaţie tot în 
sfera obiectelor?... Nu cumva adevărul e altul, anume, că rela- 
țiile de cunoaştere ale subiectului sunt aspecte speciale ale exis- 
tenței?"2) Fapte ca următoarele: Dacă după ce o mână a stai 
muiată într'un vas cu apă mai caldă, iar cealaltă într'unul cu apă 
mai rece, le băgăm pe amândouă într'un vas cu apă căldicică, vom 
avea la prima sensaţia de rece, iar la a doua de cald; sau cel 
ce e bolnav de icter vede lucrurile alifel decât cel sănătos, 
— sunt interpretate relativist şi sceptic, deşi faptele nu ple- 
ză în acest sens. Se face cu acest prilej o gravă eroare de 
interpretare. „Se trece cu vederea că omul cu organele sen- 
soriale aparţine lumii reale şi că această lume e alcătuită din 
aceste situații sau constelații. E deaceea natural ca mâna ce 


1) Mircea Floran, Paradoxele experienţei, „Revista de Filosofie“, 1935, 
pag. 353. 
2) Ibid., pag, 355, 

trece de la cald la mai puţin cald să aibă sensația de rece; 
deasemeni e natural ca bolnavul de icter să trădeze în sensaţia 
sa prezenţa bilei în organul vizual. Contrarul ar fi nenatural. 
Varietatea de sensaţii exprimă varietatea de situaţii reale; dacă 
sensaţia n'ar exprima felurimea situaţiilor, ea n'ar fi o imagine 
fidelă” 1). Măsura şi calculul, la ajutorul cărora s'a recurs pentru 
cunoaşterea realității, nu fac decât să confirme şi să verifice 
ipoteza solidarității dintre necesar şi contingent, universal şi 
particular. „„Măsurătoarea, care stă la baza ştiinţei naturale, este 
faptul crucial, este proba nediscutabilă a solidarităţii, în cadrul 
aceleeaş experiențe, a universalului şi individualului, a unității 
şi multiplicității. Cum nu putem concepe unitate fără multipli- 
citate şi invers, tot aşa nu putem concepe o experienţă care e 
alcătuită numai din „fapte”, din simple stări sau procese indi- 
viduale. ÎIndividualitate pură şi universalitate pură (idee) sunt 
fatasme, nu realităţii” 2). 

Toate tendințele contemporane, antiintelectualiste, iraţio- 
naliste, individualiste, care caută să degradeze ideea şi raţiunea 
la treapta de ficțiuni verbale, şi susțin intuiţia ca mijloc de 
cunoaştere, în stare să prindă individualul, fluidul, indescrip- 
tibilul, nu fac altceva decât să justifice nominalismul, chiar 
când n'o spun pe faţă sau chiar când par să ia poziţie hotărîtă 
împotriva lui. Încercările nominaliste nau însă nici un temeiu, 
fiindcă „aspectul universal al lucrurilor e neseparabil de as- 
pectu! lor concret” 3). lar când se tăgădueşte posibilitatea de 
a percepe universalul, se face acest lucru pe baza confuziei 
dintre deosebire şi separație. „Aşa de pildă sfericitatea unui 
glob trebue să fie percepută într'un chip oarecare, deoarece e 
deosebită de glob, însă nu înseamnă că e separată. Pretenţia 
de a separa cu orice preţ e dictată de chiar înţelesul greşit al 
experienţei: dacă tot ce e perceput trebue să fie separat şi 
dacă separat nu poate fi decât individualul, urmează că uni- 
versalul (aci, sfericitatea) nu e percepută, deoarece nu e dată 
separât. Cu toate acestea noi vorbim de ideea în sine a sfe- 
ricităţii, deci de o sfericitate separată. Cum o cunoaştem însă 
ca ceva separat sau în sine? Dacă nu prin percepție, urmează 
că prin gândire. Ideea de sfericitate e opera activității gândirii, 
în vreme ce percepția e pasivă. Nu se observă însă că atri= 
buind gândirii, activă prin aşa numita abstracţie, capacitatea 


1) Ibid., pag. 356. 
2) Ibid., pag. 357—358. 
3) Experienţă şi Matematică, „Convorbiri Literare”, 1933, pag. 769, 

de a separa ideea de sfericitate, cădem în cea mai grea rătă- 
cire: transformăm ideea universală în individ, în „entitate, 
pentru cuvântul că numai individualul e separat sau de sine 
stătător. Pe scurt, universalul este şi el perceput, însă nu ca 
ceva sepurat de individual — ceeace ar însemna un nou individ 
— ci ca ceva deosebit, dar de aceea — nefiind separabil — 
intim solidar cu individualul. Aşa dar, universalul aparține fără 
nici o abatere individualului şi-l constitue. Un individual pur, 
o nuanţă inefabilă, e un mit literar, e o figură stilistică. În 
ordinea faptelor nu se întâlneşte aşa ceva” 1). 

Experiența nefiind după Mircea Florian haotică, ci din 
e nevoe de două isvoare de cunastiiți, unul care provine din 
spirit şi altul care provine din experiență, ci unul singur, expe- 
riența reală, e suficient, căci experiența este ea însăș rațională. 
Ca atare şi matematica își are origina tot în experienţă. ,Instau- 
rând rațiunea matematică în experiență, nu rațiunea devine con- 
Hingenii şi nesigură, cum este experiența după nominalism, ci 
experiența devine ordonată şi necesară”. Obiecţiei că în expe- 
riență nu întâlnim figuri geometrice perfecte, că în ea totul este 
individual, concret, imegal, variabil, cu un cuvânt, imperfect, 
Florian îi răspunde că acest enunţ se bazează pe o confuzie. 
Particularităţile deformante ale unui cerc de pildă dat în expe- 
riență ar aparţine chiar esenței cercului, n'ar fi numai împreună 
cu el, — ceeace este o eroare. ,„,Deformările individuale nu 
stau în natura cercului dat aci și acum, ci în condiţiile speciale 
în care el e dat, iar aceste condiţii sunt împreună cu el, nu 
Chiar în el. Dacă în experienţă n'ar exisla, cerc, n'am fi ajuns 
niciodată la noţiunea de cerc ideal, perfect geometric. Dacă 
condiţiile particulare ar avea un rol, ele nu s'ar mulţumi să 
modifice, să deformeze cercul, ci l-ar desființa pur şi simplu. 
Tocmai faptul că avem în experiență mai multe cercuri, e 
dovadă că trebue să fie dat unul şi acelaş cerc, cercul geo- 
metric, însă multiplicat. Altminteri pierdem dreptul de a mai 
vorbi de mai multe cercuri '2). Dar se mai spune că cercul 
ideal este sau deasupra lumii sensibile sau o creaţie a spiritului, 
cercurile empirice nefiind decât còpii ale acestuia, fiindcă dacă 
ar fi altfel, adică „dacă fiecare cerc empiric, concret, ar fi 
un adevărat cerc, ar trebui să avem atâtea cercuri ideale, per- 


1) Ibid, pag. 769—770. 
2) Ibid., pag. 776. 

fecte, câte cercuri concrete”, ceeace este de neacceptat. Pentru 
a ocoli aceste consecințe precum şi teoria platonică a parti- 
cipării cercurilor empirice la cercul ideal, trebue să admitem 
că nu există nici un singur cerc ideal, reprodus imperfect, nici 
mai multe cercuri ideale, „„dublări ale cercurilor empirice, ci 
un singur cerc empiric multiplicat”, empiric însă, adaogă Flo- 
rian, în alt sens decât cel clasic. Ipoteza aceasta a unui cerc 
ideal mai duce şi la alte consecinţi tot aşa de eronate. A admite 
un cerc ideal, separat de cercurile empirice, înseamnă a tran- 
sforma acest obiect matematic, care prin natura lui este uni- 
versal, întrun obiect individual. „Toate obiectele matematice, 
figuri sau numere, sunt universale, nu individuale. Acest caracter 
al obiectului matematic explică necesitatea, evidența și siguranţa 
disciplinei deductive. Separarea cercului ideal de lucrurile con- 
crete, departe de a respecta caracterul general al cercului, ipo- 
staziază sau personifică acest cerc, revenind astfel, printro 
ironie imanentă, la cercul individual, care nu poate fi decât 
imperfect, ca tot ce are caracterul de „aci şi acum” (hc et 
nunc). Cercul din universal devine individual, căci numai indi- 
vidualul e separat şi de sine stătător. Dimpotrivă, umwversalul 
nu există independent, ci apartine unui individual” 1). De aceea 
Mircea Florian conchide: „,,...numai: dacă recunoaştein că o- 
biectul matematic se află în experienţă, numai dacă acordăm 
imanenta matematicului, respectăm universalitatea lui. Once se- 
parare rațonalistă a obiectului matematic înseamnă o nesoco- 
tire gravă a naturii inalienabile din acest obiect”. Dar, când 
spunem experiență, trebue să înțelegem nu sensul ei tradițional, 
„de colorit nominalist, potrivit căruia experiența este tot una 
cu real (individual)”, ci sensul ei cel nou, „potrivit căruia 
experiența stă dincolo de real şi nereal, cupnnzându-le pe 
amândouă”. Expenenţa ca dat lipsit de prejudecăţi, ca temeiu 
filosofic şi ca justificare a matematicei, nu se identifică nici cu 
realul, nici cu idealul, fiindcă el este dincolo şi de unul şi 
de celalt. „A sta dincolo de opoziţia real-nereal înseamnă a 
le cuprinde pe amândouă şi nici decum a constitui o zonă, care 
nu e nici reală nici nereală. Obiectele matemahce pot fı deo- 
potrivă reale ca şi nereale” 2). 

În strânsă legătură cu reforma noțiunii de experiență stă 
la Mircea Florian reforma noțiunii de raţionahsm. Mircea Flo- 


1) Ibid., pag, 778, 
2) Ib:d. pag. 780. 

rian este un raționalist, dar un raţionalist reformat. Împotriva 
tendinţelor antiintelectualiste, intuiționiste, mistice, el a luat o 
poziţie foarte energică și categorică. „Spiritul ştiinţific, neata- 
cabil prin argumente ce totdeauna îl presupun, nu va dispărea, 
provizoriu, decât prin loviturile oarbe ale barbariei. Căci nu 
există ştiinţă contra ştiinţei și nici logică contra logicei. Fobia 
raţionalistă, dacă devine fobia logicei, se suprimă singură” +). 
Antiraţionaliştii contemporani nu fac altceva decât să continue 
procesul nominalist, care a dus la desagregarea scolasticei, sustră- 
gând nu numai religia şi dogmele forului raţional, ci şi expe- 
riența și ştiinţa. Apărând poziția raţionalistă, Florian recu- 
noaşte că trebue să se înceapă o operă de „a discerne ce e 
valabil şi ce nu e valabil în raționalism şi în a demonstra că 
ceeace e valabil e atât de indiscutabil încât şi antiraţionaliştii 
sunt în acest sens — raţionalişti fără să știe''2), — lucru pe 
care-l face Florian însuş în lucrarea ce ar merita să fie mai 
bine cunoscută „Ştiinţă şi raționalism”. Căci antiraționaliștii 
prezintă raționalismul cu totul deformat, atăcând nu ceeace e 
viabil într'însul, ci ceeace e neviabil. Astfel antiraționaliştii 
atribue ca o notă esenţială raționalismului activitatea creatoare, 
atăcându-l apoi în acest punct, ca şi când acesta ar fi singura 
formă de raţionalism. 

Deaceea, când se atacă raționalismul, trebue să se ţină 
seamă. de sensul lui legitim care e pe de o parte „explicitarea 
în genere a unităţilor şi relaţiilor date”, iar pe de altă parte 
„exprimarea justă a faptelor explicitate”. Impotriva gândirei 
creatoare este şi Mircea Florian, ceeace nu-l face însă să fie 
şi împotriva gândirei sau a raţiunei în genere. „A cunoaşte, 
spune el, este a înţelege, a concepe, a determina, a clarifica; 
pe scurt, a cunoaşte este a gândi. Nici o clasificare sau înţe- 
legere fără gândire” 3). Gândirea presupune totdeauna un ma- 
terial, un multiplu, pe care-l gândeşte sau îl explicitează. „Unde 
nu e multiplu, nu pot gândi şi nici nu am nevoe; simplul, unicul, 
neanalizabilul, sunt iniţial clare”, şi nu au deci nevoe să fie 
explicate lar multiplul se prezintă sub formele sale cele mai 
generale, care sunt unitatea şi relatia. Gândirea nu impune 
faptelor regule sau norme. „„Cunoştinţa este o „oglindire” 
faptelor şi a conexiunii obiectelor. Ea nu dă lecţii, ci primeşte 


1) Ştiinţă şi raţionalism, Ed. Socec, 1926, pag. 12. 
2) Ibid., pag. 19. 
3) Ibid., pag. 48. 

lecţii totdeauna. Gândirea serveşte, nu e servită” +). Multiplu, 
unitate şi relație nu sunt produse ale gândirii, ci sunt fapte ori- 
ginare. Clərificând, explicitând, gândirea nu face altceva decât 
analizează un multiplu. Deaceea, spune Florian, „o gândire 
analitică e un pleonasm, o gândire sintetică este o contradic- 
tie” 2). Gândirea deosebeşte logic datul, îl discriminează, nu 
separă real, cum face analiza chimică. „A gândi, spune dea- 
semeni Mircea Florian, este a avea, a cunoaşte clar ceeace 
mai înainte era neclar; iar a cunoaşte clar este a avea (nu 
a face) un multiplu ca unitate sau relaţie” 5). În orice judecată, 
predicatul nu este străin subiectului, iar determinarea pe care 
o efectuează judecata asupra unui multiplu se face cu aju- 
torul unui alt fapt cuprins deja în multiplu. Judecata nu asertează 
niciodată ceva străin, din afară, datului. „Judecata determină 
un dat prin ceeace îi aparţine şi numai în modul în care îi 
aparține” 4). După Mircea Florian orice determinare se face 
cu ajutorul generalului; deci predicatul din orice judecată este 
o noţiune generală. Nu există noţiuni individuale. „Un enunţ 
trebue să fie adevărat, dacă este o cunoştinţă, sau e fals, 
dacă e un simplu enunţ, care nu are drept fundament imanenţa 
piedicatului în subiect. O „cunoștință adevărată’ e un pleo- 
nasm, o tautologie, o „cunoștință falsă”, este o contradicţie” 5), 

După Mircea Florian orice determinare a unui multiplu 
se face prin limbaj; iar tot ceeace e „raţional” sau „„inteligibil” 
este identic cu „exprimatul” şi „exprimabilul”, fără ca prin 
aceasta el să identifice gândirea cu vorbirea. Florian ţine să 
sublinieze că gândirea condiţionează vorbirea, că vorbirea numai 
comunică gândirea, nu o constitue, şi că contigenţele limbajului 
nu afectează nici natura şi nici sfera cunoștinței. Deasemeni 
nici raționalismul nu trebue confundat cu panmatematismul, căci 
gândirea poate fi precisă, fără ca prin aceasta să fie matematică, 
iar deducţia matematică este cu mult mai redusă decât raţio- 
nalismul. Logizare, spune Florian, nu înseamnă matematizare. 

Simţul realităţii, spiritul realist, care constă în „stator- 
nicirea sistematică a unui criteriu al realităţii, este garanţia 
progresului ştiinţei şi a civilizaţiei. „Progresul "civilizaţiei, spune 
Mircea Florian, e un progres al capacităţii de a deosebi realul 


1) Ibid., pag, 49. 
2) Ibid., pag. 45. 
3) Ibid,, pag. 49—50. 
4) Ibid,, pag. 59, 
5) Ibid., pag. 60, 

de fictiv sau imaginar; iar marele caracter distinctiv al occiden- 
tului faţă de orient este desvoltarea sprritu/ui realist, o formă 
specială a spiritului de precizie” 1). 

Partizan al unui raţionalsm reformat, Mircea Florian este, 
cum ușor se poate înțelege, adversarul intuiţionismului. Întuiţia 
nu este după el decât un stadiu premergător al adevăratei cu- 
noştinți, care este de natură intelectuală, raţională. Întuiţia dă 
faptele fără a putea să le clarifice şi să le determine. (E 
drept, Floman distinge o treaptă a gândirei, unde clarificarea 
are loc în mod nemijlocit şi poate fi numită intuiţie. Dar această 
treaptă el caută s'o distingă de ceeace se deosebeşte prin in- 
tuihe îndeobşte) 2). 

Deşi, cum am văzut mai sus, mare adversar al metafizicei, 
totuşi Mircea Florian socoate că o anumită metafizică ar putea 
fi legitimată: metafizica acțiunii. Următorul citat, pe care-l 
întâlnim ca notă la sfârșitul studiului. „E posibilă o metafi- 
zică inauctivă?””, este foarte semnificativ în această privinţă. 
„Lumea metafizică este o suprastructură teoretic-simbolică su- 
gerată de achunea umană, şi anume din acţiunea isvorâtă din 
iubire. Metafizica se caracțerizează prin simţul totalitățui, al 
armoniei, al consensului. Isvoru! acestui simţ e fapta desfăşurată 
în sânul comunității spirituale —— comunitatea spirituală nu e 
necesar mistică, ci poate fi exclusiv morală — iar fapta, inspi- 
ratoare de vederi metafizice, are ca ultim imbold: iubirea (agape 
deosebită de eros). Nu iubirea îşi are rădăcina în lumea me- 
tafizică, ci lumea metafizică emană din actul iubirii” 3). 

Reforma noțiunii de experiență şi a celei de raţionalism, 
luptă împotriva metafizicei şi a teoriei cunoștinței cu supozi- 
tiile lor prejudicioase şi cu concluziile lor false, plecarea de la 
dat ca atare. încercarea de a pune bazele unei ontologii rea- 
liste, acestea sunt în puţine cuvinte caracteristicile contbuțiilor 
filosofice ale lui Mircea Florian £$). 


pa 
1) Ibid, pag. 108. 
2) Mircea Floran, Ştiinţă şi raţionalism, pag. 117. A se vedea şi în- 
tregul capitol: „VIE. Întuiţie şi Ratune“, pp. 119—132, din aceeaşi lucrare. 
3) E posibilă o metafizică inductivă ?, „Revista de Filosofie“, 1928, 
pag. 231, 
4) Regretăm că ultima lucrare a lui Mircea Florian, Cunoaştere şi 
Exustenţă, Bucureşti. 1939, apărând când volumul de faţă se afla sub tipar, 
n'am putut stărui asupra ei, 

D. D. Roşca sa născut în 1895 în Comuna Sălişte, 
Jud. Sibiu. Işi face studiile liceale la liceul „Andrei Şaguna” 
din Braşov, şi după ce se înscrie şi urmează temporar cursuri 
la Universitățile din Viena şi Bucureşti, se înscrie în 1919 la 
Universitatea din Paris, îşi iea acolo licenţa în filosofie în 
1921, iar în 1922 îşi sea diploma la Şcoala de Şhinţe Politice 
dm Pans. În 1928 își dă doctoratul la Sorbona cu teza prin- 
cipală L'influence de Hegel sur Tame (Paris, Gamber 1928), 
având ca teză secundară Hegel, vie de Jesus, traduction précédée 
d'une introduction hstorique (Paris, Gamber 1928). Intors după 
doctorat în ţară, D. D. Roşca este numit conferențiar la Uni- 
versitatea din Cluj pe lângă catedra de istoria filosofier În 
1937 este numit profesor titular la catedra de teoria cunoștinței, 
nou creată, de la aceeaş Universitate, unde predă şi astăzi. 

Ca atâţia alți cugetători români de vârsta lui, cea mai 
mare parte din studiile filosofice ale lui D. D. Roşca se află 
răspândită prin diferite periodice româneşti, ceeace constitue o 
dificultate pentru cei ce vor să-i urmărească ideile. Majori- 
tatea studiilor sale sunt din domeniul istorie: filosofiei, totuș 
D. D. Roşca manifestă şi puternice tendinţe sistematice. lată 
o parte .din ele  Neotomismul (,,Viaţa Românească”, 1924, 
1926, 1927); Renaşterea hegelianismului, Logica speculativă 
(„„Minervs”, 1927); Foguet (,,Viaţa Românească”, 1928); 
Cu prilejul centenaru ui" lu Taine („Viaţa Românească” 1928); 
Despre o istorie a inteiigenții („Viaţa Românească”, 1931); 
Introducere în storia filosofiei, eline (,, Țara Bârsei", 1933); 
Bericht uber die rumămschen Arbeiten zur Geschichte der Phi- 
losophie (,„„Archiv fur Geschichte der Philosophie”, 1932); 
Mitul Utilului, linii de orientare în cultura românească (,,Gând 
Românesc”, 1933); Existența tragică, încercare de sinteză filo- 

sofică (Bucureşti, 1934) precum şi alte studii publicate în 
„Revue de Transylvanie” (Cluj) şi „Gând Românesc” (Cluj). 

Ideile spre un sistem personal se desprind însă la D. D. 
Roşca clar din lucrarea, pe care el însuşi o caracterizează ca 
„încercare de sinteză filosofică”, Existența tragică. După D. D. 
Roşca filosofia sau metafizica — termenii sunt după el echi- 
valenți —  isvorăsc dintr'un strat adânc al conştiinţei care e 
de esenţă lirică şi „se prezintă în lumina inteligenţei critice 
— sau cel puţin ar trebui să se prezinte — ca atitudinea 
morală-estetică în faţa existenţei luată ca totalitate” 1). lar dacă 
totuş conştiinţa mai puţin critică o iea drept cunoaştere şi uneori 
chiar drept cunoaştere absolută, aceasta se datoreşte unei simple 
amăgiri de sine. „In forma ei exteriorizată concret, filosofia 
este deci, după credinţa noastră, încercarea de motivare — cu 
argumente luate din cunoaștere — a unei atitudini morale- 
estetice în faţa existenței ca totalitate, atitudini ale cărei 're- 
sorturi secrete sunt de natură sentimentală. Ca religia, meta- 
fizica isvorăşte din nevoia de a lua atitudine faţă de marele 
Tot. Ca artă, ea e nevoe de formă, de întreg. Şi ca religia 
şi arta deopotrivă, filosofia se desprinde din nevoia de a cum- 
păni ce este important şi ce nu importă. Din nevoie de ierarhie, 
altfel spus” 2). Filosofia nu este prin urmare ştiinţă, ci este 
în felul ei artă. Ceeace nu înseamnă însă că filosofia se poate 
dispensa de cunoaşterea riguros disciplinată şi de metoda ştiin- 
țifică severă. Şi aşa cum arta autentică poate produce efecte 
morale, fără să urmărească acest lucru, la fel filosofia poate 
purifica moral sufletul nostru, „exaltând... puterea noastră su- 
fletească şi forţele noastre vitale”, fără să urmărească direct 
acest lucru. 

După D. D. Roşca susţinerea atâtor filosofi că Universul 
este în esenţa lui numai de natură raţională, e cu totul lipsită 
de fundament, avându-și isvorul în nişte adânci dorinţi secrete 

"ale sufletului omenesc, în atitudinea emoţională pe care o luăm 
în faţa existenței: „Voința de a fi integral raţională nu e a 
existenței însăş, ci a gânditorului: om de ştiinţă sau filosof” 8). 
Ideea raţionalităţii integrale nu are decât valoarea unui simplu 
mit. Căci de fapt experienţa reală ne dovedeşte că existenţa 
este şi raţională şi iraţională, şi rezonabilă şi absurdă, şi că 
nu avem nici un mijloc de a determina graniţa dintre raţional 


1) Existenţa tragică, pag. 18. 
2) Ibid., pag. 18—19. 
3) Ibid., pag. 69. 

şi irațional, granița aceasta fiind de o mobilitate deconcertantă 
şi deplasându-se nu numai într'un singur sens. Postulatul opti- 
mist al raţionalităţii intime a existenţei joacă totuş un rol im^ 
portant,; anume pe acela că „asigură valorilor spirituale drept 
imprescriphibil la existență”. Ajutat de postulatul raționalităţii, 
omul descoperă în mersul lucrurilor un sens, el e mulţumit că 
acestea au un rost, că valori spirituale ca bunătate, delicateţă 
morală, frumuseţea, setea de dreptate, jertfa, inteligenţa, ta- 
lentul, nu sunt fapte întâmplătoare sau capricioase, ci că îşi 
au temeiul „în însăși legile imanente ale firii”, că Universul 
în care trăește nu-i este străin sau ostil, ci îi oferă „,motive 
suficiente de curaj şi înălţare sufletească”. Postulatul raționa- 
ltăţii lumii este isvorât din nevoi de ordin practic, dar nu poate 
fi susținut şi dovedit teoretic. Căci, cum criteriul de validare a 
ideilor nu este decât experienţa şi cum experienţa nu este decât 
parțială, nu putem „să afirmăm în mod exclusiv nici determi- 
nismul universal sau raționalitatea absolută, şi nici contingenţa 
sau iraționalitatea absolută a existenței”, fiindcă a susţine una 
ori alta, înseamnă a lua partea drept tot şi a comite în chipul 
acesta o gravă eroare de logică. „„Spus franc şi precis: ideea 
determinismului universal este act de credinţă, nu axiomă de 
ştiinţă 1). După D. D. Roşca ştiinţa pozitivă nu stă şi nu 
cade cu principiul raționalității integrale a existenţei. Ea poate 
să se împace şi să crească acceptând alăturea şi ideea irațio- 
nalităţii parțiale a existenţi. Roşca spune în altă parte: „Ideea 
raționalităţii integrale a existenţei, oricât de fecundă sar fi 
dovedit şi se dovedeşte, este, şi ea, numai un punct de vedere 
parțial asupra 'Totului. Nu e deci un punct de vedere exclusiv 
şi necesar. Căci, dacă ar fi așa, sar impune fără discuţie tuturor 
inteligenţelor. Ceeace, cum constatăm, nu e deloc cazul''2). 

Admiţând factorii apriorici în procesul cunoaşterii, D. D. 
Roșca nu! admite totuş că inteligenţa face uz de toți aceşti 
factori chiar de la începuturile ei, ci că, dimpotrivă, recurge 
la ei pe măsura necesităţilor, când noui porțiuni de realitate- 
pretind să fie raţionalizate, şi renunţă la unii din ei din mo- 
mentul în care se dovedesc a fi devenit inutili. Astfel D. D. 
Roşca admite ipoteza „că fiecare mare totalitate de cultură 
(epoci, civilizaţii, popoare creatoare de valori spirituale ori- 
ginale) îşi are propria sa rațiune apriorică, propria sa formă. 


1) Ibid., pag. 81. 
2) Ibid., pag. 87. 

de intuiție, de gândire, de preferințe” 1). Timpul nu este după 
Roşca ce simplă formă goală, un cadru, în care ar avea loc 
schimbănle, ci este însuş agentul lor motor, ca „forma de 
existență cea mai sigur reală”, „fundamentul metafizic al în- 
tregei existențe, şi nu numai al celei morale” 2), ca „însăș 
urzeale substanţială a existenţei”, ca „stofa esențială a Lumii”. 
Şi tocmai fiindcă timpul se prezintă astfel, „Universul ne apare 
ca etern provizor, ca neisprăvit în însăş substanța sa metafi- 
zică” 3). Deaceea şi lipsa de teme a optimismului pe care-l 
manifestă unii gânditorii în legătură cu soarta civilizației. Pri- 
vite lucrurile la lumina experienței obiective, ipoteza că uni- 
versul are un sens şi ipoteza că universul nare nici un sens, 
sunt după D. D. Roşca deopotrivă de îndreptățite şi de neîn- 
dreptăţite. Dar o inteligenţă care vrea să rămână pe terenul 
ferm şi sigur al experienţei, va socoti asemenea afirmaţii glo- 
bale ca absurde şi, prudentă, va refuza să-şi mai pună pro- 
blema sensului şi non-sensului lumii. Pe acest plan de gândire 
și de fel de a fi, „sens? şi non-sens” sunt simple adaose 
mintale la ceea ce ne dă experiența curățată de tot ce ar 
putea avea subiectiv. 

Aceasta este concluzia generală ce se desprinde din partea 
întâia a Existenței Tragice, adecă din partea ce poartă titlul 
de „Experienţă obiectivă”. Dacă vrem să rămânem cu totul 
în cuprinsurile ei, experiența ştiințifică, arată D. D. Roşca, 
nu ne permite să mergem mai departe. Ajunşi aici, la punctul 
pe care autorul „Existenţei Tragice” îl consideră, cu argumente 
cântărite în balanţa unei minți de o singulară precizie critică, 
drept punct extrem ce poate fi atins de experienţa ştiinţifică, 
nu suntem decât la jumătatea drumului ce poate fi parcurs de 
natura omenească. Dacă aceasta ar fi numai inteligență, omul 
s'ar putea eventual opri aici; şi-ar reuşi să se oprească, pen- 
trucă n'ar simţi nevoia, să meargă mai departe. Dar, cum su- 
fletul omenesc e plămădit şi din sensibilitate şi voinţă, trans- 
gresiunea hotarelor atinse de cunoașterea ştiinţifică se dove- 
deşte a fi o aspirație care cere cu putere să fie satisfăcută. 
Filosofia sau metafizica — în concepţia lui D. D. Roşca 
noțiuni echivalente — îşi are isvorul nesecat şi mereu proaspăt 
în această adâncă aspirație a sufletului. Și dintre toate rela- 
tiunile spiritului, filosofia e aceea care a dat şi continuă să 


1) Ibid., pag, 97—98. 
2) Ibid., pag. 104. 
3) Ibid., pag. 113. 

dea cea mai mulţumitoare satisfacție aspirației despre care e 
vorba. ' 

Or, cum arată şi subiectul ei, Existenţa Tragică e o 
încercare de sinteză metafizică. Partea de anahză expusă în 
cele ce preced e în chip natural — și dată concepţia personală 
a autorului, aş zice: în chip necesar — întregită de o parte de 
construcţie. Grija atentă, observată până aici, de a nu depăși 
cadrul riguros delnnitat al experienţei ştiinţifice, va ceda locul 
unei atitudim de esenţă afectivă în faţa realității. Cum măr- 
turiseşte însuşi autorul, consideraţile ce vor urma nu vor mai 
avea caracterul a ceea ce în limba ştiinţei positive se numește 
fapt de experienţă obiectivă, însă nici nu vor căuta să se pre- 
zinte ca atare în ochii cihtorului. Căci „nu credem de loc 
că e necesar să prezentăm drept experienţă „ştiinţifică ceva 
ce, adevărat, este „experiență”, dar de alt ordin. Greşeală în 
care au căzut cei mai mulți metafizicieni, dând loc prin aceasta 
însă la păgubitoare confuzii de atitudini spirituale şi de valori 
sufletești. Dar declaraţia de mai sus nu implică în nici-o mă- 
sură deprecierea valorilor care se chiamă morală, estetică, meta- 
fizică. Ea nu vrea să enunțe nicidecum capitularea acestora 
în faţa valorii numită ştiinţă positivă... Convingerea noastră e... 
că ştiinţa făcută cu spirit critic şi nu ridicată pe dogme de cre- 
-dinţă, însăşi ne deschide perspectiva măritoare de orizonturi de 
unde putem întrezări că pasiunea morală, atitudinea estetică şi 
speculația. metafizică sunt atitudini creatoare de valori cel puţin 
tot atât de inari şi cu drept de existenţă tot atât de neprescriptibil 
ca şi valorile datorite atıtudinii științifice” 1). 

Mai mult decât atât; ideea de valoare pe care caută cu atâta 
perseverență s'o elimine din preocupările sale ştiinţa positivă, 
stă la însuşi fundamentul ei. Căci „chiar şi inteligenţa cea mai 
pură şi mai desinteresată ce-o putem concepe înregistrează exis- 
tența după anumite perspective create de anumite preferințe. A 
înțelege, a cunoaşte, înseamnă a trăi, dar a trăi este cu nece- 
sitate echivalent cu a interpreta, a da lucrurilor un sens în raport 
cu noi înşine... Judecata de existenţă: „lucrul acesta există” pre- 
supune ca prealabilă judecata de valoare: „lucrul acesta mă 
interesează, mă priveşte”. Astfel] orice funcțiune de cunoaștere 
vine dintr'o evaluare... Ceea ce se chiamă „,fapt”, este, în acest 
sens, rezultatul a ceea ce se chiamă preferință, valoare” 2). 


1) Ibid., pag. 181—185. 
2) Ibld,, pag. 196—198. 

Prin urmare, conclude D. D. Roşca, dreptul de a fi al 
experienței metafizice poate fi justificat în fața experienței ști- 
ințifice cu argumente scoase din ştiinţă. 

Care ar fi, după cele spuse, atitudinea morală — moral 
în sensul cel mai larg al termenului — pe care spiritul omenesc 
o poate lua în faţa stării de fapt constatată în tot cursul părţii 
l-a a Existenţei Tragice? 

Atitudini pot fi, evident, numeroase. D. D. Roşca reţine 
trei dintre cele multe posibile, trei pe care le crede fundamen- 
tale. Una din aceste atitudini s'ar concretiza în depășirea ex- 
perienței în sensul în care aceasta e depăşită de către ştiinţa 
positivă, de raționalismul filosofic și de către spiritualismul re- 
ligios. Se va afirma, prin urmare, că existenţa este rațională in- 
tegral în substanţa ei ultimă. Dar, vom face această transgresiune 
în plină cunoştinţă de cauză, adică dându-ne seama lucid că 
ceeace afirmăm nu vine din experienţă, ci dintr'o anumită va- 
lorificare a ei. Trecerea dela ceeace este dat la ce nu e dat, se 
face nu din presumtivă necesitate logică, ci printr'un act de 
optare, deci de voinţă. Elemente alogice de conştiinţă: dorinţe, 
temperament, personalitatea întreagă intervin în această opiare. 
Vom susține deci că realitatea trebuie să fie logică, pentrucă 
aşa o dorim noi să fie, mânaţi de motive sufleteşti alogice, 
„Atitudinea descrisă acum implică, cum vedem, optimism în 
toate sensurile termenului. Optimismul pe care-l dau toate cre- 
dințele afirmative. Din el se pot scoate motive suficiente de 
linişte sufletească şi motive exaltante pentru acțiune eficace” +). 

„O a doua atitudine posibilă s'ar desprinde din Jepăşirea 
experienţei — depăşire tot principiară — în sens invers: adecă 
să se afirme că existenţa este numai absurdă în substanţa şi in- 
tenţiile ej ultime; că raţiunea şi raționalitatea nu sunt decât 
aparente... iluzii inspirate de instinctul de conservare care pre- 
feră să vadă falş decât să vadă just ceea ce este defavorabil 
vieţii... Evident că dintr'o astfel de atitudine nu se pot scoate 
motive de reconfort sufletesc — motive de reconfort pur inte- 
lectual şi estetic, poate da — și nici mobile de acţiune tare... 
La lumina acestei concepţii... marile valori, cari sunt gândirea 
(ştiinţa şi filosofia), arta, morala,... apar ca iluzii necesare, 
căci binefăcătoare, căci consolatoare. Iluzii de provenienţă bio- 


1) Ibid., pag. 201—204. 

logică, în serviciul instinctului de conservare...”. Aici, apar- 
tine filosofia lui Schopenhauer şi doctrina lui Nietzsche. 

Dar, în fața existenței descrisă în partea l-a a Existenței 
Tragice, ar fi posibilă şi a treia atitudine metafizică. Este cea 
pe care o propune D. D. Roşca, pentrucă i se pare a fi singura 
care ar căuta să ție consecvent seamă de figura de Ianus ce 
ne-o arată constant realitatea. 

„Anume: să nu fotalizăm experiența nici într'un sens, nici 
în altul... S'o acceptăm ca egal de reală sub ambele aspecte 
mari ale ei: să nu uităm nici un moment că e inteligibilă, dar 
şi neinteligibilă; că e rezonabilă, dar și absurdă; cu sens, dar 
şi fără de sens. Să recunoaștem că la mersul lucrurilor nu 
comandă numai legi şi norme de care ascultă spiritul; că dreptul 
la existenţă al valorilor nu e în mod absolut asigurat de însăși 
esența ultimă a Universului, raţiunea şi întâmplarea fiind deo- 
potrivă alloite pe însăși rădăcina lucrurilor; că Binele şi Răul, 
valoarea şi nevaloarea, spiritul şi natura oarbă — aspecte ale 
existenţei deopotrivă, de rele — se combat cele mai adesea ori, 
şi cu sorți de isbândă de partea Răului cel puţin egali celor 
ce se găsesc de partea Binelui. Şi colaborează numai întâm- 
plător. Să recunoaştem, prin urmare, că adevărul şi dreptatea nu 
trebuie să iasă cu necesitate învingători din acest antagonism 
tragic; că înfrângerea și dispariția lor totală este tot atât de 
posibilă ca și victoria lor finală. Mai mult decât atât: poate 
nu va exista victorie finală de nici o parte, niciodată; fiind 
hotărît din eternitate ca forțele antagoniste să se combată în 
eternitate... 

„E vorba deci de un conflict în care se decide soarta 
minunatei şi neliniştitoarei realități care se chiamă popular şi 
și poetic: Suflet. E vorba de soarta noastră ca fiinţe spirituale 
şi de destinele civilizaţiei create de noi... Nu poate să existe, 
credem, spectacol mai tragic decât acesta. Spectacolul — unde 
suntem privitori şi actori totodată — câştigă, evident, în po- 
tenţial tragic şi'n grandoare în măsura în care ochiul spiritual 
al spectatorului şi participantului — ins ori colectivitate civili- 
zată — pătrunde mai adânc şi mai departe... Să subliniem că 
sfârşitul conflictului în care se decide destinul nostru şi al ci- 
vilizaţiei create de noi este nesigur în sensul cel mai tare al 
cuvântului. 

„Sentimentul cu adevărat tragic al vieții se naşte în „su- 
fletul nostru în momentul şi numai în momentul în care ne-am 

dat seama lucid de absoluta incertitudine despre care vorbim. 
Încertitudine ce măreşte îngrozitor sentimentul nostru de soli- 
tudine în fața misterului existenței” 1). 

Neliniştea metafizică, tovarășă nedespărțită a sentimentu- 
lui tragic al vieții, poate deveni, după natura sufletului în care 
ea se sălășlueşie, isvor de tainică desnădejde, sau dimpotrivă, 
forţă întăritoare de mare şi creatoare tenşiune sufletească. 

Pe plan teoretic, sentimentul de desnădejde despre care 
e vorba nu poate îmbrăca decât o singură formă sinceră: a pro- 
testului. lar practic sentimentul de desnădejde metafizică nu 
poate duce decât la o singură atitudine cu adevărat consecventă: 
la resemnare, la renunțare la acţiuni hotărâtoare de soartă. E 
această renunțare o formă de libertate spirituală mare. Dar 
Îhbertate de înţelept, nu de erou. 

Dar atitudinea sufletească pe care o crede Roşca po- 
sibilă şi pe care o preconizează ca pe cea mai demnă de omenia 
noastră este alta: „căci... conștiința tragică produsă de du- 
blul caracter al realităţii descris în capitolul precedent şi de 
sentimentul ce, drept consecinţă, îl avem despre natura absolut 
problematică a vieţii spirituale, poate reacționa în faţa acestei 
existenţe şi printr'o mare tensiune interioară — cea mai mare 
din câte poate atinge conștiința — tensiune generatoare de ac- 
țiuni transformatoare ale concretului și hotărâtoare de destin 
în gradul cel mai înalt” 2). 

Şi dacă reacţiunea conștiinței tragice numită mai sus des- 
nădejde metafizică produce cea mai mare detaşare de existenţă 
din câte le poate atinge omul, „şi aşează gândirea filosofică! 
pe planul de libertate spectaculară al contemplaţiei estetice”, 
reacţiunea. ceastălaltă ne lasă să întrevedem stratul de conştiinţă 
adânc, în care „rădăcinile atitudinii metafizice se desvelesc a 
fi aceleași cu cele din care-şi scoate hrana pasiunea morală”. 
După Roşca deci marea speculație metafizică ne pare räsărind 
când dintr'o profundă nevoie estetică, când dintr'o tainică pa- 
siune morală; şi încercând să satisfacă aceste nevoi cu mijloacele 
care îi sunt proprii. 

Sentimentele ce'nsoţesc conştiinţa tragică?) devin apoi re- 
sorturile tari ale unui efort de fiecare clipă: efort de a creia 
destindere între conflicte simţite, adânc, şi de a umplea lipsuri 


1) Ibid., pag, 208—212, 
2) Ibid., pag. 229. 
3) Deserise şi analizate în capitolul IV § V al Existenţer Tragice. 

simțite dureros de lucid. Tensiunea produsă de conştiinţa tra- 
gică poate găsi destindere în acțiunile cele mai variate cu pu- 
tință: în acțiuni morale, în mare acțiune politică şi socială, în 
creaţiuni de artă mare, în gândire filosofică, în activitate şi 
creaţie ştiinţifică. ` 

Am văzut mai sus că Roşca crede că însuș fondul me- 
tafizic al universului ar avea caracter istoric. Lumea ar fi deci 
neisprăvită în însăşi substanța sa metafizică, ar fi, altfel spus, 
etern provizorie şi vecinic imprevizibilă. Autorul Existenţei Tra- 
gice va apare deci consecvent cu sine, când va susţine că acţiunile 
de destindere pe cari le întreprinde sufletul stăpânit de conştiinţă 
tragică, adică acţiunile mari, pot interveni cu rol creator de 
noutate în evoluţia. Lumii. „Cu rol hotărâtor poate nu numai în 
ce priveşte destinul nostru personal şi al civilizaţiei noastre, 
ci — pe fond larg şi adânc metafizic — cu rol decizător de 
soartă a existenței întregi” 1). 

„Larga perspectivă ce se deschide aici ochilor sufletului, 
scrie în continuare autorul nostru, măreşte incontestabil senti- 
mentul nostru de putere, orgoliul nostru, dar şi simţul nostru de 
nemăsurată şi, pentru aceasta poate, tragică răspundere. In acelaş 
moment hbertatea noastră ne apare ca o foarte mare și con- 
cretă realitate. Căci e libertate relativă înzestrată cu puteri trans- 
formatoare de Lume, şi nu numai libertate de simplu și'n ultimă: 
analiză neputincios protest... Această libertate a făcut prinți 
printre oameni. Şi aceşti prinți au făcut din viaţa oamenilor 
realitate demnă să fie trăită” 2). 

Prin urmare, „căutând să nu escamoteze nici unul din 
aspectele fundamentale ale existenţei în folosul celuilalt”, stră- 
duindu-se să ție riguros seamă de experiență, filosofia pe care 
o propune D. D. Roşca tinde să salveze în gradul cel mai 
înalt libertatea noastră. Doctrinele totalizatoare ale experienţei 
(spiritualismul religios, raționalismul ştiinţific, determinismul me- 
tafizic, etc.), analizate şi criticate în partea l-a a Existenţei 
Tragice sau neagă, când sunt consecvente, realitatea acestei li- 
bertăţi, suprimând odată cu ea şi răspunderea reală, sau coboară 
lumea materială la rang de existență de grad secund, ori chiar 
de simplă aparenţă. Dar şi în acest din urmă caz, crede D. D. 
Roşca, nu mai poate fi vorba de libertate reală, aceasta luând 
formă concretă numai în luptă reală şi'n opoziţie cu ceea ce nu 


1) Ibid., pag. 232, 
2) Ibid., pag, 232. 

este ea. Conştiinţa tragică pentru care pledează D. D. Roşca 
are deci virtutea pe care el o crede supremä: virtutea de a 
fi „conservatoarea cea mai atentă” şi mai pricepută a libertăţi 
noastre morale. 

Vedem deci că, contrar opiniei pe care ne-ar putea-o su- 
gera titlul ei, Existența Tragică nu pledează pentru o doctrină 
a desnădejdii. Dimpotrivă, ea ne apare ca o încercare de a 
justifica pe plan metafizic, cu argumente scoase din întregul 
domeniu al cunoaşterii contimporane, curajul şi inițiativele crea- 
toare de mari şi neperitoare plăsmuiri spirituale. 

Născut la 6 Decembrie 1893 la laşi, Dan Bădăreu, 
după ce termină liceul Saint Louis din Paris, unde îşi dă ba- 
calaureatul în 1912, se înscrie la Universitatea din Paris, luân- 
du-și licenţa în litere în 1919 şi doctoratul în litere în 1935, 
după ce în 1917 îşi dăduse licența în drept la Universitatea 
din laşi. La 1 lanuarie 1926 numit conferenţiar la Facultatea, 
de filosofie şi Litere din laşi, Dan Bădăreu este ridicat în 1938 
la rangul de profesor titular la catedra de filosofie şi logică 
de pe lângă aceeaşi Facultate. Distins în timpul răsboiului nostru 
de întregire ca ofiţer de aviaţie pentru acte de bravură, el 
a fost de la 1921—1925, Secretar general al Deleagţiei Ro- 
mâne la Comisia de Reparaţii. 

Dan Bădăreu a publicat până acum: Essai sur la Pensée 
(1925); Un sisteme de métaphysique au XIX-e siècle. La Phi- 
losophie de B. Conta (1925), ambele aceste lucrări fiind teze 
de doctorat; O sută de ani de naturalism în România (1931); 
L’ individuel chez Aristote (Paris, Bovin, 1936). Deasemeni un 
număr de studii şi articole în diferite reviste, dintre care însem- 
näm: Sur la nature des images (Revue Philosophique, 1925); 
Cauzalitate şi finalitate în logică (Viaţa Românească, 1926); 
Viilor şi Trecut (Viaţa Românească, 1928); Intuiţia bergso- 
niană în filosofia lui Edouard Le Roy (Viaţa Românească, 
1932); Cele două monisme (Revista de Filosotie, 1934); Ge- 
lozie de artist (Însemnări leşene, Anul I); Monolog asupra 
morții (Insem. leş., vol. III.); Sursele istorice cu privire la fi- 
losofia greacă (Insem. leş., An. III, vol. VII); Freudism şi 
Psihanaliză (Insem. leş. An. III, vol. V); Semn, simbol şi 
limbaj (Insem. leş., A. IV, vol. XI), etc. 

Essai sur la pensée, lucrarea lui de doctorat, nu este 
propriu zis o lucrare de psihologie, căci împreună cu investi- 
gațiile de psihologie şi dincolo de ele, ea cuprinde o seamă de 
idei filosofice, de un deosebit interes teoretic. Bădăreu este de 
părere că pentru analiza gândirii, cea mai bună metodă, dacă 

e aplicată cum trebue în urmărirea unor ţinte noi, rămâne tot 
introspecţiunea. Pornind la investigarea gândirii, Bădăreu con- 
sideră concepţia asociaţionistă ca fiind cu totul eronată — un 
lucru care din capul locului arată direcţia încotro se va mişca 
cercetarea sa. Deasemeni tot din capul locului ţine să afirme că 
conştient şi inconştient nu sunt două realităţi deosebite, ci „una 
şi aceeaşi realitate: cel dintâi va fi pur şi simplu cel de-al 
doilea vizibil introspecţiei, va fi un fel de contracţiune a celui 
de-al doilea” 1). ÎInsfârşit, el mai susţine că „gândirea logică 
(sau discursivă) este gândirea care se cunoaşte, care se ana- 
lizează și se dedublează printr'o încolăcire asupra ei însăşi: ea 
este particularitatea omului şi constitue un progres, care ne-a. 
dat, şi ne va da cu fiecare zi mai mult, stăpâmrea lumii. Gân- 
direa pură este şi ea un organ de cunoaştere şi de știință: ea 
a şi fost, din totdeauna, isvorul principal al cunoştinţelor noastre, 
dacă nu prin calitate, cel puţin prin număr: aceste cunoştinţi 
sunt toate întâmplătoare, empirice, confuze” 2). Gândirea pură 
este după Bădăreu tot una cu subconştientul, pe când gândirea 
logică este tot una cu conştientul. Aceste două domenii, deşi 
complementare, pot fi uneori opuse. 

Trecând apoi la cercetarea raportului dintre gândire şi 
imagine, Bădăreu distinge în mod net şi categoric imaginea 
de gândire pe de o parte, de obiectul conştiinţei pe de altă 
parte. „Lucrul material, spune el, aşa de intim amestecat în 
percepția noastră, nu are nici un raport cu imaginea...” 3). Ex- 
plicația o vede Bădăreu în faptul că în vreme ce obiectul per- 
cepției este necesar, imaginea dimpotrivă este facultativă. El 
dă exemple din care rezultă că gândirea, deşi funcţionând şi 
fiind îndreptată deci asupra obiectelor, nu este însoțită totuş 
de imagini; imaginile sunt apariţii mai târzii şi anume ele apar 
din momentul în care gândirea începe să reflecteze asupra pro- 
priilor ei acte, când începe să se analizeze. Ceeace-l face pe 
Bădăreu să conchidă „că obiectul gândirii nu este imaginea pe 
care ea o îmbracă. Una este obiectul gândirii și alta este con- 
ştientul introspectiv” £). 

Gândirea se prezintă după el sub două forme: „pe de o 
parte ca o fulgurație subită şi fără imagine şi pe de altă parte, 
când ea se analizează, ca un lung lanţ de imagini. Alături de 


1) Essai sur la penste, pag. 18. 
2) Ibid. pag. 29. 
3) Ibid. pag. 35. 


4) Ibid. pag. 39. 

gândirea. care este un acord de idei, noi punem deci o ju- 
decată care este imediată, care este subită, un raţionament care 
se face dintr'o dată şi în aparenţă fără intervenția noastră...” 1). 
Gândirea recurge la imagini când se află sub forma ei pură, 
adică confuză, şi anume recurge la imagini pentru a se motiva. 
Deşi bine şi categoric distinctă de imagini şi concepte, care o 
însoțesc, ea este totuș aceea: care dă naştere imaginilor, printr'o 
creatio ex nihilo. Ceeace ţine însă să afirme cu tărie D. Bădăreu, 
e faptul că imaginile nu adaogă nimic gândirii, că gândirea 
rămâne gândire, fie că e însoțită de imagini, fie că nu e în- 
_soţită. Cu alte cuvinte proprietatea gândirii nu este în imagini. 
„Imaginile pot lipsi şi spiritul realizează un progres dintr'o 
dată; ele pot, din contra, să se plaseze ca intermediar între 
un punct de plecare şi unul de sosire, şi în acest caz ele servesc 
ca stații și puncte de sprijin '2). Imaginea este și ea conţinut 
de gândire, adică aduce și ea ceva nou și original, dar ea nu 
constitue întregul conţinut al gândirii, ea nu este un element 
de prim ordin, ci unul cu totul secundar. Căci gândirea nu este 
în funcție nici de numărul, nici de calitatea imaginilor; ea este 
gândire şi îşi păstrează sensul mai presus şi în afară de ima- 
gini. „Cunoaşterea unui lucru, spune D. Bădăreu, nu presupune 
neapărat imaginea unui lucru și o judecată nu e mai mult 
rezultatul unui grup neapărat conceptual, a două cuvinte de 
pildă pe care spiritul le-ar pune întrun anumit raport” 8). 

Examinând apoi raportul dintre voinţă şi introspecţie, dintre 
voinţă şi imagine, D. Bădăreu susține că „orice fapt psihic 
în general se arată ca un moment intermediar între o excitație 
pe care o suportă de pildă organismul nostru şi un răspuns 
pe care acest organism l-ar putea da”; el susține deasemeni că 
şi „orice fenomen psihic, orice fapt de gândire are tendinţă 
spre imagine”, conchizând apoi că „imagine și reacțiune sunt 
fapte paralele și oarecum contemporane” +). 

D. Bădăreu aduce deasemeni unele contribuţii în problema 
emoţiei și unele complectări interesante la teoria James-Lange. 
El stabilește următoarele momente la emoție: 10 sensaţie (sau 
percepție), 2° emoție pură, 3° mişcări organice şi 40 emoţie-ima- 
gine. Între emoție şi gândire, el găseşte o mare analogie. „Tota- 
litatea evenimentului introspectiv al 'emoției este constituit ex- 


1) Ibid. pag. 41, 
2) Ibid, pag. 94-95, 
3) Ibid. pag. 122. 
4) Ibid. pag. 130. 

clusiv de un fapt propriu cu anumite modificări corporale locale 
şi cu iradiaţia acestor modificări în organismul nostru evoluat...; 
conținutul introspectiv al gândirei este un fapt propriu în raport cu 
anumite modificări corporale locale şi cu iradiaţia acestor modi- 
ficări în organismul nostru evoluat” 2). Imaginea, la o analiză 
mai aprofundată, se prezintă prin urmare ca nefiind altceva 
decât „conștiința anumitor modificări corporale”. 

După Bădăreu orice percepție sensibilă şi complectă este 
alcătuită „dintr'o percepţie-pură, luare de contact între o realitate 
şi un spirit, şi dintr'o percepție-imagine, ecou al stadiului psi- 
hologic corespunzător acestei luări de contact”. La fel emoția 
este compusă după el dintr'o emoție pură şi dintro emoţie-ima- 
gine. Așa încât percepție pură, emoție pură, percepție-imagine, 
dimpreună cu suvenirurile fiecărui din aceste elemente, constitue 
„nomenclatura cea mai simplă şi cea mai completă a tuturor 
părților din care se compune conținutul, obiect al eului” 2). 
Punând de o parte emoțile dimpreună cu suvenirurile lor, de 
altă parte percepțiile cu suvenirurile lor, se obţine „opoziția cla- 
sică dintre viaţa afectivă și viaţa intelectuală”. lar punând de 
o parte stările pure, de altă parte imaginile, se obţine opo- 
ziţia dintre inconştient şi conştient. Învestigaţiile întreprinse 
îl îndreptăţesc pe D. Bădăreu să susţină că „obiectul este un 
fapt psihic corespunzător unui fapt material exterior, în timp 
ce imaginea este un fapt psihic corespunzător reacţiunii cor- 
pului nostru asupra lucrurilor; sau, pentru a vorbi altfel, obiectul 
constă într'o constatare a transformărilor imprimate corpului 
nostru, în timp ce imaginea este o constatare a transformărilor 
imprimate corpului nostru, ca răspuns la primele transformări” 3). 

Fiind urmări ale unor fapte de activitate, este natural după 
D. Bădăreu ca oamenii impulsivi și entuziaşti să aibă mai multe 
imagini decât oamenii calmi şi reci. Tot aşa după cum febra sau 
alcoolul, „care sporesc activitatea corpului într'un mod anormal, 
măresc şi numărul şi intensitatea imaginilor, fără să mărească 
considerabil facultățile noastre de judecată şi de discernare”. 

Spre deosebire de sensaţie, imaginea este „semnul acţiunii 
noastre asupra lucrurilor”, „o previziune a comportamentului 
[unei ființe vii] cu ocazia unui eveniment real sau posibil”. 

Căutând să desprindă liniile generale şi perspectivele filo- 
sofice ale cercetărilor sale, D. Bădăreu caracterizează rezultatele 


1) Ibid. pag. 170-177, 
2) Ibid. pag. 222, 
3) Ibid. pag. 226. 

unitare la care a ajuns drept un „„voluntarism în care noi distingem 
două elemente intim amestecate: voința propriu zisă şi o gândire 
pură”. El susţine că teoria sa se situează între „opiniile cele 
mai extrem opuse: materialismul şi spiritualismul; împreună cu 
cele dintăi înţelegem că corpul formează gândirea, dacă e vorba 
de gândirea cu imagini, cu cele din urmă noi afirmăm că gândirea 
formează corpul, că îl crează: şi aici noi vorbim de gândirea 
pură” +). Rezultafele astfel obţinute îl întăresc pe D. Bădăreu 
în convingerea că spiritul nu este o simplă umbră, un simplu epi- 
fenomen, „ci o forţă directoare activă, producătoare de real şi 
creatoare a corpului său”. 


Ideile lui D. Bădăreu n'au evoluat însă, cum sar putea 
crede din cele expuse până aci, spre o concepție dualistă. Ci 
dimpotrivă. Căci o concepţie dualistă are după D. Bădăreu aşa 
de mari neajunsuri, încât ea nu poate fi acceptată. Dintre cele 
două monisme însă, adică dintre monismul materialist şi mo- 
nismul spiritualist, D. Bădăreu îl acceptă pe cel din urmă. Dece? 
Fiindcă, mai întâi, are o mai înaltă valoare explicativă, deoa- 
rece el nu neglijează problema materiei, ci o explică cu ajutorul 
anumitor complexe de idei. In al doilea rând, fiindcă are o 
considerabilă valoare morală: „Omul, plecând de la sine însuș, 
pentru a restabili coerenţa întregii realități, mărindu-se şi revăr- 
sându-se asupra naturii, ca un stăpânitor, un cuceritor şi un 
creator al materiei brute pe care este chemat s'o retasoneze în- 
trun tipar nou, omul capătă o înaltă idee de sine, o înaltă idee 
despre sensul şi valoarea menirei sale” 2). Intro poziţie cu mult 
mai dilicilă se află monismul materialist. Căci acest monism nu 
poate explica mulțumitor cum spiritul provine din materie. A 
recurge la noțiunea de evoluţie, pentru o asemenea explicare, 
nu înseamnă a apropia problema de soluționarea ei, fiindcă 
spiritul nu se află în materie nici măcar ca rudiment. Dar mate- 
rialismul n'are încotro şi trebue să admită „că toate caracterele 
proprii ale vieţii spirituale prezintă rudimente în lumea materială”, 
“un fapt care constitue „tocmai cauza permanentului său insucces”. 
„Nu este absolută simetrie între teoria care desface materia 
din spiril şi aceea care formează spiritul din materie: în adevăr 
prima explică apariția materiei printr'o pură degradare, printr un 
proces, în tot cazul, care nu implică nici o noutate: materia 
neavând decâi o parte din caracterile spiritului; dimpotrivă, a 


1) Ibid. pag. 285. 
2) Cele două monisme, „Revista de Filosofie”, 1934, pag. 145. 


www.dacoromanica.ro 


234 Dan Bădăreu 


doua teorie explică derivarea spiritului printr'o evoluție, adică 
printr'o adăogire. Ori, nu este tot una să explici că ceva dispare 
şi să explici că ceva apare; mintea noastră concepe foarte ușor 
o cufundare in nihilum; dar foarte greu, aproape deloc, o creație 
ex nihilo” +). 

Materialismul este condamnat și prin tendința iresistibilă 
pe care o posedă omul spre spiritualitate. „Omul, spune D. 
Bădăreu, are tendința să descopere în univers o desăvârşită 
spiritualitate: dacă acea spiritualitate reșede, în adevăr, în uni- 
vers, materialismul este mort; dar de două ori mort este mate- 
rialismul dacă, prin spiritualizare, omul extinde materiei brute 
şi-i transmite fără dreptate o regulă ce-i este proprie şi îl călă- 
uzeşte; căci, în acest al doilea caz, se confirmă că psihicul ome- 
nesc posedă caractere din care nu găsim în lumea fizică nici cea 
mai mică părticică. În prima ipoteză, materialismul abdică în 
favoarea dualismului; în a doua, el face loc spiritualismului mo- 
nist care-l exclude” 2). 

In studiul „„Cauzalitate şi finalitate în logică”, străbătut 
dela un capăt la altul de fine observaţii și susținut de o pătrun- 
zătoare analiză, D. Bădăreu pune problema cauzalităţii şi a 
finalității, văzută din punct de vedere logic. D. Bădăreu face o 
deosebire strictă între noţiunea de cauzalitate şi noţiunea de sub- 
stanță. Căci în vreme ce noţiunea de cauzalitate se raportă la 
evenimente, adică notează transformările pe care le suportă un 
obiect, noţiunea de substanţă se raportă la un lucru, exprimând 
identitatea acelui „lucru sub formele deosebite pe care le îm- 
bracă”'. Apoi el face o aceeaşi deosebire între principiul cauzal 
şi principiul identităţii, căci „dacă relaţia cauzală nu contrazice 
principiul identităţii, ea se formează totuși cu totul deoparte de 
acest principiu, în afară de orice preocupare relativă la unitatea 
substanţei” 3). Din principiul substanţialităţii nu vom putea scoate: 
niciodată un raport cauzal, din noţiunea de substanţă nu vom putea 
conchide niciodată pe aceea de cauzalitate. De ce? Fiindcă cei 
doi termeni ai relaţiei cauzale. — cauza și efectul — se referă 
fiecare la câte o substanţă deosebită, cel dintăi la o substanţă 
cauzantă, cel din urmă la o substanţă cauzată. Cei doi termeni 
discernabili într'o judecată de identitate se contopesc într'o-sin- 
gură noțiune, „prin intrarea noțiunii făcând obiectul primului 


1) Ibid. pag. 146. 

2) Ibid, pag. 148. 

3) Dan Bădăreu, Cauzalitate şi finalitate în logică, „Viața Românească" 
1926, vol, III, pag. 98, 

termen în noţiunea mai generală făcând obiectul celui de al doilea 
termen”. Ceeace nu e cazul într'o judecată cauzală. ,, Termenul 
întâi, într'o judecată cauzală, se balansează cu termenul al doilea, 
fără a se putea reduce. Şi judecata întreagă enunţă că un lucru 
este autorul unui eveniment în sânul altui lucru. Termenii for- 
mează un echilibru şi stau de ambele părți ale verbului precum 
două talere ale unui cântar: scoateţi unul şi celălalt cade la 
pământ: căci nu se poate concepe un efect izolat, un efect 
ce n'ar avea nicio cauză izolată, o cauză fără efect” 1). 

Dar dacă raportul cauzal nu are un caracter de identitate, 
el nu are după D. Bădăreu nici unul de succesiune. „Un raport 
de cauzalitate, spune el, nu este totdeauna un raport succe- 
soral; un raport de secuență cât de invariabil nu este nu- 
maidecâi un raport cauzal” 2). Ce este atunci, în realitate, un 
raport cauzal? Este după D. Bădăreu uu raport de echivalență 
în sensul că termenii ce stau faţă în faţă îşi corespund. ,,Cauza 
corespunde cu efectul, şi efectul cu cauza; o anumită cantitate 
de cauză corespunde cu o anumită cantitate de efect, şi o anumită 
cantitate de efect cu o anumită cantitate de cauză. La atât se re- 
duce echivalenţa din sânul cauzalităţii” 3). Totuș semnul cauza- 
lității nu stă în echivalenţa termenilor cauzali, după cum nu stă 
nici în necesitatea raporturilor cauzale, nici în identitatea dintre 
cei doi termeni şi nici în raporturile de simplă secuenţă. În ce 
stă el atunci? Semnul cauzalităţii, D. Bădăreu îl vede în termenul 
copulativ. „Astfel, o lege necesară ce leagă doi factori X şi Y 
se poate enunţa sub forma cauzală, oridecâteori putem spune: 
„X produce pe Y” sau „Y produce pe X”. Şi numai atunci. Aşa 
că suntem în posesia unei regule generale după care doi factori 
sunt în legătură cauzală în cazul şi numai în cazul, în care ju- 
decata, că unul produce pe celalt ni se pare adevărată. Avem 
deci un criteriu care ne apare dela prima vedere. El ne învaţă, 
cu alte cuvinte, că putem spune: „X: este cauză de Y”, oride- 
câteori putem întoarce relaţia noastră sub forma: „X. produce 
pe Y”. Ca să relevăm exemplele discutate mai sus, legea după 
după care zilei îi urmează necesarmente noaptea, nu poate face 
obiectul unei relaţii cauzale în care ziua să apară cauza nopţii 
sau invers, fiindcă nu putem crede că judecata „noaptea produce 
ziua” sau judecata „ziua produce noaptea” sunt adevărate” 4). 


1) Ibid, pag. 105. 
2) Ibid. pag. 107, 
3) Ibid. pag. 195. 
4) Ibid. pag 302. 

D. Bădăreu arată rolul eficient pe care-l joacă verbul 
într'o judecată cauzală. Verbul „exprimă că acţiunea primului 
termen, în raporturile drepte, trece asupra termenului al doilea, 
care o suportă '1). Dacă principiul cauzalităţii nu este identic 
cu acela al substanţei, el totuş îl presupune. „„Cauzalitatea pro- 
clamă că lumea are o istorie, că fiecare moment este o trecere 
la ceva nou: dar ea trebue să se bizue pe ceva statornic: în dosul 
diversităţilor apare o constantă, apar nişte relaţii fixe care ex- 
plică în ce fel lumea nu cunoaşte desființări neîncetate urmate 
de zidiri neîncetate” 2). 

In raportul cauzal exprimat într'o judecată, întâlnim atât 
noţiunea de identitate cât şi pe cea de succesiune, şi anume le 
găsim în cel de al doilea membru al judecății. „Atât identitatea, 
deci cât şi succesiunea nu sar peste termenul copulativ pentru a 
cârmui unul în raport cu celalt — cei doi membri ai judecăților 
cauzale; atât identitatea cât şi succesiunea rămân închise în ho- 
tarele celui de-al doilea membru, pentru că nu fac decât să 
proclame că lucrul influențat, pacientul, suportă o transformare 
în timp, care totuş îl lasă să dăinuiască sub categoria unei rea- 
liiăţi transformate, sub categoria deci a unei substanţe unice” 3). 


După ce a arătat ce trebue să se înţeleagă prin cauzalitate, 
D. Bădăreu trece la analiza noțiunii de finalitate. Intre cau- 
zahtate şi finalitate este după el o foarte strânsă legătură, fiindcă 
atât una cât şi cealaltă. au ca obiect aceeaşi realitate, „aceleaşi 
legături necesare între doi termeni”, cu deosebirea că aceste 
legături „constitue într'o parte cauza și efectul şi în cealaltă mij- 
locul şi scopul”. Legătura între cauzalitate şi finahtate este aşa 
de strânsă, încât finalitatea se bazează şi presupune cauzalitatea, 
finalitatea nu e posibilă fără cauzalitate. Prin ce se deosebeşte 
atunci finalitatea de cauzalitate? Prin aceea că un raport de 
cauzalitate e dorit, căci „o judecată finală este o judecată cauzală 
ce conține o cauzalitate dorită” 4). Ceeace este esenţial şi con- 
stitue deci raportul de finalitate este un motiv, este intenția, ce 
apare într'o acţiune ca o adevărată cauză finală. „Cauza inițială 
sau motivul — cum am vrea să-i zicem — este... adevărata 
rațiune a raportului teleologic şi ca atare adăogăm acum, semnul 
căutat al finalității. Finalitatea ne apare deci ca o cauzaţiune 


1) Ibid. pag. 307. 
2) Ibid. pag. 308. 
3) Ibid. pag. 308. 
4) Ibid. vol. IV, pag. 231. 

ce se realizează în legătură cu un motiv''1). Întrebuinţând ter- 
minologia kantiană, D. Bădăreu spune că cunoaşterea raportu- 
rilor cauzale este guvernată de raţiunea speculativă, iar a celor 
finale de rațiunea practică. De nici una din aceste raţiuni nu ne 
putem dispensa, căci sunt deopotrivă de necesare. vX produce 
pe Y şi aici suntem în domeniul cauzalității, dar ceeace este 
mai mull, X are aptitudinea de a produce pe un Y ce trebue 
considerat ca un bine, ca un progres, și de data aceasta trecem 
în regnul finalității. Ajunsă în acest punct, judecata cauzală a 
devenit o judecată de valoare” 2). Aplicând noțiunea de fina- 
litate la un anumit domeniu pentru a-i explica fenomenele, nimic 
nu se schimbă după D. Bädäreu în ceeace priveşte legătura 
interioară a acelor fenomene. „Dorinţa de a ajunge la un scop 
nu este suficientă pentru ca legea lui Arhimede sau principiul lui 
Galileu să devină false. Precum un orator cucereşte mulțimea 
şi o duce unde vrea el, exploatându-i patimile, tot așa omul 
cucereşte natura, o readuce la placul său, utilizând legile ei 
necesare” 3). 

Celor cari susțin că finalismul ar fi o concepție știin- 
țihică antropomorfică, D. Bădăreu le răspunde că „nimic nu 
ne asigură... la prima vedere că finalismul este mai antropomorfic 
decât” mecanismul”. In studierea și explicarea fenomenelor trebue 
să ținem seamă de natura faptelor. Acolo unde faptele pot fi 
explicate cu ajutorul concepției mecaniciste, trebue să recurgem 
la această concepţie. Acolo însă unde concepția finalistă dă o 
explicare mai bună, verificată de fapte, trebue să aplicăm această. 
concepţie. Stadiul actual la care se află ştiinţele cere aplicarea 
ambelor concepţii, fiindcă sunt domenii unde mecanismul se po- 
triveşte mai bine, iar altele unde se potriveşte mai bine finalismul. 
Nu este însă exclus după D. Bădăreu ca finalismul, care deja. 
în vremea noastră „domină mecanismul”, să Joace continuu un 
rol tot mai mare, așa încât să vină un timp când el va îmbră- 
țișa toate fenomenele, nu numai o parte din ele, şi le va explica 
singur pe toate €). 


1) Ibid. pag. 238. 

2) Ibid. pag. 238. 

3) Ibid. pag. 343. 

4) Timpul nu ne-a mai îngăduit să supunem manuscrisul acestui ca-- 
pitol profesorului Bădăreu, aşa cum am făcut cu ceilalţi gânditori, 

Vasile Băncilă, născut la 1 Ianuarie 1897 la Brăila, 
dupăce termină liceul în oraşul de naştere, urmează filosofia 
la Universitatea din Bucureşti, îşi ia licenţa şi ocupă o catedră 
de filosofie în învăţământul secundar. Pleacă apoi la Paris, 
pentru a-şi aprofunda cunoştinţele şi rămâne acolo doi ani. 
Intors în ţară, Băncilă desfăşoară o intensă activitate culturală 
atât prin. conferinţe publice foarte apreciate, cât şi prin studiile 
publicate în diferite reviste. Ca atâţia alți tineri gânditori dela 
noi din tară, Băncilă îşi are studiile răspândite în colecţiile 
revistelor la care a colahorat, fără să îi reuşit până acum să le 
fi adunat, măcar pe cele mai substanțiale, întrun volum, deşi 
sunt străbătute de un fir sistematic. Dintre tinerii din generația 
lui, Băncilă este cel mai fecund. El a îmbrăţişat în multele 
„articole publicate, cele mai variate teme, aducând contribuții 
interesante în aproape toate domeniile filosofiei. Astfel meta- 
fizica, logica, etica, estetica, pedagogia, sociologia, filosofia cul- 
turii şi a religiei îl pot revendica deopotrivă. Ceeace caracteri- 
„zează însă activitatea "filosofică a lui Băncilă, este o reflectare 
liberă asupra problemelor, emancipată de spiritul de erudiție, 
este încercarea de a le soluţiona fără a ţine prea mult seama 
de ceeace au făcut alţii, urmându-şi drumul lui personal şi 
aducând soluţii proprii sau dând sugestii semnificative. Ceeace 
mai caracterizează deasemeni activitatea filosofică a lui Băn- 
cilă, este transpunerea problemelor, pe care le ia în cercetare, 
pe un plan metafizic şi rezolvarea lor, ţinând totdeauna seama 
-de fondul lor metafizic, indiferent cărui domeniu aparţin ele. 

Dintre studiile lui Băncilă risipite prin reviste şi în cari 
sunt exprimate ideile lui filosofice, trebuesc menţionate: Re- 
forma Calendarului („Ideea Europeană”, 1924); Intinerirea lui 


„Zece Mai (deea Europeană”, 1935); Altare sucevene (,,Gân- 

direa”, 1935); Duhul Sărbătorii şi Declinul Sărbătorii („„Gân- 
direa”, 1936); Pedagogia Sărbători. (1937); Erocraţie şi Pe- 
dagogie (1937); Adolescenţa (,„,Gândirea”, 1926); Pestalozzi 
şi religia iubirii („„Gândirea”, 1927); Autohtonizarea filosofiei 
(„„Gândirea”, 1927); Despre o antinomie psihologică referitoare 
la libertatea morală (, Revista de Filosofie”, 1928); Teore- 
ticism (,,Gând Românesc", 1934); Profetismul şi timpul nostru 
(„„Gând Românesc”, 1936); Sensul culturii şi culturalizarea sa- 
telor (,,Rânduiala”, 1936-1937); Știință şi spirit metafizic 
(„„Gândirea”, 1935); Etnicul şi logica modernă (,,Gândirea””, 
1935); Naționalismul şi misiunea românească (,,Gândirea”, 
1936); Noua generație („,Gândirea”, 1936); Ideea de destin 
(„„Gândirea”, 1937); Moment grigorescian (,,Gândirea”, 1938); 
Omul şi războiul (,,Gândirea”, 1938); Metoda rehgioasă şi 
ideea concretismului („Satul şi Şcoala”, 1936); Metoda afectivă. 
şi sentimentul spiritualizat („Satul şi Şcoala”, 1936). Băncilă 
ne-a mai dat şi un studiu privind Doctrina personalismului ener- 
getic a D-lui Rădulescu-Motru (1928) şi C. Rădulescu-Motru 
pedagog (în „Omagiu profesorului C. Rădulescu-Motru”, 1932), 
altul privind Tragicul lui Pârvan şi, tragicul modern, (apărut în 
volumul „In memoria lui Vasile Pârvan”, 1934, precum şi 
separat) şi altul mai întins Lucian Blaga energie românească 
(1938). Deasemeni, studii de pedagogie şi politică şcolară în 
„Arhiva pentru ştiinţa şi reforma socială” şi în „Revista gene- 
rală a învăţământului”. 

Corelatul fundamental, la care Băncilă die problemele 
filosofice şi cu ajutorul căruia vrea să le rezolve, este corelatul 
țăran-orăşan sau patriarhal-modern. Iar pentru a le rezolva, el 
se serveşte de metoda comparahvă, însoțită de un spirit de me- 
tafizicizare pe de o parte, de o trăire a filosofiei pe de altă 
parte, — trăire care nu trebuie înţeleasă în sens experiențjalist, 
căci filosofia nu poate să-şi permită luxul de a face experienţe 
cu viaţa, ci are menirea de a o înţelege numai şi a o servi. 
Băncilă se ridică energic împotriva separării rațiunii de misticism, 
împotriva încercărilor contemporane de a aţâţa rațiunea împotriva 
misticismului sau misticismul împotriva raţiunii, preconizând o 
sinteză, funcțională între rațiune şi misticism, un lucru pe care 
ni-l recomandă de fapt însăși istoria filosofiei şi a religiei: la 
toţi gânditorii mari, nefalsificaţi, autentici, întâlnim şi rațiune şi 
misticism. Misticismul lipsit de sprijinul raţiunii, duce cu timpul 
la anarhie, iar raţiunea lipsită de sprijinul misticismului, duce la 
artificializare şi impotenţă. 

Logica modernă! este departe, după Băncilă. de a cores- 
punde nevoilor de cunoaştere, pe care le impune etnicul. Între 
înțelegerea naturii etnicului şi înțelegerea preconizată de logica. 
modernă este în foarte mare parte, spune Băncilă, o incongruenţă. 
„Etnicul e ceva adânc real, unic, complet când nu e falsificat, 
esenţial, e o existenţă profundă împletită în urzeala cosmică, e 
ceva am zice ontologic. Dar logica modernă e, în general, pe- 
riferică, compozită, unilaterală, individualizată la exces şi cu. 
ceva de venetic în lume, cu o psihologie de bastard faţă de rea- 
litate, de îndată ce e vorba de realitatea pură, organică şi nu 
de realitatea confecţionată în laborator. Logica modernă e for- 
mală, aritmetică şi generalizatoare, pe când logica etnicului este 
existențială, nedisociabilă, iar universalismul ei provine nu din 
generalizare, ci din adâncime” 1). Deaceea pentru ca etnicul să 
fie înţeles în chip propriu, e nevoie mai întâiu de o reformă a 
logicei. 

Această reformă mai e necesară pentrucă și în celelalte 
discipline filosofice, lucrurile nu stau mai bine. Astfel în psi- 
hologie cercetarea ştiinţifică nu poate lămuri deplin atributele 
veritabile ale sufletului. Deaceea, se impune încadrarea psiho- 
logiei în filosofia generală. — În etică se impune deasemeni, cer- 
cetarea celor trei factori cari leagă pe om de realitatea totală: 
mila, moravurile şi personalitatea. În milă Băncilă vede „glasul 
ontologicului în om”, „puntea de depăşire a eului”, „,extraindivi- 
dualul sau ontologicul din om”, „delegaţia sau psihicul prin care. 
realitatea generală se deleagă în om pentru a-l lega pe acesta 
de totalitate, pentru a-l face să iasă din el”. În moravuri Băncilă 
nu vede simple convenienţe sociale, ci din contră „un stil ma- 
iestuos de viaţă creiat de societate”, în care sunt implicate abso- 
luturile morale şi religioase ale omului. Şi cum moravurile sunt 
garanția vieţii morale, nu e posibilă societatea autentică fără 
moravuri astfel concepute. Mila și moravurile rămân însă nişte 
simple ornamente, dacă ar lipsi personalitatea, care face ca 
mila să fie activistă şi apostolică şi care împiedică moravurile 
să devină nişte simpli factori conformişti. Băncilă atrage atenția 
că personalitatea nu trebue înţeleasă în sens satanic, ci trebue 
înțeleasă ca „personalitatea care, în lucidităţile şi îndrăsnelile 
ei, ştie întotdeauna să întrevadă și ceeace e sacru, general şi 
misterios în viață, precum şi marile umilințe virile, cari-l fac 


1) Vasile Băncilă, „Etnicul şi logica modernă”, „Gândirea“, 1935 
pas, 97, 

pe om să nu se creadă singur ori să nu considere viaţa ca pe 
un bun pe care-l poate confisca ori organiza asemenea unui dic- 
tator subiectiv”. —- În estetică, Băncilă consideră frumosul ca o 
valoare autonomă din punctul de vedere al metodologiei creiaţiei 
artistice, deci nu ca pe valoarea supremă, căci suprema valoare, 
după el, constă în mântuirea prin creaţie. Frumosul mare este 
în congruență cu moralul şi cu religiosul, un frumos imoral 
neexistând decât pentru oamenii cu conştiinţa anormală. — Socie- 
iatea adevărată are o structură organică și istorică şi are rădă- 
cini prinse în misterul lucrurilor şi finalităţi ce se acordă cu 
legile realităţii generale. „Societatea e un produs activ al rea- 
Îităţii generale pentru a instrumenta mai bine şi a valorifica tocmai 
realitatea generală. Societatea e ceva activ şi diferențial, dar 
în ea se depun şi lucrează marile fatalităţi, cari vin de dincolo 
de societate”. Băncilă are despre societate o concepţie organi- ` 
cist-spirituală, care e altceva decât „,organicismul”” sociologic 
modern, fiind o depăşire metafizică a lui. Expresia cea mai 
deplină şi mai proprie a societăţii este societatea etnică, în care 
valorile majore ale vieţii — moralul, religiosul, stilul de viaţă, 
destinul oamenilor — își găsesc deplina lor desvoltare. — În 
pedagogia modernă, punându-se prea mult accentul pe „individua- 
litate” sau „personalitate? s'a ajuns la orgoliul personal, pro- 
testatar şi democratic, „s'a excitat, cum spune Băncilă, o gândire 
personală vioae dar superficială”, distrugându-se încadrarea în 
realitatea generală. Desigur, e nevoie de formarea personalităţii, 

r nu a personalității scop în sine și anarhice, ci a uneia 
„conștientă de rostul şi sensul ei în lume. ,Omul-personalitate 
trebue să fie în primul rând un închinătar, iar nu un condotier 
spiritual, care se serveşte minunat de panoplia bogată şi variată 
oferită de ştiinţa şi tehnica modernă. Etnicul şi religiosul sunt 
mai ales realităţile prin care personalitatea, aşa cum! trebue să o 
vizeze educația viitorului, urmează să se încadreze în totalitate. 
Personalitate şi comunitate, eflorescenţă personală pe un fond 
comunitarist, acesta trebue să fie scopul şcolii”. 

Nici o disciplină nu-şi poate rezolva problemele ei fun- 
damentale, fără să recurgă la viziunea metafizică. „Pentru noi, 
mărturisește Băncilă, realitatea metafizică e principalul şi e 
marea obsesie”. Tuturor problemelor cu care s'a ocupat, Băn- 
cilă le-a deschis perspective metafizice. În ce constă după el 
insă viziunea metafizică? 

Cum am văzut mai sus, Băncilă se ridică cu multă ener- 


16 

gie împotriva individualismului, care mergând prea departe sau 
devenind scop, „duce la erezie atât intelectuală cât şi morală 
şi, în cele din urmă, la artificializare””. Făcând din sine punctul 
central al existenţei, individul nu mai poate înţelege problemele 
grave, cum e moartea bunăoară, e incapabil de sacrificiu pentru 
comunitate, ajungând astfel la vicii şi la neputinţe. Individualismul 
duce în mod necesar la disperare, revoltă, anarhie, impotenţă şi 
cabotinism. Impotriva individualismului cu consecințele lui grav 
dăunătoare trebue să se reacționeze. Şi nu se poate reacţiona 
cu eficacitate decât prin încadrarea omului în realitatea generală, 
prin deşteptarea conştiinţei lui că face parte din sfere ontolo- 
gice: societatea, natura, transcendentul, în care e cuprins com- 
plet şi fără posibilitatea vreunei scăpări. Nu e indiferent însă 
felul cum e cuprins. Poate fi cuprins în chip mai mult me- 
canic, steril — şi aceasta e atunci când sa artificializat ori 
sa individualizat prea mult — sau poate fi cuprins în chip 
organic şi spiritual ca o existenţă, care se lasă valorificată de 
nervurile grave ale realității generale şi colaborează oarecum în 
unitate de ritm la triumful acestora diferențiat în specificul uman. 
Îndividul trebuie să înțeleagă că nu este scop în sine, ci mai 
ales „un mijloc, un colaborator, la o operă ale cărei ultime 
resorturi şi sensuri nu le va cunoaşte lucid niciodată”. Omul 
trebue să înțeleagă că este un pelerin pe drumul vieţii, ce trece 
„printre mari meridiane sau printr'o împărăție a scopurilor grave”, 
că nu este altă scăpare pentru el decât revenirea la isvoarele 
originare, într'un cuvânt că el trebue să se reontologizeze. „In 
creație, în existenţă, spune Băncilă, omul e scop şi mijloc, ser- 
vitor şi rege. Cu voia sau fără voia lui însă, el trebue să se 
încoloneze în fond în ceva din afara lui, să-şi dea tributul la 
marea enigmă a totalității sacrosancte de a exista sau să moară 
fără rost şi fără destin uman”. Încadrarea în realitatea generală, 
în cosmos, trebue să fie în acelaş timp armonioasă și critică, 
adâncă şi conştientă. De natură energetică caşi cosmosul, omul 
trebue să fie conştient de condiţia şi rolul său în cosmos, trebue 
să-şi dea seama că e un bun cosmic și anume, bunul cel mai 
nobil. „Omul trebue să se conceapă ca energie nouă, critică şi 
încadrată, cu un fel de orgoliu subordonat, în state să-şi justi- 
fice şi să-şi fructifice viaţa lui pe fundalul Totului. Specificul 
uman e individualizare plus încadrare”. Specificul acesta nu 
poate fi însă realizat decât dacă este înțeleasă în chip autentic 
ideea de destin, care poate fi formulată precum urmează: „,con- 

fiuenja factorului metafizic şi a factorului natural pe acelaş me- 
ridian existențial creiază realitatea destinului” 1). Prin destin; 
nu trebue să se înţeleagă după Băncilă nici fatalism pur, nici 
libertate iresponsabilă, ci ‚o confluență sacră de fatalism, deter- 
minism şi libertate”. Viaţa umană se mişcă în adâncurile ei 
între doi poli, de care e chemată să asculte: de o parte „este 
evlavia faţă de Totalitatea existenţei şi încadrarea în ea”; de 
alta, „este conştiinţa cât mai realizată, iniţiativa, personalizarea 
productivă”. A se încadra critic şi a creea cât mai mult, e 
rostul de seamă al omului. Deosebind esenţial cultura de civi- 
lizaţie, Băncilă afirmă că acest rost al omului nu poate fi 
garantat decât de cultură. Prin cultură, care-i face posibilă în- 
cadrarea şi-i desvoltă atitudinea critică și activă, scoțându-l din 
el însuși, dar păstrându-i toată originalitatea, omul este adus pe 
„treapta cea mai înaltă a vieții umanităţii, care e sărbătoarea, 
trăirea creatoare a dimensiunii festive a realităţii sau festivizarea 
creatoare a acesteia”. 

După Băncilă filosofia este o sinteză de transcendentalism 
şi naturalism, de concretism și abstractism transcendentalist. După 
el „fondul ultim al realităţii constă dintr'un fel de providenţialism 
dinamic, cu aparenţă veşnic difuză şi adesea deconcertantă pen- 
tru noi, dar nu mai puţin real”. E vorba deci de un providen- 
țialism enigmatic şi ascuns, dar evident în manifestările lui, 
un providenţialism care cuprinde în sine pentru noi ceva tragic 
şi determină în morală o atitudine în mare parte stoică. 

Filosofia ea însăşi trebue să se încadreze la rândul ei şi 
ea nu se poate încadra decât ducând la o atitudine religioasă, 
care „pentru noi Românii, nu poate fi decât ortodoxia, coborită 
din ritualuri biologic-decorative şi valorificată în esenţele ei vii 
Şi veşnice”. 

Băncilă caracterizează viziunea lui filosofică drept „un 
totalitarism personalizat” sau „un ontologism care îşi aliază 
avantagiile umanismului pus nu pe temeiuri factice de prezumție 
umană, ci pe recunoaşterea primatului realităţii generale şi vre- 
rilor ei”. 


1) Vasile Băncilă, Ideea de destin, „Gândirea”, 1937' pag. 153, 

Expunerea pe care am făcut-o până aci nar fi însă 
completă, dacă n'am mai adăoga alți câţiva gânditori, cari me- 
rită să fie înregistraţi. Cel dintâi cari merită să fie pomenit e 
Nae Ionescu. Născut la Brăila în anul 1888, Nae Ionescu, 
după ce termină liceul din oraşul natal, urmează filosofia la 
Universitatea din București, apoi pleacă în (Germania, unde 
rămâne mai mulţi ani. Întors la 1919 în ţară, el este numit mai 
întâi asistent, apoi conferenţiar, şi în cele din urmă făcut pro- 
fesor la Facultatea de Filosofie şi Litere din Bucureşti, stră- 
bătând astfel toată ierarhia universitară. Nae Ionescu și-a risipit 
o bună parte din energia lui şi din inteligenţa lui forforescentă 
în articole de revistă şi de ziar, neajungând însă să-şi con- 
centreze ideile într'o lucrare de lungă respirație. Înzestrat cu o 
pătrunzătoare putere de analiză şi cu un spirit dialectic dintre 
cele mai vii, dispunând de bogate resurse stilistice şi punând 
probleme care răspundeau nevoilor spirituale ale vremii lui, 
Na= Ionescu a fost o personalitate vie, care deştepta interes- 
pentru probleme şi îndemna pe elevii săi la cugetare proprie. 
Adversar al formelor rigide de cugetare, reprezentant al unei 
filosofii a vieţii şi a trăirii problemelor filosofice, dispreţuind 
tendințele spre sistem, care după el înseamnă moartea gândirii, 
acceptând iraţionalul cunoaşterii cât şi al existenţii, pledând pentru 
o întoarcere la o ortodoxie activă şi militantă, Nae Ionescu îm- 
brăţişa cu viziunea filosofică domenii variate, de la abstracte şi 
uscate probleme de logică până la adânci probleme religioase, 
de la actuale probleme de filosofia culturii la semnificative pro- 
bleme de filosofie politică. Alături de alți gânditori români, el 
era adversar al pozitivismului, adică al acelei doctrine filosofice 
care nu mai vede nimic dincolo de fapte şi de raporturile lor 
legale, şi a pus accentul pe tendinţele metafizice, ajutând tine-: 

rimea universitară să participe la marele probleme filosofice. 
Îndeosebi filosofia religiei a căpătat prin el un impuls dintre 
cele mai puternice. 

Firul vieții lui Nae Ionescu s'a rupt însă la o vârstă când 
omul poate desfăşura, mai ales în filosofie, cea mai fecundă 
activitate. Discipolii lui au hotărît să-i adune studiile şi arti- 
colele şi să le publice, făcându-le astfel accesibile publicului 
cititor. E cel mai frumos omagiu de recunoștință ce i sar 
putea aduce. 


În lucrarea Iluziunea realistă, Incercare de critici filo- 
sofică (Bucureşti, 1907), C. Antoniade caută să demon- 
streze că atât concepţia realistă cât şi concepţia idealistă, exa- 
minate epistemologic, apar ca victime ale iluziei realiste, atunci 
când încearcă să devină concepții ontologice. „Căci, spune C. 
Antoniade, luate în puritatea lor, fără alte amestecuri, atât 
idealismul cât şi realismul nu fac decât să spargă unitatea re- 
prezentării şi să prezinte ca entităţi independente elementele 
care o compun; idealismul obiectivând reprezentativul şi luându-l 
ca un subiect absolut, realismul obiectivând reprezentatul şi 
luându-l ca pe un obiect absolut, pe când în cunoştinţă nu ai 
se prezintă niciodată un reprezentativ în sine, adică un act de 
conştiinţă absolut, nici un reprezentat în sine, adică un conţinut 
de conştiinţă absolut, ci totdeauna un subiect empiric într'o 
indisolubilă legătură cu un obiect empiric” 4). Soluţia cea mai 
îndreptăţită, care înseamnă totodată o împăcare a idealismului 
cu realismul, nu poate fi dobândită decât dacă se porneşte de 
la conştiinţă cu faptele ei aşa cum ne sunt date şi evitând orice 
ipoteză metafizică. După C. Antoniade există un imens necu- 
noscul, care poate deveni obiectul unei cunoştinți posibile, dar 
nu există un incognoscibil. Lumea pe care o cunoaştem, lumea 
pe care unii filosofi o numesc fenomenală, nu este o simplă 
aparență, o umbră inconsistentă, ci este însăş lumea reală, și 
anume singura lume reală. „„Cealaltă, lumea în sine, lumea 
numenală, care nu poate să devie niciodată obiect de cunoştinţă, 
aceea este o fantasmagorie şi o umbră zadarnică pe care o proec- 
tează asupra adevăratei realități teoriile pesimiste ale cunoștinței. 
'Cunoştinţa noastră, reprezentările noastre nu sunt semne care 
ascund o realitate, ele sunt ceeace este. Nu sunt două lumi 
străine una alteea, dintre care una ne e cunoscută dar nu există 


1) C. Anioniade, Iluzignsa ealittă,-Bifrcâhi ca.ro 

şi alta există dar nu ne e cunoscută, ci o singură lume, cea 
cunoscută” 1). Obiectul filosofiei rămâne prin urmare, după C. 
Antoniade, acea lume pe care unii filosofi o humesc fenomenală 
— o lume care pune atâtea probleme interesante şi demne de 
a fi deslegate! Eliberându-ne de spectrul lucrului în sine şi a 
incognoscibilului, să ne îndreptăm atenţia spre Necunoscut, care 
e imens şi pe care cunoştinţa îl reduce din ce în ce. „Dacă 
existența este prin esenţa ei cunoştibilă, dacă conștiința este- 
unul din termenii oricărei existente, Realul, departe de a ni se 
înfățişa ca un mister şi ca o spaimă, trebue să fie pentru noi o 
făgăduință şi o nădejde” 2). C. Antoniade ne-a dat şi o foarte 
interesantă monografie asupra lui Machiaveli (două volume, 


București, 1933). 


1) Ibid. pag 174, 
2) Ibid., pag. 175, 

Incă dela jumătatea sec. XIX-lea, cercetările de estetică 
încep să apară în cultura română, desvoltându-se continuu. 
E de remarcat că estefica a început la noi și s'a desvoltat ca 
estetică literară, pentru ca abia în zilele noastre să-şi întindă 
hotarele şi să-și îndrepte privirile asupra tuturor problemelor 
fundamentale de estetică. Astfel Radu Ionescu (1833-1873) 
publică în „Revista Română” din 1861 un interesant studiu, Prin- 
cipiile criticei, în care se străduieşte să demonstreze că din 
punctul de vedere al conţinutului este o identitate între filosofie 
și artă și că numai din punctul de vedere al apariţiei lor există 
deosebiri între ele. Cel care va da un impuls dintre cele mai 
puternice esteticei literare, va fi însă Titu Maiorescu, „„pă- 
rintele criticei române”. Distingând „„condiţiunea materială a 
poeziei , care se referă la cuvintele concrete, epitete, personi- 
ficări, comparări şi metafore, de „„condițiunea ideală a poeziei”, 
cuprinzând ca momente, grabnica mișcare, exagerarea, diminu- 
tivele, culminarea, Maiorescu se ridică cu toată energia împo- 
triva artei cu tendință și devine vajnicul apărător al formulei 
„artă pentru artă”. Esenţa artei este după T. Maiorescu „de 
a fi ficțiune ideală care scoate pe omul impresionabil în afară 
şi maj presus de interesele lumii zilnice, ori cât de mari ar fi 
în alte priviri”. Tratarea unui subiect, indiferent de unde este 
luat, trebuie să fie „ideal artistică, fără nici o preocupare prac- 
tică”. Căci „înălțarea impersonală este... o condiție aşa de 
absolută a oricărei impresii artistice, încât tot ce o împiedică 
și o abate, este un duşman al artei, în deosebi al poeziei şi 

odele la zile solemne, compoziţiile teatrale pentru glorificări 
dinastice, etc., sunt o simulare a artei dar nu artă adevărată... 
Căci numai o puternică emoţiune impersonală poate face pe om 
să se uite pe sine şi să aibă prin urmare o stare sufletească 
inaccesibilă egoismului, care este rădăcina oricărui rău. Aşadar 
arta dramatică are să expună conflictele, fie tragice, fie comice, 
între simțirile şi acţiunile omeneşti, cu atâta obiectivitate curată 
încât pe de o parte să ne poată emoţiona prin o ficţiune a rea- 
lităţii, ar pe de alta să ne înalțe într'o lume impersonală”. 
Maiorescu exercila o severă critică într'o vreme când o mul- 
țime de primejdii amenințau naşterea unei sănătoase literaturi 
culte. Critica literară are după el îndatorirea nu numai de a 
analiza da: şi a aprecia opera de artă. „Convorbirile Literare”, 
al cărui spiritus rector era Maiorescu şi în care au apărut stu- 
diile lui, au jucat un rol de seamă pentru literatura română în 
a doua jumătate a secolului al 19-lea. 

Pe o poziţie cu totul opusă, atât în ce priveşte natura artei 
cât şi în ce priveşte tendinţele ei, stă C. Dobrogeanu-Ghe- 
rea (1863-1920). Prin studiile sale, publicate în revista „Con- 
temporanul”, Dobrogeanu-Gherea reprezintă concepţia că arta, 
socială prin origină, are tendinţi sociale. Critica, atunci când are 
de cercetat o operă de artă, trebuie să înceapă cu o analiză 
psihologică a artistului. După ce s'a aflat legătura dintre artist 
şi opera lui, se pune o a doua problemă: aceea de a arăta 
legătura dintre operă şi poporul din care face parte artistul, de 
a face analiza psihologică a poporului. Dar cum structura psi- 
hologică a poporului depinde în bună parte de mediul natural 
înconjurător şi de întocmirile politico-sociale ale acestui popor, 
se pune apoi problema de a studia mediul natural şi social al 
poporului din care face parte artistul, pentru a afla legătura 
dintre mediul natural și social şi opera artistică. În sfârşit, o 
a patra problemă va fi arătarea mijloacelor prin cari artistul 
şi creaţia lui influenţează asupra noastră. „Critica trebuie să 
răspundă după opinia noastră: de unde vine creaţiunea artistică, 
ce influență va avea ea, cât de sigură şi vastă va fi acea in- 
fluenţă şi în sfârşit prin ce mijloace această creaţiune artistică 
lucrează asupra noastră” +). 

Cu alte cuvinte, opera de artă trebuie explicată, şi a 
explica, înseamnă a-i arăta cauzele precum şi a-i indica efectele. 
A izola opera de artă de contingenţele sociale şi a face din 


1) Critica, vol. I, ed. 3, 1923, pag. 220. 

ea un simplu obiect de contemplare impersonală, aşa cum în- 
ţelegea Maiorescu, înseamnă a adopta o atitudine cu totul pe- 
rimată. Opera de artă este produsul necesar al unui concurs de 
factori, cari pot fi mai mult sau mai puțin determinaţi, şi numai 
exphcând-o, adică arătând contribuția determinantă a acestora 
în producerea operei de artă, căpătăm despre ea o idee cu 
adevărat ştiinţifică. Numai explicând, critica devine ştiinţifică. 
De aceea Gherea opune criticei lui Maiorescu pe care el o cali- 
fică de judecătorească, o critică pe care el o numeşte științifică. 
Concepţia despre interpretarea critică a operei de artă, pe care 
o întâlnim la Gherea, este de acord cu concepția lui materialist- 
istorică și cu atitudinea lui de marxist convins. 

La procesul deschis şi purtat de cei doi critici literari, 
T. Maiorescu şi C. Dobrogeanu-Gherea, în jurul problemei 
artei, a pariicipat şi P. P. Negulescu, publicând o serie de 
studii în Convorbiri Literare”, pe care le-a adunat apoi în 
volumul purtând titlul: Polemice, Impersonalitatea şi morala în 
artă, Socialismul şi Arta (1895). In aceste studii, P. P. Ne- 
gulescu apără poziţia adoptată de Maiorescu, adică a artei 
libere, independente, a artei pentru artă, combătând cu vigoare 
teza susținută de Gherea. Într'un alt studiu, publicat dease- 
meni mai întâi în ,„„Convorbiri Literare” şi apoi în volum, 
intitulat: Psrhologia stilului, studiu de estetică (1896), P. P. 
Negulescu îşi pune problema stilului, pornind de la convingerea 
că această problemă nu poate fi rezolvată decât cu ajutorul 
unei analize amănunțite și a unor cunoașteri adânci a stărilor de 
conştiinţă. E] relevă ca o caracteristică fundamentală a acestor 
stă marea lor complexitate, elementele lor multiple întreţe- 
sându-se și îmbinându-se în fiecare clipă. Acelaşi lucru îl în- 
tâlnim şi la emoții în genere, deci şi la cele estetice. Cu cât 
o emoție e mai puternică, „cu atât ea interesează şi cuprinde în 
sine mai multe din elementele ce alcătuesc viaţa noastră con- 
ştientă, cu atât tinde prin urmare să ocupe câmpul întreg al 
conştiinţei. De aci acea uitare de sine, care e măsura şi carac- 
teristica totdeodată a emoţiilor estetice” 1). Intunecând mai mult 
sau mai puţin părţile active sau rezistente ale personalităţii noa- 
stre, emoțiile estetice produc acea „stare de mai mult sau mai 
puţin perfectă receptivitate contemplativă, în care realizăm în 
noi prin simpatie ideile şi sentimentele suggerate de operele 
de artă” 2). Stările noastre afective se înfăţişează ca nişte com- 

1) P. P Negulescu: Psihologia stilului, pag. 30. 


2) Ibid., pag. 32. i 

plexități, alcătuite din multiplicităţi calitative şi simultane de 
elemente psihice. Expresia linguistică desface însă această com- 
plexitate fundamentală şi o transpune într'o succesiune de ele- 
mente noţionale izolate, „smulse din mediul lor natural de re- 
ciprocă întrepătrundere şi juxtapuse în spaţiul unilinear, adică. 
în timp, cu desavantagiul în plus, că succesiunea semnelor con- 
venționale în expresia limbistică e cu mult mai înceată decât 
succesiunea elementelor psihice în conştiinţă, ceeace îngreuează 
încă şi mai mult reproducerea acelei complexităţi fundamentale 
prin simpla suprapunere succesivă de înţelesuri parţiale sau de 
elemente noționale izolate”. Există însă un mijloc, prin care se 
pot reconstitui stările de conştiinţă, izolate de către expresia 
linguistică. şi acest mijloc este sugestia, care se bazează pe ne- 
cesitatea minţii noastre de a raporta stările de. conştiinţă unele 
la altele. In acest proces psihic fundamental de suggestie vede 
P. P. Negulescu temeiul cu ajutorul căruia pot fi explicate toate 
formele de stil. Când e vorba de pildă de descris un peisagiu, 
în mintea celui ce-l descrie, peisagiul se prezintă ca un complex 
de imagini coexistente, pe care însă expresia linguistică le orân- 
dueşte în mod succesiv. Şi totuși, când citim o descriere, „nu 
avem imagini izolare de culoare, de formă ori de altfel, care ar 
rămâne în suspensie în momentul în care ne sunt date, aştep- 
tând ca alte elemente de mai apoi sau sfârşitul frazei să le 
completeze, ci fiecare din aceste imagini ne sugerează altele cu 
care se îmbină pentru a se întregi''1). „Fiecare element, spune 
P. P. Negulescu mai departe, evocând prin sugestie un număr 
de alte elemente, reconstitue acea multiplicitate sau complexitate 
psihică fundamentală a stărilor afective şi acea pluralitate de 
sensaţi: reviviscente sau de imagini, care e indispensabilă în 
reprezentări şi reproduce astfel în cititor starea de conștiință 
exprimată” 2). Procedările stilistice, ca de pildă inversiunea sau 
metafora, sunt supuse deopotrivă acestui proces psihic fundamental 
de sugestie. Deasemeni ritmul, care produce „aceiaș înlesnire saw 
uşurare a sintezei obiective și intelectuale”, cași procedările sti- 
listice. P. P. Negulescu arată cum explicarea psihologică a. 
procedărilor stilistice duce la o împăcare a celor două teorii 
fiziologice, una care afirmă economia de atenție şi de timp, 
alta care afirmă > mare cheltuială de forţă nervoasă. „Când o; 
procedare stilistică oarecare, inversiunea de exemplu, ori meta- 


1) Ibid., pag. 53. 
2] Ibid., pag, 54—55. 

fora, ne sugerează printr'un singur cuvânt o mulțime de elemente 
psihice, avem, se înţelege, o economie de atenţie, pentru că 
aceste diferite elemente nu mai au nevoie de expresia Îabistică, 
şi atenţia nu are să se mai obosească pentru a le prinde şi păstra 
din succesiunea forțată a cuvintelor, în vederea combinării lor 
ulterioare întrun singur înţeles: ele se trezesc în noi ca de 
la sine, fără storţare; iată dar o economie de atenţie și de timp; 
dar totdeodată înghesuiala lor în acelaş timp în conștiință pro- 
voacă... o stare afectivă mai intensă: cu alte cuvinte, din punct 
de vedere fiziologic, mai multe celule sau mai mulți centri 
nervoşi fiind în acelaş timp puşi în activitate, excitația va fi 
negreşit mai mare şi cu mai mare cheltuială de forță nervoasă; 
iată satisfăcută și teoria excitație! +). 

O atitudine interesantă ocupă în estetică A. C. Cuza. 
În lucrarea lui Naţionalitatea în Artă (apărută mai întâi în 
revista „Făt-Frumos” din Bârlad, la 1905), A. C. Cuza sus- 
ține că arta, universală prin tendință, este însă naţională prin 
origine, că tendința spre universalitate, care caracterizează orice 
creaţie artistică, exprimă în aceeaş măsură și fiinţa intimă a 
unui popor. Naţiunile suni creatoare de cultură şi se mențin 
prin cultură. Un popor care-şi pierde caracterul lui național, 
nu mai este capabil nici de creaţie artistică. „,Naţiile, spune 
A. C. Cuza, nu există decât prin cultura lor. Un popor nu 
are alt mijloc de a se păstra decât desvoltându-se ca factor 
de cultură. El nu o poate face însă decât cultivând însuşirile 
proprii, afirmând caracterele specifice ale naționalități lui în 
domeniul culturii. Astfel cultura umană nu există decât prin 
naţiuni 2). Un artist care se înstrăinează de naţia lui, înce- 
tează de a mai fi artist. Căci el e creator în măsura în care 
interpretează şi exprimă ceeace crede şi simte nația din care 
el face parte. „A ieși din sfera naționalități nu înseamnă altă, 
pentru artişti, decât a renunța la mijloacele cele mai puternice 
ale creațiunii: la instinct, la comoara impresiilor acumulate încă 
din copilărie, şi la cultură” 3). Arta este umană, tocmai prin 
aceea că este națională: naționalul duce la uman, umanul pre- 
supunând ca o condiție esențială naționalu!. „„Păstrând însă 
astfel caracterul ei naţional, din necesitatea însăşi a existenţei, 
opera de arlă şi ca înrâurire va trebui să fie întrucâtva legată 
de naționalitatea care a produs-o. Căci fiind icoana umanităţii 


1) Ibid., pag. 84—85. 
2) A. C, Cuza, Naţionahtatea în Artă, ed. III, 1937, pag. 4. 
3) Ibid., pag. 5. 

şi a naturii. toți oamenii o vor înţelege, dar întrucât ea nu le 
răsfrânge decât în formă naţională, este sigur că unii — co- 
naționali — o vor înţelege mai bine, simțindu-o cu fibrele 
sentimentalităţi: înrudite, în, toate nuanțele ei, din care multe 
vor rămânea străimlor pururea ascunse” +). În legătură cu lite- 
“ratura, A. C. Cuza mai relevă o chestiune. În literatură fondul 
artistic îmbracă o formă specific națională, care este limba, 
produs al geniului naţional. Limba însă are particularități ire- 
ductibile, însuşiri ce nu pot fi transpuse în altă limbă. Asci 
fondul este legat indisolubil cu forma. „Încercarea de a despărți 
fondul de formă — prin traducere — va trebui să aibă ca 
urmare atingerea vitalității operei de artă. Deaceea ne putem 
aștepta ca opera tradusă să nu poată da niciodată impresia vieții 
originalului” 2). Bazat pe acest fapt A. C. Cuza conchide: 
„Instrăinarea operei de artă e nimicirea ei”, şi deci „Arta nu 
poate să existe decâ: ca artă naţională”. Pentru A. C. Cuza 
e un adevăr apodictic: „„Naţionalitatea e puterea creatoare a 
arlei — aria, putere creatoare a naţionalităţi”. 

În lucrarea lui de doctorat, Dre Gedankenlyrie (1913) 
în care se simt influenţele profesorului său J. Volkelt, poetul 
P. Cerna iea apărarea poeziei filosofice. El tratează aici o 
sumă de probleme, ca ideea poehcă, elementele logice în poezia 
filosofică, dificultățile la crearea şi gustarea unei poezii filo- 
sofice, ritm, idee şi sentiment, introiectarea în lirica filosofică, 
diferitele grade de încorporare a conținutului. Lucrarea aceasta, 
fiind scrisă în limba germană, n'a putut fi de folos, în măsura 
în care o merita, culturii noastre filosofice. Să sperăm că se 
va găsi într'o bună zi cineva, care s'o transpună în românește. 

Critica literară a fost foarte activă și în ultimele decenii. 
Stând pe aceleaşi poziţii ca C. Dobrogeanu-Gherea, adică a- 
vând o concepţie sociologică despre artă, G. Ibrăileanu, 
criticul „Vieții Românești” și reprezentant de frunte al „popo- 
ranismului”, a dat o seamă de lucrări în care observaţiile este- 
tice se împletesc cu analiza stărilor sufleteşti; el vorbeşte dea- 
semen: şi de o specificitate etnică în artă3). Nu prea mult 
îndepărtat de C. Dobrogeanu-Gherea, dar accentuând unele 
trăsături din concepția acestuia, împărtășind concepția materia- 
listă a istoriei și făcându-se deci reprezentantul unui determinism 
social şi istoric, dar făcând loc în explicarea operei de artă 


1) Ibid, pag. 7. 
2) Ibid., pag. 8. 
3) Vd. şi G. C, Nicolescu, Ideologia literară poporanistă, 1937. 

şi factorului rassă, înzestrat cu o deosebită sagacitate şi ale- 
gându-şi un punct de vedere suficient de supraordonat ca să 
poată sesiza cât mai multe aspecte ale artei literare, exagerând 
însă uneori şi generalizând fără probe suficiente, e H. Sa- 
nielevici. Curentul sămănătorist a produs şi el un critic de 
o aleasă pătrundere şi corosivitate, al cărui nume ar fi meritat 
să fie mai bine cunoscut: D. Tomescu. E. Lovinescu, 
istoric şi critic literar, este de convingerea că nu se poate vorbi 
de un frumos absolut, căci frumosul este în realitate relativ ori 
se reînoeşte continuu. Ceeace trebue să-l intereseze pe artist,. 
atunci când crează, nu trebue să fie nici probleme morale, 
nici rasiale, nici naţionale, ci numai problema estetică. Un 
critic de o vastă cultură, de o rară subtilitate și de o fină 
ironie, după care arta trebue privită ca artă pur şi simplu, 
e Paul Zarifopol. E păcat că un mare număr de studii 
literare, fruct ale unei inteligențe dintre cele mai scântee- 
toare, se află risipite prin atâtea reviste la care a colaborat 
şi nu au fost adunate, pentru a fi mai uşor abordabile cititorului. 
D. Caracostea şi-a pus interesante probleme de stil și æ 
căutat să le rezolve, susținut întru aceasta și de luminoase: 
perspective filosofice. Mihail Ralea, directorul revistei „Vie- 
aţa Românească”, într'o serie de lucrări interesante, încărcate: 
de fine observaţii, a adus deasemeni contribuţii şi a dat sugestii 
demne de reţinut pentru critica literară. 

Eugeniu Sperantia, deşi nu ne-a dat încă în estetică 
o lucrare sistematică, a aruncat totuşi proecţiuni vii asupra 
multor probleme de estetică, din acelaș punct de vedere vitalist,, 
în care am văzut că se situează filosofic autorul. „Papillons” 
de Schumann (1934), lucrarea în care sunt cuprinse ideile sale 
estetice şi care poartă ca subtitlu: „Despre principiul unic al 
vieţii, dramei şi frumosului, replică la „Laokoon” de Lessing”, 
este bogată nu numai în idei, dar şi în sugestii. După Sperantia 
contemplarea presupune actul de cunoaştere, caracterizându-se 
prin aceea că priveşte obiectul în unitatea lui, ca dat formal 
(comme donnée formelle), urmărind existența lui ca atare. In. 
actul de contemplare nu mai e vorba, prin urmare, sa în actul 
de cunoaştere, de a pune conţinutul unui obiect în relaţie cu' acela. 
al altor obiecte. „Când consider, spune Sperantia, un motiv 
ornamental, actul prin care recunosc în desemnul său o semni- 
ficare oarecare, este un act cognitiv, în timp ce actul prin care 
eu observ repetirea motivelor asemănătoare în ornament, făcând 

abstracţie de conceptul general la care participă conţinutul lor, 
este un act de pură contemplare”. În vreme ce actul cognitiv 
se raportă la conţinut, actul de contemplare se raportă la indi- 
vidualitatea formală a obiectului. „Ritmul și simetria implică 
totdeauna recunoaşterea şi urmărirea unei aceleaşi unităţi formale 
în contipgenţe de spaţiu sau de timp şi printre alte variaţii de 
circumstanţe. Interesul contemplativ constă în acest efort de a 
regăsi aceeaş unitate formală ca perseverând prin schimbările 
de detaliu”. Urmărind acelaş motiv şi indentificându-l în as- 
pectele variate ale unei serii, nu rămânem la serie ci o integrăm 
întrun total unitar. Când, contemplând o bucată muzicală, mo- 
tivul dispare şi apare în noi poziţii, avem prin aceasta mărturisirea 
continuării vieții lui şi a luptei. Apărând ca individualitate ce 
tinde să persevereze, motivul reprezintă el însuş cele două atri- 
bute esenţiale ale oricărei fiinţe vii. „In contemplarea unui or- 
nament, noi urmărim totdeauna succesiunea vicisitudinelor unui 
acelaş erou şi majoritatea formelor frumosului sunt varietăţi 
ale ritmului, varietăţi de ornamente: într'o fidelă pictură rea- 
listă, ceea ce e frumos e mai ales prin faptul că ea constitue 
un fel de pendant simetric la obiectul reprezentat; un peisaj na- 
tural poate să fie frumos prin ritmul lui interior mai mult sau mai 
puțin ascuns, dar el este şi prin faptul de a fi gândit ca făcând 
pendant la o pictură posibilă sau deja văzută altă dată. O meta- 
foră poetică e frumoasă, pentru că ea pune două planuri sime- 
trice: un plan real (acela al obiectului dat) şi un plan ideal 
(acela al 1maginei congruente). Pentru Sperantia la baza fru- 
mosului stă întotdeauna un suflu de poezie, iar „acţiunea-epico- 
dramatică este prototipul motivului artistic” +). Reprezentând în 
ceea ce priveşte fenomenele psihice, un punct de vedere structu- 
ralist, Sperantia este convins că drama și frumosul stau în in- 
disolubilă legătură cu viața și Vă nu pot fi explicate şi înţelese 
decât prin aceasta. „Frumosul, spune el, este proectarea fap- 
tului vital ca atare, caracterizat prin îndividualitate şi prin per- 
severarea în existenţă”, şi dacă frumosul este „valoare”, e tot- 
deauna pentru că se raportă la viaţă care e tendinţă, deci fina- 
litate 2). Dacă încercăm să desprindem Frumosul de noţiunea 
“de viaţă, nu mai avem atunci nici un criieriu să-i măsurăm va- 
loarea. „Valoarea Vieţii este oarecum măsura valorii frumosului. 
“Valoarea unei opere de artă este o rezultantă a interesului son- 


1) Papillons, pag. 7. 
2) Une conception vitaliste du beau, Comunic>re la Congresul de Es- 
»tetică din Paris, 1937, 

templatv care priveşte „unitățile” formale expuse în această 
operă” 1), Trei sunt după Sperantia factorii de realizare artistică: 
viziunea artistului, mijloacele de expresie şi facultăţile de inter- 
pretare de care dispune „spectatorul”. 

Analizând, uneori prea sintetic, tragicul vieţii mărunte, jocul 
elementelor dramei, raporturile dintre tragic şi finalitate, tragic 
şi comic, Sperantia spune că „Tragicul îl găsim pretutindeni unde 
o tendinţă avidă şi ferbinte ni se înfăţişează ca un fluture nepu- 
tincios care, în sforțări disperate, trudindu-se să înfrângă auto- 
ritatea pământului şi să se identifice cu văzduhul albastru, cade 
sdrobit de imensitatea vrăjmăşiilor cunoscute şi necunoscute” 2). 

Impotriva lui Lessing, care vorbea de divorțul artelor, 
Sperantia reprezintă ideea unui monism şi monogenism estetic, 
sprijinindu-se întru aceasta, în afară de metaforă, pe faptul că 
în ritul magico-religios primitiv sunt fuzionate muzica şi dansul, 
poezia şi mimica, arta dramatică şi cea plastică. 

Epicul nu poate fi posibil şi nu poate fi înţeles fără un 
minimum de etic, un etic compensat şi dominat însă de estetic. 
„Epicul e redarea estetică a unui material etic''3). Obiectele sunt 
privite ca unităţi cu individualitate şi finalitate proprii, desprinse 
din sensul pragmatic şi interesat pe care-l dăm de obiceiu lu- 
crunlor. „Estetica e deci, după Sperantia, un fel de morală 
aplicată „lucrurilor”, tot aşa cum morala e un fel de estetică 
aplicată sufletelor. Ritmica, simetria, metafora, copia după na- 
tură, contemplaţia care dramatizează obiectele, toate acestea nu 
sunt decât mijloace de a despragmatiza conținuturile mintale, 
conturându-le o unitate sau o individualitate proprie” +). 

„„Contemplând, constatăm lucrurile în contururi pe care le 
putem numi biomorfice, pentru că forma lor e dictată de viaţa 
noastră. De aci şi până la procesul de „„Finfihlung” (sau „.intro- 
patie”) nu mai e decât un pas, ori poate şi acest pas este par- 
curs: poate că aci este fondul biologic al acestui proces. lar 
Arta este destinată să fixeze durabil şi mai ales comunicativ 
înfățişeile sensibile ale acestor „unități”” de viaţă interioară, 
evidențiind cât mai mult, fie mijloacele de afirmare, fie lupta 
lor de perseverare ca „Unităţi vii” ” 5). 

„În contemplapa estetică, spiritul individualizat se caută 
pe sine, nebuneşte, ca o umbră care şi-ar fi pierdut omul. Se 


1) Ibidem. 

2) Papillons, pag, 66, 
3) Ibid., pag. 229. 

4) Ibid., pag. 259, 

5) Ibid., pag. 153, 

simte înstrăinat de sine însuş şi se vrea împăcat; se simte risipit 
şi se vrea adunat; se simte parte și se vrea întreg. Şi pretutindeni 
unde poate descoperi spectacolul sforțării spre reîntregire, se 
opreşte halucinat, şi îşi retrăeşte, chiar şi în miniaturile cele mai 
mizerabile, drama sa de proporţii cosmice” +). 

Simetria se întâlneşte în toate artele, deci și în acelea în 
care ne-am aştepta s'o găsim mai puţin: în poezie şi în arta 
plastică. lar „simetria vorbeşte intuiției noastre limbagiul vieții. 
Ea e parafa acelei forţe, a acelui principiu care ne-a decupat 
propriul nostru corp din fondul materiei inerte. Ea e reţeta 
universală a tot ca e viu şi deci a tot ce e frumos 2). După 
Sperantia metafora nu este altceva decât symetria idealiter con- 
structa, iar poezia reprezintă o exploatare tipică a simetriei: 
este urmărirea vicisitudinelor pe care le suferă fondul unitar și 
viu al unui conţinut mintal care se substitue pe sine însuși, se 
prelungeşte în forme proteice (ca specia organică pe deasupra 
accidentelor filogenezei sale) luptându-se şi ea, caşi organismul 
viu, să-şi menţină cu orice preţ Unitatea sa biomorfică 8). 

Activitatea artistică şi construcția unei opere de artă de- 
curg după anumite legi ale vieţii. „„Arta, spune Sperantia, este o 
latură a vieţii. Dacă viaţa n'ar fi existat, unde ar fi fost arta 
şi de unde ar fi isvorît?” 4). „Legile frumosului și ale artei 
sunt legile vieţii” 5). 

„forțarea către unificarea multiplicităţii, sentimentul că 
această sforțare reuşeşte și că eul a creat o unitate nouă din- 
trun material fără semnificaţie, este atitudinea elementară cu- 
prinsă în orice intuiţie şi constitue forma embrionară a atitu- 
din aşa numite „estetice”. Fiecare intuiţie e o victorie a spi- 
ritualului asupra materialului, e o victoriei a formei asupra con- 
ținutului. Dar orice victorie presupune o luptă și orice luptă 
e o dramă palpitantă” €). 

Ştefan Neniţescu ne-a dat Istoria artei ca filosofie 
a istoriei, bazată pe o vastă documentaţie. În lucrarea sa Moda- 
litatea estetică a teatrului, care prezintă mai mult un caracter 
preliminar, Camil Petrescu urmăreşte să sesizeze esenţa 
teatrului, delimitând problema şi scrutând-o fenomenologic. Este 


1) Ibid., pag, 237. 

2) Ibid., pag. 168, 

3) Ibid., pag. 187. 

4) Ibid., pag, 215. 

5) Ibid., pag. 216 

6) Ibid., pag. 234. A se mai vedea de Sperantia, Frumosul ca înaltă 
suferinţă (1921), 

pentru prima oară, după câte ştim, când problema teatrului este 
luată în cercetare cu ajutorul metodei fenomenologice. Dease- 
meni Lucian Blaga, a publicat o interesantă lucrare, Artă 
și valoare, ce se încadrează în întregul lui sistem filosofic. Apă- 
rută în timpul când volumul de faţă se afla sub tipar, nu s'a 
putut insista asupra ei. 

După această scurtă şi fugară ochire istorică să trecem la 
încercările sistematice propriu zise 1!) 


1) Un succint, dar interesant istoric al esteticei româneşti dă Tudor 
Vianu în Istoria esteticei în texte alese, 1934. 
17 

Cel dintâi gânditor care, în estetică, nu s'a restrâns numai 
la simple contribuţii, ci s'a ridicat la un sistem, este Mihail 
Dragomirescu. Născut la 22 Martie st. v. 1868, în Com. 
Plătăreşti, Jud. Ilfov, după ce urmează şcoala primară în Plă- 
tăreşti şi Podul Pitarului, având ca dascăl pe tatăl său, se 
înscrie la Liceul Lazăr, unde nu rămâne decât primii doi ani, 
restul anilor de studii liceale făcându-i la Sf. Sava. După ter- 
minarea liceului, Mihail Dragomirescu se înscrie, în 1888, la 
Universitatea din Bucureşti, alegându-și ca specialităţi filoso- 
fia şi istoria, urmând cursurile universitare ca elev al Şcoalei 
Normale Superioare. După ce îşi iea licenţa, în 1892, pleacă 
în străinătate, mai întâi în Franţa, apoi în Germania, unde rămâne 
mai bine de un an, fără să se înscrie la vre-o universitate. 
Întors în ţară, Mihail Dragomirescu este numit, în Octombrie 
1894, conferenţiar de estetică la Facultatea de Filosofie şi 
Litere din Bucureşti. Şease ani mai târziu, adică în 1900, 
conferința va fi denumită de estetică şi literatură comparată. 
În sfârşit, la 16 Octombrie 1906, Mihail Dragomirescu este 
numit profesor de literatură română şi estetică literară la aceeaşi 
facultate, depunând o activitate didactică, publicistică şi ştiin- 
tifică dintre cele mai rodnice, până în 1938, când este pensionat, 
In afară de catedră Mihail Dragomirescu a deţinut o seamă 
de demnități. Astfel a fost: Preşedinte al Comisiei Literare 
dela Casa Şcoalelor (1922—1924); Preşedinte al Comisiei 
pentru cenzurarea filmelor de cinematograf (1924—1926); Pre- 
şedinte, în trei rânduri, al Societăţii Scriitorilor Români; Mem- 
bru în Comitetul de lectură al Teatrului Naţional (1915—1925). 
In 1938, Mihail Dragomirescu este ales membru de onoare al 
Academiei Române. 

Mihail Dragomirescu a desvoltat o foarte bogată activitate 
ştiinţifică. El a publicat până acum în legătură cu estetica: 

Critica dramatică (1904; Critica ştiinţifică şi Eminescu (ed. III, 
1925); Teoria poeziei (ediţie refăcută şi complectată, 1927); 
Critică, vol. I (Directive, 1896—1910, 1927); Critică vol. 
II (Directive, 1910—1928, 1928); Principii de literatură, vol. 
I, Capodopera; Dela misticism la raționalism (1924); Integra- 
lismul (1929); Sămănătorism, poporanism şi criticism (1934); 
Ştiinţa literaturii, vol. I, (1926, apărută şi în limba franceză, 
în trei volume, 1929). Mihail Dragomirescu a fost şi întemee- 
torul şi conducătorul mai multor reviste, dintre care merită să 
fie citată „„Convorbiri critice” (1907—1911). 

Mihail Dragomirescu este întemeetorul „Şcoalei noui”, adică 
a acelei direcții estetice care, bazându-se pe noui criterii estetice, 
se opune cu hotărâre curentelor ce preconizau arta cu tendinţă. 
El duce deci lupta atât împotriva „criticei ştiinţifice” a lui 
C. Dobrogeanu-Gherea, cât şi împotriva poporanismului şi a 
semănătorismului. El cere astfel artistului o independenţă ab- 
solută, o eliberare de tot ceeace nu are nici o legătură cu arta, 
continuând în chipul acesta, cu alte mijloace însă, critica estetică 
a lui Maiorescu. 

Mihail Dragomirescu pornește de la faptul fundamental, 
că ceeace ne determină să facem cercetări, este adevărul, — 
care constitue tezaurul cel mai de preţ al omenirii şi face le- 
gătura între diferitele generaţii. Dar Mihail Dragomirescu dă 
o semnificaţie proprie noțiunii de adevăr: el nu înţelege prin 
adevăr numai ceeace este cucerire a cunoașterii intelectuale pure, 
ci dă acestei noţiuni o extensiune cu mult mai mare, înglo- 
bând în ea şi ceeace este rezultat al voinţii cât şi ceeace e. 
fruct al afectivității. Deaceea, alături de adevărurile intelectuale, 
avem după Mihail Dragomirescu adevărurile afective şi ade- 
vărurile volitive sau energetice. Căci, spune Dragomirescu, aşa 
cum e adevărat pentru inteligență că căldura dilată corpurile, 
tot aşa este adevărat pentru sensibilitate realizarea lui „Moise” 
a lui Michel Ange:o şi pentru simţul nostru moral „,Tiberiu” 
al lu: Tacii. Toate aceste trei adevăruri au după Mihail Dra- 
gomirescu ceva comun: toale sunt deopotrivă de permanente. 
Ele se împart în trei distincte domenii fundamentale: ştiinţa, 
arta şi istoria. 

Cunoașterea propriuzisă, cunoaşterea intelectuală adică, se 
prezintă sub trei forme: fizică, psihică şi psihofizică, fiecare 
din aceste forme referindu-se la anumite domenii de realitate. 
Cunoaşterea fizică are ca obiect realitățile spaţiale, temporale 
şi cauzale, fiecare din aceste trei categorii de realităţi prezen- 

tându-se sub trei ipostaze: ca realităţi formale, ca realităţi feno- 
menale şi ca realităţi corporale. Astfel pentru realitățile formale 
avem ştiinţele matematice şi anume: geometria a cărei categorie 
fundamentală e spaţiul; algebra a cărei categorie fundamentală 
e timpul şi mecanica a cărei categorie fundamentală e cauzali- 
tatea. Pentru realităţile fenomenale avem. fizica a cărei cate- 
gorie fundamentală e spaţiul; chimia a cărei categorie funda- 
mentală e timpul; și biologia a cărei categorie fundamentală e 
cauzalitatea. Pentru realităţile corporale avem: Geografia a cărei 
categorie fundamentală e spaţiul, ştiinţele naturale a cărei cate- 
gorie fundamentală e timpul şi sociologia a cărei categorie 
fundamentală este cauzalitatea, fiindcă moravurile şi obiceiurile 
popoarelor nu se pot explica decât cauzal. 

Astfel obţinem următorul tablou care exprimă atât cele 
trei aspecte ale lumii fizice cât şi ştiinţele ce se ocupă cu ele: 


Lumea fizică 


| Spaţiu Timp Cauzalitate 
Forme 0e | Geometria Geometria Algebra Mecanica 
| 
Fenomene a aa Fizica Chimia Biologia 
Corpuri | Geografia | Şt. Naturale | Sociologia 


In afară de lumea fizică, există după Mihail Dragomi- 
rescu lumea psihică, care se caracterizează prin aceea că se 
schimbă în mod necesar în timpul când e cunoscută şi care e 
guvernată deasemeni de trei principii fundamentale: de prin- 
cipiul identităţii, al unității și al ordinei. Fiecare din aceste trei 
principii guvernează unul din cele trei aspecte ale realităţii 
psihice, şi anume: principiul identităţii guvernează realitatea psi- 
hică intelectuală, principiul unităţii guvernează realitățile psihice 
afective şi principiul ordinei guvernează reahtăţile psihice energe- 
tice. Aceste realităţi sunt, caşi cele fizice, deasemeni de trei 
categorii: formale, unitare sau ordonate. „„Realităţile formale 
identice sunt studiate în logică. Realităţile formale unitare con- 
stituc obiectul esteticei. Pealităţile formale ordonate constitue 
„obiectul eticei. Pe de altă parle realităţile formale identice sunt 
obiectul mnemonologiei, știința memoriei. Realităţile fenomenale 
unitare sunt obiectul eidologiei, ştiinţa fantaziei. Realităţile fe- 
nomenale ordonate sunt obiectul apercepticei, ştiinţa asimilației. 

Însfârşit, corpurile identice sunt obiectul cosmicei sau ştiinţa 
corpurilor psihice, analoage corpurilor fizice anorganice din geo- 
grafie. Corpurile unitare, analoage corpurilor fizice organice 
din ştiinţele naturale, sunt obiectul concreticei. Corpurile or- 
donate în sisteme, analoage corpurilor cu care se ocupă socio- 
logia, sunt obiectul sistematicei”. În chipul acesta Mihail Dra- 
gomirescu ajunge la următorul tablou, analog celui despre lu- 
mea fizică. 
Lumea psihică. 


Identitate Unitate Ordine 


Forme Logicu Estetica Etica 


Fenomeme | Mnemonologia | Eidologia | Aperceptica 


Corpuri Cosmica Concretiea | Sistematica 


Da: în afară de lumea fizică şi cea psihică, Mihail Dra- 
gomirescu mai distinge lumea psihofizică, a cărei caracteristică 
stă în aceea, că „formele, fenomenele şi corpurile se schimbă 
în fond, dar rămân invariabile în formă”. Principiile care gu- 
vernează această lume sunt: cauzalitatea analitică, cauzalitatea 
sintetică şi cauzalitatea concretă. „„Cauzahtatea analitică garan- 
tează realitățile intelectuale; cauzalitatea sintetică garantează rea- 
lităţile obiective; cauzalitatea concretă sau pragmatică garantează 
realitățile volitive sau morale”. „Realităţlie psihofizice şi ana- 
litice constitue obiectul tehnicei. Realtăţile psihofizice formale 
şi sintetice constitue obiectul tehnologiei. Realităţile psihofizice 
formale şi concrete constitue obiectul pragmaticel. Pe de altă 
parte, realitățile psihofizice fenomenale şi analitice constitue 
obiectul fenomenologiei ştiinţifice, care se ocupă cu istoria teo- 
rilor recunoscute ca false în domeniul ştiinţei. Realităţile psi- 
hofizice fenomenale şi sintetice constitue obiectul fenomenolo- 
giei artistice, care cuprinde toate operele artistice şi literare, 
care nu sunt capodopere. Realităţile psihofizice fenomenale şi 
concrete constitue obiectul fenomenologiei istorice, care cuprinde 
operele de istorie mediocre. Ín sfârşit, realitățile psihofizice 
corporale şi analitice sunt legile ştiinţei. Realităţile psihofizice 
corporale şi sintetice sunt capodoperile artei şi realitățile psi- 
hofizice şi concrete sunt capodoperele istoriei. Caşi pentru 
lumea fizică şi cea psihică, obţinem astfel şi aici un tablou 
analog celo” două tablouri de mai sus: 

Lumea psihofizică. 


Cauzalitate analitică/Cauzalitate sintetică! Cauzalilate concretă 


Forme Tehnica Tehnologia Pragmatica 
Fenomenologia Fenomenologia Fenomenologia 
Fenomene ştiinţifică artistică istorică 
Corpuri Legile ştiinţei  |Capadoperile artei Capodoperile 
P gile ş istoriei 


După Mihail Dragomirescu, psihologia trebue să se recon- 
stitue pe cu totul alte baze, luând în considerare trei lucruri esen- 
țiale: „mai întâi, faptul de netăgăduit că toată realitatea psi- 
hică se schimbă în mod necesar sub actul cunoașterii; în al 
doica rând, că toate realităţile psihice, începând cu cea mai 
subtilă, noțiunea, au trei fațete: intelect, afectivitate, voliție 
energetică; şi, în al treilea rând, că fiecării ştiinţe fizice îi 
corespunde o ştiinţă psihică, ce trebue să se constitue de acum 
înainte” +). 

Un temeinic argument al „Ştiinţei literaturii’, cu care 
înlătură pretenţia de ştiinţifică a metodei istorice în literatură, 
este deosebirea pe care o face între personalitatea artistică a 
poetului şi personalitatea lui omenească. Personalitatea artistică, 
cu însuşirile ei sufleteşti, pe care le descoperim cristalizate în 
opera genială, şi personalitatea omenească, care dă materia brută 
a operi: de artă, sunt cu totul deosebite una de alta. Această 
materie brută a personalității omeneşti care depinde de spaţiu, 
timp şi cauzalitate, nu poate trece la personalitatea artistică, 
decât după ce, mai întâi, e supusă la o întreagă serie de trans- 
formări care-i schimbă cu desăvârşire natura. Explicarea isto- 
rică, deşi pare că e una, cuprinde în realitate patru metode: 
stabilirea sintetică, derivativă, cauzală, istorică sau toate lao- 
laltă, şi care tind să facă legătura dintre om şi operă, spre a 
înțelege estetic opera de artă. Ştiinţa literaturii arată cu argu- 
mente solide defectele acestor metode, ai căror reprezentanți 
de frunte erau Taine, Sainte-Beuve şi Brandes, şi combătând 
pe fiecare în parte, ne dovedeşte că ele duc la falsificarea ope- 
rilor literare, când amestecă personalitatea omenească a artistului 
în ființa capodoperii lui. Cu un cuvânt, orice pas mai mult în 
istoria literară, înseamnă un pas înapoi în literatura adevărată. 

1) Toate citatele de mai sus, precum şi tablourile, le-am luat din co- 
municarea pe care M. Dragomirescu a făcut-o la Congresul de Istorie literară 


tinut la Budapesta (1933) şi pe care a avut amabilitatea să ne-o pună la 
dispoziţie, 

Estetica integrală stabileşte deasemeni că genialitatea creatoare 
şi omul de geniu nu sunt tot una. Genialitatea creatoare se 
poate găsi Şi la scriitorul de talent, care ne poate da și el 
capodopere, după cum omul de geniu nu poate avea numai 
capodopere, ci şi produse mediocre, de talent. În „Ştiinţa lite- 
raturii”, M. Dragomirescu susţine că arta adevărată nu există 
decât în capodopere, produse ale genialității creatoare. Dea- 
ceea estetica literară, aşa cum o defineşte el, prin criteriile ce 
le elaborează, prin metoda ce i-o pune la bază ca şi prin ajutorul 
criticei literare, nu are a se ocupa decât de capodopere — fă- 
când astfel, din capul locului, o distincţie precisă între capodo- 
pere ce conţin artă pură şi între operele de talent sau de vir- 
tuozitate ce numai o simulează. Dragomirescu caută să evite 
confuzia ce se face între capodopere, operele de talent şi cele de 
virtuozitate. 

Literatura luată în cel mai larg sens al cuvântului, cu- 
prinde, după Ştiinţa literaturii, trei categorii de produse: 1) Pro- 
duse literare fără valoare estetică; 2) produse literare cu valoare 
estetică aparentă: scrierile literare de talent, şi 3) “produse 
literare cu valoare estetică reală, datorite genialităţii creatoare 
şi constituind totalitatea fiinţelor psihofizice, încorporate în cu- 
vânt. Cele dintâi, care nu reprezintă nici o valoare estetică, 
rămân pe seama Bibliografiei şi Istoriei literare. Cele din a 
doua categorie îşi vor găsi un loc în Ştiinţa literaturii, dar numai 
în măsura în care operele, ce ea cuprinde, vor lămuri pe cele 
cu valoare estetică reală, din a treia categorie. 

Ce este, însă, o capodoperă după M. Dragomirescu? O 
capodoperă este acel produs de artă al genialității creatoare, prin 
rostul poetului de geniu, în care deosebim trei elemente fun- 
damentale: fondul, forma şi armonia, corespunzând celor trei 
facultăți esențiale ale sufletului. Ea este acea literatură fru- 
moasă creată cu tot sufletul analizabil sau mistic și pe care n'o 
putem pătrunde şi pricepe numai cu inteligența, ci şi cu celelalte 
părţi analizabile ale conștiinței, dar mai cu seamă cu pătura 
mistică şi inanalizabiiă. Capodopera este un prototip de specie, 
care face parte din lumea psihofizică, o lume aparte, care este 
numai a capodoperilor, și în care deci nu ne este îngăduit a 
introduce celelalte produse ale scriitorilor de talent sau de vir- 
tuozitate. Capodopera rămâne pentru noi ca şi pentru creatorul 
ei, chiar după ce a creat-o, insesizabilă şi inaccesibilă în fiinţa 
ei, fiindcă nimeni nu poate avea pretenția că ideea ce şi-a 
făcut despre o capodoperă citind-o, este adevărata înfăţişare 

a acesteea. Dar citind-o şi recitind-o de mai multe ori, noi 
trebue să avem grija ca ideea noastră despre ea să fie cât 
mai aproape de înfățișarea ei reală. Pentru aceasta trebue să 
îndeplinim câteva condițiuni esențiale: 

1) Să avem gust complet; 2) Să avem experienţă, adică 
cunoaşterea tuturor marilor capodopere; 3) Să avem memoria 
secundari integrală, adică să putem ţine minte uşor imaginile 
ce întâlnim într'o capodoperă literară şi să reținem nu numai 
latura lor intelectuală, ci şi pe cea afectivă, cea energetică 
şi cea mistică; 4) Să fim stăpâni pe principiile estetice. 

Căutând să pătrundă în înţelesul mistic al capodoperei 
literare, M. Dragomirescu stabileşte o întreagă trihotomie, de 
care sc foloseşte ca de nişte adevărate antene, pentru a pătrunde 
în adâncimile insondabile ale e. Adoptând tripartiția hegeliană, 
Estetica ÎIntegrală ajunge să-i dea însă un cu totul alt înţeles. 

Mai întâi, el cere recunoaşterea capodoperii literare din 
noianul de produse mediocre, selecţionarea, caracterizarea și 
terarhizarea ei. Numai prin această operaţiune pregătitoare şi 
premergătoare, prin gustul estetic al criticului, avem siguranța 
că am selecționat capodopera literară din nenumăratele producţii 
mediocre ce o înăbușe și că putem păşi la studiul ei ştiinţific. 

Făcând parte din lumea psihofizică, capodopera nu este 
nici fizică, nici psihică. Termenul de psihofizic nu este luat 
în înţelesul lui obişnuit, ci el are în concepţia Esteticei Inte- 
grale o cu totul altă semnificare. Capodopera este alcătuită prin 
forma e. dintr'un material fizic, care prin actul de cunoaştere, 
teoreticeşte este etern neschimbat, prin şirul de cuvinte, propo- 
zițiuni şi fraze, cu sonoritățile lor semnificative; dar ea mai 
cuprinde şi un material psihic, adică fenomenele sufleteşti, care 
prin actul de cunoaştere își schimbă natura. Capodoperile au 
prin urmare „rădăcini în sufletul nostru şi manifestarea în 
materia fizică şi care, variabile în fondul lor, sunt totuși inal- 
terabile în forma şi armonia lor” +). De aici rezultă că o capo- 
doperă este fizică şi psihică în acelaș timp, devenind prin 
aceasta o fiinţă psihofizică ideală în înţelesul nou al acestui 
cuvânt. Întegrându-se deci în lumea psihofizică, care este în 
afară de spaţiu, timp şi cauzalitate, ea devine în acelaş timp 
independentă şi de persoana fizică a creatorului ei, cu care 
nu mai păstrează nici un fel de legătură, acesta rămânând deci 
complect străin de propria lui creaţie. 


1) Ştiinţa literaturii, vol. I, pag. 31. 

Spre deosebire de Taine care considera opera de artă ca 
un simplu individ, Ştiinţa literaturii o consideră ca pe un 
adevărat prototip de specie, asemenea speciilor animale, ve- 
getale şi minerale. Căci ea nu este un anume individ, ,cum 
ar fı o anume insectă, o anume vertebrată, un anume om” +), ci 
„ea este prototipul unei specii, protohp tot atât de existent şi 
tot atât de insesizabil, ca şi prototipul unei specii naturale, 
Jar imaginile pe care şi le fac miile și milioanele de cititori, 
spectatori sau auditori, despre acest prototip, sunt tot atâha 
indivizi care nasc printr'o generare sufletească din această operă 
şi o fac să trăiască și să se perpetueze în conștiința de azi şi 
de mâine, de aci şi de pretutindeni a omenirii, conștiință care 
reprezintă atmosfera firească ce dă condiţiile vieţii tuturor a- 
cestor indivizi” 2). Când citim, vedem sau auzim o opeză, nu citim, 
vedem sau auzim „însăși acea operă, ci ceeace conștiința fiecăruia 
îi îngădue să rupă din ea. Opera artistică ea în ea rămâne absolut 
insesizabilă chiar pentru autorul care a făcut-o, pentrucă, pentru a 
o revivifica în conștiința sa, el ar trebui să aibă aceleași stări 
sufleteşti, aceleaşi dispoziţiuni, aceleași avântuni instinctive, a- 
celeaş împrejurări de viaţă pe care le-a avut când a creat-o. 
Ceeace este imposibil” è). 

„Nefiind sesisabilă pentru autorul ei, ea e cu atât mai 
puțin sesisabilă pentru cei ce vor s'o cunoască, fe ei criticii 
cei mai pătrunzători şi mai obiectivi” £). Cititorul sau criticul 
„nu-şi dă seama că se apropie de dânsa cu'sufletul său, care, 
ca individual ce e, îşi va da pe faţă coeficientul individualității 
sale, de îndată ce va căuta să definească cu deosebire fondul 
ei”), care este, după cum ştim, variabil. „El nu va defini opera 
poetică, aşa cum e ea în ea, ci aşa cum o înțelege el. Cu 
alte cuvinte, el va defini un individ, un individ al prototipului 
operii, un individ al speciei ce poartă numele operii, un individ 
ce, derivat din operă, trăeşte cum trăește în sufletul său, — 
şi nimic mai mult. Opera poetică s'a înmulțit cu un individ, 
dar ea a rămas în sine însăși şi mai nepătrunsă şi mai insesi- 
sabilă decât era mai înainte” 6). 

Cauza acestei grele pătrunderi a operii poetice de geniu 
este „elementul mistic, ce constitue fundamentul conștient, dar 


1) Ştiinţa literaturii, vol. I, pag. 41, 
2) Ibid., pag, 41. 
3) ibid., pag. 41. 
4) Ibid., pag. 41, 
5) Ibid, pag. 42, 
6) Ib:d., pag. 42. 

inanalizabil, al oricărei adevărate creaţiuni” +) și care este veşnic 
prezent la cetirea unei capodopere. 

Fondul, cel dintâi element al operii poetice, fiind de na- 
tură simultană, iar forma sau expresiunea, al doilea element al 
capodoperii, fiind de natură succesivă, noi nu putem lua cu- 
noştință despre ea, decât parcurgând-o succesiv, cuvânt cu cu- 
vânt şi apoi cuprinzând-o simultan într'o privire lăuntrică, în 
toate particularităţile ei urmărite succesiv. Legătura stringentă 
dintre forma succesivă şi invariabilă și fondul simultan şi va- 
riabil este făcută de un al treilea organ mijlocitor, armonia, 
de natură simultan-succesivă, care ne înlesnește nouă cunoa- 
şterea capodoperii. Aceste trei organe fundamentale sunt com- 
puse din mai multe elemente cu diferite funcțiuni. Ele formează 
un infinit număr de relațiuni sintetice şi necesare, care, prin 
cunoașterez treptată a nuanţelor lor şi simțământul ce-l avem 
despre necesitatea lor absolută, ne dă emoţiunea estetică. Vi- 
ziunea ce ne rămâne în sufletul nostru a acestor legături strin- 
gente, necesare Şi eterne, constitue adevărul afectiv sau ceeace 
se numește frumuseţe. Această frumuseţe nu se găsește decât 
în capodopere. Aşa dar, „emoţiunea estetică este conștiința or- 
ganicității capodoperi introdusă în sufletul nostru. lar înţele- 
gerea organismului capodoperei ce trăește în sufletul nostru, este 
frumusețea ei''?). 

Frumosul nu se găsește, prin urmare, nici în Natură, nici 
în Suflet, ci numai în lumea compusă din Suflet și din Natură, 
adică în lumea psihofizică. Frumosul din natură nu este decât 
o plăcere rafinată, în prezentare, dar mai ales în reprezentare, 
care se confundă uşor cu frumusețea. Frumosul în natură e 
numai o „plăcere desinteresală a simțurilor răscolite de exci- 
tațiile vizuale şi auditive” 3), „iar frumuseţea în imaginaţie e plă- 
cerea sufletului” 4). Ea se aseamănă cu emoţiunea psihologică 
pe care o simțim la, citirea unei opere de talent și care este 
deasemeni confundată ușor cu adevărata emoţiune estetică. În- 
suși Kant face o distincţie netă între frumosul desinteresat și 
între plăcut și util. Dar teoria lui cuprinde mult adevăr numai 
în partea ei psihologică, căci frumosul, deşi este subiectiv, nu 
este totuși individual, ca plăcutul și utilul, ci universal, ca orice 
adevăr ştiinţific. Aşa dar, concepția că frumosul reprezintă o 


1) Ştiinţa literaturii, vol. I, pag.42. 
2) Teoria poeziei, pag. 19. 

3) Ştiinţa literaturii, vol. I, pag. 348. 
4) Ibidem, pag. 348. 

finalitate fără scop, rămâne în obiect, căci el nu e exterior, 
cum este finalitatea obiectelor utile, ci formează un obiect de 
sine stătător. „Capodoperile sunt deci simboluri, ale sufletului 
omenesc, iar operile de talent şi de virtuozitate sunt numai 
semne ale psihologiei unui anume individ, grup sau popor” +). 
„„Capodoperile sunt existențe de sine stătătoare, ce streine de 
noi, se pot cu uşurinţă sălășlui în sufletul nostru şi pot deveni 
ale noastre; operele de talent și îndemânare nu pot avea această 
aparență decât pentru intelect, iar nu pentru întregul nostru 
suflei şi n'au alt interes decât pentru evoluţia psihologiei popoa- 
relor, adică pentru istoria lor” 2). În vreme ce capodoperiie fac 
parte din lumea psihofizică, operele de talent şi de virtuozitate 
fac parte din lumea fizicopsihică. Pe când primele sunt existenţe 
de sine stătătoare, cele din urmă sunt dependențe ale indi- 
vidului care le-a produs, deaceea ele sunt simple individe. Capo- 
doperile trăiesc în atmosfera sufletească cu manifestările ei 
mistice, intelectuale, afective și volitive. Operele de talent şi 
îndemânare trăesc în spaţiu, timp şi cauzalitate, ca unele ce sunt 
explicabile prin contigenţele acestora şi ocupă astfel partea su- 
perficială a conştiinţei. Capodoperele sunt produse eterne ale 
genialității creatoare, operele de talent şi de virtuozitate sunt 
efectele vremelnice ale imaginaţiei combinatoare şi îndemânării 
scriitorului de talent. Capodoperile prezintă un interes întreg şi 
absolut; operile de talent și îndemânare prezintă un interes 
mărginit şi relativ. Ele nu oglindesc întreg sufletul omenesc. 
Primele formează obiectul „Ştiinţei literaturii”, celelalte for- 
mează obiectul istoriei literare, care le cercetează legăturile lor 
cu mediul geografic, istoric, mitologic, arheologic, etnografic, 
etc. storia literară, din nepricepere şi lipsă de gust estetic, 
caută să aplice aceste explicări istorice şi capodoperilor, dar 
atunci ea le coboară din lumea psihofizică în lumea fizicopsi- 
hică, făcând din ele simple opere de talent sau virtuozitate. 
Pentru a adânci ştiinţific înţelesul insondabil al unei capo- 
dopere, trebuie să începem prin a-i studia mai întâi organele e: 
fundamentale: fondul, forma şi armonia în elementele şi func- 
tiile lor, observând mişcarea de desfăşurare a forţei ce o produce 
sinteza dintre Natură şi Suflet, numită idee generatoare. Prin 
intermediul armoniei, ea prinde corp intern şi apoi încorporare 
externă, trecând prin trei stadii diferite: stadiul mistic sau ele- 


1) Ştiinţa literaturii, vol. I, pag. 345. 
2) lbidem, pag. 346. 

menlar, stadiu incognoscibil, ca şi taina fecundärii plantelor şi 
animalelor sau combinării corpurilor; stadiul psihic, procesul da 
încorporare sau cristalizare a ideei generatoare în stări sufle- 
teşit selecționate, şi, în fine, stadiul propriu zis psihofizic, care 
cuprinde procesul de încorporare a ideei generatoare în mate- 
rialul extern al cuvântului. Nu trebue să se confunde, cum se 
face deobiceiu, ideea generatoare, care e inconștientă și de 
natură poetică, cu ideea care se poate formula cu conștiință 
şi este deci de natură ideologică. Intre acestea două este deci 
o mare deosebire. Originalitatea sau unicitatea unei capodopere 
constă tocmai în originalitatea ideei generatoare din care isvo- 
răşte. Acestea determină confuzia frecventă pe care o face 
critica curentă când atribue aceeaşi idee generatoare comună mai 
multor capodopere sau atunci când confundă originalitatea cu 
noutatea. Tot astfel după cum ideea generatoare, rare e de 
natură mistică, nu e tot una cu ideea generală, care e de natură 
intelectualistă, a unei capodopere. 

Formula prin care indicăm, in abstracto, ideea generatoare 
a une: capodopere, este totdeauna antirațională. Ea împreună 
doi termeni contrarii sau contradictorii şi are nu o semnificație 
individuală, ci una universal-omenească, precum şi o valoare 
obiectivă. Câteodată ideea generatoare a unei capodopere este 
aşa de întunecată în fragmentul ei iniţial, încât, după cum reco- 
mandá Estetica Întegrală, în acest caz, intervenţia pe care trebue 
şi e necesar s'o facă critica activă, este urmală de succes. Ideea 
generatoare ajunge astfel să se lumineze şi să se încorporeze 
definitiv. 

Poetul are trei isvoare deosebite de inspiraţie: lumea mis- 
tică, întunecată și inanalizabilă a sufletului, din care își trag 
origina ideile generatoare ale capodoperilor literare (acest ma- 
terial are semnificație simbolică); lumea dinăuntru, conştiinţa 
internă a sufletului nostru cu semnificație metaforică; și lumea 
din afară, cu semnificație proprie sau simplă. Ideea generatoare, 
încărcată de sensurile simbolice ale imaginilor mistice şi sinte- 
tzându-se cu imaginile psihice şi metaforice şi cu cele fizice 
sau simple, devine originalifatea elementară. 

Materialul psihic 'sau metaforic, condus de intenţia crea- 
toare, se combină cu imaginile mistice şi simbolice şi cu cele 
dela lumea din afară, integrându-se ca imagini psihice în ori- 
ginalitatea plastică sau obiectivă. Aceste trei originalități, pe 
lângă importanța pe care o au pentru fondul genial al capodo- 
perii, dau, după preponderența fiecăreea din ele, şi felul crea- 

țiunii celor trei categorii din care ea face parte: literar propriu 
zisă, poetică şi ideologică. 

Poetul de geniu, spre deosebire de omul obişnuit, ale că- 
rui cunoștințe se bazează pe percepțiuni, se folosește în procesul 
de creaţie de intuiție, care devine, treptat, imagine brută, ima- 
gine neutră, polarizată şi concepțională. 

[n ceeace priveşte forma, știința literaturii dă o impor- 
tanță deosebită sonorități fizice în expresivitatea poetică, com- 
bătând cu argumente elocvente teoria contrarie a lu Hegel, 
Vischer și Maiorescu, cari considerau forma ca un simplu ve- 
hicul al fondului genial. Fiind prelungirea fondului în materialul 
extern al formelor verbale și datorită legăturii ce o are prin 
intermediul armoniei. forma, ca element invariabil şi succesiv, 
cu rezonanțele ei. poate fi studiată în funcţie de fond. Avântul 
sufletesc: determinat de originalitatea elementară, ajunge în forma 
verbală la riim, muzicalitatea determinată de originalitatea su- 
biectivă, ajunge în forma verbală la forma stilului; iar com- 
poziţiunea determinată de originalitatea plastică, ajunge în forma 
verbală la forma literară. 

În sfârşit, armonia, al treilea element al capodoperei, care 
îmbină fondul simultan cu forma succesivă, prin cauzalitatea 
sintetică, care dă elementul muzicalilăţii; prin atenţia cercetă- 
toare, care dă elementul compozițiunii şi prin spontaneitatea 
mistică care dă avântul sufletesc. 

După armonie, putem face clasificarea capodoperilor, sta- 
bilind cele trei tipuri literare din care ele fac parte: clasicism, 
romantism, realism. Ştiinţa literaturii răstoarnă vechea accepţie 
a acestor clasificări, arătând cu argumente că tipul romantic, 
de pildă, nu e numai francez. englez sau german, după cum nu 
e numa modern, ci poate fi şi medieval şi clasic şi se găseşte 
în capodoperile tuturor popoarelor. Tipul clasic nu e numai 
clasic francez sau heleno-latin, ci el se găsește în toate tim- 
purile şi chiar în vremea numită romantică sau realistă. Tot 
astfel și cu tipul realist. Numai că unele sunt mai numeroase 
decât altele. Așa dar, tipurile literare coexistă. In aceeași ordine 
de idei, Estetica Integrală arată raritatea tipului pur, demon- 
strând că o capodoperă romantică nu are numai nota de ro- 
mantism, ci aceasta se încrucişează cu note subordonate și cores- 
pondente și din celelalte tipuri şi invers. 

Disecarea pe care o face Știința Literaturii în corpul 
capodoperei, nu este o descompunere a ei, ca a unui corp fizic 
în elementele lui componente, căci ea fiind de natură psiho- 

fizică, noi veşnic vom considera-o în sinteza ei. Fiecare parte 
a capodoperei își dobândeşte înţelesul dela întreg, iar întregul 
dela fiecare parte, astfel încât o descompunere a ei este o 
falsificare, dacă luăm fiecare parte fără considerarea întregului. 

Descompunerea pe care o facem prin analiza ştiinţifică a 
operii de artă este în realitate o necontenită recompunere. Deşi 
studiul ei ne este înlesnit de multiplele puncte de vedere, ela- 
borate də Estetica Întegrală, noi totuşi privim întotdeauna în- 
lreaga operă. 


Mihail Dragomirescu şi-a construit sistemul săú cu o per- 
severență demnă de admirat şi cu o singulară consecvență lo- 
gică, împingând simetria trihotomică până la absurd și între- 
buinţând o terminologie proprie uneori de-a-dreptul improprie. 
Atacat cu înverşunare, el şi-a continuat drumul său fără a se 
simţi stingherit, ajungând la un sistem care, dacă are şi multe 
părţi fragile, cuprinde totu; o seamă de idei juste şi fecunde +). 


1) O excelentă caracterizare a operei şi o foarte justă determinare a 
rolului pe care l-a jucat Mihail Dragomirescu în cultura noastră, dă Tudor 
Vianu în „Revista de Filosofie", 1939, în articolul intitulat: Mihail Drago- 
mirescu. 

Născut în oraşul Giurgiu, la 27 Decem. st. v. 1897, urmează 
şcoala primară în oraşul natal, iar studiile secundare și le face 
în Bucureşti, la liceul Lazăr. După terminarea liceului se înscrie 
la Universitatea din București, urmând dreptul şi filosofia şi 
luându-și licenţa în aceste specialități. Pleacă apoi la studii în 
străinătate, mai întâi la Viena, apoi în Germania, la Tiibingen, 
pentru a se specializa în estetică. Îşi trece doctoratul la univer- 
sitatea din acest din urmă oraș, cu teza: Das Wertungsproblem in 
Schillers Poetik (1924). Numit în 1927 Conferenţiar de Este- 
fică la Universitatea din Bucureşti, Vianu desvoltă o întinsă ac- 
tivitate filosofică, publicând o serie întreagă de lucrări prin care 
contribuie la lămurirea unor probleme interesante şi ridică astfel 
prestigiul esteticei filosofice în ţara noastră. În afară de teza de 
doctorat, Vianu a publicat până acum în legătură cu estetica: 
Dualismul Artei, 1925; Fragmente Moderne, 1926; Poezia 
lui Eminescu, 1930; Arta şi, Frumosul, Dın problemele consti- 
inției şi relației lor, 1931; Arta actorului, 1932; Istoria Este- 
licei în texte alese, 1934 (cu un studiu asupra lui Kant şi cu- 
rentele esteticei moderne); Estetica, vol. |, 1934, vol. II, 
19361), în care este expus sistemul său de estetică; Filosofie şi 
poezie, 1937; Asupra ideei de perfecțiune în artă (Comunicare 
făcută la ul II-lea Congres Internațional de estetică și ştiinţa 
artei, Paris, August 1938); Studi de filosofie și estetică, 1939. 
Vianu este, în generaţia lui, unul din cei mai productivi gânditori. 
Rând pe rând, Vianu a luat în cercetare diferite probleme de 
estetică şi a căutat să le rezolve, aducând contribuţii interesante. 
Astfel de la „„Dualismul Artei”. trecând prin „Arta şi Fru- 
mosul”, Vianu s'a ridicat încetul cu încetul la o concepţie pro- 
prie a problemelor de estetică, expuse sistematic în „Estetica”. 


1) In 1939 Estetica apare în a doua ediţie, însoţită de o prefaţă ex- 
Pplicativă a punctului său de vedere, 

Vianu este în tară la noi reprezentantul acelei direcții 
în estetică, după care această disciplină trebuie să-şi de- 
limiteze strict domeniul, pentru a rămâne cu obiectul ce-i revine 
ei de drept şi a se putea constitui ca o disciplină independentă, 
urmând ca problemele ce vin în atingere cu arta, dar nu poartă 
un caracter estetic, să fie tratate de așa zisa ştiinţă generală 
a artei. Vianu adoptă un punct de vedere suficient de compre- 
hensiv, pentru a putea răspunde la toate întrebările pe care şi le 
pune estetica de astăzi, fără ca răspunsurile pe care le dă să 
fie lipsite de unitate. 

În sistemul său de estetică, Vianu își pune mai întâi 
problema frumosului natural şi a frumosului artistic. El este 
în această privință de acord cu atâţia alți esteticieni că estetica 
are a se ocupa cu frumosul artistic, iar nu cu cel natural. Apoi 
el pune problema metodelor de care trebuie să se servească 
estetica, pentru a-şi putea atinge scopurile ei teoretice. Vianu 
este în această privinţă convins că cele câteva probleme funda- 
mentale deosebite pe care are să le rezolve estetica — creaţia ar- 
tistică, structura operei de artă şi receptarea acesteia — nu 
pot fi cu adevărat rezolvate, dacă se adoptă numai o singură 
metodă, oricare ar fi ea. Estetica are nevoie de metode multi- 
ple şi variate, pentru a-şi putea birui materialul. De aceea 
Vianu preconizează şi utilizează o multiplicitate de metode: 
metoda comparativă, metoda  fenomenologică, metoda intro- 
spectivă, metoda anchetelor, metoda experimentului. Fiecare 
din aceste metode îşi are rolul ei. Astfel, dacă este vorba 
de cunoaşterea structurii operei de artă, metoda indicată este 
cea fenomenologică. Dacă din contra este vorba de receptarea 
operei de artă, metoda fructuoasă va fi cea introspectivă, unită 
cu aceea a observaţiei obiective. „Sistemul de estetică desvoltat 
în paginile care urmează, spune Vianu, va folosi astfel un ma- 
terial extins până la cele mai îndepărtate limite ale observaţiei 
şi va întrebuința toate metodele care în cursul cercetării moderne 
s'au dovedit capabile să dea rezultate. Parţialitatea materialului 
sau a metodelor, pentru care atâtea din sistemele estetice: con- 
temporane optează în scopul de a garanta unitatea şi limitarea 
expresivă a construcţiei, mi se pare totdeauna condamnabilă. 
Un material restrâns și metode mai puţine este firesc să nu lu- 
mineze decât aspecte mărginite din câmpul atât de vast al 
problemelor de estetică. Sunt fără îndoială aspecte particulare 
din adevărul complex al lucrurilor care reclamă, pentru a fi 
cunoscute, folosinţa unei singure metode adecuate lor, manevrată 

cu consecvență şi parţialitate. Cine doreşte însă să schiţeze ta- 
bloul cât mai complect al ştiinţei sale şi a rezultatelor ei moderne, 
este firesc să nu se lipsească de niciuna din căile de cercetare 
care-şi dovedesc utilitatea” 1). 

In ceeace priveşte caracterul teoretic al esteticei, Vianu 
se opreşte la atitudinea că estetica este, pe lângă o ştiinţă ce 
operează cu constalări, şi o ştiinţă ce lucrează cu norme, cu 
prescrephi care spun cum „trebuie să se constitue opera de artă şi 
să se desvolte creaţia artistului şi contemplația amatorului”. 
Acestei împerechieri a constatării şi explicării cu normalizarea, 
Vianu îi găseşte temeiul în împrejurarea că în estetică delimi- 
tarea obiectului nu poate fi despărțită de prescripția lui. Pe de 
altă parte, el scoate în evidenţă „faptul fundamental... că arta 
este realitate istorică, supusă mobilităţii şi condiţionărilor vieţii în 
societate, dar în acelaş timp, privită ca o simplă întocmire este- 
tică, o unitate autonomă, superioară mişcării şi relativismului 
istoric, şi determinată de singurele ei norme imanente””. Şi, adaogă 
Vianu, oricât de accentuată ar fi tendința modernă de a explica, 
ea nu va înlătura totuşi tendința de a normaliza. E drept, sunt 
ştiinţe ce se mulțumesc cu simple explicări, sunt altele însă ce nu 
se pot dispensa de norme şi dintre aceste științe face parte şi 
estetica. lar normele privesc atât creaţia artistică cât şi con- 
templaţia. 

După rezolvarea acestei probleme preliminare, Vianu trece 
la problemele propriu zis estetice. După autorul nostru, frumosul 
artistic este o valoare şi anume o valoare estetică. El face o 
deosebire destul de minuțioasă între bunuri şi valori: „Bunurile 
sunt obiecte, date ale experienței concrete, cu ajutorul cărora 
se satisfac unele necesități ale persoanei fizice sau morale. Va- 
lorile suni însă categorii ideale, prin subsumare la care datele 
brute ale existenţei, se transformă în bunuri”. Rolul spiritului 
este constitutiv pentru valoarea estetică, ca pentru orice valoare 
de altfel, căci un obiect devine estetic, atunci când printr'un 
act al conştiinţei îl subordonez valorii estetice. Lucrurile 
cu care sunt legate valorile estetice sunt transformate în 
bunuri, dar nu în valori. Între valori şi bunuri există deo- 
sebiri fundamentale. „,Ceeace participă la valoarea estetică 
nu sunt lucrurile, nici acţiunile ca nişte date ale expe- 
rienţei practice, ci aparenţa lor. Nu tabloul este frumos, nici 
statuia, nici jocul artistului, ci numai felul în care apar, adică 


1) Estetica, vol. T, pag. 37—38, 

acele realități ideale corelaționate cu conştiinţa şi cărora nu 
le-am mai putea presupune nici o existență îndată ce scânteia 
conştiinţei s'ar stinge. Ceea ce se transformă în bunuri prin 
intervenţia valorii estetice nu sunt aşa dar nişte lucruri ci numai 
nişle fenomene ale conştiinţei” 1). 

Trecând la structura operei de artă, Vianu pune problema 
raportului dintre artă, tehnică şi natură, arătând că arta este 
„acel produs al tehnicei care alinge perfecțiunea naturii” şi în 
acelaşi timp că perfecțiunea artistică indică ţinta finală a ori- 
cărei munci omeneşti. După aceste probleme, el studiază pe aceea 
a raportului dintre formă şi conţinut, pentru a se ocupa mai pe 
larg de momentele constitutive ale operei de artă pe care le ana- 
lizează fenomenologic. Patru momente distinge el în opera de artă: 
izolarea, ordonarea, clarificarea și idealizarea. Aci el scoate în 
relief caracterul areal al operei de artă. Real este ceeace domină 
voința, ceeace se încadrează în experienţa noastră practică. 
În acest sens şi o fantomă este reală, dacă ne determină acţiunile 
noastre, felul nostru de a ne comporta. Din momentul însă în 
care fantoma nu mai determină voinţa noastră, ci e recunoscută ca 
fantomă, adică drept simplă proiecție subiectivă a conştiinţei 
noastre, ea încetează de a mai fi reală, şi devine ireală şi ideală. 
„Arta este şi ea ideală, dar de o idealitate cu totul proprie: 
arta are o idealitate areală. Arta, ca unitate estetică, nu urmă- 
reşte nici să stârnească iluzia, nici s'o corecteze, pentrucă apa- 
rența ei se desvoltă întrun plan exterior distincției dintre rea- 
litate şi irealitate și anume în planul arealității '2). Vianu su- 
bliniază că numai ca unitate estetică arta este areală, căci da- 
torită elementelor extraestetice ea se întreţese cu viaţa practică 
şi are ca atare o realitate incontestabilă. 

În capitolul intitulat „Tipurile artistice”, Vianu tratează 
această problemă în legătură cu cele patru momente constitutive 
ale operei de artă. El arată cum figurarea ia aspecte deosebite 
dacă e vorba de sfânt, de. omul reprezentativ sau de omul de 
rând; cum, dacă e vorba de relaţia omului cu natura, avem un 
peisaj transcendent, un peisaj imanent şi o natură moartă; cum 
momentul ordonării realilății sé răsfrânge în artă în două tipuri 
deosebite: unul care prezintă realitatea în unități statice, altul 
în unități dinamice, ceeace-l îndreptățeşte pe Vianu să vorbească 
de un eleatism şi un heraclitism în artă; cum reprezentările 


1) Ibid., pag. 65. 
2) Ibid, pag. 140, 

artei se sprijină pe disocierea tactilului de vizual, subliniind 
când unul când altul din aceste elemente, ceeace determină tipul 
viziunii plastice şi pe acela al viziunii pitorești; cum, în sfârşit, 
din faptul că viziunea artistică reţine din lucruri aspectele lor 
mai generale sau determinările lor mai particulare, avem tipul 
idealist şi tipul realist. 

După ce tratează sumar problema stilului şi pe aceea a 
clasificării artei, este expusă pe larg problema eteronomiei artei. 
Aici sunt tratate, cu un fin simţ critic, o mulțime de chestiuni 
estetice în legătură cu diferite manifestări sociale. 

Apoi Vianu se ocupă cu problema structurii şi creaţiei 
artistice şi cu aceea a receptări operii de artă. La însuşirile ştruc- 
turii artistice el ana.izează cu o deosebită comprehensiune psi- 
hologică cele patru momente ale ei: intuitivitatea, adâncimea 
psihică, fantazia creatoare şi puterea expresivă. Tot în acest 
capitol el ne expune caracteristicile geniului şi ale talentului 
şi deosebirile dintre aceste două tipuri de creatori. 

La creaţia artistică el distinge de asemenea patru mo- 
mente fundamentale: pregătirea operei, inspiraţia, invenţia şi 
execuţia, subliniind totodată şi rolul factorilor raționali şi ira- 
ţionali în' procesul de creaţie. 

După ce statorniceşte tipurile de creaţie şi tipurile de 
creatori şi expune motivele extraestetice sau, cum Je numeşte 
el, eteronomice ale creației artistice, Vianu trece la a treia 
problemă estetică fundamentală, anume la problema receptării 
operi de artă. El distinge și aici elementele estetice de cele 
extraestetice, indicând isvoarele din cari pleacă plăcerea în artă. 

Când îşi pune problema aprecierii operii de artă, Vianu 
arată, sprijinit pe incursiuni istorice, ce este gustul, cu ce fel 
de judecăţi operează aprecierea şi de ce criterii se servește ea, 
pentru a ierarhiza operele de artă, El arată apoi care sunt fac- 
torii eteronomici, activi în receptarea artistică. 

Lucrarea se încheie cu punerea problemei categoriilor este- 
tice, frumosul şi urâtu!, comicul şi humorul, graţiosul, sublimul 
şi tragicul. Şi aici Vianu aduce distincțiuni fine şi interesante. 

Din cele expuse, se poate ușor vedea că autorul îmbrăţi- 
şează problemele de estetică în toată întinderea lor. El îşi pune 
toate aceste probleme în lumina ultimelor cercetări, aducând 
rectificări, prezentând soluţii originale şi contribuind astfel la 
progresul ştiinţei estetice. 

Două idei stau la baza sistemului de estetică a lui Vianu: 
întâia, că arta este expresia cea mai perfectă a muncii şi, a 

doua, că societatea, ajutată de tehnică, se îndreaptă spre o 
fază în care factorii estetici vor juca un rol tot mai mare. 
Vianu recunoaşte că reducerea importanței politice și sociale a 
clasei nobiliare a lucrat defavorabil asupra artei. Neajunsul 
acesta şi-a găsit însă corectivul, căci dacă nu se mai con- 
struiesc palate nobiliare, se înalță în schimb mari lucrări 
comunale şi naţionale: „Cine străbate peisajele ţărilor moderne 
are prilejul să admire profuziunea acestor lucrări, care adaogă 
frumuseţii naturii frumuseţea artei. Şosele şi poduri, consolidări 
şi îndiguin introduc în peisaj accentul intervenției umane, trans- 
formând chipul antic şi sălbatic al planetei noastre într'o figură 
umană şi apropiată în care simțului nostru social îi place să 
se regăsească. Alternarea sălbatecului şi elementarului cu lu- 
crările ştiinţei şi civilizaţiei, desfăşoară sub ochii călătorului 
însăşi drama modernă a îngenunchierii naturii” +). El arată apoi 
cum prin perfecționarea tehnicei şi mai cu seamă, prin rafinarea 
structuri psihologice a lucrătorului modern, homo faber va 
evolua către artist. Înaintarea muncii către formele artei este 
menită să resolve de altfel o mulţime din dificultăţile vieţi: 
sociale moderne. 

În lucrarea Filosofie şi Poezie, Vianu îşi pune problema 
atât de interesantă a raportului dintre filosofie şi poezie. După 
Vianu religia, filosofia şi arta îşi împlântă rădăcinile în a- 
celaşi teren şi se hrănesc cu aceeaşi sevă. Legături multiple țin 
laolaltă aceste trei manifestări spirituale fundamentale. Dar în- 
trucât „viaţa religioasă este dependentă în funcţiile ei de inter- 
venţia unui principiu care depăşeşte spiritul omenesc”, .„pe când 
filosofia şi arta sunt forme de manifestare ale spontaneităţii 
spirituale”, el restrânge problema numai la raportul acestor două 
din urmă. Vianu recunoaşte că şi filosofia şi arta presupun 
religia, existența unui absolut, dar în vreme ce pentru filosofie 
şi artă este suficienț, ca absolutul să existe, pentru religie este 
necesar ca el să intervie. Atât filosofia cât şi poezia crescând 
din aceleaşi rădăcini şi urmând aceluiaş elan, nu au nevoie una 
faţă de alta să-și justifice existența. „Forme înrudite, dar ori- 
ginale, ele există în permanentă simultaneitate şi atingându-se 
în absolut, fără să se determine temporal, nici una din ele nu 
este obligat să deplaseze şi să înlocuiască pe cealaltă” 2). 
Poezia poate exprima formele cele mai înalte ale spiritului, fără. 


1) Estetica, vol. I, pag. 267, 
2) Filosofie şi Poezie, pag. 32. 

a avea nevoie pentru aceasta să recurgă la modurile de exprimare 
ale filosofiei. Filosofia poate să îmbrace ideile ei, cum întâlnim 
cazul la unii filosofi, în forme captivante, fără ca prin aceasta 
să fie obligată, a-şi părăsi ţelurile ei proprii. Încercările făcute 
-de a privi filosofia ca poezie, trebuiesc primite cu toată re- 
zerva. „Căci dacă cercetarea filosofică n'ar mai fi încredinţată 
metodelor logice şi analizelor riguroase, ci numai fanteziei şi 
intuiţiilor sentimentului, dacă expresia abstractă şi cu înţelesuri 
exacte ar fı pretutindeni înlocuită cu termenul poetic mai im- 
propriu, dar mai sugestiv, este sigur că rezultatele pe cari le-am 
dobândi, n'ar avea o valoare filosofică superioară” +). A iden- 
“ufhica poezia cu filosofia, cum făceau Schlegel şi Novalis, și a 
susține că numai cunoştinţa poetică este adevărată cunoştinţă fi- 
losofică, este o eroare. Căci dacă romanticii ar avea dreptate, 
nu s'ar putea explica de ce mai există filosofia. „În succesiunea 
formelor vieţii şi ale spiritului, spune Vianu, ulteriorul şi su- 
periorul sacrifică anteriorul şi inferiorul” 2). Poezia nu poate 
înlocui filosofia, iar filosofia, când îmbracă forme estetice, nu-şi 
pierde caracterul ei teoretic. „,„Necesităţile exprimării poetice 
în filosofie nu legitimează abuzurile ei. Nici măcar pentru ra- 
tuni estetice. Frumuseţea scrisului filosofic nu poate să rezulte 
decât dintr'o justă adaptare a mijloacelor lui la scopurile pe 
care le urmăreşte. Frumuseţea filosofiei nu este de ordinul sen- 
sibilității, ci al abstracțiunii. Abuzul imaginaţiei şi al sen- 
sbilității în filosofie impresionează ca o lipsă de stil, ca un 
defect de gust...'3). Nimic nu legitimează pe unii filo- 
sofi a crede că întrebuințarea până la abuz a liricului poate 
aduce servicii filosofiei, căci întrebuinţarea fanteziei și a intu- 
itilor dincolo de raza lor este mai curând o dovadă de lipsă 
de preciziune şi eficacitate. „Filozoful care în loc de a desfăşura 
efortul consecvent şi auster al cunoaşterii, preferă să închipuie 
şi să cânte, afirmă odată cu aceasta un profund scepticism cât 
priveşte valoarea specifică a contribuţiei lui şi legitimează neîn- 
crederea cu care i se răspunde până la urmă”. 

Pentru a ne desvălui tainele adânci ale spiritului şi a ne 
revela aspecte ale absolutului, poezia nu are prin urmare ne- 
voie să împrumute conţinuturi doctrinare dela filosofie. Dease- 
meni pentru a ne îndrepta, prin ramura ei care nu s'a pozitivat 
încă şi a rămas „metafizică, să sesizăm absolutul, filosofia nu tre- 


1) Ibid., pag. 72, 
2) Ibid., pag. 81. 
3) Ibid., pag. 84 şi 85. 

buie să renunţe la mijloacele gi proprii. Şi filosofia şi poezia 
ne revelează absolutul, dar pe când cea dintâi o face cu ajutorul 
rațiunii şi a conceptelor, cea din urmă nu poate s'o facă decât 
cu ajutorul fanteziei şi a simţurilor. Filosofia exprimă idei, 
poezia exprimă intuiții ale absolutului. „Ideea şi intuiţia ab- 
solutului nu sunt unul și acelaş lucru. Ideea nu este decât una 
din formele în care se realizează absolutul; cealaltă formă o 
găsim în imaginile şi armonia poeziei” +). 

Deşi avându-și rădăcinile împlântate în acelaş teren şi 
având acelaş obiect, poezia şi filosofia se diferenţiază totuşi 
esenţial prin manifestările şi mijloacele lor respective. Curen- 
tul modern al diferenţierii valorilor a adus multe servicii lu- 
crării de separare a domeniului poetic şi filosofic. Vianu crede 
că este momentul a atrage atenţia şi asupra înrudirii lor, fără a 
cădea însă în eroarea „alegorismului” antic sau a filosofismu- 
lui poetic. 

Nu putem intra aci în detaliul numeroaselor studii de este- 
tică pe care le-a publicat Vianu. Considerate însă în ansamblul 
lor şi poate în afară de studiul despre Filosofie și Poesie, unde 
ipoteza metafizică este folosită ca un mijloc ermeneutic, menit 
să lumineze afinităţile domeniilor 'şi limitele lor, lucrările lui 
Vianu manifestă o concepţie estetică instrumentistă, în perspectiva 
căreia se desenează o filosofie a activităţii şi o teorie a valorilor. 
Coroborînd Estetica sa cu comunicarea asupra Ideii de perfec- 
țiune în artă, cu aceea asupra Originii și valabilităţii valorilor şi cu 
memoriul Istorism şi Raţionalism, 1938, putem spune că pentru 
autorul tuturor acestora, arta este forma cea mai înaltă a muncii 
omeneşti, munca fiind la rândul ei creaţiune de valori," lucrare 
de sporire şi umanizare a conţinutului realităţii. 


1) Ibid., pag. 94. 

Născut la 9 Noembrie 1901 în Sărmașu, Jud. Cluj, ur- 
mează liceul la Bistriţa (lic. german) şi Alba Iulia, iar examenul 
de licenţă şi doctorat îl dă la Universitatea din Cluj, speciali- 
zându-se în psihologie şi psihologie aplicată. Pleacă apoi în 
străinătate, îşi continuă studiile la Leipzig, Hamburg şi Paris, 
dându-și în 1935, la Sorbona, un al doilea doctorat, în estetică, 
cu lucrarea principală Essai sur la creation artistique, Contribu- 
tion à une Esthétique dynamique (Alcan, 1935), şi cea secun- 
dară Le sens de l'existence dans la poésie populaire roumaine 
(Alcan, 1935). Preparator mai întâi la Facultatea de Filosofie 
şi Litere din Cluj, apoi asistent, docent şi conferențiar, Liviu 
Rusu este numit în Martie 1938 profesor la, catedra de estetică 
pe lângă aceeași facultate. In afară de lucrările de mai sus, 
Liviu Rusu a mai publicat Goethe (Cluj, 1933) şi Estetica 
poeziei lirice (Cluj, 1938), precum şi o seamă de 'articole, 
privind probleme de estetică, în difertie reviste şi ziare: Din 
problematica sufletească a lui Nicolaie Grigorescu („Revista 
de Filosofie”, 1933), Beethoven şi Wagner (,,Naţiunea”, Cluj, 
1927), Orginaljatea (,„„Naţiunea”, 1927), Gânduri recitind pe 
Caragiale („„Naţiunea”, 1927), Wagner şi Matilda Wesendonk 
(o Natiunea”, 1927), Artele plastice în şcoală („Satul şi Şcoala”, 
1933), Max Dessoir („Societatea de Mâine”, 1933). 

Împotriva esteticei tradiţionale, care ia ca punct de ple- 
care al cercetărilor ei problema contemplaţiei, Liviu Rusu este 
convins că o aprofundare a problemelor estetice nu este cu 
putință decât dacă se porneşte de la creația artistică. Nu con- 
siderând prin urmare opera de artă ca un lucru existând prin 
el însuşi, independent de sufletul artistului şi stabilind mecanismul 
sau normele potrivit cărora se produce plăcerea estetică, se 
poate ajunge la o cunoaştere temeinică şi sistematică a operei 

de artă, ci considerând creaţia însăși, căci artistul nu începe prin 
contemplare, ci „începe prin a avea o atitudine creatoare” +), 
ceeace este un lucru cu totul particular şi propriu. Creaţia ar- 
tistică este o problemă fundamentală, din care derivă toate 
celelalte probleme estetice şi cu ajutorul căreia numai, acestea 
din urmă pot fi înţelese. Liviu Rusu subliniază că pornind dela 
creaţia artistică, nu înţelege să o trateze ca pe o problemă 
psihologică, ci ca pe una estetică, căutând ca prin analiza su- 
fletului artistului să ajungă la înțelegerea sufletului operei. 
„Numai urmărind ampla desvoltare a procesului creator, fixând 
origina concepţiei operei, geneza ei şi toate chinurile și bucuriile 
pe care acest proces le va procura creatorului, noi credem că 
atingem sensul operei de artă şi să stabilim ceeace trebuie 
cercetat într'o operă de artă. Prin urmare nu artistul ci tot- 
deauna opera de artă va fi scopul studiului nostru” +). Punctul 
de vedere static al contemplării fiind cu totul insuficient, trebuie 
adoptat punctul de vedere dinamic al creaţiei. 

Liviu Rusu este adversarul explicării artei cu ajutorul 
tendințelor practice şi a instinctului sexual, după cum nu împăr- 
tăşeşte interpretarea ariei ca fiind fructul nevoei de joc. Opera 
de artă nu este după L. Rusu un simplu adjuvant al tendin- 
telor practice sau o simplă prelungire a fondului biologic, ci se 
naşte printr'o atitudine de opoziţie faţă de acest fond. Originea 
operei de artă se află după L. Rusu întrun desechilibru sufle- 
tesc, mai precis spus într'o „atitudine luată contra unui desechi- 
libru al vieții interne”. E vorba însă de un desechilibru care 
prin natura şi puterea lui „determină o atitudine creatoare în 
momentul însuși al producerii lui''2). Artistul „itrăeşte grație 
tensiunilor lui creatoare”, el neavând facultatea de a alege între 
a crea și a nu crea, „căci dinamismul vieţii lui interioare nu 
poate decât să-l facă creator”. „Artistul, spune L. Rusu în 
acelaş loc, nu devine, el este creator prin esența însăşi a naturii 
lui”. Artistul este creator prin aceea că, nelăsându-se condus 
de instincte, caută să le reziste, afirmându-şi cu putere eul. 
Numai firile slabe nu sunt în stare să reziste impulsiilor infe- 
rioare, pe când la personalitățile creatoare tocmai rezistența la 
asemenea impulsii acumulează forța spirituală. Dar dacă spiri- 
tualitatea, care constituie opera de artă, nu se poate afirma decât 
renegând natura primitivă, atunci încercările de a interpreta 


1) Essai sur la création artistique, pag. 11, 
2) Ibid., pag. 18—19, 
3) Ibid., pag. 59, 

creația artistică drept o simplă descărcare sau ca pe o purgaţie, 
sunt cu totul neîntemeiate. 

Nu sunt mai întemeiate nici teoriile care, cu ajutorul jo- 
cului, vor să explice creaţia artistică. Este adevărat că şi jocul 
se naşte dintr'un desechilibru, dar dintr'un desechilibru cu mult 
mai uşor decât acela în care îşi are origina creaţia artistică: 
un desechilibru pentru dominarea căruia jocul este suficient. 
Conflictul interior sau desechilibrul din care se naşte opera 
artistică este mult mai adânc, putând merge aşa de departe 
încât să atingă cutele cele mai profunde ale sufletului şi pentru 
slăpânirea cărua nu este capabilă decât creaţia artistică. „Creaţia 
artistică, spune L. Rusu, poate înlocui jocul, dar nu derivă 
din el''1). Creaţia artistică nu este nici o atitudine accidentală, 
nu este nici un lux, ci este o formă de viață. Artistul crează, 
fiindcă nu poate altfel. „Creația artistică, sintetizează L. Rusu, 
este o atitudine totalitară a personalităţii creatoare în faţa unui 
desechilibru sau a unui conflict al sufletului, care revelează 
problemele adânci ale existenţii şi care nu poate fi dominată 
altfel decât printr'o activitate creatoare” 2). 

Trecând la determinarea ma: îndeaproape a creației ar- 
tisice, L. Rusu distinge mai multe faze şi anume: 1) Faza pre- 
paratoare sau inconștientă; 2) Faza inspiraţiei; 3) Faza ela- 
borării şi 4) Faza execuţiei. 

Vorbind de diferitele forme ale inconştientului în creaţia 
artistică, Rusu distinge un inconştient înăscut şi un inconștient 
dobândit, arătând rolul fiecăruia în geneza operei de artă. El 
examinează apor rând pe rând rolul conflictului creator şi al 
echilibrulu: creator. Conflictul ce are loc în străfundurile su- 
fletului nu este decât svorul creațiilor spirituale, nu este el 
însuşi spiritualitate. lar când devine, devine numai în anumite 
condiţii. Conflictul însă trebuie îndreptat către o anumită ordine. 
Nu către o ordine automată — fiindcă aceasta distruge orice 
spiritualitate — ci către o ordine spirituală, care este o ordine 
creată şi vie. În strânsă legătură cu problema ordinei stă după 
L. Rusu problema echilibrului în creaţia artistică. „A crea o 
ordine, spune el, înseamnă a stabili un echilibru” 3). Realizarea 
acestui echilibru nu este posibilă decât prin eforturi extrem de 
dificile Puterea de a depune eforturi este o caracteristică esen- 
țală a creaţiei artistice. 


1) Ibid., pag. 81. 
2) Ibid., pag. 82. 
3) Ibîd., pag. 135, 

Dar dacă faza preparatoare cuprinde „,isvoarele invizibile 
ale creaţiei, isvoare care, din inconștiente, devin puţin câte puţin 
conştiente şi se concretizează, în sfârşit, sub forma unei opere 
de artă”, celelalte trei faze, inspirația, elaborarea şi realizarea 
operei de artă se desfăşură toate în domeniul conștientului. Cer- 
cetând faza inspiraţiei, L. Rusu arată cum agitația interioară 
se pune în conştiinţă (se met en conscience), punere în conștiință 
care „este un fel de revelaţie şi se îndeplineşte sub forma unei 
imagini sau a unei idei” 1) şi care constituie şi o reacțiune puter- 
nică împotriva vagului inconştientului” 2). Punerea în conştiinţă 
nu este însă un proces simplu. „Apariția imaginei capabilă de 
a echilibra oarecum conflictul interior este precedată de o am- 
bianţă spirituală generală pe care noi o numim dispoziție crea- 
toare. Ea constă într'o stare de tensiune care duce la desluşirea 
conflictului sufletesc" 3). Inspirația, spune Rusu, constă tocmai 
în această desluşire a lumii interioare, iar momentul ei culminant 
constă în spontaneilate. Inspirația este prin excelenţă dinamică. 
De acord cu Ribot, Rusu distinge două tipuri de imaginaţie: 
tipul imaginației intuitive şi tipul imaginației reflectate, cel dintâi 
mergând în timpul creaţiei dela unitate la amănunt şi având 
imaginile complet elaborate, nerămânându-i decât obligația de a 
le transcrie, cel de al doilea mergând de la amănunte la nnitate 
şi nedispunând decât de scheme pe care trebuie să le elaboreze 
conştient şi continuu. Din această cauză L. Rusu numeşte ima- 
ginația intuitivă şi inspirahe-joc, iar imaginaţia reflectată şi 
inspirație-efort. Ceea ce mai caracterizează cele două tipuri 
mai e apoi depersonalizarea şi personalizarea, depersonalizarea 
caracterizând inspirația - joc, personalizarea inspiraţia - efort. „În 
primui caz, artistul încearcă sentimentul că inspiraţia lui este 
în afară de voința lui, că ea nu-i aparţine, că-i vine dela o 
fiinţă străină. În cazul personalizării el se simte perfect autorul 
actului său, cauza apariţiei imaginei în conștiința lui” +). 

Examinând faza elaborării, L. Rusu distinge, în concor- 
danţă cu tipurile inspirației, elaborarea-joc şi elaborarea-efort. 
Întrucât la cea dintâi inconştientul este preponderent şi se apropie 
mult de inspirația-joc, Rusu se ocupă mai mult de cea de-a 
doua. Elaborarea-efort necesită o muncă conştientă şi susținută. 
Elaborarea presupune inspiraţia şi o ajută. „Cu cât artistul 


1) Ibid,, pag. 165, 
2) Ibid., pag. 172. 
3) Ibid., pag. 175, 
4) Ibid., pag. 217. 

are nevoie de un efort conştient, cu atât aceasta dovedeşte forța 
activă a inconştientului şi din contra, cu cât se crede inspirat, 
cu atât inspiraţia lui are la bază o elaborare constantă” *). 
Artistul autentic nu recurge la munca conştientă și nu se supune 
efortului dureros, fiindcă n'ar dispune de inspiraţie, ci face 
acest lucru tocmai din cauza unei inspirații prea mari. „Elabo- 
rarea, spune Rusu, nu este altceva decât inspirația continuată, 
și inspirația nu este altceva decât elaborarea continuă” ?). După 
ce expune diferitele modalităţii de elaborare, Rusu susține că 
creaţia artistică este o problemă de voință. „Artistul, spune 
el, crează, pentru că vrea şi vrea să creeze, căci creaţia este 
pentru el singurul mijloc de a-şi echilibra sufletul” 3). „Opera 
de artă este deci operă de voință” £). l 
Trecând la examinarea ultimei faze, aceea a execuției, 
Rusu arată cum sufletul artistului caută să evadeze din el, 
cum îşi îndreaptă privirile în afară, spre lumea externă, cum 
caută să comunice cu ea. Íntrun cuvânt, este vorba aci de un 
proces de transcendere. Chinuit şi agitat, sătul de solitudinea 
lumii interne, eul caută să se exteriorizeze. Şi el face acest 
lucru, după ce „,solitudinea interioară i-a copt imaginaţia frä- 
mântată”. Acum se pune şi problema materiei şi a formei. 


L. Rusu arată rolul pe care-l are materia pentru artist — „el 
are nevoie de constrângerea materiei pentru a se stăpâni pe 
catia AP ; ; Sai ca, Ei ere 
sine însuşi  —— şi cum materia nu este nici înainte şi nici 


exterioară ideei, „căci sentimentul şi ideea nu primesc o valoare 
estetică decât prin luptă cu materia în care ele se realizează” 5). 
Atât instinctele cât şi materia, artistul le supune intențiilor lui 
proprii. pentru a realiza opera de artă. Materie şi formă nu 
sunt momente eterogene, ci „constituie o unitate, isvorită din 
profunzimile sufletului. Vorbind despre tehnica prin care artistul 
domină materia, L. Rusu susţine că „tehnica este limbajul sufle- 
tului. Ceea ce s'a copt și slaborat în neliniştea interioară, nu poate 
fi concretizat într'un simbol sensibil decât prin ea''6). Ca şi 
la celelalte faze avem şi aici diferite tipuri de execuţie. Rusu 
distinge diferite tipuri, ţinând seamă de gradul de efort. 
Fiecare din aceste faze nu înseamnă nimic prin ea însăşi, 


1) Ibid., pag. 242, 
2) Ibid, pag. 252. 
3) Ibid., pag. 275. 
4) Ibid.. pag. 279. 
5) Ibid., pag. 290, 
6) Ibid., pag. 312, 

ci toate formează o unitate, care are menirea de a rezolva 
ceea ce se ascunde în profunzimile înseși ale sufletului. 

L. Rusu “ia însă în considerare şi factorul colectiv în 
creaţia artistică. Artistul nu trăeşte izolat decât în aparenţă, 
în fond el se leagă prin naştere cu întreaga lui specie. „,Cre- 
zându-se liber, el nu este liber decât numai: în aparenţă, căci 
în realitate este purtat de un trecut puternic şi imens care-l 
depăşeşte cu totul. Cum factorul colectiv intrasubiechv con- 
stituie fondul vieţii psihice, cu cât artistul va pătrunde mai 
adânc în lumea lui interioară, cu atât se va apropia de acea 
adâncime în care individualitatea lui se uneşte cu alte indivi- 
dualităţi, deci cu colectivitatea” 1). Artistul caută să se depă- 
şească tocmai fiindcă atât prin naştere cât şi prin existența 
lui nu este o ființă izolată. Factorul colectiv intrasubiectiv 
explică după L. Rusu şi diferitele stiluri în artă. 

Opera de artă este după L. Rusu un răspuns la între- 
bările chinuitoare care-l agită pe artist. Ea este rezultatul une: 
atitudini în faţa existenţei. Opera de artă revelează esenţa pri- 
mordială a existenței omenești şi exprimă o viziune despre 
lume. Orice adevărată operă de artă are această valoare sim- 
bolică. „Spiritualitatea care se revelează prin creaţia artistică 
nu este supra-umană ci intra-umană. Efortul de spiritualizare 
tinde către revelarea a ceeace este esențial în sufletul uman 
şi ceeace este comun oricărui fond omenesc. Artistul adevărat 
creator, își pătrunde aşa de adânc ființa, încât el descoperă 
rădăcinile înseși ale existenţei noastre şi sesizează astfel ceeace 
ne leagă cel mai strâns cu pământul. Spiritualitatea pe care el 
o descoperă este o spiritualitate terestră, căci ceeace ne revelează 
nu este o lume de deasupra noastră, ci un dinamism interior care 
guvernează secretele cele mai intime ale sufletului nostru, fondul 
originar al speciei noastre” 2). 

Trei sunt tipurile prin care se exprimă în creaţia artistică 
viziunea despre lume: tipul simpatetie, tipul demoniac echilibrat 
şi tipul demoniac anarhic. Prin ce se caracterizează fiecare? 
al stu în faţa existenţei, tipul simpatetic gândeşte că lumea este 
frimoasă, pentru că e plină de armonie ideală, că este accesi- 
bilă, facilă, şi că pentru a o domina e deajuns să se conformeze 
originei sale ideale. În esenţa ei, lumea este bună şi atrăgătoare 
şi pentru a fi fericit, nu rămâne decât să se uite urâţenia ei tre- 


1) Ibid., pag. 347. 
2) Ibid., pag. 358, 

cătoare şi să se descopere Idealul. Dar pentru demoniacul 
echilibrat, lumea este frumoasă pentru că îi dă ocazia să se 
afirme şi, prin aceasta, să se perfecţioneze; în concepţia lui, 
lumea este plină de contradicții, dar el crede că graţie unei 
lupte vehemente poți ajunge s'o armonizezi; prin crearea acestei 
armonii ești atras de lumea reală, pe care ajungi astfel s'o 
iubeşti şi so admiri. Pentru tipul demoniac anarhic, lumea e 
frumoasă pentru că este înzestrată cu incertitudini și fiindcă 
provoacă nenumărate îndoeli. După concepția lui, te simţi comod 
în această lume de îndoeli și de instabilitate, în care se pun 
marile probleme ale infinitului. Realitatea aparentă nu desvălue 
esența adevărată a lumii; pentru a-i sesiza realitatea veritabilă, 
trebuie să-i pătrunzi forţele ei ascunse şi misterioase, şi datorită 
forței de exaltare și de inspiraţie în lupta susținută cu aceste 
forțe parvii să resimţi imperioasa frumuseţe a vieţii +). 

În Estetica poezieu lirice, L. Rusu continuă cercetarea 
problemelor și aplicarea principiilor stabilite în Essai sur la 
création artistique. |n Estetica poeziei lirice L. Rusu caută 
să demonstreze, pe baza analizei procesului creator, că cele trei 
genuri literare: liric, epic şi dramatic, exprimă trei atitudini 
fundamentale de viață faţă de existență şi că există o cores- 
pondenţă semnificativă între tipurile de creatori şi genurile lite- 
rare. Am văzut că tipul simpatetic se caracterizează prin aceea 
că se concentrează în interior, în vreme ce ambele tipuri demo- 
niace nu se mulțumesc cu lumea internă a eului, ci iese din- 
tr'însa și se îndreaptă spre lumea externă. Aceeaşi caracteristică 
o întâlnim şi la cele trei genuri literare. Poezia lirică se con- 
centrează mai mult asupra interiorului şi se rezolvă în interior, 
pe când epica şi drama se îndreaptă spre lumea externă şi au 
raporturi strânse cu aceasta. Prin caracterizări interesante L. 
Rusu arată cum lirica corespunde tipului simpatetic, epica celui 
demoniac-echilibrat şi drama celui demoniac-anarhic. Deosebirea 
între geniul liric pe de o parte şi cel epic și demoniac pe de 
altă parte, stă şi în modul de redare a interiorităţii: .„Poezia 
lirică redă interioriiatea în mod nemijlocit, pe când în poezia 
epică şi dramatică atitudinea este transmisă prin mijlocirea unor 
elemente ce aparțin lumii exterioare” 2). Rusu aduce contribuţii 
interesante întru caracterizarea epicei şi dramei, pentru a face 
astfel să iasă mai bine în relief genul liric. ,,... Trinitatea genu- 


1) Ibid., pag. 382 şi Estetica poeziei lirice, Cluj 1938, pág. 7 şi urm, 
2) Estetica poeziei lirice pag. 12, 

rilor literare, spune el, nu reprezintă formule didactice, ci forme 
de viaţă. Diferenţierea lor este în funcţie de diferenţierea ati- 
tudinilor originare pe care le ia spiritul în faţa existenţei. 
Genurile literare deci reprezintă, în ansamblul lor general, scheme 
de viziuni asupra lumii, modalităţi de a concepe existența. Ati- 
tudinile specifice, care sunt la, baza fiecăreea dintre ele, au dus 
la cristalizarea unor forme specifice, fiecare cu tehnica ei spe- 
cialâ. In modul acesta a luat naştere forma şi tehnica specială a 
fiecărui gen literar: atitudinile originare deosebite au dus la 
forme de concretizare deosebite” 1). Stabilind deosebiri esen- 
tiale între cele trei genuri, Rusu recunoaşte că aceste genuri nu 
reprezintă categorii închise şi unilaterale, ci în interiorul fiecăruia 
întâlnim la creatorii reprezentativi înclinări spre celelalte genuri, 
încât se poate vorbi de o interdependenţă a celor trei atitudini 
tipice, fără ca prin aceasta însă genul să-şi piardă tendinţa lui 
predominantă. 

Consecvent cu punctul de vedere pe care l-am văzut mai 
sus, L. Rusu afirmă că „o operă lirică este manifestarea, sub 
forma sensibilă a limbajului, a unui sens, întrevăzut și elaborat în 
necunoscutul care se deschide în interioritatea eului creator” ?). 
Acest sens elaborat în necunoscutul haotic al inconştientului şi 
scos apoi la lumina conştiinţei, formează fondul originar al operei 
de artâ în genere, deci şi al poeziei lirice. Diferenţierea tipurilor 
îşi are rădăcinile în trăirea acestui fond originar. Căci pentru 
fiecare gen literar această trăire este diferită. „Prin fondul 
originar al poeziei lirice înţelegem deci, spune L. Rusu, felul 
specific de a se afirma în sufletul poetului liric al unități 
nediferenţiate prin care misterele existenţei se revelează eului” 3). 
Trăirea fondului originar mai este denumită de L. Rusu şi fior 
liric, caracterizat printr'un prisos de suflet, ca o obsesie a sufle- 
tului de a revărsa ceeace zace din belşug în interiorul lui. „El e 
trăit sub formă de obsesie a eului... Acest fior liric nu se ma- 
nifestă ca ceva incidental, ci ca un rost de a fi, ca un destin. 
E vorba deci de un destin poetic, care constă din faptul de a 
scruta ascunzișurile eului după un sens care nu se poate des- 
prinde din aspectele superficiale ale lumii... Poezia lirică nu 
este simpla expresie a unui suflet, ci este un mod de a trăi, un 
mod de a realiza un destin incrent ființei brăzdate de fiorul 


— 


1) Ibid., pag. 25. 
2) Ibid., pag. 35. 
3) Ibid. pag. 36—37. 

neliniştitor” 4). „Destinul poetului liric, spune L. Rusu, se 
realizează în ermetismul absolut al eului, într'o solitudine pro- 
fundä” 2). Poetului liric „problemele existenţei nu i se reve- 
lează ca probieme”, ci dimpotrivă eul lui trăeşte afirmarea 
srațională a vieţii. 

Dar pentru a se afirma şi a se scoate în evidenţă, fondul 
originar are nevoie de o formă. Forma nu este ceva secundar 
sau exterior, ci ceva necesar: fără formă fondul ar rămâne 
ceva haotic. „Tendința de a degaja o formă, este o tendinţă 
care singură ne face accesibilă o operă de artă. Numai prin 
această tendință se centralizează năzuinţele variate ale interio- 
rilății, prind consistență şi ne devin accesibile. Fără puterea 
centralizatoare a formei agitaţiile interioare s'ar abate întâmplător 
după voia hazardului. Abia prin formă se imprimă interiorităţii 
ceva durabil, numai prin ea se cristalizează din convulsiunile 
trecătoare un sens permanent” 3). Forma este mijlocul de a 
organiza inlerioritatea. 

Examinând problema limbajului liric, L. Rusu scoate în 
relief rolul fundamental al cuvântului în poezie. Atitudinea pe 
care o ia poetul liric în faţa existenţei, el o ia prin cuvinte. 
Atitudinea interioară capătă contur și se definește în măsura 
în care se îmbină cuvintele. Ceeace înseamnă „că limbajul 
poetic are o funcţie existenţială: el nu redă numai, ci încor- 
porează; nu esie o copie, ci întrupează aevea atitudinea inte- 
rioară” 4). ,,...Cuvântul în poezie nu este un primitor de sens, 
el este un dătător de sens” 5). Poetul liric are de luptat însă 
din greu cu sensul curent al cuvintelor. El se trudeşte continuu 
„să opereze cu cuvintele într'o direcţie cu totul contrară decât 
este tendinţa lor imerentă: direcţia spre sensul noțional — logic 
— exterior trebuie s'o convertească spre sensul intuitiv — magic 
— interior” 6). Nu pe făgaşul noţional ci pe cel intuitiv se mișcă 
poetul uric, nu cu noţiuni abstracte, ci cu intuiţii operează 
poetul liric. 

Specificul poeziei lirice este formarea unei atmosfere. Căci 
poezia lirică nu este susținută nici de noţiuni abstracte, nici de 
judecăţi rigide ori de deducţii silogistice, ci ea trăeşte prin at- 
mosfera pe care o degajă. „,...Plăsmuirea lirică nu ne vor- 


1) lbid , pag. 37—38. 
2) Ibid., pag, 39. 
3) Ibid., pag 48 
4) Ibid., pag. 74. 
5) Ibid., pag. 75. 
6) Ibid., pag 83 

beşte despre anumite emoţii, ci le conţine; nu ne împărtăşeşte 
cunoştinţe, ci evocă, sugerează anumite stări sub stăpânirea 
cărora sensul existenţial ne sesisează în mod direct. Abia prin 
realizarea unei astfel de atmosfere atinge literatura lirică o 
culme apreciabilă” 1). Sondând în obscuritatea adâncimilor eului, 
poezia lirică este iraţională; întrebuințând cuvinte, ea este ra- 
țională, fără a căuta să meargă însă pe făgaşuri raţionale. 
De aceea L. Rusu socoate că poezia lirică pluteşte într'o sferă 
supraraţională, dar o sferă în care raționalitatea şi iraţionalitatea 
îşi dau mâna. Poezia lirică are după L. Rusu, prin atmosfera 
ei, adânci rezonanţe metafizice. „Factorii componenți ai acestei 
atmosfere sunt în acelaş timp potențialități dinamice care prin 
conlucrarea lor armonică actualizează în opera creată un sens 
ce derivă direct din sursele generatoare ale lumii şi ale vieţii” 2). 

În capitolul închinat factorilor componenți ai atmosferei 
lirice, L. Rusu cercetează rând pe rând aceşti factori şi anume: 
ritmul, melodia, imaginea intuitivă şi tectonica, arătând impor- 
tanța fiecăruia. Factorii aceştia ai atmosferii lirice nu lucrează 
izolat, ci conlucrează în virtutea puterii sintetice a aceluiaşi 
germen lăuntric. Toţi acești factori sunt ţinuţi împreună şi fă- 
cuți să lucreze solidar „după tonul fundamental al viziunii 
existenţiale”. 

Un lucru care merită să fie relevat este că după L. Rusu 
în fiecare gen literar „pot să revină pornirile subiective ale ori- 
căruia din cele trei tipuri estetice” — tipul simpatetic, tipul 
demoniac-echilibrat şi tipul demoniac-anarhic. Fiindcă. potenţia- 
Jităţile celor trei tipuri se interferează în fiecare gen, avem trei 
categorii fundamentale de creaţii, „fiecare din ele cu o viziune 
specifică asupra lumii”. Astfel avem o poezie lirică simpatetică, 
una demoniac-echilibrată și una demoniac-anarhică, după cum 
aceeaşi tripartiție o întâlnim atât în genul epic cât şi în cel 
dramatic. 'Temeiul tripartiției în poezia lirică se află după L. 
Rusu în factorii formali. 

Problema creaţiei artistice nu poate fi rezolvată după L. 
Rusu fără a se recurge la întemeeri metafizice. Şi cum această 
problemă este după el fundamentală în estetică, urmează că 
estetica în genere trebuie să recurgă la concursul metafizicei. 
Astfel L. Rusu este în consonanță cu mișcarea filosofică de 
astăzi, care se îndreaptă cu tot mai mult curaj spre regiuni 
metafizice. 

1) lbid., pag. 117, 

2) Ibid, pag. 123. 

In filosofia dreptului, abia în vremea noastră avem de 
înregistrat teorii importante, susținute de o puternică tendinţă 
sistematică, impunându-se nu numai în ţară, ci şi peste hotare. 
De ce această disciplină nu şi-a găsit reprezentanți de seamă 
mai înainte, nu e locul să cercetăm aici. Singura figură din 
secolul trecut care merită să fie pomenită, este aceea a lui 
Simion Bărnuţiu (1808—1863). Având o serioasă pre- 
gătire teologică și filosofică, stând sub influenţele „Şcoalei 
istorice” în drept şi împărtăşind concepția dreptului natural, 
„condus de metafizica iluminismului (Aufklărungsphilosophie) 
doihinatoare în acea vreme şi de principiile formulate în Decla- 
rația Drepturilor Omului” 1), Simion Bărnuţiu nu s'a ridicat 
totuş la vederi originale. lar dacă pregătirea filosofică serioasă 
pe care a avut-o, nu și-a dat roadele îndreptăţite în domeniul 
teoretic, ele i-au deschis în schimb orizonturi luminoase în 
direcţia politicei naţionale. Discursul său, ţinut la 2 Mai 1848 
în catedrala dela Blaj, e străbătut de la un capăt la altul de 
idei juridice şi constitue un act dintre cele mai importante în 
istoria politică a românilor. Că în afară de opera lui, care 
nici până astăzi na fost publicată în întregime, personalitatea, 
lui însăş trebue să fi prezentat ceva interesant şi atrăgător, o 
dovedeşte faptul că a existat aşa zisa „Şcoală a lui Bărnuţiu”, 
contra căreea Titu Maiorescu a trebuit să ducă o luptă îndârjită. 

Filosofia dreptului se constitue însă ca disciplină la noi, 
prin operele filosofice ale lui Mircea Djuvara şi Eugeniu 
Sperantia. 


1) Petre Pandrea, Filosofia politico-uridică a lui Simion Bărnuţiu. 
1935, pag, 52. 

Mircea Djuvara 


Mircea Djuvara s'a născut la Bucureşti în 1886. Liceul 
îl face în Bucureşti, la „Lazăr, distingându-se drept primul 
în toate clasele și fiind declarat, din această cauză, premiant 
de onoare. Se înscrie apoi la Universitatea din Bucureşti, ur- 
mând filosofia, literile şi dreptul şi dându-și licenţele în 1906. 
Pleacă după aceea în străinătate, la Paris, unde ani de-a-rândul 
urmează la Sorbona, în afară de drept, cursuri de filosofie, 
de matematică, de fizică şi fizico-mateniatică precum şi de 
medicină în legătură cu psihologia. Între timp: face mai multe 
călători de studii în Germania, audiind la diferite universități 
pe profesorii şi cursurile ce-l interesau. În 1913 își trece exa- 
menul de doctorat în drept la Sorbona cu teza: Le fondement 
du phénomène juridique, Quelques reflexions sur les principes 
logiques de la connaissance juridique (1913). Intors în ţară 
în 1913, Mircea Djuvara este numit, în 1920, după examenul de 
docenţă, conferenţiar la Facultatea de Drept din Bucureşti, 
apoi ridicat la rangul de profesor. De mai multe ori deputat, 
el deţine în 1936 portofoliul Justiţiei și este apoi Ministru 
de Stat. Membru corespondent al Academiei Române, membru 
onorar al Academiei de Arte şi ştiinţe din Boston, profesor la 
Academia de Drept Internațional de la Haga, Mircea Djuvara 
este, încă de la fundare, vice-președinte al Institutului Interna- 
tional de filosofia dreptului şi sociologie juridică. Invitat de 
Universitatea din Roma, a făcut cursuri la Facultatea de drept 
din acel oraș. A fost invitat în mai multe rânduri cu acelaş 
scop de Facultatea de Drept din Paris. Mircea Djuvara a des- 
făşurat o foarte bogată activitate ştiinţifică. Pomenim însă aci 
studiile filosofice şi lucrările care cuprind concepția lui în filo- 
sofia dreptului sau au legătură cu această concepţie: 


Noi mode în filosofie: pragmatismul (Conv. Lit., 1909); 

Consideraţii asupra naturii spaţiului şi a timpului (Conv. Lit., 
1911); L'education sexuelle (Revue de métaphysique et de 
morale, 1912); Schimbarea, centrul unei noui filosofii (Conv. 
Lit., 1912); Ideea de evoluţie în filosofia bergsoniană (Conv. 
Lit., 1914); Evoluție şi revoluție (1924); Libertatea etico-ju- 
ridică la Kant (Rev. de Fil., 1924); Concepţia de drept la 
Kant (Buc. 1927); Deosebirea între juridic şi politic (Dreptul, 
1928); Despre interpretarea și natura voinţei legislatorului (Pan- 
dectele române, 1929); Structura juridică a capitalismului modern 
(Inst. Soc. Rom., 1929); Observaţii metodologice asupra feno- 
menului juridic (Arhiva pentru Ref. şi Şt. Sociale, 1929); 
L'individu et la liberté morale (Buc., 1929); Teoria generală 
„a dreptului (3 vol. Socec, 1930); Considerazzioni sul metodo in- 
duttivo nella scienza giuridica (Rivista internationale di Filosofia 
del Diritto, Roma, 1931); La théorie de la cause à la lumiere 
de la théorie du droit (Revue internationale de la théorie du 
droit, Brno, 1932); Filosofia dreptului: doctrinele contimporane 
(în „Omagiu Prof. C. Rădulescu-Motru”, Buc., 1932); Natura 
legei (Pandectele române, Buc. 1933); Sources et normes du 
droit positif (Annuaire de I'Insitut intern. de Phil. du Dr. et 
de Sociol. juridique, Sirey, Paris 1934); Drept rațional, isvoare 
şi drept positiv (Socec, 1934); Droit rationnel et droit positif 
(Recuil d'études sur les sources du droit en l'honneur de Fran- 
çois Lerry, Sirey, Paris 1935); Relatività e diritto (Rivista 
internazionale di Filosofia del Diritto (Roma 1935); D-ept şi 
sociologie (în Omagiu Prof. D. Gusti, Buc. 1936); Conside- 
rations sur la connaissance en général et sur la connaissance ju- 
ridique en particulier: la réalité, la vérité et le droit (Annuaire de 
| Institut int. de Phil. du droit et de Sociol, juridique, Sirey, Paris 
1936); Problema fundamentală a dreptului (Conv. Lit., 1937); 
Le pensée de Giorgio del Vecchio (Arch. de Phil. du Dr. et de 
Soc. Jur., 1937); Les prémisses philosophiques de la conception 
du droit de Giorgio del Vecchio (Rev. de Dr. Publ., 1937); 
Despre autonomia cunoștinței morale şi juridice (Studii Juridice, 
1938); Le but du droit: La justice et les faits, la Justice, le 
Bien commun, la Sécurité juridique (An. de Inst. de Phil. 
du Dr. et de Soc. Jur., 1938); Considerapuni asupra caracte- 
rului rajonal al reahtăţilor juridice (An. Fac. de Dr. Buc., 
1938); Ceva despre ideea de drept subiectiv şi obligație (Rev. 
de dr. publ., 1938); Anahza ideei de convenție în drept (An. 


Academiei Române, 1938); Nature des sources et formation 

du droit positif (A la mémoire de Henri Capitant, 1938); Les 
grands problèmes du droit: Le droit positif (An. Fac. de Dr. 
Buc., 1939); Stat şi Etică (Rev. de Dr. Publ. 1939); Le 
nouvel essai de philosophie politique et juridique en Allemagne 
(Rev. de Dr. Publ., 1939); De la contemplation esthétique dans 
la philosophie de Schopenhauer (Rev. de Filos., 1939); Fils- 
sofia Domnului Gherea: „Le moi et le Monde” (Rev. de 
Filos., 1939). 

Mircea Djuvara a manifestat un puternic interes pentru 
filosofie în genere și pentru filosofia dreptului în special încă 
de la începutul studiilor universitare. Vraja pe care o exercita 
Maiorescu ca profesor na făcut decât să potenţeze acest in- 
teres al tânărului student. Citeşte cu asiduitate, participă la 
discuţii seminariale, face lucrări de seminar, munceşte cu râvnă, 
atras în primul rând de frumuseţea teoretică a problemelor 
filosofice. Urmând, în afară de filosofie, dreptul, el îşi alege 
totuş din drept ceeace acesta are filosofic. Deaceea îl vedem 
dându-și doctoratul în drept, cu o temă de filosofie juridică. 

Ceeace caracterizează în general atitudinea filosofică a lui 
Djuvara — ca dealtfel, cum vom vedea, şi pe aceea a lui 
Sperantia — e că luând în cercetare probleme de filosofia 
dreptului, este convins că acestea nu pot fi deslegate fără o 
concepție de ansamblu, epistemologică și filosofică. Căci, după 
Dyuvara, problemele de filosofia dreptului nu stau izolate de 
marile probleme filosofice, ci se leagă strâns cu acestea, filosofia 
dreptului integrându-se organic în filosofia generală. 

Ținând seama de aportul revoluţionar al filosofiei kantiene!), 
precum şi de înoirile pe care i le-au adus acesteea neokantienii 
contemporani, Djuvara este un adversar ireductibil al positivis- 
mului, care pune greșit problema cunoaşterii, separând complect 
realitatea de cunoaştere şi condamnând astfel gândirea filosofică 
la sterilitate. Căci dacă se postulează că de o parte avem cu- 
noaşterea, iar de altă parte, exterioară ei și străină, realitatea, 
ajungem la un impas din care nu putem ieși: cum se mai poate 
stabili legătura atunci între cunoaștere şi obiectul ei? Opunând 
gândirea şi realitatea, subiectul şi obiectul, problema cunoaşterii 
devine insolubilă. Consecințele primejdioase ale positivismului 
se văd îndeosebi atunci când este vorba de domeniul valorilor: 
el distruge ideea de datorie și de drept. Dar nici curentele fi- 


1) Teoria generală a dreptului, 1939, Vol. III; Dreptul şi justiţia în 
lumina curentelor de gândire contimporane, „Conferencia“ , 1937; Le fon- 
dament du phénomène juridique, Paris 1912, 

losofice psihologiste și intuiționiste, care cuprind, deghizate, ele- 
mente fundamentale positiviste, nu se prezintă într'o lumină 
mai favorabilă. Deosebind elementele raţionale de experienţa 
imediată şi punând accentul pe acestea din urmă, filosofia in- 
tuiționistă (singur Bergson a evitat acest lucru) cade în aceeaş 
eroare ca şi positivismul, acceptând ca valabil tocmai ceeace 
trebueşte demonstrat, experienţa fiind nu un punct de plecare, 
evident prin el însuş și indemonstrabil, ci un rezultat, la pro- 
ducerea căruia elementele raţionale joacă un rol important. Gân- 
direa nu trebue privită „ca simplă realitate empirică, ca simplu 
obiect de gândire”, ci din contra ca, o funcţie logică şi prin 
excelență creatoare, experiența şi evoluția empirică ele însele 
nefiind decât „un produs obiectiv al dialecticei gândirei'!). 
Djuvara nu vă înceta să scoată mereu în relief rolul activ, 
creator şi dialectic al gândirii obiective. 

Aceasta nu înseamnă însă că Mircea Djuvara ignoră pro- 
blema şi rolul experienţii, căci el însuş afirmă: „Nu există ştiinţă! 
fără experienţă. Geometria, ştiinţa numerelor şi logica,ele însele, o 
presupun într'un anumit fel” 2). Depinde însă ce trebue să se în- 
țeleagă prin experienţă. Există în realitate atâtea feluri de experi- 
enţă, câte feluri de ştiinţă sau cunoştinţă. Nu e vorba aici numai 
de experiența psihologică în sensul în care o iau empiriştii, 
cari vorbesc de sensaţii ca date simple ce sar afla la baza 
experienții şi ar constitui-o. Sensaţii simple, pure, sunt con- 
strucții ipotetice, care nu pot figura ca puncte de plecare şi 
ca fundament. Orice sensaţie nu înseamnă nimic, dacă nu e 
„înţeleasă” cu ajutorul unei „operaţii logice care, văzută de 
aproape, apare ca un act foarte concentrat în care nenumărate 
acte trecute se găsesc, pentru a spune asifel, adunate întrun 
singur tot şi în care se încrucişează un mare număr de relaţii. 
E deajuns să ne amintim că o sensaţie nu poate să se producă 
decât în ansamblul unei conştiinţe; ea nu apare niciodată ca o 
realitate absolut unică; ca să existe, ea trebue să se găsească 
în contrast cu un „,fond” și cu alte sensaţii... Orice sensaţie, 
oricare ar fi simplicitatea ei aparentă, nu există decât prin 
relaţiile ei cu celelalte date interne. Ea se reduce, ca orice 
realitate, la o interferenţă sintetică de relații” 3). Incercarea, 


1) Mircea Djuvara, La Pensée de Giorgio Del Vecchio, în „Archives 
de philosophie du droit et sociologie juridique, 1937, pag. 189. 

2) Mircea Dyuvara, Dialectique et expârience juridique, „Revista de 
Filosofie”, 1938. pag. 97; „Revue internationale de la théorie du Droit”, 1938. 

3) Ibid., pag. 89. 

„Cercului vienez” de a reduce realul la „trăiri, este din 
capul locului: sortită eșecului, căci, spune Djuvara, un „hic” 
şi un „nunc” imediate, nu sunt, aşa cum cred reprezentanţii 
„Cercului vienez”, lucruri simple, ci dimpotrivă foarte com- 
plicate; „hic” şi „„nunc” nu pot fi cunoscute decât cu ajutorul unor 
întregi serii temporale și spaţiale, altminteri spus, cu ajutorul 
unor sisteme de relații. 

Nu există, după Djuvara, realitate independentă de cu- 
noştința obiectivă şi în afară de această cunoştinţă posibilă. 
Orice realitate este imanentă cunoștinței. „O realitate în sine, 
incognoscibilă, n'are semnificare, căci orice realitate, pentru a 
apărea ca atare, trebue să poată fi cunoscută întrun chip oa- 
recare” 1). Concepţia unei realități independente de conștiință, 
pe care conştiinţa s'o reproducă, despre care să ne dea copii, 
este complect lipsită de temeiu. „E deci imposibil de conceput 
realități ca fiind „date? odată pentru totdeauna sub forma de 
„blocuni” având o existenţă independentă aşa cum de altfel 
arătase în trecut şi Hamelin şi cum arată azi Brunschvicg. Intre 
cunoaştere şi obiectul său, nu poate fi un abis''2). Numai 
plecând de la cunoştinţa obiectivă şi concepând realitatea în 
funcție de această cunoştinţă, se poate ajunge la o. concepţie 
întemeeată, atât despre cunoştinţă cât şi despre realitate. ,,... Toate 
realitățile se revelă progresiv, spune Diuvara, ca reducându-se 
la relații. Relaţia ca element activ care „pune” termeni printr'o 
sinteză, apare tot mai clar ca resortul ascuns al cunoștinței. 
Obiectele cunoscute, caşi spiritul care le cunoaşte, nu sunt decât 
ansambluri de relaţii astfel „puse”. Omul însuş, cu organismul 
lui biologic şi conştiinţa lui, se reduce, ca orice fiinţă şi orice 
lucru, la un complex de relaţii. Orice realitate este deci, prin 
relaţii, produsul acestei activități a gândirii creatoare. Dacă 
lucrurile există obiectiv, e pentru că ele sunt astfel sinteze 
ale gândirii, sisteme active de relații elementare pe cale de 
perfecționare perpetuă. Ideea de relaţie se prezintă filosofiei 
contemporane ca cheea de boltă a tot ceeace există. Subiectul, 
obiectul, gândirea însăş, îşi găsesc o explicare. Formula cu- 
noscută a scepticilor, reprodusă de Renouvier, „totul este re- 
laţie şi prin urmare nimic nu există”, devine „totul este relaţie 


1) Consid&rations sur la connaissance en general et sur la connaissance 
juridique en particulier: la réalitė, la verite et le droit, în „II Annuaire de 
YInstitut International de Philosophie du Droit et Sociologie juridique“, 
1936, pag 83. 

2) Dialectique et experience juridique, pag. 101. 

şi pentru aceasta totul există” 1). Relaţia nu trebue considerată 
static, ca ceva „dat, în funcție de termenii ei, ci din contra 
ca o activitate care construește în mod obiectiv ea singură 
legătura, pune termenii şi îi determină. Relaţia este un act 
liber, ce se manifestă în noi printr'o judecată, cu deosebirea 
însă că în vreme ce judecata succedă termenilor, relaţia îi 
precede. „Relaţia astfel concepută nu mai e ceva „făcut, 
nu e un „lucru? determinat! ci activitatea „„logică”, deosebită 
de cea psihologică subiectivă, prin care se produce raţional ceeace 
se numesc lucruri, adică realităţi experimentale” 2). Astfel, de 
acord cu Kant şi cu anumite aspecte ale neohegelianismului 
german şi italian, hbertatea, care se credea că nu se întâlneşte 
decât în cunoaşterea etică, apare „ca fiind germenul creator 
al oricărui dat de cunoaştere în toate ştiinţele”. Dacă totul se 
reduce la relaţii, dacă ceeace numim lucruri, sunt produse ale 
activității creatoare a gândirii, noţiunea de substanţă îşi pierde 
semnificația, nu mai are nimic din rolul pe care i l-au atri- 
buit o seamă de mari gânditori. Susţinând aceste lucruri, Djuvara 
se mişcă pe linia străveche a idealismului logic, susținut cu 
vigoare şi în filosofia contemporană. 

Dar după Djuvara semnificația ideii de realitate nu se 
poate concepe de cât în funcţie de relaţii. Orice realitate se 
reduce la un complex de relaţii. Aceste relaţii trebue să se 
rezolve în ultimă instanţă într'un sistem de relaţii tip de corelaţie 
logică, necesară între doi termeni. Realitatea stă astfel într'o ju- 
decată. Dar nu o judecată izolată, ci una care să stea în legătură 
cu alte judecăţi admise în prealabil ca adevărate şi formând îm- 
preună un sistem guvernat de principiul identităţii şi de acela al 
non-contradicţiei. „„Aserţiunea propusă, spune Djuvara, trebue să 
aibă într'adevăr un obiect propriu, el însuş coerent, adică un 
obiect distinct şi identic cu el însuş; în acelaş timp el nu va 
trebui să fie în contradicție cu aserţiunile cuprinse în sistemul 
de adevăruri deja admise; ea trebue să aibă prin urmare un 
element comun cu acestea din urmă, pentru a putea constitui 
o 'ordine sistematică unitară” 3). În fizica contemporană, su- 
bliniază Djuvara, a fost admis principiul că veracitatea unei 
constatări depinde de un „sistem de referințe”, că „sistemul 
de referințe” face posibilă veracitatea unei constatări. Acest 


1) Ibid., pag. 101—102. 

2) Ibid., pag. 119. 

3) Considerations sur la connaissance en général et sur la connaissance 
juridique en particulier : la réalitė, la vėritė et le droit, pag. 84. 

principiu trebue însă extins asupra tuturor aserțiunilor adevă- 
rate), Căci un adevăr unic, izolat de alte adevăruri, care 
să-şi deţină veracitatea lui de la el însuși, nu există. „O 
afirmaţie, ce s'ar presupune unică şi absolut izolată, nar fi 
nici adevărată, nici falsă: această calificare ar fi lipsită de 
sens. La fel, două afirmaţii, prin ipoteză fără relaţie între 
ele, adică fără o referință la o a treia, nu ar putea fi obiect al 
unei judecăţi de adevăr: ar fi imposibil de ştiut care din două 
este adevărată, după cum în mecanică ar fi imposibil de afirmat 
sensul unei mișcări, dacă nu s'ar presupune decât două mobile. 
Dealtfel afirmaţii absolut izolate nu pot mici să se conceapă... 
Afirmația unui adevăr este deci introducerea, nu a unui termen 
izolat, ci a ansamblului unui sistem în ansamblul unui alt sistem. 
Se stabileşte astfel o legătură între două sisteme, procedându-se 
la identificări şi stabilindu-se contrarietăți, pentru a se ajunge 
a le lega întrun singur ansamblu ordonat. E, imposibil să se 
atribue un alt sens ideei de adevăr''2). În orice caz identitatea, 
şi diferenţa, principii fără care orice sistematizare şi deci orice 
gândire obiectivă e imposibilă, nu poate astfel purta de cât asupra 
relațiilor şi nu asupra termenilor. 

Astfel, între adevăr şi realitate se dovedeşte a fi o le- 
gătură necesară, indisolubilă. Adevărul este totdeauna un adevăr 
despre realitate, realitatea este totdeauna obiect al adevărului. 
Pretutindeni unde este adevăr, este şi realitate și unde este 
realitate, este şi adevăr, noțiunea de realitate luată, se înţe- 
lege, în sensul ei ştiinţific. „O realitate ştiinţifică, care n'ar 
fi adevărată, nu este o realitate şi un adevăr științific fără obiect 
real, nu ar fi un adevăr. Nu poate exista realitate fără adevăr, 
nici adevăr fără realitate'”'3). 

Realităţile sunt de o varietate infinită, pe care ştiinţele, 
prin progresul lor continuu, le descoperă una câte una. Dar 
toate realităţile variate pe care le descopăr ştiinţele sunt suscep- 
tibile de a fi ordonate împreună, în așa fel încât să formeze 
la un loc un ansamblu coerent. lar dacă se întâmplă totuş ca 
unele realităţi să nu se integreze într'un atare ansamblu, aceasta 
înseamnă că realitățile în chestiune nu sunt realități propriu 
zise, realități adevărate. 

1) Relatività e Diritto, „Rivista Internazionale di Filosofia del Diritto” 
1935; L'espace et le temps dans la theorie €lectromasnătique, „Revue de 
Metaphysique et de Morale“, 1912. 

2) Ibid., pag. 84; Comp.: Drept raţional, izvoare şi drept pozitiv, 


1934, pag 11—21. 
3) Ibid., pag. 84—85, 

Ce înseamnă însă că toate realităţile posibile pot fi uni- 
ficate prin sistematizare? „Aceasta înseamnă că orice cunoştinţă 
cuprinde astfel în sine virtual toate adevărurile şi toate reali- 
tățile posibile” 1). Acestea din urmă nu se actualizează decât 
în măsura în care cunoaşterea noastră reuşeşte să integreze 
sisteme noui de cunoştinţi efective întrun sistem prealabil dat. 
Cunoaşterea unei realități noui constă deci în crearea, extinderea 
sau ameliorarea unui sistem prin punerea în relație... Ideile de 
adevăr şi de realitate nu reprezintă decât două puncte de vedere 
diferite: realitatea nu este decât obiectul adevărului şi ea se 
reduce la o cunoaştere adevărată Diferitele ordine de adevă- 
ruri şi de realități, ca şi adevărurile şi realitățile individuale, 
nu apar ca atare decât prin sistematizarea lor in relaţii non-con- 
tradictorii''2). Ideia de eroare nu poate însemna atunci de cât 
lipsa acestei armonii logice. 

Ca atare adevărul este prin excelență „coerenţă”. Adevărul 
nu este ceva „dat? în mod absolut, nu este „,definitiv”, ci este 
în continuă formaţie și perfecţionare. Fiind în funcţie de sis- 
temul de referințe în care se integrează, adevărul este prin 
urmare relativ. Adevărul este relativ şi din cauză că orice 
cunoștință fiind de natură mixtă, cuprinzând adică şi elemente 
intuitive şi elemente raţionale, nu poate ajunge la un adevărat 
grad de perfecție. Cunoaşterea se mişcă după Djuvara oa un 
punct pe o linie indefinită, perfecțiunea realizându-se atât în 
direcţia intuitivă cât şi în cea raţională 3). Progresul cunoaşterii 
se face în adevăr prin crearea continuă de noui relaţii sistematice 
atât prin partea raţională cât şi prin partea intuitivă a fiecărui 
dat experimental +). 

In absolut acelaș sens se pune însă şi problema raporturilor 
dintre realităţile juridice şi cunoştinţă. Orice acţiune, fiind o 
realitate, este obiect de cunoaştere şi nu poate fi concepută ca 
fiind independentă şi în afară de cunoaştere. Dar acţiunile pot 
fi privite din două puncte de vedere. Sau pot fi privite ca pure 
„obiecte” de cunoaştere, şi în acest caz ele se prezintă ca date 
succesive ce se leagă între ele printr'un raport raţional, cum 
este cauzalitatea, sau printr'un raport intuitiv. A le privi în 
chipul acesta, înseamnă a le considera ca fenomene matematice, 


1) Drept rațional, izvoare şi drept pozitiv, pag. 35—31. 

2) Ibid., pag, 85. Comp.: L'espace et le temps dans la theorie électro- 
magnétique, „Revue de Metaphysique et de morale“, 1912; Filosofia relati- 
vității restrânse, „Convorbiri literare“, 1923, 

3) Vezi şi Dialectique et experience juridique, pag. 122. 

4) Considerations sur la connaissance, ete., pag, 90, 

fizice, biologice, psihologice, sau sociologice, în succesiunea lor 
continuă şi naturală. Sau pot fi privite din punctul de vedere al 
„subiectului”, şi în acest caz ele se prezintă ca tinzând către 
un scop practic, ales în mod liber, pentru realizarea empirică 
a căruia trebue determinate eforturile de depus. Orice scop 
practic poate deveni mijloc pentru un alt scop practic şi cum 
înlănţuirea de scopuri ar fi inutilă fără un scop al ei şi deci nu 
ar provoca acțiunea, ajungem astfel la constatarea că există un 
scop, care nu mai e mijloc. Cum scopul este o cunoaștere şi 
„orice cunoaştere este o acţiune a cărui scop este realitatea însăş 
care este obiectul său”, „problema, spontaneităţii cunoaşterii se 
pune astfel în întregul său, iar cu această problemă se atinge e- 
sența însăş a acţiunii” +). Subiectul cunoscător nu poate fi făcut 
obiect de cunoaştere, nici internă nici externă, nici activă nici pa- 
sivă, şi ca atare el nu poate fi ordonat în serii succesive şi variate, 
condiţionându-se în mod necesar, cum e cazul cu obiectele. ,„,Su- 
biectul cunoscător, din contra, scapă acestei necesităţi: el repre- 
zintă un punct de vedere cu totul deosebit, prin care fiecare din 
cunoaşterile noastre apare ca o adevărată creație sau, pentru a în- 
trebuinţa termenul consacrat, ca produsul unei activități libere” 2). 
În trei ordine fundamentale diferite pot fi sistematizate cunoştin- 
tele noastre. Sau e vorba de constatarea relaţiilor şi de ordonarea 
lor în sisteme, şi în acest caz avem cunoştinţa teoretică (cum 
o numeșie Kant). Sau e vorba de ordonarea „,intuițiilor actuale 
ale realităţilor cu tendinţele către un ideal de perfecțiune or- 
donată care le sunt imanente”, şi în acest caz avem cunoştinţa 
estetică. Sau e vorba, de ordonarea activităţilor empirice care 
tind spre scopuri practice, şi în acest caz avem cunoştinţa prac- 
tică, În toate aceste cazuri însă, spune Djuvara, acţiunea su- 
biectului cunoscător apare sub forma de valori, ce pot aparţine 
he cunoştinţelor propriu zise ca atare (logice), fie realităţii 
cunoscute în sine (estetice), fie subiectului cunoscător însuş 
(etice). 

Rădăcina adâncă atât a dreptului cât şi a moralei trebue 
astfel să se găsească în orice act de rațiune obiectivă. Orice 
asemenea act presupune ideea de libertate, dar în acelaş timp 
şi pe aceea de necesitate a legilor logice interne care i se impun 
de le sine. Din aceste două aspecte, unul reprezintă «ideea 


1) Consid&rations sur la connaissance, etc., pag, 88—89. 
2) Ibid., pag. 91.; Comp,: La natura della personalità giuridica, „Ri- 
vista Internazionale di Filosofia del Diritto“, 1936. 

de drepi şi celalt ideea de obligaţiune, pe care trebue să le 
descoperim sub o formă sau alta în orice obiect posibil de cu- 
noştință şi pe care le regăsim în mod mai ușor de prins în 
realităţile etice, în morală şi în drept. Tot astfel ideea de ne- 
cesitate rațională a adevărului cuprinde germenele ideii de sanc- 
țiune obligatorie, care ia o aşa de mare desvoliare în etică şi 
în special în drept. În fine orice act de rațiune obiectivă cuprinde 
în sine ideea de convenție, întrucât implică adeziunea necesară 
a tuturor la adevăr, idee care şi ea se realizează în drept în. 
felul pregnant pe care-l cunoaştem 1). 

Atât cunoştinţa morală cât şi cea juridică, având un obiect | 
propriu —- drepturile şi datoriile sau obligațiile — se deose- 
besc însă fundamental de cunoştinţa pe care o folosesc ştiin- 
tele naturale. Căci „obligaţiile nu sunt expresiunea unei ne- 
cesități cauzale naturale”. „Obligaţiunile sunt concepute prin na- 
tura lor ca violabile şi ele ne apar numai ca prescrpțiuni ce 
înțelegem: că trebue să fie respectate în activitatea noastră reală, 
indiferent de faptul că ele sunt sau nu efectiv respectate... De- 
aceea întrucât privim o atare prescripţiune ca fiind numai pro- 
dusă de o forţă naturală sau omenească, căreea trebue să ne 
supunem, spre a putea. evita lezarea unor anumite interese și a 
realiza anumite scopuri, ea nu constitue o obligație '2). Când 
avem un fapt moral sau unul juridic, nu ne mulțumim numai cu 
explicarea lui genetică, descoperind cauzele cari i-au dat naştere 
şi factorii sociali cari l-au determinat, considerându-l cu alte 
cuvinte ca pe un fapt natural, ci, după ce am făcut acest lucru, 
ne aşezăm din alt punct de vedere, considerându-l ca fapt moral 
sau juridic. „Raționamentul etic nu este reductibil la cel al 
ştiinţelor naturale... Când ne întrebăm, după ce am constatat 
anume realităţi şi necesitatea nexului lor cauzal (anume „ fapte”), 
ce valoare etică au sau — cu alte cuvinte — dacă e adevărată 
afirmarea făcută cu privire la existența unei obligaţii ca atare, 
ne întrebăm în realitate care e valoarea logică a obiectului astfel 
cugetat. A cerceta şi a descoperi obligaţiuni nu e prin urmare în 
nici un fel totuna cu a descoperi procesul cauzal care a produs 
stările psihice sau sociale prin care noi le gândim în mod subiec- 
tiv”. Aşa cum, atunci când e vorba de a cunoaşte anumite fapte 
reale, recurgem la alte fapte reale, cu care le punem în relaţie 


1) Analiza ideii de convenţie în drept, Memoriile Academiei Române 
1939. 
2) Despre autonomia cunoștinței morale şi juridice, Bucureşti, 1936. 


pag, 5, 

spre a le determina, tot aşa, când e vorba de o obligaţie, noi n'o 
putem determina decât tot prin alte obligaţii. Numai astfel putem 
ajunge la concluzia că obligaţia în chestiune este adevărată şi 
că prin urmare avem de-a face cu o obligație propriu zisă. A 
încerca să scoatem o obligație din fapte, este a încerca ceva 
cu totul imposibil. A încerca să explicăm o obligaţie prin fapte 
naturale, înseamnă a desfiinţa caracterul propriu al obligaţiei 
şi a o reduce la un simplu fapt natural. O obligație nu poate 
fi determinată şi explicată decât cu ajutorul altor obligaţii. „A- 
devărul etic e distinct de cel teoretic pentru simplul motiv că 
ideea însăşi de obligație nu e o realitate naturală, nici fizică, 
nici biologică, nici psihologică și nici propriu zis sociologică, 
ci o realitate de o natură esenţial deosebită. Concluzia care se 
impune astfel nu poate fi, credem, alta decât că ordinea de ade- 
văruri etice există de sine stătătoare şi nu e în nici un fel reducti- 
bilă la ordinea de adevăruri teoretice, ele stabilindu-se pe planuri 
logice complect deosebite. Imposibilitatea de a afirma că aserţi- 
unile etice se reduc la cele de fapt, dovedește că cunoştinţa etică 
există sub formă autonomă; ea este paralelă cu cea a naturii, 
fără a se confunda cu ea şi este la fel de justificată şi de 
obiectivă” 1). Atât etica cât şi ştiinţele despre natură au astfel 
drept obiect adevărul. În aceiaşi situaţiune este de altfel şi 
estetica. Adevărul etic, adică Binele etic, sau, cu alte cuvinte, 
Binele moral și Justiţia, reprezintă însă ordonarea logică a rea- 
lităţilor etice, după cum Răul etic reprezintă această lipsă de 
ordonare. 

Adevărul, Binele şi Frumosul nu stau însă pe acelaș plan, 
aşa cum se afirmă în mod curent. Adevărul are de obiect fie 
constatări de realităţi, fie norme etice, fie aprecieri estetice. 
Adevărul domină astfel Realitatea, Binele și Frumosul, trilogie 
pe care el o încununează. 

De altfel, chiar şi în domeniul ştiinţelor naturale, a- 
dică a ştiinţelor care se ocupă de realități considerate 
ca obiecte de cunoştinţă, datele obiective se ordonează într'o 
ordine crescândă, începînd cu elementele cele mai simple şi 
trecând apoi succesiv prin datele matematice, fizice, biologice şi 
psihologice, spre a ajunge la cele mai complexe dintre ele, la 
cele sociologice. Acestea, la rândul lor, se subordonează în 
acelaș fel celor etice, întâi morale și apoi juridice, spre a culmina 
în intuiţiile estetice, care servesc în fine de fundament conştiinţei 


1) Ibid., pag. 7—8. 

reale. Se stabileşte astfel o ierarhie a diferitelor feluri de 
cunoştinţe sau ştiinţe, fiecare neputându-se constitui fără a face 
să intervină în compoziţia ei date mai simple de felul imediat 
precedent, De aceea realităţile psihologice se întemeiază direct 
pe date biologice şi le presupun, fiind în acelaş timp de o 
natură deosebită, şi tot astfel realităţile sociologice se întemeiază 
direct pe date psihologice, realităţile morale pe date sociologice, 
cele juridice pe date morale şi prin intermediul acestora pe 
date sociologice şi nu deadreptul pe date psihologice, aşa cum 
se crede. Această ierarhie dă cheia de explicaţie a felului deo- 
sebit de a fi şi a structurei fiecărui gen de ştiinţe şi realități. 
Fiecare din aceste trepte este o „sinteză” nouă de „relapuni”, 
care cuprinde elementele esenţiale ale treptelor precedente, dar 
le depăşeşte 1). Djuvara reia şi fecundează astfel o veche idee 
a lui Boutroux, folosindu-se totodată cu multă insistenţă şi de 
concepțiile lui Hamelin. El încearcă a da o explicare conştiinţei, 
pe care o consideră drept realitatea cea mai complexă, fiecare 
fel special de realitate ştiinţifică nefiind decât simplul produs al 
unei extrem de complicate abstracţiuni. Așa se explică, cum 
diferitele feluri de realităţi ştiinţifice se înmulţesc odată cu 
științele respective, căci de câte ori se creează o ştiinţă nouă 
se concepe în miod necesar o realitate cu totul nouă. 

După Mircea Djuvara, dreptul şi morala având aceeaş ră- 
dăcină. se explică de ce ne este peste putință să concepem că o 
justiție idezlă şi perfectă ar putea fi imorală, tot aşa după cum 
nu puiem concepe că morala ar putea fi injustă. lar atunci când 
se întâmplă ca între anumite dispoziţii de drept positiv şi anumite 
idei morale să fie totuş incongruenţă, aceasta nu înseamnă că 
incongruența este între dreptul în sine și morală, ci faptul se 
datoreşte „totdeauna reglementării sociale efective care renunță 
să prescrie anumite detalii” sau care este ea însăş defectuoasă. 
„Ideal, orice acţiune morală este justă, după cum orice exerciţiu 
al unui fapt juridic trebue să fie moral, dacă e adevărat că nu 
trebue să se confunde în principiu dreptul şi forța” 2). In orice 
caz însă orice drept presupune o anume Morală 3). 

Cunoaşterea în genere, prin urmare şi dreptul şi etica, 
presupune libertatea persoanei. „A suprima libertatea persoanei, 
adică iniţiativa creatoare a gândirii, posibilitatea de a voi şi de 
a pune scopuri de activitate, ar însemna să se suprime posibili- 


1) Dialectique et experience juridique, pag. 13—25. 
2) Ibid., pag. 10. 
3) Stat şi Etică, „Revista de Drept Public”, 1938. 

tatea pentru subiectul logic de a urmări coerenţa cunoştinţelor; 
ar însemna să se anihileze gândirea însăș. Gândirea trebue deci, 
pentru a nu se contrazice, să pună în orice moment intangibili- 
tatea etică a libertăţii. E legea fundamentală a rațiunii care o 
cere, căci rațiunea nu este nimic altceva decât crearea de coerenţă, 
activitate creatoare de sistematizare logică” +). Presupunând, atât 
dreptul cât şi morala, libertatea, ele se disting totuş prin aceea 
că dreptul are în vedere ordinea sistematică a acţiunilor exterio- 
rizate în societate a unor ființe capabile să urmărească scopuri 
liber alese, pe când morala are de obiect acţiuni încă neexterio- 
rizate. Ideea de constrângere este inerentă atât moralei cât şi 
“dreptului, întrucât derivă din însăşi stringenţa raţiunei. Sancţiunea 
juridică trebue aplicată cu condiţia numai de a nu distruge sau a 
impieta asupra desvoltării raţionale a libertăților, a căror rea- 
lizare justiţia tocmai o urmărește. 

Care este soopul dreptului? După Djuvara, el este jus- 
tiția. lar, la rândul ei, dacă se mai poate vorbi de scopul 
justiției, care e un imperativ categoric şi nu ipotetic impus de 
rațiunea noastră, el este desvoltarea progresivă a valorilor spi- 
rituale prin realizarea lor în conştiințele reale, şi n'ar putea fi 
urmării decât prin activitatea liberă a persoanelor. Justiţia şi 
«dreptul sunt, pentru a spune astfel, garanţia exterioară a acti- 
vităţii imorale” 2). Justiţia ocupă locul suprem în ierarhia juri- 
dică. Rațiunea ei de a fi „rezidă în structura raţională a gân- 
dirii însăşi”. 

A asigura dreptului un scop final empiric, este o gravă 
eroare. Nici „utilul”, nici „solidaritatea soaală”, nici „,con- 
servarea socială”, nici „armonia socială”, nici „progresul social” 
nu pot constitui prin urmare scopuri ale dreptului. Valorile 
sociale pot fi considerate ca scop al dreptului numai în cazul 
când sunt totuna cu valorile supreme ale spiritului, când apar 
ca valori etice, „deduse dialectic din critica cunoștinței” şi con- 
stituind „ideea directoare a sistemului social”. Omul fiind o 
funţă activă şi orice acțiune urmărind realizarea unui scop, 
o definiție a dreptului — care se raportă tocmai la acţiunile 
omeneşti -- trebue să țină seamă de acest lucru. Deaceea 
Djuvara spune: „Scopul ultim al dreptului trebue să fie des- 


1) Considerations sur la connaissance en general, etc., pag. 95, 

2) Le But du Droit: la justice, le bien commun, la securite juridique. 
Comunicare făcută la a 2 sesiune a Institutului Internaţional de Filosofie a 
Dreptului şi de Sociologie juridică, „Revue roumaine de droit privé". Nr, 
2—3, 1937. pag. 268, 

voltarea morală a fiecăruia prin activitatea liberă a spiritului 
creator. Binele comun material nu este decât un mijloc şi nu 
un scop. Dreptul există, prin justiție, în favoarea Statului şi 
în acelaş timp în favoarea individului; Statul şi individul trebue 
să fie consideraţi ca, persoane juridice distincte, dar nu antinomice; 
„Statul există pentru indivizi şi individul există pentru Stat"). 

Orice drept, care se impune oamenilor, se impune în nu- 
mele justiției. lar acolo unde acest drept positiv este impus 
fără justiție, el nu este decât o simplă lovitură de forţă. Pentru 
a fi drept positiv, normele impuse unei societăți trebue să fie 
recunoscute ca juste, cel puţin în ansamblul lor sistematic, 
dacă nu fiecare în parte2). „Normele juridice, spune Djuvara, 
pentru a fi positive şi pentru a avea o validitate, trebue să 
fie recunoscute de societatea respectivă” 5). Această recunoaştere 
însă nu e dată în chip definitiv şi irevocabil şi nici nu e 
nevoe să fie dată în acest chip. Judecata intervine mereu în 
aplicarea normelor juridice: ea intervine şi când interpretarea este 
conformă justiţiei, pentru a statua că e conformă justiţiei; ea 
intervine şi când interpretarea nu e conformă, pentru a statua 
că este nejustificată. „Analiza desvălue astfel, în viața însăş 
a dreptului positiv, un element de apreciere rațională care este 
superioară dreptului positiv, care-l domină în fiecare clipă şi 
Care-i constitue esența” £). 

Justiţia nu pluteşte însă în vid. Normele juridice au sem- 
nificație numai dacă se aplică la faptele şi nevoile oamenilor 
trăind în societate şi țin seamă de complexitatea acestor fapte 
şi nevoi. Deaceea Djuvara spune: „Justiţia este deci ordine 
socială” 5). Ea trebue să iea în considerare toate faptele, toate 
nevoile şi toate interesele care ating această ordine€). Ea nu 
trebue mai ales să uite nimic din ceeace interesează organismul 
juridic al societăţii naţionale care este Statul just. Nu există 
justiție fără ordine socială” 7). Ordinea socială este însă numai 


1) Ibid., pag. 270. Comp.: Educaţia socială a tineretului, Revista 
Fundaţilor Regale, 1939, 


2) Ibid., pag. 272. 

3) Ibid., pag. 274. 

4) Ibid., pag, 178. 

5) Le fondement du droit international, Cours à l'Académie de Droit 
International de la Haye. 1938, 

6) Consideraziom sul metodo induttivo nella scienza gıuridica, „Rivista 
Internazionale di Filosofia del Diritto,” 1931; Le fondement de l'ordre posi- 
tif en droit international, Cours la Haye, 1938; Criza dreptului interna- 
tional, Memoriile Academiei Române, 1936. 

7) Drept rațional, izvoare şi drept pozitiv, 1934, pag. 59—91, 117-135, 
Droit rational et droit positif, „Melanges Gény", 1935; Réflexions sur la 
souveraineté, „Melanges P. Negulescu”, 1935 

unul din aspectele ordinei juridice. La aceasta se adaogă, având 
aceeaş importanță, securitatea juridică şi ordinea publică. 

Este o eroarea dintre cele mai mari să se creadă că 
ordinea juridică limitează libertatea. Nu libertatea propriu zisă, 
ci libertatea injustă, abuzul de libertate, este limitată de or- 
dinea juridică. O asemenea libertate, în sens etic, (moral şi 
Juridic) este cu totul altceva decât posibilitatea noastră psiho- 
logică sau socială de a face ceva. 

Orice grup social, prin faptul că există şi trăeşte, îşi 
are un drept pozitiv propriu al lui, pe care-l practică în mod 
efectiv. Din normele acesiui drept, unele rămân latente şi ne- 
băgate în seamă, altele, în urma nevoilor sociale, apar în lumina 
actualităţii, mai ales atunci când sunt formulate sau şi numai 
consacrate în mod expres de organele Statului. Dreptul pozitiv, 
în sensul restrâns al cuvântului, nu cuprinde toate regulele de jus- 
tiție, ci numai o mică parte din ele, şi anume pe acele impuse 
„de nevoile esenţiale şi imediate ale societăţii”. Dreptul positiv 
răspunde în chipul acesta „„nevoei de justiţie însăşi, căci el 
trebue mai ales să procedeze cu ceeace e mai urgent, cu ceeace 
e mai necesar ordinei juridice reale într'o societate dată 1). 

Dar, pentru ca dreptul să poată judeca faptele la care 
el se referă, trebue să le constate exact. Pentru aceasta raţio- 
pamentul juridic se va. folosi de toate procedeele uzuale pe 
care le foloseşte gândirea când e vorba de obiectele cunoaşterii, 
şi anume de observaţie, experiment, inducţie, deducție, concepte 
şi categorii, clasificări, definiţii ştiinţifice, sistem. El se va 
ridica însă încetul cu încetul la inducţii şi deducții, la clasi- 
ficări şi definiţii, la concepte şi categorii, la o ordine şi la 
un sistem strict juridic, ţinând seamă bineînțeles de ceeace 
toate celelalte ştiinţe, în frunte cu morala şi sociologia şi apoi 
psihologia, pot aduce ca o contribuție pentru luminarea fap- 
telor juridice. 

În aceste condițiuni trebue deosebită ideia, de justiție de 
modul cum se gândeşte în realitate un ideal de justiție. Acest 
ideal e o cunoştinţă materială referitoare la o serie de realităţi 
sociale, care sunt date la un anume moment, pe când ideia de 
justiție ca și cea de bine moral, reprezintă o simplă metodă de 
coerență logică în materie etică. Trebue în fine să se facă 
deosebirea şi între idealul de justiție, pe care oricine şi-l poate 
face despre o stare socială de lucruri, şi idealul social care 


1) Drept şi sociologie, Volumul omagial D. Gusti, 1936. 

serveşte de bază dreptului positiv, aşa cum el se impune la un 
moment dat într'o anume societate. 

Problema dreptului pozitiv e strâns legată de aceea atât de 
gravă a dreptului injust. Se poate întâmpla, şi se întâmplă foarte 
adeseori, ca unele din dispoziţiunile dreptului positiv să fie 
injuste. Ansamblul sistematic al dreptului positiv, trebue să fie 
însă simțit ca just în elementele sale fundamentale în societatea 
unde se aplică. Altfel el e pură forță care se impune. Atunci 
când această congruenţă dispare, nasc revoluţiunile, iar în anume 
cazuri, când este grav şi definitiv compromisă, o revoluţiune 
poate chiar reprezenta o datorie: dreptul la revoluţiune este astfel 
ultima garanţie a vieţii oricărei ordine sociale 1). 

Din concepția sa generală filosofică, Djuvara deduce o 
întreagă tilosofie juridică, prin care propune soluţiuni cuprin- 
zătoare pentru toate problemele mari cari domină ştiinţa drep- 
tului 2). 

Ierarhia dialectică a ştiinţelor dovedeşte că există o rea- 
litate juridică proprie, dar că ea este de altă natură decât 
realitățile studiate în biologie, în psihologie, în sociologie sau 
în morală. 

Dreptul este cu toate acestea strâns legat de morală, ale 
cărei cunoştinţe au acelaş structură logică, întocmai ca și cu- 
noştinţele juridice, structură care este totodată paralelă cu aceea 
a cunoştinţelor despre natura externă şi internă. Dar morala 
domină dreptul, căci ierarhia, ştiinţelor arată că dreptul o pre- 
supune şi nu poate fi prin urmare în contradicție cu ea. Nu 
poate fi regulă de conduită conformă cu Justiţia, care să nu 
fie în acelaş timp şi conformă cu morala. Tehnica” dreptului 
desvoltă însă principiile moralei și ale justiţiei prin regule care 
par indiferente acestora, dar care în realitate trebue să fie 
cel puţin „permise” de ele. 

Dialectica raţiunei obiective conduce a înţ inteles, că orice 
realitate juridică cuprinde o directivă de gândire care cores- 
punde „„ideei de drept sau de justiție şi care se aplică ‘„,con- 
ceptului” universal al dreptului, pentru ca, prin intermediul «i, 
să se reglementeze fenomenele schimbătoare ale vieţii sociale. 


1) Drept raţional, izvoare şi drept pozitiv, 1934, pag. 125—134; Evo- 
Imţie şi Revoluţie, Doctrinele partidelor politice: Conferinţe ale Institutului 
Social, 1931. 

2) Teoria Generală a Dreptului; Drept rațional, izvoare şi drept 
pozitiv ; Cours à l'Academie de Droit international de la Haye, 1938. “i 

Dreptul constitue astfel „condiția? formală a existenţi oricărei 
activităţi sociale 1). 

Ideia de justiţie este prin urmare metoda prin care se 
armonizează cu coerenţă raţională, adică în mod obiectiv, sco- 
purile acţiunilor noastre sociale exteriorizate, în timp ce ideia 
de bine moral este la fel metoda de armonizare logică a sco- 
purilor interne ale aceloraşi acţiuni. 

Orice dispoziţie sau instituție de drept se reduce la o 
serie de „raporturi juridice’ combinate, dintre care fiecare e 
compus, ca şi fiecare „raport moral”, dintr'un drept subiectiv 
şi o obhgaţiune corelativă care-i corespunde în mod necesar. 
Prim această corespondenţă se deosebeşte „dreptul” de „interes” 
şi se dovedeşte greşită afirmarea acelor jurişti, cum sunt unii din 
şcoala lui Duguit, că ar exista, cel puţin în dreptul public, 
obligaţii fără drepturi corespondenie. Acest raport de drept- 
obligațiune are o realitate continuă şi pur raţională, care nu 
se poate confunda cu voința psihologică a părților, în mod 
natural fluctuantă şi din când în când chiar întreruptă. 

Orice drept subiectiv implică însă întotdeauna şi obligații 
ale aceluiaşi subiect, după cum şi orice obligaţie a cuiva implică 
şi drepturi faţă de alţii: aceasta se datorează faptului că rea- 
litatea juridică presupune în mod necesar o societate juridică 2). 

Orice raport juridic presupune o pluralitate de „„persoane” 
şi un obiect”. 

Persoana juridică, fie că e persoană fizică, fie că e cor- 
poraţie, fie că e fundaţie sau stabiliment, are o realitate pro- 
prie pur juridică, cu caracter raţional şi obiectiv; această 
realitate nu se poate confunda nici cu realitatea biologică a 
trupului nostru, nici cu realitatea noastră psihologică, nici cu 
realitățile sociale, deşi nu poate exista fără ele. Intocmai după 
cum un „obiect? fizic nu este altceva decât punctul de conver- 
genţă logică căruia se atribue cu mintea o serie de activități 
fizice constatate, tot astfel persoana juridică este punctul de 
convergență căruia se atrihue activităţi juridice constatate 8). 
Persoana juridică este astfel un aspect al subiectului logic, privit 
în activitatea sa de cunoștință a scopurilor acţiunilor sociale 


1) Drept şi sociologie, Volumul omagial D. Gusti, 1936, 

2) La natura della personnalıttà giuridica, „Rivista Internazionale di 
Filosofia del Diritto“, 1936, 

3) Ceva despre 1deia de drept subiectiv şi obligaţie, „Revista de drept 
Public“, 1939, 

exteriorizate 1). Voința juridică şi libertatea ei nu se poate 
confunda cu voinţa şi libertatea psihologică; ea este o voință 
raţionalizată, care conferă validitatea juridică actelor şi faptelor 
numai prin partea de rațiune obiectivă pe care o cuprinde. 
Deaceia există în fapt şi voințe injuste, în opoziţie evidentă cu 
ideia de drept. Voința juridică este prin urmare o voinţă ideală, 
care poate chiar să nici nu existe defel ca fenomen psihologic. 

Orice raport juridic, dacă e privit din punctul de vedere 
static, presupune astfel în mod constant aceste trei elemente: 
persoane, drepturi şi obligații între aceste persoane şi anume 
activităţi sociale care formează obiectul juridic al acelor drep- 
turi şi obligaţii. 

Din punctul de vedere dinamic, raporturile juridice se 
schimbă prin achpități juridice. Aceste raporturi nasc prin acte 
umane sau prin evenimente naturale, care constitue ceeace doc- 
trina juridică numește „izvoarele obligaţiunilor” sau, mai corect, 
„izvoarele raporturilor juridice”, căci nu e vorba aci numai de 
obligaţii ci şi, de drepturi. Aceste izvoare pot fi de trei feluri: 
he „acte juridice” în sensul tradițional, fie ceeace juriştii nu- 
mesc „fapte materiale” (de ex. faptele ilegitime care constitue 
infracțiuni), fie simple evenimente naturale (cum e naşterea, 
moartea, etc... 

Este insă greşit a crede că voința, ca intenţiune con- 
ştientă purtând asupra efectelor juridice realizate, ar fi ele- 
mentul esenţial al oricărui act Juridic, după cum este greșit a 
crede de asemenea că în orice convenţie se află o astfel de in- 
tențiune comună considerată numai ca un pur fapt psihologic, un 
consimţământ întreg şi conştient al tuturor părților. Sunt acte 
juridice care există şi fără o voință conştientă, cum sunt con- 
venţii care există fără consimțământ (de ex. contractele colec- 
tive, contractele încheiate pentru un copil nou născut sau pentru 
un nebun, vânzările prin expropriere silită, plăţile valabil făcute 
tără voie, etc., etc.). În realitate, orice act juridic se reduce la 
o convenție, dar nu în sensul obicinuit ca o înţelegere deplină 
conştientă şi comună asupra obiectului convenit, ci în sensul 
unei activități umane, oricare ar fi, întrucât constitue o coor- 
donare rațională a activităţilor juridice ale mai multor per- 
soane. În acest sens esenţial ideea de convenţie prinde de altfel 
un înţeles cu mult mai larg, căci orice izvor de raporturi juri- 


1) Relatività e diritto, „Riwista Internazionale di Filosofia del Diritto“, 
pu La nouvelle Constitution roumaine et son esprit, „Revue de Drott Pu- 
ic“, 1939. 

dice, — act omenesc sau chiar şi fapt natural, — reprezintă 
şi el o asemenea convenţie: convenţia, voită efectiv sau nu de 
părți, este izvorul primordial al tuturor raporturilor juridice. 
Cu toate acestea, convenţia conştientă rămâne să joace un rol 
de căpătenie în activitatea juridică, acelaşi rol pe care-l are 
activitatea conştientă în genere faţă de activitatea noastră sub- 
sau inconștientă. Convenţia conştientă apare mereu în viaţa ju- 
ridică şi-i canalizează progresul, iar convenţia în sens larg este 
temeiul adânc al oricărei conviețiuiri, adică al oricărei societăţi 
juridice, constituind adevăratul înţeles al contractului social, fără 
care nicio realitate socială nu se poate concepe). 

Orice activitate care modifică situațiile juridice, adică ra- 
porturile juridice existente, este astfel o „activitate juridică”. 
Fiecare situaţie juridică, are atunci drept „cauză juridică” o 
activitate juridică, după cum fiecare activitate prinde o valoare 
şi deci o realitate din punctul de vedere juridic numai prin 
situaţiile juridice preexistente, fiind permisă, impusă sau inter- 
zisă prin aceste situaţii. Tot astfel, în fizică, fiecare fenomen" 
e cauza unei „stări”” care-i urmează şi e precedat de o altă 
„stare” care-l explică. Nu numai teoria tradițională a „izvoa- 
relor obligaţiunilor”, dar şi aceea a „cauzei obligaţiunilor”” este 
prin urmare supusă în felul acesta la o completă prefacere?).. 

Obiectul raportului juridic nu stă nici el în realități ma- 
teriale, lucruri sau activităţi reale ale oamenilor, ci în raporturile 
lor cu drepturile şi obligaţiile persoanelor. Aceasta este yşor de 
văzut pentru drepturile de creanță. Dar şi drepturile reale, al 
căror prototip este dreptul de proprietate, au aceiaş natură, 
căci se reduc la o serie de „obligaţii pasiv universale” ale 
fiecărui membru al societăţii. Ca o urmare, dreptul de proprie- 
tate, în acest sens, nu poate avea un caracter absolut, aşa cum 
afirmă doctrina clasică. 

Nici un raport juridic nu se poate însă stabili fără o con- 
statare prealabilă a unor activităţi sociale, la care el se referă 
şi care se integrează în el. Deaceea cunoştinţa juridică are la 
bază metoda inductivă, caşi ştiinţele exacte; nu pot prin urmare 
exista reguli reale de drept care să fie necesare şi universale, 
aşa cum pretinde şcoala dreptului natural. Chiar şi principiile, 
cari par azi cele mai evidente în drept, sunt în realitate pro- 


1) Analiza Ideei de Convenţie în Drept, Memoriile Academiei Ro- 
mâne, 1939, 
i 2) Théorie de la cause, „Revue Internationale de la Théorie du Drort"', 
931. 

dusul unei lungi şi anevoioase evoluţii istorice și variază în 
loc şi în timp. Ele nu pot fi concepute în mod „a priori”. 

După ce a stabilit astfel natura şi elementele oricărei 
cunoştinţe juridice, definind dreptul şi arătând criteriul raţional 
după care se recunoaşte orice fenomen juridic, Djuvara atacă 
problema dreptului positiv, adică a regulilor juridice în genere 
impuse de cutume sau de legi. Aceste așa zise „izvoare formale 
ale dreptului pozitiv” nu pot avea o valoare absolută, căci 
absolutul se reduce întotdeauna în viaţa socială la absurd și 
la injustiţie. Ele trebue să aibă o rațiune suficientă şi o găsesc 
în sentimentul intelectualizat de justiție al societăţii respective; 
„ numai acest sentiment poate da o valoare pozitivă de drept regu- 
lilor unei legislații !), cel puţin întrucât sunt luate în principiile 
şi tot complexul economiei lor globale. Urmează o serie de 
analize asupra structurei interne a dreptului pozitiv cu treptele 
distincte și suprapuse de feluri de norme care îl compun: in- 
„spirația şcoalei lui Kelsen se vădește aci. În orice caz, regulile 
impuse de lege sau cutumă nu-și păstrează valoarea lor pozitivă 
de drept, decât atât timp cât sunt susținute în aplicările lor de 
sentimentul inteleciualizat de justiție al societăţii în care ele 
sunt practicate. Ca urmare Djuvara propune o întreagă teorie 
a transformărilor care constitue viața dreptului, printre cari sunt 
şi revoluțiunile, iar izvoarele formale ale dreptului pozitiv devin 
acte juridice, fie chiar şi individuale, şi anume acelea care 
modifică în mod real structura sistemului preexistent de norme 
pozitive. 

În aceste condițiuni, Statul apare în principiu ca organul de 
consfințire, de creare eventuală și de aplicare a dreptului pozitiv 
în vederea ideii de justiţie. El constitue o personalitate juridică 
cu atribuțiuni proeminente, cu dreptul de suveranitate, căci carac- 
teristica sa juridică este autoritatea publică. Dreptul de suvera- 
nitate şi deci voința organelor Statului este limitată prin re- 
gulile de drept pe care le consfinţeşte în legătură cu simțământul 
de justiție al societăţii: teoria „autolimitărei” este prin urmare 
în acest sens justificată. Realitatea socială a Statului este însă 
cu totul deosebită de realitatea sa juridică?). 

Dreptul public se deosebeşte de dreptul privat prin aceea 
că autoritatea publică personificată constitue cel puţin unul din 


1) Criza dreptului public internaţional, Memoriile Academiei Româ- 


ne, 1836. 
2) Réflexions sur le probleme de la souveraineté et sur la réalité 


juridique de l'Etat, „Mélanges Paul Negulescu“, 1935, 

titularii, activi sau pasivi, ai orcărui raport de drept public. 
Diferitele ramuri ale dreptului comportă de altfel fiecare o 
diviziune care, spre a fi cu adevărat corectă, trebue să ia ca 
fundament al ei unul din elementele permanente ale oricărui 
raport juridic: diviziunile obişnuite ale dreptului şi ale ramurilor 
sale sunt ca urmare altfel refăcute, decât cum sunt formulate 
în coduri şi cum le-a adoptat cu mici modificări doctrina, 
urmând indicațiile textelor. 

Într'un cuvânt, dreptul este o creațiune obiectivă a dia- 
lecticei gândirei, care urmăreşte, prin ideia de Justiţie, coerenţa 
logică a scopurilor activităților dintr'o societate; realizările suc- 
cesive ale acestei dialectici sunt realitățile juridice, în continnă 
evoluțiune, cum sunt în continuă evoluțiune, în legătură cu lo- 
gica, şi realitățile naturale, dând un sens ideii de „progres”. 
Cunoştinţa juridică are astfel aceiaşi valoare obiectivă caşi aceea 
a ştiinţelor exacte. Obiectul ei are însă o realitate proprie şi 
de aceea forţa nu se poate confunda cu dreptul. +). 

Mircea Djuvara este un idealist, am putea spune, de foarte 
strictă observanţă; dar un idealist, cum am văzut, care reduce 
totul la relaţii obiective, care acordă dialecticii un rol impor- 
tant în actele gândirii şi ale cunoaşterii, fără să neglijeze totuş 
experiența, pe care o explică, în ultimă analiză, tot prin 
dialectica obiectivă a gândirii. Giorgio Del Vecchio, cunoscutul 
filosof italian, îl consideră „comme un des plus grands pen- 
seurs contemporains dans le domaine de la philosophie du 


droit” 2). 


1) Mircea Djuvara pregăteşte o expunere sistematică a concepției 
sale filosofice şi a aplicaţiunilor ei la drept. 
a Giorgio Del Vecchio, Leçons de Philosophie du Droit, Sirey, 1936, 
pag. 160. 

Un alt gânditor fecund în domeniul hlosofiei dreptului este 
Eugeniu Sperantia, care ne-a dat: Les fondements méta- 
physıques du droit positif (1931); Lecţiuni de enciclopedie juri- 
dică (Cluj, 1936); Viaţă, spirit, drept şi Stat (,,Gând Româ- 
nesc”, Martie-Aprilie 1938); I dritto come nezezo tecnico 
delio spırito (Rivista internationale di filosofia del Diritto, 
Roma, 1936). Idei de filosoha dreptului se găsesc și în stu- 
diile la care ne-am referit în capitolul în care am expus filo- 
sofia lui Sperantia: Locul vieții psihice în construcțiunea unei 
biologii generale; Les lois et les formes de la pensée comme 
projection des propriétés de la vie; Cunoştinţa socialmente re- 
latată. 

Concepţia filosofică despre drept a lui Sperantia se inte- 
grează în concepția lui generală despre lume, care, după cum 
am văzul mai sus, este o concepție biologică. Se ştie de acolo, 
care sunt după Sperantia aspectele vieţii şi acelea ale spiritului, 
cum legile vieţii sunt și acelea ale spiritului. Viaţa spirituală 
se prezintă cu două aspecte: unul subiectiv sau individual, iar 
altul obiectiv sau social, ambele influențându-se reciproc, aju- 
tându-se una pe alia să se desvolte, să evolueze şi să se îm- 
bogăţească. Astfel personalitatea nu poate apare şi nu se poate 
realiza decât în sânul unei societăţi organizate, după cum dease- 
meni societatea nu poate ajunge la o formă deplină de orga- 
pizare decât datorită activității fecunde şi ordonate a persona- 
lităților din sânul ei. „Nu poate fi justiţie şi ordine într'o 
societate în care indivizii sunt lipsiţi de consecvență logică, dar 
pici disciplină şi consecvență individuală nu poate fi într'o so- 
cietate lipsită de ordine şi justiţie. Ambele forme, ambele as- 
pecte ale spiritualităţii cresc organic, împreună” 1). 


1) Viaţă, spirit, drept şi Stat, „Gând Românesc”, Martie-Aprilie 1938, 
pag. 157, 

Deşi având o concepţie despre lume vădit biologică, Spe- 
rantia nu exclude totuș factorii apriorici, transcendentali, în 
constituirea dreptului. Ci din contra le scoate cu putere în 
evidenţă rolul. „Dreptul, spune Sperantia, înfățişându-se întot- 
deauna ca un produs spiritual sintetic ce tinde spre un maximum 
de armonie şi de consecvență, o filosofie a dreptului trebue să 
fie precedată de cel puţin o succintă introducere în filosofia 
Spiritului” +). Spiritul îşi crează anumite imperative, cărora în- 
țelege să li se supună, fiindcă ele exprimă însăşi viața spiritului 
şi o face posibilă. Care sunt aceste exigenţe universale şi 
necesare, fără care spiritul însuş n'ar putea fiinţa? Le redăm cu 
propriile cuvinte ale filosofului: Spiritul se concepe pe sine 
însuş ca universal; spiritul se gândeşte pe sine ca suficient sieși; 
spiritul este şi se cere să fie întotdeauna supus unei norme uni- 
versale decretate de el însuş; exigenţa universalității e condiția 
raționalităţii; orice îngrădire a universalității unei norme constitue, 
pentru spirit, o înfrângere a, exigenţii sale fundamentale şi pri- 
mordiale; experienţa sensibilă este o serie de înfrângeri ale 
aspirației spiritului către universal; orice înfrângere a aspirației 
către universal constitue o negafiune a identității realului cu 
spiritualul sau raționalul, deci o contradicțiune a principiului 
identității; oroarea de contradicţie, impulsul de a respinge şi 
evita orice contradicție, este atitudinea defensivă a spiritului care 
tinde să-şi conserve identitatea sa cu sine însuş şi aspiraţia sa 
către norma universală; spiritul individual (eul), aşa cum îl 
cunoaştem în conştiinţa subiectivă, postulează existența obiectivă 
a spiritului; grație exigenții de universalitate, eul concepe pe 
„alter” ca pe o exteriorizare a sa proprie; Eul atribue oricărui 
„alter” aceeaş poziţie de scop în sine şi aceeaş cerință de a se 
supune unei norme universale; ca niște consecințe ale identității 
spiritului subiectiv şi a aplicării unei aceleiaşi norme, decurg: 
1) exigența egalității de „drepturi” , 2) exigența iai tai lar 
şi 3) exigenţa „,compensaţiei””; adevăratul „conflict social” 
reduce la conflictul subiectiv, interior, dintre tendinţele afective 
şi normele raționale; orice interdicţie care porneşte din conştiinţa 
morală este o formă a imperativului necontradicţiei, este un refuz 
al logicei noastre, totcum orice exigență a conştiinţei morale 
este de fapt tot o exigenţă logică?). 

Cum e şi firesc, Sperantia nu se mulțumește numai să 


1) Eugenia Speranta, Principii fundamentale de filosofe juridică, 
Cluj, 1936, pag. 16. 


2) Ibid. pag. 17—30. 

stabilească imperativele juridice, care, cum am văzut, sunt exi- 
genţe ale spiritului, ci arată la fel de sistematic, şi înfăţişarea 
pe care o iau aceste imperative în contingenţa socială 1). 

Viaţa spirituală presupune viața socială, aceasta din urmă 
fiind un element constitutiv al celei dintâi: nu e posibilă viaţa 
spirituală, fără viaţa socială. Două tendinți puternice se observă 
în viaţa socială: pe de o parte tendința de a poseda bunuri 
materiale, pe de alta tendința de a poseda bunuri spirituale. În 
vreme însă ce tendința din urmă apropie sufletește pe oameni 
şi intensifică socialitatea, tendința dintâi îi îndepărtează, ame- 
nințţând astfel coeziunea socială. Explicaţia acestor efecte opuse 
ale celor două tendinţe stă în faptul că pe când bunurile spiri- 
tuale sunt susceptibile de o apartinență simultană ilimitată, dim- 
potrivă bunurile materiale, fiind epuisabile, nu sunt susceptibile 
decât de o apartinenţă limitată. Exigenţele animalității pe de o 
parte, limitaţiunea bunurilor materiale pe de altă parte, amenință 
nu numai viaţa socială, ci și pe cea spirituală. Deaceea spiritul 
nu poate rămâne indiferent, ci reacţionează, atenuând sau în- 
grădind tendinţa de posesiune a bunurilor materiale prin anumite 
norme. Procedând astfel, spiritul nu stă singur sub îngrădini. 
Viaţa organică ea însăşi este supusă normelor, ue-i dreptul însă 
unor norme ce-i sunt dictate din afară. Gândirea logică îşi creează 
singură norme, potrivit cărora se desvoltă, fără care ea n'ar mai 
fi gândire, ci doar un simplu vis incoerent. Viaţa socială nu se 
poate dispensa de norme, fiindcă fără ele ea ar fi cu totul 
precară. De aceea dreptul intervine şi stabileşte normele nece- 
sare. Fireşte, în afară de normele propriu zis juridice, viaţa 
socială este normată şi de obiceiuri, datini, moravuri, cutume, 
regule de politeţă şi ceremonie, ritualuri religioase, etc., tot aşa 
după cum conştiinţa individuală este normată, în afară de legile 
logice, de legile asociației. Dreptul însă nu este rezultatul în- 
tâmplării sau al conştiinţei omeneşti luată în plenitudinea func- 
hunilor ei, ci „este o creaţiune raţională şi intenţională”, ase- 
mănându-se în această privinţă cu construcţiile tehnice. Dreptul 
are o înaltă funcţiune de îndeplinit, anume pe aceea „de a asigura 
spiritualitatea omenească prin proteguirea vieții sociale, indis- 
pensabile spiritului”. 

Fiind o creaţiune raţională şi intenţională, având funda- 
mente raționale, formulele pe care se sprijină el îşi au originea 
în însăş natura spiritului. Deaceea natura dreptului nu poate fi 


1) Thid.. pag, 31 urm. 

explicată şi înţeleasă decât ţinând seamă de natura spiritului. 
Care sunt atributele spiritului? Voindu-se totdeauna pe sine şi 
căutându-se mereu pe sine, spiritul „se consideră întotdeauna 
ca absolut şi universal: el judecă, apreciază şi decide fără să 
admită alt arbitru care să fie străin de spiritualitate” 1). Fiindcă 
apreciem; şi înțelegem numai cu mintea, deaceea, spune Sperantia, 
toi ceeace nu poate fi redus la rațiune, la spirit, ne vioientează 
şi ne contrariază și ne pare fals și fără valoare. Dimpotrivă 
ceeace ne pare că isvorăşte din spirit, că este conform spiritului 
şi asimilabil lui, că este dominant și pătruns de spirit, dobân- 
deşte în ochii noştri valvare deplină şi este acceptat. Fiind noi 
înşine fiinţe spirituale, numai ceeace este spirit şi spiritual, 
numai ceeace corespunde spiritului și cuprinde spirit, dobândeşte 
în ochii noștri justificare să existe. „„Nimic nu pare deci mai 
justificat de a exista decât spiritul însuș. Spiritul trebue să 
fie şi să persevereze”. 

Mai întâi spiritul îl constatăm fiecare din noi direct, în 
mod subiectiv, ca „ego”. Noi admitem însă și un „alter, o 
existență obiectivă, şi facem acest lucru tocmai pe baza univer- 
salităţii şi valorii absolute a spiritului. Cum anume? Ştim că 
spiritul se supune imperativului de a fi, de a exista şi de a 
persevera în existența lui, ştim că el se consideră ca centru și 
ca criteriu de apreciere şi ca valoarea cea mai înaltă, -— lucruri 
ce se reflectează din „ego” în „alter”, dela mine la ceilalți 
indivizi. „De aci derivă tendinţa pur mintală (uneori clară şi 
răspicată, alteori întunecată, confuză, înăbușită de diverse pa- 
timi şi impulsiuni instinctive, deci animale) să recunoaștem altuia 
îndreptăţirea de a exista, de a fi şi a se păstra ceeace este, 
îndreptăţire pe care mai întâi ne-o pronunțăm la noi înşine”. 
În calitate de „ego” respect pe „alter”, în calitate de fiinţă 
spirituală respect pe celelalte fiinţe spirituale, fiindcă e o ati- 
tudine inerentă spiritualității omului în genere ca spiritul să aibă 
respect pentru spirit. Din acest mare imperativ inițial şi aprioric 
al respectării spiritului decurg o seamă de corolarii, desvoltări 
şi interpretări —- amestecate cu diferite forme rutinare şi tra- 
diționale, afective şi imaginative, egoiste şi altruiste, empirice 
sau ideologice, — de o valabilitate mai locală sau mai generală, 
având un caracter mai efemer sau mai viabil şi purtând o 
pecetie mai mult sau mai puţin raţională, alcătuind împreună 
normele conduitei noastre. Căci principiile apriorice nu pot ră- 


1) Ibid.. pag. 158, 

mâne absolut pure atunci când trebue să normeze posesiunea. Ele 
trebue să se coboare de la generalitatea lor la detalii, „„decretând 
prin tot felul de împrejurări mărunte, ce trebue şi ce nu trebue, 
şi no poate face fără a tranşa prin soluțiuni mai mult ori 
mai puțin arbitrare (prin interese” şi forţă) şi mai mult ori 
mai puţin justificate (prin recursul la anumite principu: reli- 
gioase, etice, filosofice)” 1). 

Ocupându-se de legile evoluţiei dreptului, Eugeniu Spe- 
rantia, însuşindu-şi ceeace alți gânditori au adus positiv în această 
materie şi complectând cu propriile lui contribuţii, stabileşte 
următoarele legi: 1) Legea progresivei intenționalități: Dreptul 
evoluează printr'o trecere de la instinctiv şi automatic la inten- 
tional; 2) Legea progresıvei raţionalități: Dreptul evoluează 
prinir'o trecere de la irațional la raţional; 3) Legea trecerii 
de la legiferarea anonimă la legiferarea prin organe determinate; 
4) Legea organizării progresive a sancţiunii (care implicând o 
intervenţie crescândă a intenţionalității şi raționalității, constitue 
un corolar al acestor două legi de mai sus); 5) Legea conti- 
nuității sau adaptării psihologice a noilor instituții la vechea men- 
talitate; 6) Legea progresmwei solidarizări a societăţii cu indi- 
vidul; 7) Legea evoluţiei de la particular la universal (susţinută 
de G. Del Vecchio); 8) Legea trecerii de la „„Status” la 
„„Contractus” (sau legea lui Sumner Maine), care ar putea fi 
numită, spune Sperantia, și legea treptatei afirmări a persona- 
lităţii omeneşti (apărând astfel ca un corolar al legii a 6-a); 
9) Legea trecerii de la motivele psihologice inferioare la motivele 
superioare; 10) Legea treptate. simplificări a procedurii; 11) 
Legea îndulcirii şi a individualizării sancţiunilor; 12) Legea 
diferențieri] (extrinseci şi intrinseci); 13) Legea organizării 
progresive a funcţiunilor de creaţiune şi de autoconservare a 
dreptului; 14) Legea mutaţiunii funcţionale şi adaptive. Toate 
aceste legi s'ar reduce după Sperantia la două legi generale şi 
anume: a) Dreptul, ca unul dintre aspectele sociale ale vieții, 
evoluează în mod analog cu orice proces vital; b) Dreptul, ca 
fapt spiritual, evoluează prin afirmarea progresivă a spirituali- 
tății omeneşti 2). 

Evoluţia conduitei practice şi cea a spiritului omenesc 
(paralel) se efectuează printr'o continuă şi progresivă adjoncţiune 
de mijloace, de „,intermediare” (ca o trecere dela imediat la 


— 


1) Ibid., pag. 159. 
2) Eugeniu Sperantia, Lecţiuni de enciclopedie juridică, Cluj, 1936 
pag. 67—87. 

mediat). Însăşi conştiinţa apare mai întâi ca un mijloc de călă: 
uzire şi garantare a acțiunii. Activitatea instrumentală” presupune 
intervenţia unei „imagini! mintale sau a unui concept, între 
simpla excitare şi reacţiunea ce o urmează. Imaginea sau con- 
-ceptul constitue elementul fundamental al „instrumentului. Dar 
procurarea instrumentului imphcă intercalarea unui nou proces 
mintal şi al unei acţiuni auxiliare: e activitatea „industrială”. Cu 
fiece pas nou, fostul „mijloc? devine „scop, scop secundar în- 
tiradevăr care însă tinde să se emancipeze ca scop în sine. 
Căutarea de noi mijloace în vederea fiecărui scop nou complică 
şi procesul mintal şi pe cel practic prin noi şi succesive in- 
tercalări. 

Cu aceste indicaţii se va putea înţelege mai just paragraful 
133 din „„Psiho-biologia Gândirii” cum şi finalul din expunerea 
„legii a 13-a” din „„Liecţiuni de enciclopedie juridică” (pag. 86). 

Legea aceasta a evoluţiei prin succesiva adjoncţiune a 
noilor „intermediare” se aplică şi la vieaţa socială (formarea 
statului, mai întâi ca mijloc pentru vieaţa dreptului, apoi ca 
scop în sine, etc), dar şi la întreaga vieaţă spirituală. 

Cu privire la evoluţia procesului cognitiv, aceiaşi lege se 
poate vedea pe larg urmărită în scrierea ,,Apriorismul prag- 
matic” (v. în special $. 20—23). 

„„Conformitatea cu o normă generală admisă, consecvenţa 
logică faţă cu ea, fie în deducerea teoretică a altor norme par- 
lculare, fie în traducerea ei într'o acţiune, constitue: justiția. 
O sentinţă e „justă? când e conformă cu o regulă de drept 
consacrată. O regulă de drept e justă ea însăş când e conformă 
cu o alta mai generală sau cu un principiu prealabil admis. 
Inconformitatea apare ca injustiţie. Administrarea justiţiei e în 
primul rând o analiză logică”. Când un interes personal, su- 
biectiv e conform cu o normă admisă, atunci vorbim de un 
„drept subiectiv”. Dacă însă interesul subiectiv nu este conform 
cu normele admise, dar e presupus că norma favorabilă lui ar 
putea obţine consacrare, atunci se poate vorbi de un drept su- 
biectiv conjectural. 

Normele juridice sunt de două categorii: cardinale şi ad- 
ventive. „Primele, adică normele juridice cardinale, sunt cele | 
care sunt destinate să garanteze existenţa vieţii sociale; celelalte, 
adică normele juridice adventive, sunt cele destinate să asigure 
existența şi aplicabilitatea normelor cardinale” +). Astfel inter- 


1) Lecţiuni de enciclopedie juridică, Cluj, 1936, pag. 23, 

dicţiunile privitoare la omucidere sau furt, normele care asigură 
inviolabilitatea demiciliulu sau o relativă libertate individuală, 
etc., exprimând condiții absolut esențiale pentru existența ra- 
porturilor sociale, sunt norme cardinale. Organizarea puterii exe- 
cutive, a forţei publice, constituirea organului legislativ și a celui 
judecătoresc, procurarea mijloacelor materiale pentru întreține- 
rea şi buna funcţionare a acestor organe, etc., sunt asigurate de 
norme ce ţin deasemeni de ordinea de drept, purtând însă un 
caracter auxiliar, adventiv. Normele cardinale sunt cu alte cu- 
vinte primare, cele advenhve sunt derivate, ceeace nu înseamnă 
însă că sunt mai puțin necesare. 

Cu acestea ajungem la o altă problemă importantă în fi- 
losofia dreptului: la problema Statului. Statul este constituit 
după Sperantia de totalitatea instituțiilor ce-și datoresc existenţa 
normelor adventive. „Statul e, deci, prin originea sa, o desvoltare, 
o amplificare, o excrescență a nevoei de justiție” 1). Deși un 
organism anex, el tinde totuș să devină un „scop în sine”. Un 
lucru care nu trebue să ne mire, dacă ținem seama că fapte ana- 
loage găsim destule în domeniul vieţii în genere. Astfel întâlnim 
procese secundare de viaţă care, luând naștere pe un trunchiu 
principal, „tind întotdeauna să-și contureze o individualitate pro- 
prie autonomă care apare ca scop în sine’. După Sperantia 
legea heterogoniei scopurilor stabilită de Wundt nu e decât 
un caz special al unei însușiri pe care o prezintă viaţa în genere. 

„Scopul prim și fundamental al tuturor instituţiunilor statului. 
este însă, spune Sperantia, acela de a asigura şi apăra aplicarea 
consecventă a unui anumit ansamblu de principii referitoare la 
viaţa socială, adică realizarea unei justiţii într'un anumit mod 
concepută. [Indirect deci, statul este un organ sau un mijloc 
tehnic al spiritualităţii, al unei spiritualități anumite, de un 
anumit tip și nuanță impuse de condiţiile fortuite locale, an- 
tropologice și psihologice” 2). 

Fiecare naţiune înclină către o anumită ordine juridică și 
socială, potrivită structurii ei psiho-fiziologice, tradiţiunilor ei 
și întregului ei mod de a se comporta. Deaceea unele naţiuni 
preferă o ordine juridică și socială, altele alta. „Deaceea statul 
național constitue statul cel mai unitar, de cea mai mare omo- 
genitate posibilă în aspiraţiile și mentalitatea colectivă: Statul 
național prezintă cele mai multe şanse de a se considera ca 


1) Viaţă, spirit, drept şi Stat, „Gând Românesc”, 1938, pag. 160. 
2) Ibid., pag. 51. 

așezat socialmente în cadrul unui maximum de justiție reali- 
zabilă. Statul naţional e deci o construcțiune tehnică de apărare 
şi garanţie a tipului de justiție și de ordine socială care co- 
respunde în chipul cel mai adecvat concepțiilor generale şi exi- 
genţelor sufleteşti ale unei naţiuni. Prin aceasta, statul naţional 
apare ca formațiunea socială care serveşte în gradul cel mai 
înalt spiritualitatea omenească” 1). 


1) Ibid., pag. 161 

Inceputuri 


Desvoltarea pe care au luat-o în a doua jumătate a 
sec. XIX-a şi în primele decade ale secolului nostru studiile 
istorice în fara noastră, a dus în mod necesar şi la punerea 
problemelor de filosofia istoriei. Marii noştri istorici, determinaţi 
de nevoile interioare ale ştiinţei istoriei, nu puteau să nu-şi 
pună problema cunoștinței istorice, a metodelor logice de care 
se serveşte această ştiinţă, precum şi a obiectului ei. Xenopol, 
Iorga, Pârvan, au adus contribuţii dintre cele mai interesante, 
Xenopol fiind apreciat peste hotare în acest domeniu de un 
mare gânditor 'ca H. Rickert, căruia teoria lui Xenopol i-a 
impus în adevăr. 

Dar şi înainte de aceşti istorici avem contribuţii intere- 
sante de semnalat. Dacă la unii gânditor, ca D. Cantemir, |. 
Heliade Rădulescu sau V. Conta ideile de filosofia istoriei sunt 
amestecate cu elemente alegorice sau sunt confundate cu elemente 
sociologice, la alții însă, ca Alex. Haşdeu sau B. Petriceicu 
Hasdeu, lucrurile se prezintă cu totul altfel: problemele sunt 
văzute cu destulă luciditate şi contribuţiile lor merită să fie 
cunoscute. 

Cel dintâi, așadar, care şi-a pus conştient şi clar pro- 
bleme de filosofia istoriei, deşi silit de soartă să scrie în 
limba rusă, a fost Alexandru Hasdeu. Născut la 1811, 
el face studii serioase şi temeinice, urmând la Universitatea 
din Harcov, la cea din Lwow şi dându-și doctoratul în filosofie 
la Universitatea din Munchen cu o teză asupra filosofului rus 
Grigore Savici Scovorodă, ale cărei influenţe puternice le va 

resimţi toată viaţa. Întors în Basarabia, el este numit de gu- 
vernul rus profesor de istorie şi statistică la liceul din Vijniţa. 
lubitor al folclorului moldovenesc, cântând în versuri trecutul 
de slavă al Moldovei, nevoit însă să scrie în ruseşte, Alexandru 
Hasdeu n'a putut juca în cultura română rolul la care-l în- 
dreptăţea alât pregătirea cât şi talentul său. Deşi publicând 
într'o limbă străină, el trebue totuş considerat ca aparţinând 
culturii noastre, fiindcă simţea româneşte şi el însuş se considera 
român. Aşa se explică cum în 1866, el este ales, ca fiu al 
Basarabiei, membru al „Academiei Române”, care atunci se 
numea „Societatea Academică Română”. Alexandru Hasdeu 
moare la 1872. i 

In 1842, Alexandru Hasdeu ţine un discurs la finele 
anului şcolar la liceul din Vijniţa, în care-şi pune câteva inte- 
cesante probleme de filosofia istoriei. Discursul acesta a fost 
publicat în româneşte abia în 1938 în traducerea d-rulu N. Covali 
şi cu o prefață de Em. C. Grigoraş, sub titlul Problema tım- 
pului nostru. 

Cercetarea istorică sau, cum îi spunea Alex. Hasdeu, 
contemplarea [Istoriei are două laturi: una analitică şi alta 
sintetică. Cine rămâne la analiză, nu va putea înţelege niciodată! 
ce este istoria şi care sunt firele ei de aur ce se pierd în 
infinit. Numai cine se ridică la sinteză poate sesiza determi- 
narea succesivă a momentelor istorice şi desvoltarea progresivă 
a mersului istoric. „Adevărata metodă a ştiinţei istorice este” 
însă după Alex. Hasdeu, „comparaţia imediată şi vie dintre 
analiză şi sinteză”, metodă pe care el o numeşte şi dialectică. 
Metoda dialectică „e un triumt al adevărului asupra minciunei 
şi părerii, un triumf al autenticităţii asupra verosimilităţii şi 
îndoelii, un triumf al cazuisticei asupra cazuisticei, susținut prin 
trecerea beră a empirismului în raționalism și a convingerii 
problematice în cea apodictică” 1). 

Ştiinţa istoriei are ca obiect de cercetare după Alex. 
Hasdeu comunităţi de oameni. Dar ce este o comunitate umană? 
Nu este o simplă „adunare de oameni, cari să ocupe, pe lângă 
locuința lor, o bucată de pământ, delimitată de hotare naturale 
sau artificiale, ci o totalitate umană raţional-umană, cuprinsă 
într'o astfel de individualitate, care, dacă la exterior se pre- 
zintă cu caracter de colectivitate, formează în sine o umtate 
perfectă, având centrul său ca focar al vitalităţii, ca punct al 


1) Problema timpului nostru, 1938, pag. 10—11. 

unirii organice a particularităților în sistemă” 1). Avem o comu- 
nitate, atunci când această totalitate umană se concentrează ea 
singură în sine însăş și pentru sine, când ea singură se recu- 
moaşte ca atare, „atât în decursul existenţei sale incontinui, cât 
şi în fiecare perioadă a desvoltării sale”. Timp istorie numeşte 
Alex. Hasdeu „ordinea comunităţii, care se recunoaşte pe ea 
însăş, socotită ca parte. integrantă din viaţa omenirii”, iar istorie 
numeşte el „întregul șir al acestei vieţi, luat ca un întreg 
compus din părţi”. Alex. Hasdeu distinge în istorie oameni 
istorici, oameni mari şi mulţimea anonimă. Omul istoric este 
un om activ, care exprimă atâta spirit din spiritul întregei co- 
munităţi, încât efectele acţiunilor lui nu dispar, ci se menţin şi 
continuă să acţioneze mai departe, chiar după ce el a dispărut. 
Oamenii mari sunt uriaşii omenirii, ce se recrutează din oa- 
menii istorici şi duc pe umerii lor întreaga semnificare a tim- 
pului, tâlmăcind-o celorlalţi prin vorbe şi fapte. „Numele celor 
dintâ; există în plinătatea lor în Istoria timpurilor; numele celor 
din urmă constitue titlul, inscripția timpurilor Îstoriei'2). Oa- 
menii mari sunt reprezentanţii timpurilor trecute şi vestitorii celor 
viitoare, ei sunt organele timpului, ci nu educatorii şi organizatorii 
lui. Oamenii renumiţi ai istoriei sunt ,,numai cei mai credincioşi 
şi mai conştiincioși executori ai adevărului istoric, cărora de 
sus li e dat să simtă și să înfăptuiască, să cunoască şi să rea- 
lizeze bazele, cari, în mod tainic, făuresc spiritul unui anumit 
timp istoric” 3). Cunoscând însă viața numai a oamenilor re- 
numiţi ai istoriei, istoricul nu va putea pretinde că a pătruns 
„Cea mài înaltă taină a vieţii istorice”, căci viața aceasta însăşi 
nu poate fi cunoscută cum trebue, decât dacă îi cunoaşte tot- 
odată și începutul, mijlocul şi sfârşitul, adică trebue să cunoască 
„precis și profund viaţa întregei mulţimi anonime, care activează 
în istorie, deși nu activează pentru istorie. Doar din această 
mulţime se nasc ei și tot în această mulțime se întorc” +). 
Timp, istorie, spirit uman, soartă, libertate proprie şi ten- 
dință către existenţa pentru sine, sunt după Alex. Hasdeu no- 
țiuni solidare: una nu poate fi înţeleasă fără celelalte. „Istoria 
este motorul desvoltării spiritului uman, condiţionat de o soartă, 
de care el depinde și care îi cuprinde toată exteriorizarea sa, 
cu ajutorul libertăţii sale proprii și nevoia sub naturală și 


1) Problema timpului nostru, pag. 4. 
2) Ibid., pag. 5. 
3) Ibid., pag. 6. 
4) Ibid., pag. 9. 

absolută; iar principiul istoriei este tendinţa către existenţă, 
adică din existența în sine către existenţa pentru sine” +). După 
Alex. Hasdeu nu există prezent, ci numai trecut şi viitor, 
fiindcă fiece clipă actuală aparţine sau trecutului sau viitorului. 
Prezentul este fictiv şi noțiunea de prezent este o noţiune lo- 
gică ireală. „Nu se poate despărți prin prezent, spune Hasdeu, 
ceeace a fost de ceeace va fi; fiece clipă sau coincide cu tre- 
cutul, sau aparţine viitorului. Care oscilațiune a pendulului poate 
fi socotită ca un punct imobil între aceşti doi poli ai eternității 
în perpetuum mobile?” 

Istoria se desfășoară după o lege pe care Hasdeu o 
numeşte lege a polarizației, a polarizaţiei atât a axistenţei în 
sine cât şi a existenţii pentru sine. Cu ajutorul acestei legi a 
polarizaţiei se explică cum descoperirile ştiinţifice şi realizările 
practice, cum teoria și activitatea, se manifestă analog până la 
coincidenţă. Astfel opera lui Boecklin şi reforma lui Luther, 
filosofia lui Descartes şi pacea din Westfalia, criticismul lui 
Kant şi Revoluţia franceză, sunt manifestări analoage ale ace- 
luiaş spirit al timpului. „Fiecare idee îşi are confesorii săi. Prin 
urmare, şi fiecare fapt își are înfăptuitorii săi. Conducătorii 
comunității, geniile teoriei şi eroii practicei sunt principalii con- 
fesori ai ideilor şi cei mai de seamă înfăptuitori ai faptelor. 
Astfel apare în istorie sistema de diviziune a muncii între 
oameni ca între membrii unui tot social cari trăesc în armonie. 
Pe toţi îi vedem în acest atelier lucrând amical la o aceeaşi 
masă de lucru: unii — cu sfatul, alții — cu braţele, ș. a. m. d. 
lar totul produs de un acelaș suflu care distribuie fiecăruia în 
parte o altă însărcinare, însă pentru un acelaş lucru” 2). 

Problema timpului său, Alex. Hasdeu o vede, sub influ- 
ența lui Scovorodă, în solidaritatea strânsă dintre ideea de 
umanitate şi cea de naţionalitate, în creaţia culturală, prin res- 
pectarea ideei de umanitate și a celei de naţionalitate. „Sà fii 
naționai în spiritul umanității, să fii umanitar în spiritul națio- 
naltății” 3). Fără neam, cultura nu se poate desvolta, după 
cum ea nu se poate desvolia fără libertate. Prin cultură un 
popor se deosebeşte de alle popoare, în cultură un popor îşi 
manifestă propriul său eu. 

„Cea mai înaltă posibilitate, realitate şi necesitate isto- 
rică”, Alex. Hasdeu o vede în Stat. Statul „este dominarea 


1) Ibid, pag. 7. 
2) Ibid, pag. 9. 
3) Ibid., pag. 34, 

ideei, căreea poporul se supune de bună voe, adică cu bună 
pază a individualităţii sale”. După Alex. Hasdeu „o organizaţie 
„în spiritul umanităţii, în spiritul de rasă şi în acela al naţio- 
nalităţii, există cu adevărat numai în Stat” +). 

Filosofia face parte după Alex. Hasdeu din nevoile cele 
mai esenţiale ale unui popor, fiindcă prin filosofie acel popor 
poate să-şi facă conştient drumul ce-i este predestinat de sus 
şi pe care trebue să-l străbată în viitor. Dar dacă un popor nu 
poate trăi fără filosofie, nu urmează de aici că orice filosofie 
convine unui popor. Alex. Hasdeu citează în această privinţă 
ideea îndreptățită a lui Goluchowski: „E ruşinos pentru un 
popor să nu aibă nici o filosofie şi să dorească, orice filosofie!”. 

Stând, după cum o mărturiseşte el singur, sub influenţele 
lui Scovorodă, Schelling, Goerres, Hegel, Alex. Hasdeu 
aduce totuş, în filosofia istoriei, contribuţii personale, demne 
de menţionat. 

Un alt gânditor care în secolul trecut a adus contribuţii 
interesante în domeniul filosofiei istoriei, este fiul lui Alexandru 
Hasdeu, eruditul de mare prestigiu şi reputaţie, Bogdan Pe- 
triceicu Hasdeu. Născut la 26 Februarie st. v. 1838 la 
Cristinești, după ce urmează liceul la Chişinău, se înscrie la 
Universitatea din Harcov, unde urmează dreptul, dar totodată 
şi anumite cursuri la Facultatea de Litere. Suferind o amară 
desamăgire sentimentală, el intră la vârsta de 16 ani ca vo- 
luntar în armata rusă, continuându-și însă şi studiile universitare. 
După ce termină universitatea, sub impulsul curentelor politice 
şi sociale din Rusia acelei vremi, când reprezentanţi de seamă 
ai diferitelor naţionalităţi militau secret şi subversiv, spre inde- 
pendenja naţională a popoarelor, Hasdeu trece în 1856 în Mol- 
dova, se stabileşte la Cahul, care revenise din nou Moldovei, şi 
acceptă un post de magistrat la tribunalul din acest oraş. El nu 
rămâne însă multă vreme aici, căci, în 1857, îl găsim la laşi, 
luptând entuziast pentru unire. In 1859 este numit profesor 
de istorie la Școala Reală Centrală din laşi, iar după desfiinţarea 
acesteea la gimnaziul internat. Destituit peste câţiva ani din 
învăţământ, din cauza unor amintiri publicate, pe care contem- 
poranii le-au socotit scandaloase, destituit şi din postul de bi- 
bliotecar al universităţii, Hasdeu părăseşte laşii, mutându-se la 
Bucureşti, unde duce o viaţă destul de grea, până când. în 
18604, este numit în Comisiunea Documentală. In 1874 este 


1) Ibid., pag .27. 

numit profesor de filologie comparată la Facultatea de Filo- 
sofie din Bucureşti, iar în 1878 este numit Director al Arhi- 
velor Statului. 

Fiu al Basarabiei, se căsătoreşte cu o româncă din Ţara 
Motilor, călătoreşte de ma: multe ori prin Transilvania, înfun- 
țează cu alţi ardeleni din România liberă societatea „,,Transil- 
vania”, ce avea menirea să întreţie vie conştiinţa naţională în 
Ardeal, precum face parte şi din societatea ,„Românismul”, care 
deasemeni urmărea deşteptarea conştiinţei naționale la Românii 
de pretutindeni, pregătindu-se astfel unirea cea mare ce avea 
să vină. . 
In 1888, Bogdan Petriceicu Hasdeu are nemärginita durere 
să piardă pe fiica sa Iulia, genial înzestrată, care uimise prin 
calitățile ei intelectuale pe profesorii săi de la Paris. Zdrobit 
de durere, Hasdeu găsește o mângâere şi o speranţă în cerce- 
tările spiritiste, căutând astfel să stea în legături cu fiica lui 
adorată, dincolo de lumea materială, în lumea spiritelor. Hasdeu 
moare la 25 August st. v. 1907, în castelul său dela Câmpina. 

Lucrarea în care Bogdan Petriceicu Hasdeu şi-a pus pro- 
bleme de filosofia istoriei este „Istoria critică a Românilor” 
vol. I (1873) şi vol. II (1875), în capitolul intitulat: Reacţiunea 
omului contra naturii. El îşi pune aici problema întinderii teri- 
toriale, a nomenclaturii şi a acţiunii naturii asupra omului. În pri- 
mele două probleme, Hasdeu nu aduce vederi originale. El des- 
crie în legătură cu prima problemă, teritoriile locuite de români la. 
origine, fără a insista asupra influenţii pe care solul ar fi putut 
sro exercite asupra psihologiei poporului român. În legătură cu 
a doua problemă, el studiază nomenclatura, fără a se ridica 
însă deasemeni la o atitudine filosofică. Dar în a treea problemă, 
anume aceea a acţiunii naturii asupra omului, găsim idei ce 
merită să le reținem. Recunoscând influenţele naturii asupra 
desvoltării popoarelor, B. P. Hasdeu nu le recunoaşte totuş 
un rol exclusiv. Dacă ar fi aşa, cum sar explica atunci că 
popoare diferite, trăind pe același teritoriu şi suferind aceleaşi 
influențe naturale atotputernice, nu ajung totuş, cu timpul, la 
o structură fizică şi sufletească similară? Sau de ce popoare 
diferite, care au locuit la intervale de timp acelaşi teritoriu, 
ce şi-a păstrat trăsătunle lui caracteristice, prezintă deosebiri 
fundamentale? Fiindcă, spune B. P. Hasdeu, „este ceva mai 
pe sus de materie” +), un „element viguros”, „o aristocrație a 


1) B. P. Hasdeu, Istoria eritică a Românilor, ed. II, 1874, pag. 172. 

materiei”, pe care el o numeşte ginte. „O națiune presupune două 
elemente constitutive, un pământ şi un neam. Fiecare pământ 
are o natură a sa proprie; o natură pe care nu O poate nimici 
influenţa neamului şi prin care acel pământ se aseamănă cu 
el însuş şi diferă de toate celelalte pământuri. Anglia a :fost 
totdeauna insulă: sub Britani, sub Saxoni, sub Danezi, sub 
Normanzi. Fiecare neam are şi el o natură a sa proprie; o 
natură pe care nu o poate nimici influenţa pământului şi prin 
care acel neam se aseamănă cu el însuș şi diferă de celelalte 
neamuri. Armenii păstrează ceva armenesc stereotip în Franța, 
în Turcia, în Germania, în Itala, în Polonia... Astfel fiecare 
pământ are o idee a sa specială în universalitatea pământurilor 
şi fiecare neam, are o idee a sa specială în universalitatea nea- 
murilor. Aşezându-se vreunul din neamuri pe vreunul din pă- 
mânturi, legătura celor două specialități produce o națiune. U- 
nirea dintre pământ şi neam, pe baza căreea se înalță o naţiune, 
e atât de strânsă, încât pământul răsfrânge în toate ale sale 
imaginea neamului şi neamul răsfrânge în toate ale sale ima- 
ginea pământului. Națiunea astfel formată se aseamănă cu ea, 
însăş mai mult încă decum se aseamănă unul cu altul cele 
două elemente ale sale consecutive, pământul şi neamul, căci 
națiunea este un produs de asemănări”. Sunt o seamă de ele- 
mente care intră în componenţa unei naţiuni, elemente care 
pot fi puse în formule algebrice, a căror aplicare concretă însă 
necesită o muncă titanică. „Exprimând prin N o naţiune oa- 
recare, prin G  gințile constitutive, prin C climele prin câte 
trecuse, prin 6 scăderile elementelor vechi şi prin y adaosul 
elementelor noui, vom vedea că o naţionalitate, dacă în primul 
secol al existenţei sale este N=x G-+yC, în ceilalţi secoli unul 
după altul va fi: 


= (xG— ò)-Hyl— õ)+ yv; 
= (G—25)4-(91-—25)4-2%, 
(2 G—33)-H(y1—38)--3rpm 
= (xG—n5)-Hyl—n5)H-ay," $) 

A atribui climei o influență exclusivă, cum făcea Mon- 
tesquieu, înseamnă a läsa neexplicate o seamă întreagă de fapte. 
Aşa de pildă Montesquieu susține că „popoarele insulare sunt 
mai liberale decât popoarele continentale”, recunoscând însă el 
însuş că Japonia e o țară despotică şi explicând acest lucru cu 


I 


N 
N 
N 
N 


1) Ibid., pag. 174—175. 
2) Ibid., pag. 176. 

faptul că insula e mare! Dar spiritul liberal al Americanilor 
cum poate fi explicat? Dar Elveţia? Nu trebue apoi să trecem 
cu vederea că aproape în fiecare provincie, „cu excepțiunea 
numai doar a zonelor polare, se ciocnesc şi se contrabalansează 
mai multe diferite naturi, a căror varietate scapă totalitatea 
unei națiuni de massa presiunii exterioare” t). Să ne gândim 
de pildă la o ţară, cu configurații geografice diferite, cu munţi 
şi câmpuri, cu fluvii şi litoral maritim: ce influenţe diferite 
nu exercită asupra poporului aceste deosebiri naturale! Nu trebue 
să fim prin urmare unilaterali şi exclusivi, căci orice teorie 
exclusivă întunecă, în loc să lumineze, adevărul. Caracterul 
naţional, forma de guvernare, instituțiile sau o idee mare sunt 
în stare să stăvilească influenţa naturii asupra omului. O idee 
mare se întruchipează întrun om mare. Să ne gândim la expan- 
siunea cuceritoare a Arabilor în evul mediu, al căror imperiu 
se întindea de la Himalaia până la Atlantic, exercitând in- 
fluenţe dintre cele mai mari, nu numai în domeniul politic, ci 
şi în cel ştiinţific, literar şi artistic! Să ne gândim la Mohamed, 
la Alexandru cel Mare, la Napoleon! Idei mari implicând 
oameni mari. 

„Natura, spune B. P. Hasdeu, nu ucide hberul arbitru, 
nu împiedică progresul, nu popreşte realizarea celor mai fru- 
moase tendinţe ale unei naţiuni; dar ea le imprimă o direcţiune, 
o direcţiune adesea întreruptă şi apoi reînodată din interval în 
interval; o direcțiune ce nu poate fi aceeaş la Tamisa şi Bosfor, 
în Urali şi Ande; iar supra-direcțiunea tuturor direcţiunilor 
climaterice parţiale, precum şi toate câte rămân nestrăbătute 
pentru cugetul omului, este în Providenţă''2). 

Există oameni superiori şi popoare superioare, există oa- 
meni mari şi popoare alese, operă a selecțiunii providențiale. 
Dar o selecţiune providenţială care nu exclude liberul arbitru 
şi responsabilitatea morală. Determinarea pe care o exercită 
providenţa însă, nu este necesară, ci oferă omului numai posi- 
bilitatea de a tinde către civilizaţie şi progres, lăsând în grija 
lui răspunderea de a tinde sau nu. „Pentru om, spune B. P. 
Hasdeu, o civilizaţie fatală nu există, precum nu există pentru 
el o fatală bestialitate. Tinzând, el. ajunge mai mult sau mai 
puțin, în proporție cu gradul tinderii şi cu intensitatea resistenții 
din afară: însă nu ajunge fără să tindă, stăpân fiind a tinde 


1) Ibid., pag. 180. 
2) Ibid, pag. 181. 

sau a nu tinde. Selecţiunea providenţială nu distruge liberul ar- 
bitru uman şi nu înlătură responsabilitatea morală” +). Aşadar, 
„progresul uman e numai posibil, nu necesar” 2), după cum şi 
„superioritatea, este numai posibilă, nu necesară” 3). 

După B. P. Hasdeu nu mai încape discuție că există 
o deplină compatibilitate între selecţiunea providenţială şi li- 
berul arbitru. „Intro gintă, ca şi'n totalitatea umanităţii, selec- 
ţiunea providenţială ajută pe om de a păşi înainte, îl ajută 
foarte mult, îl ajută necontenit, îl ajută pretutindeni, însă nu-l 
sileşte să meargă” +). Providența are deci grijă de soarta omului, 
dar nu mai puţin şi omul îşi are răspunderea lui în felul cum 
Îşi organizează existența. Providența nu sa mulțumit numai să 
creeze pe om şi apoi să-l abandoneze soartei lui, ci ea îi poartă 
mereu de grijă. „Progresul s'ar fi oprit... pe o treaptă destul 
de inferioară, cât se cerea pentru stricta îndestulare a bunului 
trai material al omului, dacă tot Divinitatea nu venia din când 
în când să acorde unor ginţi, unor popoare, unor oameni pri- 
vilegiul unei aptitudini providenţiale, de unde apoi, după cum 
un singur geniu împinge înainte un popor întreg, tot astfel un 
singur popor, o singură ginte, împinge înainte umanitatea. Această 
acţiune a Providenţei, deşi continuă, totuş nu impune umanităţii, 
ginții, poporului sau individului vre-o direcţiune necesară, ci-i 
facilitează numai posibilitatea de a merge mai bine sau mai 
iute, posibilitatea de a ajunge mai sus sau mai departe, posi- 
bilitatea de a lupta cu succes contra naturii, o simplă posibilitate, 
rămânând în responsabilitatea omului de a-şi împlini misiunea 
sau a o neglija, a face mai mult sau mai puțin, a se ridica 
sau a cädea” 5). 

B. P. Hasdeu scoate apoi în relief rolul imens pe care 
l-a jucat adaptarea în desvoltarea omenirii. Lipsa părului pe 
corp, „secundată de un cerebru plin de puternice facultăţi la- 
tente”, l-a dus pe om la necesitatea de a se îmbrăca şi a-şi 
construi locuinţe, dar şi de a se mişca dintr'o localitate într'alta. 
„Invelindu-ne în blăni la nord, îmbrobodindu-ne în uşoare ţe- 
seturi la sud sau despuindu-ne sub tropice, durându-ne edificii 
de granit sau adăpostindu-ne în umbrare de frunză, variind până 
la infinit regimul vestimentar şi arhitectonic în măsura condi- 


1) B, P. Hasdeu, Reacţiunea omului contra naturii, pag. 14. 
2) Ibid., pag. 14. 

3) Ibid.. pag. 16. 

4) Ibid., pag, 18, 

5) Ibid., pag. 19—20, 

țulor circumfuse, noi prosperăm pretutindeni până la polul în- 
gheţat, pe când biata maimuţă, prototipul nostru anatomic, piere 
de ftizie nu mai departe decât în Paris sau în Londra. Fără 
posibilitatea aclimatizării omenimea ar fi rămas pururea în 
faşă... 1). 

B. P. Hasdeu dovedeşte o vastă stăpânire, am putea 
zice suverană, a literaturii din vremea lui în legătură cu pro- 
blemele pe care şi le punea, însuşindu-şi ideile ce i se păreau 
întemeeate, dar supunându-le unui serios examen critic. Wallace, 
Darwin, Littre, Lubbock, Spencer, gânditori cu renume în acea 
vreme, îi erau familiari. 

Dar gânditorii români cari au adus contribuţiile cele mai 
interesante în filosofia istoriei, sunt: Xenopol, Iorga, Pâr- 
van şi Drăghicescu. 


1) Ibid., pag. 20, 

A. D. Xenopol 
Născut la 23 Martie st. v. 1847 la laşi, Xenopol face 


studiile secundare în acelaş oraș, apoi în 1807, cu ajutorul unei 
burse acordate de societatea ,„Junimea”, pleacă în Germania, 
la Berlin, unde urmează regulat prelegeri filosofice, juridice şi 
istorice. La istorie, el audiază pe Mommsen, Curtius, Ranke 
şi Gervinus, adică pe cei mai reputați istorici ai (Germaniei 
din acea vreme. În 1871 îşi dă și doctoratul în drept și docto- 
ratul în istorie. Intors în ţară el este numit în acelaș an procuror 
de secţie la Tribunalul din lași, în 1876 fiind înaintat prim 
procuror la acelaș Tribunal. In 1878, Xenopol se retrage din 
magistratură, din cauza unei neînţelegeri cu procurorul general, 
dedicându-se profesiunii de avocat, pentru ca în 1883 să fie 
numit profesor de Istoria Românilor la Universitatea din lași. 
Xenopol mărturisește că practica și teoria dreptului i-au folosit 
mult pentru tratarea Istoriei, „căci judecata juridică este în- 
dreptată asupra unor fapie omenești și se deprinde cu înche- 
garea lor, care este, adeseori, stăpânită de o altă logică de 
cât aceea a înlănţuirei ideilor curate şi anume logica dreptului 
se îndreaptă mai mult după aceea a faptelor, care nu totdeauna 
e aceea a ideilor. Apoi ideia dreptului este aceea care străbate 
istoria dela un capăt la altul, căci ce sunt frământările popoa- 
relor, decât năzuinţe de a realiza ideea dreptului sau de a apăra 
această idee atât în relațiile dintre popoare, cât şi în acelea 
dintre clasele sociale? Insfârşit, nu este cu putință de înţeles 
viaţa lăuntrică a popoarelor, fără cercetarea așezămintelor lor, 
care toate sunt întemeiate pe raporturi juridice” 1). 

Având despre cariera de profesor universitar o nobilă 
idee, Xeropol nu se mulţumi numai de-a face cursuri, ci totodată 


1) A. D, Xenozol, Istoria ideilor mele, în „Studii şi Documente Lite- 
rare“ de 1, E. Torouţiu, vol. IV, 1933, pas. 387—388, 

începu o rodnică activitate ştiinţifică, concepând, între alte lu- 
crări, acea „Istorie a Românilor” care înseamnă un mare eve- 
niment ştiinţific în istoria istoriei Românilor. Dela probleme 
de istorie propriu zisă, Xenopol trece la probleme de filosofia 
istoriei, publicând în 1899 Les principes fondementeaux de 
l'histoire, tradusă şi publicată în 1900 şi în limba română. Adânc 
refăcută, această lucrare apare în 1908 la Paris întro nouă 
ediţie sub titlul: La Théorie de l'histoire. O seamă de studii, 
publicate în diferite reviste române şi străine, precum şi diferite 
comunicări făcute la Academia Română, precizează şi adân- 
cesc concepţia lui despre istorie. Ales mai întăi membru co- 
respondent al Academiei Române, apoi membru activ, Xenopol 
este ales în 1914 membru corespondent al Institutului Franţei, 
o dinstincţie pe care n'o mai primise până la el nici un român. 
Xenopol moare în Bucureşti la 14 Februarie st. v. 1920. 

Prin opera sa filosofică, deşi puţin cunoscută la noi 
în țară, Alexandru Xenopol stabilește contactul indiscutabil între 
filosofia română şi cea străină. Istoric şi gânditor de reală 
valoare, ne-a dat una din cele mai de seamă cercetări a fun- 
damentelor istoriei. Făcând deosebire principială între structura 
teoretică a științelor naturei şi structura teoretică a ştiinţelor 
istorice, Xenopol se apropie în concepția sa de -filosofii ger- 
mani Windelband şi Rickert. 

Unii gânditori au încerrcat să stabilească caracterul istoriei, 
pornind dela o anumită concepție metafizică ori dela un anumit 
ideal logic, un procedeu care după Xenopol este complect eronat, 
căci problemele fundamentale care constitue după el obiectul 
istoriei — scopul, principiile şi metoda istoriei — pot fi do- 
bândite în particularitatea lor logică numai dacă se analizează 
empiric ştiinţa istoriei aşa cum a fost ea practicată până acum 
de marii istorici ai omeniei. 

Xenopol îşi construeşte concepţia lui despre istorie având 
ca bază epistemologică cunoştinţa câpie, care după el redă 
adecvat şi netransformat existența empirică. Cunoştinţa este 
după el o câpie a realităţii. Ştiinţa e „reproducerea intelectuală 
a universului: ea este reflexul realităţii în înţelegere; proectarea 
rațiunii lucrurilor în raţiunea umană” 1), „reflexul universului 
în spiritul nostru” 2); spiritul e „oglinda fidelă” a realităţii. 
Adevărurile ştiinţei sunt imuabile şi eterne — căci „ştiinţa nu 


1) Théorie de l'histoire. pag. 30, 
2) Ibid., pag, 35, 

este o creaţie a spiritului nostru, cum e arta de exemplu, ea 
îşi are existenţa sa supra-temporală şi supra-spaţială — o ordine 
obiectivă. absolută. În concepția lui Xenopol spaţiul şi timpul 
nu sunt forme ă priori ale sensibilităţii aşa cum susţinea Kant, 
căci dacă ar fi aşa, istoria ar deveni o imensă fantasmagorie, 
ci sunt forme reale, obiective, prin care se manifestă realitatea 
însăşi. Lucrurile nu sunt întinse şi nu curg în timp, fiindcă o 
sensibilitate le-ar percepe ca atare, ci ele sunt intinse în ele 
însele şi durează real în timp, — cu alte cuvinte realitatea este 
spaţială şi temporală. 

Spaţiul şi timpul sunt după Xenopol „,cadre” de manifes- 
tare a realităţii. Timpul are însă şi o altă însuşire: „el poate 
da încă anumitor forţe posibilitatea de a exercita acţiunea lor 
transformatoare, în vreme ce el se scurge” 1). În teoria sa, această 
însuşire a timpului constitue criteriul după care faptele succesive 
se deosebesc de faptele de repetiție. Nici un fapt în univers nu 
se repetă identic a doua oară. Totul variază, se transformă. 
Universul este un nesfârşit proces de prefaceri în spațiu şi 
în timp. 

Faptele din univers se împart în două categorii: în fapte 
de repehție şi în fapte de succesiune. Faptele de repetiție sunt 
după Xenopol acele fenomene spaţiale şi temporale asupra că- 
rora forţele naturale modificatoare nu exercită o acţiune esenţială. 
Faptele de succesiune sunt fenomenele care se succed, care 
sufăr schimbări, devin altele prin influenţa diferitelor forțe exer- 
citate în timp asupra lor. La cele dintâi, spiritul omenesc cer- 
cetează comunul, similarul, identicul, fiindcă aceste fapte îi 
expun această latură a lor, iar la celelalte particularul, distinctul, 
unicul, fiindcă aceasta e ceeace i se oferă. Există desigur fapte de 
tranziție între aceste două categorii deosebite, fără însă ca prin 
aceasta să dispară deosebirea principială dintre ele. „Succesiunea 
nu poate fi niciodată uniformă, iar uniformitatea nu poate constitui 
niciodată o succesiune” 2). Această deosebire o întâlnim atât în 
domeniul spiritului cât şi în acela al naturei. Nu se poate afirma 
că faptele de repetiție sunt totdeauna naturale şi cele succesive 
întotdeauna sufleteşti, căci de exemplu ştiinţe din domeniul na- 
turei materiale, ca geologia ori paleontologia, cercetează tocmai 
modul cum s'au transformat fenomenele, şi ştiinţe din domeniul 
spiritului, psihologia, logica matematica, economia politică, drep- 


1) Ibid., pag. 2. 
2) Ibid, pag. 5. 

tul — se ocupă cu fenomene de repetiție. Se poate spune cel mult 
că faptele naturii materiale se transformă mai încet decât faptele 
naturii sufleteşti. Deosebirea dintre fenomenele materiale şi cele 
sufleteşti constă în raportul pe care îl au ele față de spaţiu şi de 
timp şi după acest raport stabileşte Xenopol patru grupe de 
fenomene: 1) Fenomene a căror universalitate se întinde atât în 
timp cât și în spaţiu, ca de pildă în domeniul naturii materiale, 
învârtirea planetelor în jurul lor înşile şi în jurul soarelui, 
fluxul şi refluxul, apariția şi dispariţia vegetației — iar în 
domeniul spiritului, faptele psihologice şi cele logice, fenomenul 
cererii şi al ofertei, etc. Caracterul acestor fenomene e că ori- 
unde şi oricând s'ar întâmpla, ele se întâmplă absolut în acelaş 
chip, căci timpul şi spaţiul nu exercită asupra lor nici o influenţă 
sensibilă. 2) A doua categorie de fenomene cuprinde pe acelea 
cu o temporalitate universală, dar cu o spaţialitate individuală, 
ex.: înclinarea axei globului nostru pe eliptică, inelele planetei 
Saturn, eclipsele parcurse de comete, etc. Sunt fenomene care 
se repetă mereu în acelaş chip, dar care se întâlnesc numai în- 
tr'un singur punct al spaţiului. 3) Grupa a treia cuprinde acele 
fenomene care sunt caracterizate printr'o spațialitate universală, 
dar printr'o temporahtate individuală, de ex.: flora şi fauna 
globului terestru care nu s'a întâmplat decât o singură dată în 
decursul timpului şi nu va mai reveni vreodată. Spaţialitatea uni- 
versală a acestor fenomene este deci egală cu spaţialitatea terestră, 
dar aceasta nu este un argument, spune Xenopol, împotriva exis- 
tenţei autonome a acestei grupe, căci nu faptele sunt de vină ci 
mărginita noastră cunoştinţă, care nu poate ști ce se întâmplă pe 
celelalie planete. 4) In fine a patra grupă este aceea a fenome- 
nelor care și spaţial şi temporal sunt individuale. Acestea cad, 
în domeniul istoriei propriu zise. Ele ocupă un anumit timp, se 
întâmplă odată și nu se mai repetă, de pildă: civilizaţia egip- 
teană, năvălirile barbare, imperiul lui Napoleon, etc. 

Primele două grupe sunt formate din fapte de repetiţie, 
iar cele două din urmă, din fapte unice. Această deosebire pe 
care o face Xenopol între faptele de repetiţie şi cele de suc- 
cesiune, constitue după el și fundamentul clasificării ştiinţelor. 

Încercările de clasificare a ştiinţelor, care pornesc dela 


faptul că există două realități deosebite — materie şi suflet — 
şi deci împart ştiinţele în două grupe: a) științe cosmologice 
şi b) ştiinfe noologice, — păcătuesc, spune Xenopol, căci „„re- 


unesc ceeace trebue să fie separat și separă ceeace trebue să 

fie reunit’ 1). Deosebirea între materie şi spirit nu poate fi 
menţinută, căci de ex.: forţele, gravitatea, electricitatea, etc., 
sunt ca şi sufletul nespaţiale şi netemporale, iar realitatea su- 
fletească nu ə imaterială decât în propria noastră ființă; feno- 
menele sufleteşti sunt perceptibile numai după ce au îmbrăcat 
anumite forme materiale. Xenopol, văzând că deosebirea ma- 
terie-suflet nu poate constitui o bază de clasificare a ştiinţelor, 
pleacă dela cele două categorii de fenomene -— de repetiție 
şi de. succesiune — evitând astfel neajunsurile clasificărilor 
obişnuite. 

Cu faptele din prima categorie — materiale şi sufleteşti — 
se vor ocupa științele teoretice, științele care stabilesc legi; 
iar fenomenele care se transformă în timp — materiale şi su 
fleteşti — vor face obiectul științelor istorice. Astfel Xenopol 
obține următoarea clasificare: 


fizica, chimia, astronomia, 


a) Ale materiei biologia şi fiziologia 


I. Științe teoretice 


(fenomene de repetiţie) Matematica, psihologia, lo- 


b) Ale spiritului | gica, ec. politică, dreptul, 
sociologia statică, etc. 


Geologia, paleontologia, 


a) Ale materiei teoria descendenței. 


II, Ştiinţe istorice l 
(fenomene succesive} i Istoria, cu toate ramifica- 


b) Ale spiritului țiile ei, istoria politică, a 
artelor. a literaturei, a 
ştunțelor economice, etc, 


Xenopol numeşte ştiinţele istorice astfel clasificate, şi stiinte 
istorice reale, căci se ocupă cu fenomene reale care se transformă, 
spre deosebire de științele istorice ideale, care se ocupă cu stră- 
duințele pe care le-a depus omenirea în diferite domenii pentru 
găsirea adevărului, cu „succesiunea ideilor noastre despre fe- 
nomene”. 

Istoria reprezintă după Xenopol unul din cele două moduri 
de concepere a lumei: modul de repetiţie şi cel succesiv. În 
sens larg, obiectul istoriei e tot ceeace sa schimbă, se transformă 
în timp, fie fapte materiale, fie sufleteşti. Realitatea nu poate 
fi stăpânită teoretic numai prin cunoştinţa care descoperă fe- 
nomene de repetire şi stabileşte legi, ci și cu ajutorul cunoștinței 


1) Ibid., pag. 22, 

istorice, care cercetează fenomene succesive şi stabileşte ade- 
văruri. 

Analizând în ce „constă structura logică atât a repetiției 
cât şi a succesiunei, Xenopol constată că legile descoperite de 
ştiinţele exacte nu dau o explicare cauzală a fenomenelor, nu 
arată dece şi cum se întâmplă fenomenele. Domeniul legilor 
cauzale nu trebue confundat cu acela al legilor în genere, care 
„constată modul de îndeplimre a unui fenomen”. In domeniul 
fenomenelor de repetiție sunt aşa de rare explicările cauzale, 
încât „explicarea pare un lux pe care ni-l putem îngădui pentru 
anumite chestiuni” 1), dar nu pentru toate. Progresul ştiinţelor 
nu este în funcţie de cercetarea cauzelor fenomenelor cari al- 
cătuesc obiectul lor, căci ştiinţele care neglijează explicarea 
cauzală, de pildă chimia, optica, progresează mai repede, decât 
cele care caută să stabilească cauzele fenomenelor, cum e me- 
dicina. 

Noţiunea de cauză, deşi una din noțiunile fundamentale ale 
ştiinţei, este totuș una asupra căreia domneşte cea mai mare 
confuzie, căci se confundă cauza, sau cu forța, sau cu una 
din condițiile ei; două elemente diametral deosebite, care nu 
lipsesc din nici o noţiune cauzală. Într'o explicare cauzală com: 
plectă e nevoie după Xenopol, să fie cunoscut mai întâi chipul 
de acţionare a forței în ea însăşi; şi în al doilea rând chipul 
de acţionare a ei asupra condiţiilor. Noţiunea de cauzalitate e 
deobiceiu rău înţeleasă chiar şi atunci când e vorba. de aplicarea 
ei la explicarea fenomenelor de repetiţie, susținându-se că ar 
exista o durată, oricât de mică, dela apariţia cauzei până la 
producerea efectului. Ceeace este o eroare, spune Xenopol, 
căci, „pentru faptele pentru care timpul joacă rolul pasiv de 
a le îngădui să se producă în curgerea lui, cauza este coexis- 
tentă cu efectul, se naşte în acelaş moment cu el, îl însoţeşte 
în toată durata producerei lui şi dispare odată cu el''2). la 
mișcarea de revoluţie a planetelor în jurul soarelui şi a rotației 
lor în jurul lor însele, în aceea a atracției reciproce a corpurilor, 
etc., (fenomene de repetiţie) există simultaneitate între cauză 
şi efect. Acelaş lucru se întâmplă şi cu căldura, unde efectul 
pare să urmeze temporal cauzei. Pare numai, căci în realitate 
cauză şi efect sunt fenomene simultane. ,,Caracteristica esen- 
țială a cauzalităţii de repetitie, este concomitenţa cauzei şi 


1) Ibid., pag. 44. 
2) Ibid, pag. 58, 

a efectului” 1). Altă caracteristică a faptelor de repetiție este 
aceea că determinările cauzale pot fi subsumate totdeauna le- 
gilor cauzale. Şirul fenomenelor cauzale de repetiție, fiind foarte 
scurt, explicarea se lovește foarte curând de cauzele ultime. 
Explicarea cauzalităţii fenomenelor de repetiţie întâlneşte foarte 
curând inexplicabilul: „în domeniul repetiției necunoscutul în- 
conjoară foarte de aproape cognoscibilul”. 

Cauzalitatea fenomenelor de repetiție se deosebeşte fun- 
damental de cauzalitatea fenomenelor de succesiune, care au cu 
totul alte caracteristice. In primul rând, ele întâmplându-se în 
timp, determinarea cauzală va îmbrăca o formă temporală. Apoi 
înlănțuirea lor find succesivă, explicarea cauzală trece dela 
fenomen la fenomen, putând ajunge până la origina, speţei umane, 
ori a universului însuşi. Xenopol dă ca exemplu, în acest sens, 
domnia regelui Carol I din dinastia Hohenzollern. Cauza acestei 
domnii se află în hotărârea divanurilor ad-hoc de a aduce o 
dinastie străină. lar ceea ce a silit pe Români să aducă un 
principe de dinastie străină a fost instinctul de conservare a 
speţei. Altă cauză a fost instabilitatea domniilor de până atunci, 
provocate de amestecul Turcilor în Principate. Se poate merge 
astfel cu explicarea cauzală până la întemeerea Principatelor, 
ocuparea Daciei de către Traian, etc., până la originile so- 
cietăţii. 

Xenopol recunoaşte că şi în domeniul fenomenelor de 
succesiune sunt fapte care nu pot fi explicate: acelea care au 
drept cauză personalitatea sau hazardul. Căci personalitatea şi 
hazardul sunt mistere de nepătruns. E după Xenopol un mister 
de nepătruns apariția întemeietorilor de religii — Buda, Con- 
fucius, Moise, Isus, Mohamed, Luther. Calvin, etc., aceea a 
marilor cuceritori: ca: Ramses I, Alexandru-cel-Mare, Cezar, 
Carol-cel-Mare, Wilhelm Cuceritorul, Napoleon, a marilor le- 
gislatori: Minos, Lycurg, Solon; aceea a artiştilor: pictori, sculp- 
tori, arhitecţi, etc. Alt factor misterios în istorie e hazardul, 
de pildă iarna grozavă în timpul când Napoleon pătrundea cu 
armatele în inima Rusiei. Totuşi fiindcă acţiunile unice datorite 
marilor personalități şi hazardului. se exercită şi prin mediul 
unor condiţii generale, ele pot avea o explicare cauzală în timp, 
putându-ne asifel ridica până la originile societăţilor. 

Făcând deosebire radicală între cauzaliiatea, faptelor de 
repetiţie și a celor de succesiune, Xenopol susține că şi cele 


1) Ibid., pag, 63, 

două grupe de ştiinţe corespunzătoare, trebue să aibă o struc- 
tură logică deosebită. Ceeace imprimă unor fapte caracterul lor 
de singuralitate, de particularitate — şi acestea formează obi- 
ectul unui întreg grup de ştiinţe, ştiinţele istorice — este timpul, 
o formă obiectivă care individualizează fenomenele reale. 

Ştiinţele istorice, cercetând particularul, individualul, unicul, 
nu vor urmări stabilirea de legi, aceasta fiind o imposibilitate, 
căci individualul se transformă în timp. Pe acest motiv, s'a con- 
testat istoriei caracterul de ştiinţă pe de o parte, iar pe de altă 
parte, s'a încercat căutarea unui factor logic care să îndeplinească 
în istorie rolul pe care-l joacă în ştiinţele exacte noţiunea de 
lege. Rickert şi Windelband văd acest element logic în noţiunea 
de valoare. Xenopol, deşi de acord cu aceşti gânditori în ceeace 
priveşte principiile logice ale istoriei, nu acceptă acest factor 
constitutiv al istoriei ca ştiinţă, căci, spune el, noţiunea de va- 
loare având rol selectiv, ea nu este specifică istoriei, ci e 
comună tuturor ştiinţelor, orice ştiinţă fiind obligată să distingă 
ceeace e important de ceeace nu e, ceeace merită să fie cer- 
cetat de ceeace nu merită. Valorile, nici în sensul de valori cul- 
turale, nu pot fi după Xenopol elementul logic capabil să în- 
temeieze istoria ca ştiinţă, căci valorile culturale sunt de ori- 
gină etică şi adevărul nu poate fi fundat cu ajutorul binelui. 
Apoi. valorile sunt subiective şi variabile, pe când adevărul 
este etern, imuabil. Factorul logic fundamental în ştiinţele isto- 
rice nu este, după Xenopol, noţiunea de valoare, ci noţiunea 
de serie. 

Analizând asemănările şi deosebirile care există între no- 
țiunea de lege şi cea de serie, Xenopol ajunge la următoarele 
concluzii: legea e „fenomenul generalizat”, ea exprimă raporturi 
constante şi universale, ceeace fenomenele au comun şi nesupus 
acţiunei timpului, pe când seria are ca obiect fapte individuale 
ce se înlănţuesc succesiv în timp. O serie are un început, un 
mers progresiv ori regresiv şi îşi primeşte numele dela ultimul 
ei inel. Ceeace în istoria Franţei se cunoaşte sub numele de 
puterea absolută, e o serie de fapte istorice, cari au început cu 
Ludovic al VI-lea, şi se termină cu Ludovic al XIV-lea. Ra- 
porturile exprimate de lege nu au de a face cu timpul, pe când 
seria e indisolubil legată cu timpul. Altă deosebire între lege 
ŞI serie e aceea că pe când cea dintâi distruge particularitatea 
fenomenelor, cea din urmă „nu distruge faptele cari au ajutat 
s'o formeze”. Legea subsumează fenomenele, distrugându-le par- 
ticularitatea, pe când seria le înglobează, menţinând-o. Ana- 

logia dintre serie şi lege stă în facultatea lor de generalizare. 
Amândouă sunt mijloace de stăpânire a realităţii. Serile ca și 
legile poi fi subordonate altor serii mai generale, mai cuprin- 
zătoare. Seriile stau în raporturi de înglobare a părţilor la întreg 
şi acest raport de înglobare constitue sistematicul ştiinţelor isto- 
rice, care, în ce priveşte puterea de unificare a adevărurilor, 
poate rivaliza cu drept cuvânt cu sistemul ştiinţelor pozitive. 

Metoda logică a ştiinţelor istorice va fi o metodă specială 
care „constă în descoperirea necunoscutului individual cu ajutorul 
cunoscutului individual” şi pe care Xenopol o numeşte metoda 
inferenţei. Inducţia şi deducția — metodele ştiinţelor exacte — 
au în istorie o aplicare foarte restrânsă. Inferența urmărește 
totdeauna individualul şi-l exphcă cu ajutorul generalului. Cu 
ajutorul ei istoria descoperă fapte necunoscute cu ajutorul faptelor 
cunoscute, şi mai ales cauzele sau efectele necunoscute ale 
faptelor trecute. Oprirea inactivă a lui Hanibal în faţa por- 
lor Romei e un fapt cunoscut. Dar ce l-a determinat pe marele 
general să nu ocupe Roma? lată o întrebare foarte interesantă, 
căreea „istoria trebue să-i răspundă. Ceeace l-a oprit, a fost 
caracterul lui nehotărit. Ideea generală, că „lipsa de energie 
stăpâneşte câteodată tocmai naturile cele mai îndrăsneţe”, e 
ceeace stabileşte legătura dintre cauză și efect, ambele indivi- 
duale. Inferenţa poate fi, după Xenopol: a) „ascendentă, când 
faptul care trebue stabilit precede pe cel care ajută să-l des- 
copere”, b) „laterală, când faptul necunoscut coexistă cu cel 
cunoscut” şi c) „descendentă, când un fapt cunoscut ne face 
să conchidem existența unui fapt posterior” 1). Inferenţa „este 
metoda istoriei per excellentiam”. 

Acţiunile istorice sunt determinate după Xenopol pe de 
o parte de factori constanţi, pe de altă parte de factori varia- 
bili. Din prima categorie, fac parte rassa, caracterul național 
şi continuitatea intelectuală, factori cari derivă unul din altul. 
Rassa ca organism psihologie condiţionează unitar manifestă- 
rile spirituale ale popoarelor, care îi aparţin. Caracterul naţional 
e un mănunchiu de însuşiri fundamentale, altoiri pe „fondul 
inalterabil al rasei”. El își are origina în lupta pe care o duce 
rassa cu împrejurările externe, este, cum spune Xenopol, „fondul 
rassei în marș sub presiunea evenimentelor” 2). Prin continui- 
tatea intelectuală Xenopol înţelege continuitatea spirituală a unui 


1) Ibid., pag, 469. 
2) Ibid., pag, 184. 

popor, tendinţa lui de a păstra legăturile cu trecutul, reacţiunea 
lui împotriva inovaţiilor. Viaţa popoarelor atârnă de condiţiile 
fizice în care trăesc; astfel un popor va fi maritim, altul in- 
dustrial, altul agricol. Pe suprafaţa globului nu există două 
popoare cu aceeaşi constituţie organică şi psihică, căci nu există 
două ţări cu medii identice. De aceea desvoltările popoarelor 
nu pot fi prinse în raporturi constante şi universale. Ceace în- 
seamnă că nu există legi istorice. A vorbi de legi istorice, 
înseamnă a împerechia două noţiuni contradictorii, căci legea 
exprimă ceva constant şi universal, iar noţiunea de istorie ex- 
primă ceva schimbător şi individual. 

Factorii constanți, spune Xenopol, nu trebue înţeleşi ca 
fenomene istorice ce pot fi subsumate anumitor legi, cum face 
Th. Buckle, care „confundă condiţule fizice ale desvoltării 
omenirei cu principiile ce cârmuesc această desvoltare însăşi”. 
Acesta susține în adevăr că orice civilizație iea naştere în re- 
giunile foarte călduroase și bogate, care prin hrana lor abun- 
dentă determină sporirea populaţiei cu fenomenul însoțitor, îm- 
bogăţirea câtorva şi sărăcirea mulțimilor cât şi naşterea castelor 
şi a robiei, crezând că a descoperit în chipul acesta o lege isto- 
rică. Buckle e însă contrazis de realitate, căci, de exemplu, în 
China, deși e o ţară cu climă caldă și ţinuturi fertile şi populate, 
nu există caste şi robie. La fel greşeşte Buckle când susține că 
arta italiană şi spaniolă s'a desvoltat sub influenţa erupțiilor vul- 
canice din aceste regiuni, care ar fi desvoltat puterea de imaginaţie 
a acestor popoare. Dece însă această înflorire n'a existat şi pe 
vremea Romanilor, căci condițiile fizice erau aceleaşi? Dece 
artele au azi o deosebită înflorire în Franţa şi Germania, unde 
nu există cutremure şi erupții vulcanice? Alt gânditor, care 
crede că a reuşit să descopere legi istorice, Herder, afirmă 
că civilizaţia s'a născut în Orient şi de acolo se mişcă spre 
Occident. E un adevăr valabil pentru civilizaţia veche, dar 
azi civilizaţia se mişcă invers, dela Occident spre Orient. 

Xenopol vede cauza tuturor transformărilor pe care le-a 
suferit omenirea în forța care dă naştere tuturor fenomenelor 
variate din univers, în evoluție. Această forţă s'a exercitat la 
început numai asupra materiei neînsuflețite, mai târziu şi asupra 
spiritului. Evoluţia spiritului, obiect al istoriei propriu zise, are 
caractere specifice. Desvoltarea vieţii sufleteşti se face prin 
„unde cari se dau înapoi, pentru a înainta din nou”, În do- 
meniul spiritului formele vechi şi cele noui de viaţă se între- 
pătrund. Progresul omenirii a fost şi e constant, deşi desvoltarea 

ei a suferit uneori. Xenopol împărtăşeşte eterna idee a lui Pascal 
că „întreaga serie de oameni din timpul veacurilor nesfârşite, 
trebue socotită ca un singur om care trăeşte mereu şi învaţă 
continuu”. [La baza evoluţiei spirituale a omenirii se află tendinţa 
de dominare a naturii, omul caută să stăpânească natura spre 
a o supune nevoilor lui multiple. 

Desvoltarea spintuală progresivă a omenirii se face prin 
elementele superioare. Xenopol formulează legea că desvoltarea 
în omenire are loc „sus şi de sus în jos”. 

Evoluha e o forţă reală care stă la baza universului şi 
căreea se supun deopotrivă materia anorganică, cea organică 
şi spiritul. În toate aceste domenii ea acționează cu ajutorul 
altor forţe speciale secundare, pe care Xenopol le numeşte 
auxiliari. evoluţiei. Forţele auxiliare în domeniul spiritului sunt: 
mediul intelectual, instinctul de conservare a individului şi a speței 
— care se încorporează în fenomenul luptei pentru existenţă, 
în acela al expansiunei şi imitaţiei — individualitatea şi 
hazardul. Prin mediu intelectual Xenopol înţelege atmosfera 
spirituală în care trăesc şi se desvoltă popoarele, mediul cul- 
tural sub influența căruia germinează ideile în toate domeniile. 
Sub influenţa puternică a acestei forţe, pot pieri chiar rasse de 
oameni, cum a pierit rassa oceanică, venită în contact cu civi- 
lizaţia pe cari o aduseseră aci Europenii. Apoi arta greco- 
romană a dispărut sub influența creştinismului. Xenopol de- 
fineşte mediul intelectual ca o „combinare”, un „„rezultat” „al 
tuturor manifestărilor vieţii spiritului, moravuri, religie, instituţii 
politice şi sociale, literatură, drept, morală, arte şi ştiinţe”, ce 
„se condiţionează reciproc”. 

Instinctul de conservare a individului şi a speţei mani- 
festă mai întâi tendința de expansiune. Puterea de expansiune 
este „tendința oamenilor de a-şi întinde stăpânirea asupra se- 
menilor lor” 1), şi această stăpânire se obţine fie prin lupte, 
fie în mod paşnic, ca de ex.: transformarea monarhiei în mo- 
narhie absolută, naşterea aristrocraţiei, etc. şi poate fi exten- 
sivă, adică răspândită în spaţiu, şi intensivă, adică de lungă 
durată. Expansiunea acţionează ca şi evoluţia „prin valuri pro- 
gresive şi regresive’. Când întâlneşte obstacole, pe care trebue 
să le învingă, ea devine luptă pentru existenţă, — luptă în 
care victoria e de partea celor tari, adică înzestrați cu „anumite 
calităţi particulare care corespund mai bine condiţiilor de exis- 


1) Ibid,, pag, 246, 

tenţă” din timpul şi locul unde se dă lupta. Factorul care ho- 
tărăşte lupta în organizaţiile omeneşti, spre deosebire de cele 
animale, este totdeauna gândirea, „elementul intelectual”. În 
legătură cu lupta pentru existență Xenopol formulează două 
legi absiracte. Prima: „Ea are drept urmare moartea ele- 
meniului învins, dacă el nu poate fi asimilat de elementul 
victorios”. A doua: „Ea dă naştere la noui produse intelectuale, 
dacă elementele între care se dă ea pot intra în combinare” 1). 

Altă manifestare a instinctului de conservare e şi tendinţa 
de imitare. Această forţă, „luată în accepţia ei cea mai gene- 
rală, adică reproducerea a ceeace fac alţii, este, spune Xenopol, 
de două feluri: conştientă şi inconștientă, voluntară şi invo- 
luntară”. 

Altă forţă auxiliară în evoluția istorică este aceea exer- 
citată de marile personalităţi. Rassa şi atmosfera spirituală în 
cari se nasc mari personalități, sunt condiţii indispensabile ale 
apariţiei lor, dar nu suficiente, spune Xenopol, căci dacă apariţia 
geniilor ar fi în funcţie numai de aceste condiții, dece „nu toţi 
Englezii din timpul lui Newton au descoperit legea gravităţii 
şi pentruce nu toți Germanii, contimporani cu Beethoven, au 
compus simfonii eroice?” Pentru că e nevoie de o anumită 
„complexitate fiziologică şi biologică”. Aparițiile singulare de 
mari personalități sunt rezultatul colaborării germenului organic 
particular cu condiţiile generale ale mediului. Când acțiunile 
marilor personalităţi se îndreaptă în sensul evoluţiei, aceasta îşi 
grăbeşte mersul și dimpotrivă şi-l încetineşte, dacă acestea lu- 
crează împotriva el. 

Hazardul, întâlnirea neașteptată a două fapte, este so- 
cotit de Xenopol ca un auxiliar al evoluției, deşi nu e o forţă 
în adevăratul sens al cuvântului. Xenopol distinge patru categorii 
de fapte datorite hazardului: a) fenomene de natură fizică, care 
influențează mersul istoriei; de ex: retragerea în desordine a 
armatelor lui Napoleon în 1812 din Rusia se datoreşte iernei 
grozave din acel an; b) descoperiri ştiinţifice şi industriale; de 
ex.: Papin a descoperit forța vaporilor văzând, din întâmplare, 
o oală cu apă fierbinte acoperită; c) fenomene datorite „întâlnirii 
fortuite a mai multor determinări individuale”; răsboiul franco- 
german îşi are explicarea în faptul că în fruntea celor două 
popoare se aflau două naturi îndârjite, Napoleon şi Bismarck; 
d) moartea neaşteptată sau fără moştenitori a celor cari conduc 


1) Ibid., pag. 255, 

popoarele şi natura educaţiei primită de ei, determină fapte 
istorice; răsboiul de succesiune din Spania s'a datorit faptului 
că Carol II n'a avut copii; lupta lui Frederic al II-lea cu pa- 
palitatea îşi are cauza în educaţia fortuită a acestuia. În do- 
meniul istoriei nu există legi, susține Xenopol, deşi mulţi se 
străduise să le dovedească existenţa, căci toate legile succesiunii 
fiind legi abstracte, cari nu exprimă producerea regulată, uni- 
formă şi permanentă a fenomenelor reale, ca legile concrete, 
ci numai manifestarea forțelor în ele înşile, nu pot fi numite 
legi istorice. Numai ignorarea a ceeace este şi ce vrea istoria, 
a putut duce la această eronată împerechere de noțiuni: legi 
istorice. 

Unii gânditori au încercat să fundeze caracterul de ştiinţă 
al istoriei pe sprijinul pe care îl găseşte aceasta în psihologie. 
Se confundă însă, şi în cazul acesta, faptele de repetiție cu 
acele de succesiune, căci pe când cele dintâi pot fi prinse în 
legi, cele din urmă sunt unice, individuale. „Obiectul psihologiei 
este studiul legilor generale, cărora li se supune activitatea spi- 
ritului; obiectul istoriei este expunerea fenomenelor intelectuale 
succesive, cărora le dă naștere aceste legi, când ele trec prin 
condițiile totdeauna altele ale existenței” +). Faptele particulare 
sunt condiționate de funchunea uniformă şi identică a meca- 
nismului sufletesc, dar ele nu pot fi reduse la acest mecanism 
simplu şi elementar. Psihologia exactă, spune Xenopol, nu poate 
servi de model istoriei. O ramură a psihologiei însă, psihologia 
individuală, e de mult folos şi chiar indispensabilă istoriei, căci 
ea cercetează fenomene particulare ce nu se întâmplă decât o 
singură dată şi nu se mai repetă a doua oară, fie ele ale unui 
om, ale unui popor, ale unei rasse, etc., — fiecare din aceste 
individualități posedând o complexitate sufletească deosebită. 
Există idei care se nasc de multe ori singure şi pun stăpânire 
pe sufletul unui popor, idei care nu pot fi explicate decât printr'o 
psihologie individuală. Faptul că istoria se foloseşte de psi- 
hologia individuală, a făcut pe unii să spună că istoria este 
o artă, căci intuiţia psihologică, metoda psihologiei individuale, 
este întrebuințată şi de istorie. Alte motive ar fi acelea că 
istoricul stabileşte legături între faptele trecute, asupra cărora 
nu există documente, cu ajutorul imaginaţiei şi istoricul ca şi 
artistul se serveşte „de o expunere armonică, de un stil îngrijit, 
care atrag pe cetitor'”. Dar acestea sunt motive cari nu rezistă 


1) Ibid., pag. 311, 

critici, căci, spune Xenopol, o metodă poate fi comună mai 
multor ştiinţe, fără ca acestea să-şi pieardă caracterul de științe 
independente (de ex.: metoda experimentală e folosită atât de 
fizică cât şi de chimie). Apoi, imaginaţia este o facultate su- 
fletească, care serveşte mai mult sau mai puţin toate ştiinţele 
„şi cu siguranță că imaginaţia unui Copernic, a unui Newton, a 
unui Pasteur, n'a fost mai puțin puternică decât aceea a unui 
Dante, a unui Shakespeare, a unui Goethe”. Imaginaţia ştiin- 
țifică se bazează pe realitate. Ultimul motiv pe baza căruia sa 
încercat a se socoti istoria drept o artă — forma estetică pe care 
o îmbracă expunerea istorică — nu reușește nici el să sdrun- 
cine caracterul de ştiinţă al istoriei, căci orice ştiinţă poate 
îmbrăca această formă: Opera lui Laplace „Exposition du 
systhâme du monde”, magistrală şi ca fond şi ca formă, „na 
pierdut desigur nimic” întrunind aceste două calităţi. 

Istoria este o ştiinţă, nu o artă, fiindcă scopul pe care-l 
urmăreşte ea este descoperirea şi stabilirea adevărului asupra 
faptelor trecute, ci nu crearea frumosului. 

Xenopol se ridică deasemeni împotriva păremi că socio- 
logia este adevărata ştiinţă a istoriei. După el faptele sociale 
au două laturi, una repetitivă, guvernată de legi imuabile, şi 
alta succesivă, diferențială. Cea dintâi face obiectul sociologiei 
statice, iar cealaltă pe cel al sociologiei dinamice, care e tot 
una cu istoria. Incercănle sociologilor şi oamenilor de ştiinţă 
de a stabili legi pentru ambele categorii de fapte sociale — 
de repetiţie şi de succesiune — s'au dovedit infructuoase pentru 
această din urmă categorie. Astfel pretinsa lege a evoluţiei 
politice a omenirii — „societăţile omeneşti evoluiază regulat 
prin etape succesive care sunt: anarhia, clanul comumtar, tribul 
republican întâi, apoi aristocrația, pe urmă monarhia, care începe 
prin a fi electivă, pentru a deveni hereditară”, căreia îi ur- 
mează la unele naţiuni, cum e în Franţa, republica — nu este 
confirmată de faptele istorice. Exemplul pe care îl dă Xenopol 
în acesi sens este evoluția politică la Romani, care începe cu 
regalitatea, se transformă în republică anstocratică, aceasta în 
republică democratică, iar aceasta din urmă în monarhie absolută. 

În domeniul istoriei nu este posibilă descoperirea de legi, 
căci nicăeri în istoria omenirii nu se găsesc două evoluţii care 
să indice un mers identic. Faptele istorice neîntâmplându-se decât 
o singură dată, şi istoria neputând stabili legi, urmează dela 
sine că ea nu poate prevedea faptele viitoare. In schimb ea 

este utilă în înţelegerea şi explicarea faptelor frecvente: „aceasta 
e utilitatea ei practică cea mai însemnată”. 

Xenopol susţine că obiectul istoriei sunt faptele unice, sin- 
gulare şi caracteristice, dar de aici nu urmează, spune el, că 
istoria trebue să expună toate faptele de această categorie. 
Istoricul va selecţiona faptele conducându-se de principiul că 
„singurele fapte sociale care pot furniza material istoriei, sunt 
faptele cu urmări intelectuale” +). 

Ştuinţificul ştiinţei ıstoriei îl constitue noţiunea de serie, 
care joacă în istorie rolul pe care îl au legile în ştiinţele exacte. 
Serile istorice sunt produse de acele forțe naturale, care îm- 
preună cu condițiile particulare, dau naştere faptelor istorice. 
Din nici o serie istorică nu lipsește însă forța evoluţiei, acțiu- 
nea mediului şi puterea individualității. Sernle pot fi paralele 
— exemplu: seria desvoltării filosofiei cu desvoltarea artei 
greceşti — şi succesive — cum e de exemplu seria istorică a 
avântului pe care l-au luat ştiinţele la Alexandria, care urmează 
seriei istorice a desvoltării filosofice şi artistice. 

Ținând seamă de rolul pe care îl joacă noţiunea de cauza- 
litate în seriile istorice, Xenopol distinge trei categorii de serii: 
serii determinate de acţiunea mereu repetată a aceleiași forţe, 
fără ca ele să implice o legătură cauzală necesară; serii în care 
faptele, datorită acţiunii repetate a aceleaşi forţe, vădesc şi 
un raport cauzal; şi, în fine, serii istorice, în care raportul 
cauzal dintre faptele istorice e necesar şi alcătueşte elementul 
lor de căpetenie, ca în cele mai multe serii istorice. 

Mijlocul de descoperire a seriilor, spune Xenopol, „re- 
zultă din studiul atent al faptelor succesive precum descoperirea 
legilor rezultă din studiul faptelor coexistente”'2), adică de 
repetiție. 

În redarea obiectivă a cosmosului istoric, grupat în serii 
istorice, speculaha nu e admisă, căci ea prezintă totdeauna 
primejdia de a denatura adevărul istoric. 

In jurul căror fapte trebue să se învârte însă expunerea 
generală a devenirii istorice? Soluţiile cu privire la această 
problemă, au fost diferite. Unii au susţinut că expunerile istorice 
trebue să ṣe ocupe în special cu evoluţia ideilor religioase, alţii 
cu progresul ştiinţelor exacte, alții cu fenomenele economice, 
alții cu cultura umană și însfârşit alţii cu desvoltarea politică. 


1) Ibid., pag, 383. 
2) Ibid,, pag. 414, 

Cea mai răspândită e concepția materialistă a istoriei pe care 
Xenopol o combate, căci, spune el, un singur factor — fac- 
torul economic — nu este suficient pentru a explica faptele 
istorice; multe din ele ar rămâne în cazul acesta fără explicaţie. 
O bună expunere istorică trebue să ţină seamă de toți factorii 
cari colaborează. Ştiinţa istoriei are ca obiect, după Xenopol, 
evoluţia spirituală a popoarelor şi a omenirii, „expunerea desti- 
nelor” lor, iar acest lucru nu e posibil decât în cadrul istoriei 
politice, care nu e nici istorie diplomatică, nici expunere de 
răsboaie şi de vieţi ale suveranilor, ci este acea istorie care 
îmbrățişează toate manifestările spirituale ale unui popor, ceeace 
nu e posibil decât dacă se recurge în explicarea faptelor trecute 
la toate variatele manifestări spirituale. Diferitele desvoltări 
spirituale — artistice, literare, științifice, religioase, morale — 
nu sunt independente unele de altele şi constitue împreună 
obiectul istoriei. „Istoria politică, spune Xenopol, trebue să 
îmbrăţişeze toate fapiele care se raportă la viaţa întreagă a 
popoarelor cu care se ocupă. Ea nu poate fi tratată numai 
din punct de vedere politic, dat hind că faptele din care se 
alcătueşte ea sunt rezultatul tuturor celorlalte şi cer, spre a 
fi înţelese, studiul întreg al desvoltării omeneşti '1). Istoria 
politică se ocupă după Xenopol cu întreaga desvoltare spiri- 
tuală a omenirei, dar face din desvoltarea pohtică baza expunerii 
istorice. Istoria politică reprezentând plenum-ul desvoltării umane, 
ei i se subsumează organic, spune Xenopol, toate celelalte ra- 
muri ale istoriei. 


Dând o clasificare a ştiinţelor în care să situeze locul 
istoriei, determinând metoda şi cunoaşterea istorică, precum şi 
factori istorici, pledând pentru autonomia istoriei ca ştiinţă şi 
deosebind-o strict de ştiinţele naturii, Xenopol a adus contribuţii 
dintre cele mai interesante în filosofia istoriei 2). 


1) Ibid., pag. 423. 

2) Asupra lui Xenopol a se vedea deasemeni: Octav Botez, A. |). 
Xenopol, tecretician şi filosof al istoriei, 1928; 4 Petrovici. Din cronica fi- 
losofiei româneşti; capitolul A. D. Xenopol din lucrarea noastră, Filosofia 
contemporană a istoriei, 1930. 

Nicolae lorga sa născut la 5 Iunie st. v. 1871 la 
Botoşani. De o uimitoare precocitate, înzestrat cu o memorie şi o 
putere de muncă cum rar se întâlnesc, N. Iorga urmează cursul 
liceal în oraşul natal, după ce-l termină se înscrie la Univer- 
sitatea din laşi, unde la vârsta de 19 ani îşi iea licenţa. Pleacă 
apoi la studii în străinătate, îşi dă doctoratul la Universita- 
tea din Leipzig cu teza Thomas de Saluces (1893), iar la 
Paris îşi iea diploma la „Ecole de Hautes Etudes” cu 
lucrarea Philippe de Mézières. Intors în ţară, e profesor pentru 
puțin timp la Liceul din Ploeşti, apoi se prezintă la concurs 
pentru catedra de Istorie Universală dela Facultatea de Filo- 
sofie şi Litere de pe lângă Universitatea din Bucureşti, unde 
reuşeşte, fiind numit profesor în Noembrie 1893, la vârsta de 
de nici 23 ani împlinit. De. acum înainte N. lorga desfăşoară 
o prodigioasă activitate, De la istorie propriu zisă sfera lui 
de activitate se extinde an de an la filosofia istoriei, impresii 
din călătorie, critică literară, la ziaristică, politică, versuri, artă 
dramatică, memorii. Ales deputat pentru prima oară la 1907, 
el face parte de atunci regulat din toate legislaturile, în 1931 
încredinţându-i-se formarea guvernului şi ajungând, ce-i dreptul 
pentru o scurtă durată, prim-ministru. Membru al Academiei 
Române, membru corespondent al Institutului Franţei, al Aca- 
demie: sârbe, polone şi suedeze, doctor honoris causa al mai 
multor universități străine, N. lorga este personalitatea cu cea 
mai covârșitoare activitate pe care a produs-o poporul român. 
Fiind atâ! de prezent în conştiinţa culturală a tării, alte date 
biografice asupra lui nu sunt necesare. 

În afară de atâtea idei interesante răspândite în diferite 
lucrări de istorie, N. lorga şi-a adunat studiile de filosofia 
istoriei în lucrarea: Generalităh cu privire la studiile istorice, 

Lecţii de deschidere şi cuvântări (Ediţia II, Bucureşti, 1933), 
din care se desprinde clar concepţia lui asupra istoriei. 

După N. lorga, istoria este o disciplină teoretică, care 
caută să stabilească adevărul asupra faptelor trecute prin care 
sa manifestat activitatea omenirii şi în care şi-a găsit expresia 
sufletul ei. Istoricul cercetează faptele trecute, nu pentru a 
explica pe cele prezente sau pentru a trage învățăminte pentru 
cele viitoare, ci pentru a le cunoaşte în ele însele, pentru 
a cunoaște destinul popoarelor. „Istoria e expunerea sistematică, 
fără scopuri străine de dânsa, a faptelor de orice natură, dobân- 
dite metodic, prin care s'a manifestat, indiferent de loc și timp, 
activitatea omenirei” 1). 

Faptele de care se ocupă istoria nu sunt fapte de repe- 
tiție, ci fapte singulare și particulare, fapte cari nu au loc 
decât o singură dată. „Istoria nu cunoaşte abstracta şi recea 
figură a omului tip; pe dânsa o preocupă oameni, oamenii schim- 
bători, deosebiți și cu anumite virtuţi, cu vicii și apucături 
speciale, oamenii trecutului în toată întregimea lor expresivă”. 

[storia ne lasă în mijlocul vieţii, pe când ştiinţele exacte, 
generalizând, neglijează ceeace e concret, intuitiv, viu, în feno- 
mene şi „ridică prin aceasta spiritul pe culmi de unde viaţa se 
vede fără relief, culoare şi interes”. Istoria este o ştiinţă a 
unicului, real, vital, ea nu este o ştiinţă de legi. Nu se pot 
descoperi generalități în domeniul faptelor istorice. Toate în- 
cercările făcute în acest sens au dat greş, căci constanța ra- 
porturilor cauzale, care caracterizează faptele de repetiţie, nu 
se vede şi aici. Astfel istoricul Buckle, al cărui sistem „e un 
amestec nesocotit al unor bune idei, luate de aiurea, cu idei 
proprii, fundamental false”2), s'a străduit să descopere legi 
în domeniul istoriei, dar ceeace el prezintă drept legi, nu sunt 
decât simple generalizări subiective şi pripite, cari nu au putut 
fi încă verificate. Raporturi constante, necesare şi universale, 
aşa cum exprimă noțiunea de lege, nu se pot descoperi în 
domeniul istoriei, căci structura fenomenelor istorice e aşa de 
complexă încât ele nu pot fi descompuse în elementele lor 
simple şi mare parte din factorii cari le determină rămân 
incognoscibili. Dacă totuşi unele generalizări pot fi afirmate, 
ele nu explică fapte istorice ci fapte sufleteşti, cari fac obiectul 
psihologiei, ori fapte sociale, cu cari se ocupă sociologia şi nu 


1) Generalităţi, pag. 4, 
2) Generalităţi, pag. 11. 

istoria. Şi cum în domeniul istoriei nu există legi, fenomenele 
istorie: nu pot fi prevăzute. Analogia dintre fenomenele istorice 
şi cele fizice — dela care au plecat cei cari au căutat să 
stabilească legi ale evoluţiei istorice — nu există în realitate. 
Ea îşi are origina în credinţa că istoria, pentru a deveni 
ştiinţă, trebue să lucreze cu legi. Fără să poată descoperi legi 
ale evoluţiei istorice, istoria este totuş o ştiinţă, căci ea urmă- 
reşte să stabilească adevărul, exercitând o critică severă asupra 
isvoarelor şi ordonând sistematic faptele. 

Dar faptele trecute, pentru a fi mai bine explicate şi 
înţelese, pot fi comparate, căci ele au şi unele trăsături comune, 

„O năvălire se explică prin altă năvălire, o revoluţie prin 
altă revoluţie, un proces de corupție printr'un alt proces de 
corupţie. Numai o largă orientare în tot câmpul vieţii omeneşti 
trecuie ţine la îndemână, exemplele lămuritoare”. Viaţa pre- 
zentă poate sluji apoi cu folos în explicarea fenomenelor trecute; 
de aceia istoricul trebue să fie înainte de toate om, om întreg, 
cu o bogată experienţă, căci, transpunându-se în situaţiile oa- 
menilor, a căror viaţă o cercetează, explicarea lui va fi mai 
complectă şi mai veridică. Viaţa prezentă conţine apoi elemente 
din trecut, păstrate sub forma de obiceiuri şi tradiţii, care ne 
pot ajuta să explicăm acele goluri asupra cărora isvoarele tac. 
Oamenii şi faptele istorice trebuesc integrate în viaţa poporului, 
în sânul căruia au existat. Istoricul nu va face biografii po- 
litice, literare ori artistice, nu va înşira răsboaie şi solemnităţi, 
nu va urmări deasemeni numai o expunere de moravuri, ori o 
explicare a lucrurilor prin interpretarea filologică a cuvintelor. 
ci va căuta să desprindă din evoluţia istorică forțele individuale 
şi colective care sunt factori determinanţi şi isvoarele creatoare 
ale vieţi: istorice. În cazul acesta istoria politică şi cea cultu- 
rală nu vor mai fi despărțite. Dispare deasemenea şi deosebirea 
dintre istoria, universală şi cea naţională, căci istoria unui popor 
nu e independentă de istoria altor popoare, viaţa unui popor e 
legată de viaţa întregii omenirii. Dar istoricul va stabili nu 
numai raportul unui popor cu celelalte, ci şi legăturile spi- 
rituale care le unește întru acelaş ideal pe care umanitatea îl 
realizează prin ceeace are mai bun în ea. 

Pentru a explica exact faptele complexe şi variate ale 
trecutului şi pentru a le închega întrun tot unitar, istoricul 
are nevoie de o pregătire enciclopedică, de studii de literatură, 
de artă, de economie, de filosofie. Nu este o uzurpare îndrăz- 
neață, un cutezător asalt în casă străină, cultivarea celorlalte 

domenii de ştiinţă, ci o datorie faţă de sine însuşi pentru isto- 
ricul vrednic de acest nume, căci în istorie obiectul de cer- 
cetal este extrem de complicat. 

Ajungând să prindă semmficaţia faptelor trecute, istoricul 
se convinge că „ceeace ține în picioare societăţile şi compli- 
catele clădiri pe cari ele se reazimă, nu e numărul, nici forma, 
nici organizaţia strânsă, ci juskficaţia lor” 1). La baza oricărei 
societăți se află o idee care-i îndreptăţeşte existența. , Tot- 
deauna păstrătorii puterii, conducătorii muncii omeneşti, au simțit 
nevoia morală să îndreptăţească ceeace reprezintă şi ceeace 
le foloseşte. Şi această îndreptăţire nu e decât o idee, o idee 
care a fost un ideal și a devenit un principiu, care sprijină, o 
tradiție, care consfinţeşte” 2). Ideile sunt idealuri, cari devin 
forţe active, principii de viață socială rodnică. Când eficaci- 
tatea lor slăbeşte, altele vin să le iea locul, căci fără aceste 
idei directrice societatea riscă să se prăbuşească. Organizaţia 
Europei în secolul XVIII s'a năruit, fiindcă ideile nu mai 
corespundeau nevoilor de desvoltare a societății europene din 
această vreme; deaceea ideile revoluției franceze au prins repede 
rădăcini, schimbând din temelii orgamzarea societăţii. A lupta 
pentru o idee, însemnează a lupta pentru dreptate, iar cel ce 
se simte însuflețit de sentimentul dreptății, oricât de mari pie- 
dici i s'ar opune, luptă cu convingerea că dreptatea până la urmă 
va învinge, „căci nu luptă el pentru dânsa, ci luptă ea printr'însul ”. 
Impotriva imperiului roman, unul singur s'a ridicat, unul singur, 
a cărui împărăție nu era din această lume. Luptând numai cu 
spintul, El a cucerit lumea şi lumea a devenit împărăția lui. 
Evoluţia societății omeneşti nu este determinată deci numai de 
factori materiali; mai puternici ca aceştia sunt factorii ideali. 
Progresul şi decadenţa societăţilor se datoresc ideilor de care sunt 
însufletițe. Lumea perceptibilă poate fi o apariţie efemeră fără 
substrat real, dar lumea ideilor are o realitate în sine, e abso- 
lută şi eternă şi aci se află adevărul şi dreptatea, scopul de 
totdeauna al societăţii. 

Utilitatea istoriei este în parte comună cu a celorlalte 
ştiinţe, căci, urmărind să stabilească adevărul, este un mijloc 
de cunoaștere a lumei. Prezintă însă şi foloase cari sunt numai 
ale ei: punându-ne în faţă şi explicându-ne manifestările mul- 
tiple şi variate ale vieţii omeneşti, ne apropie de oameni, ne 


1) Generalităţi, pag, 71. 
2) Ibid., pag, 71. 

face mai sociabili și mai altruiști. Istoricul înțelege că faptele 
imorale și condamnabile sunt adesea urmări ale unor împrejurări 
fatale şi cei cari au lucrat astfel nu puteau face altceva. Dea- 
ceea ei au nevoie de compătimire și iertare, nu de sancțiuni 
aspre şi necruțătoare. Istoria ne dovedeşte de altfel că chiar 
faptele rele au avut în unele cazuri ca rezultat efecte bune. 
Tot istoria ne învață că deobiceiu oamenii cari şi-au limitat 
preocupările și şi-au fixat scopurile în limitele posibilităților, 
au biruit, nu aceia cari şi-au înmulţit scopurile. „Pentru a 
plasticize lucrul printr'un exemplu”, spune N. Iorga, „,înfăți- 
şați-vă un om pe care perspectiva imensă, deschisă de o înălțime, 
îl ameţeşte, îl imobilizează şi care, prin fixarea unui punct din 
această mensitate, simte dispărându-i groaza, descurajarea dela 


început”. 
N. Iorga discută deasemeni problema frumuseții scrierii 
istorice — și afirmă că o operă istorică trebue să fie și 


frumoasă, să posede adică acea frumuseţe istorică ce constă 
din organizare şi stil şi care, bazată pe adevăr, cucereşte pe 
cetitor. Istoricul trebue să se transpună în trecut şi să descrie 
cu toată căldura ce a văzut, spre a da cetitorului o icoană con- 
cretă şi vie a faptelor din trecut. Frumuseţea expunerii depinde 
de individualitatea istoricului şi ceeace îl ajută este după N. 
Iorga fantasia, dar nu fantasia creatoare, ci fantasia reproductivă, 
care, respectând adevărul, reînvie o epocă moartă. Lucrurile 
şi oamenii din trecut vor apare cetitorului aşa cum au fost în 
realitate. In unele vremuri istoricii înțelegeau să prezinte fi- 
gurile într'o ținută demnă şi maiestuoasă, fără amănunte din 
viaţa naturală, particulară, căci nar fi cadrat, cum sau scuzat 
ei, cu demnitatea științei lor. Ei nu plecau dela viaţă, dela 
realitatea istorică aşa cum s'a scurs ea, cu toate manifestările ei, 
deaceea figurile pe care le zugrăviau ei rămâneau între ele, ca 
nişte statui maiestoase, ca niște „păpuși impozante, prezintate 
de un regisor cu vorbe solemne”. Trebue sfărămată „,nenoro- 
cila distincție ce se fixase între realitatea umană, organică şi vie, 
și istoria omenini moarte, palidă, artificială și falsă. Retrăim tre- 
cutul, în loc să ne prosiernăm înaintea recei sale apoteose” +). 

Dar nu urmează că numai acel ce expune frumos are 
vocație istorică. Înțelegerea pentru trecut şi spiritul de a sesiza 
exact fazele trecutului, nu implică darul de a le prezenta artistic. 
Cel care urmărește cunoașterea trecului, dar se ocupă cu amă- 


1) Ibid., pag. 64—65, 

nunte, cu elemente din care se compune viaţa istorică, e te erudit. 
La e! predomină spiritul critic şi înclinarea spre exactitatea 
migăloasă, nu viziunea totului, scrie corect şi redă exact, dar 
nu dă vieaţă subiectului. „Pentru a fi istoric, trebue o fire de 
artist, erudiția e gata când un intelectual posedă simţ istoric 
şi iubire de trecut” 1). Expunerea istoricului trebue să se spri- 
jine pe adevărul stabilit de erudit, căci altfel ea nu mai e o 
operă ştiinţifică ci numai una literară. 


Contribuțiile lui N. Iorga nu prezintă coeziunea şi strin- 
gența logică a teoriei lui Xenopol, ele se impun însă prin aceea 
că susțin caracterul autonom al istoriei ca ştiinţă cu obiectul 
ei specific şi exprimă atitudinea unui istoric, care, ca nimeni altul 
în specialitatea lui, a răscolit documente şi a parcurs trecutul 2). 


1) Ibid., pag, 66. 
2) Asupra lui N. lorga a se vedea şi capitolul respectiv din lucrarea 
noastră: Filosofia contemporană a istoriei, 1930. 

Vasile Pârvan s'a născut la 28 Septembrie st. v. 1882 în 
cătunul Perchiu, din Comuna Hurueşii, Jud. Tecuci. Şcoala pri- 
mară o urmează la Berești (Covurlui) şi în parte la Bârlad. 
Tot aici urmează liceul, secţia clasică, pe care-l absolveşte în 
1900. Se înscrie apoi la Universitatea din Bucureşti, urmând 
istoria şi luându-și licenţa în 1904, când îşi dă şi examenul 
de capacitate în toamna aceluiaş an şi ocupă catedră în învă- 
țământul secundar. Ca profesor de liceu nu a predat însă, căci 
tot în 1904 obţine din partea Academiei Române o bursă de 
studii pentru străinătate, pleacă în Germania, unde stă patru 
ani, dându-şi doctoratul la Universitatea din Breslau în 1908. 
Întors în țară, este numit profesor suplinitor la catedra de Istorie 
veche şi Epigrafie de pe lângă Universitatea din Bucureşti, 
pe care o ocupă ca agregat un an mai târziu — în Mai 
1910 şi ca titular în 1913. Ajuns profesor la o vârstă 
foarte tânără, Pârvan „are timpul să se consacre problemelor 
ştiinţifice ce-l preocupă şi să se impună nu numai în (ară, ci 
şi peste hotare. El este ales rând pe rând membru al Academiei 
Române şi în diferite institute de specialitate, româneşti şi 
străine. El dobândeşte un enorm prestigiu şi, ca profesor, ştie 
să descopere o întreagă serie de elemente bine dotate şi să 
le pregătească serios în specialitatea lui. În 1927 se îmbolnăvește 
ŞI, cv toate străduințele doctorilor din ţară şi din străinătate, 
după ce este supus unei operaţii chirurgicale, închide ochii 
pentru vecie la 26 Iunie a aceluiaş an. La 45 ani, la o 
vârstă când omul se află în deplină vigoare a facultăţilor lu 
intelectuale şi a puterilor lui fizice, Pârvan este răpit activității 
lui fecunde, ştiinţei şi culturii româneşti, pe care le-a îmbo- 
gățit cu contribuţii interesante şi lucrări de seamă. 


Pârvan a ajuns la filosofie, pornind, ca şi Xenopol şi 


www.dacoromanica.ro 


352 Vasile Pârvan 


lorga, dela istorie; avem, cu alte cuvinte, exemplul savantului 
care, nemulţumit de limitele înguste ale specialităţii lui, vrea s'o 
cuprindă total şi s'o înglobeze într'o viziune despre lume. 
Impulsul pentru o atitudine filosofică în viaţă Pârvan l-a primit, 
după toate semnele, din contactul lui în anii de studenţie cu 
stoicii antichităţii, care l-au atras datorită unei înrudiri tempe- 
ramentale cu ei. Căci Pârvan era gânditor şi a ajuns filosof — 
prin temperament. Cultura lui filosofică era extrem de redusă şi 
putem spune că de filosofia modernă şi contemporană era străin. 
Pârvan gândea de unul singur. Deaceea ne şi surprind în con- 
tribuțiile lui filosofice atâtea stângăcii, naivităţi, întrebuinţarea 
de termeni vagi şi uneori chiar improprii. Totuş în lucrările 
lui Memoriale (1923) şi Idei şi forme istorice (1920) se 
conturează o concepție despre lume şi este expusă o teorie despre 
istorie, ce prezintă interes și merită să fie cunoscute. 

Spre deosebire de Xenopol şi lorga, cari se mențin în 
cadre logice şi epistemologice, Pârvan reprezintă în filosofia 
istoriei o atitudine net metafizică. Faptele istorice nu sunt după 
el izolate de celelalte fenomene din univers, ci sunt legate cu 
ele şi formează o unitate. „„Fenomenele vieţii omenești sunt, 
spune el, o parte integrantă din ritmica universală. Aceleaşi 
legi cosmice determină viaţa umană şi pe cea extraumană, pe 
pământ, ca şi viața lumilor nesfârșite, în Univers''1). Prin 
urmare trebue să pornim dela întreg, ca să cunoaştem partea, 
dela cosmos ca să înţelegem istoria. Nu este însă suficient să 
spunem că pornind dela cosmos și ajungând la istorie, am de- 
terminat atitudinea istorică. Fiindcă în acelaş mod procedează 
și alte discipline, de pildă filosofia. Ceeace caracterizează ati- 
tudinea istorică este după Pârvan „înainte de toate plasarea 
perspectivică a fenomenului în acea ficțiune spaţială pe care noi 
o numim „timp'”. Nu este istorie decât acolo unde este devenire, 
unde este dru1 a vieţii. Deaceea istoricul trebue să pro- 
ceadă „de la entitatea metafizică a devenirei infinite”, de la 
devenirea cosmică, pentru a se scobori la devenirea istorică 
şi a privi fenomenele vieţii omeneşti nu ca fragmente izolate, ci 
ca părți integrante ale devenirei totale, căci orice fenomen 
istoric este un „tact al ritmului etern”. „Pentru istorie nu 
există fapte izolate ci numai deveniri organice: vieți cu început 
şi sfârşit, unde complete ale ritmului, dela inerția complectă, 


1) Idei şi forme istorice, pag. 49. 

prin culmea ritmării intense, înapoi la inerția complectă' +). 
Nu este suficient însă să spunem că unde nu e devenire — şi 
anume devenire organică — nu este istorie. Se impune să se 
precizeze mai îndeaproape această devenire. Ceeace e precum- 
pănitor în devenire, este, după Pârvan, spiritul. Avem o deve- 
nire istorică numai acolo unde se constată „o continuă preo- 
cupare de îmbunătățire a vieţii, de luptă cu natura”. Altfel 
avem numai un simplu fapt etnografic. Avem istorie, unde avem 
devenire a vieţii umane, devenire a vieții umane intense, iar 
„viaţă omenească intensă nu poate fi decât prin spirit”. Pârvan 
spune: „unde nu e viață spirituală, nu e istorie”; viaţă spirituală 
privită atât în aspectele ei colective cât şi în aspectele ei indi- 
viduale. Căci viaţa spirituală e cu totul altceva decât viaţa 
organică. Viaţa spirituală e totuna cu cultura. Deaceea Pârvan 
spune: „pentru istorie cultura e singurul obiect posibil” 2). Avem 
obiect de cercetare pentru 1siorie, acolo unde avem cultura, adică 
acolo unde omul intervine activ în mediul cosmic. „Căci numai 
unde începe cultura, adică manifestarea. reformatoare umană în 
mediul natural cosmic, acolo începe istoria. Faptele spiritului 
omenesc dominând materia şi imprimând naturii voința sa, până 
la crearea de noi forme chiar între organismele vegetale, prin 
influențarea sa persistentă şi sistematică, aceste fapte şi creaţii 
alcătuesc exclusiv domeniul preocupărilor istoricului”. După Pâr- 
van devenirea spirituală nu are legi specifice de desvoltare, 
deosebite de acelea ale devenirii cosmice, ci „ritmul devenirii 
spirituale nu e decât unul şi acelaș cu eternul ritm cosmic: 
maxima intensitate a vibrațiilor dând maxima intensitate a vieţii 
şi maxima influențare în timp şi spaţiu a mediului în care se 
produce vibrația”. Obiectul cercetării istorice nu poate fi prin 
urmare determinat decât ţinând seama de întreaga devenire cos- 
mică: „,Devenirea lumii și a vieţii umane şi antropomorfe, 
spune Pârvan, iată ţinta privirilor adânc cercetătoare şi crea- 
toare ale, istoricului”. 

Introducerea consideraţiilor de geografie umană, de antro- 
pologie, economie politică, sociologie şi politică, în cercetările 
istorice contemporane, au „ştiinţifizat” istoria, adică nu numai 
că au făcut-o să decadă, dar au falsificat-o. Istoria a încetat 
de a mai exprima o atitudine a sufletului omenesc, ajungând 
astfel o simplă ramură a științelor naturale. Dar socotind ame- 


1) Ibid., pag. 50. 
2) Ibid,, pag. 53. 

stecul acestor ştiinţe ca dăunător, Pârvan nu ignorează legă- 
turile pe care devenirea umană le are cu pământul pe de o 
parte, cu biologicul pe de alta. Căci devenirea vieţii omenești nu 
se petrece, în abstract, ci pe pământ. „Uriaşe forţe ale naturii 
intervin în ritmul spiritual uman, modificându-l în sensul acordării 
lui armonioase cu ritmul cosmic, ori în sensul încetinirii lui 
până la inerția morţii” +). Pământul nu exercită o influență exclu- 
sivă, el nu este isvorul din care să ţâșnească operele spirituale. 
Dar el poate ajuta sau împiedeca creaţia spirituală. „Desigur, 
precum protestează un mare cunoscător al sufletului elenic, nu 
pământul Greciei a creat marile genii ale secolului al V-lea: 
el nu are nici un merit în apariţia lor. Dar cultura senină armo- 
nioasă, ideală, elenică, nu se putea naşte nici în cuptorul de 
foc al Etiopiei, nici în mocirlele îngheţate ale Venzilor, nici în 
tundrele moarte ale Hyperboreilor”. Pământul exercită un rol 
regulator asupra instinctelor, aspirațiilor, sentimentelor generale 
ale oamenilor. Istoricul trebue să ţină deci seamă de rolul 
acesta regulator pe care-l exercită pământul. El nu trebue să 
scape din vedere că „între pământ şi om e o perpetuă luptă 
şi că întreaga frumuseţe a vieţii, întreaga lumină a sufletului 
nostru, vine de la biruința spiritului (care e ritm), împotriva 
materiei (care e inerție)” 2). Preocuparea istoricului în ce pri- 
veşte legătura omului cu pământul este, nu una pozitivă, ci una 
negativă. „Elementele negative materiale vor fi pentru istoric 
un simplu balast de echilibrare”, elementele positive fiind con- 
stituite din idei. Omul, însă, nu e legat numai de pământ, ci 
şi de construcţia biologică a speciei din care face parte. Ceeace 
se numește naţiune, nu este în realitate decât o devenire orga- 
nică, subconştientă. Există naţiuni deosebite, precum există specii 
animale deosebite. Iar ideea naţională nu este altceva decât „o 
stare de conștiință despre o necesitate absolută, transcendentă, a 
vieţii colective, necesitate imuabilă prin simpla voinţă a individului 
ori colectivităţi”. Nu poţi fi, oricât ai vrea, de altă nație, 
decât din aceea din care biologic descinzi. Națiunea înseamnă 
deci constituția biologică. lar națiunea în sensul celalt, „națiunea 
în sine, e o abstracţie filosofică''3). Națiune în acest alt sens 
este „o stare de conştiinţă etnografică, culturalizată””, „o stare 
de conştiinţă raţională, a celor puţini, trecuţi prin cultură”. 
Ideea naţională, după Pârvan, e foarte veche, dacă ţinem seamă 


1) Ibid., pag. 56, 
2) Ibid., pag, 58. 
3) Ibid., pag. 60. 

de faptul că națiunea e o sinritmie de diferite deveniri paralele 
general omeneşti: biologice, sociale, economice, culturale, po- 
litice. Ea a existat, ca atare, întotdeauna, cu deosebire că în 
timpuri diferite corespundea unor sinritmii deosebite: „la Greci 
ea era mai mult religios-culturală, la Romani mai mult juridic- 
politică”. Conflictele contemporane, denumite naţionale, nu sunt 
în fond decât ceeace au fost totdeauna: conflicte de idei generale, 
a-naţionale, — religioase, politice, sociale, economice, culturale, 
Ideea naţională are o putere uriaşă: „ea poate face şi desface 
vieţi individuale şi colective fără număr”. Posibilităţile de vi- 
brare ale devenirii naţionale sunt însă după Pârvan restrânse, 
şi ca urmare şi valorile istorice naţionale sunt numai mărginit, 
nu perpetuu valabile. Marile personalităţi creatoare nu se socot 
şi nu trăesc ca exponenți ai speciei biologice din care fac parte, 
ci ca oameni în sine. „Istoric universal devenirile biologic-gre- 
gare, spiritualizate sub forma naţională, sunt înainte de toate va- 
labile ca forme de creştere, de evoluție organică, ca forme po- 
litice, iar nu ca forme de creare spirituală, ca forme culturale” +). 
Culturile naţionale nu stau de sine, nu sunt independente, şi 
nu constitue scopuri ultime şi supreme ale vieţii. „Culturile na- 
tonale sunt în funcţie de idei general-umane, absolute, adesea 
transcendente. Culturile naţionale ca scop al vieţii sunt astfel 
imposibilităţi, sinucideri spirituale: ele înseamnă contrazicerea 
unității ritmice a spiritului superior creator”. 

Obiectul de cercetare a istoricului şi criteriul de valori- 
ficare se desprind şi se circumscriu astfel clar: „Masse şi in- 
divizi, materie şi spirit, animalitate și umanitate, natură și cul- 
tură în reciproca lor influențare: iată obiectul brut de cercetare a 
istoricului. Devenirea vieţii: iată obiectul ideal al cercetării lui. 
Ritmul spiritual faţă de inerția materiei, iată criteriul lui de 
valorificare a fenomenelor vieții” 2). 

Apercepţia istorică este totuna cu o creare şi e asemănă- 
toare cu creaţia artistică. Ea înseamnă după Pârvan, „stabi- 
lirea liniei devenirei, fixarea intensității vibratorii a forţei spt- 
rituale creatoare, pe care o urmărim, întâi în totalitatea ei, apoi 
în culmile manifestărilor ei, determinarea caracterului specific, 
a notei predominante care constitue noutatea, originalitatea, in- 
dividului ori colectivităţii cercetate, eventual valorificarea is- 
toric-universală, comparativă, a formelor acestor caracteristice 


1) Ibid., pag. 62. 
2) Ibid., pag. 62. 

ale vieţii spirituale omeneşti” +). Apercepția istorică, care e cre- 
are, are ca obiect creaţia omenească în diferite domenii: tehnică, 
artă, religie, ştiinţă, filosofie, activitate politică şi economică, 
nimic nu rămâne în afară de preocuparea istoricului. Apercepţia 
istorică va fi cu atât mai fecundă şi mai fructuoasă cu cât sufletul 
istoricului va fi mai plin şi mai deschis la tot ceeace a fost 
creare omenească. „Cercetătorul istoric, spune Pârvan, se a- 
propie în silinţa sa de a găsi adevărul cu atât mai deplin de 
dânsul cu cât sufletul său e mai absorbit de marea lumină a 
ideilor şi sentimentelor omeneşti creatoare, vibrând infinit de 
sensibil la cea mai uşoară a lor atingere de undele vibratorii 
ale propriului său suflet. Se cere dar istoricului, alături de afi- 
nitatea electivă, subconştientă, cu diferitele forme create ale 
diferitelor gânduri creatoare (religioase, politice, abstracte, plas- 
tice), darul de a apercepe spiritualul, maleabilitatea adaptării 
la idei cât mai disparate, sistematizarea ideologică şi formală a 
diferitelor deveniri ale gândurilor, sinteza spirituală istoric-crea- 
toare” 2). Datorită apercepţiei istorice, devenirile vieţii emeneşti 
capătă o formă vie, devin comunicabile rațional, iar Istoria 
capătă conştiinţa de sine. „Atitudinea istorică, spune Pârvan în 
altă parte, dând formă vie, inteligibilă şi raţională, devenirilor 
vieţii omeneşti, în toate aspectele şi gândurile ei, face din isto- 
rie conștiința de sine a Umanității. Prin istorie omul trăeşte 
unitar întreaga viață a trecutului de până la dânsul şi astfel 
întreaga comoară a creaţiilor omenești stă deschisă individului 
şi masselor contemporane spre a se îmbogăţi, înveseli, ferici 
cu ele” 3). 

Două sunt modurile în care fenomenele vieţii omeneşti 
apar ca „istorice”: unul este modul empiric, iar altul este modul 
real-istoric. Din punctul de vedere empiric un fenomen e de- 
numit istoric, când intră într'o serie de fapte succesive, ce au 
loc în timp, când are o mare intensitate, materială, producând 
sgomot şi desordine în massele omenești, cum sunt răsboaele, răs- 
coalele, catastrofele economice, etc. Fenomene istorice privite 
empiric găsim în lucrările tradiționale istorice, care expunând 
faptele succesiv, crează perspectiva falsă că dacă fenomenele se 
succed, ele se şi determină cauzal, când în fond nu este determi- 
nare cauzală ci doar o simplă juxtapunere. „Istoria empirică e un 
fel de cronologie raţionalistă care se sileşte să dovedească prin 


1) Ibid., pag. 55. 
2) Ibid., pag. 55—56. 
3) Ibid, pag, 124—125. 

argumentäri general-omeneşti, de filosofie on de simplu bun 
simţ, că evenimentele anului 2 derivă logic din evenimentele 
anului 1''1). Din punct de vedere real-istoric, din contră, un 
fenomen e denumit istoric, atunci când el este integrat în de- 
venirea din care face parte, când e situat pe linia ritmică a 
cărei vibraţie el este, când stă în legătură cu spiritualul. „Odată 
avui viziunea unei deveniri, diferitele fenomene izolate din care 
se compune, real, iar nu aparent, se ordonează de la sine în 
ondularea lor vıbratorie” ?). Un fapt este real istoric, când 
sau el este pus în vibrare de un altul sau el pune în vi- 
brare pe un altul, şi face parte dintro devenire „a cărei 
energie ondulatorie e ideea”. Pârvan adaogă că orice fe- 
nomen istoric este şi o valoare ıstorică subliniind că numai 
valorile istorice, nu şi „,simplele fenomene neutre ale vieții 
omenești biologice”, merită şi trebue expuse de istorie. Pâr- 
van examinează o serie de noțiuni care în filosofia istoriei 
joacă un rol eminent, şi anume noţiunile de: sens istoric, formă 
şi conţinut istoric, apercepţie istorică, realul şi aparentul is- 
toric, temporalul şi spaţialul istoric; apoi raporturile dintre ma- 
terial (economic) şi spiritual, dintre massă şi personalitate, din- 
tre vibraţie şi ritm; în sfârşit, natura faptelor, exponenţilor şi 
factorilor istorici. 

Sensul istoric este după el o noţiune generică. Ea cuprinde 
sub sine două alte noţiuni: sensul subiectiv istoric şi sensul 
obiectiv istoric. „Sensul obiectiv-istoric, ca şi înţelegerea su- 
biechv-istorică, a lumii şi a vieţii este, spune el, expresia sen- 
timentului general omenesc, despre perpetuitatea marilor reso- 
nanțe spirituale în memoria ereditară, subconştientă ca şi cul- 
tivată, a generațiilor succesive. „„Istoric” şi „actual” sunt idei an- 
tinomice: „istoricul” e sau o perspectivă ¿y EvreheAela pe linia 
„trecutului” sau o perspectivă èv 8vvaăwe. pe linia „viito- 
rului”. „Istoric” înseamnă supra-actual, viaţă intensă, biruitoare 
a nimicniciei clipei individuale şi a nestatorniciei preocupărilor 
şi agitaţiei masselor sociale ale unui timp dat. Toate marile 
creaţii spirituale — opere spontane ca şi comemorări dorite — 
se nasc în sentimentul adesea chiar exprimat, al memoriei is- 
torice, nemuritoare: sau xTâua ç dei, — sau monumentum aere 
perennius. Sensul istoric al vieţii devine deci un sens de soli- 
daritate sufletească umană întru vecinicia timpului; toate formele 

concrete individuale şi sociale: creatori de idei şi alcătuiri so- 
ciale, naţionale, politice, devin simple umbre ale marei şi unicei 
realități: viaţa umană totală şi indivizibilă” +). 

Conţinut şi formă istorică sunt după Pârvan „realităţi 
ideale, aspecte paralele şi complementare ale vieţii omeneşti 
unice”. Ele sunt atribuite faptelor superioare omeneşti, nu fi- 
indcă natura lor le-ar cere, ci datorită interpretării istoricului. 
Căci ceeace poate fi conţinut dintr'un punct de vedere, poate fi 
dintr'un alt punct de vedere formă. Conţinut şi formă isto- 
rică au prin urmare o existență subiectivă. Astfel, un fe- 
nomen politic poate fi integrat de istoric întro evoluţie, 
în care contemporanilor nu le-ar fi trecut prin minte că 
ar putea intra. Pârvan dă însă şi o determinare obiectivă 
noţiunilor de conţinut şi formă istorică. Prin conținut isto- 
ric al unui fenomen el înţelege „energia lui vibratorie ca 
producătoare a unei deveniri”, iar prin formă istorică el 
înțelege „nota evolutivă caracteristică prin care fenomenul se 
plasează în linia unei, deveniri 2). 

Ce este însă apercepţia istorică şi care sunt modalităţile 
ei? La determinarea acestei noţiuni Pârvan scoate din nou în 
relief caracterul constructiv şi creator al atitudinei istorice, pe 
care îl întregeşte cu unul obiectiv, ontologic. Cu propriile lui 
cuvinte: „„Apercepţia istorică este prindere dintr'o aruncare a 
privirei spirituale în adâncimea timpului, a unor deveniri în- 
tregi. Este de altă parte facultatea reflexiv-constructivă de a 
pătrunde intuitiv conţinutul şi forma istorică a infinit de varia- 
telor fenomene de viaţă omenească, spre a le supune valorificării 
istorice şi a le găsi locul exact în linia devenirilor specifice din 
care fac parte”. Apercepţia istorică este chemată să distingă 
ceeace este real-istoric de ceeace este numai aparent istoric. 
Căci nu tot ceeace vanitatea omenească şi iubirea de sclipitor, 
uşurătatea minţii muritorilor va căuta să transmită prin me- 
moria istorică, întru nemurire, va merita cu adevărat numele de 
istoric. Apercepţia istorică va privi fenomenele dintr'un punct 
central, îndepărtat de contigenţele particulare, va releva și va 
menţine ca real-istorjce numai acele fenomene care, în ce pri- 
veşte conţinutul lor spiritual, sunt supra-accidentale, supra-con- 
temporane, supra-locale, quasi-eterne. Pe istoric îl va preocupa 
„etern valabilul omenesc” din diferite domenii, religie, artă, 

2) Ibid., pag, 70, 

filosofie, drept, etc., „sufletul omenesc în sine, în fața pro- 
blemei vieţi în sine”. Cum legile după care evoluează viaţa ome- 
nească sunt legi cosmice, „eternul omenesc este identic cu cos- 
micul” şi apercepţia istorică trebue să privească fenomenele din 
punctul de vedere al vibrării cosmice și al ritmului cosmic. Ca 
atare, „va fi real istoric, devenire omenească adevărată şi exclu- 
sivă, aceea ce va rezista la ciocnirea cu piatra de încercare a 
valabilităţii cosmice: perfecta armonie dintre marile limi ale 
devemrilor Universului şi micile linii ale devenirilor Umani- 
tățui 1). 

Spaţialul şi temporalul istoric sunt după Pârvan cu totul 
deosebite de spaţialul şi temporalul biologic, sociologic sau in- 
dividual. Spaţialul şi temporalul istoric cuprind deveniri spi- 
rituale, „a căror ritmică va avea o amplitudine şi o intensitate 
de vibrații, superioare celor accidentale, contemporane şi locale 
ale vieţii brute”. Inţelegându-se spaţialul şi temporalul istoric 
cum trebue, se vor evita din expunerile istorice noţiunile de în- 
tâmplare, soartă, intervenție divină sau absurditate logică, de 
care face uz istoria empirică şi care sunt isvorâte după Pârvan 
dintr'o confuzie: anume din confundarea tendenţionismului con- 
iemporan meschin, „care introduce în istorie dorinţi, sentimente 
şi construcţii subiective”, fruct al unei valorificări antropomorfe, 
pe de o parte, şi ritmica lumilor, pe de altă parte. „In ritmica 
universală orice agitaţie prea violentă, orice sbor prea îndrăsneţ, 
orice explozie solitară a geniului individual nu poate cu nimic 
schimba vibrarea şi ritmul devenirei eterne. Nu pentru că a 
existat Socrate, Alexandru, Isus ori Mohammed, lumea noastră 
a devenit cum este, ci ea a devenit şi devine, cu toate că există 
şi genii. Geniilè sunt vibrare pură, concentrată, iradiaţii uriaşe 
dincolo de timpul şi spaţiul concret: ca în Cosmos, energiile 
explodând din cătuşa materială şi sfărâmând-o, joc divin de 
lumini astrale în uriaşa prelucrare a materiei de focul care o 
chinueşte, o transformă, o înviază, o face formă” ?). Mulţimi 
şi indivizi solitari, masse şi personalităţi, îşi au desvoltarea lor 
proprie, cu explosiile lor imense în timpuri şi spaţii date. 
Raporturile istorice nu se stabilesc deci între personalităţi şi 
masse, ci sau între masse şi masse, sau între genii şi genii. 
La marile personalități sau genii găsim aceeaș vibrare şi acelaş 
ritm cu intensități și timpi identici, chiar când în timp le des- 

part zeci de milenii, iar în spaţiu, prăpastii imense şi de ne- 
trecut. Istoria ca ştiinţă nu are a demonstra „progresul pe 
care l-ar fi înregistrat nenumăratele generaţii în decursul mi- 
leniilor scurse, ci a ne da „,o privire sintetică’ despre viaţa 
„fiinţei unice”, care este Umanitatea, „ale cărei forme concrete 
de vibrare şi ritm sunt în devenirea lor, organisme complete, 
cu naştere, creştere, îmbătrânire şi moarte, — nenumărate în 
varietatea lor, întocmai cum nenumărate sunt speciile unei fa- 
milii biologice, în timpul şi spaţiul geologic” 1). 

Din punctul său specific de vedere, care e devenirea, istoria 
se foloseşte necontenit de două noţiuni ce exprimă două entități 
cosmice: vibrarea şi ritmul. lar devenirea şi ritmul sunt în 
funcție după Pârvan de material plus spiritual, cel dintâi tin- 
zând continuu spre inerția perfectă, cel din urmă din contra 
la mişcarea maximă. Materialul şi spiritualul în condiţionarea lor 
reciprocă crează vibrarea, ritmul şi devenirea ondulatorie. , lu- 
teala mişcării, resp. a ritmului, atârnă de apropierea forţei mo- 
trice. Şi tot astfel, apropierea maximă de isvorul de energie dă 
şi intensitatea maximă a vibrării”. Pentru a ne convinge de 
aceasta, să ne gândim la transformarea lumii antice prin ideea 
creştină; sau la schimbările uriaşe ale Europei datorită ideei 
de reformă. ,„Materialul” însă continuă şi el să acţioneze. ,,...Nu 
idealizarea masselor, spune Pârvan, duce la jertfirea lor pentru 
spiritual; ci numai furburarea, iuţirea vibraţiei și ritmului vieții 
lor, printr'o puternică sugestie, pe baza instinctelor şi patimilor 
lor vecinice, îi face să-şi iasă din fire şi să aducă jertfe uriaşe 
quasi-idealiste' 2). Aşa se explică de ce şi în noul ritm în- 
tâlnim abuzul, crima, trădarea şi distrugerile pe care le săvâr- 
şesc massele. Dar cum la masse „,materialul” singur nu poate 
constitur devenirea istorică, tot aşa la geniile creatoare spiritul, 
cât timp nu se materializează, rămâne total neistoric. Materia- 
lizarea spiritului începe odată cu exprimarea, când gândul devine 
comunicabil şi trainic. „Inceputul materializării gândului solitar 
e începutul devenirei istorice a geniului, ca şi a operei. Cu 
cât vibrarea e mai puternică, iar ritmul mai repede, cu atât ma- 
teria refuză a-i da expresie. Trebue să se ajungă la o armonie 
şi simetrie dintre idee şi material, pentru ca inerția brută să 
consimtă a deveni ritm transfigurat în memorial istoric” 3). Intre 
vibrația spirituală şi ritmul spiritual există un raport precis: 

„iuţeala ritmului e direct proporţională cu intensitatea şi in- 
vers proporţională cu amplitudinea vibraţiilor”. Când, într'o epocă 
istorică, sufletele vibrează intens, acea epocă are și un ritm 
foarte grăbit, adică devenirea ei e foarte agitată şi foarte scurtă, 
cum a fost de pildă cazul cu sec. V elen sau cu Renașterea ita- 
liană. Când, din contra, într'o epocă, sufletele vibrează domol, 
ritmul acelei epoci este şi el încet, de pildă viaţa orășenească din 
Europa în comparație cu cea din America. Amplitudinea vi- 
braţulor este „condiționată de forţa totală a spiritualului, care 
produce vibrarea cea nouă, iar lărgimea undei, cuprinderea în 
vibrare a unui spaţiu cât mai larg, cere fireşte încetinirea tac- 
telor, dar în schimb dă rezonanță şi maestate incomparabilă 
valului ondulat al devenire; spirituale, adică al istoriei omenești. 
Lima devenirei e atunci puţin agitată, dar amplu curbată şi 
foarte lungă: v. civilizarea lumii mediteraneene în cele șapte 
veacuri elenistico-romane, de la Alexandru la Teodosiu”. 
Înțelegerea vieţii omeneşti nu poate avea loc numai cu 
ajutorul noţiunilor fundamentale de mai sus. Ci mai e nevoe 
de încă alte două: de factorii istorici şi de exponenții istorici. 
Dacă privim un timp dat, constatăm anumite diferenţe de presiuni 
materiale sau morale, presiuni care dau loc unor deveniri ca- 
racteristice. Agenţii care provoacă aceste diferenţe de presiuni 
şi dau naştere acestor noui deveniri sunt numiţi de Pârvan 
factori istorici. Acești factori sunt după Pârvan extrem de 
variaţi: cosmici (influenţa sistemului solar și a energiei uni- 
versale asupra viehi terestre), particulari-geografici, materiali- 
antropogenetici (economici), spirituali, etc. Inceputul oricărei 
deveniri nu stă însă în factorii puri, metafizici, ci în ceeace 
Pârvan numeşte factori secundari, adică în devenirile anteri- 
oare. „Fiecare devenire e un factor generator de noui deveniri” +). 
Societatea omenească este mediul prin care şi în care se ex- 
primă şi se împlinesc factorii istorici. Societatea omenească 
este aşadar exponentul factorului istoric, exponent care poate 
fi sau individual, „când factorul istoric pune în vibrare indivizi 
izolaţi”, sau social, când factorul istoric pune în vibrare mate- 
rial-spirituală o întreagă colectivitate. Exponenţii istorici au și 
ei o natură foarte complicată și formează o serie foarte variată. 
Astfel avem: faptele de viață omenească vegetativă, numai con- 
sumatoare de bunuri şi idei; viaţa sufletească a mediocrităților 

conducătoare şi conduse; a şefilor politici lingușitori și conrupă- 
tori ai mulțimii; a scriitorilor și artiştilor de sută; etc. 

„Rezultatele acţiunii factorilor istorici asupra Umanității sunt 
faptele istorice, adică fenomenele de viaţă cu caracter organic 
de devenire în timp şi spaţiu”. Faptele istorice sunt după 
Pârvan extrem de greu de analizat şi de circumscris, fiindcă 
sunt foarte variate. Ce asemănare este între o monarhie, o bancă, 
un răsboiu, un tablou, o revoluție, — care toate sunt fapte 
istorice, cu care are a se ocupa istoricul? Complicaţia vine de 
acolo, că „ele sunt rezultatul unei deveniri, sunt parte dintr'o 
altă devenire, sunt ele însele o devenire şi sunt factorul unei 
sau mai multor deveniri posterioare” 1). Istoricul trebue să țină 
seamă de toate aceste legături multiple pe care le prezintă faptul 
istoric. Pornind de la analiza ideilor genetice care stau la baza 
lui, istoricul va obține o înţelegere exactă a lui „numai atunci, 
când caracterul fundamental al faptului istoric e pus în legătură 
cu devenirea prin excelenţă înrudită lui, din care, ca fenomen 
sintetic, pe baza unei idei capitale, el face parte, oarecum ex- 
clusivă, deşi are atâtea legături secundare, cu alte idei şi cu alte 
deveniri”. Numai prin găsirea acestui caracter specific al fap- 
telor istorice, istoria universală depăşeşte haosul inform de des- 
crieri pur formale şi naivele ipoteze cauzale şi teleologice, ridi- 
cându-se la punctul de vedere general omenesc, care e totuna 
cu istoric-universal. 

Am văzut cum după Pârvan valorile istorice, în sine, sunt 
vibrări, deveniri, ritmuri, resonanţe. Puterea, lărgimea şi spi- 
ritualitatea acestor valori, le putem sesiza numai după ce 
analizăm cele trei spaţii în care pot fi plasate valorile istorice: 
spațiul terestru, spațiul uman şi spațiul cosmic. Prin spațiul te- 
restru Pârvan înţelege „întregul mediu al litosferei, hidrosferei, 
atmosferei şi biosferei, influențate ori influențabile de om, prin 
geniul său transformator, adaptator la viața sa, conştient domi- 
naloare, a întregului mediu pământesc”. Schimbarea aspectului 
natural al spaţiului terestru prin intervenția activă a omului, 
va avea drept rezultat apariţia unor „fenomene cu lungă resonanţă 
spirituală”, care sunt valori istorice specifice. Descoperirile, 
invențiile, aplicările tehnicei, chiar progresele ştiinţifice ale ome- 
nirei intră după Pârvan aci. În opoziţie cu spaţiul terestru stă 
după el spaţiul uman, cu cele patru aspecte ale lui: social, 
politic, etic şi estetic, adică „lumea individual-socială şi social- 


1) Ibid., pag. 79. 

individuală, în infinitele ei forme şi manifestări spirituale, ab- 
solute şi relative, cultura sufletului omenesc ca entitate cosmo- 
centrică””. E vorba aci de valoarea aspectelor devenire: gân- 
durilor şi faptelor omenești, după intensitatea, calitatea şi dura- 
bilitatea lor, valorile istorice propriu zis antropomorfe. In sfârșit, 
e spaţiul cosmic, cu legile lui inexorabile, în stare să anihileze 
voinţa omenească. Prin cunoaștere însă, omul ajunge fie să-şi 
pună viaţa în acord cu ele, fie să li se supună, utilizând unele 
forțe împotriva altora. Omul care îndrăsneşte să se ridice până 
la această înălţime, înfruntând energiile cosmice, este el însuș, 
nu o „simplă vibrare meschină a unui biet organism terestru”, 
ci manifestarea marilor energii universale. „Toate valorile isto- 
rice de caracter metafizic, religios, ori de filosofie a ştiinţei, 
adică prelungirea gândului nostru creator peste limitele naturale 
ale simţurilor şi înţelegerii omeneşti, nu va putea fi valorificată 
deplin decât prin aşezarea în mediul cosmic a fiinţei noastre in- 
dividuale şi generale, omenești” 1). 

Dar pentru a obţine o determinare cât mai adecvată a va- 
lorilor istorice, se impune, spune Pârvan, să ţinem seamă, pe 
lângă esenţa lor evolutiv-creatoare şi pe lângă spațiile în care 
devin, şi de natura lor particulară, subiectivă, de ceea ce Pârvan 
numeşte fenomene de formă şi fenomene de conținut. Formele 
sunt după el în continuu flux, ele devin, dar nu se repetă nicio- 
dată, constituind valorile propriu zis istorice, care caracterizează 
diferitele epoci. Ca atare ele aparțin trecutului, au o valoare 
strict „istorică”. Cu totul altfel se prezintă fenomenele de con- 
ținut: ele fiind „expresia legii de unitate omenească şi cosmică 
a esenței vieţii creatoare”, au o existenţă perpetuă. Spiritul e 
continuu creator şi ca atare el nu aparţine numai trecutului, ci 
și prezentului; el nu este numai istoric, ci şi contemporan: „ideile 
creatoare elene sunt valori istorice aşa de intense, încât prin partea 
lor de spirit general omenesc, ele devin valori oarecum etern o- 
meneşti, şi deci perpetuu valabile”. Atât conţinutul cât şi forma 
sunt derivabile cosmic şi cea din urmă stă într'un raport de sub- 
ordonare faţă de cel dintâi: „căci istoric înseamnă antropocen- 
tric, iar omeneşte spiritul-formator primează asupra formei spi- 
ritualizate” 2). 

Trei sunt categoriile în care se împart după Pârvan de- 
venirile istorice şi prin urmare şi valorile istorice: biologic- 


1) Ibid., pag. 82. 
2) Ibid., pag. 83. 

utililare, ritmic-vitale şi raționale. Deveniri'e biologic-utilitare sunt 
determinate de instinctul de conservare şi perpetuare a speciei, 
cum ar fi: lupta împotriva animalelor şi a omului, migrațiile după 
hrană, năvălirile în ţinuturile mai fericit înzestrate, diferite in- 
dustrii şi meşteşuguri tehnice, născocirile pentru nevoile vieţii de 
toate zilele, inventarul viu şi mort al gospodăriei, etc. Devenirile 
ritmic-vitale sunt acelea care decurg din ritmul însuş al vieții, 
din nevoia omului de a se descărca de energia disponibilă, de pu- 
terea vieţii, de sentimentul fericirei existenţei. „În strigăt ritmat, 
în mişcare ritmată, în ornamentare ritmată (punctele şi liniile 
repetate ale primelor ornamente omeneşti nu sunt decât toate 
pictate, zgâriate ori săpate), omul se pune instinctiv, sentimental, 
formal, prin geniu încă subconştient, în armonie cu ritmica uni- 
versală..." 1). Şi a făcut acest lucru în diferite atitudini în de- 
cursul lungei deveniri a omenirii. Sunt, în sfârşit, devenirile 
raționale, care sunt „crescute din conştiinţa despre sine şi despre 
lume a omului” şi prin care omul se ridică deasupra utilitarului 
biologic, căutând să judece binele şi răul, dreptul ŞI nedreptul, 
în sine, să găsească! o rațiune etică, estetică şi metafizică exis- 
tenței, să descopere legi universale şi să introducă ordinea, lo- 
gica, rațiunea în haosul de forţe oarbe. „„Devenirile raționale 
cuprind spaţii şi timpuri general omenești, urmărind înainte de 
toate sufletul omenesc ca forţă luptătoare şi creatoare în multele 
aspecte ale vieţii devenite conştientă de sine''2). In toate do- 
meniile de manifestare a spiritului, în filosofie, religie, artă şi 
știință, cât şi în viaţa socială, se observă în aceste deveniri ra- 
ționale, o stare de independență a omului față de natură, de 
privire obiectivă, desinteresată a lumii, de comportare socială şi 
politică idealistă, întrun cuvânt de spiritualizare. ,,Devenirile 
raţionale, spune Pârvan, precumpănesc în istorie. Căci abia prin 
conştienţizarea indivizilor şi masselor se asigură continuitatea 
logică, orgamcă, a devenirilor umane” 3). 

In ce priveşte ritmul, Pârvan distinge două categorii: rit- 
mul pasiv şi ritmul activ, cărora li se supun atât mulțimile cât şi 
indivizii singurateci, creatori. lar dacă analizăm natura ritmului 
devenirilor omeneşti, găsim la el, din punct de vedere psihologic, 
trei nuanţe, ce se prezintă sau simultan, sau succesiv, sau ex- 
clusiv: una sentimentală (începutul agitației la indivizi şi la 
masse), alta voluntară (constituind începutul la indivizi şi cul- 


1) Ibid., pag. 84. 
2) Ibid., pag. 85 
3) Ibid., pag. 100. 

minarea și sfârșitul agitaţiei la masse) și în sfârşit o a treea 
rațională (care nu se întâlnește la masse, ci numai la indivizi). 
In ritmul activ prepoderența o are însă elementul raţional. 
Viaţa omenească e o sinritmie, o armonie poliritmică. Dar a- 
ceastă armonie poliritmică, fruct al vieţii creatoare spirituale, 
nu e posibilă decât printr'o punere în acord a diferitelor rit- 
muri, iar această punere în acord a diferitelor ritmuri o fac, 
nu colectivităţile, ci personalitățile solitare, cu voia sau poate 
chiar fără voia lor. „„Biruinţa ordinei, a euritmiei, asupra tumul- 
tului, a aritmiei, e opera raţională, a ritmului conștient indi- 
vidualist, creator la rândul lui, de idei ritmice sociale, pe baza 
cunoașterii sau a intuiţiei geniale în oceanul interdependenţelor rit- 
mice” t). Altă dată Pârvan vorbeşte de trei categorii de ritm. 
Mai întâi este ritmul, pe care el îl numește imıtativ, prin care 
vrea să exprime cele mai simple creaţii artistice autonome, având 
ca bază forma reală a vieţii. Odată dobândit acest ritm, ome- 
nirea are deschisă linia devenirei creatoare la infinit. Creaţia 
ritmic intuitivă este o creație solitară. Este apoi ritmul cons- 
truckv, creaţie cu caracter social, care e experienţă și tehnică, 
transmisibile. Creatorul în această fază „nu dă pur subconștient 
ce simte, ci potrivește, stilizează, umanizează, adică socializează 
cucerirea lui tehnic reproductivă”. Creaţia ajunge la un canon 
al formelor: religioase, politice, sociale, artistice. „Acest canon 
apasă asupra tuturor creatorilor: ritmul vital, propriu fiecăruia, 
este influenţat, ba chiar modificat, de tradiţia creatoare și creată, 
anterioară lui. Creaţia se organizează, creatorii învaţă meșteșugul. 
Societatea intervine cu voinţa ei și impune ritmul constructiv după 
formele consacrate” 2). Este, în sfârșit, ritmul creator antro- 
pomorf, prin care se înțelege o exprimare a lumii și a vieţii în 
analogie cu omul. O puzderie de fiinţe bune și rele populează 
universul, sunt creați zei asemănători oamenilor, apele și co- 
pacii vorbesc caşi oamenii. „E o bucurie copilărească a vieţii 
în această atmosferă cosmic-umanizată, e un ritm vioiu și continuu 
variat, e o spontaneitate general lirică a întregi popoare care 
au fost binecuvântate cu acest ritm antropomorf, e o purificare 
de monstruos, animalic, greoiu, material, e o adevărată liberare 
a umanităţii de groaza necunoscutului inert” 5). 

Ritmul prezintă după Pârvan o intensitate, care e hotărâ- 
toare în devenirile sufletului omenesc. Sunt o mulţime de ele- 


1) Ibid., pag. 149. 
2) Ibid., pag. 97. 
3) Ibid., pag. 98—99. 

mente, ca greutăţile vieţii materiale și ale mediului geografic, 
robia agrară, industrială şi biurocratică, în stare să înăbuşe 
orice ritm spiritual. „„Deabia când creșterea sufletului individual 
ori creşterea sufletului colectiv devine liberă de orice înlănţuiri, 
biologice, sociale, religioase, politice, economice, militare, deabia 
atunci poate fi vorba de o intensitate a ritmului” t). La viaţa 
latentă nu întâlnim intensitate şi nici profunzime. Acolo însă 
unde avem faptul creşterii sufletelor, avem: 10 ritm de creștere 
şi 20 ritm de creştere spirituală. „În întâia lui însușire el e un 
ritm extensiv, energetic, general-vital. În a doua însușire el e 
un ritm intensiv, transformator-ordonator, creator-uman. Miş- 
carea de pură creștere a unor energii spirituale individuale ori 
colective ar putea fi numită cantitativ energetică. Mişcarea de 
creştere a energiei spirituale individual solitare ori colectiv-social- 
culturale, ar putea fi numită calitativ-energetică. Am avea cele 
două feluri de intensităţi ale ritmului creşterii vieții spirituale, 
cel cantitativ şi cel calitativ, adică cel colectiv-civilizator şi 
cel cultural-creator, adică cel social şi cel individual” 2). 

Prin intensitatea cantitativă a ritmului, Pârvan înţelege 
amplitudinea spațială a undelor vibratorii, adică ritmul se întinde, 
agitând-o, pe o suprafaţă geografic umană cât mai vastă, fără 
so schimbe însă esenţial, căci ideile pure joacă un rol foarte 
şters, fiind în schimb predominante impulsiile instinctive, pre- 
judecăţile tradiţionaliste. Prin intensitatea calitativă a ritmului 
istoric, Pârvan înţelege amplitudinea undelor vibratoare în timpul 
devenirei umane, adică durata într'un timp cât mai îndelungat 
a influențelor unui fenomen puternic de viaţă omenească şi care 
transformă esenţial această viaţă, cum ar fi de pildă doctrina 
salvării a lui Buddha sau acea a lui lisus, viaţa eroică a lui 
Alexandru cel Mare, arta şi filosofia greacă, ideea social-po- 
litică republicană romană, arta renașterii italiene, etc. 

Dar ceeace determină natura, structura şi intensitatea rit- 
mului, sunt după Pârvan ideile ritmice. lar ceeace pune în miş- 
care viaţa şi o ordonează, sunt două lucruri, două realităţi 
eterne, cum le numeşte Pârvan: ameninţarea morţii şi bucuria 
vieţii, fiecare dând naştere câte unui principiu inspirator vital. 
„Amenințarea morţii crează ideile active conservator-vitale, bu- 
curia vieţii crează ideile active generator-vitale” 3). Cele dintâi 
sunt utilitar-sistematizatoare şi privesc organizarea vieții mate- 


1) Ibid., pag. 154. 
2) Ibid., pag. 154, 
3) Ibid., pag. 158. 

riale şi sociale, reglementarea raporturilor pragmatice dintre in- 
divid şi societate, etc., pe când cele din urmă sunt idei libere, 
desinteresate, formând o lume de gând şi vis, pătrunzând în do- 
meniul poeziei şi metafizice] şi punând în vibrare prelungă şi 
profundă nu numai suflete individuale, dar chiar „întregi grupe 
sociale superiorizate-spiritual””. Cele dintâi vor avea în genere 
un ritm greoiu şi vor fi banal de asemănătoare la popoare care 
n'au legături nici în timp şi nici în spaţiu. Cele din urmă, dim- 
potrivă, vor avea un ritm uşor, variat, nou, elegant şi grațios. 
Ideile generator-vitale sunt creatoare ale celor două ritmuri fun- 
damentale ale vieţii active umane: ale ritmului ornamental şi 
ale celui monumental. „Primul e în funcțiune de plăcere a vieţii, 
al doilea în funcţiune de biruire a morţii. Primul este înainte 
de toate formă armonioasă: tact allegro al vieții. Cel de al 
doilea este ideea de eternizare prin sinteză abstract-formală a 
gândului general omenesc, ca atare, suprapus tehnicei, artei ori 
filosofiei şi religiei prea contemporane... Şi dacă ornamentalul e 
înainte de toate ritmul specific al înflorirei vieţii, în toate as- 
pectele ei, monumentalul este ideea care uneşte, adâncind ca 
sentiment şi gândire, toate artele plastice, ba chiar poezia şi 
muzica: de abia prin monumental arta îşi capătă spiritul '1). 
Ideile ritmice generator-vitale își au corelatul lor în formele 
ritmice cosmice. Astfel, „ideea ornamentală pură e corelată cu 
ritmul de repetiție, linia mereu aceeași a tactelor extreme”, 
iar „ideea monumentală pură e corelată cu ritmul de compen- 
sau linia mereu nouă şi totuşi continuu armonioasă a ideilor 
şi formelor, integrate prin sinritmia spirituală-formală”. 

Dacă privim curbele ondulatorii, adică undele ritmice, ne 
vom clarifica şi mai mult realitatea spirituală vibratorie. Vom 
constata anume că sunt două grupe de unde ritmice: unde în- 
chise într'un fel de ritm static, cum e cazul în artă, ştiinţă, 
filosofie, drept, şi unde deschise înspre infinit într'un fel de ritm 
dinamic, cum e cazul cu ritmul social, politic, religios, etc. lar 
ritmul vieţii creatoare omeneşti ni se va revela ca „un ritm de 
creştere a energiei generale umane”, ce se manifestă în două 
chipuri: „creşterea prin conservare a energiei continuu acumu- 
late pe cale biologică, ritmul de repetiție, — creşterea prin 
multiplicare şi transformare a energiei continuu create pe cale 
spirituală, ritmul de compensație”. 

Privit din punctul de vedere al evoluției lui, ritmul istoric 


1) Ibid., pag, 159—160. 

se împarte după Pârvan în ritm de tradiție şi în ritm de ino- 
vație, fiecare cu importanţa lui proprie şi indispensabilă. 

Ritmul istoric stă fireşte în strânsă legătură cu cele două 
tendinţe care guvernează materia cosmică: pe de o parte cu 
tendința materiei cosmice de a se integra în coesiune, unifor- 
mitate şi inerție, pe de altă parte cu tendința materiei cosmice 
de a se diferenția în activitatea ei. „La fel este lupta dintre 
integralui biologic şi diferențialul spiritual din om, cari repre- 
zintă în materia noastră pieritoare, ca indivizi şi ca tot, cele 
două eternități cosmice, inerția şi vibrarea. Ritmul de tradiție 
apără materia omenească de distrugerea prin spiritualul absolut, 
ritmul de inovaţie provoacă necontenit materia omenească ia 
vibrarea maximă. Ambele împreună constitue divina sinritmie 
a culturii omenești creatoare, armonioasa ondulație ritmică a 
culturii omeneşti conştiente de sine însăşi '1). 

În sfârşit, Pârvan mai distinge la ritm şi spiritul lui, 
spirit care după el este fericirea, nemurirea, Dumnezeirea. 
„Ideile transcendente hărăzite nouă de Cosmos, ca parte in- 
tegrantă din el — și ele ca şi noi — Infinitul şi Eternitatea, 
îşi cer formă umană: iar forma e, ca şi în Cosmos, vibrare. 
Vibrarea însă, până la sentimentul coborîrei zeului în noi e 
revelaţia spiritului ritmului” 2). 


Din expunerea făcută până acum, s'a observat ce dificul- 
tăți ne pândesc, când e vorba de diferitele categorii de ritmuri 
la Pârvan. Şi aceste dificultăţi poate că nu sunt de neînvins. 
Sunt altele care se înfăţişează deschis ca imsurmontabile: anume 
conflictul dintre idealismul subiectiv, pe care Pârvan îl enunţă 
şi-l afirmă categoric pe de o parte, şi ontologismul lui energetist 
pe care-l enunţă şi afirmă tot aşa de categoric pe de altă parte. 
Dar să vedem mai îndeaproape în ce constă acest conflict ireme- 
diabil din concepţia lui Pârvan. „Un fenomen de viață omenească, 
spune Pârvan, e în sine indiferent şi neutru, ca orice fenomen al 
vieţii cosmice. El devine „religios”, „artistic”, ori „istoric”, 
după atitudinea ce-o luăm noi faţă de el. lar această atitudine 
dă fenomenului cosmic un aspect uman, care nouă, în strâmtimea 
obicinuită a orizontului nostru, ni se pare singurul său aspect, 
ba chiar esenţa lui, în vreme ce, de fapt, el rămâne înainte 
de toate esenţial, cosmic, iar aspectul său, general, ritmic... 


1) Ibid., pag. 172. 
2) Ibid., pag. 175. 

Istoricul deci nu se află în faţa unu: fapt istoric, ci în faţa 
unui fapt cosmic. El îl transformă în fapt istoric prin ati- 
udinea sa creatoare. Muritorilor obicinuiți li se pare atunci 
că însuş faptul originar a devenit istoric: ceeace fireşte e o 
simplă iluzie antropomorfică”” 1). De aci rezultă că după Pârvan, 
un fapt cosmic devine, nu este istoric, prin atitudinea creatoare 
a istoricului, că istoricul este acela care impregnează unui fapt 
caracterul de istoric. Şi deseori Pârvan relevă caracterul antro- 
pomorfic al noţiunilor fundamentale, structura subiectivă a mij- 
loacelor de cunoaștere. Ceeace, dacă ar li exact, ar face za- 
darnică orice cercetare ştiinţifică. Totuş, împotriva acestor idei 
clar şi categoric exprimate, Pârvan vorbeşte de fapte istorice ca 
valori eterne, cu existență absolută, căutând să determine şi 
care este structura particulară a acestor fapte. In ciuda afirma- 
țiilor sale idealist subiective, însă, Pârvan este un ontolog, pentru 
care faptele reale au o existență independentă de conştiinţa 
empirică a istoricului. Și, consecvent, numai o asemenea atitudine 
îndreptățește o filosofie în genere şi o filosofie a istoriei în 
specie. Nu este mai puțin adevărat că pentru cititorul neavizat, 
ideile acestea contradictorii de la baza concepţiei lui Pârvan 
constitue o mare dificultate 2). 


1) Ibid., pag 50. 

2) Asupra lui Vasile Pârvan a se vedea şi „Arhiva pentru Ştiinţa şi 
Reforma socială“, 1928, care cuprinde următoarele studt: D. Gusti, Perso- 
nalitatea lui Vasile Pârvan, un model academic; G. Lambrino, Vasile Pârvan, 
Eruditul, Organizatorul; Tudor Vianu, Vasile Pârvan şi concepția tragică a 
existenţii ; Costin St. Stoicescu, Vasile Pârvan şi istoria economico-socială a 
Antichității; H. Metaxa, Vasile Pârvan, Note bio-bibliogratice. Deasemeni: 
Al. Busutoceanu, Pârvan gânditorul, 1934; V. Băncilă, Tragicul lui Pârvan 
şi tragicul modern, în volumul „În memoria lui Vasile Pârvan“, 1934. 

D. Drăghicescu 
Născut la 4 Mai st. v. 1875, în Com. Zăvoeni, din Jud. 


Vâlcea, după ce face şcoala primară în satul natal, iar cursul 
secundar la liceul Carol din Craiova, se înscrie în toamna anului 
1896 la Universitatea din Bucureşti, ca student la drept şi 
filosofie. În toamna anului 1900 îşi dă licenţa în filosofie, iar 
în lanuarie 1901 pleacă pentru studii la Paris, unde rămâne 
patru ani. Aici a lucrat la Universitate cu Espinas, H. Michel, 
Boutroux şi Durkheim, iar la College de France a audiat pe 
Ribot, Tarde şi Bergson. În acest timp a călătorit şi în Ger- 
mania, unde la Berlin a audiat cursurile lui Simmel şi Paulsen, 
Schmoller şi A. Wagner, iar unele din vacanțe petrecându-le 
în Anglia şi Italia. Intors în ţară în toamna anului 1904, D. 
Drăghicescu este numit peste câteva luni, adică în Aprilie 1905, 
conferenţiar de sociologie la Universitatea din Bucureşti, dar nu 
deţine această demnitate în învăţământul superior decât până 
în 1913, când îşi dă ostentativ demisia. După aceea, deputat 
şi senator în mai multe rânduri, D. Drăghicescu este numit în 
1935 Ministru Plenipotenţiar al ţării în Mexic, unde rămâne 
până în 1937, când, atingând limita de vârstă, misiunea sa a 
încetat. 

Deşi ales de atâtea ori în parlament, totuş activitatea po- 
litică n'a jucat un prea mare rol în viaţa lui D. Drăghicescu. 
Căci mai presus de orice alte preocupări, el a pus îndeletnicirea 
sa cu filosofia. Astfel, de la plecarea din învăţământ, adică 
aproape trei decenii, D. Drăghicescu a dus o viaţă închinată 
cercetărilor ştiinţifice şi filosofice, destul de variate. lar dacă 
ideile lui sunt, în ţară, prea puţin cunoscute, acest lucru se da- 
toreşte în parte şi faptului că şi-a publicat aproape toate lucrările 
în limba franceză la Paris, în cunoscuta colecţie: Bibliothèque 
de Philosophie Contemporaine, răspândită în toate ţările civi- 

lizate, ceace a făcut că gândirea sa este mai cunoscută în Oc- 
cident şi în America decât în România. 

D. Drăghicescu a publicat până acum: Din psihologia po- 
porului român (1906); Partide politice şi clase sociale (1921); 
Evoluţia ideilor liberale (1920); Du rôle de Lindividu dans le 
determinismne social (Paris, Alcan, 1904); Le probleme de la 
conscience (Paris, Alcan, 1907); L'ideal] creatur (Paris, 1914); 
La realite de l'Esprit (Paris, Alcan, 1928); La nouvelle cite 
de Dieu (Paris, Marcelle Lesage, 1929); Verute et revslation 
(2 vol., Paris, Alcan, 1934). 


D. Drăghicescu este înainte de toate un sociolog. Punându-şi 
câteva probleme fundamentale de sociologie, asupra cărora a 
aruncat lumini vii, D. Drăghicescu n'a rămas totuș numai la 
probleme de sociologie, ci a mers mai departe, abordând, cu 
pregătirea şi competenţa lui de sociolog, atât probleme de filo- 
sofia religiei cât şi probleme de filosofia istoriei. Sau ma. bine 
zis, încercările lui de a deslega problemele sociologice pe care 
şi le punea, l-au dus în mod necesar şi organic la filosofia reli- 
giei și la filosofia istoriei. Problema fundamentală de la care 
a plecat D. Drăghicescu, a fost raportul dintre individ şi me- 
diul social, care adâncit se prezintă ca un raport între libertate 
şi determinism. În vremea când D. Drăghicescu se ocupa cu 
această problemă, doi gânditori reprezentau concepția determi- 
nistă: Karl Marx şi E. Durkheim, cel dintâi reprezentând 
un determinism materialist, tar cel din urmă un determinism so- 
ciologic. Pentru a stabili adevăratul raport între individ şi 
societate, el a căutat să vadă pe acela dintre psihologie și socio- 
logie, căci dacă psihologia este ştiinţa individului şi sociologia 
a grupului social, nimic mai logic decât concluzia ca raportul 
dintre psihologie şi sociologie să oglindească raporturile dintre 
individ şi societate. lar rezultatul comparaţiei analitice dintre a- 
ceste două ştiinţe, D. Drăghicescu a căutat să-l verifice prin ana- 
liza raporturilor dintre mediul social şi personalitățile istorice ilu- 
stre, mari talente şi genii, etc. Examinând raportul dintre geniu, 
epocă şi împrejurările istorice, dintre geniu, masă şi mediul 
social, el ajunge la concluzia că geniul este o sinteză creatoare, 
— creatoare, fiindcă ea cuprinde ceva mai mult decât compo- 
nenţii ei —- şi anume o sinteză a stărilor sufleteşti, a aspira- 
țiilor massei şi a mediului social în care trăeşte geniul. Aceasta, 
confirmă în adevăr concluzia rezultată din examinarea raportului - 
«dintre psihologie şi sociologie că legile fundamentale psihologice 

sunt în esenţă aceleași cu legile sociologice, continuând în chipul 
acesta cercetările în direcția pe care o trasese Aug. Comte pe 
de o parte, care nu admitea psihologia ca ştiinţă, iar pe de altă 
parte Durkheim, care elimina metoda psihologică, pe motiv că 
are un caracter subiectiv, din studierea fenomenelor sociale, ambii 
recunoscând însă că actele superioare de conştiinţă — pentru 
Durkheim chiar principiile, categoriile — sunt produse ale vieții 
colective. 

Natura lucrurilor după concepția kantiană, nu este acce- 
sibilă în mod direct cunoaşterei ştiinţifice, ci numai în mod 
indirect, cu ajutorul raporturilor dintre lucruri, care sunt acce- 
sibile cunoaşterii şi se pot exprima prin legi. Formula lui Mon- 
tesquieu este în acest sens justă: legile exprimă raporturi necesare 
derivând din natura lucrurilor. Această formulă, citită în sens 
invers, e valabilă şi pentru fenomenele de conştiinţă, întrucât 
ea stabileşte o legătură cauzală între natura lucrurilor şi rapor- 
turile dintre ele formulate în legi. Dacă natura lucrurilor este 
produsul raporturilor dintre ele, nu se poate ajunge la cunoa- 
şterea ei decât cunoscând aceste raporturi. În această formulă 
a lui Montesquieu, D. Drăghicescu găseşte mijlocul de a face 
sinteza concepției kantiene cu pozitivismul lui Aug. Comte, pu- 
nând bazele unui neopozitivism, după cum i-a recunoscut-o de 
Roberty, socoilogul rus de limbă franceză, — şi pe care baze 
se va desvolta şi înălța întreaga sa construcţie filosofică și so- 
ciologică. Conştiinţa, eul, ca natură efectivă a omului, este 
rezultatul raportului dintre indivizii constituiți în societate: Stat, 
naţiune. Conştiinţa este schinteea, rezultat al raporturilor de 
întreciocnire a indivizilor şi modalităţile, funcțiunile ei su- 
perioare, sunt oglindirea modalităţii, formelor și funcţiunilor 
<ociale esenţiale. Conştiinţa noastră cu contrazicerile şi dialec- 
tica ei, acest for interior, este ecoul forului propriu zis, 'cu 
discuțiile contradictorii din forum, de la Atena şi Roma. 

Acest lucru însă duce la o constatare foarte importantă, 
anume că psihologia exclusiv individuală este imposibilă ca știință, 
după cum e imposibilă ca ştiinţă şi sociologia positivă, care ex- 
clude individul şi subiectivitatea. După Drăghicescu singura po- 
sibilă ca ştiinţă este sinteza dintre sociologie şi psihologie sub 
forma unei psihologii sociale şi a unei morale sociale. Constiinta 
morală este generatoare a conştiinţei individuale. Prin urmare, 
pedagogia care creiază coesiunea activității şi a stărilor psihice, 
fundează psihologia şi nu aceasta din urmă pe cea dintâi. Li- 
bertatea este condiţia determinismului social și, vice-versa, deter- 

minismul face posibilă libertatea. Marx era doar revoluţionar, iar 
Durkheim el însuş admitea mai târziu că explicarea psihologică 
a actelor sociale e mai profundă decât cea sociologică. 

După D. Drăghicescu legile sociologice se regăsesc în 
dreptul pozitiv şi ele nu mai sunt decât acte de conduită, activitate 
practică şi în special maxime de conduită etică de natură colectivă, 
ce se pot ridica până la universalitatea imperativelor etice kantiene. 
Acţiunea practică, activitatea, este materia pe care o manipulează 
ştiinţa moralei, din care este croită viaţa morală. Drăghicescu 
e de părere că morala este în acelaş timp ştiinţă şi artă, teorie 
şi tehnică, rațiune şi practică, fiind de acord în aceasta cu Kant, 
care concepe morala ca rațiune practică şi o opune ştiinţei care 
este rațiune pură, tehnica nefiind aci decât o aplicare practică! 
a ştiinţei, — o dedublare care nu există în ştiinţa morală și 
socială. 

Individul cu conştiinţa lui, fiind un produs al vieţii gru- 
pului, care e un fenomen colectiv, nu mai poate fi considerat 
ca ceva heterogen, diferit de viaţa grupului. Produs al vieţii 
sociale şi oglindire a acestei vieţi, conştiinţa individului este 
la rându-i un factor social determinant, care face ca societăţile 
să evolueze. Când Drăghicescu vorbeşte de conştiinţa individului, 
pe care o consideră ca pe un factor determinant al evoluţiei 
sociale, el se gândeşte în primul rând la conştiinţa indivizilor 
geniali. Concepţia sociologică la care se opreşte este o sinteză 
vie, organică a psihologismului lui Tarde şi a pozitivismului 
obiectiv al lui Durkheim, în care individul nu exclude societatea 
şi socialul şi vice-versa. 

După Drăghicescu, mecanismul- evoluţiei se află în idealul 
creator. Căci idealul este instrumentul psihic al evoluţiei indi- 
viduale și sociale. Ideal și evoluție coincid: evoluţia este dina- 
mismul extern, idealul este dinamismul intern, molecular. Cel 
dintâi este pus în mișcare de cel din urmă şi numai datorită 
dinamismului intern se produce dinamismul extern. La baza 
idealului creator se află imaginaţia creatoare, condusă însă de 
rațiune. Factorii idealului creator sunt: suvenirul, dorinţele, as- 
piraţiile. Drăghicescu analizează idealul creator în artă, ştiinţă, 
în viaţa socială şi religioasă, ajungând astfel, pe baza cercetă- 
rilor sale, la un idealism sociologie, care Concepe evoluţia uma- 
nităţii ca aflându-se pe drumul unei continui perfecţionări. Idea- 
lismul sociologic al lui Drăghicescu se opune Evoluţiei crea- 
toare a lui Bergson, căci în vreme ce evoluţia. creatoare are ca 
motor instinctul şi coincide cu elanul vital, din contra, idealul 

creator se bazează pe raţiunea însufleţită de dorinţi şi aspirații, 
transformată în chipul acesta în intuiţie idealizatoare. 

Dacă în „L'idéal créateur”, Drăghicescu este reprezentantul 
unui idealism sociologic, cu Réalité de Lesprit el face un 
pas mai departe, complectând idealismul lui sociologic cu un 
spiritualism de aceeaş natură. Ocupându-se pe larg cu realitatea 
spiritului, el analizează consistenţa și coeziunea stărilor sufleteşti 
care-l constitue, ajungând la concluzia că spiritul deţine o. 
realitate efectivă comparabilă cu aceea a oricărui obiect ma- 
terial, însă lipsit de materialitate. Făcând această analiză şi 
ajungând la o asemenea concluzie, Drăghicescu se comportă ca 
sociolog, adică nu se sprijină pe psihologia individualistă, al 
cărei adversar am văzut că este, ci se lasă continuu condus de 
convingerea că spiritul e de natură socială. Cu aceasta el crede 
că se poate înlătura credinţa şi practicile spiritiste, la care duce 
inevitabil psihologia exclusiv individualistă a lui W. James, care 
el însuşi sfârșise prin a practica spiritualismul. 

Analiza pe care o face funcțiunilor sufleteşti —- memorie, 
asociaţie de idei, abstracțiune — care duc la idei generale, la 
concepte, îi confirmă şi-i verifică, susține el, spiritualismul său 
social. Căci conceptele și reprezentările colective sunt după 
Drăghicesu echivalentul ideilor în sens platonician. Și întrucât 
conceptele sunt de origine socială și substanţa lor trăeşte în 
subsolul conştiinţei, iar societatea transcendă individul, nimic mai 
firesc ca aceste concepte şi reprezentări abstracte, adică colec- 
tive, să se prezinte ca niște realităţi transcendente, constituind 
lumea transcendentă a arhetipurilor şi a idealurilor. 

„Realitatea spiritului” .nu cuprinde însă numai fundamentele 
spiritualismului sociologic, ci totodată și punctul de plecare pen- 
tru o nouă fază a cugetării lui D. Drăghicescu, determinată 
şi de prefacerile produse de răsboiul mondial. Fără să piardă 
legăturile cu realitatea socială, Drăghicescu abordează inte- 
resante probleme de filosofia istoriei. Evoluţia omenirii pe linia 
națiunilor i se pare lui D. Drăghicescu terminată şi consolidată, 
rămânând de rezolvat acum procesul de unificare a naţiunilor. 
Acest proceş ar reveni după gânditorul nostru organismului 
universal de la Geneva, Societăţii Naţiunilor. Dacă procesul 
social care a produs haţiunile a adus cu sine progresul ştiinţelor 
naturale, fizico-chimice şi biologiei, făcându-le să iasă din faza 
magică şi astrologică și dându-le caracterul raţional și expe- 
rimental, cea de-a doua fază a evoluţiei, aşa cum e schițată la 
Geneva, va avea poate menirea să aducă şi progresul ştiinţelor 

sociale, a eticei şi a religiei, în acelaş sens ca şi la ştiinţele naturii, 
făcându-le adică să iasă din faza magică şi mistică în care se 
află încă, şi în special religia. Cum religia creştină a însemnat 
un enorm progres faţă de mozaism, determinat de universalismul 
social realizat de imperiul roman, rămâne de văzut dacă univer- 
salismul realizat de Societatea Naţiunilor nu va face să pro- 
greseze tot atât de mult sociologia, care, absorbind substanţa 
doctrinară a creştinismului, se va transforma întrun fel de 
teologie ştiinţifică, având un conţinut compatibil cu spiritul ra- 
jional şi critic al vremii noastre, L’Ideal Créateur, a cărui con- 
cluzie era că societățile omenești, naţiuni, State, tind vădit 
să se întregească şi să constitue un tot organic, a apărut la 
Paris în Aprilie 1914 şi în lulie a isbucnit răsboiul mondial, 
care a luat proporțiile şi mai ales violenţa şi semnificaţia răs- 
boaelor civile la Roma. Răsboiul mondial s'a terminat prin 
Pacea dela Versailles şi crearea Ligii Naţiunilor, care reamin- 
teşte sau chiar reeditează simbolic constituirea imperiului roman, 
prin întregirea, unificarea şi pacificarea tuturor popoarelor cu- 
noscute ale antichităţii clasice. 

Era în această realizare un fel de verificare a conclu- 
ziilor din Idealul creator şi evenimentele din cursul răsboiului 
ca şi urmele lăsate au determinat orientarea gândirei în direcţia 
filosofiei istoriei. Consecințele răsboiului mondial par a marca 
sfârşitul unei lumi şi inceputul unei ere noi, pentrucă modifi- 
cările morale şi sociale, pe care le-a provocat în viaţa omenirii 
contemporane, reamintesc căderea Romei sub loviturile hordelor 
barbare care au inundat imperiul şi l-au sfâşiat. Sf. Augustin 
descrie în De civitate Dei căderea Romei şi paralizarea civi- 
lizaţiei, cauzele şi consecinţele acestui eveniment, şi o stare 
generală morală, care prezintă o mare analogie cu aceea care 
a urmat după răsboiul mondial. 

Care va fi destinul, evoluţia omenirii în viitor, care va fi 
ieşirea din situaţia haotică şi primejdioasă ce a urmat războiului 
mondial, este problema ce se pune ameninţător. Date fiind 
progresele tehnicii, cari dau răsboiului proporţii totalitare şi 
un caracter de distrugere universală, se poate întrevedea vreo 
scăpare? 

Pentru a răspunde la această întrebare, D. Drăghicescu 
a întreprins un studiu, al cărui rezultat va fi un fel de trilogie, 
având ca titlu general: Nouvelle cite de Dieu, parafrazare a 
lui De civitate Dei, fiecare parte a acestei trilogii având titlurile 
acestea: Calea, Adevărul, Viaţa (via, veritas, vita) din care 


www.dacoromanica.ro 


316 D. Drăghicescu 


primele două sunt deja publicate, prima: Nouvelle cité de Dieu, 
(la Voie), şi a doua: Verite et Revelation (2 vol.),a treea: La vie 
humaine et le Christianisme aşteptând să fie editată. Pentru a 
putea întrevedea ce poate fi evoluţia omenirii viitoare şi destinul 
civilizaţiei contemporane, era necesar a reconstitui ciclul evoluţiei 
antice, care singură ne poate sugera viziuni despre evoluţia noastră 
viitoare. Reprospecţia, spune D. Drăghicescu, este absolut necesară 
prospecţiunii. Și în adevăr, dacă comparăm desvoltarea civilizaţiei 
antice, pornind dela evul mediu al lumei eline şi până la apa- 
riția creştinismului, cu evoluţia popoarelor moderne plecând de 
la finele evului mediu până azi, ciclul evolutiv modern pare o 
reeditare a celui antic. Aceeaşi desvoltare a cugetării, a raţiunii, 
a ştiinţelor şi artelor urmată de un fel de disoluţie şi decadenţă 
religioasă, morală, mintală și socială, degenerând în violente 
conflicte de tot felul şi răsboae care amenință cu prăbuşirea 
şi distrugerea totală a civilizaţiei. 

În antichitate creştinismul a venit şi a adus mântuirea 
civilizaţiei amenințate, scăpând ce se putea salva. Şi dacă tri- 
umful creştinismului n'ar fi coincis cu năvălirile barbarilor, 
redresarea morală, regenerarea intelectuală şi socială, stânjenite 
şi în bună parte paralizate de năvălirile barbare, ar fi dat cele 
mai frumoase roade. In Nouvelle Cite de Dieu, prima parte (la 
Voie), D. Drăghicescu, reconstituind ciclul evoluţiei moderne în 
liniile lui esenţiale, care reeditează oarecum evoluţia lumii antice, 
ajunge la concluzia că, pentru a ieşi din haosul primejdios în 
care ne găsim, calea este cea marcată de Societatea Naţiunilor, 
reeditare modernă a imperiului roman, iar scăparea nu se poate 
întrevedea decât într'o reeditare a creştinismului, o revenire la un 
creştinism renovat şi adaptat la spiritul vremii şi care sar ra- 
porta la creştinismul tradiţional, întocmai cum şi creştinismul s'a 
raportat la mosaismul din care decurge, cu deosebirea numai 
că schimbarea ar fi mai radicală şi mai amplă. 

Aceasta presupune o modificare a credinței tradiționale şi 
a noţiunii de Dumnezeu în felul modificării suferite de mosaism 
şi Iehova, care era zeul ştirilor, pentru a da pe D-zeu tatăl, al 
păcii, al milei şi al iubirii de oameni. Ce va fi această 
modificare, în ce va consta? lată întrebarea cu care se 
termină Nouvelle cite de Dieu (la voie) şi la care va 
trebui să răspundă Verite et Revelation. Ceeace este pentru 
ştiinţă adevărul ştiinţificeşte stabilit, adică prin observaţie 
şi inducţie, este pentru religie revelația stabilită prin intuiţii 
şi deducţii conjecturale. Magia fiind punctul de plecare și 

al ştiinţei şi al religiei, atribuţiile divinității se găsesc an- 
ticipate și realizate ilusuriu în magie. D-zeu este un ma- 
gician universal. Noţiunea de D-zeu este însăş noţiunea de 
om, ale cărui atribute sunt ridicate pe planul absolutului, al 
infinitului şi al perfecțiunii. Dealtfel D-zeu este în germene în 
substanţa vitală a omenirii, care trăeşte pe pământ, şi evoluţia 
omenirii este desvoltarea progresivă a embrionului divin, care 
se nutreşte din substanța vitală a generaţiilor omeneşti. Bergson, 
în mod mai sumar, a spus cam acelaș lucru, când conclude (Les 
deux sources), că universul este o maşină de fabricat zei. 

Inducţie şi intuiţie sau revelaţie corespund în mintea noa- 
stră evoluţiei şi revoluţiei realităților. Evoluţia şi inducția sunt 
caracteristice lumii şi ştiinţelor fizice şi fiziologice, intuiţia. 
şi revoluția sunt caracteristice ştiinţelor şi realităților sociale, 
morale şi religioase, deoarece în lumea materială și biologică 
ciclul evolutiv a încetat şi este închis, iar în lumea morală şi 
socială este în curs şi larg deschis. Revelaţiile sunt produsul 
revoluțiilor, a trecerilor brusce de la o stare la alta, adesea 
cauza lor, pe când inducția este echivalentul mintal al evoluţiei, 
a trecerii lente, gradate şi pe nesimţite, de la o stare la alta. 
Adevărul ştiinţific, care priveşte lumea materială, se desco- 
pere cu ajutorul spiritului de geometrie, iar adevărul religios, 
moral şi social, cu ajutorul a ceeace Pascal numeşte spiritul de 
finețe, Bergson intuiție şi religia creștină revelație, pentru că 
realitățile lumii fizice şi biologice se repetă, iar cele ale lumii 
sociale, morale și religioase se schimbă mereu şi se înoesc 
continuu. 

Aici a crede înlocueşte pe a ști, credinţa are aceeaşi va- 
loare ca ştiinţa în lumea fizică. Ceeace a fost, este şi se poate 
repeta, se poate prevedea exact şi sigur, întrucât se va repeta. 
Aci a vedea înseamnă a prevedea; dincolo, unde nimic nu se 
repetă întocmai, ci totul se creiază şi se schimbă mereu, ceeace 
va fi pe viitor se poate dori, bănui, spera, crede sau presupune 
cu aproximaţie, nu se poate însă prevedea sau şti sigur şi exact 
nimic. Cu alte cuvinte, în domeniul ştiinţelor morale, sociale 
şi religioase nu este posibilă decât o ştiinţă pe credit, compara- 
bilă cu moneda de hârtie, pe când ştiinţele naturale şi fizico- 
chimice ar fi moneda metalică. Cum însă ştiinţele pozitive permit 
şi promit o tehnică progresivă la infinit, putând realiza dorin- 
tele, aspiraţiile şi speranţele noastre, ele pot servi de acoperire 
metalică a ştiinţei pe credit ce este religia şi a monedei fiduciare 
a ştiinţelor sociale şi morale. 

Afirmând că divinul este conținut în germene in omenire, 
D. Drăghicescu precizează că credințele, speranțele şi aspira- 
țiile noastre sunt elementele acestui germene divin, fiind în 
acelaş timp şi fermentul care deslănțue evoluția socială şi morală 
a omenirii. Deaceea el afirmă că evoluția omenirii nu este decât 
desvoltarea divinului în oameni. Timpul este gestaţia divinului 
în omenire şi D-zeu figurează omul ajuns în faza finală a pro- 
cesului său evolutiv. În acest caz religia creştină şi dogmele ei 
ar fı chiar ştiinţa destinului omenirii şi al societăţii omeneşti. 

Examinate în fondul lor, filosofia istoriei din secolul al 
XIX-lea, mai ales în Germania, şi cu atât mai mult filosofia 
idealistă, aduc o confirmare prețioasă a acestei concepţii de- 
spre D-zeu şi religie. Existenţa lui D-zeu este o realitate în 
felul şi de natura realităţii unui Stat, popor sau națiune. Ideea 
de D-zeu are aceeaş valoare existenţială, ontologică, ca ideea de 
societate, de libertate, justiție, conștiință naţională sau socială, 
opinie publică, etc. Ea nu este mai puţin realistă decât conștința 
sau spiritul indivizilor sau al colectivități sau spiritul timpului, 
—  idealităţi, ideal iri pe cale de a se realiza şi materializa, ab- 
stracţiuni în curs de concretizare. Deşi nu sunt perceptibile, toate 
aceste idealităţi şi abstracţiuni posedă un început de realizare, 
de concretizare, şi dacă nu sunt palpabile, sunt totuș accesibile 
inteligenţii; nu se pot dovedi şi demonstra matematiceşte, dar 
nici nu se pot nega cu certitudine, confirma sau demonstra ca 
ireale. Dreptul este un început de justiție, libertatea politică un 
început de libertate, opinia publică un fragment de conştiinţă 
socială sau naţională, iar conştiinţa şi spiritul omului un em- 
brion de spirit divin. Evoluţia istorică a religiilor, istoria uni- 
versală, sunt ca un fel de biografie a lui D-zeu, a cărui noţiune 
apare şi se desvoltă, evoluează şi se definește în raport cu ex- 
tensiùnea, creșterea, întregirea și unificarea organică a grupu- 
rilor sociale, cetăţi şi popoare, în societăţi din ce în ce mai vaste. 

În general acţiunea practică a ideilor şi instituţiilor reli- 
gioase este determinantă pentru lărgirea, unificarea, coesiunea 
şi consolidarea grupurilor sociale. Religia, şi în special bisericile 
creştine, au ca misiune să desvolte partea morală a naturii ome- 
neşti, să îmbunătăţească moravurile şi să cultive perfecțiunea 
sufletelor, pe când Statul şi instituţiile politice au misiunea de 
a desvolta viaţa practică, economică şi a încuraja cultura ști- 
ințifică şi tehnică a popoarelor. Religia are ca scop perfecțiunea 
şi Statul tinde să desvolte libertatea, puterea și ştiinţa; cea 
dintâi urmărind realizarea perfecţiunilor divine în omenire, cel 

de al doilea realizarea unei aproximative omniştiinţe şi atot- 
puternicii, care liberează oamenii şi le face accesibil cel mai 
mare coeficient de confort şi fericire posibilă. 

Cu aceasta se ajunge la o noțiune despre D-zeu și despre 
Împărăţia cerurilor şi la o concepţie creștină, care depăşesc 
noțiunea şi concepţia tradițională, le prelungesc, fără să le 
contrazică sau să le falsifice. Credinţa, doctrina creștină cu 
dogmele ei cele mai riscate şi în aparenţă nelogice, sunt şi pot 
fi păstrate în litera lor, cu deosebirea simplă ca spiritul ce le 
însuflețeşte să fie pus în armonie cu spiritul timpului, adaptat 
rațiunii critice şi progresului ştiinţelor pozitive. Astfel: păcatul 
original, isgonirea din paradis şi răscumpărarea, mântuirea, ca- 
ritatea şi justiția divină, judecata din urmă şi viaţa viitoare, 
pot căpăta o semnificare şi o justificare înoită, continuând dog- 
mele tradiționale în fondul și în litera lor, fără ca să mai 
implice contrazicerile ce durează încă şi se adâncesc între ele 
pe de o parte şi rațiune şi spiritul critic al timpului nostru pe 
de altă parte. Misterele creştinismului, tainele bisericii: botez, 
nuntă, cuminicare, spovedanie, preoţie, penitenţă, călugărie, se 
pot accepta și păstra într'un spirit nou şi cu un înţeles adecvat 
cu spiritul vremii, adică cu înţelesul unei tehnice psiho-sociale 
de mare valoare practică pentru cultura şi realizarea perfecțiu- 
nilor divine în omenire. Ele sunt faţă de dogmele creştine 
ceeace tehnica este faţă de ştiinţele teoretice naturale şi fizico- 
Chimice. 

Dealtfel, înţelesul profund al crizei catastrofale prin care 
trece azi omenirea, este că dezastrul răsboaelor mondiale îşi 
are originea în decalajul constatat între progresele ştiinţei şi teh- 
nicei de o parte şi imperfecţiunea moravurilor rămase staționare, 
dacă nu regresive, pe de altă parte, decalaj care el însuşi are între 
altele drept cauză lipsa de armonie între doctrina creștină 
tradițională şi progresele spiritului ştiinţific modern. Moravu- 
rile, instituțiile sociale şi economice învechite, care sunt con- 
trazise de tehnica maşinismului modern, nu se mai pot sprijini 
pe dogme religioase, ele însele în desacord cu spiritul ştiinţific 
al vremii. Omenirea şi civilizația sunt menite să dispară, prin 
exterminarea reciprocă n popoarelor, curmând astfel aventura 
omului pe pământ, dacă criza religioasă, atrăgând după ea 
criza universală, socială, economică şi politică, nu va fi, ea, 
cât mai degrabă curmată prin sincronizarea religiei cu știința. 

Cu alte cuvinte, dacă evoluţia religioasă nu se ridică la ni- 
velul evoluţiei ştiinţei şi tehnicii, pentru ca să fie astfel sin- 

cronizată cu spiritul științific al vremurilor moderne, aşa încât, 
la rândul său, religia creştină să poată ridica nivelul moral 
al omenirii, îndreptând și redresând moravurile, uşurând rezol- 
varea problemelor și conflictelor politice și economice, și regene- 
rând sufletul omenesc, aventura umană în univers va fi destinată 
“eșecului. Astfel, angrenajul progreselor tehnice în care este prinsă 
viața omenirii contemporane întrucât vrea să continue a trăi, 
o va constrânge, sub sancţiunea pierzării prin sinucidere, să 
“evolueze progresiv către divinitate, adăogând o aproximativă 
perfecțiune morală la atributele quasi-divine de omniştiință şi 
a-tot-puternicie pe care este pe cale de a le realiza efectiv. 
Ce va fi şi cum se poate concepe acea redresare a moravurilor 
și instituţiilor şi acea regenerare înoitoare a sufletelor, prin ce 
mijloace, pentru ca însfârșit aventura umană în univers să râv- 
mească a-şi atinge scopul, iată ce ni se promite în ultima parte 
a trilogiei, intitulată: La vie humaine et le Christianisme. 

Dându-și seamă atât de insuficiențele și limitele socio- 
logiei cât și de acelea ale psihologiei individuale, urmărind o 
întemeere mai adâncă precum şi o mai mare întindere a grani- 
telor sociologiei şi o încoronare a acestei științe prin speculaţii 
morale şi religioase, studiind evoluția trecută a omenirii şi 
căutând să desprindă sensul destinului ei viitor, propunând tot- 
odată măsuri de îndreptare în sensul unui creştinism acționând 
în colaborare cu ştiinţa, conturându-și ideile într'un sistem, pe 
care singur îl caracterizează drept spiritualism sociologic, D. 
Drăghicescu ocupă în filosofia românească o poziţie de ar- 
monioasă conciliere, în care spiritul științific e susținut de cel 
profetic şi vice-versa. 

Contribuţii și teorii 


Incă din a doua jumătate a secolului al XIX-lea, când 
încercările de emancipare politică au devenit tot mai puternice 
şi prefacerile, sub influenţa Occidentului, urmăreau să schimbe 
fața ţării noastre, s'au impus și problemele de filosofia culturii. 
Acea luptă împotriva formelor fără fond, adică a unor forme 
politice şi juridice inadecvate fondului nostru etnic, nu avea numai 
o simplă semnificare politică, ci şi una filosofic-culturală. Ca o 
manifestare dintre cele mai interesante în această vreme, trebue 
considerată activitatea ziaristică a lui Eminescu, care, cu 
viziunea lui cuprinzătoare şi adâncă, punea conştiinţei româneşti o 
seamă de probleme, a căror rezolvare nu putea fi ocolită. Trebuia 
ruptă legătura cu trecutul? 'Trebuiau părăsite tradiţiile? Co- 
moara creaţiei populare trebuia lăsată să se piardă? Trebuia să 
adoptăm neapărat tot ceeace făcea Apusul? Sau sprijiniți pe 
un trecui de lupte aspre, din care neamul nostru a ieşit cu carac- 
terul său etnic neatins şi cu puterile de creaţie nealterate, să 
continuăm a toarce firul pe care ni l-au lăsat generaţiile trecute? 
Nu numai „„Junimea”, prin exponentul ei cel mai strălucit, a 
pus probleme de cultură cu o adâncă semnificare filosofică, ce 
aveau o strânsă legătură cu prefacerile -politice şi: sociale. Când 
ceva mai târziu, iea ființă mişcarea poporanistă, împreună cu 
nobilul ideal social pe care-l urmărea, această mişcare a venit 
în atingere, prin reprezentantul ei de seamă, C. Stere, şi cu 
filosofia culturii. Numai cât se pare că C. Stere se făcea in- 
lerpretul unor idei similare din Rusia acelei vremi, pe care le 
voia înfăptuite şi la noi. 

După răsboiul de întregire, problemele de filosofia culturii 
s'au pus cu mai multă insistenţă. Trebuie subliniat că acel care, 
în această vreme, a pus o seamă de probleme în desbatere şi a 
invitat personalități alese să le rezolve, adunând apoi contri- 
buţiile lor întrun volum, intitulat Politica culturii, a fost D. 
Gusti. Dacă ideile adunate în acest volum nu se prezintă 
sub o formă suficient de sistematică şi unitară, dat fiind faptul 
că lucrarea are atâţia colaboratori, nu este totuş mai puţin ade- 
vărat că această lucrare trebuie socotită ca un eveniment în 
“evoluţia filosofiei culturii românești. Ca manifestări de aceeaşi 
natură trebuesc considerate şi articolele şi studiile publicate în 
diferite reviste, în legătură cu oportunitatea mijloacelor de cu- 
noaștere şi a concepţiilor de viaţă. Astfel, gânditori distinși ca 
Nae Ionescu şi Nichifor Crainic recomandau o în- 
toarcere la, ortodoxism şi intuiţia mistică ca mijloc de cunoaștere, 
în vreme ce alți gânditori, ca Mihail Ralea, pledau pentru 
rațiune, pentru. libertatea de spirit, întrun cuvânt pentru un ilu- 
minism renovat. 

Nici critici literari, ca E. Lovinescu și H. Sanie- 
levici, n'au rămas străini de filosofia culturii. 

Totuş, cele mai interesante contribuţii şi teorii propriu zise 
le avem în acest domeniu de la filosofi. C. Rădulescu- 
Motru, P. P. Negulescu, lon Petrovici, Lucian 
Blaga, Tudor Vianu, la care trebue să adăogăm pe geo- 
graful S. Mehedinţi, au aruncat, prin studiile lor, lumini 
vii asupra unor probleme fundamentale. Să-i luăm pe rând şi 
să vedem în ce constă aportul fiecăruia. 


In Cultura română şi politicianismul (1904), C. Rădu- 
lescu- Motru, pornind dela ceeace trebue să, se" înțeleagă prin 
cultură, îndreaptă o filipică dintre cele mai energice împotriva 
politicianismului, adică împotriva acelei racile a vieţii noastre pu- 
blice, care a făcut atâta rău ţării noastre. Ce este „politicia- 
nismul ?" ,,...Un gen de activitate politică, —- sau mai bine zis 
o practicare meşteşugită a drepturilor politice, — prin care 
câțiva dintre cetățenii unui Stat tind şi uneori reuşesc să 
transforme instituţiile şi serviciile publice, din mijloace pentru 
realizarea binelui public, cum ele ar trebui să fie, în mijloace 
peniru realizarea intereselor perscnale” 1). Fără a ţine seama 
de fondul sufletesc al poporului şi de condiţiile necesare şi 


1) Cultura română şi politicianismul, Ed, IH, 1904, pas. IL 

indispensabile pe care le implică cultura în adevăratul înţeles 
al cuvântului, „politicianismul”” a întreprins o serie de reforme, 
care în loc să înlesnească desvoltarea organică a vieţii sufleteşti 
a poporului nostru, din contră a împiedicat-o și a turburat-o. 
„Politicianismul” nu şi-a dat seama de rolul pe care-l joacă 
în viaţa unui popor cultura. „Cultura întreţine între membrii 
unei societăţi raporturile de autoritate şi legăturile de solida- 
ritate; încă mai mult, ea stabileşte o continuitate în munca 
diferitelor generaţii” +). Bunurile sufletești -— religioase, mo- 
rale, estetice şi ştiinţifice — desvoltă şi înobilează activitatea 
atât a individului cât şi a naţiunii, potenţându-le indivrdualitatea, 
ci nu nimicind-o. ,,Cultura adevărată, prin mijlocirea căreea 
un popor se ridică şi prosperă, se prezintă totdeauna ca o 
individualitate puternică. În ea găsim rezumate toate însuşirile 
caracteristice ale societății, toate creațiunile mari şi originale 
ieşite dir sufletul acesteia. Amintirea zilelor trăite, precum și 
idealurile proectate în viitor; impresiile venite din lumea externă, 
precum şi cele isvorâte din spontaneitatea sufletească se con- 
topesc în ea ca întrun tot armonic şi indivizibil. Cultura desă- 
vârşilă hotărăşte diferenţierea permanentă între popoare; ea este 
neîndoios cea mai înaltă manifestare a individualității. Exem- 
plarele în care ea se întrupează sunt capetele de operă ale 
naturii, sunt justificarea vieții omeneşti însăși. ...Cultura desă- 
vârşită, ca şi personalitatea . individului, este o potenţare a le- 
gilor naturii; ea este un ideal care nu este dat a fi atins decât 
de cei aleşi” 2). Ceeace este important însă şi demn de relevat, 
e că după C. Rădulescu-Motru cultura nu stă în bunuri mate- 
riale, ci în forța internă, în dispoziţiile actuale ale sufletului 
unei generaţii. „O societate devine cultă din momentul ce mem- 
brii să se bucură de anumite funcțiuni superioare sufleteşti, 
şi întrețin conştient în practica vieţii lor anumite deprinderi 
intelectuale şi morale”, —- funcțiuni a căror apariţie se dato- 
reşte. iendinței de adaptare din ce în ce mai perfectă a indi- 
vizilor la mediu, selecţiunii naturale şi fenomenului de evoluţie 
a organismului animal spre o diferenţiere a elementelor lui. 
lar desvoltarea covârșitoare a acestor funcțiuni superioare su- 
fletești, omul a putut şi o poate întreține numai datorită instru- 
mentelor de muncă. Tot ce există ca fapt de cultură, există 
numai în măsura în care faptul e actual în sufletul indivizilor 


1) Ibid., pag, 6. 
2) Ibid., pag. 8, 

şi al societăţii, şi orice unitate de cultură a unei societăți nu 
există decât în funcție de unitatea actuală a conştiinţei mem- 
brilor acelei societăţi. ‚Semnele exterioare ale culturii n'au 
nici un preţ, fără acea unitate de suflet, cu care ele trebuesc 
să fie legate. Cultura materială importată de peste graniţă, fie 
chiar cumpărată dela un excelent debitant, nu poate înlocui 
adevărata cultură: aceea care stă actuală în conştiinţa unei 
societăţi şi inspiră actele ei zilnice” 1). Un popor care nu e 
capabil de personalitate, nu e capabil nici de cultură. Căci, aşa 
cum între elementele sufletești din conştiinţa unui individ se 
stabileşte o unitate, tot aşa e nevoe de o unitate între con- 
ştiinţele membrilor unei societăți. „Popoarele cari ajung la a- 
ceastă unitate de conştiinţă, au o cultură; iar cele care nu 
ajung, pot avea cel mult o civilizație” 2). Pe când „cultura 
este o deprindere săpată în suflet”, din contra „civilizația este 
o haină pentru corp”. Şi pe când cea dintâi nu se poate 
imita, sau când se imită se ajunge la pseudo-cultură sau semi- 
cultură, cea din urmă se poate împrumuta prin imitație şi 
răspândi în chip uimitor. 

Politicianismul însă n'a ţinut seamă de aceste adevăruri 
fundamentale. Întroducând reforme după modelul ţărilor din 
Apus, fără să se întrebe dacă ele se potrivesc cu atributele 
sufleteşti ale poporului nostru, el a provocat o degradare şi o 
disoluţie în individualitatea poporului român. C.  Rădulescu- 
Motru scoate cu vervă în relief toate relele pe care le-a pri- 
cinuit „politicianismul””, cerând o îndreptare, care nu va putea 
să nu vină, fiindcă fondul intim al sufletului românesc a 
rămas încă nealterat! Pseudo-cultura, introdusă în a doua jumă- 
tate a secolului al XIX-lea la români de către politiciani, va 
face loc culturii adevărate, ieșită din sufletul poporului român. 

Dar Rădulescu-Motru nu s'a mărginit să combată adop- 
tarea formelor străine cu consecințele lor nefaste în cultura 
română, ci şi-a pus în mai multe rânduri în lucrările lui fun- 
damentale, probleme de filosofia culturii (în Puterea sufletească, 
Elemente de Metafizică, Vocaţia). Rădulescu-Motru se ridică 
hotărît şi energic împotriva gânditorilor — O. Spengler, H. 
Keyserling, N. Berdjajev —- care înzestrează spiritul cu „o 
putere creatoare”, creatoare de realitate, fără să determine precis 
nici ce înţeleg prin spirit, nici ce înţeleg prin creaţie. Înţeleasă 


1) Ibid., pag. 56. 
2) Ibidem, pag. 65. 


www.dacoromanica.ro 


C. Rădulescu-Motru 385 


în sensul „de activitate ieșită din neant, sau din pură libertate, 
cu o existență deasupra timpulu şi spaţiului”, creaţia este, 
spune C. Rădulescu-Motru, o pură iluzie, un sunet gol al 
vocii. Creaţia nu înseamnă nimic, dacă nu e pusă în legătură 
cu celelalte date ale naturii. „„Creaţia este o activitate deter- 
minată de finalitatea naturii şi anume este activitatea de realizare, 
care urmează vocației...” 1). Spiritul nu crează nimic din nimic, 
ci când crează stă în funcție de realitatea istorică și de timp 
şi realizează o operă la care era predestinat, răspunzând unei 
chemări sau vocaţii. Dacă spiritul ar fi creator în sensul în 
care-l socot gânditori de mai sus, adică independent de condi- 
țiile istorice, iar operele culturale ar fi fructul unor inspiraţii 
cu totul arbitrare, viaţa culturală ar fi în cazul acesta asemeni 
unui haos, căci operele culturale n'ar prezenta nici un fir de 
continuitate și n'ar putea fi înţelese decât de spirite congeniale 
autorului lor. În realitate, lucrurile stau cu totul altminteri: cu 
cât o cultură este mai înaintată, cu atât ea este mai ordonată, 
iar un spirit, oricât de extraordinar ar fi înzestrat, nu poate 
crea, fără să nu continue lanţul operelor de dinaintea lui. De 
la începuturile ei, „viaţa culturală s'a diferențiat în ramuri de 
activitate, cu caractere bine definite, pe care nimeni pe lume 
nu le poate suprima sau înlocui”. Fiecare domeniu de activitate 
dispune de mijloace proprii lui, care nu pot fi întrebuințate 
în alte domenii, neputându-se de pildă face artă cu mijloacele 
ştiinţei şi ştiinţă cu mijloacele artei. Ceeace se numeşte îndeobşte 
originalitatea unui popor în cultucă, nu înseamnă câtuș de puţin 
o abatere dela cursul lui istoric. „În operele cu adevărat ori- 
ginale se recunoaşte mai bine decât în oricare alte opere firea 
unui popor. Operele cele mai revoluţionare nu fac decât să 
afirme caracterul permanent al poporului şi evoluţia istorică 
a acestuia. Totdeauna creația originală e determinată de mo- 
mentul dinamic al vieţii culturale trecute; este o realizare chemată 
de acest moment, este fructul unei vocaţii''2). 

C. Rădulescu-Motru combate deasemeni sensul pe care 
gânditorii de mai sus l-au dat termenilor de cultură şi civilizaţie, 
înțelegând prin cea dintâi perioada de ascensiune în desfăşurarea 
originalității, iar prin cea din urmă perioada de decadenţă și 
sterilitate. Căci, spune C. Rădulescu-Motru, în producţia cul- 
turală trebuesc distinși doi factori, unul personai inventiv și altul 


1) Vocaţia, Ed. definitivă, pag, 63, 
2) Ibid., pag. 68, 

colectiv tradiţional. În artă, joacă un rol preponderent factorul 
inventiv, pe când în ştiinţă, tehnică, în instituţiile juridice şi 
religioase, este preponderent factorul colectiv. „În cea mai per- 
sonală poezie, unde se exprimă sentimentul trecător al unui mo- 
ment de viaţă, există alături de invenţia personală a poetului, 
şi tradiţia limbajului, fără de care poetul n'ar putea să se 
exprime. Poetul nu inventează decât în măsura în care poate 
utiliza tradiţia limbei sale materne. În toate celelalte opere de 
artă, acelaşi lucru; cu singura deosebire că în pictură, în sculp- 
tură, în poezie, în muzică, factorul tradiţional este constituit 
din alte elemente” +). Nu numai că invenţia şi tradiţia coexistă, 
dar aceşti doi factori se sprijină reciproc, formând un tot di- 
namic. Faptul că istoriceşte, preponderent este uneori factorul 
inventiv, iar alte ori factorul tradiţional, i-a făcut pe gânditorii 
de mai sus să despartă cultura de civilizaţie şi să vadă în 
aceasta din urmă faza de decadenţă a celei dintâi. Ceeace este 
o gravă eroare. „Dacă ar fi adevărată teoria că civilizaţia 
este un produs degenerat al culturii, ar trebui atunci să găsim 
la primitivi o inferioritate vădită a operilor de simplă tehnică 
tradițională; ar trebui, în orice caz, să găsim la ei viața practică! 
şi tehnică, mult inferioară vieții lor intelectuale. Cu toate a- 
cestea găsim ceva cu totul contrariu. În speculaţiile lor mintale 
primitivii sunt lipsiți de bun simţ, ei au credinţele cele mai 
absurde despre suflet şi despre natură; factorul inventiv la ei 
dă o producţie cu totul desordonată; pe când aceiaşi primitivi, 
în viața lor practică și mai ales în întrebuințarea instrumentelor 
de muncă, sunt cu bun simţ şi cu prevedere''2). Ceeace este 
cu totul normal. Căci în desvoltarea vieţii sufleteşti, origina- 
litatea apare cea din urmă. „Viața sufletească începe cu in- 
stinctele tehnice, se continuă cu imitaţia, pentru a se înălța la 
conştiinţa personală. Tradiția precedă conştiinţei personale. Adică, 
civilizaţia precedă culturii”. Cultura, înţeleasă ca fruct al ori- 
ginalităţii, nu poate prin urmare să preceadă civilizaţiei; ci 
din contra presupune civilizaţia. „Numai după ce omul se ridică, 
prin tehnică, prin higienă, prin instituţii juridice şi prin tradiţia 
religioasă, la o anumită stăpânire asupra naturii şi asupra in- 
stinctelor bestiale, numai atunci se poate vorbi de posibilitatea 
originalității sale culturale”. Civilizaţia nu este deci faza de 


1) Ibid., pag. 70. 
2) lbid., pag. 74. 

decadenţă a culturii, ci condiţia ei necesară. Între civilizație 
şi cultură nu există nici un antagonism, ci amândouă coexistă. 

În lucrarea sa ultimă, Românismul, Catehismul unei noui 
spiritualități (1936), C. Rădulescu-Motru se întoarce din nou 
la problemele pe care le pune cultura română şi Statul român, 
întregit. Cu alte cuvinte, e vorba de noua. spiritualitate cătră 
care tinde poporul român și care e pe cale să se nască, o spi- 
ritualitate care să corespundă nevoilor lui adânci şi să-i garan- 
teze existența lui ca naţiune. Ce trebue să înțelegem însă prin 
spiritualitate? „„Pentru noi, spune C. Rădulescu-Motru, spi- 
ritualitatea este complexul de idei şi sentimente, în special con- 
plexul de interpretări simbolice, prin care societatea unei epoci 
își justifică credinţa într'o ordine perfectă şi eternă, pe care ea 
este sortită a o realiza pe pământ. Fără o credinţă într'o ordine 
perfectă şi eternă, care să dea înţelesul vieţii de pe pământ, 
nu există spiritualitate. Popoarele, în a căror conştiinţă se simte 
nevoia acestei credințe, au o spiritualitate. Spiritualitatea este 
climatul special sufletesc care întreţine tendinţa spre un absolut 
transcendent; tendinţa pe care o au popoarele dotate cu însu- 
şiri nobile” 1). „„Spiritualitatea, spune C. Rădulescu-Motru în 
altă parte, răspunde cerinţei de perfecționare şi de nemurire. 
În ea stă mângâierea și în același timp mândria omului” 2). 
Această „credinţă într'o ordine perfectă şi eternă poate lua 
diferite forme”: ea poate lua sau o formă religioasă, sau una 
morală şi estetică, sau una științifică (de pildă, ideile lui Platon, 
atomii lui Democrit, monadele lui Leibniz, etc.). Cele mai 
variate şi mai interesante forme, după cele religioase, le iea 
însă credinţa aceasta într'o ordine perfectă și eternă, în domeniul 
vieţii sociale şi politice. „Pe acest teren toate popoarele, din 
toate timpurile, s'au luat la întrecere. Nu sunt credințe mai înră- 
dăcinate în sufletul omenesc, după cele religioase negreşit, decât 
credinţele care stau la baza organizării vieţii sociale şi politice. 
De câte ori se organizează ceva pe pământ din punct de vedere 
social şi politic, se are totdeauna în vedere o ordine perfectă 
şi eternă. Şi cum această ordine trebue justificată, ne explicăm 
uşor pentru ce spiritualitatea ocupă un loc așa de însemnat. 
Toate sistemele mari de gândire, în materie de viaţă socială şi 
politică, sunt de fapt spiritualităţi, adică justificări pentru anu- 
mite credințe” 3) Pentru o nouă spiritualitate, pentru o nouă 


1) Românismul, ed. II, 1939, pag. 19, 
2) Ibid., pag. 64. 
3) Ibid., pag. 20—21, 

ordine perfectă şi eternă pledează şi C. Rădulescu-Motru în 
„Românismul””. De ce însă o nouă spiritualitate? De ce să 
nu stăruim în aceea în care suntem? Fiindcă această spiritua- 
litate nu mai corespunde nevoilor adânci ale sufletului românesc 
de astăzi. Noi trăim încă în spiritualitatea ce sa născut în 
secolul trecut având la bază alte concepţii şi cu totul alte pers- 
pective de a privi lucrurile. Secolul trecut se conducea după 
concepţia liberalistă şi individualistă; idealul era libertatea in- 
dividului — în formarea sufletului său cu ajutorul asocierii 
senzaţulor, în schimbul produselor, în politică. Privit prin prisma 
concepţiei liberaliste, omul apărea ca o simplă păpuşă. ,„Teo- 
rule superficiale ale psihologiei asociaţionistef unite cu meta- 
fizica materialismului şi cu socialismul marxist, în lipsa unor 
cercetări serioase asupra constituţiei rasselor umane şi a orga- 
nismelor sociale, acreditaseră părerea că vieața sufletească a 
unui popor este un simplu reflex al tehnicei sale de producţiune; 
că instrumentul de muncă hotărăşte cum să fie sufletul aceluia 
care muncește, iar nu sufletul aceluia care munceşte hotărăşte 
cum să fie instrumentul de muncă” +). 

Impotriva concepției individualiste şi liberaliste, unilaterale 
şi abstracte, s'au produs mai multe reacţiuni. Cea dintâi a pornit 
din partea bisericii creştine, după doctrina căreea „omul creştin 
are în viaţa lui sufletească de realizat un ideal ma: înalt de cât 
acela al libertăţii”, are conflicte sufletești, datorii morale şi 
păcate de isbăvit şi visează o lume; pentru care tendinţele mer- 
cantiliste nu aveau nici o înțelegere. O altă reacțiune a pornit 
din partea romantismului, care nu se putea împăca cu „o lite- 
ratură croită pe modele clasice, fără spontaneitate şi fără mister; 
ceva potrivit pe tiparul omului abstract” 2). În sfârșit o a treia 
reacțiune şi cea mai puternică o constitue mişcarea naționalistă. 
Este adevărat că în secolul trecut naţiumle erau concepute în 
conformitate cu concepția liberalistă și individualistă, ca nişte 
„totalități sumative de indivizi în cadrul cel larg al omenirii”. 
Odată cu începutul secolului al XX-lea însă conceptul de 
naţiune capătă alt sens. „„Noul naționalism pleacă de la cre- 
dinţa că fiecare naţiune formează o existență de sine stătătoare, 
avându-și istoria și destinul său propriu. Naţiunile nu cunosc 
o istorie universală. Poporul în care s'a trezit conștiința na- 
țională, devine o înfăptuire unică în care s'a cristalizat o fina- 


1) Ibid., pag. 7. 
2) Ibid., pag. 53. 

litate. Cu întreaga lui constituție biologică și cu tot trecutul său, 
poporul devenit naţiune îşi are destinul său, deosebit de al 
tuturor celorlalte naţiuni... Naţiunile sunt compuse din indivizi, 
dar indivizii cari compun naţiunile, n'au existență spirituală 
pentru ei înşişi; ei sunt în funcţiune de finalitatea totalității 
naţionale: sunt purtătorii diverselor aptitudini înăscute ale naţiunii 
lor. Nimic nu se crează din energia individuală: fiecare individ 
luat în parte este un neisprăvit; toţi la un loc, constituesc însă 
realitatea naţională, singura cu un rol istoric. Nu există, prin 
urmare, om mare și om mic, ci există vocaţiuni reuşite sau 
nereuşite, împinse să se realizeze de fiinţa națiunii” +). E fi- 
resc dar, ca în aceste condițiuni şi Statul să fie expresia unei 
astfel de naţiuni, adică să nu mai fie „un Stat model, bun 
pentru toate naţiunile, aşa cum pretindea să fie Statul liberal” 
ci un Stat „după finalitatea energetică a fiecărei națiuni '2). 
Deaceea nu vom mai vorbi de Stat în mod abstract, ci de Statul 
englez, de Statul francez, de Statu! german, etc. 

Naționalismul acesta nou, care a început să iea fiinţă 
şi la noi şi să se contureze într'o nouă spiritualitate, pe care 
C. Rădulescu-Motru o numeşte românism, se va constitui pe 
trei direcţii convergente. O primă direcție o formează „„reabili- 
tarea spiritualităţii creştine și în special a ortodoxismului””. Spi- 
ritualitatea creştină, pe de o parte, procură naţionalismului, în 
înţelesul vechiu, idealul spre care trebue să se îndrepte orice 
naţiune; idealul dreptăţii nepieritoare; iar pe de altă parte, 
aceeaşi spiritualitate, considerată ca făcând parte integrantă din 
plămădeala șufietească a poporului român, procură românismului 
imperativul mesianismului său pe pământ” 5). O a doua direcție 
o constitue reabilitarea tradiţiilor şi instituţiilor de baştină, în 
care a trăit poporul românesc”. În sfârșit, o a treia direcție 
are în vedere caracterul biologic şi etnic al poporului. 

După catehismul spiritualităţii celei noui, a românismului, 
a creea „,însemnează a continua opera începută de sufletul colectiv 
al poporului; este a realiza o vocaţie, un destin” 4). Criteriul 
de a valorifica o creaţie, nu mai este, după acest catehism, 
interesul individual, ci sporirea patrimoniului ereditar al neamului, 
„munca în care prinde rădăcini spiritul unei tradiţii”. „„Româ- 
nismul, spune C. Rădulescu-Motru, este un jurământ de cre- 


1) Ibid., pag. 58, 
2) Ib:d,, pag. 59, 
3) Ibid., pag, 103. 
4) Ibid., pag. 105, 

dință în statornicirea pământului şi a neamului românesc. Este 
apoi o promisiune solemnă în întărirea organizației de familie. 
În sfârşit, este o politică de selecţionare a valorilor, dreaptă până 
la cruzime”!). Românismul, spune în alt loc C. Rădulescu- 
Motru, nu este nici fascism, nici rassism, nici antisemitism, ci 
este ceeace trebue poporului românesc: pur şi simplu românism. 
Românismul nu este o concepție spirituală, creație personală a 
unui gânditor care vrea numai să gândească de dragul de a 
gândi, ci el este cerut de înseși împrejurările istorice prin 
care trece poporul român astăzi, „şi va dura cât vor dura aceste 
împrejurări”. „(Opera constructivă a românismului constă în aşe- 
zarea ființei Românului în centrul vieţii politice şi economice” 
şi spirituale, constă în a-l pune pe Român în situația de a-şi 
împlini vocaţia lui. i 

Românismul cere o nouă organizare atât a Statului cât și 
a şcoalei. Statul trebue să fie pus în serviciul poporului, trebue 
să fie un Stat democratic, care să pună în valoare însușirile 
atât sufleteşti cât și materiale ale poporului român. Statul nu 
mai poate fi privit ca o entitate abstractă, ci ca „o realitate 
concretă de popor”. lar politica şcolară trebue să tindă la 
„readucerea tineretului intelectual în mijlocul populației satelor”. 
Căci satul românesc a fost în decursul secolelor adevărata cetate 
de rezistență etnică, în sat s'au păstrat limba şi obiceiurile 
şi caracterul național, acolo s'a păstrat o fericită autonomie, 
fără care „n'ar fi fost națiunea română”. C. Rădulescu-Motru 
arată cum trebue organizată şcoala sătească, pentru a nu mai 
servi ca element de desrădăcinare, ci din contra pentru a în- 
deplini opera de afirmare a însuşirilor româneşti şi de realizare 
a virtuţilor noastre naţionale. 

„Românismul, spune C. Rădulescu-Motru, aduce cu el su- 
{lul unei noi şi puternice spiritualități. El înseamnă voința de a 
asigura viitorul neamului românesc, prin selectarea şi punerea 


9 


în valoare a însușirilor, cu care acest neam a venit pe lume” ?). 


Preocupări faţă de probleme de filosofia culturii întâlnim 
în cultura românească și la celebrul nostru geograf S. M ehe- 
dinți. Născut la 19 Octombrie 1869 la Soveja în Jud. Putna, 
după ce face școala primară în satul natal, iar clasele secundare 
în Roman, Focşani şi Bucureşti, S. Mehedinți îşi face studiile 
superioare la Universitatea din Bucureşti, ca elev al Şcoalei 


1) Ibid.. pag. 106. 
2) Ibid , pag. 201. 

Normale Superioare. După terminarea studiilor în țară pleacă 
în străinătate, studiază un an la Sorbona, trece apoi la Berlin 
şi după aceea la Leipzig, având ca profesori pe Richthofen şi 
Fr. Ratzel. După ce îşi trece doctoratul la Universitatea din 
urmă, S. Mehedinţi se întoarce în ţară, funcționează un an ca 
profesor la Seminarul Pedagogic din laşi şi la Liceul Inter- 
nat, trece apoi la Seminarul Pedagogic din Bucureşti, unde 
funcţionează deasemeni numai un an, căci în 1901 este numit 
profesor de geografie la Universitatea din Bucureşti. In această 
calitate, S. Mehedinţi desfăşoară o intensă activitate didactică, 
educativă şi ştiinţifică, formând o întreagă pleiadă de geografi. 
In 1910 este ales pentru prima oară deputat, în 1915 membru 
al Academiei Române, iar în 1918 e Ministru al Instrucţiei 
Publice. Deşi ministeriatul său n'a durat decât puţină vreme, 
totuş el s'a dovedit fructuos prin ideile reformatoare pe care 
le preconizase. După răsboiul mondial, S. Mehedinţi funcţi- 
onează ca profesor şi la Şcoala Superioară de Răsboiu şi la 
Cursul de Comandament. In 1930, S. Mehedinţi publică cele 
două volume din lucrarea sa fundamentală Terra, fruct al unei 
vieți închinate ştiinţei. In 1938, când catedra de geografie 
a fost mutată, fără nici o consultare, de la Facultatea de Filo- 
sofie şi Litere la Facultatea de Ştiinţe, ©. Mehedinţi îşi dă 
demisia de la catedra pe care o ilustrase aproape 40 de ani, 
dedicându-se exclusiv ştiinţei. 

În tratarea problemelor de filosofia culturii, S. Mehe- 
dinți vine cu pregătirea lui de geograf, deschizând perspec- 
tive noi şi aducând contribuţii ce merită să fie consemnate 
într'o expunere a filosofiei culturii. Lucrarea lui S. Me- 
hedinţi poartă titlul:' Coordonate etnografice, Civilizaţia şi 
cultura (Academia Română, Bucureşti 1930), şi, cum reesă 
din titlul ei însuş, se ocupă de două noţiuni care după 
răsboi ajunseseră la modă în filosofia culturii: cu noţiunea de 
civilizatie şi cu cea de cultură. Din capul locului, S. Mehedinţi re- 
levă faptul că cei doi termeni au o coloratură etnografică, fiindcă 
atunci când îi întrebuințăm, „ne gândim de obicei la o stare 
socială, colectivă”, iar nu la ọ singură persoană. După ce relevă 
acest fapt fundamental, Mehedinţi trece la examinarea termenului 
de civilizație mai întâi, apoi la cel de cultură, pentru a examina 
în sfârșit raportul dintre civilizaţie şi cultură. Prin civilizaţie 
Mehedinţi înţelege: „suma tuturor creaţiunilor tehnice, care a- 
jută adaptarea omului la mediul geografic” 1), şi ea nu se întâl- 

1) S. Mehedinţi, Coordonate etnografice, Civilizaţia şi Cultura, Bucu- 
reşit, 1930, pag. 8. 

neşte decât la specia omenească. nici o altă specie animală 
neavând îndreptăţirea de a ridica pretenţia la atributul de ct- 
vilizat. Primul pas de despărțire de masa animalităţii, de trans- 
formare şi de individualizare a speciei spre treapta homo sapiens 
îl vede Mehedinţi ca un efect al tehnicei: hrana procurată şi 
pregătită cu ajutorul uneltelor şi al focului, precum şi îmbră- 
cămntea şi locuința (ca o îmbrăcăminte colectivă). Procurarea 
şi pregălirea hranei cu ajutorul uneltelor şi al focului au dus 
apoi la „un regres al organelor însărcinate până atunci cu rolul 
hrănirii organismului”, şi în schimb la o desvoltare a mai mul- 
tor organe de relație. „Unealia așadar a fost răscrucea cea mai 
însemnată a drumului spre ,omenie”. Prin întrebuinţarea uneltei 
omul s'a desprins într'un chip în adevăr original de massa anima- 
lităţii rămasă până azi numai cu organele date de natură... Unealta 
este începutul progresului uman: e primul pas în cariera specifică 
a omului. Prin unelte, antropoidul a ajuns la diminuarea unor 
organe ale vieții vegetative (dinţi, maxilare, etc.), şi la des- 
voltarea organelor vieții de relație (creerul), devenind pe calea 
aceasta homo sapiens, adică singurul animal „civilizat. Unealtă, 
civilizație şi „omenie? sunt fapte corelative” 1). 

Desigur, şi alte animale se folosesc în lupta pentru trai 
de organe-anexe, ca de pildă maimuța care, ca să spargă nuca, 
se serveşte de piatră. Dar în vreme ce celelalte animale aruncă 
unealta după ce s'au servit de ea, omul a păstrat-o şi a per- 
fecţionat-o. Această deosebire de procedare, Mehedinţi o vede 
într'un plus de atenție la om precum şi „într'o cauză constantă, 
care să fi determinat acel plus de atenţie”. Omul a făcut un 
pas înainte faţă de celelalte animale „fie dim cauza repetării 
mai frecvente a... [aceleaşi] lucrări, fie printrun act de mu- 
taţie” 2). Unealta, intensificând atenția, a desvoltat-o până la 
apercephe, ceeace-l face pe S. Mehedinţi să afirme că „unealta 
-— mâna — centru nervos de apercepție, sunt fenomene con- 
jugate” 3). 

Dacă vrem să urmărim progresul speciei umane, nu avem 
un criteriu mai sigur ca unealta. Numărul progresiv al uneltelor, 
diferențierea lor progresivă şi întinderea progresivă a razei lor 
de acţiune, sunt criteriile cele mai sigure pentru a măsura as- 
censiunea omului faţă de celelalte animale. Cu ajutorul acestor 


1) Ibid., pag. 12. 
2) Ibıd., pag. 14 
3) Ibid., pag. 15. 

criterii, cuvântul civilizaţie iese din sfera unei determinări su- 
biective şi capătă un înţeles precis şi uşor de determinat can- 
titativ, Căci „e destul să cercetăm numărul, gradul de diferen- 
Here şi capacitatea de producție a uneltelor (randamentul), pen- 
tru ca să avem un punct de plecare pozitiv” +), şi pentru a 
putea exprima grafic desvoltarea civilizației. Vechea ierarhie: 
vânători, păstori, agricultori şi industriaşi, este după Mehedinţi 
naivă şi cu totul falsă. Omul, animal omnivor, a început prin 
a fi culegător: aduna hrana direct din natură (poame, rădăcini, 
seminţe, ouă de paseri, animale mărunte: insecte, viermi, mo- 
lusce, peşti etc.). Culegând ajutat de unelte (băţul de scos 
rădăcini sau săpălga, eoltul, țăndările de oase, etc., etc.), el 
a devenit industriaș, adică creator de organe artificiale (unel- 
tele). Culegând în chip violent animale mai mari, el a in- 
ventat arme, adică a devenit vânător. Culegând rădăcini ori 
tubercule de plante, şi punând curpănul la loc, în țărână, el 
sa îndrumat spre domesticirea unor plante (agricultura). Cu- 
legând puii unor animale: paseri, reptile, mamifere etc., să- 
laşul lui a devenit un fel de menajerie (cum se vede şi la săl- 
batecii de azi), adică sa îndrumat și spre domesticirea unor 
animale care îi puteau sluji ca hrană. Domestecirea câtorva 
erbivore l-a făcut păstor, după cum culegerea câtorva crustacei, 
molusce şi peşti îl făcuseră pescar. Astfel, simultan (nu pe 
rând, cum presupunea vechea trilogie: vânător, păstor, agricultor), 
omul, din ocupaţia sa primitivă, de culegător, a ajuns, potrivit 
cu mediul geografic, în unele părți: culegător şi vânător: în 
altele: culegător şi pescuitor; în altele: culegător şi agricultor; 
în altele: culegător şi păstor, etc. Păstoria e însă un caz spe- 
cial şi s'a asociat îndeosebi cu agricultura, afară de nomadism, 
cazul cel mai tipic de păstorie şi cel mai rar. Astfel, îndelet- 
nicirea cu culegerea, vânatul, păstoritul şi agricultura „l-a silit 
pe om să schimbe necontenit forma, numărul şi dimensiunile 
uneltelor, adică l-au îndemnat să fie mereu industriaș”. Grija 
de a-şi procura, păstra şi pregăti alimentele, constitue deci 
pentru etnograf indicele cel mai vechiu de civilizaţie. Un al 
doilea indice, tot atât de sigur, constituindu-l haina şi locuința, 
iar un al treilea, mijloacele de circulație. „Toate adaptările 
tehnice la mediul geografic, cuprinse în cele trei mari cate- 
gorii: hrana, haina (şi locuinţa) şi circulația constituesc împreună 
ceeace numim Civilizaţia omenirii '2). „„Aşa dar, închee S. 


1) Ibid., pag 30 
2) Ibid., pag. 19. 

Mehedinţi, cine vrea să judece valoarea relativă a unei civili- 
zaţii, în orice ţară şi în orice epocă, nare decât să urmărească 
prefacerea uneltelor şi ritmul muncii” +). lar fiindcă termenul 
civilizației, care, cum se revelează etnografului, stă în indisolubilă 
legătură cu unealta şi cu munca, fiind expresia menită să ex- 
prime suma înlesnirilor materiale ale vieţii, nu este cel mai 
adecvat ca să exprime adevăratul sens, Mehedinţi ar fi înclinat 
să-l întrebuinţeze în locul lui pe acela de hilotehnică (civilizație) 
în opoziţie cu psihotehnica (cultura), dacă creațiunile lexicale 
n'ar da loc la abuzuri şi nu ar avea un aspect cam pedant. 
După ce în partea întâi a arătat ce este civilizaţia (hilo- 
tehnica), în partea a doua Mehedinţi se ocupă cu cultura (psi- 
hotehnica). Aşa cum în latura materială, spune Mehedinţi, an- 
tropoidul mut a născocit unealta, în latura sufletească el a 
născocit graiul. Cum şi când s'a născut însă graiul? Origina 
graiului stă „în strânsă legătură nu numai cu.evoluția creerului, 
dar și cu munca omenească”. Unealta a fost după Mehedinh, 
cum am văzut, o ocazie de potențiare a atenției. Indreptându-şi 
viu şi continuu atenţia asupra uneltei, conştiinţa omenească a 
dobândit trei însușiri și anume: 1) o intensitate mereu sporită; 
2) o unitate din ce în ce mai stabilă și 3) o libertate din ce 
în ce mai mare. „,l/nealta și munca cu uneltele a fost firul pe 
care s'a înşirat şi punctul împrejurul căruia s'a cristalizat uni- 
tatea eului şi, în sens mai larg, personalitatea care lipseşte 
animalelor” 2), Influenţa uneltei nu s'a oprit aici, ci a mers 
cu mult mai departe, determinând efecte dintre cele mai 
semnificative. „Cel dintâi efect al muncii cu o unealtă e un 
sunet dublu: un sunet extern (vibrarea materiei din unealtă 
şi din lucrurile lovite cu unealta) și altul intern: mode- 
larea respirației lucrătorului, din cauza mişcărilor mânii sau 
a întregului corp. Cel care dă cu toporul în lemn, icnește, 
adică dă respirației sale un ritm sacadat, care devine per- 
ceptibil pentru ureche. Cel care bate cu ciocanul pe ni- 
covală, deasemenea icneşte: sunetul ritmat al respirării şi ilă- 
ului (iarăș ritmat cu ajutorul câtorva lovituri suplimentare pe 
nicovală), tind spre un fel de acord paralel. Putem spune tă, 
în genere, ritmul muncii se traduce în ritmul sunetului care o 
însoţeşte, atât extern, cât şi intern (coardele vocale)” 3). Cu- 


1) Ibid., pag. 31—32. 
2) Ibid., pag. 41. 
3) Ibid., pag. 41. 

vântul îşi are originea în sunetul uneltei mânuite cu intensitate 
mai mare şi în variaţia acestui sunet. 

Mehedinţi cercetează apoi munca legată de unealta psi- 
hică, care este graiul. El arată cum, nu prin observarea faptelor, 
ci prin stimularea spre acţiuni magice, s'a născut ideea de cauză 
şi cum s'a desvoltat „munca sufletească de adaptare a individu- 
lui cu strămoşii (totem — cultul morţilor, etc.); cu contemporanii 
şi urmaşii (tabu sau lege), adică s'a realizat o întreagă tehnică 
psihică, prin care antropoidul de odinioară s'a pus în echilibru cu 
universul spiritual, în care a intrat, după ce a depăşit animalitatea. 
Toată această psihotehnică, o numim cu un cuvânt mai curent 
cultură”. Mehedinţi arată deasemeni cum trecerea de la cugetarea 
magică la cea metafizică şi apoi la cea pur pozitivă a fost a- 
jutată de munca cu uneltele. El arată în sfârşit cum manifestările 
estetice şi etice îşi găseau explicarea în munca de toate zilele. 

A se cultiva înseamnă după Mehedinţi a se întegra spi- 
ritual în mediul social. lar cultura înseamnă: „suma tuturor 
creaţiilor sufleteşti (intelectuale, etice şi estetice) care înlesnesc 
individului adaptarea la mediul social’ +). „După cum frunza, 
continuă Mehedinţi, are două feţe: una strălucită, spre soare, 
alta mai întunecată, întoarsă spre pământ (dar foarte însemnată, 
fiindcă prin ea respiră şi se hrăneşte zilnic), tot aşa vieaţa 
omenirii are două aspecte: unul teluric — civilizaţia, adică tehnica 
materială: altul ceresc — cultura, sau suma tuturor produselor su- 
fleteşti, prin care omul caută să intre în echilibru cât mai deplin 
cu restul creațiunii, adică cu mediul social şi, în genere, cu uni- 
versul moral, care îl cuprinde. Amândouă aspectele acestea 
sunt inseparabile şi simultane, nu succesive, cum pretinde mor- 
fologia istorică a lui Spengler”. 

Astfel după S. Mehedinţi cultura este principial deosebită. 
de civilizaţie, căci pe când cea dintâi e de natură sufletească, 
cea din urmă e de natură materială, dar totuş amândouă putân- 
du-se măsura după criterii etnografice, şi anume civilizaţia pe 
coordonata telurică prin numărul, calitatea şi originalitatea unel- 
telor, iar cultura pe coordonata creaţiunilor spirituale, prin 
numărul, calitatea şi originalitatea produselor spirituale (,,O 
idee de ex. e cu atât mai de preț cu cât asigură un echilibru mai 
temeinic — individual şi social — şi cu cât urmările ei logice, 
etice şi estetice sunt mai durabile”). Ceeace mai e deasemeni 


1) Ibid., pag. 56. 

caracteristic, e după S. Mehedinţi faptul că „pe toate treptele 
desvoltării omeneşti alături de un quantum de civilizație, găsim 
şieun quantum corelativ de cultură '1). 

In partea ultimă, a treia, câre se ocupă cu raportul dintre 
civilizație şi cultură, S. Mehedinţi pune alte două probleme 
importante. Întâia, dacă există vre-o corelaţie între civilizaţie 
și cultura şi, în caz afirmativ, dacă poate fi vorba de o propor- 
ționalitate. A doua, dacă elementele civilizaţiei şi cele ale cul- 
turii merg în acelaşi tempo, sau unele se pot desvolta mai mult 
decât altele. In legătură cu prima problemă, soluția este după 
5. Mehedinţi categoric afirmativă, fiindcă între tehnica mate- 
rială (civilizaţia ) şi tehnica sufletească (cultura) există o mulțime 
de legături. Nu poate fi însă în nici un caz vorba de o pro- 
porționalitate între una şi alta, raportul dintre ele putând fi di- 
simetric, până la caricatură, căci „poate fi cineva foarte civi- 
lizat, dar aproape lipsit de cultură, ori invers: o stare de ci- 
vilizaţie modestă se poate asocia cu o foarte bogată cultură” ?). 
Nu există proporționalitate nu numai între cultură pe de o parte 
şi civilizaţie pe de alta, dar nici măcar între elementele culturii 
luate unele faţă de altele şi nici între elementele civilizației. 
Asa de pildă, E schimoşii sunt, în ce privește cugetarea, încă 
în faza magică, iar în ce priveşte estetica (creaţii literare) şi 
morala stau pe o treaptă înaltă, în morală fiind chiar superiori 
europenilor. 


Între civilizaţie şi cultură sunt după S. Mehedinţi deo- 
sebiri esenţiale, fiecare din ele stând pe un plan diferit de exi- 
stență: „civilizația e un rezumat al muncii pentru continuarea 
vieții somatice-vegetative; cultura este suma rezultatelor întregii 
evoluții sufleteşti” 3). Fiind o tehnică materială, care priveşte 
forma externă a vieţii, civilizaţia e transportabilă dintr'o re- 
giune în alta, putând fi adoptată de un individ sau de un întreg 
grup etnic. Fiind o tehnică sufletească, ce priveşte structura 
intimă a vieții sufletești, cultura este partea cea mai originală 
a unui neam, neputând fi asimilabilă, cultura fiind ceva inali- 
enabil. „Deaceea, spune Mehedinţi, putem afirma că adevărata 
originalitate a unui popor se poate afla mai mult în cultura 
decât în civilizația sa''4). Mehedinh distinge apoi o civiliza- 
je organică şi una neorganică, cea dintâi caracterizându-se 

1) Ibid., pag. 56, 

2) Ibid, pag. 60. 


3) Ibid., pag 46. 
4) Ibid., pag. 65. 

prin aceea că „omul scoate din mediul său fizic toate ar- 
mele de luptă pentru a-l domina”, cea din urmă prin aceea 
că, „părăsind echilibrul cu mediul regional, omul împrumută 
elemente de civilizație străină, pe care nu le poate mânui şi 
nici poseda când trebuinţa cere” ). 

Deasemeni el distinge între o cultură organică, pe care 
o întâlnim la popoarele ce scot din sfera tradițiilor etnice toate 
elementele progresului lor sufletesc şi o cultură neorganică, pe 
care o întâlnim la popoarele ce primesc „în chip brusc idei 
străine, care turbură vechiul echilibru, fără să-l poată înlocui 
cu altul nou”. Între civilizația şi cultură există deosebiri și în 
ce priveşte durata lor: find de natură materială, „,produsele 
civihzației sunt supuse schimbărilor şi chiar nimici”, în vreme 
ce creaţiile culturale au o durată incomensurabil mai mare, 
devenind aproape nemuritoare. Înire civilizație şi cultură există 
deosebiri şi în ceeace priveşte efectele lor sociale. E un fapt 
cunoscut şi recunoscut că unul din efectele cele mai grave ale 
civihzației constă în aceea că acolo unde ea a luat o desvoltare 
foarte mare, ca de pildă în centrele moderne, duce la sterilitate 
şi la moarte: dacă oraşele nar fi alimentate continuu cu popu- 
late din mediile rurale, ele ar dispărea în scurtă vreme. E un 
efect grav al civilizatiei, care nu trebue să ne ducă însă după 
Mehedinţi la concluzii pesimiste, fiindcă va veni în curând vremea 
când manifestările patologice, şi în direcţia culturii şi în aceea 
a civilhzaţiei, vor putea fi evitate, deoarece „puterile psihice 
ale culturii au ajuns să domine azi şi să coordoneze puterile 
tehnicei în aşa fel, ca individul să nu mai fie victimă” 2). For- 
mula lui Rousseau este complect greşită. „In loc de formula 
empirică şi neştiințitică a lui Rousseau (care nu cunoştea mai 
de loc viaţa primitivilor): îndărăt, spre natură, adică spre săl- 
bătăcie, etnografia, etnologia şi sociologia pun înainte un nou 
îndreptar: înainte, spre desvoltarea cât mai armonioasă a in- 
dividului şi a societăți, atât prin civilizație, cât şi prin cultură”. 

Intr'o ultimă determinare, în care ţine seamă şi de încl- 
nări, Mehedinţi dă despre cultură şi civilizaţie următoarea de- 
finite: 

„Civilizația este nu numai suma descoperirilor tehnice, prin 
care omul se adaptează mediului fizic, dar şi totalitatea încli- 
nărilor organice moştenite de la generațiile trecute. Alături de 


1) Ibid,, pag. 67. 
2) Ibid, pag. 77. 

arsenalul extern, trebue să ţinem seamă în latura materială 
şi de dispoziţiile interne, acumulate în vederea mânuirii acelui 
arsenal. 

„Deasemenea, cultura cuprinde nu numai suma creaţiu- 
nilor sufleteşti, prin care omul se pune în armonie cu mediul 
social şi supra-social, (concepţia sa despre universul moral), 
dar şi suma înclinărilor subconştiente, care pot trece oricând 
pragul conştiinţei, spre a deveni ocazii de activitate” 1). Cu 
aceste definiţii, se capătă o lumină nouă asupra raportului din- 
tre cele două noţiuni. „În faza inconștientă şi semiconştientă a 
evoluţiei, popoarele se înalță îndeosebi prin sporul culturii şi 
scad, apoi cad, prin excesul civilizaţiei ?). 


Probleme de filosofia culturii şi-a pus şi P. P. Negu- 
lescu în lucrarea de vastă documentaţie, Geneza formelor cul- 
turii (1934), susținută de acelaş spirit pozitiv, ca toate lu- 
crările lui dealtminteri. Problema dela care porneşte P. P. 
Negulescu este „dacă şi în ce măsură putem şti, de ce unii 
oameni devin filosofi, iar alţii nu, şi de ce unii filosofi ajung 
să înţeleagă lumea în unele chipuri, 1ar alţii în altele”, pentru 
a se ridica apoi la problema creaţiei culturale în genere. Cer- 
cetarea filosofică îşi are temeiul în nevoia irezistibilă pe care o 
are omul de a cunoaşte, şi anume de a cunoaşte dezinteresat, 
fără a urmări neapărat un scop practic. Deşi cunoaşterea filo- 
sofică isvorăşte dintr'o curiozitate teoretică şi poartă un hotărît 
caracter dezinteresat, totuşi ea este susținută de puternici fac- 
tori afectivi. Dece însă filosofii nu se îndreaptă pe calea ac- 
țiunii, ci pe aceea a cugetării? A încerca să ne explicăm acest 
lucru cu ajutorul „„refulării” şi al sublimării, cum face psiha- 
nalistul Hertzberg, i se pare lui P. P. Negulescu unilateral şi 
nesatisfăcător. De ce, dacă filosofii sunt înzestrați cu o sensi- 
bilitate excesivă, această sensibilitate nu-i face să renunţe, nu 
numai la acţiune, ci şi la cugetare? Căci cugetarea nu este 
doar nici mai uşoară şi nici mai plăcută decât acţiunea! Subli- 
marea, ea însăși, nu constituie un factor explicativ mai multu- 
mitor, fiindcă din nou se ridică problema: dece, datorită su- 
blimării, unii oameni ajung la filosofie, iar alţii ajung în alte 
domenii? 


1) Ibid., pag. 72, 
2) Ibid, pag. 73, 


www.dacoromanica.ro 


P. P, Negulescu 399 


Dată fiind insuficienţa procedeului psihanalitic, P. P. Ne- 
gulescu ia în considerare și alți factor, pentru a vedea dacă 
măcar cu ajutorul acestora se poate răspunde mulțumitor la 
aceste întrebări. Unul din aceşti factori este ereditatea. Cu 
ajutorul acestui factor, cineva este filosof, s'a spus, prin vocație, 
se naşte, nu devine. Problema eredității pune la rândul ei şi 
problema talentului: Este talentul un dar înăscut şi ca atare se 
poate moşteni? Dacă la unii artişti se mai poate spune că 
talentul pare să fie moştenit, la filosofi cazul pare să se în- 
iâmple şi mai rar. De aceea sa şi susținut că talentul cu 
adevărat excepțional nu se moşteneşte. Talentul ar putea fi 
determinat, în cele mai multe cazuri, şi ca o variație bruscă, 
individuală, ca o „,mutaţie””, ceeace ne-ar îndreptăţi să spunem 
că talentul, deşi nu este ereditar, este totuşi înăscut. Recurgând 
însă la ideea de mutație, ne lămurim oare mai mult asupra 
genezei talentului? După P. P. Negulescu, nu. Fiindcă în afară 
de aceasta ne-ar mai trebui încă ceva: să' cunoaştem structura 
psiho-fiziologică. Şi nici atunci încă n'am ajunge după P. P. 
Negulescu la o cunoaştere deplină. Căci s'ar putea foarte bine 
ca talentele să depindă nu atât de variaţii de structură cât de 
variaţii ale funcţiunilor, de schimbări mai mari sau mai mici, 
mai mult sau mai puțin neobişnuite, cu privire la funcţionarea 
organismelor, cum sunt acelea cauzate de traumatisme, de mu- 
ulări, de creşteri sau scăderi accentuate ale cantităților de 
materii elementare, etc. Nu este exclus însă, ci, din contra, 
probabil, ca endocrinologia să ne aducă în acceastă privință 
lămuriri interesante, bazate pe studierea secreţiunilor interne, 
cari ar avea ca rezultat o puternică desvoltare a unui anumit 
complex funcțional. 

Trecând la examinarea condiţiilor funcţionale, P. P. Ne- 
gulescu susţine că trei sunt factorii pe cari îi întâlnim ca deter- 
minanţi atât ai vieţii intelectuale cât şi ai celei active: pornirile 
afective, imaginaţia şi discernământul critic, şi că după cum e 
predominant unul sau altul din acești factori, avem complexe 
sufleteşti de un fel sau de altul. Astfel oamenii religioşi şi 
artiștii au predominante pornirile afective şi imaginaţia, pe când 
oamenii de ştiinţă şi filosofii au predominant discernământul 
critic. Impulsul activităţii ştiinţifice şi filosofice este însă tot 
de natură obiectivă şi abia, încetul cu încetul, discernământul 
critic a ajuns să joace rolul dominant, ajutând astfel pe om să 
se emancipeze de interesele practice, hotărîndu-l să cunoască 

numai din motive teoretice şi să-și ordoneze cunoştinţele do- 
bândite. 

Un alt factor care stă în ajutorul discernământului critic 
esie imaginaţia, care în activitatea ştiinţifică și filosofică exer- 
cită un rol anticipativ, prin aceea că conjecturează cauzele 
necunoscute ale fenomenelor, descoperind astfel raporturi noui 
între fenomene. Dacă a fost o vreme când imaginaţia a jucat 
şi în complexul psihic al oamenilor de ştiinţă şi al filosofilor 
un rol mai mare punând în funcţiune mecanismele „„proecţiunii””, 
cum a fost cazul cu numărul lui Pythagora, cu noţiunile lui 
Socrate sau ideile lui Platon, totuşi cu timpul rolul ei a scăzut, 
rămânând ca rolul hotăritor să-l exercite discernământul critic 
şi mecanismul sistematizării. La artişti însă imaginaţia continuă 
să pună în acțiune acel mecanism al proecţiunii, după care 
cauzele proectate sunt considerate ca adevărate. 

Cugetarea filosofică mai este însă determinată şi de ceea 
ce P. P. Negulescu numește „factori adiţionali”. Aceleaşi legi 
psihologice guvernează procesele gândirii la toți oamenii şi cu 
toate acestea, dacă privim rezultatele la care se ajunge, ob- 
servăm că atât calitativ cât şi cantitativ, ele diferă de la om 
creator la om creator. Cărui fapt se datorește acest lucru? 
După P. P. Negulescu această varietate calitativă şi cantitativă 
ce se observă la rezultatele operațiilor intelectuale se datorește 
mai întâi materialului oferit de experiență, material ce variază 
după loc, timp şi împrejurări culturale. Mediul geo-fizic, în 
legătură cu care stă şi mediul etnic, exercită influenţe puternice 
asupra operaţiilor intelectuale. Nu se poate insă spune, în stadiul 
actual al cercetărilor, care este produsul acestor influențe. Cum 
aceste influențe se exercită asupra caracterelor fizice şi psihice 
ereditare şi cum talentul este, aşa cum am văzut mai sus, o 
mutație, urmează că talentul se sustrage acestor influenţe. Ta- 
lentul filosofic sufere influenţe etnice, dar nu trebuie să pierdem 
din vedere că din cauza amestecului de rase încă din cele 
mai vechi timpuri, nu se poate vorbi de caractere etnice stabile 
și permanente şi că de aceea avem la un acelaș popor sisteme 
filosofice foarte diferite. In stadiul actual al cercetărilor se 
pot face, susține P. P. Negulescu, numai ipoteze în ce pri- 
veşte geneza sistemelor filosofice, dar nu se poate spune 
încă „nimic sigur şi definitiv cu privire la influența factorului 
etnic asupra cugetări filosofice”. 

Mediul social exercită deasemeni influenţe asupra cuge- 
tării filosofice, fără ca totuși să se poată spune deocamdată ceva 

precis asupra acestor influenţe. Stadiul la care se află ştiinţa şi 
filosofia, în vremea în care trăeşte şi lucrează un filosof, exer- 
cită deasemeni influenţe asupra lui. Dar dacă unele rezultate 
similare pot fi explicate cu ajutorul împrejurărilor culturale, 
tot aşa pot fi explicate şi deosebirile cari despart pe gânditori: 
aceluiaşi timp, acelaş material de fapte şi idei determinând 
și sisteme înrudite, dar şi sisteme foarte deosebite. 

Factorii adiţionali nu au însă după P. P. Negulescu o 
influență nelimitată. În calea desfăşurării lor se află alți doi 
factori, unul moderator — legile fundameniale ale gândirii lo- 
gice — şi altul turburător — particularitățile afective indivi- 
duale. Legile fundamentale ale gândirii logice îndeplinesc, ca 
factor moderator, funcția de a împiedica o prea mare dife- 
renţiere, care ar face orice înţelegere imposibilă. Particularităţile 
afective individuale, ca factor turburător, îndeplinesc funcția 
de a împiedica o prea mare unificare. Atât factorul moderator 
cât şi factorul turburător sunt necesari cugetării filosofice. 

Nevoia de cunoaştere este după P. P. Negulescu o nevoie 
organică, pe care în diferite grade o întâlnim la toți oamenii 
normali. Nevoia aceasta de cunoaştere, curiozitatea, este însă la 
filosofi şi la oamenii de ştiinţă de o intensitate excepțională. Şi 
deoarece ea nu este vizibilă dela început, P. P. Negulescu 
trage concluzia că ea trebuie să fie înăscută numai ca posibilitate 
sau ca virtualilate organică, așteptând împrejurări favorabile 
ca să se deștepte şi să se desvolte. Intâmplarea este aceea care 
o deşteaptă de cele mai multe ori. Totuşi nu trebuie să credem 
că întâmplarea şi alți factori ar putea explica naşterea unui 
filosof. Pentru ca cineva să devină filosof se cer, în afară 
de acţiunea factorilor permanenţi, o pulere extraordinară de 
muncă, o tenacitate puţin comună, o mare doză de obiectivilate, 
o marc doză de pătrundere critică şi în sfârşit un mod pro- 
priu de a gândi concluziile la care ajunge, pentru a le putea 
da o formă originală. 

In „Geneza formelor culturii” P. P. Negulescu se ocupă 
și cu problema specificului național, o problemă care s'a pus 
conștiinței româneşti de după răsboiu, aducându-se în legătură 
cu ea contribuţii, de care pasiunea nu era întotdeauna străină. 
Sprijinit pe o vastă documentaţie ştiinţifică, P. P. Negulescu 
nu împărtăşeşte punctul de vedere al antropologilor asupra carac- 
terelor distinctive ale raselor și a inegalităţi dintre ele. Căutând 
să înțeleagă cultura veche grecească, folosindu-se de teoria ra- 

selor, P. P. Negulescu dovedeşte cât de neîntemeiată este 
încercarea de a explica cultura cu ajutorul noțiunii de rasă, 
fiindcă „problema originei civilizațiilor este mult mai complexă 
decâi cred adepții teoriei raselor”. Nici celălalt drum ce s'a 
luat, de a determina „specificul naţional” cu ajutorul metodelor 
biochimice, nu deschid perspective mai îmbucurătoare. „Nici 
pe calea analizei sângelui nu putem dar ajunge, cel puţin nu 
încă, la stabilirea unui „specific naţional”, în înţelesul în care 
se afirmă existența unui asemenea factor determinant al mani- 
festărilor culturale” 2), A pune origina culturii pe seama unei 
rase, care, fără nici o influență din afară şi numai prin însu- 
şirile ei proprii, ar da naştere unui fenomen atât de complex, 
cum este o cultură, ar însemna să credem că ea poate realiza 
o minune echivalentă cu aceea a generaţiei spontane. ,Mai 
probabil este că omenirea întreagă, spune P. P. Negulescu, 
lucrează la înfăptuirea valorilor, materiale şi morale, ce alcă- 
tuiesc diferitele culturi şi civilizaţii, şi că acele valori, odată 
apărute, trec dela un popor la altul, dela o rasă la alta, 
răspândindu-se pretutindeni, cum se împrăştie moleculele unui 
corp solubil, prin „difuziune” în toată masa lichidului în care 
se dizolvā” 2). 

Cu ajutorul noțiunii de rasă nu se poate explica prin 
urmare specificul național. Dar dacă nu poate fi explicat pe 
această cale, nu urmează câtuşi de puțin că el nu poate fi 
deloc explicat. Psihologia popoarelor poate fi întru aceasta de 
un mare folos. Ea dovedeşte că ceeace constituie un popor sau 
o națiune este viața în comun. „Popoarele sau națiunile nu se 
întemeiază..., exclusiv, pe comunitatea de origine a celor ce le 
alcătuesc nici pe transmisiunea ereditară a caracterelor fizice. 
Toate popoarele sau naţiunile de astăzi sunt compuse, în bună 
parte, din indivizi de origini diferite şi posedând, din punct 
de vedere ereditar, caractere fizice diferite. Ele se întemeiază 
pe comunitatea de idei, de credinţe, de sentimente, de aspirații, 
de moravuri — şi fireşte, în primul rând, pe comunitatea de 
limbă şi de tradiţii istorice. Am zis: în primul rând, — deoa- 
rece comunitatea de idei, de credinţe, de sentimente, de aspi- 
rații, etc., nu se poate realiza... decât prin viaţa în comun” °). 

Specificul naţional se poate prin urmare realiza. Cy simpla 
afirmare a realizării, problema lui nu este însă încheiată. Căci o 


1) Geneza formelor culturii, pag. 375. 
2) Ibid., pag. 338. 
3) Ibid,, pag. 390. 

altă chestiune se ridică, nu mai puţin importantă: „Dacă speci- 
ficul naţional se poate realiza, la ce poate servi el? Are el numai 
o valoare reprezentativă, sau şi una activă? Servește el numai 
ca să deosebească un popor dat de altele, sau joacă un rol şi 
în determinarea manifestărilor lui culturale, cum se pretinde?” 1) 
Că specificul naţional, odată realizat, are o valoare reprezentativă, 
este, după P. P. Negulescu, în afară de orice îndoială. Că are 
şi o valoare activă, e un lucru care nu pare tot atât de sigur. 
După uni învăţaţi, printre cari Charles Nicolle, naţiunile îşi 
pierd puterea lor creatoare în ordinea noutăţii sau a originalității, 
când ajung la stabilizare şi uniformizare. Căci după acest în- 
văţat une din condițiile originalității este o lipsă de echilibru 
organic a cărei cauză stă tocmai în amestecul de rase. Stabili- 
zarea ar ucide dezi spiritul de invenție şi originalitate, pe când 
ameslecul le-ar desvolia şi le-ar favoriza. Biologul francez trage 
concluzia că prin amestecul continuu al rasselor, ajungându-se 
într'o bună zi la stabilizarea omenirii, se va ajunge totodată și 
la dispariția spiritului de invenție — o perspectivă cum nu se 
poate mai sumbră pentru viitorul omenirii. P. P. Negulescu nu 
împărtăşeşie însă această prevedere îngrijorătoare. Mai întâi, 
pentru ca uniformizarea desăvârșită să se întâmple, ar fi nevoie 
de un timp indefinit. Apoi stau în calea realizării ei deosebi- 
rile considerabile ce există încă între popoare pe de o parte, 
precum. şi în sânul fiecăruia din ele pe de alta; deasemeni 
«desvoltarea neaşteptată a unora din rasele care au fost consi- 
derate până acum ca inferioare, cum sunt Negrii. Schimbările 
condiţiilor fizice de existenţă de pe suprafaţa pământului, schim- 
bări probabile ce vor provoca noui adaptări, noui forme or- 
ganice sau de viaţă, pledează iarăşi împotriva acestei perspective. 
La aceste „cauze obiective ale diversificării formelor de viaţă” 
se adaogă una subiectivă, anume îndărăinicia cu care fiecare ţine 
să fie altfel, să trăiască altfel, să gândească și să simtă altfel decât 
vecinii cu care se găsește în conflict latent și pe care poate îi 
detestă, întrun cuvânt „căutarea îndărătnică şi îndârjită a 
originalității”. „n sfârşit, spune P, P. Negulescu, înlăuntrul 
fiecărui popor în parte, unificarea formelor de viaţă şi, în genere, 
uniformizarea sufletească, se lovesc de diversitatea intereselor 
sociale. politice, economice şi a concepţiilor ce le exprimă” 2). 


1) Ibid., pag. 393, 
2) Ibid., pag. 463. 

Punându-şi problema „puterilor culturii”, I. Petrovici. 
defineşte mai întâi noţiunea de cultură, stăruind şi asupra rapor- 
tului ei faţă de aceea de civilizaţie. Cultura înseamnă „dobân- 
direa unei conştiinţe cât mai complecte de sine însuş” +). Cul- 
tura este spiritualitate şi una din însuşirile ei fundamentale este 
unitatea: o însuşire care caracterizează, după cum ştim, şi spi- 
ritul nostru. „Spiritul nostru tinde spre unitate. Cultura se va 
împărtăşi din această caracteristică, va fi şi dânsa unitate sau 
mai exact organizarea uniiară a tuturor puterilor sufleteşti” 2). 
Noţiunea de cultură şi cea de civilizaţie, dacă sunt înţelese 
cum trebue, nu stau în opoziţie. „Civilizația este un fel de 
expansiune exterioară a culturii, un fel de complectare şi de 
încoronare a ei''5). Cu o condiţie însă: „ca civilizația aceasta 
— tehnică şi prosperitate exterioară — să nu fie gulită de 
orice conţinut spiritual”. Căci, în acest caz, noțiunea de civi- 
lizație ajunge în opoziţie cu aceea de cultură, iar gânditorii cari 
le socot ca noţiuni contradictorii ajung să aibă dreptate. Civi- 
lizaţia presupune prin urmare cultura. „Progresele tehnice n'ar fi 
fost cu pulință fără desvoltarea ştiinţei teoretice care le-a stat la 
temelie. Dar trebue să recunoaştem că şi progresele tehnice pot 
la rândul lor să ajute la promovarea desvoltării intelectuale pe 
toate tărâmurile” +). Laboratoriile, de pildă, care dispun de 
instrumente tehnice şi sunt deci fructul civilizației, fac să pro- 
greseze enorm ştiinţa; sau tiparul, creaţie de ordin tehnic, ajută 
la răspândirea cunoştinţelor şi la crearea de curente de opinie. 
lală prin urmare cum civilizaţia vine în sprijinul culturii. Ceeace-l 
face pe I. Petrovici să susțină că civilizaţia şi cultura „alcătuesc 
mai degrabă un tot, un întreg, condiţionându-şi reciproc pro- 
gresul”. 

O altă definiție pe care I. Petrovici o dă noţiunii de cultură 
este şi următoarea: cultura înseamnă „promovarea omului spre 
umamtate” 5). Căci ideea de umanitate unitară a constituit țelul 
suprem către care a tins totdeauna omenirea şi pe care nu-l 
va pulea atinge, după I. Petrovici, „decât prin libera asociere, 
prin libera cooperare a tuturora, păstrându-şi fiecare individua- 
litatea’. 

Trecând apoi la cercetarea forțelor de realizare a culturii,. 
I. Petrovici găseşie că aceste forțe sunt: ştiinţa, arta, morala,. 


1) I. Petrovici, Deasupra sbuciumului 1932, 205. 
2) Ibid., pag. 206. 
3) Ibid., pag. 201. 
4) Ibid. pag. 203. 
5) Ibid., pag. 210. 

filosofia şi religia. Dărâmând prejudecățile, desvoltând gustul 
pentru ideile generale şi universal valabile, deschizând spiritul 
pentru înţelegerea altor temperamente şi făpturi, trezind senti- 
mentele de altruism şi de generozitate, ridicându-ne în regiuni 
eterne şi absolute, forţele acestea sunt mijloacele cele mai efi- 
cace de realizare a culturii. „Aşa dar, ştiinţa, arta, morala, 
filosofia şi religia, toate acestea promovează cultura şi, promo- 
vând-o, dilată pe om în toate direcţiile, îl face să trăiască în- 
irun trecut în care nu a fost, să zidească un viitor în care nu 
va fi şi ridicându-l în sfera Creatorului însuş, îl ajută să pri- 
vească toată scurgerea veacurilor într'o viziune detaşată şi in- 
temporală” 1). 

Trei sunt marile foloase pe care, după I. Petrovici, le aduce 
cu sine cultura. Fiind unitară şi privind prin urmare lucrurile 
în adevărata lor mărime, cultura dă omului o concepţie realistă 
despre viaţă. Urmărind „realizarea umanităţii solidare”, ea face 
să dispară asperităţile dintre popoare şi întăreşte spiritul de 
apropiere între ele. Desvoltând personalitatea indivizilor şi tre- 
zindu-le conştiinţa socială, cultura ajută la instaurarea şi pro- 
movarea adevăratei democraţii. 


Nu mai puţin inventiv, constructiv şi fecund, ca în teoria 
cunoștinței şi metafizică, este Blaga în filosofia culturii — un 
domeniu care, în vremea noastră, o mobilizat preocupările multor 
gânditori, ajungându-se la teorii noi şi extrem de interesante. Spinit 
căruia-i place simetria, Blaga consacră culturii, cum am văzut că, 
face și cu cunoaşterea, trei lucrări: Orizont şi stil, Spaţiul mio- 
rutic şi Geneza metaforei şi sensul culturii. În ce constă concepția 
lui Blaga asupra culturii, cum pune el problemele culturii şi 
cum le desleagă, într'un cuvânt care este contribuţia lui în acest 
domeniu ajuns astăzi la modă? Ceeace ne isbeşte din capul 
locului la Blaga este mai întâi opoziţia lui energică împotriva 
celor două tendinţe ce s'au manifestat în vremea noastră în filo- 
sofia culturii: împotriva tendinței morfologice pe de o parte, 
împotriva tendinței psihologice pe de altă parte. Impotriva ten- 
dinţei morfologice, fiindcă morfologia caută să reducă feno- 
menele de cultură la „,forme”, când în realitate ele cuprind 
o serie de alte elemente, ce nu sunt de natură „formală”. Şi 
apoi, fiindcă morfologia are virtuți metodologice descriptive, 
dar nu explicative, iar fenomenele de cultură pretind să fie şi 


1) Ibid., pag. 214—215. 

explicate, nu numai descrise. Împotriva tendinței psihologice, 
în speţă psihanalitice, fiindcă a desfigurat în parte până la 
caricatural ideea fundamentală de inconştient şi a răutat să 
reducă viaţa sufletească la nişte biete forme stereotipice. Incon- 
ştientul nu este numai un simplu subsol al conştiinţei, cu ca- 
ractere pur receptaculare, ci o realitate psihică foarte amplă, 
cu tendinți, structuri şi iniţiative proprii. Luând poziţie împo- 
triva acestor tendinţi, nu urmează că Blaga n'ar primi sugestii 
şi nar accepta anumite lucruri de la ele. Le primeşte şi le 
acceptă, integrându-le în viziunea lui proprie, şi dându-le astfel 
un nou sens şi o altă semnificare. 

Blaga este convins că problemele fundamentale pe care le 
pune cultura nu pot fi deslegate satisfăcător decât dacă se 
recurge la psihologia abisală şi la metafizică, pornind anume 
de la o nouă determinare a noţiunii de inconştient. Cercetările 
psihanalitice au dat o greşită interpretare inconştientului, re- 
ducându-l la un simplu subsol al conştiinţei şi făcând imposibile 
orice interpretări metafizice. Ceeace este una din cele mai 
mari erori. Problema inconştientului şi, mutatis mutandis, aceea 
a stilului nu poate fi soluționată fără metafizică, un lucru pe 
care şi romanticii l-au înţeles, fără să-l fi putut executa însă 
cum trebue. Inconştientul nu este un simplu substrat desarticulat 
şi haotic de elemente ce au fost cândva în conştiinţă, ci e „o 
realitate psihică de mare complexitate, cu funcţii suverane, şi 
de o ordine şi de un echilibru lăuntric, graţie cărora el devine 
un factor în mai mare măsură sieşi suficient, decât e „conştiinţa ”. 
Deaceea Blaga îl numeşte o realitate cosmotică (adjectivul de la 
cosmos, aşa cum haotic e de la haos). ,„Cosmotică, spune el, 
e orice realitate, de pronunţată complicaţie interioară, de-o mare 
diversitate de elemente şi structuri, organizată potrivit unei or- 
dine imanente, rotunjită în rosturile sale, cu centrul de echilibru 
în sine însăș, adică relativ sieş suficientă” 1). O realitate mai 
adâncă, şi mai cuprinzătoare, cu legile ei proprii, care alimentează 
însă necontenit „,conştiinţa”, printr'o particularitate a ei pe care 
o numeşte „personanţă” (de la latinescul per-sonare). „E vorba 
aci, spune Blaga, despre o însușire, graţie căreia inconştientul 
răsbate cu structurile, cu undele şi cu conținuturile sale, până 
sub bolile conştiinţei” şi anume răsbate statornic şi continuu. 
Conştiinţa n'ar avea nici relief, nici adâncime, nici plasticitate, 
fără această particularitate a inconştientului. „Inconştientul îm- 


1) Orizont şi Stil, pag. 30, 

prumută conştiinţei infinite nuanțe, vagul, neliniştea, contradicții 
de stratificare, obscurități și penumbre, adică perspectivă, ca- 
racter şi un profil multidimensional. Datorită inconştientului, 
viaţa noastră conştientă suportă un adaos de aspecte paradoxale, 
de adâncitoare disarmonii şi de rodnice desechilibruri''2), uşor 
de constatat mai ales în creația artistică. Şi fapt demn de re- 
levat: în vreme ce procesul „,sublimării”, pe care l-au descoperit 
psihanaliştii, deghizează un conţinut, din contră procesul per- 
sonanței face ca anumite conţinuturi inconștiente să apară în 
conştiinţă nedeghizate. Caracteristica aceasta a inconştientului, 
care e personanța, este de importanţă absolut necesară, atunci 
când e vorba să se explice fenomenul „stil, — problema pe 
care şi-o pune Blaga în această lucrare. 

Gânditori de seamă au încercat în vremea din urmă să 
explice fenomenul stil — atât în sensul lui restrâns de sul 
artistic, cât şi în sensul lui larg de stil cultural — cu ajutorul 
sentimentului de spaţiu, făcând adică din intuiţia spaţiului fac- 
torul determinant al stilului, înțelegând prin ea un act creator 
al sensibiliiății conştiente. E ceeace au făcut un Alois Riegl, 
Leo Frobenius, O. Spengler — reprezentaţi de seamă ai con- 
cepțiiei morfologice despre cultură. E ceeace a făcut înaintea 
lor I. Kant atât cu intuiţia de spaţiu cât şi cu cea de timp. 
Cu deosebirea însă, pe care o subliniază Blaga, că în vreme 
ce morfologii concep acest act creator ca variabil, Kant îl 
concepe ca pe un act constant şi absolut. Nu numai sensibilitatea 
conşiientă are însă forme de intuiţie, ci şi inconştientul, şi anume 
inconştientul are forme proprii, cu totul distincte de acelea ale 
conștiinței, cu totul eterogene acestora. Aceste forme ale incon- 
ştentului. sunt acelea care dau naştere fenomenului stilistic. 
Blaga crede că sunt o mulţime de asemenea factori, printre cari 
mai ales: Cadrele orizontice, accentul axiologic, atitudinea ana- 
basică şi catabasică, năzuinţa formativă. 

Ce sunt cadrele orizontice? Cadrele orizontice sunt nişte 
creaţii ale subconştientului, nişte proectări fireşti, cărora sub- 
conştientul nu li se poate sustrage şi cu ajutorul cărora el îşi 
realizează posibilitățile lui latente. „La baza aşa numitului sen- 
timeni spaţial specific unei culturi sau unui complex de creaţiuni 
spirituale, individuale ori colective, stă, după, părerea noastră, 
un orizont sau o perspectivă, pe care şi-o crează subconştientul 


1) Ibid., pag, 52. 

uman, ca un prim cadru necesar existenței sale” 1). După Blaga 
alături de orizontul spațial al sensibilităţii conştiente se află 
orizontul spaţial al subconştientului, între unul şi celalt existând 
deosebiri fundamentale. Sensibilitatea conştientă nu este solidară 
organic cu peisajele spre care este îndreptată obiectiv; ea își 
poate schimba după plac orizontul. Din contră, subconștientul 
îşi dă un orizont propriu lui, şi anume şi-l dă în mod necesar, 
întrun anume chip şi nu altfel; orizontul subconştientului face 
parte integrantă din ființa lui. Subconştientul nu poate avea 
alt orizont, decât acel pe care-l are. Prin orice împrejurări ar 
trece un individ sau o colectivitate şi orice ar face, în conştiinţa 
lor rezonanţele orizontului subconştient îşi vor face continuu 
ascultat glasul în mod unic şi statornic. Prin urmare: „una e 
orizontul de peisaj multiplu şi divers al conțiinţei, şi străin de 
aceasta ca orice obiect; şi cu totul altceva e orizontul spațial 
unic al subconştientului, ca parte integrantă şi organică a a- 
cestuia” 2). Astfel, doina şi balada noastră au ca fundal spațiul 
mioritic, adică un spațiu infinit ondulat, aşa cum sunt plaiurile 
noastre, ondulate ritmic din deal şi vale. Şi lucru caracteristic 
şi foarte important: un individ sau o colectivitate pot trăi în 
orizontul lor subconştient, deși spaţiul real în care-şi duc viaţa 
de toate zilele nu corespunde de loc spaţiului lor subconștient. 
„Astfel, spune Blaga, avem motive să credem că de-o pildă 
românul trăeşie subconştient în spaţiul mioritic, chiar şi atunci 
când realmente vieţueşte de zeci sau sute de ani pe bărăgane. 
Cântându-şi doina, românul îşi evocă şi pe şesurile natale în 
permanență, duhul legănat al spațiului-matrice al său. Occi- 
dentalul, indiferent că trăește la munte sau la şes, pe continent 
sau pe insule, în Europa, în America sau în Australia, în zone 
temperate, în tropic sau subtropic, se va păstra, prin atitudi- 
nile şi inţiativele sale, în acelaşi orizont infinit, ca şi în ţara 
de obârşie... Una e peisajul real, caleidoscopic, în care se a- 
şează întâmplător un suflet, şi altceva e orizontul spațial sub- 
conştient, menhir care rezistă tuturor intemperiilor” 3). Orizon- 
turile subconştiente, spre deosebire de cele de peisaj, fac parte 
integrantă din ființa noastră, alcătuesc un element constitutiv 
al substanţei noastre sufleteşti, şi ca atare tot ceeace creiăm, 
creăm prin ele. 

Conştiinţa posedă însă, după cum știm, în afară de orizontul 


1) Ibid., pag» 13. 
2) Ibid., pag. 74. 
3) lbid., pag. 79—80. 

spaţial, încă un orizont, pe cel temporal, care se prezintă dea- 
semeni cu aceleaşi caractere constitutive pentru conștiință ca şi 
spaţiul. Blaga distinge şi la timp, cași la spațiu, un timp al 


1] suv. 


sensibilităţii conştiente, ce „ni se înfăţişează ca, un mediu omogen, 
când e înregistrat fizicește, iar psihologiceşte, în genere, ca o 
succesiune indefinită de momente indiferente, care trec când 
mai repede, când mai încet, după starea psihică doar a privi- 
torului... Momentele timpului, ca orizont al subconştientului, 
nu se succedează egale, sau amorf, pe unul sau acelaș plan 
al unei curgeri fără tensium, ci se complică interior, dobândind, 
un fel de fizionomie sau profil” +). Timpul, ca orizont al sub- 
conștientului, capătă profiluri diferite, după cum subconștientul 
pune accentul pe unul sau pe altul din cele trei dimensiuni ale 
lui: pe trecut, prezent sau viitor. Profiluri diferite pe care 
Blaga le numeşte metaforic: fimpul-havuz, kmpul-cascadă şi 
timpul-fluviu. Ce semnificare prezintă fiecare din aceste profi- 
luri? Prin timpul-havuz, Blaga desemnează „orizontul deschis 
unor trăiri îndreptate prin excelenţă spre viitor”. Viitorul are, 
pentru un suflet ce trăeşte întrun asemenea orizont, o valoare 
ce depăşeşte cu totul pe aceea a trecutului și a prezentului. 
Pentru un asemenea suflet, trecutul şi prezentul sunt considerate 
simple trepte pentru o ascensiune în nesfârșit. Viitorul, numai 
fiindcă e viitor, e creator de valori superioare acelora ale trecu- 
tului şi ale prezentului. „Sufletul statornicit într'un asemenea orl- 
zont temporal gustă certitudinea, prin nimic demonstrată, dar nu 
mai puțin trăită, că totdeauna clipa următoare posedă prin ea 
însăşi semnificația unei înălțări faţă de ceeace este sau a fost”. 
Pentru sufletul ce trăeşte în orizontul timpului-cascadă tocmai 
trecutul dobândește o valoare supremă. Pentru un asemenea suflet, 
timpul înseamnă cădere, devalorizare, decadenţă. O clipă, dacă 
e posterioară, posedă prin aceasta o valoare inferioară celor 
precedente. „Timpul-cascadă are semnificația unei necurmate în- 
depărtări în raport cu un punct inițial, învestit cu accentul ma- 
ximei valori” 2). Din contră, sufletul care trăeşte în orizontul 
timpului-fluviu pune accentul pe prezent, care prin faptul că 
e prezent e plin de semnificație şi de valoare. „Prezentul de 
ieri, de astăzi, de mâine, e privit de fiecare dată ca existând pentru 
sine, sieşi suficient, nici treaptă spre ceva mai înalt, ce va fi, 
nici fază de disoluție a unui ceva mai înalt, ce a fost. Timpul 


1) Ibid., pag. 83, 
2) Ibid, pag. 184. 

e, în oricare fază, concentrat în prezent. Astfel, în totalitatea 
sa, el reprezintă o curgere ecvaţională de clipe egal de pre- 
țioase”' 1). Fiece moment nu e prețuit în funcţie de altul, 
pentru sine şi considerat că deține o valoare absolută. Pentru 
fiecare din aceste orizonturi temporale se pot aduce dovezi de 
culturi sau sisteme metafizice. Astfel cultura şi reiigia ebraică, 
care acordă viitorului o semnificare mesianică, precum şi siste- 
mul lui Hegel, au ca orizont timpul-havuz. Într'un orizont tem- 
poral ce pune accentul pe trecut trăește de pildă antichitatea către 
sfârşitul ei. Să ne gândim la sistemele gnostice şi neoplatonice. 
Toate aceste sisteme admit ca origină a existenţei nişte sub- 
stanțe supreme, ce se degradează în timp prin emanaţii continui. 
„Prin acest proces de alterare cronică trec nu numai puterile 
cosmice, ci şi omenirea. Omenirea se depărtează cu fiecare pas, 
cu fiecare clipă, de starea originară, care a fost nu numai o 
stare de fericire, ci şi o stare de firească superioriiate. Timpul 
conduce cu alte cuvinte, prin însăşi structura şi firea sa, la 
devalorizare, degradare, pervertire, împrăştiere şi destrămare” 
Exemple de concepţii cu orizont de iimp-fluviu avem concep- 
tule așa zise statice despre existenţă, pentru care „timpul este 
matca, în care curge sau se condensează, în faze susținute la 
acelaș nivel, aceeaşi substanță a existenţei, care nu poate fi 
sporită, nici micşorată, nici înălțată, nici degradată”. Sau con- 
cepţii contemporane de filosofie a istoriei, după care fiecare fază 
istorică e unică, dar de egală valoare cu toate celelalte. Blaga 
atrage atenţia că aceste trei orizonturi — timpul-havuz, timpul- 
cascadă şi timpul-fluviu — sunt orizonturi principale şi do- 
minante, dar că ele se pot combina sau suprapune, dând naş- 
tere unor orizonturi derivate, ciclice sau spirale, cum prezintă 
atâtea exemple istoria. 

Subconştientul nu se mulţumeşte numai cu crearea acestor 
cadre primare şi organice, de natură orizontică, care sunt spa- 
tiul şi timpul. Ci el face ceva mai mult: el iea o atitudine pre- 
țuitoare față de aceste cadre, le înzestrează, cum spune Blaga, 
cu un „accent axiologic” care poate fi pozitiv sau negativ. Ce 
înseamnă aceasta? Deşi solidar cu orizontul ce şi l-a creat, 
subconştientul nu-l apreciază totuş în acelaş chip. Cu alte cu- 
vinte, subconştientul deși îşi poate crea un orizont infinit, el 
poate totuşi simți acest orizont infinit ca pe o infirmitate. Un 
exemplu în această privinţă ni-l oferă cultura indiană şi cea 


1) Ibid., pag. 8, 

europeană, amândouă lucrând cu spațiul infinit. Dar în vreme 
` ce europeanul se complace în acest spaţiu infinit şi-l socotește 
ca pe o valoare, dimpotrivă indul îl socoteşte ca pe o non-va- 
loare; în vreme ce europeanul are o atitudine de solidarizare 
axiologică faţă de orizont, din contra indul are o atitudine de 
non-solhdarizare. Europeanul manifestă deci un accent axiolo- 
gic pozitiv, pe când indul manifestă un accent axiologic negativ. 
Dar după ce subconștientul crează cadrele de natură ori- 
zontică şi înzestrează existența trăită în aceste cadre cu un 
accent axiologic, „el se vede capabil de diferite mişcări în raport 
cu orizontul său”, cărora le atribue un sens fundamental. Sens 
care are sau înfăţisarea de înaintare în orizont, sau pe aceea 
de retragere din orizont. Primul sens Blaga îl mai numește 
anabasic, pe al doilea îl numește catabasic. Astfel sufletul eu- 
ropean, care se simte, prin orice face el, în înaintare, în ex- 
pansiune, în expediție mereu reînoită şi cuceritoare, are un 
sentiment anabasic faţă de destin. ‚Toată istoria europeană, 
cu cruciadele şi colonizările ei, cu cucerirea elementelor, cu 
născocirile ei neistovite de stiluri și mode, constitue de altfel 
o mărturie despre aceasta, o mărturie etalată pe un cuprins 
transcontinental şi cu soroace seculare”). Indul, din contra, 
deşi trăeşte tot întrun orizont infinit, are totuş un sentiment 
calabasic faţă de destin. „Indul, trăind în lume, se simte tot 
timpul retrăgându-se sau întorcându-se din ea, adică părtaş la 
etica non-înfăptuirii. ...De această atitudine „,catabasică” se re- 
simte morala şi metafizica sa, arta sa, ba chiar şi politica sa. 
Viaţa Indului e pătrunsă de gustul patetic al retragerii din 
orizontul infinit, ce i s'a hărăzit''2). Același sentiment cata- 
basic al destinului îl are şi egipteanul, care totuşi, subconștient, 
trăeşte într'un orizont labirintic. Egipteanul este mereu în re- 
tragere față de viaţă. „Cele mai mari energii disponibile ale statu- 
lui sunt puse în serviciul morţii; problema capitală a domnitorului 
e — clădirea unui mormânt. Grija de toate zilele a tuturor: cultul 
dispăruţilor. Medicina egiptenilor face minuni, dar numai în 
ceea ce priveşte conservarea morților. Egiptenii, oameni de pro- 
nunțată practicitate, tehnicieni reci, gospodari calculați, devin 
lirici numai în faţa ultimei taine” 3). 
In sfârşit, un al patrulea factor care determină fenomenul 
stilului este după Blaga năzuința formativă, „nisus formativus”, 


1) Ibid, pag. 131. 
2) Ibid., pag. 132, 
3) Ibid,, pag. 135, 

adică nevoia imperioasă şi invincibilă de a da tuturor lucrurilor 
care vin în atingere cu activitatea noastră creatoare forme stă- 
pânite de o cosecvenţă lăuntrică dintre cele mai stăruitoare. 
Apetitul acesta de forme, pe care îl trăește omul, nu este un 
apetit de forme în genere, ci un apetit de anumite forme, şi 
anume de forme determinate ce se cer desvoltate în spiritul 
unei proprii logici interioare. Şi în natură există o „,năzuinţă 
formativă”, dar o năzuinţă formativă creatoare de forme în 
genere şi mai mult sau mai puţin lente, cu care sufletul omenesc 
nu se simte însă satisfăcut, De aceea omul se vede silit să-şi 
creeze propriile lu forme culturale. Orice stil se caracterizează, 
din punct de vedere .,formal”, prin două lucruri: prin formă 
şi prin consecvență în variația formală. „Dacă în biologie sau 
în natură „năzuința formativă” este factorul creator de forme, 
în „cultură? „năzuinţa formativă” este factorul, care crează 
o formă şi o desvoltă, susținând-o pe liniile unei consecvenţe lä- 
untrice” 1). Trei moduri distinge Blaga la năzuința formativă, 
moduri sau tendinţe care „apar sau dispar, mor sau renasc, după 
culturi, epoce sau individualități”” şi anume: modul individuali- 
zant, modul tipizant şi modul st:hial (elementarizant). Un exemplu 
de mod individualizant ni-l oferă cultura germană prin tot trecutul 
ei, care este o minunată ilustrare a tendinței individualizante. 
Să ne gândim în metafizică la Leibniz, cu sistemul său despre 
monade, existenţe individuale ireductibile, cu însușiri proprii 
şi formând o lume pentru sine. În artă avem, ca tipuri repre- 
zentative ale năzuinţei formative individualizante, pe Shakes- 
peare şi Rembrandt. Un exemplu de tendinţă tipizantă îl avem 
în cultura elină, ce culminează în [Ideile platonice, care sunt 
modelele generice ale lucrurilor particulare sensibile, ce nu sunt 
decât còpii. Ce deosebire profundă între monadele leibniziene 
şi ideile platonice! In sfârşit, exemple de năzuință formativă cu 
tendinţă stihială ne oferă arta egipteană şi pictura bizantină. 
Artistul face abstracţie, nu numai de toate însuşirile unice şi 
individuale ale lucrurilor pe care le plăsmueşte, ci în bună parte 
şi de însuşirile lor tipice, generice sau specifice, redându-le 
într'o formă ce exprimă numai câteva însuşiri esențiale, cu totul 
sumar şi sintetic, făcându-le să devină purtătoare ale unor du- 
huri umversale, ce depăşesc cu totul specia. Lucrurile sunt reduse 
la nişte schematisme, uneori chiar desfigurate, la nişte forme 
cu totul elementare, ce lasă să transpară însă o statică sau o 


1) Ibid., pag. 140. 

dinamică universale. Modul stihial merge deci mai departe decât 
modul tipizant: folosindu-se de acelaş procedeu al eliminării caşi 
acesta din urmă, el îl aplică şi cu mai multă severitate şi adân- 
cime, trecând dincolo de organic, ajungând la aspecte elementare 
şi universale ale lucrurilor, „la forme contaminate parcă de 
natura geometrică a schemelor cristalice, sau de dinamica co- 
pleşitoare a unor gesturi demiurgice. Fie că sunt statice, fie 
că sunt dinamice, aceste forme reamintesc în orice caz numai 
schemabhe făpturile şi materialitatea de toate zilele”). „Un 
Rembrandt, pictorul fără pereche al modului individualizant, 
redă ființa umană, subliniind şi înteţind tot ce e individual, 
adică tot ce preface această fiinţă într'o existenţă unică şi fără 
putință de a se repeta vreodată în spaţiu şi în timp. Un Raffael, 
pictorul modului tipizant, ignoră cu voință, chiar şi în portre- 
tristică, pe cât posibil, accidentalul şi individualul, ca să înalțe 
făpturile la demnitatea unui tip ideal... Artistul bizantin elimină 
nu numai tot ce e individual; sub mâna lui, chiar şi tipicul îndură 
o schematizare şi o desfigurare, prin ceeace făptura închipuită 
se integrează într'o vastă şi impresionantă statică universală, 
aderență pe care viața organică n'o are niciodată. Rembrandt, 
împins de năzuinţa individualizantă, utilizează cu deosebire acele 
aspecte ale făpturilor, pe care le surprinde clar-obscur ochiul 
vieții, retina organică frământată pe dinăuntru de instincte şi 
patimi, de permanente dibueli, şi numai de parţiale şi vremelnice 
iluminări... Raffael utilizează mai ales acele aspecte ale făptu- 
rilor, pe care le pipăe spiritul uman, spiritul desprins din reţeaua 
contingențelor cotidian-biologice, grație viziunii ideative, prin mij- 
locirea căreia cuprindem genurile. Pictorul bizantin, stăpânit de 
năzuința stihială, se orientează după aspezte cu totul elementare 
ale făpturilor, pe care nu le vedem cu ochii trupeşti şi nici simplu 
ideativ, dar despre care se poate bănui că le vede Dumnezeu 
însuş' 2). Năzuinţa formativă e codeterminantă a fenomenului 
sul. Ea nu poate acţiona fără un orizont, dar nu implică în 
mod necesar un anumii orizont, ci se poate realiza în orice 
orizont. Cu alte cuvinte, între modurile năzuinţei formative şi 
modurile orizontice nu există o corespondenţă necesară şi abso- 
lută: orice mod al năzuinţei formative se poate deci realiza în 
orice orizont. 

Fenomenul stil e determinat aşa dar în primul rând de 
patru factori, agenţi, potenţe şi anume de: 1) Orizontul spaţial 


1) Ibid., pag. 150—151. 
2) Ibid., pag. 151—152. 

şi orizontul temporal al subconștientului; 2) accentul axiologic; 
3) Atitudinea anabasică, catabasică sau neutră şi 4) năzuinţa 
formativă, ce se pot grupa în diferite constelații. Nici unul din 
ei nu poate lipsi, nici unul, singur, nu e capabil să determine 
stilul, ci numai toţi împreună. Aceştia sunt factorii primari. 

lături de e: sunt însă o seamă de factori secundari, cari acti- 
vează şi determină stilul, factori asupra cărora Blaga nu stărue, 
ci numai le subliniază rolul. 

Factorii aceştia primari, care pot varia independent unul 
de altul şi alcătuesc mănunchiuri cu o însemnată stabilitate, do- 
bândesc astfel funcţia unui complex determinant, pe care Blaga 
îl numeşte „matcă stilistică”. Deși este subconștient, acest com- 
plex administrează conştiinţa, fără ca aceasta sa ştie ceva de 
acest lucru. „Maica stilistică”, spune Blaga, este ca un mă- 
nunchiu de supracategorii, care se imprimă din subconștient, tu- 
turor creaţiilor umane, şi chiar şi vieţii întrucât ea poate fi mo- 
delată prin spirit. Lumea, aşa cum o avem noi, nu este prin ur- 
mare numai produsul categonilor conştiinţei ci şi al supracategorii- 
lor subconşiientului. Lumea este o lume omenească, adică fruct 
al conştiinţei şi subconştieniului, exponent variat al omului. 

Fiindcă inconştientul, după cum am văzut, este înzestrat 
cu un admirabil potenţial organizator, fiindcă el posedă principii 
formative, de ordine şi de organizare, atunci el nu poate fi 
opus Logosului, ci din contra trebue apropiat de Logos. Incon- 
ştientul este după Blaga un logos larvar. „Larvele sunt existente 
semi-virtuale, cărora le preşte noaptea şi adăpostul: prundişul 
apelor, întunericul teluric, spațul uterin, şi în cazul fenomenelor 
spirituale mediul neagitat de lumină al inconştientului. În raport 
cu formele realizate, larvele posed pe lângă lipsuri, cari vor fi 
umplute, aspecte paradoxal- -exagerate; ele sunt cele mai adesea 
diforme, ditorme nu în sens pejoraliv, ci diforme oarecum pe 
planul unei logici creatoare, diforme prin secretă exuberanţă. 
Larvele au aspecte redus-schematice și aspecte ostentativ in- 
directe: părţi aproape absente, părți aproape ipertrofiate. Sub 
aspectul lor de somnolenţă și de beatitudine pasivă şi ursuză, 
larvele sunt încărcate de un enorm dinamism interior. Larvele. 
existenţe pe cât de moi şi de fragile în aparenţă, pe atât de 
vânjos constituite ca energie interioară, reprezintă dinamica plăs- 
muiioare a formei pe cale de a-şi asimila materia” t). Spiritul 


1) Ibid., pag. 186—187. 

îşi are şi el germinaţiile şi formele lui, pe care i le pregăteşte 
Logosul larvar. 

În a doua lucrare din „,Triologia culturii”, în Spaţiul 
Mioritic, Blaga trece din domeniul principiilor generale ale 
stilului, la un domeniu mai restrâns, anume la determinarea 
fenomenului românesc. Gânditorul nostru face acest lucru, ocu- 
pându-se de diferitele manifestări spirituale europene, pentru 
ca, în comparaţie cu ele, să scoată cât mai pregnant în relief 
caracteristicile spiritului românesc. 

Impotriva ideei aşa de răspândită că muzica, artă a succe- 
siunii, nar avea nimic de a face cu spațiul, idee superficială 
şi convenţională, Blaga caută să demonstreze din contra că între 
muzică şi spaţiu este o indisolubilă legătură. Astfel din muzica 
lui Bach se desprinde un orizont spaţial infinit, infinit în toate 
dimensiunile lui. Orizonturi spaţiale descoperim dacă luăm în 
considerare şi diferite muzici populare. Într'un cântec rusesc 
„răsună ceva din tristeţa unui suflet, care, stătător sau călător, 
simte că nu-şi va putea niciodată ajunge ţinta, adică ceva din 
desnădejdea sfâşietoare a denecuprinsului””. Din cântecul rusesc 
se desprinde, ca fundal şi perspechvă, planul infinit al stepei. 
La fel dacă ascultăm un cântec alpin, „cu acele gâlgăiri ca 
de cataracte, cu acele ecouri suprapuse, strigate ca din guri 
de văgăuni, cu acel duh vânjos şi înalt şi teluric, sgrunţuros ca 
stânca şi pur ca ghețarii”: presimțim aici „spaţiul înalt şi abrupt 
ca profilul unui fulger, al marelui munte”. lar dacă ascultăm 
o doină, descoperim uşor orizontul sufletului care o cântă: e 
plaiul, „adică un plan înalt, deschis, pe coamă verde de munte, 
scurs mulcom în vale”. Doina caşi baladele noastre evocă un 
orizont cu totul specific sufletului românesc: „orizontul înalt, 
ritmic şi indetinit alcătuit din deal şi vale”, un spaţiu-matrice, 
pe care Blaga îl numeşte spaţiul mioritic. Spaţiu mioritic, „în- 
zestrai cu anume accente, cari fac din el cadrul unui anume 
destin”, de care sufletul românului se simte organic şi insepa- 
rabil legat. In doină, spune Blaga, „se exprimă melancolia, nici 
prea grea, nici prea ușoară, a unui suflet care suie şi coboară, 
pe un plan ondulat indefinit, tot mai departe, iarăşi şi iarăși, 
sau dorul unui suflet care vrea să treacă dealul ca obstacol al 
sorții, şi care totdeauna va mai avea de trecut încă un deal şi 
încă un deal, sau duioşia unui suflet, care circulă sub zodiile 
unu: destin ce-şi are suişul şi coborîşul, înălțările şi cufundările 

de nivel, în ritm repetat, monoton şi fără sfârşit'1). Acest 
spațiu mioritic se desprinde şi din acel sentiment al destinului 
care domină atât sufletul individual cât şi pe cel etnic. Românul 
se simte trăind în spaţiul mioritic, chiar dacă trăește la şes: 
cântecul îi ține în acest caz loc de plaiu. La aceeaș constatare 
suntem îndemnați, dacă privim şi așezările săteşti. Intr'un fel 
se prezintă aşezările săteşti ale saşilor din Ardeal, şi în cu totut 
altfel ale românilor. Deși trăind în acelaș peisaj caşi românul, 
totuş sasul trăeşte în spiritul spaţiului gotic, pe când românul 
trăeşie în spiritul spaţiului mioritic. Căci una e peisajul, şi 
cu totul altceva e spaţiul matrice. 

Spre o mai adâncă determinare şi înţelegere a fenomenului 
românesc, Blaga încearcă să arate în ce constau diferitele rami- 
ficări ale spiritualităţii creştine — adică catolicismul, protestan- 
tismul şi ortodoxismul, — pe care caută să le determine, nu 
privindu-le din punct de vedere dogmatic, ci ca manifestări de 
viață, susținând astfel că deosebirile esenţiale dintre spiritualitatea, 
catohcă, evanghelică şi ortodoxă „sunt mai mult de stil decât 
de idee”. Ceeace caracterizează aceste trei ramuri ale creşti- 
nismului este spiritualitatea lor bipolară, adică faptul că un 
capăt al spiritualităţii lor este îndreptat spre transcendenţă, iar 
celalt spre vremelnicie. Dar în fiecare din cele trei ramuri, 
această spiritualitate bipolară se structurează într'un anumit fel. 
Categoriile cu care operează fiecare din ele sunt foarte diferite. 
„Categoriile preferate ale catolicismului sunt cele ale autorităţii 
sacral-elatiste: statul, ierarhia, disciplina, supunerea, militarea 
pentru credință. Categoriile preferate ale protestantismului sunt 
cele ale libertăţii: independenţa convingerilor, deliberarea, pro- 
blematizarea, hotărîrea, datoria, fidelitatea. lar categoriile pre- 
ferate ale ortodoxiei sunt cele ale organicului: viaţa, pământul, 
firea” 2). Dacă privim cum fiecare din aceste ramuri priveşte 
biserica, națiunea, graiul, cultura, etc., constatăm că spiritua- 
litatea bipolară a fiecăreea e alta. Astfel, pe când catolicismul 
concepe biserica ca pe un stat universal, iar protestantismul ca 
pe o comunitate ce întruchipează şi exprimă libertăţi conver- 
gente, ortodoxia o concepe ca pe un organism, ca pe o unitate 
a totului, în care fiece membru este răspunzător de întreg, în 
care fiecare om e răspunzător de faptele celorlalţi. Pe când 
catolicismul priveşte națiunea de la înălțime, tolerând-o, dacă 


1) Spaţiul Mioritic, pag. 19. 
2) lbid..pas. 41. 

no desconsideră, fiindcă el urmează directive internaționale, iar 
protestantismul priveşte integrarea într'o naţiune ca pe un re- 
zultat al unei deliberări şi apartenenţa la o națiune ca pe „un 
act solemn, întemeeat şi susținut pe conştiinţa datoriei”, orto- 
doxia din contra priveşte națiunea ca pe un organism, pe care-l 
afirmă cu toată puterea, de aci şi divizarea bisericei ortodoxe 
pe naţiuni. La fel în ce priveşte graiul. Catolicismul, legat de 
limba lu; sacrală, n'a manifestat nici un interes limbilor vii, 
aşa încât acestea s'au desvoltat în toată libertatea, potrivit ten- 
dinţelor lor locale şi legilor imanente: dialectele n'au găsit nici 
o împotrivire centralistă din partea catolicismului. In regiunile 
germane sau în acelea care au suferit infiltrații germane, ini- 
țiativa liberă și individuală a fost totdeauna cultivată, — un 
fapt care a favorizat nespus de mult diferențierea dialectală. 
La popoarele ortodoxe limba este privită „ca un organism viu 
şi supra-individual, ca un organism mai larg în care insul se 
integrează cu firească evlavie” 1). O altă deosebire stă şi în 
ce priveşte geneza limbilor literare. Astfel, în timp ce limba 
literară sau italiană îşi datoresc geneza unor puternice ini- 
țiative individuale, unor personalități de cultură, care au reuşit 
apoi, datorită unor conjuncturi favorabile, să se impună, ne- 
păstrând nici un contact cu formele dialectale și populare, în 
răsărit dimpotrivă limbile literare s'au născut din graiurile po- 
pulare şi au înțeles să păstreze neîntrerupt contactul cu aceste 
graiuri. „Aci limbile literare cresc necontenit ca nişte organisme, 
fiind şi astăzi alimentate din isvoare populare. Între limba lite- 
rară şi graiul popular se va păstra aci totdeauna un fel de 
osmoză organică” 2). Deaceea la popoarele răsăritene ortodoxe, 
limba se prezintă ca o unitate, iar limba literară este un fruct 
organic al celei populare. În ce priveşte cultura: catolicismului 
i-au plăcut „întruchipările superdimensionale ale romanticului, 
goticului, barocului, întruchipări de mari energii, sistematic coor- 
donate şi ierarhic puse în slujba aceluiaș gând”, iar protestan- 
tismului marile creaţii individuale, cu caractere de puternică 
originalitate, ortodoxia a încurajat îndeosebi „.creaţia de naturală 
spontaneitate, anonimă, populară, folklorică”. „Catolicismul şi 
protestantismul au fost prielnice desvoltării cetăţii și oraşului, 
ortodoxia a avantajat mai ales desvoltarea satului. Satele în 
apus sunt în genere oraşe în miniatură, iar aşa zisa cultură 


1) Ibid., pag. 52, 27 
2) Ibid., pag. 53. 

populară este' acolo cele mai adesea de origine urbană. Satele 
sunt în apus un fel de magazii de haine vechi şi de forme 
căzute în desuetudine, de obârşie orăşenească. Oraşele din răsă- 
ritul ortodox au fost — cel puţin înainte de invazia civilizaţiei 
— nişte simple sate ipertrofiate. lar satul a rămas aci per- 
manent creator, chiar şi atunci când peste el s'au aşternut puter- 
nice influenţe străine” 1). Tot aşa de deosebit se prezintă lucru- 
rile, dacă privim concepțiile despre salvare ale celor trei rami- 
ficaţii creştine. Catolicismul priveşte problema salvării nu în 
ea însăşi, ci în cadrele bisericii: salvarea nu e posibilă decât 
în biserică şi prin biserică, catolicismul angajând în chipul 
acesta individul, „cu toate energiile sale, în tehnica unui triumf, 
care tinde să-şi mărească la fiecare pas volumul”. Protestantul 
nu vede posibilă salvarea decât printr'o pregătire absolut liberă, 
adâncind problema aşa de mult încât ajunge să fie stăpânit de 
„sentimentul unei cumplit de tragice singurătăţi”. Ortodoxismul 
dimpotrivă priveşte salvarea prin prisma unităţii totului, indi- 
vidul neputând fi salvat decât dacă şi întregul este salvat, 
fiindcă „dacă păcatele fiecăruia se resfrâng asupra tuturor, tat 
aşa salvarea fiecăruia ridică după credința ortodoxă nivelul 
totului”, o concepţie care „nu e cu putinţă decât pe temeiul 
supoziţiei, că omenirea e un vast organism, de o structură inte- 
rioară plină de magice corelaţiuni 2). Nu e nevoe să ducem 
mai departe aceste caracterizări ale celor trei ramificații ale 
spiritului creştin, fiindcă cele redate dau o icoană destul de 
elocventă despre cum este înfățișat de fiecare din cele trei 
ramificații unul din cei doi poli ai spiritualităţii creştine. Să 
vedem cum se prezintă celalt pol, polul transcendenfei. Pentru 
a demonstra aceasta, Blaga iea cele trei stiluri de arhitectură: 
stilul roman-basilican, stilul gotic şi stilul bizantin, căutând să 
desprindă sensul lor metafizic. În basilica romană, cu plafonul 
ei greu şi drept, cu formele ei severe, privirea credincioşilor 
nu este îngăduită în sus, ci solicitată continuu înainte, înspre 
altar. „Basilica romană e astfel construită încât să atragă în primul 
rând atenţiunea asupra funcţiei excepţionale a altarului şi a 
preotului, cărora spiritul religios roman le conferă supremul 
rol în viaţa omului” 3). Basilica romană nu exprimă transcen- 
denţa ea însăşi, ci numai ideea de slujbă închinată transcendenţei, 
care poate fi făcută să se prezinte prin actul magic-ritual al 


1) Ibid pag. 57, 
2) Ibid., pag. 63. 
3) Ibid., pag. 70—71. 

preotului. Basilica romană se află, spune Blaga, în marginea 
transcendenţei. Goticul, prin înfăţişarea pe care o are, înseamnă 
o înălțare de jos în sus, „o transformare a vieţii în sensul 
transcendenţei, o transformare dinamică şi prin efort uman a 
realității”. „Omul gotic nu se simte numai în marginea trans- 
cendenții ca omul roman, satisfăcut de un surogat, ci se simte 
în stare să participe deadreptul la ea prin transfigurare inte- 
rioară sau se simte cel puţin dator să facă această încercare, 
chiar dacă ar eşua'"'1). La stilul bizantin, pentru care Blaga 
iea ca exemplu Agia Sofia, lucrurile stau cu totul altfel. Aici 
ai impresia, produsă de jocul făşiilor de lumini ce pătrund prin 
ferestrele de sus de la baza cupolei, că transcendentul el însuş 
coboară, ca să se arate. „Omul bizantin are despre raportul 
dintre transcendenţă şi lumea concretă viziunea sau sentimentul 
că transcendența coboară de sus în jos, putându-se face vizi- 
bilă. Omul gotic are viziunea sau sentimentul că el însuș se 
înalță, de jos în sus, crescând întru transcendenţă. Omul roman 
e stăpânit mai curând de sentimentul că se găseşte în marginea 
transcendenței şi în consecință de sentimentul că nu-i rămâne 
decât să se organizeze în slujba transcendenţei, oarecum orizontal 
şi paralel cu ea” 2). Această semnificație despre transcendenţă, 
pe care ne-o desvălue Agia Sofia şi cu ea întreaga artă bizan- 
tină, ne dă posibilitatea să descoperim determinanta stilistică cea 
mai importantă a ortodoxiei, o determinantă pe care Blaga o 
numeşte. sofianicul. „Sotianicul este în esenţă acest sentiment 
difuz, dar fundamental al omului ortodox, că transcendentul 
coboară, revelându-se din proprie iniţiativă, şi că omul şi spaţiul 
acestei lumi vremelnice pot deveni vas al acelei transcendenţe... 
Sofia este ordinea şi înţelepciunea divină, care coboară în vre- | 
melnicie, făcându-se vizibilă și imprimându-se materiei. Sofianic 
este un anume sentiment al omului în raport cu transcendenţa, 
sentimentul cu totul specific, graţie căruia omul se simte re- 
ceptacol al unei transcendente coborîtoare” 3). Sofianicul este 
o determinantă stilistică fundamentală a ortodoxiei. „„Trăirea. 
salvării, iluminarea lăuntrică, transfigurarea întru rânduirea sal- 
vării, convingerea organică de a participa la ea graţie împre- 
jurării că omul e un vas al transcendentului care coboară, a- 
cestea sunt fenomenul primar al ortodoxiei”. Sofianic este tot 
ceeace semnifică o transhigurare transcendentă de sus în jos, 


1) Ibıd , pag. 72—73. 
2) Ibid, pag 77—78. 
3) ibıd., pag. 90. 

deci, o operă de artă, o idee speculativă, o trăire religioasă, 
o concepție despre societate, etc.. 

Spiritualitatea ortodoxă este, caşi celelalte spiritualități 
creştine, bipolară, adică orientată spre transcendenţă şi spre 
vremelnicie, dar această orientare capătă în ortodoxie cu totul 
altă conturare. Când e vorba de polul vremelniciei, ortodoxia 
lucrează cu categoriile organicului, când e vorba de polul trans- 
cendenţei, ortodoxia îl imaginează ca pe un transcendent ce 
coboară. 

În afară de determinanta stilistică sofianică, există la po- 
poarele ortodoxe o orientare spre pitoresc, care după Blaga 
are importanța unei determinante stilistice subconştiente, orga- 
nice, constitutive, ce se resimte în toată viaţa spirituală. „Dra- 
gostea de pitoresc, şi de ornament, are în viaţa ţărănească, sau 
ciobănească, românească, o întâietate atât de precumpănitoare 
asupra economicului, încât o vedem activă şi manifestă chiar 
şi acolo unde omul e absorbit ca o simplă tristă unealtă într'un 
şistem de exploatare, impus silnic de duhul întârziat al vremii” +). 
Şi popoarele orientale prezintă o orientare spre pitoresc, dar 
la acestea este „cu totul accidentală și de suprafaţă, chiar dacă 
ia proporţii de mare amploare şi chiar dacă e obştească într'o 
anume regiune sau epocă”. Dacă se studiază ornamentica, des- 
prindem că ea isvorăşte, caşi orientarea spre pitoresc, din ire- 
sistibile nevoi organice. Spre deosebire de alte popoare bal- 
canice, care cultivă şi ele ornamentica, românul este în general 
mai stăpânit, mai sobru, mai înclinat spre discreţie, preferând 
nuanțele fine, stinse, „,stoarse din sângele diafan al buruieni- 
lor”. Aceaşi înclinare spre nuanţă, spre discreţie, o întâlnim 
şi în poeziile populare ale românului. ,„Dorul”, „jalea”, „urâtul”, 
stările cele mai des cântate, sunt stări de nuanţe. „Dorul”, 
„jalea”, „urâtul”, sunt cântate pentru ele însele, ca stări a- 
proape fără obiect, „dorul”, „„jalea”, „urâtul” sunt ipostaziate, 
un fapt care face ca poezia noastră populară să evite două 
primejdii: efuziunile sentimentalismului şi ariditatea alegorismului. 

Aruncând o privire asupra istoriei poporului român, Blaga 
se crede îndreptăţit să afirme că acest trecut se prezintă ca 
ceva organic. „Începuturile românismului, spune el, coincid astfel 
cu o „retragere din „istorie” şi din toate posibilitățile ei ritmice 
ŞI dialectice, într'o viaţă nu lipsită de cultură, nu despoiată de 


1) Jbid,, pag. 126. 

forme, dar anistorică 1). Din pricina împrejurărilor potrivnice, 
viața preromânească şi românească a fost nevoită să se retragă 
din istone şi să ducă o existenţă organică sufletească, o exis- 
lentă oarecum atemporală. „Când populaţia din Dacia pre- 
românească a părăsit, nu de bună voie şi nici dın proprie ini- 
țiativă, această viaţă potenţată şi de forme complexe, ea se 
retrăgea eo ipso din „istorie? într'o viață anistorică. Viaţa 
anistorică e stăpâmtă de categoriile şi imperativele organicului; 
ea nu îngădue potenţelor stilistice decât manifestări pe un plan 
minor” 2). O mie de ani pre-românii şi românii stau întro 
atitudine de autoapărare, exercitând un {el de boicot al istoriei. 
Românii părăsesc, sub Mircea cel Bătrân, Ştefan cel Mare 
și Miha Viteazul, existenţa aceasta anistorică, dar numai pentru 
puţină vreme, pentru a lua din nou calea involuţiei. Duhul 
românesc se retrage din nou din istorie, participând la ea numai 
tangențial şi în aparenţă. Ceeace nu înseamnă însă că în acest 
timp arta ţărănească, arhitectura de sat, poezia şi cântecul po- 
pular, n'ar fi cunoscut o frumoasă eflorescenţă. Odată cu con- 
stztuirea unei Românii politice independente, începe să se pără- 
sească din nou atitudinea de non-cooperare cu istoria, pentru 
a căuta să intrăm din nou în evoluție. 

Scoţând în relief caracteristicile culturii franceze şi ale 
celei germane, culturi care au exercitat influenţe asupra du- 
hului românesc, Blaga susţine că cea dintâi a exercitat influenţe 
modelatoare, pe când cea din urmă influenţe catalitice (termen 
împrumutat din chimie, unde unele substanțe înlesnesc combi- 
naţia dintre anumite elemente, rămânând însă pe dinafară); 
Influenţa germană e mai mult catalitică, fiindcă provoacă reac- 
țiuni de sine stătătoare, înlesnind şi ajutând formaţia proprie 
a procesului de creaţie. „Luaţi, spune Blaga, istoria literaturii 
şi spirituahtăţii româneşti de la 1800 până astăzi şi veţi des- 
coperi că cel puţin momentele mai importante de întoarcere la 
noi înşine, de căutare şi de găsire a românescului, se 'datoresc 
unui contact „catalitic”, direct sau indirect, cu spiritul german''3). 
Cultura franceză prin toată structura ei, exercită mai curând 
influenţe modelatoare, adică te îndeamnă să abandonezi ce-i al 
tău, ca să fii ca ea. Pe linia influențelor catalitice întâlnim 
pe Uh. Lazăr, Kogălniceanu, Maiorescu, Coşbuc, pe linia in- 


1) Ibid., pag 183, 
2) Ibid., pag. 184. 
3) Ibid., pag. 212, 

fluenţelor modelatoare întâlnim pe Alecsandrescu, Bolintineanu, 
Alecsandri, Macedonski. 


Toate caracteristicile stabilite de Blaga şi anume: ori- 
zontul spaţial mioritic şi orizontul de avansare legănată în 
timp; sentimentul destinului, „trăit tot ca o unduire, ca o al- 
ternanță de suişuri şi coborâşuri”; preferința arătată catego- 
riilor „organicului” și tendința de transfigurare sofianică a rea- 
lităţii; năzuinţa formativă spre forme stihiale; dragostea de pi- 
toresc, pentru nuanţă și discreţie, conturează un patrimoniu sti- 
listic, o vie matcă stilistică, un apriorism al spontaneităţii ro- 
mâneşti. dovedindu-ne astfel că românul posedă „un înalt po- 
tenhal cultural. 

In Geneza metaforei şi sensul culturii Blaga reia o serie 
de probleme puse deja în Orizont şi Stil, adâncindu-le mai 
mult şi întregindu-le cu altele, căutând astfel să ajungă la o 
concepţie metafizică despre stil, lucru care se desprindea clar 
din Orizont şi Sil. Am avut prilejul să vedem cum Blaga nu 
este de acord cu teoriile morfologice despre cultură. Cultura nu 
poate fi concepută după el ca un organism şi ca atare nu poate 
avea nici vârste. Blaga deosebeşte două culturi: o cultură minoră 
şi o cultură majoră, fără a lega de aceşti termeni vre-un sens 
pejorativ sau eufemistic. .„Cultura minoră are ceva asemănător 
cu structurile autonome ale copilăriei omeneşti. lar cultura ma- 
joră are ceva asemănător cu structurile autonome ale maturi- 
tății omeneşti” 1). Nu trebue însă să credem că cultura minoră 
s'ar prezenta ca o fază de o anumită durată, ca ceva pregă- 
titor pentru altceva ce-i va urma, căci „,copilărescul” culturii 
minore are aspect de structură, adică este independentă de 
timp şi poate avea prin urmare o durată eternă. Deasemeni, 
cultura majoră nu trebue înţeleasă ca o fază inevitabilă în 
viața unei culturi, căci „,maturitatea” culturii majore îşi are 
deasemeni structura ei proprie, ce nu e nevoe să aibă o fază 
anterioară de pregătire. Copilăria şi maturitatea trebue privite 
ca nişte prisme, prin mediul cărora se realizează matricile stilistice 
ce dau naştere culturii minore și culturii majore. „„Aspectul 
minor sau major al unei culturi este în consecinţă exclusiv e 
problemă de psihologie a creatorilor sau a colectivităţii. iar 
nu o problemă de vârstă „„reală” nici a creatorilor de o parte, 
dar nici a unui pretins subiect organismic al culturii, parazitar 


1) Geneza metaforei şi sensul culturii, pag. 14, 

suprapus omului, de altă parte” *). Realizată de creatori de 
cultură ce stau sub zodia copilăriei, nu urmează de loc că aceşti 
oameni trebue să fie copii: ei sunt maturi, dar crează potrivit 
virtuților proprii copilăriei. Deasemeni, cultura majoră nu este 
totdeauna realizată de oameni maturi, căci sunt şi copii cari 
au creat sub zodia maturității. „Cultura minoră nu este copilăria 
unei culturi, care va deveni neapărat majoră, în creştere ca 
un singur organism, parazitar suprapus omului. Cultura minoră 
e creată doar sub constelația eficientă a „copilăriei””, în înţeles 
de „vârstă adoptivă” a unei întregi colectivităţi '2). Acelaşi lucru cu 
culture majoră. Când e vorba de cultură, avem deci două feluri 
de vârste: vârste reale şi vârste adoptive. Acestea din urmă 
au o semnificaţie spirituală, iar nu una organică, ca cele dintâi. 
„Structura autonomă a unei anume vârste poate să joace deci 
rol de constelație determinantă în creaţia culturală, indiferent 
de vârsta reală a creatorilor, care poate fi oricare. Copilăria 
ca vârstă adoptivă a colectivității, şi a creatorilor, prilejueşte 
culiuri minore; maturitatea, ca vârstă adoptivă a colectivități, 
şi a creatorilor, 1scă culturi majore. În cadrul culturilor minore 
se face că omul nu devine creator decât prefăcându-se, într'un 
anume fel, iarăşi în „„,copil”. In cadrul culturilor majore, omul 
nu devine creator decât adoptând o mentalitate matură, chiar 
dacă se întâmplă ca el să fie un copil, ca loana d'Arc, ca 
Mozart sau ca Rimbaud''3). Cultura minoră sau cultura ma- 
joră nu pot fi explicate decât cu ajutorul vârstelor adoptive. 
Desigur, noţiunea de vârstă adoptivă e susceptibilă de lărgire 
şi de nuanţare, așa încât s'ar putea vorbi şi de o vârstă adop- 
tivă a tinereţei, de alta a bărbăţiei, capabile să explice înfăţişări 
variate ale culturii. O caracteristică demnă de relevat a culturii 
minore e că îl ține pe om mai aproape de natură, în vreme ce 
cultura majoră îl îndepărtează de natură. 

După Blaga însă, aspectele stilistice nu explică în totul 
creaţia spirituală. Pentru a o explica, trebue să se recurgă şi 
la ceeace el numeşte „substanța” creaţiei de cultură. Dar ce 
trebue să înţelegem prin substanță? „De substanța unei opere 
de artă, a unei creaţii de cultură, ţine, spune Blaga, tot ce e 
materie, element sensibil sau conţinut ca atare, anecdotic sau 
de idee, indiferent că e concret sau mai abstract, palpabil sau 


1) Ibid., pas. 16. 
2) Ibid., pag. 25—26. 
3) Ibid, pag. 27 


www.dacoromanica.ro 


424 Lucian Blaga 


sublimat” 1). Spre deosebire de substanţa lucrurilor reale, sub- 
stanţa creaţiilor culturale „este un precipitat, ce implică un 
transfer şi o conjugare de termeni, ce aparţin unor regiuni sau 
domenii diferite”; ea capătă cu alte cuvinte un aspect metaforic. 
lar metaforicul nu ţine, după Blaga, de stil. 

Două tipuri de metafore distinge Blaga: metafore plasti- 
cizante şi metafore revelatorii. Metaforele plasticizante au loc 
prin apropierea de fapte asemănătoare, faptele asemănătoare 
apropiate putând fi de domeniul lumii date, închipuite sau gân- 
dite. Transferul unui termen, care exprimă un fapt, asupra ce- 
luilalt termen, care exprimă celalt fapt, are ca scop să plasti- 
cizeze una din cele două expresii. Metaforele plasticizante nu 
îmbogăţesc conţinutul ca atare al faptului, ci vor să redea carnaţia 
concretă a faptului, pe care cuvintele descriptive nu sunt în 
stare s'o facă. Dacă nam dispune de metaforă, ar trebui să 
întrebuințăm un număr infinit de cuvinte, pentru a reda faptul 
concret. „Metafora plasticizantă are darul de-a face de prisos 
acest infinit alaiu de cuvinte. Metafora plasticizantă are darul 
de a suspenda un balast, ce pare inevitabil, şi de a ne elibera de 
un proces obositor şi nesfârşit, pe care adesea am fi siliți să-l 
luăm asupra noastră. În raport cu faptul şi cu plenitudinea sa, 
metafora plasticizantă vrea să ne comunice ceea ce nu e în 
stare noţiunea abstractă, generică, a faptului. Expresia directă 
a unui fapt e totdeauna o abstracţiune mai mult sau mai puţin 
spălăcită. În aceasta zace deficiența congenitală a expresiei di- 
recte. Faţă de deficiența expresiei directe, plenitudinea faptului 
cere însă o compensație. Compensaţia se realizează prin expresii 
indirecte, printr'un transfer de termeni, prin metafore. Meta- 
fora plasticizantă reprezintă o tehnică compesatorie, ea nu e 
chemată să îmbogăţească faptul, la care se referă, ci să com- 
pleteze şi să răzbune neputinţa expresiei directe, sau, mai precis, 
să facâ de prisos infinitul expresiei directe” 2). Originea me- 
taforei plasticizante stă în incongruenţa dintre lumea concretă 
şi lumea noţiunilor abstracte şi în nevoia de a înlătura această 
incongruență. Metafora plasticizantă nu are un caracter istoric, 
nu se explică prin împrejurări istorice, ci îşi are geneza în 
însăşi constituția spirituală a omului ca atare. Ea nu poate cu 
alte cuvinte să apară la un moment dat şi pe urmă să dispară, 
ci ţine de structura spiritului uman; apare şi dispare odată cu 


1) Ibid., pag. 34. 
2) Ibid.. pag. 35—36. 

acesta. De aceea, problema metafore: e o problemă de antro- 
pologie. Metaforele revelatorii caută să reveleze un mister, „prin 
mijloace pe care ni le pune la îndemână lumea concretă, expe- 
rienţa sensibilă şi lumea imaginară '. Metaforele revelatorii au 
cu totul altă geneză decât metaforele plasticizante; „metaforele 
revelatorii rezultă din modul specific uman de a exista, din exis- 
tenta în orizontul misterului și al revelărei. Metaforele revelatorii 
sunt întăile simptome ale acestui mod specific de existență” +). 
Atâta vreme cât omul trăeşte în starea de linişte paradisiacă, 
atâta vreme cât nu are conștiința misterului, el se mulţumeşte cu 
metaforele plasticizante. Din momentul însă când vine în contact 
cu misterul şi dobândeşte conştiinţa acestuia, apar şi intră în 
funcţiune metaforele revelatorii. Metaforile revelatorii își an 
deci origina în existența întru mister a omului. 

Felul metaforic de a vorbi despre lucruri face parte după 
Blaga în mod necesar din constituţia şi existenţa specific umană: 
„Geneza metaforei coincide cu geneza omului şi face parte 
dintre simptomele permanente ale fenomenului om” 2). Deaceea, 
Blaga crede că mai îndreptăţită decât formula: „omul este animal 
politic”, e formula: „omul este animal metaforizant”. Căci atâta 
vreme câi va exista omul, va exista și felul de a vorbi meta- 
foric despre lucruri. Trăind într'o lume concretă, el nu are mij- 
loace de a o putea exprima; trăind în orizontul misterului, el 
nu are mijloace de a-l putea revela; o situaţie, cum vedem, de 
două ori precară, pe care metafora vrea s'o corecteze. Metafora 
joacă așadar un rol fundamental şi constitue o problemă la so- 
luţionarea căreea sunt deopotrivă interesate atât antropologia 
cât şi metafizica. 

Nu numai anumite metafore pot îndeplini funcţia de a 
revela misterul, ci şi miturile vor să fie revelări ale misterului. 
Blaga distinge și la mituri două grupe: miturile semnificative 
şi miturile trans-semnificative. „Miturile semnificative revelează, 
cel puţin prin intenţia lor, semnificaţii, care pot avea şi un echi- 
valent logic. Miturile trans-semnificative încearcă să reveleze 
ceva fără echivalent logic” 5). Miturile în adevăratul înţeles al 
cuvântului, miturile autentice, nu trebuesc confundate cu teoriile 
şi ipotezele ştiinţifice şi filosofice, ca de pildă ideile de atom, 
de vibraţie, de eter, de substanţă, etc., care şi ele vor să reveleze 
misterul şi au şi fost numite mituri. Nu trebuesc confundate, 


1) Ibid., pag. 41—42. 
2) Ibid, pag, 44, 
3) Ibid, pag. 59. 

fiindcă între mituri şi teoriile şi ipotezele ştiinţifice şi filoso- 
fice sunt deosebiri esențiale. „Spiritul mitologic e robul or- 
giastic al analogiei, spiritul ştiinţific e suveranul plin de tact 
al analogiei. Spiritul mitologic, pornind dela oarecare analogie, 
nu mai e în stare să facă alt pas constructiv decât în sensul 
unui plus analogic involt, în sensul unui postulat excesiv... Spi- 
ritul ştiinţific se arată atât de suveran în utilizarea analogiei, 
încât el sparge ...logica analogia” +). O altă deosebire stă 
în faptul că în vreme ce „spiritul mitic întregește aparențele 
în sensul că acestea ar fi manifestări aidoma ale unor puteri 
invizibile”, din contra „spiritul ştiinţific desființează aparențele 
substituindu-le alte structuri” 2). O a treia deosebire stă în 
faptul că în vreme ce „spiritul mitic, vasal orgiastic al analo- 
grei, tinde, să integreze lumea concretă în viziuni clădite din ele- 
mente de experienţă vitalizată, spiritul ştiinţific, suveran asupra 
analogiei, tinde să substituiască lumii concrete viziuni clădite din 
elemente de experiență devitalizată” 3). Blaga arată însă că 
deosebirile cele mai mari sunt între Ficţiunile ştiinţifice ŞI mi- 
turile trans-semnificative, care nu revelează propriu zis sem- 
nificații, ci numai cadrul unor semnificaţii. Aceste mituri nu 
pot fi comparate cu ideile decât în sens negativ. Mitul este un 
atribut esenţial al omului. „Mitul apare în coordonate stilistice, 
e delerminat de categoriile abisale, şi wine de destinul creator 
sau demiurgic al omului” £). 

Dar dacă creaţia culturală se caracterizează prin atribute 
metaforice, prin intenţii revelatorii şi prin pecete stilistică, atunci 
nu e greu de făcut deosebirea între două noțiuni, care în filo- 
sofia contemporană a culturi, joacă un «nare rol şi au fost 
foarte desbătute: cultură şi civilizație. Creaţia de civilizaţie 
este o plăsmuire a spiritului omenesc în vederea satisfacerii in- 
tereselor vitale, a asigurării securității şi confortului; nu are, 
ca creația culturală, caracter revelator, „dar poate avea prin 
reflex un aspect stilistic accesoriu”. Între cultură şi civilizaţie 
e o deosebire de natură ontologică: „Cultura răspunde existenței 
umane înlru mister şi revelare, iar civilizația răspunde existenței 
întru autoconservare şi securitate” 5). 

După ce aduce o seamă de noui precizări interesante în 


1) Ibid.. pag. 62, 
2) Ibid., pag. 66. 
3) Ibid., pag, 68. 
4) Ibid., pag. 76. 
5) Ibid., pag. 110. 

legătură cu categoriile abisale, cu noțiunile de cosmos şi cosmoide, 
de stil, Blaga se ocupă într'un capitol cu semnificația metafi- 
zică a culturii, aducând contribui ce se mişcă minunat în ca- 
drul sistemului său metafizic. Am văzut cun după Blaga exis- 
tență umană este existenţă în mister şi cum omul încearcă necon- 
tenit să reveleze misterul. Încercând să reveleze misterul, omul 
devine creator de cultură. „Cultura, în această perspectivă, nu 
este un lux, pe care şi-l permite omul ca o podoabă, care poate 
să fie sau nu; cultura rezultă ca o emisiune complementară din 
specificitatea existenţei umane ca atare, care este existență întru 
mister şi revelare” +). Cultura nu este ceva accesoriu sau se- 
cundar, nu e un simplu epifenomen, ceva contingent, ci e îm- 
plinirea necesară a omului, este „expresia vizibilă a existenţi 
umane catexohin”. Cultura a apărut când omul a început să 
existe altfel, când şi-a însușit un nou mod de a exista, când omul 
a devenit „om”, adică a început să existe în planul misterului şi 
al revelării. Acest nou mod de a exista, care isbucneşte nu se 
ştie cum şi dece, Blaga îl mai numeşte şi mutație ontologică. 
Cultura este expresia unei atare mutații. A exista în orizontul 
misterului şi în vederea revelării, e un fapt fundamental şi 
constitutiv al spiritului uman, „un fapt care se declară printr'o 
zbucnire din adânc, ceva originar şi ireductibil, o condiție im- 
plicată fără de care omul nu e om, o premisă pentru orice ex- 
plicație referitoare la cultură” 2). Iar pentru a-şi revela misterul, 
omul dispune de două serii de mijloace: de acte de cunoaştere 
şi de acte plăsmuitoare. Pentru a-l revela, iar nu pentru a-l 
atinge. Căci dacă stilul reprezintă pe de o parte încercarea de 
a depăşi imediatul, de a sări în non-imediat, el efectuează pe 
de altă parte şi o izolare. de mistere şi de absolut. Stilul este 
o aspirație şpre revelarea absolută, dar o aspirație care este la 
timp înfrânată transcendent, înfrânată de Marele Anonim. Creaţia 
culturală trebue deci să fie înțeleasă ca un compromis între 
existența umană şi Marele Anonim. Prin stil, cu categoriile lui 
abisale, Marele Anonim asigură omului destinul creator, dar 
totodată el se asigură şi pe sine, luând măsuri ca omul să nu 
i se substitue. Marele Anonim s'a îngrijit ca stilul să nu fie 
absolut, ci relativ. „In faptul stil se întretae două rândueli: una 
este aceea a destinului uman, pus în slujba creaţiei şi a trans- 
cenderii; cealaltă este aceea a Marelui Anonim, care se apără 


1) Ibid,, pag. 170, 
2) Ibid, pag, 175--176. 

şi reglementează” 1). Deaceea Blaga spune: „După concepha 
noastră slilurile reprezintă, pe plan metafizic, tot atâtea cadre 
prin carc spirilul uman încearcă să reveleze misterele, dar şi 
tot atâtea frâne transcendente, adică lot alâtea aulo-apărări 
ale Marelu Anonim față de aceste încercăr; umane. Logosului 
inconştieni îi revine deci în concepţia noastră o funcţie pe cât 
de revelatoare, pe atât de izolatoare. Prin categoriile abisale 
(logosul inconștient) cu care suntem înzestrați, Marele Anonim 
ne ţine la rodnică distanță de sine însuși, şi de toate marile și 
măruntele mistere. Privind stilurile, nu putem concepe deci o 
superioritate categorică a unwa faţă de altul şi nici vre-o le- 
gătură, pe o unică linie ascendentă între ele. Sub unghiu me- 
tafizic stilurile sunt echivalente” 2). 

Datorită acelei mutați ontologice, adică acelui nou mod 
de a exista, unic în tot universul, întru mister și revelare, omul 
a devenit, dintre speciile animale, singurul subiect creator. Acest 
fapt ar putea avea, după Blaga, „semnificația că în om sa 
finalizat evoluţia, care procedează prin mutaţiuni biologice, şi 
că dincolo de el nu mai e posibilă o nouă specie biologică su- 
perioară lui” 3). Omul reprezintă un capăt ultim; cu apariţia lui 
s'au stins potenţele mutaţiunilor biologice, o nouă mutaţiune nu 
mai e posibilă. Omul e ceva cu totul singular și deţine o po- 
ziție excepțională în natură. A admite că ar mai fi posibilă 
apariția unor fiinţe superioare celei omenești, ar însemna să se 
admită că e posibilă apariţia unei specii care să se substitue 
Marelui Anonim. 


Tudor Vianu sa ocupat de filosofia culturii nu numai 
în prelegerile dela Universitate, unde mai mulţi ani de zile a 
predat cursuri din această materie, ci și în diferite studii pe care 
le-a publicat. Plecând dela definiția analogică ce s'a dat cul- 
turii, analizând şi urmărind istoric și sistematic concepția raţio- 
nalistă și istorică despre cultură, scoțând cu această ocazie în 
relief contribuţiile lui Rousseau, Kant, Herder, Hegel, Nietzsche 
şi Troeltsch, Vianu arată cum, începând cu secolul al 18-lea 
când s'au pus pentru prima oară probleme de filosofia culturii, 
problematica culturii s'a desvoltat într'un proces dialectic, ajun- 
gând la faza ej actuală, care lui Vianu i se pare a fi una 
activistă. În adevăr, după definiţia analogică -a culturii, trei 


1) Ibid., pag. 184. 
2) Ibid., pag. 189. 
3) Ibid.: pag, 217, 

sunt ntoele esenţiale ale conceptului de cultură şi anume: ,„1) 
deea de activitate; 2) ideea unei naturi ale cărei posibilități 
cultura le desvoltă; 3) ideea unei valori care conduce opera 
culturii” 1). Concepţia raționalistă a culturii pune accentul 
special pe ideea de natură, adică susține că „opera culturii 
îşi propune să realizeze propria natură bună şi rațională a 
omului”. Există însă această natură omenească primitivă şi încă 
netransformată de valorile culturii? Concepţia istorică, pornind 
dela fapte, susține din contra că nu există decât diferite culturi 
independente, conduse de norme deosebite şi variate, punând 
astfel accentul pe ideea de valoare. Obiecţiile trezite de atitu- 
dinea lui Nietzsche, se conturează într'o concepție nouă, care 
„preconizează înţelegerea faptei culturale ca un adaos creator 
în procesul realității şi prin care realitatea îşi completează 
neîntrerupt sensul ei spiritual”. E concepția pe care Vianu o 
numeşte activistă. După această concepție, „cultura nu mai e 
considerată că realizează natura, dar nici că i se opune, ci 
mai de grabă că o întregește... Natura se completează în felul 
acesta prin dimensiunea adâncă a unității. Natura se umanizează ” 2). 

Filosofia culturii a parcurs, după Vianu, dela originile ei 
până astăzi, un adevărat proces dialectic. ,„Dela Rousseau la 
Nietzsche şi peste acesta asistăm, aşa dar, la desvoltarea unui 
adevărat proces dialectic. Prima etapă o ocupă în acest proces 
Rousseau care crează noua problemă filosofică a culturii, for- 
mulând îndoială cu privire la valoarea civilizaţiei şi cerând 
conformitatea ei cu norma naturii în om. A doua etapă o 
deschide Herder, când consideră că ceeace am numit norma 
naturală nu poate fi regăsită nicăeri în umanitate, pretutindeni 
întâmpinând culturi omeneşti ca nişte valori autonome introduse 
în realitate. Sentimentul de criză, căruia problema culturii îşi 
datoreşte apariția, a continuat s'o alimenteze mai departe şi în 
faza istoristă pe care o inaugurează Herder. La căpătul acestei 
faze se găseşte Nietzsche care caută să stimuleze originalitatea 
culturii noastre, asigurând-o împotriva istorismulni, căruia totuş 
îi datora categoria care conduce critica sa''3). 

Mai târziu, Vianu a avut prilejul să adauge note moui 
concepției sale. In „Idealul clasic al omului”, 1934, Vianu a 
adus unele obiecţii concepţiei moderne a culturii, care urmărind 


1) Tudor Vianu, Istorism şi raționalism (Studiu de filosofia culturii) ed. 
I, 1929; ed. Il-a, 1938, pag. 61. 

2) Ibid. pag. 62. 

3) Ibid. pag. 61-63. 

mai cu seamă perfecționarea cadrului social, neglijează în aceiaşi 
măsură desvoltarea internă a omului menit să ocupe acest cadru, 
de unde nevoia întoarcerii către idealurile morale ale clasicis- 
mului. „,...Dacă în sistemul evaluărilor noastre morale, scrie 
Vianu, înlocuirea viziunii statice a omului unitar şi limitat în 
funcțiunile indicate de rânduiala cosmică, cu viziunea unui om 
mai plastic, menit să se integreze în mișcarea de desăvârşire 
a lumii, a răspuns la un moment dat, orientărilor fundamentale 
ale culturii noastre, o rememorare a vechilor idealuri vine acum 
la timpul ei” +). Numai această rememorare ar putea asigura 
libertatea, autonomia şi demnitatea persoanei umane. 

În celelalte studii ale volumului citat sau în „Generaţie şi 
Creaţie, Contribuţii la critica timpului”, 1935, se găsesc pe 
linia indicată, celelalte contribuţii ale lui Vianu în problema 
eticei şi a filosofiei culturii ê). 


1) [dealul clasice al omului, pag. 20. 


2) În legătură cu problemele de filosofia culturii a se vedea şi studiul 
nostru: Din problemele culturii europene, Bucureşti, 1931, 

Nu putem încheea această lucrare, fără să amintim alţi 
câțiva cercetători. 

Grigore Tăuşan. Om de rară fineţe şi distincţie, de omo- 
destie nu prea des întâlnită în ţara noastră, dar manifestând o adâncă 
şi constantă pasiune pentru filosofie, pe care a înzestrat-o cu lucrări 
istorice şi cu idei proprii, Grigore Tăuşan sa născut în 
Bucureşti la 24 Ianuarie st. v. 1878. După ce termină liceul 
Sti. Sava, se înscrie la Universitatea din Bucureşti, având ca 
profesori pe T. Maiorescu, B. P. Hasdeu şi Al. Odobescu, 
unde-şi ia licenţa în drept şi filosofie. Pleacă după aceasta la 
Paris, ascultă aici pe H. Bergson la College de France pre- 
dând despre neoplatonism, fapt ce-l va determina apoi să scrie 
interesanta sa lucrare despre Plotin. In 1899 îşi dă doctoratul în 
drept la Bruxelles. Întors în ţară, ocupă o catedră de filosofie 
în învățământul secundar, iar în 1915 e numit Director Ge- 
neral la Casa de Credit a Corpului Didactic, demnitate pe 
care o deţine şi astăzi. In tot acest timp Gr. Tăuşan, des- 
făşură o întinsă achvitate ziaristică, ocupându-se însă cu pro- 
bleme de cultură, sau cu chestiuni politice. Recunoscându-i 
această bogată activitate cotidiană în domeniul culturii, Academia 
Română îl alege în anul 1937 membru onorar al ei. Ascultă- 
torii posturilor noastre de Radio au avut deasemeni ocazia să-l 
audă de nenumărate ori vorbind despre probleme filosofice sau 
de cultură în strânsă legătură cu actualitatea. 

Grigore Tăuşan a publicat: Filosofia lui Plotin, Varia- 
fiuni, Literare şi Filosofice; Evoluţia sistemelor de morală; 
Trei studii filosofice; Dincolo de Cotidian; Criterii şi evocări; 
Orientări, filosofice; Nuanţe filosofice; Opini.le unui singuratic. 

După Grigore Tăuşan, mijlocul eficace de cunoaştere este 
rațiunea sau cugetarea. Cu ajutorul ei noi putem ajunge în 
posesiunea adevărului, ce se află în afară de timp şi de spaţiu, 
ce planează într'o lume imuabilă şi eternă. „Cine se cufundă 
în lumea simţurilor, spune el, se pierde în labirintul lor. Firul 

roşu al înțelepte: Ariadne îl dă numai cugetarea care scoate 
din vâltoare şi haos norma sigură a unei orientări, ce duce în 
portul luminat. Aci e adevărul — cel inalterabil; şi aci stă şi 
siguranța deplină a existenței şi personalității noastre” 1). So- 
cotind rațiunea capabilă de cunoaştere sigură, Grigore Tăuşan 
va fi deci şi partizanul unor soluţii metafizice a problemelor 
filosofice. Desigur, raţiunea na putut deslega până acum ma- 
rile enigme ale existenţei, dar acest fapt nu ne îndreptățește 
deloc să conchidem că drumul spre deslegarea lor ar fi de- 
finitiv închis. Dintr'o stare de fapt nu se poate deduce un prin- 
cipiu, şi ca atare o atitudine agnostică este nejustificată. Me- 
tafizica își are domeniul, după Grigore Tăușan, nu numai în 
aspiraţiile adânci ale sufletului omenesc, ci şi în mijloacele 
de care se serveşte ea întru deslegarea problemelor ce-i revin 
de drept: raţiunea poate pătrunde măcar în parte enigmele 
existenţei şi ne poate da o icoană despre ordinea ce domneşte 
în univers. Sistemele filosofice, cari au apărut în istoria gân- 
dirii omeneşti, nu sunt apariţii capricioase, simple jocuri efe- 
mere ale minţii, ci creaţii ale cugetării, ce desvălue fiecare 
noul aspecte ale realității. Mulțimea şi varietatea lor nu trebue 
să fie motive de îndoială şi descurajare, ci din contra îndemnuri 
pentru a continua şi pătrunde mai adânc în inima realității. 


După Grigore Tăuşan, sufletul dispune de anumite „forțe 
misterioase”, creatoare în adevăratul înţeles al cuvîntului. Nici 
un act politic revoluţionar, nici o operă de artă, nici o des- 
coperire ştunţitică sau morală, nu sunt posibile fără aceste 
forțe misterioase. „Acolo, în profunzimi de suflet, sunt pu- 
terile misterioase ale creației şi acolo sunt Goethe, Shakespeare, 
Pasteur sau Edison, nu în cărțile ce le-ai citit în şcolile ce 
le-ai urmat. Acolo sunt şi unde nu se recunosc dar trăesc 
în puteri inovatorii şi fecundante.... In orice creaţie adevărată, 
în orice vis artistic ca şi în orice descoperire există acea che- 
mare dinăuntru, acea voce care sună şi poruncește. organizează 
şi rândueşte. E „demonul” acela pe care-l simţia Socrate în el, 
ca o forță poruncitoare şi conducătoare” 2). [poteze ştiinţifice, 
creaţii artistice, revoluţii morale şi politice, sunt fructul for- 
telor ascunse din sufletul nostru, ci nu al cugetării logice. 
De unde nu urmează însă că gândirea propriu zisă n'ar mai 
avea nici un rol şi ar fi inutilă. Ea are sarcina să disciplineze 


1) Orientări filosofice, pag, 54, 
2) Orientări filosofice, pag, 84. 

spiritul, să confirme şi să consolideze rezultatele obţinute prin 
salturile ilogice. Soluţia nu este prin urmare: cugetare sau in- 
spiraţie, ci cugetare şi inspirație, fiindcă amândouă sunt necesare 
şi indispensabile vieţii spiritului. 

In morală, Grigore Tăuşan combate teoriile fataliste şi 
deterministe, combate” hedonismul sub toate formele lui, ple- 
dând cu căldură şi convingere pentru libertatea voinţei şi res- 
ponsabilitatea morală, pentru o morală a datoriei, în care fac- 
torul raţional îşi are partea lui importantă de contribuţie. Dea- 
ceea Grigore Tăuşan expune cu simpatie doctrina morală a 
lui Kant şi răstoarnă criticile nejustificate ce i s'au adus. 
Expunând diferite concepţii morale pe cani le critică, el ajunge 
la următoarea concluzie, care exprimă şi atitudinea lui în morală: 
„Dispreţul vieţii corporale, iată deci ultima maximă, supremul 
adevăr şi permanenta normă de conducere în vieață, la care 
s'au oprit. şi pe care au recomandat-o creştinii şi păgânii, miste- 
rele antice şi ascetismul creştin, moralele filosofice şi cele 
teologice, Kant şi Pascal, Aristotel şi Platon, chiar Epicur 
şi chiar Bentham. Dar desigur de aici nu trebue să se scoată 
concluzia că ascetismul este singura normă în vieaţă, ce ne 
propunem. Ascetismul nu e decât o fază, o propoziţie pe care 
ne putem baza pentru a trece mai departe. Morala supremă nu 
va avea, după noi, forma negativă ascetică: abstine; ea trebue 
să ţie o cale fecundă, un mijloc de progres social şi o intre- 
zărire a unei lumi superioare. Din aceea că vieaţa corporală 
s'a disprețuit de toţi marii conducători morali ai omenirii, noi 
scoatem învățământul pe care toţi acești mari conducători ni-l 
dau, că vieaţa cu adevărat demnă de a fi trăită este vieaţa de 
idei şi pentru idei. Concentrarea intelectuală este astfel puri- 
ficarea cerută de morala esoterică şi vieața pentru ideal va fi 
punctul de realizare a tuturor celor ce au voit a fi sfătuitorii 
omenirii +). Înălţarea în lumea ideilor, „trăirea în lumea spi- 
ritului, au drept urmare elıberarea sufletului de ceeace este ten- 
dință egoistă, îndreptarea lui pe calea desinteresată a idealului 
care apropie pe oameni, îi uneşte şi-i face să se simtă solidari. 
Determinarea principiilor morale şi a idealului moral nu este 
însă posibilă, după Grigore Tăuşan, decât dacă se recurge la 
consideraţii metafizice. Căci „morala, spune el, este o cercetare 
eminamente metafizică.... Nu poţi indica calea de a ajunge 
la bine decât având o concepție ce presupune o anumită ati- 


1) Evoluţia sistemelor de morală ed. NI, 1931, pag. 158—9. 

tudine metafizică. Orice mare morală a avut la spatele ei un 
sistem metafizic, un fel de a înţelege asupra lumei şi a deslega 
problemele fundamentale ale universului” +). < 

In „Opiniile unui singuratec”, găsim o seamă de aforisme, 
cari definesc şi mai bine atitudinea lui Grigore Tăuşan în 
vieaţă şi faţă de vieaţă. lată câteva mai caracteristice: „Dacă 
e o fericire a te naşte la o anumită epocă, e o alta şi mai 
mare: a muri la timp oportun. Multe vieţi sar fi transformat 
în legende populare, dacă nu sar fi prelungit”; „Când eşti 
singur, eşti o forță — cu condiţia să nu fii nici schimnic, mici 
mizantrop’; „Cine iubeşte pe alţii, trăeşte de două ori: odată 
vieaţa lui şi odată vieaţa altora. Altruismul este un egoism 
rafinat”; „Nimic mai util ca boala. Ea ne aduce aminte că 
sănătatea singură este suficientă de a te face fericit”; ,Bas- 
mele plac copiilor. Dar din copilărie a rămas în sufletul nostru 
cel puţin atâta că suntem dispuşi a crede orice legendă”; „Un 
pas greşit te face să cazi... Moralmente e acelaş lucru şi prima 
hotărîre va decide de tot restul”; „Dacă nu se cunoaşte calea 
pentru a ajunge la fericire, se ştie mijlocul sigur de a fi ne- 
fericit: Fii vanitos”; „Mori de atâtea ori de câte ori ai pierdut 
o iluzie”; „Sursum corda! strigă cei căzuţi în lupta vieţii. 
Victorioşii tac”; „„Cel mai mare sgomot l-au făcut în lume 
scriitorii, pe cari foarte puţini i-au citit. Puterea faimei ne- 
controlate”; „Profită de ziua de azi!” Mare eroare. Dimpo- 
trivă amână mereu plăcerile. Vei avea iluzia că ţi-a stat în 
putință să le ai, dar n'ai vrut şi ai senzaţia avarului, pe când 
în realitate n'ai ce cheltui fiind sărac ca lov”. 

Increzător în puterile raţiunii şi în forţele creatoare ale 
sufletului, partizan al unei morale a datoriei, Gr. Tăuşan ocupă 
în filosofia românească o poziţie care merită să fie cunoscută. 

Mihail Rădulescu a publicat Analiza cunoașterii 
(1911) în care este expusă istoric şi critic problema cunoștinței. 
El ne-a mai dat deasemeni Noţiunea de filosofie (1927) în care, 
odată cu arătarea scopului şi obiectului filosofiei, el susţine 
că filosofia este în funcție de individualitate și de atmosfera 
spirituală istorică. 

I. D. ‘Gherea a publicat câteva fragmente din concepția 
lui în „Revue de Metaphysique et de Morale”, „Revue Philo- 
sophique”, „Revista de Filosofie” şi alte reviste, iar acum în 
urmă ne-o prezintă întreagă în lucrarea Le moi et le monde, 


1) Ibid, pag. 154. 

Essai d'une cosmogonie anthropomorphique (Bucureşti, 1938). 
Cum lucrarea lui I. D. Gherea a apărut în timpul că volumul 
nostru se afla sub tipar, ne mulțumim să vedem în puţine cuvinte 
despre ce este vorbă în această lucrare.. I. D. Gherea supune 
unei strânse analize noţiunile fundamentale ale simțului comun, 
ca eu, obiect, suflet, corp, timp, spaţiu, cauzalitate, etc. El por- 
peşte întru aceasta de la eul pur, pe care caută să-l determine 
cât mai îndeaproape, disecând în special cu o deosebită perspi- 
cacitate noţiunea de durată. El arată apoi cum senzațiile, care 
sunt durate, ajung totuş să semnifice obiecte. Cu un cuvânt Gherea 
ajunge la o „,cosmogonie antropomorfică”, cum o afirmă el însuş 
în subtitlul lucrării sale. Lucrarea lui Gherea merită toată aten- 
unea şi regretăm că timpul şi împrejurările nu ne-au permis 
să insistăm pe larg asupra ei. 

Un alt gânditor, asupra căruia nu putem atrage decât atenţia, 
este Ştefan Lupaşcu. El a publicat următoarele opere, toate 
în limba franceză: Du devenir logique et de Laffectivite, t. |, 
Le dualisme antagoniste et les exigences historiques de l'esprit, 
t. I, Essai dune nouvelle théorie de la connaissance (J. Vrin, 
Paris, 1935); La physique macroscopique et sa portėe philo- 
sophique (J. Vrin, Paris, 1935); Les idèes directrices d'une 
nouvelle philosophie des sciences, (F. Alcan, Paris, 1936). 

În genere, filosofia românească de astăzi se prezintă sub 
cele mai bune auspicii. Aproape toate domeniile filosofice şi-au 
găsit reprezentanţi merituoşi, pregătiți să iea în cercetare pro- 
bleme fundamentale şi să aducă, prin munca şi talentul lor, 
contribuţii demne de luat în seamă. O pleiadă de tineri, ale 
căror concepții sunt în plină cristalizare, cari au publicat frag- 
mente şi studii în diferite periodice sau chiar în volume, despre 
care însă n'am avut spaţiul necesar să referim aici, constitue o 
garanţie serioasă că filosofia românească, ce se află astăzi într'o 
perioadă de înflorire pe care n'a cunoscut-o nici odată până acum, 
îşi va continua mersul ei ascendent, în folosul neamului şi al 
culturii umane. 

În afară de gânditorii cari au ajuns la viziunea. de ansamblu. 
şi şi-au închegat, unii mai mult, alții mai puţin, în sistem ideile 
lor despre lume, sunt o seamă de alți gânditori, cari deasemeni 
lucrează asiduu în diferitele domenii ale filosofiei, aducând con- 
tribuţii interesante ce merită să fie cunoscute. Teoria cuno- 
ştinței, logica, estetica, sociologia, pedagogia, psihologia (întrucât 
mai poate fi socotită disciplină filosofică), filosofia istoriei, filo- 
sofia dreptului, filosofia religiei, sunt disciplinile cari şi-au găsit 
cercetători ai problemelor lor fundamentale. Niciodată filosofia 
na stat mai bine în țara noastră ca acum, atât prin numărul 
elementelor, cât şi prin pregătirea şi seriozitatea cu care lu- 
crează. Dovadă şi numărul de periodice ce apar, în care se 
desbat cele mai variate probleme filosofice: „Revista de Fi- 
losofie”, care apare de mai bine de treizeci de ani, „Arhiva 
pentru ştiinţa şi reforma socială”, „Însemnări sociologice”, „A- 
nalele de Psihologie”, „Revista de Psihologie”, „Revista de 
Pedagogie”, „Revista Generală a Învăţământului”, la care co- 
laborează o pleiadă de cercetători şi gânditori tineri. 

Nu numai apariţia regulată a atâtor periodice de specialitate 
dovedeşte bogăţia creaţiei filosofice, ci şi marile reviste literare, 
care publică regulat studii filosofice, cum sunt: „Convorbiri 
Literare”, „Viaţa Românească”, Gândirea”, „Revista Fun- 
daţiilor Regale”, „Însemnări leşene”, ,,Gând Românesc”, 
„Symposion”, etc.. 

Răsfoind colecţiile tuturor acestor reviste de specialitate 
şi de cultură, vom lua cunoştinţă şi de fructul muncii atâtor 
cercetători umili, cart au ţinut să contribue şi ei la deslegarea 
unora sau altora din problemele filosofice şi ne vom întregi 
astfel tabloul pe care am încercat să-l prezentăm în lucrarea de 
aţă. Studiile folosofice din toate aceste reviste sunt un fapt care 
dovedeşte că creaţia filosofică în cultura noastră nu e ceva 
sporadic, ci ceva organic, că problematica filosofică face parte 
integrantă şi constitutivă din spiritualitatea noastră. 

1. Sociologia îşi află din ce în ce mai puţin locul în 
istoria filosofiei. Toate străduințele ei din ultima vreme duc 
spre această despărţire. Sociologia vrea să fie o ştiinţă de sine 
stătătoare şi să se desfaoă în chip neîndoelnic de orice filo- 
sofie. Tendinţa însăşi poate fi judecată felunt, dar ca fapt 
obiectiv ea se impune oricărui cercetător, încât nu ne este în- 
gădut să o trecem cu vederea. Totuşi, odată ce am precizat 
lucrul acesta şi cititorul este pe deplin lămurit, nu vedem nici 
o primejdie în alăturarea tabloului istoric al sociologiei ro- 
mâneşh la cel al preocupărilor filosofice propriu zise. Veci- 
nătatea aceasta poate fi chiar folositoare. Cititorul va vedea 
prin comparaţie mult mai limpede cât s'a îndepărtat socio- 
logia de filosofie, cât a izbutit să înfăptuiască din tendința ei 
de neatârnare. Numai că, în loc să judece întâmplarea aceasta 
în funcție de treapta de înrudire, va trebui să o judece în funcție 
de treapta, de înstrăinare a ei de filosofie. 

2, O steme a sociologiei româneşti este prematură. Ne 
lipsesc pentru aceasta cercetările migăloase de bibliotecă, pe 
temeiul cărora să se încerce o sinteză de proporții mari. Nu 
sa încercat până acum nici cel puţin o istorie completă (de 
specialitate) a literaturii româneşti, pentru care nu lipsesc lu- 
crările pregătitoare, şi, ceea ce este mult mai supărător, nu avem 
încă o bibliografie serioasă a tuturor publicaţiilor românești. 

În împrejurările acestea nu ne este cu putință decât o 
simplă schiță a desvoltării ideilor sociologice dela noi şi mci 
aceasta nu va putea fi ferită de unele lpsuri, socotite de cei care 
au avut prilejul să adâncească o anumită perioadă sau opera 
vreunui scriitor, ca neîngăduite. Suntem încredințaţi însă că 
încercarea noastră va atrage atenţia asupra unui material bogat, 
care își aşteaptă de mult cercetătorii. Mai ales colaboratorii 

noştri mai tineri, care au strâns mult materia] privitor la ideile 
sociologice ale scriitorilor români, în cadrul Seminarului de 
Sociologie al Universităţii din Bucureşti, vor găsi în rândurile 
acestea un nou îndemn, pe lângă cel didactic, pentru asemenea 
cercetări. 

3. Sociologia este ştiinţa realităţii sociale, ştiinţa socie- 
tăţii sau a fenomenelor sociale. Ea se deosebeşte atât de etică, 
ştiinţa idealului moral, și politică, ştiinţa conducerii şi a re- 
formei sociale, cât și de ştiinţele sociale particulare (economia 
politică, dreptul etc.), care studiază numai anumite aspecte ale 
societății (fenomenele economice, juridice etc.). 

O schiţă istorică a sociologiei trebue să înșire deci nu- 
mai acele idei şi acele scrieri care au o atitudine ştiinţifică de 
constatare și explicare a vieţii sociale întregi. Asemenea idei 
au apărut târziu. Sociologia a trecut şi la noi, ca pretutindeni, 
printr'o fază de pregătire, în care problemele ei apar înglobate 
în cuprinsul altor preocupări, în note de călătorie, în observații 
etnografice sau culegeri de folclor, sau în cuprinsul preocupărilor 
de reformă, în ideologiile politice, care totdeauna au şi o con- 
cepţie, cel puţin rudimeniară, despre societate și, în sfârşit, în 
sistemele nai largi de gândire filosofică sau istorică. Ea se 
desprinde apoi treptat de celelalte discipline filosofice și ştiin- 
țifice, până ce își statornicește un loc sigur şi bine definit faţă 
de ele. Din pricina aceasta multă vreme nu vom găsi în istoria 
gândirii româneşti scrieri închinate de-a-dreptul sociologiei, ci 
numai idei sociologice în scrieri de altă natură. 

Faptul acesta ne-a determinat să reproducem cât mai multe 
texte, căci numai așa putem împrăştia orice îndoială despre 
existenţa unei sociologii româneşti. Altfel s'ar fi putut crede 
că alribuim noi aceste idei sociologice scriitorilor români, prin- 
tr'o interpretare mai largă a unor idei învecinate sau chiar 
străine de sociologie. 

Există o preocupare sociologică în gândirea românească 
mai înainte ca sociologia să se fi ivit ca o ştiinţă de sine stă- 
tătoare. Dovedirea acestui lucru constitue partea întâia a lu- 
crării noastre. Există însă, cel puţin în zilele noastre, și o miş- 
care sociologică propriu zisă, vrednică de aceeași atenţie ca și 
străduințele din străinătate. ÎInfăţișarea acestui fapt constitue 
partea a doua a încercării de faţă. 

|. Premergătorii sociologiei româneşti. 


1. N. Milescu (1625-1714). Cel dintâiu gânditor român 
care a deschis un drum larg cercetărilor ştiinţifice în legătură 
cu viaţa omenească, este spătarul Nicolae Milescu. Om de în- 
tinsă cultură, un enciclopedist în înţelesul bun al cuvântului, 
nu lipsesc din opera lui geografică şi etnografică, nici unele in- 
formaţii preţioase pentru sociologie. Însemnările lui în legătură 
cu viaţa socială sunt de obiceiu fugare şi neîndestulătoare şi 
se mărginesc la simple relatări de fapte. Cu toate acestea scri- 
erile lui cuprind lucuri văzute și trăite, strânse în călătorii lungi 
şi anevoioase, încât nu este un simplu compilator, ci un observator 
de teren, cel dintâiu Român care a luat contact ştiinţific cu rea- 
lităţile sociale, care a întreprins cercetări ştiinţifice directe. 
Cercetările etnografice şi sociologice de teren dela noi, atât de 
răspândite azi, îşi găsesc în Milescu cel dintâiu premergător. 
Faptu! acesta rămâne adevărat. cu toate că Milescu nu a cer- 
cetat realitățile românești şi nu a călătorit cu gânduri pur ştiin- 
țifice. S'a folosit însă de călătoria sa în China (1675-1677) 
ca trimis al ţarului, ca să observe cât mai multe lucruri şi să 
descrie cele văzute. Astfel ne-au rămas dela el trei lucrări 
care interesează şi sociologia, cunoscute sub numele de „„Itine- 
rarul siberian”, „Stateini Spisok” şi „Descrierea Chinei”. Prima 
a fost publicată în româneşte de G. Sion în 1888, sub titlul 
„De la Tobolsk până în China” 1), apoi împreună cu a doua, 
de Em. C. Grigoraş în 1926, sub titlul „Călătorie în China” 2), 
dar, după cum a dovedit C. C. Giurescu, textele acestea nu co- 
respund cerinţelor ştiinţifice), încât se aşteaptă încă o edi- 
ție românească a operelor lui Milescu, care să prezinte sufi- 
ciente garanţii pentru a putea fi folosite. Dar chiar așa cum sunt 
înfăţişate lucrările lui Milescu, ne putem face o idee despre 
valoarea, lor. 

Milescu dă foarie multe informaţii despre aşezările o- 


1) De la Tobolsk până în China. Note de călătorie de Spătarulu Ni- 
colae Milescu 1675. Traduse după textu grecescu de G. Sion. Extrasu din 
Analele Academiei Române Seria II. Tom. X. Memoriile Secţiune: Istorice, 
Bucuresci 1888, 

2) Spătarul Nicolai Milescu: Călătorie în China (1675—1677) în româ- 
neşte şi cu o prefaţă de Em. C. Grigoraş (Publicaţiile Casei Şcoalelor, Bu- 
cureşti 1926). i 

3) C. C. Giurescu: Nicolae Milescu Spătarul. Contribuţiuni la opera 
sa literară, (Acad. Rom, Mem. Secţ. Ist. S. HI. T. VIL Mem. 7 Bucureşti 
1927). V. la pag. 18 relaţii despre o altă publicare a „ltinerarului Siberian“ 
la 1905, de fapt o simplă reproducere a traducerii lui Sion. 


www.dacoromanica.ro 


440 Dimitrie Cantemir 


menești, despre triburi, religii, obiceiuri, ceremonii, organizare, 
diplomaţie, care constituesc un material sociologic de preţ. Dăm 
un singur exemplu: 

„Pe lângă mare şi pe lângă fluviul Amur locuesc Samoezii, 
iar mai încolo Ostiacii. Aceste popoare sunt foarte numeroase 
pe malurile lui Obi, până la Narim și înainte. Printre aceştia 
sunt şi 'Tărari, până dincolo de orașul Tomsk şi până pe la 
începuturile fluviului Obi, iar împrejurul Berezovei sunt altare 
idoleşti ale Ostiacilor. Se zice că acolo era idolul de aur numit 
Baba; cele mai multe suni insă de argint, de aramă şi de 
lemn vopsit. Aceşti păgâni oferă templelor lor şi primele tiare 
sălbatece care le vânează” +). Despre Ostiaci Milescu ne mai 
informează că „„locuesc în iurturi (corturi)”, „toți ...se ocupă 
cu vânatul peştelui: unii mănâncă peştii chiar cruzi; alții îi 
usucă sau îi fierbe; sare și pâine ei nu cunosc; se nutresc numai 
cu pește şi cu rădăcinile unei plante care se numesc sauca, pe 
care o adună vara, o usucă şi apoi iarna o mănâncă”. „Peștele 
îl vânează nu numai pentru mâncare, ci din unii peşti îşi fac, 
jupuindu-le pielea, şi îmbrăcăminte, şi şăpci, servindu-se la 
cusulul lor cu vinele sau maţele de peşte. Ei umblă cu foarte 
uşoare vase făcute din lemne, în care se pun câte cinci şi şease 
persoane. Ei poartă arcuri şi săgeți, gata fiind totdeauna pentru 
războiu. Femei au foarte multe şi ţine fiecine câte voiește” 2). 

Despre China informaţiile sunt bogate şi valoroase. Ca 
atitudine ştiinţifică, Milescu îşi dă foarte bine seama de superi- 
oritatea observaţiei directe şi nu se sfieşte să spună despre geo- 
grafii contemporani că „despre aceste locuri şi râuri ei nimica 
nu ştiu; şi dacă vreunii din ei au spus câte ceva, au înşirat mai 
mult fabule, după cum le-au auzit şi ei dela alţii, dar nici unul 
n'a mers până acolo, ca să facă experienţa” 3). Conştiinţa acea- 
sta care abia dacă în zilele noastre se va răspândi în deajuns 
printre oamenii de ştiinţă, arată limpede cât de înaintată era 
concepţia despre ştiinţă a lui Milescu şi cât de mult s'a pierdut 
prin faptul că pilda lui n'a putut fi continuată. 

2. Dimitrie Cantemir (1674-1723). Celălalt mare gân- 
ditor al vremii, Dimitrie Cantemir, face un pas mult mai însem- 
nat în privinţa ştiinţelor sociale. El alcătueşte cea dintâi mono- 
grafie regională românească, „„Descrierea Moldovei”, operă en- 


1) Dela Tobolsk până în China, trad. Sion, pas, 31—32. (Cu ortogra- 
fia nouă, cum vom reproduce toate textele, pentru a uşura citirea lor). 

2) Op, cit. pag. 43, 

3) Op. cit. pag, 12. 

ciclopedică de mare însemnătate pentru geografie, istorie, etno- 
grafie, sociologie şi politică. Informaţiile despre organizaţia so- 
cială şi politică a Moldovei, despre viaţa ei economică, despre 
ceremoniile publice şi private, despre obiceiuri etc., interesează 
foarte de aproape sociologia. 

De sigur nici Milescu, nici Cantemir nu sunt sociologi, 
dar lucrările lor deschid putinţa acestei ştiinţe: Milescu prin 
culegerea de material din care se clădeşte sociologia; Cantemir 
prin material şi prin încercări de explicare care îl apropie şi 
mai mult de zilele noastre. 

Cantemir stărueşte mai ales asupra determinărilor geo- 
grafice ale vieţii omeneşti, stând și în privinţa aceasta alături 
de gânditori cei mai de seamă ai veacului său. 

Astfel, lămureşte neatârnarea câtorva ţinuturi moldoveneşti 
în cea mai mare parte prin condițiile geografice prielnice. „Pri- 
mul esie Câmpulung, în judeţul Sucevei, înconjurat de un lanţ 
continuu de munţi foarte înalți. Are cam cincisprezece sate, care 
toate se folosesc de legi şi de judeaători particulari. Câteodată 
primesc doi vornic trimişi de domni, totuşi nu rar, dacă aceştia 
vatămă pe locuitori, îi gonesc sprijiniți de întăriturile pe care 
natura li le-a dat. Ei nu cunosc munca câmpului, căci n'au câmpii 
în munţii lor; toată ocupaţia lor este creşterea oilor. Plătese 
impozit anual nu cât ar voi domnul, ci cum li sa făgăduit de 
domnu anteriori, şi această învoială o reînnoiesc prin trimişi 
lor de câte ori vine un donn nou în Moldova. Dacă domnul 
ar voi să-i trateze cu asprime şi să le impue biruri noi, nu stau: 
mult de vorbă, ci refuzând plata impozitului, se retrag în adân- 
curile cele mai ascunse ale munţilor; de aceea nu pot domnitorii 
să le ceară mai mult decât sunt datori...”. 

„A doua republică mai mică în Moldova este Vrancea în 
judeţul Putnei, aproape de hotarul Valahiei, înconjurată din 
toate părţile de munţi foarte stâncoși. Ea are 12 sate şi numără 
2.000 de case; pentru acelaş motiv ca şi Câmpulungul, locui- 
torii se mulţumesc cu creșterea oilor şi nu cunosc plugul Ei 
de asemeni plătesc în fiecare an domnitorului un impozit anumit 
şi hotărît, se conduc după legile lor şi refuză poruncile domni- 
torului şi pe judecătorii lui”. 

„A treia este Tigheciul în judeţul Fălciu, o pădure aşe- 
zată la hotarele Bugeacului Tătarilor, apărarea cea mai puter- 
nică a întregei Moldove aşezată între Prut şi Basarabia. Lo- 
cuitorii plătesc în fiecare an domnitorului un mic impozit şi 


www.dacoromanica.ro 


442 Dimitrie Cantemir 


sunt toţi călăraşi. Odinioară ajungeau la 8.000, astăzi de abia 
pot să aducă în câmpul de luptă 2.000. Ei întrec pe toţi cei- 
lalţi locuitori ai Moldovei în partea războinică, de aceea pro- 
verbul zice: „cinci ostaşi dela Crâm lac mai mult decât zece 
din Bugeac. Cinci Moldoveni întrec pe zece dela Crâm și cinci 
Codreni biruesc pe zece moldoveni”. Codreni însemnează: dela 
pădure (codru), fiindcă în Moldova se zice Codrul Tighe- 
ciului” +). 

Cantemir explică prin factorii geografici şi obiceiurile: 
„După cum diferită e clima în diversele provincii ale Moldovei, 
tot aşa deosebite sunt şi obiceiurile” 2), dar nu uită nici însem- 
nătatea vecinătăţilor politice. „Locuitorii din Moldova de jos 
sunt mai deprinşi cu armele din cauza deselor războaie cu 
Tătaru; sunt şi soldați mai buni şi mai cruzi, dar sunt turbură- 
tori şi nestatornici şi, dacă n'au în faţă un duşman din afară, 
lenevia îi strică lesne şi urzesc răsvrătiri contra comandanților 
şi câteodată chiar contra domnitorului” 3). Vecinătatea aceasta 
na putut totuşi să strice anumite obiceiuri din bătrâni, care 
țin de fire şi tradiție. „E de laudă — și vrednică a fi deosebită 
şi totdeauna cunoscută — ospitalitatea pe care o acordă călă- 
torilor și străinilor. Deși sunt foarte săraci din cauza vecină- 
tății Tătarilor, dar o mâncare şi un adăpost nu refuză trecăto- 
rului, ba chiar pe cel cu cai îl ţin trei zile fără plată. Pe 
cel care vine îl primesc cu bunătate şi veselie, ca şi cum ar veni 
un frate sau o rudă. Sunt unii care întârziază cu prânzul până 
în ceasul al nouălea şi, ca să nu mănânce singuri, trimit ser- 
vitori pe drum şi orice călător întâlnesc, îl poftesc la masă 
şi la adăpost”4). 

Cu totul alta e firea Moldovenilor de sus: „Locuitorii 
din Moldova de sus sunt mai pașnici şi nedeprinşi cu armele, 
ei vor mai bine să mănânce în linişte pâinea câştigată cu su- 
doarea feții lor. Sunt foarte religioşi, aproape până la super- 
stiție... Hoţiile sunt rare la ei, sau aproape că nu sunt. Tot- 
deauna s'au arătat credincioşi domnitorului şi, dacă s'au produs 
şi la ei turburări interioare, focul a fost pus de boierii din Mol- 
dova de jos.' Ceea ce este rar la Moldovenii ceilalți, la ei vei 
găsi castitate şi moravuri oneste chiar înainte de căsătorie. 


1) Dimitrie Cantemir: Descrierea Moldovei. Trad. Gh. Adamescu. Ed. 
Cartea Românească, Bucureşti, pag. 125—126, Se găsesc aici şi „o notiţă 
biografică" (pag. XII) şi una „bibliografică“ (pag. XXVII). 

2) Op. cıt. pag. 129. 

3) Op. cit, pag. 129. 

4) Op. cit. pag. 130. 

Sunt mai pricepuţi decât ceilalţi în afacerile publice, îşi văd 
mai bine de afacerile lor particulare, îndeplinesc poruncile cu 
mare stăruință, faţă de oaspeţi sunt mai sgârciţi decât cei din 
Moldova de jos"'1). Până cu totul de curând, psihologia po- 
poarelor şi sociologia nu întrecuseră treapta de ştiinţă pe care 
se găseşte Cantemir. lar în privinţa afitudinei ştiinţifice, avem 
încă şi azi mult de învăţat dela el: A 

„Având a descrie obiceiurile Moldovenilor, lucru necu- 
noscut de nimeni sau de puţini dintre străini, iubirea de patrie 
poruncește a lăuda neamul în care ne-am născut şi a recomanda 
pe locuitorii ţării noastre de origine; de altă parte iubirea ade- 
vărului se opune și opreşte a lăuda faptele pe cari dreapta 
judecată ne sfătueşte a le critica. Ar fi mai de folos pentru 
patrie, dacă locuitorii şi-ar pune înaintea ochilor cu sinceri- 
tate viţiile în care bălăcesc, decât dacă s'ar înşela înşişi printr'o 
blândă linguşire și printr'o scuză iscusită, încât să creadă că 
bune sunt faptele lor, pe care le critică toată lumea deprinsă cu 
moravur: mai alese''2). 

In orice caz, străduința de azi a sociologiei româneşti 
de a cunoaşte obiectiv „ţara şi neamul” pe cale monografică, 
îşi are rădăcina locală în opera celor dintâi oameni de ştiinţă 
dela noi cu răsunet peste hotare: N. Milescu și D. Cantemir. 

2. După Cantemir, veacul al XVIII-lea na mai dat la 
iveală gânditori cu bogăţie mare de preocupări, care să fi 
putut cuprinde în sâmbure şi idei sociologice. Veacul acesta 
este stăpânit de problema covârșitoare a originii poporului ro- 
mânesc şi a latinităţii limbii noastre, care a avut ca urmare 
specializarea în istorie și filologie a celor din şcoala ardeleană. 
Se mai poate aminti din această vreme doar scrierea cu caracter 
etnografic a lui Joan Budai-Deleanu: „Scurte observări asupra 
Bucovinei”, scrisă în nemţeşte şi publicată de Gh. Bogdan- 
Duică în Gazeta Bucovinei (Cernăuţi) din 1894. Nu se cu- 
noaşte anul manuscrisului, în orice caz e din perioada de trecere 
spre veacul al XIX-lea. Se dau date istorice, geografice, eco- 
nomice, demografice şi sociale în legătură cu populaţia Bu- 
covinei. Reproducem o caracterizare psihologică a Moldovenilor. 

„Caracterul lor principal şi în genere al tuturor Româ- 
nilor, este o iubire puternică pentru neatârnare şi libertate, o 
foarte mare adeziune la ţară, locul în care şed, familie, obi- 


1) Op. cit. pag. 130—131. 
2) Op, cit. pag. 126—127. 

ceiuri, din care cauză rar emigrează; nu suferă tonul de stăpân 
al funcţionarului, mai ales nu al celui din sânul lor; unul ca 
acesta trebue să dovedească multă popularitate; din conira, 
în mod fin şi cu vorbe bune faci cu ei orice; în genere cu a 
înțeleaptă conducere ei sunt mai curând aduși la scop decât 
cu stricteţa; legilor primite de ei şi recunoscute de bune le 
rămân credincioşi; şi dacă Românul este pedepsit pentru trans- 
gresiunile sale oricât de aspru, el se linişteşte zicând: legea, 
m'a bătut; din oontra, de-i rămâne şi cea mai mică pedeapsă 
arbitrară pe care a trebuit s'o sufere dela domnul său ori dela 
un funcţionar public, el îşi cugetă întotdeauna un „ţine minte” 
şi se silește ca la proxima ocazie să se răzbune”. 

Budai-Deleanu descrie și starea proastă a ţărănimei, ex- 
ploatată de boieri, care aveau ,,„mândria turcească, şiretenia 
grecească şi lăcomia jidovească”” şi mai ales de arendași, străini 
în cea mai mare parte, şi de administrația cu totul coruptă. 

Cu veacul al XIX-lea apar din ce în ce mai multe scrieri 
care ar putea interesa şi sociologia. Locul de frunte îl ocupă 
tot notele de călătorie şi culegerile directe de material. Amintim 
din prima jumătate a veacului al XIX-lea, afară de gânditorii 
care au jucat și un rol politic, numai trei scriitori: Dinicu 
Golescu, I. Codru-Drăguşanu şi Anton Pann. 

Scrierea lui Golescu intitulată: „Insemnare a călătoriei 
mele în anii 1824, 1825 și 1826” 1) este inferioară celor ră- 
mase dela marii săi înaintaşi, Milescu şi Cantemir, dar aduce 
totuşi un lucru pe atunci destul de nou: compararea stărilor dela 
noi cu cele din străinătate. Procedeul deşi mânuit cu stângăcie 
de boierul cărturar Golescu, pune în lumină atât deosebirile 
de formă, gât şi pe cele de stadiu dintre popoare, care sunt 
azi la temeiul morfologiei şi a fazeologiei sociologice. De sigur 
acestea nu erau în intenția sa, el compara cu simțimântul infe- 
riorității lucrurilor də acasă şi cu gândul să dea Românilor un 
îndemn şi un model de desăvârşire, totuşi metoda comparativă 
îşi găseşte un început de întrebuințare. Nici cu Golescu socio- 
logia românească nu ia ființă, dar se pregătește unul din mij- 
loacele ei de lucru. 

Amintind pe ţărami unguri pentru ca să-i asemuiască apoi 
cu ai noştri, Golescu scrie: „Locuitorii sunt proşti şi făr'de 
nici o învățătură, urît şi soioşi îmbrăcaţi, căci unii lucrează 
pe an 104 de zile, iar cei din Ardeal ce se hrănesc de stăpânul 


1) Intrebuinţăm ediția P. V, Haneş, Bucureşti „Minerva“, 1915 

moşiei, 198. Unii lucrează mai puţin, după tocmirile ce au prin 
legături cu stăpânii, şi aceste zile sunt bez (afară de) zilele ce 
lucrează în întrebuințarea împărăției, cum la forşpanurile, adică 
la trecerile ofiţerilor ostăşeşti, și la facerea şi dregerea drumu- 
rilor, cari zile toate strângându-le cineva, şi alăturând Dumini- 
cile şi sărbătorile împărăteşti, şi de se va întâmpla omul peste 
an bolnav câtuşi de puţine zile, nu ştiu de le vor rămâne zile 
să muncească pe seama lor. Şi cu toate acestea sunt mai fericiți 
decât Românii noştri, cari lucrează numai 12 zile pe an. Acum 
judece fieşcare care pot fi pricinile de a fi mai în bună stare 
aceia care muncesc altora peste 200 zile pe an, de cei ce 
lucrează numai 12 decât că numai căci nu-i lipseşte din auzul 
urechii, de cum se naşte și până moare, cuvintele: adu bani, 
cu felurimi de mijloace prefăcute, în auzire numai drepte” 1). 
Deşi în fuga condeiului, Golescu observă aici cu multă pătrun- 
dere un păcat care a fost mereu al ţării românești. Aparenta 
superioritate formală, juridică, faţă de alte ţări, este înjosită de 
moravurile de jaf și bun plac ale dregătorilor şi claselor con- 
ducătoare. Observaţia aceasta va reveni ceva mai târziu în multe 
din scrierile sociologice româneşti. 

Trecând din Ungaria într'o țară mai înaintată, cum era 
Austria, Golescu simte şi mai adânc deosebirile: „În sate, ca- 
sele sătenilor, adică a acelor proşti birnici, sunt de zid, întocmai 
ca pe la noi prin oraşe, casele boierilor; iar orânduelile cele 
bune ale acestor sate, nici că se pomenesc pe la noi în oraşe; 
căci acele sate au teatre, doctori, gerahi, spiteri, şcoale, preoţi 
vrednici de preoție, şi toate săvârșite prin îngrijirea stăpânirii. 
Apoi şi în casele lor averea mai cu prisos, după cum am arătat 
în satele săsești: și acest sătean dă, după starea lui, adică 50 
sau 100 fiorini, iar milioniştii vienezi, şi din alte oraşe, dau 
50 sau o sută de mii; iar nu ca la noi, unde făr'de deosebire 
toți caută, numai din spinarea Rumânului, din care pricină le, 
sunt şi spinările goale, făr'de a face şi lui un cât de mic ajutor 
şi bine” 2). 

Celălalt călător al vremii, I. Codru-Drăgușanu, dela care 
ne-a rămas „,Peregrinul transilvan” 3), me aduce o mult mai 
mare bogăţie de observaţii şi impresii, culese între anii 1835 


1) Op. cit. ps. 19—20. 

2) Op. cit. pg. 40. 

3) Călătoriile unui Român ardelean în țară şi în străinătate (1835—44) 
„Peregrinul transilvan”, Publ. de Const. Onciu, ed. 2-a, Bucureşti, Casa 
Şcoalelor, 1923, 

şi 1844 de prin Muntenia, Franţa, Austria, Italia, Anglia şi 
Rusia, şi uneori comparații mai amănunțite şi mai instructive. 
Opera acestui scriitor e tot numai un izvor pentru sociologie, 
dar un izvor preţios, care ilustrează epoca de pregătire de care 
ne ocupăm. 

Codru-Drăguşanu are o atitudine ştiinţifică mult mai ac- 
centuată, sau cel puţin o străduință conştientă în acest sens, 
după cum dovedește declaraţia că: „Nimic mai uşor decât a 
critica, nimic mai greu decât a zugrăvi adevărul, a enunţa ju- 
decata dreaptă, bazată pe observaţii minuțioase, juste, în toate 
clasele şi în toate locurile despre care vrei să scrii” 1). 

Codru-Drăguşanu ne dă unele informaţii în legătură cu 
realitățile româneşti de atunci şi compară ceea ce ştia din Ar- 
deal cu ceea ce vedea în [ara Românească. Comparaţiile lui 
sunt uneori brutale, dar par întotdeauna sincere. lată impresia 
pe care i-o face Călăraşii- Vechi. El „constă numai din bor- 
deie, care, de altmintrelea, pe dinăuntru sunt lipite ca oala 
și prevăzute cu mobile destul de solide și alese, — dar tot 
fac o impresie bizară asupra noastră, când ştim că la noi 
numai ţiganii locuesc în bordeie, pe când aici oameni altminterea, 
plini de bani '2). Şi declară mai încolo «despre locuitorii Mun- 
teniei că „mă prinde mirarea că au nişte care de tot monstruoase, 
fără nici un cuiu de fier, apoi înalte, să te urci cu scara, ‚că 
tot omul ară numai cu opt boi şi cu patru poganici, apoi că 
oamenii lucrează şi Duminica şi sărbătoarea, ca şi cum mwar 
fi creştini” 3). 

Într'o scrisoare din Ianuarie 1840, Codru-Drăguşanu scrie: 
„Voiu să-ţi descriu România, în care trăiesc de patru ani şi 
jumătate. Nu m'aşi încumeta, dar în toamna trecută făcui în 
sfera administrativă, un ocol în cea mai mare parte a ţării, şi 
cu această ocazie, nam închis ochii la cele ce mi se destăşurară 
înaintea lor” 4). Procedeul va fi acelaşi: „Ca să mă poţi pri- 
cepe, voiu cam compara lucrurile cu ale noastre ardeleneşti'”. 
Constatările lui sunt însoţite de aceleaşi aprecieri aspre, neo- 
colite, care îi caracterizează scrisul. „Nenorocirile politice şi 
vicisitudinile, ce durează de șaptesprezece veacuri, fac că țara 
are aspectul de colonie nouă şi e puţin importantă căci, pe 
când ar putea nutri zece, abia are două milioane de locuitori, cât 


1) Op. cit. pg. 75. 
2) Op. cıt. pg. 26. 
3) Op. cit. pg. 27. 
4) Op. cit. pg. 75, 


www.dacoromanica.ro 


I. Cedru-Drăguşanu 447 


Transilvania... Nu e de mirare dar că în România vedem cea 
mai mare parte a locuitorilor pistori în grasele câmpii deşerte 
şi în munții delicioşi, dar cu dreptul ne mirăm că nau ajuns 
a înnobila soiurile de vite, ci se perpetuă cornutele, copitatele 
şi lânoasele cele mai ordinare din Europa”. 

„Agricultura, pomii şi viticultura, combinate, numără a- 
semenea mare parte de adepţi, însă şi aici, fiecare mărginin- 
du-se pe lângă datinile moştenite dela străbuni, domneşte starea 
primitivă, simplă, crudă, fără de cât de puţină rafinaţie în 
metoda producţiei, nici în varietatea productelor” 1). 

„lobăgia aici se cheamă clacă şi e asemenea organizată 
reglementar în toată țara... Clăcaşul capătă nouă pogoane ...de 
pământ. cu păşune cu tot, spre uzufruct... Pe acestea colonul e 
dator a presta 12 zile de lucru, a lua parte la iobăgie..., a duce 
un car de lemne şi a da dijmă din toate productele la proprietar. 
Aceasta pe față, dar să vezi reversul! Zilele de lucru le trans- 
formă ciocoii în lucru de zile şi bietul clăcaş lucrează cel puţin 
de trei ori 12 zile, spre a sfârşi treaba măsurată... Dijma se 
ia şi din fân, ba chiar şi din stratul de pătrunjel, căci nu o 
ia proprietarul, ci caţaonul de arendaş” 2). 

Codru-Drăguşanu nu se mulțumește numai cu descrieri şi 
comparații, încet, încet işi formează şi o concepţie despre deter- 
minismul vieţii sociale, în care influența franceză, în special a 
lui Montesquieu, e vădită 3). 

Incercând „O paralelă între Elveţia şi Transilvania”, Co- 
dru-Drăguşanu crede că „după instituţii, ca şi după natură, 
seamănă ţările amândouă şi, aşa mi se pare că natura singură 
condiţionează instituţiile” 4). Ideea aceasta din urmă o găsim 
apoi enunțată într'o formă mult mai precisă. „Libertatea afec- 
ționează, mai înainte de toate, aier subţire şi curat, care se află 
numai pe vârful munţilor, activitate rară, condiţionată prin ră- 
coarea climaterică a înălțimilor, sau sobrietate, frugalitate şi 
tot felul de privaţiuni... Clima dulce, traiul îndestulat şi luxul 
afemeiază, şi sunt boala libertăţii, şi iată pentru ce țările grase 
şi îndestulate numără puţini adepți ai libertăţii, ci, din contra, 
fac locuitorii să încline spre servitute” 5). 


1) Op. cit. pg. 76. 

2) Pg. 86. 

3) Montesquieu era nu numai cunoscut în vremea aceea, ci şi tradus. 
Cf. Mărimea Romanilor sau băgarea de seamă asupra pricinilor înălțării şi 
căderii lor, Trad. din franţuzeşte de Stanciu Căpăpneanul, 1830, 

4) Pg. 236. 

5) Pg. 240—241. 

Codru-Drăguşanu nu nesocoteşte nici înrâurirea altor factori 
asupra vieţii popoarelor şi uneori observaţiile lui nu sunt lipsite 
de fineţă, chiar dacă imbracă o formă de haz, amestecat cu pu- 
țină amărăciune, ca în textul următor: 

„Limba franceză e virilă prin excelenţă, ea cunoaşte puţine 
diminutive în nume, și nicidecum în adjective. Românul se cheamă 
Ioniţă, Costache, Iordache, are moşioară micuță, bouleni slăbuţi, 
văcuşoară, lapticel şi mămăliguţă, de aceea umblă flămânjor și 
ticălos, până îl înghite mormânţelul! Diminutivele sunt în uz 
numai la popoarele subjugate şi decăzute; noi le-am adoptat dela 
Greci, cari, după decadenţă, veniră între noi să ne iniţieze în 
vițiile de ei contractate” 1). 

Mai trebue amintit, cel puţin cu o vorbă, şi folcloristul 
Anton Pann (1794—1854). In sine, opera acestuia, cel puţin 
pentru sociologie, este puţin însemnată. Dar culegerile sale 


de folclor, în special „Povestea Vorbei” — proverbe orân- 
duite după subiecte — „de prin lume adunate și iarăși la lume 
date” — şi „O şezătoare la ţară”, cu toate deformările pe 


care le-au suferit, deschid o fereastră spre realitatea spirituală 
vie a satului, cum va face mai târziu şi sociologia, când va voi 
să fie „ştiinţa realităţii sociale”, cu o puternică ramură de 
„Ştiinţa naţiunii românești” 2). 


II. Inceputurile sociologiei româneşti 
in ideologiile politice. 


In al doilea pătrar al veacului al XIX-lea se ivesc şi la 
noi curente de idei, care vor duce nu odată şi la închegări cu 
caracter sociologic. Influenţa capitalismului sapă tot mai adânc 
rânduelile cele vechi ale ţării, ca să dărâme treptat întregul 
edificiu, în timp ce se construia prin forţele revoluţionare, liberalo- 
burgheze, o ţară nouă. Se pregăteau 1848, 1859, 1864, 1877: 
revoluţia, unirea, constituţia liberală şi neatârnarea politică. Eve- 
nimentele acestea erau prea însemnate, sdruncinul pricinuit de 
ele pe toate tărâmurile prea adânc, ca să nu îmbie la gândire 


1) Pg. 261. 

2) Ci, pt, perioada aceasta și „Topografia Țării Româneşti” de Dr. 
Const. Caracaş (1800—1828) şi Notiţii statistice asupra Moldovei de Şuţu 
Nıcolae (1849), asupra cărora vom stărui in altă lucrare, închinată sociolo- 
giei rurale româneşti, (Vezi: Jon Veverca: Nicolae Şuţu — Viaţa, activitatea 
şi opera întâiului economist ideolog din România 1798—1871, Buc, 1936; 
şi Pompei Samanan : O veche monografie sanitară a Munteniei „Topografia 
Țării Româneşti“ de Dr. Const, Caracaş (1800—1828), Teză. Buc, 1937), 

pe contemporani şi să nu-i ducă la o seamă de întrebări cu 
caracter sociologic, pe lângă cele politice. Ideologii politici de 
pretutindeni desvoltă alături de ideile politice şi idei sociologice. 
La noi nu se putea întâmpla altfel. O istorie amănunțită a 
acestor idei ar fi foarte instructivă, dar ea nu va fi posibilă 
decât mult mai târziu. Noi ne dăm seama pe deplin de greu- 
tățile unei asemenea lucrări și nu ne gândim să facem aici decât 
o schiţă săracă, pentru a pune problema, nu pentru a o deslega. 

Vom urmări câteva din lucrările cu caracter social ale 
revoluţionarilor dela 1848, apoi ale câtorva din reprezentanţii 
liberalismului, ai conservatorismului, ai socialismului, ai popora- 
nismului şi țărănismului şi, în sfârşit, ale celor care, indi- 
ferent dacă au fost integrați în vreun partid, au reprezentat 
mai mult naționalismul. Cum nu ne interesează aici viaţa poli- 
hcă, ci curentele de idei sociologice, nu vom urmări lucrările 
acestea în lumina însemnătăţii lor politice şi nici nu le vom 
raporta la evenimentele politice, ca să le privim în legătura 
lor de adversitate sau luptă comună (o schiţă strict necesară dăm 
în Incheiere), ci vom desprinde pentru fiecare curent firul pro- 
priu de desvoltare, înfăţişând câteva din operele reprezenta- 
tive. In sfârșit, vom aminti în acelaşi timp şi lucrările ştiin- 
tifice ale ideologilor politici, ca să nu revenim asupra acelo- 
raşi gânditori în despărțiminte aparte. 


A. Sociologia pașoptistă şi liberală. 


Revoluţia din 1848 a strâns oameni cu temperamente şi 
idei foarte felurite. Unii, deşi conservatori, cum se vor dovedi 
mai târziu, voiau înlăturarea stăpânirii străine, alţii, liberali 
și progresiști, ar fi vrut pe lângă aceasta şi o seamă de re- 
forme în spirit nou. Nu e locul să ne ocupăm aici de aceste 
lucruri +), vom indica numai câteva din ideile sociologice ale revo- 
luționarilor paşoptişti, fie că ele au fost date la iveală în preajma 
lui 1848, fe mai târziu, după liniştirea vremilor. 

1. Jon 'Eliade-Rădulescu. Spiritul cel mai complex şi 
mai activ al acestui timp este fără îndoială lon Eliade-Rădu- 
lescu, pe care G. D. Scraba îl socoteşte drept „părintele 
sociologiei române” 2). Gândurile lui sociale sunt împrăștiate 


1) V. Istoria partidelor politice în România de A. D. Xenopol. 
E 2) Scraba : Ioan Heliade Rădulescu. Inceputurile Filosofiei şi Sociolo- 
iei române, Bucureşti, Socec, fără dată, pg. 6, 


| 29 
www.dacoromanica.ro 


450 Ion Eliade-Rădulescu 


într'o sumedenie de publicaţii, dintre care mai însemnate pentru 
istoria sociologiei româneşti trebuesc considerate cărțile: Echi- 
librul între antiteze (cunoscută și sub numele de Isahar, Labo- 
raportul, Spiritul şi materia), apărută la 1859+) şi Istoria cri- 
tică universală, „scriere postumă”, publicată la 18922). 

După Eliade Rădulescu „doctrinele filosofice, religioase 
şi politice, ce au făcut educația genului uman și care fură 
cauza înaintării”, înapoierii sau a „stării în loc” a popoarelor, 
se pot împărți în trei ramuri principale. „Aceste doctrine unele 
se zic unitare, altele dualiste şi altele trinitare”. „Unitari se 
zic cei ce recunosc şi cred un singur principiu ca început al 
tuturor, şi principiul lor este monada sau unitatea simplă. Dua- 
lişti se zic aceia ce observând văzură şi încheiară că fiece 
obiect sau idee îşi are altul opus ce-i stă în contra... Obiectul 
sau ideea opusă în doctrinele dualiştilor se zice antiteză... Din 
unitari... şi din dualiştii cei mai raționatori” unii „,deveniră 
trinitari, zicând că toată unitatea fiind compusă, de se va re- 
duce la cea mai simplă expresie, este întradevăr o trinitate” 5). 

Eliade este trinitar. „Universul este plin de dualităţi na- 
turale care dând fiecare un rezultat, formează atâtea trinități. 
Din maritagiul spiritului universal cu materia universală a ieşit 
creaţia sau universul. Din maritagiul sufletului cu corpul rezultă 
omul. Din mire şi mireasă sau din tată şi mamă rezultă fa- 
milia. Şi aşa mai încolo cată să avem trinități, ca să avem 
creație sau progres" 1). Concepţia aceasta filosofică o găsim 
aplıcatë în toate domeniile şi mai ales în domeniul social şi 
politic. Era fatal astfel ca Eliade să ajungă la o teorie a 
evoluţiei sociale, la o doctrină de esenţă sociologică. ,„,Gene- 
rațiile nu se succed distincte prin linii de demarcaţie, când adică 
se termină una, să înceapă alta, când mor toți părinţii deodată, 
atunci să se nască toţi fii, iar deodată; şi în aceeaşi generaţie 
se văd şi prunci şi adolescenţi şi juni, şi bărbaţi, şi maturi, şi 
bătrâni. Junejea posedă mai exclusiv tot ce e al puterii şi 
al mişcării: şi activitate, adică, şi energie; bătrânii posed re- 
flexia şi caută repausul. Unii avansează şi mişcă ideile noi 

1) 2 Eliade Rădulescu: Opere complete, Vol. I. Echilibrul între anti- 
teze. Ed îngrijită de P. V. Hanes, Bucureşti, Minerva 1916. 

2) Bucuresci, Typografia Statului, 1892 (2 vol.) 

3) Echilibrul între antiteze, pg. 13. 

4) Echilibrul intre antiteze, pg. 22, Pt. înrâurirea lui Hegel asupra lui 
Eliade vezi: Tudor Vianu: Influenţa lui Hegel în Cultura Română, Acad. 
Rom, 1933 Pt. formaţia generală a lui Eliade, v. D. Popovici: Ideologia li- 


terară a lui I. Heliade-Rădulescu şi „Santa Cetate”. Intre utopie şi poezie, 
1935 (publ. Inst. de Istorie Literară şi Folclor, cond. de D. Caracostea). 

produse de bătrâni şi aceştia conservă; iar din echilibrul pro- 
prietăților etăţilor iese adevăratul progres. Precum fiii cu pă- 
rinţii fac o singură familie, asemenea progresiştii cu conservatorii 
un singur câmp caută a face. Desbinarea între fii şi părinţi e 
asoluție, blestem; desbinarea între progresişti şi conservatori 
e luptă dezastroasă, resbel intestin, turburare, ce nu aduce 
decât scăpătarea familiei, educaţia ştirbită a junimii; şi în loc de 
progres, la care aspiră cei dintâi, societatea nu se alege decât 
cu înapoiere; căci generația nouă, lipsită de creşterea cuvenită, 
e mai înapoi decât cea veche” +). 

Ideea transmisiunii experiențelor dela o generaţie la alta 
e reluată şi în „Istoria critică universală”, în care Eliade 
încearcă, între altele, să înfățişeze pe scurt evoluția omenirii, 
reușind să-și completeze doctrina sa sociologică cu câteva idei noi. 

Omenirea se desvoltă ca şi individul, pe vârste. „Starea 
sălbaiecă sau de pădure cu meseria vânatului fu cel dintîi pas 
al copilăriei omului” 2). „Când animalele vânate îi cădeau în 
mână vii, sau prin luptă. ori alungare sau prin curse nu puteau 
decât să-i aducă mai mare mulţumire, căci se puteau conserva 
şi mânca la timp de lipsă. Sunt multe animale ce trăiesc şi 
umblă în turme. Când de acestea îi căzură în mână, averea 
lui se înmulți, provizia lui îi asigura nutrimentul pentru un 
timp mai îndelungat. Când văzu că din acestea unele se îm- 
blânzesc, se domesticesc, se pot conserva ca Şi fructele pentru 
timp de lipsă, mintea lui făcu niște paşi şi mai înainte în eco- 
nomie” 5). Hrana, îmbrăcămintea, locuinţa, armele corespunză- 
toare acestor stări au apărut și ele şi au îmbogăţit viaţa ome- 
nească și au mărit treptat siguranța omului. 

Dar ceea ce interesează direct istoria sociologiei, cu păsto- 
ritul apare, după Eliade, faza socială a omenirii, care la rândul 
e. a însemnat un imens progres. ,,Condiţia de păstor, deşi 
nomadă sau nestabilă, însă deveni mai blândă, mai sociabilă 
decât a vânătorului. Dacă împrejurul unei prade se adună nu 
numai oamenii, ci și fiarele, cu atât mai vârtos împrejurul 
unei turme; însoţirea de aci înainte nu mai fu trecătoare, ci 
dură îndelung ca și turma. Fiul nu-şi mai abandona părinții 
spre a alerga şi a se pierde după vânat, ca şi adesea în zilele 
noastre, unde își poate afla bine capului. Nutrimentul şi nece- 
sariile le afla lângă turmă. Părinţii rămaseră însoţiţi până la 
4) Echilibru intre antiteze, pg. 32. 


2) Istoria critică universală, vol. I. pg. 97. 
3) Op. cit. pg. 97. 

bătrâneţe de fii şi de fiii fiilor. Imprejurul turmei începură 
a se forma cele dintâi familii şi a cunoaşte primele sentimente 
paterne şi filiale mai presus de sentimentul animal. — Turmele 
și productele stabiliră nu numai familia, ci şi un fel de so- 
cietate, căci nevoia de a apăra vitele de fiare şi însuşi de 
oameni, făcu pe posesori a se însoţi mai mulți întru ajutor re- 
ciproc. Pe alocurea începură a se vedea astfel adunaţi la un 
loc, părin, copii, nepoți şi al doilea nepoți, cu ajutor de alţi 
oameni pe condițiuni de a fi gardiani şi servitori ai turmelor 
și de a se compărtăşi din foloasele lor. In starea aceasta se 
vede începutul semințiilor. Acum prin înmulţirea oamenilor la 
un loc fără a se mai abandona, orice idee, orice aflare, orice 
invenţie, folositoare spre ale traiului, nu mai fu pierdută, unul 
comunica altuia cele văzute şi aflate şi orice cugetare.— Spre a 
se înţelege, semnele limbajului se înmulţiră. In sânul seminţiei 
luară începutul artele de prima necesitate şi limba luă un ca- 
racter oricum mai uman +). 


Preocupările sociologice ale lui Eliade Rădulescu erau 
deci destul de înaintate. Sperăm că studiile lui D. Popovici 
asupra acestui gânditor român şi ediţia critică pe care o pregă- 
teşte, vor înlesni un studiu mai temeinic al sociologiei lui, cel 
al lui Scraba fiind astăzi neîndestulător. 

2. N. Bălcescu. Alt mare gânditor dintre revoluționarii 
dela 1848 care merită să fie amintit şi aici este Nicolae Băl- 
cescu. Preocupările lui de istorie socială îl apropie foarte mult 
de sociologie şi adâncind trecutul social al ţării noastre, opera 
lui cuprinde, în urma lui D. Cantemir, un sâmbure de socio- 
logic naţională, menit să crească treptat, de astă dată fără 
nici o întrerupere, şi să rodească pe deplin în zilele noastre. 

In „Cuvânt preliminar despre isvoarele istoriei române”, 
publicat în 1845 ca introducere la revista istorică „Magazinul 
istoric pentru Dacia” 2), Bălcescu arată că „istoria nu trebue 
să fie numai ca un şir de oarecare întâmplări politice sau mili- 
tare uscate, fără nici o culoare, fără nici un adevăr local; nu 
trebue să se ocupe numai de oarecare persoane privilegiate; dar 
să se arate poporul român cu instituţiile, ideile, sentimentele, 
obiceiurile lui, în deosebite veacuri” 3). Sociologia de azi se 


1) Istoria critică universală, vol. I. pg. 98—99. 

2) Intrebuinţăm : N. Bălcescu; Scrieri istorice. Ediţie comentată de P. 
P. Panaitescu (Col. Clasicii Români Comentaţi, cond. de N. Cartojan), Cra- 
iova, Scrisul Românesc (fără dată). 

3) Op. cit. pg. 24. 

ocupă şi ea de instituţii şi se adresează, pe lângă studiul! 
direct al realităţii, aceloraşi izvoare pe care le recomanda şi 
Bălcescu. El scrie: „storia noastră ca a tuturor naţiilor, se 
coprinde în cinci feluri de documente: întâi poesiile şi tradiţiile 
populare, al doilea legile şi actele oficiale, al treilea cronicile 
ce coprind fapte generale, al patrulea inscripţiile şi monu- 
mentele, al cincilea scrierile care zugrăvesc obiceiurile private” 1). 

Bălcescu nu se mulţumeşte cu o simplă enunţare de prin- 
cipii. El scrie „Despre starea socială a muncitorilor plugari în 
Principatele Române în deosebite timpuri” — articol „„publi- 
cat întâi în Magazinul istoric pentru Dacia, în 1846” — socotit 
de specialişti ca „primul studiu de istorie socială la noi”, 
(P. P. Panaitescu). Străbat în scrierea aceasta şi primele idei 
de sociologie rurală ale vremii. 

„Deosebirea ce se vede în starea muncitorilor plugari între 
mai multe popoare își are pricina în instituţiile ce cârmuesc 
proprietatea. Unele popoare au primit împărțirea pământului 
în proprietăţi private, în vreme ce altele au păstrat principiul că 
tot pământul este al statului... Mai mulți se învoesc a zice că 
pricina acestui deosebit obiceiu este că cele dintâi societăți s'au 
aşezat prin colonizaţie, în vreme ce cele de al doilea s'au 
format prin concuistă (cucerire). Împrejurările care deosebesc 
aceste două moduri de organizaţie socială sânt că coloniştii, 
ce se expatriază ca să dobândească pacea, libertatea sau buna 
stare materială, ce le lipseşte în locul lor de naştere, sânt agri- 
cultori și alcătuesc o adunare de familii sau asociaţii egale, 
care fireşte că împart pământul coprins în părți şi la toată 
familia, poate şi la tot insul se dă o parte. De simt oarecare 
împotrivire dela locuitorii acelui pământ, ei nu-i robesc, ci se 
mulţumesc numai a coprinde locul ce le trebue, trăind subt legile 
sale şi gata a primi de cetăţeni pe cei vechi locuitori. — Popoa- 
rele concherante (cuceritoare) însă, supuse fiind neapărat unui 
cap războinic îndrăzneţ şi învestit cu o putere nemărginită, sânt 
mai adesea străine agriculturii. Ele se mulțumesc mai bine a 
cere dela supușii lor productele pământului, decât a le dobândi 
prin înţelegerea și silințele lor. Despotismul dar, este sufletul 
concuistei, după cum egalitatea este sufletul colonizaţiei '?). 

În ce priveşte starea ţărănimii, Bălcescu crede că aceasta 
era la început slobodă şi stăpână de moşia ei, Dacia fiind 
ocupată prin colonizare. Cu vremea însă, mai ales din pricina 


1) Op. cit, pg. 25, 
2) Op. ct. pg. 118, 

deselor războaie şi a samavolniciei celor mari, puterea ţără- 
nimii a slăbit şi ea a căzut întro robie din ce în ce mai 
grea. Astfel s'a stins „egalitatea străbună de drepturi și de stare 
în ţările noastre”, şi s'a format „acea monstruozitate socială ca 
o ţară întreagă să robiască la vreo câţiva particulari. O aristo- 
crație de bani sau de stare, singurul fel de aristocrație ce a 
fost totdeauna în ţara noastră, se întocmi atunci” +). Bălcescu 
trage de aici concluzii istorice în favoarea democraţiei ?). 

3. lon Ghica. Cel mai apropiat de sociologia propriu zisă, 
prin preocupările sale de ştiinţe sociale (economie politică), 
din generaţia celor dela 1848 este Ion Ghica. Om învăţat și 
minte clară, opera lui de economist nu se putea mărgini la 
consideraţii tehnice sau la idei de strictă specialitate, încât 
trece adeseori în domeniul învecinat al sociologiei, în teorii şi 
exemplificări mai cuprinzătoare. 

Problema sociabilității omului, care preocupă și azi pe 
unii sociologi, i-a dat prilejul lui Ghica să scrie câteva pagini 
interesante de sociologie. 

„Progresul şi cuvilizaţiunea au de scop îndreptarea re- 
lelor şi îmbunătăţirea societăţilor omenești, iar nu desfiinţarea 
lor şi întoarcerea la omul sălbatic sau la omul naturii... A pre- 
tinde că în starea de natură ar exista o mai mare câtime de bine 
moral, decât în starea de civilizaţiune, este a nega înţelepciunea 
lui Dumnezeu, care a făcut pe om sociabil; a susține asemenea 
teorii, este a nega cea mai frumoasă din toate legile ordinului 
universal, legea perfectibilităţii” 3). 

„..-Sihaştrii... cari au trăit o viaţă de izolare completă s'au 
depărtat de lume şi şi-au impus-o ca o privațiune, ca un sacri- 
ficiu făcut lui Dumnezeu... Vieţile sfinţilor ne arată câtă vir- 
tute a trebuit să fie într'acei oameni ca să poată rezista priva- 
țiunilor ce-și impuneau şi tentaţiunii de a se întoarce în lume. 
Statistica închisorilor celulare, arătându-ne mulţimea cazurilor 
de alienaţiune mentală, ne dovedeşte cât este de anevoie omului 
de a trăi fără a comunica cu alţii, când nu este susținut de o 
ideie mai presus de gândirile ordinare. Aristot zicea că: omul 
ca să nu aibă lrebuință de societate, trebue să fie vită sau zeu”. 


1) Op. cit. pg. 124. 

2) Ideile din studiul acesta sunt reluate în broşura de propagandă 
„Question économique des  principautâs danubiennes“. tipărită anonim la 
Paris, la 1850, în care cere rezolvarea chestiunii ţărăneşti prin împroprie- 
tărirea ţăranilor (P. P. Panaitescu, pg. 18). 

3) Ion Ghıca : Scrieri, ed. îngrijită de P. V. Haneş, Buc. 1914. vol. I, 
ps. 122 şi urm. (O ediţie nouă, de Veverca). 

„Omul, o fiinţă de un ordin mai înalt decât toate cele ce 
există pe faţa pământului, trebuia neapărat să fie sociabil, fi- 
indică numai în contactul cu alţi oameni își poate mulţumi 
aspiraţiunile sufletului şi ale intelectului, căci numai în starea 
socială poate găsi sprijinul necesar la împlinirea trebuinţelor 
şi dorințelor sale, numai în vieaţa socială, în unirea a mai multor 
interese într'unul şi acelaş scop poate găsi puterea de a învinge 
piedicile şi greutăţile ce întâmpină din partea naturii şi a pre- 
judițielor; numai în vieaţa socială se poate lumina şi perfecționa. 
Prin schimbul ideilor sale cu acelea ale altor oameni îşi mă- 
reşte cercul cunoştinţelor; puterea fie căruia se adaugă şi se 
înmulțește cu puterile de acesaş natură ale celorlalți şi dobân- 
dește astfel ceeace putem numi lucrarea spiritului omenesc. lu- 
dustria şi meşteşugurile, artele, ştiinţele și literatura, aceste mari 
și frumoase producte ale intehgenții, cari suie pe om atât de sus 
în ordinul moral şi intelectual, sunt monumentele nedestructibile 
ridicate de lucrarea colectivă a spiritului şi a puterii omeneşti, 
adică a sociabilităţu” 1). 

Ghica urmăreşte solidaritatea omenească, expresie a socia- 
bilităţii, în amândouă sensurile: în timp (solidaritatea dintre ge- 
nerații) şi în spațiu (solidariiatea dintre popoare şi grupuri), 
fără de care progresul n'ar fi cu putinţă. 

„La lucrările secolilor trecuți vin de se adaogă descoperiri 
de adevăruri noi, peste cari secolii următori adaogă altele şi 
astfel omenirea se suie treptat pe toată ziua către perfectibilitate, 
îmbunătățindu-și necontenit starea materială, intelectuală şi mo- 
rală. Bufon zicea că omul ţine puterea sa dela societate, dânsa 
i-a perfecționat raţiunea, i-a exersat spiritul şi i-a înmulțit 
puterile” 2). 

„Omul nu poate trăi în izolare, fiindcă organismul său 
fizic şi intelectual îl pune în necesitate de a avea trebuință de 
ajutorul semenilor săi, nu numai a celora cari îl înconjoară, dar a 
celor de departe; lucrăm unii pentru alţii, fiindcă în starea socială! 
ne procurăm mulțumiri pe cari nu le-am putea dobândi prin noi 
înşine. Ca să ne convingem de acest adevăr, nu avem decât să 
considerăm ceeace mâncăm, ce bem şi ne îmbrăcăm într'un an, 
pentru a ne încredința că munca noastră proprie şi individuală 
au ne-ar putea procura acele obiecte nici cu o lucrare stăruitoare 
de mai multe secole” 3). 


1) Op, cit. vol. I. pg. 123—124. 
2) Op. cit. vol. I. pg. 124. 
3) Op. cit. vol. lil. pg. 125. 

Sociabilitatea este determinată de mai mulţi factori. „Omul 
naște sociabil şi este silit să fie sociabil; aceeaş necesitate sau 
o necesitate analoagă face şi pe alte animale a trăi în cârduri. 
Mai întâi îl îndeamnă instinctul de apărare ca să se poată păzi 
și apăra unul pe altul la caz de nevoie, omul fiind mult mai 
slab decât multe fiare sălbatice. Sociabilitatea, fie simţ, fie 
instinct, o găsim la multe alte animale, ceeace dovedeşte că au 
oarecare simpatie şi încredere unul într'altul, încredere care face 
să nască simţul de îndrăsneală sau curajul’ +). In altă parte, 
Ghica afirmă că „proprietatea a format societăţile, ca să o 
poată apăra” 2). 

Societăţile înseși sunt de mai multe feluri şi de grade 
deosebite de desvoltare. „Societatea este o zicere colectivă, 
conţine într'însa ideia de mai multe individe fără distincţiune de 
timp, de localitate, de seminţie şi de număr; adunarea a mai mul- 
tor familii, cari au interese morale şi materiale comune, formează 
o populaţiune; când acea aglomeraţiune a dobândit prin limbă, prin 
religie, prin obiceiuri şi prin aspiraţiuni un caracter propriu şi 
determinat, trece la starea de popor; popoarele prin desvoltarea 
literaturii, prin tradiţiuni istorice, prin creațiunea de instituţiuni 
şi prin apărarea unui teritoriu, ocupat de dânșii, dobândesc 
dreptul la o vieaţă proprie într'un teritoriu determinat şi bine 
apărat, constituie o naţiune şi formează un stat''5). 


Ion Ghica şi-a dat seama de interdependența fenomenelor 
sociale, de caracterul organic, totalitar, al societăţilor. „Intre 
bogat şi sărac există o legătură strânsă, căci unul este munca 
şi celălalt capitalul, şi când săracul suferă sau nu voeşte să 
lucreze, bogatul suferă, căci capitalul pierde din valoarea lui, 
rămânând în nelucrare; asemenea când capitalul scade, munca 
sufere; lucrarea regulată și activă a acestor două instrumente de 
producțiune, munca şi capitalul, înfiinţează creditul... Bogatul, 
când nu face el însuși binele, ca Humboldt și ca Lowrinson, 
contribue a forma acel public pentru care lucrează artistul și 
învățatul. Pentru bogat lucrează arhitectul, pictorul şi sculptorul, 
el adună frumuseţile vechi şi moderne ale artei şi ale meșteșu- 
gurilor, el îmbogățește galeriile şi colecţiunile, întreprinde că- 
lătorii,... o mulţime de întreprinderi care aduc cel mai mare 
folos societăţilor, nu se pot face decât cu bani; a trebuit să 


1) Op. cit, vol. 1V. pg. 185, 
2) Op, cit. vol. 1. pg, 141. 
3) Ghica, Scrieri, vol. 1. pg. 126—127. 

fie oameni bogaţi ca să se poată face corăbii şi aduce naviga- 
{unea și comerciul în starea în care le vedem la naţiunile cele 
civilizate; a trebuit oameni bogaţi ca să întreprinză ridicarea de 
fabrici, exploataţia de mine, drumuri de fier etc. Cele mai multe 
din lucrările şi din industriile de astăzi nu ar fi existat, dacă 
nu ar fi fost bogatul” +). Sau textul mult mai plin de intuiţii 
şi mai adânc ca înţelegere: „...industria manufacturală nu este 
numai un element de îmbogăţire şi de bună stare, dar este toto- 
dată şi un element de desvoltare intelectuală şi politică; este 
mantia în care se înfăşoară arta și ştiinţa, leagănul în care au 
crescut şi s'au desvoltat libertăţile şi drepturile omului. E.xer- 
sarea unei industrii cere dela acei care o practică cunoştinţe 
mai întinse, un spirit mai ager şi mai deştept, mai ornat, decât 
al acelor care ţin de coarnele plugului. Burghezia care este 
statul major al industriei manufacturale, a fost pretutindeni pă- 
zitorul libertăţii, precum plugăria a fost pavăza patriotismului. 
Industria aparţine oraşelor, precum plugăria aparține satelor. 
Dacă moravurile sunt mai simple şi mai curate la ţară, inteli- 
genţa este mai desvoltată la târg” 2). 

Pe lângă problemele înşirate, Ion Ghica a fost preocupat, 
chiar dacă nu le-a dat o desvoltare deosebită, de problema modei, 
a opiniei publice, a civilizației, a progresului etc., care, sub un 
aspect sau altul, interesează și sociologia din zilele noastre). 

4. Ion C. Brătianu. Cu lon Ghica şi lon C. Brătianu, pe 
care urmează să-l înfățişăm, sociologia paşoplistă de esență 
revoluționară se confundă treptat cu sociologia de guvernământ 
a partidului liberal, cuprinsă în numeroase scrieri până în zilele 
noastre). Trecerea la putere sărăceşte, cum se întâmplă de 
obiceiu, conţinutul sociologic al doctrinei, în favoarea ideilor 
politice cu aplicare imediată, a programului de guvernământ, 
a tacticei de partid şi a propagandei electorale. Evoluţia aceasta 
apare foarte limpede în opera lui Ion Brătianu. Dela studii so- 
ciale de întindere și profunzime ideologică, dela începutul carierii 


1) Scrieri, vol, 1. ps. 58—60. 

2) Scrieri, vol. 1l. ps. 208--209. Textul acesta îl face pe Eugen De- 
metrescu să admită că „Ion Ghica a cunoscut totuși și a fost chiar pătruns 
de valoarea şi sensul sociologic al achvităţii industriale” (Influența  şcoalei 
economice liberale în România în veacul al XIX-lea, Buc, 1935, pg. 113), 

3) Cf. şi N, Georgescu-Tustu: lon Ghica scriitorul, Acad, Rom. 1935, 

4) Cum nu ne propunem să istovim istoria sociologiei româneşti, ci 
numai să facem dovada că şi la noi există o sociologie mai veche decât cea 
recunoscută de obiceiu, lăsăm la o parte multe nume şi scrieri care ar me- 
rita cel puţin să fie amintite. Dintre doctrinarii liberali mai noi, un loc de 
cinste s'ar cuveni mai ales lui Vintilă Brăhanu. 

sale politice, trece spre discursuri parlamentare şi articole de 
ziar, cu caracter de politică pură!). Se înțelege, pentru noi 
sunt interesante numai cele dintâi. 

Ca şi Ghica, Brătianu este un om al veacului 19., de aceea 
gândirea sa oglindește cu fidelitate spiritul vremii: încrederea 
în ştiinţă şi educație, credința în ,perfectibilitate”, prețuirea 
valorilor „umanitare”: libertate, egalitate, fräțietate, și mai ales 
a valorilor economice capitaliste: industrie, comerț, tehnică. 

„Omul... este o ființă perfectibilă, fără sfârşit, de bună 
voe, prin „singura-i putere şi libera-i voință. Misiunea lui pe 
pămâni este a-şi desvolta facultățile morale, intelectuale ŞI fı- 
zice... Domeniul omului dar se întinde peste tot ce poate fi 
materie de gândit, de simţit şi de-o întrebuiniare materială. 
fără a putea fi mărginit decât de dreptul, deopotrivă cu al 
său, al seminilor săi. Însă cum omul ca să trăiască din viața 
intelectuală şi morală, trebue mai întâi să trăiască de viață 
fizică, materială, de aceea Dumnezeu a pus la dispoziţia fie- 
căruia... bogățiile fireşti ale pământului 2). 

„Viaţa oricărei societăţi este o desvoltare necontenită, o 
apropiere crescândă de perfecțiunea absolută. Progresul nu se 
opreşte decât când o putere străină dă societăţii o lovire sdrobi- 
toare, sau când se zămislesc în sânul ei chiar. unul din acele 
vicii, al cărui efect este de o potrivă cu paralizia în trupul 
omenesc, sau, în fine, când instituțiile nu mai pot ţine, cad în bä- 
trânețe. DDesvoltarea într'o societate se face prin progresul ști- 
inţelor, al artelor, prin îmbunătăţirea moravurilor, prin intro- 
ducerea dreptăţii, pătrunzând din ce în.ce mai mult în relaţiile 
politice, civile şi economice, şi chiar prin modificarea însuşi 
idealului, de care orice societate are neapărată trebuință” 3). 

De „perfectibilitatea” omului se leagă strâns „„,sociabilita- 
tea” lui. Decăvârşirea nu este cu putinţă decât prin societate. „Este 
în natura omului să trăiască în unire și tovărăşie strânsă cu 
semeni! săi, şi se simte împins la această viață comună, nu 
numa. de trebuinţele sale morale şi intelectuale, ci şi de în- 
lesnirea vieții materiale. Centrul comun de vieţuire când este 


, 1) Cf. Din scrierile şi cuvântările lui Jon Brătzanu 1821—1891 (Bucu- 
resci, 1903) şi Ion C. Brătianu Acte şi cuvântări publ. de N. Georgescu-Tistu 
(Aşezământul Cultural lon C. Brătianu, Buc. 1932). 

2) „Republică Română” (articol publ. în fruntea No. 1. din Republica 
Română, Paris, Noemvrie 1851 şi semnat de B. „în numele redacţiei“). După 
OP- „Din scrierile şi cuvântările lui Ion C. Brătianu” 1903 (cit), pg. 17. 

3) „Naţionalitatea” (articol publ. în „Republica Română” No. 2 
Bruxelles, 1853) după op. cit. pg. 43. 

compus de un element omogen, ale cărui raporturi sunt determi- 
nate prin nişte legi conforme unor principii, şi înfăţişează o 
unitate, un ce organic şi cu viaţă, atunci se numeşte o societate. 
Societatea dar este un centru neapărat pentru om, şi dela buna 
ei organizaţie depinde desvoltarea şi fericirea omului şi a ome- 
nirii întregi 1). 

Fiecare treaptă socială, reprezentată de un cerc social 
mai cuprinzător, ridică pe om spre perfecțiune. „În adevăr, 
omul suge la sânul maicii sale cea dintâi viaţă morală; pe ge- 
nunchi tatălui său primeşte întâia rază care îi luminează inteli- 
genţa, şi în cercul comunei învaţă a iubi pe semenii săi. În urmă, 
îl ia patra pe aripele ei, ca să-i arate un orizont despre care 
nici nu visase încă; îl face a simţi că bat în pieptul său inimile 
mai multor milioane de oameni, înţelege solidaritatea şi fräția, 
este gata a se jertfi, este sacrat cetăţean. În inima naţiunilor de 
aceeaşi familie, cercul fraților săi se lărgește, se simte mai tare 
decât Samson, viaţa devine pentru dânsul o armonie, totul creşte, 
totul se întinde, pluteşte în largul mării. Ginta îl inițiază, mai mult 
decât orice alt, în tainele vieţii generale. Făcându-i pipăite indivi- 
dualitâţile cele mari ale omenirii, îi arată că este o clasificație 
transcendentă, îl învaţă că omul nu este o anomalie pe pământ, 
ci coroana acestei lumi armonice. Tot ginta îl introduce în o- 
menire, şi omenirea, făcându-l să înțeleagă o lume morală lângă 
cea fizică, îi dă drumul în nesfârşit, şi astfel se suie până la 
Dumnezeu, sigur de aci înainte de nemurirea sa''2). În urma 
lui Brătianu, un gânditor şi profesor cu reputaţie ca Izoule! nu 
va avea în legătură cu societatea un limbaj mai puţin înflorit şi 
o atitudine mai puţin lirică. 

Societatea, după lon C. Bnătianu, nu este omogenă, ea 
cuprinde mai multe elemente orgamce, fără ca să-și piardă deci 
unitatea. „Societatea ca un ordin natural, are elementele sale 
proprii, care după noi sunt: Individul, familia, națiunea sau pa- 
tria, seminția, şi omenirea. Sunt naturale şi sunt singurele, fiindcă 
le găsim, mai mult sau mai puţin, oriunde este o societate de 
oameni, ba încă unele până la oarecare grad, le găsim chiar 
între dobitoace. Am zis că sunt singurele naturale fiindcă în 
orice societate s'a introdus o altă clasificaţie şi a predomnit, 
precum nobleţa, teocraţia etc. etc., aceea societate a fost o mon- 
struozitate şi nu a putut produce decât neprăsnicii. În socie- 


1) Art. „Republică Română” (cit) pg. 18, 
2) „Naţionaltatea” (cit.) pg. 61, 

tatea aceea însă unde temelia principală a fost o parte mai mică 
sau mai mare din aceste elemente, acolo omenirea sa mani- 
festat, mai muit sau mai puțin, în frumuseţea ei” +). 

Discuţia privitoare la fbrmele felurite ale omenirii, care 
mu pot fi suprimate fără a distruge însăși omenirea, îl duce pe 
Brătianu să citeze în sprijinul tezei sale știința socială şi să 
întrebuințeze chiar termenul de sociologie, probabil pentru prima 
oară într'o scriere românească (în articolul Naţionalitatea din 
„Republica Română” Nr. 2. Bruxelles, 1853), într'o vreme 
în care nici străinătatea nu-l consacrase încă definitiv. Reproducemi 
textul, pentru valoarea lui istorică. 

„Lupta între apărătorii privilegiului, ai exploatării unora 
de către ceilalți şi ai partizanilor egalităţii şi frăţiei, a împins 
spiritele eminente şi inimile generoase la un comunism unde 
individualitatea era suprimată şi societatea devenia o mânăstire 
care conducea lumea la nimicnicie. Tot astfel, lupta între partizanii 
sclaviei și aboliţionişti a condus pe oamenii progresului a vedea 
unitatea omenirii în distrucțiunea gintelor şi a naționalităților... 
Aboliţioniştii... se siliră a demonstra origina comună a tuturor 
oamenilor... Fără a mai intra în alte consideraţii, zic că, chiar 
de ar fi adevărat că genul omenesc întreg s'ar fi trăgând dintr'o 
singură pereche, tot n'aş vedea putinţa ca într'o zi toate gintele, 
familiile şi naţiunile să se topească într'o unitate deplină a 
speciei umane” 2). 

„Este adevărat că toată desbaterea era pe tărâmul Bise- 
ricei creştine. Științele încă nu erau destul de înaintate spre a 
demonstra prin mijloacele lor egaltatea și frăţia oamenilor, 
păstrându-le tot ce le este lor propriu”. 

„Sociologia n'avea încă nici numele chiar, nu se ştia că 
afară de origină, omenirea este una, nu numai în prezent, ci și în 
trecut şi viitor, adecă una în spirit ca şi în timp. Știința ne des- 
copere din ce în ce mai mult minunata armonie în nesfârșitul va- 
rietăților; ea legilimează tot ce este firesc în societate, şi lasă 
în domeniul istoriei tot ce este factice, arbitrar sau de învoială” 3). 
Deci Brătianu nu numai că aminteşte de sociologie, dar se fo- 
loseşte de rezultatele ei de atunci şi îi atribue ca sarcină să 
deosebească şi deci să legitimaza „tot ce e firesc în societate”, 
împotriva istoriei, care poate cuprinde şi elemente de altă natură. 


1) „Republică Română“ (cit.) pg. 18—19. 
2) Brătianu, op. cit. pg. 48. 
3) Idem., pg. 49. 

Sociologia apare deci ca ştiinţa naturală „a societăţii” și are 
menirea, ca şi la Auguste Comte, să îndrumeze raţional viaţa 
laolaltă a oamenilor +). 


Numărul revoluţionarilor de la 1848 care s'au ocupat cu 
probleme sociologice, precum şi al liberalilor, în tot decursul 
vremii, este mult mai mare. Cele înfăţişate constituesc însă o 
dovadă suficientă pentru afirmaţia noastră că printre izvoarele 
sociologiei româneşti trebuesc socotite şi ideologiile politice ale 
veacului 19., care au precedat sociologia de catedră și sociologia 
ca preocupare pur ştiinţifică. Textele pe care le vom reproduce 
din scrierile altor curente politice, vor demonstra acelaşi lucru. 


5. Ştefan Zeletin. Dar mai înainte de a trece la un alt 
curent sociologic, va trebui să însemnăm câteva cuvinte despre 
un sociolog liberal contemporan, care reprezintă în gândirea de 
după războiu, cu mijloace pur ştiinţifice, fără interese de partid 
(întrucât n'a fost membru al partidului liberal). aceeaşi poziţie 
ca şi pașoptismul şi vechii liberali. E vorba de Ştefan Zeletin, 
cel mai de seamă teoretician al evoluției burgheziei româneşti. 
Il trecem aici pentrucă opera sa, deşi cu totul desinteresată, are 
consecințe politice liberale și lămurește activitatea întreprinsă 
de aces! partid în tot decursul desvoltării pe care a avut-o. 

Lucrarea sociologică principală a lui Şt. Zeletin este „Bur- 
ghezia Română — Origina şi rolul ei istoric” — apărută în 
19252). Nu ne gândim să rezumăm această carte care este re- 
lativ nouă, de mare răspândire şi care, ca totalitate, priveşte 
mai mult istoria socială decât sociologia. Desprindem numai 
definiția termenilor, teoria generală și în special atitudinea lui 
ştiinţifică pe care o socotim capitală pentru studiile de sociologie. 

Burgheza este „clasa socială care se ocupă cu valori de 
schimb, adică cu mărfuri”. Ea „cuprinde o trinitate socială 
alcătuită din cei ce produc mărfurile, sau industriași; din cei ce 
le pur. în circulaţie, sau negustori; şi din cei ce ajută cu 


1) O cercetare a influenței (directă sau indirectă) pe care a trebuit 
s'o aibă Comte asupra lui Brătianu, ar fi foarte însemnată pentru înțelege- 
rea veacului 19. românesc. 

În ortee caz, faptul că Brătianu, cel mai de seamă om de stat liberal 
din România este probabil cel dintâiu care a primit ştiinţa nouă, sociologia, 
pare a fi o nouă dovadă de legătura pe care o susține Fr. Oppenheimer, 
K. Brinkmann şi mai ales H. Freyer, între apariţia societăţii burgheze şi 
originea sociologiei (Cf. T. Herseni: Elemente de Istoria Sociologiei, 1938, 
ediție de Universitate). 

2) Pentru biografia şi bibliografia lu: Zeletin, v. Cezar Papacostea : 


Ştefan Zeletin. Viaţa şi opera lui (în Revista de Filosofie, vol. XX) (Seria 
nouă Nr. 3, 1935), 

mijloace băneşti atât circulaţia, cât şi producţia, adică bancheri 
sau financiari. Cum toate aceste categorii sociale, prin însăşi 
funcţia lor ajung stăpânitoare de capitaluri, clasa burgheză poartă 
totdeauna şi numele de clasă capitalistă”. „Desvoltarea istorică 
nu cunoaşte numai o clasă burgheză, ci şi o societate burgheză, 
creată de această pătură socială după nevoile ei proprii... Astfel 
oriunde apare burghezia, şi cu ea schimbul, apare în mod neîn- 
lăturat şi corolarul acestwua: libertatea”. Caracteristica socie- 
tăţilor burgheze este „libertatea în toate formele de manifestare 
ale vieţii obşteşti”. De aceea partidele burgheze „şi-au luat 
numele de partide liberale, iar ideologia burgheză este cunoscută 
îndeobşte sub numele de liberalism” 1). 

„Burghezia străbate trei faze deosebite, după fazele de 
desvoltare ale capitalismului însuși. Am vorbit de o trinitate 
capitalistă alcătuită din capitalul comercial, capitalul industrial 
și capitalul financiar. In evoluția istorică înflorește mai întâi 
comerţul, apoi se desvoliă în mod mai anevoios industria, pe 
când capitalismul financiar își arată toată forța economică abia 
în vremeaenoastră. Fiecare din aceste forme succesive ale capi- 
talului dë şi un caracter deosebit clasei care-l mânueşte, şi prin 
aceasta întregei orânduiri sociale. Predominarea capitalismului 
comercial dă naştere fazei mercantiliste a burgheziei; predo- 
minarea capitalului industrial aduce era liberalismului, iar vremea 
noastră. în care capitalismul de bancă stă să absoarbă ambele 
forme de mai înainte ale capitalului, alcătueşte faza imperia- 
lismului” 2). 

Originalitatea lui St. Zeletin nu constă în definițiile a- 
cestea sau în schema de desvoltare a burgheziei, pe care le 
datoreşte gândiri economice şi sociologiei apusene, în deosebi 
lui W. Sombart3), ci în aplicarea riguroasă a lor în studiul 
burgheziei româneşti. 

„Cele trei faze de evoluţie a capitalismului — scrie Ze- 
letin — au însuşirile lor proprii, de aceea nu se poate înţelege 
desvoltarea uneia, după normele desvoltării alteia: fiecare trebue 
cercetată în sine, şi lămurită după caracterul ei deosebit. Dar 
tocmai aceasta e greşeala, care se face de obiceiu în studiul 
burgheziei, şi s'a făcut totdeauna în studiul burgheziei române... 
Sa încercat a se înțelege naşterea societății române moderne, 


1) Burghezia Română, Cultura Naţională, 1925, pg. 10—11. 
2) Op, cit. pg. 18, 
3) Cf. Der moderne Kapitalismus. 

care în chip firesc are un caracter mercaniilist, în analogie cu 
starea actuală a burgheziei europene, care a trecut de mult la 
faza liberală, pe alocurea la cea imperialistă”1). In lumina 
acestei concepții evoluția burgheziei române nu prezintă nimic 
nefiresc, monstruos sau unic, cum au susținut junimiștii (con- 
cepţia „formă fără fond”) sau socialiștii (teoria „neoiobăgiei”). 
„91 junimiştii şi Gherea — scrie Al. Claudian, cel mai bun 
cunoscător al lui Zeletin -— criticau ceea ce li se părea anormal 
în evoluția României... Această depăşire a atitudinii critice faţă 
de fenomenele sociale româneşti este opera lu Ştefan Zeletin 2). 
Dela critică, el a trecut la ştiinţă, la explicare. 


„Capitalismul român este o necesitate istorică — susţine 
Şt. Zeletin — el „purcede în chip necesar din economia bă- 
nească, pe care ne-a impus-o capitalismul apusean, şi revoluția 
social-politică, pe care el a pricinuit-o, constă în distrugerea 
vechei clase a nobilimii agrare şi întemeierea nouei clase capi- 
taliste. Cu prefacerea claselor stăpânitoare se prefac şi aşe- 
zămintele politice, sub care ele înţeleg să conducă ţara potrivit 
cu interesele lor” 3). „„Prefacerea vechiului regim agrar în re- 
gimul modern e un proces istoric natural, care însă îmbracă 
forme deosebite după condiţiile sociale, în care se îndeplineşte. 
Nici mizeria claselor rurale, în perioada aceasta de prefacere 
n'are nimic nefiresc... „„...Oriunde pătrunde invazia capitalistă, 
şi scoate țărănimea din starea ei socială străveche, urmarea, 
nemijlocită e mizeria largă a satelor. Odată cu trecerea ţăra- 
nului dela vechiul sistem de stăpânire a pământului la proprie- 
tatea individuală burgheză, se înfăptueşte şi o trecere dela 
viaţa rurală patriarhală la sărăcie şi foamete” 4). „Se înţelege 
deci că oriunde pătrunde capitalismul, şi începe procesul de 
disolvare a lumii vechi, el trebue să se aştepte la protestul 
păturii rurale: la răsvrătiri. Țărănimea română nu putea face, 
şi nu a făcut excepție” 5). „Din expunerea de mai sus reese, 
că revoluţia noastră agrară trebue privită şi cercetată ca orice 
fenomen natural: crizele agrare au fost o urmare necesară a 
desvoltării capitalismului sub formele lui inferioare, şi vor dis- 
părea iarăş în chip necesar, prin înaintarea capitalismului către 


1) Op, cit. pg. 24, 

2) Al. Claudian : Sociologia lui Ştefan Zeletin (în Revista de Filosofie, 
vol. XX. (Seria nouă) Nr, 3, 1935) pg. 266. 

3) Zeletin : Burghezia Română, ps. 74 şi 75. 

4) Op, cit. pg. 186. CE. şi pg. 200. 

5) Op. cit. pg. 202, 

stadiul superior al producţiei industriale. Politica noastră agrară 
nu are nici o parte de vină în deslănţuirea acestor crize, şi 
nu poate avea nici o parte de merit în vindecarea lor” +). 

Rolul istoric al burgheziei noastre a fost crearea Româ- 
niei moderne sau, cu vorbele lui Zeletin: „istoria nașterii Ro- 
mâniei moderne este istoria desvoltării capitalismului național” 2). 

Concepţia lui Zeletin a fost criticată, uneori aspru cri- 
ticată 5), dar meritul de netăgăduit al lui este atitudinea per- 
fect ştunţifică pe care o are în faţa fenomenelor sociale. În 
privinţa aceasta Zeletin se apropie de socialhsmul șhințific (nu 
politic). Zelatin însuşi a tăgăduit că ar fi marxist şi, privit în 
totalitatea operei lui, de sigur nu este. Filosofia lui se apropie 
de spiritualism şi idealism, este deci potrivnică materialismului; 
în politică s'a declarat neoliberal, deci potrivnic socialismului £). 
Totuşi în istoria socială şi în sociologie este înrudit cu mar- 
xismul, atât prin însemnătatea pe care o dă factorilor economici 
în cauzalitatea socială, cât şi prin credinţa întrun proces fatal 
al evoluţiei sociale. 

Făcând o critică a scrierilor sociologice ale lui C. Do- 
brogeani-Gherea, Zeletin fixează admirabil atitudinea ştiinţ- 
fică marxistă, pe care el însuşi o respectă în studiile sale de 
sociologie: 

„Care este, în adevăr, atitudinea socialismului ştiinţific 
faţă de societatea burgheză? Repetăm: a socialismului ştiinţific, 
nu a broşurilor de propagandă socialistă. Ca orice disciplină 
ştiinţifică, socialismul nu are vreun sentiment faţă de burghezie: 
el reprezintă sforțarea de a o înțelege. Deaceea: a) doctrina 
socialismului ştiinţific priveşte burghezia ca o fază necesară 
de evoluţie socială, având funcţia ei istorică definită; b) această 
atitudine specială decurge dintr'o atitudine generală faţă de evo- 
luţia socială: aceasta e privită ca un proces natural, având 
legile sale proprii, ce nu atârnă de voinţa noastră, ci se impun 
acesteia; c) procesul natural al evoluţiei sociale este lămurit, 
ca orice alt fenomen natural, prin spontaneitatea sa proprie, 
ca o desvoltare dela fond spre formă; dela structura economică 
spre așezămintele juridico-politice, care se altoesc pe această 
structură” 5). 

1) Pg. 244. 

2) Pg. 234. 

3) Ci. V N. Madgearu: Asrarianism, capitalism, imperialism, Bucu- 
regti, 1936. 


4) Cf. C. Papacostea, op. cit. pg. 213 şi pg. 223 şi urm. 
5) Op. cit. pg. 240—241. 

Citatul acesta dă măsura exactă a „marxismului din opera 
lui Zeletin. Marxismul său constă în atitudini pe care socia- 
lismul științific le împrumută dela ştiinţă (punctele a şi b) şi 
sunt deci anterioare acestuia, având doar meritul aplicării în 
studiul evoluţiei capitaliste, — şi în însemnătatea pe care o acordă 
structurii economice (punctul c), poziţia hotărît marxistă, dar 
nu numai marxistă. Atât și nimic mai mult. 

O altă faţă a activităţii sociologice a lui Ştefan Zeletin, 
străină de liberalism, dar remarcabilă și cu totul nouă la noi 
în ţară, o constitue încercările sale de sociologia cunoașterii 
sau de istoria socială a gândirii, din nenorocire întrerupte prin 
moartea sa timpurie. 

Între lucrările postume ale lui Zeletin, publicate de Re- 
vista de Filosofie în 1935, este şi un studiu intitulat: „Forme 
de gândire şi forme de societate”, deosebit de interesant pentru 
problema care ne preocupă. Întradevăr, Zeletin susţine în studiul 
acesta că „nașterea filosofiei este un reflex al condiţiilor so- 
ciale” și că „variaţia formelor de filosofie este reflexul variației 
condițiilor de viață socială” +). „Curentele de gândire sunt părți 
integrante ale vieţii sociale, de aceea ele trebue să aibă un 
caracter corespunzător. Societatea este un întreg organic, de 
aceea nu se poate ca felul de viaţă să fie orientat întrun fel 
şi felul de gândire în alt fel. Când totuş se întâmplă ca 
societatea să ajungă în contradicție cu ea însăș — adecă, ca 
felul de gândire să nege felul de viață — atunci sunt semne 
de reacțiune și descompunere” 2). 

Zeletin crede că „aici va trebui să înceapă rolul revo- 
luţionar al sociologiei. “Tânăra ştiinţă este chemată să arate 
variația succesivă a structurii sociale, şi potrivit cu aceasta, 
variaţia corespunzătoare a funcţiunii spiritului. Scurt, ea trebue 
să încetăţenească în ţinutul ştiinţelor spiritului ideea relativului 
istoric. lată de ce istoria gândirii şi istoria societăţii alcătuesc 
un tot: cea dintâi dă fapte, cea din urmă merge ceva mai adânc: 
ea descoperă cauze” 3). 

Cum vom vedea, această latură a activităţii sociologice a 
lui Zeletin este continuată de unul din foştii săi colaboratori, 
Alexandru Claudian, care a reușit să aplice metode sociologice 
în câteva din lucrările sale de istoria filosofiei şi care, probabil, 


1) Rev. de Filosofie, vol. XX. (Serie nouă) Nr. 3, pg. 274. 
2) Op. cit, pg. 286. 
3) Op. cit. pg. 292—293, 

va realiza pe deplin programul acesta gândit împreună cu Ştefan 
Zeletin. 


B. Sociologia conservatoristă. 


Paşoptismul a fost continuat, cum am văzut, de partidul 
liberal. Doctrina opusă acestora e cunoscută prin numele de 
junimism şi e reprezentată de partidul conservator. Nu ne inte- 
resează evoluţia partidului conservator și desmembrările lui, — 
în linii mari doctrina a rămas aceeaşi, aşa cum a fost formulată 
de junimişti. 

Junimismul nu trebue să se confunde întru toate cu socie- 
tatea „„Junimea” dela laşi, deşi e făurit și reprezentat mai 
ales de corducătorii acesteia 1). El este curentul mult mai ge- 
neral care a urmat ca o reacțiune faţă de introducerea şi 
izbânda ideilor paşoptiste, liberale 2). 

Reprezentanţii cei mai de seamă ai doctrinei junimiste 
sau ai sociologiei conservatoriste româneşti sunt P. P. Carp, 
Titu Maiorescu, C. Rădulescu-Motru şi pe plan etnopedago- 
gic S. Mehedinţi. 

1. P. P. Carp. Junimismul nu este o doctrină exact con- 
trară liberalismului, pentrucă admite reformele săvârşite în spi- 
ritul acestuia, dar cere un ritm mai domol, o evoluţie mai în- 
ceată, ca progresul să se facă în chip temeinic, nu prin imitație, 
ci prin asimilare. Junimismul apare deci mai mult ca o frână, 
ca o „conştiinţă critică” a liberalismului. Atitudinea aceasta e 
clar exprimată de Petre Carp, în încercarea pe care a făcut-o 
să lămurească înverşunarea dintre partidul conservator şi cel 


liberal: 


„Erà chestiunea de a se şti dacă se democratizează sau 


1) G. Ibrăileanu scrie: „Junimişti“ nu sunt toţi acei care au făcut 
parte din societatea literară din laşi sau din partidul politie cu acest nume 
şi dimpotrivă, mulţi care n'au făcut parte din gruparea literară sau politică 
sînt în realitate „junimişti“. Tot Ibrăileanu defineşte: „Junimismul” este, 
mai înainte de toate recomandarea de a se feri de importarea civilizaţiei 
sau, mai de grabă, recomandarea unei precauţiuni exagerate când e vorba 
de a importa această civilizaţie“ (Spiritul critic în Cultura Românească, ed. 
ll, laşi 1922 pg. 99. CE. şi lacob Negruzzi: Amintiri din „Junimea“ şi Gh. 
Panu : Amintiri dela „Junimea” din laşi, Buc. 1908. 

2) Junimismul e privit de E, Lovinescu ca „opera colectivă a unei 
generații tot atât de solidare în atitudinea ei, pe cât fusese şi generația 
dela 1848 prin reprezentanţii săi de căpetenie; junimismul reprezintă, deci, 
o replică necesară în ritmul evoluției noastre“ (Istoria civilizaţiei române 
moderne. Il. Forţele reacționare, Buc. 1925, pë. 128). 

ba Statul român. Din cauza aceasta a provenit învierşunarea, 
căci democratizarea n'are nimic a face cu principiile pur politice. 
Libertatea în Anglia a ajuns la o culme care poate nu există 
la noi; când vă veţi pune pe tărâmul social şi vă veţi întreba, 
dacă democratizarea este realizată în Anglia, veți fi nevoiţi a 
răspunde că nu. De acolo provine că, deşi în aparenţă aceste 
două partide pe tărâmul abstract politic au aceleași idei, însă 
pe tărâmul aplicării ne aflăm faţă cu o profundă divergență 
care a exislat, şi astăzi a venit momentul să ne întrebăm dacă 
acea profundă divergență poate să existe cum a existat până 
astăzi? Cred că nu. Toţi conservatorii serioşi trebuiau să con- 
simtă la faptul împlinit, trebuiau să admită revoluțiunea socială, 
democratizarea societății noastre, ca un ce irevocabil, — şi 
lupta nu mai poate avea loc decât în privirea mijloacelor ce 
trebue să întrebuințăm ca să micşorăm pe cât se poate relele, 
rezultate ce sporesc din modul defectuos cum această de-nocra- 
tizare a fost făptuită. A fost o nenorocire la noi că de.nocra- 
tizarea s'a făcut de sus în jos, iar nu de jos în sus...” +). 

P. P. Carp a fost un luptător politic, nu un gânditor, de 
aceea. cu toată vasta lui cultură, ideile reprezentate de el 
sunt foarte puţin închegate. Opera de sistematizare au făcut-o 
profesorii Titu Maiorescu şi Rădulescu-Motru. Prin aceştia 
ideile politice ale conservatorismului românesc devin teorie so- 
ciologică 2). 

2. Titu Maiorescu. Studiul cel mai de seamă al lui Titu 
Maiorescu în această privinţă, poartă titlul, renumit în istoria 
vremii: „În conira direcţiei de astăzi în cultura română” (1868) 
apărut şi în „„Criticele” sale 3). 

„„Cufundată până la începutul secolului XIX în barbaria 
orientală, — scrie Maiorescu — societatea română pe la 1820 
începu a se trezi din letargia ei, apucată poate de abia atunci 
de mişcarea contagioasă, prin care ideile revoluţiunii franceze 
au străbătut până în extremităţile geografice ale Europei. Atrasă 
de lumină, junimea noastră întreprinse acea emigrare extraor- 
dinară spre fântânile ştiinţei din Franţa şi Germania, care până 
astăzi a mers tot crescând şi care a dat mai ales României libere 
o parte din lustrul societăţilor străine. Din nenorocire numai 


1) P. P, Carp: Discursuri vol. I. 1868—1888. Buc, Socec, 1907, pg. 
260—261 (sublinierile noastre), 

2) Precum datorită profesorului S, Mehedinţi, ele devin teorie etnope- 
dagogică şi etnologică. 

3) Critice 1866—1907. vol, I. (Intrebuinţăm ed. Socec, Buc. 1926), 

lustrul din afară. Căci, nepregătiți, precum erau şi sânt, tinerii 
noştri, uimiţi de fenomenele măreţe ale culturei moderne, ei 
se pătrunseră numai de efecte, dar nu pătrunseră până la cauză, 
văzură numai formele de deasupra ale civilizaţiunii, dar nu între- 
văzură fundamentele istorice mai adânci, care au produs cu 
necesitate acele forme şi fără a căror preexistenţă ele nici nu 
ar fi putut exista. Şi astfel mărginiţi într'o superficialitate fatală, 
cu mintea și cu inima aprinse de un foc prea uşor, tinerii români 
se întorceau şi se întorc în patria lor cu hotărîrea de a imita 
şi a reproduce aparențele culturii apusene, cu încrederea, că în 
modul cel mai grăbit vor realiza îndată literatura, ştiinţa, arta- 
frumoasă şi mai întâi de toate libertatea într'un stat modern” 1). 

Astfel s'a ajuns la teoria junimistă a imitării „formelor 
fără fond”, a civilizaţiei de suprafaţă, care n'are nimic a face 
cu adevărata civilizație. Transformările reale ale societăților 
şi civilizațiilor nu se fac prin salturi, ci printr'o evoluție lentă, 
în care apare întâi nevoia, sensul, munca, ideile, sacrificiile şi 
pe urmă formele, ca simple expresii ale celor dintâi, ca haine 
care le îmbracă. Drumul invers este nu numai ineficace, dar 
de-a-dreptul distrugător de civilizaţie 2). 

3. C. Rădulescu-Motru. C. Rădulescu-Motru închină a- 
cestei probleme o carte întreagă: „Cultura Română şi Politi- 
cianismul” 3), şi va reveni asupra ei în multe din scrierile 
ulterioare £). 

„Prin politicianism — scrie C. Rădulescu-Motru — în- 
țelegem un gen de activitate politică, — sau mai bine zis, o 
practicare meșteșugită a drepturilor politice, — prin care câţiva 
dintre cetățenii unui Stat, tind şi uneori reuşesc să transforme 
instituţiile şi serviciile publice, din mijloace pentru realizarea 
binelui public, cum ele ar trebui să fie, în mijloace pentru 
realizarea intereselor personale” 5). 

„„Politicianismul poate avea o dublă origină; el este produs, 
sau dintr'o degenerare a adevăratei politici, — politică înţe- 
leasă şi cinstit practicată altă dată; — sau dintro nepotrivire 


1) Titu Masorescu : Critice. vol. I. pg. 155—156. 

2) Cf. şi T. Marorescu: Discursuri parlamentare cu priviri asupra 
desvoltării politice a României sub Domnia lui Carol I. (2 vol, Socec, Buc. 
1897), 

3) Intrebuinţăm ed. III-a, Buc. Socec, 1904. 

4) De pildă: Vocaţia (Buc. 1932) sau Românismul (Buc. 1936). C£. şi. 
Concepţia conservatoare şi progresul (în Doctrinele Partidelor Politice, ed. 
de I. S. R, Buc.). 

5) Cultura Românească şi Politicianismul, pg. III. 

între mecanismul vieții politice şi fondul sufletesc al poporului 
chemat să-l practice”. Cazul al doilea se ivește la popoarele 
tinere și însemnează o primejdie de moarte pentru desvoltarea 
lor. „Politicianul este purtătorul spoielii de civilizaţie, şi prin 
aceasta disolvantul cel mai puternic pentru unitatea vieţii na- 
tionale a popoarelor tinere...” +). 

Primejdia aceasta a ameninţat şi soarta României. De 
aceea C. Rădulescu-Motru scrie despre „boala de care a su- 
ferit societatea română în ultima jumătate a secolului al XIX- 
lea” şi descrie fazele acestei boli, asemenea bolilor organice. 
„O perioadă de infiltrare a fost aceea în care toate influenţele 
streine, pretinse civilizatoare, au pătruns în corpul nostru social; 
o perioadă de culminare, când s'au copiat pe întrecute legile 
şi instituțiunile de aiurea; o perioadă de descreştere, aceea în 
care ne aflăm '2). 

C. Rădulescu-Motru, gânditor cu o vastă cultură psiho- 
logică şi sociologică, nu se mulţumeşte cu enunţarea faptelor, 
ci încearcă o explicare a lor, în cadrul unei teorii generale a 
culturii. 

„Cultura este o condiţiune indispensabilă pentru desvoltarea 
popoarelo: ieşite din starea de barbarie. În cultură se oglindeşte 
finalitatea conştiinţei sociale; prin ea faptele omeneşti dobândesc 
un înțeles mai înalt, devin istorice. Poporul fără cultură n'are 
istorie, fiindcă n'are un criteriu care să stabilească valoarea 
evenimentelor petrecute” 5). Culturile sunt expresii ale popoa- 
relor. „Cultura adevărată, prin mijlocirea căreia un popor se 
ridică şi prosperă, se presintă totdeauna ca o individualitate 
puternică. În ea găsim rezumate toate însuşirile caracteristice 
ale societăţii, toate creaţiunile mari şi originale ieșite din sufle- 
tul acesteia” 4). Nu toate popoarele ajung însă la o cultură 
desăvârşită. Unele rămân în barbarie, altele se ridică la o stare 
de semi-cultură, în sfârşit altele, „cele nenorocite, s'au sleit, 
până la dispariţiune, într'o stare de cultură falsă, de pseudo 


Pseudocultura se caracterizează prin lipsa de legătură a 
elementelor care o compun, prin discordanțe sau contradicții 
lăuntrice, prin lipsa de adâncime şi originalitate. Pseudoculturile 
nu sunt expresia originalității unui popor, ele nu formează indi- 

1) Op. cit. pg. IV. (sublinierea noastră). 

2) Op. cit. pg. 5. 


3) Op. cit. pg. 5, 
4) Op. cit. pg. 8. 

vidualităţi, c: sunt opere de imitație şi spoială. Dimpotrivă, 
semicultura dă impresia unei realități nedesăvârşite, care rămâne 
însă o putinţă şi un drum spre cultura adevărată, ceea ce îi 
dă un caracter de netăgăduită sănătate. 

Poporul român, dacă na avut o cultură desăvârşită, a 
avut totuşi o semicultură. „Starea de semicultură durează până 
la începutul secolului al XIX-lea. După această dată urmează 
o perioadă de trăgănire, în care crâmpeiele vechii noastre cul- 
turi încearcă în zadar să covârşească influenţele noi. Această 
perioadă se încheie de odată cu prima jumătate a secolului 
al XIX-lea. Ultima generațiune formată la şcoala culturii stră- 
moşeşti este aceea care realizează în 1859 actul eroic al Unirii. 
Cu dispariția acestei generaţiuni se taie şi firul de continuitate 
al culturii române”. 

„De aici înainte sufletul poporului nostru se înstrăinează 
de trecutul său. Procesul de întregire a conştiinţei naţionale, 
proces urmărit de atâtea secole, dar neisbândit, este terminat 
cu proclamaţiuni politice fictive şi mincinoase” +). 

„Cultura există numai întru atât, întrucât este actuală în 
sufletul omenesc” 2) — „de aceea comit o greșeală de jude- 
cată aceia, cari cred că se poate împrumuta o cultură, fără 
a se pregăti din vreme dispoziţiunile sufleteşti ale societăţii. 
Cultura nu rezidă în obiectele externe și materiale..., ci în 
forţa internă care le-a produs... Bunurile culturale sunt însăși 
dispozițiunile actuale ale sufletului unei generaţiuni. O socie- 
tate devine cultă din momentul ce membrii săi se bucură de 
anumite funcțiuni sufleteşti, şi întrețin conştient în practica vieţii 
lor anumite deprinderi intelectuale şi morale” 3). 

Lucrurile acestea se înţeleg mai bine dacă se ţine seamă 
de deosebirea. dintre cultură şi civilizaţie. „Pentru ca un popor 
să fie apt de cultură, se cere ca el să fie apt de o personalitate. 
Se cere ca între conștiinţele membrilor săi să se stabilească o 
unitate sufletească...; pe această unitate a conştiinţei sociale 
se bazează apoi creaţiunile în artă, în știință, în religiune, în 
tehnică... Popoarele care ajung la această unitate de conştiinţă, 
au o cultură; iar cele cari nu ajung, pot avea cel mult o 
civilizațiune”. 

„Caracterul distinctiv între cultură şi civilizațiune stă în 
aceea, că una, cultura, pătrunde adânc firea poporului, pe când 


1) Op. cit. pg. 18, 
2) Op. cit. pg, 29. 
3) Op. cit. pg. 31—32. 

civilizațiunea stă numai la suprafaţă”. Popoarele culte au o 
viaţă spirituală potrivită individualităţii lor. „Popoarele menite 
a avea numai o civilizațiune, sânt lipsite de această individua- 
litate; ele n'au în mijlocul activităţii lor acel germene unificator, 
care să le ducă la o unitate sufletească” +). 

„Civilizaţiunea ...se poate dobândi prin imitaţiune”, pe 
când „cultura de împrumut nu există; ea trebue să isvorască 
din miezul personalităţii noastre. Din spontaneitatea inimii şi 
a minţii noastre trebuesc să se producă valorile morale și reli- 
gioase, iubirea de adevăr şi plăcerea de a crea; iar darul de 
imitațiune oricât de folositor ar fı el, nu ne poate înlocui 
acest isvor lăuntric al sufletului nostru” 2). 

România a împrumutat o civilizație, dar „cultura ro- 
mână a rămas aceiaşi”. „Sub aparenţa sclipitoare a civilizaţiunii 
externe trăeşte mai departe în poporul nostru acelaş suflet 
din trecut”, „suflet de păstor şi plugar” 3). 

Insemnătatea profesorului C. Rădulescu-Motru pentru so- 
ciologia românească este mult mai mare decât o pot reda cele 
câteva citate. Întreaga sa operă filosofică, psihologică, peda- 
gogică şi politică, e străbătută de un spirit conştient sociologic. 
De aceea nu trebue socotit numai printre sociologii conserva- 
torişii, printre cei care au făcut sociologie din nevoi politice, 
şi locul său este deopotrivă printre cei care au făcut socio- 
logie din interes de specialitate, ca preocupare ştiinţifică, desin- 
teresată. Schiţăm în câteva cuvinte şi latura aceasta a gân- 
dirii sale. 

Intr'una din primele scrieri ştiinţifice, C. Rădulescu-Motru 
stabileşte „pe buza rezultatelor filosofiei contemporane” (de 
atunci), drept un principiu general că „nu există manifestare 
a sufletului, care reprezentând o valoare, să nu fie în acelaş 
timp datorită în mare parte factorilor social"). „Omul ab- 
solut izolat” — susţine mai departe — „nar avea nici chiar 
ceeace numim experienţă, pentrucă nar avea putinţa de a-şi 
fixa într'un mod oarecare impresiunile sale subiective pentru a 
avea continuitatea necesară oricărei experiențe. Omul absolut 
izolat n'ar ajunge nici cel puţin la conștiința personalităţii sale, 


1) Op. cit, pg 64—65. 

2) Pg. 67. 

3) Pg 175—176. Cf. pt sociologia conservatoare şi Al. Marghiloman : 
Doctrina conservatoare (in Doctrinele Partidelor Politice. ed. de I S. R. 
Buc.). „Doctrina conservatoare nu admite că progresul real poate veni prin 
salturi”. De aceea ea sa întemeiază pe tradiție şi pe realitate (ps. 112). 

4) Problemele Psihologie, 1898. 

necum la conştiinţa unei experienţe personale. El nu şi-ar şti 
corecta iluziunile şi nici rezuma în cuvinte cele văzute. Auzul 
pentru el ar fi cel mai puţin util, căci n'ar avea tovarăşi cu 
cari să comunice. Pentru un asemenea om n'ar exista probabil 
decât viaţa actuală aşa cum o cunosc animalele. Valorile ştiin- 
țifice, estetice, morale, religioase, economice nu există decât 
ca rezultate ale vieţii sociale”. Pentru a încheia în termeni 
întâlniți de obiceiu numai în lucrările sociologice de specialitate, 
că „singura creatoare de valori reale nu poate fi decât socie- 
tatea, pentrucă ea singură există”. 

Viaţa socială — afirmă C. Rădulescu-Motru în altă lu- 
crare 1), — este mai mult decât un mediu extern. Ea este 
pentru indivizii care trăiesc în ea, adică pentru oameni, un 
„transformator şi un fundament în acelaş timp”. Un transfor- 
mator, fiindcă prin viaţa socială viaţa individuală îşi schimbă 
orientarea şi caracterele; un fundament, fiindcă prin manifes- 
tările sale sociale, viaţa individuală are o continuitate în con- 
ştiinţa, generaţiilor care se succed. ‚Viața socială nu se alătură 
vieţii psihice individuale, ci o pătrunde pe aceasta din urmă, 
în aşa fel că aproape- o transformă cu totul. Aceea ce în viaţa, 
animalului este o excepţiune, în viaţa omului devine o regulă”. 
E vorba de atenţie, imitație, comunicare şi cooperare. 

În sfârşit, viaţa socială aduce transformarea activităţii indi- 
vidului în activitate instituțională sau culturală, adică în acti- 
vitate care trăieşte desprinsă de individ în cursul generațiilor 
omeneşti. Sufletul individual devine spirit obiectiv. 


C. Sociologia socialistă. 


Dacă am găsit idei sociologice în scrierile ideologilor libe- 
rali şi conservatori, cu atât mai mult trebue să găsim în scrierile 
socialiste. Deosebirea e că socialismul în România, deşi -destul 
de vechiu, na avut nici succes, nici mare desvoltare. Faţă 
de cele două curente amintite, care au stăpânit viața publică 
românească peste o jumătate de veac, socialismul este aproape 
inexistent. Afară de C. Dobrogeanu- Gherea, aproape nici un 
docirinar socialist din România nu s'a ridicat până la treapta 
unei gândiri ştiinţifice, încât să merite a fi amintit într'o istorie 


a sociologiei. I. Nădejde, V. Morţun, I. Moscovici, G. Gri- 


1) Curs de psihologie, 1923, ps. 322 şi urm, 

gorovici, Rădăceanu etc., ca să înşirăm câteva nume de lup- 
tători socialişti, nu sunt oameni de ştiinţă în înţelesul că ar 
fi îmbogăţit prin idei originale gândirea socială științifică. Ei 
se mulțumeau să reproducă şi uneori să adapteze ideile socio- 
logice marxiste la împrejurările dela noi, fără preocupări ştiin- 
țifice personale +). De sigur nu este acelaşi lucru cu atitudinea 
şi ideile lor politice?), dar acestea nu ne interesează aici. 

1. Theodor Diamant. Pentru vechimea preocupărilor so- 
cialiste din România, deşi ideile lui sociologice sunt fără în- 
semnătate, trebue amintit Theodor Diamant, adept al lui Fou- 
rier şi unul dintre cei dintâi care a aplicat doctrina acestuia, 
organizând un falanster tocmai în România din prima jumătate 
a veacului al 19. 

Ion Ghica scrie despre el: „Era un om de frunte, inte- 
ligent, muncitor, stăruitor şi plin de devotament” 3). A făcut 
studn la Minich, sa dus apoi la Paris, unde avea mulți 
prieteni din ţară. „In urma revoluţiunii franceze dela 1830, 
ideile de inovaţiuni sociale luaseră un avânt aşa de mare, încât 
cuprinseră toate spiritele, şi tinerimea de pe atunci se aruncase 
mai toată în vârtejul reformelor celor mai extravagante şi mai 
chimerice. Prietenii şi camarazii pe cari i-a găsit la Paris: 
Iancu Vlădoianu, Costică Brăiloiu, lancu Bălăceanu, Niculache 
Niculescu, Barbu Katargiu, Stavrache Niculescu şi alţii, erau 
pe atunci, care mai mult, care mai puţin, adepţi ai saintsimo- 
nismului și încetul cu încetul s'a pomenit şi el distras dela 
învăţătură şi învăluit în cercul ideilor comuniste, cu deosebirea 
că fiind dotat cu un temperament entuziast, când îmbrățișa o 
ideie, o strângea cu toată căldura tinereţii şi se consacra ei 
cu trupul şi cu sufletul”. Enfantin, unul din fruntașii saint- 
simonieni, l-a prețuit foarte mult. Prin Considérant cunoaște 
însă pe. Fourier şi „se pomeneşte falansterian, de o mie de 
ori mai fanatic decât fusese pentru sistemul lui Saint-Simon”. 
Mai departe: „Fourier a murit fără a-şi vedea visul cu ochii, 
nu sa învrednicit să ridice cel mai mic falanster... Diamant 
însă s'a întors în țară, bine hotărît a persista în acele idei... 
Tânărul Manolache Bălăceanu... care devenise unul din adepţii 


1) CE. „Doctrinele Partidelor Politice” şi „Noua Constituţie a României“ 
editate de 1. S. R. 

2) V. atitudinea de mare onestitate intelectuală şi mult bun simţ ro- 
mânesc a lui G. Gngorovici din „Constituţia sovietică şi constituția demo- 
eratică” din vol. Noua constituție a României (Cit.). 

3) Vezi I. Ghuca: Scrieri, vol. III. (Scrisori către V. Alexandri). Ed 
îngrijită de P. V. Haneş (1914). 

cei mai înfocaţi ai fourierismului... a consacrat moșia sa din 
Prahova, numită Scăeni, pentru înfiinţarea unui falanster... Gu- 
vernul temându-se ca să nu se înrădăcineze credinţele comuniste 
în ţară... n ordonat împrăștierea seriilor şi grupelor şi trimi- 
terea în exil a şefilor Manolache Bălăceanu şi Diamant”. 

Un biograf recent, D. Popovici, corectează câteva din 
informaţule lui Ion Ghica despre Diamant şi reconstitue pe 
baze de documente, experienţa fourieristă dela Scăeni (din 1836) 
şi då suficiente date bio-bibliografice despre personagiul ciudat 
care este probabil primul socialist român!). Pentru istoria so- 
ciologiei româneşii însemnătatea lui Diamant nu trece însă de 
faptul însuşi că a venit în ţară cu idei socialiste utopice. El 
indică un început, care nu va lua o formă științifică decât 
mai târziu, datorită marxismului. 

2. C. Dobrogeanu-Gherea. Cel mai de seamă reprezentant 
al ideilor marxiste sau a aşa zisului „socialism ştiinţific” din 
România esie © Dobrogeanu-Gherea. ideile lui sociologice — 
de sociologie săvârşită în chip conştient — merită să fie înfă- 
țişate, cel puţin pe scurt. 

Lucrarea socială principală şi cea mai originală a lui 
Gherea este Neoiobăgia, cu subtitlul caracteristic „Studiu eco- 
nomico-sociologic al problemei noastre agrare” 2). 

Gherea porneşte, ca şi conservatorii, dela „dezacordul... 
dintre instituțiile noastre civilizate, dintre legile noastre occiden- 
tale şi realitatea vieţii, în bună parte orientală şi semi feudală” 3), 
ca să ajungă, se înțelege, la concluzii cu totul diferite. 

Evoluţia socială nu se face la întâmplare „Progresul 
producției, schimbului și împäărțirei produselor, precum şi divi- 
ziunea muncii, — cooperația sub toate formele, — mărirea 
populaţiei şi a densităţii ei, acești factori constituesc forţele cari, 
în profunzimea organismului scoial, influențându-se și stimu- 
lându-se una pe alta, lucrând fiezare în parte şi toate împreună, 
prin relațiile şi lupta de grupări şi clase sociale, fac ca socie- 
tatea să se desvolte şi să evolueze, transformându-se treptat 
dintr'o epocă şi treaptă de desvoltare, în altă epocă şi altă 
treaptă, mai înaltă” £). La baza liberalismului stå burghezia, 
care îşi creează instituţii conforme cu interesele ei de clasă. 


1) D. Popovici: „Santa Cetare* Între utopie ṣi poezie. (Inst. de Ist. h- 
terară şi folclor, condus de D, Caracostea) Buc, 1935, 

2) Buc, Socec, 1910, 

3) Neoiobăgia, pg. 9 

4) Neoiobăgia, pg. 14 

Organizarea socială, politică şi juridică se desvoltă „din, prin 
şi alături de desvoltarea economico-materială”. 

„Ín ţara noastră nu numai că nam avut o desvoltare 
organică-socială, din care să fi rezultat necesarmente institu- 
tile occidentale ce am introdus, dar n'am avut nici împrejurări, 
nici condiții sociale, fie obiective, fie subiective... pentru intro- 
ducerea lor” t), — adică „nici forţele economice cari să nece- 
siteze o asemenea transformare, nici clasele producătoare, nu- 
'meroase şi importante, cari s'o reclame” ?). "Totuşi fenomenul 
sa produs şi el trebue să aibă o explicaţie. 

Gherea explică: „Epoca istorică capitalistă... necesitează 
transformarea țărilor înapoiate în ţări liberalo-burgheze” 5). Sau: 
„O societate înapoiată, intrând în relaţii cu capitalismul occi- 
dental, acesta îi modifică procesul de viață socială, îi revolu- 
ționează toate raporturile economico-sociale şi morale, îi pro- 
duce adânci modificări culturale: toate acestea nu numai justi- 
fică, dar necesitează inshtuţii liberalo-burgheze, după cum le 
necesitează şi propăşirea ulterioară a acelei societăți” +). 

„Dar odată introduse institupile liberalo-burgheze... tre- 
buia să se stabilească o concordanţă între ele şi relapile de 
producție şi de organizare a ei’). Această concordanță nu 
sa făcut. 

„Situaţia economico-socială creiată ţării” prin reforma a- 
grară dm 1864 — n'a fost cea pe care o cereau instituţiile 
liberale. Ea a menţinut sub o altă formă, cea burgheză, vechea 
iobăgie şi a dus deci la neoiobăgie. Instituţiile politico-sociale 
burgheze stau alături de relaţiile de producere semifeudale, cu 
toate că ele sunt „profund antagonice, se exclud una pe alta”. 
„Pe baza unei asemenea monstruozităh trăim noi de o jumătate 
de veac; întrânsa îşi au originea multe, profunde şi dureroase 
anomalii, nu numai din viața economico-socială a satelor noastre, 
dar şi din viața lor morală şi culturală; şi tot întrânsa îşi au 
originea multe şi însemnate anomalii dureroase din viaţa ţării 
întregi” 6). Căci Gherea, ca toți marxiştii, este un integralist. 
„O societate nu e un agregat confuz, ci un organism social; 
deci nu se poate ca viaţa anormală dintr'o parte esenţială a 


1) Op. cit. pg 27. 

2) Op, cit. pg. 28-29. 
3) Pg. 34 

4) Pp. 39 

5) Pg, 44. 

6) Pg. 68. 

organismului, cum sânt raporturile agrare, să nu influențeze 
întreaga viață a întregului organism” +). 

Neoiobägia este după Gherea „o întocmire economico- şi 
politico-socială agrară particulară țării noastre şi care consistă 
din patru termeni: 

„Raporturi de producție în bună parte iobăgiste, feudale; 

„O stare de drept liberalo-burgheză, prefăcută în iluzie 
şi minciună, lăsând pe ţăran la discreţia stăpânului; 

„O legislaţie tutelară care decretează inalienabilitatea pä- 
mânturilor ţărăneşti şi reglementează raporturile dintre stăpâni 
şi muncitori, raporturi izvorite din cei doi termeni de mai sus; 

„In sfârşit, insuficienţa pământului aşa zisului mic pro- 
prietar ţăran şi pentru munca şi întreținerea familiei sale, fapt 
care-l sileşte să devină vasal al marei proprietăți”. 

„Această întocmire ibridă şi absurdă, această neoiobăgie, 
constitue problema agrară specifică ţării noastre” (la 1910) 
şi singura soluţie pe care o propune Gherea era desfiinţarea 
ei totală?). 

In altă parte Gherea încearcă să generalizeze cazul Ro- 
mâniei şi stabilește o nouă „lege? de evoluţie a capitalismului, 
apropiindu-se în chip ciudat de junimism, adică de „„reacţionari” 
„În ţările înaintate capitaliste, formele sociale urmează fondului 
social; în ţările înapoiate, fondul social e acela care urmează 
formelor sociale” 3). 

Gherea formulează clar şi sociologia generală a marxis- 
mului: 

„„Socialdemocratul marxist, în virtutea concepţiei sale so- 
ciale însăşi și a metodei sale de cercetare, nu e un inventator 
de forme de convieţuire şi evoluţie socială. Evoluţia socie- 
tăților se face în virtutea unor legi, cari rezultă din întreg 
complexul vieţii sociale — din istoria omenirii — şi dintr'un 
întreg complex de condiţii naturale, în cari se desvoltă omul 
şi societatea. Socialdemocratul marxist cercetează aceste legi 
şi din această cercetare se domireşte asupra evoluţiei societăţilor 
moderne... Unul din caracterele esenţiale ale evoluţiei formelor 
de convieţuire socială consistă şi în faptul că aceste forme sn 
desvoltă pas cu pas, una din alta, astfel că o formă socială 
şi o epocă istorică pregăteşte condiţiunile de existenţă nece- 


1) Pg. 357. 
.2) Neoiobăgia, pg. 369—371. 
3) După Stefan Zeletin: Burghezia română, pg. 28—29. 

sare epocei următoare şi, după cum, spre pildă, epoca feudală, 
a pregătit toate condiţiunile obiective şi subiective de existenţa 
epocei burgheze, astfel şi aceasta din urmă le pregăteşte epocei 
socialiste. De aici urmează în chip evident, că o societate nu 
numai că nu poate, fără să-şi primejduiască existenţa, să-și 
creeze o proprie evoluţie în afară de aceea care rezultă din 
desvoltarea ei istorică şi firească, dar nici măcar nu poate să 
sară peste o anumită epocă de desvoltare a societăţilor, cum ar 
fi, spre pildă, cea capitalistă — şi nu poate dintr'o cauză foarte 
simplă: pentrucă tocmai această epocă e aceea care pregăteşte 
condiţiunile necesare de trai celei viitoare” 1). 

Socialismul n'a prins în România, el este o doctrină de 
import, încât nici sociologia pe care ar fi putut-o desvolta, nu 
este însemnată. Nu e lipsit de semnificaţie faptul că cea mai 
bună lucrare „socialistă? dela noi se ocupă de problema agrară 
şi este în favoarea împroprietăririi ţăranilor. Probleme specific 
socialiste, izvorite din nevoile proletariatului, nu apar decât în 
țările industriale, pentrucă numai acolo există o clasă muncito- 
rească exploatată şi deci în conflict cu cea capitalistă. Proble- 
mele politico-sociale caracteristice ţării noastre au fost problema 
țărănească şi problema națională, încât în chip firesc în jurul 
acestora a trebuit să apară lucrările sociologice cele mai intere- 
sante. 


D. Sociologia poporanistă și țărănistă. 


Poporanismul şi ţărănismul sunt foarte bine reprezentate 
în România, fiind mişcări născute din necesităţi specifice ţării 
noastre. Din pricina aceasta chiar numai o înşirare a cărților 
închinate problemei ţărăneşti ne-ar lua foarte mult loc. De aceea 
ne restrângem la câţiva din reprezentanții mai de seamă, atât 
cât e nevoie să lămurim şi aspectul rural al sociologiei româneşti. 

1. Ion Ionescu dela Brad. Cel dintâiu mare cercetător în 
domeniul vieţii ţărăneşti a fost Ion Ionescu dela Brad, agronom 
care a deschis seria marilor agronomi ai României, dela P. 
S. Aurelian şi Gh. Maior până la Gh. lonescu-Sisești, N. Cor- 


nățeanu şi alții2). 


1) Neoiobăsia, ps. 409. 

2) Cf. G, lonescu-Siseşti: Developpement de la science agricole en 
Roumanie, Buc, 1932 (Extra:t de „La vie scientifique en Roumanie; 2. Sci- 
ences appliquées"), în care se dă şi bibliografie, 

Pentru sociologia românească, lon Ionescu dela Brad are 
două merite cu totul deosebite: 1. E cel dintâiu cercetător pre- 
ocupat în chip ştiinţific şi statornic (ca specialitate) de reali- 
tăţile sociale din ţară, de realităţile concrete, mai ales sub 
faţa lor cea mai românească: viaţa ţărănească. Din această pri- 
cină trebue socotit ca întemeietorul sociologiei rurale românești. 
2. E tot cel dintâiu care a căutat să ia contact cu aceste rea- 
lităţi, să întreprindă cercetări directe, cercetări la teren, pe 
unităţi sociale caracteristice: sat, judeţ, regiune. De aceea trebue 
socotit şi ca întemeietorul monografiilor sociale româneşti, ca 
cel dintâiu „,monografist” român, în înţelesul de azi a] cuvân- 
tului, de observator ştiinţific al fenomenelor sociale vii. 

Sunt deosebii de interesante din acest punct de vedere mai 
ales patru din lucrănle lui: „Excursion agricole dans la plaine 
de la Dobroudjea”, din 18501). „Agricultura Română din Ju- 
deţiulu Dorohoiu”, din 1866 (539 pg.); „Agricultura română 
din Judeţiulu Mehedinţi”, din 1868 (772 pg.)2) şi Agricultura 
română din Judeţul Putna, din 18695). 

De sigur lucrările acestea au în primul rând un caracter 
tehnic, de agronomie, dar din nici una nu lipsesc date şi obser- 
vaţii în legătură cu viața ţăranilor. În ancheta asupra Dobrogei 
întreprinde statistica familiilor pe naţionalităţi, se ocupă de ali- 
mentaţie, de boli, de creşterea populaţiei, ca să conchidă că „„lo- 
cuitorul Dobrogei se sprijină doar pe calitatea pământului pe 
care îl iubeşte şi cultivă şi de pe care el recoltează un fel de 
bunătate şi de sănătate morală, care îl fac fericit” $). 

Monografiile de judeţe pe care le-am putut consulta, cu- 
prind o informaţie foarte întinsă și foarte prețioasă despre starea 
şi viața ţărănimii și în genere despre viața economică. 

Monografia judeţului Dorohoiu cuprinde 4 părți: I. Stu- 
diul statistic al judeţului (teritoriu şi populație); II. Studiul 
agricol al judeţului (pământul, clima, producţia, semănăturile, 
descrierea exploataţiilor rurale, domeniile statului, îmbunătăţiri în 
agricultură, epizotia vitelor); III. Industria judeţului; IV. Co- 
merțul judeţului. 


1) Publ. în Journal de Constantinople. Întrebuinţăm trad. rom. de F. 
Mihailescu: „Excursiune agricolă în Dobrogea făcută de lon Ionescu dela 
Brad-anu! 1850" (extras din Analele Dobrogei, an. III, Nr, 1). 

2) Amândouă publicate de Ministerul Agricult, Comerc. şi Lucr. pu- 
blice Bucureşti, Imprimeria Statului. 

3) Cit, după G. lonescu-Sisești, op. cit Fiind mai greu de găsit, n'am 
putut-o consulta şi deci ne mulţumim s'o amintim. 

4) Op. cıt. (trad, rom.). pg. 154. 

Introducerea la monografia judeţului Dorohoiu lămureşte 
că studiul a fost întocmit conform art. 3 şi 5 din Ordonanța 
Domneascà dela 28 Noemvrie 1864, prin care inspectorii agri- 
coli sunt obligați să facă inspecții generale de 6 luni pe an 
şi să întocmească descrierea unui judeţ care i se va indica. 
Descrierea, precizează ordonanța, trebue făcută din punct de 
vedere „agricol, comercial, industrial şi statistic şi va cuprinde 
osebite îmbunătăţiri ce vor trebui introduse în fiecare din aceste 
ramuri”. Fiind inspector agricol, [on Ionescu a fost însărcinat 
cu „studiul şi descrierea judeţului Dorohoiu” prin ordin mini- 
steriai din 7 Iulie 1865. 

Scopul cărţii, continuă autorul, este îmbunătățirea agri- 
culturii şi e cea dintâi carte de acest fel care se face în țară. 
„Am voit să zicem şi să afirmăm și în această carte să demon- 
străm cum există şi la Români o agricultură potrivită cu clima 
şi pământul lor, cu împrejurările lor economice şi comerciale, cu 
datinele şi legile lor, cu moravurile şi caracterul lor naţional, o 
agricultură care, oricât ar fi de înapoiată, totuşi cuprinde în 
sine un tezaur de cunoştinţe pe care Românii l-au moştenit dela 
bunii şi străbunii lor” +). Şi observă, cu o adâncime de vedere 
neîntâlmtă nici la liberali, nici la conservatori şi cu atât mai 
puţin la socialişti, că „existând o agricultură proprie a Ro- 
mânilor, cine s'ar putea îndoi cum că nu există la dânşii şi o 
civihzație oarecare” ? 

Ion Ionescu porneşte dela realitate, ca să înjghebeze o 
ştiinţă românească, pe temeiul căreia apoi să se poată îmbunătăţi 
agricultura. Cuvintele lui sunt şi astăzi pline de învăţătură şi 
bun simţ. Românii „posedă... un întreg de cunoştinţe atât de 
multe şi atât de variate asupra pământului lor şi mijloacelor 
de a-l exploata, cât este peste putință ca un observator inte- 
ligen! să nu găsească materialele cu care să compună ştiinţa 
agricolă a Românilor, sau cel puţin arta agriculturii lor, meşte- 
şugul... acela cu care se ocupă marea mulțime a locuitorilor 
tärn”. 

„Adunarea acestor cunoștințe, descrierea combinațiilor ce 
se fac spre a dobândi profitul cel mai mare cu cheltuiala 
cea mai mică, este lucrarea de constatare a stării actuale a 
agriculturii române. Şi lucrarea aceasta este necesară, este ab- 
solut indispensabilă desvoltărilor şi îmbunătăţirilor ulterioare ale 
agriculturii... Constatarea aceasta a stării actuale este punctul 


1) Op. cit. ps. IV. 

de purcedere al îmbunătăţirilor ce trebue să se realizeze în 
agricultura română... A constata ceea ce este şi a propune 
ceea ce trebue să fie, iată, întrun cuvânt, îndoitul scop ce 
l-am urmărit în tot cursul investigaţiilor ce le prezentăm în 
această: carte” 1). 

Metoda este şi ea foarte limpede formulată. Ar trebui 
cercetată agricultura din toate ţinuturile locuite de Români, chiar 
dacă „„deocamdată” se va lucra numai la cea din ţinuturile libere. 
Cercetarea trebue să fie directă şi amănunțită. „Pentru ca 
să pot face acest studiu am fost silit a merge din sat în sat 
şi a observa pretutindeni şi pământul şi oamenii şi mijloacele 
lor de exploatare și de existență şi de câștiguri ?). 

Cealaltă monografie, „Agricultura română din judeţul Me- 
hedinţi”, apărută în 1868, este mult mai întinsă (772 pg.) 
şi mult mai bogată ca material. Cuprinde patru părți: I. Studiul 
statistic al judeţului Mehedinţi (teritoriul, populaţia, statistica 
financiară, statistica judiciară, statistica instrucției publice, sta- 
tistica cultului, puterea armată); II. Studiul agricol al judeţului 
(condiţiile generale ale producerii, condiţiile speciale ale pro- 
ducerii, culturile accesorii, mijloacele de îmbunătăţire); III. Stu- 
diul industrial (idei generale, pânzeturile, dimia, scoarţele, chi- 
limurile, boiangia, abagia, cojocăria etc.); IV. Studiul comer- 
cial (ochire generală asupra comerțului, preţul produselor, bâl- 
ciurile, exportul, importul, veniturile vămilor din judeţ etc. ). 
E uşor de închipuit ce material informativ bogat cuprind lu- 
crările acestea şi ce valoare imensă au pentru cercetătorii de 
azi, ca imaterial de comparaţie, mai ales că şi monografia jude- 
ţului Mehedinţi e întocmită în mare parte tot pe observaţii 
la teren. „„Umblând din sat în sat şi vorbind cu toate treptele 
de producători, am cules cu scrupulozitate toate observaţiile şi 
experienţele lor, toate metodele lor de cultură, toate calculele 
lor de producere, toate împrejurările, în fine, câte contribuesc 
la producerea agricolă, la crearea avuţiei muncitorului de pä- 
mânt, la succesele sau reversele întreprinzătorului industriei agri- 
cole” 3). lată de ce îl socotim pe Ion Ionescu dela Bârlad ca 
cel dintâiu „monografist” român, ca pioner al sociologiei rurale 
româneşti şi precursor al şcolii române de sociologie. 

2. C. G. Stere. Dacă părăsim linia agronomilor cu ten- 
dințe sociologice, întrucât Ion Ionescu dela Brad este cel mai 

1) Op. cit. pg. VI—VII, 


2) Op. cit. pg. XI. 
3) Agricultura română din judeţul Mehedinţi, pg. 4, 

reprezentativ dintre ei, găsim, pe la sfârşitul veacului trecut, 
începuturile unui alt curent, a cărui sociologie e tot țărănistă, 
cum ţărănistă e intreaga concepție de viaţă pe care o înfăţi- 
şează. Ne gândun la poporanism. 

Poporanistul cel mai interesant pentru sociologie, prin marea 
lui putere de gândire, bogata experienţă de viață și temeinica 
sa cultură, este C. G. Stere, ideologul mișcării despre care 
urmează să dăm câteva referinţe. 


Dela început trebue să precizăm că C. Stere, atât de 
nenorocil. în politica militantă, a fost un mare gânditor în do- 
meniul teoriei politice şi mai ales în domeniul ştiinţei. Dacă 
politica din timpul răsboiului n'ar întuneca puternica sa perso- 
nalitate, Stere ar fi fost socotit, fără nici o îndoială, printre 
cei mai de seamă scriitori ai neamului românesc. Va trebui 
să-l privim deci sub amândouă aspectele, ca om de ştiinţă și 
ca teoretician politic, ca să-i judecăm cinstit contribuţia so- 
ciologică. 

Dintre lucrările ştiinţifice ale lui Stere, cea mai însemnată 
pentru istoria sociologiei româneşti este teza sa de licenţă dela 
Facultatea de Drept din laşi: „Evoluția individualităţii şi No- 
țiunea de persoană în Drept”, cu subtitlul semnificativ pentru 
noi. „Studiu sociologic şi juridic”, din 18971). Este cea dintâi 
încercare de sociologie teoretică la înălţimea celor din occident, 
întreprinsă în această specialitate cu deplină știință. „Aş fi vrut 
să-mi iau un subiect pur sociologic” — scrie Stere — „fiindcă 
îmi adunasem un material însemnat în această ramură de cu- 
noştinţe, căreia i-am consacrat mai mulți ani de muncă. Dar 
regulamentul în vigoare al facultăţii noastre nu permite a- 


1) Atragem atenţia asupra acestei date, căci o greşeală în privinţa ei 
a făcut pe un sociolog de talia lui M. Ralea să-i acorde lu: Stere merite 
pe care nu le are. În indicaţiile bibliografice din „Introducere în Sociologie“ 
(fără dată) M. Ralea scrie: 


„C. Stere: Evoluţia individualităţii. laşi 1893, operă puţin cunoscută, 
însă remarcabilă ca concepție şi documentare. Precedează opinule lu: Dur- 
kheim şi Tonnies” (subl. noastre). In realitate cartea lui Stere a apărut la 
1397, iar cele două scrieri ale lui Durkheim, în care îşi formulează clar 
„opiniile“ sociologice, au apărut înainte : „De la division du travail social“, 
in 1893, „Les Râgles de la mâthode sociologique” în 1895, iar cartea fun- 
damenială a lui Tonnies: Gemeinschaft und Gesellschaft” a apărut la 1887 
deci cu zece ani înainte. Ceva mai mult: Stere foloseşte pe Durkheim cu 
„Les règles de la méthode sociologique” din Revue philosophique, 1894, 
Nr. 5—8 şi-l trece în „Lista scrierilor citate“, alături de Comte, Giddings, 
Letourneau, Spencer, Tarde, Ward etc. 


3i 

ceasta” 1). Totuşi prima lucrare ştiinţifică a lui Stere ni-l arată 
ca sociolog, şi încă un sociolog cu aptitudini neobișnuite. 

„Toate vieţuitoarele se luptă, putem spune noi astăzi” 
— scrie Stere — „şi nici omul nu face excepție; în vârtejul 
luptelor sociale neîncetate, formele de raporturi sociale între 
oameni se fac şi se desfac, dar în fiecare moment se poate 
găsi un echilibru oarecare nestabil; şi acest echilibru se oglin- 
deşte în sistemul dreptului contemporan. Fiind astfel lucrurile, 
e vădit că ştiinţa dreptului nu poate fi decât o ştiinţă specială 
şi subordonată ştiinţei generale asupra fenomenelor sociale, — 
sociologiei: ştiinţei asupra structurei societăților (statica socială) 
şi evoluției lor (dinamica socială). Sociologia cercetează între 
altele, zondiţiunile şi formulează legile, după care se pot stabili 
în fiecare fază a evoluţiei sociale momentele de echilibru al 
forţelor sociale” 2). 

Stere nu-şi face însă iluzii despre noua știință: „Sociologia, 
pur şi simplu, nu... există încă”. „Şi poate însuși fondatorul 
sociologiei, A. Comte... a contribuit la acest rezultat negativ''5) 
—  pentrucă, după el, sociologia „singură nu este o ştiinţă 
abstractă; obiectul ei nu este vreo grupă pur speculativă de 
noţiuni abstracte, — să spunem „,socialitatea””, — ci fenomenele 
concrete ale societăţi omeneşti (şi în realitate... a ținut seamă 
chiar numai de popoarele din apusul Europei”). Comte a in- 
trodus dintr'o confuzie, în rândul ştiinţelor abstracte, o ştiinţă 
concretă ‘despre societatea omenească, în locul unei sociologii 
abstracte. care ar studia „socialitatea în toate manifestările ei, 
în mod abstract”. Dintre sociologi, „numai G. Tarde, Durkheim 
și F. Giddings au simțit... cam ce trebue să fie sociologia ca 
ştiinţă abstractă”. Cu toate acestea, Stere socoteşte că există 
şi „întreprinderi realizabile cu mijloacele ştiinţifice actuale” şi 
printre acestea pare a fi şi „studiul, pe baze sociologice, al 
evoluţiei noţiunei juridice de persoană” 4), care îl preocupă. 

Nu stăruim asupra tezei lui Stere, ne mulțumim să indicăm 
caracterul ei sociologic. „Persoana din dreptul roman primitiv 


1) Stere. op. cit. pg. XII (sublinierile noastre). Cum se întâmplă foarte 
des, un regulament universitar, în loc să promoveze ştiinţa sub toate for- 
mele ei, a întârziat desvoltarea sociologiei româneşti şi, în ce priveşte pe 
Stere, l-a înstrăinat treptat de preocupările sociologice, silindu-l să se ocu~ 
pe de studii juridice şi să „evadeze“ (adică să se piardă până în cele din 
urmă În politică, pentru ca să se refacă abia la sfârşitul vieţii în literatară), 

2) Op. cit. pg. 11. 

3) Ps. 13, 

4) Op. cit, pg. 34. 

e” — după el — „un produs firesc al întregii evoluţii sociale, 
dela cele dintâi închegări ale convieţuirii sociale, şi până la 
apariţia statului şi a dreptului... Noţiunea de persoană la Ro- 
manii vechi, nu e decât un moment din dureroasa şi sbuciumata 
istorie a emancipării şi a diferențieri individualităţii omeneşti 
din protoplasma socială primitivă” 1). 

„Ín societățile primitive nu există individualitate, cum o 
înțelegem noi astăzi. Sub apăsarea selecţiunii naturale și a 
luptei pentru trai, automatismul psihic, — imitativitatea şi suges- 
tibilitatea, — produc nişte grupări sociale cu un caracter gre- 
garist ...puternic pronunțat, în care fiecare individ nu e decât 
copia celuilalt..." 2). În societăţile primitive, voinţa şi conștiința 
generală sunt produsul... unei evoluţii impersonale, determinate 
de selecţiunea naturală şi automatismul psihic. În această „,stare 
socială nediferenţiată””, după expresia lui W. Wundt, procesul 
de „individualizare? încă nu s'a început, psihica individuală e 
cu desăvârşire absorbită în psihica socială 3). 

„Noţiunea „voinţei şi conştiinţei generale” se reazămă pe 
nişte fenomene reale, ce se petrec în orice grupare socială şi 
constituesc chiar condiţia psihologică a vieţii sociale la toate 
trepiele desvoltării istorice a societăților omeneşti. Orice copil, 
deschizând ochii în această lume, găseşte o atmosferă de idei, 
de sentimente şi de tendinţi, — atmosferă determinată de în- 
treaga istorie a societăţii. Această atmosferă psihică socială 
îl îmbibează cu desăvârşire, îi formează sufletul, îi umple con- 
ținutul conştiinţei şi îi determină direcţia voinţei. Astfel voinţa 
şi conştiinţa individuală ajung fatal numai o reflectare a „voinţei 
şi conştiinţei generale”, a atmosferei psihice sociale. În vremea 
noastră, un om ajunge târziu, abia dacă ajunge, la conștiința 
de sine, formându-şi astfel o individualitate proprie, putând 
prelucra criticeşte conţinutul „voinţei şi conştiinţei generale” şi 
emancipându-se treptat de sub stăpânirea ei... Dar şi după 
aceasta, „voința şi conștiința generală” nu dispare şi nu se 
poate descompune aritmeticeşte într'o sumă de voinţi indivi- 
duale” +). 

, „Evoluția impersonală, sub conducerea exclusivă a ,„vo- 
mje: generale”, a putut să fie numai extrem de înceată. Au 
trebuit mii şi zeci de mii de ani pentru a trece dela o fază 


1) Op. cit pg, 35. 
2) Pg, 65. 

3) Pg, 84. 

4) Pg. 81—82. 

la alta ceva mai superioară; şi au trecut peste două sute de 
milenii de existență omenească, până ce omenirea, dela pro- 
toplasma socială primitivă, din acea stare de nediferențiare ab- 
solută, — dela promiscuitate neînfrânată, lipsă de orice şefi 
şi orice legi şi instituţii politice, comunism extrem, lipsă de 
orice individualizare, — să poată ajunge în sfârșit, în socie- 
tăţile cele mai înaintate, la acel grad de diferenţiare şi indivi- 
dualizare, când s'au putut pune primele începuturi, primele în- 
cercăn de viață politică de stat, — când „sa rupt firul om- 
bilical ce o leagă cu socialitatea animală”. (Însă atâtea neamuri 
nau ajuns până aci nici astăzi). Şi procesul na fost dela 
libertate şi independenţă individuală înspre legături sociale tot 


mai strânse şi mai apăsătoare, — după cum cred spenceriștii, 
—- ci dela o lipsă totală de orice independenţă individuală, dela 
o lipsă totală chiar de orice individualitate, — înspre tot mai 


mare individualizare, înspre tot mai largă emancipare a indi- 
vidului de sub jugul voinţei şi conştiinţei generale, înspre o 
liberare tot ma: hotărîtă de sub apăsarea evoluţiei impersonale 
şi. inconștiente, — întrun cuvânt: dela gregarism înspre indivi- 
dualism” 1). 

Io afară de teoria aceasta despre evoluția socială, Stere 
desvoltă foarte multe probleme sociologice şi le dă adeseori 
deslegări vrednice de reţinut. Mai reproducem concepția lui 
despre originea vieţii sociale şi despre cooperaţie ca factorul 
primordial al pricărei societăţi. 

„Primele înjghebări sociale sunt guvernate de legile ge- 
nerale biologice ale evoluţiei animale, de lupta pentru existență 
şi selecția naturală. Acestea sunt condițiile biologice ale origi- 
nilor societăţii... Selecţia naturală a găsit punctul de reazăm 
în automatismul psihologic al oamenilor primitivi. în imitativitatea 
şi sugestbilitatea naturii lor psihice, cari produc starea sufle- 
tească specifică a societăţilor primitive: gregarismul, domnirea 
exclusivă a conştiinţei şi voinţei generale şi lipsa de individua- 
litate personală. Acestea sunt condițiile psihologice ale origi- 
nilor societăţii”. 

„Însă dacă... voim să găsim un principiu general care să 
ne lămurească pentru ce o grupare socială... trece prin o anu- 
mită evoluţie, pentruce ea în diferite momente se cristalizează 
în anumite forme sociale, atunci trebue să ieşim din sfera biologiei 
şi psihologiei şi să intrăm în domeniul propriu al sociologiei”, 


1) Op, cit. pg, 113—114, 

„Cea dintâi întrebare, care se impune aci este care sunt 
avantajele vieţii sociale, — adică acele avantaje, care servesc 
de punct de aplicare a forţelor selecţiei naturale, fixându-se astfel 
punctul de plecare al evoluţiei sociale, momentul când evoluția 
biologică se transformă în evoluție socială”. Stere răspunde: 
„avantajul este: cooperația în înţelesul larg al cuvântului” +). 
„Această „putere a maselor”. acest prisos de puteri, care re- 
zultă din cooperaţie şi care nu se poate reduce la suma puterilor 
individuale intrate in cooperaţie, este acel avantaj al vieții sociale, 
care a şi impus-0. Omul a ieşit din mâinile Naturii gol şi 
slab, fără nici o armă naturală ca la alte animale; nu s'a putut 
conserva şi ridica învingător, decât prin cooperație; -— prin 
acea sporire de putere, determinată de ea” 2). 

„„„..Noţiunea de cooperaţie are pentru ştiinţa socială a- 
ceeaşi însemnătate, pe care o are de pildă, noţiunea de atracţie 
pentru mecanica cerească, astronomie, sau ideea conservării de 
energie pentru tizică; adică noţiunea de cooperaţie este... un 
principiu fundamental al (sociologiei), în jurul căruia se gru- 
pează toate datele ştiinţei. Intreaga desvoltare socială poate fi 
considerată ca o creştere a acelei „puteri a maselor”, a acelui 
prisos de putere nereductibilă, care hotăra izbânda societății 
în lupta pentru existenţă şi condiționa astfel însuşi mersul pro- 
gresului” 3). „Insă cooperațiunea este un fapt neseparabil de 
viaţa socială; şi dacă noi am fi partizani ai formulelor laconice, 
cum e a lui H. Spencer: „Society is an organism” sau a lui 
G. Tarde: „La societe c'est limitation”, ar trebui să spunem: 
„Societatea este o caoperaţiune” €). 

Dintre lucrările de teorie politică, trebue să amintim cel 
puțin studiul „,Socialdemocratism sau poporanism?”, apărut în 
revista „Viața Românească” în 1907 şi 1908, în cars Stere 
demonstrează cu argumente împrumutate chiar din doctrina so- 
cialistă, imposibilitatea unui partid şi a unei lupte politice pe 
baze marxiste, social-democrate, la noi în ţară. 

Stere fiind poporanist şi de sigur şi sub influența popora- 
nismului rusesc, nu credea în fatalitatea evoluţiei sociale dela 
feudalism la societatea capitalistă, industrială, spre societatea 
socialistă. De aceea a fost, în vremea lui, cel mai documentat 
adversar al marxismului din România. 


1) Op. cit pg. 94—96 
2) Pg. 9%, 

3) Op cit. pg. 9%, 

4) Pg. 101. 

În studiul amintit, Stere se întreabă „întrucât se poate 
justifica din punctul de vedere al împrejurărilor concrete ale 
vieţii noastre sociale, şi chiar în lumina concepției socialiste, 
organizaţia şi activitatea unui partid social democratic în Ro- 
mânia” 1). Care sunt „împrejurările concrete ale vieții noastre 
sociale” (studiul cărora revine sociologiei), care fac cu neputinţă 
o mişcare social-democrată şi cer dimpotrivă popotanismul? Stere 
precizează: l. Caracterul social al populaţiunii; 2. gradul de 
desvoltare economică; 3. situația națională; 4. raportul de puteri 
din punci de vedere internaţional 2). 

Populaţia României este în marea ei majoritate țărănească. 
Socialismul se bazează însă pe proletariat, de unde Stere trage 
concluzia în chip firesc, că „fără proletariat industrial.. nu 
există, nu poate exista un partid social-democratic” 3). Sau ceva 
mai amănunțit: În ţările agrare „problemele ce se impun societă- 
ților moderne prin evoluţia industrială nici nu se pot pune, întrucât 
lipsesc condiţiile materiale pentru aceasta. Și deci, un partid 
politic care ar urmări rezolvirea acestor probleme, ar urmări, 
prin aceasta, o imposibilitate istorică şi culmea absurdităţu. In 
consecinţă, în ţările agricole programul social-democratic e o 
imposibilitate şi un non-sens. Şi pe lângă aceasta în ele lipseşte 
chiar baza materială indispensabilă pentru un partid social-de- 
mocratic, — proletariatul industrial, a cărui organizare şi luptă 
politică singură poate duce la cucerirea puterii politice, în scopul 
de a revoluţiona producţia. Mai mult, în ţările industriale ele- 
mentul care duce lupta politică şi socială, singurul element 
activ, fiind proletariatul industrial, chestiunea agrară poate fi 
subordonată acolo rezolvirii problemei industriale şi țărănimea 
poate juca un rol, mai mult sau mai puțin pasiv, până ce pro- 
letariatul va ajunge la „dictatură” şi va impune transformarea 
socială”. 

„Pe când în ţările agricole, clasele muncitoare fiind re- 
prezentate în majoritate covârșitoare prin țărănime, — acesta 
e singurul element social, pe care se poate răzima un partid 
politic, ce urmăreşte cucerirea puterii politice, sau, cel puţin, 
o înrâurire pozilivă asupra mersului afacerilor publice, în scop 
de a apăra interesele maselor populare. În asemenea condițiuni, 
țărănimea nu numai nu poate juca un rol pasiv, ca în ţările 


1) Viaţa Românească. vol. VI. 1907, pg. 171. 
2) Op. cit. pg. 174. 
3) Pg. 175. 

industrializate, dar ea, tendințele sociale ale ei, trebue fatal să 
coloreze acţiunea oricărui partid democratic; şi chestiunea agrară 
nu numai nu poate să fie aici subordonată oricărei alte probleme, 
dar această chestiune este singura problemă proprie ce se impune 
în aceste împrejurări, pentru a fi rezolvită de către societate, 
— şi rezolvită, conform cu tendinţele sociale ale țărănimii, con- 
form cu interesele ei, şi în sensul evoluţiei proprii a producției 
agricole” 1). 

Dar dacă România va pierde caraclerul de ţară agricolă 
şi țărănească, prin desvoltarea fatală a industriei mari, prin 
industrializare, cum pretind marxiştui, ce va:oare mai are această 
argumeniaţie? Stere crede însă că „evoluţia socială nu poate 
fi identică pentru toate ţările şi pentru toate popoarele *,. 
„Dela comunismul primitiv, în care trăiesc încă, de pildă, Eschi- 
moşii din Nordul Americii, şi până la o ţară ideală a capitalis- 
mului modern ca Anglia, înaintea noastră se desfăşoară în spatiu 
toată istoria socială a omenirii, cu toate fazele-i intermediare. 
Şi însuşi acest fapt de coexistenţă a unor stări sociale atât de 
deosebite, într'o epocă ca a noastră, când în acelaş timp rapi- 
ditatea şi frecvența comunicaţiilor fac cu neputinţă izolarea în- 
delungată de feluritele înrâuriri din afară pentru orice popor, 
ne arată cât de absurdă este credința că un popor rămas în 
urmă trebue să treacă prin toate fazele de desvoliare a înain- 
taşilor săi. Dacă n'ar fi decât saltul săvârşit sub ochii noştri 
de Japonia, încă ar fi îndeajuns pentru a dovedi, că în situaţia 
actuală a raporturilor mondiale, pentru o ţară determinată se 
pot suprima multe stări intermediare, care erau inevitabile în 
progresul popoarelor din Apusul European, şi astfel se poate 
modifica adânc, până la infinit, — după infinita varietate a 
stărilor sociale, — mersul însuși al evoluţiei sociale” 3) „De 
aici rezultă, că fiecare ţară, pentru a-şi croi calea spre pro- 
gresul social, trebue să studieze condiţiunile ei proprii. Numai 
acest studiu poate servi de bază științifică solidă pentru pro- 
gramele şi organizaţiile politice” £). 

Dar gradul de desvoltare economică a României nu nu- 
mai că nu face „inevitabilă”, dar nu face nici cel puţin „cu 
putinţă” industrializarea ei. Industriile mari cer debușeuri, piaţă 
internă şi mai ales externă. „Fără piață externă nu poate fi 


1) Op. cit. pg. 323. 

2) V. R. vol. VII, 1907, pg. 15, 
3) VII. pg. 15. 

4) VII. pg. 16. 

mare industrie modernă, nu poate urma industrializarea socie- 
fății şi, deci, nici nu se poate naşte şi desvolta proletariatul 
industrial, cu caracterul lui social, specific, cu rolul lui politic 
şi economic determinat. „Prin urmare, viitorul industriei mari 
în România atârnă de posibilitatea pentru ea de a avea debuşeuri 
străine, de a-şi asigura piaţa externă. „Piețe străine nu se pot 
deschide însă pentru industria unei ţări decât pe două căi: 
1) Prin forță: prin cucerirea de colonii, prin asigurarea, cu 
ajutorul tratatelor internaționale, — totdeauna încheiate pe baza 
raporturilor reale de putere, — a „zonelor de interese”, de 
„protectorate” etc. 2) Prin superioritatea economică, care să 
permită biruința pacinică, prin concurenţă liberă, a produselor 
altor järi” +). După Stere amândouă căile acestea sunt închise 
pentru România şi deci în faza actuală de desvoltare în raport 
cu desvoltarea capitalismului apusean, industrializarea ei este 
imposibilă. „România nu poate urma desvoltarea industrială a 
Europei apusene” 2). 

Acesta este aspectul „pur economic” al problemei Pen- 
tru o concluzie definitivă trebue să se ţină seama şi de pro- 
blemele „de ordine naţională, culturală şi politică, — pentru 
cari poporul nostru e nevoit să găsească o soluție potrivită cu 
împrejurările concrete ale vieţii sale în acest moment istoric, 
sub pedeapsă de pieire, sau cel puţin de regres la o adevărată 
stare de barbarie” 3). Problemele care cer o deslegare urgentă 
şi faţă de care social democratismul nu are nici o putere, sunt, 
între altele, problema naţională şi problema ovreiască. 

Naționalismul, înţeles cum trebue, este o lege a vieţii so- 
ciale și a creaţiei culturale. „,...Pentru nici o grupare etnică” 
— scrie Stere — „nu e cu putinţă un rol activ în progresul o- 
menesc, o contribuire la tezaurul civilizației omeneşti, decât 
dacă ea se constitue ca națiune, desvoltându-şi însușirile spiri- 
tului său propriu, geniul său naţional; altfel ea rămâne con- 
damnată la sterilitate, la o imitație de „forme goale” fără reală 
viaţă intelectuală, fără putere creatoare” 4). ,,...Pentru noi nu 
există cultură decât în forma noastră naţională, nu există viață, 
chiar, decât în această formă” 5). Socialismul, născut din împreju- 
rări străine nouă, nu-și pune „problema fiintei naţionale”, care 


1) VII. pg. 25. 
2) Vli. pg. 36. 
3) VII. pg. 48. 
4) V. R. VII. pg 174. 
5) VII. pg. 185. 


www.dacoromanica.ro 


C, Stere 489 


peniru România este capitală. El nu duce „lupta pentru ca- 
racterul naţional al culturii, ca factor al civilizațiunii univer- 
sale” 1). 

Sirăin de problema naţională, socialismul nesocotește şi 
„chestiunea evreiască” din România. “Totuşi problema aceasta 
se pune pentru Stere ca gânditor social, care ţine seama de rea- 
ltăţile concrete dela noi. 

Stere precizează însă că problema ovreiască nu este o 
problemă religioasă şi nici una de rasă. Ea este o problemă 
culturală şi una demografică. 

„Caracterul arhaic al religiunii mozaice, firesc, pentru 
anbchitate, dar atât de nepotrivit cu mentalitatea noastră, duce 
fatal la un conflict cu cultura modernā” ?). „Astăzi religia... 
e indiferentă pentru legătura naţională la toate popoarele mo- 
derne, pe când Evreul... lepădându-se de religie... pierde fatal 
și naționalitatea”. Mai mult: „de fapt o pierde (naționalitatea) 
şi când își însuşeşte mentalitatea modernă, când îşi asimilează: 
cultura europeană, necompatibile cu însuși fondul arhaic al mo- 
zaismului””. Fiind lipsit şi de o limbă proprie, Evreul ca atare 
e condamnat la sterilitate culturală. ‚Prin orice creaţiune artis- 
tică, ştunțifică, filosofică, el iese fatal din cadrul iudaismului 
şi nu numai fiindcă un Evreu nu le poate produce decât în 
forme naționale străine, dar fiindcă, însuşindu-şi gândirea mo- 
dernă, la fiecare pas trebue să dea o nouă lovitură în concepţia 
judaică a lumii şi a viepi” 8). Această împrejurare ne poate 
explica pentruce instinctul de conservare sileşte judaismul să 
țină cu atâta tenacitate la baza lui arhaică, să se opună la 
orice încercare de inovaţiune, să ducă la paroxism fanatismul 
conservator şi exclusivismul naţional şi religios” +). 

Evreii constituesc astfel pretutindeni un corp străin, greu 
de asimilat. Dar indiferent de faptul acesta, „chiar numai masa 
ŞI progresinea, repeziciunea imigrației evreeşti, în împrejurările 
concrete ale României, încă justifică îndeajuns îngrijirea oa- 
menilor noştri de stat, — în afară de orice sentimente antısemite. 
Căci presupunând că am fi fost expuşi la imigrația, în aceiași 
masă şi progresiune, a altor elemente etnice decât Evreii, cre- 
dei că politica românească, în această privinţă, ar fi fost alta?”5). 


1) VII pg. 186. 
2) VII. pg, 192. 
3) VII. pg 193. 
4) VII. pg. 193, 
5) VII. pg. 196, 

„Problema... se complică încă prin faptul că Evreii, vinind 
întrun moment critic al desvoltării noastre economice, politice 
şi culturale, într'un moment de tranziţie, de transformare din 
temelie a întregului nostru edificiu social, au format aici, în 
regiuni întinse, tot stratul claselor mijlocii, împiedecând astfel 
desvoltarea normală a ţării +). Soluţia problemei nu poate fi 
decât „ajutorul statului pentru emigrarea acestui prisos de po- 
pulațic evreească”. „Emigraţia Evreilor nu se poate lăsa în 
voia întâmplării, ci trebue regularizată și canalizată conform cu 
interesele noastre. Numai atunci, începând cu elementele cele mai 
puțin dorite, această emigrație în 15—20 ani ar putea pro- 
duce uu efect simţitor... Dacă peste 20—30 ani ar rămânea 
80, chiar 100 mii de Evrei, repartizaţi mai mult sau mai 
puţin egal între o populație de 8 milioane (pe atunci), problema 
nar mai avea gravitatea ei de astăzi '2). 

În sfârșit, pe plan politic, socialismul este cu neputinţă 
pentrucă este o doctrină revoluționară. In România însă nu se 
poate risca o acţiune revoluţionară fără a se primejdui serios 
independenţa ţării, prin posibilitatea intervenţiunilor din afară. 
„Îmi dau seama — scrie Stere — de toate scăderile şi de toate 
nemerniciile vieţii noastre de stat... Dacă însă ele ne îndeamnă 
spre o politică hotărîtă de reforme adânci şi largi, — ele nu 
ne poi ierta, în împrejurările concrete, o acțiune revoluționară, 
care ar atinge la rădăcină puterea însăşi a statului” 8). 

Stere formulează pe baza acestor consideraţii necesitatea 
desăvârşirii realității existente, care poate duce la o demo- 
crație rurală. „O țărănime liberă şi stăpână pe pământul ei; 
desvoltarea meseriilor şi a industriilor mici, cu ajutorul unei 
intense mişcări cooperative la sate şi în oraşe; monopolizarea de 
către stat, în principiu, a industriei mari (afară de cazuri excep- 
tionale, unde s'ar putea desvolta dela sine, fără prejudițiu pentru 
viaţa economică); aceasta este formula progresului nostru eco- 
nomic şi social, ce ni-o impun condiţiile înseși ale vieţii noastre 
naţionale” 4). Poporanismul, spre diferență de socialismul ro- 
mânesc, cere astfel: „program pentru popor şi nu popor pentru 
program 5), dovedindu-şi caracterul sociologic, realist, străin. 
de orice utopie. 


1) VII, pg. 197 

2) Pg. 206. Stere scria acestea în 1907. 
3) V. R. vol. VIII 1908, pg 51 

4) V. R, v. IX. 1908, pg. 68 

5) IX. pg. 78. 

3. Radu Rosetti. În afară de politica agrară a tehnicienilor 
şi de ideologia politică poporanistă, răscoalele ţărăneşti din 
1907 şi evenimentele prevestitoare ale lor au provocat o li- 
teratură foarte bogată, din care nu lipsesc nici scrierile țărăniste 
cu caracter sociologic. Cele mai prețioase sunt fără îndoială ale 
lui Radu Rosetti: „Pământul, sătenii şi stăpânii în Moldova” 
şi „Pentruce s'au răsculat țăranii?" 1), singurele de care ne 
vom ocupa. cu toate că pentru o istorie a sociologiei rurale ro- 
mânești ar fi interesante toate. , 

Radu Rosetti nu este un sociolog, ci un istoric social, 
dar prin încercarea də a lămuri instituțiile sociale ale României 
şi răscoalele din 1907, opera sa are şi o însemnătate sociolo- 
gică, fiind un izvor şi un punct de plecare preţios pentru teo- 
riile ma: cuprinzătoare. 

Reproducem o parte din „rezumatul”” pe care şi-l face 
singur, la sfârșitul cărţii .„Pământul, sătenii şi stăpânii în Mol- 
dova” ?). 

„Românii din Moldova erau ocârmuiți, ca şi acei din 
țările vecine, de vezhiul obiceiu sub care se trezise neamul lor” 
(dreptul românesc). „Pământul... era împărțit în hotare pe care 
erau aşezate sate. Fiecare hotar, la rândul lui, era împărțit în 
fâşii deopotrivă, numite jireabu, corespunzând fiecare la câte 
o casă de gospodar în vaira satului și stăpânită de gospodarul 
acelei case. Satele erau ocârmuite de un judeţ sau căpetenie 
numit cneaz când era ereditar, jude sau vataman, când era 
vremelnic. Judeţul, care se folosea şi el de o jireabie (sau chiar 
poate de mai multe), judeca oamenii, strângea birul şi-i ducea 
la răsboiu. Pentru aceste servicii el primea dela fiecare sătean 
a zecea din roadele pământului și trei zile de slujbă; apoi se 
folosea singur de dreptul să ţină moară şi crâșmă. Judeţule 
ereditare se împărțeau între fiii şi fiicele cneazului”. 

„La întemeerea Domniei, cnejii capătă dela întemeetorul 
ei întărirea tacită, de fapt. a judeciilor lor. În curând aceste 
întăriri, ca şi daniile din loc pustiu sau domnesc, se dau în 
scris. Apoi, judeciile până atunci inalienabile, încep a se vinde 
cu consimţământul Domnului... Răsboaiele, năvălirile şi pustiirile 
păgânilor micşorând mult populaţia ţării, ocuparea în jireabii se 
tulbură şi cade în neobișnuinţă, în cea mai mare parte a ţâni 
ținerea săteanului nu mai este statornică, el ocupă când un capăt 


1) Amândouă: Bucureşti, Socec, 1907. 
2) Pg. 449. Cf. şi începutul vol. Pentruce s'au răsculat făranu ? 

al hotarului, când altul. Daniile şi întăririle scrise date de Domni ` 
judeţilor încep a întemeia credinţa că dreptul judeţului asupra 
hotarului este raai vechiu şi mai mare decât acel al săteanului. 

Această credință mai câştigă putere prin faptul aducerii a nu- 
meroase colonii străine, menite să umple golurile din populaţia 
satelor existente sau să întemeieze sate nouă. Colonii aduşi 
de judeţ pe un hotar pustiu sau slab populat privesc, în chip 
firesc pe judeţ ca având un drept superior asupra acelui pă- 
mânt. Cuvântul de judeţ cade cu totul în neobişnuință şi este 
înlocuit prin acel de stăpân. Puterea clasei stăpânitoare spo- 
reşte din ce în ce: ea reduce prin abuz şi meşteşug jumătate 
dacă nu mai mult a țărănimii la vecinătate. Totuş, în veacul 
XVIII, vedem dreptul de folosință al săteanului asupra hota- 
rului său încă în picioare”. 

„Clasa stăpânitoare se împuţinează prin faptul că mulţi 
urmaşi de judeţi cad la starea de răzăşie”. Stăpânitorii „tind 
nu numai a reduce întreaga țărănime la vecinătate, dar chiar a 
transforma vecinătatea în robie desăvârșită... De aici urmează 
o nouă slăbire a dreptului săteanului asupra pământului. Dela 
mijlocul veacului XVIII lovirile la acest drept se înmulţesc... 
Stăpânii nu-şi mai zic stăpâni de sate, ci stăpâni de moşii”. 
Impilările continuă şi în veacul al XIX-lea. „Din toate ne- 
dreptăţile de care a avut parte țărănimea română, cea mai 
strigătoare este fără îndoială Regulamentul Organic. Pe când 
clasa stăpânitoare se încărca cu privilegiuri, cu scutiri, cu puteri, 
cu drepturi şi foloase, ţărănimii i se rupea, în folosul aceleaşi 
clase stăpânitoare, folosinţa a jumătate din pământul ce-i lăsase 
chiar anaforaoa dela 1805, fără ca măcar să se scadă în schimb 
ceva din îndatoririle ei către stăpâni ce aceştia făcuse să i se 
impună sub regimul fanariot. I se răpește totodată şi dreptul 
de folosință la pădure, chiar pentru trebuinţele ei personale, 
de care nici Fanarioţii nu cutezase s'o despoaie. Boerimea, 
în acelaş timp parte interesată şi judecător. hotărăşte cu dela 
sine putere transformarea aproape desăvârşită a judeciei în alod, 
prefacerea stăpânilor în proprietari”, 

Țărănimea a pierdut deci treptat drepturile ei la moşie 
şi libertăţile străvechi, în favoarea clasei stăpânitoare, care nu 
sa dai în lături dela nici un mijloc ca să exploateze și să sub- 
juge clasele de jos). 


1) Pt. teza contrară v. Gh. Panu: Cercetări asupra Stărei Țăranilor 
în veacurile trecute, Buc. 1910. 

Procesul acesta, care na putut fi lichidat nici prin refor- 
mele agrare din a doua jumătate a veacului XIX., a dus la 
starea disperată din 1907 pe care Radu Rosetti o înfăţişează 
în cartea „„Pentruce s'au răsculat ţăranii?” 

„La noi, numai o neînsemnată parte din obştie, 36.318 
din 1.058.172 proprietari, sau 3,43 la sută, sunt ţărani în 
sensul adevărat al cuvântului, adică au de unde să trăiască 
şi să sporească. Din rămășiţa obştiei 1.015.302 proprietari, 
dispunând de 3.219.665 hectare, afară de prea puţini moșneni 
sau răzăşi, au sau cât li trebue pentru a trăi sau mai puţin decât 
li trebue pentru traiul lor şi a familiilor lor. Rămăşiţa întin- 
derii cultivabile a ţării, 3.952.648 hectare, sau aproape 50 
la sută din acea întindere, este împărțită în 6.052 proprietăți, 
din cari 2.381 dispun de întinderi între 50-100 hectare, al- 
cătuind un totul de 165.456 hectare. Rămăşiţa de 3.787.192 
hectare se împarte între 4.171 proprietăți, nu proprietari, căci 
sunt proprietari cu un mare număr de moșii. Dela această mi- 
noritate infimă a naţiunii se vede obştia fără pământ sau cu puţin 
pământ nevoită să ceară pământ, fie pentru hrana, fie pentru 
dobânda ei” 1). De aceea Rosetti a avut curajul să arate des- 
luşit că „„latifundiul este duşmanul” 2) şi să ceară o distribuire 
mai dreaptă a proprietăţii, preconizând totodată o politică ţă- 
rănească pentru ridicarea integrală a nivelului de viaţă al satelor. 
„Toate chestiunile de legătură cu bună starea şi cu sănătatea 
țărănimii care, la noi mai mult decât oriunde, este însăşi națiunea, 
trebuesc luate în cea mai de aproape băgare de seamă şi chib- 
zuinţă. Nu trebue să neglijăm nimica pentru a lucra la întărirea 
şi la îmbogățirea ei, căci ea reprezintă viitorul şi toată puterea 
noastră” 3). 

4. V. N. Madgearu. Dintre „agrarianii”” din zilele noastre 
cel mai temeinic ca pregătire ştiinţifică şi cel mai larg orientat 
sociologic este V. N. Madgearu, a cărui poziţie ideologică 
este foarte înrudită cu a lui Const. Stere. Pentru discuţia noastră 
cartea sa cea mai interesantă este: „Agrarianism, capitalism, im- 
perialism”, cu subtitlul „„Contribuţiuni la studiul evoluţiei so- 
ciale româneşti”, apărută în 1936, dar care strânge laolaltă 
studii ceva mai vechi 4). 


1) Pentruce s'au răsculat ţăranii? pg. 634, 

2) Op. cit, Cartea V. Cap, IV 

3) Op. cit. pg. 628. 

4) Ci. şi V. Madgearu: Doctrina ţărănistă (în Doctrinele partidelor 
Politice, publ, de Inst. Social Român). 

Teza fundamentală susținută de V. Madgearu o constitue 
ideea că „evoluţia agriculturii urmează calea ei proprie” şi deci 
țările agrare cu o ordine economică deosebită de cea capita- 
listă, au o linie aparte de desvoltare. De unde încheerea „po- 
poranistă” că „nu există nici o indicație care să îndreptățească 
aşteptarea că evoluţia socială, cel puţin în această parte a luraii, 
va urma liniile teoriei marxiste” 1). Argumentarea însăși şi con- 
secințele pentru ştiinţele sociale sunt foarte atrăgătoare. 

„In Rusia, ca şi în tot răsăritul Europei, sociologul, cu 
privirea deschisă asupra realităţilor sociale, descoperă existenţa 
unui mediu social agrar țărănesc, care implică desvoltarea unei 
ondine economice, deosebită de ordinea economică capitalistă. 
Dacă se desparte harta Europei printr'o linie, care porneşte 
dela Baltica şi coboară, înspre Adriatica, toată întinderea din- 
spre răsăritul ei este alcătuită din ţări, a căror organizaţie 
socială este dominată de economiile rurale ţărăneşti... În toate 
aceste părți ale lumii, forma tipică de organizare economică este 
economia familiară sau semifamiliară, care nu lucrează cu sa- 
lariaţi. Este deci timpul ca fără balastul teoriilor economice 
clasice, sau marxiste, care îşi au obârşia întrun mediu social- 
economic cu o structură deosebită, să se cerceteze realitatea 
agrar-țărănească din răsăritul Europei... Tradiţia, care există 
în ştiinţa economică contimporană dela David Ricardo, de a 
se socoti regimul economic actual, exclusiv capitalist, trebue 
părăsită” (după cum au demonstrat-o economiştii ruşi în frunte 
cu A. Ciajanov). „Ín toate ţările agrare, modul de producţie 
dominant nu este cel al economiei capitaliste, ci al economiei 
familiare, care nu întrebuinţează salariaţi. Aceste economii fa- 
miliare ţărăneşti au o concepție cu totul diferită despre profit 
şi o organizație de exploatare deosebită. Categoriile ştiinţei 
economice clasice, proprii economiei capitaliste salariul, pro- 
fitul, renta etc. nu se regăsesc în economia familiară ţără- 
nească, iar încercarea de a interpreta fenomenele ei vitale cu 
ajutorul lor, dă greş” 2). 

„Indiferent de atitudinea generală faţă de concepţia ma- 
terialistă a istoriei, problemele sociologiei economice au fost 
cercetate de economişti, în țările din apus, punându-se rând pe 
rând pietrele unghiulare la edificiul ştiinţei economice. Acesta 
nu poate fi însă desăvârşit, până când nu se vor fi luminat 


` 1) Op. cit. pg, 58. 
2) Op. cit. pg. 136—137. 

toate aceste „probleme ale sociologiei economice în mediile so- 
cial-economice agrare din răsăritul şi sudul Europei” +). 

Nu se poate tăgădui că orientarea aceasta a cercetărilor 
economice este de o însemnătate foarte mare nu numai pentru 
ştiinţele economice, dar pentru întreg grupul ştunţelor sociale 
şi mai ales pentru sociologie. Ceva mai mult: preocupările a- 
cestea privesc direct și sociologia, ele sunt şi probleme socio- 
logice. De aceea Virgil Madgearu are un loc pe deplin meritat 
în istoria sociologiei româneşti, chiar faţă de unii „sociologi: 
de profesie. 


E. Sociologia naționalistă. 


Dacă trecem acum la poziţiile sociologice alimentate de 
cealaltă mare problemă a neamului românesc, de problema na- 
țională, istoria sociologiei româneşti se îmbogăţeşte cu un ca- 
pitol deosebit de interesant şi probabil, dintre toate, cel mai 
bogat. Nu vom stărui totuşi decât ca să schițăm câteva din 
liniile esenţiale. Pentru aceasta amintirea câtorva din scrierile 
lui M. Kogălniceanu, B. P. Hasdeu, M. Eminescu, A. Po- 
povici şi A. C. Cuza va fi de ajuns?). 

1. M. Kogălniceanu. M. Kogălniceanu formulează încă 
dela 1843, în vestita sa prelegere de deschidere a cursului de 
istorie naţională, temeiurile naţionalismului românesc). „Omul 
totdeauna, înainte de neam, şi-a iubit familia, înainte de lume, 
şi-a iubit neamul şi partea de pământ, fie mare, fie mică, în 
care părinţii săi au trăit şi s'au îngropat, în care el sa 
născut, a petrecut dulcii ani ai copilăriei ce nu se mai 
întorc, a simţit cea întâi bucurie şi cea întâi durere de 
bărbat. Acest simţimânt, nu cunosc încă nici un neam, nici o 
seminţie cât de brută, cât de sălbatică, care să nu-l aibă... 
Inima mi se bate când auz rostind numele lui Alexandru cel 
bun, lui Ştefan cel mare, lui Mihai Viteazul... Şi nu mă ruşinez 
a vă zice că aceşti bărbaţi, pentru mine, sunt mai mult decât 


1) Pg. 80. 

2) De sigur ar fi de cel mai mare interes şi scrierile naţionaliste ale 
lui N. Iorga, M. Manoilescu şi ale altora, uneori de-a-dreptul reprezenta- 
tive, dar pentru desvoltarea sociologiei româneşti, nu a politicii, sunt mai 
puţin însemnate. Pt. N. Iorga. filosof al istoriei, v, N, Bagdasar: Filosofia 
contemporană a istoriei, Buc. 1930. 

3) Cuvânt pentru deschiderea cursului de istorie naţională în Acade- 
mia Mihăileană, rostit în 24 Noemvrie 1843 (în M. K. Opere, ediţie comen- 
n > Cartojan) (col. Clasicii Români Comentaţi, Scrisul Românese, 

raiova). 

Alexandru cel Mare, decât Anibal, decât Cezar; aceştia sunt 
eroii lumii, în loc că cei dintâi sunt eroii patriei mele. Pentru 
mine bătălia dela Răsboeni are mai mare interes decât lupta 
dela Termopile, şi izbânzile dela Racova şi dela Călugăreni 
îmi par mai strălucite decât acele dela Maraton și Salamina, 
pentrucă sunt câştigate de către Români! Chiar locurile pa- 
triei mele îmi par mai plăcute, mai frumoase decât locurile cele 
mai clasice. Suceava şi Târgoviştea sunt pentru mine mai mult 
decât Sparta şi Atena! Baia, un sat ca toate satele pentru 
străin, pentru Români are mai mult preţ decât Corintul, pentrucă 
în Baia avanul Rigă a Ungariei, Matei Corvinul, viteazul wi- 
tejilor, craiul crailor, cum îi zicea Sixt IV, rămt de sabia mol- 
dovană, fu pus în fugă și uită drumul patriei noastre!” +). 

Aceeași atitudine o găsim în programul ‚Daciei literare”, 
apărut în 1840. „„Dorul imitație: s'a făcut la noi o manie pri- 
mejdioasă, pentrucă omoară în noi duhul naţional. Această manie 
este mai ales covârșitoare în literatură. Mai în toate zilele es 
de subt teasc cărţi în limba românească. Dar ce folos! că sunt 
numai traducţii din alte limbi şi încă şi acele de ar fı bune. 
Traducţiile însă nu fac o literatură. Noi vom prigoni cât vom 
putea această manie ucigătoare a gustului original, însuşirea œa 
mai prețioasă a unei literaturi. Istoria noastră are destule fapte 
eroice, frumoasele noastre ţări sunt destul de mari, obiceiurile 
noastre sunt destul de pitoreşti şi poetice, pentru ca să putem 
găsi şi la noi sujeturi de scris, fără să avem pentru aceasta 
trebuinţă să ne împrumutăm dela alte nații” ?). 

„In năzuinţa de a pune în valoare acest punct al progra- 
mului său” — după cum arată N. Cartojan — Kogălniceanu 
publică „schiţele de moravuri” :,Scene pitoreşti din obiceiurile 
poporului: nou chip de a face curte” şi „Fiziologia provincialului 
din laşi”, prima având și o oarecare valoare etnografică (lo- 
godna şi nunta ţărănească), a doua fiind o încercare de psiho- 
logie socială, într'o haină de literatură veselă. În linia acestor 
lucrări, dar cu un caracter mai pronunţat de știință, trebue 
amintită şi cartea din tinereţe despre ţigani, interesantă şi pentru 
etnografie şi pentru sociologie 3). 

Kogălniceanu a fost însă mai mult un deschizător de dru- 


1) Op. cit. pg. 79—80, 

2) Opere (cit.), pg. 41—42. 

3) Esquisse sur I'histoire, les moeurs et la langue des Cigains connus 
en France sous le nom de Bohémiens, suivie d'un recueil de sept cents 
mots cigains. Berlin 1837 (cit. după N. Cartojan). 

muri, decâ! un realizator în ştiinţă. Lucrările lui, ca şi discur- 
surile politice, cuprind mai mult argumente în favoarea atitu- 
dinilor politice şi a reformelor sale, decât teorii şi preocupări 
ştiinţifice 1). 

2. B. P. Hasdeu. Dacă trecem la B. P. Hasdeu, situaţia 
se schimbă cu desăvârșire. Hasdeu e în primul rând un om 
de ştiinţă, unul dintre cele mai strălucite şi mai cuprinzătoare 
capete pe care le-a produs neamul nostru. Enciclopedist ca 
structură mentală, erudit, pătrunzător şi veşnic frământat de 
idei, aproape nici o problemă nu i-a scăpat fără să-l preocupe. 
De aceea nu e nici o mirare că şi sociologia românească își 
găseşte în el un mare precursor. 

La drept vorbind, activitatea lui Hasdeu nu se încadrează 
uşor întrun simplu curent, fie el chiar al naţionalismului. Dacă 
totuşi îl amintim în cadrul acestuia, e din pricina că în teoriile 
sale sociale, singurele care ne pot interesa aici, este adânc 
naționalist. 

„„Naţionahsmul este o condiţiune esenţială a tuturor crea- 
țiunilor mari în sfera ideii. — Ceea ce-i originalitatea pentru un 
individ, este naționalitatea pentru un popor. — Fără naționalism 
progresul poate ajunge la apogeu, dar numai progresul material, 
progresul brut. progresul vieţii” 2). 

Politica şi ştiinţa trebue să fie tot naţionale, deci pentru 
Români, româneşti: „De câte ori Românii au lucrat româneşte, 
ei au închis ochii asupra granitei şi au izbutit totdeauna”. Po- 
litica trebue să se bazeze numai pe „ştiinţa română”, care este 
„Spiritul aplicat către natura pământului român şi căire natura 
națiunii române” 5). Ştiinţa Națiunii pe care o preconizează în 
zilele noastre Profesorul Gusti şi elevii săi, îşi găseşte un ves- 
titor în B. P. Hasdeu. 

Hasdeu se apropie de sociologia de azi şi prin concepția 
sa integralisiă despre fenomenele sociale, prin formularea in- 
terdependenţei lor funcţionale. După cum observă Mircea E- 
lade, „concepţia organică şi unitară a oricărei realități istorice 
domină întreaga gândire a lui Hasdeu”. „Legăturile dintre viața 


1) Despre însemnătatea lui Kogălniceanu ca doctrinar al naționalismu- 
lui politic, cf. N. lorga: Doctrina naționalistă (în Doctrinele Partidelor Poli- 
tice, publ. de I. S. R.). 

2) B. P. Hasdeu: Scrieri literare, morale şi politice. Ed. critică de 
Mircea Eliade, Buc. Fundaţia „Regele Carol [l.", 1937 tom. II. pg. 123 (Din 
discursul: Cauzele şi rezultatele cosmopolitismului, din 1871) 

i 3) Op. cit. t. H. pg. 279 („Zvon de invazie” art în Columna lui Tra- 
ian, an. Î. 1870), 

sufletească şi limba unui neam, sunt tot atât de organice ca 
şi legătura ce există între toate activitățile (economice, spiri- 
tuale, morale) ale acestui neam. Hasdeu avea precis intuiţia 
unității spirituale a vieţii popoarelor — după cum înţelegea 
caracterul structural al instituţiilor şi industriilor ce se nasc 
şi se organizează în lăuntrul unui neam +). 

O trăsătură fundamentală a naţionalismului lui Hasdeu 
este antisemitismul, care i-a inspirat numeroase lucrări, cum 
sunt acele „Studii asupra iudaismului”, din care reținem: ,„Tal- 
mudul, ca profesiunea de credinţă a poporului israelit” (1866) 
şi „Industria națională, industria streină şi industria ovreiască 
față cu principiul concurenței” (1866). In cea de a doua, 
mult mai teoretică decât prima, pe lângă argumentele aduse 
împotriva Evreilor, care aici nu ne interesează, încheagă şi o 
concepție privitoare la problema naţiunii, de un vădit interes 
sociologic. 

„O naţiune presupune două elemente constitutive: un pă- 
mânt şi un neam. Fiecare pământ are o natură a sa proprie: 
o natură, pe care nu o poate nimici influența neamului şi prin 
care acel pământ se aseamănă cu el însuşi şi difereşte de toate 
celelalte pământuri. Anglia fu totdeauna insulă: sub Britani, 
sub Saxoni, sub Danezi, sub Normanzi... Fiecare neam are 
şi el o natură a sa proprie; o natură, pe care nu o poate 
nimici influența pământului și prin care acel neam se aseamănă 
cu el însuşi şi difereşte de toate celelalte neamuri. Armenii 
păstrează ceva armenesc stereotip în Franţa, în Turcia, în 
Germania, în Italia, în Polonia... Astfel fiecare pământ are 
o idee a sa specială în universalitatea pământurilor, şi fiecare 
neam are o idee a sa specială în urniversalitatea neamurilor”. 

„„Aşezându-se vreunul din neamuri pe vreunul din pămân- 
turi, legătura celor două specialități produce o Națiune. Unirea 
dintre pământ şi neam pe baza căreia se înalță o naţiune, e 
atât de strânsă, încât pământul resfrânge în toate ale sale 
imaginea neamului şi neamul resfrânge în toate ale sale ima- 
ginea pământului” 2). 

Problema aceasta a raporturilor dintre om şi natură, care 
a dus la crearea anlropogeografiei şi este până astăzi una 
din preocupările de seamă ale sociologiei, o găsim tratată sub 
o formă mai generală și mult mai amănunţită în Istoria Critică 


1) Mırcea Eliade : Introducere (op. cit, t. I, pge XLVII şi urm.) 
2) Pg. 11—18, 

a Românilor +), (vol. I. studiul III, pag. 167), sub titlul „„Ac- 
țiunea naturei asupra omului’. Aici Hasdeu îşi desfăşoară în 
plin puterea sa de pătrundere, ca să lumineze problema, fără 
exagerări şi câi mai conform cu faptele. Fără să nege înrâu- 
rirea naturii asupra omului, nu admite că ea ar fi atotstăpâ- 
nitoare. Alţi factori, de aceeaşi însemnătate, hotărăsc soarta 
popoarelor. 

„A admite fără cercetare şi fără restricțiune dictatura 
glebei, a trece peste idiosincrasiile individuale şi de ginte, a 
uita principiul atavismului, a nu recunoaşte Providența, a nu 
lăsa omului liberul său arbitru faţă cu natura şi cu Divinitatea, 
— este a nu înţelege istoria” ?). 

Dec: primul factor care mărginește înrâurirea naturii „este 
gintea,... în virtutea căreia Bascii şi strănepoţii Goţilor, bună- 
oară, locuesc de secoli pe aceeaşi coastă a Pirineilor, fără 
ca totuş o natură exterioară absolut identică să fi putui asimila 
printr'o necurmată acțiune de toate zilele viţa teutonică cu cea 
iberică” 3). De altfel problema este mult mai complexă pen- 
trucă „nu este mai nici o naţiune sub soare care să nu fi su- 
ferit multiple... amestecuri cu alte ginţi”, apoi „nu este nici 
o ginte... care să nu fi trecut succesiv prin multe şi diverse 
clime” şi în sfârşit, „nu este mai nici o climă... oare să nu fi 
îndurat măcar o picătură modificatoare dela felurite națiuni” £). 
Nimeni, dela Hasdeu încoace, n'a formulat la noi problema 
aceasta în termeni mai precişi. 

Al doilea factor care mărginește acţiunea naturii îl for- 
mează instituţiile, căci „„viţiul instituțiunilor, cari adesea sunt 
o oarbă imitaţiune din afară, uneori un capriciu individual al 
celor dela cârmă pot mişeli naţiunile cele mai bine înzestrate 
din punctul de vedere al pământului” 5). 

Dar „nu numai originea naţională, nu numai forma de gu- 
vernământ bună sau rea, ci chiar o singură idee mare, sguduind 
cu energie tot organismul uman, poate să paralizeze acţiunea. 
climei”. „O idee mare implică pe un mare om... Astfel un 
individ... poate să smulgă uneori o naţiune de sub arbitrul 
naturii 6). 


1) Buc. Imprimeria Statului. Ideile din această carte nu sunt toate ori- 
ginale, dar nu se poate tăgădui lui Hasdeu însuşirea rară de a adopta ideile 
vremii în chip critic, selectiv, nu prin imitație, 

2) Istoria Critică a Românilor, I. pg. 171. 

3) Op. cit. pg. 113, 

4) Pg. 115. 

5) Op. cit. pg, 177 şi urm. 

6) Pg. 178. 

În sfârşit, accidentele locale mărginesc şi ele acţiunea 
naturii. „...Atară de nordul extrem sau de sudul extrem, sunt 
prea puţine ţări destul de întinse unde clima să nu fie oarecum 
în anarhie, înlesnind astfel ea însăşi omului calea de a se 
emancipa” 1). ...Mai în fiecare ţară... se ciocnesc şi se con- 
trabalansează mai multe diferite nature, a căror varietate scapă 
totalitatea unei naţiuni de masa presiunii exterioare. Este însă 
nu mai puţin adevărat că una din aceste sub-clime, anume cea 
mai răspândită, joacă totdeauna un rol predomnitor' ?). 

Dir. toate acestea nu urmează însă că acţiunea naturu e 
neînsemnată. „Gintea, instituţiunile, ideile sau bărbaţii mari şi 
recursul la accidente locale pot învinge tirania pământului, dar 
nu-l distrug, ci abia îl netezesc pe deasupra” 3). „Natura nu 
ucide, liberul arbitru, nu împiedică progresul, nu oprește reali- 
zarea celor mai frumoase tendințe ale unsi naţiuni; dar ea le 
imprimă o direcţiune, o direcţiune adesea întreruptă şi apoi 
reînnodată din interval în interval, o direcţiune ce nu poate fi 
aceeaşi la Tamisa şi Bosfor, în Urali şi Ande; iar supradi- 
recţiunea tuturor direcțiunilor parţiale, precum şi toate câte 
rămân nestrăbătute pentru cugetul omului, este în Providenţă” £). 

Concluzia metodologică la care ajunge Hasdeu, îl pune 
dm nou în fruntea ştiinţei de azi: „Numai printrun studiu 
monografic al naturei fiecărei regiuni cu toate particularitățile 
sale, iar nu prin idei generale preconcepute, se poate constata 
acțiunea-i asupra omului, diferită în felurite ţări atât după 
propriul său fond, precum și după reacţiunea ginţii, a institu- 
țiumlor, a oamenilor mari, a recursului la accidente locale, şi 
altele” 5). Hasdeu a cerut să se facă cercetări monografice 
sau cercetări la teren, în legătură cu întreaga viaţă populară 
românească şi a întocmit el însuşi un chestionar pentru studiul 
folclorului juridic 5), încât din toate punctele de vedere trebue 
socotit ca un înaintaş al sociologiei românești. 

3 M. Eminescu. Ceilalţi gânditori naționaliști — cu ex- 
cepția lui A. C Cuza — nu mai par la prima vedere atât 
de apropiah de sociologie ca Hasdeu. Preocupările lor prin- 


1) Pg. 179, 
2) Pg. 180, 


4) Pg, 181. 

5) Op. cit. pg. 181. 

6) Ci, D Gust: : Sociologia militans, 1934, pg. 59, Câteva din răspun- 
surile la chestionarul Ju: Hasdeu se păsirează la Academia Română, în 
manuscris. 

cipale par a-i îndepărta de știința noastră. Totuși scrierile lor 
politice cuprind bogate idei sociologice, care ar merita să fie 
analizate mai de aproape, în cadrul unor lucrări speciale. 

Mihail Eminescu, fără îndoială cel mai de seamă gânditor 
paţionalisi al neamului românesc, oricât ar părea de ciudat, 
este unul din primii sociologi adevăraţi ai ţării. Păcat că scrie- 
mile lui politice au un caracter de polemică și gazetărie, ‘deci 
cu fatalitate fragmentar, care ascunde uneori, pentru cititorul 
neprevenii, înţelesul adânc şi adevărat al ideilor sale. 

Problemele care l-au preocupat mai stăruitor pe Eminescu 
sunt problema statului și problema progresului. În legătură cu 
acestea tratează însă şi problema societăţii, a naţiunii, a claselor 
sociale, a conducerii etc.. In deslegarea tuturor acestor probleme 
el este integralist, socotind realităţile sociale ca întreguri orga- 
mice, ale căror părți trebue să se îmbine armonios şi a căror 
evoluție trebue să se facă treptat, fără salturi şi fără rupturi. 
Fenomenele sociale sunt fenomene naturale şi ca atare se supun 
anumitor legi, care nu pot fi călcate fără urmări dintre cele 
mai grele. Dar ceeace pentru noi e vrednic de atenție, e faptul 
că Eminescu susţine ideile acestea în numele sociologiei cu cea 
mai deplină ştiinţă. Intradevăr, Eminescu scrie: 

„Sociologia nu este până acum o ştiinţă, dar ea se înte- 
meiază pe un axiom, care e comun tuturor cunoștințelor omenești, 
că adică întâmplările concrete din viaţa unui popor sunt supuse 
unor legi fixe, cari lucrează în mod hotărît şi inevitabil. Scrii- 
torii, cari în privirea ideilor lor politice sunt foarte înaintați, au 
renunţat totuşi de-a mai crede că statul şi societatea sunt lucruri 
convenţionale, răsărite din libera învoială reciprocă dintre cetă- 
teni; nimeni nu mai poate susține că libertatea votului, întrunirile 
şi parlameniele sunt temelia' unui stat. De sunt acestea sau de 
mu sunt, statul trebue să existe şi e supus unor legi ale naturii 
fixe, îndărătnice, neabătute în cruda lor consecință” 1). 

Axiomul acesta, pe care se întemeiază sociologia, stă la 
baza tuturor consideraţiilor sociale, politice şi economice ale 
lui Eminescu. 

Mai întâi Eminescu neagă că ar fi „existat înaintea con- 
slituirii statelor” o „stare de vecinică vrajbă... răsboiul tuturor 
contra tuturor”. Oamenii nu s'au adunat ca să stabilească „un 
modus videndi prin discuţie şi punere la cale”. „Acest stadiu 


1) M. Eminescu: Scrieri politice, ed. comentată de D. Murâraşu, 
(col. Clasicii Români Comentaţi), pg. 99, art. Actualitatea (în Timpul, 1877). 

vine... cu mult mai târziu. Dar precum în roiul de albine sau 
în muşinoiul de furnici nu există legi scrise şi facultăui de 
drept, deşi toate fiinţele câte compun un roiu, trăesc întro 
rânduială stabilită prin instincte înăscute, tot astfel omul pri- 
mitiv trăeşte din cele dintâi momente în societate, iar când 
începe a-şi da seamă şi a căuta să explice modul de convieţuire 
şi de conlucrare, se nasc religiile, care stabilesc adevăruri mo- 
rale. sub forme adevărat că dogmatice sau mitologice, religii 
care sunt tot odată și codice. Cu încetul însă, omul perfectibil 
se desprinde din totalitatea organizaţiei naturale şi-şi lărgeşte 
din ce în ce cercul său de activitate individuală şi atunci abia 
începe pentru el viaţa întradevăr omenească, viața liberă” +). 
Eminescu enunţă în treacăt, la 1878, idei sociologice care vor 
face mai târziu carieră în opera unui Tönnies sau Durkheim. 
Cel dintâiu va susţine prioritatea comunităţii, a vieţii sociale 
naturale, instinctive, față de societate, ca formă de asociație, 
artificială, contractuală, convențională. Cel de al doilea va sus- 
ține treptata eliberare a individului de grup şi deci caracterul 
istoric evolutiv, al libertăţii și al ideei de om. 

Eminescu întăreşte şi cu alt prilej ideia că „,popoarele nu 
sunt producte ale inteligenţei, ci ale naturei” — fără de care 
o ştiinţă a societăţii n'ar fi fost posibilă. Popoarele la „începutul 
desvoltării lor... au nevoe de un punct stabil, împrejurul căruia 
să se cristalizeze lucrarea lor comună, statul lor, precum rolul 
are nevoe de o matcă”. Deci și statul este „un aşezământ al 
naturei şi nu al raţiunei''2). Problema raportului dintre stat 
şi societate, care frământă gândirea germană din veacul trecut, 
l-a preocupat şi pe Eminescu, de sigur nu străin de influenţa 
acesteia. „Istoria dinlăuntru a popoarelor este o luptă între 
ideea statului şi individualism”. Acesta din urmă constă în 
urmărirea intereselor proprii, împotriva tuturor. Dar „interesele 
individuale sunt armonizabile”. În aceasta constă „ideea statu- 
lui”, în „ideea armoniei intereselor”. Indivizii se pot uni în 
clase sau partide, care vor continua însă sub forme superioare 
aceeaşi „luptă pentru supremație”. „Statul însă, ca o formă 
şi mai înaltă... nu vede în clase indivizi deosebiți, ci un com- 
plex de organe sociale, un individ: națiunea. Toate clasele sunt 
înaintea sa egal de importante, menirea sa este de a stabili 


1818) 1) Scrieri politice; pg. 170—171 (cap. Liberalism şi conservatorism, 


să) 2) Op. cit. ps. 51 (Influenţa austriacă asupra Românilor din Principate, 

armonia între ele, de a opri ca una să fie exploatată prea mult 
prin alta, căci toate trăesc şi înfloresc una de la alta şi pieirea 
uneia condiţionează pieirea mai curând sau mai târziu a celei- 
lalte”. „Statul mai are și un scop morali ...el va căuta a deprinde 
clasele superioare la o muncă folositoare, care să compenseze 
pe deplin sacrificiile celor inferioare”. „Deci societatea e câmpul 
schimbărilor vecinice, a luptelor pentru existenţă şi supremație, 
— statul este regulatorul acestei lupte, el opreşte ca aceste 
puteri egal de folositoare să se nimicească una pe alta. Socie- 
tatea e mişcarea, statul stabilitatea” 1). 


Nu e de mirare deci că Eminescu dă o însemnătate cu 
totul deosebită statului în toate scrierile sale politice. Statul, 
pria puterea lui unificatoare, formează națiunea, tot el menține 
echilibrul între clase, asigură dreptatea în viața publică şi face 
cu putință progresul. 

Dar din moment ce statul este „un aşezământ al naturei”, 
el se supune unor legi fatale. Astfel, „orice Stat are nevoie de 
o seamă de condiţii indispensabile, pentru ca să poată exista 
de pe o zi pe alta. La statele cu trecut istoric sau cari şi-au 
avut în :curs de sute de ani obiceiurile lor juridice şi admini- 
strative, lucrul merge dela sine. Moravurile fără legi pot totul, 
legea fără moravuri aproape nimic. E un adevăr acesta, atât 
de general, aplicabil tuturor formațiunilor de Stat, încât... Sta- 
tele în cari există şi mai multă justiție şi mai multă libertate 
cetățenească, sunt acelea unde obiceiul vechiu, datina ține loc 
legilor scrise, unde acea datină nici a fost codificată vre-odi- 
nioară''2). De aceea „civilizaţia adevărată a unui popor con- 
sistă, nu în adoptarea cu deridicata de legi, forme, instituții, 
etichete, haine streine. Ea consistă în desvoltarea naturală, or- 
sanică a propriilor puteri, a propriilor facultăți ale sale. Nu 
există o civilizaţie umană generală, accesibilă tuturor oame- 
nilor în acelaş grad şi în acelaş chip şi fiecare popor îşi are 
civilizaţia sa proprie, deşi în ea intră o mulțime de elemente, 
comune şi altor popoare” 3). De unde concluzia foarte firească 
la care ajunge Eminescu: 

„Natura poporului, instinctele şi înclinările lui moştenite, 
geniul lui care adesea neconştiut, urmărește o idee, pe când 


1) Op. cit. pg. 52 şi urm. (Influența austriacă 1879), 
2) Scrieri, pg, 280 (Desvoltarea istorică a României, 1881), 
3) Scrieri, pg. 307—308 (Semui-Barbaria, 1881), 

țese la războiul vremii, acestea să fie determinante în viaţa 
unui stat, nu maimuţarea legilor şi obiceielor streine” 1). 

În lumina aceleiaşi concepţii adânci despre natura feno- 
menelor sociale „arta de a guverna” — după Eminescu — „e 
ştiinţa de-a ne adapta naturii poporului, a surprinde oarecum 
stadiul de desvoltare în care se află și a-l face să meargă 
liniştii şi cu mai mare siguranță pe calea pe care a apucat” ?). 
De unde şi ideea, care ni se pare cu totul modernă, că sistemul 
de organizare a neamului românesc trebue să „isvorască din stu- 
diul profund şi conştiincios al trebuinţelor noastre locale”, așa 
cum susţine şi şcoala sociologică monografică de azi. 

În acelaşi fel trebue înţeles şi „,conservatorismul” lui Emi- 
nescu, pentrucă „cine zice progres nu-l poate admite decât cu 
legile lui naturale, cu continuitatea lui treptată. A îmbătrâni 
în mod artificial pe un copil, a răsădi plante fără rădăcină 
pentru a avea grădina gaia în două ceasuri, nu e progres, ci 
devastare... Adevăratul progres nu se poate opera decât con- 
servând pe de o parte, adăogând pe de alta: o vie legătură 
între prezent şi viitor, nu însă o serie de sărituri fără orân- 
duială. Deci progresul adevărat fiind o legătură naturală între 
trecut şi viitor, se inspiră din tradițiunile trecutului, înlătură însă 
inovaţiunile improvizate şi aventurile hazardoase” 5). 

Statul fiind organizarea forţelor vii ale popoarelor, trebue 
să fie naţional. Vorbind despre România, Eminescu îşi exprimă 
convingerea că „Chestiunea de căpetenie pentru istoria şi con- 
tinuitatea de desvoltare a acestei ţări este ca elementul românesc 
să rămâe cel determinant, ca el să dea tiparul acestei forme 
de stat, ca limba lui, înclinările lui oneste şi generoase, bunul 
lui simţ, c'un cuvânt geniul lui să rămâe şi pe viitor norma 
de desvoltare a ţării şi să pătrundă pururea această desvol- 
tare” 4). Eminescu este atât de pătruns de această idee, încât 
crede că dacă „Evreii au zis congresului dela Berlin: „sau 
țara să fie cum o vrem noi sau să nu fie” — un apropiat 
viitor va zice: „sau ţara aceasta să fie în adevăr românească, 
sau nici nu merită să fie''5), O ţară merită să existe numai 
atâta vreme cât îşi păstrează caracterul ei naţional. 


1) Serieri, pg, 329 (Arta guvernării, 1882), 

2) Idem. 

3) Scrieri, pg. 211—212 (Despre program, 1880). 

4) Scrieri, pg. 318 (Problema evreiască, 1884). 

5) Serieri, pg. 294—295 (Teoria păturii suprapuse, 1881). 

Antisemitismul lui Eminescu este întemeiat tot în chip 
științific, cu vădită încercare de obiectivitate, fără ură, fără 
slăbiciune. „Marile fenomene sociale se întâmplă, după a noa- 
stră părere”, — scrie Eminescu — „„într'o ordine cauzală tot 
atât de necesară ca şi evenimentele elementare, şi dacă nu 
putem zice că avem ură în contra ploiei, chiar când cade prea 
multă, sau contra ninsorii, tot astfel nu ură putem simţi pentru un 
eveniment atât de elementar ca imigraţiunea în masse a unui 
element etnic, care a contractat anume apucături economice ce 
nu ne convin, sub persecuțiile altor popoare. Dar totodată nici 
o minte serioasă nu poate pretinde că poporul nostru, cel nevi- 
novat în chestie, să poarte urmările nefaste ale persecuțiilor, ce 
israeliți au avut a le suferi de la alții” 1). De altfel Emi- 
nescu nu e propriu zis un „antisemit, el este împotriva tuturor 
străinilor care falsifică fiinţa naţională a ţării, sentiment care 
este foarte răspândit la noi. Dovadă e că atacurile cele mai 
vehemente ale lui Eminescu nu sunt îndreptate împotriva Evrei- 
lor, care nu pătrunseseră în viaţa politică a ţării, ci împotriva 
„păturii superpuse””, pe care o vedea la conducere. El distingea 
„de-o parte rassa română, cu trecutul ei, identică în toate ţările 
pe cari le locueşie, popor cinstit, inimos, capabil de adevăr 
și de patriotism. Avem apoi deasupra acestui popor o pătură 
superpusă, un fel de sediment de pungaşi şi de cocote, răsărită 
din amestecul scursăturilor orientale și occidentale, incapabilă de 
adevăr şi de patriotism” 2). 

Înţelegem după toate acestea simpatia adâncă pe care a 
avut-o Eminescu pentru țărănime şi teoria lui că aceasta este 
„Singura clasă pozitivă” dela noi, „pe al cărei spate trăim cu 
toți”. Să reproducem însă şi argumentele. „Să nu uităm un 
lucru — toată activitatea unei societăţi omeneşti e mai muli 
ori mai puţin o activitate de lux, — numai una nu: producerea 
brută care reprezintă trebuinţele fundamentale ale omului. Omul, 
în starea sa firească, are trebuință de puţine lucruri: mâncarea, 
locuinţa, îmbrăcămintea. Aceste pentru existența personală. De 
aceea o nație trebue să îngrijească de clasele care produc po- 
biectele ce corespund acestor trebuințe... Producătorul materiei 
brute pentru aceste trebuinţe este ţăranul... Aceasta este într'o 
jară clasa cea mai pozitivă din toate, cea mai conservatoare 


1) Scrieri pg. 316—317 (Problema evreiască, 1881). 
2) Scrieri, ps. 287 (Pătura suprapusă, 1881). 

în limbă, port. obiceiuri, purtătorul istoriei unui popor, nația 
în înţelesul cel mai adevărat al cuvântului” 1). 

Putem încheia. Însemnătatea lui Eminescu pentru socio- 
logie — în afară de ideile lui naţionaliste pe care o ştiinţă 
cu adevărat românească nu le poate decât fructifica şi trebue 
să le fructifice — constă în convingerea lui nestrămutată că 
fenomenele sociale sunt fenomene naturale, supuse unor legi 
fatale de care trebue să se ţină neapărat seama. W. Sombart a 
observat cu drept cuvânt că ştiinţa societăți n'ar fi putut lua 
naştere fără o asemenea convingere, apărută în alte ţări prin 
veacul 18, pentrucă nu există știință pentru un domeniu al 
întâmplării, al bunului plac sau al anarhiei. Eminescu reprezintă 
deci la noi convingerea care stă la originile sociologiei și dela 
el încoace sociologia românească devine posibilă, chiar dară nu 
sar mai fi ivit nici o înrâurire din afară. Faptul că pe urmele 
gândirii germane, deosebeşte societatea de stat, deci obiectul 
sociologiei de al politicei, altă condiţie pentru desvoltarea socio- 
logiei, cum a arătat Hans Freyer, este un merit în plus al lui 
Eminescu. Tot el a formulat, e drept, numai în poezie, una 
din puţinele legi care pot fi primite până azi în sociologie: 
„Unde trece drum de fier, toate cântecele pier” — în care 
drumul de fier înfăţişează capitalismul internaţional, iar cânte- 
cele, forma străveche a civilizaţiei autarhice. 

4. Aurel C. Popovici. Aurel C. Popovici este din toate 
punctele de vedere mult inferior lui Eminescu. Totuşi, pentru 
sociologia naționalistă. el merită să fie menţionat. Ne vom 
mărgini la o singură lucrare a lui, „„Naţionalism sau Demo- 
crație”, cu subtitlul „O critică a civilizațiunii moderne”, din 
1910, cu toate că şi alte scrieri ale lui au un interes sociologic 
şi anticipează în multe privinţe ideile răspândite azi în Europa 
naționahstă, afară, se înţelege, de concepţia sa privitoare la 
„statele unite ale Austriei mari”, pentru noi, cei de azi. com- 
plet neînţeleasă 2). 

Intradevăr, Popovici desparte cu desăvârşire naționalismul 
de democraţie, la fel ca gânditorii italieni sau germani de astăzi. 
Cele două concepţii sunt, după el, contradictorii, ele nu pot sta 


1) Scrieri, pg. 10 (Influenţa austriacă, 1876). 
_„_„__ 2) Cartea însă în care expune această concepţie cuprinde numeroase 
idei sociologice, influențate de Gobineau şi H. St. Chamberlain, cum a arătat 
P. Pandrea. cf, A, C. Popovici : Stat şi Națiune. Statele-Unite ale Austriei- 
bea Trad. cu o prefaţă de Petre Pandrea (Fundația „Regele Carol II”, 

alături, fără a se primejdui soarta unui popor, căci una din ele, 
democrația, este distrugătoare. 

„Se înşeală... toți naționaliștii cari nu pot înţelege că între 
naționalism şi democratism adevărat e o anhteză organică, de- 
zastroasă pentru cel dintâiu. Dezastroasă, dacă nu azi, atunci 
mâne sau poimâne, dar în orice caz. Pentrucă naționalism în- 
semnează îngrijirea în prezent ca viitorul naţionalității să nu 
fie primejduit. Al naţionalităţi, nu numai al poporului. Ceea 
ce constitue o enormă, o esențială deosebire politică...” Pe de 
altă parte, „îndată ce masele mari ale poporului vor fi con- 
ştiente de forţa voturilor, ele nu se pot preocupa decât de in- 
teresele lor materiale, de interesele „sociale. Atunci orice 
preocupări de cultură treptată normală, națională cad din plan 
în plan mai jos. Massele nu ştiu preţui libertatea ca factor de 
cultură. Pentru ele, egalitatea e idealul... Votul universal dă- 
râmă partidele cu adevărat naţionale şi constitue partide demo- 
cratice, materialiste, al căror naționalism e un simplu oportu- 
nism de azi pe mâne” +). 

Naționalismul singur asigură cultura, căci „cultura ade- 
văratt nic nu se poate concepe altminteri decât în sens național: 
în legătură cu valoarea pe care o are pentru reala desvoltare a 
particularităților unei naţionalităţi 2). „Factorul adevărat al 
întregei culturi omenești este naționalitatea” 3). „Intreaga civi- 
lizahe a lumii nu se produce decât de naționalități. Și nu se 
poate menține şi desvolia decât în lăuntrul lor. Omenirea e o 
abstracție, un cuvânt. Ea nu trăieşte şi nu poate trăi decât 
în şi prin naționalitățile ce o alcătuesc” 4). 

Naţionalitatea este izvorul şi legea tuturor manifestărilor 
omeneşti. Astfel: „statul trebue — în prima linie în interesul 
propriei sale conservări — să dea poporului sau popoarelor 
sale putinţa de a trăi liber după geniul lor propriu” ë). Sau: 
„toate legile sunt bune dacă se fac în continuă potrivire cu 
limbile şi obiceiurile, cu tradiţiile şi moravurile bune ale po- 
porului. Şi toate sunt rele cari le vatămă şi le zgudue pe 
acestea. Şi sunt nenorocirea şi moartea unui popor, dacă le sapă 
şi le nimicesc” 6). 


1) Aurel C. Popovici, op, cit. Buc. Minerva, 1910, ps, 16—17» 
2) Op. cit. pg. 28. 

3) Pg. 358. 

4) Pg, 56 

5) Pg. 126. 

6) Pg. 127 

De aceea şi manifestările superioare ale culturii, trebue 
să se adape din acelaşi izvor. „În popor nu numai că sunt cu- 
noştinţe înrădăcinate de legi şi aşezăminte concrete, istorice; în 
poporul românesc este o întreagă filosofie politică, o întreagă 
economie politică, o întreagă morală..., o întreagă estetică”, ce 
se găsesc „în limba lui, în literatura lui, în maximele, prover- 
bele şi zicătorile lui, în poveștile şi poeziile lui poporale”. A- 
cestea „sunt creaţiuni ale geniului său. Şi aceste creațiuni sunt 
comori de înţelepciune pe care numai oameni cari sau ocupat 
serios cu asemenea chestii le pot preţui... Un om, bine orientat 
în aceste ştiinţe şi cu dragoste de neam şi silitor, ar putea 
scrie adevărale tratate de filosofie, de politică, de economie 
politică, de morală, de artă, exclusiv pe temeiul ideilor pe care 
le are poporul românesc despre el. Şi am convingerea nestră- 
mutată că s'ar putea da, pe baza acestor idei naționale româneşti, 
cea mai adevărată şi cea mai luminoasă sinteză a tuturor con- 
dițiunilor neapărate pentru existența şi desvoltarea normală a 
Statului şi a poporului român” +). 

Sociologia, pe care Popovici no uită, trebue să fie tot 
națională. Critica pe care o aduce sociologiei din vremea sa nu 
este lipsită de valoare nici pentru zilele noastre, cu toate că 
de atunci multe lucruri s'au schimbat cu desăvârşire. 

„Nu există „om” într'o „„omenire”, din punctul de ve- 
dere al unei analize serioase. Nu există decât om în familia 
sa, în naționalitatea sa: Român, Neamţ, Turc ş. a. Numai 
cunoscându-i origina şi mediul real, zilnic, în care trăeşte, îl 
poți înțelege. Tot aşa nu există o „,omenire” decât în for- 
mele ei concrete: ale diferitelor popoare şi naţionalităţi. Prin 
urmare, numai pornind dela realitate, dela experienţele prac- 
tice, milenare ale unui popor oarecare, poţi ajunge la consta- 
tarea condițiunilor indispensabile desvoltării lui, la constatarea 
unor adevăruri vecinice şi valabile apoi pentru toată omenirea ;... 
exact ca în ştiinţa pozitivă: n'ai voe şi nu poți să construeşti o 
sinteză, înainte de a fi făcut exact toate analizele necesare. 
Ca în toate cercetările serioase, mai întâiu trebue să-ţi mär- 
ginești obiectul cercetării, apoi să-ți aduni tot materialul ne- 
cesar pentru studierea lui. Iată de ce sociologia e o „ştiință”” 
şi azı de batjocura lumii. Întâiu, ea nici azi nu ştie ce „Vrea 
ŞI apoi „inatează” toate chestiile „sociale” ale „omenirii””, cu 


1) Op. cit. pg. 50—51. 

fel de fel de date, clae peste grămadă, adunate din Belgia şi 
din Patagonia, din Suedia şi dela Buşmani, fără nici un caz 
lămurit, fără nici un fir conducător, fără nici o singură teorie 
sau hipoteză ştiințificeşte întemeiată. Dar ce-mi pasă mie de 
Buşmani şi Patagoni şi de Suedezi! Pentru mine, ca Român, 
hotărît a descoperi condiţiile de desvoltare normală a poporu- 
lui meu, tot materialul necesar există aici acasă, între Români, 
material național, produs al unei lungi desvoltări istorice. Dacă 
ştiu ce caut, şi mă pricep la treabă, la metodele de cercetare 
ştiinţifică, azi nu trebue să mă deranjez nici până în Bulgaria 
să-mi aduc material. Aceasta poate fı util mai târziu, acum 
însă n'ar servi decât a-mi distrage atenția fixată asupra unui 
singur punct pe harta lumii: a neamului românesc. El constitue 
tot aşa o parte a nature, a omenirii, ca şi Patagonezul sau 
Buşmanul. Dar în absolut alte condițiuni “istorice şi actuale. 
Tot ce voiu descoperi eu la acest neam românesc, ca con- 
dițiune necesară vieţei lui naţionale, are să-i serve în prima 
linie lui... Dar atunci, când vom fi izbutit a cunoaște şi a do- 
vedi că aceste condițiuni sunt indispensabile vieţii naționale 
româneşti şi viitorului ei, între ele se vor găsi unele cari sunt 
indispensabile orişicărui popor cu aspirații naţionale pe faţa 
pământului. Acestea sunt atunci dovedite a fi mai mult decât 
condițiuni naţionale: ele constitue atunci eterne adevăruri în 
viaţa naţiunilor, legi naturale de desvoltare culturală” 1). „„Nu- 
mai căutând deci a cunoaşte mereu şi temeinic microcosmosul 
naționahtăţii, vom putea cunoaşte odată macrocosmosul ome- 
niru 2). „Nu vreau să zic prin aceasta firește că sociologia... 
nu ar fi produs și câteva lucrări pozitive. Din contră. Susţin 
însă categoric că o mulţime de „savanți, mai ales francezi 
şi italieni, compromit nu numai politica, ci şi sociologia” 8). 

Aurel Popovici n'avea cum bănui că tocmai în 1910, când 
dădea la iveală gândurile acestea, cel care ocupa atunci prima 
catedră de sociologie la noi în ţară, Profesorul D. Gusti, va 
lega sociologia de problemele neamului românesc, sub forma de 
azi a științei națiunii şi a sociologiei românești, dând ştiinţei un 
temeiu realist, o metodă concretă şi un rost precis. Nu-i mai 
puțin adevărat însă că şi azi mai există sociologi care nu se 
pot hotărî pentru nimic precis şi nimic folositor. Pentru aceştia 


1) A. Popovic, op, cit. pg, 54—56, 
2) Pg. 57. 
3) Pg. 111. 

critica vehementă, dar în multe privinţe dreaptă, a lui Aurel 
Popovici, este încă valabilă. 

5. A. C. Cuza. Legăturile lui A. C. Cuza cu sociologia 
sunt mai uşor de arătat. El nu este numai un gânditor politic, 
ci şi un demograf şi un economist, încât este înrudit din trei 
părți cu preocupările sociologiei 1). [Inteligența sa vie l-a dus, 
de altfel, chiar fără de voie, la interesante teorii sociologice. 

Spre deosebire de majoritatea naționaliștilor de azi, A. 
C. Cuza era democrat. În cartea sa „Țăranii şi Clasele di-- 
rigente” din 1895, scrie: „Lucrarea de faţă se prezintă... cu 
pretenția de a stabili o nouă direcție în politică, a cărei tendinți 
sunt naționale şi democratice. Naţionale, pentrucă afirmăm cu 
tărie dreptul de a ne dezvolta după caracterul nostru etnie 
deosebit, şi nu recunoaştem alte interese, în marginile acestei 
țări, decât interese curat româneşti, adică ale rasei noastre pro- 
prii. Democratice, pentrucă voim să ridicăm adevăratul element 
democratic al ţării din starea de mizerie în care e lăsat de toți, 
pregătind pe ţăranul nostru, prin cultură şi prin îmbunătă- 
țirea stărei sale materiale, ca să poată lua parte la conducerea 
destinelor sale 2). 

Alte trăsături caracteristice ale naţionalismului reprezentat 
de A. C. Cuza sunt creştinismul şi antisemitismul. Lucrarea 
sa principală de doctrină politică „,Naţionalitatea în artă” are 
subtitlul: „Introducere la doctrina naţionalistă-creştină” 3). Câ- 
teva spicuiri din scrierea aceasta ne vor lămuri toate aspectele 
docirinei. 

„O nație — scrie A. C. Cuza — este totalitatea indivizilor de 
acelaș sânge formând prin coheziunea lor naturală aceeași fi- 
ință colectivă cu organe proprii care sunt clasele sociale şi 
Statul şi cu acelaş suflet, care este naționalitatea” 4). „Intocmai 


1) Intr'un sens deosebit puţin de al nostru, A. C. Cuza se socoteşte 
el însuşi ca unul care activează in domeniul sociologiei, întrucât găseşte că 
Demografia „Se prezintă ca o ramură de sine stătătoare a Sociologiei, ocu- 
pând locul dintâru în sistemul încă neisprăvit al ştiinţelor sociale a cărei 
a doua parte ar fi Economia polică şi a treia parte Știința Culturei inte- 
iectuale a societăţei, care se află abia la începutul desvoltărei sale” (Des- 
pre Poporaţie, laşi 1899, pg, 29). 

2) Ţăranii şi Clasele dirigente, Iaşi, 1895, pg. LXVIII. şi urm. De alt- 
fel tot democrat şi naţionalist se socoteşte şi N. Iorga şi a fost incontesta- 
bil M. Kogălniceanu. Cf. N. Iorga: Doctrina naționalistă (cit.), 

3) Publ. în rev, 1905—1906, apoi în volum, 1908. Intreb. ed. III, Car- 
tea Românească, Buc. 1927. 

, 4) Op. cit, Pref. Ja ed. III. pg. VII. In altă parte A C. Cuza defineşte 
aafia în termeni apropiaţi de ai italianului Mancim : „O nație este totalıta- 
dea indivizilor de acelaş sânge, aşezaț: pe un pământ determinat, ca bază 
necesară a ex:stenjii lor, având: acelaş grai, pe care e: l-au format, acelaş 

precum sufletul omului este factorul hotăritor al manifesta- 
țiilor lui, tot aşa şi sufletul naţiilor, care èste naționalitatea, 
determină, în mod caracteristic pentru fiecare, în orice domeniu, 
manifestaţiile ei. Legea naționalităței, se poate dar cuprinde în 
următoarea formulă: Naţionalitatea este puterea creiatoare a 
culturei umane — cultura, puterea creiatoare a naționalităței”. 
De unde concluzia: „„Naţiile trebue să se păstreze, cum sunt, 
cu orice sacrificii, desvoltând naționalitatea lor, întrucât fiecare 
reprezintă o formă deosebită a culturei umane” 1). 

„De la cultura pământului — care este baza culturei — 
naţiile se ridică la cultura spiritului, fiecare cu însuşirile ei”. 
O excepţie dela drumul acesta normal o face numai naţia e- 
vreiască, „străină dela început de cultura pământului, trăind 
pretutindeni suprapusă celorlalte popoare, din exploatarea muncei 
lor productive, parazitară, incapabilă să-şi creieze cultura ei 
proprie” 2). 

A. C. Cuza îşi rezumă astfel principiile şi concluziile 
cărţii sale „„Naţionalitatea în artă”: 

„Plecând dela principiul că naționalitatea e puterea cre- 
atoare a artei — şi arta putere creatoare a naționalităței — 
am văzut că: 

„Instrăinarea de sine a naţiei, e nimicirea ei”. 

„Înstrăinarea artistului, e nimicirea lui”. 

„Instrăinarea operei de artă, e nimicirea ei”. 

Că prin urmare: 

„Arta nu poate să existe decât ca artă naţională”. 

„Arta însă e numai unul din elementele culturei umane 
— a cărei putere creatoare, în genere, e naționalitatea. Umani- 
tatea nu-i decât cuprinsul naţiunilor, care o compun şi naţiile 
nu există decât prin cultura lor, — care e pulerea, creatoare 
a naționalităţei”. 

„Din aceste adevăruri simple, urmează unele concluzii ne- 
cesare, pe care le-am rezumat în următoarele patru regule fun- 
damentale ale culturei...: 1. Fiecare popor să-şi conserve naţi- 
onalitatea sa... 2. Fiecare teritoriu să servească dezvoltărei unei 


trecut, aceleaşi interese prezente. aceleași aspirațu în viitor şi alcătuind, ca 
organism, aceeaș putere. naționahtatea creatoare a culture: umane, care nu 
este dar decât productul e: vanat”. (Naţionalitatea în artă, ed. III. pg. 143), 
Cf. şi „Problema naţiunii“ de D. Gusti (în Sociologia militans) pentru critica 
definiţiei şi analiza sociologică a problemei. 


1) Op. cit ps. VI—VII. 
2) Pg. 9. 

singure naționalități... 3. Artişti, învăţaţi, bărbaţii “politici, 
să fie reprezentanţii naţionalităței lor... 4. Şcoala să cultive 
naționalitatea...” 1). 

E uşor de văzut măsura în care concepția lui A. C. Cuza 
despre artă, cultură, naţionalitate, naţiune, umanitate, este de 
esență sociologică. Avem aici a face din plin cu o sociologie 
naționalistă, în sensul de fundamentare ştiinţifică a unei doctrine 
politice sau, fiind vorba de naționalism, a unei concepții de 
viaţă. 

O altă lucra a lui A. C. Cuza: „Despre Poporaţie”'?), 
din 1899, ai-l arată tot atât de apropiat de sociologie, dar 
de astă dată întrun sens absolut ştiinţific, fără preocupări de 
politică militantă. Toată lucrarea poate fi considerată ca o în- 
cercare a unui sistem de sociologie unilaterală — cum am 
numi-o în lumina istoriei doctrinelor de azi — adică o încer- 
care de a lămuri toate fenomenele sociale printr'un singur fac- 
lor: cel demografic 3). Câteva citate vor lămuri concepția aceasta 

„Statistica poporaţiei este adevărata oglindă în care putem 
privi starea unui popor şi care singură poate să ne dea o idee 
exactă despre desvoltarea la care a ajuns, despre destoinicia 
sa în lupta pentru existență, despre bunătatea instituţiilor sale 
şi despre viitorul ce-l aşteaptă” +$). 

Aceasta ar fi oarecum surprinderea aspectului static, dar 
poporația este un factor dinamic, un factor al evoluției sociale, 
deci valoarea demografiei este mult mai mare: 

„Sub presiunea nevoilor crescânde ale poporaţiei, stăpânită 
de tendința ei de a trece pururea de limita mijloacelor de exis- 
tență disponibile, omul şi-a perfecţionat însușirile sale, mijloacele 
sale de producere, şi-a îmbogăţit cunoştinţele, a desvoltat împăr- 
rea muncci, şi-a îmbunătățit formele politice şi sociale în- 
lăuntrul cărora s'a mişcat. Aceasta este dar adevăratul principiu 
al poporației şi în acelaș timp principiul civilizaţiei, cauza, prin 
urmare, căreea putem aitibui înmulţirea speciei umane, şi per- 
fecţionarea însușirilor ei, precum şi, ca o consecință, răspândirea 
culturei pe pământ” 5). 


1) Op. cit. pg. 136 şi urm, 

2) A. C. Cuza: Despre poporaţie. Statistica, teoria şi politica ei. Stu- 
diu economic, laşi 1899, 

3) Aşa cum s'a încercat de alte sisteme lămurirea vieţii sociale prin 
factorul geografic, rasial, economie etc., spre deosebire de sociologia inte- 
rală, care ţine seama de totalitatea factorilor condiţionanţi. 

4) Op. cit. pg. 4. 

5) Op. cit. pg, 241—242, 

Cu tot caracterul unilateral al ei, teoria demografică şi 
sociologică a lui A. C. Cuza, o corectare a doctrinei lui 
Malthus, nu este lipsită de valoare. Unilateral nu vrea să zică 
greşit, ci necomplet, încât o teorie mai cuprinzătoare ar putea 
ţine seama de cele stabilite de A. C. Cuza în legătură cu de- 
terminările demografice, alături de alți factori tot atât de în- 
semnaţi. De aceea prezentăm liniile mari ale acestei teorii. 

După A. C. Cuza, funcția esențială a vieţii este păstrarea 
de sine. Din acest „axiom” rezultă pentru problema poporaţiei 
următoarele „,corolare”: 

„I. Poporaţia are o putere nemărginită de înmulţire, din 
care cauză ea tinde să treacă de orice limite care ar mărgini 
desvoltarea ei”. 

„2. Limitele fireşti ale desvoltării poporației sunt de- 
terminate în tot momentul de cantitatea mijloacelor de existență 
pe care şi le poate procura şi cu care este obişnuită să trăiască”. 

„3. Nefiind în stare să treacă de limitele mijloacelor de 
existenţă, la extremitatea cărora se îngrămădeşte necontenit, po- 
poraţia se sileşte pururea, să le lărgească perfecționându-şi însu- 
şirile şi instituțiile, cuprinzând noi teritorii şi intrând în luptă 
cu poporaţiile rivale”. 

"4. Înlăuntrul oricăror limite de desvoltare, determinate 
întotdeauna de cantitatea mijloacelor de existență disponibile 
într'o epocă dată şi în anumite condițiuni, naturale şi sociale, 
fiecare individ se luptă de-a dreptul cu condiţiunile în care este 
chemat a trăi, căutând să-şi lărgească sfera lui de desvoltare 
şi cu toți ceilalți indivizi, cari trăesc în aceleaşi condițiuni, pentru 
a-şi păstra existenţa proprie înaintea și în contra tuturor” +). 
Tezele acestea se cuprind rezumativ în această „lege a poporaţiei”” 
formulată de A. C. Cuza astfel: 

„„Poporaţia are tendinţa constantă de a trece de hmita 
de pe urmă a desvoltării ei posibile, limita determinată în tot 
momentul de cantitatea mijloacelor de existenţă pe cari şi le 
poate procura şi cu cari este obicinuită să trăiască''2). 

A. C. Cuza îşi dă singur seama de strâmteţea teoriei sale, 
de aceea caută s'o lărgească pe altă cale. Examinarea „condi- 
țiilor care determină cantitatea mijloacelor de existenţă, ca limita 
de pe urmă a desvoltării poporaţiei” îi dă un prilej nimerit. 


1) Op. est, pg, 373—374. 
2) Op. cıt. pg. 374 

Condiţiile acestea sunt de mai multe feluri şi A. C. Cuza 
le clasează în două mari categorii: 

„l Condiţii naturale — cari rezultă de-a dreptul din 
însuşirile fireşti ale poporaţiei şi din împrejurările naturale ale 
mijlocului (mediului) în care este chemată a se desvoltă şi 
anume: 1. ÎInsuşirile poporaţiei, rasa, puterea şi energia el; 
2. Productivitatea şi situaţiunea solului; 3. Clima, intemperiile 
şi anotimpurile; 4. Întinderea teritoriului”. 

II. Condiţii sociale — care rezultă din starea de desvol- 
tare culturală şi economică la care a ajuns poporaţia şi din 
relaţiunile oamenilor între dânşii, şi anume: 5. Cunoştinţele, 
sănătatea şi moralitatea poporaţiei; 6. Modul de administrare 
a intereselor publice; 7. Organizarea socială; 8. Relaţiunile 
dintre diferite poporaţii +). 

In chipul acesta, deşi numai prin mijlocirea poporaţiei, 
sunt luaţi în seamă şi alți factori ai stării şi evoluţiei sociale, 
afară de factorii demografici. Prin aceasta A. C. Cuza este 
mult mai aproape de spiritul sociologiei de azi, care caută să 
redea realitatea socială sub toate feţele ei şi să o lămurească 
prin toţi factorii care o condiţionează. 

Spiritul sociologic, prin esenţa lui integralist, se vădeşte 
şi mai limpede în teoria demografică a claselor sociale, pe 
care o adoptă (după Hansen) A. C. Cuza. Întradevăr, după 
A. C. Cuza „poporaţia unui stat este o ființă organică, între 
a cărei părţi există legătura cea mai strânsă. Clasa pozitivă 
care stăpânește pământul, clasa rurală, alimentează cu exce- 
dentele ei clasa de mijloc orășenească, şi din aceasta se recru- 
tează apoi elementele care alcătuesc clasa dirigentă'2). De 
aici adevărul că un popor trebue să stăpânească toate clasele 
sociale și în special clasa de mijloc, primejduită în chip deo- 
sebit prin infiltrația străinilor. „Când în sânul unei poporaţii 
se introduce o clasă de mijloc, o poporaţie de alt neam, cu 
alte tradiţii, de alte obiceiuri, legătura dintre diferitele părţi ale 
organismului este întreruptă” — scrie A. C. Cuza3). Con- 
cluzia: „statul... trebue să facă toate sforțările pentru a elimina 
elementele streine, care-i periclitează existența” +). Argumentul 
acesta demografic şi sociologic împotriva străinilor a fost adoptat 
în urma lui A. C. Cuza de toţi naționaliștii români şi chiar 


1) Op, cit, pg. 433, 
2) Op. cıt. pg. 464 
3) Pg 464. 
4) Pg. 465, 

de gânditorii de altă nuanţă, cum e de pildă C. Stere, care au 
dorit o soluţie obiectivă, fără caracterul unei prigoniri reli- 
gioase sau de rasă, acestei probleme. 

În sfârşit, unul dn meritele lui A. C. Cuza pentru des- 
voltarea ştiinţelor sociale din România, este preconizarea cer- 
cetărilor la teren sub forma de „monografii rurale” pentru stu- 
diul stării populaţiei sătești. A întocmit pentru aceste cercetări 
şi un chestionar, publicat sub titlul „Întrebări privitoare la 
starea poporaţiei rurale”, în 1901. In Introducere, A. C. Cuza 
arată că „o politică mai ştiinţifică” nu este cu putinţă decât 
dacă, în afară de legile generale, se cunosc mai amănunţit 
faptele. În România clasa care merită o atenție deosebită este 
țărănimea, dar „începutul oricărei lucrări temeinice de îndreptare 
trebue să plece dela cercetarea amănunţită a stărei satelor noa- 
stre, asupra căreea sântem încă departe de a fi lămunţi 1). 

„Se naşte întrebarea: care va fi calea cea mai sigură pe 
care vom ajunge la dobândirea unei cunoștinți exacte a lucru- 
rilor”. „Am avea ca model de cercetare a faptelor sociale 
metoda aşa numită a monografiilor de familii, creată şi expe- 
rimentată de... F. Le Play.... Noi credem însă că dacă a- 
ceastă metodă e foarte utilă când e vorba de cunoaşterea mun- 
citorilor industriali, în multe privințe ea este insuficientă pentru 
cercelarea poporației muncitoare rurale, mai ales la noi în ţară... 
lată pentru ce am crezut că, întru cât ne priveşte, e mai util 
să înlocuim monografiile familiilor cu monografiile satelor, mai 
potrivite, după părerea noastră, cu împrejurările în care trăim 
şi cu cerințele subiectului” 2). 

Întrebările, în număr de 51, se referă la următoarele 
probleme: I. Comuna şi administraţia ei. II. Locuitorii şi averea 
lor. HI. Starea fizică şi morală a locuitorilor. IV Dorinţele 
şi părerile locuitorilor. Un chestionar deci destul de sumar şi 
cu totul nesistematic, dar oricum un început, care ar fi putut 
să dea roade, dacă ar fi fost aplicat cu stăruință şi perfecționat 
în urma experienţei. Căci „„Intrebările” acestea au fost alcătuite 
şi cu gândul că „vor servi deocamdată unui grup de studenți 
ai Universităţii din laşi, în cea mai mare parte fii de săteni, 
pentru a se călăuzi în cercetarea localităţilor lor, pe care le 
cunosc mai bine”. Şi A. C. Cuza adaugă cu drept cuvânt: 
„E o experienţă, din toate punctele de vedere interesantă, pe 


1) Întrebări (Bibl. Soc, Universitare Române din lași, No, 3, 1901) ps, 3, 
2) Op. cit. pg. 5, 


www.dacoromanica.ro 


516 A. C. Cuza 


care ei (studenţii) doresc a o întreprinde şi care va fi foarte 
utilă, dacă va reuşi '1). Experienţa na reuşit. A. C. Cuza 
a văzut însă limpede într'o problemă de metodologie, care va 
fi deslegată după toate cerințele ştiinţifice şi va fi aplicată 
întrun chip menit să rodească, abia cu un sfert de veac în 
urmă, de către Profesorul D. Gusti şi şcoala sa. Meritul de 
pioner pe care îl are A. C. Cuza în domeniul cercetărilor mo- 
nografice rurale nu i-l va putea tăgădui însă nimeni; chiar 
dacă faptul de acum 38 de ani a devenit abia în urmă un 
merii prin străduința altora şi fără nici o înrâurire directă. 


III. Sociologia de specialitate. 


Un început de specializare în domeniul sociologiei găsim 
chiar în rândul gânditorilor politici amintiţi, fie prin aprofundarea 
preocupărilor politice, ca la C. Stere sau C. Dobrogeanu- 
Gherea, fie prin preocupări ştiinţifice alături de cele politice, 
ca la C. Rădulescu-Motru sau mai în urmă, la Ştefan Zeletin. 
Procesul acesia de specializare cuprinde însă şi gânditori care 
nu s'au remarcat în domeniul doctrinei politice sau au făcut 
politici. întâmplător sau, în sfârşit, au avut preocupări ştiinţifice 
cu totul străine de cele politice. Va trebui să însemnăm câteva 
cuvinte şi despre aceştia, mai înainte de a înfățișa contribuţia 
celor care şi-au făcut din sociologie străduința principală a 
vieţii lor. 


A. Primele încercări. 


Mai înainte ca sociologia să fi apărut pe plan științific 
ca o preocupare de sine stătătoare, ea s'a ivit în sistemele mai 
largi de gândire: în filosofie, din nevoia de întregire a con- 
cepţiei despre lume cu o concepţie despre societate, care tot 
parte din lume este, şi în filosofia istoriei, din nevoia de @ 
delimita precis câmpul istoriei şi natura ei ca ştiinţă, faţă de 
alte preocupări de ştiinţă socială, printre care de pe la sfâr- 
şitul v. 19 sociologia ocupă un loc de frunte. În prima si- 
tuaţic găsim idei sociologice în filosofia lui Vasile Conta, în 
a doua situaţie, în filosofia istoriei a lui A. D. Xenopol. 


1) Intrebări, pg. 5. 

Alte încercări sociologice s'au ivit în învăţământul filo- 
sofic universitar, din nevoia de a lămuri, cel puţin în cursuri 
întâmplătoare, studenţii despre noua ramură ,„ filosofică” în plină 
desvoltare şi cu răsunet mare în publicistica de specialitate; 
aceasta într'o vreme în care profesorii Facultăţilor de Filosofie 
predau pe rând mai toate disciplinele filosofice, dela istoria 
filosofiei, metafizică, logică şi teoria cunoștinței, până la psi- 
hologie, pedagogie, etică şi sociologie. Astfel C. Stere ne infor- 
mează la 1897 că: „La Universitatea din București a fost 
deschis anul acesta un curs de sociologie de către eminentul 
profesor al Facultăţii de litere d. C. Dumitrescu-lași +), — 
probabil primul curs de acest fel în ţara noastră. Din păcate 
C. Dimiirescu-laşi nu şi-a publicat cursurile, încât nu putem 
şti precis care au fost ideile sociologice profesate de el. Din 
amintirile celor care l-au apucat şi din puţinele scrieri cu ca- 
racter social care au rămas dela el?), se pare că C. Dimi- 
trescu-laşi avea în sociologie o atitudine mai mult politică, 
democratică, iar când încearcă să trateze problemele obiectiv, 
făcea psihologie socială. Dar faptul însuşi că a introdus sociologia 
în Universitate, lucru rar în străinătate, constitue un merit cu 
neputinţă de tăgăduit. De aceea suntem întru toate de părerea 
Profesorului C. Rădulescu-Motru, care scrie: 

„Meritul cel mai mare al lui C. Dimitrescu-laşi, în câmpul 
activităţii sale de profesor de filosofie, este însă crearea cursului 
de sociologie. Intro vreme, când un asemenea curs era con- 
siderali oarecum ca subversiv la cele mai multe Universităţi 
europene, el a fost introdus în Bucureşti printre cursurile obli- 
gatorii ale Facultății de filosofie şi litere, după insistența lui”. 
Şi tot C. Rădulescu-Motru lămureşte: „„Însistenţa pentru crearea 
cursului de sociologie se explică, după noi, dintr'un singur motiv, 
şi pe care îl cunoaștem toți prietenii lui C. Dimitrescu-laşi. 
C. Dimitrescu-laşi avea convingerea că noua știință este menită 
să servească idealul democraţiei. Sociologia era pentru el ştiinţa 
revoluţionară, care avea să netezească drumul spre solidaritatea 
omenească, şi astfel să grăbească morala iubirii dintre oameni... 
Sociologia era pentru el o ştiinţă revoluţionară, dar revoluţio- 
nară în înţelesul că ea avea să înlăture prejudecățile pentru a 
face loc adevărului. Sociologia expusă de el la curs, dacă n'a 
anticipat adevărul deplin, a combătut totuşi prejudecățile, şi de 


1) C, Stere: Evoluţia individualităţii (est), pg. VIII. notă. 
2) Cf. C. Dimitrescu-Iaşi. Omul şi opera. Volum omagial; Bucureşti, 
Socec, 1933. Mai ales cap. II, Studii filosofice, 

aceea rolul său de critic pe terenul filosofiei sociale, a fost, 
la vremea sa, un rol important, din care a profitat tinerimea 
română între anii 1885—1916” 1). 

La Universitatea din laşi „C. Leonardescu a predat logica, 
estetica, psihologia, metafizica, istoria filosofiei, dela 1897 chiar 
şi sociologia” ne informează Profesorul D. Gusti. Situaţia aceasta 
a durai până ce „prin regulamentele... facultăţii de litere și 
filosofie din laşi şi Bucureşti (sancţionate prin înaltul decret 

i . . . ba á . . 39 
regal din 1908), profesorul de istoria filosofiei vechi şi etică 
a fost „obligat a face şi un curs de sociologie pentru licenţa 
în filosofie” 2). 

Reţinem în orice caz faptul că de pe la 1897 încoace 
în Universitățile româneşti s'au predat şi cursuri de sociologie, 
ceeace dovedeşte un interes în plină desvoltare pentru ştiinţa 
aceasta şi indică existenţa unei atmosfere prielnice pentru des- 
voltarea sociologiei însăşi, pentru înrădăcinarea ei în cultura 
românească şi deci pregătirea zilei în care va putea să se mani- 
feste ca o preocupare originală. 

Tot din timpul acesta ni se semnalează un manuscris de 
Istoria Sociologiei, în posesia unui librar din laşi, rămas în 
urma poetului şi istoricului Nicolae Beldiceanu, care din neno- 
rocire, se pare că sa pierdut3). 

După 1900 apar tot mai des lucrări româneşti închinate 
sociologiei. Unele dintre ele n'au decât meritul preocupării, reu- 
şind să popularizeze noua ştiinţă până aproape de zilele noastre, 
fără a contribui în chip deosebit la desvoltarea ei. Dintre acestea 
fac parte şi lucrările lui G. D. Scraba şi H. Fundăţeanu (fostul 
profesor de sociologie la Şcoala de ştiinţe de Statt). Altele: 

1) C. Rădulescu-Motru : Cuvânt înainte (vol. omagial cit ). 

2) D. Gusti : Introducere la cursul de Istoria filosofiei greceşti. Etică 
şi Sociologie. 1910 (publ. şi în Sociologia militans. 1934. cf. pg. 24—25). 

3) După Al. I. Alexandrescu. Originile Civilizației. Ed. II. Buc. 1931. 

4) G. D. Scraba. Sociologie, Buc. 1914 etc. H. Fundăţeanu: Sociologia, 
1912: Despre Războaie. 1915: etc. Cu totul altfel trebuesc privite lucrările 
lui Scraba despre Heliade Rădulescu şi V. Conta. prin care a atras atenţia 
cercetătorilor asupra unei socrologu româneşt. merit care îi aparţine în în- 
tregime. In 1898 îşi începe apariția „/tevista de Drept şi Sociologie”. Din peri- 
oada de după 1900 ma: pot fı citați Popovici (Spulber), Tıb, Constant, Por- 
sena. mai târziu Trisca etc. (vezi G. Vlădescu-Răcoasa: La Sociologie en 
Roumanie, în Revue Int. de Soc. 1929) Apoi: Șt. Antim: Studii sociologice, 
1907. Faptul cel mai însemnât din această vreme este „Întâiul Congres Român 
de Ştiinţe Sociale” din 24—27 Sept. 1906. cu prilejul căruia s'a încercat 
să se „oglindească starea noastră socială din prezent. mai ales starea „popu- 
laţiei rurale“ pe temeiul unei „vaste anchete sociale“ printr'un chestionar 
trimis autorităților săteşti prin Ministerul de Interne Anchetele acestea sunt 
deosebit de interesante pentru istoria sociologiei rurale dela noi. pe care 


vom încerca-o în altă lucrare. Rezultatele lor au fost prezentate de G D. 
Scraba în lucrarea: Starea socială a săteanului. Bucureşti. 1907. 

încearcă primele înjghebări de sisteme, fără să izbutească însă 
a se situa în câmpul propriu zis al sociologiei, rămânând oarecum 
la marginea filosofiei sau a ştiinţelor exacte., Astfel suni sistemele 
de gândire socială ale lui D. Drăghicescu şi Spiru Haret. 
Acestea au însă un merit de netăgăduit, prin căile pe care 
le deschid, dacă nu întotdeauna prin contribuţia lor ştiinţifică 
propriu zisă. 

Ir, procesul acesta de specializare şi autonomie, merită deci 
o atenţie deosebită Vasile Conta, A. D. Xenopol, D. Drăghi- 
cescu şi Spiru Haret, contribuția sociologică a cărora urmează 
să o înfățişăm pe scurt. 

1 Vasile Conta. Gânditor de măsură neobişnuită, cel 
dintâiu creator de sistem filosofic în România, Vasile Conta 
a dat şi sociologiei româneşti un imbold şi o strălucire care 
nu pot fi date uitării. Este meritul mai vechiu al lui G. D. 
Scraba și mai recent al Profesorului Traian Brăileanu, de a 
fi arătat limpede faptul acesta +). 

Vasile Conta face primul pas spre sociologie din nevoia 
specific filosofică, de a dovedi unitatea universului prin apli- 
carea aceloraşi principii la toate fenomenele existente. Ceeace 
ştiinţa constată ca valabil pentru fenomenele fizice și filosofice 
este valabil şi pentru fenomenele sociale. Nici în domeniul 
acestora nu există liber arbitru sau libertate. Aceleaşi legi sta- 
tornice şi inflexibile stăpânesc întregul univers. 

„1l. Orice naţiune” — scrie Vasile Conta în Teoria Fa- 
talismului (1875-76) — „este produsul mediului în care ea 
trăieşte. Se înţelege aici prin mediu toate obiectele exterioare 
cari vin în contaci cu omul, precum: natura şi configurația 
solului, aspectul Naturii, climatul, felul nutrimentului, etc. Le- 
gătura de cauzalitate între mediu şi naţiune este astfel de strânsă, 
încât toate 'manifestaţiunile de vieaţă ale acesteia oglindesc pe 
cel dintâiu. Astfel mediul se reflectă în toate ideile şi instituţiile 
sociale, politice şi religioase ale poporului care este produsul 
său. Așa dar, acesta nu poate simți, nici gândi, nici crede, 
nici voi, nici lucra altfel decât cum este poruncit de către 
mediu, care-i trimite impulsiuni necesare”. 

„2. Mergerea unei naţiuni în decursul timpului asemenea 
ascultă de legi fixe. Faptele istorice şi succesiunea lor nu sunt 


1) G. D, Scraba: Vasile Conta. Studiu filosofic. Buc. Socec (fără dată), 
paragr, : Filosofia socială (ps. 85) şi Sociologia ştiinţifică (pg. 90). Iran 
Brăieanu : Filosofia socială a lui Vasile Conta (în „Rev, de pedagogie“, II. 
Cernăuţi, 1932), 

rezuliatul întâmplării. Ele constituesc o înlănţuire care a trebuit 
să fie aşa şi nicidecum altfel. Această concluziune a fost scoasă 
mai cu seamă din observaţiunea faptului acestuia; că adică, la 
două sau mai multe naţiuni, cari se găsesc în aproape aceleaşi 
condiții, aceleaşi idei, se nasc şi dispar în acelaş chip, dau 
naştere la aceleaşi idei fizice, la aceleaşi acţiuni şi reacțiuni, 
cari toate se realizează în aceleaşi instituţii, astfel că înlănţuirile 
de fapte a tuturor acestor nații se aseamănă +). 

Deci „nu există nici cea mai mică deosebire între legile 
fenomenelor sociale şi între acelea ale lumii fizice, propriu 
zise: şi unele şi altele sunt exacte, inflexibile şi prin urmare fa- 
tale” 2). De unde concluzia că „fatalitatea domneşte asupra 
fenomenelor sociale, întocmai ca şi asupra fenomenelor fizio- 
logice” 3). 

Ideea aceasta l-a preocupat pe Vasile Conta în toate 
operele sale şi ajunge la aceeaşi încheiere chiar dacă se vede 
constrâns de fapte să recunoască unele deosebiri între stadiul 
de desvoltare al sociologiei faţă de ştiinţele fizice şi biologice. 
Astfel. în privinţa legilor, Vasile Conta scrie că: „nu trebue 
să se uile că psihologia şi sociologia ca ştiinţi pozitive sunt la 
început; că în domeniul lor s'a stabilit nişte legi falșe şi ne- 
complete, inerente tuturor ştiinţelor pozitive când se aflau în 
faza aceasia. Aşa că azi putem face afirmaţia că o lege psiho- 
logică sau sociologică este neprecisă sau falşă, însă nu cu 
cerlitudinea hotărîtă că niciodată nu se vor mai descoperi legi 
complete şi statornice în acest domeniu” £). 

Ideile acestea circulau însă peste tot în veacul 19, sub 
înrâurirea filosofiilor pozitiviste (Comte), evoluționiste (Spen- 
cer), materialiste (Büchner) etc.. Le-am găsit şi la alți gân- 
ditori români. Deci nu aici trebue căutată originalitatea lui 
Vasile Conia. Aceasta se vădeşte în încercarea de a aplica teoria, 
ondulațiunii universale și în domeniul sociologiei 5) şi de a lua 
o poziţie critică atât faţă de Comte, cât şi faţă de Spencer în 
problema fundamentală a sociologiei de pe vremea aceea: pro- 
blema raporiurilor dintre individ și societate $). 

1) Vasile Conta : Opere filosofice. Ed. revăzută de Nicolae Petrescu, 
Buc. Cartea Românească, pg, 37. Ideile acestea sunt prezentate ca rezulta- 
tul cercetărilor lui Comte şi Buckle. 

2) Op. cit. pg. 40, 

3) Op. cit. pg. 41. 

4) Intâile principii cari alcătuesc lumea, operă postumă, publ. în 1888 
în Opere, cıt). pg. 530—31. 


5) Cf. Teoria ondulaţiunii universale, 1816—77, (în Opere, pg. 157—270). 
6) Cf. Originea Speciilor, 1877 (în Opere, ps. 271—338). 


www.dacoromanica.ro 


Vasile Conta 521 


„Formele Materiei, după modul stabilirii şi desvoltării 
lor, se împărţesc”” — după Vasile Conta — „în două categorii: 
în evolutive şi neevolutive. Formele evolutive sunt acelea, cari 
dela momentul naşterii lor cresc pe nesimţite și treptat până 
la un punct culminant şi de acolo tot aşa de regulat descresc 
până lu extincțiune; şi care totodată ascultă de legea ondulaţiunii 
universale... Ca exemplu de forme evolutive se pot cita animalele, 
plantele, planetele, etc.. Forme neevolutive sunt acelea cari nu 
îndeplinesc condițiunile de mai sus. Astfel sunt: zidirea unei 
case de mână de om; formarea unui munte prin erupțiune vul- 
canică, etc.” 1). „Orice formă evolutivă este o undă... Fiecare 
undă conţine alte unde secundare.. .și la rândul său, ea este 
conţinulă de o undă mai mare... Cu chipul acesta, Materia în 
metamorfozarea ei veşnică face o adevărată mişcare ondulatoare... 
În toate aceste mişcări Materia ascultă de... legea ondulațiunii 
universale” 2). 

Fenomenele sociale și spirituale se supun aceleiaşi legi. 
„Nu este religiune, sistem de organizațiune socială ori politică, 
nu este un cuvânt, ordine de idei care să nu aibă unda sa''3). 
Ideea aceasta este reluată, cum vom vedea, în zilele noastre, 
de Traian Brăileanu şi înrădăcinată în sociologia stiintifică. 

În „Originea speciilor” Vasile Conta revine asupra pro- 
blemelor de sociologie și schiţează chiar un început de sistem 
personal (Cap. HI. intitulat Chestiuni de Sociologie) £). In- 
râurirea lui Spencer (ale cărui Principii de Sociologie apăru- 
seră de curând) în desvoltarea acestor chestiuni este recunoscută 
chiar de Vasile Conta. Astfel, găsim la el definiția societăţii 
ca un organism şi ideea evoluționistă că între nenumăratele feluri 
de societăţi animale şi omeneşti „nu există deosebiri radicale, 
ci numa: deosebiri de grad''5). Totuşi Vasile Conta are și 
idei personale în sociologie. El combate în multe privințe pe 
Spencer, reuşind să-l depăşească uneori în chip evident, cum 
se poate dovedi prin textul de mai jos, care merită să fie 
reprodus în întregime. 

„Spencer conchide că, pe când în individul organic scopul 
şi destinaţia celulelor este conservarea şi fericirea întregului 
individ, în societatea politică, din contră, conservarea și feri- 


— 


1) Teoria Ondulaţiunii universale, (în op. cit. pg. 163) 
2) Op. cut, pg, 166. 

3) Op. cit. pg. 178. 

4) Op, cit. pg 324 

5) Op. cit. pg, 331—332. 

cirea indivizilor este scopul societăţii. Ceeace înseamnă că în 
viaţa politică nu individul trebue să fie sacrificat pentru inte- 
resul statului, precum se făcea în antichitate, ci statul trebue 
să fie organizat aşa ca fiecare individ să-şi procure cea mai 
mare fericire posibilă. Eu cred că atât opiniunea celor antici, 
cât şi opiniunea modernă susţinută şi de Spencer, sunt greşite: 
fiindcă amândouă sunt exclusive şi unilaterale. Este adevărat că 
societatea are de scop şi de efect, conservarea şi progresul indi- 
vizilor: dar şi asociaţiunea şi cooperarea indivizilor are de scop 
şi de efect conservarea şi progresul societății. Şi precum cutare 
grad de conservare şi fericire pe care îl găsesc indivizii în 
societate nu se poate concepe fără o anumită cooperare a indi- 
vizilor. Aşa dar, pe cât interesul societăţii trebue sacrificat 
interesului indivizilor, tot pe atâta şi interesul acestora trebuie 
sacrificat interesului societăţei; căci aici e vorba de doi ter- 
men: corelativi, iară nu de o subordonaţiune militară. Și în fapt 
aşa s'au şi practicat lucrurile în toate timpurile, cu toate pie- 
dicile filosofice şi juridice din favoarea unei sau alteia din 
opiniunile unilaterale de mai sus. Niciodată n'au lipsit, chiar în 
societățile cele ma: civilizate, legi penale şi restrictive pentru 
indivizi în favoarea conservării sociale; precum niciodată n'au 
lipsit sarcini şi îngrijiri a puterei sociale în favoarea conservării 
şi fericirii indivizilor. Forma şi chipul efectuării acestor sacri- 
ficii reciproce se modifică, şi trebuie să se modifice, în decursul 
timpurilor; dar principiul rămâne acelaş” 1). 

Afhrmaţia că indivizii şi societatea sunt „doi termeni core- 
lativi””, este reluată azi în sociologie ca o idee cu totul modernă, 
ceeace dovedeşte încă odată „puterea de intuiţie şi gândire socio- 
logică a lui Vasile Conta. 

Opera lui Vasile Conta a rămas neterminată 2). Intâmplarea 
aceasta a păgubit mai ales sociologia. „Este un mare nenoroc 
pentru ştiinţa socială? — scrie Profesorul D. Gusti — „că 
printr'o moarie atât de timpurie Conta n'a putut desvolta lu- 
crările pe care le plănuise în ultimii ani ai vieţii sale. El avea 
intențiunea să scrie un tratat de sociologie (după afirmările lui 
proprii din manuscrisul... „Notes préparatoires pour un traite 
de droit civil’), precum şi cel puţin o lucrare de sociologie 
Juridică şi morală... ''3). 


1) Op. cit. pg. 336—337, 

2) Cf. de pildă (Plan de l'ouvrage) L'art de se conduire et de conduire 
dans la Sociâte, de V. Conta, publicat după un manuseris inedit de D. Gusti 
în Arhiva pentru ştiinţa și reforma socială, 1920 şi Sociologia militans (cit). 

3) Sociologia militans, pg. 544. Conta s'a născut la 1845 şi a murit la 1882. 

Dar chiar aşa neîmplinit, Vasile Conta şi-a câştigat un 
loc nediscutat în sociologia românească +). 

2. A. D. Xenopol. Celălalt mare gânditor român, A. D. 
Xenopol, care se bucură până azi de o preţuire neştirbită în 
toate cercurile ştiinţifice din lume, n'a fost nici el străin de 
sociologie. Sistemul său de filosofia istoriei este astăzi îndeajuns 
de cunoscut ca să mai stăruim asupra lui2), dar însemnătatea 
sa în cadrul sociologiei româneşti merită să fie subliniată cel 
puţin prin câteva cuvinte. 

In cartea principală de gândire teoretică a lu A. D. 
Xenopol: Principiile fundamentale ale Istoriei), să găseşte şi 
un capitol intitulat: „Legile sociologice”, în care găsim o parte 
din ideile care ne interesează, dar care de fapt sunt răspândite 
şi desvoltate în publicaţii foarte numeroase din tară şi străinătate. 

După A. D. Xenopol ştiinţele sunt de două categorii, 
după natura fenomenelor pe care le studiază şi procedeele lo- 
gice pe care le întrebuințează: științe teoretice şi ştiinţe istorice. 
Primele se ocupă cu fenomenele de coexistenţă sau' repetiţie, 
urmăresc asemănările dinire fenomene şi au deci un caracter 
de generalizare, urmărind să stabilească legi. Ştiinţele istorice 
se ocupă dimpotrivă, cu fenomenele de succesiune, urmăresc 
diferenţele dintre fenomene şi au deci un caracter de individua- 
lizare, urmărind să stabilească serii. 

Sociologia este o ştiinţă teoretică şi deci se deosebeşte 
limpede de Istorie. Dar în cazul acesta trebue să se înţeleagă 
prin sociologie numai partea statică, sociologia dinamică fiind 
de fapt același lucru cu Istoria. 

„Confuzia care s'a făcut întotdeauna între fenomenele coe- 
xistente și fenomenele succesive, se repetă şi în domeniul fap- 
telor sociale, în care se confundă, pe nedrept, sociologia sta- 
tică, studiul stărilor societăţii sau a acţiunii lor reciproce simul- 
tane, cu sociologia dinamică, studiul 'desvoltării sociale. Fără 
să se ţină seama de diferenţa de natură între faptele coexistente 
şi faptele succesive, se aplică întregei ştiinţe a manifestărilor 
spiritului social, principii care nu pot cârmui decât o parte 


1) În politică V, Conta a luptat pentru naționalism. Discursul său din 
1879 ca deputat de laşi, în chestia evreiască, este până azi unul din izvoa- 
rele principale ale gândirii naționaliste dela noi. Discursul acesta poate fi 
amintit şi printre lucrările de sociologie naționalistă românească, 

2) Cf. D, Gusti:* In memoriam A. D, Xenopol (in Sociologia militans) 
şi N. Bagdasar: Filosofia contemporană a istoriei (cit). 

3) Intrebuințăm ed. franceză din 1899. Cf. şi ed. II. Theorie de l'his- 
toire, 1908. 

din ele; se trece ideea de lege de pe tărâmul faptelor coexis- 
tente al sociologiei statice, pe cel al faptelor succesive al so- 
ciologiei dinamice, şi se face din întreaga sociologie, prin urmare 
şi din istorie (sociologie dinamică), o ştiinţă în genul ştiinţelor 
naturale de caracter coexistent, întemeiată pe legi de manifes- 
tare şi de producere şi comportând o previziune a evenimen- 
telor” 1). 

Sociologia studiază deci fenomenele sociale coexistente, a- 
vând putinţa să stabilească legi de repetiţie şi să facă pre- 
viziuni — la fel ca ştiinţele naturale. 

Deosebirea pe care o face A.. D. Xenopol: între sociologie 
și istorie, atât de însemnată pentru desvoltarea şi îndrumarea 
amândorora, se păstrează până azi în ştiinţă, ea nefiind decât 
rar depăşită de poziţii mai cuprinzătoare. ` 

3. D. Drăghicescu. Scriitor de limbă franceză, cu excepția 
„Psichologiei Poporului Român” 2), D. Drăghicescu este foarte 
puțin cunoscut în ţară şi înrâurirea operei lui în desvoltarea so- 
ciologiei românești este aproape inexistentă. [l amintim totuşi 
ca un exemplu de efort individual pe tărâmul sociologiei şi mai 
ales al filosofiei sociale, efort prin care D. Drăghicescu a reu- 
şit să fie cunoscut peste graniță și să-şi cucerească un loc satis- 
făcător în istoria doctrinelor sociologice 3). Meritul lui D. Dră- 
ghicescu pentru sociologie constă în năzuința neîncetată de a 
asigura acesteia un domeniu propriu şi o fiinţă aparte ca ştiinţă, 
faţă de ştiinţele naturale. În schimb desființează psihologia şi 
o confundă cu sociologia. Într'una din primele sale lucrări: Le 
Probleme du determinisme social4), D. Drăghicescu încearcă 
să demonstreze că ,,determinismul social are o realitate, nu nu- 
mai deosebită de realitatea determinismului biologic, dar chiar 
opusă acestuia” 5). Trăsăturile esenţiale ale determinismului so- 
cial sunt: „artificialul, idealul, conştientul, justiția, ca opuse 


1) Op. cit. pag. 208—209. Cf. şi A. D. Xenopol: La prévision en socio- 
logie. Communication faite le 10 Janvier 1912 à la Societe de Sociologie de 
Paris — (publ. în Revue Internationale de Sociologie, 1912) — din care se 
văd şi mai clar legăturile lui Xenopol cu sociologia şi cercurile sociologice 
din străinătate. 

2) Din Psichologia Poporului Român, Bucureşti, Alcalay, 1907. 

3) Vezi de pildă F. Squillace : Die soziologischen Theorien, trad. R. 
Eisler). 1911 (citat în nota 2, pg. 279). P, A. Sorokin: Les Thâories sociolo- 
giques contemporaines (trad. R. Verrier) 1938 (infățişat în Cap, VIII. L'école 
du soeiologisme. paragr. 3) sau H. E. Barnes and H, Becker: Social Tought 
from Lore to Science, 1938 (2 vol.), (amintit la pag. 829 şi 1060, infăţişat pe 
scurt la pag. 1090—91 
FE 4) Cu subtitlul : Determinisme biologique & Determinisme Social, Paris 

5) Op. cit. pag. 7. 

selecției naturale, mecanismului, instinctivului” 1). Sau mai amă- 
nunțit: „Realitatea etico-socială nu numai că nu este naturală 
stricto sensu, dar natura sa este o „denaturare”, „o răsturnare” 
a ordinei naturii, sau mai exact, ea este o a doua natură, gândită, 
rațională şi prin urmare o a doua natură de ideal, de artă, de 
rațiune şi intenție, în opozitie cu naţura biologică sau alta, care 
este mecanică, spontană, iraţională, negândită, şi care poate fi 
rezumată întrun singur cuvânt: natura organică a instinctului”. 
„Legea etico-socială cea mai incontestabilă, care conduce ra- 
porturile exterioare ale indivizilor, este justiția, şi prin urmare 
egalitatea şi solidaritatea, care sunt negația însăși a legilor na- 
turale: selecţia, concurenţa, inegalitatea” 2). „Deosebirea din- 
tre determinismul vital şi determinismul social constă în aceea că 
determinismul social derivă dintr'un ansamblu de instituții exte- 
rioare faţt de corpul individului, şi care constituese Ereditatea 
socială, pe când determinismul biologic derivă dintr'un ansamblu 
de instincte înscrise în corp şi care constituesc ereditatea bio- 
logică” 2). 

Plecând dela această deosebire fundamentală dintre de- 
terminismul social şi cel biologic, D. Drăghicescu ajunge să 
construiască un sistem complicat de filosofie socială de tip 
speculativ, care ar trebui să fie discutat odată amănunțit şi 
la noi. Aici amintim! numai câteva din afirmaţiile de bază. 

După D. Drăghicesu fenomenele scoiale sunt fenomene su- 
biective, în care individul Joacă an rol hotărîtor. Sociologia care 
ar încerca să trateze obiectiv societatea, ar cădea exact în 
greşala celor care însuflețeau natura, căci precum nu trebue 
să atribuim fenomenelor naturale o viaţă sufletească, nu putem 
tăgădui faptul acesta fenomenelor sociale. „Dacă nu se poate 
săvârşi o ştiinţă subiectivă a lumii obiective fizice, nu se va 
putea săvârşi nici o ştiinţă obiectivă a lumii subiective, a spi- 
ritului şi a societății” £). Sociologia naturalistă denaturează fap- 
tele cele mai reale şi evidente, ori de câte ori tăgădueşte auto- 
nomia şi inițiativa indivizilor în viaţa socială 5). 

In realitate, în orice „eveniment social” se găsesc două 
elemente necesare. „,Î. o stare socială dată care este condiţia 
ce uşurează şi ajută intenția şi eforturile individului; 2. efortul 


1) Op, cit. pag, 17, 
2) Op. cit. pag. 39, 
3) Op. cit pag. 84. 
a Du rôle de l'individu dans le determinisme social, Paris, 1904, 
pag. 25. 
5) Op. cii, pag. 6. 

individului, al cărui rol este să uşureze şi să ajute mişcarea 
necesară a societăţii...” +). De aceea, în măsura în care individul 
se identifică cu societatea, legile psihologice şi legile sociolo- 
gice suni identice. Cu atât mai mult că întreaga viaţă psihică 
superioară a omulm este de origine socială, condiţionată de 
trăirea lui în societate. ,,Conştiinţa omenească şi personalitatea 
sunt fenomene individuale, cărora noi le-am găsit condițiile de 
apariţie şi de existenţă date în cea a societăţilor în care ele 
apar şi se continuă. Cu necesitate, procesul de evoluţie al conşti- 
inței şi cel al evoluţiei sociale, din care rezultă, urmează un 
drum paralel şi identic” 2). Deci dacă este imposibilă o socio- 
logie obieciivă, e tot atâi de imposibilă o psihologie individuală, 
ceea ce însemnează că până în cele din urmă, cele două ştiinţe 
trebue să se contopească 3). 

Ideile acestea sunt desvoltate de D. Drăghicescu pe larg 
într'o seamă de lucrări speciale, atât pentru a aplica sistemul 
său de „sociologie subiectivă”, cât şi pentru a trage toate con- 
cluziile din teoria originii sociale a conştiinţei, ceea ce implică 
originea socială a idealului şi în genere a întregii vieţi spiri- 
tuale omeneşti £). 

Să amintim şi lucrarea sa „,Din Psichologia Poporului 
Român”, care are meritul de a fi cea dintâi încercare de acest 
gen, ca să ne dăm deama cel puţin în parte, de activitatea lui 
D. Drăghicescu. 

4. Spiru Haret. Creator al învăţământului modern din 
România, om politic, matematician şi fizician de seamă, Spiru 
Harei a încercat să construiască şi o mecanică socială, adresată 
deopotrivă „,matematicienilor” şi „sociologilor” 5). Este vorba 
deci de o încercare pornită din ştiinţele exacte de a rezolva 
prin analogie şi problemele sociologiei, sau, în intenţia lui Spiru 
Haret, de a aplica „,metoda ştiinţifică în studiul chestiunilor 
sociale” 6). 

Metoda preconizată de Spiru Haret se întemeiază pe con- 
sideraţia că „anumite principii care stau la baza Mecaniei Ra- 


1 Op. cit. pag. 16. 
2) Op. cit. pag. 340. 
di 3) Cf. Le Problème de la Conscience. Étude psycho-sociologique. Paris 

4) Ci, L'Ideal créateur, Paris, 1914; La râalite de l'esprit. Essai de 
sociologie subjective, Paris, 1928; etc. 

5) Sp. C. Haret: Mecanique Sociale, Paris-Bucarest, 1910 (Prefaţa). 
Lucrarea aceasta e şi ea des citată în istoriile doctrinelor sociologice dia 
străinătate, ca şi lucrările lui Drăghicescu. 

6) Op. cit. Introducere. 


www.dacoromanica.ro 


Spiru Haret 521 


tionale, pot, într'un anumit fel, să fe stabilite şi pentru feno- 
menele sociale”, chiar dacă pe de o parte „cauzele care deter- 
mină echilibrul și mişcarea sunt mai numeroase în Sociologie 
decât în Mecanică”, iar pe de altă parte „studiul felului de a 
acţiona al acestor cauze este departe de a fi atât de înaintat 
în Sociologie ca in Mecanică +). 

Spiru Haret dă apoi o largă întrebuințare ‚metodei mate- 
matice” în studiul „fenomenelor şi problemelor sociale”, convins 
că pe calea aceasta asigură sociologiei caracterul de „ştiinţă 
exactă”. Reproducem una din „legile” stabilite de el, ca să 
dăm o idee despre rezultatele aplicării principiilor mecanice în 
sociologie. 

„oale fenomenele sociale suni continue... Este un fapt 
de observaţie că nici o funcţie socială nu ia niciodată o valoare 
infinită în limitele observaţiei; această cauză de discontinuitate 
nu se prezintă deci în sociologie. Bine înţeles, aceasta nu în- 
semnează că unele variabile care figurează în ecuaţia care re- 
prezintă fenomenul nu sunt susceptibile de a lua în această ecuație 
valori infinite; dar aceste valori nu sunt niciodată realizate în 
viața socială. Pe de altă parte, e tot un fapt de observaţie că, 
fiind date condițiile unui fenomen social, schimbările de stare 
în corpul social se fac prin trepte insensibile și în așa fel că 
el nu poate trece dela o stare la alta fără să treacă prin toate 
stările intermediare. Aceasta însemnează că, dacă legea feno- 
menului este reprezentată printr'o curbă sau printr'o parte de 
curbă cuprinsă între punctele A şi B, toate punctele curbei 
cuprinse între cele două puncte vor corespunde unor faze suc- 
cesive ale fenomenului, și că nu va fi niciodată o întrerupere. 
În sfârșii, în nici un fenomen social, atâta timp cât condiţiile 
sale nu se schimbă, nu se observă o oprire bruscă. Deci feno- 
menele sociale sunt continue, atâta timp cât condițile în care 
se produc nu se schimbă” 2). 

Noutatea mecanicei sociale ca atare se reduce deci, în 
cazul cel mai bun, la câteva expresii matematice şi fizice, apli- 
cate unor fenomene şi relații despre natura cărora se cunoştea 
foarte puţin. 

Alteori „,mecanica socială” sărăcește de-a-dreptul reali- 
tatea, ca în definiţia „societăţii sau a corpului social” ca „o reu- 
niune de indivizi supuşi pe de o parte acţiunilor lor reciproce, 


1) Op. cit. pag. 2. 
2) Mecanique Sociale, pag, 32—33. 

şi pe de altă”parte acţiunilor exterioare”; sau a individului ca 
un „element constitutiv al corpului social”, care „joacă, pentru 
corpul social, acelaşi rol ca atomul pentru un corp material” +) 
— pierzându-se din vedere tocmai „diferenţa specifică” a socie- 
tății şi individului faţă de alte fenomene. 

Spiru Haret era un om de prea mare inteligență şi largă 
cultură, ca să nu fi surprins şi unele adevăruri sociologice, chiar 
când metoda întrebuințată de el îl ispitea să reducă la forme 
mai simple de existență bogăţia fenomenelor sociale, adică tocmai 
ceea ce au ele nou şi propriu faţă de fenomenele fizice. De 
aceea Mecanica Socială a sa se citeşte şi azi cu folos, cu 
condiţia să se facă abstracție de ce e mecanică în ea şi să se 
urmărească numai studiul societății. Disocierea nu este întotdeauna 
uşoară, dar nici cu neputinţă. 

Spiru Haret stabileşte trei grupe de cauze care contribuesc 
la formarea” şi desvoltarea unei societăți: cauze de natură eco- 
nomică (fertilitatea solului, bogăţiile naturale, aptitudinile po- 
pulaţiei pentru comerț şi industrie etc.), cauze de natură inte- 
lectuală (gradul de inteligenţă, de instrucție, numărul şi valoarea 
instituțiilor culturale etc.) şi cauze de natură morală (prescrip- 
tile morale ale religiei, principiile legislaţiei civile, instituţia fa- 
miliei etc.) 2). 

Factorii primordiali însă care au favorizat progresul so- 
cietăţilor omeneşti suni conformaţia mâinii şi limbajul, cele două 
deosebiri esențiale dintre om şi animale. Mâna şi limbajul sunt 
„adevărate forțe sociale, deoarece sunt cauze de prim ordin 
care au determinat mişcarea socială, adică variaţia stării eco- 
nomice, intelectuale şi morale” a societăţii 3). 

Spiru Haret şi-a dat seama deci de complexitatea deter- 
minismului sociologic, ca şi ştiinţa de azi, şi simplificările în 
expresie nu înlătură şi adâncimea gândirii şi seriozitatea ana- 
lizei ştiinţifice. El ţine seama în lămurirea evoluţiei sociale de 
toți factorii reali, dela mediul geografic până la personalitatea 
umană, cu manifestările ei spirituale și tendinţele de desăvârşire 
morală. 

E] însuşi, cu toală recomandația obiectivității „„matema- 
tice”, când e vorba de realitățile fundamentale ale existenţii o- 
menești, depășeşie punctul de vedere cantitativ și chiar punctul 


1) Pag, 42. 
2) Op. cit pag 42—43. 
3) Op. cit. pag®183. 

de vedere al constatării, pentru a schița un ideal social, de 
justiţie şi progres. 

„Nu este deajuns” — serie Spiru Haret în legătură cu 
civilizația, — „ca suma factorilor de bună stare economică, inte- 
lectuală şi morală a unei societăți să fie mare; mai este nevoie 
ca ea să fie repartizată cât mai armonios cu putință în masa 
socială; căci este greu de a numi bogată sau cultivată o societate 
în care averile colosale ale câtorva indivizi se ridică deasupra 
unei gloate de flămânzi, sau un strat intelectual subţire acoperă 
şi ascunde masa adâncă ce cloceşte în neştiință”. Se poate 
deci vorbi de o „civilizaţie interioară”, faţă de „civilizaţia ex- 
terioară”” şi dacă atingerea idealului celei dintâi pare grea, 
este totuşi „permis de a face eforturi pentru a se apropia de el 
cât mai mult cu putinţă” 1), pentrucă „civilizația trebue să aibă 
de scop scăderea sumei de suferință a societăţii omeneşti '2). 
În faţa problemelor specifice ale umanităţii, mecanicismul lui 
Haret cedează treptat locul unei concepţii de morală socială, 
dovedindu-se prin aceasta prea strâmt ca să deslege complet 
problemele sociale. Sociologia nu se poate constitui ca o ştiinţă 
de analogie, fie că e vorba de psihologie, ca la D. Drăghi- 
cescu, sau de mecanică raţională, ca la Spiru Haret; ea are 
probleme care reclamă un gen propriu de ştiinţă. Încercările 
amintite până acum n'au reuşit să închege un sistem autonom 
de sociologie. Acesta se va ivi din altă parte. 


B. Primul sistem de sociologie. 


D. Gusti. În timp ce dintre gânditorii înfăţişaţi până acum, 
C. Stere da la iveală ideile sale de sociologie poporanistă, C. 
Dobrogeanu-Gherea aplica marxismul în desluşirea fenomenelor 
româneşti, Radu Rosetti lămurea prin istoria socială starea des- 
nădăjduită a ţărănimii, D. Drăghicescu încerca o sociologie 
subiectivă, iar Spiru Haret o mecanică socială, îşi începea 
cariera D. Gusti, menit să fie autorul celui dintâiu sistem de so- 
ciologie ştiinţifică din ţara noastră. Tot D. Gusti este crea- 
torul învăţământului sociologic de strictă specialitate, inaugurând 
în 1910 primul curs regulat şi sistematic de sociologie la Uni- 
versitalea din laşi. De atunci desvoltarea sociologiei româneşti 
se leagă strâns de activitatea Profesorului D. Gusti, până în 


1) Op. cit. pag. 235, 
2) Op. cit, pag, 236. 


34 


www.dacoromanica.ro 


530 D. Gusti 


zilele noastre, când îl găsim în fruntea Institutului de Ştiinţe 
Sociale al României, conducând cercetările sociologice la teren 
ale numeroşilor săi elevi, care formează, cum vom vedea, cea 
dintâi şcoală sociologică românească. 

Sistemul de sociologie al Profesorului D. Gusti, în forma 
lui de astăzi, s'a închegat încetul cu încetul. Intuit în chip lä- 
murit încă dela începuturile carierii ştiinţifice 1), sistemul acesta 
este schițat la 1910 în mai toate liniile lui mari?), adâncit 
până la 19193) şi desvoltat în înfăţişarea lui de azi prin cer- 
cetările monografice la teren, care i-au adus cea mai deplină 
verificare £). 

Sociologia, după Profesorul D. Gusti, esie sistemul de 
cunoaştere a realităţii sociale prezente. Concepută ca ştiinţa 
realității sociale, sociologia capătă un fundament pozitiv. Ea 
nu se poate mulțumi, ca până acum, cu vagi speculaţii de filo- 
sofie socială, ci trebue să urmărească fenomenele sociale vii, 
în forma lor concretă, așa cum le găsim răspândite pe glob. 
Observaţia directă, sub forma monografiilor de unităţi sociale, 
devine metoda fundamentală a sociologiei. Caracterul acesta 
realist al sociologiei se întăreşte prin aplicarea ei în studiul rea- 
lităţii sociale prezente, de fapt a singurei realități adevărate. 
De aceea sociologia nu reconstrueşte realitatea, cum procedează 
istoria cu societăţile apuse, ci redă fenomenele de viaţă socială 
omenească. aşa cum se găsesc în realitatea concretă, urmând 
apoi să le prelucreze după nevoile de clasificare, generalizare 
şi lămurire ale științei, pentrucă „ea se ridică până la cele mai 
îndrăsneje operaţii ştiinţifice, dela descoperirea condițiilor de 
producere a fenomenului social până la explicarea mecanismului 


1) D. Gust: : Egoismus und Altruismus. Zur soziologischen Motivation 
des praktischen Wollens, 1904 şi Sozialwissenschaften, Soziologie, Politik 
und Ethik, in ihrem einheitlichen Zusammenhang, 1909. 

2) Introducere la cursul de istoria filosofiei greceşti, etică şi sociolo- 
ie, 91 a şi în opera capitală a Prof. D. Gusti, Sociologia militans. I. 

. R. 1934). 

3) Sociologia răsboiului, 1915 şi Realitate, ştiinţă şi reformă socială (în 
Arhiva pentru ştiinţa şi reforma socială, An. I. Nr. 1. 1919, publ. şi în So- 
ciologia militans). 

4) Sociologia monografică. ştiinţă a realităţii sociale (studiu introductiv 
la Teoria monografiei sociologice de Traian Herseni, I. S. R 1934) şi La Mo- 
nographie et l'Action monographique en Roumanie. Conferences donntesă 
V'Universite de Paris (Etudes de Sociologie et d'Ethnologie Juridiques. Paris, 
1935). Cf. şi Sociologia mihtanus (cit). Bibliografia completă în Melanges D. 
Gusti. 1936 (Arohives pour la science et la reforme sociales) Notice bio- 
bliograph:que. Despre viața şi opera Profesorului D. Gusti vezi studiile sem- 
nate de G. Vlădescu-Răcoasa, M. Vulcănescu, H. H Stahl şi Traan Herseni 
din Melanges D. Gusti şi Omagiu Profesorului D. Gusti, 1936. publicate cu 
prilejul împlinirii a 25 de ani de învăţământ universitar. 

de funcționare şi înţelegerea intuitivă a sensului adânc obiectiv 
pe care îl cuprinde” +). 

Sociologia nu este însă singura ştiinţa socială. Din pri- 
„cina aceasta situaţia ei ca ştiinţă nu poate fi pe deplin lămurită! 
decât printr'un sistem de clasificare a științelor. 

După Profesorul D. Gusti ştiinţele se pot împărți în trei 
categorii: în ştiinţe naturale, ştiinţe sociale și ştiinţe formale 2). 
De grupa ştiinţelor naturale ţin ştiinţele fizico-chimice şi bio- 
logice. De grupa științelor formale ţin matematica și logica. 
Sociologia face parte din grupa științelor sociale. Aceasta în- 
semnează că e nevoie și de o clasificare a ştiinţelor sociale. 
După Profesorul D. Gusti ştiinţele sociale sunt de două ca- 
tegorii: statice și dinamice, după cum urmăresc fenomenele 
sociale realizate, închegate pe deplin, sau fenomenele sociale 
în devenire, în mecanismul lor de înfăptuire, căci „prin viaţa 
socială se pot înţelege două lucruri” — ea „se poate înţelege 
ca fenomen, ca fapt, obiect, ca ceva devenit ori ca proces, 
eveniment, ca ceva care devine” 3). Primele sunt ştiinţe de con- 
statare şi explicare, cestelalte sunt ştiinţe normative, de apre- 
ciere şi valorificare. Științele sociale statice la rândul lor pot 
urmăr: aspecte parţiale ale realităţii sociale, cum sunt fenome- 
nele juridice, economice, lingvistice etc., și atunci obţinem grupa 
ştiinţelor sociale particulare, ca dreptul, economia politică, ling- 
vistica etc. — sau studiază realitatea socială în toată comple- 
xitatea ei, ca totalitate, sarcină care revine sociologiei. ,,... Viaţa 
socială, cu toate manifestările ei complexe, formează un tot 
indivizibil, care singur există sub formă concretă; activitatea 
economică, morală ş. a. m. d. nu se pot concepe fătă o viaţă 
socială, ele sunt părți nedeslipite din viaţa socială şi numai prin- 
tr'un proces de abstracţiune se pot privi izolat” 4). „Ştiinţele 
sociale particulare au a studia şi cunoaște cauzal părțile abstracte 
ale totului social și concret, pluralitatea socială. Sociologia are 
a studia acest tot însuși, unitatea socială” 5). Sociologia este 
deci ştiinţa realităţii sociale prezente, privită ca totalitate. Din 
grupa ştiinţelor dinamice fac parte etica și politica, prima fiind 


1) Sociologia militans, pag. 80 (Cap. Monografia sociologică, ştiinţă a 
realităţii sociale). 
i 2) Cf. şi D. Gusti şi Traian Herseni: Elemente de Sociologie, ed. |V, 
8 


3) D. Gusti: Sociologia militans, pag. 33, 


4) Sociologia militans. pag. 32. 
5) Sociologia militans, pag. 34. 

ştiinţa idealului etic, a doua, ştiinţa mijloacelor pentru realizarea 
valorilor şi normelor sociale şi etice. 

A clasifica ştiinţele nu însemnează însă a le înstrăina una 
de alta. Profesorul D. Gusti stărueşte asupra unităţii cunoaşterii 
şi clasificarea ştiinţelor în sistemul său însemnează mai mult o 
diviziune a muncii ştiinţifice, decât o fărămițare a domeniului 
cunoștinței. Realitatea socială prezentă se leagă de realitatea 
socială viitoare prin” tendinţele ei fireşti de evoluţie. Realitatea 
socială viitoare, la rândul ei, este în continuu proces de înfăp- 
tuire, de realizare a scopurilor urmărite de viaţa socială. Rea- 
litatea socială tinde spre ideal, iar idealul se transformă în 
realitate socială. De aceea ştiinţele sociale particulare, socio- 
logia, politica şi etica urmăresc de fapt momentele aceluiași proces 
de viaţă socială omenească şi ele numai împreună pot da so- 
coteală de procesul acesta întreg. „Intre sociologie şi ştiinţele 
sociale particulare există un raport de intimă reciprocitate. So- 
ciologia se întemeiază pe rezultatele ştiinţelor sociale parti- 
culare, căci numai în cunoaşterea analitică progresivă a părţilor 
stă condiția de suverană cunoaştere şi stăpânire a totului. Şti- 
ințele sociale la rândul lor au nevoie de reflecțiile sociologiei, 
căci fiecare din ele are imperioasă nevoie de cunoaşterea ge- 
nerală a legăturii problemelor lor cu problemele celorlalte ştiinţe 
sociale...” 2). Pe de altă parte, „ştiinţele sociale, ca şi sociologia, 
constată şi lămuresc cauzal fenomenele sociale ca o realitate ne- 
cesară, ele nu se ocupă, nu se pot ocupa, dacă această realitate 
are vrea valoare şi care anume. Pentru aceste ştiinţe un criminal 
ca şi un erou, o crimă ca şi o salvare a patriei din pericol, 
sunt fenomene de o egală însemnătate... Politica şi etica se în- 
treabă dimpotrivă: dacă realitatea socială are vreo valoare şi 
care anume, dacă acest proces de apreciere este întemeiat şi 
pentru ce, mai înainte de toate însă dacă actualitatea socială 
posibilă, pe care ne-o dă sinteza sociologiei, este realizabilă 
prin activitatea voinţei şi- anume cum” ?). Sociologia arată ceea 
ce este, etica ceea ce trebue să fie, iar politica mijloacele prin 
care ceea ce este se poate transforma în ceea ce trebue să fie. 
„Ştiinţele sociale — sociologia — politica şi etica formează 
o serie riguros logică, fiecare știință dintre ele este o consecință 
logică a celor care o precedează, după cum fiecare ştiinţă care 
precedează este ipoteza metodologică a celei ce urmează; — 


1) Op. cit, pag. 34, 
2) Op. cit. pag. 34. 

aşa, sociologia este o consecinţă logică a ştiinţelor sociale, 
politica şi etica sunt o consecință logică a sociologiei şi a şti- 
inţelor sociale... Politica se fondează pe sociologie şi pe ştiin- 
tele sociale particulare, ştiinţele sociale particulare şi sociologia 
găsesc completarea lor necesară în politică. Etica este ştiinţa 
normativă cea mai înaltă, care închide seria ştiinţelor sociale 
explicative şi normative” +). 

O gândire socială completă, după această concepție despre 
ştiinţele sociale, nu se poate mărgini la un sistem în cadrul unei 
singure ştiinţe, ci trebue să se închege într'un sistem unitar de 
sociologie sintetică, de politică și etică. Intradevăr, sistemul 
Profesorului D. Gusti cuprinde toate aceste trei ştiinţe într'o 
desăvârşită unitate de gândire, iar ştiinţele sociale particulare 
se cuprind ca elemente de sinteză în sociologie. 

Profesorul D. Gusti porneşie în sistemul său de sociologie, 
politică şi etică, dela ideea de om, pentrucă nu trebue să se uite 
că termenul abstract de realitate socială însemnează viaţă so- 
cială omenească. Fără ideea de om nu se înţelege nimic din 
realitatea socială. Analizând omul, Profesorul D. Gusti, ajunge 
la concluzia că ceea ce deosebeşte fiinţa acestuia faţă de celelalte 
genuri de realitate, este conştiinţa de sine. La rândul ei conştiinţa 
de sine este însoțită de trei afecte fundamentale: iubirea de 
sine, simpatia şi religiozitatea. Prin primul afect omul ia act 
pe cale emoţională de sine însuşi, pune stăpânire emotivă pe 
propria sa fiinţă. Prin al doilea, omul îşi proectează eul în 
afară, mai ales în conştiinţa semenilor şi astfel simpatia devine 
izvorul socializării omului. Al treilea afect constă în îmbinarea 
de teamă şi respeci pe care le simte omul în faţa necunoscu- 
tului care îl înconjoară. Prin conştiinţa de sine activitatea o- 
mului se schimbă şi ea cu desăvârşire; din instinctivă devine 
conştientă, adică voluntară. Omul, datorită voinţei sale, urmă- 
reşie scopuri şi mânueşte mijloace. Prin urmare ceea ce ca- 
racterizează omul este conştiinţa de sine şi voinţa. Dintre a- 
cestea, pentru un domeniu de activitate cum este viaţa socială, 
mai însemnată e voinţa, care din toate punctele de vedere ne 
apare ca o realitate relativ independentă, cu un determinism 
propriu, în sânul universului. De aceea, după Profesorul D. 
Gusti, voinţa socială, care depune activitatea socială creatoare, 
este însăşi esența realității sociale. „În toate manifestările so- 
ciale, în activitatea economică, morală, în faptele politice, în 


1) Sociologia militans. pas, 38. 

obiceiurile juridice, ca şi în obiceiurile religioase, elementul pri- 
mordial şi iniţial, care dă acestor manifestări pecetea socială, 
este voinţa socială, căci nu se întâmplă nimic prin aceste ma- 
nifestări care să nu izvorască din relațiunile, acţiunile şi reac- 
țiunile dintre indivizi. Voința este principiul de unire al acestor 
manifestări sociale, voinţa dă tuturor ideilor şi sentimentelor pu- 
tere de realizare socială. Se poate spune: ideile şi sentimentele 
sunt simple cuprinsuri obiective de voinţă, sunt simple motive 
ale voinţei” 1), 

Datorită simpatiei şi voinţei, omul este social mai îna- 
inte de orice experienţă, a priori social, adică prin însăşi struc- 
tura sa psihică. Omul nu este social pentrucă trăieşte în societate, 
ca o deprindere câştigată prin experienţă, ci este social pen- 
trucă societatea trăieşte în el, ca un element component al 
alcătuirii sale sufleteşti, „pentrucă prin însăşi constituția psi- 
hică a voinţei sale este sociabil”. Simpatia dă omului primul 
impuls spre societate, iar voinţa, urmărind scopuri sociale şi 
mijloace tot sociale, devine un factor permanent de socializare. 
„Scopul valorizat nu este niciodată izolat, el este condiţionat 
naţional, religios, economic, într'un cuvânt este condiționat so- 
cial, căci face parte integrantă şi nelipsită dintr'un imperiu de 
alte scopuri şi valori, dintr'un sistem de scopuri şi valori, care 
se raportează la familie, națiune, epoci istorice, umanitatea 
însăşi” 2), 

Societatea nu se reduce însă la voinţa socială. Ca existență 
fenomenologică ea ni se înfăţişează ca o sumedenie de unități so- 
ciale, adică de asociaţii de indivizi cu un caracter sintetic tota- 
lilar, cu numeroase relaţii înăuntru şi în afară şi în continuă 
desfăşurare de viaţă şi transformare, adică procese sociale. 
„O unitate socială ne apare ca o totalitate de relaţii, acţiuni, 
şi reacțiuni ale membrilor cari le compun, toate forme ale ac- 
tivității omeneşti, expresii deci ale voinţei” 3). 

Unităţile sociale sunt de trei feluri, după gradul lor de 
consistență, obiectivare şi durată. „1. Comunităţi sociale. Sunt 
unitățile sociale care au păstrat şi în formele complexe de viaţă 
ceva din autonomia unităţii sociale elementare prin ea însăşi. 
Adică sunt forme organice, aproape complete de viaţă socială, 
cu o legătură puternică înlăuntru şi cu o durată mare, cari 


1) Sociologia militans, pag, 32, 

2) Pag. 32. 

3) D. Gust: : Sociologia unităţilor sociale (în rev, Sociologie Komâ- 
nească, I. 6, 1936) pag, 3. 

constrâng aproape până la anihilare membrii componenți, în 
sensul că aceştia n'au libertatea să le aleagă şi nici să le pără- 
sească după voie. O astfel de comunitate este de pildă familia. 
2. Instituţii sociale. Sunt unităţile sociale creiate ulterior prin 
cristalizarea şi obiectivarea deprinderilor sociale în aşa fel încât 
să:se poată desprinde de indivizii anumiţi, putând să-i înlocu- 
iască unii cu alţii. Instituţiile nu mai au membri, ci funcţionari, 
slujitori. Aceştia au în genere libertatea să intre sau să pă- 
răsească instituţia, dar înlăuntrul e: trebue să-i respecte, întru 
toate, normele. Instituţia cea mai mare a zilelor noastre este 
Statul, cu organele lui administrative. 3. Grupări sociale. Sunt 
unitățile sociale libere, creiate prin voinţa părților, cari se con- 
stituesc uşor şi se desfac uşor, iar înlăuntru asigură membrilor 
destulă iniţiativă personală. Ele se desvoltă în mai toate socie- 
tăile şi sunt bazate pe simpatia pură sau pe diferite interese. 
Astfel sunt cluburile, asociaţiile sportive, literare etc.” +). So- 
cietatea concretă se compune întotdeauna din asemenea unități. 
De aceea sociologia, ca ştiinţă de realități, trebue să pornească 
întotdeauna dela studiul unităţilor sociale. 

Indiferent însă sub ce anume formă ni se prezintă ele, 
unitățile sociale sau societatea îşi păstrează caracterul voluntar 
şi deci se găsesc în continuă desfăşurare de voinţă, în neîn- 
treruptă activitate. Orice societate depune deci o seamă de 
actwități sau manifestări. Numărul acestora şi felul lor par a 
fi nelimitate. Ştiinţa însă trebue să le reducă la tipurile lor 
fundamentale. Sistemul Profesorului D. Gusti le reduce la patru 
categorii: manifestările economice, spirituale, politice şi juridice. 
Orice uniiate socială, fund compusă din oameni, va trebui să 
saiisfacă nevoile fundamentale ale acestora, nevoi care sunt sau 
de ordine materială, care impun necesitatea manifestărilor so- 
ciale economice; sau de ordine sufletească, de unde necesitatea 
manifestărilor sociale spinituale (religia, arta, ştiinţa, morala). 
Aceste două manifestări constituesc însăşi substanța sau materia 
vieţii sociale şi sunt deci categorii constitutive ale societăţii. 
Activităţile constitutive nu pot însă sta alături, nu se pot desvolta 
împreună fără o reglementare a lor. De aici nevoia altor ma- 
nifestări, care să coordoneze pe cele dintâi, să le conducă, să 
le organizeze, să le administreze, să le reglementeze. Acestea 
sunt manifestările politice şi juridice, categorii deci de natură 


1) Sociologia unităţilor sociale, pag. 5. 

funcţională sau regulativă 1). Cele patru categorii sunt necesare 
şi universale, în înţelesul că nici o societate normală nu se poate 
lipsi de ele şi deci se găsesc pretutindeni, în toate formele 
de viaţă socială omenească. 

Dacă sociologia s'ar mulţumi să fie o ştiinţă strict des- 
criptivă, ea s'ar mărgini la studiul unităţilor, relațiilor, pro- 
ceselor şi manifestărilor sociale. Sociologia este însă, după cum 
am arătat, o ştiinţă explicativă. Ea trebue să urmărească şi 
geneza fenomenelor sociale, împrejurările datorilă cărora so- 
cietăţile sunt atât de variate în structura lor şi în forma ma- 
nifestărilor de viaţă. Factorii care înrâuresc societatea sunt și 
ei foarte numeroși. Şi pe aceştia sistemul Profesorului D. 
Gusti îi reduce, sub numele de cadre, la patru tipuri funda- 
mentale, cadrul cosmologic, biologic, psihic şi istoric. Orice 
societate se desvoltă într'un mediu fizic, geografic, şi nu poate 
scăpa de înrâurirea acestuia. Societatea omenească este în le- 
gătură cu toate învelișurile pământului, atmosferă, hidrosferă, 
litosferă, biosferă și deci fiecare din ele poate înrâuri într'un 
fel sau altul desfășurarea activităţilor sociale. Profesorul D. 
Gusti cuprinde toţi factorii aceştia fizici sub numele de cadru 
cosmologic. Cu atât mai mult o societate omenească este în- 
râurită de factorii biologici umani, populaţie, rasă, ereditate, 
boli etc., cuprinşi în cadrul biologic. Aceste două cadre sunt 
cadre naturale, dar societatea se desvoltă și într'un mediu social, 
fie sub înrâurirea indivizilor componenți 'sau a altor societăţi 
coexistente, care constituesc cadrul psihic, fie sub înrâurirea 
trecutului, a tradiţiei dela o generație la alta, ceea ce constitue 
cadrul istoric. Aceste două cadre sunt cadre sociale. 


Cadrele sunt şi ele necesare şi universale, pentrucă nu 
se găseşte nicăeri o societate omenească, nici în trecut, nici 
în prezent, care să scape de înrâurirea lor. Profesorul D. Gusti 
precizează însă că cele patru cadre numai condiționedză, nu 
cauzează viaţa socială. Ele sunt simple condiţii care împiedică 
sau favorizează manifestările societăţii, dar nu le determină 
în chip absolut. Factorul primordial al oricărei manifestări so- 
ciale rămâne voinţa. Aşa se explică de ce în cadre asemănă- 
toare s'au putut desvolta societăţi deosebite şi de ce în cadre 
deosebite s'au putut totuşi desvolta societăţi în mare parte 
asemănătoare. Aceasta însemnează că determinismul social sau 


1) Sociologia militans (cap, Sociologia războiului, mai ales pag. 357), 

cauzalitatea în sociologie, sunt duble, pe de o parte un impuls 
dinlăuntru, în funcţie de voința socială, pe de altă parte, o 
condiționare exterioară, în funcție de cele patru cadre. 


Elementele fundamentale ale sistemului de sociologie al 
Profesorului D. Gusti sunt aşa dar unitățile sociale, cu esenţa 
lor, voința socială, manifestările sociale şi cadrele. Se pune în 
mod firesc problema raporturilor dintre aceste elemente. Pro- 
fesorul D. Gusti stabileşte în această privinţă cinci raporturi 
de paralelism care constituese împreună legea paralelismului 
sociologic 1). Există un raport de paralelism între voinţă şi cadre, 
voinţă şi manifestări, cadre şi manifestări, cadre între ele şi 
manifestări între ele. Voința şi cadrele determină întotdeauna 
împreună manifestările. O manifestare este produsul comun al 
voinței şi al cadrelor. Acestea acționează deci paralel. Ele 
nu se pot nici desființa una pe alta și nici nu au vreo eficacitate 
când acţionează separat. Intre voinţă și manifestări există tot un 
raport de paralelism, dar de natură deosebită. Voința şi mani- 
Testările sunt realități echivalente, una exprimă pe cealaltă. Fie- 
care tip de voinţă socială desfășoară manifestări pe măsura 
sa şi fiecare manifestare este expresia directă a voinței. Cele 
două realități pot fi deduse în chipul acesta una din alta, ele 
având o desvoltare paralelă, corelativă. Paralelismul dintre cadre 
şi manifestări constă în înrâurirea reciprocă a acestora. Nu 
numai cadrele înrâuresc şi deci transformă după natură lor 
manifestările, dar şi manifestările transformă prin reacţie ca- 
drele. Societăţile omeneşti se adaptează activ la mediu, ele 
suferă schimbări în contait cu acesta, dar în aceaaşi măsură îl 
transformă după nevoile lor. Constatăm deci o acţiune paralelă 
atât dela cadre la manifestări, cât şi dela manifestări la cadre. 
Paralelismul înire cadre constă în acţiunea lor simultană asupra 
societăților şi deci în imposibilitatea de a lămuri viaţa socială 
numai printr'o parte din cadre. Cadrele acţionează întotdeauna 
toate deodată, în chip paralel și deci și sociologia trebue să le 
urmărească în această acţiune paralelă a lor. În sfârşit, para- 
lelismui între manifestări constă în coexistența acestora, în sensul 
că elv există toate deodată și se înrâuresc reciproc. O mani- 
festare poate să se desvolte la un moment dat mai mult decât 
celelalte, dar nu poate nici să suprime pe acestea, nici să scape 
complet de influenţa lor. Paralelismul acesta sociologic demon- 


1) D. Gusti: Paralelismul sociologie (in rev. Sociologie Românească, 
II. 9—10, 1937), 

strează unilateralitaiea sistemelor sociologice care atribue un pri- 
mat factorilor economici, manifestărilor spirituale sau oricăreia 
din cele patru manifestări amintite. Societatea nu poate fi re- 
dusă nici ca fenomen, nici ca determinism la una singură sau 
numai la o parte din manifestări. Acestea există şi se desvoltă 
întotdeauna paralel. 

În urma acestor analize, Profesorul D. Gusti defineşte 
societatea ca totalitatea autonomă a manifestărilor economice 
şi spirituale, reglementate politic şi juridic, depuse de unitățile 
sociale, prin voința socială, condiționate de cadrul cosmologic, 
biologic, psihic şi istoric. 

Pe lângă problemele arătate, sociologiei îi revine şi studiul 
tendințelor de evoluţie socială. Urmărind procesele sociale, adică 
transformările de structură pe care le poate surprinde în cerce- 
tarea realităţii sociale, sociologia ajunge pe nesimţite la pro- 
blema direcţiei pe care o urmează transformările sociale. Ea sta- 
bileşte astfel tendinţele pe care le are viaţa socială spre formele 
viitoare de realitate socială. Pe baza acestor studii, sociologia 
încearcă şi previziuni, dacă nu cu siguranţa ştiinţelor exacte, 
totuşi cu destulă probabilitate. Cu studiul tendinţelor de evoluție 
socială, sociologia îşi atinge însă limita ei ca ştiinţă, domeniul 
realității prezente sfârșindu-se aici. Problemele ei sunt conti- 
nuate de alci încolo de celelalte două ştiinţe sociale, politica 
şi etica, în domeniul cărora cade realitatea socială viitoare. 
Profesorul D. Gusti, căutând să lămurească procesul întreg 
de desfășurare a vieţii sociale, îşi întregeşte sistemul de sociolo- 
gie printr'un sistem de politică şi etică. 

Idealul etic este personalitatea creatoare de valori culturale, 
care ne apare ca o realitate maximală, unitate armonioasă a 
iubirii de sine, simpatiei şi religiozităţii, cu o voință cât mai 
puternică. Imperativul moral este ca atât indivizii cât și indi- 
vidualitățile colective cum sunt naţiunile, să devină personalităţi 
creatoare de valori culturale. „Valoarea personalității şi valoarea 
culturii (care purcede din valoarea personalităţii) sunt valori 
etice absolute. Îdeii personalităţii şi ideii culturii trebue să se 
supună toate valorile şi scopurile voinţei, toate valorile şi sco- 
purile politicei” 1). 

Politica este sistemul mijloacelor pentru realizarea idealului 
moral şi este deci subordonată eticei. Norma politică, după 


1) Sociologia militans, pag. 37, 

Profesorul D. Gusti, este dreptatea, concepută ca armonia sco- 
purilor şi mijloacelor individuale naţionale şi umanitare. Sunt 
drepte acţiunile care nu ating nici ființa indivizilor, nici a na- 
țiunilor, nici a umanităţii (în sens de unitate culturală şi morală 
a naţiunilor). „Dreptatea politică este de valoare etică, pentrucă 
serveşte idei: personalităţii și ideii culturii, căci fără dreptate 
nu se poate desvolta nici o personalitate, nici o cultură” +). 

Încadrat în istoria gândirii sociale, sistemul de sociologie, 
etică şi politică al Profesorului D. Gusti rezolvă într'o sinteză 
cuprinzătoare multe din antinomiile anterioare şi prevesteşte pe 
de altă parie câteva din soluțile sociologiei de mai târziu. 

Prin analiza esenţială a ideii de om, Profesorul D. Gusti 
înlătură antinomia dintre egoism şi altruism. Sub forma lor 
normală, aceste două motive ale acţiunii omeneşti nu se exclud, 
ci, dimpotrivă, se sprijină reciproc. Sub forma iubirii de sine 
şi a simpatiei, după cum am văzut, ele sunt afectele fundamentale 
însoţitoare ale conştiinţei de sine şi cu cât una este mai des- 
voltată, cu atât mai desvoltată este şi cealaltă. Iubirea de sine 
care exclude simpatia „adică egoismul în înţelesul obişnuit, nu 
este decât o formă degenerată. 

Teoria personalităţii înlătură antinomia dintre individua- 
lism şi colectivism „atât sub aspectul ei sociologic, cât şi sub 
aspectul etic şi politic. Apriorismul social desleagă aniinomia din 
sociologia clasică, a raporturilor dintre individ şi societaie. Nici 
individul nu poate fi conceput fără societate, din moment ce o 
cuprinde în însăşi structura sa psihică, nici societatea nu are o 
realitate de sine stătătoare faţă de indivizii care o compun, din 
momeni ce este manifestarea simpatiei şi voinţei lor creatoare. 
Prin afirmaţia aceasta, că individualitatea umană şi societatea 
suni corelative, Profesorul D. Gusti anticipează totodată sociologia 
fenomenologică desvoltată mai ales după războiu. Poziţia aceasta 
este întărită apoi prin ideea de personalitate, prin care opoziţiile 
dintre individ şi societate se absorb treptat. Personalitatea maxima- 
lizează ca existență tocmai ceea ce este specific individualităţii 
omeneşti, adică iubirea de sine, simpatia, religiozitatea şi voinţa, 
dar în acelaşi timp ea integrează prin creaţia valorilor culturale 
pe om în societate şi îl leagă indisolubil de aceasta. Antinomia 
dintre individ şi societate, redusă considerabil prin teoria aprio- 
rismului social, este îndepărtată cu desăvârşire prin teoria per- 
sonalităţii. 


1) Op, cit. pag. 37. 

Pe plan etic, teoria personalității dă o valoare maximă, de 
ideal şi imperativ moral, tocmai procesului acesta de contopire 
a tendinţelor individuale şi sociale în câmpul creaţiilor culturale 
care le cuprind şi le întrebuințează pe amândouă. Individul ca 
atare e lipsit de valoare, cum lipsită de valoare e şi societatea 
care nu este în stare să desvolte o cultură. Individul câştigă o 
valoare prin personalitate, adică tocmai prin faptul care dă 
putinţa societăţilor să desvolte o cultură şi care, în același timp 
cu socializarea sa, îi asigură cea mai deplină originalitate. 

Ca o ultimă consecință, teoria personalităţii înlătură pe 
plan politic antinomia dintre liberalism şi totalitarism. Individul 
nu are dreptul să fie ocrotit decât în măsura în care se strădueşte 
să devină o personalitate. Liberalismul care vrea să asigure 
individului o libertate cu orice preţ şi să-l socotească egal cu 
toți ceilalți indivizi, împotriva intereselor colective, culturale 
sau de stat, e lipsit de un temeiu științific serios. Genul acesta 
de individualism duce în ultimă consecinţă la anarhism. În rea- 
litate oamenii se deosebesc şi ca existenţă și ca valoare, prin 
gradul lor de personalitate, şi statul este obligat să sprijine 
eforturile indivizilor de a deveni personalităţi, prin care se 
realizează atât ceea ce au ei mai original, cât şi misiunea cul- 
turală a statului. Pe de altă parte totalitarismul e tot atât de 
lipsit de fundament ştiinţific, când preconizează absorbirea com- 
pletă a individului de către stat, sărăcirea personalităţii umane 
prin uniformitate şi reducere la funcţiile folositoare unui anumit 
regim politic. Naţiunile și statele nu-și pot îndeplini cea mai 
de seamă misiune a lor în lume, desvoltarea valorilor culturale, 
decât prin puternice personalităţi individuale şi colective. For- 
mula la care ajunge Profesorul D. Gusti este a statului cultural 
întemeiat pe personalități creatoare de valori culturale. 

Iu sfârșit, teoria personalităţii ca ideal social înlătură an- 
tinomia dintre realism şi idealism din etică. Realitatea aşa cum 
este dată, din punct de vedere moral este neîndestulătoare, de 
unde necesitatea unui ideal, dar idealul social străin de realitate, 
oricât ar fi el de frumos şi de înalt, este inoperant. Profesorul 
D. Gusti nu acceptă realitatea dată, dar nici nu formulează un 
ideal străin de această realitate. Personalitatea ca ideal social 
indică desăvârșirea putinţelor care îi sunt date omului, desă- 
vârşirea lor continuă până la desvoliarea maximă, a creaţiei 
“culturale. 

Pe lângă anticiparea sociologiei fenomenologice prin con- 

cepţia apriorismului social, Profesorul D. Gusti anticipează multe 
din tezele sociologiei noologice prin concepţia sa despre valorile 
culturale; ale sociologiei universaliste prin caracterul totalitar 
pe care îl dă societăţii şi ale sociologiei realiste prin teoria 
sociologiei ca ştiinţă a realității sociale. Dacă ţinem seama şi 
de cercetările monografice, asupra cărora vom reveni, creatorul 
celui dintâiu sistem de sociologie din țara noastră este și cel 
dintâiu sociolog român care întoarce, sub o formă originală, 
sociologiei mondiale un împrumut ştiinţific care a rodit printr în- 
sul, ca un aport românesc la știința universală. 


C. Sociologia de catedră. 


1. Privire generală. Cu Profesorul D. Gusti ia ființă şi 
la noi sociologia de catedră „adică sociologia reprezentată de 
personalul didactic universitar specializat în această materie și 
care îmbină preocupările ştiinţifice cu cele pedagogice. Cursurile 
mai vechi de sociologie, cum am văzut, nu erau predate de so- 
ciologi, încât perioada nouă însemnează un progres vădit. Acti- 
vitatea sociologică românească de azi se datorește aproape numai 
universităților. Faptul acesta purcede de sigur din împrejurarea 
că la noi oamenii de ştiinţă nu au putinţa să trăiască pe urma 
cercetărilor ştiinţifice, încât sprijinul statului şi încadrarea lor 
în învăţământ san alte activități învecinate, este absolut nece- 
sară. Posturile de specialitate din universităţi asigură şi activi- 
tatea ştiinţifică permanentă, de-o viaţă întreagă, a celor care le 
dețin. In chipul acesta apar atât putinţa cât şi obligaţia unei 
desvoltări neîntrerupte a sociologiei. Pe de altă parte, cursurile 
şi seminariile universitare răspândesc și întreţin interesul pentru 
ştunță în rândul oamenilor de cultură și uneori chiar în masele 
mai mari ale populației. Aceeaşi activitate asigură împrospătarea 
şi lărgirea cadrelor prin tineretul tot mai numeros care se de- 
dică, începând chiar cu studiile de licenţă şi doctorat, preocu- 
părilor sociologice. Sociologia are astfel un câmp de activitate şi 
o bază de desvoltare, care chiar dază prezintă unele defecte, cum 
sunt dogmatismul didactic și erudiţia greoaie şi adeseori inutilă 
a universilarilor, sunt totuşi foarte greu de înlocuit în faza 
actuală a culturii româneşti. De aceea trebue să recunoaştem 
că sociologia de catedră și-a dovedit cu prisosinţă foloasele 
ştiinţifice, alături de cele pedagogice. Ea şi-a îndeplinit în 

chipul acesta rosturile ei istorice, constatare care preţueşte mai 
mult decât orice apreciere. 

Străduinţele sociologiei de catedră ru sunt însă pretutin- 
deni aceleaşi. După geniu şi vârstă, ca tot ce e creație ome- 
nească, sociologia profesorilor de sociologie este foarte inegală 
şi ca valoare şi ca întindere. Generaţia mai veche a dat câțiva 
sociologi de seamă care şi-au asigurat un loc definitiv în istoria 
sociologiei româneşti, pe când alţii s'ar putea să fie cu totul 
uitaţi prin selecția neiertătoare a vremii. La fel, generația tâ- 
nără s'a remarcat prin câteva nume, fără să se poată spune 
precis că se vor menţine până la sfârşit în ştiinţă, pentru a 
se realiza pe deplin, sau vor dispărea nu peste mult, fără nici 
o urmă durabilă. De aceea situația istoricului în ce privește so- 
ciologii în viaţă este deosebit de grea. El este dator să amin- 
tească pe toți care s'au relevat printr'o activitate sociologică, 
dar nu poate stărui decât asupra acelora care sau impus în 
chip neîndoelnic prin opera lor ştiinţifică, adică asupra acelora 
care au adus o contribuţie originală în domeniul sociologiei, 
contribuţie care să însemneze o promovare a cunoştinţelor ştiin- 
pitice, sau cel puţin un drum nou pentru cercetările viitoare. 

Universitatea din Bucureşti. Catedra de sociologie și 
eiică a Universităţii din Bucureşti a fost ocupată mai întâi 
de I. Rădulescu-Pogoneanu, care a trecut apoi la catedra de 
pedagogie practică. Din timpul preocupărilor sale de ştiinţă 
socială, a rămas o lucrare interesantă despre „Etica lui Wundt”, 
care se poate citi şi astăzi cu folos!). Catedra a fost ocupată 
apoi prin transferare dela Universitatea din laşi de către Pro- 
fesorul D. Gusti, titularul ei actual. Asupra sistemului de so- 
ciologie, etică şi politică al Profesorului D. Gusti am stăruit 
pe larg, ca cel dintâiu sistem încheiat şi original de sociologie 
românească. Asupra colaboraiorilor universilari ai Profesorului 
D. Gusti (Gh. Vlădescu-Răcoasa, M. Vulcănescu, H. H. 
Stahl, Traian Herseni şi Anton Golopenţia), întru cât e vorba 
de elevii săi, care împreună cu alţii formează cea dintâi şcoală 
sociologică românească, vom reveni. Rămâne deci să amintim 
aici numai opera sociologică a lui N. Petrescu, conferenţiar 
de sociologie comparată pe lângă catedra de sociologie din 
Bucureşti. 

N. Petrescu a publicat până acum şi lucrări interesante de 


1) I. Rădulescu-Pogoneanu : Studii asupra Eticei germane contempo- 
rane, I. Etica lui Wundt, Bucureşti 1911 

logică, politică, istoria filosofiei şi istoria civilizației, dintre 
care unele privesc şi sociologia, cum sunt lucrările despre Hegel 
şi Hobbes sau cele despre civilizaţia americană și cea engleză 1). 
In toate lucrările sale N. Petrescu dovedeşte o informaţie 
bogată şi o gândire ordonată. Contribuţia sa personală în so- 
ciologie constă în încercarea unei „sociologii comparate”, con- 
cepulă altfel decât ca o întrebuințare a metodei comparative, 
fapt prea vechiu (Spencer, Wundt, Durkheim etc.) şi prea 
răspândii în sociologia de azi, ca să mai poată fi socotit ca 
meritul unui singur gânditor. 

“După N. Petrescu „sociologia comparată este o disciplină 
complinentară a ştiinţei generale a societăţii. Ea izvorăşte din 
nevoia de a explica și interpreta diferenţierile infinite cari se 
ivesc din natura psihică a fenomenelor sociale şi din valorile na- 
ionale în curs. Dar astfel de diferențieri sunt manifestările 
unui fond comun, care se află la baza oricărei organizări sociale. 
Ca aspecte ale aceluiași substrat, manifestările omului în so- 
cistate reprezintă situaţiuni provizorii, întotdeauna capabile de 
transformat. Caracterul relativ al relaţiunilor stabiliie de socio- 
logia comparată nu implică însă, cum sar putea crede uşor de 
doctrinari şi dogmatici, că această disciplină este imposibilă ca 
şiiință şi inutilă ca metodă. Sociologia comparată e posibilă 
ca ştiinţă pentrucă... se bazează pe un concept de unitate,: spi- 
ritul omenesc, prin care fenomenele sociale se explică în con- 
dițiunile de evoluţie, rasă şi naţionalitate. Ca metodă, sociologia 
comparată e utilă, pentrucă ne dă un mijloc de a interpreta fe- 
nomenele sociale dintr'un punct de vedere mai adecvat com- 
plexului de condițiuni pe care ni-l oferă societatea. In sfârşit, 
înfăţişată din punctul de vedere al principiului pe care se bazează şi 
al scopului suprem pe care îl urmăreşte, sociologia comparată 
este în acelaşi timp propedeutica unei ştiinţe generale a spi- 
ritului omenesc” 2). 


G 1) Teoria statului Ja Hegel (în Revista de Filosofie vol. XVl. Seria 
Nouă, nr. 3—4, 1931); Thomas Hobbes, viața şi opera (Societatea Română 
de Filosofie, Bucureşti 1939); Fenomenele sociale în Statele-Unite, Bucureşti 
1922; Ansha, societatea, statul, civilizaţia. Bucureşti Fundaţia pentru Lite- 
natură şi Artă „Regele Carol II", 1938 (ed. II. 1939). „Anglia“ este socotită 
de autor ca o aplicare a concepţiei sale sociologice, întrucât „întreaga lu- 
erare tratează diferenţierile nationale din punctul de vedere comparativ“ 
(pag. 9) — in orice caz e una dintre cele mai fecunde şi apreciate lucrări 
ale lui N, Petrescu, de mare folos peutru sociologie. 

2) N, Petrescu: Introducere în studiul comparativ al societății (confe- 
Tinţă de inaugurare a cursului de sociologie comparată), Bucureşti 1922, 
pas. 19. Cf, şi lucrările sociologice principale ale lui N. Petrescu : The Prin- 
ciples of Comparative Sociology, London 1924 şi The interpretation of Na- 

Aşa dar „sociologia comparată se bazează pe diferenţierile 
determinate de natura psihică a fenomenelor sociale şi pe diferen- 
țierile naţionale recunoscute ca valori de judecată în societate” 1) 
şi „îşi pune problema de a explica conflictele şi contradicțiunile 
sociale în timp şi spaţiu” şi problema „incompatibilității va- 
lorilor naţionale între popoare” ?), cu alte cuvinte problema 
„diferenţierilor care complică societatea” 5). Ea e posibilă ca 
ştiinţă datorită faptului că „spiritul omenesc” înţeles „ca sin- 
teza tuturor motivelor care dau naștere la condițiunile şi compli- 
caţiunile societății... constitue substratul comun al tuturor ma- 
nifestărilor sociale” şi deci „,particularităţile unui grup social 
sau ale unui popor” nu sunt „ceva în sine, absolut, ci o formă 
a aceluiași spirit omenesc, care creează în continuu forme noui 
de viaţă socială” £). 

Utilitatea sociologiei comparate, astfel concepută, se vä- 
deşte mai ales pe planul unei culturi şi politici internaţionale. 
„Când omenirea va începe să privească diferenţierile locale şi 
naţionale ca manifestări ale unui fond comun, atunci cultura va 
deveni compatibilă cu viaţa socială şi politică a popoarelor. 
Atunci vom putea realiza o societate a naţiunilor unde valorile 
morale să reprezinte nu constrângeri dictate de împrejurări po- 
litice, ci obligaţiuni corespunzând naturii omeneşti” 5). „Prin 
studiul comparativ al societăţii” — susține N. Petrescu — „ne 
apropiem de idealul culturii” 6). 

3. Universitatea din laşi. La Universitatea din laşi socio- 
logia este reprezentată, după transferarea Profesorului D. Gusti 
la București, de Petre Andrei, actualul titular al catedrei de 
sociologic şi etică. Profesorul Petre Andrei este unul dintre 
cei mai de seamă învățați ai ţării şi înrâurirea sa, mai ales prin 
activitatea ministerială, întrece cu mult cadrele universităţii, încât 
va trebui să-i înfățișăm opera într'o secţiune aparte. Dintre 
colaboratorii săi, amintim pe V. Harea, loan Lupu şi Elena 


Moisuc 7). 


tional Ditferentiations, London 1929. In prima găsim această scurtă dar pre- 
cisă oki „Sociologia comparată este ştiinţa procesului diferenţierilor 
sociale”, 

1) Introducere etc. pag. 13. 

2) Op, cit. pag. 14. 

3) Op. cit pag.15 

4) Op. cit. pag. 9—10 

5) Pag. 17, 

6) Pag. 16. Dintre lucrările lui N. Petrescu mai amintim: Psihologia 
popoarelor primitive (în Analele de Psihologie, vol. V. Bucureşti 1938). 

1) V. Harea a publicat numai articole de revistă ; I. Lupu: Die Grund- 
lagen der Gesellschaft, das Recht und die Religion in der Durkheim Schule 

La aceeaşi Universitate au profesat Ştefan Zeletin la 
catedra de Istoria hlosofiei greceşti, a cărui contribuţie socio- 
logică am amintit-o, M. D. Ralea, la catedra de psihologie şi 
estetică, până la recenta sa transferare la catedra de estetică şi 
critică literară a Universităţii din Bucureşti, şi funcţionează în 
prezent Al. Claudian, pe lângă catedra de filosofie şi logică. 
Pentrucă atât M. D. Ralea cât şi Al. Claudian au debutat în 
ştiinţă ca sociologi şi sunt cunoscuţi în cultura românească mai 
ales prin latura aceasta a activității lor, trebue să-i amintim 
Şi aici. 

Mihai D. Ralea este un gânditor de netăgăduit talent. In- 
ceputurile sale ştiinţifice, prin câteva lucrări de sociologie, au 
însemnat pentru mulți o adevărată revelaţie. Din păcate M. 
D. Ralea a părăsit treptat preocupările acestea de început pen- 
tru a se dedica psihologiei şi criticei literare şi într'o largă mă- 
sură politicei militante. De aceea opera sa de sociologie a rămas 
neîncheiată şi cuprinde mai mult intuiții decât idei pe deplin 
închegate. păreri inteligente în loc de rezultate ştiinţifice sigure, 
schite promițătoare în loc de construcții masive şi durabile. 
De sigur nu se poate spune acelaşi lucru despre câmpurile de 
activitate pentru care a părăsit dela o vreme preocupările so- 
ciologice. 

M. D. Ralea a publicat trei lucrări de sociologie care me- 
rită să fie analizate: „Ideea de revoluţie în doctrinele socia- 
liste” 1), „Introducere în sociologie” 2) şi „Contribuţii la ști- 
ința societății” 3). 

Prima este cea mai serioasă lucrare sociologică a lui M. 
D. Ralea, cunoscută şi în străinătate şi adeseori citată ca o 
contribuție cu autoritate. Cuprinde trei părţi: I. Formarea idea- 
lului revoluţionar (Revoluţia economică sau „„revoluţia-program”), 
II. Formarea ideii de cucerire a puterii politice (Revoluţia poli- 
tică sau „„revoluția-mijloc”), III. Formarea ideii de clasă (Re- 
voluția mixtă, politică şi economică sau „„revoluţia-organ”). „„Ln- 
troducerea” cuprinde un studiu substanţial despre „Definiţia re- 
voluţiei”. 

Iaşi 1931; Vina şt procesul ei la Români, laşi 1934 etc.; E, Moisuc: Das 


Verhältnis von Ethik und Soziologie in der neuren soziologischen Literatur, 
Leipzig 1936. 


, 1) Cu subtitlul: Studiu asupra'evoluţiei tacticei revoluționare, Bucu- 
reşti, ed. Case: Şcoalelor 1930. Teză de doctorat la Sorbona, a apărut mai 
iatâiu în limba franceză, 

2) Ed. de Fundaţia Culturală „Principele Carol". Fără dată, 
3) Bucureşti, ed, Casei Şcoalelor 1927, 

„Un corp social, un program de valori şi un transport de 
putere” — scrie M. D. Ralea — „iată cele trei elemente fără 
de care o revoluţie nu mai e revoluţie. Dacă întrebuinţăm me- 
toda diferenţei înlăturând necesar pe fiecare din aceste ele- 
mente, dar păstrând pe celelalte două, vom vedea că ori de 
câte ori unul din ele lipseşte, conceptul de revoluţie e necom- 
plect. 1) O mişcare care nu se sprijină pe un corp social, pe 
o clasă ce nu a avut până atunci puterea, se va putea numi 
reformă, o reformă mai îndrăzneață, dar cu toate acestea acor- 
dată de bună voie de clasa dominantă. Dacă e vorba de luptă, 
ea se va putea numi războiu civil, luptă de partid, schimbare de 
ministere. dar nu va fi o revoluţie. 2) Fără un ideal, fără un 
tablou de valori, mişcarea va rămâne o răscoală, o răzvrătire, 
uşor de potolit. 3) In sfârşit, fără un transfer de putere, ea 
va rămâne o conspirație, un complot împotriva siguranţei Sta- 
tului, o crimă sancţionată de toate codurile”. De unde această 
„definiţie complectă”: „Revoluția este cucerirea puterii de către 
o clasè care nu a mai ocupat-o niciodată mai înainte, cu scopul 
de a impune grupului întreg un nou etalon de valori +). 

Definiţia aceasta îi înlesneşte lu M. D. Ralea o tipologie 
a revoluţiei, care stă la baza întregei sale lucrări. 

„Dacă analiza, pe care am făcut-o, e adevărată, cele trei 
elemente deosebite în noţiunea de revoluție, ne vor conduce să 
privim această noţiune sub trei aspecte diferite: revoluția ca 
program, fica filosofiei istoriei şi mai ales a ideei de progres 
şi de drept natural: revoluţia ca mijloc, corespunzând tacticei de 
partid, concepție care îşi are originea în ideea de conspirație, con- 
tinuată mai târziu de cucerirea puteru politice; în sfârşit, re- 
voluţia ca organ, corespunzând ideei de clasă şi constituirii pro- 
letariatulu: sub formă de clasă revoluţionară. Revoluţia-program, 
revoluția-mijloc, revoluţia-organ, iată cele trei tipuri din conto- 
pirea cărora a ieşit noțiunea contemporană a revoluţiei” 2). 

Lucrarea aceasta de tinereţe şi început de carieră ştiin- 
țifică a lui M. D. Ralea este o dovadă limpede şi puternică 
despre ceeace ar fi putut crea acest gânditor român dacă ar 
fi continuat să activeze pe tărâmul sociologiei. 

, Celelalte două lucrări, deși mai puțin desvoltate şi mai 
puțin originale, dovedesc acelaşi lucru. „Introducere în socio- 
logie”, cu un caracter informativ şi didactic, este o lucrare clară 


1) Ideea de revoluţie in doctrinele socialiste, pag. 24. 
2) Op. cit. pag. 25. i 

şi concisă, în care M. D. Ralea expune ideile sociologice pe care 
le adoptă şi care ar fi putut constitui o bază pentru desvoltări 
ulterioare. Astfel, după M. D. Ralea, „sociologia este studiul 
comparativ al societăţilor: comparaţie în timp, între societăţile 
antice şi cele contimporane, cu ajutorul metodei istorice, com- 
paraţie în spaţiu, între societăţile primitive şi cele complexe, cu 
ajutorul metodei etnografice. Din compararea instituţiilor di- 
verselor societăți se pot scoate tipuri comune, legi de for- 
maţiune, legi de evoluție” 1). Dar ce sunt societăţile? „O so- 
cietate e o stare de mulțime” — stabileşte M. D. Ralea — 
„tipizată prin repetiție în instituțiuni, sancționată prin reguli 
de constrângere și condusă de valori comune. Punctul de greu- 
tate al' acestei definițiuni cade astfel pe următoarele elemente: 
1) stare de mulţime, 2) instituție, 3) valoare” 2). 

i Cartea „Contribuții la ştiinţa societății” cuprinde o seamă 
de studii publicate mai întâi în revistele de specialitate, dintre 
care remarcăm pentru vigoarea atitudinei sau documentarea lor 
ştiinţifică: „Sociologia claselor”, „Democrație şi creație”, „,So- 
ciologia şi teoria cunoaşterii” şi „Problema clasificării societă- 
ților”. 

Ideea sociologică cea ma de preţ a lui M. D. Ralea, 
atât prin originalitatea ei, cât şi prin consecinţele pe care le-ar 
fi putut avea în ştiinţă, se referă la sancțiunile premiale sub 
forma succesului. La sfârşitul tezei sale de doctorat, M. D. Ralea 
emite părerea că cele două tipuri de sancțiune — penală şi 
premială — stabilite de Durkheim, se desvoltă în funcţie de 
wata socială. Cu cât societățile sunt mai desvoltate, cu atât sanc- 
țiunile premiale ocupă un loc mai însemnat. De aceea în so- 
cietăţile contemporane „cazurile de infracţiune susceptibile de 
pedeapsă sunt din ce în ce mai rare. Se încurajează însă orice 
invenţie şi mai ales acelea care sunt de ordin moral, artistic 
sau ştiinţific. Societatea decernă oricărei invenții fericite bre- 
vetul său, care e succesul însuşi. Putem chiar afirma că pe 
măsură ce sancțiunile penale se împuţinează, sancțiunile premiale 
se înmulţesc. Poate în societăţile viitoare succesul va înlocui res- 
ponsabilitatea”. Şi o notă ne informează că autorul îşi propune 
să desvolte această idee într'o „lucrare viitoare” 3). 

Promisiunea aceasta e repetată şi în Introducere în Socio- 
logie, în care citim: „Alături de sancțiunile penale, coercitive, 


1) Introducere în Sociologie, pag. 22. 
2) Op. cit. pag. 34 
3) Ideea de revoluţie etc. pag, 357. 

emanate dela regula instituţională, trebue să alăturăm sancțiunile 
premiale, recompensatorii, pe care le acordă societatea acelora care 
îi indică valori fecunde, utile, pentru consolidarea vieţii co- 
lective. De aceea ştiinţa sociologică, rămasă prin opera lui Dur- 
kheim numai la studiul pedepsei,... trebue întregit cu studiul 
succesului, adică al felului cum societatea recompensează in- 
divizi: merituoşi. O „Sociologie a succesului” — studiu pe care 
îl vom întreprinde într'o lucrare viitoare, — ni se pare compli- 
mentul necesar al cercetărilor sociologice actuale” 1). 

Faptul că M. D. Ralea revine mereu asupra problemei, 
însemnează fără îndoială că o socoteşte deosebit de importantă 
atât pentru ştiinţă, cât şi pentru posibilitatea proprie de a con- 
tribui în chip hotărîtor la desvoltarea sociologiei. Credem că 
M. D. Ralea are dreptate. Desvoltarea ideii lui Durkheim des- 
pre sancţiunile premiale, într'o teorie vastă a succesului, ar în- 
semna un câştig foarte mare pentru șociologia contemporană. 
M. D. Ralea care s'a ocupat ani de-a-rândul de această pro- 
blemă şi care este încă tânăr şi în plină activitate spirituală, 
ne dă dreptul să sperăm că va scrie cândva şi această lucrare 
prin care suntem siguri că îşi va asigura un loc de frunte în 
istoria gândirii sociologice. 

Alexandru Claudian, celălalt gânditor de esenţă sociolo- 
gică al Universităţii din laşi, este mult mai puţin cunoscut de 
marele public, pentrucă este un cărturar retras, preocupat ne- 
întrerupt de idei, fără o activitate publică prea întinsă. In 
schimb Al. Claudian a izbutit să adâncească în chip uebănuit 
un domeniu puţin cunoscut la noi — deopotrivă de instructiv 
pentru sociologie şi filosofie — anume: istoria socială a, ide- 
ilor. Preocupările acestea l-au apropiat de Ştefan Zeletin şi 
l-au desemnat, după moartea acestuia, ca pe continuatorul cel 
mai de seamă al lui. In chipul acesta Al. Claudian, părăsind 
oarecum sociologia pentru istoria filosofiei. ajunge totuşi la o 
concepţie care luminează pe alte căi şi problemele sociologiei. 

Reţinem trei din lucrările de interes sociologic ale lui 
Al. Claudian: „Cercetări filosofice şi sociologice” (laşi 1935) 
în care strânge laolaltă studii mai vechi răspândite prin reviste, 
„Colectivismul în filosofia lui Platon” (Iaşi 1936) şi cartea sa 
principală: „Originea socială a filosofiei lui Auguste Comte” 
(Bucureşti 1936). 


Nu putem stărui aici asupra rezultatelor la care ajunge 


1) Introducere în Sociologie, pag. 33—34, 

Al. Claudian — acestea privesc mai mult istoria filosofiei — 
dar metoda şi viziunea sa de ansamblu merită să fie relevate 
şi în istoricul sociologiei românești. 

„Adesea fără 'ca gânditorul s'o ştie lămurit”, — preci- 
zează Al. Claudian — „societatea în care el trăieşte imprimă 
sufletului său pecetia bine desenată a unor tendinţe și aspirații 
colective. Aceste aspirații leagă pe creatorii celor mai abstracte 
sisteme de idei de epoca istorică şi de ţara în care au trăit. 
Substratul social al ideilor filosofice, prin intermediul substra- 
tului lor sufletesc, iată ce ne propunem să descoperim, în limita 
posibilului” +). „Varietatea curentelor filosofice, altfel greu de 
explicat, se explică uşor dacă nu uităm că filosofia este justi- 
ficarea teoretică a aspirațiilor difuze ale unei epoci. Și când 
se schimbă aspiraţiile colective, se schimbă și filosofia” 2). 

Până acum Al. Claudian a izbutit să explice ştiinţific mai 
ales ideile politice ale lui Platon şi Comte, precum şi o seamă 
de asemănări pe care le găseşte între ideile acestor doi gânditori, 
demonstrând că „dealurile sociale nu pot fi operante decât 
în anumite condiţii economice, sociale, psihologice, culturale, 
care le favorizează” 5). 

„O serie de desamăgiri (cele dela Atena), — scrie Al. 
Claudian — şi mai ales nemulţumirea de o aristocrație în care 
crezuse, făcuse pe Platon să adauge idealului politic al lui 
Socrate — aristocrație sobră, înţeleaptă şi competentă politi- 
ceşte — asceza regimului colectivist, impus aristocrației de exem- 
plul impresionant al filosofilor conducători politici. Alte desi- 
luzii (dela Syracuza) l-au întors pe elevul lui Socrate la con- 
cepții mai realiste, la o aristocrație educată cu multă grijă, 
ca cea din Legi, dar fără regim colectivist propriu zis, aristo- 
crație pe care Socrate ar fi recunoscut-o, poate, părtașe în unele 
privințe la spiritul lui” 4). 

Sau, despre Aug. Comte: „cugetarea pozitivistă trebue 
condiţionată, în ce priveşte apariţia ei, atât în timpul istoric, 
cât şi în stratificarea socială a unui anumit moment istoric...” 5). 
„„Crescută pe tărâmul liberalismului revoltat contra Restauraţiei, 
filosofia pozitivistă este, de fapt, o dizidență a liberalismului, 
este filosofia „„savanţilor”” revoltați contra „industrialilor”, răs- 


1) Cercetări filosofice şi sociologice, pag, 6. 

2) Op. cit. pag. 17 

3) Colectivismul în fitosofia lui Platon, pag, 105. 

4) Op, cit. pag. 105—106, 

5) Originea socială a filosofiei lui Auguste Comte. pag. 206. 

coala ideologică a tinerilor intelectuali plini de avânt progresist 
contra unei burghezii care s'a împăcat mai uşor decât ei cu Res- 
tauraţia. Revoltă dublă: şi contra Restauraţiei clericale şi contra 
lipsei de orizont a burgheziei liberale” 1). 

În sfârşit, despre asemănările dintre Platon și Comte: 
„Dacă Platon şi Comte şi-ar fi văzut realizate cel puţin o 
parte din aspiraţiile lor vechi de acţiune politică eficientă, dacă 
le-ar fi fost îngăduit de împrejurările externe, ca şi de reacţiunea 
lor interioară, să contribue la progresul social, aşa cum îl con- 
cepeau ei, ei n'ar fi visat conducerea societăţii de către filosofi, 
(adică, în ultimă analiză, de către ei înşişi). Această idee con- 
stitue ieşirea pe care şi-a săpat-o pe planul teoretic o aspirație 
care nu izbutise să se realizeze şi căreia nereuşita îi dă pro- 
porții foarte mari” ?). 

Pe calea aceasta Al. Claudian ajunge nu numai să dea un 
temeiu ştiinţific istoriei filosofiei, dar şi să demonstreze semni- 
ficaţia socială a stilosofiei şi deci necesitatea pentru orice socio- 
logie „„integrală” de a-şi încorpora problema sau cel puţin de a 
ține seama de rezultatele obținuie de istoria sozială a ideilor. 
Filosofia esie şi ea, în mare parte, un aspect al vieții sociale. 
De sigur istoria socială a ideilor şi sociologia cunoaşterii sunt 
îndeajuns de desvoltate în alte tări, dar la noi este meritul lui 
Al. Claudian (alături de Şt. Zeletin) de a le fi indicat foloa- 
sele şi de a fi făcut cele dintâi aplicații largi şi doveditoare. 

4. Universitățile din Cluj şi Cernăuţi. Catedra de socio- 
logie a Universităţii din Cluj a fost ocupată după Unire, deo- 
dată cu românizarea ei, de Virgil Bărbat, un sociolog de mare 
bogăţie sufletească şi de un rar prestigiu de catedră, care însă 
a decedat în plină activitate, fără să fi putut da toate roadele 
de care era capabil. 


Virgil I. Bărbat a lăsat în urma lui o operă foarte inegală 
ca valoare şi neunitară ca preocupări: cărţi, broşuri, articole de 
revistă şi de ziar, orientate mai ales practic, către problemele 
politice, educative, culturale şi economice). Prin vocaţie a 
fost sociolog al culturii, preocuparea de fenomenul cultural re- 
venind mereu în scrierile sale ca un motiv fundamental al gândirii. 
Una din cele mai bune lucrări ale sale, „„Imperialismul ame- 


1) Op. cit. pag. 220. 

2) Cercetări ete. pag. 104, 

3) Cf, I. E, Naghuu: Viaţa şi opera lui Virgil Bărbat (1879—1931), 
Note biografice şi bibliografice (în rev. Sociologie Românească, III. 4—6, 
1938, pag. 258), 

rican” 1), ne îndreptățește să credem că Virgil Bărbat ar fi 
putut să închege lucrări mari şi durabile, dacă ar fi avut norocul. 
să se realizeze pe deplin. In înfățișarea ei de azi opera știin- 
tifică a lui Virgil Bărbat este mai mult o schiţă promițătoare, 
un plan de înaltă gândire, abia pornit spre înfăptuire. Poate 
„că publicarea manuscriselor, rămase în urma sa, să schimbe 
situația aceasta 2). 

Virgil Bărbat va rămâne de sigur în istoria mişcării cultu- 
rale de după războiu, prin cursurile sale universitare, prin „Ex- 
tensiunea Universitară” dela Cluj, al cărei suflet a fost, prin 
publicarea „Revistei de Sociologie” şi colaborarea sa la publi- 
caţiile politice şi culturale, dar ca om de ştiinţă amintirea lui 
va slăbi deodată cu dispariția celor care l-au apucat în viaţă 
şi l-au putut preţui şi altfel decât prin scrieri. 

Pentru istoria sociologiei româneşti este deosebit de pre- 
țios un articol al lui Virgil Bărbat din „Revista de Sociologie” 
pe care o conducea, întitulat „Sociologia — o schiţă istorică 
şt o definiție” 3), care ne lasă să vedem în chip neîndoelmc cât 
de mult a pierdut ştiinţa prin moartea sa prematură, care i-a 
tăiat nemilos putinţa de a-şi desvolia sistemul de gândire. 

„Snoiologia — scrie Virgil Bărbat — nu este un accident 
în viaţa spirituală a omenirii...” „„Sociologia apare atunci când 
omul începe să privească de-a-lungul timpurilor cu ajutorul ra- 
țiunii lui şi atunci când el se simte destul de tare spre a încerca 
să domine cu ajutorul acestei rațiuni, vremea şi istoria neamului 
lui omenesc” +). Pasul spre problemele adevârat sociologice „va 
fi făcut atunci când omenirea, după ce comparase pe de o 
parte diferitele culturi, care apăruseră şi muriseră de-a-lungul 
vremurilor şi pe de altă parte, culturile existente şi variate, 
din diferitele părți ale pământului zilelor noastre, se va întreba 
care este, la urma urmelor, unitatea de măsură și de judecată a 
acestor culturi şi care este, prin urmare, esenţa oricărei culturi 
şi drumul care să o poată duce pe a noastră la o prosperitate 
cât mai durabilă” 5). „Sociologia a voit să-și creeze un obiect, 
propriu, al ei, desprinzând „societatea? de toate finalităţile 


1) Cu subtitlul: Doctrina lui Monroe, Bucureşti, Cartea Românească, 
1920. (Naghiu datează greşit lucrarea aceasta în 1913, căci ea a fost scrisă 
ia 1912 şi publicată abia în 1920). 
2) Lista acestor manuscrise a fost publicată de Corna V. Bărbat în 
Anuarul Universităţii din Cluj, 1931—1932 (după Naghiu, op. cit). 
3) În Revista de Sociologie, I, Aprilie 1931, Cluj, pag. 23, 
„ 4) Op, cit. pag, 23—24. 
5) Op. cit, pag. 26, 

umane, acaparate de celelalte ştiinţe. Aceasta a fost o greşală...”” 
pentrucă pe de o parte umanitatea este izvorul a tot ce este 
omenesc, pe de altă parte „umanitatea fără creaţia umană este 
o abstracţie, ceva neexistent”. „Sociologia va avea drept misiune 
să precizeze noțiunea astfel completată, începând prin a fixa 
diferența dintre „om”, considerat ca ființă culturală, în faţa 
omului-animal dela care el a pornit şi terminând cu caracterele 
esențiale ale culturii. Ea va trebui să studieze apoi care sunt 
condiţiile de desvoltare ale omului cultural, sau mai pe scurt 
ale culturii şi în fine, să prindă direcţia, adică idealul acestui 
proces nou din univers... Sociologia este ştiinţa celei mai vechi 
preocupări omeneşti, ştiinţa creației umane” 1). 

Dacă Virgil Bărbat ar fi izbutit să scrie un tratat de so- 
ciologie ca ştiinţă a culturii, probabil că ar fi dat la: iveală 
opera mare a vieţii lui şi ar fi dăruit sociologiei româneşti o 
concepție de temeiu, menită să-și taie un drum propriu şi să 
ducă la roade de lungă durată. 

Dintre colaboratorii lui Virgil Bărbat pot fi amintiţi Const. 
Sudejeanu, urmaşul său la catedra din Cluj, şi George Em. 
Marica, elevul său cel mai apropiat, asistent la aceeaşi catedră. 

C. Sudeţeanu n'a publicat până acum decât scrieri fără im- 
portanță. „Introducere în sociologia lui Aug. Comte” (Arad 
1925) sau „Durkheim şi doctrina şcoalei sociologice franceze” 
(Cluj 1936) sunt lucrări de popularizare, iar „Opinia publică” 
(Cluj 1935) e lipsită de valoare știinţifică?). Singurul merit 
de necontestat al lui C. Sudeţeanu este traducerea cărţii lui 
Emile Durkheim: Regulile metodei sociologice (Bucureşti 1924), 
care a ajutat destul de mult la formarea unei culturi sociologice 
în tarz noastră. 

George Em. Marica a publicat până acum două lucrări se- 
rioase şi documentate de istoria sociologiei: „Emile Durkheim. 
Soziologie und' Soziologismus” (Jena 1932), teză de doctorat 
la Colonia şi „Problema culturii moderne în sociologia germană” 
(Bucureşti 1935) în care înfățișează sistemele de gândire ale 
lui F. Tönnies, G. Simmel şi M. Weber. Dacă George Marica 
va reuşi să aducă şi o contribuţie originală la sociologie, va putea 
fi socotit de sigur printre sociologii de valoare ai României. 

Tot la Universitatea din Cluj, profesează Eugeniu Spe- 


1) Op. cit. pag. 33-34. 

2) Cf. D. Gust: : Raportul pentru verificarea titlurilor, lucrărilor ş) 
activităţii candidaţilor la catedra de sociologie a Universităţii din Cluj îni 
rev. Sociologie Românească, I. 3, 1936, pas. 10). 

ranta la catedra de filosofia dreptului, care a avut un timp în 
titulatura catedrei sale şi sociologia. Jurist, psiholog, pedagog, 
filosof, estetician, manifestat prin numeroase lucrări, Eugeniu 
Sperantia este în aceeaşi măsură şi sociolog, unul dintre cei mai 
interesanţi şi mai productivi din ţara noastră. Lucrările sale 
merită deci o analiză specială, pe care vom face-o într'un pa- 
ragraf aparte. 

La Universitatea din Cernăuţi catedra de sociologie şi etică 
este ocupată de Profesorul Traian Brăileanu, unul dintre cei 
mai harnici şi mai apreciaţi sociologi români. Revista sa „„În- 
semnări Sociologice” care şi-a încetat apariţia, strânsese în jurul 
său o seamă de tineri preocupați de sociologie. Dintre aceştia 
amintim mai ales pe Leon Țopa, asistent pe lângă catedra de 
sociologie a Universităţii din Cernăuţi, un tânăr harnic şi pregătit. 

Insemnătatea Profesorului Traian Brăileanu întrece cu mult 
câmpul de activitate universitară, ca şi a Profesorilor Petre 
Andrei şi Eugeniu Sperantia, încât îl vom trata ca şi pe aceştia, 
într'un paragraf aparte. Abia atunci vom putea judeca la justa 
ei valoare desvoltarea sociologiei universitare din România. 

5. Petre Andrei. Profesorul Petre Andrei are pentru des- 
voltarea sociologiei româneşti o îndoită semnificaţie: 1) este 
cel dintâiu sociolog format în ţară, într'o universitate românească; 
2) este un sistematician de frunte, căruia sociologia românească 
îi datorează până acum cea mai vastă orânduire ştiinţifică de 
material şi un puternic spirit de metodă. 

Petre Andrei s'a format în cel dintâiu seminar de socio- 
logie din ţară, în Seminarul Universităţii din laşi, de sub condu- 
cerea Profesorului D. Gusti. Studiile pe care le-a făcut ulterior 
în străinătate au însemnat de sigur o adâncire şi o completare a 
pregătirii sale ştiinţifice, dar temeiurile acesteia le-a căpătat 
în ţară. Dacă ţinem seama de faptul că o universitate nu se poate 
mândri cu profesorii ei pregătiţi în străinătate, decât în sensul 
că se bucură de activitatea lor, că meritul ei constă numai în 
elementele pe care ea însăşi le poate forma, Petre Andrei este 
cea dintâi şi până astăzi cea mai mare mândrie a învăţământului 
sociologic din România. Elev al Profesorului D. Gusti, Petre 
Andrei a devenit în curând el însuşi un strălucit maestru în spe- 
cialitatea care ne preocupă. În desvoltarea românească a 
sociologiei faptul acesta nu poate fi trecut cu vederea. 

| Pentru începuturile ştiinţifice ale Profesorului Petre An- 
drei, literatura sociologică din ţară păstrează un document deo- 

sebit de preţios. Sunt acele „Studii sociologice şi etice — Din 
lucrările Seminarului de Sociologie şi Etică al Facultăţii de 
Litere şi Filosofie din laşi; Director: Dimitrie Gusti; vol. I. 
şi II”, apărute la laşi în 1915. Petre Andrei semnează studiul 
masiv şi documentat despre: ,,Mecanicism şi teleologism în so- 
ciologia contemporană: 1) Mecanicism şi teleologism în socio- 
logia lui H. Spencer şi G. Tarde; 2) Sociologia marxistă şi 
sociologia neokantiană, — şi o anexă: Despre procesul de cu- 
noaştere şi recunoaştere al valorilor, în care îşi expune ideile 
personale +). 

Inrâurirea Profesorului D. Gusti asupra primelor lucrări 
ale lui Petre Andrei este foarte firească şi ușor de arătat. 
„Viaţa socială, realitatea socială” — scrie P. Andrei — „a 
cărei esenţă este voinţa socială, este complexă şi are mai multe 
elemenie, mai multe aspeste decât au considerat sociologia mar- 
pistă şi cea heokantiană. Acele elemente nu stau întrun raport 
de dependenţă genetică, nu se pot reduce unele la altele. Rea- 
litatea socială e constituită de anume elemente, deci are elemente 
constitutive şi e călăuzită, e organizată de alte anumite elemente, 
care sunt elemente organizatoare. Elementele constitutive, care 
sunt manifestările psihice şi fenomenele economice, formează 
structura unității sociale, iar elementele organizatoare: fenomenele 
politice şi juridice formează funcțiunea realittiții sociale... între 
aceste elemente există un raport de coexistenţă originară, sau, 
cum spune D. Gusti, un paralelism, căci toate cele patru ele- 
mente considerate sunt în orice realitate socială, poate nu în 
acelaşi grad de desvoltare, dar sunt, căci fără ele nu putem avea 
o realitate socială formată, cu structură şi funcţiune” 2). Con- 
cluzia că „în locul monismului materialist marxist şi al monis- 
mului neokantian” trebue să se introducă „un monism volunta- 
rist” în sociologie este tot gustiană 8). 


1) Celelalte lucrări ale Seminarului din laşi sunt semnate de Neculai 
Giuulea : Mecanica şi matematica în ştunţele sociale: Corina N. Leon. Socio- 
logia ideilor-forţe după A. Fouillee; Gheorghe Savul : Incercări asupra pro~ 
blemei individualului şi socialului în producţiunea artistică; Ion Setlacec: 
Despre evoluţionism economic, I. Consideraţiuni asupra legilor evoluţiei eco- 
nomice ; II, Despre socialismul de stat şi socialismul de catedră. 

2) P. Andrei, op. cit. pag. 146—147. 

3) P. Andrei, op. cit. pag. 148. Inrâurirea Profesorului Gusti asupra 
scrierilor din tinereţe ale lui P. Andrei se poate urmări şi în etică. După 
P. Andrei idealul îl constitue cultura, iar „valorile culturale sunt opera per- 
sonalităţii“ (Despre procesul de cunoaştere şi recunoaştere al valorilor, cit. 
pag. 164), După D. Gusti idealul etic este personalitatea creatoare de valori 
culturale, 

Cf. şi lucrarea principală de etică a Profesorului P. Andrei : Problema 
fericirii, fundamentul său etco-sociologic (laşi 1921) in care susţine că „sco- 

În lucrările de mai târziu Profesorul P. Andrei își în- 
cheagă treptat un sistem personal de sociologie şi adoptă chiar 
poziţii potrivnice faţă de doctrina fostului său profesor). În 
privința aceasta trebue să ţinem seama mai ales de cele două 
lucrări fur.damentale ale sale: Probleme de sociologie?), din 
1927 şi Sociologie Generală), din 1936, prima, o colecţie 
de studii substanţiale, publicate anterior în revistele de specia- 
litate, a doua un vast tratat scris pe baza experienţei de profesor, 
cu referințe la literatura sociologică din toată lumea. 

Punctul de plecare al Profesorului Petre Andrei în gândirea 
sa sociologică îl constitue problema metodei, „,Discuţia asupra 
metodei, pe care o întrebuințează sociologia în cercetarea feno- 
menelor sociale’, — scrie Petre Andrei — „are o foarte mare 
importanță, pentrucă a explica metoda înseamnă a lămuri în 
acelaşi timp şi obiectul de cercetat” £). 

Despre metodă Petre Andrei se întreabă: „există o anumită 
metodă unitară, recunoscută de toţi drept cea mai bună și între- 
buinţată în toate științele — sau fiecare ştiinţă are metodele sale 
proprii?" Soluţiile sunt grupate în două categorii: „„Monismul 
metodologic”, care afirmă „necesitatea unei metode unitare pen- 
tru toate ştunțele, indiferent de obiectul lor” şi „dualismul me- 
todologic”, care susține „deosebirea metodelor după obiectul de 
cercetare sau după grupele de ştiinţe” 5). 

Petre Andrei socotește că „din punct de vedere metodo- 
logic sociologia trebue să fie eclectică... să utilizeze întotdeauna 
observaţia şi experimentul, clasificarea şi generalizarea, inducția 
şi deducția, pentrucă fenomenele sociale sunt determinate de 
factori mai numeroşi şi mai variați decât cele fizice. Fenomenele 
sociale sunt produsele sufletului omenesc, în primul rând, ele 
se desvoltă însă într'un mediu fizic şi biologic şi sunt conditio- 
nate istoricește, de aceea sociologia nu se poate limita la în- 
trebuințarea unei singure metode rigide” 5). 


pul moral, idealul etic e umanitatea“, iar „umanitatatea e totalitatea valo- 
rilor culturale omeneşti“! şi mijlocul de realizare e personalitatea (pag. 136). 
Pentru problema valorilor vezi şi teza de doctorat: Filosofia valorii (lito- 
grafiată, Biblioteca Facultăţii de Litere din laşi), care ar fi meritat să fie 
tipărită. 

1) Cf. „Sociologie Generală”, în care pune la îndoială valoarea teo- 
retică a monograiiilor sociologice, recunoscând doar valoarea lor deserip- 
tivă (pag. 296). 

2) Bucureşti, ed. Casei Şcoalelor (316 pag). 

3) Craiova, ed. Scrisul Românesc (590 pag). 

4) Probleme de sociologie, pag. 73, 

5) Op. cit. pag. 76. 

6) Op. cit. pag. 95. 

Chestiunea metodei îl duce pe Petre Andrei la analiza vieţii 
sociale şi la o concepţie sociologică personală, care merită să 
fie pusă în adevărata ei lumină, fiind o contribuţie ştiinţifică 
nu numai interesantă, dar şi prețioasă ca adevăr. 

„Fenomenele sociale, transformările societăţii şi ale sta- 
tului, formele juridice, economice, religioase, nu le poate cerceta 
sociologul, dacă se mărgineşte să arate numai fundamentul lor 
material, căci toate acestea indică o existenţă spirituală nece- 
sară, care se manifestă ca o puternică forţă creatoare. Socie- 
tatea e produsul spiritului, e o parte din spirit. Întradevăr nu 
orice grupare de indivizi se poate numi societate; astfel simpla 
juxtapunere spaţială a mai multor oameni nu formează societatea... 
Numai când o grupare, o mulţime de indivizi, are un scop comun, 
numai atunci se formează o societate. Dar şi această idee de scop 
comun trebue bine înţeleasă... Pentru ca să putem vorbi de so- 
cietate “trebue neapărat să existe relaţii de reciprocitate între 
indivizi. Numai acolo unde oamenii au, legătură între ei, urmărind 
un scop comun, numai unde e o conştiinţă comună, idei și sen- 
timente comune, există cu adevărat o societate. Prin urmare so- 
cietatea umană nu este o sumă mecanică de unități, ci ea apare 
ea o adevărată totalitate, ca o organizaţie teleologică, cu un spirit 
al ei, cu voinţa şi viaţa proprie deosebită de aceea a indivizilor''*). 

Analiza aceasta îl apropie pe Petre Andrei din nou de 
D. Gusti, păstrând însă o independență destul de accentuată. 
„Esența societății — scrie Petre Andrei — este comunitatea 
de scop, de interese, de aceea propriu zis societatea ne apare 
ca o comunitate teleologică, care creează apoi comunitatea de 
sentimente şi de idei. Dar scopul, interesul, sunt în funcţie de 
voință, încât în ultima instanță, voinţa apare ca factorul fun- 
damental pentru constituirea societăţii, când vorbim despre vo- 
inţă, nu ne gândim însă la voinţa individuală... ci e vorba de 
o voință superioară celei individuale, de voința socială... Această 
voinţă nu este o rezultantă a unor voințe individuale concordante, 
ci ea cuprinde în sine voințe diferite, legate într'o unitate du- 
rabilă, ea înglobează într'un tot motive convergente şi divergente 
de acţiune. Această voinţă ne impune și ne constrânge prin 
organele sale''2). „Socieiatea este deci o comunitate psihică 
şi ca atare sociologia va trebui să utilizeze şi metoda psihologică 
în cercetarea fenomenelor sociale” 3). 


1) Op. cit. pag, 95—97. 
2) Op. cıt. pag. 97—98, 
3) Op. cit pag. 99. Faţă de tendinţa Profesorului D. Gust: dea ingloba 

Concepţia aceasta schițată în „Probleme de sociologie” este 
desvoltată pe deplin în tratatul de „Sociologie Generală”, pe 
aceeaşi bază eclectică, nedogmatică, de sinteze personale a a- 
devărurilor aflate în diferite sisteme. 

Petre Andrei porneşte mai ales dela două concepţii socio- 
logice contemporane: dela sociologismul lui Durkheim şi dela 
formalismul şi relaţionalismul sociologic (G. Simmel, Max We- 
ber, L. von Wiese), care în aparenţă nu pot fi conciliate, dar 
care de fapt nu pot lămuri decât împreună realitatea socială în 
tăată complexitatea er. ,,...Fiecare concepţie are o parte de 
adevăr, toate fiind însă unilaterale, pentrucă nu privesc decât 
un aspect al problemei și nu cercetează societatea în totalitatea 
ei reală” 1). Meritul deosebit al Profesorului Petre Andrei 
constă tocmai în desăvârșirea celor două concepții amintite şi 
într'o superioară îmbinare şi întrebuințare ştiinţifică a lor. 

„Societatea are un îndoit caracter, ea apare mai întâi ca 
ceva exterior, care ne depăşeşte şi ni se impune, dar în același 
timp este şi interioară, existentă în sufletul nostru, pentrucă toate 
fenomenele şi instituţiile sociale constau în ultima instanţă din 
anumite forme şi modalități de relati între indivizi” 2). „Feno- 
menele sociale, ca raporturi dintre indivizi, sunt bazate pe fapte 
psihice, chiar dacă ele apar cu un caracter exterior şi constrân- 
gător” pentrucă „instituţiile sociale sunt numai forme de obiec- 
fivare şi de concretizare a raporturilor dintre indivizi. Şi dacă 
ele au un caracter obiectiv şi constrângător, aceasta se explică, 
în primul rând, prin faptul că produsele spiritului chiar şi cele 
care par foarte subiective, toate se pot obiectiva, dobândind un 
caracter concret şi impersonal... Societatea trăieşte în noi, dar 
în acelaş timp trăieşte şi prin noi... Fiecare individ găseşte, 
dela naşterea sa, instituţii create de generaţiile anterioare, legi 
şi obiceiuri sub a căror dominare creşte şi a căror influenţă se 
imprimă adânc în spiritul său. Dar toate legile, toate instituţiile, 
au fost la origine raporturi vii ale unor indivizi, rezultate ale 
unor trebuinți simţite, nu numai ceva rece şi exterior, cum le 
vedem noi astăzi” 3). 


Profesorul Petre Andrei precizează însă că prin această 


toate metodele în monografia sociologică, Profesorul P. Andrei susține ne~ 


cesitatea de a întrebuința toate metodele în chip convergent, fără o erarhi- 
zare a lor. 


1) Sociologie Generală, pag. 144, 


2) Op. cit. pag. 146 
3) OP. cit. pag, 147 şi urm. 

interpretare nu ajunge la nominalism sau individualism, căci nu 
priveşte societatea numai ca un nume pentru gruparea indivizilor, 
ci vede în ea „,o realitate cu vieaţă proprie, deosebită de aceea 
a indivizilor şi care poate influența pe individ, dar care totuși 
trăiește prin indivizi”. După Petre Andrei „fenomenele sociale 
sunt relații dintre oameni substanțializate, concretizate, obiec- 
tivate” 1). 

„Societatea este o realitate, care trăieşte prin indivizi, 
dar durează mai mult ca ei și își materializează existența în 
diferite obiecte. Religie, drept, artă, ştiinţă, ne apar ca şi cum 
ar fi produse ale unei realităţi superioare, exterioare şi inde- 
pendente faţă de noi, tocmai pentrucă ele se formează treptat, 
treptat, prin aportul fiecărei generaţii şi se concretizează în fapte. 
Conţinulul lor rămâne însă tot spiritual şi tot produs al rapor- 
turilor interindividuale, deși întotdeauna aproape nu se mai re- 
cunoaşte partea individuală de colaborare. In acest mod dobân- 
dește societatea o existență de sine stătătoare''2). Societatea 
poate fi definită dezi ca „o totalitate de relatiuni :nterindividuale, 
obiectivate și concretizate în instituțiuni” 3). 

Formula aceasta nu este numai ingenioasă, ci ne ajută 
să înțelegem mai precis mecanismul de formare și funcţionare 
a vieții sociale, care rămâne în multe sisteme sau nelămurit, sau 
obiect de pură speculație filosofică. 

„Faţă de societate individul apare într'o dublă hipostază, 
jucând două roluri, când pasiv, când activ, căci el suferă in- 
fluenta fenomenelor sociale, este determinat de ele, dar şi el 
le poate influenţa prin puterea spiritului său creator. El este 
suportul fenomenelor sociale, dar şi agentul cu putere de ino- 
vaţie. De aceea explicarea societăţii nu va putea fi complectă 
şi adevărată dacă se va neglija cu totul individul şi mai ales nu 
se va putea explica evoluţia socială, fără a se lua în considerare 
individul. Societatea în evolua sa, îşi schimbă structura necon- 
tenit, dat în toată gama acestor schimbări agentul activ, di- 
namic, este omul. În orice societate au loc două procese suc- 
cesive, care se repetă mereu şi anume un proces de individua- 
lizare şi un altul de socializare sau tipizare” £). 

„„Psihismul omenesc este întradevăr un reflex al societăţii, 
dar el are în acelaşi timp puterea de a prelucra datele sociale 


1) Op. cit. pag. 148 
2) Op. cit. pag. 148—149. 
3) Op, cit. pag. 363. i 
4) Op, cit, pag. 149. 

în mod propriu şi de a crea lucruri noui, care sunt apoi so- 
cializate şi tipizate. Incât individul apare ca un factor dinamic 
de primu importanţă în evoluția socială. lată în ce mod înţe- 
legem noi’ —- conchide Petre Andrei — „că societatea e în 
funcție de indivizi şi indivizii în funcţie de societate. Sociologia, 
ca ştiinţă de sine stătătoare, trebue să studieze tipurile gene- 
rale de instituţii, precum și modurile de obiectivare şi concre- 
tizare ale relapilor sociale în instituţiuni '1). „A explica so- 
cietatea în mod obiectiv înseamnă a cerceta cum dobândesc 
fenomenele de relație reciprocă un corp şi cum se concretizează 
ele în instituții cu viață proprie” ?). 

Concepţia aceasta a Profesorului Petre Andrei a fost 
schiţată și în lucrarea sa „Das Problem der Methode in der 
Soziologie" (Lepzig, 1927), încât este cunoscută şi apreciată 
şi în străinătate 3). Este o verificare, de care trebue să se țină 
seamă în judecarea străduinţelor sociologice a acestui gânditor, 
care ocupă de mult un loc de frunte în cadrul universităţii şi 
ştiinţei românești. 

„Sociologia generală” a Profesorului Petre Andrei este 
foarte bogată în idei şi în material documentar, încât ne este 
greu să-i înfăhşăm complet conținutul. E destul să notăm că 
în fiecare capitol, (1. Sociologia ca știință, 2. Ce este socio- 
logia, 3. Raporturile dintre sociologie şi alte ştiinţe, 4. Meto- 
dologia sociologiei, 5. Ce este socieatatea: natura și esenţa ei, 
6. Factorii şi condihile vieţii sociale, 7, Geneza vieţii sociale şi 
formele ei, 8. Structura şi evoluţia societăţii), Petre. Andrei 
expune pe lângă concepțiile personale, teoriile mai de seamă 
care circulă azi în ştiinţă, ca să ne dăm seama că tratatul 
acesta de sociologie este în acelaşi timp o prețioasă istorie a 
doctrinelor sociologice. 

Pe de altă parte — pentru a nu pierde din vedere 
sistemul său întreg de gândire socială — trebue să pre- 
cizăm că Profesorul Petre Andrei n'a publicat până acum 
decât ideile sale de sociologie generală. Petre Andrei desparte 
însă ştiinţa societăţii (Sociologia) de ştiinţa statului (Poli- 
tica), iar sociologia o divide în sociologie generală și sociologie 
specială. („Prima va trebui să fie... teoria societății omenești, 


1) Op. cit. pag 150. 
2) Op. cit. pag. 281. 

, „3) Ci. şi precizările Profesorului Petre Andre: în legătură cu unele 
obiecţii care i s'au adus de criticii germani (Sociologie Generală, pg. 150— 
151). Petre Andrei este cunoscut în străinătate şi prin lucrarea; Die sozio- 
logische Auffassung der Erkenntnis, Berlin 1927. 

arătând ce este ea, care e natura societății, ce însemnează struc- 
tura socială, care sunt elementele şi condiţiile necesare pentru 
existența unei societăţi, precum şi în ce constă procesul de 
transformare socială. In schimb sociologia specială are menirea 
de a studia diferitele tipuri de instituţiuni în evoluția lor, 
începând dela forma cea mai primitivă, dela clanul nediferen- 
țiat şi până la statul naţional din zilele noastre” +). Prin urmare 
Profesorul Petre Andrei mai are de publicat o Politică şi un 
sisiem de Sociologie specială, ca să dea la iveală toate preocu- 
pările sale în legătură cu organizarea şi evoluţia societății. 

6. Traian Brăileanu. Profesorul Traian Brăileanu este 
un scriitor fecund, care a publicat nu numai lucrări de socio- 
logie, ci şi de etică, politică şi teoria cunoştinţii?). Pentru 
cunoașterea gândirii sale sociologice trebuesc consultate mai ales: 
Introducerea în Sociologie, din 1923, şi Sociologia Generală, 
din 1926. 

Meritul deosebit al Profesorului Traian Brăileanu în des- 
voltarea sociologiei românești constă în încercarea de a fructi- 
fica în ştiinţă un sistem românesc de gândire: filosofia lui 
Vasile Conta. 

„„...Ceeace constitue originalitatea şi genialitatea lui Conta” 
— scrie Traian Brăileanu — „este distincțiunea între forme ' 
evolutive şi forme neevolutive, o chestiune de importanţă fun- 
damentală pentru problema sociologică, şi care nu-şi poate găsi, 
după părerea mea, o soluțiune mai nimeriiă de cum e cea dată 
de Conta” 3). E vorba despre raporturile dintre „„sistem” şi 
„elementele? sale, așa cum le-a conceput Conta, şi care îl 
ajută pe Profesorul Traian Brăileanu să emită o teorie ori- 
ginală în sociologie. 

„Sistemul, cum este organismul viu sau orice alt sistem, 
poate fi analizat până la cele mai mici elemente, dar nicicând 
noi nu vom putea explica sistemul prin părţile sale, noi nu vom 
putea compune un sistem din elementele combinate de noi. Orice 


1) Sociologie Generală, pg. 165. 

2) Amintim : Die Grundlegung zu einer Wissenschaft der Ethik, Wien 
und Leipzig, 1919; Despre condițiunile conştiinţei şi cunoştinţei, Cernăuţi 
1912; Politica, Cernăuţi 1928; Sociologia şi arta guvernării, 1937; Statul şi 
comunitatea morală, Cernăuţi, 1936. Traan Brăleanu, este colaborator la 
Revue Internationale de Sociologie — încât ideile sale mai de seamă sunt 
ctinoscute şi peste hotare. 

bună expunere a sistemului de sociologie al Profesorului Traian 
Brăileanu se găseşte în articolul lui Leon Topa: La Sociologia in Romania 
{estratto da „Genus", vol. III. nr. 1—2, Maggio 1938). 
3) Introducere în Sociologie, pg. 12. 

sistem vom consttiui, lui îi va lipsi lucrul esențial, pe care-l 
poale dobândi numai în contact cu alte sisteme şi care este 
autonomia. Procedarea dela elemente la sistem, ne va da tot- 
deauna un mecanism, nicicând un organism +). 

Majoritatea doctrinelor sociologice au nesocotit acest a- 
devăr, crezând că pot construi societatea din elementele ei. 
„Adevărul e tocmai invers: însuşirile individuale sunt explicabile 
prin analiza comunității în care se naşte şi trăieşte individul”. 
„Individul dispare într'un sistem” pe care Profesorul Brăileanu 
îl numeşte „,comunitatea omenească”. „Raporturile interindivi- 
duale, din cari se explică fenomenele „naşterii””, desvoltăni și 
„morții individului, formează obiectul ştiinţei etice, care în 
acest fel ar forma partea întâia, critică, a filosofiei sociale. În 
partea a doua ar trebui continuată cercetarea dela punctul dis- 
pariței individului în comunitate. In acest punct, separaţiunea 
biologică şi psihică a individului, autonomia sa, care are o mare 
importanță reală pentru individul-sistem în raport cu indivizii- 
sisteme, devine o iluzie, o nerealitate, o ficțiune. Inaintea noa- 
stră se ridică altă realitate: comunitatea”. De unde definiția 
sociologiei ca „ştiinţa despre raporturile intercomunitare” 2). 

Aşa dar, individul şi comunitatea sunt sisteme autonome, 
care revin spre cercetare eticei şi sociologiei. Sociologia nu se 
ocupă de individ, ci de comunitate. 

Profesorul Traian Brăileanu elimină deci „opoziţia dintre 
individ şi societate” prin recunoaşterea autonomiei individului 
şi prin conceperea societății ca un sistem ireductibil la indivizii 
componenți. Comunitatea nu poate fi explicată „prin raporturi 
interindividuale, prin asociere de indivizi, ci prin diferenţierea 
originară de ţesuturi sociale” 3). 

De aici ipoteza Profesorului Traian Brăileanu: „Societatea 
este un sistem autonom sau o formă evolutivă” +). Societatea 
este... un organism „un sistem, caracterizat prin echilibrul păr- 
ților din care este compus. Aceste părţi nu sunt însă reprezin- 
tate prin indivizi, ci prin ţesuturi sociale în stare să creeze, 
pentru adaptarea societății la mediul împrejmuitor, organele ne- 
cesare menţinerii echilibrului” 5). 

Faptul elementar al societăţii omeneşti nu este un agregat 


1) Op. cit pg. 18. 

2) Introducere în Sociologie, ps. 20. 
3) Sociologia Generală, pg. 23. 

4) Sociologia Generală, pg. 28, 

5) Sociologia Generală, pe. 38. 

omogen de indivizi, ci diferenţierea în sexe şi vârste, din care 
s'au desvoltat ulterior societatea complexă. „Toate formele so- 
ciale nu sunt decât variații ale raporturilor între tesuturile bio- 
logice, adică între sexe şi vârste” 1). 

„Structura fundamentală e dată din capul locului, și ea 
nu se poate schimba: o anumită rasă sau varietate biologică 
omenească constantă într'un mediu constant va da acelaş tip 
social. Variaţiunile tipurilor sociale pot fi deci reduse la înrâu- 
ririle unor factori externi care acționează asupra structurii so- 
ciale sau în mod direct sau prin mijlocirea tipului biologic de- 
pendent de ele” ?). 

Diferențierile sociale pot fi reduse deci la cauze externe 
„Intre aceste cause sau forțe externe îl găsim şi pe individ, 
care, prin acţiunea sa, îi imprimă societăţii omeneşti caracterul 
specific omenesc, deosebit de caracterul societăţilor animale” 3). 
Individul înrâureşte asupra mediului ce-l împresoară şi deci şi 
asupra mediului social, prin modul cum interpretează fenomenele 
supuse observaţiei sale. Raportul dintre individ şi societate este 
deci altfel decât în sistemele sociologice curente. „Dacă facem 
sociologie şi năzuim a explica fenomenele sociale, raportul între 
societate şi individ este unul dintre multele raporturi posibile 
între societate şi totalitatea mediului cu care stă societatea în 
contact, iar dacă facem psihologie individuală, vom trebui să 
ținem seama şi de faptul că individul trăeşte şi în societate, 
deci pe lângă coniactul său cu obiectele moarte, cu animalele, 
cu semenii săi etc., vom avea să analizăm şi efectele contac- 
tului său cu sistemul social” 4). 

Rosturile sociologiei și problemele ei se deduc după a- 
ceste consideraţii cu destulă limpezime. „Sociologia generală 
trebue să ne dea conceptul lămurit al comunităţii omeneşti ca 
sistem autonom, ca formă evolutivă” 5), şi are de descoperit 
şi fixat toate legile sociale, întemeiate pe principiul cauzalităţii 
generale 6). Dacă se urmăresc efectele înrâuririi mediului am- 
biant asupra societății şi se studiază deci structura societăţii 
în condiţiunile în care se găseşte, se dobândesc legi sociale 
statice; dacă se urmăresc efectele acţiunii societăţii asupra me- 
diului sau funcțiunile societăţii, se dobândesc legi sociale dina- 


1) Sociologia Generală, pg. 61, 
2) Op, cit. pg. 62, 

3) Pg 63. 

4) Pg. 70. 

5) Sociologia Generală, ps, 73. 
6) Pg. 74, 

mice. Profesorul Traian Brăileanu precizează că „nici când 
nu Sunt date, în timp şi spaţiu, aceleaşi condițiuni, acelaş 
complex de forţe, astfel că în mod necesar fiecare societate își 
va avea, caracterul ei individual unic. Prin comparaţia, în timp 
şi spaţiu, a complexelor de forțe cari acţionează asupra sistemului 
social, se vor putea fixa cu privire la structură tipuri sociale, 
fie ca faze de desvoltare ale aceleiaș societăți, fie ca varietăți 
de forme sociale”. La fel, „societatea fiind o formă evolutivă, 
modul ai də acţiune, va depinde de faza de desvoltare, în care 
se găseşte într'un moment dat; ea nu va acţiona deci nici când 
întrun mod identic. Prin comparaţia felului de comportare a 
societăților în diferitele faze de desvoltare în care se află, putem 
dobândi tipuri sociale dinamice. Legile sociale generale, statice 
şi dinamice vor putea fi fixate din sinteza celor două puncte 
de vedere, întrucât fenomenele sociale pot fi considerate ca 
fiind produse de sistemul social, fie prin schimbarea structurii 
sale (2 raportului între părțile sale constitutive), fie prin ac- 
iunea societăţii asupra mediului (prin schimbarea structurii me- 
diului ambiant)” 1). 

In cuprinsul staticei sociale Traian Brăileanu stabileşte 
principiul că „structura unei societăţi va fi determinată de înrâu- 
mrea mediului ambiant, deci ea va fi expresia adecvată a acțiunii 
medhului ambiant asupra societăţii '2). De unde concluzia că 
după „forțele care acționează asupra comunității” se poate sta- 
bili „tipul social structural”. Astfel „mediul ambiant ca tota- 
litate (sistemul cosmic)” determină „familia (comunitatea bio- 
logică diferențiată în sexe şi vârste)”. „Forţele fizice (climatul, 
poziţiunea geografică, structura şi configurația solului)” deter- 
mină „,semințiile (varietățile antropologice)”. „Flora şi forma” 
determină „genurile de viaţă (culegători, pescari, vânători, păs- 
tori, agriculton)”. „Forțele politice (comunităţile străine)” de- 
termină formarea statelor, pentru asigurarea autonomiei. Îndivi- 
dul determină comunitățile juridice, adică o ordine socială sau 
legi care să înlesnească şi să asigure viaţa comună şi colabo- 
rarea paşnică. 

În cuprinsul dinamicei sociale, care are de fixat funcţiile 
comunităţii, rezultatele acţiunii ei asupra mediului, Traian Brăi- 
leanu stabileşte „funcțiunile sociale desprinse de acţiunea me- 
diului ambiant” şi „sistemele creiate prin funcțiunea societăţii”. 


1) Sociologia Generală, pg. 75, 
2) Op. ct, pg. 76. 

Astfel „educaţia creează „tipul psihic individual (adaptat la 
ordinea socială)”. „Politica” la rândul ei creează „statul identic 
cu națiunea (sistemul social autonom adaptat la mediul interna- 
tional)”. „Economia” şi „industria? creează „sistemul social 
autarc (adaptat la mediul biologic şi fizic)”. În sfârşit, „religia 
(ştiinţa )”" creează „cosmosul corespunzător ordinei sociale” 1). 

lată în liniile lui mari sistemul de sociologie al Profeso- 
rului Traian Brăileanu, aşa cum este înfățișat în lucrările de 
până acum. Profesorul Traian Brăileanu a anunţat o desvoltare 
specială a acestui sistem ca o „teorie a comunității omenești”, 
care va însemna, de sigur, încoronarea operei sale ştiinţifice. 
Dar indiferent de lucrarea aceasta, sistemul publicat permite 
o ordonare satisfăcătoare a problemelor sociologice şi cel puţin 
în mâna celui care l-a gândit şi a adepților săi, este un instru- 
ment folositor pentru sistematizarea și înţelegerea fenomenelor 
sociale, ceeace nu se poate spune decât despre foarte puţine 
sisteme din sociologia contemporană. 

7. Eugeniu Speranta. Profesorul de Enciclopedia Drep- 
tului dela Universitatea din Cluj e un gânditor multilateral, cu 
o bogată activitate publicistică, îndeajuns de cunoscută şi în străi- 
nătate. Dintre iucrările sociologice ale lui Eugeniu Sperantia 
amintim „Tradiţia şi rolul ei social —- studiu de sociologie bio- 
logică” (Oradea, 1929), „Factorul Ideal — Studii sociologice 
şi aplicări la vieaţa noastră națională” (Oradea, 1929), „Feno- 
menul social ca proces spiritual de educatie” (Oradea, 1930), 
„Curs de Sociologie Generală” 2), (Oradea, 1932), „Proble- 
mele Sociologiei contemporane” (Bucureşti, 1933), „Perspectiva 
istorică în viața socială, în cultură şi în educație” (Bucureşti, 
1934) şi lucrarea masivă care umple un gol în literatura so- 
ciologică românească: „Introducere în Sociologie, Tomul I, Is- 
toria concepțiilor sociologice; Tomul II, Principiile fundamen- 
iale ale Sociologiei” (Cluj, 1938 şi 1939, 772 pg.). 

„Vieaţa socială — scrie Eugeniu Sperantia, — e interac- 
jiunea conştiinţelor. Participăm la vieața cu adevărat socială, 
exclusiv prin ființa noastră spirituală. Contactul nostru material 
ține de mecanică, de fizică, de chimie, sau de fiziologie, dar 
nu de sociologie. Mânile şi picioarele noastre nu fac parte din 
lumea socială, și nici n'o pot ajunge vreo dată; numai stările 


1) Cf. Sociologia Generală, pg. 236. 

2) Partea I. Teoriile determinismului social. 1930—1931. Note luate la 
prelegeri şi editate de studenții Toma V. Ştefănescu, Tiberiu Popovici şi L 
Ţărângă. Facultatea de Drept din Oradea. 

noastre psihice o pătrund în măsura în care se comunică dela o 
conştiinţă la alta. Atitudinile psihice care rămân subiective, 
care nu exercită nici o acţiune obiectivă asupra altor conştiinţe, 
sunt sociologiceşte inexistente. Conştiinţele diverse, ca energii 
diferite. puse în contact şi acţionând unele asupra altora, con- 
stituesc o sinergie asemănătoare aceleia la care se reduce or- 
ganismul fiziologic. Şi dintr'una şi din cealaltă nu fac parte decât 
acele elemente care se înfăţişează ca energii şi care exercită o 
acțiune. Reprezentări, idei, credinţe, sentimente, aprecieri, as- 
pirații, deciziuni, iată principalele elemente constitutive ale or- 
ganismului social; toate sunt de aceiaş natură şi origine: toate 
suni spirituale. Ele se determină reciproc, fiecare pe toate şi 
toate pe fiecare” 1). 

Sociologia trebue să se ocupe de „factorul ideal”, de 
„masa sau sistemul valorilor circulante”. „Factorul ideal al 
vieţii sociale — scrie Eugeniu Sperantia — poate... să fie 
studiat separat, abstracție făcând de influenţele sale reciproce 
cu factorul antropologic, individual şi gregar. Realitatea acestui 
„factor ideal” este însă de natură pur socială. El nu există 
decât socialmente, şi tot ce există socialmente trebue să-l con- 
țină. El este realitatea centrală a vieţii sociale” 2). Şi Eugeniu 
Sperantia ajunge să schițeze liniile mari ale unui sistem de socio- 
logie a „factorului ideal”, care ar lua locul filosofiei culturii. 

„Cele trei chestiuni speciale care trebuesc elucidate pen- 
tru deplina înțelegere a vieții sociale — susține Eugeniu Spe- 
rantia — vor fi următoarele: 

„l. Problema culturii în genere, a esenţii şi structurii ei, 
a alcătuirii şi transformărilor ei. E problema „factorului ideal” 
sau „axiologic”; e problema simplexiei şi corelaţiunilor reci- 
proce ale „valorilor circulante”. 

„2. Problema repercusiuni „factorului ideal” asupra celui 
antropologic; problema dinjămi şi modificării manifestărilor in- 
dividuale prin acţiunea „factorului ideal”. Dar aceasta e pe 
deoparte tocmai problema „civilizației? (ca educaţie a gru- 
pului) şi de alta: a „educației? (civilizarea individului). Unul 
dintre efectele pe care această acţiune le implică este însăși 
coeziunea socială a indivizilor. Altul e contagiunea socială (cum 
sunt: alcoolismul, sinuciderea) în ceea ce are ea pur sufletesc 
şi abstracție făcând de factorul antropologic-individual. 


1) Tradiţia şi rolul ei social, pg. 104—106, 
2) Problemele Sociologiei contemporane, ps 27. 

„3. Problema influenţii exercitate de către particularită- 
jile raselor şi de toţi factorii bio-fiziologici asupra „factorului 
ideal” (asupra structurii, naturii, naşterii şi evoluțiunii“ lui). 
Apoi: repercusiunile împrejurărilor materiale asupra civilizației 
şi educaţiei, deci asupra fizionomiei grupelor sociale. Consi- 
derentele darwinismului social, cum sunt: lupta pentru exis- 
tență, concurenţa, imperialismul, selecțiunea și ierarhia (stra- 
tificarea socială), în măsura în care pot fi constatate în vieața 
socială, urmează a fi tratate tot în cadrul celei de a treia pro- 
bleme speciale. Deasemenea, tot aci intră achunea individului 
omenesc, prin particularitățile sale psihologice şi fiziologice, 
asupra vieţii sociale: în special: rolul „geniului”, rolul „inven- 
tatorului””, al „prestigiului personal”, al „propagandistului”, al 
„agitatorului” şi al „criminalului +). 

Ideile acestea — care în forma expusă reprezintă o simplă 
schiţă sau uneori un program — au fost desvoltate cum se cu- 
vine abia de curând în lucrarea amintită: Principiile fundamen- 
tale ale Sociologiei (1939) — cea mai de seamă şi mai ori- 
ginală scriere sociologică a lui Eugeniu Sperantia şi una dintre 
cele mai frumoase din literatura sociologică românească. Aici 
Eugeniu Sperantia îşi încheagă pe deplin sistemul său de so- 
ciologie axiologică, pe care îl socotim ca o contribuţie foarte 
însemnată la lămurirea realității sociale. 


„... Vieaţa socială” — scrie Eugeniu Sperantia —— „cursul 
întreg al istoriei, cu toate amănuntele sale, nu se poate con- 
cepe în mod adecvat dacă nu se ţin în seamă: mothvafuunile 
pe care oamenii le dau actelor lor, dacă nu se ţine în seamă 
caracterul intențional al acestor acte, semnificația (sau sensul) 
ce se atribue lucrurilor, precum şi valoarea lor Intenhiune, mo- 
fivațiune, semnificație şi valoare sunt atribute exclusive ale con- 
ştiinţei şi tot ce e conştient le presupune” 2). Se adaugă faptul 
că: „indivizii cu adevărat sociali trebue să-şi atribue unii altora 
intenţiuni, motivaţiuni, semnificaţiuni şi aprecieri). „,...Rea- 
litatea socială nu există decât dacă e gândită, ştiută de noi 
cei care participăm la ea" 4). „Societatea e un fapt care se 
petrece în gândire. Existenţa ei e „idee”. Deci sociologia trebue 
să plece dela gândire şi nu poate exista decât ca o prelungire 


1) Op, cit. 27—28, 

2) Introducere în Sociologie, T. II, pg 497, 
3) Op. cit. pg, 49%, 

4) Pg. 500, 

şi aplicare a epistemologiei" 1). De aici definiţia rezumativă: 
„lumea socială este lumea valorilor circulante care în mamfes- 
tările lor caracteristice şi reciproce se comportă în mod analog 
cu ființele organice” 2). „O biologie cu totul specială a acestui 
tip de veatë derivată sau de vieaţă sublimată din alte vieți, 
rămâne de făcut; ea are să consemneze condiţiile de naștere 
şi filiaţiune, condiţiile de răspândire şi de adaptare, de luptă 
şi de conjuncţiune, de mutaţiune şi de selecţiune, de dominanţă 
şi recesivitate ale acestor entităţi vii care sunt valorile cir- 
culante” 5). 

Sociologia astfel concepută se desface în două părți: Dina- 
mica socială (forţe, elemente, condiţii) şi Statica socială (efi- 
cienţe şi entităţi sociale). 

Dinamica socială se ocupă de „goana după valori”, înţe- 
leasă ca două tendinţe: T. conformizarea cu valorile, sau însu- 
şirea lor, şi 2. expansiunea valorilor sau propagarea lort), 
—- nteriorizarea şi, exteriorizarea valorilor. Apoi: de ierarhia 
socială, ds conținuturile sau elementele circulante şi de con- 
dițiile circulaţiei. 

De pildă, exteriorizarea sau comunicarea de valori are ca 
procedeu psihologic general „sugestia în sensul cel mai larg”. 
Eugeniu Sperantia distinge „trei tipuri de sugestie, după modul 
de desfăşurare şi după gradul de eficacitate: 1. gestul deitic, 
2. gestul verbal (expresia verbală) şi 3. constrângerea 5). 

Valorile duc astfel la o ierarhie socială: „Orice grup îşi 
organizează automatic şi spontan, o elilă. Caracterele oricărei 
elite se po' reduce la un număr de trei particularităţi funcţionale: 
I. Ea e centru de creaţiune şi emisiune a valorilor circulante, 
deci ea e principiu al orientărilor sufleteşti, sursa tradiţiilor 
şi a patrimoniului axiologic colectiv; II. Ea e propulsoarea 
circulației valorilor, dezi centru al forţelor cohezive; III. Ea e 
factor determinant al modurilor de comportament, deci şi factor 
al fizionomiei grupurilor” 6). Caracteristicile elitei sunt: 1. Pre- 
ferința pentru preocupările spirituale şi subordonarea celor de 
ordin animal;2. Increderea în spiritualitate (încrederea în spirit 
şi în creațiunile lui; credința în preeminenţa spiritului); 3. 
Încrederea în propriile puteri spirituale. 


1) Pg. 501. 

2) Op. cit. pg. 516. 
3) Op, cit pg. 515. 
4) Op. cit. pg. 543, 
5) Op ct. pg 552. 
6) Op. cit. pg, 565. 

In ce priveşte conținuturile sau elementele circulante, Eu- 
geniu Sperantia distinge două tipuri: cultura şi civilizația. Planul 
culturii constă din tinalităţi şi motive: 1. nevoia conştientă a 
apărării „vieții , 2. nevoia comunicării intermintale, 3. nevoia 
de a şti, 4. nevoia de frumos, 5. nevoia normei de conduită 
faţă cu „alter””, 6. nevoia de justiție, 7. aspiraţia spre absolut 
(spre norma absolută şi spre principiul transcendent al „fiinţei”” ). 
Planul civilizației constă din valori realizate, semnificaţiuni şi 
mijloace: 1. tehnica (industrială etc.), 2. limbajul, 3, ştiinţa, 
4. arta, 5. moravurile, 6. dreptul, 7. religia — corespunzătoare 
„nevoilor? culturale +). 

Concluzia dinamicei sociale în ce priveşte viața socială e 
că aceasta presupune: l. Spiritualitate, 2. Credinţa în spiritua- 
lıtate, 3. Comunicativitate, adică: postulatul transmisibihtăţii con- 
ținuturilo: de conştiinţă, 4. Adopţiunea subiectivă a valorilor 
exogene, 5. Normativitate uniformizată şi 6. lerarhizarea per- 
soanelor 2). 

Statica socială se ocupă de grupul social, de instituție şi 
de persoană. 

„Un grup social este sinergia conştientă a unor comporta- 
mente personale (adică a comportamentelor mai multor per- 
soane) sub acţiunea unui total organic de valori circulante” 3). 

Întovărăşirile de oameni iau naştere prin puterea gândurilor 
pe care ei şi le schimbă între ei şi care-i leagă impreună. 
Firea telurită a oamenilor înrâureşte felul gândurilor şi schimbul 
lor, iar schimbul de gânduri, astfel înrâurit, hotărăşte purtarea 
şi faptele înlănţuite între ele ale întregei întovărăşiri omeneşti” £). 
De aici două probleme pe care Eugeniu Sperantia le tratează 
pe larg: 1. Repercusiunile “factorului ideal (sau „axiologic”) 
în viaţa grupului şi 2. repercusiunile factorului antropologic 
în viața grupului social. 

Grupurile sociale fiind extrem de numeroase, Eugeniu Spe- 
ranția încearcă o „tipologie genetică şi analitică” a lor. 

„După cum socialitatea decurge din unele condiţii de gre- 
garitaie sau creează o gregaritate nouă, există două feluri de 
grupări sociale”, denumite în termenii consacraţi de Tönnies: 
comunități şi societăți. „„Insă, deosebit de acest proces spontan 
sau primar, care dă apariţiuni nouă, primare, putem observa 


1) Op. cit. pg. 607. 
2) Op. cit. pg. 634. 
3) Op, cit. pg. 643. 
4) Pg. 646, 

— scrie E. Sperantia — că grupele soziale pot lua naștere 
prin procese secundare, adică prin deviație din alte formaţiuni 
preexistente” +). 

Eugeniu Sperantia distinge „în formarea secundară sau de- 
rivativă a grupurilor sociale, următoarele patru cazuri: a) Ade- 
ziunea (spirituală) disjunctivă (formarea de grupe gregare nouă 
din cauza divergenţei spirituale întrun grup vechiu) ; b) Ade- 
ziunea (spirituală) conjunctivă (formarea unui grup gregar nou 
prin convergenţa spintuală a mai multora); c) Coeziunea (gre- 
gară) conjunctivă (convergenţă spirituală din cauza aglutinării 
gregare); d) Coeziunea (gregară) disjunctivă (formarea dis- 
persivă de grupuri mici în divergență spirituală din cauza segre- 
gațiunii ) 2). 

„După condițiile constitutive” grupările sociale pot fı cla- 
sificate în: 1) agregaţiuni spaţiale şi 2) grupuri de contiguitate 
ideală. În sânul celor dintâi E. Sperantia deosebeşte „„aglome- 
rările exogene” în care „factorul sufletesc vine după constituirea 
turmei, fiind exterior şi eterogen faţă cu împrejurarea care i-a 
dai prilejul să se formeze” şi „aglomerările endogene” în care 
„factorul sufletesc este însăși cauza directă a întâlnirii spaţiale 
dintre indivizi: forţa de agregaţiune porneşte din vieaţa lăun- 
trică”. „„Aglomerănle exogene sunt de trei feluri: 1) instabile, 
accidentale, 2) periodice şi 3) stabile” 3). Aglomerările endogene 
sunt tot de trei feluri: 1) trecătoare, 2) intermitente şi 3) per- 
manente” 4). „A doua mare categorie de grupări sociale (gru- 
purile de contiguitate ideală)... care nu comportă convieţuirea 
şi contiguitatea spaţială, ci exclusiv raportul intermintal, pedea- 
supra oricărei proximități materiale, cuprinde trei ordine sau 
cazuri posibile: a) Contiguitatea ideală întemeiată pe conştiinţa 
similarități; b) contiguitatea ideală datorită convergenţei teleo- 
logice (a aceloraşi interese sau scopuri) şi b) cea care rezultă 
din conştiinţa de comunitate axiologică” 5). 

Ultimele probleme de care se ocupă Eugeniu Sperantia în 
lucrarea sa de sociologie axiologică sunt instituţia şi persoana. 
Instituţia e definită ca o „sinteză de funcțiuni sociale, sub norme 
fixe, în vederea unor scopuri sau tendinţe definite” £) şi e deo- 

sebită de persoanele care o servesc, precum şi de grupul lor ca 
o entitate interpersonală”. Aceasta însemnează că viața socială, 
afară de grupurile sociale amintite mai produce şi alte tipuri de 
realităţi. In afară de stabilirea legăturii dintre fiinţele omenești 
individuale procesul social duce la sinteze de acțiuni sau funcțiuni 
sociale, la instituții. 

Personalitatea este ca şi instituția „un produs şi un organ 
social” şi este definită ca „identitatea conștientă și voluntară 
progresivă a eului cu sine însuşi în toate împrejurările” +). Per- 
sonalitatea presupune: 1) un total de acte intenționate, coordo- 
nate între ele; 2) Coordonarea actelor e datorită convergenței 
lor spre un scop general sau spre un total sistematic de scopuri; 
3) Coordonarea şi unitatea actelor ce constitue fondul şi esența 
personalității decurge din norme fixe''2). Societatea nu urmă- 
reşte niciun scop cu mai multă perseverenţă şi cu mai arzătoare 
dorință. decât afirmarea și valoarea personalităţii omenești”. 
„Personalitatea este spiritul” 5) 

Inţelegem de ce Eugeniu Sperantia care porneşte în specu- 
laţiile lu: sociolugice dela „factorul ideal”, își încheie sistemul 
axiologic cu teoria personalității, adică a celei mai de seamă valori 
omenești. Sistemul acesta se dovedește de o desăvârşită consec- 
vență logică. Eugeniu Sperantia a tras toate consecințele po- 
sibile din premiza fundamentală a sistemului său de sociologie, 
că societatea însemnează „factor ideal”, „sistem de valori cir- 
culante”. Prin aceasta sistemul de sociologie al lu Eugeniu 
Speranţia lasă la o parte o sumedenie de probleme definitiv 
încelăţenite în sociologie, dar în schimb adânceşte cu mult folos 
capitolul sociologiei privitor la circulaţia valorilor şi efectele lor 
asupra vieţii omeneşti. 

Eforturile Profesorilor D. Gusti, P. Andrei, Traian Bră- 
ileanu şi cele ale lui Eugeniu Speranţia păstrează sociologia ro- 
mânească la un nivel ridicat şi îi asigură o creştere originală 
şi bogată în viitor. 

Sociologia de catedră îşi dovedeşte pe deplin rosturile ei 
în desvoltarea sociologiei româneşti. Cele patru sisteme originale 
de gândire sociologică de strictă specialitate din România purced 
din câmpul ei şi tot aici se găsesc sâmburii unor creaţii viitoare, 
Chiar dacă ei vor putea încolţi cândva, după cum vom vedea, şi 


1) Pg, 759. 
2) Pg. 759—760 
3) Pg. 767. 

în altă parte decât în Universitate. Creatoare în sine şi pentru 
învăţământul românesc, sociologia de catedră dela noi este deo- 
camdată singura bază reală pentru o tradiție sociologică ro- 
mânească, punct de plecare sigur şi rodnic pentru sociologia 
originală de mâine. Datorită ei izvoarele contradictorii ale stră- 
inătăţii vor putea fi înlocuite cu izvoare românești, purcese din 
nevoi şi gânduri specifice ţării noastre. 


8. Preocupări înrudite cu sociologia. Nu putem încheia 
capitolul acesta despre sociologia, de catedră fără să amintim cel puţin 
într'o notă şi contribuţia altor științe la desvoltarea disciplinei care ne 
preocupă. Învățământul superior a ajutat desvoltarea sociologiei nu numi 
prin activitatea catedrelor de specialitate, ci şi prin munca înrudită a celorlalte 
catedre. O expunere cât de sumară, chiar numai bibliografică, a tuturor 
contribuţiilor de acest gen, ne-ar duce la un tablou care ar depăși cu mult 
intenţiile noastre. De aceea nu indicăm decât câteva nume, dintre cele mai 
reprezentative, şi câteva lucrări care au exercitat sau exercită o înrâuile 
mai adâncă. 

Din domeniul disciplinelor filosofice trebuesc amintiţi mai ales P. 
P. Negulescu, Lucian Blaga, Tudor Vianu şi I. C. Petrescu. Aproape toate 
lucrările ştiinţifice ale Profesorului P. P. Negulescu interesează în cea 
mai largă măsură și sociologia. Volumul II din opera sa fundamentală, 
Filosofia Renaşterii, se ocupă de „Ideile politice şi sociale” (1914). Lu- 
crările sale masive dela războiu încoace, Partidele Politice (1926), Ge- 
neza formelor culturii (1934) şi Destinul omenirii (2 vol. 1988—39) aparţin 
fără îndoială și sociologiei. Lucian Blaga, strălucitul filosof al cal- 
tarii, scrierile căruia sunt adevărate podoabe ale gândirii românești, în- 
tâmplător (şi de sigur, temporal) deţine chiar o catedră de sociologie (cea de 
sociologie rurală dela Cluj). Două din lucrările sale sunt „menite să fe- 
cundeze şi sociologia: Orizont și stil (1936) şi Spaţiul mioritic (1936) 
opere de metăpăduită originalitate şi profunzime. Tudor Vianu, este- 
ticianu! Universităţii din Bucureşti, în afară de concepţia sa despre artă, 
puternic colorată sociologic, are o viziune foarte interesantă despre func- 
ba arte înlăuntrul civilizaţiei. Lucrarea sa de căpătâiu, Estetica (2 vol. 
1934 şi 1936, ed. Il-a 1939) se citeşte cu mult folos și de cei preocu- 
pați de problemele sociologice. I. C. Petrescu, unul din puţinii noştri 
pedagogi sociali, desvoltă idei legate strâns de problemele sociologice. 
Concepţia regionalismului educativ îl leagă de monografiile sociologice, 
iar încercarea deosebit de meritoasă Je a construi o pedagogie româ- 
nească, îl aşează în plină problematică sociologică. Cităm mai ales 
lucrările  Regionalismului educativ (ed. III. 1933) şi Contribuții la o 
pedagogie românească, vol. I. Satul — temeiul statului (1938). 

Din domeniul disciplinelor filosofice mai pot fi amintiţi pentru con- 
tribuţia lor la desvoltarea sociologiei C. Narly şi I. Gabrea dintre peda- 
gogi, N. Mărgineanu şi G. Zapan dintre psihologi. 

Din domeniul ştiinţelor sociale amintim pe juriştii Andrei A. Ră- 
dutescu (Monografia comunei Chiojdeanca, 1904 etc.); Mircea Dju- 
vara, care pe lângă filosofia dreptului se ocupă de aproape și cu sociologia 
juridică; I. C. Filitti (Proprietatea solului în Principatele Române până 

la 1864, fără dată); V. Bulgaru (Fenomenul agrai, 1936), pe eco- 
nomiştii G. Zane (Economia de schimb în Principatele Române, 1930) 
şi G. N. Leon (Monogratiile sociale, Bucureşti 1925, 16 pg.); pe lingvistul 
şi folcloristul Ovid Densusianu cu majoritatea operelor 'sale; pe 
istoricii diferitelor aspecte culturale V. Pârvan şi N. Iorga, cu atât 
de variata lor operă istorică; G. Ibrăileanu (Spiritul critic în cul- 
tura românească, ed. II. 1922); G. Lovinescu (Istoria civilizaţiei ro- 
mâne moderne, 3 vol. 1924—25); G&. Oprescu (Arta ţărănească la 
Români, 1922), N. Cartojan (Cărţile populare în literatura românească, 
2 vol. 1929 şi 1958); pe antropo-geografii și etnografii S. Mehedinţi cu 
aproape întreaga sa operă ştiinţifică, Vintilă Mihăilescu şi Ro- 
mulas Vuia. Dintre acestea subliniem lucrările lui Vasile Pârvan, ale 
lui Ovid Densusianu şi ale Profesorului Simion Mehedinţi, fără ajutorul 
cărora nu putem înțelege pe deplin fenomenul social românesc. 

Din domeniul ştiinţelor biologice şi biosociale trebue să amintim pe 
Gr. Antipa (Problemele evoluţiei poporului român, 1919; L'Organisation 
generale de la vie collective des organismes et du mécanisme de ia 
production dans la biosphère, 1935); I Simionescu (Ţara noastră, 
ed. II. 1938); Iuliu Moldovan (Igiena națiunii, 1325; Biopolitica, 1926); 
G. Banu (Sănătatea poporului român, 1935); I. Făcăoaru (Soziale 
Auslese, 1933); I. Claudian (Alimentaţia poporului Român, 1939); Gr. 
Benetato (Anchetă asupra alimentaţiei ţăranului din Munţii Apuseni, 
1936) şi opera biologică şi demografică atât de bogată şi de folositoare 
a doctorului Sabin Manuilă (cf. publ. Inst. Centr. de Statistică). 

Dacă ar fi să stăruim, mam găsi operă istorică de valoare, nici 
'operă etnografică, lingvistică, juridică, de economie naţională sau de fol- 
clor — ca să înşirăm numai câteva din disciplinele sociale existente, fără 
o cât de mică însemnătate sociologică. Nota noastră este îndestulătoare 
însă pentru a arăta existența unor contribuţii foarte bogate de care se 
poate bucura sociologia din partea celorlalte științe, încât înșirarea altor 
nume şi lucrări, nu-şi mai are rostul aici. 


D. Cea dintâi şcoală sociologică românească 


1. Depăşirea cadrului universitar. Ultima întâmplare vred- 
nică de remarcat în sociologia românească este încercarea de a 
depăşi cadrul universitar, de a stârni un interes pentru problemele 
sociologice în cercuri mult mai largi și de a chema la deslegarea 
lor cercetători din toate profesiunile şi din toate domeniile de 
ştiinţă. Procesul acesta de lărgire a sociologiei româneşti, care 
a dus la crearea unei şcoli, apoi a unei mișcări sociologice, se 
găseşte în plină desfășurare, încât nu vom putea stărui asupra lui 
ca asupra lucrurilor împlinite, ci ne vom mărgini la indicaţiile 
strict necesare pentru a pune în lumină semnificația lui în ştiinţa 
şi cultura românească. 

Calea aceasta nouă de desvoltare a sociologiei româneşti 

se datoreşte Profesorului D. Gusti, care dela războiu încoace a 
prezidat toate institutele cu caracter sociologic, a îndrumat toate 
cercetările sociologice de teren şi a condus cele mai de seamă 
publicaţii de specialitate. Profesorul D. Gusti a reuşit să strângă 
prin mijloacele acestea o mână de oameni pe care i-a crescut în 
spirit de echipă și care formează prin temeiul comun pe care 
îl dă sistemul de sociologie înfăhșat, cea dintâi şcoală socio- 
logică românească. Amintim câteva din momentele mai de seamă 
ale acestui proces de constituire a unei direcţii sociologice ro- 
mânești. , 

2. Institutul Social Român. Depăşirea cadrului universitar 
al sociologiei românești s'a făcut prin crearea unui nou cadru: 
Institutul Social Român. Titulatura a variat. La început, în 
1918, s'a înființat o „„Asociaţie pentru Studiul şi Reforma 
Socială în România”, devenită în 1921 Institutul Social Român. 
Acesta s'a transformat în 1938 în Institutul de Cercetări So- 
ciale al României (Serviciul Social), iar în 1939 a devenit Insti- 
tutul de Ştiinţe Sociale al României). Funcţia lui științifică 
a rămas însă aceeași şi este singura care ne interesează acum. 

Institutul Social Român a însemnat după războiu o mare 
rioutate și un progres cu neputinţă de tăgăduit pentru organizarea 
şi îndrumarea ştiinţelor sociale în România. Meritele lui sunt 
foarte numeroase. 


a) Mai întâi a creat un câmp nou de activitate sociologică, 
alături de cel universitar, şi prin aceasta a mărit exigenţele de 
lămurire a problemelor științifice şi a desvoltat simțitor spiritul 
critic în domeniul ştiinţelor sociale. Institutul Social Român 
a strâns laolaltă pe cei mai de seamă cercetători sociali din țară, 


1) Comitetul Asociaţiei pentru Studiul şi Reforma Socială era compus 
din : Preşedinte, D. Gusti; vice-preşedinți : C. Buşilă şi L. Colescu; secretar 
general. V. N. Madgearu; membri: C. Botez, G. Cipăianu, Sextil Puşcariu, 
I. Răducanu, M. Sarielevici, C. Stoicescu şi N. Tabacovici; censori; 1. Glo- 
goveanu, Anibal Teodorescu şi E. Crăciun. Primul comitet al Institutului So- 
cial Român: Preşedinte, D. Gusti; vice-preşedinți: C Botez şi C. Buşilă; 
secretar general, V. N. Madgearu; casier: I Glogoveanu; membri: M. Djv- 
vara, C. lonescu-Siseşti, M. Manoilescu; censori: A. Costin, D Ioaniţescu, 
N. Ionescu. Institutul de Cercetări Sociale al Românie: a avut ca preşedinte 
activ pe M. S. Regele Carol Il., vice-preşedinte D. Gusti, secretar general 
Al. Costin. În afară de un comitet numeros, cuprindea patru direcţii cu per- 
sonal salariat: Direcţia Cercetărilor Sociologice condusă de Traian Herseni. 
Direcţia Documentării condusă de Chr. Galitzi, Direcţia Statistică condusă. 
de D. C. Georgescu şi Direcţia Publicaţiilor condusă de A. Golopenţia. Comi- 
tetul actual al Institutului de Ştiinţe Sociale al României: Preşedinte: D. 
Gusti; vice-preşedinţi: C Rădulescu-Motru şi Anibal Teodorescu; secretar 
general; Al. Costin; membri: Victor Slăvescu, Petre Andrei, Victor Vâlco- 
vicí, N. Cornăţeanu, Dr. N. lonescu-Mihăeşti şi Mircea Vulcănescu, 

dându-le putinţa nu numai să lucreze împreună, ci şi să se ve- 
mfice reciproc, să-şi contrunte afirmaţiile şi să le întemeieze 
astfel mai riguros. 

b) Institutul a avut multă vreme un caracter privat. F aptul 
acesta i-a asigurat o hbertate deplină în alegerea şi tratarea 
problemelor, libertate pe care prin firea lucrurilor universitatea 
n'a avut-o niciodată. 

c) Institutul Social n'a încadrat numai pe sociologi, ci re- 
prezentanţi tuturor ştiinţelor sociale: economiști, istorici, ju- 
rişti, oameni politici etc. În chipul acesta s'au îndepărtat barie- 
rele adeseori arbitrare dintre ştiinţe şi, în locul unui spirit 
îngust de specialitate, s'a creat un mediu favorabil conlucrării 
şi sintezelor. 

d) Institutul Social a legat ştiinţa de problemele de actu- 
alıtate şi dintre acestea a dat întotdeauna precădere problemelor 
româneşti. Pe calea aceasta a dat pe de o parte o îndrumare 
practică, de utilitate imediată, ştiinţelor sociale, ceea ce nu 
putea face universitatea, datoare să transmită mai ales elementele 
eterne ale ştiinţelor, pe de altă parte a înălțat preocupările so- 
ciale practice la un nivel ştiinţific şi le-a dat o îndrumare ra- 
țională şi documentată. 

€) Institutul Social a stimulat şi cercetările regionale şi a 
răspândit interesul pentru ştiinţele sociale în toate centrele cul- 
turale mari ale ţării. El a organizat mai întâi filiale la Timi- 
şoara şi Chişinău (Institutul Social Banat-Crişana şi Institutul 
Social Român din Basarabia), apoi sub forma Institutului de 
Cercetări Sociale al Românizi, regionale la Timisoara, Chişinău, 
Cluj, lași, Cernăuţi, Craiova şi Constanta. 

f) Instiiutul Social a cautai să informeze ştiinţific şi cer- 
curile culie ale ţării prin publicaţiile lui şi prin cicluri de pre- 
legeri cu subiecie de actualitate. El publică din 1919 „Arhiva 
pentru Ştiinţa şi Reforma Socială”, cea mai însemnată revistă de 
specialiate din ţară şi una dintre cele mai bune din lume, iar 
de câţiva ani încoace, revista Soziologie Românească în care se 
desbat mai ales probleme sociologice în legătură cu satul ro- 
mânesc. Dintre prelegerile publice notăm pe cele publicate în 
volum având un caracter de mai mare durată: „Noua Consti- 
tuție a României”, „„Doctrinele Partidelor Politice”, „„Politica 
Externă a României” şi „„Poliiica Culturii”. 

gò Înstiiutul Social Român a organizat în cadrul lui şi o 
importantă bibliotecă de specialitate, în care s'a putut citi în- 

totdeauna ultimele reviste din toată lumea şi care a pus la dis- 
poziția cercetătorilor materialul ştiinţific şi documentar necesar. 

h) Institutul publică el însuşi cercetări ştiinţifice în co- 
lecţia intitulată „Biblioteca de Sociologie, Etică şi Politică”, 
pe lângă revistele amintite. 

i) Institutul a organizat dela o vreme toate cercetările socio- 
logice de teren şi a dat putinţa cel puţin un timp unui mănunchiu 
de oameni de ştiinţă să se ocupe numai de cercetări. Datorită 
lui a apărut vremelnic, dar ca o putință perfect demonstrată, 
alături de personalul didactic universitar, cercetătorul de profesie, 
ocupat exclusiv de ştiinţă, care îşi împarte vieața între bibliotecă 
şi teren și care deci este pus în situația de a-şi realiza toate 
posibilităţile creatoare de ştiinţă. 

J) Institutul Social, organizat în chipul acesta, a constituit 
un cadru deosebit de favorabil pentru desvoltarea unei mișcări 
sociologice româneşti, menită să ducă la creaţii ştiinţifice ori- 
ginale. Întradevăr, din sânul lui s'a desprins mişcarea mono- 
grafică existentă azi în ţară şi prin el s'a întărit prima şcoală 
sociologică românească, după ce sa constituit pe încetul în 
Universitate şi în cercetările monografice. 

k) In sfârşit, Institutul Social a asigurat şi legăturile noa- 
stre ştiinţifice cu străinătatea printr'o statornică participare la 
congresele internaţionale. Câştigându-şi merite precise în această 
privinţă, lui i-a revenit organizarea celui de al XIV-lea Con- 
gres Iniernational de Sociologie, care trebuia să se ţină în toamna 
anulu: 1939 la Bucureşti, sub preşedinţia Profesorului D. Gusti 
şi care a fost amânat din pricina războiului. Tot ca o recunoa- 
ştere a Institutului Social Român, a fost ales delegatul său 
la congresele internaţionale de sociologie, G. Vlădescu-Răcoasa, 
vice-președinte al Institutului Internaţional de Sociologie. 

Institutul Social Român apare deci în istoria sociologiei ro- 
mâneşti ca cel mai important cadru de activitate, după univer- 
sitate, prin care s'a adăugat la direcţia sociologică universitară 
mai veche, o nouă direcţie sociologică, preocupată în primul rând 
de cercetările de teren. Am arătat meritele sociologiei de catedră, 
să arătăm pe scurt şi meritele sociologiei de teren. Lămurim 
asifel cele două mari direcții ale sociologiei româneşti din. 
zilele noasire. 


3 Cercetările monografice. Ca metodă şi program de lucru, 
monografiile sociologice au fost concepute de Profesorul D. 
Gusti încă în primele cursuri şi seminarii pe care le-a ţinut și 

organizat la Universitatea din laşi, ca titular al catedrei de so- 
ciologie 1). Aplicarea la teren a acestui program, adică cea 
dintâi cercetare monografică, n'a putut fi făcută decât în 1925, 
cu Seminarul de Sociologie al Universităţii din Bucureşti, la 
Goicea-Mare, în judeţul Dolj. De atunci însă Profesorul D. 
Gusti a organizat cercetări monografice în fiecare vară, dându-le 
o extensiune din ce în ce mai mare. Dacă cercetările acestea ar 
fi rămas numai în cadrul Seminarului, ele ar fi constituit un 
foarte bun mijloc de educaţie şi pregătire ştiinţifică — merit 
pe care îl subliniază de pildă Paul Fauconnet2) — dar pe plan 
ştiinţific ar fi dus cel mult la câteva teze bune de doctorat. De 
aceea Profesorul D. Gusti, păstrând colaborarea Seminarului 
său dela Universitate, a transpus cercetările monografice la 
Institutul Social Român, la început ca program al Secţiei So- 
ciologice, apoi al întregului Institut (în special sub forma In- 
stitutului de Cercetări Sociale al României). Urmând calea a- 
ceasta, monografiile sociologice au devenit ceea ce sunt ele 
astăzi o metodă sintetică de cercetare ştiinţifică directă a rea- 
lităţii sociale şi aa câştigat un loc bine definit în istoria socio- 
logiei 3). Sub aspectul acesta suntem datori să le înregistrăm 
ŞI aici. 

Cercetările monografice au la bază sistemul de sociolo- 
gie a! Profesorului D. Gusti, ca plan general de lucru şi orientare 
teoretică în probleme, dar, cum e şi firesc, ele au dus în acelaşi 
timp la o experienţă nouă, experiență de teren cu rezultate meto- 
dologice şi ştiinţifice din ce în ce mai bogate. E primul aspect 
pe care trebue să-l scoatem în evidenţă. 

Experiența monografică de teren a adâncit metodele de cer- 
cetare şi a statornicit o tehnică înaintată de lucru, care asigură 
obiectivitatea rezultatelor, şi deci întrebuințarea lor ca temeiu 
al teoriei sociologice. Astfel observaţia, metoda principală a 
cercetărilor directe, a fost îmbinată sintetic cu înţelegerea, tră- 


1) Cf. D. Gust: Introducere la Cursul de Istoria Filosofiei Greceşti, 
Etică şi Sociologie (lecţie inaugurală ţinută în 8. 1V. 1910, publicată şi în 
Sociologia Militans, pg. 24) şi Ein Seminar fur Soziologie, Politik und Ethik 
an der Universitat lassy, 1912 (Extras). 

2) P. Fauconnet: L'Enseignement de la sociologie (Bulletin de l'Institut 
Francais de Sociologie, Séance du 9 dâ&cembre 1931, pg. 11). 

3) Fapt recunoscut din ce în ce mai limpede şi în străinătate. Cf. 
Philppe E. Mosely : The Sociological School of Dimitrie Gusti (în The So- 
ciolosical Review, vol. XVIII, nr. 2, London 1936); Joseph S. Roucek: So- 
cıology in Rumania (în American Sociological Review, vol. III, nr. 1, Fe- 
bruary 1938); H. E. Barnes and H. Becker: Social Thought from Lore te 
Science, vol, 1I. 1938, pg. 1091. 

irea, experimentul și statistica, pentru a înlesni, după reguli din 
ce în ce mai precise, o redare cât mai exactă a realității sociale 
sub toate aspectele ei calitative (semnificative) şi cantitative 
(numerice). Apoi s'a fixat experimental un sistem practic de 
fişe (fişa de informator, fișa de constatare, fişa de opinie, fişa 
de răspândire, frecvenţă şi circulație etc.), de formulare (de- 
mografice, economice, de statistică judiciară, culturală, admi- 
strativă etc.), de planuri de lucru (pentru fiecare problemă în 
parte, de care ţin şi genealogiile de familii, bugetele ţărăneşti) 
şi, în sfârşit, o potrivită întrebuințare a mijloacelor de înregis- 
trare mecanică (fotografie, fonografie, cinematografie). Metoda 
şi tehnica monografică, precum şi unele rezultate ştiinţifice ale 
cercetărilor monografice, au fost expuse până acum în câteva 
lucrări, asupra cărora vom reveni, dar fiind vorba de o experienţă 
şi o muncă în continuă desfășurare, ele n'au fost încă publicate 
în întregime. 

Al doilea aspect al cercetărilor monografice care trebue 
scos în evidenţă, este caracterul lor colectiv, de colaborare a 
unui număr mare de specialişti din toate domeniile preocupate 
de unităţile sociale. Monografule concepute de Profesorul D. 
Gusti, după sistemul său de sociologie, sunt menite să epuizeze 
realitatea socială, încât nu pot fi opera unui singur om şi nici 
cel puţin a unui grup de sociologi. Realizarea riguroasă a pla- 
nului de lucru, cere concursul geologilor, geografilor, agrochi- 
miştilor, botaniştilor, zoologilor, biologilor, psihologilor, istori- 
cilor, economiştilor, juriştilor, lingviştilor, muzicologilor etc. A- 
ceasta constitue tocmai una din trăsăturile originale ale mono- 
grafiilor româneşti, ele sunt sintetice ca metodă şi sintetice ca 
rezultate, îmbinând toate metodele şi ştiinţele care pot fi de 
folos în explicarea realităţii sociale. 


O parte din colaboratorii Profesorului D. Gusti pentru 
cercetările monografice au fost recrutaţi din Seminarul de So- 
ciologie al Universităţii din Bucureşti şi sunt deci elevii săi 
direcţi. Din aceştia fac parte: G. Vlădescu-Răcoasa!), (care 


1) G. Vlădescu-Răcoasa a publicat relativ puţin. Meritul său principal 
e că a reprezentat în ultimii ani Institutul Social Român şi şcoala dela Bu- 
cureşti la Congresele Internaţionale de Sociologie, informând străinătatea 
despre eforturile sociologiei româneşti. Fiind reprezentantul Biroului Inter- 
național al Muncii, în țară s'a ocupat mai mult de politica socială. Dintre 
lucrările sale sociologice cităm: La Sociologie en Roumanie (în Revue Inter- 
nationale de Sociologie, 37-e année, nos. I-L, 1929) şi „Profesorul D. Gusti, 
vieața, opera şi personalitatea lui” (în Omagiu Profesorului D. Gusti, 1936). 

a participat numai la primele campanii), D. C. Georgescu +), 
C. Constantinescu-Mirceşti 2), Mircea Vulcănescu, H. H. Stahl, 
Traian Herseni, P. Ştefănucă?), Ştefania Cristescu-Golopen- 
tiat), Al. Dima, Anton Golopenţia, Gh. Focşa 5), Ion Ionică, 
Florea Florescu 6), şi a. m. d.7). Alţii, şi ei foarte numeroşi, 
au fost chemaţi din alte câmpuri de activitate (unii cu nume 
mai demult stabilit în ştiinţă) şi au fost integrați în Institutul 
Social Român, care a fost totdeauna prielnic acestui gen de 
colaborări .Amintim din grupa aceasta pe Profesorul Fr. I. 
Rainer, distinsul anatomist şi antropolog al Universităţii din 
Bucureşti, care a participat la cercetările monografice dela Ne- 
rej, Fundul-Moldovei şi Drăguş, cu toţi colaboratorii săi dela 
Institutul de Anatomie şi Embriologie din Bucureşti8); Prof. 
Constantin Brăiloiu, folcloristul muzical, care este unul dintre 
cei mai harnici şi pricepuți cercetători de teren din România, şi 
care a reuşit să întemeieze, în contact cu monografia, o foarte 
interesantă sociologie a vieţii muzicale?), care încă nu şi-a 
dat toate roadele 10); Prof. N. Cornăţeanu, valorosul economist 
agrar, care a studiat bugetele ţărăneşti şi tehnica agrară în câteva 


1) D. C. Georgescu este singurul colaborator al Profesorului D. Gusti 
care a participat la toate campaniile monografice. Specializat în problemele 
de demografie şi biologie socială, activitatea sa ştiinţifică deosebit de meri- 
tuoasă, deşi foarte utilă sociologiei, nu ține propriu zis de domeniul acesteia. 
Cităm dintre contribuţiile sale monograiice: Evoluţia demografică a satului 
Cornova (în Arhiva pentru Știința şi Reforma Socială, anul X., 1932), Con- 
siderations sur l'alimentation paysanne en Roumanie (in Melanges D. tusti, 
1936), L' Alimentation des habitants şi l'Habitation (în monogr, Nerej, 1939) etc. 

2) C. Constaniinescu-Marceşt: a publicat o interesantă monografie socio- 
logică a satului Ezibei: în 1930, în colaborare cu elevii săi dela Liceul din 
Bazargic. 

3) P. Ştefănucă şi-a incadrat activitatea ştiinţifică în Institutul Social 
din Basarabia, conducând cercetările monografice ale acestuia. A publicat 
numeroase studii despre literatura populară. 

4) Ştefama Crstescu-Golopenha s'a specializat în problema magiei, Cf. 
Practica magică a descântatulu: de „strâns“ în satul Cornova (Arhiva, 1932), 
L'Agent magique dans le village de Cornova (în Mâlanges D, Gusti) etc, 

5) Cf. mai ales studiul său: Aspectele spiritualităţii săteşti (în Socio- 
logia Românească, anul IL, nr. 5—6, 1937). 

6) Cf. numeroasele sale contribuţii monografice publicate în revista 
Sociologie Românească. 

1) D. C. Amzăr şi Ernest Bernea, care astăzi nu mai fac parte dintre 
colaboratorii Profesorului D. Gusti, s'au format tot în şcoala Seminarului de 
Sociologie şi datorează Profesorului D. Gusti cele mai bune lucrări de teren 
ale lor. 

8) Cf. Enquêtes anthropologiques dans trois villages roumains des 
Carpathes, Bucureşti 1937. 

9) Cf. art, Arhiva de Folklor (în revista Boabe de Grâu, Anul ll. 
Nr, 4, 1931). 

10) Dintre colaboratorii săi care au participat la cercetările monogra- 
fice amintim pe Il. Cocişiu şi Alexandru Tiberu. 

campanii monografice!) şi care a ştiut să întrebuinţeze atât de 
inteligent şi rodnic cunoștințele de teren în activitatea sa ca 
Ministru al Agriculturii; — apoi Llon Conea?), V. Tufescu?), 
M. Popescu-Spinenit) şi N. Popp dintre geografi; doctorul 
I. Făcăoaru 5), dintre antropologi; Val. Butura 6), dintre etno- 
botanişti; Raul Călinescu 7), dintre zoologi; Al. Bărbat3), dintre 
economişti; D. Șandru, dintre lingvişti?); V. Veniamin şi I. 
Jwan, dintre jurişti; I. Chelcea, dintre etnografi; I. Cazan 19), 
dintre folclorişti etc., a căror nume sunt bine cunoscute din pu- 
blicaţiile de specialitate, mai ales din revista Sociologie Ro- 
mânească. Dintre colaboratorii Profesorului D. Gusti în cadrul 
Institutului trebue să amintim şi pe Christina Galitzi-Brătescu, 
care şi-a făcut studiile în America şi a publicat interesante con- 
tribuţii în legătură cu aceasta. 

Institutele Regionale au strâns şi ele un număr destul de 
mare de cercetători de teren, dintre care unii ocupă un loc de 
frunte în mişcarea monografică. Amintim pe P. Ştefănucă, 


Al. Ştirbu, şi N. N. Moroşan dela Chişinău, C. Grofşorean, |. 


Nemoianu, Adrian Brudariu etc., dela Timişoara, I. Făcăoaru, 
P. Râmneanţu, Tib., Morariu, A. Pampu etc. dela Cluj, care 
lucrează sub îndrumarea de înaltă competință a Profesorului 
Iuliu Moldovan, Leon Țopa dela Cernăuţi, D. Papadopol dela 
Craiova şi colaborarea prețioasă a Profesorului Bălteanu dela 
iaşi 11). 


1) Împreună cu asistenții săi Ing. Vasilzu şi Ing. Țiculescu, 

2) Cf. Determinări geofizice in aşezarea satului Runcu (in Arhiva ete, 
1932), numeroase articole in revista Sociologie Românească și Monografia 
satului Clopotiva 

3) Cf. cap. Géographie physique şi Geographie humaine din monogra- 
fia cit. Nerej, 

4) Ci. Geografia economică a satului Drăguş (în Sociologie Românească, 
anul IV, Nr. 4—6, 1939). 

5) Cf. Compoziţia rasială a populaţiei din Şant (Năsăud) (în revista 
Sociologie Românească, an 1, Nr, 10, 1936); Studiul genealogic al unei fami- 
li asociale din Șanț (Năsăud) (in Sociologie Românească, an, I, Nr. 4, 1937); 
Antroposociologia (în Sociologie Românească, anul I, Nr. 7—9, 1936) etc. 

6) Cf. Credinţe în legătură cu cultura grâului la Românii din Transil- 
vania (în Sociologie Românească, anul I], Nr. 7—8, 1937); Etnobotanica (în 
Sociologie Românească, anul IV, Nr. 1—3, 1939), art. Botanique in monogr, 
Nerej (vol. JI), 

7) Ci. Problemele şi bibliografia cadrului cosmologic (în Sociologie 
Românească, anul II Nr. 4, 1937); Pescuitul la Şanţ (Năsăud) (în Sociologie 
Românească, anul I, Nr. 1—3, 1936). 

8) Autorul valoroasei monografii regionale: Desvoltarea şi structura 
economică a Țării Oltului (Cluj, 1938). A redactat vieaţa economică din mo- 
nografia Drăguş (sub tipar). 

9) Cf. Graiul în monografia Drăguş (sub tipar) etc. 

10) Cf, La ltterature populaire în monogr. Nerej, vol. Îl. 

11) Ci, pentru completarea bibliografică a celor prezentate de noi: Th, 

Cercetările monografice care au pus în mişcare câteva zece 
de savanţi de toate vârstele şi sute de cercetători tineri, care 
se deprind acum în munca științifică, asigură sociologiei de 
teren o desvoltare metodică şi de amploare în viitor şi prin 
aceasta o reînnoire a tuturor ştiinţelor sociale. 

De altfel, cercetările monografice au depășit dela o vreme 
atât şcoala Profesorului D. Gusti, cât şi Institutul Social Ro- 
mân, pentru a deveni o mişcare ştiinţifică cu adepți în toate 
cercurile intelectuale, din ţară: învățământ, administraţie, cercuri 
de studii politice etc. Mişcarea aceasta este însă cu totul re- 
centă, încât dacă o putem înregistra pentru intenţiile ei, no 
putem încă judeca până nu vor fi publicate rezultatele cerce- 
tărilor. 

4. Școala sociologică dela Bucureşti. Dintre cercetătorii 
înşiraţi trebue să stăruim, fiind vorba de un tablou al sociologiei 
româneşti, mai ales asupra acelora dintre elevii Profesorului D. 
Gusti care s'au specializat în sociologie şi care formează ceeia 
ce se cheamă dela o vreme „şcoala sociologică dela Bucureşti”. 
Numărul lor, dintre care am amintit pe cei mai reprezentativi. 
cum sunt Mircea Vulcănescu, H. H. Stahl, Anton Golopenţia 
etc., e destul de mare şi în continuă creştere, dar nu putem 
înfăţişa aici decât pe cei care au publicat contribuţii sociologice 
teoretice mai însemnate, recunoscute ca atare şi de alte cercuri 
ştiinţifice. În această privinţă trebue să notăm activitatea socio- 
logică a lu H. H. Stahl şi a noastră proprie, întru cât facem 
parte din aceeaşi şcoală sociologică. 

Mircea Vulcănescu, unul dintre cei mai înzestrați gânditori 
din generația noastră, din păcate æ publicat foarte puţin), încât 
e greu de prezentat după adevărată lui valoare. Totuşi, pentrucă 
se cade să-i facem dreptate, amintim că „şcoala sociologică 
dela Bucureşti” îi datorează foarte multe sugestii şi este până 
astăzi unul din îndrumătorii cei mai de preţ ai mişcării mono- 
grafice. Metoda şi tehnica de teren, ca şi lucrările teoretice ale 


Ludu: Sociologia românească din ultima vreme. — Insemnări bibliografice 
(în Buletinul Bibliotecii, Academia de Inalte Studii Comerciale şi Industriale 
din Bucureşti, an. V, nr. 2—3, 1939, pg. 147). — Th. Ludu a publicat şi alte 
lucrări bibliografice de mare interes pentru istoria ideilor economice şi so- 
cale dela noi, ca: Anul publicistic 1844 în Moldova (în Independenţa Eco- 
nomică, XXI. 2 şi 3, 1938) sau Economisti români din Transilvania până la 
Unire (Economia Naţională, LXV, 5. 1938), 

1) Pentru sociologia românească sunt deosebit de importante studiile + 
Teoria şi sociologia vieți economice (în Arhiva ete. 1932) şi Dimitrie Gusti, 
profesorul (in Omagiu Profesorului Dimitrie Gusti, 1936). 

şcoalei gustiene, n'ar fi ajuns la nivelul lor actual fără contri- 
buţia orală a acestui gânditor de excepţională calitate 1). 

Anton Golopenţia, venit în monografie mult mai târziu, 
fiind şi mai tânăr, na apucat să-și arate încă măsura putin- 
telor sale ştiinţifice, dar atât munca sa de îndrumător a celor 
mai tineri, cât şi colaborarea sa la eforturile colective ale şcolii 
sociologice dela Bucureşti, la care adăugăm temeinica sa pre- 
gătire ştiinţifică, îndreptăţesc autoritatea de care se bucură în 
rândurile cercetătorilor de teren 2). 

a. H. H. Stahl. Cel mai de seamă cercetător de teren 
dintre elevii Profesorului D. Gusti este până acum H. H. 
Stahl. Fără o pregătire sociologică teoretică prea desvoltată, 
întru cât studiile sale de bază sunt de natură juridică şi istorică, 
H. H. Stahl a izbutit să-şi creeze un loc de frunte în sociologia 
monografică, datorită unui excepţional simţ al muncii de teren, 
unei desăvârşite mânuiri a tehnicei de lucru şi unei fecunde 
intuiții a problemelor. H. H. Stahl compensează cu prisosinţă 
prin cercetările sale de teren, toate lipsurile care i sar putea 
găsi în alte privinţe. De aceea socotim că H. H. Stahl merită 
de pe acum un loc în istoria sociologiei româneşti şi străduinţele 
sale ştiinţifice vor stârni interesul şi prețuirea tuturor cercurilor 
de specialitate. 

Lucrările sociologice ale lui H. H. Stahl sunt de două 
categorii: lucrări de îndrumare şi cercetări de teren. Dintre 
lucrările de îndrumare cităm „Tehnica monografiei sociologice” 
(1934), în care expune procedeele monografice de teren după 
experiența colectivă a şcolii gustiene — şi ,„Monografia unui 
sat, cum se alcătueşte, spre folosul Căminului Cultural” (ed. 
II, 1939), o ediţie populară, çu multe îmbunătăţiri însă, a 
celei dintâi. Aceste două lucrări au călăuzit munca a numeroşi 
cercetători de teren şi prin aceasta şi-au dovedit pe deplin 
rostul şi însușirile. Contribuţia originală strict personală a lui 
H. H. Stahl trebue căutată însă mai ales în cercetările sale 


1) Cel puţin scriitorul acestor rânduri a folosit întotdeauna din tovă- 
răşia ştiinţifică a lui Mircea Vulcănescu şi îşi îndeplineşte o datorie plăcută 
să o recunoască. 

2) Anton Golopenţia desvoltă mai ales latura de politică ştiinţifică din 
gândirea Profesorului Dimitrie Gusti. După Anton Golopenţia sociologia tre- 
bue înglobată în politică, în orice caz rostul ei primordial constă în infor- 
marea şi „orientarea conducerii unui stat printr'o cercetare continuă şi inte- 
grală a vieţii naţiunii respective”. Cf. teza sa de doctorat „Die Information 
der Staatsfúhrung und die überlieferte Soziologie” (fără dată) şi articolele + 
Rostul actual al sociologiei, Contribuţia ştiinţelor sociale la conducerea poli- 
ticii externe şi Rolul ştiinţelor sociale în noua tehnică administrativă (în rev. 
Sociologie Românească, anul II şi IIL). 

de teren. Orientat spre problemele de istorie socială a satului 
românesc, cu tendinţa unei sociologii a organizațiilor străvechi 
de vieaţă sătească, H. H. Stahl a închegat pe acest tărâm 
o teorie proprie, care merită să fie înfăţişată cel puţin în 
câteva cuvinte. 

H. H. Stahl porneşte dela constatarea că documentele sunt 
cu totul neîndestulătoare pentru a lămuri trecutul satului ro- 
mânesc, pentrucă visaţa lăuntrică a acestuia, fiind neatârnată 
de legăturile cu statul sau cu boerii, era anonimă, reglementată 
de obiceiuri nescrise, fără interes pentru cei dinafară. De aici 
nevoia de altă metodă, pe care H. H. Stahl o găseşte în 
cercetarea sociologică a formelor sociale străvechi care sau 
păstrat în vieaţa socială actuală, întipărite în organizația teri- 
torială, în organizarea comunităţii, în obiceiurile economice şi 
juridice etc.. Pe calea aceasta a studiat trecutul satului româ- 
nesc şi a ajuns la câteva concluzii foarte însemnate. H. H. 
Stahl Şi-a legat numele de cercetarea satelor de răzeşi, în 
special a satelor din Vrancea!), dar răzăşia este socotită ca 
un fapt general şi deci studiul ei însemnează o contribuţie la 
lămurirea unei părţi însemnate din istoria socială. 

Satul românesc a fost studiat înainte de H. H Stahl de 
numeroşi istorici. Aceştia au adoptat în ce priveşte originea 
satelor teza țărănească, de natură biologică, genealogică. Pornind 
dela faptul că multe sate româneşti sunt „umblătoare pe bătrâni” 
— adică îşi împart moşia în părţi egale după „bătrânii care au 
întemeiat satul”, iar locuitori actual își calculează drepturile pe 
baza genealogiei, după treapta lor de descendență din aceşti 
bătrâni, istoricii cred că satele au fost întemeiate de o familie 
sau de mai multe familii înrudite şi locuitorii actuali descind 
întradevăr din ele. H. H. Stahl susţine că „teoria originii 
biologice a satului de răzeși este ilogică şi nu poate fi veri- 
ficată istoric”. 

În primul rând, nu toate satele româneşti sunt umblătoare 
pe bătrâni, nu toate au cunoscut devălmăşia proporţională, unele, 
cum sunt cele din regiunea străveche a Vrancei, n'au cunoscut 
decât devălmăşia absolută 2). Aşa dar o parte din sate nu 


1) Vezi în special monumentala monografie sociologică a satului Nerej 
(Vrancea), apărută sub conducerea sa: Nerej, un village d'une region ar- 
chaique (3 vol, Bucureşti 1939, Institut de Sciences Sociales de Roumanie), 

2) Cf. H H. Stahl: Le Problème du village arehaique roumain (în 
vol. I al monogr. cit, Nerej), studiu în care se găseşte o prețioasă tipologie 
a satului românesc, şi Organizarea socială a ţărănimii (în Enciclopedia Ro- 


mâniei, vol. I). Sunt cele două izvoare principale pentru cunoaşterea teo- 
riei lui H, H. Stahl, 

umblă pe bătrâni. H. H. Stahl crede apoi că ceata devălmașă 
absolută este forma străveche de organizare a satului românesc 
şi este anterioară celorlalte, în sensul că din ea a purces forma 
umblătoare pe bătrâni cu diferitele ei varietăţi. 


Trecerea dela ceata devălmaşă absolută la satul umblător 
pe bătrâni s'a făcut din pricina următorilor factori: 1. progresul 
tehnicei agricole, care a determinat creșterea treptată a renta- 
bilităţii pământului; 2. saturaţia demografică ce a dus la inerea 
privată sub forma împărţirii pământurilor de cultură; 3. jocul 
natalității, care a dus la neegalitatea economică a familiilor cu 
descendenți puţini faţă de cele cu descendenţi numeroși (chia- 
burii şi sărmanii). Odată împărţirea pământurilor de cultură 
şi neegalitatea economică apărute, procesul acesta de disoluţie 
a cetei devălmașe continuă în chip necesar. Chiaburii cer drep- 
turi proporţionale și în pădure, izlaz etc., rămase deşălmașe 
şi izbutesc să obţină acest lucru. Pentru organizarea devălmășiei 
pe cote părți proporționale se cere însă o normă juridică po- 
trivită. Aceasta a fost împrumutată din dreptul familial, anume 
genealogia, care de astă dată însă este fictivă, un instrument 
juridic, nu o realitate. Prin urmare, genealogia din dreptul sătesc 
este o ficţiune juridică și satul umblător pe bătrâni nu arată 
originea, ci disoluția formelor vechi de vieaţă sătească. În ce 
priveşte satele de clăcași, H. H. Stahl crede că ele au avut 
aceeași organizaţie lăuntrică pe care au avut-o şi cele de rä- 
zeși, de unde reiese că într'o vreme anumită ele au fost una. 

H. H. Stahl n'a reuşit încă să convingă cercurile ştiinţifice 
despre temeinicia tezei sale şi probabil va trebui să mai adune 
mult material pentru a putea face o demonstraţie deplină, dar 
ipoteza aceasia de lucru, ipoteză pe care sociologia monografică 
a formulat-o până acum în cercetarea evoluţiei satului româ- 
nesc, apare superioară în multe privințe „teoriilor” existente. 
Majoriiatea acestor teorii sunt mai puţin dovedite decât ipoteza 
în curs de verificare a lui H. H. Stahl. De aceea ea trebue 
luată în consideraţie de pe acum, cel puţin tot atât cât ve- 
chile teorii. 5 


b. Traian Herseni. Activitatea noastră sociologică a fost 
înregistrată, dacă nu totdeauna preţuită, de cei mai de seamă 
sociologi ai ţării şi de câţiva sociologi străini!), pentru a 


1) Cf, D. Gusti: Raportul pentru verificarea titlurilor, lucrărilor şi 
activităţii candidaţilor la catedra de sociologie a Universităţii din Cluj (în 
Sociologie Românească an. ÍI, nr, 3, 1936), P, Andrei: Sociologie Generală 

justifica în deajuns câteva rânduri şi în istoricul acesta al so- 
ciologiei româneşti. Se înţelege, nu poate fi vorba decât de o 
simplă dare de seamă asupra câtorva din lucrările principale, 
pentru a înlesni cititorilor să ne încadreze în mişcarea socio- 
logică dela noi. 

Lucrarea noastră, „Teoria. monografiei sociologice” (1934), 
care împreună cu „Tehnica monografiei sociologice” a lui H. H. 
Stahl a îndrumat cercetările monografice din ultimii ani, este 
un rezultat al unei activităţi colective, «a expune principiile 
formulate de Profesorul D. Gusti şi colaboratorii săi, printre 
care ne găsim din 1927 şi noi, în legătură cu monografia so- 


ciologică. 
Dintre lucrările cu un caracter personal notăm , Reali- 
tatea socială, — [Incercare de ontologie regională” (1935) şi 


câteva dir cercetările la teren. 

In „Realitatea socială” ne-am propus să căutăm dacă există 
o regiune ontologică a societăţii, care să poată fi privită ca 
obiect al sociologiei. Pentru deslegarea acestei probleme am 
recurs la trăirea directă în societate, ca să dobândim astfel 
datele cele mai sigure, de natură nemijlocită. Aşa dar, pro- 
blema: societatea ca existenţă; metoda: trăirea noastră proprie 
în această existenţă. 

Rezultatele pe care le-am dobândit sunt următoarele: 1. 
Societatea este în primul rând o stare de conștiință, ea se 
bazează pe simţimântul de „„noi”, care deși mai puţin studiat, 
există deopotrivă şi paralel simţimântului de „eu”. Această con- 
ştiinţă, pe care o numim socială, ne înfăţişează societatea ca 
pe 2. o conviețuire omenească. Conştiinţa socială ne deschide 
spre semenii noştri şi numai spre ei şi ne leagă într'o 
comunitate de vieaţă. Comunitatea socială este: 3. de natură 
sufletească. nu biologică. 4. Societatea fiind vieaţă, însemnează 
activitate, anume: 5. activitate spirituală, pentrucă în socie- 
tate nu intră decât vieaţa sufletească desvoltată de conştiinţa 
socială, adică activitatea dotată cu un înţeles şi o valoare. 6. 
Rezultatul activității spirituale este fapta cu un înţeles autonom 
sau spiritul obiectiv. 7. Spiritul obiectiv şi vieaţa socială sunt 


` 


(Craiova, 1936, pg. 63), E. Speranta: Introducere în Sociologie, tomul I. 

Istoria concepțiilor sociologice (Cluj, 1938, pg. 467), etc. Apoi Mosely şi Roucek 

(op. cit), G. Richard (în darea de seamă despre Arhiva pentru Ştiinţa şi 

Reforma Socială, 1933—1935, în Revue Internationnale de Sociologie, August 

1936), D. Warnotte (în Revue de l'Institut de Sociologie, nr. 2, 1934, pg. 425 

D? G. ES La Vie sociale dans le Borinage huillier (Bruxelles 
„ps. 8) 

identice cu domeniul culturii. 8. Societatea nu este o ființă 
colectivă supraindividuală, ci o funcțiune a omului care numai 
datorită convieţuirii este în acelaşi timp şi individualitate şi fiinţă 
socială. 9. Societatea este un nou plan de existenţă, anume 
planul existenţei umane creatoare de cultură. 10. Ea este o 
existență polară care cuprinde într'un pol conştiinţa individuală, 
în celălalt, grupul tovarășilor. 11. Dă astfel naştere unei struc- 
turi particulare de natură spiritual-obiectivă şi structural-funcțio- 
nală. 12. Această realitate este sui generis, ea nu poate fi 
redusă la nimic altceva din cosmos. Prin urmare o ştiinţă a 
ei devine posibilă. 

Sociologia ca ştiinţă cercetează unitățile sociale concrete 
pe temeiul observaţiei pentru a stabili tipurile lor structurale, 
funcţionale şi evolutive şi dă astfel socoteală de realitatea so- 
cială aşa cum se desfăşoară ea în timp şi în spațiul). 

Pe planul cercetărilor directe a unităților sociale ne-am 
ocupat până acum de cetele de copii, cetele de feciori, orga- 
pizaţiile bărbăteşti, de categoriile sociale, de cârciumă şi de 
păstorit2). În studiul nostru „Stâna din Munţi Făgăraşului”, 
ca să stăruim cel puţin asupra uneia din contribuţiile teoretice 
ale cercetărilor noastre de teren, după ce am arătat că pentru 
sociologia poporului românesc cele două tipuri de vieaţă socială 
etnică, vieață de păstor şi vieață de plugar, sunt de cel mai 
mare interes, am caracterizat pe scurt cele două tipuri sociale 
și importanța lor pentru lămurirea istoriei naționale. ,,Vieaţa 
ciobănească nu cunoaşte felul de trudă trupească a plugarului, 
munca grea a câmpului, mărgimrea la o bucată oarecare de 
pământ, peste care trebue să stea aplecat mereu, în înţelesul 
adevărat al cuvântului, arându-l, săpându-l, culegându-l. În schimb 
nici vieața de sat nu cunoaşte greutăţile vieţii păstoreşti, deşi 
par a fi mai puţine, alergătura, ploile, furtunile, asprimile mun- 
telui şi lupta directă cu sălbăticiunile. Şi tot așa nu se potrivesc 
în privinţa părților uşoare ale vieţii. Stâna nu cunoaşte sărbăto- 


1) Cf. şi Sociologia contimporană (în Arhiva etc., nr. 1—2, 1934), Pro- 
blema sociologiei (în Revista de Filosofie, nr. 1, 1934), Ştiinţa Națiunii (în 
Revista Fundațiilor Regale, nr. 12, 1934), Metafizică şi sociologie (în revista 
Gând Românesc, nr. 8, 1933 şi nr. 1—2, 1934). Voința socială (in Sociologie 
Românească, an. IÍ, nr. 4, 1937), Câteva consideraţii în legătură cu înțelege- 
rea sociologică (în Sociologie Românească, an. II, nr. 7—8, 1937). 

2) Cf. Stâna din Munţii Făgăraşului (în revista Boabe de Grâu, nr. 6, 
1934), Observaţii sociologice privitoare la copiii din Drăguş (în Arhiva etc., 
nr. 1—4, 1933), Categoriile sociale cornovene (in Arhiva ete., 1932), Ceata 
feciorilor din Drăguş (în Sociologie Românească, an. Í, nr. 12, 1936), Câteva 
date privitoare la o cârciumă ţărănească (în Arhiva etc., 1—2, 1937), Clubul 
Husarilor (în Arhiva etc, nr. 3--4, 1934). 

rile, praznicile, petrecerile; satul nu cunoaşte răgazul, hoinăreala 
şi gândurile slobode. În sat vieała este a obștei, insul nu este 
decât o fărâmă neînsemnată din vieaţa ei; la stâni vieața e 
mai neatârnată, mai singuralică, mai a fiecăruia. aici legătura 
e mai strânsă cu firea înconjurătoare decât cu oameni. Din 
îndeletnicirile acestea două, plugăritul şi ciobănitul, nasc cu nece- 
sitate forme originale şi diferite de vieaţă”. 

Am atras apoi atenţia asupra legăturilor dintre cele două 
tipuri de vieaţă socială etnică. „O cercetare mai aproape s'ar 
putea să descopere împrejurări mai prielnice producției spiri- 
tuale (artă, folclor, ştiinţă şi filosofie populară) în vieaţa 
păstorească decât în cea plugărească. Răspândirea acestor pro- 
ducţii în vieața sătească, până la colorarea acesteia cu trăsături 
puternic păstoreşti, nar înfățișa o prea mare taină. Legătura 
între cele două tipuri de vieaţă este o înlesnire firească, 1ar 
direcţia înrâuriri: se impune prin numărul producţiilor şi nou- 
tatea lor. Ciobanii își poartă pretutindeni cântecele şi credinţele 
şi le răspândesc prin comunicativitatea care e destul de cuno- 
scută. Pentru sat“multă vreme faptul acesta a putut să însem- 
neze singurul mijloc de a afla un cântec nou, un cântec din 
altă parte, alte lămuriri despre lume şi vieaţă, sfaturi necu- 
noscute pentru necaz sau nenorocire, — aduse azi din militărie, 
sau de drumeti (destul de răspândiţi) şi mai ales de cărți, 
de şcoală şi de săteni de-a-dreptul din alte sate şi dela oraş, 
Păstorii au putut să îndeplinească multă vreme funcţia de în- 
noire a vieţii spirituale săteşti, prin prestigiul omului umblat și 
care ştie multe, faţă de vieaţa asezată şi de supunere socială 
a satului”. Faptul acesta ar explica în alt chip decât prin ori- 
ginea pastorală a poporului românesc (teza Ovid Densusianu), 
caracterul pastoral al folclorului românesc. 

Activitatea noastră sociologică, la fel cu a celorlalţi părtași 
ai şcoli, sociologice dela Bucureşti (M. Vulcănescu, H. H. 
Stahl, D. C. Georgescu, I. Ionică, Anton Golopenţia etc.) 
este abia la început, încât ne putem mulţumi cu aceste câteva 
indicaţii, lăsând în sarcina celor care vor veni după noi, să o 
înregistreze în întregime şi să o judece după valoarea ei de- 
fınitivä. 

(Bilanţul sociologiei românești şi perspectivele ei de desvoltare). 


Cu toate lipsurile, de care ne dăm foarte bine seama, 
tabloul acesta al sociologiei româneşti dovedeşte cu prisosință 
existența unei sociologii în ţara noastră şi arată căile ei prin- 
cipale de desvoltare. 

După o lungă perioadă de pregătire în care nu se poate 
vorbi de sociologie, ci numai de idei sociale sau uneori şi mai 
puţin, de material care poate fi întrebuințat sociologic (Milescu, 
Cantemir etc.), au apărut o seamă de încercări conştiente de 
a rezolva pe cale științifică probleme sociale şi politice românești. 
Dacă ar fi să stabilim o dată anumită pentru ivirea sociologiei 
la noi — procedeu care în știință are întotdeauna un caracter 
arbitrar ar trebui să ne oprim la anul 1848. [Ideologii revo- 
luție1 din 1848 fie că au pregătit-o, fie că au săvârşit-o, fie 
că au lămurit-o, sunt cei dintâi sociologi români. Era şi firesc 
să se întâmple așa. Ideile sociale nu apar la întâmplare, ele 
sunt provocate de evenimentele sociale. de transformările ivite 
în structura vieții sociale sau de luptele politice care urmăresc 
asemenea transformări. 

Prin urmare pătrunderea capitalismului și formarea burghe- 
ziei române în conflict cu vechile stări şi cu alte forțe sociale, 
au provocat primele gânduri care pot fi socotite sociologice. 
Faptul că cel mai de seamă reprezentant politic al liberalismului 
românesc, Jon Brătianu, e cel dintâiu (sau printre cei dintâi) 
care întrebuințează termenul de sociologie, poate fi socotit din 
pricina aceasia deosebit de semnificativ. Revoluţia liberală avea 
nevoie de sprijinul. ştiinţei pentru a. întări lumea nouă pe care o 
consfințea. Se pare însă că burghezia mai demult formată şi 
care se întărea treptat prin comerţ, industrie şi finanţe, nu 

avea nevoie de o sociologie constructivă, ci doar de una justi- 
ficativă. La 1848 burghezia română era închegată şi în curând 
ea a devenit triumfătoare în toate sectoarele vieţii publice (eco- 
nomie, politică, legislaţie, administraţie) şi deci îşi impunea 
interesele cu destulă uşurinţă. De aceea sociologia liberală n'a 
avut o sarcină combativă, nici una constructivă, ci trebuia doar 
să arate la început avantajele revoluţiei burgheze (de unde con- 
ceptele ei fundamentale: progres, civilizație, perfectibilitate, so- 
ciabilitate, educaţie, rațiune, tehnică, ştiinţă, proprietate, bogăţie, 
libertate), iar mai târziu să demonstreze caracterul normal al 
evoluţiei burgheziei și al istoriei naţionale liberale (Ştefan Ze- 
letin). Sociologia pe linia aceasta însoţeşte evoluţia socială pentru 
ca să o justifice, nu o pregăteşte, nici nu o clădeşte. Iniţiativa 
socială nu-i aparţine şi astfel ea are tot timpul un rol de 
mâna a doua. 

Forţele sociale burgheze nu erau însă singure în socie- 
tatea românească. Ele au întâmpinat în chipul cel mai firesc 
rezistența sau atacul altor forțe, care au avut fiecare câte o 
sociologie a lor. 

Mai întâi, liberalismul trebuia să disolve stările vechi, pe 
care voia să le înlocuiască nu numai în viaţa economică, ci şi 
în viaţa politică. Stările vechi erau reprezentate de boieri, care 
stăpâneau pământurile, satele de clăcași, slujbele publice şi toate 
privilegiile legate de acestea. Liberalismul va ataca deci marea 
proprietate în numele dreptății sociale, clăcăşia în numele liber- 
tății, privilegiile în numele egalității etc. și va căuta să le 
acapareze într'o formă sau alta în folosul burgheziei. Reacţia 
stărilor vechi faţă de atacurile liberale a dus pe plan politic la 
conservatorism, iar în teoria socială la sociologia junimistă. 


Triumful liberalismului are însă şi unele urmări neprielnice 
pentru burghezie. Cea mai de seamă a fost trezirea ţărănimii 
— prin liberarea de şerbie și împroprietărire — care a ajuns 
repede la conştiinţa intereselor sale proprii, diferite de ale 
boierimi: şi ale burgheziei. În momentul în care burghezimea a 
dat lovitura de moarte boierimii. scoțând de sub puterea ei 
țărănimea, a înlâturat un potrivnic istovit prin evoluţia istorică 
şi l-a înlocuit cu altul, viguros ca structură, puternic ca număr 
şi capabil de o desvoltare neprevăzulă. Când minoritatea bur- 
gheză s'a înscăunat în locul minorităţii boiereşti la conducerea 
statului a trebuit să desrobească majoritatea ţărănească şi să o 
lase apoi să se organizeze într'o tabără adversă. Luptele ţără- 

nimii au dus la o politică țărănească, iar pe plan de gândire 
la sociologia poporanistă şi ţărănistă. 

O altă urmare neprielnică pentru burghezie a propriului 
ei triumf, a fost ivirea primelor elemente muncitoreşti, legate 
în chip firesc de industrializare şi maşinism, ivirea proletaria- 
tului românesc, e drept puţin însemnat ca număr şi putere, dar 
totuşi un proletariat, care avea interese potrivnice! burgheziei 
şi care dela început s'a constituit ca un adversar necruţător al 
ei. Proletariatul lupta pentru ziua de mâine în nădejdea că va 
izbuti să procedeze într'o zi față de burghezime exact cum a 
procedat aceasta faţă de boierime. Lupta proletară a dus pe 
plan politic la socialism, iar în teoria socială la sociologia 
socialistă. 

Aşa dar liberalismul întâmpină pe de o parte forţele boie- 
rimii pe care voia să le nimicească, pentru a le lua locul, pe 
de altă parte forțele desrobite ale ţărănimii şi forțele create 
prin propria sa desvoltare, ale muncitorimii. Conservatorismul 
i se opunea în numele trecutului, ţărănismul în numele prezen- 
tului (marea majoritate țărănească a ţării), socialismul în nu- 
mele viitorului. 

În timp însă ce se ducea lupta aceasta de interese pe clase 
şi partide, ţara se îndepărta de rosturile ei permanente, își 
primejduia specificul naţional, își înstrăina fiinţa ei românească, 
pentru a lăsa joc liber finanţei internaţionale, civilizației de 
pretutindeni şi populațiilor de origine etnică eterogenă. Libe- 
ralismul a avut nevoie pentru deplina lui izbândă de sprijinul 
străinătăţii, sprijin pe care a trebuit să-l plătească cu numeroase 
concesii economice, politice şi culturale faţă de ea. Din pricina 
aceasta liberalismul a provocat și adversitatea naţionalismului, 
în numele intereselor permanente ale fiinţei noastre naţionale, 
ceea ce a dus în afară de o politică naționalistă, la o socio- 
logie naționalistă. 

Născute din nevoi diferite și urmărind scopuri separate, 
potrivnice sau străine unele de altele, cele patru sociologii po- 
litice româneşti ivite în veacul al XIX-lea în opoziție cu so- 
ciologia liberală, au avut în chip necesar structuri şi evoluții 
deosebite. 

Sociologia conservatoare sau junimistă are un caracter critic, 
de negaţie, apărut din nevoia de apărare. Cei mai lucizi repre- 
zentanţi ai conservatorismului îşi dădeau foarte bine seama că 
singura cale de a apăra vechile interese, fără a le compromite 

şi mai rău, este de a ataca pe cele nouă şi în aceeaşi măsură 
că singura cale de a încetini dispariția stărilor vechi, când păs- 
trarea lor completă devine cu neputinţă, este de a încetini 
apariția celor nouă (P. Carp). De aici câteva urmări caracte- 
ristice: 1. Sociologia liberală şi cea junimistă au aceleaşi preo- 
cupări, mai exact, sociologia junimistă adoptă problemele socio- 
logiei liberale, numai că le dă o deslegare deosebită. Cu alte 
cuvinte. deşi sociologia junimistă e o preocupare ivită din nevoile 
boierimii. nu discută chestiunile azesteia, ci pe cele ale burghe- 
zimii, numai că ori de câte ori sociologia liberală va găsi că 
un fapt e normal, cea junimistă îl va socoti anormal; ori de 
câte ori sociologia liberală va căuta să justifice un eveniment şi 
să-i arate avantajele, sociologia junimistă va căuta să-l tăgă- 
duiască şi să-i scoată la iveală defectele. Astfel sociologia juni- 
mistă nu va ataca progresul, nici cultura, nici chiar instituţiile 
liberale, dar va critica progresul săvârşit de liberali, în numele 
progresului adevărat, pseudo-cultura liberală în numele culturii, 
instituţiile liberale improvizate (imitație, spoială, formă fără 
fond) în numele adevăratelor instituţii liberale (săvârşite de jos 
în sus, cu forma care exprimă fondul) etc. — cu intenția vădită 
de a încetini desvoltarea liberalismului (Titu Maiorescu. C. 
Rădulescu-Motru). În ultimă analiză, liberalism şi junimism so- 
ctologic însemnează două feluri de a privi aceeaşi desvoltare 
socială, unul cu dorinţa de a o accelera şi de a o justifica, 
celălali cu dorinţa de a-i încetini mersul şi a-i tăgădui valoarea. 
2. Totuşi evoluţia celor două sociologii nu este paralelă, cum 
s'ar putea crede. În timp ce liberalismul triumfa, avea o nevoie 
tot mai redusă de o justificare, pentrucă se impunea prin forța 
lucrurilor, nu prin puterea argumentelor. Teoria liberală de- 
venea de prisos din pricina realităţii liberale. De aceea dela 1848 
încoace, cu excepția câtorva momente de criză a capitalismului, 
sociologia liberală a fost în continuă descreştere. Dimpotrivă, cu 
cât conservatorismul era mai primejduit, alungat din vechile lui 
poziţii, cu atât teoria conservatoare era mai necesară, cu atât 
sociologia junimistă mai desvoltată, mai adâncă, mai necruţă- 
toare. De aceea în timp ce Îiberalismul biruia pe plan social, 
iar sociologia liberală îşi sărăcea conţinutul, conservatorismul 
era înfrânt treptat, iar sociologia junimistă se desvolta la ma- 
ximum. Sa spus întotdeauna despre berali cu o nuanță de 
dispreţ. că nau avut de partea lor intelectuahi. Adevărul pare 
a fi că nu i-au avut pentrucă n'aveau nevoie de ei. Liberalii 

îşi întăreau rândurile cu industriaşi, cu negustori şi cu bancheri. 
Aceştia le asigurau îndeajuns succesul economic şi succesul 
politic. Dimpotrivă conservatorii atrăgeau intelectualii pentrucă 
aveau nevoie de ei, atât pentru a înlocui boierimea în descreştere, 
cât şi pentru a duce lupta de critică şi tăgăduire împotriva libe- 
ralilor şi a se păstra astfel în viaţa politică. Situaţii diferite 
au impus mijloace deosebite. In privinţa aceasta cazul „„Junimei”” 
este deosebit de semnificativ 1). Afirmația că „„Junimea” a avut 
înapoia ei pe conservatori este adevărată, dar cu unele rezerve 
care nu pot fi nesocotite. „„Junimea” a strâns intelectuali din 
toate clasele sociale şi chiar de toate nuanțele politice, cu toate 
că ea însăşi era „conservatoare”. Faptul nu se poate lămuri 
numai prin simpatia dintre boieria veche, de naştere, şi boieria 
nouă, de carte, ci trebue să se țină seamă de împrejurarea 
arătată, că poziţiile conservatoare fiind în continuă criză, aveau 
nevoie de intelectuali ca să se întărească. „„Junimea” atrăgea 
intelectuali din toate părţile şi ea însăşi a fost cu putință tocmai 
pentrucă era conservatoare, căci aici erau probleme de gândit, 
aici intelectualii işi găseau o întrebuințare maximă şi li se asi- 
gura succesul atât în viața intelectuală, cât şi în viața socială 
și politică. Pe când liberalii promovau pe capitalişti, pentru 
a-şi întări situațiile câștigate, conservatorii promovau pe inte- 
lectuali, pentru a-i întrebuința împotriva liberalilor. Se înţelege 
de ce în timp ce liberalii stăpâneau băncile, junimiştii stăpâneau 
universitățile. Fiecare întrebuința mijloacele pe care le avea 
la îndemână şi care se potriveau mai bine cu situaţia de fapt. 
3. O ultimă urmare, paradoxală la prima vedere, a fost că 
sociologia junimistă a ajutat, se înțelege fără voia ei, realizările 
liberalismului mai mult decât sociologia liberală. Sociologia libe- 
rală justifica, înainte sau pe urmă, dar totdeauna justifica înfăp- 
tuirile liberale. Acesta a fost rostul ei şi atâta vreme cât a fost 
nevoie să şi-l îndeplinească, şi l-a îndeplinit. De aceea spuneam 
că ea n'a avut un caracter constructiv. Sociologia junimistă avea 
alt rost. Ea critica toate înfăptuirile liberale, le critica „din ofi- 
ciu”, nu numai în parlament, ci pretutindeni, în publicaţii, în 
universităţi, în prelegeri publice. Critica aceasta n ar fi fost însă 
eficace dacă se mărginea să nege ceea ce făceau liberalii, ea 
a fost silită să arate și cum ar fi trebui să se procedeze, lucru 
de care în chip fatal lıberalii au fost nevoiţi adeseori să ţină 


1) Cum poate este semnificativ faptul mai recent că cel mai de seamă 
sociolog liberal, Ştefan Zeletin, n'a fost membru al partidului lhberal. Acesta 
n'a căutat să-l câştige pentrucă probabil n'avea ce face cu el, 

seama. Pe calea aceasta sociologia junimistă a colaborat mai 
totdeauna, fără să vrea, cu liberalismul, şi a asigurat realiză- 
rilor acestuia mai multă prudenţă, mai mult spirit critic, mai 
multă seriozitate, lucruri pe care nu şi le putea asigura prin 
puteri proprii şi nici prin sociologia liberală, de esenţă justifi- 
cativă. Faptul acesta ar merita să fie cercetat odată mai de 
aproape. 


Cu totul alta este situaţia celorlalte sociologii politice din 
veacul al XIX-lea şi începuturile veacului al XX-lea. Ţărăni- 
mea s'a zbătut până la marea reformă agrară de după războiu 
în condiţi: de viaţă deosebit de grele, cunoscute din toate scri- 
erile de specialitate. Dar pe când boierimea şi burghezimea îşi 
puteau spune cuvântul cu uşurinţă prin părtaşii lor, țărănimea. 
nu avea altă cale pentru a-şi manifesta nemulţumirile decât 
răscoalele, care deveniseră endemice. De aici rolul specific al 
sociologiei ţărăniste sau al celei poporaniste. 1) Ea trebuia 
pe de o parte să cerceteze nevoile țărănimii şi să le exprime 
în limbaj științific. Din pricina aceasta primele cercetări de teren 
din România s'au îndreptat spre agricultură şi spre sate (Ion 
Ionescu dela Brad). 2) Ea trebuia pe de altă parte să explice 
răscoalele şi să pună în lumină revendicările ţărăneşti. De 
aceea o foarte mare parte din vechea sociologie ţărănească 
a înflorit în jurul răscoalelor (Radu Rosetti). 3) In sfârşit, 
sociologia poporanistă dându-și seamă de însemnătatea ţărănimii 
şi de structura şi evoluţia specifică a ţărilor agrare, a cerut 
potrivirea formelor politice la această realitate şi deci o altă 
desvoltare decât cea înfăptuită de liberali sau cea imaginată 
de socialişti (C. Stere). Sub toate formele ei, sociologia aceasta 
exprima nevoi $’ căuta soluţii, încercând să obţină o viaţă mai 
bună pentru majoritatea locuitorilor ţării. 

Sociologia ţărănistă (poporanistă) nu are prin urmare nici 
caracterul justificativ al celei liberale, nici caracterul critic al 
celei junimiste, ci un caracter de revendicare, de cercetare, ex- 
plicare şi exprimare a nevoilor ţărăneşti şi de încercare de a le 
găsi o deslegare. 

Sociologia socialistă n'avea la noi un temeiu social serios 
— proletariatul era foarte redus — încât ea ne apare în ce 
priveşte planurile de viitor ca o himeră, cu neputinţă de înfăptuit, 
iar față de realitatea existentă, atitudinea ei a fost eclectică, 
asemănătoare în multe privinţe cu sociologia junimistă în critica 

burgheziei şi cu cea poporanistă în revendicările sociale (Ghe- 
rea). Din aceeaşi pricină ea a fost cea mai puţin desvoltată dintre 
toate poziţiile sociologice apărute din nevoi politice. 

În sfârşit, sociologia naționalistă, foarte bine reprezentată 
în tot acest răstimp, oglindea indoita nevoie de a critica valorile 
străine în numele celor etnice, valorile nouă, de „import”, in 
numele celor tradiţionale, „autentice”, şi de a îndruma creaţiile 
sociale şi spirituale către păstrarea specificului naţional, către 
organicitate şi originalitate. De aici cele două feţe ale ei care 
se întregesc una pe alta în cadrul aceleiaşi concepții de viaţă: 
1) critică necruțătoare a procesului de înstrăinare a culturii 
româneşti, şi 2) îndrumare a creaţiilor culturale în duhul naţio- 
nal românesc. În ultimă analiză sociologia naționalistă este de 
esenţă normativă, ea preţuieşte toată activitatea şi toate creaţiile 
țării în lumina idealului naţional şi caută să impună acest ideal, 
ca fiind singurul valabil în toate sectoarele givilizaţiei româ- 
neşti. Faptul că sociologia naționalistă numără printre repre- 
zentanţi: săi pe Mihail Eminescu, uriaşul creaţiei româneşti, de- 
monstrează parcă experimental, prin proba înfăptuirii istorice, 
valoarea originară şi eternă a normei propăvăduite de ea. Chiar 
dacă Eminescu s'ar fi mulţumit cu opera sa poetică, fără să 
fi desvoltai vreo ideologie socială, încă ar fi fost un argument 
grăitor dela sine pentru sociologia normativă în sens românesc 
care a urmat după el, adică pentru nevoia şi putinţa unei culturi, 
superioare care să desăvârşească străvechea noastră cultură ef- 
pică, de esenţă populară (Aurel Popovici, A. C. Cuza, N. 
lorga, S. Mehedinţi). 


Acestea sunt feţele principale ale sociologiei românești din 
veacul al XIX-lea şi începuturile veacului al.XX-lea: 1) o 
sociologie justificativă, cea liberală; 2) o sociologie critică, ~cea 
junimistă; 3) o sociologie revendicativă, cea poporanistă; 4) o 
sociologie utopică (în raport cu vremea), cea socialistă; 5) o 
sociologie normativă, cea naționalistă; — toate cinci de struc- 
tură şi tendințe politice. 


Dela sfârşitul veacului al XIX-lea spre zilele de faţă a 
apărut însă, alături de sociologiile desvoltate de mişcările po- 
litice dc atunci, din nevoile lor de luptă şi construcţie socială, 
o sociologie autonomă, de structură şi tendinţe pur ştiinţifice, 
care a însemnat un pas hotărîtor în constituirea sociologiei ro- 
mâneşti. Sociologiile structurate politic pot fi, cum s'a dovedit 

în nenumărate rânduri. de un folos practic foarte mare, dar 
ele rămân prin însăşi esenţa lor, legate de anumite interese şi 
deci de anumite perspective de cunoaştere, care le închid atât 
căile nor cunoştinţe sau adevăruri integrale, cât şi căile unei 
obiectivități ştiinţifice riguroase. În alcătuirea lor ştiinţifică intră 
de sigur numeroase adevăruri scoase din experiența şi nevoile 
reale ale unei părţi din viaţa socială, dar mai totdeauna se în- 
depărtează sau se nesocotesc alte adevăruri, care purced din 
experienţa şi nevoile altor categorii de viaţă. Originea politică 
a străduinţelor ştiinţifice impune acestora desbinarea, lupta şi 
parţialitaiea caracteristice acesteia. Apoi sociologiile săvârşite 
din nevoi politice trec în chip necesar granițele cunoașterii obiec- 
tive, pentru a deveni instrument de valorificare sau apreciere a 
realității sociale. Ele nu se mulţumesc să arate numai ceea ce 
există, să constate şi să explice realitatea socială aşa cum este 
ea, singura sarcină a sociologiei ca ştiinţă, ci vor căuta, cum 
am văzut, să aprecieze această realitate, fie pentru a-i găsi 
o justificare, fie pentru a o critica și a arăta cum ar trebui să 
fie, pentru a formula pe calea aceasta anumite revendicări, fie 
pentru a o îndruma și a-i impune anumite norme mai dinainte 
stabilite. Se înţelege că sociologia totuşi ia şi în chipul acesta 
Fiinţă şi dă destule roade, pentru a-şi dovedi în deajuns rostu- 
rile, dar ea nu va izbuti să-și arate toată măsura de care este 
în stare; pe calea aceasta ea se condamnă singură la o împli- 
nire trunchiată. Tocmai pentru a întemeia științific acţiunea 
politică, sociologia trebue să adopte o viziune apolitică, să se 
ocupe de realitatea socială nu în numele politicei sau în cadrele 
ei, ci în chip nealârnat, cu cât mai multă nepărtinire, pentru 
a pune astfel la îndemâna oamenilor de stat dornici de a-și 
întemeia acţiunile pe realităţi, o documentaţie ştiinţifică cât mai 
sigură şi cât mai completă. Sociologia în măsura în care este 
ştiinţă nu poate accepta fără primejdia de a se îndepărta tocmai 
de natura ei şhinţifică, niciun fel de amestec străin în activitatea 
i. Sociologia în măsura în care este însă ştiinţa realității so- 
ciale, poate fi de folos în chipul cel mai firesc tuturor acțiunilor 
omenești. deci şi acţiunilor politice, care au nevoie pentru reu- 
şita lor de cunoaşterea realităţii sociale. 


Dar întru cât domneşte cel puţin în unele cercuri ştiinţifice, 
oarecare confuzie în privinţa raporturilor dintre sociologie şi 
viața politică, să precizăm şi mai mult cele afirmate de noi. 

Exemplul următor ni se pare destul de lămuritor. Precum vântul 
nu bate pentru ca să mişte morile de vânt, ci mintea omenească 
se foloseşte de vânt pentru a pune în mişcare morile, nici so- 
ciologia (cu diferenţele uşor de sezisat), nu se desvoltă în chip 
necesar pentru ca să înlesnească acţiunea politică, ci aceasta se 
poate folosi sau uneori trebue să se folosească de ea pentru 
a-şi mări sau asigura eficiența. Există, se înţelege, o diferenţă 
esenţial: pe care nu o nesocotim. Fiind vorba de o activitate 
omenească, acțiunea politică poate cere sau impune nu numai 
folosirea, ci şi apariția sau desvoltarea unei sociologi de care 
ea are nevoie, cum am arătat pe larg că s'au şi petrecut lucru- 
rile în tot decursul veacului al XIX-lea, dar aceasta nu însem- 
nează că se modifică însăşi structura logică a sociologiei, na- 
tura ei ca ştiinţă. Acțiunea politică poate cere sau impune pentru 
țeluri proprii, de pildă zidirea unei catedrale (tot faptă ome- 
nească), dar aceasta nu însemnează că arhitecții pot înlocui 
principiile arhitecturii cu principiile politicei. Cele din urmă pot 
înrâuri sau condiționa pe cele dintâi, în bine sau în rău, cum 
s'a întâmplat frecvent în istorie, dar nu le poate desființa. So- 
ciologia fiird știință, nu acţiune politică, teorie nu practică, are 
şi ea principii specifice de structură şi desvoltare, care pot fi 
(şi sunt de obiceiu) înrâurite sau condiţionate şi politic, dar 
care nu pot f: niciodată îndepărtate cu desăvârșire, fără a se 
desființa sociologia însăși. 


Se înţelege acum de ce socotim sociologia provocată şi 
susținută de mişcările politice, în cadrul activității lor de altă 
natură, ca o putinţă împlinită din punct de vedere ştiinţific numai 
pe jumătate, fiind diformată prin originea ei şi sprijinul primit 
din altă parte şi de ce socotim ca un pas hotărîtor despărţirea 
sociologiei de activitatea şi cadrele politice. 


Procesul de separare a sociologiei de politica practică se 
datoreşte la noi universităților. Acestea au dat putinţa, prin 
rostul şi organizarea lor, gânditorilor cu înclinări teoretice să 
se ocupe de realitatea socială în chip desinteresat, pentru a 
cunoaşte şi explica, nu pentru a transforma. Incepând timid, în 
opera celor dintâi creatori de sisteme filosofice dela noi (Conta 
şi Xenopol), sociologia devine treptat o preocupare „covârșitor 
teoretică în opera profesorilor de sociologie de azi (D. Gusti, 


P. Andrei, Tr. Brăileanu, E. Sperantia). 

Astfel purificată, sociologia a putut deveni apoi, prin In- 
stitutul Social Român şi cercetările monografice, din nou de 
folos acţiunii politice, dar de astă dată şi-a păstrat în întregime 
atât inițiativa, sau neatârnarea, cât şi structura ei ştiinţifică. 

Sociologia românească de azi, cu cele două direcţii prin- 
cipale ale ei, una speculativă, universitară, alta de teren, mono- 
grafică, nu vrea să săvârşească decât operă științifică. 

Sociologia universitară în forma ei tipică se ocupă de pro- 
bleme lipsite de actualitate, fără vreo legătură precisă cu rea- 
litatea socială românească, de aceea acțiunea statului român 
foloseşte foarte puţin pe urma ei. Sociologia universitară se 
menține în cadrul foarte util al pregătirii teoretice a studenţilor, 
a orientăru lor în problemele sociale generale, fără de care nu 
se pot înţelege nici desvoltarea socială istorică, nici structura so- 
cială a vremurilor noastre, dar se ţine în genere departe de pro- 
blemele sociale în care e interesat direct statul. 


Dimpotrivă, sociologia de teren, păstrând structura teo- 
retică dobândită prin eforturile universităților, cercetează rea- 
lităţile sociale deja noi şi din pricina aceasta ea pune la înde- 
mâna statului un material documentar care este şi românesc și 
de actualitate şi care deci poate fi întrebuințat de acesta în 
acțiunea lui de guvernare. Sociologia de teren este fără în- 
doială condiţionată şi ea de momentul istoric în care ne găsim. 
Institutul de Ştiinţe Sociale al României, care reprezintă azi 
cercetările de teren, continuă activitatea Asociaţiei pentru Ştiinţa 
şi Reforma Socială creală imediat după războiu. Momentul 
acesta este în deajuns de grăitor. Unirea mai tuturor ținuturilor 
româneşti în cuprinsul ţării mari a pus problema cea mai hotă- 
rîtoare din toată istoria Românilor: dacă este în stare neamul 
românesc pus în sfârşit, în condiții normale de activitate, să 
creeze o civilizaţie şi o cultură de esenţă superioară. În orice 
caz încercarea merila şi trebuia cu orice preţ făcută şi se pare 
că problema e pe cale de a fi deslegată astăzi în mod pozitiv, 
prin eforturile neîncetate ale tuturor sectoarelor vieţii româneşti. 
De sigur opera începută trebue continuată şi desăvârşită, dar 
important e că ea sa dovedit posibilă. În opera aceasta de 
reconstrucție şi creaţie românească şhința nu putea să stea 
de o parle şi se înțelege, cu aiât mai puţin ştiinţa realității 
sociale, adică sociologia. Fără să-şi trădeze rosturile ei speci- 
fice de cunoaştere teoretică, sociologia poate coopera la reali- 
zările statului cu condiţia simplă să se ocupe de realitățile sociale 

pe care statul are nevoie să le cunoască, adică realităţile sociale 
româneşti şi cele ale ţărilor cu care suntem în contact. Este 
meritul sociologiei de teren (D. Gusti) de a fi demonstrat pu- 
tinţa acestei cooperări şi este meritul statului ori de câte ori 
tme seama în acţiunile lu: de documentaţia ştiinţifică existentă. 


Perspectivele sociologiei româneşti se desprind, în lumina 
celor înfăţişate, destul de lămurit. 

1. Sociologia universitară îşi va continua rosturile ei educa- 
tive, de îndrumare teoretică a generațiilor tinere în domeniul 
realităților sociale. 

2. Sociologia de ieren își va continua rosturile ei de cu- 
noaștere, dând preferinţă realităților sociale româneşti. 

3. Atât sociologia universitară, cât şi sociologia de teren 
vor coopera şi mai departe la înfăptuirile statului, prima prin 
pregătirea tehnicienilor de care acesta are nevoie, a doua prin 
procurarea materialului ştiinţific documentar necesar acţiunii de 
siat. 

4. Cele două curente sociologice se vor apropia treptat, 
în modul cel mai firesc, unul de altul. Sociologia universitară 
se confundă uneori cu cea de teren, cum e cazul şcolii dela 
Bucureşti, din cadrul căreia Profesorul D. Gusti a inițiat și 
conduce cercetările la teren, iar colaboratorii săi universitari 
(Mircea Vulcănescu, H. H. Stahl, Traian Hersen: şi Anton 
Golopenţia) au fost formaţi prin cercetările la teren. Din pri- 
cina aceasta cursurile şi seminariile universitare vor putea să 
desbată probleme sociologice româneşti, iar cercetările de teren 
se vor putea extinde în toate centrele universitare. Universitățile 
vor căpăta astfel un rost nou, fără să se înlăture cel vechiu, 
de a colabora în mod direct la opera naţională a statului, prin 
documentarea pe care o poate da. Cercetările de teren îşi vor 
păstra la rândul lor, prin contactul cu universităţile, caracterul 
lor teoretic şi deci viziunea sociologică adevărată (P. Andrei). 
Deci și una şi alta din cele două direcţii sociologice românești 
au numai de câştigat din strânsa lor colaborare. 

5, Dar faptul cel mai însemnat pentru menirea ştiinţifică 
a sociologiei e că prin adâncirea cercetărilor de teren (făcute 
de universităţi şi institute, adică de oamenii de specialitate), 
sociologia românească poate ajunge cu vremea la o sociologie 
originala de mari proporţii, care să se impună şi în străinătate, 
şi care deci să înfăptuiască un sector însemnat al culturii na- 

tionale, sectorul creaţiei ştiinţifice. După ce va ajuta cu mij- 
loacele ei specifice neamul românesc în încercările lui de a 
înfăptui o mare cultură, sociologia, prin cercetările de teren, 
va putea să fie ea însăși un element însemnat din această cultură. 


Acestea sunt câteva din perspectivele care se deschid socio- 


logiei româneşti, în lumina cărora orice efort, oricât ar fi de 
mare, este în deajuns de răsplătit. 

INTRODUCERE 


În paginile, ce urmează, expunem trecutul pedagogiei ro- 
mâneşti, dela „primele ei începuturi modeste şi până astăzi. 

Istoria pedagogiei unui popor este istoria reflexiunilor sale 
asupra educaţiei din punct de vedere al naturii ei, al idealurilor 
şi mijloacelor pentru cultivarea şi perfecțiunea omului. lar 
dacă avem în vedere, că idealurile educative sunt în ultimă 
esență „scopuri de voinţă”, o astfel de istorie este în fond 
însăşi istoria voinței, de educație a unui popor, a luptei lui pentru 
o anumită viaţă spirituală, a aspirațiilor lui spre „excelsius”. 
Cu acest caracter, istoria pedagogiei naţionale împlineşte — a- 
lături de istoria filosofiei şi a culturii -— rolul preţios de fe- 
reastră, prin care să privim în adâncurile şi legile spiritului po- 
porului, în grija şi lupta lui pentru a-şi împlini în istorie des- 
tinul propriu. Pentru poporul însuşi, ea este totodată o scară, pe 
care el poate să urce spre cunoașterea de sine însuşi, în vederea, 
descoperirei şi caracterizărei direcțiilor şi aspirațiilor lui cul- 
turale. De aceea, actul de a cerceta şi scrie o astfel de istorie, 
formează o magnifică obligaţie științifică şi naţională. 


Dar valoarea şi utilitatea istoriei pedagogiei româneşti, 
pe care am fixat-o prin considerarea ei din punct de vedere 
hegelian, creşte impunător, prin biografiile intelectuale ale pe- 
dagogilor noştri, care în mod firesc constituesc miezul ei. Astfel, 
înfățișând trecutul de peste 300 ani al pedagogiei româneşti, ea 
explică cititorului realizarea ei prin focul gândirii, bucată cu 
bucată, ca interesant monument cultural al națiunii; ea pune 
în lumină clară, apuse figuri de cărturari români, cu munca lor 

de meditații şi idealizare, de căutare şi cercetare a adevărului 
şi, povestind vieața lor petrecută pe lınia spiritualului, ne ajută 
să trăim împreună cu ei problemele şi idealurile de vieață şi 
de om, încălzind astfel sufletul contemporan şi întărindu-l pentru 
noua lui chemare. Ducându-ne apoi privirile îndărăt, spre îna- 
intaşii noştri şi desvăluindu-ne multe învățături și acţiuni încă 
necunoscute ale celor mai aleşi Români, istoria pedagogiei noa- 
stre naţionale săvârşeşte un alt act de adâncă semnificaţie: 
reamintește idei și fapte uitate şi cu aceasta, ea împlineşte 
marea datorie sacrală de pietas față de „cei ce-au fost” şi 
scoate la lumină observaţiuni, o experiență pedagogică şi cu- 
getări care pot încă rodi în mod binefăcător în spiritul nostru. 
Totuşi folosul cel mai însemnat, pe care ea îl poate face e 
altul şi anume că, în această vreme de cumpănă a istoriei, de 
„„Wendepunkt”, ea ne ajută ca, dela o cunoaştere vagă, abstractă 
şi generală a strămoşilor care au reflectat şi scris asupra per- 
fecţionării omului şi dela o informaţie de suprafaţă asupra 
gândirii şi acţiunii lor, să facem tranziția la o cunoaştere reală 
şi de amănunt a concepțiilor şi ideilor pedagogice româneşti, 
care, oricât de modeste ar putea fi considerate, reprezentă totuşi 
„Chiagul” de creaţie pedagogică românească, adică punctul de 
plecare al oricărui sistem sau acţiune educativă cu adevărat 
naţională. Astfel, ea ne ajută. ca în pedagogie şi educaţie să ne 
ridicăm la o conștiință teoretică realisto-istorică de pedagog 
român. 


Această istorie a pedagogiei româneşti se închee, așa cum 
e firesc, cu tabloul teoreticianilor români, care studiază în epoca 
noastră fenomenul educaţiei. Prin prezentarea acestui tablou, ea 
poale face cititorului, pe lângă acel serviciu intelectual destul 
de important, de a-l lămuri asupra școlilor şi direcțiilor din 
pedagogia română contemporană, altul de profundă rezonanță 
spirituală: explicațiile ei obligă pe lector, ca, în faţa diversităţii 
de teorii asupra educaţiei, să-şi pună, mai ales când e şi educator, 
însemnate probleme de conștiință profesională şi națională: în 
ce raport se află ,„„pedagogiile” existente din cultura românească 
actuală cu pedagogia din trecut a poporului român? Care e 
poziția mea proprie de până acum, pe care m am situat în 
problematica pedagogică? De care pedagogie m'am găsit până 
azi mai aproape ca acţiune şi concepție? Care apoi dintre 
aceste peaagogii mi se pare să fie vocea” cea mai puternică, 
cea mai justă şi cea mai proprie să ne mântue de păcatele 

„creşterii rele” — de pe a cărei urmă azi suferim atât de 
muit ca popor — şi să ne ridice în sfera vieţii de ordine, de 
demnitate individuală şi etnică şi de creație culturală? Şi. 
conducându-ne inevitabil la aceste probleme de conştiinţă peda- 
gogică. pentru a ne obliga să ne fixăm o atitudine de lucru, 
istoiia pedagogiei româneşti ne poate face serviciul cel mai 
valoros ea dă celui ce cu adevărat studiază, elementele esen- 
hale ale acelei „conscience éclairée”, podoaba de preţ a oricărui 
om de cultură. 


Publicarea istoriei pedagogiei românești în cadrul istoriei 
hlosofie: noastre naţionale apare limpede oricărui spirit cu- 
noscător al raportului dintre cele două discipline. Pedagogia 
e o disciplină filosofică, cel puţin printr'o însemnată parte din 
materia ei de studiu: prin partea aceea în care ea examinează 
raportul educaţiei cu sensul lumii şi al vieții umane, cu evo- 
luţia umanităţii şi a culturii şi cu idealurile cele mai înalte ale 
omenirei. De altfel, azi e în continuă afirmare concepția că feno- 
menul educativ, răspunzând unei funcții originare a vieții și destinului 
uman, îşi are rădăcinile înfipte adânc într'o credință metafizică. 
Astfel, cel puţiri printr'o parte esenţială din obiectul ei, peda- 
gogia se integrează în filosofie. 

În vederea asigurării bazelor epistemologice ale studiului 
de faţă, e necesar ca, înainte de a intra în expunerea materiei 
istoriei pedagogiei românești, să precizăm şi să lămurim obiec- 
tul, izvoarele şi condiţiile ei geopolitice, istorice 
şi spirituale de desvoltare. 

CAP. I. 


OBIECTUL ISTORIEI PEDAGOGIEI 
ROMÂNEŞTI. 


Aşteptările faţă de o istorie a pedagogiei româneşti pot 
fi variate: dela un astfel de studiu, unii pot spera mai mult, în 
sensul că ar putea dori ca el să fie o istorie a pedagogilor şi 
ideilor pedagogice, o istorie a educaţiei, a şcoalelor, a manua- 
lelor didactice, etc.; alţii mai puţin: o simplă prezentare a 
pedagogilor români sub formă de biografii intelectuale. Spre 
a evita de aceea eventualitatea unor astfel de controverse, e 
necesar să delimităm dela început obiectul lucrării. 


§ 1. Prin analogie cu istoria pedagogiei, definim istoria pe- 
dagogiei româneşti istoria ideilor pedagogice româneşti. Această 
precizare are o dublă consecinţă: a. Istoria pedagogiei româ- 
neşti reprezintă numai o istorie a ideilor, teoriilor şi con- 
cepţiilor de pedagogie; b. în cuprinsul ei, educaţia cu scopurile, 
organele, metodele, manualele şi practicile educative interesează 
numai în măsura, în care cercetarea lor ajută la fixarea peda- 
gogiei unei epoci. Acestea toate urmează a fi studiate separat 
şi pe larg de o istorie a educaţiei. 

Dar în literatura noastră, ideile pedagogice nu sunt înfă- 
țişate în opere sistematice decât mai târziu, aşa încât până în 
epoca publicării lor în lucrări proprii, ele trebuesc descoperite 
şi deosebite de celelalte, cu care sunt expuse în lucrări de te- 
ologie, de istorie şi literatură; apoi ele nu sunt întotdeauna nici 
de origine românească. E; de aceea necesar să facem o nouă 
precizare: ce înţelegem prin idei pedagogice? Ce considerăm pe- 
dagogie românească? 

Numim idee pedagogică acea idee care reprezintă o re- 

flexiune asupra educației privite din punct de vedere al natirii, 
al scopurilor şi mijloacelor ei. Existenţa acestor idei e într'o 
societate dovada unei stări de cultură şi traduce o preocupare 
de a orienta instruirea şi perfecţionarea individului sau a co- 
lectivităţii în vederea păstrării şi sporirii a ceeace se cheamă 
spiritul subiectiv şi spiritul obiectiv. 

Considerăm pedagogie românească lato sensu, toate acele: 
idei sau teorii pedagogice care se găsesc în opere scrise în ro- 
mânește de autorii români, precum şi pe acele care au fost 
fransplantate din alte culturi prin traduceri şi aplicate societății 
româneşti în procesul educaţiei ei. Stricto senso numim pedagogie 
românească numai pedagogia creeată de poporul român, prin 
gânditorii săi, ca operă a spiritului etnic, rezultată din preocu- 
pările lu: proprii cu problemele de educaţie. 

Condiţiile speciale de desvoltare culturală ale poporului 
nostru ne obligă să folosim expresia istoria pedagogiei româneşti 
în sens larg, considerând-o studiul ideilor pedagogice, desvoltate 
sau numai aplicate societății româneşti. Ca o consecință a acestei 
atitudini, ținem să adăugăm că lucrarea de față devine ipso 
facto nu o istorie a pedagogiei româneşti, ci o istorie a ideilor 


pedagogice la Români. Eadem sed aliter. 


§ 2. E dela sine înțeles felul în care vor fi prezentate ideile 
din pedagogia românească. Maı întâiu ele vor fi înfăţişate pe 
autori, aşa încât lucrarea are uneori aspectul unor biografii 
intelectuale închinate pedagogilor români mai importanţi. Apoi, 
întrucât autorii acestor idei sau traducătorii s'au subordonat în 
cugetarea lor unor curente sau direcții ideologice, aşa încât opera 
lor reprezintă în cultura noastră un element dintr'un anumit 
sistem sau curent de idei, vom căuta să înglobăm expunerea 
ideilor pe autori şi opere, într'o expunere mai largă pe curente 
de idet sau direcţii spirituale. Acest fapt lărgeşte sfera de preo- 
cupări a disciplinei noastre cu o nouă temă, aşa încât ea devine 
istoria ideilor pedagogice şi a curentelor de idei din pedagogia 
românească. 

Dar istoria pedagogiei unui popor nu se poate limita numai 
la prezentarea ideilor şi curentelor de pedagogie. Din multipli- 
citatea ideilor şi curentelor pedagogice. ea trebue să se ridice 
mai sus la ideea pedagogică, adică să stabilească din mulţimea 
de idei şi teorii concepţia de ansamblu a poporului respectiv 
despre educaţie, căci există o anumită relaţie între ideile peda- 
gogice ale unui popor şi ideea pedagogică. Venind din adârcu- 

rile lui sufleteşti, ideile pedagogice sunt de fapt scopurile lui 
de voinţă şi ele traduc însăşi voința lui de educaţie. La rândul 
lor, pedagogu înşişi sunt acei vizionari ai destinului superior 
spre care indivizii şi poporul tind a se îndrepta în evoluţia 
lor. Astfel istoria pedagogiei românești devine istoria ideilor 
despre educaţie aplicate societății româneşti, grupate pe cu- 
rente şi expuse în relație cu deea pedagogică a poporului, 
român. 


§ 3. Pedagogia românească nu-i o pedagogie săracă şi lu- 
crarea de faţă, care-i face istoria ei, sperăm să poată ridica 
vălul de pe un interesant colţ de creație spirituală românească. 
Dar, pentru a fixa şi mai just obiectul acestei istorii, e necesar 
să precizăm şi mai de aproape conceptul de idee pedagogică, 
indicânc grupele de idei care intră în sfera sa. 

Arătam mai sus că ideile pedagogice sunt reflexiunile asupra 
educaţiei din punct de vedere al naturii, mijloacelor şi scopurilor 
ej. Uneori aceste idei formează sistem, constituind o concepție 
de ansamblu despre educaţie; astfel ideile pedagogice ale unui Co- 
menius, Rousseau, Pestalozzi, Herbart fac sistem, adică ele 
constituesc o teorie sau o concepție de ansamblu despre educație. 
Acesta este cazul marilor pedagogi. Dar sunt gânditori care în 
pedagogic nau avut răgazul să construiască sisteme, oferind 
în schimb o contribuţie foarte prețioasă de studii diferite pentru 
problemele şcolare sau de educaţie, pentru acele „Schulprobleme” 
aşa de numeroase şi de importante. Opera lor e aceea a unor 
critici care au observat viaţa pedagogică sub variatele ei aspecte, 
i-au descoperit temele şi au venit în grabă cu soluţii, critici sau 
explicaţii. iar rolul lor e deosebit de preţios. Ei sunt tot pe- 
dagogi, cu singura deosebire faţă de cei dintâi, că în opera 
lor, în loc de a ne înfățișa o concepţie de ansamblu despre 
educaţie, ei ne dau soluțiile educației pe probleme şi aspecte. 
Aceşti pedagogi formează o grupă aparte: a cercetătorilor de 
probleme școlare şi de educaţie. Altă grupă de gânditori intervin 
în sfera educaţiei întrun mod cu totul deosebit de acela al 
pedagogilor menţionaţi: ei activează prin reflexiuni asupra mà- 
surilor positive de reformă a legislaţiei şi organizării şcolare, 
conduşi însă de aceeași dorință: de a asigura tineretului 
mai bună educaţie şi cultivare. Numărul acestor gânditori este, 
mai ales azi, desiul de mare şi ei formează o grupă aparte: 
aceea a reformatorilor școlari sau culturali, iar opera lor o pe- 
dagogie aparte: o politică pedagogică sau o politică școlară. 

Intro istorie a pedagogiei româneşti, cele trei grupe de 
pedagogi trebuesc deopotrivă prezentate. Ca urmare, lucrarea 
de faţă are datoria să înfăţişeze ideele pedagogice ale autorilor 
de sisteme pedagogice, ale cercetătorilor de probleme şcolare 
şi educative și ale teoreticianilor rețormelor şcolare. 


CAP. II. 


ISVOARELE ISTORIEI PEDAGOGIEI 
ROMÂNEŞTI. 


Nu-i deajuns să ştim ce înseamnă istoria pedagogiei româ- 
neşti ca să o şi putem serie. În acest scop mai este necesar, 
ca lucrare pregătitoare, fixarea isvoarelor ei. lar dacă prin 
isvoare istorice înțelegem tot ceeace face posibilă şi fundamen- 
iează o judecată asupra trecutului ca: opere literare, documente, 
legi, instituții, uzuri, etc., atunci în vederea asigurării unei or- 
dine şi baze ştiinţifice a studiului mai e necesară o nouă lu- 
crare: clasificarea isvoarelor istoriei pedagogiei româneşti după 
utilitatea şi importanța lor. 


§ 1. E dela sine înțeles că, în acord cu modul de fixare 
al obiectului acestei lucrări, prima sursă de informaţie a istoriei 
pedagogie: româneşti o formează operele româneşti de pedagogie: 
mai întâiu operele pedagogilor români şi apoi traducerile din 
pedagogii străini. 

Dar utilizarea acestui prim izvor de informaţii nu-i lipsită 
de unele greutăți Pedagogi români, care să fi scris opere de 
oarecare dimensiuni, despre educație, apar târziu, abia la înce- 
putul sec. XIX-lea cu excepția unui Neagoe-Basarab şi Di- 
mitrie Cantemir. În plus, noi, Românii nu avem încă până 
azi o colecţie a publicaţiilor şi materialelor de idei pedagogice, 
de care să ne putem folosi la elaborarea acestui studiu, așa cum 
de ex. Germanii au „Monumenta Germaniae Paedagogica”. Cât 
priveşte pe pedagogii străini, traduşi în românește sau numai 
folosiți, ca izvoare de informaţii pentru pedagogi: români, aceştia 
sunt până azi numai în parte identificaţi, aşa că în folosirea 
lor ne lovim de unele lipsuri de informație 

Ma ţinem totodată să menţionăm că utilizarea operelor 
pedagogice româneşh şi străine o vom face dintrun anumit 
punct de vedere: n'am înţeles să încercăm a realiza un inventar 

de lucrări, după metoda de lucru a pozitivismului, ci numai să 
-prezentăm tablourile mari, pe care le înfăţişează pedagogia la 
“Români. în fazele istorice principale. 


§ 2. In primele două epoci din trecutul pedagogiei româneşti 
(adică până în veacul XVIII-lea), ideile despre educaţie nu 
se găsesc reunite în lucrări speciale; în schimb, le descoperim 
împrăștiate, adeseori sub forma de sfaturi, în lucrări de teo- 
logie, de istorie şi de literatură, aşa încât acestea formează 
al doilea izvor, al istoriei pedagogiei româneşti. 

Intre aceste izvoare, care ne interesează numai pri: ele- 
mentele lor de pedagogie normativă, înglobăm şi o mare parte 
„din literatura noastră de traduceri sau lucrări originale, când 
geneza lor o formează o anumită comportare pedagogică a au- 
torului sau traducătorului ei. Ne referim la toate acele cărți po- 
porane sub forma de „Bildungsromane” (Sindipa, Halima, Esop, 
Ethiopica, Varlaam şi losał, etc.), care umplu întreg sec. 
XVIII-lea, isvorite fiind din preocupări educative, precum și la o 
însemnată parte din proza şi poezia cultă din sec. XIX şi XX 
(D. Bolintineanu, A. Mureşeanu, o parte din V. Alexandri 
şi Eminescu, G. Coşbuc, O. Goga, etc.), care au reprezentat 
prin fondul lor adânc de inspiraţie, o anumită pedagogie. 

Desigur că procedarea aceasta, de a folosi literatura şi cu 
deosebire pe cea culiă, pentru stabilirea pedagogiei noastre, 
ar putea surprinde ca ceva nou; ţinem de aceea să adăugăm, 
ca justificare, faptul că poeții adevăraţi ai unui neam au un 
„„WWelianschauung”, un anumit crez despre lume, viaţă şi destinul 
uman, iar opera lor are adesea rolul să orienteze existenţa 
individuali sau etnică spre anumite idealuri. Aşa de ex., a pro- 
cedat Goethe, în „Wahrheit und Dichtung”, un excelent „Bil- 
dungsroman” şi tot aşa la noi un Eminescu. Weltanschauung-ul 
de bazi al poeziei sau prozei e în sens filosofic o concepție 
pedagogică. Dealtfel, pe acest drum al lărgirii cadrului isvoarelor 
de informaţie, pentru stabilirea pedagogiei trecutului românesc, 
suntem încurajați de acţiunea recentă şi rodnică a unui W. 
Jäger (Paideia, ed. II, 1936, 513 p.) care, la stabilirea 
pedagogiei greceşti, a folosit opera unui Homer, Hesiod şi 
Pindar; sau a Dr. Fr. Naumann, care, scriind istoria peda- 
gogiei germane, a căutat să degajeze începuturile ei din primele 
poezii germane (cf. Germanische Art, in H. Nobl şi L. 
Pallat, Hdb. d. Pád. vol. I, p. 83-121). 

Trebuie totuşi să prevenim pe lector că între modul în 
care istoria pedagogiei foloseşte literatura şi între acela în care 
istoria literaturii o cercetează, există o deosebire esențială. Istoria 
pedagogiei româneşti nu priveşte şi nu foloseşte acele lucrări 
de literatură din punct de vedere filosofic, literar sau estetic, 
ci numai din punct de vedere pedagogic, adică ea le va cerceta 
spre a afla din ele ideile care au raport cu explicarea sau 
normarea actului educativ. 


$ 3. Alt isvor preţios ca informaţii pentru stabilirea tre- 
cutului pedagogiei româneşti, îl formează desigur școlile cu prac- 
ticile şi metodele lor, cu manualele didactice și organizarea lor, 
apoi anaforalele domnilor, legile, regulamentele şi programele şcu- 
lare şi în fine studiile asupra lor. Şcoalele cu practicile educa- 
tive reprezintă o sursă interesantă de informaţii pentru cunoaşterea 
pedagogiei, întrucât ele sunt de fapt o prelungire şi o materia- 
lizare a ideilor pedagogice. Ele vor fi de aceea cercetate în 
lucrarea de faţă, dar numai în măsura în care ne ajută să 
degăjăm din organizarea şi viaţa lor pedagogia epocelor, întrucât 
cu studiul lor complet urmează a se ocupa altă disciplină 
pedagogică: istoria educaţiei. 

Anaforaleie, legile, regulamentele şi programele şcolare le 
vom folosi deasemenea ca isvoare de informaţii pentru stabilirea 
pedagogiei româneşti pe epoci, întrucât în ele se exprimă sub 
forma de dispoziţii şi ordine (de ex. în Reg. Organic), o anu- 
mită ideologie pedagogică. Dar nu e mai puţin adevărat că 
acest izvor, apărând târziu în practica vieţii noastre de stat, 
utilizarea lui va fi redusă şi va avea o valoare mai deosebită 
numai dela începutul sec. XIX. 

Studule despre învățământ, şcoli şi politica şcolară. for- 
mează un alt izvor de o reală valoare pentru cercetarea noastră. 
Din nefericire, numărul lor e redus; apoi în majoritate, ele se 
menţin în lumea faptelor, complăcându-se în sistemul înşirării 
de acte şi evenimente şcolare sau de politică şcolară. Nici unul 
nu tratează problema „geisteswissenschaftlich'”, ca să arate ceeace 
e esențial şi se cere azi: evoluţia ideilor călăuzitoare în învăţă- 
mântu! şi şcoala românească, acele „„les idées - meres”, care ge- 
nerează pe toate celelalte și le exphcă. 


Ordinea izvoarelor fiind făcută din punct de vedere al 


valori lor, impune în mod logic şi ordinea prezentării ideilor 
pe baza cărora să putem stabili caracterul pedagogiei româneşti 

pe epoci. Urmează deci să cercetăm în fiecare perioadă 
ideile şi teoriile pedagogice din operele pedagogilor, apoi din 
publicistica epocii şi în urmă din viaţa şcolilor şi legislaţiei 
respective; dela această ordine, ne vom abate când lipseşte 
unul sau când lipsesc mai multe din categoriile de izvoare in- 
dicate, aşa cum e de exemplu cazul epocei I (veacul XIII-XVI) 
din trecutul pedagogiei româneşti, în cursul căreia putem „afla pe- 
gogia vremi numai din analiza vieţii şcoalelor. 


CAP. III. 


CONDIȚIILE GEOPOLITICE,ISTORICE ŞI 
PSIHICE. 


Pedagogia unui popor stă strâns asociată, în trecutul şi pre- 
zentul ca ŞI în începutul şi desvoltarea ei, cu condiţiile geopolitice, 
istorice şi spirituale de evoluţie ale acelui popor. Interesanta. 
desvoltare şi direcție practică a pedagogiei americane, eclectismul 
pedagogiei elveţiene sau bogăţia, celei germane țin toate de anumite 
condiţii geopolitice, istorice şi psihologice de desvoltare. Interesant 
e apoi pentru un observator faptul că el începe să capete întelege- 
rea lor numai pe măsură ce obţine cunoaşterea acestei triple seni 
de condiţii: o cunoaștere ştiinţifică, sintetică şi ad-hoc. Firesc 
e deci ca, înainte de prezentarea pedagogiei românești, în evo- 
luția ei, să facem o scurtă expunere a condiţiilor sale de des- 
voltare. 


l. Aşezarea geografică a României a influențat în 
mod decisiv întreaga ei istorie, grație caracterelor proprii ale 
acesteia. 

Ocupând vechea Dacie, care are forma unui oval, România 
e străbătută dela Sud-Vest la Nord-Est de lanţul munţilor 
Carpaţi, ce au impus Românilor anumite legături istorice. Partea 
din Sud şi Est s'a găsit mai legată de Peninsula Balcanică şi, 
ca urmare, cultura şi istoria acesteia au influenţat-o timp înde- 
lungat. Totuși, faţă de Peninsula Balcanică, ea s'a găsit situată 
oarecun: la margine, fapt, care merită să fie reţinut. Partea 
de Nord şi Vest, adică Transilvania cu Bihorul şi Banatul 
au avut dimpotrivă, din pricina asezării lor, legături mai mult 
cu centrul Europei, dela care au primit influențe; dar sı a- 
cseastă parte se găsea la marginea Europei centrale şi a cul- 

turei acelei regiuni. În fine, partea ei răsăriteană şi nordică 
se afla învecinată cu lumea polonă şi rusească cu care a între- 
ținut relaţii politice şi culturale, mai ales în anumite epoci. 
Prin întreaga sa aşezare, România ṣe înfăţişează deci ca o ţară 
de margine, la graniţele a trei culturi diferite. 

În domeniul pedagogic, aşezarea geografică a României 
justifică până la un punct varietatea de pedagogii, care au 
exercitat influențe asupra şcolii şi educaţiei românești, după cum 
ele veneau din Sud, din Bizanţ, din Nord şi Est din Polonia 
sau din Vest din statele italiene sau ärile germanice şi mai 
târziu din Franţa. Situaţia Principatelor Româneşti din punct 
de vedere cultural are analogie cu Belgia şi Olanda. Ceeace e 
esențial Belgiei e caracteristica sa de ţară, de frontieră pentru 
cultura franceză şi germană: dinspre Sud-Vest se continuă pe 
teritoriul ei, puternica cultură franceză, iar la granița de Ră- 
sării începe bogata cultură germană. Analoagă cu situaţia Bel- 
giei e aceea a Olandei asupra căreia s'a resimţit influenţa celor 
două mari puteri şi culturi vecine: cea engleză şi cea germană. 

Azi, analogia dintre aceste ţări cu România, nu mai e po- 
sibilă. În timp ce Belgia şi Olanda au rămas, în raport cu 
vecinii lor, [ări mici atât ca întindere cât şi ca număr de locuitori 
şi deci obligate a lăsa ca, în viaţa lor, să se oglindească mai 
departe influenţele vecinilor puternici, România constituie, în 
raport cu vecinii să — cu excepţia Rusiei — un stat mai 
întins ca teritoriu şi mai mare ca populaţie. Astfel, de azi 
înainte ea e chemată să se elibereze de condiţiile anterioare, 
în care s'a desvoltat ca țară de margine a trei culturi mai mari 
şi să păşească la afirmarea unei independenţe culturale şi dec: 
şi pedagogice. 


Ş 2. Viaţa socialo-politică din trecut, a Românilor e 
o altă condiție a cărei cunoaştere ajută la explicarea pedagogiei 
româneşii pe epoci. 

Vechea Dacie, colonizată de Romani cu elemente păgâne 
şi creşiine, aduse în număr însemnat din Peninsula Balcanică, 
îmbrățișează din primele veacuri creştinismul. Acest fapt îi con- 
diţionează evoluţia pentru multe secole, punând-o în dependență 
de Bizanţ şi de cultura lui, întrucât acesta era centrul creştin 
cel mai apropiat şi mai influent. 

Dar în Peninsula Balcanică au loc schimbări însemnate şi 
acestea se resfrâng şi asupra principatelor româneşti. Un timp, 
Români. se desvoltă sub influența Bizanțului, Apoi după or- 

ganizarea imperiului româno-bulgar (secolul XII), în urma inter- 
punerei acestui stat, între Români și Bizanţ, Românii se des- 
voltă sub influența slavonă care durează atotputernică mai multe 
veacuri (XII-XVI), determinând apariţia' unei literaturi de 
inspiraţie slavonă. 

Un nou moment important pentru Români e pătrunderea 
Turcilor în Europa în sec. XV. Faţă de Turci, Românii au avut 
spre Sud, mai multe veacuri, rolul de a apăra cultura bizantină, 
refugiată prin Greci în Principatele Române şi pe cea apu- 
seană. oprind pe Turci în înaintarea lor spre Europa centrală. 
Şi astfel Apusul îşi poate desvolta cultura şi şcolile, în- 
tr'o epocă destul de lungă în care Românii trebuiau să poarte 
mereu răsboae cu Turcii şi de aceea să întârzie în evoluţia 
lor culturală. Acest fapt a contribuit desigur la împrejurarea 
că, în timp ce în Apus, preocupările pentru organizarea uni- 
versităților se desfăşoară libere încă din veacul al XIII, în 
răsărit, la noi, ele se manifestă sporadic şi timid abia în 
veacul al XVI, în începuturi fără durată („„Academia” dela 
Cotnari) şi abia în veacul al XVII cu realizări de oarecare 
durată (de ex. Academia Cantacuzină din Bucureşti şi Colegial 
dela Trei Ierarhi din laşi). 

Dar venirea Grecilor, ca refugiaţi, în Principatele Române 
se însoți de o influență culturală grecească, începând cu jumă- 
tatea a doua a secolului XVII şi devenind dominantă în veacul 
următor, în epoca Fanarioţilor. 


Altă faţă prezintă istoria Românilor din Ardeal. Un timp, 
Ardealul trăeşte, ca şi principatele libere, sub influența Bizan- 
tului, dela care porniau credința şi lumina intelectuală. Când 
Români: din Ardeal nu mai avură un stat propriu zis, sau 
când fură conduşi de străini, biserica preluă în mod necesar 
grija de popor. Biserica a rămas mai ales în Ardeal pur româ- 
nească şi, în lipsa autorităţii politice româneşti, ea s'a ocupat 
de viaţa sufletească a fiilor săi. În Ardeal, şcoala şi pedagogia 
s'au desvoliat de aceea sub influenţa bisericii. 

Câna în sec. XVI, toată Europa fu străbătută de vântul 
Reformei, biserica nu rămase străină şi neatinsă de influenţele 
acestui eveniment; ea incepu să publice în Ardeal mai întâiu, 
în limba poporului, cărţile de cult şi cele sfinte, apoi cărţi de 
literatură poporană. Sub influența Ardealului a început şi în 
Principate o mare mişcare pentru traducerea de cărţi teologice 
şi literare în limba română şi pentru naţionalizarea cultului 

religios. Astfel, odată cu traducerile, se produse o deşteptare 
a conştiinţei de neam cu mitropoliți ca Simeon Ştefan și cu 
cronicarii, culminând în măreţul eveniment din sec. XVIII, 
şcoala latinistă, reprezentată tot prin trei clerici (Clain, Şincai 
“şi Maior). 

Sfârşitul veacului al XVIII şi începutul sec. XIX, care 
veniau în toată Europa cu ideile de libertate, cu gândirea ila- 
ministă şi ideea națională găseau pe Români pregătiţi sufletește 
atât în Ardeal cât şi în Principate pentru mişcarea de deșteptare 
a neamului şi unificarea lui întrun stat naţional. Strălucirea 
culturi. franceze şi noua teorie franceză a statului, — după 
Romanii care au făcut un stat, Francezii veniau la interval de 
aproape 2000 ani să facă un stat nou — impuseră tuturor 
popoarelor. Românii se desvoltară din punct de vedere al ideo- 
logiei politice, sub influența apusului francez, până ce, după 
1866, în urma întronării Domnitorului Carol I, în Principate, 
începu să se exercite la Români, direct din Germania sau prin 
Austria, o altă mare influenţă: cea germană. Ambele influenţe — 
cea franceză mai mult în regat, iar cea germană mai cu seamă 
în Ardeal şi Bucovina — s'au concurat paralel, în timp ce 
cu vremea începu și la noi a se afirma tot mai mult o direcție 
culturală autohtonă, ceeace era şi firesc. Dispoziţia cuiturală 
românească pentru continuă asimilare și imitare, explicabilă atâta 
vreme câl timp eram un stat mic şi de aceea expus primejdiei 
de a lupta mereu cu sincronizarea culturală, sub influenţa acelui 
„„Minderwertigkeitsgefihl”, e azi condamnată une .nanifestări 
rezervate. 


Ş 3. Structura sufletească a poporului român 
a jucai şi ea un rol de seamă în condiţionarea evoluţiei peda- 
gogiei româneşti. 

Românii reprezintă un popor cu o mare putere de viață 
şi cu o puternică legătură etnică, graţie cărora, în ciuda vitregiei 
vremurilor, el s'a păstrat prin veacuri. Aceste particularităţi 
impresionează și pe străinii dispuşi să observe că „ascensiunea 
la condiţia de factor istoric în spaţiul dunărean și de nație care 
organizează un stai, poporul român o datorește forţei sale vitale 
şi voinței sale adulte de a deveni un popor”. lar „când la el 
nu exista o conştiinţă etnică, el avea instinctiv sentimentul de 
dependenţă etnică. În secolul al XIX-lea el cunoscu această 
legătură în formă spiritualizată ca dee națională, iar azi ca 


voinţă naţională” (Cf. Helmut Klima, Die Entwicklung des 

Nationalbewusstseins bei den siebenbărgischen Rumänen, Nation 
u. Staat 1939, März—April pg. 470).. 

Prin această legătură etnică, Românii şi-au asigurat astfel 
o condiţie necesară desvoltării lor: unitatea culturală şi spirituaiă. 
Românii au dat dovadă de o. mare unitate spirituală în cursul 
istoriei lor, superioară aceleia a altor popoare; ei au trăit uniți 
sufletește şi proba evidentă despre acest traiu o formează limba 
lor. Limba românească se înţelege de toţi Românii „dela 
Nistru până la Tisa”, spre deosebire de aceea de ex. a Ita- 
lienilor în sânul căreia diferienţierile dialectale sunt puternice, 
semn că ei au fost mai amestecați decât noi, cu popoarele de rase 
diferite, formând state“ diferite (Greci, Germani, Africani, etc. ). 
Altă probă a unităţii spirituale a Românilor o constitue contactul 
lor continuu de idei şi ușurința cu care ideile au circulat dintr'o 
parte în alta a Carpaţilor: în sec. XVI vin din Ardeal în Prin- 
cipate cărțile religioase, iar în veacul al XVII-lea trec din 
Principate în Ardeal, cărţi asemănătoare (de ex. Cazaniile lui 
Varlaam): în secolul al XVIII-lea şi la începutul veacului al 
XIX lea coboară peste munți în Muntenia şi Moldova cărtu- 
rari de seamă (Gh. Lazăr, Simeon Bărnuţiu, etc.), care predică 
idealurile naţionale și culturale noi, pentru ca, ulterior, din 
micul regat al României să pornească spre Ardeal cărți şi 
încurajări. menite să-i susțină pe Românii ardeleni în luptele 
lor naţionale. 

Dar pedagogia unui popor, ca de altfel întreaga lui cultură, 
mai ţine şi de ceeace se înţelege prin „,Kulturseele” sau ,,Welt- 
gefühl”. Ori, sub acest aspect, Românii s'au caracterizat în 
istoria culturală, printr'un anumit suflet: un suflet deschis ideilor, 
cu tendință de asimilare a culturii şi cu o mare ușurință de a 
asimila ideile noi. Românul înţelege repede, asimilează uşor şi 
mult. De aceea nu e de mirare că în cultura sa putem privi ca 
într'o oglindi multe din ideile şi preocupările altor popoare de 
rasă şi culturi diferită. 

PARTEA. 


CAP. |. 


INCEPUTURI DE EDUCAȚIE ŞCOLARĂ 
LA ROMÂNI 


„Ce noapte groasă, ce noapte grea! 
sÀ bătut în fundul lumi cineva“, 
T. Arghezi, Duhoumcească 


Educaţia este o funcție originară şi eternă a vieții umane, 
prin care se asigură în comunitatea omenească transplantarea şi 
sporirea vieţii spiritului. De aceea, toate comunitățile umane 
— mici şi mari — dela cele primitive şi până la cele mai evo- 
luaie, o împlinesc ca pe o poruncă venită de sus dela zei, 
cum spune marele Platon, căci natura singură nu împlinește 
decât transplantarea vieții fizice şi instinctive. 

Da: natura omului, ca ființă cu spirit, a creiat cu vremea, 
pe baza cunoaşterei interne şi externe, o cunoștință despre 
această mare funcţie a vieţii, punând, alături de alte temelii, 
începutul pedagogiei. Acestui comandament etern, căruia îi 
urmează toate popoarele ajunse pe o anumită treaptă de evoluție, 
i sa supus şi poporul român. 


$ 1. Datu istorică, dela care începe pedagogia la Români, 
e greu de fixat. De unde să putem şti cu preciziune momentul când 
au apărut la Români primele norme pedagogice, de care poporul 
nostru s'a condus în epoca lui de tinerețe, în perioada ce pre- 
cede manifestările lui literare? "Totuşi, dacă o pedagogie, con- 
cepută în forma cea mai modestă, există acolo unde se află 
şcoale, căci. învățământul şcolar pretinde celui ce-l face o cât 
de vagă conștiință teoretică despre educaţie, atunci putem spune 
că începutul pedagogiei româneşti coincide cu acela al şcolii 

noastre. Deci, în lipsă de opere pedagogice şi culturale şi de 
legislație şcolară, e locul să stabilim pedagogia primei epoci 
din viața culturală a poporului român prin cercetarea singurului 
isvor al vremii: școalele şi organizarea lor. 


Ca termen, şcoala „face parte din vechiul tezaur al limbii 
româneşti” (N. Iorga, Ist. Inv. Rom. p. 5). Prezenţa acestui 
cuvânt în limba noastră ar putea fi deci o indicație prețioasă, 
dar desigur foarie vagă, despre permanenţa preocupării de edu- 
caţie școlară la Români şi e o ipoteză că poporul nostru a moaşte- 
nit şi a păstrat măcar un rudiment din şcoala romană şi pedago- 
gia ei. 

Ca instituție, primele şcoli, de care se face menţiune că 
au fost folosite de fiii neamului nostru, se întâlnesc începând 
cu secolul al XIII, şi ele formează patru grupe: şcolile lati- 
neşti, şcolile mânăstireşti, şcolile străinilor și învățătorul de carte. 

Școlile -latineşti apar la Români în sec., XIII în Baia, 
Siret, Bacău, Argeş, Sighişoara şi Cluj. Ele au fost organizate 
pe lângă reședințele episcopale catolice şi din binefacerile lor 
sau împărtăşit şi copiii Românilor de pe vremuri. 

Școlile mânăstireşti sunt primele şcoli româneşti propriu 
‘zise, reprezentând „primul nostru învățământ propriu, legat de 
limba siavonă a statului şi de pravoslavnicia bisericei” (N. 
Iorga op. cit. p. 8). Intemeiate mai întâiu în marile mână- 
stiri la Tismana, Neamţ, Argeş şi Roman, ele datează încă 
dela finele sec. XIV şi aveau 4 serii de preocupări: caligrafie, 
psalichie, muzică şi pictură bisericească, plus meserii pentru 
pregătirea meşterilor, îmbrăcători în argint ai cărților şi ai 
icoanelor de catapeteasmă, plus slavona (N. Iorga, op. cit. 
p. 10). In veacurile următoare, numărul şcolilor mănăstireşti 
creşte odată cu înmulțirea numărului mânăstirilor, ele înteme- 
indu-se la Cozia, la Bistriţa Olteniei şi Bistriţa lui Alexandru 
cel Bun, Putna, Snagovul, Moldoviţa şi altele. 

Școlile străine ale Germanilor şi Ungurilor din Braşov, 
Bistriţa, Sibiu şi, în sec. XV, chiar Universitatea din Cracovia 
Poloniei, formează a treia categorie de şcoli în care au învăţat 
unii din copiii neamului nostru. În registrele Universităţii din 
Cracovia s'au găsit înscrişi printre studenţi, Moldoveni veniţi 
din Suceava, Siret, Bacău, Hârlău, Trotuș şi Roman. Această 
universitate avea, chiar prin actul, ei de fundare, misiunea de 
a se preocupa de cultura Moldovenilor pentru a-i aduce la cato- 
licism, „ad fidei propagationem gentium Ruthencae et Valahicae 

clariorem salutis illuminationem” +), (I. Bărbulescu, Curen- 
tele literare în epoca slavonismului cultural, p. 71). 

In fine a mai existat în ţările române şi un fel de învătă- 
mânt de casă, domnii şi boierimea angajându-şi câte un călugăr 
de casă pentru instruirea fiilor, cum ne raportează Dimitrie 
Cantemir în „„Descrierea Moldovei”. 

Aceste şcoli au durat timp îndelungat. „Toate aceste 4 
feluri de şcoli se pot urmări şi în sec. XVI până la începerea 
curentului apusean” (N. lorga, op. cit. p. 14). 


§ 2. Educaţia din aceste şcoli se reducea la cunoştinţe 
religioasc, cunoştinți de scris şi muzică religioasă şi la educaţie 
religioasă. Învăţământul se începea prin predarea buchilor, se 
trecea apoi la Ceaslov, pentru cunoaşterea rugăciunilor, la Octoih, 
— cartea de cântări pe opt glasuri, — pentru cunoaşterea cân- 
tărilor bisericeşti, apoi elevii se exercitau cu citirea Psaltirei, 
Evangheliilor şi Apostolului, făceau lecturi din Biblie şi câte o 
socoteală de cronologie a anilor trecuţi dela facerea lumii şi 
alte date capitale (N. Iorga, op. cıt. p. 13). Astfel „hrana 
sufletească” care se dădea în aceste școli era cea religioasă 
elementară. Numai în Universitatea din Cracovia, tineretul român 
primea o cultură mai înaltă, cu unele elemente suplimentare 
faţă de cea religioasă. 

Profesorii din aceste şcoli, numiţi „dascăli de copii”, 
erau călugări; lor le datorim atât prima şcoală cât şi primele 
însemnăr: de istoriografie românească. Elevii lor erau copin 
de ţăran: şi de orăşeni care se aduzeau „cu sila din toate păr- 
tile” şi „erau aici puşi cu sila la învăţătură şi din care se fac 
oameni de treabă, dintru aceea sunt vlădici şi egumeni, preoți 
şi diaconi, pe la sfintele mânăstiri””, cum! scriu mai târziu călu- 
gării mânăstirii Voroneţ (N. Iorga, Documentele Bistritei, |, 
p. 45—46). 

Metoda de predare a dascălilor era cea practicată în 
apusui Evului Mediu. Toată materia se învăţa pederost, cu 
motivarea epocii, că învățătura creştină e revelată, deci per- 


1) Ilie Bărbulescu (op. cit. p. 71—72) extrage din Album Studiorum al 
Universităţii din Cracovia o listă de Români, care au învățat în acea înaltă 
şcoală : 

Ano 1405 Nicolaus Andrei de Moldavia 
„ 1409 Mathias de Bachkowia (Bacău) 
1431 Demetrius Dyonisu de Reresztes 
1436 Mathias Filczkopoter de Moldavia 
„ Michael Stephani de Moldavia 
»  Symion Johannis Vikert de Moldavia, Ete, etc. 

fectă şi sfântă; faţă de ea n'avem altă datorie decât de-a o 
învăța aidoma. 

Precum se vede, în şcolile din veacurile XIII—XVI găsim 
deci aplicată o pedagogie simplă, caracteristică primei epoci 
creştine şi cu preocupări pentru răspândirea catolicismului printre 
Români. Am putea astfel stabili concluzia că prima pedagogie 
întâlnită la români e pedagogia creştină în forma ei dela înce- 


putul Evului Mediu. 

CAP. II. 


INCEPUTURI DE PEDAGOGIE 
ROMÂNEASCĂ SCRISĂ. 


„In radice arboris nulla prorsus apparet pulchritudinis 
species, et tamen aquidquid est in arbore pulchritudinis 


ve] decoris ex illa procedit.“ 
S7. Augustin 


O epocă din istoria unui popor începe să devină obiect 
posibil pentru cunoaştere din momentul în care viaţa ei proprie 
se cristalizează ca preocupări, idei sau evenimente, în anumite 
mărturii literare sau în documente, cum de ex. a fost cazul 
poemelor homerice pentru Grecii lumii antice. Mai bine însă ea 
se păsirează când e înfăţişată în documente sau studii scrise 
ad-hoc, cum sunt acele „Monumenta Germaniae Paedagogica” ; 
altfel ea este expusă să rămână necunoscută. Dacă raportăm 
aceste consideraţiuni la pedagogia românească, trebue să facem 
o dublă observaţie: literatura noastră nu posedă, ca cea gre- 
cească, o producţie literară veche şi. identificată ca origine 
în genul epopeelor homerice din care apoi să putem degaja 
elemeniele prime de pedagogie naţională, cum a făcut-o Werner 
Jager pentru Greci. Cât priveşte al doilea moment din viaţa 
ei — apariția pedagogiei româneşti sub forma scrisă — el 
aparține secolului al XVI, coincizând cu tipărirea primelor 
scrieri în românește. 

Elementele prime din pedagogia românească scrisă sunt 
aceleaşi pe care le întâlnim în toate pedagogiile la începutul 
lor: o sere de maxime și recomandări cu caracter pedagogic, 
ca rezultate ale înţelepciunii populare, sau ale filosofilor dar 
popularizate, referitoare la educaţie şi instrucţie, la datoriile 
părinților faţă de copii şi la educatori. Apoi ca şi pedagogia 
preștiinţifică a altor popoare, care nu e reprezentată prin lucrări 
speciale, ci consistă din regule răspândite prin cărţi religioase, 
cronici şi opere de literatură, tot aşa primele elemente de peda- 
gogie românească au cunoscut la începutul lor o perioadă în 
care le întâlnim în cărțile poporane, în cărți religioase şi cronici 
sau le descoperim din practicile educative. Numai mai târziu 
se găsesc şi opere de pedagogie propriu zisă Ordinea acestor 
isvoare impune de aceea şi ordinea prezentării elementelor lor 
de pedagogie. 


§ 1. Cele dintâi elemente de pedagogie românească scrisă 
par a fi acele ce se află în cărțile poporane numite Albinuşe 
şi Albine. Albinuşele sunt extrase dintr'una din cele mai 
vechi cărţi ale literaturii italiene din Evul Mediu şi ele au 
fost studiate la noi de profesorul N. Cartojan dela Universitatea 
din Bucureşti, într'o lucrare pe cât de interesantă, tot pe atât 
de elegani scrisă şi intitulată Fiore di virtu în hteratura româ- 
neasce (Bucureşti, 1929). Albinele sunt o antologie de sentințe 
morale, de origină bizantină; asupra lor a publicat un studiu 
Ghenadie Enăceanu (cf. An. Acad. Rom. sect. lit. ser. 2, 
T. XII, 1892, p. 129— 162). 

Elementele de pedagogie, pe care le cuprind aceste ca- 
iegorii de scrieri poporane, sunt maxime culese din biblie și din 
filosofii sau scriitorii greco-romani. Obişnuit, ele se concen- 
trează în jurul a două teme: 1. Omul să fie pregătit să iubească 
şı să prețuască învățătura şi 2. Să aibă înţelepciunea ca ideal 
suprem al desvoltării sale intelectuale. Pentru interesul cultural 
şi pedagogic, pe care aceste maxime îl prezintă, reproducem 
din „Fiore d: virtu în literatura românească” vre-o câteva 
dintre ele: 

Seneca, au zisu: eu de aşi avea unu picioru în groapă 
încă-m trebueşte să învăţ. 

Solomonu au zisu: mai bună iaste înțelepția decât toate 
bogăţiile lumii. 

lisus Sirah au zisu: vinulu şi pâinea veseleşte inima omului, 
iar peste toate înţelepția. 

Incă: la tinereţele tale învaţă înţelepție până la bătrâneţe. 

„Inţelepţia, precum au zis Tulie £), are trei părţi: aducerea 
aminte a lucruriloru celoru trecute, mintea ca să aleagă adevărulu 
dinu minciună, și binele dinu rău, şi vederea înainte; adecă să 
vază mai înainte în lucrurile lui. Aceste trei lucruri să cunoscu 
cu alte doao chipuri: cu sfătuirea şi cu urmarea sfătuirei. 

Aristotel au zisu: lucrurile cele trecute dau învăţătură 
şi minte. 

Platonu au zisu: Învățătura fără ispită şi fără folosinţă 
puţinu plăteşte 2). 

Albinuşa din care am dat extrasele, face parte din „Codex 
Neagoianus” copiat în 1620 de popa Ion Românul, din satul 
Sânpetru din Transilvania 3). Albinele au circulat şi ele paralel, 
în copii manuscripte prin lumea cărturarilor noştri din aceeaşi 
epocă. Acest fapt, că ele circulau în copii la începutul secolului 
XVII, e un indice sigur că existau ca traduceri cel puţin 
din sec. XVI. E firesc deci că fixăm începutul pedagogiei 
preştiințifice românești, scrise în sec. XVI. 


§ 2. Paralel cu cărțile poporane, circulă în aceiaşi epocă şi 
exercită influenţe educative, cărțile religioase: traducerile lui 
Coressi, „Cartea românească de învăţătură” a lu Varlaam, 
„Evanghelia învăţătoare” dela Govora, „Invăţăturile” dela Câm- 
pulung, „Carte sau lumină” și „,Invăţăturile creştineşti””, dela 
Snagov, sar mai târziu ,,Didahule” și „,Pildele filosoficeşti”! 
ale lui Antim Ivireanul şi în genere toată publicistica religioasă 


din sec. XVI—XVII şi începutul secolului al XVIII-lea. 


Din punct de vedere pedagogic, aceste lucrări, care în ma- 
joritatea lor sunt simple traduceri, au o importanţă deosebită faţă 
de cele anterioare, căci ele conţin două elemente noui de pe- 
dagogic: 1. elogi: originale, aduse învățăturii şi 1. Câteva no- 
țiuni de pedagogie. Elogiile aduse instrucției te întâmpină la 
tot pasul în prefeţele sau predosloviile lor. In predoslovia Evan- 
gheliei ca învăţătură, Coressi pune în evidenţă valoarea în- 
vățăturei cu motivarea teologică: să putem obţine prin ea „în- 
părăţia ceriului” şi atrage atenţia lectorului, spunându-i „numai 


1) Tulie — Cicero, 
2) Cf. N. Cartojan, Fiore di virtu pg. 93—95, 
3) Cf, N. Cartojan, Fiore di virtu pg. 14. 

să nu fii lenevosu, ce cu toată nevoința, ceteaşte şi ia aminte, 
ascultă scriptura și fă „(Evanghelia ca învăţătură, 1580); Var- 
laam mărturiseşte în prefața Cărţii Româneşti... (1043), că 
„au căotat a pogori şi svânta scriptură tot ma: pre înțelesul oa- 
menilor pân'au început a scoate a seaşi, cineşi pre limba sa, 
pentru ca să înveţe şi să mărturisească minunate lucrurile lui 
Dumneadzău””. În Pravila dela Govora (1640), Teofil, mitropo- 
litul ţării româneşti, exprima în predoslovie obligația, pe care el 
a simţit-o, de a publica acea operă „care are pentru sine multe 
feluri de vindecări sufletelor creștineşti celoru ce suntu rănite 
cu păcate.. '!) Dar conştiinţa necesităţii instrucției apare şi 
mai evidentă în predoslovia „Evangheliei învățătoare” (Govora, 
1642), în care autorul îşi motivează acţiunea prin aceea că 
„văzuiu în némul vostru mulți ca aceea oameni de amândoao 
cetele proşti şi sufleteşti... şi cu proastă şi scurtă minte lor... . 

Aceaslă recomandare perseverentă a învăţăturii se face în 
Principatele Române într'o epocă în care în apus, în sec. 
XVII-lea, activau în sens identic, dar pe un plan larg, pedagogi 
mari ca Ratichius şi Comenius, precursorii iluminismului din 
sec. XVIII-lea. lată o corespondență de preocupări care ar 
putea îndreptăţi ipoteza că marele curent apusean de deşteptare 
a spiritelor pentru cultură nu a rămas necunoscut cărturarilor 
noştri din sec. XVII-lea. Atare concluzie se justifică până la 
un punct şi printrun eveniment similar nou, dela finele sec. 
XVII „i începutul veacului al XVIII: publicarea de lucrări mo- 
rale. Acum apar Invăţături (Câmpulung, 1642), în care 
autorul observă: „cu învăţăturile ne învăţăm cum vom să ne 
înfrumuseţăm sufletele noastre..."”, iar Const. C. Brâncoveanu, 
fiul Domnitorului Const. Brâncoveanu, traducând pe Plutarh, 
Paralele greceşci şi româneşci (Bucureşti 1704), dă 
prilej mitropolitului Antim [Ivireanu să observe în predoslovie 
că „zelul înăscut al iubirii de învăţătură, me îndatoresce, iu- 
bitorilor de învăţătură cetitori, să fiu tot-deauna cu îngrijire 
şi nelenevos la aflarea vre-unei osteneli serioase, pentru răs- 
pândirea cunoştinţei...”. 


Noţiunile de pedagogie, prin care hteratura religioasă 


1) Motivarea complectă e exprimată astfel: „Socotit-am că mai toate 
limbile au carte pre limba lor; cu acâi (sic) cugetă şi eu robul Domnului 
mieu Isus Hristos să scotu ceastâ carte anume pravilâ, pre limba romănâscă 
sfinților voastre fraţi duhovnici rumăneşii, carii sănteţi păstori oilor celor 
cavântatoare a turmei lui Hristos, Care are intru sine multe feluri de vin- 
decări sufletelor creştineşti celoru ce sântu rănite cu păcate.,.,“ 

din această epocă ne interesează, deşi nu sunt multe, sunt impor- 
tante. Antim Ivireanul foloseşte termenul de didahii pentru 
titlul unei colecţii de conferinţe cu caracter moralo-pedagogic +), 
determinat de constatarea nevoer învăţăturei, deoarece „suntem 
porniţi cu toţii spre răutate ca o roată când dă la vale şi nu se 
poate opri”. E evidentă înrudirea dintre acest titlu şi termenul 
didactică, iar folosirea lui, coreşpunzând uzului epocei, în care 
Ratichius scrisese Aphorismi didactici praecipui (1612), Elas 
Bodinus, Didactica sive ars docendi (1621), iar Comenius: 
Didactica Magna. (1640), ne face să ne întrebăm dacă nu cumva 
Antim Ivireanul nu aflase de aceste lucrări sau măcar de acti- 
vitatea pedagogică a apusului din sec. XVII-lea. Tot acum Tri- 
odul dela Râmnic (1761) foloseşte expresia „luminare minții”, 
iar cu câteva decenii mai înainte se tipărise la Snagov, lucrarea 
intitulată semniticativ Carte sau lumină (1698), introdu- 
cându-se astfel și la noi o noţiune filosofico-pedagogică, dela 
care şi-a luat denumirea marea mişcare culturală a iluminismului 
din sec. XVIII. N’ar fi nici aici exclus ca titlul menţionat să o- 
glindească o influenţă apuseană. În sfârșit, literatura religioasă 
face uz şi de noțiunea de educaţie, pe care însă nu o exprimă 
prin termenul de azi. Antim Ivireanul o redă prin expresia bună 
pedeapsă (nu iaste sărac — zice el — cel ce n'are tată ci cela ce 
nare învăţătură şi bună pedeapsă (Pilde filosoticeşti, 
1713), iar Cazaniile lui Ilie Miniat (1742), prin expresiile 
îndreptare şi povăţuire, care, ca sens, corespund azi educaţiei 
morale, iar ca expresie ele par a fi traduceri ale termenilor 
grecești žywyý şi zattia, 


§ 3. Alături de literatura poporană şi religioasă, Cro- 
nicile formează al treilea izvor al pedagogiei româneşti din 
prima ei fază. Din punct de vedere pedagogic, importanța lor e 
dublă: mai întâiu faţă de izvoarele anterioare şi mai ales faţă 
de literatura poporană, ale căror elemente de pedagogie erau 
de împrumut, cronicile vin cu idei care reprezintă o conștiință 
pedagogică propriu românească: conştiinţa şi experiența de viaţă 
a cronicarilor noştri; apoi ele aduc preocupări educative noui 
ŞI importante. 

Ca şi autorii examinaţi anterior, cronicarii pun mai întâiu 


1) Didafuile lui Antim Ivireanul sunt de fapt lecţii de educație morală. 
E drept că în ele autorul face uz de mult material teologic, dar acest pro- 
Saa i întrebuințat şi Comenius în „Didactica Magna“. Aşa era spiritul 
vremii 

în evidenţă valoarea instrucției, dar, în loc să o facă cu o moti- 
vare religioasă ca mai înainte, ei intervin cu considerațiuni. 
de ordin moral sau naţional. Astfel când Gr. Ureche scrie 
Cartea ce se cheamă leatopisăţ, o face din dorința de 
a aršia „cele bune şi cele rele” ca să rămână „fiilor şi nepoților 
şi să le hie: cele bune de învăţătură iar cele rele, ca să se 
poată feri”. Aceeaşi motivare o întâlnim şi în precuvântarea 
lui Ion Neculce la'Letopisetul Țărei Moldovei, 
în fraza: „Deci fraților, cetitorilor, cu cât vă veţi îndemna a 
cetire pe acest létopiseț, mai mult, cu atât veţi şti a ferire de 
primejdii şi veţi fi mai învățați a dare răspunsuri la sfaturi, 
ori de taină, ori de oştire, ori de voroave, la domni și la noroade 
de cinste”. 

Cronicarii mai vin cu preocupări educative noui. Miron 
Costin sugerează ideea că omul e dator să aibă în programul 
de viaţă timp special consacrat lecturei, observând citito- 
rului „să arbi vreme și cu cetitul cărţilor a face iscusită zăbavă, 
că nu este alta mai frumoasă și mai de folos în toată viața 
omului, zăbavă decât cetitul cărţilor”. Când citeşti aceste rânduri, 
scrise acum aproape 300 ani, ai impresia că-ţi vorbește nu un 
cronicar dintr'o ţară necivilizată, ci un adevărat pedagog mo- 
dern 1). Grigore Ureche îşi destina opera de istorie boerilor 
tineri şi prin aceasta el dovedia înțelegere pentru necesitatea 
educației politice a tineretului. Tot astfel autorul operei Invă- 
țăturile lu Neagoe Basarab, către fiul său Teodosie 
(lucrare tipărită târziu, abia la 1843), pune variate probleme 
de edugaţie religioasă şi politică. 

În schimb, cronicarii nu au sporit numărul noţiunilor de 
pedagogie. 


§ 4. In această perioadă din istoria pedagogiei românești 
nu întâlnim pedagogi în sensul modern al cuvântului; în schimb 
găsim câteva spirite cu oarecare preocupări de teoretizare pe- 
dagogică: pe autorul operei „Învățăturile lui Neagoe Basarab 
către fiul său Teodosie” şi pe Dimitrie Cantemir. Dar şi la 
aceştia cu greu s'ar putea vorbi de ceeace se cheamă „sistem 
pedagogic”. În ei am putea vedea cel mult pe precursorii 


1) Să nu surprindă această conştiinţă înaltă despre cultură la Români. 
În acea epocă printre Români erau unit care stăpâneau o înaltă cultură 
umanistă ; de ex. Nicolae Olahul şi Mihail Valahul care erau umaniști (cf. 
I. Lupaș, Do: umaniști români în sec. XVI Bucureşi, 1928, 

unui sistem de pedagogie, care va veni mult mai târziu, abia 
peste două veacuri. 


Neagoe-Vodă Basarab. Învățăturile lui Neagoe- 
Basarab către fiul său Teodosie par a fi prima lucrare ro- 
mânească de pedagogie. Cine e autorul acestei lucrări nu e încă 
pe deplin stabilit. St. Romansky (Mahnreden des walachi- 
schen Woywoden Negoe Basarab an seinen Sohn Theodosius, 
în Prof. Dr. Weigand, Dreizehnter Jahresbericht des Instituts 
für rumân. Sprache, Leipzig, 1908, p. 113-194), un cercetător 
bulgar şi, după el, S. Pușcariu (Istoria Literaturii Române) 
văd pe autor în evlaviosul domn Neagoe Basarab care a fost 
„der Furst-Philosoph” (p. 125); D. Russo şi G. Pascu 
(Istoria Literaturii Române din sec. XVII, laşi, 1922, p. 78- 
79), nu admit această ipoteză, întrucât învăţăturile conțin ele- 
mente care nu pot veni dela Neagoe Basarab. Totuşi, după cer- 
cetările lu N. Cartojan, învăţăturile ar fi o operă scrisă 
inițial de Neagoe-Basarab şi augmentată de copiştii şi traducă- 
torii ei, așa încât ea reprezintă în forma de azi o operă de cola- 
borare. În orice caz, învăţăturile lui Neagoe par a fi scrise 
în sec. XVI şi apoi transcrise şi transformate în veacurile ulte- 
rioare. 

Învățăturile lu Neagoe cuprind mai multe părți: Cartea |: 
Învăţături cu privire la cinstirea icoanelor; cartea II: sfaturi de 
educație socială, indicându-se cum se cade domnului să șadă 
la masă, cum va vorbi, va mânca și va bea, păstrând cumpătul 
şi fugind de ispitele beţiei; cartea III cuprinde îndrumări către 
fiul său Teodosie şi către alţi domni ca să fie milostivi cu lumea; 
la fel cartea IV conţine consilii politice referitoare la modul 
cum domnul trebue să trateze cu boeri ocolind hatârurile, evitând 
nepotismul şi căutând dreptatea, cum să primească soli şi să 
poarte războaie. 

Conţinutul acestei lucrări îmbrăţişează interesante probleme 
de educaţie. Autorul are preocupă de educație patriotică; 
astfel pe domn şi boeri îi sfătueşte să nu părăsească ţara, nici 
în cele mai grele situaţii cu motivarea că „Eu am fost pribeag 
şi de aceea vă spun că este trai și hrană cu anevoe pribegia. 
Pentru aceea să nu faci aşa că mai bună este moartea cu cinste, 
decât vieaţa cu amar şi cu ocară.... „Nu firea-ţi ca pasărea 
aceea ce se cheamă cuc, care-şi dă ouăle de le clocesc alte 
păsări şi scot pui, ci fiți ca şoimul şi vă păziţi cuibul vostru. 
Că şoimul are altă pildă şi are inimă vitează şi bărbată...”. În 

altă ordine de idei, autorul se preocupă de educaţia intelectuală, 
recomandând cultul spiritului într'o formă interesantă: „Mintea 
este steagul trupului — scrie el — și, până stă steagul la răs- 
boiu, tot este răsboiul acela nebiruit şi nepierdut, iar dacă cade 
steagul, răsboiul este biruit şi nu ştie unul pe altul cum piere”. 
lar în ali loc observă că „acel ce va fi domn trebue să aibă 
p inieligenţă tare, ca inteligenţa sa să înţeleagă pe aceea a servi- 
torilor săi”. În ce priveşte educaţia morală, Pseudo-Neagoe 
recomandă domnului morala milei, aceea pe care o impune şi 
creștinismul ortodox, spunând că „e mai bine să faci pomană 
decât să aduni avere... Prinţul înțelept pune pomana şi daru- 
rile în primul loc şi datoria faţă de ţară”. În această lucrare 
se găsesc apoi pagini în care autorul se preocupă de educația 
regilor pentru care el formulează interesante puncte de vedere. 
După el, Domnii să fie consultativi primind „bunele sfaturi 
ale boerilor cu bucurie"; „domnii sunt de Dumnezeu făcuţi”, 
ca regii Vechiului Testament. Domnul este faţă de poporul 
său un păstor, „căci tu pui boerii iar pe tine preste ei te aşează 
Dumnezeu”. 

În general, „„Învăţăturile” reprezintă, cum observă Şt. Ro- 
mansky, opera unui prinţ filosof, demn de admirat pentru erudiţia 
şi lectura lui, o colecție de sfaturi despre viaţă şi guvernare, 
plină cu un balast bisericesco-retoric. 

Sub aspectul originalității, „Invăţăturile” reprezintă în fond 
o lucrare de compilaţie. Autorul ei s'a inspirat, în compunerea 
lucrării, din alie opere ca Varlaam și loasaf, Cărţile Regilor, 
Fiziologul, Alexandria, Efrem Sirul, loan Scăraru și altele. 
Ea este un interesant product literaro-moral, reprezentând Welt- 
anschauung-ul creștin-ortodox al epocii. 


Dimitrie Cantemir pare a fi cel dintâiu scriitor 
român, care să fi scris un fel de studiu de pedagogie „Divanul 
sau (Gâlceava înţeleptului cu lumea”. Dată fiind însemnătatea 
deosebită a contribuţiei sale pedagogice e necesar să ne oprim 
mai mult asupra ei, mai ales că, după cât cunoaştem, fondul „Di- 
vanului” n'a fost încă până acum prezentat mai pe larg în vreun 
studiu românesc. 

Diwanul sau sâlceava înțeleptului e o lucrare, pe care Di- 
mitrie Cantemir a publicat-o în tipografia din laşi, în anul 1698, 
în timpul domniei fratelui său lon Antioh Constantin Voevod 
şi „cu osârdia” Hatmanului Lupu Bogdan. Peste aproape două 
secole, ea a fost retipărită din ordinul „Societăţii Academiei 

Române”, de Gh. Sion, în colecția cu titlul „Operele lui 
Demetriu Cantemiru”, Volumul V, Bucureşti, 1878, pg. 
33—242, constituind o lucrare destul de voluminoasă de 209 
pagini. 

„Divanul” e alcătuit din două părţi: partea introductivă 
(dela pg. 35-49) şi lucrarea propriu zisă (dela pg. 50—242). 
Prima parte se compune la rândul ei din 5 bucăţi sau părți 
mai mici şi anume: 

1. O pagină, în care autorul indică momentul apariţiei 
cărți t). 

2. O poezie, în care el cere lui Dumnezeu, ocrotire, 
slavă şi viaţă lungă pentru fratele său Antioh care era atunci 
domn al Moldovei; 

3. „Carte de închinăciune” în care, după ce face apo- 
logia frăției, D. Cantemir dedică fratelui său lucrarea, rod al 
ostenelilor „care sunt ca nişte de un prost neînvățat grădinar 
adunate floricele”. 

4. O prefață adresată „,Cehtoriului şi de ostenință iubi- 
torului bucuria”, în care autorul îşi prezintă lucrarea ca o 
„dulce gustare”. 

5. A doua prefață, scrisă de Ieremia Cacavela, profe- 
sorul lui Dimitrie Cantemir, ce se consideră faţă de elev, „plu- 
garul carele la holda minții tale a ostenit””. Cacavela îşi laudă 
elevul şi pune în evidenţă valoarea cărții care dovedeşte că 
„lumină a aprinde nu te-ai lenevit” ?). 


Partea a doua din „Divanul” e lucrarea propriu zisă, con- 
stituind un dialog ce are loc între înţelept şi lume, având drept 
temă ideia: înțeleptul vrea să cunoască lumea, să afle cine a 
făcut-o, ce esie, de când este, cum se ţine3)? Cartea întreagă 


1) „Intâiu izvodit şi de snoavă din vechiul şi noul Testament în slava 
şi folosința moldovenescului neam; în vremile Măriei Sale blagocestivului, 
prea luminatului: Moldavie: oblăduitoriu loan Antioh Constantin Voevod, al- 
cătuită ; turmă a pravoslavnicului moldovenescului norod, de prea sfințitului 
părintelui Sava, Arhiepiscopul şi Mitropolitul Sucevei; ocârmuindu-se, iară 
cu osârdia şi epitropia cinstitului şi blagorodnicului boiar D-lui Lupu Bogdan 
Hatmanul, s'au tipărit în oraşul Scaunului Domniei în laşi. Veleat dela Adam 
1206. iar dela mântuirea lumii 1698, August 30 {„D:vanul" pg. 35). 

2) Acest profesor ştie să facă elevului său în prefață o urare de o 
mare înălţime pedagogică, scriind: „Acum dară, prea luminate, bine călăto- 
reşte şi cu darul Jur Dumnezeu spre a învăţăturii şi a înţelepciunei dragoste 
sporeşte’ şi aşa adevărat să fii ca nu îndelunga vreme şi în rândul marilor 
săi viteji ințelepciuuea numărâudu-te te va incununa, Vieţuește, a pravoslav- 
nicei biserici, cu mine dorit odor şi dea pururea prin înţelepciune întru 
cele către Dumnezeu înălţări procopsind, intru acelor de aproape îfolosiri 
să îi“ (Diwoanul, pg. 45—46), 

3) Ibidem, pg. 49. 

prezintă sub forma de răspuns o serie de desvoltări, uneori mai 
lungi, alteori mai scurte şi adesea repetate, având ca scop să 
fixeze concepția despre lume și viață a omului care vrea să 
fie înţelept. 

Divanul propriu zis se compune din trei cărți. Cartea I 
(pg. 49—103) e consacrată în întregime problemei: cine a 
făcut lumea şi ce reprezintă viața? Ea constitue un dialog în 
care autorul desvoltă următoarele idei: „lumea e făcută de 
Dumnezeu”; „lumea e trecătoare”; „cu a lumei frumuseţe nu 
te amăgi””; „lucrurile lumei (sunt) ca praful înaintea vânutului”; 
„pe împărații limbilor puternici văzându-i, nu te mâhni”; „„lu- 
measca norocire nare fericire”; „după moarte numele, nu în 
răulăți, ci în bunătăţi, să rămâe”; „nume vestit cu facerea de 
rău nu vei agonisi ; „Dumnezeu schimbă și mută împărăţiile”; 
„trupul lumii (se potriveşte), iar sufletul cerului se potriveşte”. 

Cartea a Il-a a Divanului (pg. 105—180) continuă 
desvoltarea temei din cartea |, cu deosebirea că acum accentul 
cade mai mult pe zugrăvirea lumii. Autorului, lumea-i apare 
„ca o grădină, oamenii ca florile; lumea-i ca un vestiar; omul, 
ca iarba zilele lui; bogatul lumei: sărac şi orb. Nici altă fru- 
musețe sau lumină mai frumoasă sau mai luminoasă decât cea 
dumnezeească”. „Dulceata lumii (e) otrava sufletului” etc.. 


Faţă de cartea Í, cartea II prezintă o importanţă mai mare 
printr'un capitol special și nou în care autorul descrie cele 7 
vârste ale vieții omului (pg. 164—180). 

Cartea III-a din „Divanul” (pg. 181—239) e consacrată 
ideei păcii dintre lume şi înţelept, sau dintre suflet şi trup. 
Autorul găseşte că pacea sufletească, „înțeleptul o poate obţine 
printr'o judecată dreaptă care începe cu capacitatea de a se 
judeca pe sine; prin ridicarea omului dela conștiința de rând la 
o cunoștință mai înaltă: la Dumnezeu”; prin cunoaşterea „înţelep- 
ciunii, adică a faptei bune”. 

Divanul se închee cu „ale sioicilor porunci 10” (pg. 
240—241) cărora le urmează o pagină cu câteva sfaturi prac- 
tice pentru viaţă (pg. 242). 

După conţinutul său, „„Divanul înţeleptului cu lumea” 
pare a fi o carte de filosofie morală, în care autorul şi-a 
propus să trateze problema raportului dintre om şi lume şi s'o 
rezolve în spirit creștin. Aceasta e concluzia, la care cititorul 
este condus de materia şi subiectul cărţii pe care am căutat 
să-l indicăm mai sus în mod analitic. Dar unei cărţi de acest 

fel, caracterul ei mai precis îl dă intenția din care a izvorit, 
preocuparea care a dominat în tot timpul compunerii lucrării. 
E firesc deci să ne punem acum problema, ce intenții a stäpânit 
pe Dimitrie Cantemir la compunerea operei sale? 

Spre deosebire de alţi'autori, Dimitrie Cantemir îşi des- 
vălue dela început şi într'o formă limpede, intenția care l-a 
stăpânit la alcătuirea acestei cărți. Astfel în dedicație, conside- 
rându-se „grădinarul care a adunat floricele”, şi rugând pe 
fratele său ca să asigure lucrării „a se semăna, a se sădi, 
a înflori şi tuturor dimpotrivă a se obsci”, el se arată stăpânit 
şi călăuzit de o intenţie pedagogică. In prefața către cititori, 
el își caracterizează opera „dulce gustare” iar ceva mai departe, 
la începutul cărţii I, el îşi exprimă o intenție didactică, punând 
în gura înţeleptului următoarea declaraţie: „„vrea-reaşi şi aşi 
pofti ca să te știu, precum mi se pare, o lume falnică, amă- 
gitoare şi trecătoare, cine te-a făcut şi ce eşti? De când ești 
şi de când eşti cum te ți’? Autorul vrea cu alte cuvinte să 
fixeze dela început ideia că el scrie o carte cu caracter didactic. 
Dealtminteri, acest caracter se degajează din întreaga lucrare, în 
cursul căreia autorul face mereu apologia învățăturei în forme 
care trădează o serioasă conştiinţă a valorii ei, cu motivarea: 

Copilul neînvăţat, dobitoc mic creşte, 

lar mare făcându-se, bou mare se numeşte; 
sau ținând să fixeze învăţălura ca semnul distinchwv dintre om 
şi animal. 

Cu „Divanul ne găsim deci în faţa unei cărţi cu caracter 
pedagogic. Să vedem acum dacă putem afla în ea şi o concepţie 
despre educaţie sau cel puţin câteva idei pedagogice, ca apoi 
să putem conchide dacă lucrarea reprezintă sau nu un mic 
tratat de pedagogie. 


Un sistem pedagogic conţine de obiceiu răspunsuri pentru 
problemele: natura şi scopul educaţiei, subiectul de educat şi 
tehnica educaţiei. Propunându-ne deci să cercetăm dacă Dimitrie 
Cantemir are un sistem de pedagogie, e necesar să arătăm 
felul în care el pune şi rezolvă temele menţionate. 

Problema ce e educația ca act, constitue o temă de care 
Dimitrie Cantemir nu se preocupă în mod direct, cum dealt- 
minteri nici alți pedagogi n'o fac. In schimb, din mărturisirile 
lui Cacavela (eu sunt „plugarul carele la holda minţii tale am 
ostenit"), ca şi din observaţiile lui Dimitrie Cantemir, care se 

considera pe sine „grădinarul care a adunat floricele”, se poate 
conchide că pentru epoca lor, educaţia înseamnă un act de 
cultivare a spiritului. În adevăr, comparaţia cu plugarul ne duce 
gândul la sensul originar al cuvântului cultură (derivat din 
lat. colere), iar asemănarea educatorului cu grădinarul ne tran- 
sportă mintea la concepţia identică a lui I. A. Comenius. Scopul 
educaţiei, Cantemir îl exprimă prin formula înţeleptului. Pentru 
acest domnitor, educața are ca scop să formeze din individ un 
înțelept, adică să asigure omului ca dar suprem înţelepciunea. 
Dimitrie Cantemir face apoi următoarea precizare: „„Inţelep- 
ciunea — spune el, — este substanţia, adică postanovanie, adică 
sub stare!) a tot lucru cu cinstea a face sau după cinstire de 
pravile a trăi; este dreapta şi orânduita a sufletului întă- 
ritură; este pricepere fiece prelesne în cale a-i pune; este a 
omenescului suflet sănătos... Cât dar de frumos şi de mângăios 
lucru este înţelepciunea”. 

Dacă analizăm această definiţie a înţelepciunei observăm 
că pentru Dimitrie Cantemir, ea reprezintă o stare superioară 
a sufletului, constituită dintr'o serie de proprietăţi spirituale: 
dispoziția de a premidita acțiunea pentru a face cu cinste tot 
lucrul, dispoziția de a respecta regulele de viață fixate de pra- 
vile, voință tare, capacitate de înțelegere, plus omenie. Privind 
această listă de proprietăți ale unui suflet cu adevărat ideal, 
trebue să recunoaştem că Dimitrie Cantemir avea dreptate să; 
exclame la urmă: „cât dar de frumos şi de măngâios lucru este 
înţelepciunea” ! 

Dar concepţia despre înţelept, Dimitrie Cantemir ține s'a 
precizeze prin enumărarea principiilor de viaţă pe care omul 
trebue să le respecte. Pentru înţelept — spune el — „lumea, 
e ceva trecător, lucrurile lumii sunt ca pratul înaintea vântului, 
dulceaţa lumii e otrava sufletului”, „Lumea e maica răutăţilor 
şi gazda tâlharilor”. ,Poftele lumești sunt ca sirenele care 
adorm pe om şi-l îneacă şi împotriva lumii adică a diavolului 
vitejeşte de vei sta, birui-vei''2). Din toate aceste idei rezultă 
că D. Cantemir reprezintă o concepție creștină orientală a înţe- 
lepciunei. 


In „„Divanul” găsim un capitol închinat psihologiei vâr- 
stelor, adică a subiectului de educat. Prin introducerea lui, 


1) In fond, D. Cantemir defineşte filolog:c noţiunea substanţă prin des- 
Facerea termenului în elementele sale: sub-l-stare. 
2) Cf. Divanul, pg. 50, 52, 73, 74, 86 şi 89, 

autorul ne lasă să înţelegem că educaţia omului trebue împlinită 
în raport cu evoluţia lui. Faptul acesta că Dimitrie Cantemir 
se preocupă de psihologia vârstelor, are o dublă importanţă: 
pe de o parte el anticipează pe Jean Jacques Rousseau, cart 
cel dintâi face teoria treptelor de deşvoltare psihică, iar pe de 
altă parte el ne dă prima descriere românească a vârstelor, 
făcută din punct de vedere psihologic. 

Dimitrie Cantemir împarte viaţa umană în 7 vieți sau 
vârste, pornind dela comparaţia omului cu poama — comparație 
care ne duce gândul la Comenius care a asemănat pe om cu 
planta. Prima vârstă e pruncia, pe care Cantemir o consideră 
„floarea vieţii, pilda altor vârste, fiind fără nici o răutate”. 
Aceste idei ne trimit gândul la Rousseau care va face mai 
târziu în Emil aceeaşi teorie: a purității şi bunătăți inițiale 
a omului, anticipându-l şi în această privinţă. 

Copilăria urmează prunciei, iar copilăriei îi succede cata- 
rigia sau pubertatea. Copilăria şi catarigia, Dimitrie Cantemir 
le consideră epoci care condiţionează forma morală a omului 
prin bunele deprinderi agonisite. „In copilărie — observă marele 
istoric — legea vei învăţa; în catarigie, ştiinţă şi istețime vei 
deprinde. În copilărie, pedeapsa a suferi vei învăţa. In catarigie, 
învățătură frumoasă vei agonisi''. Convins ca cel mai modern 
pedagog de valoarea tinereţii pentru formarea omului, Dimitrie 
Cantemir stărue de aceea asupra importanţei acestei vârste şi 
asupra datoriei educative a părinţilor. „În tinereţe, scrie el, 
toată datoria părinţilor este ca certând, pedepsind, în învăţătura 
sfintelor scripturi a-i întemeia li se cade; ca nu cumva omul ca 
dobitocul şi viu ca mortul să fie”. Şi mai departe: „viaţa omului 
e ca poama, însă în frumoasă vreme, poama legând, iarăși 
cu vreme, dulce roadele ei vei mânca”. 

Voinicia e a patra vârstă şi ea corespunde tinereţei. 
Dimitrie Cantemir a surprins particularitatea acestei epoci, ca- 
racterizată prin doruri mari, energie şi mobilitate, căci el ob- 
servă: „sângele într'această vârstă mai mult isvorăşte, adică 
poftele mai mult se adaugă, care pofte mai mult şi mai iute 
decât alte vârste sunt... de care foarte a ne păzi tare. Apo- 
stolul ne învaţă: de tinereştele pofte fugi”.. Ca un psiholog mo- 
dern, el dă apoi tânărului următorul sfat: „Aşa dar voinicule, 
de toate socotit şi străjuit a fi se cade”. 

A cincea vârstă e bărbăția sau „coacerea pomei vieţii ome- 
neşti”. Acum — spune Cantemir — omului i se cere să fie 
„în toate dulce, întreg copt”; nici să se cumva asemene unor 

poame care pe dinafară arătoase şi chipeşe se arată, iar muşcând, 
amărăciune şi cumplit gust vei afla”. 

Dimitrie Cantemir închee această descriere a vârstelor cu 
„cărunteția sau începerea lâncezirii poimei vieţii omeneşti” (care 
e vârsta a 6-a) şi cu bălrânețea sau „de tot putregiunea vieţii 
omeneşti” (care reprezintă vârsta a 7-a), 


Dimitrie Cantemir a fost preocupat şi de tehnica edu- 
cației, adică de indicarea drumurilor celor mai bune pe care 
se poate atinge idealul educativ. Pentru el, acest drum nu este 
unul singur, ci ele sunt mai multe și anume: 

Invățitura. În ea, Cantemir vede mijlocul principal pentru 
a forma un om ideal, un înțelept „însă aceasta foarte bine să 
şti — scrie el — că omul cuminte şi cu învățătură din do- 
bitoace se alege, iar aceasta lipsind decât dobitoc mai rău este”. 

Cunoaşterea de sine. Dimitrie Cantemir o consideră alt 
mijloc esențial de educaţie. El o propune recomandând exer- 
cițiile de cunoaștere de sine ca o obligație individuală: „singur 
pe sine a se cunoaşte i se cade (omului). Datoria noastră este 
să ne lămurim ce suntem şi ce a viețui ne naştem, care orân= 
duală m se dă, Dumnezeu ce ţi-a poruncit să fir’. 

Cunoaşterea lui Dumnezeu, e o altă acţiune prin care omul 
ajunge la înţelepciune. Dimitrie Cantemir cere individului să se 
ridice cu conștiința la Dumnezeu, „la acel meşter orânduitor 
cu înțelepciune şi putere”. Numai prin această meditare, omul 
diferă de animale, care „cu ghindă hrănindu-se şi apă din părae 
bând, puțin gândesc de unde acestea lor prea lesne să le vie”. 

Exemplul se bucură şi el ca mijloc de educație, de o atenție 
deosebită din partea lui Dimitrie Cantemir. „Pildele bunătă- 
ților dela alpi, exemplele sfinților şi ale oamenilor celebri” sunt 
— după el — mijloace minunate pentru înălțarea omului şi 
Cantemir citează în „„Divanul” un mare număr de celebrități 
a căror viaţă poate sluji ca model: Aristotel, Camilius, Fa- 
bricius, Cincinnatus, Socrate, Platon, Zenon şi alţii. 

Învățătura Sfintei Scripturi e şi pentru Cantemir, ca şi 
pentru toți pedagogii epocii lu din Apus, o mină nesecată de 
îndrumăn şi de idei pentru educaţia omului. 


„Divanului înţeleptului cu lumea” i se atribue o importanţă 
variată. Prof. I. Minea făcea în această privință o prețioasă 
şi justă constatare: „Nu ştim dacă cineva citind-o — scrie el — 
a avut mulțumirea anticipată a lui Cacavela. Cartea însă, cu 

tot stilul ei caracteristic operelor de acest fel ale lui Can- 
temir, este interesantă prin faptul că ne arată izvoarele cul- 
turii la care Dimitrie Cantemir îşi adăpase mintea” 1). Obser- 
varea profesorului ieşan e desigur importantă, dar ea se referă 
la valoarea „Divanului? din punct de vedere al istoriei culturii 
româneşti. Aci însă suntem preocupaţi să stabilim numai va- 
loarea ei pedagogică. 

Din punct de vedere pedagogic, „Divanul”” prezintă o primă. 
importanță: aceea de a constitui un mic tratat de pedagogie, 
în care autorul a cercetat, fireşte în forma corespunzătoare 
epocei lui, problemele principale de educaţie: scopul educaţiei, 
psihologia vârstelor şi tehnica educativă. Cu el ne găsim deci 
în faţa primului tratat românesc de pedagogie. 

Ideile desvoltate de Cantemir în „„Divan”” reprezintă ele- 
mente împrumutate din filosofia greacă, din gândirea creștină, 
din pedagogia Renaşterei, ba chiar şi din pedagogia naturalstă 
şi raționalistă a sec. XVII-lea, aşa de ex. comparaţia educa- 
torului cu grădinarul, a copilului cu poama, teoria înţeleptului 
care raționează înainte de a lucra, apologia învățăturei etc.. Am 
avea deci în ideologia „,Divanului” proba că poporul nostru 
nu a dus o viață străină de preocupările pedagogice ale po- 
poarelor de cultură din aceeaşi epocă. Acest fapt îşi are însem- 
nătatea lui. Popoarele de cultură caută să-şi întindă, îndărăt, 
cât mai departe în trecut, momentul primelor lor creaţiuni lite- 
rare şi filosofice ca, astfel, prin durata şi vechimea mare a pro- 
duselor lor culturale, să-şi asigure respectul celorlalte. Ori, cu 
Dimitrie Cantemir, noi, Românii, putem obține acest rezultat de 
a împinge departe în trecut începuturile pedagogiei româneşti. 

„Dar originalitatea şi bogăția de idei, pe care o reprezintă 
„Divanul” în comparaţie cu alte lucrări româneşti din acea 
epocă, ne pune în faţa unei noi întrebări: este oare „,Divanul” 
o operă personală şi deci originală? Reprezintă ea oare re- 
zultatul meditaţiunilor şi experienţii de viaţă ale autorului sau 
sunt idei împrumutate dela alţii? 

G. Sion, în prefața la „Operele Principelui Dimitrie Can- 
temir”, Tom, V, p. X, constată că „oricât de instruit în ale 
teologiei ar fi fost junele principe, nu putea şi n'ar fi putut 
avea pe degete textele sfintelor scripturi, spre a putea face la 
tot pasul atâtea şi atâtea citaţii copioase”. Aceasta îl face să 
conchidă că „fondul subiectului, aparţine părintelui Ieremia Ca- 


1) CE. IL Minea, Despre Limitrie Cantemir, lași, 1926. 

cavela, dascălul lui Cantemir sau că poate e o prelucrare după, 
Andreiu Visovatius””. Observarea lui G. Sion ar putea fi justă 
mai ales dacă avem în vedere şi faptul că la vârsta de 25 
ani, când Cantemir scrie această lucrare, cu greu un tânăr ar 
putea avea posibilitatea să stăpânească o cultură aşa de bogată, 
Astfel o problemă nouă se pune: cercetarea izvorului sau isvoa- 
relor „„Divanului”. Totuși, datori suntem a recunoaşte puterea 
de asimilare şi de sinteză neobişnuită a autorului care constitue 


încă o dovadă a genialității lui Dimitrie Cantemir. 


§ 5. Şcoala e instituția, care, în cadrul tuturor societăţilor, 
a urmări! cultivarea şi perfecționarea omului. Ca „atelier al 
umanității”, cum îi spunea Comenius, ea oglindeşte mai bine 
decât alte creațiuni sociale „ideea pedagogică” a unui popor 
sau a unei societăţi. E firesc deci ca, după prezentarea ele- 
mentelor de pedagogie degajate din literatura teologică, istorică, 
poporană şi filosofică românească din veacurile XVI—XVII 
să examinăm şcolile epocei pentru a obținea noui elemente în 
vederea caracterizării complete a pedagogiei din aceeaşi epocă. 


În perioada cuprinsă de veacurileX VI şi XVII, şcoala 
românească reprezintă o continuare şi o sporire față de şcoala 
din epoca anterioară. În veacul XVI funcţionează mai departe 
şcolile mânăstirești şi învățătorul de casă. Fii de Români îşi ma: 
dobândesc acum cultura elementară la școlile catolice şi ale strei- 
mior mai ales în Ardeal, apoi în vestita universitate din Cracovia. 
Totul se petrece în aceste şcoli aproape ca şi în veacul al XV-lea. 

Dar în veacul XVI se produce şi un eveniment şcolar nou, 
care indică o serioasă sporire; în acest secol se fac la Români 
începuturi de învățământ superior. Astfel Despot- Vodă în- 
finţează Academia L.utherană dela Cotnari, „cu menirea de a 
pregăti sipritele pentru unirea cu Țara Românească şi Ardealul”; 
(N. Iorga, op. cit. p. 19); iezuitul Possevino I: pe cea din 
Alba Iulia, iar Petru Schiopul e solicitat să reorganizeze Aca- 
demia dela Cotnari şi să se întoarcă la catolicism (Ibidem). 
Înfiinţarea acestor şcolii superioare, deşi ele n'au durat, are o 
deosebită însemnătate: pe de o parie se anunţă manifestarea. 
unui nivel cultural mai ridicat la conducătorii politici ai Ramâ- 
nilor, iar pe de alta apariţia influenţei unei gândiri pedago- 
gice noui şi streine: a celei protestante. 

Dacă raportăm acest moment al întemeerii sporadice a 

învățământului superior românesc la acela al întemeerii lui în 
Apus, comparaţia ne pune în fața unei constatări noui: între 
cele două momente există o mare distanță în timp şi aceasta, 
în defavoarea noastră, de cel puţin 300 de ani. Ce mare e deci 
întârzierea evoluţiei şcolii noastre înalte faţă de cea din Apus! 


În secolul al XVII-lea, şcolile iau o desvoltare nouă. 
În acest veac „vechile forme de şcoală se păstrează, dar cu ob- 
servarea că şcoli elementare încep să se înființeze prin târguri 
şi sate” (Storești-Focşani; Odobeşti). În mânăstiri este o ac- 
tivitate şcolară destul de vie, iar în țară, dorul de învăţătură 
creşte aşa încât un număr însemnat de Români pleacă la studu 
în străinătate (Lupu Stroici, Grigore Ureche, Miron Costin, 
fetele lui Alexandru- Vodă Lăpuşneanu, fiii Movileştilor, Con- 
stantin Stolnicul Cantacuzino, Tudor Spudeul, Udrişte Năsturel 
şi Dimitrie Cantemir), îndreptându-se de data aceasta nu numai 
spre Polonia (Cracovia, Bar) dar şi spre alte centre noui 
(Italia-Padova. Istambul, Viena, etc.). 

În veacul al XVII iau naştere şi școli nour. La Făgăraş s'a 
înființat o şcoală românească cu dascăli români, întemeiată de 
Suzana Loranthy, în alte părți ale Ardealului se înfiin- 
țează şcoli calvine, (Alba Iulia, Lugoş, Caransebeş, Haţeg, Hu- 
n&doara ) şi se organizează școlile catolice mânăstireşti din Alba 
Iulia, Sibiu, Vinţul de Jos, Sighişoara şi Cluj. Dar cele mai 
de seamă şcoli pentru Româm se înfiinţează acum în laşi şi 
Bucureşti. În laşi luă ființă sub Movileşti o şcoală iezuită; în 
vremea lui Vasile Lupu, se creiază în chiliile dela Trei Ierarhi, 
şcoala sau colegiul dela Trei lerarhi (1659—1649), care a 
pregătit elevi ca Nicolae Milescu, iar ceva mai târziu școala 
dela „Sf. Sava”, „o fundaţiune a patriarhiei din Ierusalim”, cu 
preponderent caracter grecesc. În Muntenia funcţionează școala 
dela Câmpul-Lung, căreia Antonie Vodă (1669-1672) îi făcea 
o danie în 1670 şi o considera casă de învăţătură pentru orașul 
Câmpul Lung. In Bucureşti se intemeează, școala dela Sf. Gheor- 
ghe, şcoala dela Mânăstirea Colței şi în fine Academia Cantacu- 
zină, fundată de Constantin Stolnicul Cantacuzino, cu concursul 


fratelui său Şerban Cantacuzino, Domnul Ţării (1678—1688). 


În şcoli, acum nu era activă o singură pedagogie, ci 
mai multe, în raport cu gradul lor. În şcoalele elementare era 
atotputernică pedagogia creștină medievală. „Şcoala — observă 
O. Ghibu — constă în a învăţa cele necesare pentru a putea 

servi biserica, iar aceasta se face deadreptul din cărțile biseri- 
cești, desigur cu mare chin şi cu desconsiderarea oricăror prin- 
cipii metodice şi didactice”. (O. Ghibu, Literatura did. rom. 
I, p. 7). In schimb, în şcolile de învăţământ superior o peda- 
gogie nouă era acum activă, iar caracterele ei se pot de- 
duce din studiile ce se făceau în Academia Cantacuzină, despre 
a cărei activitate avem unele date interesante. 

Academia cantacuzină avea mai mulți profesori; unul preda 
logica, retorica, fizica, „Despre cer”, „Despre naştere” şi 
„pieire”, despre „suflet”; al doilea profesor avea în program 
cuvântările lui Isocrate, tragediuile lui Eshil şi Euripide, cuvân- 
tările Sf. Grigore de Nazians, epistolele lui Sinesiu, Pindar, De- 
mosthene; iar după amiază tot el: sintaxa cu teme, Apostolul, 
Xenofon, Plutarh şi Tucidide. Cel de-al treslea: cugetările lui 
Chrysoloras, Caton, Focilide, Pitagora, fabulele lui Esop, La- 
udele lui Agapet, Cuvântările celor 12 sărbători, epistolele lui 
Teofilact Simokatos şi la capăt Homer; iar după amiază gra- 
matica lui Lascaris şi Apostolul. In plus se mai făceau în- 
cercări dialectice şi sofistice, teme retorice, dialoguri, deslegare 
de antiteze, silogisme şi entimeme.- 

Privite în ansamblul lor, aceste studii reprezintă un mare 
progres faţă de şcoala românească anterioară, care se limita la 
lecturi de texte strict bisericeşti; iar în raport cu Apusul, pro- 
gramul Academiei cantacuzine prevede studiile care se predau 
la Universitatea din Padua, unde fundatorul ei fusese student. 
Ori Padua era un vestit centru cu eminenţi umaniști (Cf. Ste- 
phen d'lrsay, Histoire des Universités, Paris, 1933, T. Í., 
p. 238-39). Astfel, prin intermediul academiei cantacuzine, 
pedagogia umanistă italiană îşi produce la Români influenţele ei. 

E. ducatorii din aceste şcoli erau diferiți. În afară de 
Români, în Moldova predau Poloni şi Ruteni. Din veacul al 
XVII, acestora începe să le ia locul însă Grecii. In Muntenia, 
dascălii greci preponderau ca număr; mai toți erau preoţi şi 
călugări. În sate, preoți erau și învăţători. Teofil, mitropo- 
htul Ţării Româneşti, cere preoţilor rol de educatori „să îndrep- 
teze pre cei ce scapă către dânşii... să întărească legea creşti- 
nească şi credinţa Dumnezeească” (Predoslavie la Evanghelia 
ca Invăţătură, 1644). 

Pregătirea dascălilor se făcea în forma simplă, practică, 
numai pe bază de ucenicie: elevii îşi imitau dascălii lor. 


§ 6. Elementele de pedagogie, expuse mai sus, reprezintă 

manifestările şcolare şi culturale din sec. XVI şi XVII. Pe pra- 
gul secoluiui al XVIII-lea, intervin alte evenimente pedagogice, 
care, cum se va vedea mai departe, indică începutul unei noui 
perioade din istoria pedagogiei româneşti. Dar, înainte de a 
începe cercetarea ei, e util să fixăm câteva concluzii pentru 
pedagogia românească preştiinhifică. 

In genere, pedagogia românească, din veacunle XVI şi 
XVII, se înfăţişează destul de modest dim mai multe puncte 
de vedere. Ea nu e reprezentată prin gânditori, opere şi s:steme 
pedagogice, cum în apus, în vremea aceea, apăruseră deja (Ra- 
tichius, Comenius, John, Locke, Fénelon, etc.). In această epocă 
numai două lucrări ies în evidenţă prin conţinutul lor pedagogic: 
„Invăţătunile lui Neagoe Basarab” şi „„Divanul” lui Cantemir. 

In plus, ideile pedagogice sunt formate numai din sfaturi şi 
unele principii de viaţă sau dintr'un fel de filosofie morală ca 
aceea din operele menţionate mai sus; şi totodată sunt idei de 
împrumut, din filosofii greco-romani, din cărţile religioase şi 
din scriitori medievali sau ulteriori, toţi streini. In veacurile 
al XVI şi XVII gândirea pedagogică românească se alimenta 
deci din cugetarea antică şi cea creştină; ea evolua dealtminteri 
normal ca şi în alte culturi, de exemplu ca şi în cea germană. 

Dar analiza ideilor, a cărților epocei, a şcolilor şi activității 
lor ne-au mai pus în faţa unui nou fapt fundamental pentru 
caracterizarea pedagogiei din această epocă: toate îşi trăgeau 
forţa dintro mare „idee-mere”: din ideea creştină. Toată edu- 
caţia proecta ca scop suprem desvoltarea omului în spirit cre- 
ştin, formarea unui înţelept creştin şi, mai presus, a unui creştin 
ortodox. Totodată, din analiza ideilor, dar cu deosebire a fon- 
dului „Invăţăturilor” şi „Divanului? mai rezultă că în centrul 
preocupărilor pedagogice ale epocii stătea grija de ethosul creştin. 
Exista pe atunci deci o singură mare problemă pedagogică, pro- 
blema formării bunului creştin şi rezolvirea ei era decisă de 
Weltanschauung-ul creştin al poporului român. 


Dar oricât de modeste am considera primele elemente de 
pedagogie românească, din ele un fapt iese în evidenţă; ele 
traduc o anumită grijă pedagogică în înțelesul germanului „pă- 
dagogische Sorge”: cultul pentru învățătură, unit cu proectarea 
înțelepciunii ca ideal suprem al vieţii omeneşti. Ar fi aceasta o 
mare proprietate psihică a poporului român, dacă ea s'ar men- 
ține ca o preocupare continuă! Răspunsul ni-l va da numai cer- 
cetarea pedagogiei din celelalte epoci. 

CAP. III. 


PEDAGOGIA ROMANEASCĂ IN SECOLUL 
AL XVIII-LEA. 


Învățătura este „cârma ce ocârmueşte 
pe acest vas pământesc”, 


Mitropolitul Iacov Putneanul 


În evoluția pedagogiei în genere, fazei preşiiințifice — 
epocei acela, în care ideile pedagogice reprezintă intuiții, uneori 
geniale, ale acelor cunoscători ai vieții, numiţi de cei vechi 
„înțelept — îi succede pedagogia sistematică: un şir lung de 
sisteme pedagogice, care multă vreme sunt derivate dintr'o filo- 
sofie, adică dintr'o concepție de ansamblu despre lume şi viață, 
apoi din cercetarea ştiinţifică. În istoria pedagogiei se consideră 
ca epocă a acestei pedagogii noui toată acea perioadă care în- 
cepe cu Platon, autorul primului tratat despre educaţie și du- 
rează până azi. 

In istoria pedagogiei românești, tranziţia dela pedagogia 
preştiințifică la cea sistematică nu s'a făcut brusc. Intre ele s'a 
interpus o epocă intermediară, caracterizată faţă de perioada 
anterioară prin plusuri interesante: publicarea de manuale şco- 
lare şi organizarea de şcoli speciale precum şi prin unele ele- 
mente noui de pedagogie, dar păstrând multe din elementele şi 
-caracterele pedagogiei anterioare. Aceste evenimente au loc în 
secolul XVIII şi ele fac astfel ca pedagogia românească din acest 
veac să fie una de franziție şi de pregătire pentru o viaţă nouă 
a educaţiei. 

Dar, în vederea stabilirii caracterelor nouei pedagogii, e 
necesar să prezentăm mai întâiu descrierea elementelor care o 
constitue. 


§ 1. In veacul al XVIII, la Români nu întâlnim opere de 

pedagogie sistematică, aşa cum în vremea aceea scriau în Apus 
Fénelon, Despre educația fetelor; Basedow, Cartea elementară; 
J. J. Rousseau, Emil, etc.. Pedagogia românească există totuşi 
în acest veac numai că ea trebue degajată din evenimentele şi 
izvoarele pedagogice ale vremii. 

Evenimentul pedagogic nou şi important care ne întâmpină 
pe pragul acestui veac, îl formează manualele școlare. Cu ele 
se face începutul unei noui manifestări pedagogice la Români 
şi din ele putem afla mai întâiu gândirea pedagogică a epocei. 

Manualele prime, cu care debutează cartea românească de 
şcoală, sunt bucoavnele. În anul 1699 apare în Belgrad (Alba- 
Iulia) o bucovină, „ce are în sine deprinderea invetiaturei co- 
piiloru la carte” +). Ce mare eveniment e acesta pentru evoluţia 
şcolii şi a culturii poporului nostru! Din oraşul cu caracter sim- 
bolic al Albei-lulia, aşezat în inima Ardealului, pornia în ţară, 
spre neamul nostru, primul manual didactic românesc! Inceputul 
făcut a fost de bun augur. Acestei bucoavne, îi urmară altele, 
mai rare la început şi mai dese ulterior. In 1726 apare la 
Râmnic „Întâia învăţătură pentru tineri”. La 1744 se publică 
la Cluj a doua bucoavnă din Ardeal, în 1755 la laşi se tipă- 
reşte „„Bucvar sau Incepere de învăţătură” cu o predoslovie în 
care descoperim prima formulare în româneşte a optimismului 
pedagogic, că „dinu creştere copiiloru ca dintru o rădăcină şi 
bună şi ré întru toată vieaţa curge”. La 1771, se tipăreşte la 
Viena, un bucvar cu o predoslavie aproape identică cu aceea dela 
abecedarul precedent. Ulterior aceste bucoavne devin numeroase. 


Anul 1783 însemnează alt moment important din istoria 
cărții didactice româneşti, căci dela această dată încep să apară 
abecedare. Primul abecedar se tipăreşte la Blaj, în acest centru 
de cultură naţională a Românilor, având un interesant titlu: 
„ABC sau ALPHAVIT pentru folosul și pricopseala şcoa- 
lelor celor normalişci a neamului românesc” (pg. 92). Tot în 
acest an, apare la Sibiu alt „ABC sau o Bucoavnă spre folosul 
şcoalelor neamului românescu” (pg. 104). Ambele sunt destinate 
— să reținem aceasta — spre folosul școalelor neamului ro- 
mânesc, ceeace înseamnă că autorii lor aveau o conştiinţă a 
națiunii şi preocupări naţionale, dorind cultivarea tuturor fiilor 


1) O. Gmbu crede că această bucoavnă e lucrată după marea grama- 
tică rusească dela 1648, a lui Meletie Smotrischi. Ea s'a publicat din ordinu) 
lui Vodă Brâncoveanu (Din :stor:a hteraturi didactice româneşti 1916, p. 111. 

neamului. In secolul al XIX, abecedarele înlocuesc în mod de- 
finitiv bucvarele. 

Cu puţin timp mai înainte de apariţia primului abecedar, în 
anul 1777 se tipăreşte la Viena o aritmetică. Tipărirea ei in- 
teresează nu atât prin conţinut cât prin aceea, că odată cu publi- 
carea acestei aritmetici se punea începutul tipăririi mafualelor 
didactice p> materii. Apariţia acestei aritmetici a fost și ea de 
bun augur, căci îi urmară noui tipărituri ca: Gramatică ro- 
mânească de lenachi Văcărescu (Râmnic, 1787); Ducere 
de mână către frumoasa scriere (Viena 1792); Retorica 
de Ion Molnar (Buda 1798); Observaţii de limbă ro- 
mânească (Buda 1799); L ogica (Trad. de Clain după Bau- 
meister 205 pg.); Legile firii sau filosofia cea lucră- 
toare (Trad. după Baumeister, Sibiu, 1800); Istorie uni- 
versală, Tom. I (Trad. de I. Molnar, Buda 1800), etc. etc. +). 

Al patrulea mare eveniment didactic din evoluţia cărţilor 
de şcoală este publicarea primei pedagagii de C. Ucuţa sub 
titlul „Noua pedagogie” (Viena 1797). E drept că şi mai înainte 
se publicase în româneşte o lucrare teoretică dar sub titlul 
„Carte trebuincioasă pentru dascăli” (Viena 1785). 
Să reținem deci şi aceste date — 1785 și 1797 — când apar 
primele lucrări de pedagogie teoretică în publicistica românească. 


Importanţa publicării acestor manuale e evidentă. Mai întâi 
tipărirea de manuale școlare laice, care vin să se substitue în 
învăţământ cărţilor religioase şi de cult e un semn al tranziției 
dela cartea bisericească la cea laică. De acum înainte elevii nu 
mai învăţă carte după ceaslov şi octoich, după psaltire şi Evan- 
ghelii, ci după bucoavne, aritmetici, geografii, istorii, gramatici 
și altele. 

A doua consecinţă a acestei tranziții spre laicism e aceea a 
înlocuirii justificării teologice a învăţăturii cu una laică, umanistă. 
De acum înainte, în loc să se îndemne tinerii la carte cu promi- 
siunea că numai cunoscând cuvântul Domnului, vor dobândi îm- 
părăţia cerului, se încurajează cu explicarea că numai prin în- 
vățătură ei devin adevăraţi oameni. Astfel procedează de ex. 
autorul Bucvarului din 1771, tipărit la Viena, scriind că „„creş- 
terea pruncească atârnă cine ce fel de copil iaste aceiaşi şi decă 
se face mare. De iaste invăţatu dinu copilărie întru invăţătură 


1) Pentru toate datele privitoare la publicațiile de mai sus cf. I. Bianu 
şi N. Hodoș, Biblhografia românească, Bucureşti, 1903; şi O. Gfubu, Din is- 
toria literaturii didactice româneşti din Ardeal, Bucureşti, 1916. 

cinstită şi întru frica lui Dumnezeu (care iaste incepere ințelep- 
ciunei) să cade a nădtjdui că acela va fi bună creştere şi dacă 
va fi mare”. 

Noţiunile de pedagogie, cu care lucrează autorii români 
în veacul al XVIII-lea, nu sunt toate încă cele noui din ştiinţa 
pedagogică, ci multe din cele vechi. Astfel în manualele citate 
încă nu se vorbeşte de educaţie, ci de creșterea pruncilor sau de 
creştere pruncească. Nu se face încă menţiune de instrucţie ci 
tot de învățătură, nici de educaţie morală sau intelectuală, ci 
încă de „„povăţuire”, „bună pedapsă” şi de îndreptare. In indicarea 
materiei de învățământ, elementul rehgios e predominant, mai 
ales în bucoavne al căror cuprins e tipic. După litere şi diftongi, 
ele predau rugăciuni, simbolul credinţei, cele 10 porunci ale 
legii vechi, cele 7 taine, fericirile, adică un fond religios. Totuşi 
în raport cu elementele din literatura pedagogică anterioară, 
acelea ale manualelor didactice din secolul al XVIII-lea re- 
prezintă un progres. Mai întâiu, în ele întâlnim o predare 
sistematică a materiei, dela uşor la greu, dela apropiat la de- 
părtat, ceeace denotă grija de o predare metodică; în unele 
cărți apare clară conştiinţa unui scop laic al educației, ca de 
pildă în Carte trebuincioasă pentru dascăli 2), unde şcolii i se 
cere „să pot face creştini înţelepţi şi răvnitori, buni cetăţeni, 
căsaşi lucrători, însurați cinstiți, supuşi plecați, slugi credincioase 
cu un cuvânt pe cât este cu putință oameni de săvârşit”. In 
unele cărţi mai apar şi termeni noui; astfel tot în lucrarea men- 
ționată se vorbeşte de cultura sau buna creştere a tinerilor şi 
de științi. Const. Ucuţa pomeneşte la 1797 de pedagogie, deşi 
nu dă acestui termen sensul de azi; Toader Scoleru vorbeşte în 
1789 de lecţie; în fine mai mulți autori, publicând manuale di- 
dactice, au încetățenit un însemnat număr de termeni pedagogici: 
numele diferitelor obiecte de studiu, noţiunile metodă, normal, 
preparandie, etc.. E hotărît lucru că secolul al XVIII este pentru 
Români din punct de vedere pedagogic un veac însemnat. El 
nu mai reprezintă începutul Evulu Mediu, ci un fel de peda- 
gogie care, în unele privinți, seamănă cu aceea a Apusului. 


§ 2. Pe lângă publicarea de manuale, în veacul al XVIII-lea 


1) Carte trebuincioasă pentru dascăl apare în 1185 la Viena. Ea e for- 
mată din două volume: I: cu 124253 ps. 1; IL: cu 319 pg. Planul ei, au- 
torul îl fixează astfel: „...în cè de întâi parte se va vorbi de dascăli şi pro- 
terimata sau averi sufleteşti (marafeturi) a lor; în cé de al doilea să va 
arăta chipul dării de învăţătură... şi în adăosătură să vor orândui chipurile 
spre {inėrė în bună stare a rânduelu de şcoală“. 

are loc al doilea eveniment cu puternică rezonanță educativă: 
se publică o bogată literatură — mai mult traduceri — dictată în 
mod aproape exclusiv de raţiuni educative: Sindipa, Halima, 
Viaţa lui Esop, Ethiopia, Romanul Troiei, Imberie şi Margarona, 
Filerot şi Antusa, Bertoldo, Ceasornicul Domnilor, El. Criticon, 
Hristoitias Pareneticile lui Agapet şi Învățăturile lui Vasile 
Macedoneanul. Aceste lucrări — opere din literatura orientală şi 
occidentală — sunt în majoritatea lor ,,Bildungsromane” prin 
care se cultiva imaginația, raționamentul, memoria şi unele sen- 
timente superioare ca fidelitatea în iubire şi prietenie, generozi- 
tatea, cavalerismul, cultul înțelepciunii etc., aşa încât prin intro- 
ducerea lor în cultura românească poporul nostru primea noi 
izvoare de cultivare. 

Nu e desigur datoria noastră de a prezenta mai pe larg 
şi a arăta conținutul acestei literaturi, o asemenea lucrare privind 
istoria literaturii româneşti; totuşi interese pedagogice, pentru a 
parcurge mai în amănunt direcția educației ce se făcea prin 
lucrările menţionate, ne obligă să le înfăţișăm într'o scurtă 
enumărare. 


Sindipa este istoria „plină de înţelepciune şi minunată 
de a cărei citire foarte se vor indulci cetitorii””, văzând „minu- 
nata înțelepciune a filosofului Sindipa”, din care mulţi vor avea 
de învăţat (N. Cartojan, Epoca Fanarioţilor, Curs. pg. 74). 

Halima e o vestită colecţie de poveşti fantastice, fabule, 
anecdote care au pătruns la noi — în ultimele decenii ale vea- 
cului al XVIII-lea (Ibidem pg. 103), cultivând imaginația și 
inteligența. 

Viaţa lui Esop, un roman cu anecdote hazlii şi cu 
caracter didactic, copiat în anul 1703 şi tipărit prima oară 
la Sibiu în 1759. 

Ethiopica, sau a lui Iliodor istorie ethiopicească tradus 
la noi pe la jum. sec. XVII, dar pomenit încă de D. Cantemir 
la sfârşitul sec. XVII, e un roman de iubire, autorul făcând 
elogiul credinței în iubire. 

Romanul Troiei e un roman cavaleresc, menit să pro- 
moveze respectul şi cultul femeei, imaginația şi gustul de aventură. 
Se pare că traducerea lui în româneşte e din sec. XVII. 

Romanul occidental: Pierre de Provence şi La belle Ma- 
guelonne, care în literatura noastră poartă titlul de Imberie şi 
Margarona, e transcris în secolul XVIII după o copie mai 

veche. În acest roman se vorbeşte de profesorii unui prinţ, se 
elogiază credința conjugală şi spiritul întreprinzător. 
Erotocritul e un roman cavaleresc francez (Paris et 
Vienne), în care se elogiază curajul, cavalerismul, credința con- 
jugală (prima traducere românească e- dela 1770—1780). 
Filerot şi Antusa e o prelucrare a romanului Erotocrit. 


Bertoldo e un fel de Esop al literaturii italiene din 
veacul al XVI, (la noi din 1781). 

Ceasornicul Domnilor, traducerea lui Nicolae Costin 
(1714), e un roman cu caracter istoric și didactic. Nicolae 
Costin a dat o adevărată prelucrare. 

El. Criticon al lui Baltasar Gracian e un roman de 
analize a vieţii pentru cunoaşterea virtuților şi viţiilor. Traducerea 
s'a făcut sub auspiciile mitropolitului Iacov al Moldovei. 

În epoca lui Brâncoveanu s'a făcut o nouă traducere a 
Florii Darurilor după originalul grec, apoi sa tradus Fi- 
ziologul, bizar tratat de Zoologie, care de fapt vorbeşte 
despre viții și virtuți. 

Hristoitia, o prelucrare după De civilitate morum 
puerilum a lui Erasmus, expunând regule de educație morală, 
e o altă operă care a fost mult citită în ţările noastre în vremea 
domnilor fanarioți, mai întâi în traducerea grecească şi apoi 
în traducerea românească. 

Pareneticile lui Agapet, o colecţie de îndrumări de 
pedagogie politică, s'a citit deasemenea, împreună cu Invăţă- 
turile lui Vasile Macedoneanul!). 


§ 3. Ocupându-ne de această literatură, care împlinea la Ro- 
mâni, o însemnată funcţie pedagogică, e necesar să adăugăm şi 
unele informaţii despre câteva personalităţi ale vremii, care au 
exercitat influenţe educative prin comportarea lor de pedagogi 
practici. E vorba de mitropoliţii Antim Ivireanul şi lacov 
Putneanul și de domnitorul Nicolai Mavrocordat; de 
asemenea e necesar a adăuga unele lămuriri despre autorii unor 
lucrări cu conţinut pedagogic, foarte citite în acea vreme, ca 
Erasmus, Diaconul Agapet și împăratul Vasile Macedoneanul. 

Antim Ivireanul, originar din Georgia, crescut în co- 
pilărie la Constantinopol și apoi adus de C. Brâncoveanu în 


A 1) CE. N. Cartojan, Epoca Funarioţilor, curs de Istoria Literaturii Ro- 
mâne, sec. XVIII (litografiat) şi Cărţile populare în literatura românească, 
vol. il. Epoca influenţei greceşti, Bucureşti, 1938. 

Bucureşti, deveni un factor cultural de o „importanță covâr- 
şitoare”” pentru Biserica română, (S. Puşcaru, Istoria lit. 
rom., 150), funcţionând ca egumen al Snagovului, episcop de 
Râmnic (1705) şi mitropolit al Țării Româneşti 1708). 

Viaţa şi activitatea lui culturală sunt deajuns de cunoscute. 
Când ajunge mitropolit, Antim rostește cu autoritate cuvinte de 
îmbărbătare şi de apel la unire, „care trebue să fi avut o puter- 
nică rezonanţă în sufletul contemporanilor” (Cartojan, Curs 
324). Apoi a desfăşurat o mare operă pentru naționalizarea ser- 
viciului divin „patronând munca de traducere şi tipărirea căr- 
ilor de ritual”, (Ibidem). In răstimp de 9 ani dela 1705, când 
sa urcat pe scaunul episcopal din Râmnic şi până în 1715, 
când apare liturghierul, teascurile tipografuilor din Râmnic şi 
Bucureşti, sunt prinse în tipărirea cărților de cult românesc, 
pentru trebuinţa preoților şi norodului (Ibidem). 

- Antim a ţinut în Bucureşti o serie de predici, intitulate 
semnificativ „didahii” care sunt în fond lecţii de educaţie morală, 
religioasă, naţională şi au ca temă: combaterea nesupunerii şi 
lipsei de respect a Românilor, faţă de autorităţi în care el vedea 
o greşală caracteristică neamului (S. Puşcaru, op. cit.,p. 150); 

combaterea conservatorismului primejdios, citând pilda cu 
viermele din rădăcina hreanului, căruia „de-i va zice cineva să 
iasă de acolo, ca să meargă la alte rădăcini mai bune şi mai 
dulci, el zice că mai dulce decât hreanul nu este, că acolo s'au 
născut şi întru aceea s'a pomenit” ; 

combaterea lipsei de trăire a ideei religioase în persoana 
celora ce au câte „doi duhovnici, unul la ţară şi altul la oraş”; 

combaterea mândriei, femeilor cărora le dă ca exemplu 
conduita simplă a Sarei din Biblie. 

Antim Ivireanul e în felul lui pentru pedagogia românească 
un luptător pentru luminarea poporului nostru în direcţie reli- 
gioasă, morală şi naţională. 


Mitropolitul lacov Putneanul e o figură cul- 
turală din Moldova secolului al XVIII-lea, interesându-ne aci 
prin grija de şcoală şi răspândirea învățăturii. 

Mitropolitul lacov dispune să se tipărească ,„Bucvariu” 
pentru „copiii lipsiţi de hrana ce li se cădea”, cuprinzând „,sloguri 
întru întărirea citirii sale” plus rugăciunile şi catehismul. In 
1756, el publică ,,Cerească floare”, o lucrare de pedagogie mo- 
rală în care el aduce elogii învăţăturii considerată „icoană şi 
închipuire dumnezeească”, şi „cârmă ce ocârmueşte pre su- 

fletul ce se află în acest vas pământesc” și condamnă „părinții 
. ssä C FARO A . > 
care-şi cresc copiii lor fără învăţătură, asemenea dobitoacelor'. 


Nicolae Mavrocordat, domn al Moldovei şi apoi 
al "Ţării Româneşti, e un om învăţat și un scriitor de seamă, 
compunând în limba greacă şi latină o sumă de cărți (Despre 
Datorii, 1719. Epistole şi Sfaturi, 1725). 

„Sfatunile” sunt adresate fiului său Constantin Nicolae Ma- 
vrocordat şi reprezintă o adevărată încercare de pedagogie prin- 
ciară sau aristocratică, textul cuprinzând învățături privitoare 
la viaţa morală şi religioasă a prinților, la viaţa lor particulară, 
la relaţiile cu domnii străini şi statele vecine. lată câteva 
dintre ele: 

XIII. „„Măreţile deşarte, vestmintele multe, giuvaerurile 
multe, cai mulți, edificiile să lipsească. 

Gratificările nemăsurate, darurile de prisos, fie la străini, 
fie la casmcii tăi pricinuesc rău nume; locuitorilor, sunt nesu- 
ferite şi fac mâhnire supușilor. Dacă tatăl tău a greşit în această 
privire, pățelele lui să-ţi fie de învățătură. 

XLI. Să nu crezi uşor acuzările ţăranilor contra boerilor, 
iar pe de altă parte să nu lași ca ţăranii să fi nedreptățiți. Tot 
ce-i măsurat este bine”, (Cartojan, op. cit.). 


In veacul al XVIII-lea mai se citesc în Principatele Ro- 
mâne Hristoitia, Pareneticile lu: Agapet, şi Invă- 
țăturile lui Vasile Macedoneanul, toate reprezen- 
tând o pedagogie destinată educaţiei nobilimii. De fapt a- 
„ceastă publicistică continuă pedagogia aristocratică din epoca 
anterioară, reprezentată prin „Învățăturile lui Neagoe-Basarab” 
şi „Divanul” lui D. Cantemir. Întrucât aceste lucrări au exer- 
citat influențe în cultivarea spiritului românesc, e necesar a da 
unele indicaţiuni despre autorii lor. 

Erasm de Rotterdam, (1467-1536), inspiratorul în 
mare parte al Hristoitiei, e cel mai mare umanist, precursorul re- 
formei şi un celebru erudit, căruia îi plăcea să spună că vrea 
„Să cumpere mai întâiu cărţi şi apoi haine”. Fiu de burghez 
din Rotterdam, elev la şcoala leromiţilor din Deventer, el de- 
vine o glorie culturală a omenirii dela începutul secolului al XVI. 

Erasm a publicat opere numeroase şi printre ele, De civi- 
litate? morum puerilum, scrisă pentru Enric, fiul principelui 


Adolf de Veere şi publicată prima oară la Anvers (1528). 

Această lucrare e tradusă în grecește şi apoi tălmăcită 
în românește de protosinghelul Naum Rămniceanu (circa 
1764—1838), iar apoi de A. Panu, care a publicat-o târziu 
la Sibiu (1839) sub titlul Hristoitia au școala moralului. 

După conţinut, Hristoitia e o lucrare de pedagogie socială 
şi morală, expunând regule privitoare la modul cum se cuvine 
ca cineva să stea la masă, cum să se îmbrace, cum să se poarte 
în societate, etc. 


Agapet — sau Agapie „a fost, după cum se spune chiar 
în titlul operei — diacon în marea biserică Sf. Sofie din Con- 
stantinopol şi pare să fi fost profesorul lui Justinian (527—567), 
marele împărat şi legislator al Bizanțului” (Cartojan, Curs, 
286—287). La urcarea pe tron a elevului său, Agapet i-a 
închinat o operă parenetică al cărei titlu în manuscrisele bizan- 
tine este: „Alcătuirea capitolelor de învăţătură scrise de Agapet 
Diaconul”. 

Opera este alcătuită din 72 capitole mici, cuprinzând fie- 
care câte o maximă scurtă privitoare la atitutidinea religioasă, 
morală şi: politică a unui Domnitor” (Ibidem, p. 287). Această 
operă a fost tradusă în limba noastră pe la sfârşitul sec. XVIII, 
şi se păstrează în câteva manuscrise din Biblioteca Academiei 
Române. lată câteva sfaturi din ea: 

„Nevoiaşte-te pururea, împărate, cel ce eşti nebiruit şi cum 
nu stau pe loc întâiaşi dată ceeace începe a se sui pe scară, pe 
spița cea mai pre deasupra de toate, până nu ajung în vârf, aşa 
şi tu să ai suirea bunătăţilor, ca să iei şi plată împărăției cele 
de sus, care să dea Hristos împăratul celor ce împărțesc și 
acelor ce au împărţit în veci”. 

„(Cum iaste şi la cei ce umblă cu corăbiile, că dacă gre- 
şeşie vâslaşul puţinea stricăciune aduce celor ce sunt în corabie, 
dar când greşeşte însuși cârmaciul el face pereciune a toată co- 
rabia aşiiderea și în cetăţi, de va grei vreunul din cei ce sunt 
subt biruinţe nu face altora nevoi ca, cum face el însuşi. Iară 
când greşește dânsul singur, atunci el face pereciune a toată 
cetate şi unul ca acela mare necaz va lua”... (Ibidem, p. 389). 


Impăratul Vasile Macedoneanul. Autorul pre- 
supus al Invăţăturilor lui Vasile Macedoneanu eşte împăratul 


Vasile I (867—886). întemeetorul dinastiei macedonene. 


Opera este împărțită în 67 capitole versificate, constituind 

un tratat de pedagogie morală pentru fiul său Leon, care ca 
împărat s'a numit Leon filosotul. Ea a fost tradusă în greaca 
modernă în 1691 şi apoi şi în limba română, fiind mult citită 
în sec. al XVIII-lea. 

Spre a ne da seama de spiritul acestei lucrări dăm şi aci 
câteva citaţii „Despre înţelepciune”. 

„Cugetă în gândul tău singur, că înţelepciunea iaste 
lângă toţi oamenii cinstită, însă nu se nevoesc s'o câştige toți, 
că toți oamenii o laudă că iaste bună, iară toți nu să trudesc ca 
să o câştige. Drept aceea foarte rari şi cu anevoie vei găsi om 
să aibe înţelepciune. Ci dar nu te nevoi să aibe înţelepciunea 
aceasta numai la tine singur (adică nu să fii singur înțelept). 
(Cu înțeleptul) „să petreci şi ziua şi noaptea că numai cela 
ce are înţelepciune poate să-ți folosească sufletește... (Ibidem, 
293—294). 

„Pre aceea să-i faci priiateni şi slugi de casă şi cre- 
dincioşi ce mai înainte au fost buni şi cătră alți prieteni şi 


stăpânitori” (Ibidem, 294). 


S 4. Şcolile. Noua schimbare din pedagogia românească, 
prin introducerea manualelor şcolare și sporirea preocupărilor edu- 
cative, se însoţi de un nou eveniment; desvoltarea şcolilor din 
ţările locuite de Români şi înființarea unor noui tipuri de şcoli. 
Aceste schimbări precum şi viaţa şcolilor constitue astfel o nouă 
sursă de informații pedagogice aşa încât e necesar să le cerce- 
tăm în vederea cunoaşterei pedagogiei epocei. 

În acest secol funcţionează mai întâiu vechile şcoli mână- 
stireşti, orășenești şi sătești, dând elemente de cultură religioasă 
şi asigurând o creştere tineretului în acord cu ethosul creştin. 
Deasemenea funcționează mai departe, dar cu mici întreruperi, 
şcolile sec. XVII, în frunte cu Academia Cantacuzino-Brânco- 
venească, din ţara Românească şi cu Academia din laşi, ultima 
fiind reorganizată de Domnitorul Nicolae Mavrocordat şi pre- 
văzută cu patru dascăli: „doi de greceşte, unul de slavoneşte şi 
unul care să înveţe pre înţeles moldoveneşte”, cu programe şi 
studii analoage cu acelea din Bucureşti, indicate mai sus. Astfel, 
într'o primă privinţă, şcolile din sec. XVIII sunt o continuare 
a celor întâlmte în veacul trecut. Dar în acest veac, se înte- 
meiază şi tipuri de şcoli noui, prin care se pune începutul şcolii 
secundare sub trei forme: ca seminar, şcoală normală şi liceu. 
Astfel în 1754 se întemeiază seminarul din Blaj, în 1782, tot 

la Blaj ia ființă prima școală normală românească pentru pre- 
gătirea învăţătorilor necesari fiilor de Români; în Moldova în 
aceeaşi vreme se înființează trei şcoli cu un început de caracter 
de școli secur.dare, pe lângă cele trei episcopii (Rădăuţi, Roman 
şi Huşi) iar la Craiova, Domnitorul Alex. Ipsilante înfiinţează 
un seminar — primul seminar din Principate şi dispune ca fie- 
care ţinut să-şi aibă şcoala sa românească în fiecare capitală de 
ținut, iar în 1779 şcoala dela Sf. Sava din Bucureşti e prevă- 
zută cu nouă profesori şi 75 elevi bursieri, cu casă, masă, uni- 
formă şi un pedagog de clasă. In ea aveau să înveţe elevii 
care terminau şcoala din ţinut. Astfel lua fiinţă la Români 
şcoala secundară. Ce rol a avut ea se înţelege uşor dacă 
ne raportăm la funcția împlinită, cum e de ex. aceea a semina- 
rului din Blaj din care au pornit Gh. Şincai și Petru Maior, 
promovând alături de Samuil Clain mai târziu o direcție româ- 
nească în regei noastre şcoli şi culturi. De altfel, viaţa şi funcţia 
acestui seminar au fost aşa de mari pentru toată cultura şi viaţa 
neamului nostru, încât el rămâne ca o admirabilă dovadă de ceeace 
poate reprezenta o şcoală bine orientată, pentru o provincie, o 
cultură şi un popor. 


Noţiunile de pedagogie, care se aplicau în aceste şcoli 
nu sunt lipsite de interes. In ele se predau științe sau epistimurz, 
cu aprecierea că „o academie fără epistimuri, este ca o casă 
fără fereşti”. Profesorilor li se cere să evite învăţământul me- 
canic, să adapteze învățământul la mintea copiiilor, să nu se rea- 
zime dascălul numai pre „trătăjii lui” ci pe cuvântul viu „„ne- 
content înflorind din bogăţia sufletească de pe buzele lui”; în 
fine se condamnă traducerile proaste. In această epocă, învăţă- 
mântul, care începuse a fi predat în româneşte, cum e foarte 
probabil, încă din vremea lui Matei Basarab şi Vasile Lupu, 
se românizează tot mai mult. 

Paralel cu aceste progrese, şcoala începe a fi înţeleasă 
după funcţia fixată de raționalismul sec. XVIII, stabilindu-se că 
„ea instrueşte pe oameni a trăi și în acelaș timp a lucra cu ra- 
țiune, ea este un conducător bun, fiind călăuza justiţiei, mo- 
destiei şi celorlalte virtuţi, perfecţionând şi ştiinţa economică şi 
pe pap politică” (Cf. V. A. Ureche, Istoria Românilor Il, 
p. 154). 


§ 5. Secolul al XVIII mai prezintă sub raport pedagogic o 
nouă însemnătate: în cursul său se pun în Principate începuturile 

politicei şcolare, ca activitate de guvernare, pentru a asigura în- 
vățământul şi desvoltarea şcolilor. Iniţiativa pare să revină 
Domnitorului Nicolaie Mavrocordat, dar ea a fost continuată, şi de 
domnii următori, dobândind o formă desvoltată abia în a doua 
Jumătate a sec. al XIX. 

Nicolaie Mavrocordat (1711—1716) a dispus în 
Moldova două măsuri: învăţământul să fie gratuit şi, alături de 
şcoala grecească şi slavonească, să funcţioneze şi una moldove- 
nească. Nicolai Mavrocordat s'a mai preocupat să împartă cărți 
latinești „la aceia care în țară cunosc această limbă”. 

Grigore Ghica (1726 
făşoară în Moldova o activitate însemnată de politică şcolară. El 
însărcinează pe mitropolit „să cerceteze pe dascăli ca să puie ne- 
voință asupra ucenicilor, să-i înveţe precum se cade şi să-i procop- 
sească””; dispune ca „acei ce se vor face preoți... să fie învățați şi 
pedepsiți să poată ceti orânduiala bisericii, după cum se cuvine, 
(Cf. Iorga op. cit., p. 69); dispune apoi să fie atrași la învățătură 
fiii de mazili din toată ţara „ca să înveţe orice limbă le-ar fj voia, 
pentru ca să se afle oameni învăţaţi şi în pământul nostru al Mol- 
dovei, precum sunt şi prin alte ţări şi părţi de loc” (N. Iorga op. 
cit. p. 69). In fine tot acest domn a pus “inspectori să oblige pe 
preoți să înveţe carte. 

La 17 lanuarie 1749, după ce trecuse domn în Muntenia, 
Grigore Vodă Ghica (1748 
care caută să organizeze cele două școale însemnate din Bucureşti: 
şcoala elinească dela „Sf. Sava” şi cea slavonească şi româ- 
nească dela „Sf. Gheorghe”, care a fost „așezată de Domnii 
de mai înainte și care amândouă sântu de mare folos nu numai lc- 
cuitorilor Ţări-Românești, ci şi tuturor celor, care vin pentru 
dragostea învăţăturii: de aceea... am socotit a fi cu cale să rân- 
duim asupra lor (dascălilor) ispravnic şi purtător de grije, vred- 
nic, ca să le poarte lor de grijă, pentru toate câte ar avea tre- 
buință şi să împartă fiecăruia din dascăli, plata ce i s'ar cădea”. 
(Ispravnic e numit Neofit, Mitropolitul Ungrovlahiei). 

Matei Vodă Ghica (1752-1753) continuă politica 
şcolară a tatălui său Gr. Ghica, îngrijind de şcoli şi considerând 
învățătura, „cea mai înaltă şi mai aleasă, din câte lucruri împo- 
dobesc pe om întru această viaţă”. La fel Constantin Mihai 
Racoviţă (1753—1756) şi Ştefan Mihai Racoviţă 
(1764—1765). 

Constantin Mavrocordat spirit cultivat, invită pe 
mazili „să-şi aducă copiii la învățătură, la şcoală, ca să învețe ce 

limbă le-ar fi voia”. În domnia Il-a, el ordonă să se aducă din 
Muntenia „carte pe înțeles (în româneşte) căci, în Moldova uu 
se aflau Evanghelii, Apostolul”. "Totodată ia măsuri contra preo- 
ților necărturari, în cele din urmă două domnii, (1741—42 şi 
1748—49) silindu-i să înveţe „la bătrâneţe”, sub ameninţarea 
de a-i supune la bir. 

Mitropolitul Nichifor are şi el importanţă pentru po- 
litica şcolară, căci el dă un ordin de obligativitate a învăjământului: 
„copiii prostimei din trei ani în sus, însă care nu va fi de hrană, 
să faceţi izvod anume să meargă să înveţe carte adică învățături 
creștineşti; care ar fi de mazili, de negustori şi de alte bresle de 
cinste, să meargă să înveţe, însă de vârstă dela trei ani în sus 
până la 12 ani şi mai sus, iar care ar fi fecior de preoi să 
învețe până la 20 ani şi mai sus” (cf. C. Erbiceanu, Isfo- 
ria Mitropoliei Moldovei; p. 16—17). Ar fi de văzut în acest 
ordin un început de formulare a principiului obligativității învăţă- 
mântului în principatele române. 

Grigore Alex. Ghica (1764—1767 şi 1775-— 1777), 
om cultivat, ia deasemenea măsuri de politică şcolară: ordonă 
episcopilor şi mitropolitului, să cerceteze deaproape pe candidaţii 
la preoţie sub latura intelectuală, întemeiază şcoala Mavromol la 
Galați şi se preocupă de înzestrarea localurilor de şcoală din 
Moldova, dispune buna organizare a şcolilor de ţinut şi înființează 
o epitropie a şcolilor, fixează lefurile pentru profesorii din ca- 
pitală şi „a școlilor din ţară”. 


k*k k * 


Cu prezentarea pedagogiei românești, am ajuns la evenimen- 
tele din preajma anului 1800, când viața culturală a poporului 
nostru începe o epocă nouă. Dar descrierea ei de până aci, a fost 
de fapt o enumerare a elementelor; să încercăm să ne ridicăm 
acum dela prezentarea de date la fixarea tabloului ei general. 

Pedagogia din veacul al XVIII-lea constituie la Români 
tot o pedagogie preștiinfifică, aşa că, raportată la acea din vea- 
curile anterioare. reprezintă numai o continuare şi o desvoltare. 
Ca şi aceea, ea face teoria educaţiei, tot prin sfaturi, împrăştiate 
în opere de teologie, de literatură şi de istorie. Ea e mai de- 
parte tot o pedagogie creştină, având ca obiect esenţial formarea 
ethosului creştin. "Totuşi ea e superioară pedagogiei anterioare prin 
unele elemente noi: în sfera ei preponderează elementele unei 
pedagogii aristocratice (Erasmus, Agapet, Vasile Macedoneanul, 
Nicolaie Mavrocordat); conţine unele idei din pedagogia natura- 

listă (învăţământ conform cu natura copilului); apoi organizarea 
de şcoli şi tipărirea de manuale sunt evenimente care vor favoriza 
constituirea unei pedagogii sistematice. 

Dar ceeace caracterizează pedagogia noastră din acest veac, 
e orientarea ei spre național, prin acţiunea pentru românizarea 
şcolii. E drept că învăţământul nu se predă încă în româneşte, 
nici tot, nici în toate şcolile românești; totuşi începuiul e făcut şi 
direcția evoluţiei lui s'a fixat într'o formă convenabilă. 

Pedagogia sec. XVIII are şi alte caractere: în loc de a 
conţine numai idei privitoare la educaţie și învățământ, cuprinde 
şi idei privitoare la organizarea şcolilor, sporindu-şi materia cu 
un capitol nou pentru începuturi de politică şcolară. Desigur că 
aci nu ne aflăm încă în faţa unor teorii sau concepții de politică 
școlară, ci numai înaintea unor dispoziţii şcolare româneşti care 
pot fi privite ca elemente pregătitoare pentru un început de po- 
litică şcolară la Români. 


Literatura: 


I. Bianu şi Nerva Hodoş, Bibliografia Românească Veche, tom. II, 
Bucureşti, 1905. 
N, Iorga, Pilda bunilor Domni din trecut faţă de şcoala românească, 
Bucureşti, 1914. 
Å „Un student român la Veneţia; Const, Cantacuzino Stolnicu, 
„Cuget clar", 1928. 

O. Għbu, Literatura didactică română, 3 vol. Bucureşti, 1916, 
C. Erbiceanu, Bărbaţi culţi greci şi români şi profesori din Acade- 
miile din laşi şi Bucureşti, în epoca fanariotă (1650 
—1821) Analele Academiei Române, I, T. XXVII. 

PARTEA II 
PEDAGOGIA NATIONALĂ ROMANEASCĂ, 


INTRODUCERE 


În jurul anului 1800, în Europa, sfârşea o epocă şi începea 
alta. Sub influenţa largă şi cuceritoare a filosofiei iluministe şi a 
liberalismului politic, popoarele şi indivizii îşi cer acum dreptul 
la viaţă şi la cugetare liberă, iar gânditorii epocei încearcă, cel 
puțin unii dintre ei, să dea o întemeere filosofică aspirațiilor 
manifestate. În această atmosferă, statele, mai ales cele constitu- 
tionale, crează şcoala de stat — o şcoală care să le sprijine în 
noua lor formă — înmulţesc şcoalele ca să răspândească în 
popor instrucția elementară, necesară fiecărui cetăţean spre a 
participa ca om liber şi conştient la viaţa statului şi, drept înco- 
ronare a acestei acţiuni, ele legiferează libertatea, obligativitatea 
şi gratuitatea învățământului. 

Stimulată de noile necesități de instrucție, pedagogia în- 
registrează la rândul ei, ca totdeauna în epoci de frământări so- 
ciale, o însemnată înflorire. E perioada, în care ea e cultivată în 
Apus de un Pestalozzi, Niemeyer, Herbart şi Froebel, Die- 
sterweg şi alții, lucrând sub influența iluminismului, din credinţa 
că sporirea ştiinţei înalță pe om şi-l face fericit. 

In Principatele Româneşti şi ţinuturile locuite de Români, 
dar mai ales în Ardeal, acest vânt înoitor, care venea din Apus, 
se resimte în forme interesante. Pe de-o parte, şcoli noui se în- 
ființeazi pe lângă cele vechi, iar paralel se tipăresc cărți școlare; 
pe de altă parte se afirmă preocupări de pedagogie sistematică 
şi de o pedagogie românească, se vorbeşte de o trezire a conştiin- 
ței demnităţii de român, de o educaţie a tipului etnic şi chiar de o 
educaţie a voinţei naționale românești. Cu drept cuvânt, sfârşitul 

veacului al XVIII-lea şi începutul secolului următor reprezintă 
pentru Români începutul pedagogiei naţionale. 

O pedagogie naţională își are justificarea ei ştiinţifică. Po- 
poarele sunt diferite unul de altul şi trebuie să rămână deosebite, 
ca să-şi cânte fiecare partitura proprie în concertul culturii ome- 
nirii. Noi trebuie să creştem tineretul ca membri ai unui popor, 
după psihologia şi destinul său, pentru ca fiecare neam să con- 
tribuie cât mai original cu putinţă la înobilirea şi progresul cul- 
tural al lumii. 

Dar fundarea şi desvoltarea unei pedagogii etnice nu în- 
seamnă lipsa de contact ideologic cu pedagogia în genere, ci numai 
atât că ideile. care decid formele şcolare și cuiturale, nu se im- 
portă, ci cresc din societatea etnică şi sunt ca o eflorescenţă nor- 
mală a ei. Ori, tocmai ideia acestei pedagogii noui începe să se 
desvolte la Români spre sfârşitul veacului XVIII-lea, spre a se 
afirma cât mai mult în veacul următor şi de atunci până azi. 


CAP. |. 


INCEPUTURI DE PEDAGOGIE 
NAȚIONALĂ ROMÂNEASCĂ. 
(1780—1830). 


„Tot timpul ce-l am liber îl dau neamului meu“ 


Gh, Șinca. 


„Nu ca să iasă din eparhia Făgăraşului s'au 
dus Petru Maior la Buda, ci ca mai mult să poată 
lucra cu peana pentru neamul românesc“, 

Petru Maior 


Mişcarea nouă pentru o pedagogie românească e opera a celor 
trei cărturari ardeleni — Samuel Clain, Gheorghe Şin- 
cai şi Petru Maior — iar momentul începutului ei îl for- 
mează anul 1780, fiindcă în jurul acestui an se petrec mai multe 
evenimente interesante. In 1780, Şincai și Maior se întorc la 
Blaj, venind dela studii şi îşi încep activitatea lor didactică şi ştiin- 
țifică. La doi ani după aceea, Şincai e numit director al şcolilor 
româneşti din Ardeal și al şcolii normale din Blaj (1782); şi 
în primii 10 ani, care urmează, el întemeiază circa 300 de şcoli 
elementare şi normale pentru Români. 

Aceşti trei cărturari ardeleni n'au scris opere de pedagogie 
sistematică, ci studii de istorie, filologie, teologie, morală, plus 
manuale şcolare; în schimb ei vorbesc şi susțin cu o argumentare 
solidă ideea unei educaţii, al cărei obiect să fie trezirea conștiinței 
naționale pentru că Românii sunt descendenţii Romanilor şi câ ei 
au nevoie de o anumită creştere pentru a desvolta și perfecționa ti- 
pul etnic românesc. Pentru acest caracter, noua epocă o numim a 
începuturilor pedagogiei naţionale româneşti. 

Influenţa şcolii ardelene asupra evoluției conștiinței naţionale 
a poporului român a fost foarte mare. Stabilirea originei lui ro- 
mane a stimulat mândria națională a Românilor şi a pus întro 
lumină interesantă dreptul de prioritate al Românilor din Ardeal 
față de celelalte naţiuni. Totodată aceste idei, devenind un bun 
spiritual al întregului popor românesc, îi dădură o directivă spi- 
rituală nouă şi binefăcătoare pentru evoluţia lui politică: forma- 
rea unui stat independent românesc. 

E drept că la Români, ideia naţională era ceva mai veche. A 
fost un 'imp când nu se putea vorbi de o conștiință națională ro- 
mânească. ci numai de o legătură insfinctivă între Români. A venit 
apoi acțiunea pentru traducerea de cărți religioase în limba ro~ 
mână, care avu ca 'efect constatarea că Românii din toate părțile 
vorbesc aceeași limbă, apoi această conştiinţă o favorizară stu- 
diile de istorie care, în sec. XVII, începuseră a se afirma şi a 
pregăti evenimentul din sec. XVIII-lea. Totuşi în actul de evo- 
luţie al conştiinţei naţionale, S. Clain, Gh. Şincai şi P. Maior, 
au merite deosebite întrucât ei au căutat să dea ideiei naţionale o 
fundamentare filologică și istorică documentată. 


§ 1. Samuel Clain (1745—1806) e o mare figură 
de luptător pentru ridicarea culturală a Românilor ardeleni, din 
epoca dela finele secolului al XVIII-lea și primii ani ai veacului 
următor, întrunind în ființa sa calități de teolog, de remar- 
cabil filolog şi istoric şi de pedagog naţional. 

S. Clain s'a născut în Sad, un sat ardelean, iar învățătura 
şi-a căpătat-o în seminarul din Blaj şi în Colegiul Pazmanyan din 
Viena. După terminarea studiilor, îl găsim pentru puţin timp 
profesor la Blaj (1772—1773), predând logica şi metafizica, 
iar de aici înainte duce o viață agitată: la 1779 e director de 
studii la Colegiul Sf. Barbara din Viena, la 1783 e din nou la 
Blaj, de unde în 1785 pleacă la Sibiu din pricina persecuțiilor 
episcopului Bob, pentru a reveni repetat la Blaj ca să tipărească 

Biblia şi să scrie alte lucrări. In 1804, el pleacă la Buda 
unde funcţionează ca cenzor şi revizor al cărților româneşti la 
tipografia Universităţii, până la finele vieţii lui (1806). 

Viaţa lui S. Clain!), reprezintă o existență dramatică, 
plină de muncă pe terenul traducerilor de cărţi religioase, filoso- 
fice şi istorice, al conferințelor și al luptei pentru deșteptarea 
conştiinţei de neam. Existenţa lui o oglindește întreaga sa operă 
scrisă sub biciul solicitărilor externe şi al evenimentelor. În 
1780, el scrie Elementa linguae Daco-Romaniae sive valahi- 
cae, iar în 1784, el scrie Propovedanie sau învățături la îngro- 
păciunea oamenilor morţi (Blaj 1784), după cererea multor „iu- 
bitori de Dumnezeu creştini”. La câţiva ani după aceea, el dă 
publicității mai multe lucrări, adevărate tratate de teologie şi 
filosofie: Theologia moralicească (379 pg. Blaj, 1796), Lo- 
shica (Buda, 1799), Legile firii sau filosofia cea lucrătoare, 
Ithica şi politica (Sibiu, 1800) şi Theologia dogmatică şi mo- 
ralicească (Blaj, 1801). Deosebit de ele, S. Clain mai scrie şi 
alte lucrări dintre care cea mai importantă sub aspectul intere- 
sului nostru pedagogic e Istoria, lucrurile şi întâmplările Româ- 
nilor (1806). 

' Elementele de pedagogie din opera lui S. Clain se rezumă 
la două idei: ideia creştină şi ideia națională. Clain dorea ca 
educaţia să formeze din fiecare român un bun creştin, -— do- 
rință firească la un călugăr ca el. Sub influenţa ei, el scrie 
„propovedaniile”, în prefața căreia observă că „pentru aceea 
toată nevomţa noastră aru trebui să fie să dobândimu sfârşitu 
creştinescu vieţii noastre în pace şi întru pocăință”. Aceeași 
preocupare pedagogică îl stăpâneşte când scrie și celelalte lu- 
crări teologice şi cu deosebire teologia morală în care expune 
„învăţătura năravurilor celor bune şi a vieţii creștinești”. 

A doua idee pedagogică a lui Samuel Clain e cea na- 
țională. Clain vrea să promoveze conștiința demnităţii de neam 
în sânul poporului român şi el găsește că acest scop se poate 
atinge cu ajutorul istoriei: el crede că prin cunoaşterea trecu- 
tului, Românii de azi se vor simţi obligaţi să aspire la o viaţă 
mai înaltă, la o învăţătură şi la o ţinută pe care o aveau stră- 
moşii lor, Romanii. Motivarea acestei idei a necesității stu- 
diului istoriei pentru raţiuni educative, cărturarul ardelean o 
face într'o formă originală şi chiar pitorească: „Socotind zisa 
aceea a filosofului carele au zis că urât lucru iaste -Elinului să nu 


1) Ct. I. Bianu, Viaţa şi faptele lui Samuel Micu. An. Acad. Rom. T. 
IX, 1876. 

ştie elineşte, adevărat şi Românului bine să poată zice că urât 
lucru iaste Românului să nu ştie începutul său, să nu știe 
neamul său, pre mai marii săi și istoria neamului său... Istoria 
iaste dascălul tuturor lucrurilor şi a celor bisericeşti și a celor 
politiceşti...””. Din citirea istonei, tineretul va trebui să înţeleagă 
să fie „Romani adică deplini şi întregi şi să nu se tăvă- 
lească toţi jos, ci să se ridice şi să privească micşorarea şi căl- 
carea neamului nostru cel românesc carele odată şi el se număra 
între puternicele neamuri!) ”... 


§ 2. Gh. Şincai (1754—1816), Philosofiae & Theolo- 
giae Doctor Primariae Nationales Balasfalvensis Director & Ca- 
techeta, este o altă figură mare de cărturar ardelean contem- 
poran ci S. Clain şi un bărbat phn „de demnitate româ- 
nească''.2) 

Născut la Samşud în apropiere de Turda, probabil în 1754, 
Gh. Şincai şi-a dobândit instrucția în şcolile din Oşorheiu, 
Cluj şi Bistriţa, pentru ca la vârstă de 20 ani, după terminarea 
gimnaziului, să fie numit profesor de retorică şi poetică la Blaj. 
După câteva luni de profesorat şi după ce se călugăreşte, el 
pleacă la Roma la colegiul „De Propaganda Fide”, spre ce- 
tatea care, după propria mărturisire, îi vorbea de „slava strămo- 
şilor””. În 1779, după cinci ani de studii, care fură încununate 
cu doctoratul în filosofe și teologie, Şincai veni la Viena unde 
a studiat timp de un an „,„Metodul” adică pedagogia, apoi 
dreptul şi canoanele. In 1782 îl găsim la Blaj, director al 
şooalei Normale din Blaj, atunci înființată, iar ulterior director 
al şcoalelor române unite din Ardeal (1782—1794). În această 
calitate, el a lucrat timp de 12 ani la întemeerea a peste 300 
de școli comunale noui, sătești si normale, publicând pentru ele 
manuale didactice. Dar, aci la Blaj, viaţa lui a fost amărîtă de 
acelaş episcop Bob, care persecutase şi pe Clain. În urma intri- 
gelor lui şi ale altora, Gh. Şincai a fost îndepărtat din direcția 
şcoalelor și din profesorat şi — ceeace a fost mai tragic — acest 
mare cărturar a fost sulit să părăsească şi călugăria şi să înceapă 
o existență dramatică. In 1794, în urma (intrigelor episcopului 
Bob), el e arestat şi bătut de un subprefect ungur, e închis şi 
torturat, dat în judecată şi ţinut astfel până în 1795. In 1796, 


1) Cf Samuel Cla:n. Istoria, lucrurile şi întâmplările Românilor, cuvânt 
înainte către Români. 

2) Despre Gh. Şincai pedagog, cf, E. Ionescu : Gh. Şincai ca pedagog, 
Bucureşti, 1928, 

Şincai pleacă la Viena să caute dreptatea la Împărat, cerând, 
reintegrarea sa în postul de director al şcoalelor, dar fără suc- 
ces. Părăsit de soartă, el se duce la contele Daniel Vas de 
Czega (Transilvania), la curtea căruia găseşte adăpost, stând 6 
ani (1797—1803), timp în care se ocupă cu instrucţia celor 
trei fi ai acestuia şi cu administrarea moșiilor. In 1803, Şin- 
cai vine la Oradea, la episcopul Ignatie Darabant, care l-a 
primit prieteneşte, apoi a plecat la Buda spre a-și complecta 
opera. Aci, numit corector la tipografia Universităţii în 1804, el 
continuă studiile sale pentru istoria poporului român, mărturisind 
că „tot timpul ce-l am liber îl dau neamului meu”. In 1809, el 
pleacă din Buda la Sinea, la fiii contelui Daniel Vas, în 1811 
vine la Oradea, în 1813 la Cluj, pentru ca apoi să se re- 
tragă la Sinea unde şi moare în 1816. 

Între opera şi cugetarea lui Gh. Şincai şi Samuel Clain 
sunt asemănări ca şi între viaţa lor. O parte întinsă din opera 
lui Şincai — întinsă, fiindcă ea constă din 130 lucrări — o 
formează manualele didactice: Elementa linguae daco-roinanae 
sive valahicae, scrisă în colaborare cu S. Clain (Vindobonae 
1780, 94 pg.), ABC sau Bucoavnă spre folosul şcoalelor nea- 
mului românesc (Sibii, 1783, 104 pg.), Catehismul cel mare 
(Blaj, 1783) şi Indreptarea către aritmetică (Blaj, 1785, 81 
pg.), Prima principia latinae gramaticae, (Barastălde, 1783). 
“Toate aceste manuale reprezintă lucrări «quae ad usum valahico- 
nationalium», scrise «propter majorem incipientium  puerorum». 
Deosebit, Şincai redactează Istoria Românilor, operă celebră, 
intitulată Hronica Românilor (Buda, 1808) şi cunoscută sub 
numele de cronica lui Şincai. A 


Ideile pedagogice ale lui Şincai sunt în genere acelea 
pe care le-am întâlnit și la S. Clain. Marele cărturar ardelean 
urmărește prin aceste publicaţii să formeze „buni fii ai patriei și 
adevărați creştini”. În acest scop, el apreciază ca și Clain studiile 
teologice şi mai ales studiile de istorie a Românilor, considerân- 
du-le mijlocul cel mai sigur pentru trezirea conștiinței originei 
noast:e latine. "Totuşi Şincai manifestă față de Clain unele pre- 
ocupări pedagogice noui. Şincai vorbeşte în lucrările sale de 
norme, de necesilalea tipăririi unor scrieri ieftine, pe care să le 
poată cumpăra și copiii săraci şi, ceeace-i demn de reținut, el mai 
voia o adaptare a cărților la mintea copilului. Dar Şincai se 
ridică mai presus de Clain prin încercarea lui de a justifica o 
educație a caracterului românesc. Experienţa vieţii proprii şi 

mai ales persecuțiile episcopului român Bob, îl făcuseră să 
observe că Românii, „„după ce se ridică puţin, mai toţi îşi uită 
de sine, își uită de sângele din care sunt prăsiţi şi numai pe cei 
mişei înalță, pe aceia îi ridică din gunoi, iară pe cei vrednici 
urgiseşte””, (Hronica II, 129). 

Şincai mai apare din opera sa şi ca un gânditor care înţe- 
legea că şcoala şi manualele didactice trebuesc adaptate să ser- 
vească la „formarea tipului etnic perfect, a tipului de om perfect 
înzestrat cu caracter tare și minte luminată prin şi numai în mijlo- 
cul naţiei lui românești”. De aceea, gramatica lui e scrisă „spre fo- 
losul şi mai uşorul începător al şcolarilor valahi”, aritmetica, lui: 
„pentru folosul şi procopseala tuturor şcoalelor normale ale neamu- 
lui românesc”, iar în catehismul cel mare caută el să îngrămă- 
dească tot ce a crezut că, un român trebuie să ştie despre „cre- 
dința pravoslavnică””. 

Desigur că Şincai n'a fost un pedagog de profesie, totuşi 
din punct de vedere românesc, el rămâne peste vremuri unul din 
marii noştri pedagogi naționali. 


§ 3. Petru Maior (1754—1821) e al treilea cărturar 
care întreprinde în Ardeal, în preajma anului 1800, o acţiune de 
educație naţională românească. 

* Sa născut la Căpuşul-de-Câmpie, lângă Turda în anul 
1753, mai sigur în 1754. Studiile, el le-a început la Oşorhei, 
le-a continuat la Cluj, Blaj şi Roma, unde a studiat filosofia şi 
teologia cinci ani (1774—1779), fiind coleg cu Gh. Şincai şi 
le-a terminat la Viena, unde timp de un an a studiat dreptul ca- 
nonic. La 1780, Petru Maior a fost numit la Blaj profesor de 
metafizică şi dreptul natural, iar dela 1784 înainte a funcţionat 
ca protopop al Gurghiului şi preot la Reghin. La 1809, Petru 
Maior a plecat la Buda, unde i s'a încredinţat postul de „,crăesc 
revizor” al cărţilor cu motivarea: „nu ca să iasă din eparhia 
Făgăraşului s'au dus Petru Maior la Buda, ci ca mai mult să 
poată lucra cu peana pentru neamul românesc”. 

Opera lui P. Maior nu conţine nici un studiu de pedago- 
gie teoretică. Ca şi acea a lui Clain şi Şincai, ea consistă din 
lucrări numai izvorite din infențiuni pedagogice — motiv pentru 
care ele ne interesează aci. La 1809, Petru Maior a scris Di- 
dahii adecă învățături pentru creșterea fiilor (Buda, 1809), 
conţinând 15 conferinţe despre educaţia copiilor; la 1813, Isto- 


ria bisericii Românilor (Buda, 1813, 399 pg.), scrisă 

din „dorul cel neastâmpărat carele purure l-am avut a cunoaște 
întâmplările bisericii Românilor”; la 1819: Ortographia ro- 
mana sive latino-valahica (Budaa 1819) şi la 1825 se tipăreşte 
după moartea sa Lexicon românesc, latinesc, unguresc, nemtesc 
(Buda, 1825). Pe lângă acestea, Petru Maior mai publică şi alte 
lucrări dar dintre toate, opera sa cea mai importantă rămâne 
Istoria pentru începutul Românilor în Dachia (Buda, 1812), 
scrisă din raţiuni politice, spre a combate minciunile străinilor a- 
supra originei Românilor. 

În opera sa, Petre Maior e condus de aceleași idei peda- 
gogice ca şi Clain şi Şincai: ideea creştină, pe care el o ex- 
primă mai ales în „Prediche sau învățături la toate Dumini- 
cile...” şi cea națională, pe care o oglindește cu deosebire 
Istoria Românilor. Această operă, el a scris-o din preocuparea 
de a demonstra originea noastră latină cu ajutorul argumentelor 
de ordin linguistic «pentru ca văzând Românii din ce viţă strălu- 
cită sunt prăsiţi, toți să se îndemne strămoşilor săi întru 
omenire şi în bună cuviinţă a le urma». Aşa dar P. Maior reco- 
mandă pentru neamul său educație în spirit creştin şi național- 
român. 

Dar întocmai cum Şincai manifesta unele preocupări pedago- 
gice noui faţă de Clain, tot astfel, în opera sa, P. Maior are 
unele vederi pedagogice noui, faţă de ceilalţi. In adevăr, când 
scrie „Didahiile pentru creşterea copiilor”, el o face în urma 
constatării marei mortalităţi infantile la Români și cu preocuparea 
de a instrui pe adulţi asupra datoriilor lor educative,’ observând 
că „nici un loc, nici o vreme fiind scutită de învăţătura cea 
pentru creşterea copiilor” (prefață). Se pare că P. Maior e 
primul gânditor român care pune în termeni de pedagogie politică 
problema mortalității infantile, cauzată de ignoranţa părinţilor, 
şi cere o educaţie adecvată. n aceste preocupări, am putea găsi 
totodată şi un început de pedagogie a familiei. 

În activitatea lui P. Maior mai descoperim şi un început de 
pedagogie a adulților, 'care nu pare străină de întreaga mişcare 
enciclopedistă a veacului al XVIII-lea. In adevăr, ca protopop 
mergând prin sate, „el trimetea pe flăcăi şi fete la diacul bise- 
ricii a învăţa lucrurile cele mai 'creștineşti””, impunea părinţilor 
să supravegheze acasă învăţătura copiilor, ţinea în vizitele sale de 
protopop, examen prin sate şi astfel făcea cultura înţeleasă şi 
iubită de cei în vârstă!). 


1) N. Iorga, Istoria Literaturii Româneşti, vol, HI, ed II, 1933, p. 239, 

Ar mai fi de relevat că Petru Maior, publicând în Orto- 
grafia română un dialog pentru începutul limbii române, dialog 
care are loc între nepot şi unchiu, face pentru metoda interogativă, 
cea dintâiu aplicare românească a acestui clasic procedeu de cla- 
rificare a cunoştinţelor. 


S. Clain, Gh. Şincai şi Petru Maior au ca pedagogi două 
puncte comune: Î. 'Tustrei s'au comportat ca educatori ai nea- 
mului românesc întreg pentru care preconizau o educaţie în spi- 
rit creştin şi național, cu adăugirea că preocuparea lor în a- 
ceastă ultimă privință a fost de a trezi conştiinţa originei noas- 
tre latine, unită cu năzuinţa de a, ne 'ridica în viaţă ca popor la 
o existență mai înaltă. Aceste idei au lăsat urme adânci şi binefă- 
cătoare şi sub influenţa lor au lucrat mulți alţi gânditori ro- 
mâni, ca Radu Tempea, Paul lorgovici, C. Diacono- 
vici-Loga, Gr. Obradovici şi alţii. 2. In cugetarea lor, 
predomină najionalismul romantic, specific epocei: preocuparea 
de a redresa poporul românesc din punct de vedere politic şi 
cultural, folosind amintirea originei sale nobile. 


Radu Tempea (n. 1797), fiu de preot din Braşov, „di- 
rector al şcoalelor neunite naţionaliste” din Ardeal, e un con- 
tinuator al ideilor lui Clain și Şincai. El scrie o gramatică rọ- 
mâneuscă, în care susține că limba românească este vechea „„lim- 
bă râmlenească”. 

Paul lorgovici (1767—1868) profesor de latină la 
gimnaziul din Vârșeț, a scris „Observații de limba românească”. 

C. Diaconovici-Loga, bănăţean de origină, a tipărit 
în 1822 o (Gramatică Românească pentru „îndreptarea tinerilor. 

Grigore Obradovici director al şcoalelor Româ- 
nilor din Timişoara, publică „Indemnuri către învăţătură” scriind: 


„Oh, voi pruncii româneşti, 
Toţi strănepoţi vitejești, 
Acelora ce lumea odată biruiau 
Toate ţările stăpâneau 

Sculaţi zic, din somn adânc 
Că strămoşii voştri plâng. 
Văzând mlădiţele sale 

În aşa mare nelucrare”. 


Inceputul de pedagogie românească din Ardeal s'a con- 
42 

tinuat în Muntenia şi Moldova prin Gh. Lazăr şi Gh. Asa- 
chi, cei doi mari fundatori de şcoale naţionale din Principate. 
Acţiunea lor îşi are isvorul în aceeaşi conştiinţă că neamul nostru 
trebue trezit la o viață nobilă, la care îi dă dreptul origina sa 
strălucită; dar ea se inspiră şi din unele idei noui ca acelea ale 
iluminismului. Ideile şi activitatea desfăşurată de Gh. Lazăr şi 
de Gh. Asachi au fost încununate de un succes însemnat care 
asigură celor doi fruntaşi meritul de pedagogi naţionali. 


§ 4. Gh. Lazăr (1779—1823), fiu de ţăran din com. 
Avrig din Transilvania, spirit instruit în şcolile din Sibiu, Cluj 
şi Viena, e un nume prestigios în istoria şcoalei şi culturii 
româneşti din Muntenia. 


Viaţa lui Gh. Lazăr e cunoscută. După o tinereţe închinată 
studiilor şi un început de carieră eclesiastică, pe lângă Mitro- 
polia din Sibiu şi didactică, în calitate de predicator şi catihet 
al seminarului aceleiaşi mitropolii, ea se continuă dela 1816 
în Ţara Românească, la Bucureşti, unde îl găsim conducător al 
şcolii din Mânăstirea Sf. Sava, activând timp de 3 ani,” dela 
1818—1821, când se întoarce bolnav în satul de naștere unde 
se stinge în 1823. 

De o operă de teorie pedagogică, pe care Gh. Liazăr să o fi 
scris, cu greu se poate vorbi. Marelui dascăl român i se atribue 
în adevăr o pedagogie, dar despre această lucrare, n'avem nici o 
dovadă. Deasemenea e discuţie dacă „„Povăţuitorul tinerimei 
către adevărata şi dreapta cetire” 1) aparţine sau nu lui Gh. Lazăr, 
căci în timp ce profesorul N. lorga o admite, Eliade şi O. 
Ghibu sunt de părere contrară. Şi tot aşa e dubiu, dacă Gh. 
Lazăr este sau nu traducătorul lucrării episcopului rus Platon, 
„Educatorul marelui principe al Rusiei” (Platon, Erzieher des 
Grossfursten von Russland). Totuşi lui Gh. Lazăr îi aparţin 
în mod sigur mai multe lucrări şi anume: Manifestul lui Lazăr, 
o înştiinţare, prin care el dădea veste publicului despre şcoala pe 
care o deschide în 1818 la Sf. Sava din Bucureşti. Apel că- 
tre publicul românesc pentru publicare de cărţi româneşti (1822), 
Cuvântui compus de Lazăr la înscăunarea mitropolitului Dionisie 
(1819) şi o serie de manuale didactice ca Trigonometria (publi- 
cată de T. Lalescu, Bucureşti 1918), Aritmetica matematicească 


(Ms. citat de Philippide în Intr. în Ist. Lit. p. 190), Gramatica (Ms. 


1) S'ar putea admite prefața „Povăţuitorului”, întrucât după stil şi 
fond, ea oslindeşte spiritul lui Gh, Lazăr, 

citat de N. Iorga în Ist. lit. sec. XIX, vol. II, p. 582). Geo- 
grafia (Ms. Philippide loc. cit.) şi Filosofia și istoria universală 
(Ibidem). 

Ideile pedagogice care au inspirat toată marea acțiune a 
lu: Gh. Lazăr desfăşurată în capitala țării, sunt în mare parte a- 
celeași pe care le-am întâlnit şi la erudiții ardeleni de mai înainte. 
Căci din Ardeal el aducea cu sine preocupările de educația na- 
țională, pe care o concepea ca un proces de trezire a conștiinței 
că Românii sunt urmaşii Romanilor și că datoria lor e de a-şi 
înălța viaţa pe culmile de glorie pe care vechii Romani le atin- 
seseră. Argumentarea dascălului român cuprindea accente care 
într'adevăr puteau impresiona pe contemporanii săi, deoarece el 
arăta că ne tragem ca popor din neamul „cel mai măreț al lumii, 
cel mai iscusit, cel mai înţelept, înfrumusețat întru ştiinţă, cel 
mai mare în suflete patriotice”. El ţinea să adauge că suntem un 
popor şi neam „ce este aşa de vechi, așa de vestit, proslăvit şi 
înzestrat cu toate rodurile pământului precum şi cu toate darurile 
duhovniceşti, cu un cuvânt neam împărătesc”, căruia i se cuvine 
„O şcoală mai de treabă, o academie cu. ştiinţă, chiar în limba 
maicii sale” 1). 

Altă idee pedagogică importantă a lui G. Lazăr e ideea 
iluministă. Acesteia, el i-a dat expresie interesantă în mai multe 
locuri. Astfel în prefața dela „Povăţuitor”, Gh. Lazăr scria: „Fericit 
este pământul carele ţine pe trupul său oameni buni, lucrători și 
harnici economi. Fericit este neamul acela care are credincioşi 
patrioți şi oameni întru ştiinţă luminaţi””. Şi continuând pe acest 
ton, Lazăr vorbește de sporirea luminării. El considera ştiinţa 
„Isvorul tămăduini”, „muzeul înfloririi” şi al „„desfătării”. În acti- 
vitatea sa, el a urmărit „să pună toate cărțile scholasticeşti în 
bună regulă în limba patriei, făcând un îndrăzneţ plan pentru 
epoca aceea de a întemeia școli mari cu biblioteci”. Dar şi in- 
direct, Gh. Lazăr a arătat preocupări iluministe prin scrierea de 
manuale şcolare numeroase, — lucrare care izvora din dorinţa 
lui de a pune la dispoziţia elevilor cărţi şi învăţătură cât mai 


1) „...După ce am privit la cealealalte popoară şi limbi, mai ales ev- 
ropeneşti, care... toate să află bine împodobite cu şcoli mari şi Academii de 
ştiinţe strălucitoare, chiar in limbile lor, pentru procopsirea tinerilor cu 
dreptu au judecat că cu ruşine vine unui popor şi neam, ce este aşa vechiu, 
aşa vestit, proslăvit şi înzestrat cu toate rodurile pământului, precum şi cu 
toate darurile duhovniceşti, cu un cuvânt neam împărătesc... să nu aibă 
şi el o şcoală mai de treabă, e Academie cu ştiinţă chiar în limba maicii 
sale, ci să se lase mai slab, mai scăzut şi mai batjocorit decât toate celelalte 
limbi şi popoară ale feaţii pământului...”, (Din Manifestul lui Lazăr, prin 
care înştiinţa publicul despre şcoala sa), 

multă. De aceea Gh. Lazăr poate fi considerat primul pedagog 
român iluminist. 

Gh. Lazăr mai schiţează şi un început de teorie a educaţiei 
voinţei naţionale. „Toate putem a le dobândi, — serie el — că 
şi noi suntem născuţi ca alte neamuri, şi nouă ne-a dat 
Dumnezeu acele daruri ca şi la alte neamuri numai vrere să 
avem”. În această declaraţie am putea descoperi un nou element 
de pedagogie etnică românească, alături de acelea pe care le-am 
întâlnit mai sus la Gh. Şincai şi Petru Maior: grija pedagogică 
de neam 1). 


§ 5. Gh. Asachi (1788—1869). Rolul pe care Gh. 
Lazăr l-a împlinit în Muntenia, Gh. Asachi l-a avut în Moldova, 
întrun timp însă mult mai îndelungat şi în cadrul unei activităţi 
mai variate. 

Viaţa lui Gh. Asachi e deasemenea bine cunoscută ca şi 
aceea a lui Gh. Lazăr. De neam străin ca origină, Gh. Asachi 
trăeşte copilăria în Moldova, timp în care se ataşează profund 
de țara noastră, apoi îşi face studiile în Lemberg, Viena și Roma. 
Revenind în ţară, el participă la mişcarea de deșteptare a nea- 
mului nostru la o viaţă nouă. Astfel, îl găsim tot timpul în fruntea 
mişcării pentru luminarea poporului prin şcoli, teatru şi publicaţii 
literare. 

Ideile pedagogice, care au inspirat activitatea lui Asachi, 
pe terenul şcolii şi culturii româneşti sau ca pedagog practic, sunt 
acelea ale epocei. Desvoltându-se în aceeaşi atmosferă de deștep- 
tare a popoarelor, Gh. Asachi cunoaşte mişcarea culturală a eru- 
diților din Ardeal şi lucrează în acelaș sens. Pentru el, Românii 
sunt de origină nobilă, latină, iar educaţia lor trebue să fie un, 
proces de informare asupra acestei origini, ca astfel ei să fie „ur- 
mătorii strămoşilor noştri Romani”. Aceste idei, Gh. Asachi le dă 
expresie şi în opera sa literară ca de exemplu în poezia „Prolog 
la Patrie”: 


„O, Români, Români ai Daciei, ce purtaţi un mândru semn: 
„De origine, istoria acum fie-ne îndemn. 


1) „Patrii nu-i poate fi tot una, măcar ce fealuri de creştere vor primi 
mădulările următoare, nici nu poate adiaforisi în cunoştinţa sufletului cea 
adevărată, pentrucă odihna ei cea din lăuntru, precum şi cea din afară, aşa 
şi binele cel de obşte precum şi cel privat, stau cu creșterea tinerimei ur- 
mătoare, într'o analoghie prea strânsă legată. Din care pricină fieşte-care 
Patrie, fieşte-care stăpânire bine sistematisată, osăbit privighează, ba are a 
privighea pentru creşterea cea cuviincioasă a tinerilor următori“ (Ib:dem). 

„In vechime maica Roma, ce-a fost Doamnă în toată lumea, 
„Ne-a lăsat legi şi pământul, vorba ca şi înaltul nume”. 


Trebue însă să observăm că Asachi invită pe Români la o 
viaţă nouă, invocând ca motiv nu numai gloria romană, dar și 
viața şi faptele strămoşilor noștri mai recenți. 

Gh. Asachi a servit apoi ideea iluministă, luptând pentru în- 
temeerea de școli publice. Prin influenţa lui, se înfiinţează în 
adevăr pe lângă şcoala grecească din laşi în anul 1813, o clasă 
de ingineri hotarnici, predând el însuşi cursuri de matematică și 
alcătuind manualele: o aritmetică, o algebră, o geometrie, o 
trigonometrie şi o geodesie1). In 1820, fiind însărcinat de 
Mitropolitul V. Costache, cu reorganizarea seminarului dela 
Socola, el aduce din Transilvania mai mulţi profesori, iar mai 
târziu la 1828 Asachi ia parte la întemeerea şcolilor primare și 
secundare de stat din Moldova, pentru ca la 1835 să participe la 
întemeerea Academiei Mihăilene. 

Ca pedagog, Gh. Asachi mai are, pe lângă altele, meritul de a 
fi publicat primele dări de seamă asupra mersului şcoalelor 
noastre publice, făcând o lucrare, pe care mai târziu avea s'o 
continue printre alţii Titu Maiorescu. In acest domeniu, Asachi a 
publicat: 1. Relaţie istorică asupra şcolilor naţionale în Moldova 
dela 1826—1838 (laşi, 1838); 2. Relaţie de starea învățătu- 
rilor publice pe anu! şcolar 1839—1840 (laşi, 1841). 3. Ta- 
blou chronologic de istoria veche şi nouă a Moldovei (Partea L., 
laşi 1845); 4. Expoziţia stării învățăturilor publice în Moldova 
dela 1828—1845 (Iaşi, 1845) şi 6. Question d'instruction pu- 
blique precedee d'un aperçu historique (laşi, 1858). 

Spre a complecta prezentarea lui Gh. Asachi ca pedagog tre- 
buie să adăugăm că, el a fost și autor de manuale şcolare şi a, 
căutat ca prin teatru să facă educaţia publicului moldovenesc. 


Literatura: 

A. D. Xenopol şi C. Erbiceanu, Serbarea şcolară dela laşi, cu ocazia 
împlinirii a cincizeci de ani dela in- 
fiinţarea învăţământului superior în 
Moldova, laşi, 1885.. 

O. Densuşianu, Literatura română modernă. 3 vol. Bucureşti, 1929-1933. 

CAP. II. 


PRIMA PEDAGOGIE SISTEMATICĂ 
LA ROMÂNI (1830—1880). 


„Văzând lipsa unui metod de educaţie, indem- 
nat fiind de un sentiment, ce tot Românul adevărat 
poartă în sine pentru peamul său, am hotărît să 
public în limba românească această carticică”“. 

Dimitrie Pop 


In istoria poporului român, veacul al XIX-lea e un veac cu 
adevărat mare, reprezentând o epocă de renaștere, de progres, de 
ştiinţă şi cu deosebire de mare activitate în politica naţională. În 
cursul acestui veac au loc în ordine politică, întronarea dom- 
niilor pământene (1821), întroducerea Regulamentului Organic 
(1831), revoluția națională (1848), prima unire (1859), inde- 
pendenta ţării (1877), şi proclamarea regatului (1881), eve- 
nimente care în curs de 50 ani au schimbat în mod favorabil 
viaţa ţării noastre. În ordinea școlară şi culturală se 
desfăşoară tot acum un număr de evenimente însemnate: înteme- 
erea școlilor de stat (1828), a Academiei Mihăilene (1835), a 
şcolilor secundare şi a universităților (lași 1861; Bucureşti 
1864), desvoltarea mare a şcoalelor primare și secundare și a 
legislaţiei de care ele aveau nevoe, apoi a literaturii propriu zise 
şi a ştiinţei românești. 

Desvoltarea pedagogiei la Român: prezintă şi ea în a- 
ceastă epocă o importanță deosebită. Un întreg număr de inte- 
lectuali români au preocupări pedagogice, unii traducând iar alții 
scriind lucrări sistematice, sau se consacră problemelor de pe- 
dagogie şi de politică școlară, în studii şi articole de reviste. Tot- 
odată toţi par convinși de filosofia umanistă şi iluministă, că 
ştiinţa va aduce fericirea omului și că o ordine nouă a vieţii se 
poate realiza prin educaţia omului. 

Prezentarea acestei pedagogii noui, a problemelor școlare şi 
autorilor lor, cu ideile lor despre şcoli şi organizarea lor — 
aceasta. e obiectul expunerii care urmează. 


1l. Prima formă de manifestare a pedagogiei 
sistematice 


$ 1. Primele studii, prin care în sânul poporului nostru, 
s'au pus bazele pedagogiei sistematice n'au fost lucrări originale. 

Cum puteau oare ele să apară mai înainte de a avea şcoli şi un, 
lung şir de profesori, care să fi adunat o oarecare experiență pe- 
uagogică şi să ft avu: ocazia unei lungi reflexiuni asupra feno- 
menului cducativ? Acest fapt, alături de nevoi imediate, a făcut 
ca literatura de pedagogie sistematică română, să consiste la 
început din traduceri şi prelucrări după studi} similare străine. 

Inceputul traducerilor şi prelucrărilor de pedagogie sistema- 
tică precede anul 1800, căci prima lucrare de acest fel a fost 
„Carte trebuincioasă pentru dascăli” (Viena, 1785); totuşi abia 
în jurul anului 1820 lucrările menţionate devin mai numeroase. 

La 1818, apare, la Buda, un Manuductor pentru învățătorii 
scholasticeşti sau îndreptarea către cuviincioasa împlinire a dire- 
sătorie: învăţătoreşti +). Acest manuductor e probabil o compi- 
laţie după lucrarea lui H. Niemeyer, Leitfaden der Päda- 
gogik, (1802, 224 pag.). In acelaş an, Naum Petro- 
vici publică Pedagogie şi metodică pentru învățătorii şcoalelor 
orăşeneşti şi săteşti — o traducere după Villom (Praktisches 
Handbuch fir Lerher in Burgen- und Landschulen). 

In 1831, apare în românește „Modul învățării” spre „folosul 
învăţării cetăţeneşti, orăşeneşti şi sătenești” de Kis-Pal în tra- 
ducerea lui Petre Câmpean. In 1836, |. H. Rădulescu publică în 
|,Curierul”' „Asupra vieței şi operei lui J. J. Rousseau '— o prelu- 
crare după M. Girardin (Bucureşti, 1836). In 1839, apare în 
traducere din franţuzeşte D-na, Campan: Pentru educațiunea 
copiilor, (traducătoarea nu se indică). In 1844, se publică în 
traducere L. A imt-Martin: Educaţia mamelor de familie 
sau civilizaţia neamului omenesc. In 1846, Dimitrie Pop tipă- 
reşte Povățuitorul educaţiei copiilor de amândouă sexurile 2), o 
prelucrare după mai mulţi autori francezi (laşi, 1846). In 1848, 
Andrei Mureşanu publică Icoana creșterei rele cu mijloace 
de a o face și mai rea (Braşov, 1848), prelucrare după Salz- 
mann şi Karol Han, iar lon Brezoianu: Învățătorul primar 
— o traducere din franţuzeşte. In 1856, Dimitrie larca, 
traduce Prietena copiilor de M. Guizot. In 1860, Dr. A. Ve- 
lini publică Manualul de metodică şi pedagogie, pentru profe- 
sorii şcoalelor primare, o compilaţie după scriitorii germani (laşi 
1860) şi tot în vremea aceasta profesorul S. Bărnuţiu dela 


1) In tabloul operelor lui Niemeyer, publicat în Roloff, n'am întâlnit 
nici o lucrare cu acest titlu. Deasemenea n'am izbutit încă să identific pe 
Villom, după care N. Petrovici a publicat la 1818 „pedagogie şi metodică”, 

2) Lucrarea e de oarecare proporție şi-i dedicată „A son Altesse 
Serenissime la Princesse Stourdza de Moldavie”. 

Universitatea din laşi ţine un curs de pedagogie, tipărit după 
moartea lui, sub titlul Pedagogie (laşi, 1870), reprezentând o 
prelucrare după A. H. Niemeyer, Grundsätze der Erziehung und 
des Uhnterrichtes (1799). 

Această literatură pedagogică, deşi străină, a fost pentru 
şcoala românească utilă, deoarece ea aducea cu sine un bogat 
conţinut de idei şi punea probleme, pe care ea nu le cunoscuse în 
epoca anterioară. E de aceea necesar să ne oprim asupra! ei spre a 
cunoaște sistemele pedagogice şi ideile pe care le prezenta. 


Ş 2. Lucrările de pedagogie școlară din această epocă sunt în 
majoritatea lor traduceri din nemțeşte, iar sursa germană cea mai 
importantă, a fost opera pedagogului german A. H. Niemeyer; 
în schimb lucrările de pedagogie a familiei se inspiră în majori- 
tatea lor din pedagogi francezi şi în deosebi din opera doamnelor 
Campan, Guizot şi a altora. A răspunde deci la întrebarea, care 
sunt sistemele de idei pedagogice aduse de noua literatură, echiva- 
lează în fond cu a preciza ideile şi caracterele gândirii pedago- 
gilor străini menţionaţi. 


August Hermann Niemeyer a fost un pedagog 
german, profesor la Universitatea din oraşul Halle, strănepot 
al marelui pedagog pietist A. H. Francke. Născut la 1754 în 
Halle, el a făcut studii întinse de filologie, teologie şi filosofie, 
iar, după terminarea lor, a fost numit în 1799, directorul insti- 
tutelor francke-iane din Halle şi ceva mai târziu profesor la Uni- 
versitatea din acelaș oraş, desvoltând o bogată activitate până la 
finele vieţii sale (1828). 

iemeyer şi-a consacrat existența studiilor pedagogice. 
În afară de opere de istoria pedagogiei, (asupra pedagozilor 
Francke, Noesselt, Melanchton, Pestalozzi), el a publicat o 
serie de lucrări de pedagogie teoretică, toate caracterizate prin 
claritate şi o desăvârşită sistematizare a ideilor: 1. Grundsătze 
der Erziehung und des Unterrichtes (2 vol. 1799), Leitfaden 
der Pădagogik —- un rezumat al celei dintâi (1802), Handbuch 
für Schulmănner und Privaterzieher (1790) şi Die Originellsten 
griech. und röm. Klassiker über die Theorie der Erziehung und 
des Unterrichtes. 

Faptul că unii gânditori români, ca de ex. Simeon Băr- 
nuțiu, s'au folosit de opera acestui pedagog în lucrările și 
cursurile lor nu e o întâmplare, ci un act care ţine de caracterele 
pedagogiei lui Niemeyer. Niemeyer e :reprezentantul tipic al 

eclectismului pedagogic din preajma anului 1800, al acelei gân- 
diri care alege ideile din mai mulţi autori şi le sistematizează, 
aşa încât o operă ca aceasta iţi oferă tot ce-ţi trebue întrun 
mod clar şi plăcut. Opera lui Niemeyer rezumă în adevăr ideile 
neohumaniste, căci el manifesta entuziasm pentru Greci şi idealul 
educaţiei greceşti, concretizat în formula înţelepciunii; apoi re- 
zumă ideile iluminismului, lăudând şi recomandând instrucţia, iar 
ca nepot al lui Francke şi ca unul care e continuatorul pedago- 
iei pietiste, Niemeyer dă atenţie şi ideilor acestor pedagogi. 
Ca şi pietiştii, el vede în profesor, un părinte responsabil îna- 
intea lui Dumnezeu, de viaţa copiilor; el vorbia apoi de demni- 
tatea profesiunii de profesor şi considera profesoratul ca o 
profesie cu rol propriu şi independent de preoţie. Aceste idei 
au exercitat o reală influenţă asupra mentalităţii românești 
care începu să capete cult pentru meseria de profesor. 


Ch. G. Salzmann (1744—1811) e un alt pedagog 
german care a influențat şcoala românească prin lucrarea lui 
Andrei Mureşanu „Icoana creşterei rele”. 

Salzmann e un adept al pedagogiei filantropiniste a lui Ba- 
sedow, e partizan deci al ideei creşterei oamenilor din iubire 
ŞI în natură „în acest isvor pur, limpede, nesecat de adevăr, înţe- 
lepciune şi bucurie”. Salzmann mai făcea recomandarea să intro- 
ducem viaţa de familie în şcoală, aplica metoda intuitivă în învă- 
țământ şi sfătui pe educatori să caute în ei înşişi cauza tuturor 
greşelilor şi a tuturor viciilor elevilor lor. 

Prin traducerile şi prelucrările după Niemeyer şi Salzmann, 
şcoala românească a luat cunoştinţă de gândirea neohumanistă, 
iluministă, pietistă şi filantropislă, făcând un pas nou, mai de- 
parte. Dar, în acea epocă, pe lângă pedagogia germană, cea fran- 
ceză exercită deasemenea influențe însemnate asupra pedagogiei 
româneşti, mai ales prin d-na Campan, Guizot şi prin L. Aimé 
Martin. Întrucât opera acestor scriitori a fost în parte tradusă în 
româneşte iar în parie folosită ca isvor de inspiraţie, e util să 
dăm şi asupra acestor autori câteva indicaţii ca astfel să putem cu- 
noaşte şi mai bine orientarea pedagogiei româneşti din epoca 


1820— 1880. 
D-na Camp an (1752—1822) e una din strălucitele pe- 


dagoge femei, care au scris în Franţa asupra educaţiei în familie, 
pe la finele secolului al XVIII-lea şi începutul celui al XIX-lea. 
Opera ei se compune din: Conseils aux jeunes filles, destinate 

şcolilor elementare de fete şi De l’ Education, operă în care sus- 
ține importanţa educaţiei materne. „A creia mame — spunea ea, 
iată întreaga educaţie a femeilor”. Şi mai departe: „nu există 
pension, oricât de bine ar fi ţinut, nu există mânăstire, oricât de 
pioasă ar fi regula, care să poată da o educaţie comparabilă cu 
aceea pe care o fetiță o primeşte dela mama sa când aceasta 
e instruită şi-şi găseşte ocupaţia cea mai dulce şi gloria sa adevă- 
rată în educația fiicei ei”. 

D-na Guizot, e o altă femee pedagog, soția lui Guizot, 
celebrul ministru francez de instrucţie publică, autor al reformei 
şcolare din 1833. D-na Guizot a scris mai multe lucrări a- 
supra educaţiei, dintre care cea mai de seamă e Lettres de famille 
sur l'education, în care susţine ideea rourseauistă a purității na- 
tive a copilului şi a unei discipline dulci. Ea semnalează impor- 
tanța anilor copilăriei, când se pun elementele a ceeace trebue să 
fie omul mai târziu şi cere instrucție solidă și întinsă, așa cum > 
recomanda pedagogia iluministă. 

Louis-Aime Martin (1782—1847) a fost un literat şi 
profesor francez. E] făcea parte dintre acei scriitori ai epocei, 
care compuneau lucrări cu caracter eclectic. Opera sa, tradusă 
în româneşte De leducation des meres de famille ou de la 
civilisation du genre humain par les femnes, operă premiată 
de Academia Franceză (Paris, 1834, 2 vol.), era. o lu- 
crare cu idei din Rousseau, Fenelon şi Bernardin de Saint 
Pierre. 


2. Primii autori români de lucrări de pedagogie 


sistematică. 


Informaţiile de mai sus despre pedagogii germani şi fran- 
cezi, pe care Românii i-au folosit cu precădere în epoca 1830— 
1880 în acţiunea educativă, sunt desigur necesare: ele ne dau pu- 
tința de a cunoaşte sistemele mai mari de idei, din care şcoala 
noastră s'a inspirat în acea epocă. Dar paralel cu aceste infor- 
maţii e necesar să dăm câteva indicaţii şi despre wpedagogii români 
reprezentativi ai pedagogiei şcolare şi ai familiei pentru a avea 
astfel un tablou complect al pedagogiei sistematice româneşti din 


perioada 1820— 1880. 


§ 1. Naum Petrovici e scriitor ardelean. In 1818, el 
a publicat lucrarea „Pedagogie şi metodică”, după Villom, scrisă în 

spirit neohumanist. „Ce iaste pedagogia’? se întreabă autorul 
pentru a răspunde: „laste o măestrie care ne învaţă a creşte 
pruncul sau să grăesc mai desvălit, care ne învață a creşte în 
prunc, inima curată şi sufletul bun şi înţelept”. (către cetitori). 
„Ce e metodica? Metodica ne învaţă a ceti, a scrie şi a socoti, 
a cunoaşte sfânta lege şi limba maicei, a cunoaște lumea şi 
oamenii şi înțelepțeşte a gândi şi judeca”. Uşor se vede din a- 
ceste citate caracterul nouei pedagogii: în ea nu mai apare fermă 
ideea creştină și nici cea naţională care predominau la pedagogii 
români anteriori; în schimb apare ideea umanistă şi iluministă. 


Ş 2. Andrei Mureşanu (1816-1863), autorul vestitului 
nostru imn naţional „Deşteaptă-te Române”, e un alt pedagog 
român din această epocă. Născut în Bistriţa din Nordul 'Ar- 
dealului, A. Mureşanu studiază mai întâiu la gimnaziul din acel 
oraş, iar în urmă la Blaj unde termină studiile secundare şi 
teologice. Aici, el s'a format sub influenţa profesorilor Bărnuţiu 
şi Cipariu care-i deşteaptă sentimentul naţional. După încheerea 
studiilor, Mureşeanu funcţionă mai întâiu ca învăţător (1838— 
1840), apoi ca profesor la gimnaziul din Braşov (1840—1850), 
iar în urmă la Sibiu ca translator pentru partea românească, a 
„Buletinului oficial al Ardealului”. Mureşanu se stinge în 1863. 

Andrei Mureşeanu publică în 1848 Icoana creşterei rele cu 
mijloace de a o face și mai rea. (Braşov, 1848), cu subtitlul 
interesant: „ca un îndreptar pentru oricare părinte înţelept. După 
principiile renumiţilor bărbaţi Kr. F. Salzmann şi Karol Han, 
tradusă şi prelucrată pentru Români...” Această lucrare me 
interesează prin sentimentele de care a fost animat autorul ei, 
exprimate într'o interesantă dedicație: „„Mamelor Române din 
toate provinciile unde se vorbeşte această limbă ca celor dintâi 
crescătoare de prunci, dela a căror bună sau rea învăţătură ce o 
fac în viaţa născuţilor săi, atârnă fericirea sau nefericirea lor 
personală, înflorirea sau apunerea statului, propăşirea sau repă- 
şirea bisericei, lăţirea moralității au din contră o ruinare a tot 
ce este moral, drept şi plăcut lui Dumnezeu, dedic această căr- 
ticică”, 


$ 3. Dimitrie D. Pop, profesor ieşan, care se întitulează 
„bacalaureat? în frumoasele litere, profesor de limba' franceză, 
membrul societăţii lingvistice din Paris, etc., e un alt autor de 
pedagogie sistematică din această epocă. 

D. Pop, scrie „„Povățuitorul educaţiei copiilor de amândouă 

sexurile prelucrat după mai mulţi autori francezi”, (laşi, 1846) 
şi dedicat „à son Serenissime La Princesse Stourdza de Moldavie, 
à une Princesse éclairée autant que vertueuse qui au moment où 
s'ouvre pour ma patrie une ére nouvelle de civilisation et de 
grandeur, se réjouit de voir toutes les classes de la société parti- 
ciper au bienfait de l'éducation et de l'instruction...” 

Intreaga lucrare se compune din patru cărți, fiecare din ele 
având o anumită temă de tratat. Cartea I tratează probleme în 
legătură cu creşterea copiilor până la 3 ani (alăptarea şi legă- 
narea copiilor, hrana şi îngrijirea lor etc.); apoi „învăţătura şi 
creşterea băieţilor şi fetelor dela 3—7 ani” şi „Educația co- 
piilor până la vârsta de 7 ani”; partea II: „Educaţia, fetelor” 
dela 7—12 ani; partea III; educaţia fetelor dela 12—18 ani și 
partea IV: educaţia publică. 

Lucrarea lui D. Pop oglindeşte gândirea epocei despre 
educaţie şi de aceea ea prezintă o importanță deosebită. Din ea 
aflăm că „educaţia popoarelor — apărea lui şi contemporanilor 
săi, — isvorul fericirii lor.... „De aceea guvernele naţiilor 
care au început a intra pe calea civilizaţiei, luară deosebite măsuri 
pentru educaţia publică şi privată... mulţi învăţaţi s'au îndelet- 
nicit a scrie asupra acestui sujet uvrajuri nemuritoare...” „Edu- 

caţia ținteşte mai cu seamă la îndreptarea inimei prin principiile 
moralului, i iar scopul învăţăturii este luminarea minții... 

Toată opera lui D. Pop isvorăşte din grija lui de patriot, 
căci „văzând lipsa unui metod de educaţie, îndemnat fiind de un 
sentiment ce tot Românul adevărat poartă în sine pentru neamul 
său, am hotărît să public în limba românească această cărticică”. 


Ş 4. Dr. Anton Velini!) (1817-1873) a fost primul 
profesor de pedagogie de la şcoala normală din laşi şi au- 
torul unui. însemnat manual de metodică şi pedagogie. Şcoala 
românească avea la începutul ei nevoie de un metodist bine infor- 
mat și Velini a fost primul român care a răspuns acestei chiemări. 

Dr. A. Velini şi-a făcut studiile gimnaziale parte la Bu- 
cureşti, parte la Iaşi, între anii 1826—1831. După ce a func- 
ționat câtva timp ca profesor la şcoala publică din Botoşani, a 
fost trimis de către Epitropia Şcoalelor la Viena, unde obţine în 
1839 titlul de doctor în filosofie. Reîntors în tară,el funcţio- 


mează ca profesor la seminarul din Socola, iar din 1855—1863 


1) Cf, V. Petrovanu, Istoricul şcolii normale „Vasile Lupu“, (Anuarul 
şcolii normale „Vasile Lupu“ pe 1926—1927, pg. 15--33), 1927 şi V. Todi- 
<escu, Pedagogia de Dr. A. Velini (Revista „Şcoala Normală”, 1916, Nr. 6). 

ca profesor şi director la Școala Normală „Vasile Lupu” din 
laşi. Intre 1863—1864, el e director la Academia Mihäi- 
leană, apoi inspector regional la Covurlui până la 1866, când. 
iese la pensie. 

Pedagogia Dr. Velini se intitulează Manual de metodică și 
pedagog, pentru profesorii şcolilor primare (laşi 1860, IV+342), 
iind o prelucrare alcătuită din nevoia pregătirii învăţătorilor din. 
clasa de pedagogie, înfiinţată pe lângă şcoala publică dela „Trei 
Ierarhi”. In prefaţă şi întroducere, autorul arată însemnătatea, 
foloasele și trebuinţele învăţăturii şi educaţiei. Întreg manualul 
se împarte în 6 părţi: 1. despre învățătură, 2. despre cultură (edu- 
cația morală, p. 265—282), 3. despre disciplina şcolară şi 
modurile de a o înfăptui (283—305), 4. despre educația fizică 
(pg. 306— 311), 5 şi 6. despre „„Insuşirile şi datoriile iînvă- 
țătorului câtre şcoală”. După Velini, educaţia e arta de a creşte 
copiii şi nici o știință nu-i mai necesară decât ştiinţa de a-i învăţa. 
Ocupându-se de scopul învăţăturii, Velini observă: „scopul în- 
văţăturii este din copii a face bărbaţi care să poată întrebuința 
bine înțelegerea lor, să cugete şi să lucreze moraliceşte, ca astfel 
în misiunea la care ar fi ei destinaţi să fie capabili şi folositori” 
Factorul hotărîtor în urmărirea și ajungerea scopului învățăturii 
este, după el, metoda; dar el ţine să adauge. că „însuşirea cea mai 
de seamă a învățătorului ca educator moral este cunoaşterea 
plecărilor copiilor, fie observându-i pe copii în jocul lor, fie prin 
observaţiun. necurmate, fie în petrecerile lor, unde de obiceiu 
copiii îşi descoperă caracterele lor proprii”. Velini apreciază 
disciplina despre al cărui rost scrie că este: „finerea conduitei 
externe a copiilor în stare morală; fără aceasta nu se poate rea- 
liza scopul învăţăturii”. 

Educaţiei Velini îi cere ca „pe lângă desvoltarea puterilor 
sufleteşti să desvolte şi pe cele fizice, deoarece numai dacă cor- 
pul ca organ al sufletului este desvoltat, atunci şi sufletul e bine 
dispus a cugeta, imaginaţia e mai vioaie” (p. 196). 

Profesorul „trebue să fie sănătos, să aibă conştiinţă, răb- 
dare, blândeţe şi modestie”. Profesiunea de profesor sä fie con- 
siderată ca o misiune; în fiecare zi, profesorul să se întrebe a- 
supra rezultatelor obținute. 


§ 5. Simeon Bărnuţiu (1808—1864) sau, cum iscălea 
el, Simeone Bărnuţiu, doptore în legi, rrofesore de dreptelu na- 
turale, de dreptelu genţilor, de dreptelu publicu alu Românilor 

şi de filosofie la Universitatea din laşi, interesantă figură de căr- 
turar român, e un mare profesor de educaţie nahonală a tine- 
retului universitar român. 

In domeniul pedagogiei, S. Bărnuţiu ne interesează, fiindcă 
el a ţinut la Universitatea din laşi un curs de pedagogie, care S'a 
şi publicat ulterior sub titlul „Pedagogia”, (laşi, 1870) şi repre- 
zentă primul curs de acest gen cu care s'a început predarea pe- 
dagogiei la universitatea Moldovei. Ce este această lucrare, a 
arătat-o G. Bogdan-Duică în Viaţa și ideile lui Simion Băr- 
nuțiu (Bucureşti, 1924). Acest curs e o prelucrare după A. H. 
Niemeyer, „,Grundsătze der Erziehung und des Unterrichts”, 
care, după cum o dovedeşte G. B. Duică, e „în cea mai mare 
parte, traducere”, jar' schimbările „se reduc la unele prescurtări 
mai sfioase (pg. 142), ori mai îndrăznețe (143) şi la eliminări 
sau adăugiri de pagini proprii” (135 şi 171). În acest chip 
nu poate fi în general vorba la Bărnuţiu de o concepţie peda- 
gogică proprie; totuşi lucrarea are pe lângă o valoare documen- 
tară, căci din ea aflăm din ce material de cunoştinţe pedagogice 
se hrănia generaţia dela 1860 — o valoare proprie: ea cu- 
prinde o teorie despre o educaţie conformă cu spirițul naţional ro- 
mânesc, cu dotațiunea noastră etnică. 

După Bărnuţiu, „educația are a conserva, îndrepta şi des- 
volta puterile corporale şi spirituale, pe care le are (copilul) 
dela natură; învăţătura are să-i dea conceptele cele necesare şi 
puterilor lui o direcție pe cât se poate mai fericită prin legi şi 
metoduri probate. De aici se naște pedagogia şi didachea +). Mai 
departe, el adaugă că „scopul educaţiunei nu poate fi altul decât 
a cultiva umanitatea în fiecare om, pe cât se poate mai deplin. 
Puterea cea mai nobilă a omului e rațiunea şi facultatea de a-și 
determina viața în lıbertate, care” e strâns unită cu rațiunea. ?) 

Vederi proprii, Bărnuţiu prezintă numai în capitolul ,„Cul- 
tura spiritului naţional”, în care el pune problema educaţiei în 
acord cu dotațiunea etnică — problemă pe cât de importantă 
tot atât de actuală. După Bărnuţiu, „Educatorul, ce voeşte să 
dea o adevărată cultură spiritului naţional se cuvine să cunoască 
bine virtuțile și scăderile naţiunii sale. Acestea se pot cunoaşte 
mai bine din istorie, din faptele şi monumentele naționale”. 3Y 
În aceşti termeni pe care îi găsim bine aleși, pune Bărnuţiu 
problema culturii spiritului naţional. Mai departe el face, aşa cum 


1) Ci. S. Bărnufiu, Pedagogia, ps, 5. 
2) Ibidem, pg. 36. 
3) Ibidem, ps. 176 —717. 

se şi impunea, portretul psihologic al Românului, care însă, după 
cercetările şi observările făcute de alți psihologi, are nevoe de 
corectări. „Românii — scria Bărnuţiu — au fost un popor tare 
şi sănătos din partea constituţiei fizice, iar din partea sufletului: 
simplu, mulţumit cu puţin, frugal, încât fanarioţii făceau spe- 
culă financiară din această virtute a Românilor; apoi sincer, 
constant, ospitalier, suferitoriu de mari greutăţi, laborios, drept, 
anemosu, belicosu, amator de ştiinţe şi de arte și capabil pentru 
dânsele; aplecat dela natură spre libertate şi spiritualmente mai 
liber decât toate popoarele învecinate ale Europei”. (Ibid. p. 


179— 180). 


3. Cei dintâi cercetători români ai problemelor 
pedagogice. 


Paralel cu publicaţiunile pedagogice indicate, interesul pen- 
tru educație se manifestă în această epocă și în altă formă nouă, 
neîntâlnite mai înainte: prin studii şi articole închinate probleme- 
lor de pedagogie, tipărite mai întâi în reviste de cultură generală 
(de ex. în Curierul de ambe sexe, Albina Românească, Pro- 
păşirea), iar ceva mai târziu chiar în reviste de pedagogie. 

Faţă de operele de pedagogie sistematică, aceste studii pre- 
zintă o valoare tot așa de mare, întrucât ele se inspiră mai puţin 
ca cele precedente din opere străine și mai mult din datele 
realităţii românești. Printre autorii lor, cei mai de seamă sunt 
I. E. Rădulescu, I. Ghica, P. Poenaru, Eufrosin Poteca şi Gh. 
Costa-Foru, toţi fiind orientați în gândirea şi activitatea lor pe- 
dagogică de ideea naţională şi cea iluministă. 


Ş 1. I. E. Rădulescu (1802—1872) a fost mai întâiu 
elev al școlii greceşti din București, unde ia primul contact cu 
filosofia luminilor, apoi a fost elev al lui Gh. Lazăr, dela care 
mai ia elemente noui de gândire iluministă şi ideea naţională, iar 
ulterior ajunge profesor şi conducătorul şcolii lui Lazăr. 

Viaţa lui în amănunt e prea cunoscută, așa încât nu e necesar 
să ne mai oprim asupra ei. Menţionăm numai atâta că îi plăcea. ca 
lumea să vadă în el pe profesorul și pe urmaşul lui Lazăr, 
ceeace însemna în fond şcoala latinistă și luminarea ardeleană. 

În pedagogie, prin articolele publicate, Eliade Rădulescu 
se prezintă ca un umanist, căci el cere o educaţie armonică, cu 
motivarea că „omul este duh și materie, care amândoză mai la 

urmă poate să alcătuiască pe omul moral sau asemănarea Dum- 
nezeirii””. Educaţia are după el — drept obiect — „păstrarea, în- 
destularea şi desăvârşirea trupului, duhului şi a inimei” (Pri- 
viri asupra educaţiei, Curierul ed. Il. 1862 pg. 257). 

I. E. Rădulescu a manifestat înţelegere şi preocupări și 
pentru o educație conformă cu vocația, scriind că „educaţia este 
o ducere de mână către preursirea omului, care, cu cât va fi 
povăţuit de o fiinţă mai înţeleaptă cu atât ea se va desăvârși”. 

Eliade a fost apoi preocupat și de problema organizării 
şcolilor, manifestându-se în acest domeniu cà un ,,Aufklarer”. 
El propunea ca: 

„Í. Şcoala din Sf. Sava să se împlinească şi să se înalțe la 
gradul de colegiu. După modelul acesteia să se creeze alta la 
Craiova. 

II. Creearea şcolilor normale în fiecare judeţ prin elevi 
ieșiți din colegiu. 

III. Creearea şcolilor primare în fiecare sat. 

IV. Fondare de jurnale sau gazete în limba română. 

V. Aboliţia monopolului tipografiei, etc., etc.'. 


Acest program e expresia hotărîtă a unei credinţe iluministe, 
care, după cum se vede, domina din ce în ce mai mult gândirea, 
epocei. Tot sub influenţa acestei idei — iluminismul e şi pro- 
gresist — Eliade îşi exprimă credinţa că în orientul Europei, 
Românii sunt chemaţi să întreprindă palingenesia (renașterea 
Orientului. +) 


§ 2. Gh. Săulescu, colaboratorul lui Gh. Asachi la orga- 
nizarea şcolilor din laşi şi profesor reputat în epoca lui, are dease- 
menea preocupări de probleme pedagogice. Aparţinând şcolii la- 
tiniste, 2) el cere ca termenii pedagogie, filosofie, etc. să se 
introducă în limba română, prin traducerea lor; de ex. pedagog= 
„prunceduce” sau „prunceducător”; metafizică=,,peste-firică”; 
fisică=,,firică”; geometria=,,tearomesorie”, etc. (Cf. Intâile cu- 
noştințe de litere şi de idei, 1832) adjectiv=aieptiv, interjecţie= 
interiepție, (cf. Gramatica românească, 1833). 


$ 3. Ion Ghica (1816—1897), profesor de economie po- 


litică şi mineralogie la Academia Mihăileană, un spirit liberalist, 


1) Cf, I. E. Rădulescu, Câteva cugetări asupra educaţiei publice, Cu- 
rierul de ambe sexe, ed. II, 1862, 2, pg. 254—277, 
2) Cf. O. Densuşianu, Literatura română modernă, vol. III, 1933, pg. 4, 

scrie şi el despre educaţie în „Foaia pentru minte, inimă şi lite- 
ratură”” (1847), aducând vederi interesante. Şcoala — după 
Ghica — nu trebue să aibă ca scop pregătirea numai a func- 
ționarilor pentru cancelarii, care-s tributari bugetului Statului; 
şcoala să favorizeze prosperitatea economică printr'o direcţie 
practică prin înfiinţarea şcolilor de meserii, de agricultură şi 
comerț. 

Liceul, el îl socoteşte „sufletul societății”, pentrucă pregă- 
teşte pe viitorii intelectuali. În el, clasicismul să aibă întâetate ca 
mijloc de educaţie etică şi estetică; cei aleşi să fie cei dotați. Faţă 
de societate, statul este dator să deschidă şcoli în care să se 
poată dobândi o profesie sau o meserie. 

Ion Ghica a dat într'una din scrisorile sale către V. Alecsan- 
dri, intitulată „Şcoala de acum cincizeci de ani”, un tablou inte- 
resant despre şcoala românească dela începutul veacului al XIX- 
lea, organizată pe lângă biserică, şi al figurilor dascălilor de 
atunci. 


§ 4. Gh. Costa-Foru, director al şcoalelor naţionale, 
e un alt om de şcoală cu preocupări de organizarea şi orientarea 
şcolii româneşti. Lucrarea sa „Raport asupra instrucției publice 
în statele cele mai înaintate ale Europei” (Bucureşti, 1858), e 
deosebit de interesantă. 

Gh. Costa-Foru este condus în gândirea pedagogică de 
ideea națională şi de cea creștină, de iluminism şi de ideea de- 
mocratică. El cerea înființarea de şcoli „după a noastre tre- 
buinţe””, având „datorie a ne conserva personalitatea şi carac- 
terul religios”; el recunoștea copilului dreptul la învăţătură, 
considerând acest drept potrivit epocii, ca „cel dintâi şi cel mai 
mare dintre drepturi”, căci „a desvolta şi a regulariza activitatea 
umană, a o alimenta, a o întinde, a o mări şi a o perpetua 
neîncetat este cea mai de presus datorie a societății” (pg. 483). 
De aceea el ţinea să observe că „ştiinţa trebue să fie predicată în 
mijlocul tuturor pieţelor, prin toate satele şi prin toate colibele”. 

In sfera problemelor sirict pedagogice, Gh. Costa-Foru 
reprezintă gândirea umanistă. Pentru el, scopul educaţiei este 
de „a intensifica în şcolari sentimentul religios şi întipări în 
inima şcolarilor datoriile omului către semenii săi, către părinţi și 
guvern; în fine a le insufla ideea ordinei, care este o condiţie 
necesară pentru existența lumei”. Ca metode didactice, el reco- 
manda profesorilor „să tindă la asimilarea cunoştinţelor, la 
formarea inteligenţei şi raţiunei”. 

Alături de aceşti cercetători de probleme pedagogice şi 
şcolare mai trebuesc menționați câțiva oameni de şcoală, care, 
prin ideile lor, au influenţat în mod deosebit şcoala românească; 
Petrache Poenaru, Eufrosin Poteca şi Aug. Treb. Laurian, 
orientându-i evoluţia în direcţia națională. 


§ 5. Petrache Poenaru?) (1790—1875), a fost ur- 
mașul lui Gh. Lazăr, a cărui școală a dus-o mai departe şi un 
priceput organizator de şcoală, apreciat elogios de Kusselef şi 
considera! „tatăl şooalelor române din Bucureşti”. El credea că 
„ziua nu va fi departe şi pentru noi Românii, în care învăţă- 
turile elementare vor fi avutul celor mai săraci copii”. 


§ 6. Eufrosin Poteca, profesor de filosofie, a cerut 
„şcoli în limba patriei”, dorea „o educaţie înţeleaptă, lesne şi 
folositoare”, considera educaţia „bună povăţuire” şi o socotea 
necesară pentru ambele sexe. 


§ 7. A. Treboniu Lauria n (1810—1881), profesor de 
filosofie la Bucureşti (1842), apoi după 1851 în laşi, iar după 
1858 la Bucureşti, unde, la înfiinţarea Universităţi, a fost numit 
profesor de literaturile clasice, e un însemnat om de şcoală, care 
dorea o şcoală organizată, cu disciplină severă şi un învățământ 
într'o românească latinizată. 


În această epocă, interesul pentru şcoală creşte mereu 
şi din această perioadă apar primele reviste de pedagogie. 
In 1849 se publică la laşi „„L'Enseignement”, redactată în fran- 
țuzeşte şi româneşte (au apărut numai 5 numere, câte unul pe 
lună); în 1852, A. T. Laurian publică în Bucureşti „„Instruc- 
tunea publică”, care apare până în 1861. Revista are un con- 
ținut filosofico-pedagogic, cu probleme de cultură generală şi de 
filosofie (Descartes, Hobbes, Locke, Leibniz). In 1860 se ti- 
păreşte în Sibiu, revista „Amical școlii” sub direcţia lui Visa- 
rion Roman, având ca deviză: ‚Tinerimea este acea temelie a 
naţiunii, pe care are a sta edificiul cel tare al viitorului ei”. Tot 
în 1860 se publică la laşi „„Instrucfiunea publică”, revistă 
săptămânală din Moldova, având ca redactor pe V. A. Ureche (a 
apărut numai un număr). In 1863, Constanţa D. Dunca, pu- 
blică la Bucureşti „Amicul familiei”, iar |. Popescu la Sibiu 


1) Despre P. Poenaru ca profesor cf. I, Sulea-Firu, Personalitatea pro- 
fesoruiui român, Bucureşti, 1939, pg. 62—68 

„»Organui, pedagogic pentru educaţiune şi instrucţiune”. In 1867, 
Maxim Pop şi Cosma Anca, tipăresc la Năsăud revista „Ma- 
gazin Pedagogic”; la 1869 la Ploeşti, I. P. Eliade şi N.C. 
Florentin publică o „Foaie pedagogică”, iar în 1870 apare în 
Bucureşti revista „Societatea pentru învățătura poporului ro- 
mân” având ca titlu, numele societăţii care o scotea. E deci 
hotărît lucru că noua pedagogie a fost pregătită şi că la această 
lucrare au contribuit în mod apreciabil şi revistele de pedagogie, 
prin bogăţia şi varietatea informaţiunilor lor. 


4. Influenţa scriitorilor vremii asupra educaţiei. 


Poezia poate exerciia şi ea prin idei și tablouri o puternică 
influenţă asupra educaţiei. Un Homer „a construit” din punct 
de vedere spiritual pe Greci, întrucât prin poezia sa le-a dat mo- 
dele de viaţă, i-a entuziasmat şi i-a orientat; el i-a învățat să 
gândească, să lucreze, să simtă. Lui Homer i-au urmat mulţi alţi 
poeţi, care şi-au dat o misiune educativă — de exemplu un 
Goethe sau un Schiller, -— iar influența lor a fost puternică, 
fiindcă învățătura lor e mai accesibilă, de cât aceea a filosofilor 
şi pedagogilor. Firesc e deci să cercetăm aci influenţa educativă 
a câtorva scriitori români din epoca 1820—1880. 

Unul din poeţii români din această epocă e Andrei Mu- 
reşanu pe care l-am menţionat mai sus pentru o prelucrare pe- 
dagogică după Salzmann. Andrei Mureşanu a dat literaturii 
noastre poezia „Răsunetul, foarte importantă. pentrucă ea 
a devenit un crez, un imn de glorie etnică şi un program de 
lucru pentru voința naţiunii întregi. Acesteia, el îi adresează un 
apel conceput în spiritul şcolii latiniste: 

„Deşteaptă-te Române, din somnul cel de moarte 

În care te-adânciră barbarii tăi tirani! 

Acum ori niciodată croeşte-ţi altă soartă 

La care să se închine şi cruzii tăi dușmani”. 


El indică unirea sufletească ca mijlocul renașterei naţionale: 

„Români din patru unghiuri! Acum ori niciodată 

Uniţi-vă în cuget, uniţi-vă în simțiri!” 

El îşi închee acest imn în formă patetică, elogiind liberta- 
tea, altă idee a epocii: 

„„Murim mai bine'n luptă cu gloria deplină 

Decât să fim sclavi iarăşi în vechiu-ne pământ!” 

Dacă o operă devine pedagogică în măsura, în care ea pro- 
duce influenţe, poezia lui A. Mureşanu a fost şi o lucrare pe- 
dagogică, întrucât ea a proliferat o mare înrâurire asupra tine- 
retului românesc, timp de mai multe generații. 

Poezii cu rezonanță educativă a scris şi D. Bolintineanu, 
izbutind să fixeze în formule reuşite unele din ideile şi idealurile 
epocei. Astfel în „Mama lui Ştefan”, versurile: 


„Du-te la oştire, pentru ţară mori 
Și-ţi va fi mormântu 'ncoronat cu flori!” 


redau un emoțţionant ordin de „Dienst am Volk”. Eroului i se 
spune: mergi și luptă pentru neam; murind, tu vei trăi prin poporul 
care te transcende. Acest ordin ne readuce în minte versurile si- 
milare din Schiller: 
„Vor dem Tod erschrickst du? Du wiinschest unsterblich 
[zu leben? 
Leb’ im Ganzen! Wenn du lange dahin bist, es bleibt!” 


In „Daniil Sihastru”, autorul pune problema independentțit 
statului şi cere monarhului să o păstreze, căci: 
„Dacă mâna-ţi slabă sceptrul ţi-o apasă, 
Altuia adi vrednic locul tău îl lasă! 
Căci mai bine este supus lăudat 
Decât cu ruşine Domn şi atârnat”. 


Aceeaşi idee a libertăţii inspiră lui Bolintineanu versurile din 
„Mihai scăpând stindardul”: 


„Cei ce poartă jugul şi-a trăi mai vor 
Merită să-l poarte spre ruşinea lor”. 


Poezia lui Bolintineanu a împlinit, mai ales prin interme- 
diul şcolii, un însemnat rol educativ; poeziile sale reprezintă 
creaţii cu fond naţional şi, fiind accesibile tuturor treptelor po- 
porului, s'au predat, s'au recitat şi s'au cântat în toată şcoala yo- 
mânească, constituind adesea elementele principale din progra- 
mul serbărilor şcolare, decenii dearândul, așa încât prin ele s'a 
pregătit în măsură însemnată sufletul nostru care în 1877 şi 
1916 trebuia sä lupte pentru libertatea poporului român. 

Preocuparea de a face educaţie naţională apare şi la N. 
Bălce'scu, când scrie „Istoria Românilor sub Mihai Viteazul”. 
„Deschid sfânta carte — scrie el — unde se află înscrisă glo- 
ria României, ca să pun dinaintea ochilor fiilor ei câteva pa- 
gini din viaţa eroică a părinţilor lor. Vom arăta acele lupte uriaşe 

pentru libertaiea şi unitatea naţională, cu care Românii sub 
povața celui mai vestit şi mai mare din voevozii lor încheiară 
veacul al XVI-lea”. Să se observe în acest text, cât de puter- 
mică-i preocuparea pedagogică a istoricului român! 

Dar în această epocă, cea mai bogată şi mai variată in- 
fluentă educativă a exercitat asupra poporului nostru V. Alecsan- 
dri. Ca om al epocii, „„bardul din Mircești”, a dat expresie în 
versuri unor idealuri și sentimente superioare. Astfel în „Hora 
Unirii” a exprimat simplu, dar emoţionant idealul Unirii Prin- 
cipatelor, pentru a face o ţară mai mare şi mai puternică; rând 
pe rând apoi în „„Cântarea României”, „„Balcanul și Carpatul”, 
„Sentinela Română”, „„Peneş Curcanul”, „Sergentul” şi „Oda 
Ostaşilor Români” a pus în lumină frumuseţea destinului țării 
noastre, a virtuhlor militare ale Românilor şi recunoştinţa ţării 
pentru armată, asigurând prin ele educația Românilor întrun 
spirit eroic, de încredere în puterile şi calitățile etnice. 


5. Şcoala şi Politica şcolară. 


Pedagogia epocii 1820—1880, nar fi complet înfăţişată 
dacă explicaţiile de maj sus n'ar fi continuate şi completate cu 
date de pedagogie, degajate din studiul şcolilor şi legisla- 
ţiei şcolare a epocii. 


5 i. Epoca 1820—1880 e perioada organizării şcolilor 
româneşti: acum, în cadrul unei jumătăţi de veac, se întemeiază 
mai toate şcolile, pe care s'au sprijinit cultura și întregul progres 
ştiinţific, politic, social şi economic al poporului nostru. 

Desvoltarea şcolilor are loc acum sub variate şi numeroase 
aspecte. Cel mai izbitor fapt din viaţa şcolilor epocii e sporirea 
numărului lor. La acest act participă statul, boerii, feciorii lor şi 
neguţătorii, întrecându-se cu toţii în acţiunea pentru înfiinţarea 
de şcoli. Pe lângă şcolile primare, al căror număr creşte în mod 
apreciabil, prin orașe, târguri și capitalele de plăşi, creşte acum 
numărul şcolilor secundare: al liceelor şi gimnaziilor, al semina- 
iilor şi şcolilor normale; tot acum iau naştere o serie de şcoli 
speciale: şcoli de arte şi meserii, de agricultură, şcolile profesio- 
nale de fete, un liceu militar, şcoli reale şi şcoli comerciale. Dar 
evenimentul şcolar cel mai de seamă îl constituie înființarea şi 
organizarea celor două universități ale ţării (laşi: 1861 şi Bu- 


cureşti: 1864). 

Alte progrese, şcoala realizează sub aspectul organizării. 
Prin legea din 1864, ea e împărțită în trei grade —- curs primar, 
secundar şi superior — adoptându-se astfel principiul napoleonian, 
al diviziunii verticale al şcolilor; se organizează examenele de 
clasă, se fixează programe de învăţământ care capătă un caracter 
pur laic — tot influenţă franceză — se fixează vacanțele, se 
înzestrează şcolile cu cărți, întemeindu-se primele biblioteci pe 
lângă şcoli şi se desființează şcolile catehetice ale bisericii. 

Dar evenimentul deciziv pentru progresul şcolii româneşti 
îl formează profesorii, care pentru prima oară constituesc, în 
marea lor majoritate, un corp de dascăli români, atât în 
Ardeal cât şi în Principate. De observat e că aceşti dascăli își 
însuşesc un ethos profesoral, care încântă pe elevi şi-i face să 
scrie despre ei pagini de admiraţie. Astfel P. Răşcanu, profesorul 
universitar de mai târziu, evocă figura profesorilor săi ast- 
fel: „Fericite timpuri pentru şcoală în care Bărnuţiu preda filo- 
sofia, A. Papiu şi N. Ionescu istoria, Gr. Cobâlcescu ştiinţi 
naturale, St. Micle fizica şi chimia, I. Pop şi I. Pangrati mate- 
matica, Z. Columb şi Gh. Stoica latina şi curând deasupra: 
tuturora A. T. Laurian, cu mare autoritate la Minister şi în lu- 
mea şcolară, realiza speranţele marelui Domnitor; când absenţele 
profesorului erau lucru necunoscut; când pedepsele elevilor erau 
foarte rari, pentrucă simţeam toţi, profesori şi elevi, că numai 
prin muncă constantă, cu devotament şi stăruinţă, se poate pregăti 
o soartă mai bună unei ţări nenorocite” 1). 

O parte din profesorii din Principate veneau din Ardeal pe 
drumul croit de Gh. Lazăr. Astfel printre alţi profesori ardeleni, 
şcoala din Moldova şi Ţara Românească numără pe: A. Tr. 
Laurian, Radu 'Tempea, Ion Maiorescu, St. Micle, S. Bărnuţiu, 
etc., etc.. Cu ei, aceştia aduceau, pe lângă o cultură sistematică, 
acea „luminare” ardeleană cu ideea naţională. 

In viaţa şcolară domnea acum o pedagogie umanistă: 
elevii erau supuşi unui tratament blând, pedepsele fiind interzise, 
iar ca sancţiuni şcolare se practicau povătuirea, dojana, punerea 
în picioare sau în genunchi şi areslurile. 


$ 2. Dar evenimentul cel mai de seamă din această epocă îl 
constitue elaborarea primelor legi şi proecte de legi pentru învăţă- 
mânt. 

În domeniul legislaţiei şcolare, primul moment însemnat îl 


1) N. Iorga, op. cit, pg. 300. 

formează Regulamentul organic. Regulamentul organic nu-i a 
lege şcolară, ci o lege generală de organizare a ţării întregi; to- 
tuşi el ne interesează aci fiindcă dispune şi în materie de învă- 
țământ. 

Mai întâiu, Regulamentul organic preciza că şcoala trebue 
să fie o instituție permanentă de stat!) — dispoziţie care făcea 
să înceteze situaţia anterioară, când şcoala era numai „o bine- 
facere şi o milă? domnească, bisericească sau boerească. De 
altfel, situaţia aceasta nu era ceva specific românesc: în ţări 
înaintate în cultură ca Anglia, şcoala e şi azi, în mare parte, 
un produs al spiritului de filantropie. Mai departe, Regulamentul 
organic decidea ca în fiecare ţinut, fiecare oraş de căpetenie, să 
aibă o şcoală „obştească”, adică națională, pentru care să se 
pregătească local propriu. Printre obiectele de studiu, textul Re- 
gulamentului organic prevedea istoria românească, cu specifi- 
carea deosebit de interesantă, că ea se va bucura de o mai mare 
întindere decât „istoria particulară a celorlalte neamuri”; dease- 
menea geografia, cu recomandarea că „se va începe dela pămân- 
tul românesc ca dintr'un centru”. Se recomandă apoi citirea din 
autorii cei mai vestiți pentru stilul lor clar, se cerea şi un curs de 
istorie generală a literaturii, predată în legătură cu literatura nea- 
murilor vechi (N. Iorga, op. cit., p. 199), se urmărea apoi 
o predare variată de ştiinţă (aritmetică, geografie, gramatică 
românească şi grecească, franceza, caligrafia şi istoria sacră). 
În fine, se mai preciza că „sfârşitul ce trebue să-şi propună o 
bună creştere este a îmbogăţi mintea cu ştiinţă folositoare, a des- 
volta puterile înţelegătoare şi morale, a îndrepta şi întemeia aceste 
puteri prin deprinderi cu bună chibzuire, în scurt: a se întări 
corpul şi a se desvolta duhul”; se cereau dascăli cuviincioşi sau 
profesori „naţionali” şi se vorbia mult de cursul de „,umanioare”. 
Cu astfel de idei ne găsim în mod hotărît sub influenţa unei 
pedagogii ecleztice, în care ideea natională, umanistă şi iluministă 
formează isvorul de inspiraţie şi orientare al întregei activităţi 
şcolare. 


Alt moment în desvoltarea legislaţiei şcolare îl reprezintă 
încercările de reformă făcute de Barbu Stirbey şi Grigore Ghica. 
In 1850, în Muntenia, Barbu Stirbey pusese să se întocmească 
un proeck pentru reorganizarea şcolilor, recomandând ca învăţă- 
mântul să fie privit nu ca un scop, ci ca un mijloc; instrucţia pu- 


1) Cf. Regulamentul organic al Munteniei, cap. VIII. Pentru şcoale. 

blică să fie potrivită cu nevoile poporului şi să nu aibă în vedere 
exclusiv convenienţele câtorva familii privilegiate; să fie natională 
şi să mulțumească nevoile deosebitelor clase. Astfel de idei re- 
prezintă începutul unei concepții practico-sociale a învăţămân- 
tului românesc. 1) 

În proect se mai prevedeau şcoli primare de un singur tip 
cu patru ani, „colegiile” sau „„gimnaziile clasice şi matematice” cu 
şase ani şi facultăţi: „oarecare facultăţi pe cât mijloacele ne 
iartă” şi întreg învățământul pus sub conducerea unui rector 
şi al unei eforii.2) Din nefericire, acest proect care aducea idei 
interesante, şi mai ales în ceeace priveşte conducerea, principiul 
competinjei, nu putu fi realizat. 

Încercări de reformă făcu în Moldova Grigore Ghica. 
El sprijini înființarea de şcoli primare la sate, în fiecare capitală 
de plasă şi întemeia şcoala normală „V. Lupu” din laşi (1855). 


Cea dintâi lege şcolară e legea învățământului din 1864. Ea 
era un rezultat al noilor condiţii de viaţă ale statului român: după 
unirea Principaielor (1859 şi 1862), necesitatea unui sistem uni- 
tar de şcoală era evidentă. 


In ansamblul său, ea era elaborată sub influenţa a trei 
principii: liberalism, intelectualism şi laicism, căci recomanda o 
şcoală cu libertate de învăţământ, punea accentul pe cultura inte- 
lectuală şi desfiinţa şcolile catehetice ale bisericii. 

In amănunt, legea dispunea împărţirea şcolii în trei grade: 
şcoala primară, învățământul secundar şi învățământul superior. 
Şcoala primară se organiza cu patru ani la sate şi oraşe, uni- 
formitatea ei bazându-se pe principiul egalităţii oamenilor, se 
decidea înlăturarea metodei lancasteriene, se recomanda metoda 
fonetică şi se prevedea obligativitatea şi gratuitatea învăţă- 
mântului; în plus ea era o şcoală centralizată. 

Pentru învăţământul secundar. noua lege prevedea licee cu 
7 ani, gimnazii cu patru ani, apoi şcoli reale, seminarii şi şcoli 
normale, conservatoare, şcoli de belle-arte şi şcoli de meserii. In 
general, aceste şcoli trebuiau să predea multe cunoştinţi după pro- 
grame încărcate, iar elevii să fie selectaţi pe bază de examene. 
Ideea intelectualistă era deci predominantă. 

Se dispunea apoi organizarea învățământului superior cu 
cele două universităţi din laşi şi Bucureşti. 


1) CE N, Iorga, op. cit, pg. 283 şi Regulamentul organıc, cap. VIII. 
2) Ibidem, pg. 290, 

Ş 3. Dar paralel. alt eveniment şcolar se produce în a- 
ceastă epocă: desvoltarea de pensioane particulare. 

Şcolile particulare, care se înființează acum în principate, 
sunt un rezultat al influenţei franceze şi germane. În 1831, Li- 
court întemeiază la Miroslava lângă laşi, un pension, cu Chef- 
neux, Bagarre, C. Athanasiu, Hânig şi D. Stamati. În aceeași 
epocă, T. Burada organizează în laşi un pension de fete. In 1833 
se întemeiază, ca o urmare a şcolii franceze precedente, bunul 
institut al lui Cuenim, Chefneux și Bagarre, având ca elevi pe 
M. Kogălniceanu şi V. Alecsandri. In 1836, Contesa E. De 
Grandpre înfunţează altul şi astfel de şcoli iau naştere nu numai 
în laşi, dar şi în alte oraşe ca Focşani, Bârlad, Botoşani, precum 
şi în Ţara Românească. Ele reprezentau un învățământ intern, cu 
deosebire în limba franceză, idee pe care o servi cu zel 
francezul I. A. Vaillante. 

Impotriva școlilor străine, reacționară Gh. Asachi, Eliade, 
Poenaru şi alţii, iar nemulţumirea, ei şi-o traduceau prin Eliade 
în versurile: 


Grădinare, grădinare 

la gândeşte-te mai bine 

La primejdia cea mare 

Să ne faci şcoale străine! +) 


§ 4. În Ardeal, şcolile, pe care le-am cunoscut în epoca 
anterioară (1780—1820), realizează progrese ca număr şi orga- 
nizare. iar Blajul devine tot mai mult o mică Romă a Românilor. 
În acest timp, evenimentul cel mai însemnat din punct de vedere 
şcolar și românesc îl formează întemeerea a noii şcoli: în 1809 
se înființează Seminarul din Sibiu, care avea să fie reorganizat 
mai târziu de Mitropolitul Andrei Şaguna, în 1812 se deschide 
şcoala normală din Arad, având printre profesori pe Ți- 
chindeal şi C. Diaconovici-L.oga, reprezentanţi ai curentului la- 
tinist dela Blaj. In 1828, episcopul Samuel Vulcan, întemeează 
un liceu românesc la Beiuş, în „folosul culturii neamului româ- 
nesc”; în 1837 se deschide la Năsăud o şcoală normală; în fine 
la Blaj activează în jurul anului 1848 la cele trei şcoli — gim- 
naziu, şcoală normală și seminar — personalităţi pătrunse de 
un cald naționalism: S. Bărnuţiu, Timotei Cipariu, Ion Rusu, 
D. Boeru, I. Marcu şi I. Cristoceanu. 

În epoca 1820—1880 figura cea mai dominantă în viața 


1) Cf. N. Iorga, op. cit. pg. 267, 

şcoalelor române din Ardeal este Mitropolitul Andrei Şaguna. 
Incă din 1846, el cerea preoţilor să se devoteze unei acţiuni de 
educaţie religioasă, morală şi de instrucție elementară; în sino- 
dul din 1850 formulă un program de întemeere şi organizare 
de şcoli „cu învăţători bine pregătiţi, cu cărți scholastice bine 
întocmite, casă de şcoală, cuveniia înzestrare a învăţătorilor şi 
a şcolilor şi aşezarea inspectorilor şcolari”. Imediat după ţinerea 
Sinodului, Şaguna trece la lucru înființând multe şcoli, care erau 
puse sub „scutul” bisericii, încât în 1856 erau în Ardeal 600 
de şcoli poporale ortodoxe. Pentru aceste şcoli, Şaguna scrie o 
„instrucțiune pentru învăţători” (1862), o mică didactică şi 
institue totodată conferințele pedagogice. 


$ 5. Pentru a încheia lucrarea de prezentare a pedagogiei 
sistematice româneşti din perioada 1820—1880, e necesar să 
mai punem în evidenţă câteva din caracterele ei dominante. 

Lucrările româneşti de pedagogie şcolară din această e- 
pocă sunt traduceri sau compilaţii, în majoritatea lor după opere 
germane; cele ce tratează despre educaţia în familie sunt tra- 
duceri sau adaptări după cele franceze. Această procedare a 
autorilor români nu pare să fi fost de loc un act întâmplător 
sau arbitrar. Faptul că în acea epocă, publicistica de pedago- 
gie şcolară înflorea în chip strălucit în Germania, în timp ce în 
Franţa apăreau lucrări interesante privitoare la educaţia în fa- 
milie, dovedeşte mai curând chibzuinţa şi buna informaţie a au- 
tonlor români. 

Lucrările de pedagogie românească din această epocă — 
deşi reprezintă traduceri şi adaptări — cuprind totuşi note pro- 
prii. Mureşanu e preocupat în frumoasa lui „„dedicație”, de 
importanța ridicării neamului, prin educaţie; S. Bărnuţiu pune 
pentru întâia oară la Români problema educației „pe măsura” 
sufletului românesc şi ne recomandă să nu devenim „„păpuşele 
străinilor”, Petrache Poenam (1790—1875) luptă contra cu- 
rentului, care vroia să înlocuiască în şcoală limba română cu 
cea franceză. La fel Eliade Rădulescu şi Gh. Asachi. Astfel, 
pedagogi acestei poci tind să se ridice dela problema de educaţie 
a tineretului la preocupări înalte, pentru orientarea culturii nea- 
mului nostru. Ar fi doar de observat că în această pedagogie, 
ideia creștină nu mai constitue o preocupare esenţială, ca în cea 
anterioară. 

Oricum însă, prin aceste opere, chiar dacă ele erau simple 
traduce sau compilaţii, s'a făcut culturii şi şcolii noastre un 

real serviciu: s'a întrodus în mod definitiv terminologia ştiin- 
tifică a pedagogiei, s'a pus la dispoziţia Românilor primele stu- 
dii sistematice de pedagogie şi astfel s'au pregătit condițiile 
necesare pentru o epocă de înflorire a pedagogiei româneşti. 

La aceste date trebue să adăugăm constatarea că în epoca 
1820—1880 se organizează şcoalele celor trei grade de în- 
văţămâni şi se înființează tipurile fundamentale de şcoli. Intr 'în- 
sele era activă o pedagogie cu un dublu caracter: ea era uma- 
nistă în sensul că se preocupa de educaţia omului întreg şi na- 
țională în înţelesul că urmărea desvoltarea conştiinţei naţionale 
românești. 


Literatura: 


N. Iorga, Istoria învățământului românesc, Bucureşti, 1929. 

V. A Ureche, Istoria Şcoalielor dela 1800—1864, 

C Andreescu, Istoricul Liceului Naţional), laşi, 1935. 

Gr. Tăbăcaru şi C. Moscu, Istoria Pedagogiei Româneşti, 1929. 


CAP. III. PEDAGOGIA SISTEMATICĂ 
ROMÂNEASCĂ. 
(1880—1916). 


În luptele pentru afirmarea ındi- 
vidualității noastre naţionale nu vom 
putea isbuti decât în măsura în care 
vom fi pe deplin înarmaţi cu suma de 
cunoştinţe, care reprezintă cuceririle 
minţii asupra naturii la nevoile exis- 
tenţii; în măsura în care vom avea un 
ideal lămurit al vietii naționale şi în 
care vom avea tăria de a desfășura o 
muncă stăruitoare pentru realizarea 
acestui ideal. 

C. Dumutrescu- laşi 


După 1870, dar cu deosebire în jurul anului 1880, peda- 
gogia românească intră într'o nouă perioadă de desvoltare. Tipic 
pentru această epocă e faptul că acum apar primele lucrări ro- 
mâneşti de pedagogie sistematică: |. Găvănescu publică Pe- 
dagogia generală (1899), I. Popescu, Pedagogia (1880), 
Ana Conta Kernbach Elemente de pedagogie etc. În con- 
secință denumim noua perioadă faza pedagogiei sistema- 
tice românești. 

Creaţia pedagogică a unui popor e totdeauna strâns legată 
de totalitatea cuceririlor şi realizărilor lui politice şi culturale; 
acestea dau sugestii, indică drumuri de lucru şi fixează acele 

scopuri mari, pe care activitatea educativă e chemată să le rea- 
lizeze. Creaţia pedagogică românească se supune şi ea acestei 
legi; de aceea în vederea înţelegerii ei, pentru noua epocă soco- 
tim necesar să precedăm expunerea pedagogiei sistematice ro- 
mâneşti de un scurt tablou politico-cultural al poporului român 
din preajma anulu 1880. 


a. Condiţiile generale de viaţă ale 
poporului român la 1880. 


§ 1. În viaţa politică a poporului român, epoca din jurul a- 
nului 1880 e deosebit de importantă. Cu puţini ani mai înainte, 
în 1877, el îşi proclamase independenţa care venea ca o în- 
coronare ale actelor sale politice anterioare; unirea. Principatelor 
(1859) şi întemeerea dinastiei (1866). Din punct de vedere 
psihologic, proclamarea independenţii ţării, care fu urmată de 
alte două evenimente — un războiu victorios cu Turcii şi ridi- 
ca:ea țări la rangul de regat (1881) — reprezintă un interesant 
tonifiant: sporea încrederea poporului român în puterile pro- 
prii, încuraja dispozițiile de libertate şi în alte domenii decât 
cel politic şi stimula creaţia românească. Nu e desigur o pură 
întâmplare faptul că în jurul acestui eveniment, creaţia românească 
în literatură, ştiinţă şi filosofie înregistrează primele ei realizări 
de proporții însemnate. Acum în literatură apar Ion Creangă şi 
M. Eminescu, cei doi mari reprezentanţi ai geniului literar român; 
în ştiinţă tot acum sunt activi un (rr. Cobâlcescu, Petru Poni, 
Spiru Haret, Lambrior, Hajdău, Xenopol şi ceva mai târziu un 
A. Philippide, Dr. I. Cantacuzino, Dr. Babeş, N. Iorga etc., iar 
în filosofie un V. Conta. Ori, împrejurările care au favorizat 
literatura şi ştiinţa românească trebuiau în mod firesc să încura- 
jeze şi desvoltarea unor elemente de pedagogie sistematică româ- 
nească. 


§ 2. Dacă sub aspectul politicei interne, epoca de după 
1877, e o perioadă nouă pentru poporul român, caracterizată 
prin creațiuni originale de valoare, sub acela al politicei externe, 
ea e tot aşa de importantă. Un stat nou căuta printre altele să 
cunoască organizarea, viața şi creaţiile altor popoare, ca să-şi dea, 
la rândul său, o formă modernă de viaţă. România începu de 
aceea după 1880, o acţiune de adâncire a culturii europene. Nu- 
meroşi Români fac acum studii în centrele universitare ale Apu- 

sului, studiază organizarea politică, economică şi școlară a altor 
state şi, reveniţi în ţară, ei încep mai ales o acţiune de traducere 
în româneşte a marilor opere din literatura universală. 

In sfera pedagogiei, acest fapt se oglindește într'o dublă 
direcţie: 1. Se fac traduceri din operele marilor pedagogi ai tä- 
rilor de cultură şi 2. se publică lucrări despre școală, educaţia şi 
pedagogia altor popoare. 

Dintre traduceri e locul să menţionăm: |. A. Comenius, 
Didachea magna (trad. de P. Gâboviceanu, Buc. 1893); H. 
Spencer, Despre educaţie (Buc. 1897); H. Pestalozzi, 
Cum îşi creşte Ghertruda copiii (Buc. 1898); W. Rein, Pe- 
dagogie (Piatra Neamţ 1904); J. Payot, Educaţia voinţei 
(Buc. 1907); Ad. Matthias, Pedagogia practică (trad. G. 
Bogdan-Duică, Buc. 1907); P. Duproix, Kant şi Fichte 
(Craiova, 1908); H. Pestalozzi, Leonard şi Gertruda (Buc. 
1909); Em. Martig, Psihologia Pedagogică (Buc. 1909); J. 
Locke, Câteva idei asupra educației, (Buc. 1910); W. James, 
Psihologie și educație (Buc. 1912); J. J. Rousseau, Emil 
(Buc. 1913); J. Dewey, Scoala și caracterul (Buc. 1914); Dr. 
Maria Montessori, Metoda pedagogiei ştiintifice (laşi 
1915); A. Binet, Idei noui despre copii (Buc. 1915); U fer 
C. Introducere în pedagogia lui Herbart (Buc. 1915); Dr. Ed. 
Kirkpatrik, Bazele studiului capilului (Buc. 1915); J. M. 
Guyau, Educaţie şi ereditate (Buc. 1916). 

După prezentarea acestei liste de opere pedagogice ar fi 
locul să încercăm acum a degaja vre-un principiu care domină fe- 
nomenul traducerilor, dar acestei intenţii cu greu i-am putea 
răspunde în mod întemeiat. E cert doar că în lista de traduceri fi- 
gurează multe cărţi bune, printre care pedagogii clasici I. A. Co- 
menius, J. Locke, J. J. Rousseau şi J. H. Pestalozzi. Mai ob- 
servăm că traducerile făcute aparţin reprezentanților tuturor 
marilor curente din pedagogia veacului al XIX și chiar a unora din 
veacul nostru, ceeace a constituit o dovadă că predomină inte- 
resul pentru o cunoaştere multilaterală a isvoarelor. 

In cadrul acestei epoci, în deosebi după 1900, pedagogia 
românească a cunoscut un nou fenomen: un început de pedagogie 
comparată. V. Erbiceanu, referă despre „sistemul american de 
educație” (Bucureşti 1904); V. Demetrescu despre „„şcoa- 
lele secundare din Frankfurt a. M.. (Ploeşti 1910), G. A. 
Dimitrescu în „Din Germania” relatează despre „studiul 
geografiei în învățământ” (Bucureşti 1910), A. Demolins 
despre „În ce constă superioritatea Anglo-Saxonilor” (traducere); 

Florian Cristescu informează despre „Învățământul po- 
pular în Bulgaria” (1910); Teodor T. Burada, marele 
folklorist român, publică „Cercetări despre şcoale româneşti în 
Turcia” (215 pg.) şi I. Isbăşeanu „Învățământul pedagogic 
în Elveția franceză (Bucureşti 1916). 

Studiul comparativ al educaţiei şi instrucției pe popoare 
sau state e menit să adâncească cunoaşterea pedagogică; dar nu 
e mai puţin adevărat că multilateralitatea vederilor pedagogice, 
pe care astfel de studii o ocazionează în mod firesc, contribue 
la promovarea unui spirit eclectic. De pretutindeni deci vin fapte 
care să favorizeze predominarea eclectismului în pedagogia ro- 
mânească. 


§ 3. Dar epoca ce ne preocupă nu se poate înţelege bine, 
dacă nu amintim că ea evoluiază sub influența Weltanschauung- 
ului intelectualist, ‘întregit cu cel positivist. Acest crez despre 
lume şi viaţă orientează spiritele în direcţie intelectualistă, con- 
form :ezei lui Comte (savoir c'est prévoir; prévoir c'est pouvoir) 
şi naturalistă, deci antimetafizică. 

In domeniul pedagogiei, noua concepție produce influenţe 
profunde. Fiindcă pedagogia intelectualistă e făcută de Herbart 
şi şcolarii săi, Flerbartianismul deveni stăpân pe şcoală şi edu- 
caţie. Acum preocupările pedagogice gravitează în jurul temelor 
esențiale ale herbartianismului: planul de lecţie, metoda, treptele 
formale, materia de învăţământ. Astfel în centrul pedagogiei 
stăteau problemele de învățământ. 

Pe de altă parte, pozitivismul, fiind antimetafizic, de- 
termină scăderea interesului pentru filosofie, dar cu deosebire 
pentru religie. E vremea, în care instrucţia religioasă — instrucţie 
predominantă veacuri întregi în şcoala românească — îşi pierdu 
influența, devenind un obiect de periferie al şcolii. 


§ 4. Imediat după 1880, viaţa spirituală românească stră- 
bătu o epocă de criză, explicabilă prin aceea că „independen- 
ta” şi „„regatul” nu aduseseră toată fericirea aşteptată. Noua 
stare de spirit se oglindește în literatură şi cu deosebire în 
poezia lui Eminescu. Dar ulterior, avu loc, ca reacţie, proectarea 
unui nou ideal de viaţă: lupta Românilor pentru unitatea naţională. 
Urmărirea unui ideal naţional e în fond o mare problemă peda- 
gogică, cum a exprimat-o Fichte în «Reden an die deutsche Na- 
tion», fiindcă el orientează energiile, le uneşte şi le stimulează. 

Un mare ideal naţional a fost pentru toate popoarele o mare sursă 
de viaţă activă. 

În viața noastră pedagogică, noul ideal a stimulat o mare 
acţiune educativă în fruntea căreia alături de pedagogi, au stat 
poeţi ca: O. Goga şi St. O. Iosif, profesori ca N. Iorga, 
A. D. Xenopol, S. Mehedinţi şi alţii, dar cu deosebire şcoala, 
care în cadrul serbărilor ei, folosia poezia, muzica şi istoria ro- 
mânească spre a pregăti spiritele pentru unitatea naţională. 


b. Direcţiile principale de idei din pedagogia 
sistematică românească. 


Din variatele condiţii politice şi culturale ale epocii s'a 
născut în cultura românească o literatură pedagogică ce repre- 
zintă mai multe direcţii. Succesul intelectualismului şi pozitivis- 
mului, care determinară un anumit ‚Stimmung? — încrederea 
oarbă în puterea cunoaşterei — a încurajat înflorirea pedago- 
giei intelectualiste; la rândul -lor influenţele umanismului, care 
fuseseră puternice în epoca anterioară, promovară o pedagogie 
umanistă; în fine scientismul încurajă mai târziu, după 1909 
sub influența Apusului, o pedagogie experimentală. In toate 
însă, străbătea ca un fir de aur ideea naţională, sub forma 
preocupării de a trezi conştiinţa naţională şi a ridica poporul 
român din punct de vedere cultural şi politic. 


|. Pedagogia intelectualistă. 


În perioada 1880—1916, şcoala şi educaţia românească se 
găsesc în primul rând sub influența pedagogiei intelectualiste. 
Acest caracter e aşa de predominant încât atunci se putea face 
constatarea că fiecare autor de studii pedagogice îşi recomandă 
cartea cu promisiunea că „el vinde cea mai bună marfă din pră- 
vălia lui Herbart”. 

Această pedagogie, care e expusă mai în toate lucrările de 
pedagogie, de didactică generală şi specială din acea epocă (V. 
Gr. Borgovanu, P. Pipoş, lon Popescu, St. Velovanu, Gr. Pa- 
triciu, Ana Conta Kernbach, etc.) cucerea spiritele prin ideile 
întemeetorului ei. Herbart reprezinta educaţia în vederea mora- 
lităţii prin instrucţiune; el vede scopul educaţiei în omul de 
caracter, care în fond e o sinteză de două proprietăți: inteli- 
gență plus voinţă raţională şi concepe educaţia ca un proces de 

construcţie a sufletului. „Sufletul — observă el — se constru- 
eşte cu reprezentări aşa cura corpul uman se desvoltă prin fi- 
brele lui”, iar reprezentăriie — termen luat în sensul vechiu gre- 
cesc de idee — constitaesc unicele produse ale sufletului: re- 
plicele lu; la lumea ex/ernă. 

Reprezentanţii i pedagogii alcătuesc o grupă intere- 
santă de cercetători: toţi sunt profesori de pedagogie la şcoalele 
normale şi seminarii; mai toţi şi-au făcut, pe lângă studii în 
țară, studii în universităţile şi institutele germane; în fine majori- 
tatea lor este originară din Ardeal. Munca şi influenţa lor le dă 
dreptul la o scurtă prezentare. 


§ 1. Vasile Petrit) (1833—1905) e „un ales peda- 
gog al Ardealului”, unde trecea atunci ca cel mai bun metodi- 
cian din Transilvania. 

Născut în satul grăniceresc Mocod din judeţul Năsăud, 
Vasile Petri a făcut şcoala primară şi şcoala normală din Nă- 
săud, a ajuns învăţător la 17 ani, ca, după trei ani, să plece la 
Praga unde a frecventat cu sârguinţă cursurile pedagogium-ului. 
Reîntors acasă, el e numit mai întâiu învăţător, apoi profesor 
preparandial şi directorul şcolii normale din Năsăud, profesor 
la Deva, şi în urmă, inspector şcolar la Orlat. Om foarte activ 
și cu multă experienţă practică, el a publicat trei reviste peda- 
gogice şi mai multe lucrări cu caracter didactic: 1. Scriptologia 
sau metodica scris-cetitului la copiii mici (Sibiu 1872), 2. In- 
strucțiune pentru învăţători (o metodică, Sibiu, 1872), 3. Sis- 
temul metric (Sibiu, 1875), 4, Plan de lecţiune (Năsăud, 
1872). 

In pedagogie, V. Petri era un eclectic, călăuzit de două 
idei: 1. educația poporului prin cultură, cum o cerea Pestalozzi, 
2. educaţia omului prin instrucţie, cum o recomanda Herbart. 

Ca dascăl român, V. Petri şi-a închinat munca şi lupta 
lui exclusiv pentru cauza românească. Naționalismul lui se revarsă 
în două direcţii: în afară, el urmăria apropierea sufletească şi 
culturală de România liberă şi celelalte provincii româneşti, iar 
în Ardeal dădu o luptă acerbă pentru cultura românească 2). 


$2. Ion Popescu) (1832—1892) e un alt însemnat 


1) Cf. S. Manoliu, Un ales pedagog al Ardealului (în „Icoana unei 
şcoli”, Năsăud, 1930, pg. 169—203. 

2) Cf. Sandu Manoliu, op. crt. pg. 199. 

3) Cf. Enciclopedia Română vol. IIl, pg, 642—643. 

pedagog român din această epocă, exercitând influenţe, atât 
ca teoretician cât şi ca pedagog practic. Sa născut în co- 
muna Caţa (Transilvania), a studiat teologia în Sibiu şi filosofia 
la Leipzig, iar în 1860, a fost numit profesor al Seminarului 
Andreian din Sibiu, unde a funcţionat până la finele vieţii lui 
(1892). 

Activitatea științifică a lui Ion Popescu a făcut epocă în 
evoluţia pedagogiei românești. In 1863, el publică Organul peda- 
gogic (Sibiu); în 1868, Compendiu de pedagogie apoi Psi- 
hologia empirică şi Pedagogia, ultima fiind lucrată, cum declară 
autorul, pe bazele psihologice şi etice aie realismului herbartian”” 
(retipărită de S. Velovanu în 1892). 

Ion Popescu a mai publicat şi o „„Manuducere” care să dea, 
învăţătorilor „îndrumările metodice necesare” şi un abecedar bazat 
pe „cuvintele normale” şi lucrat pe temeiul consultării „mai mul- 
tor pedagogi practici şi mai ales a operelor lui A. Haesters”; 
în fine a colaborat la publicaţiile ardelene „,Educatorul” 

„ Transilvania”. 

În pedagogie, lon Popescu se prezintă ca primul pedagog 
român herbartian; ideile marelui pedagog german, el le cunoscuse 
prin T. Ziller, elevul lui Herbart, pe care-l audiase ca. student la 
Universitatea din Leipzig. 

Educaţia, Ion Popescu o defineşte „o funcție de favori- 
zare a desvoltării fireşti, căreia să i se dea o direcţie nestră- 
mutată spre moralitate, adică formând omul cu tendinţele ideale, 
prin formarea minţii ca şi a inimii, în conformitate cu moralitatea, 
spre a ajunge la idealul personalităţii omeneşti, la formarea ca- 
racterului moral” (I. Popescu, Pedagogia p. 36—37). Aci, el 
recomandă ca orice herbartian un învățământ de idei, căci „din 
desvoltarea ideilor rezultă fenomenele mai complicate, cunoscute 
sub numele de inteligenţă, memorie şi fantezie, care congtituesc 
cultura minţii” (ibidem p. 103—105). 

Ion Popescu voia cărți instructive și plăcute, bazate pe 
interesul copilului, cu recomandarea: să nu-i dăm nimic copilului 
„ce trece peste priceperea lui”. In formularea normelor di- 
dactice, el reedita ideile lui Ratichius și Comenius, după care 
în învățământ să mergem dela ușor la mai greu, dela apropiat 
la îndepărtat, dela cunoscut la necunoscut. Prin I. Popescu ne 
vedem intraţi adânc în pedagogia și didactica germană. 


44 
www.dacoromanica.ro 


690 V, Gr, Borgovanu 


§ 3. V. Gr. Borgovanu!) (1850—1923), elev al pe- 
dagogului Vasile Petri, este profesorul de pedagogie care a fost 
în regat cel mai influent dascăl de pedagogie din această epocă. 
Născut în Satul Nou de Jos (Noeni, jud. Năsăud), el şi-a 
făcut studiile la Năsăud, Bistriţa şi Viena, unde a frecventat 
cursuri de filosofie şi teologie pentru a le termina la Oradea 
Mare, în 1876. In acelaş an, el a fost numit profesor de pe- 
dagogie la preparandia din Gherla, unde a funcționat până la 
1888. Apoi trece în Vechiul Regat ca profesor de pedagogie la 
Şcoala Normală din Bucureşti (1888—1900), Bârlad (1900— 
1901), la Liceul Sf. Sava (1901—1912) şi la Şcoala Nor- 
mală din Turnu-Severin (1912—1919), de unde iese la pensie 
în 1919. 

În pedagogia românească, V. Gr. Borgovanu şi-a dobândit 
merile deosebite atât ca pedagog teoretic cât și ca pedagog practic, 
desfăşurând o activitate entuziastă şi rodnică pentru formarea 
învăţătorilor. Nevoile învățământului normal şi primar l-au făcut 
să publice numeroase manuale didactice pentru cursul primar (în 
colaborare cu A. Odobescu) şi lucrări de pedagogie şi metodică 
pentru învăţători, precum şi diverse studii şi articole în vederea 
popularizării ideilor pedagogice. Dintre aceste publicaţiuni, mai 
însemnate au fost Istoria pedagogiei (Ed. I, 1897; ed. 
II 1915); Indreptar teoretic şi practic pentru învățământul in- 
tuitio (Gherla 1885), o lucrare de compilaţie, cum singur o 
mărturisește, după V. Petri, Ion Popescu, A. Diesterweg, 
Zeiger, Richter, Dambeg şi altele; Povățuitorul pentru Clasa I și 
II (Bucureşti 1890) şi Jonel— o lucrare inspirată de opera Emil 
a lui J. J. Rousseau. 

Gândirea pedagogică a lui Borgovanu e o sinteză de idei, 
împrumutate dela mai mulți pedagogi mari şi infiuenți din acea e- 
pocă, pe care i-a cunoscut mai ales prin profesorul său Dittes, 
dela Universitatea din Viena, acesta fiind el însuși un spirit eclectic. 
Sub influența gândirii pestalozziene, pe care şi Dittes o repre- 
zenta, Borgovanu cerea un învățământ intuitiv. „Pune, o edu- 
catorule — spunea el — o asemenea temelie de intuițiuni şi aşa 
vei începe a clădi pe stâncă şi edificiul nu se va clăti niciodată”. 
Tot sub influenţa lu; Pestalozzi, el cere ca educaţia să ţie pas cu 
cultura poporului, iar învățătorul să fie învăţător nu numai între 
cei patru pereţi ai şcolii; învăţătura lui să se resimtă în întreaga 
comună 


1) Cf. D, Goga, Pedagogu! V. Gr. Borgovanu, Cluj, 1935; Jon P, Lazăr, 
Din viața şi activitatea pedagogică a lui V, G. Borgovanu, Şimleul Silvaniei. 1908. 

Din pedagogia herbartiană, Borgovahu ia ideea de metodă 
şi treptele formale, pe care le aplica cu multă conştiinciozitate, 
aşa încât 'se dusese vestea. Acest ecou al activităţii lui pe- 
dagogice i-a adus însă învinuirea de pedanterie şi i-a oca- 
zionat lui Carageale să scrie acele pagini de critică severă, 
ironizând pe „,„pedagogul de şcoală nouă”. 

Ca ardelean, Borgovanu reprezintă şi ideea unei educaţii 
naționale, dar prin ea ţine să înțeleagă altceva decât ceeace se 
explicase până acum. Pentru acest pedagog, educaţia naţională 
însemnează o educaţie în vederea ridicării morale şi economice a 
ţărănimei şi o acţiune de îndrumare prin şcoală spre muncă și 
temperanță şi spre naţionalizarea muncii agricole, a comerţului 
Şi a industriei. 


§ 4. Şt. Velovanu (1852—1926) e un alt pedagog ro- 
mân. Bănăţean de origină, născut în Rusca Montană, el a urmat 
filosofia la Viena şi pedagogia la Gotha, iar după terminarea 
studiilor a fost numit profesor şi apoi director la Institutul peda- 
gogic din Caransebeş. De aici, el a trecut profesor de pedagogie 
la Bucureşti, Câmpulung şi Craiova, unde a desfăşurat o activi- 
tate profesorală remarcabilă. - 

Ştefan Velovanu are o activitate publicistică, caracterizată 
printr'o informaţie bogată. A publicat Prelegeri de propedeutică 
pedagogică (Caransebeş 1886); Intemeerea psihologică a acte- 
lor de gândire (Caransebeş 1890); Cercul apercepției (Bu- 
cureşti 1895) şi Metodicele speciale ale obiectelor de învăţă- 
mânut primar, toate fiind scrise în spiritul intelectualismului.. 


Ş 5. Petru Pipoş e deasemenea un pedagog român 
din şcoala herbartiană. După ce a studiat la Universitatea 
din Cluj, el a fost numit profesor la institutul pedagogic din 
Arad. A publicat o pedagogie care este o compilaţie, cum o 
mărturiseşte singur, în prefaţă: „„Isvoarele principale de care 
m'am servit sunt Die Pädagogik in übersichtlicher Darstellung 
de H. R. Ruegg ed. VI 1885; Pedagogia lui lon Popescu, ed. 
II 1892 şi A. Nevelestudomâny, Kezikânyve de Felmeri Lajos”, 
1890). P. Pipoş a mai publicat Istoria pedagogiei (Arad 1892) 
şi Metodica şcoalei poporale (Arad, 1887). 


Ş 6. Gr. Patriciu a fost profesor de pedagogie la şcoala 
normală din Bârlad. Profesor cu studii făcute la Leipzig, el a 

publicat: Friedrich Eberhard von Rochow und dessen pădagogi- 
sche Bedeutung (Leipzig 1892), Didactica generală cu privire 
la învăţământul primar (Bucureşti 1895) şi Didactica specială 
sau metodica învăţământului în şcoala primară (Galaţi 1894), 


§ 7. Ana Conta Kernbach?) (1865—1921), un mo- 
del de voinţă, de tărie de caracter şi de alte podoabe sufleteşti, 
(sora filosofului V. Conta şi soția poetului Gheorghe din Mol- 
dova), a fost profesoară de pedagogie la şcoala normală din Iaşi, di- 
rectoare de şcoală şi inspectoare a învățământului secundar. Ea a pu- 
blicat: Elemente de pedagogie (laşi 1907); Elemente de meto- 
dică. (laşi 1905), L'effort volontaire, (Bruxelles 1913) şi Fe- 
ducation manuelle, două comunicări la congresul de pedagogie 
din Bruxelles. Mai scrie biografia lui V. Conta, fratele său, un 
volum de cugetări „Pulbere” şi „Şcolare” precum şi articole de 
pedagogie. 

Pentru A. Conta, pedagogia e o ştiinţă practică. „Peda- 
gogia — scrie ea — are mare asemănare cu medicina. Şi una şi 
alta implică răspundere multă şi una şi alta, cer individului che- 
mat să le practice cu isbândă, pregătire îndelung căpătată, dis- 
ciplină intelectuală încercată, fineţe de analiză şi acea putere ne- 
definită de instruire, ghicire, de prelucrare mai departe decât 
cele date; daruri care care nu se pot căpăta fără dispoziţiuni fi- 
reşti remarcabile”. În mod just vedea ea şi educaţia, observând 
că „prin educaţie înțelegem propăşire, ducere dacă nu la depli- 
nătate, cel puţin la maximum de perfecţionare, pe care-l îngă- 
duesc natura individului şi condiţiile lui de traiu” (Elemente 
de pedagogie, p. 8 


§ 8. P. Gârboviceanu a fost profesor de pedagogie la 
seminarul central din Bucureşti. El a publicat Die Didaktik 
Basedows im Vergleich zur Didaktik Comenius, București, 
1887) şi a tradus „Didactica Magna” de I. A. Comenius. 

Toţi aceşti pedagogi aparțin şcolilor normale, în al căror 
cadru ei erau chemați ca profesori să desfăşoare în primul rând 
o activitate didactică şi educativă; dacă în plus ei au avut şi 
preocupări ştiinţifice mai înalte, publicând studii şi articole de pe- 
dagogie, meritul lor e cu atât mai mare. Cert e însă că acti- 
vitatea acestor profesori pe terenul pedagogic a fost de mare 


1) Pentru A, Conta-Kernbach, cf, E, C. Sporea, Vieaţa şi Opera Anei 
Conta-Kernbach, Revista Generală a Invăţământului, IX, pg. 597—604. 


www.dacoromanica.ro 


Pedagogia umanistă 693 


folos pentru şcoala românească, mai ales că ea venia într'o 
epocă în care cele două universități din laşi şi Bucureşti nu-şi 
putuseră oferi contribuţia pedagogică chiar dela întemeerea lor. 
Dar după 1890 situaţia pedagogiei româneşti se îmbunătăţi, 
căci universităţile intervin în mişcarea pedagogică atât prin pro- 
fesorii de specialitate — I. Găvănescu şi C. Dumitrescu-laşi — 
cât şi prin alţii ca C. Rădulescu-Motru, S. Mehedinți, ete., 
care manifestau preocupări de pedagogie teoretică şi practică. 


2. Pedagogia umanistă. 


Pedagogia teoretică românească, era, mai ales atâta timp 
cât se 'raporta la învăţământ, o pedagogie herbartiană, propu- 
nându-şi ca scop educativ: formarea caracterului moral; ca 
preocupare esenţială: învățământul, iar ca drum pedagogic: teh- 
nica didactică a treptelor formale. În plus, ea era şi o pedagogie 
individualistă, întrucât se concentra să desvolte individualitatea; 
şi şcolară, fiindcă ea se preocupa de un anumit individ: de 
şcolar. 

Dar pedagogia teoretică românească numără alături de au- 
torii menţionaţi şi câţiva pedagogi, care, în expunerile sistematice 
ale lucrărilor lor, întregesc principiile herbartiene, cu idei din 
alți pedagogi ca J. Locke, J. J. Rousseau, Pestalozzi şi alții. 
Prin aceasta, “fără a învinge intelectualismul, ei încearcă să în- 
vingă individualismul, printr'o sinteză între pedagogia individuală 
şi socială, proectând ca ideal educativ „un om” care să caute 
fericirea proprie şi binele colectivităţii şi critică intelectua- 
lismul pentru a cere în schimb o educaţie care să însemne o 
desvoltare a individului, nu numai intelectuală, dar şi religioasă, 
estetică şi orientată de umanism. Acest fapt ne determină să 
denumim nou direcţie pedagogia umanistă. 


I. Găvănescut). În perioada 1890—1916, pedagogul 
român cel mai reprezentativ al acestei direcții e I. Găvănescu, 
considerat de mult „„Nestorul pedagogiei româneşti”. Faţă de 
întinsa lui activitate şi considerând totodată situaţia lui de pro- 
fesor universitar de pedagogie timp de 44 ani, la universitatea din 

1) Despre I. Găvănescu cf. Dr. H. Brandsch, Rumänische Pädagogen 
der Gegenwart, Sibiu, 1936, pg. 49—62; C. Narly, Opera pedagogică a pro- 


fesorului I. Găvănescu, Bucureşti, 1929; St. Bârsănescu, Unitatea Pedagogiei 
contemporane, laşi, 1936, pg. 38—40. 

laşi, simţim nevoia să ne oprim mai mult asupra lui, pentru a-i 
prezenta mai pe larg viaţa, opera şi gândirea. 

§ 1. I. Găvănescu s'a născut în anul 1859, în com. Gă- 
vanele din jud. Buzău. .După studiile primare, secundare și uni- 
versitare, făcute în ţară, el a plecat în Germania pentru noui stu- 
dii de filosofie, învățând la Berlin între anii 1883—1887 cu 
profesori străluciți ca Ed. Zeller, W. Dilthey şi Fr. Paulsen, de 
Gyzyciu, Ebbinghaus, Treitschke, Curtius ş. a.. Aici îşi luă el și 
doctoratul în filosofie cu Zeller, Dilthey, Wagner şi Tobler cu 
lucrarea „Versuch einer zusammenfassenden Darstellung der pä- 
dagogischen Ansichten J. Lockes”. 

Revenit în patrie, el ocupă catedra de pedagogie dela Uni- 
versitatea din laşi, funcționând ca profesor universitar din anul 
1888 şi până în 1932, când a eşit la pensie. In laşi, ela mai 
fost un timp director al vechei școli normale superioare, apoi di- 
rector al Seminarului Pedagogic Universitar, dela întemeerea a- 
cesfua (1899—1932). 

_ Activitatea publicistică a lui I. Găvănescu e întinsă şi mul- 

tilaterală. Mai întâju el a tipărit o serie de cursuri pentru uzul 
studenților şi al elevilor de liceu ca: Psihologia (1890); Etica 
(1893); Curs de pedagogie generală (1899); Istoria pedagogiei, 
3 vol. şi Didactica generală. Apoi el publică studii de estetică 
literară (Meditaţiile poetului Gr. Alexandrescu, 1903; Chestiuni 
de filosofie, estetică, etică şi psihologie 1928), de politică (Par- 
tidele politice, 1905; L'Ame roumaine dans la guerre mondiale, 
1919; La o răspântie a istoriei naţionale, 1923; Imperativul 
Momentului istoric 1928; Educaţia eroică, 1926) şi câteva 
opere literare (O carte de vizită, 1898; Gura lumii 1909; Ur- 
sita 1911). Deosebit I. Găvănescu a mai publicat două reviste: 
Cultura română (1903—1909) şi Buletinul Seminarului Pe- 
dagogic (1926—1931) ca organe în care el îşi spunea cuvântul 
asupra diferitelor probleme şi evenimente pedagogice și culturale 
precum şi studii şi articole ca: Ideile pedagogice ale lui John 
Locke (laşi 1899); Pedagogia militans (1932); Pentru educația 
morală (1932); Une idee en marche (1926); Fiinţa şi menirea 
universităților (1907); Zigzaguri şi popasuri (trei serii, laşi 
1929—1930, 1932). Din toată această operă, aci ne intere- 
sează numai lucrările lui pedagogice pentru a degaja din ele ele- 
mentele şi caracterele gândirii sale. 

§ 2 In opera lui I. Găvănescu găsim atât o interesantă pre- 
zentare a pedagogiei ca ştiinţă cât şi o concepţie despre educaţie. 
Ele ne interesează deopotrivă atât pentrucă prin ele luăm cuno- 

ştință de o primă prezentare a unei concepţii sintetice de peda- 
gogie românească, cât şi pentrucă ideile sale întăresc caracte- 
rizarea pe care am făcut-o mai sus unei părți însemnate a pe- 
dagogiei româneşti din această epocă. 

Pentru I. Găvănescu, pedagogia e o ştiinţă care se compune: 
din trei părţi: Pedagogia generală sau filosofică, pedagogia 
practică sau metodologia!) şi istoria pedagogiei. Pedagogia ge- 
nerală are ca obiect patru probleme: 1. Problema dacă pedagogia 
este o ştiinţă sau dacă poate fi: 2. Problema educabilităţi; 3. 
Problema scopului educaţiei şi 4. Problema mijloacelor de care 
dispune arta educativă pe baza cunoaşterei ştiinţifice a naturii o- 
meneşti. 2) Odată aceste probleme stabilite, I. Găvănescu în- 
cearcă rezolvarea lor. 

Pentru gânditorul român, pedagogia e o ştiinţă posibilă, o 
știință constituită din o sumă de adevăruri sau de cunoştinţe 
adunate şi concentrate în jurul aceleaşi probleme de interes prac- 
tic: problema educaţiei. 5) Ei îi vin în ajutor ca științe auxiliare 
psihologia şi etica, pe care le fixase şi Herbart. 

Problema educabilităţii el ţine să o cerceteze dialectic, refe- 
rindu-se la teoriile filosofice emise de Descartes, Locke, Hel- 
vetius, Schopenhauer ş. a. ca să conchidă: „educatorul poate fi 
comparat cu un om care poate modifica albia unui râu, dar care 
nu va putea niciodată să facă ca râul să pornească din vale în 
deal. Educaţiunea influențează profund asupra individului; ea 
va putea modifica mai uşor caracterele ce formează natura indi- 
vidului cu cât acestea vor fi de o formaţiune mai recentă” £), 
Deci relativ mai uşor de modificat vor fi caracterele moştenite 
dela părinţi. Caracterul naţional va cere o influenţă şi mai înde- 
lungată şi mai întinsă spre a-l schimba. 

Idealul sau scopul educaţiei capătă la I. Găvănescu o for- 
mulare care ţine de caracterul eclectic al gândirii lui. Profesorul 
ieşan cere educaţiei realizarea unui om care să caute fericirea 
proprie şi binele colectivităţii sau care are datoria „a pregăti 
armonizarea vieţii individuale cu cea socială...'5) sau cum 
observă Brandsch, că după părerea sa, „scopul' pedagogiei tre- 
buie să fie de a aduce în unison viața individuală a oameni- 
lor cu necesitatea vieţii colective a comunităţii sociale al cărui 


1) CE. I. Găvănescu, Pedagogia Generală, pg. 37. 
2) Ibidem, pg. 39. 
3) Ibidem, pg. 46. 
4) Ibidem, pg. 99. 
5) Ibidem, pg. 96. 

membru este fiecare” 1). Precum se vede, Găvănescu urmărea o 
conciliere între direcția individuală şi socială a educaţiei. 

Tehnica educaţiei s'a bucurat şi ea de o tratare deosebită în 
opera lui Găvănescu. Aci el se arată partizanul mijloacelor blân- 
de în educaţie, recomandând exemplul ca mijlocul cel mai eficace 
şi un regim de disciplină blândă. 


Pedagogia lui I. Găvănescu are un caracter eclectic, căci 
multe elemente din cuprinsul său au o înrudire strânsă cu ele- 
mente din mai multe sisteme pedagogice străine. Astfel definiția, 
pe care Î. Găvănescu o dă educației, are multă înrudire cu aceea a 
lui Dilthey. „Prin educaţie, — observă Dilthey, — înţelegem ac- 
tivitatea după plan prin care adulții caută să formeze viaţa psi- 
hică a tinerilor''2). Ori I. Găvănescu defineşte educația aproape 
la fel: „a educa înseamnă — după el — a exercita conştient şi 
intenționat, cu plan şi cu metodă o înrâurire asupra omului”. Mai 
departe Dilthey observă că „Educația tinerilor — privită dintro 
latură — e desvoltarea şi evoluţia unei vieţi psihice unitare, in- 
dividuale şi cu valoare proprie; de altă parte, ea e activitatea de 
care depinde conservarea şi sporirea forţei creatoare a societăţii 
în organele ei. Educaţia are deci două scopuri bine distincte. Ea 
vrea pentru indivizi o evoluţie care să-i mulțumească şi ea mai 
vrea o desvoltare care să corespundă intereselor societăţii”. Şi 
Dilthey conchidea că „cea mai înaltă regulă e aci: „forţele psihice 
din naţiune să le conducem spre o carieră a vieţii şi să le formăm 
pentru acel scop prin care ele realizează cât mai bine, fericirea 
pentru sine și folosul pentru întreg''.3) La Găvănescu aceleaşi 
idei sunt redate în definiția educaţiei: „a educa — scrie el — 
înseamnă a exercita conștient Şi intenţionat, cu plan şi metodă o 
înrâurire asupra omului, în scopul de a forma din el un isvor 
statornic de fericire şi pentru societate şi pentru el însuşi, des- 
voltându-i şi disciplinindu-i inteligenţa, afectivitatea şi voinţa 
prin conformarea lor funcţională la legile logice, morale şi este- 
tice, dându-i odată cu aceste deprinderi, normele de funcțiuni su- 
fleteşti generale, o anumită specializare de activitate, în urma 
căreia individul să devină în organismul social un membru util 
şi necesar, conştient de rolul său în mecanismul vieţii totale” 4). 


1) Dr. H, Brandsch, op, cit, (traducere românească) pg. 146, 

2) Cf. W. Dilthey, Padagogik, Berlin, 1934. (Gesammelte Schriften, vol, 
IX, Berlin, 1934). 

3) Ibidem, pg. 197. 

4) I, Găvănescu, Pedagogia generală, pg, 119. 

Aceste idei, el le repetă în cadrul capitolului idealului edu- 
caţiei-ideal care după el constă în „a pregăti armonizarea vieţii 
individuale cu cea socială, a desvolta acele facultăţi sufletești 
care au ca funcţiune participarea la viaţa spirituală a societăţii, 
şi a-i da un rost activ în organismul social, o cariera’ +). 

E drept că în cuprinsul definiției lui I. Găvănescu întâlnim 
câteva rânduri pe care nu le-am găsit în definiţia lui Dilthey, 
acelea în care el fixează educaţiei, ca datorie, să desvolte și să 
disciplineze inteligenţa, afectivitatea şi voinţa. Acest plus se pare 
că i l-a inspirat profesorului ieșan, pedagogia epocei care, la fi- 
xarea formelor de educaţie, se inspira din psihologia facultăţilor. 

§ 3. Pedagogia practică l-a preocupat deasemenea pe I. Gă- 
vănescu în grad înalt, căci ea indică educatorului procedeele în- 
tregei sale activităţi. 

I. Găvănescu şi-a pus în opera sa problema planului de lec- 
ție — temă fundamentală pentru pedagogia din epoca lui — pentru 
a o rezolva printrun sistem de trepte formale care — cum 
observă şi Dr. H. Brandsch — „nu sunt cu totul independente 
de acelea emanate dela Herbart şi elevii săi”. După I. Găvănescu, 
un învățământ trebue să se desfășoare într'o formă agreabilă, 
iar în acest scop planul de lecţie se va compune dinta) Recapitu- 
larea lecţiei trecute. b) 'Tranziţia şi anunţarea lecţiei noi. c) 
Întuiţia, d) Tratarea, e) Corelaţia, f) Aplicarea şi g) Huma- 
nism. Deși această nomenclatură a treptelor formale nu e aceea 
a pedagogilor herbartieni, totuşi I. Găvănescu aparţine gândirii 
acelei epoci care pleca dela teoria individului — atom social şi 
formula un plan tip pentru toate categoriile de lecţii. Aceste 
„trepte formale” s'au introdus în practica şcolară, căci profesorul 
de pedagogie dela lași era un spirit tenace, care cerea profeso- 
rilor şi studenţilor săi în cadrul seminarului pedagogic, o confor- 
mare strictă şi perseverentă. 

I. Găvănescu a mai formulat şi principii de învăţământ, 
care să asigure educaţia integrală a tinerilor: principiul corelaţiei, 
al intuiţiei și al euristicei, care tind la educarea inteligenţii; prin- 
cipiul humanist în vederea educării sentimentelor şi al activis- 
mului, pentru exercitarea voinţii şi fixarea caracterului în de- 
prinderi de acţiune?). Cum uşor se poate vedea, la fundarea 
acestor principii, autorul lor se lasă orientat de psihologia facul- 


1) Ibidem, pg. 129. 
2) I. Găvănescu, Privire de reculegere în trecut şi de orientare în 
viitor, Buletinul Seminarului Pedagogic Universitar, an. IIl, Nr, 3, pg. 9. 

tăților, care, înainte de războiul mondial dicta pedagogiei multe 
din teoriile şi concepţiile ei. 

Spirit logic şi de aceea iubitor de claritate — cărţile sale 
sunt scrise într'un stil limpede — I. Găvănescu a ţinut să indice 
studenților chiar şi punctele de vedere ale criticii unei lecţii. 
După el, o lecţie trebue judecată după: 1) claritatea (logică, 
formală şi ştiinţifico-pozitivistă); 2) interesul practic; 3) spon- 
taneitatea elevilor; 4) asimilarea lecţiunii; 5) ideia umanistă; 6) 
aplicaţiile; 7) ţinuta generală a practicantului: mimica, tonul, 
“mișcările; 8) ordinea şi disciplina în clasă!). Cu astfel de ca- 
lităţi de ordine și precizie, I. Găvănescu a isbutit să formeze 
profesori capabili să desfăşoare lecţiile cu talent şi, ceeace e 
esenţial, să pună în evidenţă valoarea teoriei şi practicei peda- 
gogice. 

Ca o complectare a poziţiei lui I. Găvănescu faţă de 
treptologia germană e necesar să mai amintim că el a criticat inte- 
lectualismul herbartian şi cu deosebire psihologia lui Herbart. Im- 
potriva acestuia, el a propus educaţia religioasă şi estetică a co- 
pilului şi a susținut ideea că toată educaţia trebue să fie o orien- 
tare a evoluţiei individului spre bine, moral, superior sau, cu 
termenul său, spre umanism2). „La seminarul nostru pedagogic 
— observă I. Găvănescu — se urmăreşte în practică, sistematic, 
pe baza unor teorii lămurite, prin lecţiile de toate zilele şi orele, 
influențarea sentimentului, cu prilejul dării cunoştinţelor, dexte- 
rităților: ideia sau preocuparea social-humanistă (Principii de 
educaţie, Bul. Sem. ped. I, 1, p. 6). 

În domeniul mijloacelor educative, Găvănescu pare a fi 
debitor lui John Locke, pe care l-a studiat în lucrarea sa de 
doctorat „Versuch einer zusammenfassenden Darstellung der pä- 
dagogischen Ansichten John Lockes in ihrem Zusammenhang 
mit seinem philosophischen System”. Cu Locke, el deosebește 
două categorii de mijloace educative: unele care isvorăsc din 
plăcere şi altele care isvorăsc din durere şi de acord cu gândi- 
torul englez respinge din educaţie mijloacele brutale, barbare?) şi 
recomandă întrebuințarea mijloacelor care se adresează instincte- 
lor puternice ca: simţul onoarei, simţul colectivităţi, instinctul de 
mişcare şi de imitare, etc.. În plus faţă de J. Locke, Găvănescu 
preţueşte şi sugestia ca un bun mijloc de educaţie. 

1) T. Găvănescu, Sumarul scurt al vuprinsului conferințelor profeso» 
rale, pe anul 1899—1900, Bul. Sem, Ped, Univ., an. I, No, 1, pg. 16. 

2) Noţiunea umanism, el o foloseşte în sens goetheian, 


3) De aceea, în învăţământ, I. Găvănescu părea fi pentru „le système 
du moindre effort”, 

I. Găvănescu se preocupă și de educația fizică. Aci el e 
partizan nu al sistemului german, ci al celui englez, dar totodată 
el priveşte favorabil, exerciţiile militare pentru valoarea efectelor 
lor educative. 

I. Găvănescu a arătat preocupări accentuate pentru educa- 
ţia naţională atât în epoca ce precede răsboiul mondial, cât şi 
după terminarea lui. Acesteia, el îi fixează ca scop „conservarea 
caracterelor naţionale şi a proprietăţilor morale care sunt în 
stare să ridice valoarea poporului în lume, apoi înlăturarea tu- 
turor influențelor care i-ar putea tulbura procesul de cristalizare 
a tipului popular şi în fine căutarea acelor influenţe care, prin 
puterea lor, ar putea promova şi întări propria naționalitate”. +) 


§ 4. Partea III-a a operei lui I. Găvănescu constă din opere 
de istoria pedagogiei. În acest domeniu, dacă facem abstracţie de 
lucrarea sa asupra ideilor lui J. Locke, care reprezintă teza de 
doctorat, I. Găvănescu a publicat doar un curs de istoria pedago- 
giei în trei volume, pe care după războiul mondial l-a retipărit 
orescuriat, într'un singur volum. 

În istoria pedagogiei, I. Găvănescu prezintă biografii inte- 
lectuale pentru marii pedagogi, într'o formă atrăgătoare aşa încât 
ele se pot citi uşor. Ca fond, mai ales în primul şi al doilea 
volum, el urmează de aproape expunerea talentatului său profe- 
sor Wilhelm Dilthey din „Pădagogik, Geschichte und Grund- 
linien des Systems (Gesammelte Schriften, vol. IX, Berlin, 
1934). 

În cursul activităţii sale academice, I. Găvănescu având 
des prilejul să se pronunţe atât asupra menirii universităţilor, 
cât şi asupra şeminariilor pedagogice, e util să indicăm punctul 
său de vedere asupra acestor instituţii, atât fiindcă acesta era 
unul din acelea, care făceau autoritate, cât şi pentru a obținea 
un tablou cât mai complet asupra gândirii profesorului ieşan. 

După I. Găvănescu, „menirea tradițională a unei universi- 
täți în acord cu însăşi concepția ei logică, este triplă: să pro- 
ducă ştiinţă, să pregătească oameni de ştiinţă şi să propage 
ştiinţă”. Referindu-se la ştiinţă, el îi atribue două scopuri, „după 
cele două ţinte fireşti, urmărite de inteligența omenească în 
funcțiunea ei de cunoaștere. Omul caută să cunoască sau numai 
pentru a cunoaşte, pentru. satisfacerea unei curiozități mintale, 
care tinde la înţelegerea lumei... sau... pentru a stăpâni natura 


1) Ibidem, pg. 191. 

lucrurilor, supunând-o la satisfacerea nevoilor noastre de tot felul: 
şi atunci se face ştiinţă pentru viaţă” 1). 

Considerând că „în formarea educatorilor e în joc conser- 
varea morală a omenirii” şi că „țările ursite să-și așeze viaţa 
culturală pe temelii trainice: ...s'au grăbit să-și creeze instituții 
pentru prepararea educatorului 2), I. Găvănescu a luptat pentru 
organizarea seminariilor pedagogice universitare. Acestora el le 
fixa un îndoit scop: 

1. „De a servi ca teren de aplicație şi experimentare ști- 
inţei reprezentate de catedra de pedagogie, pentru care semina- 
rul pedagogic are acelaș rol ca un laborator ori o clinică pentru 
catedrele facultăților de ştiinţă sau medicină”. 

„Să orienteze -şi să pregătească în practica metoa~ 
delor de învățământ și de educaţie pe studenții destinaţi carie- 
rei didactice, călăuzindu-i în mod sistematic în exerciţiul teh- 
nicei lor profesionale” 3). 


3. Cercetători ai problemelor pedagogice. 


Intre ami 1880—1916, preocupările pedagogice și școlare, 
care erau deosebit de vii, produc o literatură, de studii şi articole, 
în legătură cu viaţa şcolii, cu metodele, materiile, programul și mai 
ales cu planul de lecţie. 

Pentru publicarea acestei literaturi apar acum numeroase re- 
viste de pedagogie între care se remarcă prin ţinuta ştiinţifică 
„Revista Pedagogică” a lui C. Dumitrescu-lași, „Revista Ge- 
perală a Învăţământului”, „Cultura Română”, publicată de I. 
Giăvănescu şi „Şcoala Normală”, din care se publică numai 
câteva numere Ca material, toate aceste periodice dădeau două 
categorii de studii şi articole: 1) de informaţie despre mişcarea 
pedagogică europeană şi 2) articole în care se tratau problemele 
școlii și învățământului românesc. În deosebi pe planul întâiu 
stăteau acum probleme de metodologie didactică şi cu deosebire 
aceea a planului de lecţie; iar după 1900, problema educaţiei 
naționale și artistice. 

Dar alături de revistele de pedagogie se mai tipăreau 


1) I. Găvănescu. Reforma învăţământului şi Seminarele pedagogice 
universitare. Bul, Sem. Ped. Univ. an. I, No. 1, pg. 56. 
2) I. Găvănescu, Principiile educaţiei moderne, Bul. Sem. Ped, Univ. 
aa, I, No. 1, pg. 60. 
„__3). Găvănescu, Reforma învăţământului şi Semiinarele pedagogice 
diniversitare, Bul. Sem. Ped. Univ. an. I, No. 1, pg. 53. 

în această epocă şi studii de pedagogie, înfiripându-se astfel o 
literatură pedagogică. Ea se datori în primul rând unor profe- 
sori de pedagogie şi oameni de şcoală ca C. Dumitrescu-laşi, 
C. Meissner, G. Bogdan-Duică, precum şi pedagogilor indicaţi 


mai sus. 


§ 1. C. Dumitrescu- laşi, considerat de C. Rădulescu- 
Motru „> ilustraţiune a corpului didactic din România” 1), e peda- 
gogul, în care ideea unei educaţii naţionale își găseşte o formulare 
interesantă. Deși el precedează în cariera didactică pe I. Gă- 
„vănescu, pe care l-am prezentat mai sus, îl menționăm totuși 
abia acum, după profesorul ieşan, pentrucă el are o activitate şi 
o operă cu caracter mai redus. 

Născut în 1849 în oraşul lași, unde și-a făcut studiile pri- 
mare, secundare şi universitare, el şi-a complectat cultura acade- 
mică ulterior, prin noui studii la Universitatea din Berlin şi 
Leipzig, studiind cu profesori vestiți ca Ed. Zeller, Lazarus, 
E. Du Bois Raymond, W. Wundt şi alţii. Intrând în învăţământ, 
el funcţionă mai întâi ca profesor secundar de filosofie la liceul 
din Botoşani şi Bârlad, apoi ca profesor de pedagogie la Uni- 
versitatea din laşi (1879—1885) şi Bucureşti (1885—1919) 
şi ca director al seminarului pedagogic din Bucureşti. 

Opera lu C. Dumitrescu-laşi e micăi din punct de ve- 
dere cantitativ, dar valoroasă calitativ. El a publicat „Revista 
pedagogică din România”, în care şi-a tipărit o serie de articole 
foarte interesante: Învăţământul universitar şi pregătirea profe- 
sorilor gimnaziali (Rev. ped. No. 1 p. 6—13); Un pedagog spa- 
niol, (Ibidem p. 22—29); Educaţia în familie (Ibid. No. 2 
p. 49—57); Spiritul democrat în literatură, artă şi ştiinţă, stu- 
diu de psihologie socială (Ibidem No. 3—4 p. 97—107 şi No. 
5—6); Icoane din viajă: recenzentul (Ibidem No. 7, 8, 9 p. 
177—199; Tactul pedagogic (pg. 257—277); O pagină din 
istoria învățământului (Ibidem No. 10, 11, 12); Nevoia de ideal 
(în „lui T. Maiorescu, omagiu”, Buc. 1900 p. 385—386). 


Ideile pedagogice ale lui C. Dumitrescu-laşi au o valoare 
care până în prezent n'a fost pusă în evidenţă şi nici na fost ca- 
racterizată ca aceea a altora deşi o merita. Această lipsă de 
preocupări ne obligă şi mai mult să stăruim asupra lor. 

C. Dumitrescu-laşi concepe e pedagogie cu un cadru larg, 


1) Cf. C. Rădulescu-Motru, Personalitatea lui C, a p C. 
Dumitrescu-laşi, Omul şi opera, Volum omagial, Bucureşti, 1934, pg. 9 

îmbräțişând problema ridicării prin educaţie a neamului în- 
treg, idee pe care el o exprimă în termeni deosebit de interesanți : 
„în luptele pentru afirmarea individualităţii noastre naţionale nu 
vom putea isbuti decât în măsura în care vom fi pe deplin 
înarmaţi cu suma de cunoştinţe care reprezintă cuceririle minţii 
asupra naturii la nevoile existenții; în măsura în care vom avea un 
ideal lămurit al vieţii naţionale şi în care vom avea tăria de a, 
desfăşura o muncă stăruitoare pentru realizarea acestui ideal”. +) 
Această idee a unei pedagogii naţionale el o redă şi mai preg- 
nant în textul în care fixează corpului didactic obligaţiile sale. 
Acestuia el îi pretinde „de o parte năzuinţa de a pricepe întreaga 
mişcare socială, de a-şi da seama de mersul normal al desvol- 
tării naţionale şi idealurile ce națiunea sa are de urmărit... De 
altă parte în legătură cu aceste cunoştinți, a-şi da seama de rolul 
cultural al şcolii şi de procedările cele mai nimerite după care, 
îndreptându-se, şcoala ar putea contribui la desvoltarea unei 
naţiuni” 2). 

C. Dumitrescu-laşi înțelegea că o operă educativă de pro- 
porții mai însemnate nu se poate realiza fără profesori bine pre- 
gătiți şi conştienţi de obligațiile lor. În consecinţă, el studiază a- 
ceastă nouă problemă în Învățământul universitar şi pregătirea 
profesorilor gimnaziali, 3) stabilind interesante norme de lucru. 
Profesorului universitar, el îi cerea „a poseda pe deplin ştiinţa 
şi isvoarele ei; a cunoaşte istoria şi metodele desvoltărei ştiin- 
jei şi a le mănui cu oarecare siguranţă; a avea darul expunerii”. 
În aceste condiții, „cursul universitar trebue să ns dea punctul 
de vedere al unei ştiinţe după care să ne putem conduce în pro- 
pria noastră lucrare de apropiere a ştiinţei; trebue să pună în 
evidenţă acele fapte care aruncă mai multă lumină asupra unui 
şir de cercetări; în fine prin expunerea desvoltării istorice a 
ştiinţelor să comunice metoda investigaţiilor ştiinţifice, făcând să 
treacă sub ochii studioşilor, rând pe rând şirul de încercări mai 
mult ori mai puţin fericite ale minţii în rezolvirea diferitelor pro- 
bleme ale ştiinţei” £). 

Profesorului secundar, C. Dumitrescu-laşi îi fixează obliga- 
tile în acord cu scopul ce-l urmăreşte învăţământul gimnazial. 
„Aici —- observă el — obiectul principal al preocupării nu mai 


1) Cf, C. Dumutrescu-laşi, Prefaţă, Revista Pedagogică, Ediţia completă, 
Bucureşti, 1902. pg. 6. 

2) Ibidem, pg. 4—5. x 

3) Ibidem, pg. 6—13. 

4) Ibidem, pg. 6—7. 

4) Ibidem, pg. 6—7. 

e ştiinţa ci formarea și desvoltarea şcolarului cu ajutorul ştiinţei”. 
Profesorului secundar îi revine de aceea obligația să aibă „darul 
pedagogic de a instrui pe şcolari, adică; acela de a înrâuri prin 
suma cunoştinţelor de propus asupra desvoltării minţii și inimii 
şcolarilor””. +) In deosebi acestui profesor, el îi cere tact peda- 
gogic, „acea dispoziţie fericită sufletească care ne pune în stare 
să ne strecurăm cu uşurinţă printre dificultățile luptelor existen- 
te”. Ajuns aci, C. Dumitrescu-laşi încearcă o definiţie a tac- 
lui, a cărei valoare rămâne: „a şti să păstrezi, scrie el, o 
cumpănă dreaptă în desfăşurarea activităţii tale, a ataca dificul- 
tățile ce se ivesc în cale, la momentul când ele pot fi învinse; a nu 
întrebuința în fiecare moment decât atâta energie, câtă este nece- 
sară pentru scopul urmărit; dar a căuta pe cât este posibil în ca- 
zul dal, să întrebuinţezi tocmai toată energia cât e necesară; din 
contră, a ști să aştepţi cu răbdare atunci când vezi că nu e încă 
timpul de a lovi; a ști să te strecori printre dificultățile mo- 
mentului, înconjurându-le și păstrându-ţi întreaga energie de care 
eşti capabil pentru momentul hotărîtor. lată adevăratul secret al 
luptelor vieţii. În aceasta consistă tactul'' 2). 

Dumitrescu-laşi aduce şi în alte articole vederi inte- 
resante. În Absenţele corpului didactic, 3) el explica acest feno- 
men printr'un defect specific meridionalilor, pentru care tim- | 
pul nu face parale. În,„„O pagină din istoria învățământului” +) el 
susține că elementele dela care atârnă toată isbânda (şcolii) sunt 
în prima linie: profesori bine pregătiţi şi convinşi de spiritul le- 
gii, programe bine stabilite şi cărți didactice, alcătuite în conse- 
cinţă. În „Spiritul democratic în literatură, artă şi știință”, el de- 
monstrează că instrucţia care nu trebue să fie numai aristocratică, 
ci şi democratică, nu este decât un instrument pentru educaţie, 
şi că nu stă în spiritul unei democraţii culte de a tăgădui superio- 
ritatea intelectuală a unui individ. 5) 


§ 2. C. Meissner) (n. 1854 —). E o interesantă figură 
a învățământului românesc în slujba căruia a stat vreme înde- 
lungată şi cu adâncă influenţă ca profesor de pedagogie la școala 
normală „Vasile Lupu” şi liceul militar din Iasi, ca inspector al 
învățământului și în sfârşit ca secretar general al ministerului 


1) Ibidem. pg, 8—9. 

2) Ibidem, pg. 257. 

3) Ibidem, pg, 334—340. 

4) Ibidem, pg. 352—362. 

5) Ibidem, pg. 

6) Cf, pentru sadile citate Lui C, Meissner, Omagiu, Iaşi, 1913, 


www.dacoromanica.ro 


704 C, Meissner 


Instrucțiunii Publice. Ca profesor, el a fost unul din acele mari 
talente didactice, capabile să-şi fixeze un nume venerat, re- 
prezentând printr'o admirabilă ţinută acel tip prestigios de pro- 
fesor-pastor, care a slujit catedra cu sentimentul că împlineşte 
un înalt oficiu. 

Spre deosebire de colegii săi, care au dat mai toţi câte o 
lucrare sintetică de pedagogie, C. Meissner a publicat numai 
studii în legătură cu problemele școlare ale vremii sale; în 
schimb, în ele, el a adus în toate vederi și propuneri interesante 
care au exercitat o reală influenţă asupra şcolii noastre, cu deo- 
sebire asupra celei primare şi normale. C. Meissner debutează cu 
recenzii asupra operelor noi de pedagogie (Cf. Arhiva, Re- 
vistă filologică şi literară). Primul său studiu mai mare e arti- 
colul „Conferinţele parțiale ale corpului didactic primar urban” 
(1894), în care propune aceste conferinţe și le susţine cu moti- 
varea că „toţi membrii conferinţelor vor profita unii ascultând 
şi învățând pe nesimţite dela colegii lor, alţii fiind nevoiţi a cu- 
geta mai adânc...” In 1896, în studiul „Lucrul manual în şcolile 
primare”, cere introducerea acestuia ca obiect de program, „pen- 
tru ca țăranii să înveţe o meserie”. „Ar trebui să ne îngrozească 
— observă el — că milioane de săteni duc 6 luni continue ale 
anului o viaţă de trântori”. Ori, „nimic mai tâmpitor şi mai de- 
gradator pentru om ca lipsa de ocupaţie fie fizică, fie intelec- 
tuală””. În studiul „Modificarea programei şcoalelor normale”, 
el face, printre altele, propunerea de a se evita. reformele costisi- 
toare .In „O mișcare îmbucurătoare"”, salută ideea asocierei pro- 
fesorilor şi în „Conferințe pedagogice și didactice”, vede o miş- 
care menită să înalțe prestigiul corpului didactic. Interesant 
e apoi articolul său ,,Respectul de autorități” care începe cu 
observarea gravă, că „nu cred să existe multe țări, în care res- 
pectul de autorităţi să fie mai slăbit decât la noi. Fie în mic, 
fie în mare, Românul şi mai cu seamă cel cu oareşicare.cultură 
consideră respectarea unei dispoziţiuni sau a organului chemat 
să o aplice ca un fel de micşorare a personalităţii sale”: După ce 
în alte articole examinează câteva teme ocazionale (Invăţătorii 
noștri; Profesorii şi opinia publică; Congresul directorilor), 
face în „Învăţământul primar” propunerea, valabilă şi azi „să 
nu se lărgească prea mult sfera de activitate a învățătorului în 
afară de şcoală”. Deosebit, C. Meissner a mai publicat şi alte 
studii ca „Una din datele indiscutabile” (de a se recruta elevii 
şcoalelor normale, în marea lor majoritate, dintre fii de săteni); 
A doua dată indiscutabilă”, „Cu mijloace mici”; „„Educaţid 

şi viața socială”, „„Insemnătatea şcoalelor de îndreptare”, „In- 
tâiu şcoala, apoi... celelalte”, etc.. 

Deosebit, elevii săi i-au publicat fragmente din cursul de 
pedagogie (Individualitatea, Educațiunea religioasă şi Educaţiunea) 
din care, pe de o parte se poate observa ce pregătire bogată de 
profesor şi pedagog avea C. Meissner, iar pe de alta cătel con- 
tinuă pedagogia umanista sporită cu elementele noi din pe- 
dagogia herbartiană. 

In fine, prin studiul „„Copiii cu rele porniri” (laşi 1933), 
C. Meissner a dat literaturii pedagogice un studiu de pedagogie 
criminală, prin care s'a pus în ţara noastră începutul acestei 
pedagogii speciale. 


Gh. Bogdan-Duică (1865—1937), istoriograf, critic 
literar şi om de şcoală, fost profesor de liceu (Bucureşti) şi de 
istoria literaturii române la universitatea din Cluj, trebue de ase- 
menea trecut printre cercetătorii de probleme de educaţie şi învă- 
ământ din această perioadă. 


Un prim câmp de lucru, în care Gh. B.-Duică sa mani- 
festat, e acela al didacticii speciale şi al problemelor de organizare 
şcolară, aducând în ele vederi proprii sau sugerate de publicistica 
pedagogică germană. In 1905, el publică Poezia în gimnazii şi 
licee (Rev. Gen. a Invăţ. 1905, p. 26—32), în care susţine ideea 
că poezia trebue folosită ca mijloc pentru „trezirea de sentimente 
religioase, patriotice şi de altfel” (p. 31), declarându-se, de acord 
cu Otto Ernst, „contra ideii de a se căuta în opere schițe de 
planuri, în tragedii vina eroului, în texte particularităţi de limbă”. 
În acelaş an, scrie „Literatura în cl. VII” (de liceu), în care 
susține teza lui Grishach, de a trata la istoria literaturii numai 
despre „personalităţile mari”, întrucât numai ele „pot produce 
entuziasm” (ibidem, pg. 127) şi propune de aceea alegerea auto- 
rilor „după valoarea lor absolută şi relativă”. O temă asemănă- 
toare examinează G. B.-Duică, puţin după aceea, sub titlul „O 
carte pentru cl. VIII”, cerând elaborarea unui manual care să 
conţină „mai puţină filologie seacă”, mai mult „folclor, literatură 
şi studii filologice cu caracter monografic”. (Ibidem). 

In alte articole, G. B.-Duică se ridică din sfera didacticii 
limbii române, în aceea a organizării şcolii, scriind Sociologia 
şcoalei secundare (Rev. Gen. a Înv. an. II, p. 77—80), în care 
susține utilitatea disciplinii denumită azi de Germani „,Schiiler- 
kunde”, Reforma programelor liceale (Ibidem, an. III, p. 153— 

159), Indărăt spre şcoală (Ibidem, p. 244—251) şi Reforma 
şcoalei secundare (Ibidem, p. 473—484). 

Ca profesor de limba şi literatura română şi ca pedagog, G. 
B.Duică îşi dădea seama ce valoare poate avea pentru învăţământ 
o bibliotecă bine organizată, printr'o grupare a cărţilor pe 
clase şi în urma unei selecţii competent făcute. Stăpânit de această 
preocupare, el scrie despre Biblioteca, liceală, a cărei menire o 
fixează în actul de a „completa învăţământul literar”, adăugând 
şi un catalog de biblioteci pe clase, întocmit de profesorii dela 
liceul din Braşov, ca să fie pentru lectori un stimulent şi un 
model (Rev. Gen. a Inv. an. III, p. 515—524). 

Deosebit de articolele şi studiile de probleme de educaţie şi 
învăţământ, pe care le-a publicat înainte de războiul mondial în 
special în Rev. Gen. a Inv. şi în Convorbiri Literare, G. B.- 
Duică a făcut şcolii secundare româneşti un real şi însemnat ser- 
viciu, traducând Pedagogia practică a lui Ad. Matthias, o exce- 
lentă didactică, ce a servit cel puţin două decenii, ca lucrare 
pentru pregătirea multora dintre membrii corpului nostru didactic 
secundar. Publicând în 1919, ediţia II a acestei opere, el face 
cu amărăciune constatarea că lucrarea lui Matthias trebue reti- 
părită, fiindcă „de doisprezece ani, ea nu a fost înlocuită de nici 
o operă originală, națională”, încheindu-și prefața cu vorbele: 
„Sterilitatea aceasta va dăinui oare şi în Dacoromania?” 


S. Mehedinţi (n. 1859), profesor de geografie la 
universitatea din Bucureşti, bărbat de aleasă cultură şi ţinută 
academică, e de asemenea unul din acele spirite care a consacrat o 
parte din munca proprie examinării de probleme de pedagogie. 
Cu el ne aflăm într'o lume de cercetări închinate şcolii şi edu- 
caţiei naţionale româneşti şi desfăşurate perseverent şi cu pasiune, 
dealungul întregei sale cariere universitare; aci însă, cum e şi 
firesc, vom înregistra numai acea activitate de teorie pedago- 
gică, desvoltată până la războiul mondial, rămânând cea poste- 
rioară să fie prezentată mai jos, în capitolul cu pedagogia epocii 
respective. 

Ín sfera pedagogiei, S. Mehedinţi îşi începe activitatea pu- 
blicistică, după cât am putut cunoaşte, cu „Ideile lui J. J. Rous- 
seau” (Bucureşti, 1892), teza sa de licenţă în litere şi se con- 
tinuă mai târziu cu studii și articole în frunte cu minunata sa 
scriere „Către noua generaţie” (Bucureşti, 1912), cu „Poporul” 
şi cu articolul „Indărăt — spre şcoală!”, al cărui conținut 
parcă i-ar fi sugerat autorului de epoca de azi. 

S. Mehedinți concepe o pedagogie cu cadru larg: nu o 
pedagogie care să oriénteze şi să lumineze o activitate modestă 
de dascăl închis între patru pereți ai clasei, ci una care isvorăşte 
din „grija educativă” pentru neam. Însuşi motto dela „Către noua 
generație” e semnificativ: „adevărata renaștere a unui popor 
începe cu tinerimea sa; adevărata decadenţă tot de-acolo în- 
cepe’ 1). El e convins că renașterea neamului o poate face numai 
un dascăl cu anumite proprietăţi; de aceea el cere învăţătoruui „să 
aducă în şcoală însufleţire” 2), doreşte un profesor secundar, care 
„pe lângă o vie preocupare de adevărul pedagogic în predarea 
unui obiect mai are şi interesul superior cultural de a da neamului 
nu numai absolvenţi cu certificate, ci adevărate „valori sociale” 3). 
Ocupându-se de studențimea și manifestările studenţeşti dela 
noi și de aiurea, doreşte nu o studențime iubitoare „de forme 
ieftine”, de „,manifestări sgomotoase”, ci una „pregătită ca 
ştiinţă şi iubitoare de patria, pe care a văzut-o din Mangalia 
până la Putna și la gorunul lui Horia” £), în fine o studențime 
care „se va feri cât mai mult de mărăcinii realităților aşa de 
triste din timpurile de faţă”. 

Mai fermă şi mai" concentrat exprimată se înfățișează la 
Mehedinţi grija de cultura neamului în „Indărăt — spre şcoală”. 
Aci, motivat de împrejurarea că „în 1905, la 1 lunie a fost pro- 
mulgată o lege cu un articol unic, dar de-o: foarte mare însemnă- 
tate — prin el se da profesorilor secundari și universitari dreptul 
de a fi directori de administrații speciale, prefecţi, directori de 
prefectură, primari şi ajutori de primari..." 5) — ţine să observe că 
se săvârşeşte o mare greșală, deoarece şcoala avea mare nevoie 
de oamenii ei, într'o vreme ca aceea, în care se produsese „turbu- 
rarea elevilor, cumpărarea studenților de către partidele politice, 
amestecul studenţilor în turburări agrare” etc.. In faţa măsurii 
luate de guvern, Mehedinţi se întreabă uimit: „Ce înseamnă 
aceasta? Cine a mai rămas în școală, dacă elevii ies pe stradă, 
iar profesorii pornesc la primărie, prefectură şi alte administrații 
speciale? Ce poate să aştepte învățământul nostru dela o atare 
promiscuitate”? Şi strigătul lui „îndărăt spre şcoală” e „în 
mod fatal indicaţia momentului de faţă ''$). 


1) Către noua generaţie, pag. 1. 
2) Ibidem, pg. 46. 

3) Ibidem, pg, 120. 

4) Ibidem, pg. 145. 

5) lodărăt spre şcoală, pas. 5. 
6) Ibidem, pg. 6, 


www.dacoromanica.ro 


708 Teodor Pavel 


Teodor I. Pavel (1872—1938), institutor şi di- 
rector de şcoală în Brăila, iar prin formaţia sufletească „„norma- 
lian” în sensul de spirit pasionat pentru discuții de idei, fiind 
de altfel unul din elevii şcolii normale superioare din lași, e 
în această perioadă un alt cercetător al problemelor de educaţie, 
pe care le consideră pe larg plan sociologico-economic şi în 
ansamblu, derivându-le din „grija pedagogică” pentru desvol- 

tarea neamului nostru. Il îndeamnă la acest mod de-a pune 
“probleme şi contactul cu cercul „Vieţii Româneşti”, printre care 
avea colegi şi prieteni numeroși. 

Activitatea publicistică, T. Pavel şi-o începe cu teza de li- 
cenţă în drept, pentru a şi-o continua prin două studii, oare au 
isbutit să concentreze asupra lui atenţia şi aprecierile unui mi- 
nistru ca Spiru Haret: Indrumări în asocierea familiei la munca 
şcoalei (Brăila, 1909) şi Necesitatea naționalizării agriculturii, 
comerțului şi meseriilor în România (Brăila, 1910). Pe autor îl 
nemulţumiau „slabele rezultate educative, pe care școala le da” 
şi, ca urmare, el găsea în prima lucrare soluția într'o mai strânsă 
colaborare între aceasta şi familie. Formula de sigur că nu-i nouă; 
în schimb tehnica, pe care T. Pavel o recomanda în vederea co- 
laborării celor două „puteri ale vieţii” e nouă — mai ales pentru 
momentul apariţiei lucrării — şi completă: niciun mijloc de ,,co- 
laborare” dintre şcoală şi familie nu i-a scăpat autorului, înce- 
pând cu fişele individuale şi continuând cu chestionarele, serbă- 
rile și conferințele şcolare, buletinul şcoalei, carnetul de cores- 
pondenţă, carnetul şcolar, carta poştală, vizite mutuale între 
dascăl şi părinţii şcolarilor, învăţământul puericulturii, etc”. 

Evident că pentru a împlini acest rol de educator, pe care 
autorul îl fixa, sunt necesari dascăli mai bine pregătiţi, De acest 
adevăr, T. Pavel se sezisează în mod just, când el însuşi ţine să 
observe: „ar trebui să li se dea (dascălilor) cunoştinţi desvoltate 
de Filosofie (Psihologie, Logică şi Morală), cunoştinţi practice 
de legi, în tot ce se referă la nevoile vieţii, cunoștinţi desvoltate 
de Economie politică şi mai ales de Sociologie. Da, mai ales cu- 
noştinți de Sociologie. Îmi dau perfect seama, când afirm acest 
lucru'”.!) Menţionând acest program nou de studii pentru for- 
marea unor învățători mai buni, trebue să remarcăm că autorul, re- 
comandând studiul sociologiei în şcoalele normale, anticipa cu 
două decenii o reformă ce avea să vină totuși ca ceva necesar. 

Aceeaşi viziune clară a acţiunilor, care trebue să se împli- 


1) Indrumări în Asocierea familiei, pg, 6. 

nească, se oglindeşte şi în a doua lucrare a lui T. Pavel „Nece- 
sitatea naţionalizării agriculturii, comerţului şi meseriilor în Ro- 
mânia” — idee care azi e atât de fecundă şi activă, adică după, 
30 ani. El îşi pune această problemă de „destin etnic” în termeni, 
care-şi păstrează şi azi o valoare completă: „E un netăgăduit ade- 
văr că ţara românească — scrie el — în deosebi dela 1848 în- 
coace a făcut foarte mari şi foarte zorite progrese. Dar dacă-i 
adevărat, că mari şi multe sunt progresele, ce s'au putut realiza, 
în răstimpul acesta, apoi tot atât de adevărat e şi faptul, că mari 
şi multe sunt şi racilele de care adânc sufere încă ţara noastră... 
Şi dacă-i drept, că de toate scăderile acestea, în primul loc, noi, 
Românii, suntem cei mai mari vinovați — fie din cauză că 
nu ni-am dat seama şi nam ştiut să ne păzim, să ne păstrăm 
şi să ne chivernisim avutul nostru, fie din cauza apucăturilor haine, 
ce m-au rămas moştenire din sbuciumul şi vitregia vremurilor 
trecute — apoi tot pe atâta de drept lucru este că o parte mare 
din vină o au şi străinii din ţara noastră şi anume: Evreii în 
Moldova; Evreii, Grecii şi Bulgarii în Muntenia” 1). ~ 

Necesitatea românizării întregei activități de producţie din 
țara noastră i-o impune lui T. Pavel fapte bine cercetate, pe care 
el le redă cu precizie. „Codri mari — scrie el — cât nu-i poți 
cuprinde cu văzul, de păduri de ştejar, din varietatea gorunului, 
care-i cel mai căutat lemn de construcție, i-au cumpărat Evreii 
din Moldova, cu preţurile derizorii de 400—500 lei falcea... 
Ei bine, ştiţi cât costă în străinătate un hectar de pădure de ştejar 
din varietatea gorunului? In Austria, hectarul costă între 5—6 
mii lei; în Germania între 10—12 mii lei şi în Franţa ajunge 
chiar până la suma colosală de 15—16 mii lei''3). Cu astfel de 
exemple, tot aşa de concludente, autorul ilustrează necesitatea ro- 
mânizării principalelor noastre activități economice. 

Dar s'ar putea observa că astfel de studii ar aparţinea 
mai curând economiei politice sau politicei, nu pedagogiei; to- 
tuşi atare observare nu s'ar justifica. O lucrare de acest fel 
trebue apreciată după scopul, pe care ea caută să-l servească; 
ori, lucrarea ce analizăm, desvăluind starea precară a economiei 
țării, urmăreşte să pregătească spiritele pentru necesitatea unei 
educaţii nouă a tineretului românesc: formarea unui tineret al 
muncii producătoare de bunuri în agricultură, comerţ şi industrie 
în vederea naționalizării lor. Concepând astfel marea relormă a 


1) Naţionalizarea agriculturii..., pag, 3—4. 
2) Ibidem, pg. 11, 
3) Ibidem, pg. 14. 

României, autorul adopta singura poziţie, care asigură succesul: 
prin educaţie la altă viaţă, prin pregătirea elementelor româneşti 
pentru o agricultură, un comerţ şi o industrie românească. Soluţia 
sa e singura soluţie mare, de care are azi nevoe ţara noastră: 
pentru rezolvarea aceloraşi probleme! 


Spiridon Popescu (1869—1926), profesor de ma- 
tematici, director general al învățământului normal-primar din 
Min. Ed. Naţionale și literat, trebue de asemenea prezentat aci 
pentru meritul pedagogic, pe care şi l-a dobândit publicând 
lucrarea „,Contribuțiuni la munca pentru ridicarea poporului, 
scrisori către învăţători, preoți şi către cei ce vor să-şi cu- 
noască neamul”, (Bucureşti, 1911). Aparţinând aceleaşi familii 
spirituale, din care făcea parte şi T. Pavel, S. Popescu, e pre- 
ocupat de problema „ce era de făcut ca să se ridice nivelul 
cultural în întunerecul satelor” +), pentru a răspunde în spiritul 
iluminismului, că numai o clarificare a învățătorului asupra ra- 
portului său cu şcoala, satul, cu preotul, cu autoritățile etc., 
poate asigura rezultatele dorite. 

„„Contribuţiuni la munca pentru ridicarea poporului” s'a des- 
voltat sub forma unor scrisori, pe care autorul le-a publicat 
în 1901, pentru a deveni ulterior un fel de tratat privitor la 
„Datoriile învățătorului”, servind mai bine de două decenii ca 
singurul manual de şcoală normală pentru chestiunile menţionate. 
Această lucrare e plină de material de observaţii de psihologie 
rurală şi conţine îndrumările, poate cele mai prețioase, pentru 
orice propagandă culturală la sate. 


D. Cădere (n. 1876) e un alt om de şcoală, care 
în aceasti perioadă şi chiar ulterior lucrează în câmpul de 
probleme ale învăţământului. Originar din munţii Neamţului 
(com. Buhalniţa), cu studii serioase făcute în țară şi în stră- 
inătate (Viena), D. Cădere a funcţionat mai întăiu ca pro- 
fesor de ştiinţe fizico-chimice la şcoala normală „V. Lupu”, 
la seminarul „,Veniamin” şi la Seminarul Pedagogic din Iaşi 
şi apoi la universitate cu gradul de conferenţiar, până la ieşirea 
sa la pensie. 

Devotat om al şcolii, D. Cădere publică, pe lângă lu- 
crări de specialitate şi de manuale didactice, foarte mult fo- 
losite pentru valoarea lor, o serie de articole şi studii peda- 


1) Contribuţiuni la muncă, pag. 3. 

gogice, unele cu caracter informativ despre mişcarea pedagogică 
din alte părţi (de ex.: A] VII congres al profesorilor secundari 
din Franța, Cultura Română, an II, No. 7; Învăţăminte sugerate 
de rezoluţiile congresului al VII al profesorilor secundari din 
Franţa (ibidem, an. II, No. 8); iar altele de didactică (de 
ex.: Un mijloc de concretizare a valențelor şi a legăturilor 
dinhe atomi. Cultura Română, an. II, No. 1; Științele fizico- 
chimice în şcolile noastre secundare, laşi, 1906 şi Didactica 
şi Metodica ştiinţelor fizico-chimice în şcolile secundare. Anuas 
rul şcolii normale „V. Lupu” pe anul școlar 1926—1927, 
pp. 37—66). 

D. Cădere e un foarte bun metodist, dându-ne, pe cât 
cunoaştem, cel mai complet studiu în românește privitor la 
didactica şi metodica ştiinţelor fizico-chimice în şcolile secun- 
dare. Lucrarea, el şi-o începe cu ,,Scurtă privire istorică” 
asupra științelor fizico-chimice, pentru a trata apoi sistematic 
scopul şi locul în învățământul secundar al ştiinţelor fizico- 
chimice, programele analitice cu problema celor două cicluri, 
profesorul şi metodele didactice, despre biblioteca profesorului, 
conferințele didactice și ştiinţifice, despre excursii ştiinţifice, 
materialul didactic şi despre procedarea în predare. În tot locul, 
consideraţiile lui exprimă nota justă; astfel tratând despre „pro- 
cedare în predare” atrage atenţia că „ar fi o mare greşală să 
ne gândim că s'ar putea fixa în norme generale, invariabile şi 
infailibile, chipul cum trebue să procedăm în facerea lecţiilor, 
deoarece amănuntele desfăşurărei „unei lecţiuni şi chiar planul 
general de tratare atârnă de o sumă de factori '1), şi mai de- 
parte: „reuşita lecțiunilor de fizică şi de chimie atârnă în 
primul loc de reuşita experienţelor demonstrative ce o însoțesc” +) 
...„„De aceea se impune ca fiecare aparat să fie 'încercat de către 
profesor însuşi înainte de a se servi de el în clasă, să ne 
asigurăm de identitatea fiecărui produs chimic pentru a nu avea 
surprize neplăcute şi dăunătoare în cursul experienţelor” 3). De 
o valoare deosebită sunt apoi consideraţiile lui D. Cădere asupra 
planului de lecţie. „In tratarea fiecărei lecţiuni în parte, pentru 
a obţine maximum de folos în atingerea scopului ce trebue să 
urmărească învățământul, e necesar să procedăm după un plan 
prealabil conceput, în care să se vadă preocupările noastre. În 
primii ani de profesorat sau când avem de tratat vreun subiect 


1) Didactica şi Metodica.. pag. 55, 
2) Ibidem, pag. 56. 
3) Ibidem, pag. 57. 

mare, e necesar să scriem planul conceput, cum e bine să 
scriem chiar lecţiunea întreagă; căci numai aşa ne putem da 
seamă de toate amănuntele unei lecţiuni, vom stăpâni mai bine 
desvoltarea logică a faptelor şi vom putea chibzui cu oarecare 
aproximaţie cantitatea de materie ce se poate trata” 1). 


Preotupări de pedagogie şi didactică întâlnim în această 
perioadă foarte multe şi ele sunt manifestate atât în reviste 
(Rev. Gen. a Invăţ., Cultura Română, Școala Normală, Re- 
vista de Pedagogie), cât şi în studii publicate separat; iar autorii 
lor probează un însemnat şi variat interes educativ. Izabela 
Sadoveanu contribue la cunoaşterea pedagogiei montessoriene 
(Material didactic, Montessori, Bucureşti, 1916 şi Metoda Mon- 
tessori, Bucureşti, 1910), pentru a activa şi după războiul mon- 
dial, scriind despre Educaţia nouă (Buc. 1930), şi Psihologia 
copilului (Buc. 1933). Ştefan Popescu publică Metodica Geo- 
grafiei (Cultura Română, an. IV, No. 7 şi 8), o lucrare 
serioasă şi folosită, ce se completează cu studiile în acelaş do- 
meniu ale prof. N. Mazere (Literatura didactică a geografiei, 
Cultura Română, an. II, p. 135); „Geografia în şcolile noa- 
stre, Ibidem, an. II, p. 105 şi urm.; Evoluţia studiului geo- 
grafiei în şcoalele noastre (Ibidem, p. 261 şi urm.) şi Noua 
Indrumare a studiului geografiei, (Ibidem, p. 261 şi urm.). 

Tot în această perioadă își începe activitatea sa pu- 
blicistică nu numai de savant în ştiinţele naturale, dar şi 
de cercetător de probleme şcolare, profesorul I. Simionescu, 
scriind printre altele despre Anomalii şcolare (Cultura Ro- 
mână, an. II, No. 2), Programa ştiinţelor naturale, Geologia 
şi Geografia, Lecturile ştiinţifice (Ibidem) şi altele, pentru a 
adăuga după războiul mondial o întreagă bibliotecă de lucrări 
— operă nu numai a unui spirit clar şi foarte cunoscător, 
dar pornite şi dintr'un suflet care bate puternic pentru neam şi 
om şi pentru înălțarea lor prin învăţătura bogată şi frumoasă 
despre viaţă, ţară, neam și pământul românesc cu toate da- 
rurile lui. 


4. Pedagogia experimentală. 


Tabloul, pe care l-am făcut până acum pedagogiei româneşti, 
încearcă după 1906 o schimbare prin aceea că în cadrul său o 


1) Ibidem, pag. 61. 

nouă direcţie începe a se afirma: aceea a pedagogiei experimen- 
tale. Pedagogia experimentală este în fond pedagogia, care înte- 
meiază educaţia pe cunoașterea desvoltării psiho-fizice a copi- 
lului, încurajând în acest scop, studiile pedologice şi de psiholo- 
gie infantilă. 

În ţara noastră, inițiativa acestei noui activități nu revine 
cercurilor universitare, care stau rezervate față de noua peda- 
gogie; totodată, ea nu consistă până la războiul mondial din studii 
originale, ci numai din articole cu caracter pur informativ. Abia 
după 1920 se publică şi la noi cercetări originale în acest 
domeniu. 

In perioada 1906—1916 un merit deosebit la populari- 
zarea ideei de pedagogie experimentală revine lui Gh. Bogdan- 
Duică, care a publicat în 1906, în Rev. Gen. a Inv. (p. 632— 
639) un articol despre „Pedagogia experimentală”. Acest ar- 
ticol e de fapt o traducere a studiului cu acelaș titlu, publicat 
de W. A. Lay şi apărut cu puţin timp mai înainte în revista vie- 
neză „Das Wissen für alle”. 

Paralel se tipăresc articole cu idei originale şi dări de 
seamă despre noua direcție a pedagogiei. Dr. Elena Al. Nanu 
scrie în „Cultura Română” articolul „O chestiune de pedagogie 
experimentală” (1905 p. 178—182); Tereza Savini-Ca- 
stano referă despre congresul de pedologie din Berlin (Rev. 
Gen. a Inv. 1907, p. 223—231), |. Găvănescu: „Un expe- 
riment pedagogic: psihologia liceanului” (Cultura română, an. 
V, p. 37—40 şi 147—159), Gh. Bogdan-Duică: Pedago- 
gia experimentală şi abecedarele românești (Rev. Gen. a Inv. 
1908, p. 716—725), iar Verax (pseudonim) dă în ,,Noua 
Revistă Română” (Vol. 10), două traduceri: A. Busemann, 
Ueber Aufgabe und Abgrenzung der experimentellen Pădago- 
gik şi A. Fischer: Die Lage der Padagogik in der Gegen- 
wart. Cel dintâiu reprezentant al pedagogiei experimentale româ- 
neşti din această epocă e V. Ghidonescu, autorul primei 
expuneri sintetice româneşti despre această pedagogie, cu o 
lucrare intitulată Introducere în Pedologie şi Pedagogia Expe- 
rimentală (Bucureşti 1915). Volumul său reprezintă 16 pre- 
legeri ţinute corpului didactic din Bucureşti şi a fost o pre- 
țioasă lucrare de informaţii. Deosebit de Introducere, V. Ghidio- 
nescu, a cărui activitate se continuă şi azi, a mai publicat tot 
în acea epocă un număr de studii ca Pedagogia, ştiinţifică și nouile 
reforme şcolare (Studii Filosotice vol. VI, fase. I) şi Pregătirea 
Corpulu nostru didactic primar din punct de vedere al pedago- 

giei ştiinļifice moderne (Rev. Gen. a Inv., 1913, p. 282—890), 
căutând să pregătească spiritele pentru pedagogia nouä. 
Deşteptarea preocupărilor pentru pedagogia experimentală a 
stimulat totodată interesul pentru cunoaşterea literaturii de psiho- 
logie infantilă şi pentru traduceri „așa că în această epocă se în- 
cep la noi traduceri din A. Binet, Klirpatrick ş. a. şi se fac re- 
cenzii studiilor străine care tratează teme din psihologia infantilă. 


5. Influenţa câtorva poeţi români asupra 
educaţiei. 


Pentru a avea un tablou complet al ideilor, care au înrâurit 
educaţia tineretului român din perioada 1880—1916, e necesar 
să menţionăm, alături de direcţia intelectualistă, umanistă şi 
experimentală a pedagogiei românești, influenţa câtorva poeţi ro- 
mâni asupra educaţiei. 

În genere, poezia descrie viaţa umană, o idealizează şi oferă 
cititorilor ei tipuri de vieţi omeneşti, prin care ea îi înrâureşte. 
Astfel toţi marii poeţi ai popoarelor au fost şi educatori. În e- 
poca 1880—1916, poezia şi literatura românească, care ating 
acum culmi de perfecţiune şi originalitate”neîntâlnite mai ìna- 
inte, au jucat un rol pedagogic de seamă într'o triplă direcţie: 
au ocazionat spiritelor o trăire mai înaltă a problematicei vieţii, 
o ataşare de colţuri pitoreşti și de locuri istorice din țară şi o 
desvăluire a defectelor de educaţie, şi fiecare din aceste acțiuni 
a fost reprezentată într'o formă interesantă. 

Adâncirea şi trăirea problematicii vieţii individuale și na- 
tionale au fost realizate prin poezia epocii: prin M. Eminescu, 
Al. Vlahuţă, Gh. Coşbuc, O. Goga şi St. O. Iosif, dar cu deo- 
sebire prin M. Eminescu a cărui viaţă şi operă pot încerca o 
valorificare pedagogică deosebită. 


§ 1. M. Eminescu, poet de valoare universală şi de 
uimitoare profunzimi de concepţie, a exercitat influențe mari a- 
supra tineretului şi poate înrâuri şi de azi înainte cu aceeași pu- 
tere, prin viața, prin „crezul său filosofic şi mai ales prin toată 
tematica mare a creației sale literare. 

În ansamblul ei, viaţa lui Eminescu constitue o mare luptă 
pentru realizarea geniului său, luptă dusă în ciuda tuturor re- 
zistenţelor. Lipsa de mijloace materiale, neînţelegerea mediului, 
peregrinări numeroase care aduceau cu ele griji, lipsuri şi du- 

i 

reri, poetul le cunoscu de timpuriu şi le suportă eroic. Ce con- 
trast între el şi Alecsandri, fiul de boer? Intre ei e acelaş contrast 
ca între Schiller şi Goethe. Goethe era binecuvântat cu bunuri 
materiale din belşug. Schiller trebuia să lupte din greu atât 
cu afirmarea poetică şi nu mai puţin cu existenţa materială. Pe 
Eminescu, această situație îl făcu neînduplecat cu sine însuşi, 
aşa încât el nu pierdu nici o clipă din ochi marele său destin, 
pe care şi-l împlini în ciuda greutăților. 

Sub aspectul vieţii profesionale, Eminescu a putut fi 
deasemenea un exemplu. A ocupat în scurta lui viaţă postul de 
bibliotecar şi apoi pe acela de revizor de judeţ. Eminescu, care 
gândia pentru un neam întreg, a fost răsplătit cu posturi profe- 
sionale modeste. Două lucruri ne rețin aci privirea. Din par- 
tea lui Eminescu nu s'a produs nici un protest; în acele posturi 
mici, el a lucrat ca într'un însemnat post public. 

Viaţa lui Eminescu a putut fi un exemplu pentru tineri 
şi prin prieteniile sale. J. Petersen, specialist în literatura ger- 
mană, căutând să-l explice pe Goethe, observă că marele poet 
german avea anumiţi prieteni: pe acei cu deosebită cultură şi sen- 
sibilitate fină. Reţinând observarea lui Petersen, ea poate fi ra- 
portată şi la M. Eminescu. Eminescu cultiva prietenia, dar 
faptul că în rândurile prietenilor săi deosebim pe un Slavici şi 
Stefanelli, iar ulterior pe un [Ion Creangă, Titu Maiorescu, I. L. 
Caragiale, constitue o dovadă că marele poet îşi selecta prie- 
tenii. 

Eminescu a exercitat influențe educative în primul rând 
prin poezia sa şi despre aceasta e necesar să facem câteva pre- 
cizări. 

O însemnată parte din poezia lui Eminescu reprezintă ca 
temă o desbatere superioară a problematicii vieţii (de ex. în 
Luceafărul, Călin, Pe lângă plopii fără soț, Glossa, Floare- 
albastră, La steaua, Mai am un singur dor, S'a dus amorul... 
etc.), iar ca atitudine ea constitue o mare confesiune. Prin lec- 
tura ei, cititorul dobândeşte un bogat conţinut personal, aşa încât 
dacă ar fi să găsim poeziei eminesciane o mare misiune educativă, 
aceasta ar consta în acțiunea de a stimula către o trăire mai 
adâncă şi mai fină a vieții individuale, 

Alteori Eminescu smulge lumii, ca şi Schiller, masca de pe 
faţa ei, ca să facă să apară în lumină clară marile adevăruri (de 
ex. în Venere şi Madonă, Inger şi Demon, Impărat şi Pro- 
letar, Mortua est, Epigonii, Scrisori, etc.). Revoltele lui seamănă 

cu acelea din Schiller şi Shakespeare, cum e de ex. revolta 
din Mortua est: 

La ce? Oare totul nu e nebunie? 

Au moartea ta înger, de ce fu să fie? 

Au e sens în lume? Tu, chip zâmbitor, 

Trăit-ai anume ca astfel să mori? 

De e sens într'asta, e'ntors şi ateu, 

Pe palida-ţi frunte nu-i scris Dumnezeu, 
seamănă cu acelea ale lui Schiller din „Jungfrau von Orleans” 
sau „Wilhelm Tell”. 

O parte din poezia lui Eminescu e un imn închinat neamului 
şi patriei, în forme nepieritoare şi profund emoţionante, constituind 
adevărate lecţii de educaţie naţională şi patriotică. In Doina, 
de ex., el dă expresie dragostei de ţară şi neam, opunând un 
veto înstnăinării în cultură şi moravuri; cu glas profetic, el 
a fixat în scrisoarea Il. prin Mircea cel Mare, politica popo- 
rului român — lupta lui pentru apărarea granițelor -— într'o 
formă care corespunde întregei noastre istorii naţionale: 

„Eu? îmi apăr sărăcia şi nevoile şi neamul... 

Şi de aceea tot ce mişcă n tara asta, râul, ramul 

Mi-e prieten numai mie, iară, ţie duşman este, 

Duşmănit vei fi de toate, făr'a prinde chiar de veste, 

N'avem oşti, dară iubirea de moşie e un zid 

Care nu se'nfiorează de-a ta faimă, Baiazid” ! 

În rezumat, poezia eminesciană e o poezie mare şi educa- 
fivă, numărul edițiilor şi desvoltarea eminescologiei fiind do- 
vadă evidentă; dar nu-i mai puţin adevărat că Eminescu, cu toată 
superioritatea operei, n'a fost folosit în şcoală şi mai ales în ca- 
drul serbărilor şcolare, t în aceeaşi „măsură ca un Bolintineanu 
sau Alecsandri. Cu el s'a petrecut un caz asemănător cu acela 
din lumea germană, unde Schiller a fost mai cultivat de popor 
decât Goethe. Acest fapt poate surprinde, dar el e firesc. Cum 
poeziile lui Schiller sunt accesibile tuturor categoriilor poporului, 
atât celor cultivați cât şi celor necultivaţi, — tot aşa şi poeziile 
lui Bolintineanu şi Alecsandri; ele au nevoie de mai puţine 
ajutoare pentru înţelegere, aşa încât ele pot fi date chiar cursului 
primar. În schimb, poezia eminesciană, din pricina conţinutului 
personal fiind o mare confesiune şi o filosofare asupra vieţii şi 
lumii, ca şi o parte însemnată din poeziile lui Goethe, a 
reclamat reflexiunea şi o participare spirituală a cititorului, im- 
punând procese intelectuale pentru care se cer spirite cultivate. 

§ 2. Alături de poeţi, o seamă de literați au exercitat în 
epoca 1880-1916 o însemnată influenţă educativă, pentrucă ne-au 
arătat, în cadrul operei lor, cât de frumoase sunt unele regiuni 
ale ţării sau cât de scumpe trebuie să ne fie anumite locuri prin 
trecutul lor istoric. Astfel opera lor ne-a creiat ataşamente su- 
fletești de patrie şi neam. 

Ion Creangă!) e printre cei dintâi scriitori din a- 
ceastă grupă. Prin „Amintiri din Copilărie” am descoperit cu 
el cât e de frumoasă Valea Ozanei şi cât de scumpă trebuie să 
ne fie regiunea Neamţului. Cu Al. Odobescu şi D. Zam- 
firescu ni s'a trezit interesul cald pentru câmpia Bărăganu- 
lui, iar cu Al. Vlahuţă, colindând în „România Pitorească”, 
țara întreagă, ne-am simţit legaţi sufleteşte de numeroase locuri 
şi oameni din (ară; Sandu-Aldea ne-a arătat frumuseţea 
bălților Brăilei, Jean Bart: poezia Dunării şi Mămi Ne- 
gre, iar în fruntea lor Mihail Sadoveanu ne-a făcut să 
găsim că-s tare frumoase şi să dorim a vedea multe din văile 
şi râurile, munţii şi pădurile, oamenii şi locurile ţării, începând cu 
frumoasa vale a Moldovei şi continuând până în inima Ardealului 
cu În țara de dincolo de Negură. Prin opera lor, această grupă 
de autori, la care se pot adăuga şi alţii, a făcut sufletelor 
noastre o educație naţională şi patriotică, prin ataşamentele des- 
voltate. 


§ 3. Altă grupă de scriitori a realizat prin opera lor o edu- 
caţie a adulților sau a desvăluit lacune în educaţia copiilor. 
Acest mare serviciu pedagogic faţă de neam l-au împlinit De- 
lavrancea prin trilogia lui, şi I. L. Caragiale prin comediile 
sale. În plus, ultimul a căutat în „Domnul Goe” şi „O vizită” 
să arunce săgeți împotriva sistemului de educaţie în familie, 
iar prin „Pedagog de școală nouă”, să combată exage- 
rările comise în şcoală de unii dascăli, dispuşi să facă în 
învăţământ o aplicare excesivă a metodei intuitive. În acelaș 
sens a lucrat şi I. Al. Brătescu-Voineşti, care, mai ales în „Ni 
culăiță Minciună”, ne-a dat o interesantă analiză a sufletului de 
copil cu dotaţie specială, dar tocmai de aceea. neînțeles. 


1) Mai ţinem să observăm la Creangă un fapt nesemnalat, dar totuşi: 
sarprinzător : în „Amintiri din Copilărie“, autorul îşi descrie în primul rând 
vieața lu de şcoală, începând chiar cu pagina primă. Lucrarea, în afară de 
marea ei valoare literară, e un admirabil isvor de documeutare asupra edt- 
caţiei şi şcolii vremii scriitorului. 

6. Politica şcolară. 


Paralel cu desvoltarea pedagogiei teoretice românești, în 
epoca 1880—1916, mai are loc un fenomen care stă în 
legătură cu problema noastră: de pe la 1870 încep să se schi- 
jeze răspunsuri la întrebarea atât de însemnată: încotro, spre 
care ideal de om şi viaţă orientăm educaţia din şcoala româ- 
nească? Ce interese practice și năzuinţe idealiste trebue să că- 
lăuzească şi să inspire activitatea şcolilor româneşti? Astfel, 
acum se pun bazele unei teorii de politică şcolară. 

În provinciile locuite de Români, dincolo de munţi, această 
problemă s'a desbătut multă vreme, numai în studii modeste, iar 
practic ea a fost rezolvată încă din epoca 1800 prin cei trei mari 
educatori ai neamului — Gh. Şincai, Samuel Clain şi Petru 
Maior — prin formula: şcoala să stea în serviciul ideei de neam 
şi a ideei creștine. În schimb, în Vechiul Regat, unde, mai ales 
dela 1866, a început o viaţă politică nouă, problema ce ne 
interesează a devenit obiect de discuție pentru unii intelectuali 
români. Trebue totuşi să adăugăm că până în jurul anului 1870 
şi chiar două decenii după aceea, publicistica respectivă, în 
care se examina destinul şcolii româneşti sra reprezentată mai 
mult prin discursuri parlamentare și proscte de legi școlare sau 
prin broşuri și articole de gazete, ceeace arată că nu sosise 
încă vremea pentru publicarea unor lucrări ştiinţifice mai mari. 
Oricum, aceste studii, întrucât priveau probleme de politică 
şcolară, trebuesc luate în seamă, aşa încât autorii lor au dreptul 
la o scurtă prezentare. 


§ 1. A. Odobescu (1836—1895), literatul fin şi 
scriitorul cu stil aristocratic, a fost printre primii români care 
s'au preocupat în mod serios de probleme de politică şcolară. 
Întâia lui manifestare în acest domeniu se produce încă din 
1863, când vine în capitala Moldovei şi, în calitate de mi- 
nistru al Instrucțiunii publice, fixează în cadrul unei serbări de îm- 
părțire a premiilor, pentru prima oară, rolul cultural al Iaşilor. 
După mutarea capitalei, compensaţia pentru laşi „nu este alta 
— spunea Odobescu — decât aceea de a statornici într'însul 
un centru de învățături și de lumini cari să răspândească cu- 
noştinţele serioase și principiile de moralitate şi de ordine asupra 


1) Despre A, Odobescu ca pedagog, cf. I. Rădulescu- Pogoneanu, Studii, 
Bucureşti, 1910. 


www.dacoromanica.ro 


Al. Odobescu, Titu Maiorescu 119 


întregei Românii” 1). In 1865, A. Odobescu prezintă „Consiliului 
general de instrucțiune” un raport „asupra organizaţiunii” ce 
ar fi să se dea învățământului sec. din România, cerând în- 
Hinţarea de şcoli reale cu „plecare pronunțată spre practică” şi 
de „„Școale superioare de Comerţ”, de „Agricultură şi de In- 
dustrie”. In 1877, întrun articol, el cere „oamenilor de stat 
care prezidă la instruirea poporului” să reguleze învăţăturile 
astfel încât toate „să graviteze în jurul simţământului de patrie”. 
In 1892, fiind numit director al Școlii Normale Superioare din 
Bucureşti, dă viaţă acestei instituţii, asigurând candidaţilor o 
bună pregătire. In rezumat, A. Odobescu dorea o şcoală cu 
orientare practică pentru „a reda viaţă şi avânt celei mai nume- 
roase porţiuni a poporului român” şi avea preocupări de o 
educaţie patriotică realizată cu profesori bine pregătiţi. 


§ 2. T. Maiorescu (1840—1918), această mare per- 
sonalitate a culturii noastre, care a oferit contribuții serioase în 
orice domeniu s'a manifestat, pe lângă faptul că a fost un exce- 
lent profesor și educator, a avut şi interesante idei în politica 
şcolară. Prima lui manifestare în acest domeniu se produce în 
anul 1862 când, ca director al Gimnaziului Naţional din laşi, 
publică un anuar şcolar, pentru ca în anul 1863 să tipărească 
al doilea anuar în calitate de director al Şcolii Normale „Vasile 
Lupu” din laşi. Din aceste publicaţii, cât şi din activitatea de 
director, el se înfăţişează ca un om cu o clară viziune a func- 
ției naţionale a celor două școli. „Organizarea şcoalei normale 
dela Trei-lerarhi — observă Maiorescu — şi, după forma ei, şi 
a celorlalte şcoale va trebui dar să fie potrivită cu împrejurările 
noastre şi nu copiată de alt undeva”. (T. Maiorescu, A- 
nuarul pe 1863—64, p. 57). lar când e vorba de propuneri 
de organizare, el observă că „va putea face numai după ce va 
vedea printr'o experienţă de cel puţin doi ani, ce este bun şi ce 
se poate înrădăcina în poporul nostru''2). In 1874, în calitate 
de ministru al şcoalelor, Maiorescu întocmeşte un proect pentru 
modificarea legii şcolare din 1864, în care prevedea „înființarea 
de şcoli reale alături de cele clasice, ca mijloc de a îndrepta 
cel puţin o parte a spiritului public spre ocupaţiunile practice” şi 


1) Citat după I. Rădulescu-Pogoneanu, Studii, Bucureşti, 1910, Alex. 
Odobescu ca pedagog. Cf. şi A. Odobescu, Un leac pentru copilăria noastră, 
Revista Pedagogică, No. 3—4, pag. 107—128. 

2) Cf. V. Petrovanu, Istoricul şcolii normale „Vasile Lupu“, Anuarul 
şcoalei Normale „Vasile Lupu“, No. 3, 1928, pag. 10. 

dispunea ca viitorii profesori să obțină o pregătire specială, obli- 
gându-i să fi trecut licența sau doctoratul în ramura științifică 
pentru care se prezintă la concurs şi moderniza programul de 
studii. Cu toată valoarea acestei idei, proectul n'a putut deveni 
lege, deoarece până şi „Corpul didactic — cum observă C. 
Dumitrescu-laşi — i-a stat în majoritate împotrivă, apărând 
cu cerbicie principiile legii din 1804".1) In 1891, tot ca ministru 
al Înstrucţiei, el prezintă Camerelor legiuitoare spre aprobare un 
nou proect care nu izbuteşte să aibă o soartă mai bună. In 
discursul în care analizează în chip măestrit obiecțiile adversarilor, 
el formulează printre alte idei interesate şi pe aceea că „şcoala nu 
este pentru institutor, ci institutorul pentru şcoală”. 


$ 3. Vasile Conta?) (1846—1882). Întâiul mare fi- 
losof român, fiu de preot din comuna Ghindăoani, Jud. Neamţ, 
fost profesor de dreptul civil la Universitatea din laşi, are dea- 
semenea o concepţie de politică şcolară care se oglindește într'un 
proect de lege, pe care el l-a prezentat Camerei în calitate de 
ministru al Instrucțiunii Publice. Ca şi Maiorescu, Conta ur- 
mărea să dea învăţământului românesc o „orientare realistă, 
chiar practică, a şcolii”, reeditând astfel o idee mai veche a oame- 
nilor noştri de şcoală şi cerea Statului „să trezească energia na- 
țională unde e adormită, să o întărească unde e- slăbită şi să o 
creeze acolo unde lipseşte complet”, cu observarea că „o ţară 
trebue să întocmească organizaţia sa şcolară potrivit cu treapta 
culturală a momentului şi cu trebuinţele specifice ale unui 
popor''.%) Cu acel prilej, el spunea despre educație, lucruri in- 
teresante: „a educa este mai greu decât a studia; de aceea sunt 
puţini educatori în mulţimea de învăţaţi. Dacă un popor n'are 
o tinerime entuziastă, cultă, cu dor de ţară, este pierdut pentru 
totdeauna. Aceste vlăstare în tinereţe ţin pe umerii lor viitorul, 
precum Atlas ținea pământul”. +) 


§ 4. D. A. Sturdza (1833—1914), bărbatul politie 


român cunoscut, s'a ocupat şi el de problemele şcolare şi ideile 


1) Cf. C. Dumitrescu-laşi, O pagină din istoria învăţământului, Revista 
Pedagogică, pag. 366. 

2) Pentru V. Conta ef. O. Minar, Filosoful Conta, Opere complecte, 
București; I. Rădulescu-Pogoneanu. Uber das Leben und die Philosophie 
Contas, Leipzig, 1902; C. Narly, Patru mari educatori, Bucureşti, 1933; Tr. 
Brăleanu. Filosofia socială a lui Vasile Conta, Revista de pedagogie, 1932, 
caetul 1—2, 

3) Cf. C. Narly, op. cit. pag. 36. 

4) Cf. O. Minar, op. cit. pag. 18 şi 44. 

sale se oglindesc în proectul de lege a învăţământului din 1886. 
Acest proect prevedea pentru întâia oară înființarea grădinilor 
de copii, apoi şcoale normale, şcoli de belle-arte, școli profesio- 
nale, seminarii. Iluminist ca concepţie, acest proect n'a devenit 
lege, dar a slujit mai târziu ca material pentru proecte şi legi 
şcolare. „„Şcoala zicea el, după Savigny şi Treitschke, este o 
instituție publică organică, care are un singur și unic fundament 
— statul — un singur și unic scop — întărirea şi asigurarea, 
lui în viitor”. (N. Iorga, op. cit. p. 332). 


$ 5. P. Poni (1845—1925), mare profesor al Uni- 
versităţii din laşi, a avut deasemeni legături cu politica şco- 
lară. In 1896, fiind ministru de Instrucţiune Publică, el a 
modificat legea învăţământului normal primar din 1893, pre- 
văzând pentru şcoala primară înfiinţarea cursului complimen- 
tar, a cursurilor pentru adulţi şi a grădinilor de copii în 
oraşe; apoi şcoala normală cu cinci clase şi cu şcoala de 
aplicaţie, întemeerea unei şcoli normale de institutori la Bu- 
cureşti şi de institutoare la laşi pentru pregătirea corpului 
didactic al şcoalelor primare şi urbane. 


§ 6. Spiru Haret!) (1851—1912) e o mare figură 
a şcolii româneşti. N. Iorga?) îl consideră, „marele ministru”,, 
pedagogul G. G. Antonescu, vede în el „un mare reformator 
pedagogic” 3), iar pedagogul german Dr. H. Brandsch £) îl aşează 
în fruntea pedagogilor români contemporani. Aceste aprecieri se 
justifică nu prin valoarea teoriilor sale despre educație, cât 
prin aceea că politica școlară românească atinge cu Haret un 
punct interesant de desvoltare. Spiru Haret s'a născut în 1851 la 
laşi. Studiile primare şi secundare, el şi le-a făcut la Do- 
rohoi, laşi şi Bucureşti. După examenul de bacalaureat şi pe baza 
unui concurs, Haret ocupă o catedră de matematică la Seminarul 
Central, — catedră la care renunță după doi ani, pentru a pleca 
la Paris cu o bursă, în vederea a noui studii. După patru ani, în 
1878, el îşi ia doctoratul în matematică, cu lucrarea Sur Pin- 
variabilité des grandes axes des orbites planetaires şi revine în 


1) Despre Spiru Haret ca pedagog, Cf. Operele lui Spiru Haret, Bucu- 
reşti, 1934; Dr. H. Brandsch, op. cit. pag, 5—19 ; G, G. Antonescu, Pedago- 
gia contemporană, Bucureşti, 1935, 

2) Cf. N, Iorga, Istoria Invăţământului românesc, Bucureşti, 1928, p. 329. 

3) Cf. G, G, Antonescu, op, cit, pag. 163, 

4) Cf. Dr. H. Brandsch, op. cit. pag, 5 

țară, unde, în 1879, e numit profesor de matematică raţională 
la Universitatea din București. 

Spiru Haret n'a avut o pregătire specială de pedagog, ceeace 
justifică unele lipsuri din activitatea lui de politică școlară; însă 
primejdiile acestei lacune, el le-a îndepărtat prin studii şi mai 
ales printr'o cunoaştere temeinică a învăţământului, în a cărui 
administraţie a funcţionat ca membru al consiliului permanent de 
instrucție (1882), ca inspector şcolar (1883) şi secretar ge- 
neral al Ministerului de Instrucție (1885) şi ca ministru al In- 
strucțiunii Publice (1897—1899; 1901—1904; 1907—10). 
Opera de politică şcolară a lui Haret se compune, în afară de 
rapoarte, circulări și legi, din mai multe publicațiuni: Chestiuni de 
învățământ (1897); Chestia țărănească (1905) şi Pagini de 
istorie (1906). Mai menţionăm lucrarea cu un cadru sociologic 
Mécanique sociale (1910) şi diverse articole. 

In domeniul politicei şcolare, Haret, care era stăpânit de 
un înalt idealism, se manifestă în anul 1879 cu prilejul unui ra- 
port asupra școalelor, în care, arătându-se nemulţumit de starea 
şcolii, face un tablou al profesorului din acea vreme, profesor pe 
care îl găseşte ocupat cu orice dar numai cu şcoala nu. Haret do- 
rea un profesor îndrăgostit de meseria pe care a îmbrăţişat-o. 

In 1884, el întocmeşte un nou raport mai desvoltat asupra 
stării învățământului românesc, pentru a exprima în cadrul acestei 
lucrări un însemnat principiu de politică școlară. Faţă de starea 
criticabilă a învăţământului, Haret cerea „nu o lege cu totul nouă, 
ci o armonizare a legislaţiei şcolare și o administraţie care să fie 
condusă de spiritul strict al legilor, cât şi un control bine orga- 
nizat’. E aici o idee admirabilă care trebueşte mereu repetată 
conducătorilor şcolii noastre, că pentru bunul ei mers e necesară 
armonizarea legislaţiei şcolare în aşa fel, încât şcoalele să satisfacă 
prin activitatea lor, pregătirea membrilor întregului popor pentru 
viaţa de muncă și de stat într'un chip unitar şi organic. Dragostea 
pentru popor îl făcea apoi să ceară învățătorului „să înveţe nu 
numai pe copii dar pe toţi cei cari au trebuinţă să fe instruiți şi 
luminaţi””. 

In 1898, S. Haret face, cu ajutorul profesorului C. Du- 
mitrescu-laşi, reforma învăţământului secundar şi superior prin 
„legea învăţământului secundar şi superior”, prevăzând un liceu 
cu un curs inferior de patru ani, şi cu un curs superior tot de 
patru ani, dar cu 3 secţii (modernă, reală și clasică) şi câte un 
seminar pedagogic pe lângă cele două universităţi, în vederea pre- 
gătirii profesorilor secundari. Tot prin această reformă mai dis- 

punea ca „fiecare şcoală superioară să fie un centru către care să 
tindă toate mişcările spirituale ale ţării vit’. Ce splendidă idee şi 
cât de actuală ea este şi azi! 

In 1899, Haret face legea învățământului profesional, re- 
zultată din preocuparea de a spori învăţământul practic. El cerea 
chiar o diminuare a şcolilor teoretice în favoarea desvoltării 
celor profesionale. Dar lucru curios: toți reformatorii şcolii 
noastre, anteriori lui Haret, şi inclusiv el, au vrut să asigure 
desvoltarea şcolilor practice şi n'au isbutit; învățământul nos- 
tru a fost şi perseverează să rămână teoretic. 

După 1900, Haret inaugurează o nouă activitate; începe 
acţiunea pentru ridicarea stării economice a ţăranilor cu ajutorul 
învăţătorimei. E epoca în care el cheamă învăţătorimea la a- 
postolat, în lupta contra alcoolismului și reaua stare economică a 
țărănimii şi încurajează înființarea de cooperative de producţie, 
de bănci populare şi publicaţiile pentru luminarea țăranilor. In 
1903, el face un important raport adresat Regelui, asupra des- 
voltări: instrucției publice din 1895—1903, susținând ideea băn- 
cilor populare, a cercurilor culturale şi a bibliotecilor şcolare şi 
probând astfel interes mare pentru luminarea poporului. La doi 
ani după aceea, în 1905, cu ocazia unui congres didactic, Haret 
spunea: „Şcoala primară trebue să fie o adevărată şcoală na- 
ționali sau să nu fie deloc... Şcoala să fie un mijloc de a prepara 
și a asigura fuziunea tuturor în acelaş gând de iubire de ţară, in- 
dependent de origină”. Tot în acest an, el întemeiază „Revista 
“Generală a Învăţământului”. 

În toată politica sa școlară, Haret e condus de următoarele 
principii: 

1. Şcoala să dea ţării oameni instruiți şi cetăţeni buni în 
număr cât mai mare! În acest scop, el chiamă pe învățători la 
apostolat şi-i consideră luminătorii ţării. 

2. În instrucţie el vede suma de cunoştinţe necesare omului 
ca armă de luptă în viaţă; iar prin educaţie înţelege acţiunea de a 
forma inima şi caracterul, de a face pe om să cugete, să simtă 
şi să se poarte în acord cu interesele patriei. 

3. Tinerimea să fie pregătită pentru profesiunile societăţii, 
ca fiecare individ să-şi afle întrebuințarea potrivit cu aptitudinile 
şi cu nevoile comerţului, agriculturii, industriei şi literelor. Alt- 
fel viaţa societăţii funcționează răul). 

Pedagogia lui Haret e deci iluministă, naționalistă, demo- 
cratică şi socială. 


1) Cf. Spiru Haret, Raport M S. Regelui, 1903, pag. 5, 8, 10. 

În viaţa sa de ministru, Haret era un om punctual, respec- 
tuos până la stricteţe cu obligaţiile sale; apoi el vroia ca legile 
să fie respectate și cerea subalternilor o strictă disciplină. Ca 
ideolog, el era un iluminist şi un naționalist. Prin ambele atitudini, 
el a impus aşa de mult încât a avut imitatori cunoscuţi sub numele 
de haretişti. Unii dintre baretişti, de fapt colaboratorii lui Spiru 
Haret, s'au caracterizat printr'o ţinută serioasă şi prin conştiinţa 
datoriei. Alţii au fost și ideologi. Dintre ultimii, ma. im- 
portanţi au fost Spiridon Popescu, autorul studiului „Mun- 
ca pentru ridicarea poporului” și lon Simionescu, profesor 
la universitatea din Bucureşti, sprijinitorul neobosit al acțiunii 
pentru luminarea satelor prin conferenți şi cărți de populariza- 
rea ştiinţei. 


Ş 7. N. lorga. De N. Iorga ca pedagog, în sensul de teo- 
retician și autor de studii sistematice de pedagogie, nu se poate 
vorbi, după cum greşit se scrie despre Eminescu pedagog. In 
schimb se poate trata despre N. lorga, educator al tineretului 
şi chiar al poporului nostru întreg și despre concepţia lui asupra 
politicii culturii. 

N. lorga este de patru decenii un mare educator al neamu- 
lui nostru și influența lui educativă s'a revărsat sub forme mul- 
tiple, intense și pline de roade. În enorma lui operă de istorie, 
el a desvăluit (figuri şi acte politice și militare româneşti, ata- 
şând sufletele noastre de trecutul neamului; prin volumele 
„Neamul Românesc în Bucovina”, „Neamul românesc în Basa- 
rabia” şi „„Ardeal”, el a sporit cunoașterea neamului din pro 
vinciile subjugate şi interesul politic pentru ele. N. lorga a 
făcut şi operă de educație literară prin „Semănătorul, „Floa- 
rea Darurilor”, „Neamul Românesc Literar”, „Drum drept” şi 
prin numeroasele sale lucrări închinate literaturii şi istoriei lite- 
raturii române. Tot ca o acţiune de pedagogie naţională trebuie 
privită şi activitatea sa desfăşurată în cadrul „Ligii Culturale”, 
cu ai cărei membri şi cu ale căror șezători, el a întreprins o 
adevărată „cruciadă a naţionalismului”. 

Dar aici N. Iorga ne interesează în deosebi prin concepţia 
sa despre politica culturii — concepţie pe care el a servit-o şi a: 
exprimat-o înainte de războiul mondial, dar a formulat-o siste- 
matic ulterior. 1) 


1) Pentru Politica Culturii la N, Iorga cf. St. Bărsănescu, Politica. 
Culturii în România Contemporană, pag. 118—128. 

Marele nostru istoric a conceput politica culturii în toate 
trei temele ei fundamentale ca: politică a educaţiei, a creației cul- 
turii şi a propagării ei, aducând vederi interesante. +) Politica edu- 
cației, reprezintă la acest gânditor, politica centrală a culturii şi 
el o concepe ca o mare acţiune pentru a realiza „un om armonios 
şi plin de conştiinţa naţiei lui”. El doreşte o educaţie care să se 
desfăşuare sub semnul ideii naţionale, „să facă pe oameni nu să 
înveţe realitățile noastre naţionale, ci să le aibă topite în însuși 
sufletul lor”. Prin astfel de idei, N. Iorga — pe lângă faptul că 
el concepe educaţia în mod larg 'şi în acord cu pedagogia ştiinți- 
fică, punând educaţia mai presus de instrucție — scoate în evi- 
denţă ideea că o educaţie trebuie făcută într'un anumit spirit. 

În politica creaţiei culturii, N. Iorga consideră statul da- 
tor să sprijine creaţia culturală, dar în mod discret, acolo unde 
el crede că există o forţă în mişcare. Adversar al biurocra- 
tismului în materie de creaţie culturală, el recomandă statului să 
intervină în mod subsidiar, selecțând ocaziile de ajutorare. 

Despre propaganda culturii, el observă că aceasta poate fi 
internă şi externă. Cea internă trebue să urmărească atât edu- 
cația Românilor cât și reconcilierea naționalităților din cadrul 
statului român printr'o cunoaștere şi stimă reciprocă. Ca norme 
de lucru, N. Iorga propune: exprimarea și propagarea adevărului, 
pregătirea propagandei şi selecţia elementelor de propagandă, care 
sä se caracterizeze prin competință şi ethos. 


Ş 7. Şcoala românească în epoca 1880—1916. 


Statul român dăduse poporului nostru încă din epoca an- 
terioară diferitele tipuri de şcoli, aşa încât după 1880, se con- 
tinuă procesul dublu al sporirii numărului şi al organizării lor. 

Din punct de vedere pedagogic, şcoala evoluă ca metode sub 
influenţa herbartianismului (mai ales şcoala primară), a pozitivis- 
mului şi a scientismului (mai ales liceul și Universitatea), iar din 
punct de vedere al scopului: sub înrâurirea ideii că şcoala e che- 
mată să formeze caracterul şi oameni cu multă ştiinţă de carte (in- 
telectualism). Numai după 1900, în urma: „întoarcerei spre po- 


1) Din bogata operă a lui N. Iorga în această chestie cf. Cultura na- 
honală și politica națională (1908); Programul partidului naţionalist-demecrat, 
1922; Memorule unu: vechiu dascal, 1934; Noua direcție a Invățământului, 
1931; Pohtica Culturii (în volumul cu acelaşi titlu al Institutului Social Ro- 
mân, 1929); Politica Externă a Românie: (in volumul cu acelaş titlu al In- 
stitutului Social Român, 1930). 

por”, spre literatura și arta naţională, idealul naţional începu să 
fie obiectul central al educaţiei. 


Şcoala primară a suferit în perioada 1880—1916 
mai multe schimbări. Prin legea din 1896 se prevăd pentru sate 
învăţători cu cinci clase de şcoală normală, iar pentru oraşe in- 
stitutori. În primii ani după 1900, sub influenţa mişcării demo- 
cratice pentru luminarea satelor, învățătorii sunt chemaţi la 
„apostolat” iar şcolii primare i se cere să aibă un rol de „Dort- 
akademie”, ca şcoală nu numai pentru copii, dar și pentru adulții 
analfabeți. Prin legea din 1907/11l/7 se decide introducerea in- 
strucțiunii militare în şcoalele primare, secundare şi profesionale 
de băieţi. Această măsură, care făcea din elevi „curcani ” a fost 
aplicată cu interes, dar după puţină vreme ea a fost îndepărtată. 
În această epocă, dar mai ales după 1900, școala primară 
a avut un mare rol în educaţia naţională, cultivând coruri na- 
tionale, făcând serbări naţionale și contribuind la pregătirea su- 
fletească a neamului pentru răsboiul unirii. 


Şcoala secundară evoluează şi ea între anii 1880— 
1916 în deosebi în două direcții: în general, numărul acestor 
şcoli creşte, apoi ele sunt înzestrate cu localuri proprii. Acum 
între 1880—1900 se construesc marele palate ale școlilor ca 
de exemplu: Liceul Internat, Şcoala normală „Vasile Lupu”, 
Liceul Naţional și Universitatea din lași, precum şi cele mai 
multe din clădirile-palat pentru şcoalele secundare ale ţării. 

Sub aspectul organizării, un moment însemnat îl reprezintă 
anul 1898, prin legea învăţământului secundar şi superior, care 
prevedea un liceu cu 8 clase, cursul superior având trei secţii: 
reală, modernă, şi clasică — şi substituia astfel unui liceu unitar, 
un liceu pe baze de diferenţiere. 

Un nou eveniment din viaţa şcolii secundare îl formează 
complectarea ei cu noi tipuri de şcoli. In 1906 se înfiinţează 
două școli normale de menaj: una în București și alta în lași. 
Tot în acest an prin legea din 7 Martie se introduce instrucţia 
militară în şcolile secundare şi profesionale. 

In 1915 în Vechiul Regat funcţionează: 

Licee de băieţi 23; Gimnazii de băieţi 25; Şcoli secundare 
de fete gr. II, 4; Şcoli secundare de fete gr. I, 6; Şcoli secund. 
prof., 1. Total 59. 


s 

x 


inainte de a încheia această prezentare a pedagogiei epo- 
cei, e necesar să scoatem în evidenţă şi alte caractere ale ei. 

Pedagogia românească, din epoca 1880—1916, e o peda- 
gogie şcolară, nu numai în sensul că ea se datorește profe- 
sorilor — mai întâiu celor de pedagogie dela școlile normale 
și apoi celor dela universitate, — dar şi în înţelesul că în ca- 
drul ei predomină preocuparea pentru educarea tineretului șco- 
lar. In genere, această pedagogie pune, la începutul ei, mai puţin 
accentul pe educaţia poporului ca tot, aşa cum procedaseră marii 
educatori ai Ardealului; numai după 1900, sub influența ideii na- 
tionale, reapar preocupările pentru o educaţie care să aibă drept 
rezultat ridicarea culturală și naţională a poporului român, me- 
ritele revenind în măsură însemnată lui Spiru Haret şi N. 
(orga. i 
In această pedagogie, predominantă-i acum preocuparea de 
metodă, mai ales dela 1880 înainte, dată dela care pedagogia 
herbartiană începe să pună stăpânire pe şcoala românească. Dar 
pedagogia herbartiană venia cu o supraevaluare a instrucției, a 
teoriei; acest fapt a contribuit ca şcoala secundară să devină prea 
mult teoretică și să determine ca reacțiune o serie de reforme care 
să graviteze în jurul formulei: sporirea învăţământului realist 
şi aplicat. 

In raport cu pedagogia din epoca anterioară, pedagogia e- 
pocii 1880—1916 e muli superioară. Mai întâiu în cadrul ei 
apare o notă de originalitate cu gândirea unui C. Dumitrescu- 
laşi, I. Găvănescu ş. a.; se constată apoi o bogăţie de informa- 
ţii, pe carc perioadele anterioare n'au cunoscut-o; se publică re- 
viste şi lucrări de pedagogie, se fac studii despre materiile de 
învățământ din alte ţări și se realizează un însemnat număr de 
traduceri din operele clasice ale pedagogiei; în sfârşit, în a- 
ceastă epocă se pune începutul unei teorii de politică culturală ro- 
mânească şi de pedagogie comparată. 


Literatura: 


Dr, H. Brandsch, Rumânische Padasosen der Gegenwart, Sibiu, 1936, 

N. Iorga, Istoria luvăţământului românesc, Bucureşti, 1928, 

C. Kimţescu, Anuarul Învăţământului secundar din România, Bucureşti, 
1925, 

PARTEA III-a. 


PEDAGOGIA ROMÂNĂ CONTEMPORANĂ 
(1919— ). 


Introducere. 


Aurul şi argintul prin foc se lămuresc; 
Omul: prin bătaia cugetului său. 
Proverb. 


S'a zis că epoca. în care trăim ca autori, nu poate fi tratată 
în mod ştiinţific din pricina primejdiei subiectivismului prezen- 
tării şi aprecierii contemporanilor şi s'a adăugat mai departe 
că atare lucrare nici nu e posibilă, întrucât acolo unde e prezent, 
nu există istorie, adică nimic nu-i fixat, totul fiind en train de se 
faire. Desigur că astfel de obiecţii şi rezerve sunt posibile, dar 
valoarea lor nu e una exclusivă; valoarea unei asemenea istorii de- 
pinde de concepția metodei de lucru. Există o istorie care pre- 
servă de primejdiile menţionate: aceea denumită de germani „Dia 
erzahlende und aufzăhlende Geschichte”, istoria narativă şi enu- 
merativă, din care se obține o știință de date care poate fi 
instructivă şi folositoare. Lipsindu-ne deci pentru pedagogia ro- 
mână contemporană distanţa în timp, căci suntem ca autor 
„implicaţi” în epoca, ce descriem, vom face numai o istorie na- 
rativă. Dar chiar dacă n'am avea această justificare, terce- 
tarea pedagogiei române contemporane încă ni se impune prin 
însăşi natura specifică a direcţiei interesului pedagogic. In pe- 
dagogie, toată pregătirea intelectuală stă în serviciul viitorului, 
având privirea îndreptată înainte: educatorilor trebuie să li se 
dea elementele necesare ca să privească just în viitorul apro- 
piat. Ori, ei nu pot conchide mai lesne în ceeace priveşte viitorul 

decât cunoscând prezentul, contemporaneitatea, ideile şi rela- 
tile epocei. O lucrare cu privire la pedagogia contemporană, 
putând fi din acest punct de vedere de un real folos educatorilor, 
ea se impune în ciuda amenințării câtorva erori posibile de a- 
preciere. 

Desvoltarea pedagogiei româneşti din epoca actuală e strâns 
asociată de o serie de evenimente politice şi culturale, naționale 
şi internaţionale, iar cunoaşterea lor poate arunca o lumină ajută- 
toare la înţelegerea evoluţiei ei din ultimele două decenii, 
când faţa statului român s'a schimbat fundamental. E de aceea 
cazul să ne oprim mai întâiu asupra acestor momente. 


CAP. |. 


CONDIȚIILE 
ŞI MOMENTELE PRINCIPALE 
ALE DESVOLTĂRII PEDAGOGIEI 
ROMÂNE CONTEMPORANE. 


Evenimentele, care s'au scurs din anul 1919 şi până 
azi şi au un raport strâns cu desvoltarea pedagogiei româneşti 
din această epocă sunt bine cunoscute. Aceste evenimente for- 
mează două grupe: externe şi interne. 

§ 1. In această vreme, asupra pedagogiei româneşti au 
exercitat o influență puternică două evenimente de ordin extern 
european: a) munca pentru rezidirea unei noi Europe şi b) ac- 
țiunea pentru refacerea omului. Cea dintâiu constituia un act cu 
deosebire politic, dar cu efecte pedagogice; cea de-a doua: unul 
de ordin pur educativ. Munca pentru reziduirea unei noi Europe a 
determinat printre altele naşterea unei pedaigogii a păcii şi o 
mişcare pedagogică pentru strângerea raporturilor dintre şcolile 
diferiielor state. La rândul ei, acţiunea pentru refacerea omului 
a contribuit la desvoltarea unei bogate literaturi de pedagogie mo- 
rală în fruntea căreia stă opera excelentă şi bogată a lui Fr. 
W. Foerster. Dar ca efect, primele soluţii aplicate şi pentru 
o problemă şi pentru alta n'au dat rezultate, aşa încât ele au fost 
mereu înlocuite şi astfel din 1919, Europa schimbă mereu so- 
luţii după soluţii pentru a duce la bun sfârșit cele două acţiuni 
atât de necesare. Acest fenomen dă pedagogiei din toate statele 
un caracter de nestabilitate, iar rezultatul e că în perioada, ce 
începe cu 1919, nu mai tronează o singură pedagogie ca în epoca 

1880—1916, când se putea vorbi de imperiul pedagogiei her- 
bariiene, ci mai multe, transferându-și una alteia la scurte in- 
tervale dreptul de prioritate. Epocă de mari experienţe politice şi 
pedagogice, ea se oglindeşie cu acest caracier şi în pedagogia 
românească. 

Ş 2. Pedagogia românească din epoca actuală mai datorește 
caracterele ei unor condiţii de ordin intern, care țin de des- 
voltarea poporului român. 

Încheerea războiului mondial şi organizarea statului ro- 
mân în cadrul nouilor granițe au pus România, ca stat nou şi 
mare, în fața a două probleme comune și altor state: 1) pregăti- 
rea în grabă a une. noui elite intelectuale, în vederea ocupării 
locurilor devenite vacante prin pierderi'e de oameni, cauzate de 
războiu; 2) pregătirea unor elemente suplmentare de conducere 
pentru instituțiile de stat din nouile provincii. Ambele probleme se 
puneau în mod strict şi reclamau o soluționare grabnică, fiindcă 
organismul social nu putea suporia amânări. În domeniul şcolar și 
mai ales pedagogic, rezultatul a fost dublu: s'au înfiinţat în grabă 
numeroase şcoli secundare — cu deosebire licee, gimnazii și şcoli 
normale — şi, ca un corolar firesc, graba de înfiinţare de şcoli, ne- 
fiind însoţită şi de posibilitatea de a le da un corp didactic bine 
pregătit, impuse o indulgență legitimă faţă de școlari şi, prin 
aceasta, o scădere a nivelului învăţământului. De atunci şi până 
azi, şcoala, iar odaiă cu ea însuşi statul, s'au resimţit în astfel de 
măsură, încât problema reorganizării şcolii a fost o temă de con- 
tinuă actualitate, toţi miniștrii de educaţie publică simțind nevoia 
să fie în primul rând legiuitori şi apoi conducătorii ei. În plus, 
peste 8—9 ani dela înfiinţarea şcolilor, producţia prea nume- 
roasă de absolvenţi s'a soldat cu un contingent însemnat de 
şomeuri intelectuali. 

Dar epoca de după 1919 e o epocă dominată de o con- 
tinuă criză economică şi politică: agricultura, industria, comerţul, 
suferiră profund atât depe urma modificării hărţii Europei, cât şi 
din motive specifice vieţii interne a fiecărui stat. În ţara noastră, 
două fapte au jucat în această ‘direcție, în primii ani, un rol de 
mari proporţii: 1. exproprierea latifundiilor cu corolarul et 
împroprietărirea țăranilor şi 2. acordarea votului universal — 
evenimente politice, care decurgeau din principiul democraţiei, că 
poporul e izvorul de viaţă al tuturor claselor sociale, că el re- 
prezintă o imensă sursă de energie a neamului întreg, că el are 
deci dreptul de a juca în stat primul rol. 

În domeniul şcolii, această „întoarcere spre popor”, ca 

spre factorul de salvare al neamului, a dus la o serie de măsuri 
ca: l. sporirea mare a numărului şcolilor săteşti, 2. o mişcare de 
transferare la sate a unei părți din şcoala secundară. 3. Orien- 
tarea şcolii spre o şcoală a muncii și spre un învăţământ cu ca- 
racter practic şi activ şi spre educație. Acum e vremea, în 
care se strigă „să încetăm cu intelectualismul şi cultura enciclo- 
pedică”; să se isprăvească odată cu „das Buchwissen”. 

Începând cu anul 1926, conducătorii politici ai ţării, ob- 
servând că efectele crizai economice şi morale nu slăbesc după 
cele două mari reforme, văd soluţia într'o mare operă de cul- 
turalizare a ţării. În acest scop se decide ca România să devină 
un slat de cultură şi se începe o acţiune de propagare a culturii 
la sate cu ajutorul cinematografului, a bibliotecilor şi şcolilor de 
adulţi, iar în domeniul gândirii pedagogice, fenomenul se oglin- 
deşte în preocupări de problema culturii. Această preocupare 
stăpâneşte spiritele în deosebi între anii 1926—1930. Acum 
Institutul Social Român organizează un ciclu de conferinţe, pe 
care-l şi publică sub titlul Pol.tica Culturii (1929), iar I. Pe- 
trovici, P. Andrei, N. Bagdasar, I. Simionescu, D. Gusti, Tu- 
dor Vianu, ş. a., scriu despre cultura şi propagarea ei. 1) 

3. Spre sfârşitul anului 1928 şi la începutul anului 1929 
se produc în România evenimente politice noui: conducătorii po- 
litici se găsesc în faţa unei mari crize financiare şi morale, care 
împinge la o politică nouă cu un caracter de democrație agrară 
şi la o acţiune de „asanare administrativă”. E vremea marelui 
împrumut pentru stabilizarea „leului” şi a apelului pentru reîno- 
irea vieții publice. 

În domeniul pedagogic, epoca aceasta nu trecu fără urmări, 
ci dimpotrivă. Mai întâiu se produce o acţiune nouă de întărire 
a școlii pentru ţărani şi preocupări de regionalizare şi localizare 
a învățământului; apoi sub apăsarea grijii pentru pregătirea unei 
mai bune administrații se pune în viaţa şcolară problema diag- 
nosticării aptitudinilor şi a selecţiei profesionale. Sub influenţa 
lor, în centrul preocupărilor pedagogice stă acuma problema 
fişii indiwiduale, iar literatura pedagogică se îmbogățește cu studii 
de psihologie infantilă şi de psihologie a tinereții. 

În fruntea nouei orientări spre pedagogia psihologizată stă 


1) I. Petrovici, Rolul cultural al universităţii, 1928 şi Puterile culturii, 
1932; P. Andre:, Cultura socială şi politica socială, 1928; I. Simionescu, 
Cultura populară, 1928; D., Gust, Politica culturii şi Statul cultural, 1928; 
Tudor Vianu, Cinematograful şi Radiodiiuziunea în politica culturii şi con- 
cepția raționalistă şi istorică a culturii, 1929; N. Bagdasar, Criza culturis 
moderne; Si, Bârsănescu, Cultura şi propaganda culturală, 1929. 


www.dacoromanica.ro 


132 Condiţiile politice şi culturale 


centrul de cercetări psihologice din Cluj, de sub conducerea, 
profesorului F. Ştefănescu-Goangă. Liviu Rusu publică Se- 
lecţia copiilor dotați (1929); Al. Roşca: Măsurarea inteli- 
gentei şi debilitatea mintală (1930); L. Bologa: Psihologia 
vieţii religioase (1931); L. Rusu: Psihologia exerciţiului (1929) 
şi Aptitudinea tehnică şi inteligența practică (1931); A. Roşca, 
Psihologia deviaţilor morali (1931); N. Mărgineanu Psi- 
hologia învăţării (1931); iar F. Ştefănescu-Goangă: Se- 
lecţiunea capacităților şi Orientarea profesională (1931). Acest 
centru de studii și-a continuat şi după 1931 cercetările lui rod- 
nice în aceeaşi direcţie, a psihologiei evoluţiei şi a psihologiei pe- 
dagogice, cu un remarcabil fond informativ. 

Paralel cu activitatea din Cluj, în vederea fundamentării 
psihologice a edueaţiei şi, mai ales, a învățământului, lucrează 
în Bucureşti, după 1932, un grup de tineri psihologi, grupaţi 
în jurul prof. C. Rădulescu-Motru, şi publicându-şi cercetările 
în două reviste de specialitate de un nivel științific superior: 
Jurnal de Psihotehnică şi Analele de Psihologie. Intre aceştia, 
desfășoară o activitate deosebită I.-M. Nestor, autor a foarte 
numeroase şi valoroase studii de psihologie experimentală apli- 
cată: Un examen psihotehnic de aptitudini profesionale (1932); 
Psihologia clipei de spaimă (1933); Metodă experimentală 
de cercetare psihologică a copilului de 6-7-8 ani (1935); 
Studiul psihologic al şcolarului (1935); Aspecte psihotehnice în 
Polona (1936); Diagnosticarea inteligenţii copi.lor între 9-14 
ani (1936); Metodă experimentală pentru studiul psihologic al 
şcolarului român (1936); Principii de docimologie (1937); 
Raţionalizarea examenelor universitare (1938); Orientarea pro-; 
fesională (1939); Profesiograme psihologice (1939) etc. etc.. 

Cercetări asemănătoare au fost desfășurate în direcţia adap- 
tării învățământului la viaţă şi a selecţiei. I. C. Petrescu exa- 
minează problema selecţiei în Școaia democraţiei (1929) şi a- 
daptarea la viaţă în Școală şi viață (1930), şi în Regionalism e- 
ducativ (1931). I. |. Gabrea studiază Individualizarea învăţă- 
mântului, iar, în colaborare cu alţii, Fişa pedagogică. In fine |. 
C. Petrescu, cercetează Metode pentru studiul individualității 
(1929). 

În această perioadă a pedagogiei românești se vorbeşte 
mult de creşterea organică şi de educaţie integrală (G. G. Anto- 
nescu) şi numeroşi pedagogi şi chiar filosofi se aplicară studiilor 
de pedagogie şi psihologie pedagogică pentru a face să înflo- 
rească o pedagogie a personalității. Personalitatea e concepută 

individualist, că „individul nu devine oricare fel de personalitate 
după alegere, ci devine personalitatea care virtual se găseşte de 
mai înainte în aptitudinile lui moştenite” t). Punctul de ve- 
dere al pedagogiei individualiste era desigur exagerat şi această 
latură discutabilă am semnalat-o fn „Limitele individualizării 
educației”, (Vremea şcolii, 1934). 

§ 4. Incepând cu anul 1933, dar cu deosebire în anul 1937, 
se produc în România evenimente noui. in afară de ţară, de- 
vine tot mai puternică lupta dintre cele două ideologii: dintre 
democraţiile apusene, partizane ale libertăţii individuale şi ale 
humanismului și dintre statele totalitare susținătoare ale ideii 
subordonării individului şi a desvoltării sale comunităţii naţio- 
nale, care-l transcende. În interior se produce o.recrudescenţă a 
luptelor dintre partidele politice, care pregăteau ţării o situație de 
nelinişte, fapt care determină o politică de autoritate. In fine, 
noul războiu european constitui un nou eveniment cu repercusiuni: 
în viața pedagogică românească. 

Sub influenţa acestor fapte, pedagogia românească înre- 
gistră o orientare nouă. În sfera teoretică, înfloriră preocupările 
pentru a întemeea o pedagogie a neamului românesc: ştiinţa unei 
educaţii care să aibă ca obiect perfecţionarea, şi instruirea popo- 
rului român după datele şi destinul său. Din punct de vedere al 
idealului educativ, acum are loc tranziția, cu deosebire prin 
instituția Străjeriei (1934), dela ideea desvoltării omului 
ca individ la aceea a pregătirii lui pentru ţară! şi Rege. 

În publicistica pedagogică, noua orientare a educaţiei, cu 
întemeerea ei, o face mai întâiu C. Rădulescu-Motru, în 
lucrările sale Românismul (1936) şi Psychologie des rumă- 
nischen Volkes (Europäische Revue, 1937). In ambele lucrări, 
dar cu deosebire în cea dintâiu, el arată preocuparea de a 
cere o educaţie care să însemne tranziţie dela Românul tip etnic 
la Românul tip etic. Din opera lui L. Blaga, Vasile Băncilă a 
căutat să degajeze (cf. L. Blaga, Energie Românească, 1937) 
o pedagogie autohtonă. O altă încercare de întemeere a unei pe- 
dagogii româneşti e aceea a lui I. C. Petrescy care vrea să-i 
dea o bază sociologică. In fine, St. Bârsănescu încearcă să 
rezolve aceeaşi problemă (cf. Învățătorul român contemporan 
şi destinul neamului nostru, 1939), pornind dela teza că un 
popor are un dublu destin: imanent (actualizarea, sa în istorie) 
şi transcendent (o misiune), pedagogia naţională având datoria 
a le descoperi şi a le servi deopotrivă. 


1) Cf. C. Rădulescu-Motru, Personalismul energetic, 1927, pas, 118. 

CAP. II. 


DIRECȚIILE PRINCIPALE DIN PEDAGO- 
GIA ROMÂNĂ CONTEMPORANĂ.) 


S'a înţeles desigur din capitolul anterior, în care am in- 
dicat între altele momentele principale din evoluţia pedagogiei 
româneşti după războiu, că în câmpul ei nu se aude acum numai 
„O voce”, că dimpotrivă mai multe direcţii îşi dispută influenţa 
asupra educaţiei şi şcolii noastre. Să încercăm acum a le caracte- 
riza şi totodată a cunoaşte pe reprezentanţii lor cu opera şi 
concepția lor. Inainte însă de a întreprinde această lucrare, cu 
atât mai gingaşă, cu cât ne referim la gânditori care încă lucrează, 
e necesar să subliniem mai întâiu criteriile de care ne-am orientat 
la elaborarea noului capitol. 

Am considerat că e mai util din punct de vedere ştiinţific să 
prezentăm pe pedagogii români contemporani nu printr'o juxta- 
punere, ci printr'o grupare pe direcții sau curente. Dar, spre a 
evita obiecțiile cu privire la felul încadrării lor, la clasificarea 
pedagogilor români ne-am condus de un criteriu obiectiv: pentru 
fiecare din ei am avut în vedere felul cum el concepe sau rezolvă 
marile teme ale oricărei pedagogii: natura educației, scopul şi 
mijloacele «i. Am căutat apoi să prezentăm cu deosebire pe acei 
pedagogi români, care azi ocupă în ştiinţă şi în învăţământ lo- 
curi de mai mare răspundere. 


a) Pedagogia experimentală. 


Pedagogia experimentală e desigur cunoscută. Ca idee cen- 
trală, ea vine cu formula că pedagogia trebuie să studieze desvol- 
tarea psihofizică a copilului, cu metode ştiinţifice, cu precădere cu 
metoda experimentală, în vederea descoperirii legilor evoluţiei 
copilului şi a conducerei lui. Această pedagogie începuse a fi 
cunoscută în România, încă dinainte de războiu; totuşi, ea a pro- 
dus influenţe în educaţie abia după războiu, fapt dealtfel lesne de 
înţeles. Pedagogia experimentală se înfătişa ca o ştiinţă de date 
exacte, de realităţi; ea corespundea astfel direcţiei generale spi- 
rituale din primii ani după războiul mondial, când lumea dorea 


Ș 1) In prezentarea pedagogiei române contemporane ținem să observăm 
că am fost precedaţi de Dr. H. Brandsch, Rumanische Padagogen der Gegen- 


wart (1936), dându-ne o lucrare foarte utilă şi scrisă cu mare competinţă 
“şi căldură, 

fapte şi manifesta chiar un refuz faţă de teorie, principii şi idei. 

În primii ani după războiu, pedagogia experimentală îşi 
exercita înrâurirea ei în pedagogia şi şcoala românească pe două 
căi: prin traduceri (Alfred Binet: Idei noi despre copii, e- 
diția Il-a, 1919; Ed. Claparede: Psihologia copilului şi pe- 
dagogia experimentală, 1921; dr. M. Fleury: Corpul si su- 
fletul copilului, 1920; Van Biervliet şi alți: Spicuiri din 
Psihologie şi pedagogie; Dr. P. Godin, Creșterea copilului în 
epoca şcolarității) şi prin studii datorite lu V. Ghidionescu, 
Gh. Comicescu, Petru Ilcuş, D. Theodosiu, |. Ni- 
sipeanu, Grigore Tăbăcaru ş. a. Mai târziu în jurul 
anilor 1928—1931, nevoile de ştiinţifizare a pedagogiei româ- 
meşti au favorizat interesante cercetări de psihologie infantilă. 


V. Ghidionescu 


În gândirea pedagogică românească, V. Ghidionescu, pro- 
fesor de pedagogie la Universitatea din Cluj, e cel mai important 
reprezentant al acestei direcţii, opera sa înfăţişând o adeziune 
totală la pedagogia experimentală. 

Născut în laşi în anul 1878, V. Ghidionescu, după ce şi-a 
terminat studiile în ţară, le-a completat în străinătate — în 
Franţa, Elveţia şi Germania — luându-și doctoratul la Iena. 
Reîntors în patrie, el funcționă un timp ca profesor secundar, apoi 
din 1919, ca profesor de pedagogie la Universitatea din Cluj. 

Opera ştiinţifică a acestui profesor român e destul de în- 
tinsă şi variată, dar fără să consiste din lucrări de dimensiuni, ci 
mai curând din studii cu caracter informativ. Cea dintâi lucrare 
importantă a lui V. Ghidionescu este „Moderne pädagogische 
Strömungen in Frankreich (1910), în care, după o întroducere 
istorică asupra desvoltării pedagogiei franceze, descrie cele patru 
direcţii din acea pedagogie cu reprezentanţii lor: curentul național 
cu pedagogia lui A. Fouillee, curentul clasic catolic cu F. 
Brunetière, curentul modern cu F. Buisson şi curentul psihologic 
cu A. Binet. Ulterior el publică două articole: Pedagogia știin- 
țifică şi nouile reforme şcolare (Studii filosofice vol. VI, 1911) 
şi Le système des Ecoles primaires de Mannheim (Rev. Psych. 
Bruxwelles, 1913). In „Pedagogia ştiinţifică şi nouile reforme 
şcolare” (1911), Ghidionescu examinează conceptul de pedagogie 
ştiinţifică şi descrie câteva instituţii noui de educaţie de care 
se arată încântat (şcoala din Wickersdort a D-rului Lietz, 
sistemul de educaţie al lui Berthold Otto din Grosslichterfelde)); 

în a doua lucrare: sistemul şcolar din Mannheim al Dr-ului Sickin- 
ger şi şcoala în aer liber. El cere ca şi în România să se facă 
cercetări proprii pe care să se întemeeze o reformă şcolară. 

Cea mai de seamă lucrare a lui V. (Ghidionescu este 
Introducerea în Pedologie şi pedagogia experimentală (1915). Ea 
reprezintă o colecţie de 18 prelegeri, ţinute corpului didactic din 
Bucureşti în anii 1914 şi 1915 şi publicate în vederea populari- 
zării ideilor de pedagogie experimentală. După războiu, el pu- 
blică Igiena Școlarului (Cluj 1924), în care tratează despre sta- 
diile principale de desvoltare ale copilului (desvoltarea fizică şi 
psihică a copilului, igiena copilului, îmbrăcămintea, hrana, cantina 
şcolară, igiena locuinţei, internatul, jocul, grădina de copii, școala 
şi obligaţiile ei din punct de vedere sanitar, îngrijirea şi întărirea 
copiilor, etc.). 

In 1928, el publică „„Experimente în vederea etalonirii 
testelor de inteligență pentru copiii români” (în colaborare cu 
Gh. Comicescu), spre a stabili testele pentru copiii români 
dela 7—71/2 aniiar în 1935: „Idei şi metode noui în educația 
copiilor dela 3—7 ani, cercetând educaţia copiilor după Fröbel, 
Montessori, Decroly şi şcoala mamelor din Franţa şi conchi- 
zând ca toți copiii din România să urmeze între 3—7 ani la 
grădina de copii, care să se caracterizeze la rândul ei prin 
mai multă libertate şi mai multă atenţie la iniţiativa copilului. 

Deosebit, V. Ghidionescu a mai scris un însemnat număr 
de studii şi articole în reviste românești și străine: Der Zu- 
stand des Schulwesens in Rumânien (Intern. Zeitsch. fir Er- 
ziehungswissenschaft,An. I. c. Il 1931—1932); L'éducation de 
caratère morale (Pour l'ére nouvelle, 1933); Pregătirea profe- 
sională a corpului, didactic secundar, (1934); L'évolution des va- 
leurs dans l'éducation morale en concordance avec le déve- 
loppement! psychologique de l'enfant. (Pour l’Ere nouvelle 1935). 
L'enseignement publique en Roumanie (Revue Intern des Etudes 
Balcaniques (an. I, T. I, 1936) etc. 

După Ghidionescu, pedagogia e un complex de disciplini, pe 
care ni-l putem reprezenta „sub forma unui arbore cu diferite 
grupuri de ramuri”. La rădăcina întregului organism pedagogic 
se află studiul copilului sau pedologia care cuprinde patru capitole 
însemnate: a) Biologia şi antropometria infantilă, b) Psihologia in- 
fantilă, c) Psihologia comparată, d) Patologia infantilă. 

Partea de mijloc a arborelui pedagogiei îl formează alt 
grup de ramificații ce poartă numele comun de pedagogie experi- 
mentală: a) psihologia pedagogică (psihologia experimentală), 

b) Didactica generală şi specială (metodologia, psihologia peda- 
gogică), c) igiena şcolară şi d) Pedagogia patologică (patologia, 
psihopatologia infantilă), Ea (pedagogia experimentală) consti- 
tue partea din mijloc, sau trunchiul arborelui între pedagogia fi- 
losofică şi pedologie. În vârful arborelui, V. Ghidionescu aşează 
pedagogia filosofică formată din a) pedagogia istorică, b) peda- 
gogia socială, c) metodologia şi d) teleologia (Morala, Filosofia 
religiei, Estetica şi Logica). 

În rezumat, V. Ghidionescu concepe pedagogia formată 
din trei părți: 1. Pedologia sau studiul copilului, 2. Pedago- 
gia experimentală şi 3. Pedagogia Filosofică. Aceste diviziuni 
cu arborele pedagogiei, autorul l-a construit atât pentru a cla- 
rifica noţiunea pedagogiei, cât şi pentru a indica evoluţia a- 
cestei ştiinţe. După V. Ghidionescu, mai întâiu au apărut dis- 
ciplinele din vârful arborelui şi apoi rădăcinele şi trunchiul +). 
Mai întâru, „un număr destul de mare de filosofi, începând din 
cele mai vechi timpuri, au emis idei, concepţii sau chiar sisteme 
pedagogice. Din speculațiunile lor asupra universului, asupra 
lumei şi rostului omenirei, ei au scos norme, adică au propus 
scopuri şi au arătat metode pentru creşterea şi instrucţiunea co- 
piilor” 2). 

Rădăcina arborelui pedagogiei o formează — după V. 
Ghidionescu — pedologia, pe care o defineşte „studiul copilului 
dintr'o pluralitate de puncte de vedere şi obţinut prin metode va- 
riate” 3) şi o consideră „o disciplină de sine stătătoare”, dar 
căreia „de fapt numai interesul pedagogiei i-a dat naştere” şi i-a 
asigurat „un loc fundamental în organismul pedagogiei” +). Trun- 
chiul arborelui îl formează pedagogia experimentală, din care 
fac parte alături de didactică, pedagogia patologică, psihologia 
pedagogică şi igiena şcolară. 

Sunt gânditori, cari încearcă să reducă pedagogia la una din 
cele trei părți sau chiar numai la filosofia sau istoria pedagogiei; 
acestora V. Ghidionescu le răspunde că „de fapt, niciuna din a- 
ceste trei grupe constitutive ale ei, nu poate sta independentă, una 
de alta, tot atât pe cât nici una din subdiviziunile sau ramurile 
lor, nu poate reprezenta întreaga sferă a activității pedagogiei” 5). 

Dar desvoltarea pedagogiei ca ştiinţă poate fi de mare im- 


1) Introducere în Pedologie., pag. 13, 
2) Ibidem» pag. 13, 
3) Ibidem, pag. 19. 
4) Ibidem, pag. 21, 
5) Ibidem, pag. 23. 

portanță, când noile ei achiziții sunt difuzate în masa educatorilor 
şi folosite în practica școlară; altfel toată munca ştiinţifică rămâne 
în zadar. On tocmai aceasta e şi marea grijă a lui V. Ghidio- 
nescu ca „teoria să nu rămâe numai teorie”, ca nu cumva prac- 
tica să evite a se alimenta rațional din ştiinţă +). 

Cu excepţia consideraţiilor generale, pe care le-am prezentat 
până aci, restul lucrării lui V. Ghidionescu „Introducere în pe- 
dologie și pedagogia experimentală este de fapt un lanţ de 
lecţiuni de pedologie şi pedagogie experimentală, dând în rezuma! 
o sinteză a cercetărilor lui A. Binet; E. Meumann, Messmer, 
Demoor, Zollner şi alții. Cu ea, autorul se situează în grupa a- 
celor gânditori, care, în frunte cu Meumann, Binet şi Lay, con- 
siderau pedagogia o ştiinţă a educaţiei, bazată pe studiul copilului 
şi acielor de învăţământ?). Raportată la şcoala şi pedagogia ro- 
mânească, lucrarea lui V. Ghidionescu are meritul de a le fi dat 
cea dintâiu informaţie amănunţită despre marea pedagogie a epocii 
care precede războiul mondial. 

În domeniul pedagogiei experimentale noi contribuţii ştiin- 
țifice s'au mai adăugat prin Gh. Comicescu, Raportul dintre 
intuiție şi abstracție în învățământ (1929), P. Ilcuş, Inteli- 
genta copilului (1926) D. Theodosiu, Pedologie (1926), 


ş. a.. 


b) Pedagogia morală. 


Pedagogia morală reprezintă acel curent pedagogic care 
vede în educaţie o mare acţiune pentru moralizarea vieţii, o ac- 
țiune de întărire a voinţei şi sentimentelor morale, acordând edu- 
caţiei morale primul rang între celelalte. Ea e sub unele aspecte 
prelungirea pedagogiei herbartiene, care proecta ca scop al edu- 
cației „Die Charalkterstârke der Sittlichkeit”. 

În publicistica românească de specialitate, această pedagogie 
se manifestă în mod foarte influent mai ales în prima decadă după 
răsboiu şi e reprezentată prin traduceri şi prin opere originale. 
Printre cele dintâiu irebuesc menţionate traducerile din opera pe- 
dagogului german F r. W. Foerster: Cartea Vieţii, Indrumarea 
vieții, Școala şi Caracterul, numărând fiecare mai multe ediţii şi 
find adesea date ca lucrări de interpretare elevilor şcolilor nor- 
male din ultima clasă sau folosite în şcoala secundară, mai ales în 


1) Ibidem, pag. 30. ' 
2) Cf. St. Bârsănescu, Unitatea Pedagogiei contemporane. ca ştiinţă, 
pas. 112—117 ” 

cursul inferior, pentru interpretare la orele de dirigenţie. In ge- 
neral, Foerster concepe educaţia ca un mare proces pentru rea- 
lizarea personalităţii eroice, reduce rolul educaţiei fizice, dă 
o atenţie deosebită educaţiei sociale și acordă primul rang edu- 
caţiei morale 1). Un timp, cu deosebire între ani 1921—1930, 
ideile şi concepția sa pedagogică au avut în şcoala şi educaţia 
tineretulu: român o influență vie şi fecundă. 

Dar pedagogia morală este reprezentată în România şi 
prin opere originale, în fruntea cărora stau de sigur acelea ale 
profesorulu: G. G. Antonescu dela universitatea din Bucureşti 
— opere care justifică afirmaţia că în pedagogia românească 
se distinge şi acea direcție denumită pedagogia morală. 


G. G. Antonescu 


Activitatea de pedagog, el a început-o încă înainte de răs- 
boiu, în calitate de conferenţiar de pedagogie la Universitatea din 
Bucureşti: totuşi, întrucât operele lui principale au apărut după 
răsboiul mondial, el trebue privit ca aparţinând epocii post- 
belice. 

$ 1. G. G. Antonescu, fiu de moșier, s'a născut în 1882, 
în comuna Antoneşti din județul Teleorman. După terminarea 
studiilor în ţară, el le-a continuat în străinătate la Universitățile 
din Leipzig şi Berlin, unde a audiat profesori vestiți ca Wundt, 
Volkelt, Heinze şi Paulsen, luându-și doctoratul cu menţiunea 
„magna cum laude”. Din Berlin, el se duce la Jena unde audiază 
pe W. Rein, pedagogul cel mai prețuit al acelei vremi. Reîn- 
tors în ţară, el depune examenul de docenţă, pentru ca în 
1920 să fie numit profesor de pedagogie teoretică la Uni- 
versitatea din București; câţiva ani el a mai funcţionat ca 
profeso” de psihologie, logică și pedagogie, la Academia Comer- 
cială din Bucureşti. El e totodată director al Institutului Peda- 
gogic Român. 

G. G. Antonescu e un pedagog productiv; până în prezent 
el a publicat numeroase lucrări şi studii, unele de dimensiuni şi 
clădite lent; altele de un caracter actual şi informativ, isvorite 
din nevoia de a lămuri cercurile şcolare şi culturale cu preocupări 
pedagogice asupra diferitelor probleme, principii sau direcţii e- 
ducative; a treia grupă: din trebuința aniversărilor festive. Din 
prima grupă fac parte: Pedagogia Generală (595 pg., 1930); 


PA 1) Cf. St. Bârsănescu, Friedrich Wilhelm Forster, sinteză doctrinală, 
926. 

Istoria Pedagogiei. Doctrinele fundamentale ale pedagogiei mo- 
derne (1927); Pedagogia contemporană (1935); Din proble- 
mele pedagogiei moderne; Educaţie şi cultură (1935): Herbert 
Spencer şi pedagogia utilitarislă. La acestea trebue să adăugăm 
lucrarea Antologia pedagogică (din care până în prezent au apă- 
rut 2 volume) publicată în colaborare cu V. P. Nicolau (1938 
şi 1939). 

Din a doua grupă fac parte studiile Pshanaliza şi educația; 
Baza pedagogică a organizării Învăţământului (1924); Orga- 
nizarea Învăţământului (în colaborare cu I. I. Gabrea, 1929); 
Problema educaţiei morale; Bacalaureatul; Învăţământul secundar 
şi Universitatea; Învățătorul şi cultivarea satelor; Educaţia mo- 
rală în şcoala românească; Un institut pedagogic român. Din a 
treia grupă de lucrări fac parte: Pestalozzi şi Educaţia poporului 
(1927); Goethe, Filosof şi pedagog (1932); Spiru Haret 
ca pedagog (1934) etc.. 

Deosebit, G. G. Antonescu publică în „Revista generală a 
Învăţământului” numeroase studii şi articole în legătură cu dife- 
ritele teme ale pedagogiei şi şcolii, aducând în toate idei clare și 
pline de interes, ca de ex.: Cultură şi Personalitate (1936); Edu- 
cația religioasă în cadrul educaţiei integrale (1936); Cum trebue 
să studiem Istoria Pedagogiei (1936); Criza învățământului ro- 
mânesc (1937); Imperativul momentului (1938), etc. etc.. 

Toate aceste lucrări se caracterizează printr'o expunere lim- 
pede şi sistematică încât ele s'au citit cu ușurință, constituind 
astfel o literatură pedagogică românească foarte răspândită. 


§ 2. G. G. Antonescu e un gânditor, pe care l-am mai carac- 
terizat şi altă dată 1): un pedagog a cărui gândire se încadrează în 
pedagogia dela sfârșitul secolului al XIX-lea şi începutul seco- 
lului al XX-lea; în pedagogia aceea căreia îi aparţin P. Barth, 
Otto Willmann și alţii. Aci să facem un pas mai departe pentru 
a adânci gândirea acestui activ și fecund profesor român şi a o 
caracteriza şi sub alte aspecte. 

G. G. Antonescu concepe pedagogia ca ştiinţa educaţiei sau 
mai precis ca o ştiinţă normativă a educaţiei. „Pedagogia — 
observă el — este ştiinţa care, bazându-se pe cunoașterea natu- 
rii omenești și ţinând seamă de idealul către care trebue să 
tindă omenirea, stabilește un sistem de principii, după care se va: 


1) Cf. St. Baârsănescu, Unitatea Pedagogiei contemporane..., pag. 304— 
307 şi Politica culturii, pag, 218—220, 234—235, 264—265, 

îndruma influenţa intenţionată a educatorului asupra celui de 
educat”.!) Printr'o astfel de definiţie, el reprezintă pedagogia 
clasică intelectualistă, plus o concesie faţă de pedagogia experimen- 
ală („bazându-se pe cunoaşterea naturii omeneşti”). Despre a- 
ceasta, el observă: „conştient sau inconștient (pedagogii experi- 
mentali) consiruesc cu acelaş material şi de multe ori ajung — 
după alte metode — la aceleaşi rezultate. Voiu cita un singur 
exemplu: s'a făcut o serie întreagă de experiențe, s'a pierdut deci 
multă vreme şi muncă, pentru a se dovedi — după metoda nouă 
— un adevăr necontestat, incontestabil şi de mult consacrat: 
că vorbele, care au o legătură logică între ele, se memorează 
mai bine decât cuvintele lipsite de orice legătură tipică”.2) Şi în 
concluzie: „oricine va arunca o privire asupra cercetărilor noui de 
pedagogie experimentală va găsi multe exemple în felul acesta”. 
Însuşi planul general al pedagogiei indică aspectul menționat, 
căci G. G. Antonescu cercetează noţiunea educaţiei, problema 
educabilității, valoarea pedagogiei ca ştiinţă şi metodele ei, în 
primul capitol întitulat „Probleme introductive, după care în 
alte capitole studiază idealul” educaţiei, educaţia intelectuală, 
şi educaţia morală, plan care se întâlneşte în tratatele de peda- 
gogie clasică. 


Urmarea firească a acestei concepţii despre pedagogie e 
concepția lui G. G. Antonescu despre educație; într însa el vede, 
ca toţi pedagogii care fac tranziţia la pedagogia nouă, „o in- 
fluenţă intenţionată, care urmăreşte fie desvoltarea însuşirilor na- 
turale ale copilului, fie să transmită bunurile culturale ale gene- 
raţiei vechi. Această influenţă intenţionată este ceeace numim e- 
ducaţie”.3) Totuşi G. G. Antonescu depăşeşte pe I. Găvă- 
nescu prin faptul că el vede funcția educaţiei într'un chip mai 
nou: în procesul de reînoire a organismului social. „După părerea 
noastră — observă prof. Antonescu, — principiul care ar tre- 
bui să inspire întreaga conducere şi direcționarea învăţământului 
ar fi ceeace denumim şcoala formativ-organicistă.''1) Această, 
concepţie nouă, el vine s'o precizeze mai departe prin termenii: 
„Când vorbim de şcoala formativă avem în vedere o şcoală or- 
ganicistă care tinde a recunoaşte şi a respecta, condiţiunile in- 


1) Cf. G. Antonescu, Pedagogia Generală, pag. 14. 

2) Cf. G G. Antonescu, Pedagogia trecutului față de Pedagogia nouă. 
Revista Generală a Invățämântului, anul VI], pag. 583—584. 

3) Cf. G. G. Antonescu. Pedagogia Generală, pag. 10. 

4) Ibidem, ps. XVI. 

terne, organice ale sufletului individului, ale elevului”. Noua 
interpretare a educaţiei este înrudită cu aceea din pedagogia lui 
O. Willmann, după care „printre analogiile cele mai rodnice și mai 
inteligibile la care a dus nevoia de a face imaginabile fenomenele 
lumii morale prin intermediul celor fizice se numără şi com- 
pararea societăţii umane cu corpul viu”'.1) 

Dacă stăruim mai departe asupra concepţiei lui G. G. 
Antonescu despre educaţie, mai ales dacă nu ne raportăm la 
capitolul respectiv din tratatul său de pedagogie, ci la introdu- 
cerea, cu care el începe volumul, sub titlul „școala care ne 
trebue”, aflăm noi precizări pline de interes, ale gândirii sale. 
Prof. Antonescu vrea o educaţie formativă, în sensul că el 
doreşte nu o școală care să informeze, „să transmită elevilor 
un quantum de material cultural de diferite categorii — științific, 
moral, estetic, religios ș. a. m. d.” —, el cere o școală for- 
maiivă, preocupată „să formeze spiritul elevului ...să actualizeze 
potențialul psihic, pe care îl găsește în natura individuală a 
elevului”. În fine, Antonescu cere o educaţie formativ-organicistă, 
în sensul că. el consideră sufletul omenesc nu o piatră ce poate 
primi „orice formă”, ci „un organism viu’, care se desvoltă 
dinlăuntru şi care primește influenţele noastre numai cu obligaţia 
ca ele „să se subordoneze unor condițiuni interne, indicate de 
însuşi organismul căruia ne adresăm '2). 

Adoptând această concepţie despre educaţie, Antonescu, 
pe lângă faptul că se situiază pe poziţia pedagogiei individua- 
liste, fixează educatorului un anumit rol: de „botanist sau gră- 
dinar, care caută pământul cel mai bun pentru planta sa”; de om 
care ştie că din „planta aceasta nu poate face orice vrea el şi 
că toate măsurile, pe care le ia, nu vor avea efectul dorit decât 
dacă se vor subordona condiţiunilor interne organice ale plantei 
respective”; ...„„această adaptare a operii de educaţie la indivi- 
dualitatea psihică a elevului este o condiţie sine qua non pentru 
reuşita operei de formare spirituală. In sensul acesta prin ur- 
mare înţelegem noi o școală formativ-organicistă!” *). 

Prin astfel de idei, prof. Antonescu se afirmă în mod 
hotărît ca partizanul unei pedagogii concepută în spirit indivi- 
dualist, liberalist şi organicist. 


După ce a fixat acest principiu „care să fie pentru învă- 


1) O. Willmann, Didaktik als RIRS 1923, pag. 1. 
2) Pedagogia ar pag, XVII. 
3) Ibidem, pag, XVI 

țământul nostru ceeace este rădăcina pentru un arbore”, prof. 
Antonescu indică modalitățile lui de aplicare în diferitele educații 
speciale, făcând cu acest prilej interesante şi juste consideraţii 
pedagogice. Astfel, raportându-se la educaţia intelectuală, el 
propune „0 reducere a numărului de elevi” (pe clase) şi nu un 
examen de bacalaureat, care să controleze cunoştinţe'e, ci unul 
de maturitate, care „să controleze maturitatea de judecată”; sim- 
plificarea programelor şi un profesor-educator, nu „un fel de 
erudit în miniatură”, care „să facă un fel de negustorie ştiinţi- 
că’ 1); iar, ca urmare, el reclamă o instituţie nouă pentru pre- 
gătirea acestui corp didactic nou: „o şcoală normală supe- 
rioară''2). 

Vederi interesante şi drepte aduce prof. Antonescu şi în 
reflexiumle sale asupra educaţiei morale. Mai întâiu, el ţine să 
observe că sistemul practicat azi în şcoala românească, pentru 
a asigura disciplina e un sistem cu dublă tendinţă; represiv şi 
de constrângere; contra celor care comit acte rele, intervin mij- 
loacele de reprimare; iar când elevul trebue să facă anumite 
acte îl constrângem. Acestui sistem cu dublu aspect, întrucât 
nu educă, el îi opune pe acela al convingerii, care să realizeze 
disciplina liberă, adică „vom încerca să determinăm pe elev la 
executarea unor anumite acte prin convingere, iar irecerea dela 
convingerea de a voi la executarea acţiunii se face apelând la 
ceeace s'a numit în timpul din urmă elementul eroic al sufletului 
omenesc”. Sistemul preconizat pentru educaţia morală are multe 
avantagii; prin el organismul se întăreşte contra primejdiilor vieții, 
căci „înarmându-l pe elev să lupte el însuşi contra răului moral 
din el, contra microbilor morali ...va fi deprins să dea lupta 
şi să învingă 3). 

După ce observă că în sfera educaţiei religioase îşi gă- 
seşie aplicare acelaş principiu al convingerii, prof. Antonescu 
rezolvă problema educaţiei estetice tot din punctul de vedere 
formativ-organicist, în sensul că o concepe ca un proces de 
„Continuă trezire a tendințelor latente de creaţie ale spiritului 
nostru” 4), cât şi pe aceea a educaţiei naţionale, în care vede 
o formă de educaţie socială, care-şi propune să realizeze o 
legătură organică între indivizii aceleiași naţiuni, cu ajutorul 
unor elemente ca tradiţia, rasa, obiceiurile și limba5). 

1) Ibidem, pag. XXIL. 

2) Ibidem! pag. XXIII, 

3) Ibidem, pas. XXVI. 


4) Ibdem, pas. XXIX, 
5) Ibidem, pag. XXX. 

In cadrul pedagogiei sale, G. G. Antonescu dă o atenţie 
deosebită educaţiei morale cu motivarea că „nu putem în prima 
linie să facem ştiinţă pentru ştiinţă, ci trebue să fim activi din 
punct de vedere ştiinţific în serviciul idealismului moralei creştine 
şi idealismului popular”. Întâlnim aici ideea care îl apropie 
pe autor de concepţia pedagogică reprezentată de Fr. W. 
Foerster, Dealtminteri pe acest gânditor german, el îl citează cu 
predilecție, ceeace probabil a determinat pe Dr. H. Brandsch, 
să observe că „în educaţia morală, care pentru Antonescu stă în 
mijlocul întregului sistem de educaţie, el se declară cu rezervele 
necesare, ca un fel de adept al curentului iniţiat de Foerster”. 1), 

Idealul educaţiei, G. G. Antonescu îl vede în personalitate, 
„telul ultim către care trebue să tindă cultura”. Analizând a- 
ceastă noțiune, 1) personalitatea — omul creator de valori cul- 
turale şi 2) personalitatea morală, el se declară pentru sensul 
al doilea, cu motivarea că, „nimeni nu poate să conteste că latura 
cea mai valoroasă a fiinţei omeneşti este conştiinţa morală...” „Şi 
atunci, nu poți să treci cu vederea acea concepțţiune asupra perso- 
nalităţii care pune accentul asupra elementului moral și care se 
numește personalitate morală”. „Aş zice deci că personalitatea 
morală este creația de sine prin prisma comandamentelor sale 
morale” 2). 

În didactică, G. G. Antonescu este în bună parte un her- 
bartian. Spre această concluzie ne indrumează atât atenţia deo- 
sebită pe care el o dă capitolului educaţiei intelectuale — care la 
herbartieni a ocupat în pedagogie un spaţiu deosebit de mare — 
cât mai ales concepţia sa despre planul de lecţie.3) G. G. An- 
tonescu, pe lângă faptul că propune un plan tip, cu trepte formale, 
el foloseşte o nomenclatură de o coloratură reiniană: 1. Pregă- 
tirea aperceptivă, 2. Expunerea sau tratarea datelor concrete. 
3. Asociaţia, 4. Generalizarea noţiunilor abstracte şi 5. Apli- 
carea lor. 

Pe lângă „Pedagogia Generală”, G. G. Antonescu a pu- 
blicat o serie de lucrări cu caracter istoric. In Istoria Pedago- 
giei, el urmează o tratare tipică: ca şi Ziegler, porneşte dela Re- 
naştere; în tratarea materiei procedează cronologic şi biografic 
stăruind asupra marelor personalități” pedagogice; în fine gân- 
direa lor pedagogică o precede expunerea cugetării filosofice, 


1) Cf. Dr. H. Brandsch, op. cit. pag, 25. 

2) Cf. G. G. Antonescu, Cultură şi personalitate, Revista Generală a 
Învăţământului, 1936, pag. 3, 7, 9, 17, 

3) G. G. Antonescu, Pedagogia Generală, pag. 390 şi a. 

cu motivarea justă că o despărţire a pedagogiei de filosofie ar 
avea consecinţe păgubitoare, întrucât „pedagogia are nevoe de fi- 
losofie atât la stabilirea scopurilor, cât şi la aflarea mijloacelor de 
realizare a lor”. Dr. H. Brandsch observă că această lucrare 
„nu aduce conştient nici o sinteză istorică”, ci se termină prea 
devreme, la H. Spencer''.2) Dar adevărul e că ea se com- 
pletează cu alte lucrări pe care G. G. Antonescu le-a publicat 
ulterior. Atât prin această lucrare cât şi prin cele similare de 
istorie a pedagogiei, G. G. Antonescu se arată „credincios prin- 
cipiului că noua pedagogie trebue să se clădească pe rezultatele 
celei vechi”. In „Cum trebue să studiem „Istoria Pedagogiei” 
(Rev. Gen. a Inv. 1936, p. 256), el preconizează „contactul 
cu operele originale ale marilor pedagogi”, fixând patru condiţii 
pentru a aprofunda istoria pedagogiei: 1. lectura textului ori- 
ginal a principalelor opere de pedagogie; 2. tot sistemul pe- 
dagogic să fie raporiat la mişcarea intelectuală a vremii; 3. 
pentru a înţelege mai bine un sistem pedagogic, trebue să cu- 
noaştem mai întâiu sistemul filosofic al pedagogului ce se stu- 
diază; 4. trebue să insistăm asupra valorii actuale a sistemelor 
pedagogice. 

In „Pestalozzi şi educația poporului” G. G. Antonescu 
scoate în evidenţă ca ideal de educator pe acela reprezentat de 
Pestalozzi care urmăria „o înălțare a neamului prin culturaliza- 
rea intensivă şi extensivă a maselor populare''.2) In Herbert 
Spencer și educaţia utilitaristă, el critică pe filosoful englez, o- 
biectându-i că n'a dat destulă importanţă educaţiei puterilor sufle- 
teşti şi că n'a accentuat valoarea specialităților artistico-literare. 
In Organizarea învăţământului, pe care a lucrat-o cu I. I. Ga- 
brea, pe baza lucrării similare a Biroului Internaţional din Ge- 
neva (L'Organisation de l'Instruction Publique dans 53 pays), 
reteră asupra organizării şcolare din 28 state. In Psihanaliza și 
educația, „lucrare cu caracter de popularizare” 3), el pune în 
evidenţă nevoia de a cunoaşte subconştientul şcolarului, pentru a-l 
putea educa conform cu caracterul său. În Din problemele peda- 
gogiei moderne ia atitudine contra modelor în pedagogie, exa- 
minează educaţia morală şi estetică, apără pedagogia trecutului 
faţă de cea nouă şi face elogiul individualităţii şi al formării ca- 
racterului moral. In „Studii asupra educaţiei morale şi estetice”, 


1) Cf. Dr. H. Brandsch, op. cit. pag. 24 şi 49. 
2) Ci. G. U. Antonescu. Pestalozzi şi Educaţia poporului, pag. 13. 
3) Ci. Dr. H. Brandsch, op. cit. pag. 22. 


www.dacoromanica.ro 


146 G G. Antonescu. Pedagogia umanistă 


el susține educația caracterului şi vede în educația estetică un 
mijloc pentru educația morală. Din toată această lucrare, G. 
G. Antonescu apare ca un reprezentant al pedagogiei morale. 


G. G. Antonescu s'a ocupat şi de probleme privitoare la 
reforma învăţământului şi în cadrul lucrărilor publicate, el a 
făcut propuneri interesante. Astfel pentru pregătirea profesorilor 
secundari, el a cerut înființarea unei şcoli normale superioare, 1) 
un control mai bun şi o îndrumare centrală pentru şcoală, pe 
scurt o descentralizare administrativă şcolară şi o orientare peda- 
gogică centralizată. În ceeace priveşte organizarea liceului, el 
se arată susținător al liceului unitar, 2) în care accentul activităţii 
didactice să nu cadă pe cultura materială; admite un examen de 
bacalaureat care însă să aibă ca obiect nu controlul cunoştinţelor 
în detaliu, ci un control sintetic al cunoștințelor şi un control al 
culturii naţionale româneşti Faţă de şcoala normală, el ia poziţie 
făcând două propuneri: dublarea numărului învăţătorilor şi a- 
cordarea pentru învățătorii distinși posibilități de a urma, după 
terminarea şcolii normale, o şcoală de grad superior. [n ceeace 
priveşte reformele şcolare, G. G. Antonescu se prezintă ca 
un spirit moderat, iar în ceeace priveşte ieșirea şcolii din criză, 
el o vede într'o armonizare a praciicei cu ştiinţa. 3) 

G. G. Antonescu, care până în prezent e cel mai important 
reprezeniant al pedagogiei morale în România, a făcut şcoală 
în sensul că a grupat în jurul său un număr de tineri activi, 
dintre care cei mai cunoscuţi sunt I. C. Petrescu, I. |. Gabrea 
şi V. P. Nicolau. Aceştia au dat la iveală publicaţii numeroase. 
Primii doi, având o activitate foarte bogată, şi-au îndreptat pri- 
virile cu precădere spre problematica pedagogică: ultimul: spre 
istoria pedagogiei. 


c) Pedagogia umanistă. 


Pedagogia umanistă, caracterizată mai sus şi reprezentată în 
perioada anterioară prin |. Găvănescu continuă şi în epoca 
postbelică, când acestui „Nestor al pedagogiei româneşti” i s'a 
alăturat elevul său C. Narly, profesor de pedagogie la Univer- 
sitatea din Cernăuţi. 

1) Cf. G. G. Antonescu, Pedagogia contemporană, pag. 99, 104, 107. 

2) Cf. G. G. Antonescu, Educatie şi cultură, vas. 75. 


3) CE. Dr. H. Brandsch, op. cit p. 49 şi 50 şi G C. Antonescu, Criza 
Invăţământulu Românesc, Rev gen. a Invăt, 1937, pag, 86 şi 245 şi a. 

I. Găvănescu a activat timp îndelungat şi după răsboiul mon- 
dial până în anul 1932 ca protesor de pedagogie la Universitatea 
din laşi. In această epocă, el tipăreşte în ediţii noui şi revăzute 
unele din lucrările sale anterioare: Etica, Pedagogia generală şi 
Istoria Pedagogiei și publică câteva studii noui: Educaţia eroică 
(1928): Pedagogia Miltans (1932); Pentru educația morală 
(1932) şi diverse ariicole. In aceste lucrări, gândirea pedagogică 
a lui |. Găvănescu e în linii generale aceeaşi pe care am prezen- 
tat-o mai sus. Fac excepție unele plusuri de capiiole şi adaptări 
impuse de progresele psihologiei vârstelor, unele adaptări la peda- 
gogia şcolii active și unele accente mai pronunțate asupra educaţiei 
naţionale — adică o serie de elemente care nu schimbă caracterul 
gândirii sale indicat mai sus. 

Cel mai interesant studiu, pe care I. Găvănescu il publică 
în aceasti nouă perioadă este „Orientarea culturei şi educației 
naționale în lumea nouă de după războiu” (Bul. Sem. Ped. 
Univ. 1922—23, An. I, No. 2, p. 3—64), în care el îşi 
pune o problemă de-o mare însemnătate şi aduce o soluție, 
care merită o atenție deosebită. Ca şi imediat după răsboiul 
mondial, spiritul românesc simțind și azi în mod intens trebuința 
de a se lămuri încotro, spre care idealuri îndrumăm desvoltarea 
culturii noastre, socotim util să prezentăm cu oarecare detalii 
concepția profesorului ieşan, expusă în această lucrare. 

Incepându-și studiul menţionat, prof. Găvănescu indică mai 
întân: necesitatea lui, pe care o fixează în termeni iuşti: „La 
marile cotituri de drum ale istoriei — observă el — când 
perspectiva se schimbă cu totul, când priveliști şi orizonturi noi 
se desfăşoară înaintea ochilor, când popoarele sunt puse în 
faţa uncr răspântii necunoscute până atunci, cu imperativul ca- 
tegoric al necesităţii de a hotărî numai decât să apuce o cale 
sau alta, se impune o privire de orientare generală în raporturile 
caracteristice a.e momentului. Şi niciodată ca acum, după războiul 
mondial care a sguduit întregul organism moral și material al 
omenirii şi a schimbat faţa lumii, în unele părţi luminând-o şi 
înălțând-o, în altele scufundând-o în haos şi ruină, niciodată 
ca acum nu sa simțit mai mult nevoia unei reculegeri serioase, 
pentru regăsirea firului desvoltării istorice sau pentru fixarea 

unor noi „puncte de reper” în vastul orizont ce-şi deschide 
răscrucile înaintea noastră” 1). 

Odată fixată necesitatea „revizuirii idealurilor educației”, 
prof. Găvănescu îşi pune, „în pragul unei vieţi noui a neamului 
şi a lumii”, patru probleme: 1. dacă se mai poate vorbi de-un 
ideal naţional? Ce formă ia şi ce conţinut primeşte 2. Care 
trebue să fie atitudinea poporului român faţă de populaţiile 
streine convieţuitoare cu el? 3. Care trebue să fie atitudinea 
noastră faţă de cultura latină şi anglo-saxonă deoparte şi de cea 
germană de altă parte? 4. Problema ridicării culturale şi ma- 
teriale a poporului nostru 2). 

După ce desface tema „orientării şi educației naționale”, 
în aceste patru probleme, I. Găvănescu mai întreprinde încă o 
lucrare prealabilă: studiază „însuşirile caracteristice ale națiunii 
române ca directive în formularea idealului” 3). Cu această o- 
cazie, el oferă, alături de alți gânditori români, o nouă încercare 
de psihologie etnică. 

Ceeace caracterizează sufletul Românilor, după profesorul 
ieşan, sunt: simţul politic (înțelegând prin el „bunul simţ, omenia, 
Simţul dreptăţii şi al echilibrului forţelor sociale” £), toleranța 
„„pe care o găsim statornic în raporturile poporului român cu 
alte neamuri”, ospitalitatea, mila, cavalerismul, şi I. Găvănescu, 
considerând aceste calități „podoaba morală” a sufletului ro- 
mânesc, cere să le cultivăm şi să le ferim cu grijă de influenţele 
rele ale unora din populaţiunile cu care convieţuesc Românii. 

Rând pe rând, I. Găvănescu examinează apoi în studiul său 
fiecare din cele patru probleme şi formulează soluţii, pe care, 
Chiar dacă nu le putem accepta în ansamblu, le găsim bazate 
pe o susținere plină de căldură. 

Răspunzând afirmativ la problema posibilității unui ideal 
național, I. Găvănescu îl vede în „unificarea sufletească naţio- 
nală”, care se poate ajunge prin „consolidarea unirii şi cu în- 
e A seg Su 
găduirea particularităţilor vremelnice” 5). 

În ceeace priveşte problema raportului Românilor cu mi- 
noritățile etnice, I. Găvănescu face mai întâiu o distincţie justă 
şi necesară că sunt „unii cari au, în afară de statul român o 
naţiune cu un stat şi alţii cari n'au nicăieri un stat etnic”; apoi 


1) Op. cit, pas, 3. 

2) Ibidem, pag. 4—5. 

3) Ibidem, pag. 12. 

4) Ibidem, pag. 13—14. 
5) Ibidem, pag. 19 şi 21. 

el conchide că formula cea mai justă a acestei chestiuni e aceea 
a acţiunii pentru o înțelegere reciprocă. Realizarea ei îi apare 
ca posibilă întrucât „poporul român a fost îngăduitor față de 
străinii din ţara lui” +), şi crede că ar fi de dorit ca, la rândul. 
lor, şi streinii să contribue a se înfiripa în spiritul lor ideia 
unei convieţuiri pașnice și prietenoase. 

Dar problema cea mai de seamă, care constitue dealtmin- 
teri centrul întregului studiu, e a treia: aceea a orientării culturii 
şi educaţiei românești. Analizând-o, I. Găvănescu găseşte că 
rezolvarea ei trebue să ia în consideraţie trei preocupări esen- 
tale și anume: 1. păstrarea caracteristicei naţionale a însușirilor 
morale, capabile să ridice valoarea neamului; 2. evitarea influ- 
enţelor perturbatoare ale procesului de cristalizare curată a ti- 
pului etic; 3. căutarea acelor înrâuriri care, prin omogeneitatea 
tendințelor, pot îndruma desvoltarea sufletului etnic şi-l pot 
ajuta a câștiga aptitudini folositoare noui...2). Angajându-se să 
rezolve această problemă a orientării culturii și educaţiei noa- 
stre, profesorul ieșan face mai întâiu unele reflexiuni deosebit 
de interesante, scriind printre altele că „una din formele datoriei 
de a-ţi păstra individualitătea etnică în ce are ea mai înalt, 
ca însuşiri morale superioare, este a le feri, pe cât posibil, 
de contactul mai îndelungat cu acele suflete etnice străine, a 
căror inferioritate sau rătăciri pot tulbura evoluția normală a 
tipului său naţional” 3), cu observarea: „ce pot să câștige bunele 
tale însuşiri și dispoziţii dela un popor la care nu se găsesc decât 
contrarele lor?” +). 

Dintre diversele direcţii, spre care se poate orienta cultura 
noastră, două sunt supuse de prof. Găvănescu unei analize deo- 
sebit de atente și, după părerea noastră, cu o pasiune, care 
împinge spre concluzii exclusiviste: el doreşte şi susţine ca 
necesară o fermă orientare a culturii și educației românești 
spre cultura latină și anglo-saxonă exclusiv, respingând cu o 
argumentare prea insistentă orice orientare spre cultura germană. 
Şi, fiindcă în ţara noastră a existat încă din veacul al XIX, o 
reală orientare spre cultura germană prin elemente prestigioase 
ca M. Kogâlniceanu, T. Maiorescu, M. Eminescu şi alţii, prof. 
Găvănescu, temându-se ca nu cumva ea să reînvie și după 
războiul mondial, face o aspră critică poporului și culturii ger- 


1) Ibidem, pas, 24, 
2) It:dem, pag. 30, 
3) Ib:dem, pas, 31, 
4) Ibidem, pas. 31, 

manet), pentru a conchide: „să ne întoarcem deci hotărît su- 
fletele către acele culturi care pot ajuta evoluția firească a 
bunelor dispoziţii morale sădite în sufletul nostru etnic prin o 
fericită ereditate. Acele culturi nu pot {i decât culturile Occi- 
dentului, desvoltate din aceleași predispoziţii și date isvorîte 
din frumoasele însuşiri ale spiritului şi culturii latine”. 

Mai ferm şi mai precis, |. Găvănescu recomandă această 
orientare în următorul paragraf: „Vrem să păstrăm — scrie 
el — şi să desvoltăm patrimoniul moral al geniului latin, fe- 
rindu-l de contagiuni ce-l pot denatura ...ținându-l din contră, 
în contact intim cu suflete ce trăesc din aceeași lumină civili- 
zatoare şi aspiră către aceleași înălțimi de ideal moral, ideal de 
dreptate, de libertate, de iubire de oameni, de respect şi soli- 
daritate frăţească înlre popoare... Aceste suflete s'au manifestat 
în cele două culiuri ale democraţiei occidentale; cultura franceză 
şi cultura engleză, pătrunse amândouă de acelaş spirit generos 
şi umanitar al latinităţii, în care luminează, bine înţeles şi geniul 
Italiei” 2). 

Toate demonstrațiile prof. Găvănescu asupra orientării cul- 
turii şi educaţiei noastre spre lumea latină şi anglo-saxonă e 
interesantă şi merită să fie consemnată ca una din soluţiile po- 
sibile ale problemei, deşi din punct de vedere al oportunității, 
utilității şi valorii, ea ne provoacă rezerve. Ea totuşi are o 
deosebiiă valoare prin detaliile, pe care le conţine, pentru ca- 
racterizarea pedagogiei prof. ieşan: şi ea ne obligă să observăm 
că pedagogia lui I. Găvănescu se integrează din punct de ve- 
dere al concepției în pedagogia umanistă. 


1) I. Găvănescu, op, cıt, pag. 32—48, serie printre altele că: „națiunea 
Germană este o națiune nepolitică,,. Poporul german, care a avut destui 
cărturari şi unii filosofi profunzi, n'a asimilat nimic esenţial din cugetările 
morale ale gânditorilor, poeţilor, scriitorilor lu:... La Germani e o prăpastie 
între cugetarea politică şi acţiunea practică politică... Toţi observatorii 
străini şi chiar multe din spiritele mai libere germane au constatat că firea 
teutonică se caracterizează prin însuşirile contrare umilinţii: prin brutalitate, 
răutate, ferocitate, cruzime... Dacă cuvântul Schadenfreude (plăcerea de a 
face rău) nu are echivalent în limbile celorlalte naţiuni, cari sunt nevoite să 
recurgă la perifraze spre a exprima această plăcere răutăcioasă ce ne pro- 
cură vederea nenorocirii altuia — sau mai exact plăcerea ce ne procură con- 
știința că am cauzat o nenorocire altura — asta de sigur, nu este un simplu 
efect al întâmplării. Fără îndoială, această trăsătură de caracter există, mai 
mult sau mai puţin pronunţată şi la unii indivizi din alte naţiuni: dar la ei 
apare oarecum ca efectul unei stări excepționale de suflet, ca o impulsie de 
moment, pe când Germanul, din contra, este în adevăr atins de o „Schaden- 


su 


freude” naturală şi cronică“. 
2) Ibidem, pas. 60—61. 

2. C. Narly 


C. Narly, profesor de pedagogie la Universitatea din Cer- 
näuți, e alt pedagog român cu o activitate publicistică bogată şi 
cu tendința de a schiţa un sistem pedagogic pe o bază umanistă. 

C. Narly s'a născut în Tecuci la 30 Mai 1896. După ce 
şi-a terminat studiile liceale şi universuiare la aşi, el le-a conti- 
nuai în străinătate la Berlin şi Gottingen. Apoi a funcţionat 
câtva timp ca profesor secundar, iar din 1927 activează ca pro- 
fesor de pedagogie la Universitatea din Cernăuţi, unde e totodată 
şi directorul Seminarului pedagogic. 

C. Narly e un spirit productiv, autor a numeroase publi- 
caţiuni pedagogice şi chiar literare. Activitatea publicistică, el 
şi-o începe cu lucrarea: Educaţie şi Ideal (o conferință, 1927) şi 
o continuă cu Pedagogia socială şi personaiitatea (un articol), 
Tolstoi educator, (1929); Opera pedagogică a lui I. Găvă- 
nescu (1929). Patru mari educatori (J. Locke, V. Conta, S. 
Freud, G. Kerschensteiner 1933); Istoria pedagogiei (vol. |. 
1935); Pedagogia lui Imanuel Kant (1936); Către o politică 
şcolară (1937); Foaie de observație vocațională (1938) şi Pe- 
dagogia Generală (1938) precum şi cu un număr însemnat 
studii și articole: Un mare pedagog social al sec. XVIII: Hel- 
vetius (Rev. de Fil. 1933); L'education sociale chez Tolstoi 
(Rev. Intern. de Soc.); Spre o nouă tinerime românească (Rev. 
de Ped. 1934; Școala secundară şi învățământul filosoțic (ibi- 
dem); La personnalité, ideal de l'éducation (ibidem); Pentru pe- 
dagogia învățământului (ibidem); Destinul omului (ibidein). Tot- 
odată, sub conducerea sa, apare în Cernăuţi, din 1931, Revista 
de pedagogie. 

Concepţia pedagogică a Prof. C. Narly e uşor de precizat. 
Cum se caracterizează cu plăcere, el e un găvănescian, un 
„continuator al unei munci pline de roade, munca profesorului 
Găvănescu”, iar seminarul său de pedagogie „seamănă ca un frate 
cu cel dela laşi”.1) 

C. Narly priveşte atât pedagogia cât şi educaţia ca şi |. 
Găvănescu, „Pedagogia este sistemul de adevăruri relative la 
acest obiect (educaţia), iar educaţia este un act complex, în care, 
fiind dată posibilitatea ei, un om sau un grup de oameni între- 
prind asupra altora, cu care dimpreună alcătuesc o comunitate cu 


— 


1) Ci. C. Narly, Cuvântare, Bul. Seminarului Pedagogie, laşi No. 8. 
6130—1932, pag. 14—17. 

un înţeles caracteristic, o acțiune de influențare conştientă, deci 
prin mijloace cât mai adecvate, cu intenţia de a desăvârși în ei un 
ideal, a cărei ultimă esenţă, gândită conştient sau nu, este ten- 
dinţa spre personalitate”. 1) C. Narly stabileşte formele de edu- 
caţie prin prisma psihologiei facultăţilor, aşa cum procedase acum 
aproape patru decenii și P. Barth în „Elemente der Erziehungs- 
und Unterrichtslehre”: dacă privim omul — spune el— în cele 
două înfățișări ale sale — fizică şi psihică — şi dacă privim su- 
fletul ca pe un „complex în structura căruia intră elemente intelec- 
tuale, afective şi de voinţă, desluşim mijloacele educației fizice, 
a educaţiei voinţei, a educaţiei sentimentelor şi a educației in- 
telectuale 3). 

Pentru prof. C. Narly, idealul educației îl constitue per- 
sonalitalea. pe care el pare s'o conceapă nu din punct de vedere 
al filosofiei culturii sau al pedagogiei morale, ci mai curând 
eclectic, printr'o conciliere a punctului de vedere individualist 
cu acela al pedagogiei sociale. La. această constatare ne obligă 
printre altele observarea sa, că „prin definiția pe care noi o 
dăm personalităţii, am căutat nu numai să precizăm mai mult 
decât credem că s'a făcut până acum, această noţiune, dar încă, 
cu ajutorul ei, să înlăturăm opoziţia care s'ar putea susține că 
există între individual şi social, postulând astfel un ideal per- 
manent şi complet. Pentru noi, personalitatea este maximum de 
desăvârşire într'o ființă umană, a originalității sale specifice, în 
cadrul principiului social, principiu prin care înţelegem armonia 
productivă cu mediul” 4). Mai accentuat punctul de vedere ec- 
lectic se evidențiază mai departe în textul următor: „„personali- 
tatea, asifel cum o concepem noi, trebue să tindă la realizarea 
cât mai desăvârşită a individualității proprii a omului, pe deo- 
parte, dar în acelaşi timp vrea să realizeze maximum de socia- 
lizare, şi aceasta fără a leza întru nimic nici drepturile indivi- 
dualității, şi nici pe acelea ale societăţii, ci dimpotrivă, pro- 
movându-le pe ambele” 2). 

Dar prof. Narly adaugă noi precizări la fixarea conceptului 
personalităţii. Pentru el, a realiza şi a atinge idealul educaţiei 
înseamnă a forma din om pe „purtătorul specificului uman”, 
iar „dacă în dosul expresiilor om, omenesc, uman putem gândi, 
„numai manifestările superioare”, atunci a realiza specificul 


1) Cf. C. Narly, Pedagogia Generală, pag, 45. 
2) Ibidem, pag. 48 şi 49. 

3) Ibdem, pag. 232, 

4) Ibidem, 

uman înseamnă a realiza omul „în ceeace el are înalt, bun şi 
frumos” 3). Prin astfel de idei, prof. Narly pare a ţine să 
reprezinte în mod ferm pedagogia umanistă şi spre această con- 
cluzie ne îndreaptă nenumărate texte, printre care tipic e şi 
„următorul: „Omul — scrie acest pedagog român — trebueşte 
educat pentru umanitate; aceasta este cea mai înaltă cerinţă 
etică, pe care conştiinţa morală o reclamă individului şi această 
cerință este cuprinsă în imperativul personalităţii. Umanitatea 
este acel „„grand-âtre” de care vorbea Comte şi care cuprinde 
în el nu numai umanitatea existentă, ci întreaga umanitate, cu 
toți morţii cari trebue să trăească în amintirea urmaşilor şi 
care chiar, în orice caz, trăesc în urmaşi” +). 

In fine, personalitatea astfel concepută se mai realizează 
pe baza a două noi condiţii. Individul trebue să-şi desvolte pe 
deoparte originalitatea specifică, formându-şi o profesie, iar pe 
de altă parte, „individul astfel format, nu trebue să intre în 
conflict cu mediul înconjurător şi în special cu mediul social” 2). 

Din tratatul de pedagogie al prof. C. Narly trebue să mai 
menționăm capitolul închinat studiului „problemii comunităţii pe- 
dagogice”, fiindcă aci autorul pune unele probleme noi. Mai 
întâiu ținem să observăm că prin aceasta el înţelege „acea formă 
de vieaţă proprie oricărui act educativ şi care, constituită de con- 
lucrarea sui generis a educatului şi educatorului, se concretizează 
în instituţiile educaţiei, ce ne apar astfel ca însăşi întruchiparea 
comunităţii pedagogice în diversitatea înfăptuirilor ei reale” 5). 
Odată fixat înţelesul, autorul examinează termenii problemii: 
educatorul (în sens larg: mediul; în sens restrâns: educatorul 
natural şi de vocaţie) cu însuşirile lui; apoi educatul (elevul 
şi grupările de elevi) şi diversele instituții, care împlinesc rol 
pedagogic, observând că „legătura personală dintre profesor şi 
elevi, legătură fundată pe înțelegere, iubire şi stimă, dar mai 
ales pe acea voință de desăvârşire ce-i caracterizează pe ambii, 
este corelatul indispensabil al şcolii dominată de ideea vocației '£). 

„Pedagogia generală” a prof. C. Narly vine ca o încoro- 
nare şi sintetizare a mai multor studii publicate anterior (ca de 
ex.: Educaţie şi ideal; Pedagogia socială şi personalitatea; Către 
o politică şcolară, etc.); e deci dela sine înţeles de ce nu 
socotim necesar să mai stăruim şi asupra acestora. 


1) Ib.dem, pag. 234. 
2) Ibidem, pag. 243, 
3) Ibidem, pag. 253. 
4) Ibidem, pag. 453. 
5) Ibidem, pag. 556. 

În Îstoria Pedagogiei, C. Narly a tratat materia cronologic 
şi biografic ca și profesorul Antonescu cu o dublă deosebire: G. 
G. Antonescu prezintă istoria doctrinelor pedagogice moderne, 
în timp ce Narly a tratat până în prezent numai pedagogia creş- 
tină şi cea ulterioară până la Erasmus şi Vives. In plus, latura 
filosofică a problemei s'a bucurat la G. G. Antonescu de o 
atenție mai mare. 

În chestiunile de didactică, C. Narly apare ca partizan al 
planului tip de lecţie ca şi profesorul I. Găvănescu, cu deosebire 
de terminologie, întrucât el substitue nomenclaturei devenite cla- 
sice pentru treptele formale, termeni luaţi din compoziţiile literare: 
introducere, tratare şi încheere. Profesorul C. Narly s'a ocupat 
şi de organizarea şcolii, propunând în locul claselor, biblioteci, 
laboratoare, ateliere, grădini; în locul unui învăţământ cu lecţii 
„în care cunoștințele se fărămiţează , el propune un învăţământ 
cu mai multe ore în continuare și dedicate aceluiași obiect +). 

C. Narly a întocmit în colaborare cu Gh. Zapan o foaie 
vocaţională cunoscută sub numele de F.O.V. Această foaie, V. 
Pavelcu doctor în filosofie şi şef de lucrări pe lângă catedra 
de psihologie dela Universitatea din lași, o supune unei minu- 
țioase şi interesante analize. 2) 


d) Cercetători ai problemelor pedagogice. 


O serie de forțe pedagogice românești sau consacrat 
nu publicării de opere de sinteză, ci examinării variatelor teme 
pedagogice şi şcolare. Opera acestor cercetători români a atins 
cu unii forme alese și originale de gândire și a fost de un real 


1) Ci. C. Narly, Das Leben und die Schulbildung şi Dr. H. Brandsch, 
op, cit. pag. 72. 

2) Asupra fon vocaţionale, V. Pavelcu, observă printre altele că... 
„Metoda F, O. V. nu prezintă nici o utilitate în ceeace conţine ea ca ac- 
ceptabil. Ea nu-şi poate ajunge scopul propus de a diagnostica vocaţiile. 
nici calitativ, din cauza unor vicii fundamentale şi de neînlăturat a metode: 
de valorificare (Lalo, sentiment): lipsa de precizie şi de uniformitate a in- 
țelesurilor şi nici cantitativ din cauză că, fiind întocmită pentru mediul gco- 
lar care are ca fond învăţarea, ea cuprinde însuşiri şi vocaţii ce nu pot fi 
observate în acest mediu. Metoda F. O V., deşi globală, nu poate îi semni- 
hicativă decât în mică parte — acolo unde încetează dea fi metoda F. O. V. 
şi de aceea ea nu poate rezolva mai bine decât celelalte metode existente 
nici problema orientării, nici acea a selecției profesionale, Ea mai conţine 
imperfecţii de tehnică. Prin metoda F. O. V. nu se realizează nici o simpli- 
ficare a fişelor existente; ea nu posedă nici avantajul rapidităţii”. (cf. V. 
Pavelcu, Ce este metoda F.O.V., Jurnal de Psihotehnică, No. 2, 1938). Inter- 
venind şi S. Găina în discuţie (Cf. Rev. de Pedagogie, 1938, p. 185-194), 
V. Pavelcu răspunde în „O divergență de păreri“ (Jurnal de Psihotehnică 
No. 4, 1938), 

folos şcolii şi educaţiei româneşti. In fruntea lor stau O. Ghibu, 


C. Kirițescu, I. I. Gabrea şi alții. 


Onisifor Ghibu 


Onisifor Ghibu, profesor de pedagogie la Universitatea 
din Cluj, ocupă în pedagogia românească un loc aparte, prin 
studiile sale de istorie a manualelor didactice, de istorie a învăţă- 
mântului din Andeal şi de politică şcolară, dar mai ales prin lupta 
sa pentru naționalizarea şcolilor din Ardeal. 

S'a născut la 31 Mai 1883, în Sălişte lângă Sibiu. După 
ce şi-a făcut studiile secundare la Braşov şi Sibiu, a urmat Uni- 
versiiatea la Bucureşti, Budapesta, Strassburg și Jena, unde a 
fost elevul lui W. Rein. Intors dela studii, el a funcţionat ca 
inspector al învăţământului primar al arhidiecezei ortodoxe a, 
Sibiului şi, între anii 1911—1912, ca profesor de pedagogie la 
seminarul din Sibiu. In anul 1914, el trece în Vechiul Regat, 
unde desfăşoară o activitate publicistică însemnată. In 1919, 
O. Ghibu a fost numit profesor de pedagogie la Universitatea din 
Cluj. 

O. Ghibu a publicat o operă foarte bogată şi variată care 
se poate împărţi în: a) lucrări de pedagogie, b) lucrări privi- 
toare la biserică şi c) scrieri privitoare la cultura națională. Cum 
e şi firesc din toate aceste lucrări, aci ne interesează numai cele 
care formează prima categorie. 

O. Ghibu îşi începe activitatea publicistică cu o călătorie 
în Alsacia-Lorena: Țara şi şcolile ei (1909). Pe O. Ghibu îl in- 
teresa această provincie — pe atunci germană — pentrucă avea o 
situaţie asemănătoare cu Transilvania. În adevăr, copiii din Lorena 
trebuiau să înveţe, ca şi cei din Ardeal, două limbi. Studiul, 
pe care îl face asupra acestor copii, îl duce pe Ghibu la con- 
cluzia că „e cu totul absurdă predarea limbei germane în grădina 
de copii în comune curat franţuzeşti””. Tema, el o reia în teza 
sa de doctorat Der moderne Utraquismus (1910), în care combate 
tendința statului (ungar) de a educa popoarele cu ajutorul a două 
limbi. Ulterior, O. Ghibu, publică mai multe lucrări, fiecare a- 
ducând contribuţii privitoare la problemele şcolii şi culturii ro- 
mâneşti. În Câteva probleme ale şcolii româneşti din Ardeal 
(1910), discută chestiuni şcolare ca: problema salariilor, a cursu- 
rilor de vară pentru învăţători, a manualelor didactice, a bibliote- 
cilor pedagogice şi altele. Despre educaţie (1910),e o lucrare de 
pedagogie pură, în care, după ideile exprimate, el apare ca „un 

herbartian” de coloratură reiniană. El propune o educație morală 
clădită pe bază religioasă şi recomandă o educație spirituală, 
estetică, fizică şi practică. În această lucrare mai tratează ches- 
tiuni de disciplină şi organizare școlară. In 1913, O. Ghibu a 
publicat Anuarul Pedagogic: lucrare interesantă atât ca ideie — 


căci e un model de anuar — cât şi ca material pedagogic. Au- 
torul prezintă aici mai mulți pedagogi — pe W. Rein, P. Na- 
torp, Foerster — prin extrase traduse din opera lor și arti- 


cole asupra lui Rousseau, Herbart, Rein, Iorga, Stoicescu. Viaţa 
şi organizarea bisericească şi şcolară în Transilvania şi Un- 
garia (1915), reprezintă o altă lucrare a lui O. Ghibu, valoroasă 
prin aceea că prin ea dădea publicului românesc „o icoană a celor 
două instituții puternice: Biserica și şcoala din Ardeal”. Dar 
una dintre cele mai valoroase scrieri ştiinţifice ale lui O. Ghibu. 
“este lucrarea Din Istoria literaturii didactice româneşti (1916), 
în care el se ocupă de bucoavnele, abecedarele şi cărţile de citire 
din Ardeal. In Portrete pedagogice (1927), prezintă o serie de pe- 
dagogi, pe care O. Ghibu îi tratează în legătură cu problemele 
româneşti; de exemplu el se ocupă de Herbart în legătură cu 
problema raportului dintre stat și educaţie, el cercetează pe Meu- 
mann, ca să popularizeze ideile acestuia și înfăţişează pe Gh. La- 
zăr, Haret, Regina Elisabeta, I. M. Moldovanu, Oniţiu, Gh. 
Trifu şi A. Bratu, întrucât atitudinea lor naţională prezenta inte- 
res pentru viața şcolii. Spre a complecta tabloul scrierilor cu ca-- 
racter pedagogic, am putea adăuga încă două din lucrările lui O. 
Ghibu: Universitatea din Cluj şi institutele ei de educaţie (1922) 
şi Universitatea Daciei superioare (1929) şi Universitatea Daciei 
Superioare şi problema Statului... (1931). 

Atât conţinutul cât şi subiectele lucrărilor lui O. Ghibu îl 
înfăţişează pe autor ca pe un pedagog naționalist în sensul că pe- 
el îl preocupă temele pentru trezirea conștiinței naţionale şi pro- 
movarea şcolii românești. După materialul de idei pedagogice cu. 
care el lucrează, O. Ghibu apare ca un herbartian. 


C. Kirițescu 


Profesor de istoria şi organizarea educației fizice, la insti- 
tutul de educație fizică din Bucureşti, fost director al învăță- 
mântului superior şi secretar general al Ministerului Educaţiei. 
Naţionale, C. Kirițescu e un alt pedagog român important prin 
aceea că în ţara noastră el e cercetătorul unor probleme speciale 

ale şcolu şi neamului nostru privitoare la educația fizică, la pe- 
dagogia păcii, la organizarea școlii şi la legislația şcolară. După 
direcţia spiritului său, C. Kirițescu e un analist: lui nu-i scapă 
nici o problemă sau fenomen educativ, pe care să nu-l supună 
unei analize, spre a stabili concluziuni interesante pentru şcoala 
românească. în ce priveşte cunoașterea și justa ei orientare. 

S'a născut în Bucureşti la 3/16 Septemvrie 1876. Stu- 
diile secundare şi universitare, el le-a făcut în capitala ţării, în- 
țregindu-le apoi prin numeroase călătorii de studii în străinătate. 
După ce a funcționat câţiva ani ca profesor secundar (1902— 
1907), el a intrat în administraţia şcolară centrală, urcând toate 
treptele dela aceea de inspector şcolar până la gradul de se-. 
cretar general al Ministerului Educaţiei Naţionale, realizând prin- 
tr'o muncă şi o competență recunoscută o mare carieră. În 
1938, el s'a retras din administraţia şcolară, spre a-şi închina 
întreaga energie studiilor şi publicațiilor de specialitate. 

Constantin Kirițescu este un autor productiv, scriind nume- 
roase opere de literatură, de istorie, de pedagogie şi legislație 
şcolară. Toate acestea s'au bucurat de o apreciere deosebită, mai 
ales că valoarea lor ideologică era însoţită şi de o reală valoare 
stilistică. Aci ne interesează, cum e şi firesc, numai a treia cate-. 
gorie din lucrările sale: cele de pedagogie şi legislaţie şcolară. 


In domeniul pedagogiei, C. Kirițescu a publicat mult şi 
studiile lui au trei obiecte deosebite: unele sunt lucrări de di- 
dactici: şi legislaţie şcolari, *) şi din această categorie fac parte 
numeroase studii. şi articole pe care el a început să le publice cu 
mult înainte de războiu, anume din 1904. A doua grupă o for-: 
imează lucrările privitoare la o pedagogie a păcii: Societatea 
Naţiunilor şi şcoala, (1927); Școala în slujba înţelegerii po- 


1) lată titlul câtorva studii din această categorie: Invăţământul ele- 
mentar al ştiinţelor naturale în şcolhle noastre secundare (1904); Pregătirea 
profesorilor de ştunțe naturale (Rev. de Fil, 1906, Il—Ill, pag. 166—178); 
Programa studiului şhințelor naturale în lceu (Rev. gen. a învăţ. 1906, II, p, 
260—271, 334—343); Igiena în programa gimnazulor (Ibidem, 1908, No. 10. 
pag. 744—1752); Discufia programelor de curs secundar (Ibidem, 1908, No. 2, 
pag. 35—93); Invățământul şhințific în şcoala secundară (1911); Reforma se- 
minarulor pedagogice (Rev. gen. a învăţ, 1913, No. 9—10, pag. 572—575); 
Situaţia şcoalelor germane dın Româma (Ibidem, 1913, No. 9-10, p. 561-562); 
Catedre sau ore? (Ibidem, 1915, No. 10, pag. 486—496); Învăţământul secun- 
dar din România în anul şcolar 1924—1925; Anuarul Învăţăm. secundar pe 
anul 1924—1925, 1925, pas V—LXX); Criza bacalaureatului (Revista gen. 
a Invăț, 1932, No. 9--10, pag. 389-396); Suprapopulația unwersitară (Ibidem, 
1935, No. 5—6, pag. 166—178); Congeshonarea uniwersităților, o primejdie 
socială (Ibidem, 1936, No. 3-4, pg. 83-89) etc. etc.; Lista complectă a acestor 
studii şi articole în „Omagiu,..” pag. 296—314. 

poarelor şi a păcii (1929); La pédagogie de la paix et les pro- 
blèmes politiques internationaux d'apres guerre (1931) şi De- 
zarmarea morală (1933). Dar cele mai importante lucrări ale 
lui C. Kirițescu sunt cele privitoare la educația fizică şi educaţie 
în genere, căci în ele găsim o concepție interesantă și vederi 
originale: Educația fizică, parte fundamentală a educaţiei integrale 
(1930, 187 pg.); Momente caracteristice din istoria educaţiei 
fizice (1936, 42 pg.) şi In slujba unei credinţe (1933); Istoria 
Educaţiei fizice, (1936); Autonomia Învăţământului, (1932); 
Problema „Educației dirijate” (fără dată); Controverse şi Cla- 
rificiri, (fără dată). 

Din această bogată operă pedagogică se degajează o intere- 
santă concepție despre educaţie. Pentru C. Kirițescu, educaţia 
reprezintă acţiunea de a spori puterea morală a unei naţiuni şi de 
a fi şcoală de energie, de solidaritate socială şi națională. Edu- 
cației, el îi atribue rolul să făurească forme de viaţă şi să se 
facă nu cu acțiuni negative, ci cu sinteze înalte, cu modele fru- 
moase2). Prin astfel de idei, cu Constantin Kirițescu ajungem la 
noua concepție a educaţiei, care vede în acest proces, cum. se 
exprimă E. Krieck, „eine Menschenformung”, realizarea unei 
forme, a unui tip sau structuri. 

Preocupându-se de mijloacele de educaţie, el se 
raportă la literatură, teatru, artă, dans, pe care C. Kirițescu le 
priveşte în lumina unor perspective noui, înalte şi evident 
din punct de vedere al contribuţiei lor la formarea tineretului ro- 
mân. El combate dansul când acesta devine „o frenezie erotică a 
înlănțuirii trupurilor...”; e contra teatrului, „când în teatru, elevii 
nu găsesc ilustrarea momentelor mari, întruparea plastică a atâtor 
preocupări spirituale”, ci „apariția pieselor decoliate”; critică li- 
teratura, când „se complace în descrierea figurilor rele, a carac- 
terelor urâte, a tipurilor perverse...” E adversar al sportului, 
când acesta cultivă „„spectaculosul şi exhibiţionismul” t) şi e 
duşman al libertăţii abuzive a cinematografului şi a afişajului. Re- 
zultă deci că C. Kirițescu vrea o literatură, un dans, o artă şi un 
teatru care să fie nu elemente de distracţie sau mijloace secun- 
dare de educație, ci adevărate puteri ale vieţii, forţe care pot 
sprijini în anumite condițiuni înălţarea vieții, sau „„Lebensmăchte”, 
aşa cum le denumește noua pedagogie germană. 


1) Cf, C. Kirițescu, In slujba unei Credințe, 
2) E. Knock, Menschenformung, ed, III, Leipzig, 1935. 

E Cf. C. Kirițescu, op, cit, pag. 43—44, 46—49; 63—68, 100—108; 
16, 

Angajându-se în acţiunea mare şi rodnică, dar foarte grea, 
de a șchiţa modalitățile de realizare ale unei educați dirijate, prin 
punerea în evidență a funcțiilor pedagogice originare, ce revin 
literaturii, artei şi teatrului, prof. Kirițescu fixează cu precizie 
și cu înălțime de gândire drumul şi câmpul lor de manifestare. 
„Scriitorii mari — scrie el — au fost totdeauna deschizători de 
orizonturi largi pentru popoarele lor sau pentru umanitate; ei au 
purtat întotdeauna sus făclia care luminează drumul pe unde 
trebue să se îndrepteze naţiunile; ei au suflat totdeauna în trâm- 
biţele redeșteptării şi înălţării umanităţii” 1). Ca urmare, el pre- 
tinde scriitorilor a nu se abate nici azi dela această nobilă linie 
de conduită, să nu se „,trivializeze”, creind o literatură „lipsită 
de cuviinţă”. Şi mai departe, de acord cu Brunetitre, el observă 
că „Poeți sau scriitori... nu ne este permis să uităm că suntem 
oameni: nu ne este permis să întoarcem împotriva societății ome- 
nești, mijloacele de propagandă sau de acţiune, pe care le 
ținem tocmai dela ea. Ceva mai mult, arta nu poate fi considerată 
în situație de independenţă faţă de celelalte funcțiuni sociale: 
religia, tradiția, știința etc.; există o interdependență, o legătură 
între aceste forţe, care trebue să colaboreze unele cu altele, 
spre a da ca rezultat o societate bine echilibrată, cu putinţe; 
de propăşire...”' 2. 

Un alt câmp de reflexiune puternică şi aproape singulară 
— în ţara noastră — a prof. C. Kirițescu îl constitue acela al 
educaţiei fizice, în care el dă literaturii pedagogice românești mai 
multe studii pline de vederi juste. În „Educatia fizică”, el de- 
monstrează că aceasta constitue, cu drept cuvânt o „parte fun- 
damentală a educaţiei şcolare integrale”, dar cu rezerva că „şcoala 
românească se găseşte la începuturile convertirii spre înţelegerea 
importanței educației fizice” 3). El ţine să sublinieze ideea că 
şcoalei îi revine obligaţia de a îngriji în mod deosebit de educa- 
ţia fizică, căci „laboratorul regenerării rasei este indicat: școala. 
Numai școala o va putea săvârși. Elementul pe care trebue să-l 
îmbunătăţim și să-l întărim, trebue să fie copiii noștri. Singură 
şcoala e în stare să îndeplinească această operă de reînoire 
fizică, dela un capăt la celălalt al teritoriului naţional”). Pătruns 
de valoarea educaţiei fizice, prof. Kirițescu a întreprins și un gen 
de campanie de idei pentru a desvolta în câţi mai mulţi o 


1) În slujba unei credinţe, pas, 90. 
2) Ibidem, pag. 116. 

3) Educația fizică, pag, 3. 

4) Ibidem, pag. 11—12, 


www.dacoromanica.ro 


760 C, Kirițescu 


convingere profund justă — campanie, care culminează în ţinerea 
şi publicarea unui curs de istoria educaţiei fizice. Cu acest prilej, 
el scrie printre altele că „educaţia fizică a avut epoci de strălucire 
şi perioade de umbră, a fost pusă în slujba idealurilor de li- 
bertate sau a fost instrument de asuprire, a servit religiei frumosu- 
lui sau instinctelor bestiale, a fost preţuită sau persecutată, a fost 
practicată empiric sau ştiinţific. Niciodată însă n'a încetat de a 
ocupa un prim plan în câmpul preocupărilor omului pentru ceeace 
este bine, frumos, util. sănătos” 1). 

În fond, toată opera pedagogică a prof. Kirițescu gravitează 
în jurul ideii: prin educaţie să realizăm un om mai bun, iar prin 
cultura dirijată să îndepărtăm din calea evoluţiei toate primejdiile 
— elemente, care ne fac să vedem în el într'o anumită privință 
un pedagog umanist— dar acest scop mare nu se poate atinge 
printre altele şi din pricina atmosferii dăunătoare, pe care a lä- 
sat-o războiul mondial. „Sentimentele de vrăjmăşie împietresc 
inimile, desbină popoarele şi le asmut unele împotriva altora. 
Războiul a înfrânt popoare, dar nu le-a liniştit. Pacea n'a împă- 
cat sufletele” 2). Aceste constatări l-au preocupat şi pe prof. 
Kirițescu şi el a văzut totodată şi soluţia: „dezarmarea mate- 
rială a popoarelor nu poate veni decât ca o urmare a dezarmării 
morale” 3), căci „este necesar ca primejdia agresiunii să dispară 
mai întâiu din sufletele oamenilor mai înainte şi mai mult decât 
pot s'o afirme şi s'o înregistreze convențiile scrise” 1). Pornind 
dela astfel de rețlexiuni, Kirițescu scrie despre o pedagogie a 
păcii, susținând ideea că unul dintre mijloacele de dezarmare mo- 
rală îl constitue un mănunchiu de măsuri pedagogice. Ca repre- 
zentant — pe cât cunoaştem — unic al pedagogiei păcii în pu- 
blicistica noastră de specialitate, C. Kirițescu adoptă următoarele 
propuneri de educaţie şi instrucțiune: introducerea în şcoli a unui 
învățământ despre Societatea Naţiunilor, cunoaşterea vieţii mate- 
riale şi sufleteşti a celorlalte popoare, revizuirea manualelor şco- 
lare — în special a cărților de lectură şi istorie — spre a nu 
conține aţâţare la ură şi îndemnuri la război, colaborarea inter- 
naţională pe toate terenurile de cultură şi de asistență socială, 
schimbul internaţional de profesori, studenţi şi elevi, călătorii în 
țările străine pentru luarea de contact personal cu firea popoa- 
relor străine, corespondenţa interşcolară etc.” 5). 

1) Istoria Educaţiei fizice, pag. 4, 

2) Dezarmarea morală, pag. 17. 

3) Ibidem, pag. 18. 


4) Ibidem, pag. 20. 
5) Ibidem, pag. 30. 

Pentru a avea o intuiție cât mai completă a operii şi ideilor 
lui C. Kirițescu e necesar să adăugăm că el a dăruit şcolii româ- 
neşti, „Anuarul învățământului secundar din România” pe anul 
1924—1925, constituind un model de lucrare de acest gen şi 
că el participă fără întrerupere în reviste şi presă cu articole şi 
studii la desbaterea prablemelor şi evenimentelor, care interesează 
sau privesc şcoala şi desvoltarea culturală a neamului nostru. 


I. |. Gabrea 


I. I. Gabrea, conferenţiar de pedagogie la Universitatea din 
Bucureşti, aparţinând mai ales prin primele sale lucrări direcției 
pedagogice, reprezentate de G. G. Antonescu, profesorul său, 
se manifestă în deosebi ca un activ cercetător de probleme peda- 
gogice şi de legislaţie şcolară, ridicându-se dela studii mai mici 
la altele cu caracter monografic. 

In 1927, I. I. Gabrea publică Școala creiatoare, Individua- 
litate şi Personalitate (504 pg.), a cărei idee esenţială aparține 
pedagogiei personalităţii: personalitatea e idealul către care 
tinde individualitatea; formarea personalității nu înlocueşte şi nu 
suspendă individualitatea; personalitatea se serveşte de induvi- 
dualitaie ca de un fundament, pe care se ridică (p. 326). In 
concluzie, el face precizarea că „şcoala care vrea să lucreze 
în slujba personalităţii creatoare de valori culturale nu poate 
fi denumită decât şcoală creatoare” (p. 439). Acestei lucrări îi 
urmează „Educaţia și învățământul în Rusia sovietică” studiu 
cu un caracter informativ şi ,„Individualizsarea Invălământului”” 
(1931), din care rezultă că autorul se fixează pentru pedagogia 
individualisiă. Ulterior, I. I. Gabrea publică două lucrări de 
legislaţie şcolară: Școala românească (1933) şi Liceul, Structura 
și programa lui (1933). 

Școala Românească se compune din două părți. In 
prima, autorul îşi propune să stabilească structura şcolii româ- 
neşti cu date statistice, adică din cifrele care indică numărul ele- 
vilor pe şcoli, categorii sociale şi promovare. În partea a. doua, re- 
ferindu-se la politica şcolii româneşti, încearcă s'o deducă din 
datele statistice sau din „,structura” şcolii. 

Autorul îşi mai pune întrebarea dacă aceasta este politica cea 
justă, stabilind pentru aprecierea politicii şcolare româneşti 
trei principii pe care le-a luat din doctrine sociale la modă: L) 
principiul solidarităţii sociale; 2) Adevărata organizare socială 

trebue să cuprindă pe toți membrii societății. 3) Corespondența 
sistemului școlar şi structura vieţii sociale. 

In „Liceul? (1933, 40 pg.); autorul discută ches- 
tiunile, care preocupau alunci spirileie: menirea şcoalei, programa 
minimală, activismul, individualismul educaţiei, comunitatea şco- 
lară și rolul profesorilor, dar în mod limitat, fără o desvoltare 
mai documentată. 

Deosebit, I. I. Gabrea a publicat un număr foarte mare de 
articole, :) mai ales în Revisla Generală a Învăţământului, re- 
tipărindu-le apoi fie prin reunirea lor într'o lucrare coiectivă (cf. 
Din problemele pedagogiei româneşti 1937, 419 pg.), fie se- 
parat. 

Trebue în fine să mai observăm că I. I. Gabrea a publicat 
lucrăr; i în domeniul psihologiei pedagogice, dând printre alte stu- 
dii Psihologia a două tipuri de copii. Copilul da sat şi copilul de 
oraş (52 pg. 1933) şi Fişa pedagogică, ambele reprezentând 
o desvoltare a punctului de vedere individualist în educaţie. 

Pe baza acestor studii, |. Gabrea se înfăţişează ca un re- 
prezentant al pedagogiei individualiste și anume, a pedagogiei 
personalității, şi a unei pedagogii generale, bazată în special 
pe psihologia copilului. 

În ultimii ani, gândirea pedagogică a lui I. I. Gabrea pare 
a manifesta o direcţie nouă: orientarea spre o pedagogie naţio- 
nală românească, bazată pe cunoaşterea realităților educative şi 
sociale din ţara noastră. Această orientare, manifestată prin 
mai multe studii, dobândeşte o afirmare mai fermă şi bine 
precizată în special prin două lucrări: Un centru național de do- 
cumentare pedagogică. Spre o pedagogie românească (1937) şi 
Pedagogia ca știință gi obiect de învățământ (1939). Importanţa 
punctului său de vedere, mai ales în raport cu nevoile pedago- 
gice noi ale poporului nostru, cât şi interesul de a cunoaște 
noua orientare a unui pedagog român ne obligă să indicăm ideile 
esențiale ale acestor două studii. 

In „Un centru naţional de documentare pedagogică”, I. 
Gabrea își pune problema constituirii unei pedagogii românești, 


1) Cf. Năzuinţe spre ma: bine pentru generațule now, 1929; Napona- 
lısmul creator, 1928; Tineret, tradiție, ideal, 1932; Lămurir pentru utihzarea 
fişei pedagogice, 1936 ; Un centru național de documentare pedagogică, 19377 
Semmficața studiulu individualhități: pentru şcoala românească, 1936; Realism 
și idealism în pedagogie, 1929; Stahstică şi polılıcă şcolară, 1932; Orgorescu 
şı specificul național în artă şi educație, 1932; Pentru o şcoală complimen- 
tară ma: bună, 1935; Tineretul şi şcoala românească, 1935; 8/4 teoreticieni şi 
1/, practiciem, etc. ete.ă 

problemă, despre care se poate afirma că e pe cât de gravă, pe 
atât de dificilă din cauza multelor operaţii ştiinţifice prealabile 
ce se cer în acest scop. Un atare rezultat, s'ar putea atinge, 
după acesi pedagog român, prin întemeerea unui centru naţional 
de documentare pedagogică. Acest centru de studii ar trebui 
prevăzut cu următoarele secții: a) biblioteca pedagogică, b) mu- 
zeul pedagogic, c) oficiul de studii (care, la rândul său ar dis- 
pune de trei subsecții: 1) studiul individualităţii copilului, 2) stu- 
diul metodelor de educație și învățământ şi 3) serviciul statistic) 
şi d) secția de propagandă și relații. Înfiinţarea acestui centru na- 
țional de documentare pedagogică ar aduce foloase în cele din 
urmă, după I. Gabrea, însăşi pedagogiei: aceasta şi-ar spori 
caracterul de ştiinţă şi, prin aceasta, prestigiul 1); dar evident 
că folosul cel mai mare ar fi pentru şcoala românească altul: 
pe baza studierii realităților şcolare şi sociale din țara noastră 
s'ar putea ajunge la constituirea unei pedagogi} româneşti 2). 
Dar ce înseamnă o atare pedagogie? 

I. I. Gabrea reia această problemă şi o discută mai târziu, 
peste do: ani în „Pedagogia ca ştiinţă şi obiect de învăţământ. 
Aci el ţine să observe mai întâiu că cel ce urmăreşte preocupă- 
rile de educaţie cu atenţie „poate observa uşor că (azi) sunt între- 
ținute cu un fel de elan, pornit din adâncuri necunoscute altă 
dată; din acele adâncuri, în care îşi profilează fiinţa grija de 
entități mai permanente decât trecătoarea persoană umană: grija 
de neam 5)!” Apoi precizează că el vrea o pedagogie care să se 
construiască nu cu idei din cărți „cum s'a procedat obişnuit 
până'n prezeni, ci din realitățile în care se desfăşoară; „nu o 
cultură pedagogică livrescă, ci una realistă” 4). Şi acest punct 
de vedere cu privire la pedagogie, pedagogul român îl completează 
cu noi explicațiuni. „Procesul pedagogic sau de formarea omului 
— observă el — are o existență individuală şi colectivă, reală, 
exterioară conştiinţei cugetătoare, o existență materială şi spiri- 
tuală, care se poate observa în timp şi spațiu şi asupra căreia se 
pot face şi unele experimentări '5). Chiar idealurile, cu care 
lucrează pedagogia, trebue — ne spune I. Gabrea — să se spri- 
jine pe realităţi, dacă vrem ca ele să fie realizabile. Altfel, plăs- 
muite fără nicio contingență cu realitatea, ele rămân simple vi- 


1) Un centru național de documentare, pas. 19. 
2) Ibidem, pag. 25. 

3) Pedagogia ca ştunță. pag, 3 

4) Ibidem, pas, 4—5, 

5) Ibidem, pag. 10. 

suri; frumoase, poate, dar inoperante pentru realitatea ce ur- 
mează a fi dirijată spre ele” +). Uşor se poate degaja acum con- 
cluzia pentru a stabili concepţia prof. Gabrea despre pedagogie: 
pentru el se impune o pedagogie obiectivă, bazată pe observare şi 
experiment, un fel de pedagogie experimentală evoluată prin 
completarea ei cu date din sociologia educaţiei. Ea s'ar putea re- 
aliza prin „contactul direct cu obiectul de cercetat (educaţia) şi 
țifică”” (indicate mai sus). 

Pe baza acestor date noi s'ar putea conchide că I. Ga- 
brea face azi o interesantă evoluție dela o pedagogie generală, 
aşa cum ea se 'oglindea în primele sale studii, la o pedagogie ro- 
mânească şi dela o pedagogie normativă la alta experimentalo- 
obiectivă. Totuşi, pentru un pedagog ca I. Gabrea, care e în 
continuă activitate şi producţie ştiinţifică, ar fi prematur de fă- 
cut o caracterizare definitivă. 


Publicistica pedagogică românească mai e reprezentată azi 
prin numeroşi alţi cercetători; unii din ei aduc în studii o exami- 
nare a realităţilor noastre educative, alții: rezultatul studiilor ex- 
perimentale sau al unei experienţe profesorale, iar câteodată cer- 
cetări documentate sau concepţii şi idei sugestive. De aceea, pen- 
tru a avea un tablou cât mai complet al mişcării noastre pedago- 
gice, menţionarea lor se impune. 

N. Iorga publică în acest domeniu Sfaturi pe întunerec 
(Bucureşti, 1936), o colecţie de conferinţe, studii şi articole 
(Noua direcţie în învățământul românesc, Semnificaţia zilei de 
24 Ianuarie, 10 Mai, Optimism moral, Discurs de ziua eroilor, 
Tragedia studentului român, Muscele, Cariere: odată şi acum, 
etc.), toate purtând nota specifică a scrisului său; apoi Isto- 
ria Învăţământului românesc (Bucureşti, 1928, 350 p.), cea mai 
de seamă operă românească în acest domeniu, Școală şi cultură 
(Bucureşti, 1934, 91 p.), un fel de scurtă istorie a şcolilor dela 
Greci şi până azi, şi altele mai mărunte. 

E. Sperantia, profesor de sociologie la universitatea din 
Cluj, a publicat deosebit de studii în specialitatea sa, multe altele 
de pedagogie sau în legătură cu probleme de educaţie: Erorile 
utilitariste în pedagogia spenceriană (Bucureşti, 1914, 13 p.), 
Mic tratat despre corelaţiunile psihice în vieața copilului (Bucu- 


reşti, 1925); Tradiţia şi rolul ei social (1928); Concepții şi 
1) Ibidem, pas. 11. 

perspective din pedagogia actuală (1929); Unitatea spirituală 
ca scop şi mijloc al educației (1929); Fenomenul social ca proces 
și mijloc de educație (1930); Perspectiva istorică în viaţa so- 
cială, în cultură şi educație (Rev. Fund. Reg. 1934). Deosebit, 
el a publicat articole și studii de dimensiuni mai mici, aducând în 
ele idei multe şi un pronunțat punct de vedere sociologic. 

S. Reli, profesor la universitatea din Cernăuţi publică în 
Revista de Pedagogie (director C. Narly), mai multe studii: Ur 
mare dascăl bucovinean: Dimitrie C. Isopescu şi principii pedago- 
gice noui pentru învățământul religios în licee (Cernăuţi, 1934). 

Lupaș, profesor la universitatea din Cluj, îşi strânge 
în volumul Probleme școlare, Critici şi sugestii, un apreciabil 
număr ide studii care se referă la bacalaureat, liceu, programe, 
metode de predare sau la şcolile din Ardeal. 

Preot M. Bulacu încearcă a stabili o pedagogie creş- 
tină ortodoxă în o serie de studii: Pedagogia creștină ortodoxă 
(1935), Spiritul catehezei patriotice îri şcoala românească (1937); 
Reorganizarea învățământului teologic (1938). 


Paralel cu această activitate, desfășurată cu precădere de 
centrele universitare în slujba problemelor de pedagogie și po- 
litică a educației, a avut loc aceea a unora din psihologii ro- 
mâni care au examinat în studii destul de numeroase probleme 
de psihologie aplicată în legătură cu şcoala, educaţia şi învăţă- 
mântul. La această lucrare şi-au dat contribuţia mai ales trei 
dintre universităţile noastre: Bucureşti, Cluj şi laşi. 

I.-M. Nestor, şeful de lucrări al Laboratorului de Psi- 
hologie experimentală de pe lângă Universitatea din București, 
e cel mai activ şi mai productiv dintre toți tinerii psihologi români, 
iar opera sa de psihologie aplicată la învățământ şi educaţie e 
foarte bogată. Animat de preocuparea vremii de a fundamenta ști- 
inţific opera pentru formarea omului prin şcoală, el publică nenu- 
mărate studii: Diagnosticarea inteligenți copiilor între 9 şi 14 ani 
(1937); Metode experimentale de cercetare psihologică a copilu- 
lui de 6—7—8 ani (1936); Metodă experimentală pentru studiul 
psihologic al școlarului român (ediţia I-a 1936, ed.III-a 1940), 
Laboratorul Psihologic Școlar. Organizare (1938), fiind convins 
de dubla lui necesitate: 1. pentru selecția, cunoaşterea şi îndru- 
marea şcolarilor şi 2. pentru activitatea didactică; Principii de Psi- 
hotehnică (1938), în care defineşte psihotehnica de acord cu F. 
Baumgarten „aplicarea metodelor psihologiei pentru atingerea sco- 
purilor practice în toate domeniile vieţii omenești”; Tehnica mă- 

surătorilor antropometrice (ediţia l-a 1937, ed. Ill-a 1940), me- 
todă precisă, pusă la îndemâna educatorilor; Bareme românești pri- 
vind antropometria şcolară (1938), lucrare executată pe teren şi 
care a isvorît din necesităţi psiho-pedagogice ca şi Profesiogra- 
mele psihologice (1939, după ce, în 1932, publicase, pentru întâia 
„ară la noi, o lucrare: Un examen psihotehnic de aptitudini profe- 
sionale). De o deosebită valoare teoretică și practică e apoi lu- 
crarea lui I.-M. Nestor: Orientarea profesională (1939), 
fundată pe ideea că „a orienta pe un individ către o profesiune în- 
seamnă a găsi şi stabili un echilibru între posibilităţile sale struc- 
turale, adică între aptitudinile sale psiho-fiziologice şi activitatea 
sa profesională”, precum şi studiul său Principii de docimologie 
(1938), în care susţine teza întemeerii unei ştiinţe a examinării, 
propunând ‚o docimastică raţională” bazată pe „examene obiec- 
tive cu teste”, Această propunere, el a şi pus-o în aplicare la uni- 
versitatea din Bucureşti, iar procedarea şi rezultatele, le indică în 
Raţionalizarea examenelor universitare (1938). Animat de do- 
r.inţa de a procura tuturor categoriilor de educatori, precum și pă- 
rinţilor, metode pentru cunoaşterea copiilor, I.-M. Nestor pu- 
blică, în 1940, după Bühler şi Hetzer o lucrare utilă: Exa- 
menul evoluției psihologice a copilului de la una zi la șase ani. 
Deosebit, IM. Nestor a publicat numeroase alte studii în cele 
două reviste Jurnal de Ps:hotehnică (astăzi la al V-lea volum) şi 
Analele de Psihologie (acum la al VIII-lea volum), reunind aci, 
în jurul acestor două publicaţiuni, întemeiate chiar de dânsul, un 
numeros grup de colaboratori. 
iviu Rusu, profesor la universitatea din Cluj, a în- 
zestrat publicistica noastră pedagogică cu interesante studii de psi- 
hologie pedagogică: Selecţia copiilor dotați (1929) Aptitudinea 
tehmct şi inteligența practică (1931) şi Problema orientării pro- 
fesionale (1929). In acelaş domeniu publică N. Mărgineanu, 
conferențiar la aceeași universitate: Psihologia exerciţiului (1929), 
Elemente de Psihometrie (1938), Psihologia învăţării (1931), 
Dumitru Muster: Metoda statictică în psihologie şi pe- 
dagogia experimentală (1935), Pregătirea pedagogică teoretică a 
profesorului secundar (1938), Asupra notelor şcolare (1940), 
precum şi volumul foarte util Infuiție şi experiență (1939), în 
care profesorul secundar de orice. specialitate află interesante in- 
dicaţiuni asupra materialului didactic şi organizarea lui. 
V. Pavelcu, şef de lucrări pe lângă catedra de psihologie 
dela Universitatea din laşi, publică de asemenea studii de psi- 
hologie aplicată la şcoală şi caracterizate printr'o bogată infor- 

matie şi documentare ştiinţifică: Ce este metoda F. O. V.? 
(Jurnal de Psihotehnică, 1938, Nr. 2); Din aspectele sociale 
ale orientării profesionale (ibidem, 1937, Nr. 4); Inspecţia 
şcolară în lumina psihotehnicii (Ibidem, 1937, Nr. 3). Până 
azi, lucrarea sa cea mai de seamă e Psihologia Personălității, |, 
Bazele Personalităţii (1939), în care personalitatea e consi- 
derată „organizarea dinamică în interesul individualităţii al acelor 
sisteme psihofizice, care determină ajustarea unică la mediul 
său” (pg. 12). 

O lucrare foarte prețioasă mai ales din punct de vedere al 
popularizărei ideilor pedagogice, dar adesea şi din punct de ve- 
dere al seriozităţii ştiinţifice e aceea a unora din profesorii secun- 
dari şi în special a celor de pedagogie dela şcolile normale şi 
de filosofie dela licee. Cu toată munca lor grea din cadrul şcolii, 
unii dintre aceşti profesori găsesc răgaz şi energie ca să se 
consacre şi studiului de probleme de educaţie şi învăţământ. 

Ilie Popescu-Teiuşan, profesor de pedagogie la şcoala 
normală din Craiova, după ce a publicat o bună istorie a pedago- 
giei (ed. III. Craiova, 1940), a tipărit ide curând întinsa şi va- 
loroasa lucrare „Pedagogia comunităţilor de muncă, din dorinţa 
de a ajuta după puterile şi experiența, pe care o am, la înţele- 
gerea temeiurilor psihologice ale acestei metode şi în acelaş timp 
de a arăta tehnica comunităţilor de muncă” (p. 5—6). Dr. C. 
Mureşanu, prof. de filosofie şi limba germană în laşi, a 
scris o întreagă colecție de studii pedagogice, dominate de-o 
puternică intenţie pedagogică: Psihologia şi educaţia liceenilor 
(1937), Educaţia morală prin artă (1937); Educaţia tineretu- 
lui în biserică, școală şi armată (1937), Educaţia mulțimilor; 
Pestalozsi şi şcoala creatoare (1927), Energii sufleteşti (1927) 
etc.. Dr. Gh. Comicescu, prof. de pedagogie la şcoala nor- 
mală din laşi, a tipărit mai multe studii, caracterizate printre al- 
tele, printr'o serioasă documentare ştiinţifică: Raportul dintre in- 
tuiție și abstrache (1929), Orientarea biologică a educației 
(1931) şi Realizări şi tendințe în şcoala americană (1935). Alt 
profesor secundar, care a lucrat mult în acest domeniu e |. N i- 
sipeanu, profesor de filosofie în Bucureşti; el a exercitat — 
mai ales în primul deceniu după războiu — o mare influenţă a- 
supra şcolii, cu deosebire asupra celei primare prin lupta lui pen- 
tru o şcoală activă şi impresionistă susținută printr'un însemnat nu- 
măr de lucrări: Filosofia şcohi active (1922), Școala activă 
(1928), Școala psihologică (1938), Și azi tot așa cred (1938). 
Menţionăm deasemenea lucrările de-un caracter mai special Școa- 

la pictorului (fără dată) şi Filosofia educaţeii estetice, ale prof. 
Em. Brandza, Didactica Lagicei. Câteva îndrumări metodice 
şi Scrisori căire Terentius de prof. lon F. Buricescu, şi 
Personalitatea profesorului român de I. Sulea-Firu — lu- 
crare utilă şi deosebit de prețioasă mai ales prin ideea fe- 
ricită de a prezenta portrete de dascăli români. În sfârşit trebue 
să menţionăm ca lucrare binevenită volumul Bibliografie pedago- 
gică românească, cu lămuriri de I. C. Petrescu, în care se in- 
dică mai toate tipăriturile pedagogice româneşti. 


d) Pedagogia sociologică. 


Printre cele mai noi direcţii din pedagogia românească e 
de sigur cea sociologică, numită astfel, pentrucă ea caută mai 
hotărît decât celelalte pedagogii să examineze problemele de e- 
ducaţie în legătură cu interesele şi particularităţile societăţii ro- 
mâneşti şi să se ridice dela ele la o teorie de pedagogie româ- 
nească. Noua direcţie trebue însă a o deosebi de aceea a peda- 
gogiei sociale. Pe când ultima se leagă prin Natorp de Platon şi 
concepe educaţia ca un proces de ataşare a individului la so- 
cietate sau pregătirea lui pentru comunitate, întrucât ea e purtă- 
toare de valori, direcţia sociologică se caracterizează prin aceea 
că ea ţine să-şi întemeeze legile educaţiei pe datele despre so- 
cietate. 

În gândirea pedagogică românească, noua direcţie e încă la 
începutul ei şi e reprezentată în anumite privințe prin |. C. 
Petrescu. 


I C. Petrescu 


Conferențiar de pedagogie la universitatea din Bucureşti şi 
elev al lui G. G. Antonescu, sub a cărui conducere a lucrat 
multă vreme, I. C. Petrescu e autorul celui dintâiu studiu de 
acest fel, întitulat Contribuţie la o pedagogie românească, vol. L. 
Satul (Craiova 1938, 272 pg.). 

Preocupat de întemeerea unei pedagogii româneşti, I. C. 
Petrescu cere, ca lucrare prealabilă, să se studieze „ființa, nea- 
mului nostru” şi condiţiile ce determină cadrul vieții sociale, „în 
care se formează și se păstrează această ființă”. Mai departe 
el cercetează în cap. I „familia românească” fundamentul ei 
biologic, rolul social şi educativ al familiei; în cap. II, satul ro- 

mânesc, stăruind „să ne întoarcem către cultura legată de glia şi 
satul românesc”, iar ca metodă de studiu preconizează „„mono- 
grafia satului”. In cap. II, autorul cercetează „misiunea învăță- 
torilor sătești la opera de ridicare a vieții prin cultură”. 

Atât în motivarea punctului său de plecare cât şi în des- 
voltările din lucrarea sa, I. C. Petrescu se inspiră ca şi |. 
Gabrea şi alţii din „chiemarea vremii”. „Din adâncurile de vieaţă 
a acestui neam — observă el — se aude glasul cutremurător al 
unei noi chiemări, al unei noui aşezări. Valorile curate ale cul- 
turii româneşti își cer dreptul la lumină. Ascunsă atâta vreme sub 
formele streine, care dădeau iluzia unei străluciri de suprafaţă, 
cultura românească, acea cultură constituită de veacuri, îşi lea- 
pădă hainele de împrumut și apare mândră cu ale sale” +). În a- 
semenea vremuri e necesară o pedagogie corespunzătoare, care 
să arate „liniile de constituire a noii educaţii; ea nu va mai pleca 
dela concepte, ci dela realităţi. Va fi deci o pedagogie realistă. Va 
porni dela realități prezente. Fenomenul educativ va fi încadrat 
în toate determinantele sale” 2). În plus, ea va mai fi o pedagogie 
care are privirile îndreptate spre viaţa de sat, „spre satul româ- 
nesc privit drept temeiul statului românesc, spre valorile de cul- 
tură ale satului, ca temeiu al culturii naționale” 3). 

Dar se pune întrebarea: cum devine această pedagogie „,so- 
ciologică”'? Şi mai precis: „românească''? Aceste întrebări, auto- 
rul nu le-a lăsat fără răspuns: ea devine pedagogie sociologică, 
românească mai întâiu prin idealul educaţiei căci ,,...idealul edu- 
cației, în statul care se confundă cu societatea nu poate fi altul 
decât integrarea cât mai perfectă a individului în societatea res- 
pectivă””. Apoi, prin programe: ‚Programele vor suferi o trans- 
formare radicală. Ele nu vor mai fi construite în primul rând pe 
baza psihologiei''...4). Deasemenea, prin tehnică, căci I. C. 
Petrescu crede că şi „tehnica educativă trebue să se inspire 
din această dominantă a psihologiei țăranului, care e obişnuit să 
învețe prin muncă proprie” 5). În fine, prin aceea că ea își va 


1) Contribuţii la o pedagogie românească, pag, 3, 

2) Ibidem, pag, 5. 

3) Ibidem, pag. 5. 

4) Cu acest prilej e necesar să semnalăm că prof, I. C. Petrescu, care 
a scris „Metode pentru studiul individualităţii“, a făcut o interesantă evoluţie, 
când scrie: „Cred că s'a pierdut foarte mult timp pentru a constitui un în- 
văţământ raţional, cercetându-se care este nivelul sufletesc al elevilor la 
diverse vârste şi care sunt interesele predominante ale sufletelor lor. Psiho- 
logia învăţării a dat de lucru foarte mult psihologilor şi pedagogilor. Elevii 
erau puşi să reacționeze fie la anumite teste de laborator, fie la un material 
de cultură uniform peste tot”. Ib:dem, pas, 21, 


5) Ibidem, pag. 165. 
pag 49 

fixa temele pe baza cunoaşterii obiective şi complete a situației 
poporului nostru, cu deosebire pe situația actuală a familiilor 
ţărăneşti şi a satului românesc, propunând măsurile pedagogice 
corespunzătoare. 

Ca urmare a acestui punct de vedere, autorul „Contribuţie 
la o pedagogie românească” cere școlii să fie astfel organizată 
încât să dea cultură și copiilor săraci, căci „în situația actuală 
cea mai mare parte a familiilor țărănești nu-şi poate acoperi 
nici nevoile destul de reduse de viață” +) şi să observe că „copilul 
nu poate fi format cu succes în școală, dacă nu se iau măsuri 
de întărire sub toate raporturile a unităţii de viaţă din care face 
parte integrantă” 2). Apoi cercetând satul românesc din punct 
de vedere al raportului său cu şcoala, I. C. Petrescu ține să 
sublinieze ideea că principiile directoare ale pedagogiei româneşti 
vor trebui să isvorască din studiul aprofundat al satului şi psiho- 
logiei ţăranului” 3). În fine, pentru a asigura succesul acestei pe- 
dagogii e necesar un învăţător format dintr'un anumit punct de 
vedere: el trebue să fie omul care „influențează conştient şi siste- 
matic desvoltarea noilor generaţii” £). 

Dar „Contribuţie la o pedagogie românească” reprezintă 
primul volum dintr'o operă mai mare; e deci un semn că ea va fi 
complectată în curând prin alte volume. 

I. C. Petrescu a mai publicat un număr mare de lucrări 
față de care cea menţionată mai sus e o continuare şi în- 
tregire: Școala şi Viaţa (1930) şi Regionalism educativ (1931), 
precum şi lucrări privitoare la problemele care au agitat şcoala 
noastră: Școala Activă (1926); Problema selecţiei în şcoala 
Democraţiei (1929) şi Metode pentru studiul individualităţii. In 
ultimul timp, sub conducerea sa s'au publicat 8 volume sub titlul 
„Biblioteca liceului românesc”, constituind în majoritatea lor 
didactici speciale, scrise din punct de vedere al unui herbar- 
tanism evoluat. 

Tot acestei direcţii sociologice îi mai aparține și St. Sto- 
ian cu lucrările „Din problemele localismului educativ” (ed. IlI 
1939) Școală superioară țărănească (fără dată) şi Curente 
noi în pedagogia contemporană, ed. III, 1939 (ultima în cola- 
borare cu lorgu Stoian). 


1) Ibidem, pag. 25, 
2) Ibidem, pag. 37. 
3) Ib.dem, pas. 165. 
4) Ibidem, pag. 243—244, 

e) Pedagogia culturii. 


Cea mai nouă direcţie din pedagogia română contemporană 
e aceea a pedagogiei culturii. În esenţă, această pedagogie tinde 
să rezolve problemele educaţiei, pornind dela o filosofie a cul- 
turii, după care destinul omului şi specificul existenţei lui îl 
formează actul de a sluji valorile culturale privite sub ambele 
lor aspecte: obiectiv şi subiectiv sau procesul de a ajuta indivizi şi 
popoare să facă drumul dela natură la cultură. 

Pedagogia culturii are o dublă însemnătate; pe de o parte, 
pregăteşte pe individ prin desvoltarea lui în direcţia valorilor 
spirituale, facând din el un element productiv de bunuri culturale, 
care totodată garantează formarea şi progresul societăţii; pe de 
altă parte, prin proectarea marilor valori ca scopuri supreme ale 
vieţii umane, îl conduce pe individ spre recunoaşterea a ceva 
supraistoric, etern. Pedagogia culturii devine astfel o pedagogie 
filosofică. 

Reprezentanţii noii direcţii din pedagogia românească sunt 
C. Rădulescu-Motru, S. Mehedinţi, Lucian Blaga, V. Băncilă, . 
şi alții. La toţi te întâmpină ideea că această pedagogie poate 
ajuta poporul român să facă istorie, adică să producă o cultură 
majoră, după structura şi viața sufletească a poporului român, 
inspirată din subiectele şi existența neamului şi dintr'o misiune 
pentru neam. 

Începem enumerarea reprezentanţilor pedagogiei culturii cu 
prof. C. Rădulescu-Motru, întrucât în publicistica noastră el 
pare a fi cel dintâi gânditor român care a reprezentat această 
nouă concepţie. 


C. Rădulescu-Motru 


Prof. C. Rădulescu-Motru!) (n. 1868) nu-i ceeace se 
cheamă „ein Fachpădagog”; el nici n'a publicat opere de pe- 
dagogie propriu zisă, în schimb a tipărit o serie de lucrări, înfă- 
țişând idei, prin care se aşează în rândul reprezentanţilor unei pe- 
dagogii a culturii: Cultura română şi politicianismul (1904), Pu- 
terea sufletească (1908), Personalismul energetic (1927), Vo- 
catia (1932); Românismul (1936) şi Psychologie des ru- 
mănischen Volkes (Europäische Revue, 1937). 


1) Datele biografice privitoare la C, Rădulescu-Motru le-am prezentat 
în „Unitatea Pedagogiei contemporane ca ştiinţă”, 1936, pag, 138—142, 

După C. Rădulescu-Motru, educația înseamnă acțiunea de 
a face ca individul să se ridice dela condiția de individualitate 
la aceea de personalitate, iar în ce priveşte colectivitatea româ- 
nească, românul să facă tranziţia dela românul tip etnic, la ro- 
mânul tip etic. Această dublă poziție pedagogică, C. Rădulescu- 
Motru şi-o întemeiază pe analiza noțiunei de personalitate şi a 
sufletului românesc. 

După C. Rădulescu-Motru, „personalitatea este omul de 
muncă statornică” este „o statornicire de aptitudini în vederea 
unei munci de îndeplinit” (Pers. en. p. 58). Omul se per- 
sonalizează pe măsură ce se deprinde cu munca. 

Cea mai înaltă personalitate este, după C. Rădulescu- 
Motru, acea a omului de vocaţie reprezentând „acea îmbinare de 
factori sufletești, care mijlocesc o activitate liberă după norme 
sociale şi ideale” (Pers, en. p. 107). Această personalitate se ca- 
racterizează prin dezinteresare, putere de muncă creatoare de va- 
lori culturale, originalitate și conştiinţa răspunderii actelor sale 
(Vocaţia, p. 78—89). Acesta este scopul suprem spre care 
trebue să tindă orişicare om şi inclusiv orice român. 

Profesorul C. R.-Motru are însă convingerea că „se stä- 
rue prea puţin astăzi asupra vocației atât în familie, cât şi în 
şcoală'"...1) şi că „negăsind în mediul lor educativ, îndrumarea 
care să-i ajute la realizarea vocaţiilor, tinerii de elită ies la capăt 
cum pot''2). „Foarte puţini reușesc să se strecoare în cariere 
potrivite cu vocaţia lor”. De aceea, el a simțit nevoia să consacre 
problemei „Vocaţiei” un întreg studiu; și fiindcă aceasta e lu- 
crarea sa cea mai de seamă cu privire la educaţia individului, 
după cum Românismul e cea mai importantă cu privire la educația 
poporului român, e necesar să le examinăm mai de-aproape. 

Vocaţia care, după etimologie, înseamnă „îndreptarea o- 
mului spre o voce care-l chiamă”, este după prof. Motru „„vo- 
cea sângelui, a conștiinței, a onoarei, a strămoșilor, a pământului 
pe care cineva s'a născut... în sfârșit este vocea unei existențe 
în care intră cu ceva acela care este chemat...” 3) și adoptând a- 
ceastă concepţie, care pare o prelungire și adâncire a sensului ter- 
menului vocaţie, el stabileşte o fermă opoziţie între omul de vo- 
caţie și profesionist, observând că „este simplu profesionist acela 
care face munca din interes egoist; este un om de vocaţie acela 
care găseşte în muncă întregirea sa ideală”, continuând astfel: „Un 


1) Cf. Vocaţia, pag. 3. 
2) Ibidem, pag. 4. 
3) Ibidem, pag. 8, 

om de vocaţie se îndreaptă spre munca pe care o cer dispoziţiile 
adânci ale sufletului său. Este conştiincios, fiindcă în conştiinţa sa 
scopul muncii şi scopul existenţii se identifică. Este original, fiind- 
că normele sale de muncă nu vin din iniţiativa altora, ci din 
desfăşurarea firei sale proprii. Profesionistul e mai puţin conştun- 
cios şi mai puţin original” 1). Cu concluzia: „era profesionismului 
a înlesnit calea pentru maşinism... Omul de vocație urmează unui 
impuls intens, dar lipsit de o justificare limpede”. Inregistrând 
observaţiile interesante care scot în evidenţă inferioritatea profe- 
sionistului față de omul de vocaţie nu putem totuşi să nu facem 
rezerva că etimologiceşte între profesie şi vocaţie nu există di- 
ferența semnalată de prof. C. R.-Motru, deoarece profesie = fr. 
faire profession de... = germ. Beruf =vocatio; opoziţia există 
de sigur, dar între omul de vocaţie şi simplul funcţionar, slujbaş, 
meseriaş etc. 

Pline de interes sunt de asemenea consideraţiile prof. C. 
Rădulescu-Motru asupra pedagogiei vocației, fixând foarte juste 
observaţiuni de psihologie pedagogică şi de pedagogie. „Copiii 
cu vocaţie — observă el foarte drept — se deosebesc de cama- 
razii lor prin tenacitate, conştiinţiozitate şi entuziasm..." 2). „Fie- 
care om primeşte dela natură dispoziţii vocaţionale. În lumea co- 
piilor, ele se revarsă ca o floră luxuriantă. Dar puţini sunt 
aceia care duc la bun sfârşit dispoziţiile primite dela natură” 5). 

Ajungând la formularea de principii de educaţie, C. R.- 
Motru fixează următoarele: 

1. Avem datoria de a clasa pe copii în copii de vocație 
şi copii fără vocaţie. 

2. Să nu ne aşteptăm ca din cultivarea individualităţii co- 
pilului să iasă totdeauna o înălțare a vocațiilor. 

3. Vocaţiile, şi mai ales vocaţiile puse în serviciul con- 
ducerii societăţii, vin numai din altoirea cu idealurile culturii. In- 
dividualitatea este o răsadniţă pentru sămânţa idealului. 

4. În pubertate se hotărăsc vocaţiile. Acum se trezeşte in- 
stinctul pentru ideal în sufletele de elită, provocând un entuziasm, 
care nu vine niciodată înaintea abilităţilor individuale +). 

În cele mai multe din lucrările sale, dar mai ales în „Ro- 
mânismul”, prof. C. R.-Motru se arată preocupat şi de altă edn- 
caţie decât aceea a individului în genere: de educaţia Românului 


1) Ibidem, pag. 19. 
2) Ibidem, pas. 87. 
3) Ibidem, pas, 97. 
4) Ibidem, pag. 106—107, 

sau, mai precis, de educaţia poporului român. Aceste preocupări, 
manifestate în mod sistematic în „Cultura română şi politicianismul”” 
— o operă fundamentală pentru cultura oricărui român — reapar 
şi în celelalte lucrări ale acestui fecund şi activ profesor român, 
mai cu seamă fn Vocaţia, unde, după ce îşi pune problema dacă 
realitatea românească e opusă europenizării, conchide că „„pune- 
rea în valoare a vocaţiilor individuale constitue adevărata europe- 
nizare a Românilor”. Pentru C. Rădulescu-Motru, esenţialul unui 
sistem de educaţie etnică îl formează cunoaşterea sufletului etnic, 
în mod just şi obiectiv şi fixarea corespunzătoare a scopului edu- 
caţiei — lucrări pe care el le întreprinde recent în „Românismul”” 
(1936) şi „Psychologie des rumänischen Volkes”, (1937). 

In sufletul românesc, C. R.- Motru deosebeşte: 

a) Dispoziţii către credulitate. În firea sufletului românesc, 
observă el, este adânc înrădăcinată credinţa într'o ordine spiri- 
tuală. El acceptă orice ideologie, dar nu se simte obligat să-şi 
impună constrângeri pentru înfăptuirea el. 

b) Lipsa de perseverență. Românul e un om care nare 
sensul valorii timpului. 

c) E inteligent, dar fără rutină în viaţa practică. 

d) E brav, fără să fie răsboinic. 

c) E dispus la sacrificii pentru partid, dar fără plăcerea 
de a contribui la consolidarea statului. 

f) E individualist, dar individualismul său nu e creator de 
instituții ca cel apusean. 

Enumerând ca psiholog aceste aspecte ale sufletului româ- 
nesc, C. Rădulescu-Motru remarcă faptul, că azi în Europa „se 
observă peste tot o tendință spre înoire sufletească, se vor- 
beşte de împrospătarea fondului original naţional, de însuşirile 
puse la probă şi găsite bune...” Cele constatate îl duc la con- 
cluzia că „noi avem nevoe de o spiritualitate care să scoată la 
lumină virtuțile sufletului românesc printr'o muncă de întrecere 
şi printr'o cunoaştere mai adâncă de noi înşine. Noi avem nevoe 
de românism” (Românismul, p. 9, 12). 

Conceptul de românism, C. R.-Motru ţine să-l precizeze 
într'o formă interesantă şi sugestivă: ,„Românismul nu este nici 
xenofobism, cum s'a afirmat de unii, nici ortodoxism, cum s'a a- 
firmat de alţii, ci este un naționalism mai adâncit sau mai inte- 
gralizat în cerinţele vremii” (Ibidem, p. 53). A pregăti poporul 
român pentru românism înseamnă a-l face să treacă dela starea de 
popor de tip etnic la starea de popor de tip etic, când el creiază şi 
astfel participă la viaţa istorică a omenirii. Această idee, el ţine 

s'o exprime astfel: „pe baza etnicului, fiinţa românească dobân= 
deşte dreptul de a figura în muzeul etnografic al omenirii. Drep- 
tul de a participa la viaţa istorică a omenirii îl dă numai con- 
ştiinţa vocației de român”. 


S. Mehedinţi 


Printre gânditori, care şi-au dobândit în România un deo- 
sebit prestigiu atât ca pedagog cât şi ca educator, se numără între 
cei dintâi în epoca noastră, de sigur, profesorul S. Mehedinţi 
(n. 1869), dela universitatea din Bucureşti. Ca şi C. Rădu- 
lescu-Motru, prof. S. Mehedinţi nu-i „ein Fachpădagoge””, căci, 
funcționând o vieaţă întreagă până la ieşirea la pensie (1938), 
ca profesor de geografie, cu mari merite ştiinţifice în această 
disciplină, el e considerat mai curând un geograf; totuşi pe lângă 
opera de geografie, S. Mehedinţi a întreprins paralel în cursul 
întregei sale vieţi de om de ştiinţă, ceailaltă lucrare la care în 
mod firesc se ajunge: examinarea, în legătură cu specialitatea şi 
mai ales cu geografia României, a problemelor de educaţie a 
poporului român pentru a cere o educaţie specială care să în- 
semne reîntoarcerea la cultura autohtonă, patriotism senin, cultul 
naţiunii şi o creştere „în lumina transcendentă a ideilor reli- 
gioase”1) aşa încât el a devenit şi un apreciat şi influent peda- 
gog român. 

Pe lângă studiile sale de pedagogie, pe care le-am înfățișat 
mai sus, cu prilejul prezentării pedagogiei româneşti din epoca 
1880—1916, S. Mehedinţi a publicat ulterior în acelaș domeniu 
un însemnat număr de lucrări: Altă creştere — şcoala muncii 
(1919); Scoala Poporului (1923); Ce trebue să creadă un 
Român despre ţara şi neamul său (1925); Școala română, şi ca- 
pitalul biologic al poporului român (1926); Profesorul (1929); 
L'école de la Paix (1930); Geografie şi Geografi la începutul 
secolului al XX (fără dată); Trilogia științei. Cercetător — 
erudit — savant (fără dată); Învățătorul în Straja Țării (1937); 
Trilogii (1940). Această întinsă operă, care isvorăşte în în- 
tregime dintr'o mare intenţie pedagogică, se continuă cu un în- 
semnat număr de articole şi studii, publicate în reviste sau vo- 
lume colective, probând în toate o mare credinţă în necesitatea 
unei educaţii adânci a poporului nostru şi o justă intuiţie a proble- 
melor ei esențiale. 


1) ct. Politica de vorbe, pg. 85 

In „Şcoala Poporului”, lucrare ce aparţine politicii culturii, 
întrucât autorul e preocupat de orientarea statală a şcolii şi educa- 
pei românești, S. Mehedinţi concepe politica educaţiei în mod 
universalist în sensul că el vrea educaţia întregului popor cu mo- 
tivarea că „nu sporesc ca număr decât popoarele sănătoase, iar 
sănătos la trup cu mare prisos de naşteri asupra morţilor nu poate 
fi decât un popor cu adevărat cult, mântuit de ignoranţa care 
ucide şi de rafinăria care secătueşte''1). 

Deşi el vorbește de nevoia de educație, de care se resimte 
întregul popor român, gândul său pedagogic se îndreaptă în deo- 
sebi spre poporul dela ţară, fiindcă el reprezintă natura româ- 
nească mai curată şi-i depozitarul culturii autohtone; iar aci ro- 
lul educației e acela de a relua firul de desvoltare al acestei 
culturi — fir rupt de europenizarea şi modernizarea noastră 
printr'o „politică de partid, care a viţiat fiinţa și cultura poporului 
nostru”. 

Prof. Mehedinți cere în scopul urmărit o pedagogie nouă, 
pe bază etnică, o „etnopedagogie”. 

In Altă creştere — Școala Muncii, Mehedinti îşi gru- 
pează ideile pedagogice, pentru a face din ele un sistem și o con- 
cepţie: un sistem de pedagogie a muncii, în genul acelei „Ar- 
beitsschule”, exercitând prin această lucrare o mare influenţă 
asupra gândirii teoretice şi practice din şcoala românească. Pentru 
Mehedinţi, educaţia nu e o artă, ci e o ştiinţă, caracterul nu e 
un dar, ci o sumă de deprinderi tari, dobândite prin muncă, jo- 
cul nu ţine locul muncii. Şi concluzia lui este: doctrina educației 
trebue să se sprijine pe învăţătura trasă din munca întregii ome- 
niri; ea să se desfăşoare de „şcoala iubirii ”, în care luminează „,e- 
vanghelia muncii”. 


In L'ecole de la Paix, S. Mehedinţi examinează concepţia 
despre războiul de întregire în cărțile de școală și prezintă pro- 
puneri practice pentru a realiza o şcoală a păcii: unificarea ma- 
nualelor, unificarea directivelor pedagogice și unificarea pregătirii 
celor meniți a conduce învăţământul. 

In Profesorul demonstrează că profesorul fiind temelia 
tuturor reformelor, dela el trebue să pornim la reforma educației. 

Cea mai de seamă operă de pedagogie a lui S. Mehedinţi 


— cel puţin până la această, dată — e „,Trilogii”, lucrare 
constituită din trei părți. Ea începe cu „Trilogia științei” — parte 


1) cf. Şeoala. Poporului, pg. 11, 

în care se descriu trei tipuri sau „categorii culturale”: cercetătorul, 
eruditul şi savantul, cu caracterele şi valoarea lor. Cercetători se 
chiamă „cei care caută să găsească fapte noui”; erudiții: „cei 
care adună multe cunoștinți despre lucruri aflate de ei sau de 
alții”; savanți sunt însă numai „,cugetătorii cari ajung la idei noui, 
pentru a verifica, înmulţi şi sistematiza cunoştinţele adunate 
până în epoca lor, uşurând astfel progresul ştiinţei tocmai în la- 
tura cea mai vitală” 1). Asupra lor, S. Mehedinţi formulează o 
justă apreciere că „dela cercetători şi erudiţi rămâne pentru ști- 
ință material; dela savanţi rămân și idei, iar uneori chiar sisteme 
şi metode care înlesnesc înţelegerea unui mare număr de fapte”. 
Pe baza consideraţiilor făcute, prof. Mehedinţi preocupat 
printre altele şi de progresul ştiinţei românești, fixează două prin- 
cipii pedagogice, care ar trebui aplicate fără rezerve în şcoala 
noastră: „alegerea din vreme a tuturor tinerilor cu însuşiri supe- 
rioare”, pentru a realiza „cea mai grabnică şi mai atentă selec- 
țiune a copiilor din întreaga ţară”; şi „creearea celor mai bune 
condiţii de muncă intelectuală” — condiţii, care, în ce privește 
trecutul — trebue s'o recunoaştem — nu s'au împlinit în mod 
sistematic, după un plan. , 
Partea cea mai importantă din „„Irilogii” e partea a Il-a 
— Trilogia şcolii — unde prof. Mehedinți prezintă în conti- 
nuare o adevărată teorie despre profesor şi educație. Convins 
că marele probleme pentru educaţia poporului român cer buni 
educatori, el examinează cele trei tipuri mai generale de dascăli: 
belferul, profesorul şi educatorul. În cel dintâiu, el vede „un 
vătaf peste copii”, în profesor: un slujbaş al școlii; iar în edu- 
cator: pe părintele “tineretului. S. Mehedinţi vrea însă un anume 
educator pentru neamul nostru: pe unul „care va ajuta mai mult 
integrarea tinerilor români în tradiţia idealismuiui dacic şi a rea- 
lismului roman” 2). El crede apoi că a sosit acum epoca educa- 
iei, că judecata „quem dii odere, paedagogum fecere” s'a putut 
_ spune În epoca belferilor”, că azi a fi pedagog, adică educator e 
cea ma: înaltă menire „care se poate închipui”, că profeția lui 
Nietzsche: „va veni timpul când va fi vorba numai de educaţie”, 
s'a împlinit, că Hitler, Mussolini, Stalin şi toți cârmuitorii mai 
noui, chiar cei mai tăi. la tineret se gândesc înainte de toate” 3). 
S. Mehedinţi precizează apoi noțiunea de şcoală, fixând-o 
într'un chip interesant. „Copii şi tineri — scrie el — învaţă dela 


1) Tnlogii, pag 20, 
2) Ibidem, ps. 129. 
3) Trilogu, pg. 131. 

cei mai bătrâni ce trebue și ce nu trebue. Începând cu descânte- 
cele şamanilor, care se cer să fie repetate întocmai — altfel bol- 
navul nu s'ar vindeca — şi până la munca zilnică (cules, vână- 
toare, pescuit, etc.) şi chiar la manifestările artistice (cântec, 
danţ, podoabe şi altele), toate faptele mai însemnate ale vieţii a~ 
jung cu timpul supuse tradiţiei, adică devin modele de imitat pen- 
tru urmași. Asta se chiamă „,şcoală” în cel mai larg înţeles al 
cuvântului. Am putea zice că şcoala înseamnă disciplinarea, tra~ 
iului celor vi: prin învăţătura rămasă dela morţi” 1). Evident că 
astfel conceput, conţinutul noţiunii „şcoală” n'ar coincide cu acela 
al tuturor şcolilor. De aceea şi S. Mehedinţi ţine să facă o 
precizare pentru completarea ideii sale: „pentru continuarea ste- 
reotipă a tradiţiei era deajuns șamanul ori belferul; pentru o în- 
drunfare critică şi o cernere judicioasă a tradiției se cere un în- 
văţător sau un profesor; iar pentru perfecționarea tradiţiilor prin- 
tr'o activitate creatoare este nevoie de arta unei personalități ex- 
cepționale: educatorul”. 

Odată fixată ideea că dascălul cel mai ales e educatorul, S. 
Mehedinţi cercetează de aproape conceptele de educaţie şi de e- 
ducator, pentru a ajunge la punctele de vedere cele mai înalte din 
ştiinţa educaţiei şi a se întâlni astfel cu concepţia unor însemnați 
pedagogi contemporani ca E. Krieck. După prof. Mehedinţi, edu- 
caţia înseamnă actul „de a integra pe copil în vieaţa neamului 
său" 2). încadrarea eului individual şi empiric, supus lunecărilor 
de toate zilele, în eul normativ (specific) al neamului, aşa cum 
s'a înfiripat individualitatea sa psihică din experienţa secolelor, în 
împrejurări fericite şi nefericite, care au rectificat acea experiență, 
condensând-o în datorii şi tradiții), Prin educaţie, el cere 


să realizăm un om plin de pasiune, căci — de-acord cu acea 
„illusionsfreie antirationalistische Erziehungswissenschaft” — con- 


sideră că nu raţiunea, ci pasiunea stă la temelia vieţii şi deci este 
un element incalcu'abil 4). Din punct de vedere al conţinutului, 
educația este după Mehedinţi, „suma tuturor acţiunilor, prin care 
individul este pus în stare să moştenească tot ce este esențial din 
tradiția de civilizaţie şi de cultură a neamului din care face parte, 
precum şi din patrimoniul obştesc al omenirii pentru a desvolta 
cât mai complet însuşirile sale creatoare” 5). Astfel de lucrare 


1) Ibidem, 

2) Ib:dem, pag. 136. 

3) Ibidem, pag. 135—136. 
4) Ibidem, pas. 212. 

5) Ib:dem, pag. 224. 


www.dacoromanica.ro 


S. Mchedinţi, Lucian Blaga 19 


nu-i de loc uşoară și ea pretinde educatori capabili, plini de con- 
ştiinţa vocației și bine formaţi din punct de vedere ştiinţific. Unui 
astfel de educator îi trebue „afară de ştiinţă anumite însușiri fun- 
damentale: o armonie lăuntrică, fără de care nu-i posibilă o 
vieaţă în adevăr echilibrată; apoi şi o reală iubire faţă de alţii, 
ceeace nu-i cu putință fără „socoteli cu veșnicia”, adică fără o 
atitudine contemplativ-religioasă în faţa tainelor universului. Pe 
scurt, ştiinţă reală și emoție impersonală, sprijinită pe un ideal 
transcendent, — aceasta e suprema putere, care poate înălța pe 
un profesionist al şcolii până la treapta de educator”. Acest edu- 
cator va căuta „să înlesnească în mintea elevilor nu numai ivirea 
unor idei luminate, dar şi a unui sentiment viu încât să ducă ideea, 
până la realizare în faptă” 1). 

Reprezentant al unei concepţii tipologice în educaţie, dar 
văzând în za totodată și un act de transformare a culturii neamului 
şi al omenirii cât şi o pregătire a tinerilor în vederea creaţiei 
culturale, în vederea „„ivirei unor idei luminate”, S. Mehedinţi ar 
putea {i considerat mai curând reprezentantul unei pedagogii a cul- 
turii, etnice, în care pătrund elemente suplimentare şi din alte pe- 
dagogii. 

S. Mehedinți îşi mai pune în Trilogii problema cum s'a 
orientat educaţia la Români şi el găseşte în cursul rezolvării ei 
date interesante: „Strămoșii Românilor și-au îndrumat educaţia 
în direcţia simpatiei pentru aproapele, căutând adică, punctul de 
contact cu alţii şi preocupându-se de socoteli cu veşnicia” 2). O 
altă latură a neamului din Carpaţi e „acceptarea suferinţii ca 
element de progres; o bărbătească resemnare” 3). 


Lucian Blaga 


I. Blaga este în primul rînd un filosof și un poet. Dacă 
totuşi îl înfățişăm aci, e pentrucă în opera sa Spaţiul mioritic 
(1936); Elogiul satului românesc (1937), Geneza metaforei şi 
sensul culturei (1937), Blaga ia unele atitudini cu caracter pe- 
dagogic, dictate de situaţia actuală a neamului nostru şi de grija 
pentru destinul său. £) 

După L. Blaga, noi, Românii, am avut ca popor în trecut, 


1) Ibidem, pag. 215, 

2) Ibidem, pag. 280. 

3) Ibidem, pag. 293. 

4) Asupra Jui L, Blaga, Cf, V, Băncilă, Energie românească, Cluj 1938. 
Autorul ne dă în această lucrare un studiu scris cu mare pătrundere şi 
simpatie faţă de gânditorul Blaga. 

mai ales după Ştefan cel Mare „o retragere din istorie”. Ca 
să fi făcut istorie, ne-a lipsit „atmosfera culturii noastre critice” 
şi „o mare tensiune spirituală”; ne-am menţinut în rezervă și 
pasivitate. „Vom vedea — observă Blaga — că istoria noastră, 
judecată cu singurele măsuri legiuite, adică după criteriile, ce se 
desprind dela sine din matca ei stilistică, ia adesea o înfăţişare 
problematică și că nu avem de fapt o singură istorie, ci mai 
multe feluri de istorii: o istorie de tip deplin câteva veacuri, pe 
urmă o istorie de tip ezitant, şi uneori de tip diminuat”. ,,...Când 
populaţia din Dacia pre-românească a părăsit nu de bună voie și 
nu din proprie inițiativă, această viață potenţată și de forme 
complexe, ea se retrăgea eo ipso din istorie într'o viață anisto- 
rică... După Ştefan cel Mare şi Mihai Viteazul „duhul româ- 
nesc se retrage încă odată din istorie” sau nu va mai participa la 
ea decâi tangenţial sau în aparenţă. „Incepe cu alte cuvinte în alt 
chip un nou boicot al istoriei, de înfățişări diferite după regiuni”. 
(cf. Spaţiul mioritic, p. 179, 184, 196). Blaga propune de aceea, 
pentru a asigura Românilor o istorie mare, descătuşarea energiilor 
neamului, o dinamizare creatoare a omului, atitudinea activă până 
la maximum în faţa vieţii, conştiinţa misiunii creatoare. În fine, 
dorind ca „poporul nâstru să intre în istorie”, el vine cu un 
îndemn, la „trăiri majore” şi la „idealism radical”. 

Din gândirea lui Blaga, se mai degajă încă dubla idee cu 
fond pedagogic: evoluţia poporului român e necesar a se face 
pe bâza cunoașterii spiritualității românești şi a corectării etni- 
cului. În spiritualitatea românească, el deosebește ca elemente 
specifice cosmicismul (Românul vrea spaţiu liber, adevărata lui 
locuinţă fiind cosmosul); ontologismul (ţăranul populează lumea 
cu grăunţe ontologice); mitul şi dogmaticul (el acceptă fără 
îndoială o gnoseologie), divinul (ideea de Dumnezeu devine pen- 
tru el o măreaţă viziune luminoasă, ce dă sens faptelor şi existen- 
telor), agnosticismul (ţăranul are înţelegerea că în lume există 
ceva de neînțeles). 

Blaga, luând ca premiză ideea că Românii reprezintă un 
popor de mari calităţi, dar şi de neajunsuri certe, opinează să nu ne 
resemnăm ca negaționiști în faţa destinului nostru, ci „să-i pu- 
nem pe cerbice jugul prestigios al culturii”, adoptând o „atitudine 
activă, luptătoare până la maximum, pentru a creia cât mai multă 
cultură”. (V. Băncilă, L. Blaga, Energie Românească, p. 
131, 134). 

Dela aceste date, L. Blaga ajunge să-şi pună marea şi 
grava întrebare: cari sunt însă condiţiile, ce trebuesc să fie în 

prealabil date, pentru ca un popor să poată în genere spera că 
va putea deveni creatorul unei culturi majore? Admitem oare 
opinia curentă că pentru aceasta ar fi deajuns un cât mai mare 
număr de genii şi talente? 

In „Elogiul Satului Românesc”, L. Blaga îşi pune această 
problemă într'o formă pe cât de fermă, tot pe-atât de precisă. 
Coonsiderând simplistă teoria geniilor, observă că „o cultură 
majoră nu s'a născut niciodată numai din elan genial'..., pentru 
a preciza punctul său de vedere astfel: „De sigur, geniul e o 
condiţie. Dar o cultură majoră mai are nevoie şi de o temelie, 
iar această temelie sine qua non e totdeauna matca stilistică a unei 
culturi populare” +). Şi declarând satul românesc „purtătorul 
matricei noastre stilistice”, acest original gânditor român, după 
ce îşi documentează teza cu argumente din „etnologul, călătorul, 
geograful Leo Frobenius”, după care cultura egipteană şi cea 
gotică au fost precedate de o cultură minoră, conchide că „geniile 
creatoare de cultură majoră nu fac în mare măsură decât să ur- 
meze un itinerar îndelung pregătit” 2) şi că „fără de acel complex 
apriori al unei matrici stilistice, performată în plăsmuirile şi cre- 
apile unei culturi minore nu s'a ivit până astăzi nicăieri şi 
niciodată o cultură majoră” 3). Intoarcerea la sat care poartă „epi- 
tetul autenticităţii”, pentru a ne integra în cultura acestuia, spre a 
merge în creația culturală pe liniile culturii populare, e norma e- 
senţială a noii noastre orientări. Această concluzie din filosofia 
culturii nu isvorăşte şi nici nu-i impusă de un gen de satofilie 
şi autorul ne previne el însuşi. „Să nu se creadă însă că 
dând graiu unei încântări aş dori să rostesc cu ocoluri, dorinţa de 
a ne menţine pentru totdeauna în cadrul realizărilor săteşti. Imi 
refuz asemenea sugestii sau îndemnuri. Da o sută de ani şi mai 
bine ne străduim toţi intelectualii pe o linie mereu înălțată, să cre- 
em, într'o epocă de tragice răspântii, o cultură românească ma- 
joră. Strădaniile merg paralel cu procesul emancipării noastre 
politice, cu acela al formării statului şi al întregirii neamului” 4). 


Vasile Băncilă 


Altă afirmare interesantă a unei pedagogii a culturii în 
publicistica română o datorăm lui V. Băncilă. 


V. Băncilă (n. 1896), profesor de filosofie la liceul 


1) Elogiul Satului Românesc, pag. 12. 
2) Ibidem, pus. 13. 

3) Ibidem, 

4) Ibidem, pag. 12, 


www.dacoromanica.ro 


182 V. Băncilă 

„Mihai Viteazul” din capitala ţării şi publicist activ, s'a fä- 
cut cunoscut prin colaborarea lui la revistele „Gândirea”, ,„Gând 
Românesc”, „Satul şi Şcoala”, „Revista de filosofie”, „Revista 
generală a învăţământului” şi „Rânduiala”, în deosebi prin e- 
seuri de pedagogie şi filosofie. În plus, el a mai tipărit un însemnat 
număr de lucrări, din care se degajează o anumită concepţie de pe- 
dagogie a culturii: Doctrina Personalismului Energetic (1928); 
C. Rădulescu-Motru, pedagog (1932); Sensul culturii şi cultu- 
ralizarea satelor. Incercare de pedagogie colectivă (Rânduiala 
I, 4, 1936 şi II, 4, 1937); Filosofia şi pedagogia sărbătorii 
(Gândirea XV, 4 1936); Erocraţie și pedagogie (1937); Lu- 
cian Blaga, Energie românească (1936) ş. a.. 

V. Băncilă tratează teme, care aduc vederi pline de ori- 
ginalitate şi promit desigur pentru un apropiat timp o operă de 
sinteză. În Erocrație şi pedagogie, V. Băncilă cere orientarea 
tinerimii către idealuri generale, suprapersonale. ,,E.ducatorul tre- 
bue să ajute să se refacă unitatea spirituală a totalului vieți...” 
„(Căci condiţia normală a omului nu e libertatea pentru libertate, 
cum a crezut în practică timpul modern, ci libertatea pentru crea- 
ție şi încordare”. Posibilitatea pentru creaţie şi încordare ne-o 
oferă şi tinerii, dintre care „cei mai aleși caută azi în istorie 
misiuni sau destinuri de foc, cari cer suflete de cruciați”. 

In „Filosofia și Pedagogia sărbătorii”, V. Băncilă vede 
„geneza sărbătorii în „saltul în transcendent” (p. 101) căci ...„,săr- 
bătoarea e o deschidere către transcendent, ceeace aduce vieţii 
harul unei bune şi prestigioase sublimări” (p. 166). „Spiritul 
respiră prin sărbători”; iar „cultura e o floră spirituală, în care 
se desvoltă proteic şi de atâtea ori fastuos o sămânță cu ca- 
racter mai mult sau mai puţin transcendental”. 

Lucrarea principală !) în care V. Băncilă îşi fixează ferm 
şi bogat atitudinea sa în pedagogie e studiul „Sensul culturii şi 
culturalizarea satelor”, publicat în „Rânduiala” (1935—1937). 
În acest studiu, el exprimă mai întâiu o concepţie a culturii, pe 
care o consideră constituită din trei valori: morala, religia şi fi- 
losofia, idei prin care el se înfățișează ca reprezentant al unei 
pedagoşii a culturii, aceasta fiind concepută din punct de ve- 
dere dinamic şi din punct de vedere etnic. Totodată el pune în 
Aucrarea menţionată un însemnat număr de probleme, direct 


1) Aci facem abstracţie de lucrarea sa „Lucian Blaga, Energie româ- 
nească“ (1938), care, deşi scrisă frumos şi interesant, nu ne dă posibilitatea 
-unor depline discriminaţii între ceeace aparține lui Lucian Blaga, şi ceeace 
-reprezintă gândirea proprie a lui V. Băncilă, 

legate de subiect, cum sunt: problema esenții culturii, a educaţiei, 
a „culturalizării” maselor, a valorii pedagogice a folclorului şi 
altele, cu o originalitate isbitoare şi cuceritoare pentru lector. 
Un interes firesc ne obligă de aceea să stăruim asupra lor şi 
să le prezentăm pe scurt formularea şi rezolvarea dată. 

V. Băncilă e preocupat să afle ce e cultura în esența ei, 
căci el nu-i satisfăcut de niciuna din obişnuitele definiţii ale 
acestei importante noțiuni; el nu poate accepta nici identificarea 
culturii cu erudiţia, cu „,savoir''-ul, nici pe aceea cu „sinteză 
de habitudini”, nici identificarea ei cu „facultățile intelectuale 
şi estetice, desvoltate la maximum”. Dar atunci, ce e cultura? 
Ce numim om cult? V. Băncilă îşi pune problema, conştient de 
toată gravitatea ei, dar tocmai de aceea, pregăiit să meargă 
până la adâncul ei. V. Băncilă porneşte dela realitate, pentru 
a observa: realitatea are o faţă: fața sa adâncă şi totală, tăinică, 
eternă şi majestoasă, realitatea de fapt, fără adjective, pe care 
mai mult o bănuim, pe care o cunoaştem întrun chip specific, 
printr'un fel de virtute de scafandru ontologic şi printr'o pu- 
tință corespunzătoare de încadrare în câmpul de forţă al acestei 
realități, în voința sa supremă, ceeace ne dă o armonizare, o 
disciplinare, o iluminare liniştită şi o noimă fundamentală. o 
derivare şi totodată o confluență quasi-permanentă cu realul ca 
atare, cu marele sens, cu realitatea inefabilă, în care e o sanctă 
robie și o înaltă libertate 1). Pentru V. Băncilă, esenţa culturii 
constă într'o „apercepere specifică pe linia ființării adânci”, iar 
omul, după el, devine cult, în măsura, „în care a găsit secretul 
acestei cunoașteri şi încadrări de fond” ?). În acest scop, trei 
posibilităţi ne stau la dispoziţie: trăirea religioasă, trăirea morală 
şi trăirea filosofică. „Morala, religia şi filosofia — observă 
acest gânditor — dau adevărata înobilare sufletească, fiindcă 
ele dau putinţa cunoaşterii şi comportării integrale și esențiale...” 
cu observarea că „moralul, religiosul şi filosoficul se echivalează 
în fond, dacă nu în alt înţeles, cel puţin în acela că fiecare se 
referă în chip complect la substanţa care formează cultura” °). 

Dar „nu poţi să te găseşti în firea adâncă a lucrurilor, fără 
să ai ceeace se chiamă atitudine faţă de viaţă şi fără ca această 
atitudine să descifreze cel puţin atât cât e necesar, pentru o 
comportare fidelă, ieroglifele ontologice şi să continue armonia 
generală a creației...” 4). In mod logic, V. Băncilă vede în 

1) CE Sensul culturii şi culturalizarea masselor, Rânduiala, I, IV, p. 310. 

2) Ibidem, pag. 371. 


3) Ibidem, pag. 312. 
4) Ibudern, 

cultură pedeoparte atitudine faţă de viaţă, pe de altă armonizare 
cu totul, fiecare având anumite semnificaţii. Cultura ca atitudine 
față de viaţă înseamnă conştiinţă complexă, deci „bogăţie de 
realitate, personalizare, creaţie, libertate”. Ea mai e „ieșire 
din sine” şi „organizare treptată, crescândă a corelaţiilor cu 
realitatea cosmică, metafizică, cu realitatea generală”. Un alt 
atribut al culturii — după Băncilă — e „evlavia, sentimentul 
spiritual al demnităţii subordonate, al încadrării, al marei res- 
ponsabilităţi voioase” 1). 

În legătură cu reflexiunile asupra esenţii culturii, V. Bän- 
cila examinează valoarea culturii. Aceasta — observă el — e 
„fără asemănare, fiindcă se poate spune că însuși scopul exis- 
tenții creiate este cultura... Popor, slugă, stăpân trebue să tindă 
spre cultură, ca spre fericirea și misiunea maximă”, cu con- 
cluzia: „Cultura e deci o datorie, cea mai mare datorie a vieţii, 
imperativul fundamental, care se degajează din armonia și dia- 
lectica realităţii generale”... „Ea e o nouă aprindere de duh, 
un nou sâmbure de organizare în existenţa ca atare, un foc, 
o lumină nouă, ce nu rezultă prin imitare, ci prin ardere 
proprie: 2). 

V. Băncilă se întreabă apoi ce e procesul producerii cul- 
turii, pentru a răspunde că e un proces de autoeducaţie, ajungând 
astfel să examineze problema mare: ce e educaţia. El începe cer- 
cetarea nouii chestiunii prin a observa că „filosofia educaţiei ne 
poate fi aci de folos. Ea posedă între altele doi termeni: termenul 
de „instrucție” şi cel de „educaţie”. „Cel dintâiu înseamnă totali- 
tatea de cunoştinţe, aşa numitul scop material al învăţământului; 
cel din urmă, aşa numitul scop formal, înseamnă desvoltarea 
tuturor forțelor bune din om cu precăderea moral-religiosului” °). 
Instrucţia se referă la civilizaţie, iar educaţia la cultură. Cu acest 
prilej, autorul nostru face observaţii juste şi interesante cu privire 
la raportul dintre instrucție şi educaţie. „„Instrucţia se referă la 
civilizație, i iar educaţia la cultură. Orice pedagog ştie că educaţie 
fără instrucție nu se poate, fără un minimum de instrucţie, dar că 
instrucție fără educaţie se poate. Cultură fără civilizaţie, fără 
un minimum de civilizaţie nu se poate, dar civilizaţie fără niciun 
fel de cultură se poate” £). 

Toate aceste probleme, V. Băncilă le examinează în le- 


1) Ibidem. pas, 373, 374. 
2) Ibidem, pga. 376. 
3) Ibidem, pas. 380. 
4) Ibidem, pag. 381, 

gătură cu marea temă, mereu actuală, „culturalizarea” masselor, 
pe care mulți au încercat s'o deslege, fără însă ca aceştia să 
dispună şi de conştiinţa ei teoretică. În rezolvarea ei, V. Băncilă 
porneşte dela câteva adevăruri recunoscute: „ceeace definește 
poporul — observă el — este existența unei culturi, căci ma 
există popor dacă nu există cultură, dacă nare o cultură a 
lui... Aici e faptul fundamental, pe care-l căutăm... şi anume: 
pentru a ridica oamenii trebue să ne adresăm chiaguriior de 
cultură istorică, ce au fost creiate de natură în regiunile di- 
ferite ale globului, dându-le putinţa să se desvolte şi să se aco- 
modeze cu necesităţile noi ale timpului” *). El mai ştie apoi că 
„teoretic şi în sine, omul comun rămâne tot o fiinţă aculturală, 
dar odată prins, în chip natural, în dinamismul zelos al culturii 
generale capătă altă instalare psihică și începe să funcționeze cul- 
tural sau cel puţin să nu se opună culturii...” „Indivizii vor fi 
scăldaţi în spiritualitatea culturii generale” 2). 

Analiza acestei teme duce pe cercetător la problema: care e 
cultura cea mai proprie pentru masse? V. Băncilă răspunde că 
„tipul cel mai organic de cultură este folclorul”, iar prin acesta 
el înţelege „starea spirituală a poporului, în timpul când se 
produceau poezii, legende, basme, proverbe şi alte forme ale 
creaţiei poporane”, cu observarea că „ceeace trebue să se con- 
sidere e atmosfera în care trăiau toate aceste produse poporane, 
ceeace se distila din ele în sufletele oamenilor şi ceeace le dădea 
viaţă din subconştientul tuturor, acomodarea faţă de lume pe 
care o produceau, atitudinea de viaţă cu care erau în legătură” 3). 
Făcând aceste reflexiuni, Băncilă găseşte că la sate culturali- 
zarea trebue să realizeze o „valorificare a satelor”, care e 
posibilă, fiindcă la noi „omul din popor n'a pierdut contactul 
adânc cu natura şi la noi este încă folclor” 4). El mai cere ca 
„țăranul să-şi facă singur cultura — de sigur nu ţăranul izolat, 
individual; aci e vorba de popor ca realitate istorică”. 

În cadrul acestor desvoltări, V. Băncilă ocazionează lec- 
torului adevărate plăceri spirituale prin unele intuiţii filosofice 
sau prin caracterizări de psihologie tipologică. Deosebit de in- 
teresantă e apoi discuţia lui că „prin morală, religie şi filosofie 
nu înţelegem practica moralistă, ori de maniere, ori de habi- 
tudini morale, după cum nu înţelegem nici practica religioasă 


1) Ibidem, an. Il, pag. 170, 
2) Ibidem, pag. 171. 
3) Ibidem, pag. 175—176. 
4) Ibidem, pag. 204. 

mai muli sau mai puţin bigotă, şi după cum, mai ales, nu înţe- 
legem filosofia de histrioni spirituali, sau de filologi ai filosofiei, 
cari fac din filosofie ori o gimnastică de combinaţii demonstra- 
tive, ori o pură erudiție ce-şi are meritul ei, dar numai pentru 
a introduce în filosofie. Morala o înţelegem ca o actualizare 
luminoasă şi largă, care pune necurmat în efemer şi finit ceva 
din înţelesul veşnicei şi nesfârşitului, religia o înţelegem ca pe o 
adoraţie plină de simplicitate a marei lumini ce împânzeşte totul; 
iar filosofia ca pe o gândire proprie, indiferent dacă e originală 
sau nu, însoţită de aplicare consecventă la felul de viață practică”. 


CAP. III. 


INFLUENȚA EDUCATIVĂ A LITERATURII 
ROMÂNE CONTEMPORANE. 


Literatura şi poezia românească a fost, timp de 100 de ani, 
dela poeţii Văcăreşti şi până la O. Goga, legată de viaţa naţio- 
nală a poporului nostru. De aceea, spre deosebire de literaturile 
popoarelor mari, în care se întâlneşte o varietate de teme, ea te 
întâmpină cu poezii Şi bucăţi de proză inspirate în primul rând 
de Patrie şi de Neam, de trecutul şi viitorul lor. Această tră- 
sătură specifică îşi trage originea din condiția spirituală şi po- 
litică a poporului român, de a dori ca neam o viaţă nouă, într'un 
stat liber şi autonom. 

Dar a venit războiul mondial. Odată cu marile prefaceri ale 
hărții şi vieţii Europei, anul 1918 a adus Românilor realizarea 
unității neamului: cele trei mari provincii româneşti — Ba- 
sarabia, Ardealul şi Bucovina — s'au alipit la Patria Mamă. 
Poporul nostru şi-a realizat astfel visul naţional pe care poetul 
Goga îl exprimase plin de durere în versurile: 


Avem un vis neîmplinit, 
Copil al suferinței. 

De jalea lui ne-au răposat 
Şi moşii şi părinţii. 

Românii au câştigat războiul şi şi-au atins în mod deplin 
scopurile naţionale, aşa că pentru un timp „naţionalul” nu mai 
atrăgea. Dar Românii au eşit din războiu, ca toate popoarele 
foste beligerante, cu multe răni morale, cu un om zdruncinat şi 
desrădăcinat din principiile de ordine, muncă şi răspundere. La 
orizont apărea atunci tot mai vie o nouă preocupare: preocuparea 
de om în genere şi de refacerea lui. În această atmosferă în 

Europa se plămădi o literatură nouă, dominată de o puternică 
notă educativă. 

Să vedem, cum se oglindește în literatura română starea su- 
fletească generală şi preocuparea pedagogică după încheerea răz- 
boiului mondial. 

Imediat după războiu, literatura română urmează drumul 
de evoluţie al literaturii europene. Ea cunoaşte o epocă de pro- 
ducţie, în care se zugrăveşte omul decăzut şi indirect, prin 
oroarea de acest spectacol, se îndeamnă la o viaţă nouă. Cezar 
Petrescu arată în Intunecare, cât de jos a decăzut umanitatea, 
Ion Minulescu, în Roșu, Galben și Albastru, ne face portretul 
unui cinic lipsit de înţelegere pentru războiul suferințelor şi al 
idealului naţional. D. Barnovschi în Neamul Coţofeneștilor 
face tabloul unei societăți depravate, care, în plin războiu, nu re- 
nunţă la satisfacerea poftelor inferioare trupeşti; într'un spirit a- 
nalog, M. Sadoveanu descrie Strada Lăpuşneanu. 

Dar literatura română nu se depărtează decât peniru pu- 
țin timp dela linia ei istorică; la'câţiva ani după aceea, ea reluă 
vechile ei preocupări şi creiă o poezie şi o proză, în care nota 
naţională reapare. 

O. Goga continuă şi dă — e drept, tot mai puțin — o 
proză care creşte din legătura cu poporul şi jara în „„Mustul 
care fierbe”; Nichifor Crainic, continuând pe Goga, în 
„Darurile pământului”, zugrăvește viaţa de ţară, pe care a trăit-o 
în copilărie, undeva pe şesul Dunărei, cântă câmpia şi pădurea şi 
legătura poetului cu pământul patriei. În revista „,Gândirea”, pe 
care o conduce ca director, el susţine prin studii: tradiționalismul 
naţional şi vede în ortodoxie elementul esenţial al gândirii şi su- 
fletului românesc. 

Cu aceeaşi notă naţională se desvoltă poezia lui Ion Pil- 
lat, Pe Argeș în sus (1923), Satul meu (1927) şi L. Blaga 
cu Poemele luminii (1919), In marea trecere (1924), La 
curțile dorului (1938), La Cumpăna apelor. 

In sfera prozei, se constată acelaş proces la marii prozatori 
ai epocei: M. Sadoveanu, L. Rebreanu, C. Stere şi alții. 

M. Sadoveanu, pe care l-am înfățișat mai sus, con- 
tinuă a zugrăvi cu marele său talent, frumuseţile pământului ro- 
mânesc şi a ne promova astfel cel mai mare ataşament de pa- 
trie, pe care l-a servit întreaga lui operă (Baltagul, Ştefan cel 
Mare, Venea o moară pe Siret, Hanu Ancuţei, La noi, în 
viişoară, Împărăția apelor, Țara de dincolo de negură, Creangă 
de aur etc.). 

Liviu Rebreanu aduce în Ion dragostea ţăranului ro- 
mân pentru pământ, iar în „Pădurea spânzuraţilor” pune în e- 
videnţă forţa conştiinţei de neam. 

Cu C. Stere, intră în literatura română şi deci în con- 
ştiinţa naţională, datorită romanului său sociologic „Vania Rău- 
tu”, lumea basarabeană şi a Moldovei şi se desvoltă ataşamente 
pentru numeroase colțuri pitoreşti din acea parte a ţării noastre. 

Tabloul literaturii române prezente n'ar fi complect, dacă 
n'am observa că tot în această perioadă se desvoltă o proză şi o 
poezie de confesiuni şi de reflexiuni asupra vieţii: G. Ibrăi- 
leanu scrie: Adela; Gh. Topârceanu publică „Balade ve- 
sele şi triste”; iar Lonel Teodoreanu o literatură în care se 
zugrăveşte psihologia tinereţii. 

Dar, alături de ceeace se chiamă „literatură bună”, pro- 
ducția literară românească a cunoscut şi o literatură inferioară, 
expresie a gusturilor libidinoase şi a unei absenţe de idei şi teme, 
alături de o producţie de traduceri a unei literaturi care cultivă 
senzualul şi polițismul. Caracterul primejdios al acestei literaturi 
a determinat o acţiune de combatere (cf. C. Kirițescu, În 
slujba unei credințe) şi a pus problema culturii dirijate. 


CAP. IV. 
ŞCOALA ROMÂNĂ CONTEMPORANĂ.!). 


După răsboiul mondial, din 1919 şi până azi, şcoala româ- 
nească a suferit numeroase reforme, evoluţia ei fiind un inte- 
resant episod în cale:doscopul de evenimente post-belice. 

In linii mari, evoluţia şcolii româneşti a însemnat în epoca 
noastră o triplă transformare: 

1. dela şcoala veche a instrucției, care cultivă „pomul cu- 
noaşterii”, ca să folosim expresia lui Byron, s'a trecut la o 
şcoală a educaţiei, după ce în primii ani de după răsboiu luase 
aspectul de şcoală antiintelectualistă; 

2. dela o şcoală cu clase, biblioteci, muzee şi laboratoare s'a 
trecut la o şcoală cu multe anexe necesare educaţiei şcolarilor, 
cu sală de lucru manual, ateliere, cinematograf, radio sau măcar 
patefon, cu cantină, cooperativă şcolară şi câmp de experienţă, 
apoi cu sport, străjerie, comunităţi şcolare de muncă, etc.); 

3. dela o şcoală dominată, mai ales în ceeace priveşte cursul 


1) Evoluţia şcolii româneşti din punct de vedere ideologic am cercetat-o 
şi expus-o pe larg în „Politica Culturii în România Contemporană“, 1937, 


XIV-+369 pag. 

primar, de o singură pedagogie, cea intelectualisiă herbartiană, 
la alta în care bat valurile multor curente pedagogice, desvoltate 
după răsboiu în mod prodigios şi venite din Apus, cu deosebire din 
Germania, Franţa şi America. Din fericire azi pare să se ivească! 
zorile unei aşezări noi a şcolii româneşti, pe baze proprii au- 
tohtone şi socializante şi cu menirea de a trezi energia etnică, 
de a favoriza desvoltarea unei vieţi româneşti şi a unor oameni 
animați. 

Evoluţia şcolii româneşti oglindește astfel evoluţia peda- 
gogiei epocii noastre. 


În amănunt, evoluţia şcolii româneşti a variat cu tipul de 
şcoală. 

Școala primară. Şcoala primară a avut sub multe aspecte o 
vieaţă interesantă. După răsboiu, ea încearcă un fenomen de in- 
flaţie, înființându-se un mare număr de şcoli primare noui, zidin- 
du-se localuri noi, unele tip gospodărie, altele după vechiul mo- 
del haretist, câteva sub forma de vile, sau chiar de palate şcolare. 
In acelaş timp a sporit foarte mult numărul învăţătorilor. 

Din punct de vedere legislativ, şcoala primară cunoscu mai 
multe legi şi încercări de legi: Legea S. Mehedinţi (1918), 
preconizează o şcoală primară cu menirea de a pregăti gloata 
copiilor pentru o viață rurală superioară celei de azi, cerând să i 
se adauge încă doi ani de școală practică şi obligând pe învăţă- 
tor „să ne spună în fiecare sat şi fiecare cătun care sunt copiii 
cu o înzestrare deosebită, pe care să-i pregătim pentru o muncă! 
mai înaltă”. Proectul de lege P. P. Negulescu (1921) vrea să 
facă din şcoala primară o şcoală care să crească „un popor omo- 
gen, puternic prin conştiinţa lui naţională, vie şi luminată”. EL 
mai cerea lucru manual, ateliere şcolare, câmp de cultură, gră- 
dini de legume şi de pomi, etc. Legea Dr. C. Angelescu din 
1924, care înlocuia legea din 1896, dispune ca şcoala primară 
să aibă 4 clase atât la ţară cât şi la oraşe, clase speciale, în 
afară de acelea pentru copiii normali și să fie o. şcoală de edu- 
caţie; totodată îi sporea clasele, suprapunând peste cursul ele- 
mentar de patru ani, cursul supraprimar cu trei clase şi trei secţii: 
industrială, agricolă, comercială. Această lege fu înlocuită cu o 
lege nouă, în 1938 (legea Călinescu) şi apoi cu o alta în 1939 
(Legea P. Andrei). 

Din punct (de vedere ideologic, în evoluţia şcolii primare 
româneşti postbelice, deosebim mai multe momente: 1. Şcoala 
muncii şi şcoala activă, (aproximativ 1919—1929), când pre- 

ocupările pedagogice, teoretice şi practice se concentrau în jurul 
problemei: cum facem pe şcolari activi şi cum pregătim ţării oa- 
meni muncitori. 2. Epoca fişei individuale (1930—1937) nu- 
mită astfel pentrucă în această epocă învăţătorimea trăia şi lucra 
darecum sub obsesia fişei şi a pedagogiei individualiste, iar con- 
ducerea superioară a școlii primare dădea o atenție deosebită o- 
bligaţiei alcătuirei fişei. 3. Faza predominării ideei unui învă- 
fămâni pe baza centrelor de interes, (1938) care şi azi continuă. 

Statistic, situaţia şcolii primare prezintă iarăşi o evolu- 
ție interesantă. In 1921 se aflau în România 12.002 şcoli pri- 
mare; ele au ajuns azi (1939) la 15.085. Creşterea numărului 
şcolilor primare a fost aproape constantă dela an la an, cu ex- 
cepţia anilor 1931—1932 — epoca lorga — când criza eco- 
nomică a împiedecat desvoltarea lor. Din totalul de 15.685, 
1339 sunt şcoli de tip urban şi 14.346 de tip rural, între care 
666 şcoli de băieţi, 676 şcoli de fete şi 14.322 şcoli mixte. Din 
cursul supraprimar 84 %0 sunt de tip agricol,:15 %0 sunt şcoli de 
fete tip gospodăresc şi 4 %o de tip industrial, iar 1,6 de tipi 
comercial. 

În aceste şcoli predau 49.140 învăţători la 1.358.059 şco- 


lari. 


Liceul. Liceul românesc a suferit şi el însemnate schim- 
bări în epoca din 1919 şi până azi. Sub aspectul culturii generale, 
liceul urmează mai puţin ca şcoala primară, curentele pedagogice 
ale vremii. În primii ani după răsboiu, el rămâne mai departe 
o şcoală cu caracter intelectualist, dar de un rendement inferior, 
ceeace atrage critici şi determină întroducerea bacalaureatului 
(1925) şi a examenelor de fine de an. În jurul anului 1926 şi 
în urma constatării lipsei de orientare a tinerilor în viaţă, liceul 
cunoscu o epocă de preocupări, în care remedierea răului se vedea 
în sporirea învățământului filosofic, cu scopul de a da elevilor 
un crez idealist despre lume. 

In 1931, sub apăsarea crizei economice, liceul dobândi o 
orientare practică, pentru a reveni în 1934 la forma veche de li- 
ceu ca şcoală de cultură generală. De puţin timp o nouă idee in- 
fluenţează viaţa liceului: că el e o școală de selecție a elitelor 
intelectuale. 

Din punct de vedere legislativ, liceul a avut o evoluţie 
paralelă cu aceea a ideologiei pedagogice. In 1918, S. Me- 
hedinţi, ministru de Instrucție Publică creiază şcoalele pregăti- 
toare, un fel de gimnazii rurale. In 1919, Dr. C. Angelescu 

decide în aceeași calitate, printr'un decret lege, înființarea de 
gimnazii şi transformarea, mai multor gimnazii în licee. In 1925 
se face legea bacalaureatulu; în 1926, Ion Petrovici, ministrul 
Instrucțiunii Publice, elaborează un proect de lege care adu- 
cea ideea sporirii învăţământului filosofic. In 1928, Dr. C. 
Angelescu face legea învățământului secundar care organizează 
liceul unitar, cu 7 clase şi cu un învăţământ filosofic mai desvol- 
tat. In 1931, N. Iorga reformează liceul pentru a-i adăuga şi 
un rol de şcoală pregătitoare pentru o îndeletnicire practică şi 
reintroduce clasa VIII. O modificare mai mică se face în 1934, 
pentru ca în 1939 să se elaboreze actuala lege a învățământului 
secundar prin care se fixează liceului caracterul de şcoală se- 
cundară, care să dea elevilor o cultură generală şi să asigure 
formarea elitelor intelectuale. 

Azi în România funcționează (1939) 111 licee pentru bă- 
ieți şi 02 licee pentru fete şi 85 gimnazii dintre care 44 
sunt gimnazii mixte; în total 299 şcoli secundare. 


Scolile normale au cunoscut şi ele o evoluţie interesantă, 
chiar mai interesantă decât alte şcoli. 

Imediat după răsboiu, ideile democratice şi necesitățile po- 
litice şi economice cereau un cetăţean luminat, capabil să folo- 
sească cele două mari reforme: votul obştesc şi împroprietărirea. 
Sub influenţa lor, școala normală, ca instituţie pregătitoare de în- 
văţători, cunoscu o dublă mişcare: 1. numărul lor crescu aşa încât 
se ajunsese la 111 școli normale, câte aproape 2 şcoli de 
Fiecare Judeţ, mai ales că multe îşi dublaseră şi clasele; 2. Se 
spori şi numărul anilor de studii dela 6 la 7 ani prin legea 
din 1924 şi dela 7—8 ani în 1931. 

În jurul anilor 1931, şcolile normale, dând prea mulți 
absolvenți care nu puteau ocupa posturi, fură reduse ca număr, 
proces care s'a continuat şi ulterior. Azi funcţionează în toată 
țara numai 27 şcoli de băieţi, dintre care una are numai 
cursul inferior (Năsăud) iar alta numai pe cel superior (Gherla) 
şi 22 şcoli normale de fete, dintre care 3 sunt speciale pentru în- 
văţământul din grădina de copii; în toate şcolile normale învață azi 
(1939) 14,075 elevi. 

Din 1919 şi până azi, viața educativă a şcolilor normale a 
fost înrâurită de mai multe ideologii. Un timp,ea se desvoltă sub 
influenţa şcolii muncii. (S. Mehedinţi) şi a școlii active de prin 
1926—1929, ea trăi sub influenţa pedagogiei lui Foer- 
ster şi în genere a pedagogiei morale, pentru ca ulterior să 

intre sub influenţa pedagogiei psihologice individualiste, cultivând 
preocupările pedologice şi cu deosebire pe acele pentru măsurători 
pedologice şi fişe. De câţiva ani, din 1937, ea e tot mai mult 
predominată de ideea centrelor de interes. E însă cazul să 
nădăjduim că în curând va ajunge la conştiinţa destinului ei pro- 
priu că e şcoală pregătitoare a învățătorului considerat ca agent 
de fuziune spirituală a neamului întreg. 

Alte şcoli secundare. Celelalte şcoli — seminariile, şcolile 
profesionale şi comerciale, şcolile de arte şi meserii — au în- 
registrat şi ele schimbări, dar fără ca viaţa lor să fi interesat 
cercurile pedagogice în mod deosebit. 

În jurul anului 1936, toate aceste şcoli încearcă un proces de 
sporire a culturii generale şi de diminuare a caracterului lor spe- 
cific, tendinţa fiind ca ele să se apropie de organizarea liceului. 
Ca rezultat, ele deveniră licee industriale, comerciale, teolo- 
gice, etc. 

Interesantă e şi evoluţia universității româneşti. Evoluând 
în spirit liberalist şi intelectualist, ea atinge după războiul mon- 
dial forma cea mai avansată în această direcție, cu legea lorga 
(1931), prin care organizarea universităţilor are la bază ideea 
autonomiei. Ulterior, o serie de critici aduse profesorilor, a de- 
terminat reducerea autonomiei învățământului universitar şi uni- 
formizarea programei de studii pentru cele 4 universităţi ale ţării 
(Bucureşti, laşi, Cluj şi Cernăuţi). E necesar să semnalăm că 
învăţământul superior încearcă o interesantă creştere în epoca 
1919—1940, căci în loc de 2, ţara are azi 4 universităţi, 3 
politehnici şi 3 şcoli normale superioare, 2 academii comerciale 
şi industriale şi mai multe academii teologice. 


CAP. V. 
POLITICA CULTURII +) 


Politica culturii înseamnă utilizarea politică a culturii, 
adică grija de cultură sub cele trei aspecte: 1. Politica educației 
sau grija de educaţie, pentru a-i fixa un anumit spirit sau direcţie, 
o organizare şi o tehnică, 2. Politica creației culturale, sau preo- 
cuparea politică menită să asigure producerea de noi bunuri spi- 
rituale şi 3. politica propagării culturii care ţinteşte transferarea 


1) Politica culturii din această epocă am cercetat-o pe larg în Politica 
culturii în România contemporană (1919—1937, Iaşi, 1937. XVI, 364 pg.) unde 
am precizat pe larg şi conceptul respectiv. 

bunurilor spirituale dela o generație la alta și difuzarea lor în 
cercuri sociale cât mai largi. 

În perioada pedagogiei contemporane, începând chiar cu 
anul 1919 şi continuând până azi, politica culturii a luat în Ro- 
mânia o desvoltare însemnată, evoluând pe cele două planuri pe 
care le-am cunoscut încă din epoca anterioară. Pedeoparte unii 
gânditori au urmărit mai departe europenizarea culturală a ţării în 
sensul adaptării vieţii statului român la formele din statele 
occidentale, iar pe de altă parte alții au urmărit o desvoltare 
culturală din tradițiile, instituţiile și cultura autohtonă. Până 
în jurul anului 1937 prima direcţie părea a fi mai puternică, în 
schimb azi, ultima pare a fi mai fermă şi a-și pretinde un drept 
exclusiv de conducere. 

Reprezentanţii celor două direcţii sunt asociaţi de proecte 
de reforme școlare, de legi ale învățământului şi de unele 
publicațiuni de teoria politicii culturii. Pe cei mai de seamă 
dintre ei socotim necesar să-i prezentăm aci, respectând ordinea 
cronologică a manifestării lor. 

§ 1. S. Mehedinţi, profesor de geografie la Universitatea 
din București, s'a preocupat de politica culturii atât ca ministru 
al Instrucțiunii Publice, cât și ca gânditor, iar ideile sale le-a 
expus într'o serie de lucrări: Către noua generație (1912; Po- 
porul (1913); Altă creștere — şcoala muncii (1919); Școala 
Poporului (1923); Ce trebuie să creadă un român despre nea- 
mul şi țara sa (1922); Le Pays et le Peuple roumain (1927); 
Politica de vorbe şi omul de stat (1928); Profesorul (1929); 
Coordonate etnografice, Civilizaţia şi cultura (1930) etc.. 

S. Mehedinţi priveşte și rezolvă politica culturii din mai 
multe puncte de vedere: 1. din punct de vedere al naționalis- 
mului conservator, propunând o politică universală a educaţiei, 
ca educaţie a întregului popor; 2. din punct de vedere iluminist: 
poporul să fie mântuit de ignoranţa care ucide și 3. din punct 
de vedere tradiționalist şi creștin, cerând reîntoarcerea la o cultură 
autohtonă și la o educaţie pe bază creștină. 

§ 2. Dr. C. Angelescu, e principalul legiuitor al şcolii 
românești, prin calitatea pe care a deținut-o timp îndelungat de 
ministru al Înstruchei Publice (1919; 1922—1926; 1927— 
1928; 1933—1937. In schimb, el nu a fost și un teoretician.!. 

§ 3. P. P. Negulescu, profesor de filosofie la Uni- 


1) Pe larg ne-am ocupat de activitatea sa politico-culturală în „Poli- 
tica culturii“, pag. 22, 195, 208, 213, 218, 220, 234 şi 264. 

versitatea din Bucureşti, s'a preocupat de politica şcolară în lu- 
crarea Reforma învățământului (1922). Rolul şcolii primare, el 
îl vede într'o speră de unificare a Românilor; acestei şcoli îi cere 
să fie o şcoală de educaţie, unde accentul va cădea pe desvoltarea 
forțelor fireşti ale copiilor nu pe dobândirea cunoştinţelor. P. 
P. Negulescu a mai propus organizarea unui învățământ supra- 
primar cu un curs de patru ani, în vederea adâncirii cunoştinţelor 
despre patrie, neam şi stat; un liceu cu trei cursuri: inferior (trei 
ani), superior (trei ani) şi de specializare (cu opt secţii), co- 
respunzând principalelor subdiviziuni ale facultăţilor, o selecţie 
după aptitudini şi o educaţie completă +). 

Ş 4. |. Petrovici, prof. de filosofie la Universitatea din, 
laşi, s'a ocupat de problemele politicei culturii atât ca ministru al 
Educaţiei Naţionale cât şi ca om de cultură, iar concepția lui o 
oglindesc mai multe studii: Puterile cu turii. Deasupra zbucin- 
mului, (1952); La nationalité en Philosophie (Omagiu prof. C. 
Rădulescu-Motru, 1935); Menirea Universităţilor ş. a.. 

Gânditor raţionalist, I. Petrovici cere o educaţie care să 
conducă poporul român la o sporire a spiritului care raționează, a 
dispoziției de a reflecta; el susține apoi ideea intervenţiei sta- 
tului, pentru a sprijini creaţia culturală şi în acest scop a înte- 
meiat ca ministru al Educaţiei Naţionale, editura Casei Şcoa- 
lelor. În domeniul politicei şcolare, I. Petrovici a adus vederi 
interesante cu privire la liceu, căruia îi cere să fie: o şcoală de se- 
lecţie, cu menirea de a forma „elita intelectuală a ţării” şi cu: 
preocuparea centrală de a orienta tineretul către un crez idealist 
despre lume şi viaţă. Accentuând cu tărie ideea necesităţii filo- 
sofiei în învăţământul secundar, pentru orientarea tineretului. 
către un crez metafizic, I. Petrovici a contribuit la sporirea în- 
vățământul filosofic în liceul românesc? ). 

§ 5. N. Iorga. După răsboiu, N. Iorga desfăşoară cu a- 
ceeaşi inegalabilă fecunditate şi originalitate, activitatea sa teo- 
retică şi practică în domeniul politicei culturii după programul 
expus mai sus, în cap. ,,Pedagogia sistematică românească” 
(1880—1916). Aci urmează să încercăm numai o întregire 
a datelor deja prezentate, indicând vederile sale de politică şcolară 


1) cf, Politica Culturii, pag. 19, 31, 117, 165, 190—191, 193, 196, 200, 
208, 214, 226. 

2) Pentru concepţia pedagogică a prof, I. Petrovici, cf. Unitatea Peda- 
gogică, pag, 299—301 și Politica Culturii, pag. 127—130, 215—216, 264, 320 

pe care a căutat să o realizeze ca ministru al Educaţiei Na- 
Ntonale (1931). 

N. lorga doreşte o școală românească, în care pregătirea 
teoretică să fie însoțită də una practică, în vederea învăţării unui 
meşteşug, ca astfel absolventul de liceu, de exemplu, să nu fie nu- 
mai un viitor postulant pentru funcţii la stat. Partizan al ideei 
selecţiei şcolarilor, el e adversar al vechiului sistem intelectualist 
al examenelor, preconizând în schimb o selecţie mai comprehen- 
sivă a şcolarilor, după caracter, inclinații şi dar de exprimare, după 
logică, originalitate în gândire şi expresie şi după valoarea cul- 
turală a candidatului. Şcolilor de meserii, el le cere să pregătească 
meșteșugari români de care Românii duc lipsă, folosindu-se de 
meșteșugarii saşi, unguri, evrei şi alți străini. Pentru universitate, 
el a făcut legea din 1932, care asigură organizarea. acestui în- 
vățământ pe baza ideei de autonomie şi centralizare. 


$ 6 D. Gusti, profesor de sociologie la Universitatea din 
Bucureşti, a examinat deasemenea politica culturii în câteva con- 
ferinţe şi articole: Politica cullurii şi statul cultural (In Vol. 
Politica culturii 1928); Politica şcolară și culturală a statului 
(vol. Un an de activitate ministerială, pg. 495—512) şi Pro- 
blema munci: cultura'e (ibidem, pg. 517—522). 

Politica educaţiei, D. Gusti o concepe ca politică școlară! 
şi ca politică a culturii tinerilor şi a adulţilor. În politica creaţie? 
culturale, el vede acţiunea statului de a sprijini institutele de 
cercetări iar în politica propagării culturii: procesul pentru 
difuzarea culturii în popor. 


Ş 7. Şt. Zeletin, fost profesor de filosofie la Univer- 
sitatea idin laşi a cercetat problema unei politici a educaţiei, pro- 
punând naţionalizarea şcolii prin ataşarea individului la instituţiile 
de stat. > 


§ 8. P. Andrei, profesor de Sociologie la Universitatea 
din laşi şi ministru al Educaţiei Naţionale, s'a preocupat de po- 
litica culturii atât în studii variate (cf. Politica culturală a noului 
stat român), cât şi într'un studiu de ansamblu: Instrucția publică. 

Politica educaţiei, el o concepe în chip universalist: ca o 
educaţie a întregului popor, propunând în acest scop, printre alte 
măsuri, organizarea şcolilor superioare ţărăneşti şi a universită- 
ților populare. În ceeace priveşte politica creaţiei culturale, so- 
ciologul ieşan propune să se organizeze două secţii la direcția 

culturii din Ministerul Educației Naționale: secția cercetärilor 
ştiinţifice şi a publicațiilor, care să încurajeze atât creația ştiin- 
țifică, ajutând instituţiile de cercetări și laboratoarele, cât și edi- 
tarea de lucrări; şi secţia artelor”. Pentru propagarea culturii, el 
prevede ca tot în direcţia menţionată să existe un serviciu spe- 
cial, al propagandei, cuprinzând: cinematograful, radio, cămi- 
nele culturale, casele de citire, educaţia fizică şi turismul. 


Bibliografie: 
Dr. H. Brandsch, Pedagogi Români Contemporani, Cluj, 1938. 


I, C. Petrescu, Bibliografia Pedagogică Românească, Bucureşti, 1939. 
Si, Bârsănescu, Politica Culturii în România Contemporană, laşi, 1937, 

INCHEERE. 


O istorie a pedagogiei naţionale are ca obiect în primul rând 
expunerea ideilor pedagogice, adică are a se ocupa cu ceeace 
reprezintă elementele ei. Dar ea nu poate peregrina numai prin 
văile detaliilor, oricât ar fi ele de plăcute; la urmă, ea trebue să se 
înalțe sus, pe culmi spre a contempla drumul parcurs şi cunoscut 
şi a ne răsplăti cu priveliştile noi, mari şi instructive, din 
istoria pedagogiei româneşti. Acesta este sensul capitolelor, ce 
urmează, reprezentând o completare şi încheere logică a capi- 
tolelor precedente. 


§ 1. CARACTERELE PEDAGOGIEI ROMÂNEŞTI. 


În trecutul său, pedagogia românească se prezintă nu ca 
un episod, ci ca un şir de cel puţin 3 mari episoade, cu carac- 
tere specifice 1. Pedagogia primă, care-şi afundă rădăcinile de- 
parte în trecut şi se întinde până aproape de finele secolului al 
XVIII. 2. Pedagogia românească din secolul XIX şi până la 
răsboiul mondial şi 3. Pedagogia contemporană de după 1919. 

§ 1. In prima ei fază, pedagogia românească constitue o 
pedagogie preștiințifică, fund formată din regule de viaţă şi din 
sfaturi cu privire la creşterea copiilor, sau din vagi consideraţii a- 
supra educaţiei, educatorului, şcolarului şi învăţăturii. Toate a- 


cestea se găsesc expuse, nu în lucrări speciale, — cu excepția 
celor două opuscule de filosofie morală: „Învățăturile lui Nea- 
goe-Vodă” şı „„Divanul” lui D. Cantemir — ci-s răspândite prin 


lucrări de teologie, istorie și literatură. 

În majoritatea lor absolută, aceste idei pedagogice sunt 
sfaturi, prin care se recomandă o creştere a tânărului pentru o 
conduită înțeleaptă. Astfel concentrate în jurul acelei l’art de 

vivre et de mourir, ele dau acestei pedagogii un nou caracter: de 
pedagogie individuală, sofianică, apolitică. 

Dacă privim prima pedagogie românească din punct de ve- 
dere al originei, observăm că, în majoritatea ei, această peda- 
gogie a venit din două surse mari: din gândirea creştină şi din 
cea greco-romană; de sigur că acestora li s'au alăturat elemente 
autohtone româneşti care totuşi cu greu pot fi identificate 1). După 
resurse, pedagogia noastră porneşte astfel din aceleaşi isvoare 
ca şi altele străine, ca de ex. cea germană; totuşi e o doase- 
bire: noi, Românii, am mers la culiuri e greco-romane şi creştină, 
prin Bizanj şi prin cultura creștină din acest mare centru. Prima 
noastră pedagogie a fost deci o pedagogie creștină de nuanță bi- 
zantină. Cu acest caracter, ea a pătruns în poporul nostru și sub 
acest aspect, ea s'a fixat temeinic graţie acţiunei bisericei şi li- 
teraturei poporane. 


$ 2. Dela finele secolului al XVIII şi până la răsboiul 
mondial, pedagogia noastră ia caractere noi şi reprezintă în cele 
mai multe privinţe un progres faţă de cea anterioară. Mai întâiu, 
ea încetează de a mai consista numai din sfaturi şi idei răsleţe 
despre educaţie, pentru a deveni o pedagogie sistematică şi până 
la un punct, chiar științifică. E epoca, în care şcoala românească e 
dotată cu manuale de pedagogie şi în care se constitue la noi 
o literatură proprie de pedagogie. 

Schimbarea cea mare se face însă din punct de vedere al 
preocupărilor ei. În centrul nouei pedagogii stă acum teoria unei 
educați naționale, în sensul că ea ne învaţă să creştem buni Ro- 
mâni fie îp sensul de Romani, (Școala Ardeleană) fie în acela de 
buni cetăţeni (Profesorii de pedagogie dela şcolile normale, C. 
Dumitrescu-laşi, N. Iorga, etc.). Noua orientare pedagogică 
ţine de orientarea generală a epocei când se vorbia şi se apărau 
ideia libertăţii naţiunilor şi dreptul lor de a forma state naţionale. 
In aceste condiţii, pedagogia epocii devine o pedagogie politică. 

Dar odată cu aceasta se produse şi o lărgire a surselor 
pedagogiei noastre; ea se inspiră acum din literatura pedagogică 
modernă, cu deosebire din cea germană şi franceză. De fapt, faţă 
de trecut, aceasta nu înseamnă o lărgire propriu zisă a izvoarelor, 
ci mai curând o substituire: am luat pur şi simplu pedagogia 
germană şi franceză şi am aplicat-o şcolii şi educaţiei noastre cu 


1) Ar fi bine venit un studiu despre elementele de pedagogie din fol- 
“clorul românesc, 

mici modificări şi adaptări. Ín acest chip, după sursele ei, pe- 
dagogia noastră începe a-și trage o mare parte din seva ei, nu ca 
în epoca anterioară, dintr'o pedagogie veche, cu elemente greco- 
latine şi creştine, venite în deosebi prin Bizanţ, ci din pedagogia 
modernă, venită din Apus. 

In domeniul realizărilor: noastre, acest fapt al transplan- 
tării pedagogiei moderne din Occident ne pune în faţa a două 
probleme: 1. s'a procedat oare util pentru evoluţia noastră 
spirituală, când s'a luat o ideologie pedagogică, desvoltată pentru 
un anumit cerc de cultură (occident) şi s'a aplicat unui cerc 
de cultură cu o evoluţie foarte diferită? 2. Ce s'a petrecut cu 
cultura pedagogică venită din Apus, prin acest proces de „Kul- 
turiibertragung””, atât din punct de vedere al caracterului ei au- 
tentic cât şi din acel al rodirii? 

În fine, pedagogia acestei epoci e în special o pedagogie 
teoretică. Ea se inspiră mai curând din diversele teorii pedagogice 
(iluminism, neohumanism, intelectualism, scientism) decât din 
şcoala şi viața românească; ea se preocupă de om, considerat 
un atom social (teza liberalismului), menit educaţiei, pentru fe- 
ricirea proprie şi binele colectivităţi; ea nu îmbrăţişa proble- 
mele educației practice. 

Ca o consecință a caracterelor enumărate, fundamentarea 
acestei pedagogii era de natură eclectică, reunind în cuprinsul ei 
idei din variate sisteme pedagogice. 

$ 3. Pedagogja română contemporană (1919) vine cu noi 
caractere. După ce un timp, are un preponderent caracter 
de pedagogie morală, fiind preocupată de formarea omului răvăşit 
sufleteşte de răsboiu, ea tinde să se afirme, mai ales azi, ca o 
pedagogie politică autohtonă a culturi, în sensul că ea vrea 
să dea o bază ştiinţifică unei educaţii care să desvolte calităţile 
sufletului naţional şi astfel să pregătească națiunea întreagă 
pentru creaţia culturală, adică pentru a face istorie. Aceasta e 
năzuinţa, care stă azi la baza studiilor de psihologie diferenţială 
românească, de pedagogie sociologică şi de pedagogia culturii. E 
epoca în care termenului naționalism, care era,un concept juri- 
dic, i se substitue termenul Românism, ca mai propriu. 

Sub aspectul documentării şi al originalității, noua peda- 
gogie e superioară celei precedente. Mai întâiu în cuprinsul ei 
sunt reprezentate toate direcţiile din pedagogia contemporană şi 
informaţii mai bogate decât în trecut o alimentează din toate păr- 
tile (Anglia, Italia, America, Danemarca, plus literatura din 

Franţa şi Germania). Apoi, în sfera ei s'au publicat tratate de 
pedagogie, studii ştiinţifice asupra problemelor mari de pedagogie, 
precum şi o bogată literatură care îmbrățişează tot felul de pro- 
bleme generale din sfera şcolii şi educaţiei românești. 

Dar pedagogia română contemporană ne mai impresionează 
şi prin aplicaţiunile ei, care-s mai mari ca în trecut, conţinând 
pe lângă o pedagogie școlară, o pedagogie socială, a familiei, a 
adulților, a copiilor cu rele porniri, a orbilor şi surdomuţilor. 
După toate semnele, azi asistăm la un proces de pedagogizare a 
întregei naţiuni române. 


§ 2. ISTORIA PEDAGOGIEI ROMÂNEŞTI ŞI VO- 
INŢA DE EDUCAŢIE A POPORULUI ROMAN. 


Ideile pedagogice şi cu deosebire idealuri'e educative, pe 
care o istorie a pedagogiei le cercetează, sunt în fond scopuri de 
voință. Prin aceasta, eo ipso, istoria pedagogiei unui popor e o 
oglindă — una din oglinzile prin care putem privi în sufletul po- 
porului respectiv—spre a-i descoperi marile lui tendinţe spirituale. 
De aceea, o istorie a pedagogiei românești are înaintea naţiunei 
şi a ei însăşi tema deosebit de frumoasă, dar grea: care e voinţa 
de educaţie a poporului român, aşa cum se degajează din această 
istorie? Şi ce caractere are? 


§ 1. Reflectând din nou asupra datelor pedagogiei româ- 
nești, trebue să recunoaştem că, dela începuturile ei şi până la 
finele sec. XVIII, o idee pedagogică o predomină: să facem din 
fiecare om un înțelepl cu viață creștină ortodoxă. Din această 
preocupare au răsărit cele mai multe din lucrările de teologie, li- 
teratură şi filosofie morală ale epocii şi cu deosebire acele două 
lucrări unitare „Învățăturile lui Neagoe-Vodă” şi „Divanul” lui 
D. Cantemir. În toate te întâmpină sfatul „să fim buni creștini, 
care nu preţuesc bogăţiile, nici gloria, nici rangurile, nici plă- 
cerile acestei lumi, dar în schimb să iubim modestia dusă până la 
umilinţă, răbdarea şi supunerea faţă de destin’, În toate întâlnim 
deci punctul de vedere al înţelepciunii creştine. Voința de educație 
a poporului român are prin urmare în acea epocă, în mod precis 
o orientare sofianică creştină ortodoxă. 

Dar în pedagogia românească a venit a doua epocă, aceea 
care coincide cu secolul al XIX şi durează dela şcoala arde- 
leană a latiniştilor şi până la războiul mondial şi cu sine ea a adus 

altă orientare a voinţei de educație a poporului român. Acum, spi- 
ritul marilor noştri pedagogi, acela al lui Samuel Clain, Gh. Şin- 
cai, Petru Maior, Gh. Lazăr, Gh. Asachi, S. Bărnuţiu şi a celor 
mai mulți profesori, istorici şi poeţi, era condus de un pre- 
cis „Leitgedanke”: înălțarea poporului nostru pentru a forma 
un stat naţional şi autonom. Naționalismul lor era, conceput juridic, 
preocupându-se de formarea unui stat românesc liber şi de 
desvollarea conştiinţei de cetăţean. Din cercurile mai restrânse ale 
intelectualilor, acest spirit nou s'a desvoliat, cuprinzând cercurile 
şcolare şi intelectuale ale vremii şi a determinat o voință de 
educaţie specifică epocei: o voință de educatie orientată națio- 
nalist şi statal. 

Între prima voinţă, orientată sofianic creştin și între a- 
ceasta s'au creiat acuma anumite raporturi: în unele cercuri —- în 
acelea ale şcolilor secundare şi universitare, ca și în lumea aşa zisă 
cultă -— voinţa de educaţie orientată sofianic creștin descrește, 
până la a nu mai avea decât un rol şters; în schimb în lumea sa- 
telor şi a şcolilor primare, ea a perseverat și a luat chiar atitu- 
dine faţă de cea nou venită. 

După răsboiu, o serie de evenimente a căror expunere s'a 
indicat în amănunt mai sus, a schimbat din nou, direcția voinţei 
de educaţie a poporului nostru. Ideia că destinul unei naţiuni îl 
decide spiritul, că a face istorie înseamnă a face cultură, această 
„lidee-mere” a epocii a orientat educaţia spre creaţia culturii 
autohtone. lar dacă observăm că cultura implică dublul proces — 
desvoltarea darurilor specifice individuae şi naţionale, plus co- 
ordonarea lor în vederea unei creaţii culturale autohtone şi dispu- 
nerea sufletească a poporului pentru o misiune istorică — atunci 
putem conchide că voința de educaţie a poporului român azi e 
orientată spre valorificarea lui în istorie prin cultură. Azi e tot 
mai vie preocuparea de culturalizare sau pedagogizare a nas 
fiunii noastre întregi după specificul nostru etnic şi în acord cu 
misiunea noastră istorică. 

Fajă de noua orientare a voinței de educaţie; diferite'e cu- 
rente din pedagogia română contemporană (pedagogia experimen- 
tală, umanisiă, morală, scientistă și sociologică) reprezintă eie- 
mente de documentare şi pregătire. 

Între noua orientare a voinței de educație şi celelalte două 
există anumite raporturi noi care ar putea fi eşalonate întocmai ca 
în triada hegeliană: teză, antiteză şi sinteză. Faţă de voinţa de 
educaţie din sec. XIX, care era orientată naţionalist şi statal, 
cea de azi vine ca o întregire, implicând o sferă de preocupări 

culturale mai largi. Cât priveşte raportul ei cu voinţa de educaţie 
din prima epocă, ca îi dă satisfacție în sensul că apreciază 
printre valori şi pe cea religioasă, dar o întregeşte cerând 
pregătirea unui om activ şi creator de cultură, adică pregătit 
peniru o creație culturală totală. 


Ş 2. Să privim acum voinţa de educaţie a poporului ro- 
mân şi din punct de vedere al intensității şi sferei ei şi să 
observăm dacă ea apare ca o voinţă tare sau fără intensitate, cu- 
prinzătoare şi fecundă sau limitată şi săracă. 

Literatura pedagogică românească, privită ca expresie a 
voinței de educaţie a poporului român, nu ne încurajează pentru 
răspunsuri ferme şi optimiste. Adevărul e că această literatură e 
săracă, fiind constituită multă vreme, secole de-arândul, din 
opere de împrumut, cu excepția celor două lucrări —- „„În- 
vățăturile”” lui Neagoe-Vodă şi „Divanul” lui D. Cantemir. 
Nu numai în trecui ,dar nici în epocile ulterioare, această lite- 
ratură na luat o desvoltare apreciabilă, cu excepţia epocii 
noastre, în care, după toate semnele, există o producţie pedago- 
gică mai însemnată. În plus istoria pedagogiei românești nu nu- 
mără şi nu cunoaşte nici mari educatori, cu rezonanţă puternică, 
aşa cum au avut alte popoare mai mici ca Cehii şi Danezii. 

În fine nici literatura propriu zisă — cu excepția literaturii 
mari a unu: Eminescu, Alecsandri, Caragiale, Goga — nu inspiră 
lectorului înalte preocupări antropoplastice; în marea ei majori- 
tale, această literatură stă departe de ceeace reprezintă eternul 
model al literaturii greceşti: o creaţie isvorită din „Paideia”. Aici, 
în aceste fapte, am avea indiciul că sub aspectul fensiunei, voinţa 
noastră de educaţie nu a fost puternică. 

Spre constatări asemănătoare ne conduce considerarea voinţei 
noasire de educaţie din punct de vedere al sferei de manifestare. 
In întreaga expunere a acestei istorii se poate observa că lucrările 
de pedagogie suni, în majoritatea lor, manuale şcolare şi univer- 
silare, lıpsind marile colecții pedagogice, că studiile de pro- 
bleme, care să aibă caracter ştiinţific, sunt puţine la număr, iar 
în unele domenii ale pedagogiei, ca de ex. în sfera politicii edu- 
caţiei și a culturii, lipsa lor e destul de pronunţată. Totuşi, epoca 
actuală cunoaşte o mişcare pentru a se desvolta o literatură peda- 
gogică mai bogată. Dar acest fapt, care ne bucură, aduce cu sine şi 
motive de îngrijora.e: azi se publică în pedagogia românească mai 
mult ca înainte, dar cu o rezervă: nu se publică şi critic: se cer- 
cetează probleme pedagogice, dar acestea, obişnuit sunt decu- 

pate din angrenajul lor şi fără perspectiva filosofică din care vin. 
E oarecum o producție literară în spirit liberalist şi chiar anar- 
hic. Fenomenul creşterei creaţiunei pedagogice româneşti are 
azi de aceeu neapărată trebuință de o desvoltare a spiritului 
critic. 

Trebue însă să recunoaştem că concluziile stabilite mai sus, 
cu privire la voinţa de educaţie a poporului român, au nevoe de 
întregiri şi, prin aceasta, de verificări. Stabilite numai pe baza 
datelor din' istoria pedagogiei româneşti, ca să fie cât mai veri- 
dice, ele trebuesc întregite cu alte date: cu date dintr'o istorie 
a educației românești şi a instituţiilor de educaţie, dintro psi- 
hologie şi sociologie a poporului român şi mai ales cu intuiţii 
directe despre acea voinţă de educaţie a poporului nostru, aşa cum 
ea se manifestă cotidian. Sunt deci noi lucrări de împlinit pentru a 
stabili cât mai exact voinţa de educație a acestui neam, iar 
cei ce vor să ducă lucrarea mai departe, sunt datori atât să facă 
studii cât şi să trăiască în contact cu însuşi neamul nostru. lubi- 
torilor de studii asupra poporului român le revine în primul 
rând datoria să-l cunoască, luând toiagul călătoriei şi cercetându-l 
comparativ. Pe acest drum, le stau drept minunat exemplu 
doi mari cunoscători ai sufletului românesc și totodată două 
mari realizări ale geniului nostru etnic: I. Creangă şi Mihail E- 
minescu. Cel dintâiu şi-a dobândit o cunoaştere a neamului, că- 
lătorind dela Humulești la 'Tg.-Neamţ, Broşteni. Fălticeni şi 
laşi, iar cel de al doilea cutreerând tot pământul românesc din 


Moldova în Bucovina, din Bucovina în Ardeal, din laşi la Bu- 
cureşii. E o lucrare ce se impune! 


$ 3. PERSPECTIVE. 


Profetismul, subevaluat de spiritul ştiinţific şi privit ca 
un simplu joc intelectual, stă totuşi strâns legai de sufletul ome- 
nesc. Cu tot coeficientul de incertitudine, pe care îl implică, 
profetizmul ne tentează şi de aceea. îl aplicăm zi de zi în toate 
chestiunile. O scriem ca să justificăm într'o anumită măsură în- 
cercarea de a ne pune mai departe întrebarea: în ce direcţie pare 
a evolua pedagogia românească contemporană? Sunt oare in- 
dicaţiuni şi motive serioase să credem că în viitor eai va lua o 

` desvoltare mare? Ce fel de pedagogie românească va răsări oare 
din cenuşa agitatei noastre vieţi contemporane? 

Problema pusă nu se poate rezolvi cu uşurinţă. În mo- 


www.dacoromanica.ro 


804 Perspective 


mentele grave ale zilei, în care omenirea e cuprinsă din nou 
de flăcări şi state se înalță sau coboară, iar neprevăzutul pân- 
deşte, decide şi rezolvă marele probleme, mai curând decât alți 
factori, e dificil pentru mintea omenească să deslege astfel de 
probleme. Să încercăm totuşi a căuta să desprindem liniile de 
desvoltare ale pedagogiei românești, pornind dela datele ei 
actuale, ȘI acceptând premiza, că poporul nostru, îşi va putea 
urma viaţa proprie, în linişte. 

În gândirea românească, pedagogia, care se afirmă azi, 
mai puternic și-i sprijinită de o stare favorabilă de spirit e pe- 
dagogia autohtonă a culturii. Ne-o indică faptele: azi e o grijă 
tot mai mare de desvoltarea şi întărirea neamului prin cultură, 
ca să reziste cu succes marei primejdii; paralel se atirmă tot mai 
puternic preocuparea de descoperirea „,specificului”” românesc, 
iar studiile privitoare la o educaţie pe bază etnică şi în direcția 
culturii sunt tot mai numeroase. Sunt deci semne clare că evoluăm 
spre o pedagogie autohtonă a culturii. Dealtminteri spre această 
concluzie ne conduc şi unele consideraţiuni de logică. Omul e o 
ființă orânduită să trăiască într'o unitate socială, care e na- 
ua sa. Victoria ei este şi victoria lui şi distrugerea ei e distru- 
gerea sa. Totodată viaţa lui e condiționată de cultură; cu cât civi- 
lizaţia creşte, cu atât el are nevoe de mai multă cultură. In mod 
logic deci noi Românii avem nevoe ca popor de o pedagogie 
autohtonă a culturii. 

Sunt apoi semne că pedagogia românească tinde să devină 
o pedagogie mare. În adevăr, azi e în curs în ţara noastră o 
mare acțiune de pedagogizare a întregului popor, căci alături 
de şcoală, care rămăsese un timp singura instituție de educaţie, 
s'au desvoltai Străjeria și Premilităria pentru tineretul din pe- 
rioada extraşcolară; apoi Şcolile superioare țărănești, „Muncă şi 
voe bună”, Universitățile muncitoreşti pentru educaţia adul- 
ților, aşa încât toaltă națiunea creşte și se desvoltă sub raza bine- 
făcătoare a „grijei pedagogice”. Ori, toate aceste activități, 
având trebuință de o orientare și documentare ştiinţifică, vor re- 
clama tot mai mult studii de specialitate, vor stimula creația pe- 
dagogică 'şi vor fi astfel un determinant puternic pentru desvoltarea 
unei pedagogii româneşti mari. 

De altfel, speranța că Românii sunt datori să facă o pe- 
dagogie mare, o îndreptățește şi noua noastră situaţie politică. 
Popoarele sunt ca şi indivizii: ele pot fi influențate în creația lor 
de conştiinţa forţei și rangului lor. Popoare mici ca Elveţia şi 
Olanda, au dat o importantă contribuţie culturală, fiindcă au 

avut conştiinţa rangului, iar popoarele mari au creiat în re- 
gulă generală mai mult decât cele mici. Azi, poporul nostru cu- 
noaşte, dela unirea din 1918, o situație nouă şi favorabilă: el 
constitue un stat, care, în raport cu vecinii săi, cu excepția Rusiei, 
e cel mai însemnat şi mai bogat din Sud-Est-ul Europei; el se 
bucură de o fericită poziţie geografică şi de o reală superioritate 
culturală, față de cei puţin câteva din statele vecine; el are 
astfel condiţii favorabile, pentru a produce o pedagogie mai mare 
decât cea din trecut. Fără îndoială că aceasta este chemarea sa, 
una din marele sale chemări ale zilelor viitoare! 

